
katsantotapa  voittanut  voittamistaan  alaa;  se  on  saanut  lukuisasti  ystäviä 
käytännöllistenkin  opettajain  kesken,  samalla  kun  se  pedagoogisena  teoriiana 
on  päässyt  ylempänä  mainituissa  maissa  miltei  täydellisesti  hallitsevaksi. 

Että  tämmöinen  ilmiö  kasvatuksen  alalla  ansaitsee  mitä  suurinta 
huomiota  meidänkin  oloissa,  on  sanomattakin  selvää.  Onhan  meiUä 
jo     kauan     käsitetty    tärkeäksi    valppain    silmin    seurata    suurten    kulttuuri* 

kasvatusoppi  on  meillä  viimeiseen  saakka  herättänyt  verrattain  vähä  huo- 
miota ja  ehkä  vielä  vähemmän  myötätuntoisuutta.  Tosin  on  siitä  silloin 
tällöin  pedagoogiemme  matkakertomuksissa  mainittu,  joku  tähän  suuntaan 
käypä  ulkomaalainen  teos  on  kasvatusopillisen  yhdistyksemme  aikakauskir- 
jassa Dmoitettu,  onpa  vielä  koko  suunnan  perustuksia  tieteellisesti  parissa 
yliopistollisessa  väitöskirjassa  arvosteltu.  Mutta  tämä  kaikki  ei  ole  voinut 
kiinnittää  pedagoogisesti  sivistyneen  yleisön  mieltä  uuteen  suuntaan  eikä 
kehottaa  sitä  sen  sjrvempään  tutkimiseen,  saatikka  sitten  herättää  sitä  läm- 
mintä innostusta  ja  iloista  rientoisuutta,  mikä  muualla  on  tämän  suunnan 
jäljissä  kulkenut.  Ja  kuitenkaan  ei  yleisö  meillä  tällä  aikaa  ole  ollut  kasva- 
tusta koskevista  kysymyksistä  välinpitämätön.  Keskustelua  on  ollut  ja  rien- 
toisuutta hyvinkin  paljo,  mutta  se  on  kulkenut  toisia  väyliä  myöten  ja  toisia 
tarkoitusperiä  kohti. 

Toista  vuotta  sitten  teki  allekirjoittanut  vaatimattoman  kokeen  esittää 
herbartilaisen  suunnan  pääajatuksia  sarjassa  »Kasvatusopillisia  luennolta». 
Teos  on  saanut  osakseen  muutamia  arvosteluja,  joista  varsinkin  pari, 
toinen  U.  S:ssa,  toinen  Kasvatusopillisen  Yhdistyksen  Aikakauskirjassa  ilmes- 
tynyt,*) on  antanut  minulle  jonkunlaisen  käsityksen  syystä  siihen  arkuuteen, 
tekisipä  mieli  sanoa  epäluuloon,  millä  pedagooginen  yleisö  on  karttanut 
likempiä  kosketuksia  herbartilaisen  suunnan  kanssa.  Näissä  arvosteluissa 
vedotaan  näet  siihen  akadeemiseen  väitöskirjaan,  jonka  prof.  J»  J.  F.  Pe- 
rander  vainaja  v.  1883  julkaisi  nimellä  »Herbartianismen  i  pedagogiken», 
ja  valitetaan,  ettei  tätä  teosta  ole  suomennettu;  se  kirjoittajan  mielestä 
antaisi  oikean  ja  luotettavan,  kriitiUisesti  perustetun  kuvan  tästä  uudesta 
suunnasta.  Peranderin  kirjaan  perustetaan  myöskin  Valvojan  kirjoituksessa 
»Koululaitoksemme  uudistus»  (Huhtikuu  1896),  nimenomaan  muutama  Her* 
bartia  vastaan  tähdätty  väite.  Sama  katsantokanta,  mikä  Peranderin  kirjassa 
ja  näissä  arvosteluissa  tulee  esille,  on  minua  sittemmin  kohdannut  useam- 
pia kertoja  yksityisemmissä  keskusteluissa  herbartilaisesta  järjestelmästä  ynnä 
sen  perustuksista.  Nämä  seikat  ovat  antaneet  allekirjoittaneelle,  joka  puo- 
lestaan hartaasti  toivoisi  usean  herbartilaisen  periaatteen  voittavan  opetta- 
jistossamme   jalansijaa,    aihetta    ottaa    puheeksi   mainitun    kirjan,    se    kun 


*)  Molempain  alla  oo  niaiimerkki  £.  S.  Y.-K. 

näyttää  meillä  käyneen  koko  tämän  suunnan  arvostelemista  määrääväksi. 
Tavallani  lienen  siihen  velvoitettukin,  koskapa  luennoillani  lienen  uudes- 
taan vaatinut  esille  sen  kuvan  herbartilaisuudesta  kasvatusopissa,  minkä 
prof,  Perander  antaa. 


Käsityksemme  asioista  riippuu  paljon  siitä  näkökohdasta,  miltä  niitä 
katselemme.  Matkustaja  lähenee  jylhää  alppimaisemaa.  Se  tarjoaa  hänen 
siimalleen  karkeita,  rosoisia,  hedelmättömiä  kallioita.  Hän  ei  säikähdä 
näitä,  vaan  tunkee  eteenpäin.  Hän  nousee  lähimmälle  huipulle  saavuttaak- 
seen uusia  ja  laajempia  näköaloja.  Mutta  ympärillä  kohoaa  yhä  vain 
paljaita  vuoriseiniä  toinen  toisensa  vieressä.  Tosin  niiden  välissä  on 
syvennyksiä,  joiden  pohjaa  hän  ei  voi  nähdä;  pilkistääpä  siellä  täällä 
esille  joku  vehreämpikin  notkelma,  mutta  se  piilotaksen  pian  pelottavan 
kiviryhmän  taa,  jonne  se  näyttää  loppuvan.  Paremmin  ei  matkustajan 
käy  toisellakaan  vuoren  huipulla:  ei  missään  hymyilevää,  viljavaa  laaksoa 
ja  virvoittavia  vesiä  siksi  paljo,  että  ne  viehättäisivät  eteenpäin.  Kyllästy- 
neenä hän  kääntää  koko  seudulle  selkänsä  ja  kertoo  muillekin,  ettei  se 
mitään  mieltä  kiinnittävää  tarjoa. 

Toinen  matkamies  taivaltaa  samaa  maisemaa  kohti  toiselta  taholta, 
ja  hänen  eteensä  aukiaa  lumoava  näky.  Harmaiden  vuorien  välissä  luiker- 
telee laaksojen  pohjalla  tasaisia  niittyjä  ja  niitä  peittää  rehevä  kasvullisuus. 
Hän  asettuu  sinne,  rupeaa  viljelemään  seutua  ja  niittää  runsaita  satoja. 
Tilaa  siellä  on  muillekin,  hänen  esimerkkinsä  viehättää  sinne  toisen  toisensa 
perästä,  ja  pian  kukoistaa  voimakas,  rientoisa  viljelys  noiden  tylyjen  vuori- 
seinien  suojassa.  — 

Perander  ei  ole  lähestynyt  Herbartin  pedagogiikkaa  kiitolliselta 
taholta,  ja  siitä  varmaankin  suureksi  osaksi  riippuu,  että  hän  on  nähnyt 
siinä  verrattain  vähä  suuremmassa  määrässä  mieltä  kiinnittävää.  Hänen 
esityksensä  on  monessa  suhteessa  ansiollinen.  Hänen  laajat  filosoofiset 
tietonsa,  jotka  tekevät  hänet  yhtä  perehtyneeksi  vanhan  kuin  uuden  ajan 
ajattelemiseen,  avaavat  hänelle  molemmille  puolin  laajoja  näköaloja,  joilla 
hän  löytää  esitettäväänsä  aineeseen  sattuvia  vertauskohtia.  Hänen  esitys- 
tapansa on  vilkasta,  kuvarikasta,  usein  kaunopuheistakin  ja  läpeensä  ytime- 
kästä, joka  seikka  varsinkin  antaa  sille  omituisesti  vakuuttavan  ja  puolel- 
leen    vetävän     voiman.     Samalla   hänen    selvä    silmänsä    harvoin    suoras- 

taan  pettää:  sen,  minkä  hän  esittää,  tapaa  yleensä  ainakin  ulkopiir- 
teiltään  samanlaisena  Herbartin  teoksissa.  Myöskin  tonnustaa  hän  tällä 
suunnalla  olevan  muutamia,  eikä  niin  vähäisiä  ansioita.  Varsinkin  on  Her- 
bartin oppi,  että  kasvattajan  tärkein  tehtävä  on  kasvatettavan  ajatuspiirin 
rikastuttaminen  ja  suuntaaminen,  kaikkine  seurauksineen  hänen  mielestään 
suurta  huomiota  ansaitseva. 

Mutta  tästä  huolimatta  ei  kukaan,  jolla  on  ollut  onni  esim.  T,  ZillerUn 
johdolla  tutustua  tähän  ajatusjärjestelmään,  voine  hetkeäkään  epäillä  sanoes- 
saan, ettei  Peranderin  esitys  ole  kokonaisuutena  omiansa  antamaan  tyydyttä- 
vää ja  oikeata  käsitystä  hänen  käsittelemästänsä  aineesta.  Syy  tähän  on  yksin- 
kertaisesti se,  että  tutkijan  ei  ole  onnistunut  saada  käsiinsä  sitä  punaista 
lankaa,  joka  Herbartin  kasvatusopin  yhdistää  eheäksi  ja  arvokkaaksi  kokonai- 
suudeksi. Niinkuin  alempana  koetan  osottaa,  ne  seikat,  joita  hän  Herbartissa 
moittii,  ovat  osaksi  sellaisia,  joilla  ei  ole  tämän  ajattelijan  pedagoogiseen 
järjestelmään  nähden  ratkaisevaa  merkitystä  ja  jotka  senvuoksi  järjestelmän 
kehittyessä  ovat  jääneet  syrjään  riittävän  elinvoiman  puutteessa.  Tämmöis- 
ten kohtien  kumoominen  ei  ole  erittäin  tärkeää,  ja  opetusjärjestelmän  ydin- 
kohtiin se  ei  missään  tapauksessa  satu.  Osaksi  taas  on  Perander  käsittele- 
miänsä  kohtia  hyvin  yksipuolisesti  tutkinut  ja  sen  kautta  väärin  ymmärtänyt. 
Muiden  samoja  asioita  koskevien  kohtien  tarkastamisen  ja  vertailun  kautta 
oUsi  käynyt  selville,  että  Herbartin  mielipide  usein  on  toinen  kuin  miltä 
yhdestä  irtonaisesta  paikasta  päättäen  voi  näyttää,  semminkin  kun  hänen 
esitystapansa  tunnetusti  on  niukka  ja  sen  perille  vaikea  päästä.  Melkein 
puolen  vuosisadan  kestäneen  ajattelemis-  ja  kirjailijatoimen  aikana  ken 
tahansa  luonnollisesti  voi  silloin  tällöin  pukea  ajatuksensa  muotoon, 
joka  ei  täsmälleen  vastaa  muita  lausuntoja,  useinkin  riippuen  siitä,  mikä 
tarkoitus  kirjoitubella  kulloinkin  on  ollut.  Lopullisesti  Perander  on  jättänyt 
syrjään  tai  kosketellut  vain  sivumennen  juuri  niitä  kohtia,  mitkä  koko  ajatus- 
suunnan ymmärtämiselle  ovat  tärkeimmät. 

Mutta  kuinka  on  niin  tarkkanäköinen  ja  perusteellinen  ajattelija  kuin 
Perander  voinut  tämmöisiä  virheitä  tehdä?  Sekin^  seikka  on  tavallaan 
selitettävissä.  Kirjoittaessaan  »herbartilaisuudesta  kasvatusopissa»  P.  ei 
nimeksikään  ole  ottanut  lukuun  Herbartin  ajatussuunnan  myöhempää  kehi- 
tystä, hänen  »kouluansa».  Tämä  oli  kuitenkin  jo  silloin,  kuin  P:n  teos 
ilmestyi,  tehnyt  vuosikymmeniä  ahkeraa  työtä-,  miehet  semmoiset  kuin 
Stoy  ja   Ziller    olivat    sen  selittämiseksi  ja  kehittämiseksi  käyttäneet  elä- 

mänsä  parhaimmat  työvoimat;  teoksia  semmoisia  kuin  i>Grundlegung  zur 
Lehre  vom  erziehenden  Unterricht»  oli  ilmestynyt,  ^Jahrbuck  des  Ver- 
eins  fUr  wissenschaftliche  Pädagogik*  oli  jo  nähnyt  monta  vuosi- 
kertaa. Tämmöisen  uskollisen  ja  laajalle  levinneen  työn  kautta  voi  tulla 
näkyviin,  mikä  oli  uuden  pedagoogisen  ajattelemisen  ydin,  mikä  Herbartin 
ajatuksista  oli  itävää  ja  elinvoimaista,  mikä  ei.  Ken  tätä  aarreaittaa 
avaamatta  lähtee  meidän  aikana  omin  päin  rohkealle  löytöretkelle  Herbartin 
teoksiin,  ymmärrettävästi  kyllä  ei  ryhdy  kiitolliseen  työhön,  saatikka  jos 
hän  verrattain  lyhyessä  ajassa  tahtoo  tehtävänsä  suorittaa.  Yksityisiä  seka- 
vuuksia ja  epäjohdonmukaisuuksia  hänen  voi  onnistua  osottaa.  Ja  tällä 
työllähän  tosin,  jos  niin  tahtoo,  voi  sanoa  olevan  arvonsa.  Mutta  syrjään 
se  jääpi  siitä  suuresta  valtatiestä,  jota  aikamme  kasvatustiede  astuu  voimak- 
kaasti eteenpäin,  ja  jos  tämmöisen  tutkimuksen  pohjalla  seisten  tahtoo 
nousta  vastarintaan  nykyajan  herbartilaisuutta  vastaan,  on  yritys  jo  edelly- 
tyksissänsä  kauttaaltaan  epäpätöinen. 

Mutta  lukija  kaipaa  todistuksia  eikä  tyydy  yleisiin  ja  summittaisiin  lau- 
suntoihin. On  sentähden  paikallansa,  että  otamme  edes  muutamia  kohtia 
yksityisesti  puheeksi. 

Perander  vastustaa  ensiksikin  sitä  Herbartin  oppia,  että  sielu  on  alku- 
peräisesti  aivan  muodotoin  ja  eri  taipumuksia  puuttuva  olento  (ss.  22,  23, 
30,  47),  eikä  näytä  hyväksyvän  käsitystä,  että  se  vasta  yhdistyessään  ruu- 
miiseen saa  n.  k.  synnynnäiset  määräyksensä  (s.  36  ja  seur.). 

Toinen  loukkauskivi  on  monipuolinen  harrastus.  Sillä  sanoo  Peran- 
der tosin  olevan  muutamia  miellyttäviä  puolia,  mutta  lu-velee  sen  kui- 
tenkin semmoisenaan  onnistumattomaksi  tarkoitusperäksi  opetukselle:  joko 
se  rasittaa  nuorisoa  tai  se  tuottaa  pintapuolisuutta  opetukseen  (s.  loi); 
epäselväksi  jää,  sanoo  hän,  kuinka  harrastuksen  monipuolisuus  ja  oppilaan 
individuaalisuus  saadaan  sopimaan  yhteen  (s.  75);  harrastusten  ei  myöskään 
sanota  muodostavan  orgaanista  yhteyttä:  mikäli  tätä  orgaanista  yhteyttä 
opinnoissa  saavutetaan,  sikäli  muka  poiketaan  monipuolisen  harrastuksen 
periaatteesta  (s.  77). 

Edelleen  Peranderin  käsityksen  mukaan  ei  Herbartin  järjestelmässä 
ole  mitään  »orgaanista  sijaa  isänmaan  kasvattavalle  vaikutukselle»  (s.  60 
ja  myöh.  loi,  102,  142  ja  seur.).  Ja  yhteydessä  tämän  väitteen  kanssa 
huomauttaa  Perander(s.  56)  siitä,  että  vanhempain  kasvattavalla  vaikutukseUa 
Herbartin  silmissä  oli  »erittäin  vähän  merkitystä».   Myöhemmin  sanoo  hän 

(s.  58)  että  tämä  lause  on  liian  lievä,  »sillä  Herbartio  mielipide  on,  että 
vanhemmat  eivät  laisinkaan  ole  kasvattajia».  Tämä  näet  tekee  erotuksen 
vamhempain  ja  «varsinaisten  kasvattajien  välillä».  Pysähtykäämme  aluksi 
tähän. 

Aikomukseni  ei  ole  väittää,  ettei  Herbart  olisi  antanut  mitään  aihetta 
tämmöisiin  selityksiin  hänen  opistaan.  Päinvastoin  on  kukin  P:n  väite 
todistettu  sitaateilla,  jotka  yksinään  tarkastettuina  voivat  tähän  käsitykseen 
viedä.  Mutta  kuinka  toisenlainen  on  kuitenkin  kaikista  näistä  asioista  todel- 
lisen »herbartilaisuuden»  käsitys! 

Mitä  ensiksi  kysymykseen  alkuperäisistä  taipumuksista  tulee,  koskee 
niiden  olevaisuuden  kieltäminen  vain  sielua  semmoisena,  jommoiseksi  se 
ulkopuolella  ruumiillista  olemista  on  ajateltava.  Mutta  sielun  kanssa  »sem- 
moisenaan» ei  ole  kellään  ihmisellä  käytöUisessä  elämässä  tekemistä. 
Kokemusmaailmaan  ilmestyy  sielu  aina  ruumiin  kanssa  yhdistettynä,  ja  näin 
ollen  Herbartkin  tunnustaa  synnynnäisiä  erikoistaipumuksia  sielun  elämässä 
löytyvän,  jos  kohta  hän  arvelee  niitä  ruumiillisuuden  vaikutuksiksi.  Kasva- 
tusopillisiin keskusteluihin  tietysti  koko  kysymys  on  aivan  kuulumaton, 
nämä  kun  ovat  tekemisissä  ainoastaan  ruumiillisuuteen  yhdistyneen  sielun 
kanssa.  Herbart  ja  herbartilaisuus  seisovat  tässä  kohden,  asiaa  pedagoogi- 
selta  kannalta  katsottaessa,  aivan  samalla  pohjalla  kuin  yleinen  käsitys. 

Ehkei  kuitenkaan  aivan  samalla.  Sillä  ei  kukaan  kasvatusopillinen 
ajattelija  ole  lasten  yksilölliseen,  synnynnäiseen  erilaisuuteen  kiinnittänyt 
huomiotansa  yhtä  paljon  kuin  Herbart,  ei  kukaan  sitä  yhtä  paljon  tunnus- 
tanut oikeutetuksi  huolenpitoon  ja  koettanut  suunnata  koko  kasvatustehtävää 
sen  säilyttämistä  ja  vahvistamista  silmällä  pitäen.*)  Kysymys  individuaali- 
suudesta onkin  herbartilaisessa  kasvatusopissa  saanut  aivan  perustavan  sijan. 
»Harrastus»,  jonka  kehittäminen  ja  laajentaminen  tehdään  opetuksen  päämää- 
räksi, huomataan  näet  aikaisimmin  juuri  individuaalisissa  taipumuksissa.  Ne 
pitää  opettajan  ensiksi  tuntea  ja  ottaa  palvelukseensa.  Ainoastaan  niiden  avulla 
voi   hän    sitten   laajentaa   harrastusta  monipuoliseksi.     Sillä  harrastuksella 


*)  Ken  tähän  ja  seuraaviin  väittebiini  Herbartista  tahtoo  hakea  todistuksia, 
voipi  sen  helposti  tehdä  käyttämällä  O,  H'illmannin  toimittamaa  painosta  Herbartin 
pedagoogisista  teoksista  (J.  Fr.  Uerbarts  Pädagogische  Schriften,  Leipzig  1873),  jonka 
vertailevassa  rekisterissä  kirjan  lopussa  selvällä  tavalla  ohjataan  puheenalaisia  kysymyk- 
siä koskeviin  paikkoihin  tässä  kokqelmassa. 

OD  —  se  oo  herbartilaisuuden  nerokkaasti  opetukseen  sovittama  käsitys  — 
se  omituisuus,  että  se  voi  tarttua  esineestä  toiseen,  kun  ne  tuodaan  likelle 
toisiansa,  ikäänkuin  sähkö  virtaa  kappaleesta  toiseen,  joka  asetetaan  sen 
yhteyteen.  Tarvitsee  vain  valita'  uudet  esineet  niin  ja  esittää  ne  sillä 
tavalla,  että  lapsi  huomaa  niiden  edistävän,  valaisevan  ja  täydentävän  sitä 
ajatus-,  toiminta-  ja  tarkoituspiiriä,  missä  hänen  entiset  harrastuksensa  asus- 
televat. Siitä  ne  sitten  askel  askelelta  johdetaan  korkeammalle  ja  laajem- 
malle elämän  suuriin  kysymyksiin  ja  sen  avarille  toiminta-aloille.  Tämä 
itsessään  selvä  ja  yksinkertainen  periaate  on  koko  herbartilaisen  opetus- 
opin punainen  lanka,  sen  mukaan  muodostetaan  sekä  opetustapa  että 
opetussuunnitelma  alusta  loppuun.  Tästä  saa  selvityksensä,  miten  harras- 
tuksen monipuolisuus  ja  individuaalisuus  sovitetaan  yhteen,  mikä  seikka 
Peranderista  näytti  niin  hämärältä;  samoin  selviää  myöskin,  että  eri 
harrastukset  eivät  voi  muuta  kuin  muodostaa  orgaanisen  yhteyden,  koskapa 
ne  eivät  synny  muutoin  kuin  edellisen  harrastuspiirin  avulla  ja  välityksellä. 
£ttä  tällä  tavalla  eri  suuntiin  leviävä  harrastus  joko  olisi  pintapuolinen  tai 
rasittaisi  oppilaita^  ei  suinkaan  ole  pelättävää.  Jokaisen  uuden  harrastus- 
esineen  ilmetessä  syventyy  ja  voimistuu  samalla  koko  edellinen  harrastus- 
piiri; niiden  kesken  synt3ry  vuorovaikutus,  joka  molempia  vahvistaa.  Ja 
mitä  rasitukseen  tulee,  niin  on  vanha  totuus,  että  viehättävä  työ  ei  väsytä ; 
se  on  haluttomuuden  voittaminen,  joka  rasittaa,  ja  se  on  epäilemättä  sangen 
suuri,  vaikka  sangen  vähän  huomioon  otettu  nuorison  uupumisen  syy. 

Tältä  kannalta  on  myöskin  helppo  nähdä,  mikä  merkitys  omalla  kan- 
sallisuudella ja  omalla  kodilla  johdonmukaisesti  on  herbartilaisessa  kasvatus- 
opissa. Se  ensimäinen  harrastuspiiri,  josta  varsinainen  opetus  lähtee,  on 
tosin  lapsen  individuaalisuuden  mukaan  erilainen,  mutta  yhteisenä  keskuk- 
sena on  lapsijoukon  harrastuksilla  tavalla  tai  toisella  aina  yhteinen  koti- 
seutu, sen  luonto  ja  sen  ihmiselämä.  Tätä  ei  opetus  käytä  hyväkseen 
ainoastaan  maantiedon  käsittelyssä,  vaan  muidenkin  aineiden.  Kotoiset  olot, 
siis  kansallisen  elämän  elävät  ja  konkreettiset  muodostukset,  tarjoovat  histo- 
rian ja  uskonnonkin  opetuksessa  alituisia  lähtö-  ja  kosketuskohtia,  joista 
mielenkiinto  johdetaan  opetuksen  kaukaisempiin  esineihin.  Entisten  aikojen 
muistomerkit,  vaikkapa  kuinka  paikallista  laatua,  äidinkieli,  kansan  sadut  ja 
laulut,  kertomukset,  tarinat  ja  tavat,  sen  uskonnollinen  elämä,  samoinkuin 
kansallisrunoDijain  isänmaalliset  laulut,  jotka  ovat  lapsille  tuttuja  tai  liitty- 
vät  tuttuihin   asioihin,    ovat  jo  metodisesti  mitä  tervetulleimpia  opetuksen 

välikappaleita.  Niiden  käyttämiseeo  od  herbartiiainen  kasvatusoppi  läpi 
läpeensä  pannat  mitä  suurimman  painon.  *)  Voipipa  sanoa,  ettei  tähän 
saakka  mikään  kasvatusopillinen  suunta  ole  tämän  yleisesti  hyväksytyn  peri- 
aatteen käytäntöön  panemisesta  tehnyt  niin  täyttä  totta  kuin  herbart-zilleri- 
läinen.  Sen  todistaa  hätäinenkin  silmäys  metodisiin  spesiaaliteobiin,  sem- 
moisiin kuin  esim.  W,  Reinin  toimittama  „Pädagogische  Siudien^  tai 
saman  „Die  acht  Schuljahre*^  niminen  kokoelma. 

Sama  periaate,  mikä  vaatii  kansallisuuden  tunnustamista,  vaatii  — 
niinkuin  jo  olemme  nähneet  —  myöskin  kodin  kasvatusvaikutuksen  arvossa 
pitämistä.  Koti  liittyy  vielä  likemmin  lapsen  sisimmän  sielunelämän  ympäri, 
koti  on  hänen  olentonsa  jokaisessa  suonenlyönnissä  tuntuva.  Se  kasvattaja, 
joka  tahtoo  nimenomaan  tästä  individuaalisesta  elämästä  ammentaa  suurim- 
man kasvattavan  voimansa,  ei  antaisi  kodin  kasvatukselle  arvoa!  Useassa 
paikassa  puhuu  Herbart  syvällä  vakaumuksella  äidin  vaikutuksen  tärkeydestä, 
äidin,  »joka  keksii  ja  muodostaa  kielen  itsensä  ja  lapsensa  välillä  paljoa 
aikaisemmin  kuin  kukaan  muu  löytää  tien  ajatusvaihtoon  tämän  kanssa,  joka 
sukupuolensa  hellyyden  johtamana  niin  helposti  löytää  lapsen  tunteisiin  osaa- 
ottavaisuutta  ilmoittavan  äänen  ja  sanan,  minkä  lempeä  voima  ei  koskaan 
ole  vaikuttamatta,  sitä  kun  ei  koskaan  väärin  käytetä»  (Willmann  I,  356). 
Mutta  ehkä  selvimmin  osottaa  hän  käsityksensä  kodin  kasvattavasta  merki- 
tyksestä kirjoituksessaan  „Die  ästhetische  Darstellung  der  IVelt  als  HaupU 
geschäfi  der  Erziehung**,  jonka  päätarkoitus  on  osottaa,  kuinka  opetuk- 
sen on  vieminen  kasvatettava  läpi  historian  suuren  näytelmän  huomaavana, 


♦)  Tosin  Herbart  itse  joskus  puhuu  tavalla,  joka  kuuluu  vähemmin  kansalli- 
selta; han  sanoo,  niinkuin  Perander  siteeraa,  että  kasvatuksen  tulee  toteuttaa  jonkun- 
lainen «eurooppalainen  patriotismi"  ja  että  „ yleinen  ihmissivistys"  on  oleva  kasvattajan 
oikea  esikuva  (s.  142).  Mutta  nämä  lausunnot  ovat  nähtävästi  otettavat  eetillbessä 
merkityksessä  (koko  Eurooppa  on  pidettävä  yhtenä  isänmaana  ja  kansainväliset  sodat 
puoluehengen  ilmeinä)  yleisen  ihmisveljeyden  käsitteen  mukaisesti.  Oman  kodin  ja  kan- 
san luontoperäisyyden  heikontamista  ne  eivät  suinkaan  tarkoita ;  sitä  ajatusta  ei  miten- 
kään voisi  Herbartin  katsantotapaan  sovelluttaa,  vaikka  hän  ei  olbikaan  asiasta  sen 
enempää  lausunut;  mutta  hän  on  senkin  tehnyt.  Hän  lausuu  esim.  „ Allgemeine  Päda- 
gogik "nimisessä  kirjassaan:  „Hän  (kasvattaja)  näkee  kunniansa  siinä,  että  miehessä, 
joka  oli  hänen  määräämisvaltansa  alainen,  tämän  oman  persoonan,  perheen,  säädyn  ja 
kansallisuuden  leima  kulumattomana  tulee  näkyviin*  (Willmann,  Herbarts  Pädag. 
Schriften  1,  369), 

arvostelevana  ja  ajatuksissaan  ikäänkuin  sen  tapahtumiin  osaa  ottavana  hen- 
kilönä. Kodista  näet  lähtee  tämä  opetus  pitkälle  matkalleen*  »On  usein 
sanottu  ja  toivottavasti  yleisesti  tunnustettu,  että  äidin  hellä  huoli,  isän 
ystävällinen  vakavuus,  perheen  yhteenkuuluvaisuus,  kodin  järjestys  on  ase- 
tettava kaikessa  puhtaudessa  ja  arvokkaisuudessa  lapsen  avonaisen  silmän 
eteen.  Oletetaan  että  tämä  ensimäinen  ehto  on  täytetty  (taikka  myöhemmin 
välttävästi  korvattu  harvinaisen  opettajan  hyväntahtoisen  ystävällisyyden  kautta) 
miten  kasvatus  tästä  kulkee  eteenpäin?  Sen  fäyfyy  jättää  tämä  ahdas  piiri. 
Ylöspäin  ja  alaspäin  on  sen  edistyminen.  Ylöspäin  on  yksi  askel,  ainoas- 
taan yksi,  eikä  mitään  korkeampaa  sen  jälkeen.  Alaspäin  ääretön  avaruus 
ja  syvyys.  Edelliseen  suuntaan  on  yliaistillisen  maailman  avautuminen, 
sillä  näkyväisessä  maailmassa  on  perheen  piiri  itse  ihaninta  ja 
arvokkainta^.  *)    (VVillmann,  I,  287 — 289). 

Että  Herbart  tämän  rinnalla  voi  puhua  vanhemmista  vastakohtana 
»varsinaiselle  kasvattajalle»,  riippuu  nähtävästi  siitä,  että  hän  silloin  ajattelee 
ensi  sijassa  opetusta,  jonka  hoitamiseen  Herbartin  mielestä  ei  kukaan  kelpaa 
ilman  erityistä  valmistusta;  mutta  omituista  kyllä  on,  että  Herbart  Pcran- 
derin  osottamassa  paikassa  näyttää  tahtovan  supistaa  vanhempain  tehtävän 
paljaastaan  »hallintaan»,  jota  hän  ei  edes  lue  varsinaiseen  kasvatukseen 
kuuluvaksi.  Mutta  kysymyksessä  hallinnasta  onkin  herbartilainen  koulu 
mestarinsa  mielipiteestä  poikennut  (vrtaa  Kasvatusopillisia  luennoita  s.  170  — 
17^).  - 

Näin  olen  koettanut  osoittaa,  miten  herbartilaisuus  on  käsittänyt  indi- 
viduaalisuuden ja  kuinka  jo  tästä  yhdestä  käsitteestä  kokonainen  sarja  väärin- 
käsityksiä Peranderin  esityksessä  saapi  oikean  valaistuksensa.  Luonnollista 
on,  etten  kaikissa  kohdin  voi  tämmöisessä  kirjoituksessa  menetellä  näin 
yksityiskohtaisesti.  Mutta  koskettelematta  en  voi  jättää  muutamia  muita 
tärkeitä  seikkoja,  joissa  »punaisen  langan»  puute  on  erittäin  tuntuva. 
Semmoinen  kohta  on  se,  jossa  käsitellään  tunteen  suhdetta  mielteisiin  ja 
ylipäänsä  älylliseen  sielun  elämään.  Voimme  olla  prof.  Peranderin  kanssa 
yhtä  mieltä,  kun  hän  ei  hyväksy  sitä  Herbartin  käsitystä,  että  tunne  olisi 
ainoastaan  suhde  eri  mielteiden  ja  mielleryhmien  välillä  ilman  mitään  itse- 
näistä olevaisuutta  sielussa  (ss.  44  ja  45).  Mutta  hän  väittää  lisäksi,  että 
Herbart  tahtoo  syrjäyttää  tunne-elämän  eikä  ymmärrä  sen  arvoa  karakteerin 


*)    Viimeinen  kursiveeraus  allekirjoittaneen  tekemiä* 

kasvattamisessa  (ss.  96  ja  133).  «Me  puolestamme  emme  voi  ymmärtää 
Duorison  siveellistä  kasvatusta,  joka  ei  ole  innostuksen  yhtä  hyvin  kuin  peri- 
aatteiden asia.  Kun  annamme  muutamain  luonteiden  ja  tekojen,  jotka 
historian  näyttämöllä  häntä  kohtaavat,  nuorukaisen  sydäntä  innostuttaa,  tois- 
ten loukata  ja  pahoitttaa  sitä,  kun  teemme  nämä  tunneviirat  nuoressa  sydä- 
messä voimakkaiksi,  täytyy  meidän  uskoa  toimivamme  siveellisen  kasva- 
tuksen palveluksessa»  (s.  134). 

Tämmöiset  lauseet,  käännettyinä  herbartilaisuutta  vastaan,  eivät  toden 
todella  voi  olla  asiaan  vähänkin  perehtynyttä  lukijaa  hämmästyttämättä. 
Ne  osoittavat,  että  se  syvä  psykolooginen  ja  pedagooginen  totuus,  jonka 
Herbart  tosin  lausui  jossain  määrin  virheellisesti  sanoessaan  tunteen  ja 
tahdon  olevan  mielteiden  tiloja,  mutta  jolle  hän  yhtä  kaikki  mitä  nerok- 
kaimmalla tavalla  uuden  kasvatustieteensä  perusti,  on  jäänyt  kokonaan 
arvostelijan  näköpiirin  ulkopuolelle.  Tämä  totuus  on  yksinkertaisesti  se, 
että  toisen  ihmisen  tahdonmaailma,  jonka  muodostamista  kasvatus  lopulli- 
sesti tarkoittaa,  riippuu  hänen  tunnemaailmastaan  ja  tämä  taas  vuorostaan 
hänen  omistamistaan  mielikuvista,  hänen  ajatuspiiristänsä.  Toisin  sanoen: 
ilman  tunteeseen  vaikuttamatta  ei  voi  tahtoa  muodostaa,  edelliseen  siis 
pitää  kasvattavan  vaikutuksen  vedota;  mutta  tunnetta  taas  ei  voi  saada  kas- 
vattavan vaikutuksen  alaiseksi  muuten  kuin  mielteitä  herättämällä  ja  vaih- 
telemalla. Juuri  tämä  asianlaita  on  vaikuttanut  Herbartin  järjestelmässä, 
että  ajatuspiirin  muodostaminen  on  päässyt  niin  näkyvälle  sijalle,  se  kun 
on  ainoa  mihin  kasvattaja  voi  käydy  käsin. 

Ellei  tämä  asianlaita  ole  selvillä,  ei  myöskään  Herbartin  harrastus - 
käsitettä  voi  täysin  ymmärtää.  Harrastus  näet  Herbartin  mukaan  aina  sisäl- 
tää mielt3rmyk5en,  hartaan  antautuvaisuuden  tunteen,  joka,  milloin  se  koh- 
distuu inhimillisiin  oloihin,  ilmestyy  lämpimänä  osanottona  ja  myötätuntoi- 
suutena;  ainoastaan  liiallista  mielenliikutusta,  affektia,  Herbart  vastustaa, 
mutta  sitäkin  vain  siitä  syystä,  että  se  uuvuttaa  ja  tylsyttää  hienomman 
tunteellisuuden.  Affektin  pelkääminen  on  nähtävästi  Peranderista  näyttänyt 
tunteen  halveksimiselta. 

Näin  ei  jää  paljon  jäljelle  koko  Herbartin  kasvatusopillisesta  ajattele- 
misesta, mikä  olisi  selvästi  käsitetty,  sillä  harrastusoppiin  siinä  melkein 
kaikki  on  varsin  likeisessä  suhteessa.  Kaikki  sotkeutuu  selvittämättömäksi 
vyyhdeksi,  josta  tarkastelija  lopullisesti  väsyneenä  ja  kyllästyneenä  kääntyy 
pois. 

Yhtä  vähän  kuin  Herbart  Peranderin  nnielestä  antaa  tunne-elämälle 
sen  oikean  sijan,  tietää  hän  saman  arvostelijan  mukaan  antaa  arvoa  hyvälle 
tavalle  ja  tottumukselle.  »Tavanmuodostusprosessi  on  Herbartin  järjestel- 
mässä siinä  määrässä  varjossa,  että  sitä  tuskin  ollenkaan  näkyy.  —  Tavan 
ja  tottumuksen  kautta  luonnoksi  muuttunutta  hyvettä  mielenlaadussa  ja  tun- 
teissa ei  ole  käsitetty  siveellisyyteen  ja  siveelliseen  luonteeseen  kuuluvaksi 
yhtä  hyvin  kuin  määrätyistä  muodollisista  makuarvosteluista  Sjmtyneet  siveel- 
liset periaatteet»  (s.  67). 

Tahtomatta  ruveta  puolustamaan  Herbartin  tieteellistä  etiikkiä,  jota 
en  ole  voinut  itselleni  omistaa,  täytyy  minun  kuitenkin  tähän  lausuntoon 
panna  lyhyt  vastalause.  ^Toiminta  on  luonteen  prinsiippi »j  sanoo 
Herbart.  T»Teko  kehittää  tahdon  halusta^^  sanoo  hän  myöskin  (VVillmann 
I,  469).  Ja  jos  kohta  hänestä  hyvä  tottumus  ei  olekaan  siveellisyyttä 
samassa  merkityksessä  kuin  siveelliset  periaatteet,  niin  hän  ei  sen  kehit- 
tämistä suinkaan  laiminlyö.  Sen  voi  helposti  nähdä  esim.  luvusta  »ohjauk- 
sen käytäntö»  (»Anwendung  der  Zucht»  teoksessa  »Allgemeine  Pädagogik» , 
(VVillmann  I,  493  ja  seur.) 

Olen  jo  ehkä  eksynyt  liian  kauas  yksityiskohtiin,  ja  on  aika  lopettaa 
niiden  esittäminen.  Olen  muutamilla  tosiasioilla  tahtonut  osoittaa,  minkä- 
laisiin päätöksiin  voi  joutua  se,  joka  ilman  tarjona  olevia  apukeinoja  yrittää 
meidän  aikana  kirjoittaa  herbarti]aisuudesta  pedagogiikassa. 

Luonnollista  on,  ettei  tämä  omituisuus  Peranderin  tutkimistavassa  ole 
voinut  olla  herättämättä  huomiota  niissä  herbartilaisissa,  jotka  kielen  puo- 
lesta voivat  tähän  teokseen  tutustua.  Semmoisia  oleskeli  sen  ilmestymisen 
aikana  kaupungissamme  eräs:  täkäläisen  saksalaisen  seurakunnan  pappi, 
tohtori  V,  Rohden,  pedagoogiselta  katsantotavaltaan,  niinkuin  näyttää,  har- 
ras ja  asiaansa  hyvin  perehtynyt  herbartilainen.  Ilmoituksensa  puheenalai- 
sesta teoksesta  IV.  Reinm  aikakauskirjassa  »Pädagogische  Studion»  (1885, 
vihko  3,  ss.  25 — 31)  lopettaa  hän  seuraavilla  sanoilla:  »Mikä  saksalaisesta 
lukijasta,  vaikka  hän  vain  ulkopuolisestikin  »herbartilaisuutta»  pitäisi  silmällä, 
varmaankin  näyttää  omituisimmalta  tässä  väitöskirjassa,  on  yritys,  kirjoittaa 
»herbartilaisuudesta  kasvatusopissa»  ottamatta  vähintäkään  selkoa  melkoisesta 
herbartilaisesta  liikkeestä  ja  kirjallisuudesta  Saksassa  ja  Itävallassa.  Jos  tekijä 
olisi  suvainnut  edes  hiukkasen  Zillerin  kirjoituksia  silmäillä,  tai  edes  ottaa 
käsille  jonkun  lyhyemmän  esityksen  (Leitfaden),  semmoisen  kuin  Kemin, 
niin    olisi    hän  välttänyt  monta  väärinkäsitystä  ja  saanut  moneen  kysymyk- 


i2  Mikael  Johnsson. 


seen  tyydyttävän  vastauksen ;  erittäinkin  hän  olisi  tullut  rauhoitetuksi  siihen 
nähden,  että  kansallinen  kasvatus,  johon  hän  panee  niin  suuren  arvon,  on 
varsin  hyvin  Herbartin  periaatteisiin  sovellutettavissa;  myöskin  olisi  hänelle 
ehkä  käynyt  selväksi,  että  se,  mikä  on  »arvokasta  ja  ansiollista»  Herbartin 
pedagoogisissa  periaatteissa,  vielä  on  sangen  kaukana  toteutumisesta  nykyi- 
sissä kouluissamme.» 


Neljä  vuotta  sen  jälkeen  kuin  Peranderin  teos  oli  ilmestynyt,  tarkas- 
tettiin yliopistossamme  toinen  samaa  tarkoitusta  —  kasvatusopin  professorin 
virkaa  —  varten  julkaistu  väitöskirja,  IValdemar  Ruinin  teos  »Om  karak- 
tärsbildningens  didaktiska  hjelpmedel».  Sekin  käsitteli  herbartilaisuutta,  mutta 
toisessa  muodossa  ja  toisessa  hengessä  kuin  edellinen.  Tutkimuksen  ala 
oli  enemmän  rajoitettu,  mutta  suunnattu  suoraan  herbartilaisuuden  sydän- 
kohtaan,  opetuksen  ja  luonteenkehityksen  keskenäiseen  suhteeseen.  Ja  läm- 
pimästä esityksestä  huokuu  lukijaa  vastaan  joka  sivulta  —  ei  sokeata  riippu- 
vaisuutta mestarista,  mutta  syvää  käsitystä  siitä  ja  innostusta  siihen,  mikä 
hänen  opissaan  on  suurta  ja  uutta* 

Kirjoittaja  kuvaa  alussa,  mikä  on  meidän  tavallisessa  koulukasvatus- 
työssä  se  suuri  vajavaisuus,  joka  herätti  eloon  Herbartin  —  ja  aikaisemmin 
jo  Pestalozzin  —  uudistuspyrinnöt. 

Puutteellinen  tieto  päämäärästä  se  ei  ole;  kaikki  tahtovat  tehdä 
nuorisosta  siveellisesti  hyviä  ihmisiä.  »Mutta  jos  onkin  päästy  niin  kauas, 
ettei  kasvatusopissa  ehtimiseen  tarvitse  ottaa  puheeksi  tarkoituksia,  siihen 
nähden  kun  on  jonkunlainen  ilahduttava  yksimielisyys  olemassa,  niin  osot- 
tautuu  mielipiteiden  sekavuus  sitä  suuremmaksi,  niin  pian  kuin  välikappa- 
leista ruvetaan  puhumaan.  Ja  ennen  kaikkea  käypi  tässä  samoin  kuin  on  asete- 
tun tarkoitusperän  ja  yksityisten  askelten  laita  ihmisen  yksityisessä  elämänvael- 
luksessa:  epämääräinen  pyrkimys  tähtää  aina  tarkoitusperää  kohti  ja  saapi 
tiliä  vaadittaessa  tehdä  paraadia,  Silläaikaa  kuin  yksit3rtskohtaisten  tointen  ja 
puuhien  moninaisuus  jatkuu  lukua  pitämättömänä  tarkoituksesta  ja  ilman 
huomattavaa  yhteyttä  sen  kanssa.  Kyllä  pyritään  meidän  päiviemme  kas- 
vatuksessa arvokkainta  kohti,  mutta  kuinka  kaikki  yksityiset  apukeinot,  jotka 
ovat  käyneet  tavanmukaisiksi,  ovat  sitä  kohti  suunnattavat  tai  sen  mukaan 
muodostettavat,  sitä  ei  tiedetä.    Sillä  mitä  me  oikeastaan  teemme  edistääk- 

semmc  opetuksen  kaotta  siveellistä  luonteeokehitystä,  joka  kuitenkin  on 
meidän  kaikkien  toivomuksena?»  (s.  5.) 

Vastatakseen  kysymybeen  toimittaa  kirjoittaja  pienen  tarkastuksen. 
Ensinnäkin  on  matematiikka  ja  luonnontieto.  Ne  edustavat  hyödyllisyyden 
tarkoitusperää.  Sitten  tulevat  kielet,  kirjallisuus  ja  historia,  joiden  opin- 
noissa enimmin  katsotaan  tavan  ja  konventsionalismin  vaatimuksia,  sitä, 
mitä  ihmisen  toki  pitää  tietää  ollakseen  »sivistynyt».  —  »Tulee  sitten 
uskonnonopetus  ja  tahtoo  kahdella  tunnilla  viikossa  parantaa  ja  korjata 
sen,  mikä  muina  kolmenakymmenenä  on  näiden  pedagoogisten  epäjuma- 
lain :  hyödyllisyyden,  konventsionalismin  y.  m.  kautta  hämmentynyt  Tässä 
menettelee  uskonto  enimmäkseen  niinkuin  lääkäri,  joka  luottaen  kaikkeen 
kelpaavaan  rohtoonsa  ei  sen  enempää  puutu  taudin  laatuun,  vaan  parantaa 
potilaan  huoneestaan  »in  absentia».  On  näet  tämän  opetushaaran  tapoja, 
että  se  ankarasti  pysyy  omilla  teillään  ja  perustaa  aivan  yksinäisen  raken- 
teen lapsen  henkeen,  kääntyen  pois  kaikesta  mikä  profaani-opetuksessa  on 
esillä»,    (s.  7). 

Ken  näissä  oloissa  parannusta  tahtoo,  sen  tulee  ensiksi  hakea  esiin 
ne  aineet,  joita  voi  käyttää  luonteen  kehityksen  palvelukseen  ja  toiseksi 
harkita,  kuinka  tämä  opetuksen  siveellinen  ydin  voi  saada  palvelukseensa 
hengen  kaikki  voimat  Tätä  ei  saada  aikaan  semmoisen  opetuksen  kautta, 
»joka  tuntee  ainoastaan  kaavoja  ja  sääntöjä  ilman  eloa  ja  tunnetta,  joka 
vajoaa  monisanaisiin  määrittelyihin  kaikenlaisista  oivallisista  ja  hyljättävistä 
asioista  ja  ominaisuuksista,  ottamatta  lukuun  missä  määrin  lapsi  omassa 
sydämessään  saamiensa  kokemusten  nojalla  osaa  panna  todellista  sisäl- 
lystä noihin  moniin  sanoihin,  sanalla  sanoen  semmoisen  opetuksen  kautta, 
joka  saamaa  koskematta  siihen  mikä  tunteessa  on  todellisesti  elävää  ja 
mikä  siis  tavallaan  on  vastakohtana  opetukseen  ilman  havainnollista  pohjaa 
älyllisyyden  alalla»,     (s.  32). 

Eikä  sitä  myöskään  saada  aikaan  semmoisen  opetustyön  kautta,  missä 
yksityinen  opettaja  saa  ohjeekseen  »huolimatta  muista  painaa  oppilaan, 
päähän  oman  tarkoin  mitatun  annoksensa  tietoa  ja  sen  tehtyään  luottaa 
että  näkymätön  käsi  hierintä  pyörittää,  kunnes  sopiva  sekoitus  tulee  toi- 
meen ja  odotettu  oiva  keitos  syntyy».  Semmoisesta  »kemiallisesta» 
menettelytavasta  syntyy  mitä  tahansa  muuta,  mutta  ei  todellista  karaktääriä» 
(s.  9). 

Apu  on  paremmin  odotettavissa  semmoisesta  menettelystä,  jota  Herbart 

kutsua  »Die  ästhetische  DarstelluDg  der  VVelt»  (katso  ylempänä)  ja  jota 
prof.  Ruin  kauniisti  kuvaa  seuraavilla  sanoilla: 

»Mahtava  kuvaus  ihmiselämän  vaiheista,  minkä  opetus  välittää,  saattaa 
viedä  meidät  tämän  monimuotoisen  elämän  keskuuteen  ja  tehdä  meidät 
siinä  tarkastavibi,  arvosteleviksi,  syvästi  osaa-ottaviksi  henkilöiksi,  niin  että 
kaikki  siveelliset  voimat  itsestään  virkoavat  eloon,  saavat  alaa  kasvaakseen  ja 
esineitä,  joissa  ne  harjautuvat.  Vai  epäileekö  kukaan  kasvavan  suvun  kykyä 
antaa  puolueettomalle  esitykselle  inhimillisistä  kohtaloista  tarpeellista  väri- 
tystä ja  elävää  todenmukaisuutta?  Missä  tämä  kyky  pulppuaa  puhtaam- 
pana ja  runsaampana  kuin  lapsessa,  jonka  jo  kuivapiirtebinkin  ja  yksinker- 
taisin satu  johtaa  ihastuttaviin  maisemiin,  loistaviin  linnoihin,  missä  hän 
elää  yhdessä  kuninkaanpoikien  ja  kääpiöiden  kanssa,  joita  hän  seuraa  pala- 
valla mielenkiinnolla  heidän  sankariuralleen,  joiden  menestyksestä  hän  rie- 
mastuu, joiden  onnettomuudesta  hän  kärsii,  vihaten  ilkeätä  petosta;  niin, 
vielä  kauan  jälkeenpäin  värittää  hän  loppuunkerrotun  sadun  muistelmilla 
jokapäiväisen  ympäristönsä,  todistaen  kaikella  tällä,  että  pelkästään 
kertomuksen  kautta  opittu  hänen  mielessään  voi  saada  todellisuuden,  yhtä 
suuren  ja  suuremman  kuin  likinnä  ympäröivä  kouraantuntuva  olevaisuus. 
Hymyillään  tuolle  paljolle  osanotolle,  jota  tuhlataan  kuvitelluille  tai  kuol- 
leille ihmisille.  Mutta  jos  Pestalozzin  alkeisopetuksen  oppi  on  oikea,  niin 
myöskin  kertomus,  jolla  äiti  ensiksi  avaa  lasten  tunteille  kotia  laajemman 
maailman,  vahvistaa  ja  rikastuttaa  siveellistä  taipumusta  antamalla  siveelli- 
selle arvostelulle  moninaista  ravintoa  ja  herättäen  eloon  myötätuntoista 
osanottoa  muiden  kohtaloon.  Eikä  ole  pysähtymmen  lapsensatuun  .  .  . 
On  kuvauksia  inhimillisistä  kohtaloista,  joilla  on  korkea,  katoamaton  totuus 
kaikkina  aikoina  ja  kaikkia  ikäkausia  varten  — :  klassillinen  runous  (laa- 
jassa, vanhanaikuisen  mallin  ulkopuolelle  ulotetussa  merkityksessä)  ...  Ja 
vihdoin  jättiläissatu,  jonka  aika  itse  on  runoillut  ja  jota  ainoastaan  nuoren 
sydämen  rikas  myötätuntoisuus  voipi  kylliksi  arvokkaasti  itselleen  omistaa, 
jota  eetillisenä  sivistyslähteenä  ei  koskaan  voida  kuiville  ammentaa :  maail- 
manhistoria»  (s.  33  ja  34). 

Näin  kuvataan  sitä  opetusta,  jonka  kautta  —  niinkuin  Herbart  itse 
sanoo  —  »sydän  täyttyy  ja  laajenee  sielläkin,  missä  eivät  mitkään  onnelli- 
set perhesuhteet,  mikään  kaunis  nuoruuden  ystävyys,  ehkei  myöskään 
mikään  erityinen  opettajain  ja  oppilaiden  miellyttäväisyys  toistensa  silmissä 
voi  tulla  avuksi»,     (s.  38). 

»Tämä  historian  ja  idrjallisuuden  lukemioeo»,  lausuu  prof.  Ruin,  »joka 
panee  pääpainon  tehtävään  »menschliches  an  menschliche  Herzen  legen» 
(herättää  ihmisissä  inhimillistä  tunnetta)  näyttää  minusta  olevan  kauniin  lahja, 
mikä  kypsyneen  tieteellisyyden  kukkuloilta  on  annettu  nuorten  omimmalle 
kaipuulle  ja  elämän  ihanteille  —  ja  annettu  ilman  opetuksesta  vähentä- 
mättä, paremmin  lisäämällä  sille  ankaran  ja  vakavan  työn  luonnetta» 
(s.  44). 

»Sille,  joka  Herbartista  ei  muista  muuta  kuin  koneellisesti  määrätyn 
mielikuvakoneiston,  on  varmaan  oleva  arvoitus,  että  hän  tekee  itsensä  tosi- 
inhimillisen  tunteen  kaunopuheiseksi  pedagoogiseksi  edustajaksi»  (s.  39). 

Ja  juuri  »tässä  on  Herbartin  ehkä  suurin,  ei  kylliksi  tunnustettu  ansio 
kasvatusopista.  Hän  on  tieteessä  opetuksen  intellektualismin  oikea  voit- 
taja, tämän  älyperäisyyden,  joka  on  imeytynyt  niin  syvään  aikamme  kou- 
luun, että  meillä  pitkät  ajat  eteenpäin  on  oppimista  hänen  pyrinnöstään 
asettaa  opetus  ihanteellisten  harrastusten  palvelukseen  —  joka  samalla  on 
oikea  tapa  tehdä  se  oppilaille  virkistäväksi  ja  rakkaaksi  toimeksi.  Hänen 
kasvatusoppinsa  saattaa  olla  nuoristumisen  lähde  monelle  meidän  kouluai- 
neelle, joka  sitä  enimmin  tarvitsee.  Koulumme  toivo  voida  kasvattaa  on 
saapa  voimaa  siitä  aatteesta  että  otetaan  viljeltäväksi  eetillistä  taipumusta  avaa- 
malla laaja  tila  tosi-inhimillisyyden  esitykselle,  s.  o.  ei  jäykistyneille  inhimilli- 
sen tuotannon  jäännöksille  kielimuotojen  ja  muinaistutkimuksen  asussa,  vaan 
lämpimille  kuville,  joissa  on  elävintä  elämää,  missä  ihminen  itse  on  muassa  tai 
—  mikä  muu  olento  tahansa,  kunhan  vain  lapsen  sydän  voi  olla  mukana»  (s.  52). 

Olen  tähän  järjestänyt  pienen  sitaattikokoelman  antaakseni  lukijalle 
aavistuksen  siitä,  miten  tässä  teoksessa  herbartilaisuus  on  käsitetty. 
Minun  täytyy  lopettaa  tähän,  sillä  eihän  sovi  koko  kirjaa  siteerata,  jos 
kohta  tekisikin  mieli.  On  vain  lyhyesti  mainittava,  että  »eetillisen  sivis- 
tysaineksen»  löydettyänsä  tekijä  Herbartin  ja  myöskin  Zillerin  mukaan 
koettaa  suunnitella  opetuksen  keskitystä,  jonka  kautta  hajanaisuus  opetus- 
työssä saataisiin  estetyksi  ja  kaikille  muille  aineille  hankittaisiin  yhteyttä 
tämän  pääaineen  kanssa.  —  Että  uskonnollisella  puolella,  varsinkin  raama- 
tunhistorialla, on  ollut  herbartilaisen  koulun  »eetillisten  sivistysainesten» 
joukossa  kunniasija,  olkoon  tässä  vain  sivumennen  mainittu. 

'Hra  £•  S.  Y.-K.  arvelee,  niinkuin  näimme,  että  prof.  Peranderin 
väitöskirjan  ilmestyminen  ruotsinkielellä  oli  suuri  vahinko  suomenkieliselle 
yleisölle.      Minä     puolestani    tahtoisin    sanoa   tätä    prof.    Ruinin    kirjasta. 

Mutta  ruotsinkielisenäkin  se  on  varsin  lukuisan  yleisön  saavutettavissa  ja 
ymmärrettävissä.  Tahtoisin  kehoittaa  jokaista  kasvatusopin  ystävää  siihen 
tutustumaan,  varsinkin  jos  tahdotaan  herbartilaisuudesta  saada  oikeita  ja 
arvokkaita  piirteitä.  Ja  olletikin  olisi  se  tarpeellinen  niille,  jotka  lähte- 
vät herbartilaisuudesta  kirjoittamaan. 

Tähän  saakka  näyttää  tämä  teos  jääneen  edelliseen  nähden  syrjään. 
Mutta  ilman  merkitystä  se  ei  kuitenkaan  ole  ollut.  Se  vähä  mitä  tätä 
nykyä  meidän  maassa  on  olemassa  herbartilaisen  kasvatusopin  perusteelli- 
sempaa tuntemista  ja  arvossa  pitämistä,  liittynee  varsin  likeisesti  professori 
Ruinin  kirjan  ilmestymiseen.  Sen  julkaisemisesta  voinee  se  suorastaan  lukea 
olemassaolonsa. 

4- 

Missä  määrin  myöhempi  herbartilaisuuden  arvosteleminen  maassamme 
on  kulkenut  Peranderin  vanavedessä,  sen  osoittaa  niiden  kahden  ylempänä 
mainitun  arvostelun  likempi  tarkastaminen,  jotka  allekirjoittaneen  »Kasva- 
tusopillisten luennoiden»  johdosta  ilmestyivät  Valvojassa  sekä  Kasvatus- 
opillisen yhdistyksen  aikakauskirjassa. 

Kirjoituksessa  »Koululaitoksemme  uuudistus»  (Valvoja  1896,  4:$ 
vihko)  sanoo  kirjoittaja,  herra  Valfrid  Vasenius,  jo  alussa,  että  hänen  ja 
Herbartin  välillä  on  »paljon  eripuraisuutta».  Kasvatuksen  tärkein  tehtävä 
on  hänen  käsityksensä  mukaan  yhteistunteen  ja  individuaalisuuuden  kehittä- 
minen (s.  21  o).  Mitä  individuaalisuuteen  tulee,  olemme  jo  nähneet,  ettei 
hänen  ja  herbartilaisuuden  välillä  siinä  kohden  olekaan  mitään  eripuraisuutta 
olemassa.  Ja  sama  on  itse  teossa  yhteistunteen  laita.  Sillä  harrastuksen  eri 
suunnista  on  Herbart  pannut  sekä  muodollisesti  että  asiallisesti  myötätuntoi- 
suuden  harrastuksen  ikäänkuin  kaikkien  muiden  harrastusten  keskukseksi. 
Onhan  hän  jo  alusta  alkaen  asettanut  siveellisen  luonteen  muodostuksen 
kasvatuksen  päämääräksi,  ja  siveellisyyden  luonnollinen  maaperä  on  hänen- 
kin mielestään  juuri  myötätuntoisuus  s.  o.  keskenäinen  yhteistunne. 

Että  Herbart  ei  myöskään  tahdo  kasvattaa  ihmistä  vain  »katselijan» 
ja  »tieteilijän»,  vaan  toimivan  kansalaisen  maailmaan,  lienee  samoin  edel- 
lisestä käynyt  selville.  Tosin  opetuksen  tarkoitus  on  herättää  »moni- 
naista tasapuolista  harrastusta»  eli  »mielenkiintoa»,  jonka  ei  tule  kehittyä 
toiminnaksi  ulkomaailmassa.  Mutta  tämä  on  määrätty  vain  pintapuolisuuden 
ja   epäkypsyyden  estämiseksi,  joka  olisi  välttämätön  seuraus  monitoimisuu- 

desta  (Vielgeschäfligkeit).  Muistettava  on,  että  opetuksen  jälkeen  tulee 
T» ohjaus»,  joka  tarkoittaa  harrastuksen  vahvistamista  ulkonaiseksikin  toimin- 
naksi sillä  alalla  tai  niillä  aloilla,  joilla  individuaalinen  toimintakyky  ja  halu 
on  vahvin.  Niinkuin  näkyy  ovat  siis  hra  Vaseniuksen  itsenäisen  pedagogi- 
sen ajattelemisen  kosketuskohdat  herbartilaisuuden  kanssa  varsin  monet  ja 
tärkeät  niissäkin  kysymyksissä,  joissa  hän  sitä  vastaan  kirjoittaa.  Hänen 
erehdyksensä  on  vain  se  että  hän  luottaa  Peranderiu  esitykseen  sekä  luulee 
»Kasvatusopilliset  luennot»  alkuperäisemmiksi  kuin  ne  ovat;  siten  hän  ei 
kaikissa  paikoin  tule  antaneeksi  kunniaa  sille,  jolle  se  oikeastaan  kuuluu.  — 

Paljoa  ankarammin  on  eräs  toinen  »Kasvatusopillisten  luentojen» 
arvostelija,  nimimerkki  £.  S.  V.-K.  käynyt  herbartilaisuuden  ja  samalla 
»luentojen»  kimppuun  (Suomen  Kasvatusop.  Yhdistyksen  aikakauskirja  1895, 
4:3  vihko),  Ja  niinkuin  usein  tapahtuu,  että  oppilas  on  tuomioissaan  anka- 
rampi kuin  mestari,  niin  on  nähtävästi  tässäkin  käynyt.  Innossaan  osottaa 
herbartilaisuuden  kelpaamattomuutta  ja  vaarallisuutta  esitetään  tämän  suunnan 
opettavan  mitä  kummallisimpia  asioita  ja  langetetaan  siitä  mitä  muserta- 
vimpia  tuomioita  semmoisissakin  kohdissa,  mitkä  Perander  on  —  huomat- 
tava kyllä  —  jättänyt  kokonaan  koskettelematta. 

Kuvatessaan  Herbartin  kasvatusopin  periaatteita  sanoo  esim.  hra 
E.  S.  Y.-K.,  »että»  niiden  mukaan  »kaikki  kasvatus  perustuu  mielteisiin  ja 
että  niinmuodoin  sen  onnistuminen  riippuu  opetuksesta  ja  sen  antamista 
mielikuvista»*)  (s.  264).  Toisessa  paikassa  (s.  265)  sanotaan,  että  arvosteli- 
jan mielipiteen  mukaan  »kasvatus  ei  olekaan  suoritettu  yksin  sillä,  että 
näitä  ulkovaikuttimia  oikein  järjestetään ;  taikka  paremmin  sanoen,  kasvattaja 
tosin  ei  saata  käyttää  muuta  keinoa  kuin  tätä,  mutta  hänen  työnsä  silloin 
supistuu  jotenkin  vähiin,  koska  keinon  täytyy  olla  kokonaan  riittämät- 
tömän antamaan  minkäänlaisia  takeita  työn  onnistumisesta»:^)  Näistä 
lausunnoista  ei  voi  saada  muuta  käsitystä  Herbartin  kasvatusopillisesta  teo- 
riiasta,  kuin  että  se  muka  takaisi  kasvatuksen  onnistumisen,  jos  vain  ope- 
tusta taidokkaasti  hoidettaisiin.  Herbart  siis  kieltäisi  kaiken  synnynnäisen 
erilaisuuden  ihmisten  välillä  ja  uskoisi,  että  taitava  opettaja  voi  ehdotto- 
masti mistä  pölkkypäästä  tahansa  tehdä  neroniekan  ja  mistä  heittiöstä 
tahansa  hyvän  ihmisen.    Herbart,  joka  —  niinkuin  jo  olemme  nähneet  — 

*)  Minun  kursiveeraamani. 
*)  Minun  kursiveeraamani. 

aivan  erityisesti  on  kiinnittänyt  huomionsa  kasvatettavien  synnynnäiseen 
erilaisuuteen!  Koko  hänen  laajan  puolinen  teoksensa  »Briefe  tiber  die  An- 
wendug  der  Psykologie  auf  die  Pädagogik»  käsittelee  enimmäkseen  juuri  tätä 
kysymystä.  Tässä  tapaamme  Peranderin  käsityksen  vielä  vähemmin  oike- 
assa muodossa;  sDlä  Perander  toki  mainitsee  Herbartin  opin  ruumiilli- 
suuden vaikutuksesta  sielun  elämään  ja  ihmisen  synnynnäisiin  taipumuksiin 
(Herbartianismen  i  pedag.  ss.  35 — 38). 

Herbartin  deterministinen  siveysoppi  on  seikka,  josta  Perander  huo- 
matakseni ei  ole  puhunut  sanaakaan  Herbartin  etiikin  kimppuun  käydessään. 
Hra  £.  S.  Y.-K.  sitä  vastoin  ei  löydä  sanoja  kylliksi  ankaroita  sitä  tuomi- 
tessaan. »Herbartin  sielutiede  raajassa  koneellisuudessaan  ei  lopulta  voi 
kasvatustakaan  johtaa  muuhun  kuin  koneellisuuteen».  »Kaikki  puhe  siveel- 
lisistä ihanteista  ja  siveellisestä  vapaudesta,  jota  kuitenkin  suunnan  puolelta 
niin  paljon  kuulee,  ei  ole  muuta  kuin  tuulen  pieksämistä»  (s.  267).  »Tie- 
teellisen kasvatusopin  rakentaminen  Herbartin  edellytyksille  on  sula  mah- 
dottomuus, niin  pian  kuin  siveellisyys  (s.  o.  kasvatettavan  kehittäminen 
itsetoiminnan  vapauteen)  asetetaan  tarkoitusperäksi»  (s.  266). 

Harvoin  lienee  vakavassa  keskustelussa  tieteellisestä  kysymyksestä 
ajattelemattomampia  arvosteluja  lausuttu,  olletikin  kun  kysymys  on  sitä  laatua, 
että  se  vielä  tänä  päivänä  jakaa  koko  filosoofillisen  maailman  kahteen  vas- 
takkaiseen leiriin.  Luulisi  melkein  arvostelijan  olevan  tietämättömän  siitä, 
että  determinismi  ei  suinkaan  ole  mitään  yksinomaan  herbartilaisuudelle 
omituista,  vaan  vielä  tänä  päivänä  ehkä  yleisemmin  hyväksytty  ja  varmaan- 
kin tietopuolisesti  paremmin  perustettu  katsantotapa  eetillisessä  filosofiassa, 
kuin  se,  jonka  hän  niin  ehdottomasti  hyväksyy  ja  johon  minäkin  puolestani 
tahtoisin  kallistua.  Ja  varmaankin  on  häneltä  jäänyt  huomaamatta,  että 
hän,  determinismiä  tuomitessaan  sillä  tavoin  kuin  hän  tekee,  väittää  esim. 
semmoisten  miesten  kuin  Calvinin  ja  Augustinuksen  ja  heidän  mukanaan 
koko  reformeeratun  kirkon  »tuulta  pieksävän»,  kun  he  puhuvat  siveellisistä 
ihanteista.  Deterministejähän  hekin  ovat,  jos  kohta  toista  laatua  kuin 
Herbart. 

Että  deterministikin  voi  puhua  siveellisestä  vapaudesta,  vaikka  jossain 
määrin  toisessa  merkityksessä  kuin  indeterministi,  ei  pitäisi  olla  eri  fllosoo- 
fillisiin  katsantokantoihin  vähänkin  perehtyneelle  tuntematonta.  Tämä  lause- 
tapa  ei  deterministin  suussa  ole  järjettömyyttä  eikä  ulkokultaisuutta.  Se  ei 
tietysti    sisällä    ehdotonta    itsemääräysvaltaa,    vaan  yksinkertaisesti  vapautta 

epäsiveellisyyden  vallasta.  Tahto  on  silloin  vapaa  pahasta,  mutta  ei  suin- 
kaan vapaa  kaikista  määräävistä  syistä.  Asia  käsitetään  niin,  että  ulkoa- 
päin tulleet  määräykset  ovat  vähitellen  kehittäneet  hyvän,  siveellisyyttä 
tavoittelevan  mielensuunnan,  joka  on  kylliksi  vakautunut  vastustamaan  elä- 
mässä kohtaavia  kiusauksia  pahaan. 

Mutta  kannattaako  oikeastaan  determinismistä  kasvatusopissa  niin  paljon 
melua  tehdä,  jos  kohta  sitä  ei  kaikin  puolin  hy  väksykkään  ?  Se  joka  ei  tätä 
psykoloogista  ja  eetillistä  katsantotapaa  voi  itselleen  omistaa,  olkoon  inde- 
terministi  —  se  ei  estä  häntä  laisinkaan  muissa  kohdin  ja  varsinaisesti 
pedagoogisissa  kysymyksissä  omistamasta  Herbartin  suuria  aatteita.  Nämä 
kysymykset  eivät  ole  niin  likeisessä  yhteydessä  toistensa  kanssa  muussa  kuin 
siinä  päivänselvässä  seikassa,  että  kasvatus  ei  voi  ulottua  kauemma  kuin 
lapsen  ulkonaisten  määräysten  alaisuus.  Että  lasta  voi  toinen  ihminen 
määrätä  ja  muodostaa  sisällisesti,  siihen  perustuu  koko  kasvatuksen  käsite. 

Muutoin  en  voi  tämän  yhteydessä  olla  siteeraamatta  vielä  erästä 
kohtaa  kirjasta  »Karaktärsbildningens  didaktiska  hjelpmedel».  »En  voi 
ylipäänsä  ymmärtää»  sanotaan  siinä  »kiSnka  ne  monet,  jotka  ovat  olleet 
Herbartin  kasvatusopille  viholliset  ja  semmoisina  suunnanneet  päähyökkäyk- 
sen  hänen  filosofiaansa  vastaan,  jotta  sillä  tavoin  juurineen  hävittäisivät 
myöskin  hänen  kasvatusoppinsa,  kuinka  he  niin  vähän  ovat  huomanneet  sitä 
täydennystä,  minkä  hänen  filosofiansa  sai  tämän  pedagogiikan  kautta,  joka 
antaa  meille  hyvityksen  monesta  asiasta,  mikä  edellisessä  näyttää  vaillinaiselta, 
aina  siihen  määrään,  että  välin  melkein  näyttää  siltä,  kuin  jos  Herbart 
olisi  saavuttanut  suuruuden  kasvatusopissa  muutamain  filosoofillisten  yksi- 
puolisuuksien kautta»  (s.  41,  42). 

Olen  tässä  pitänyt  velvollisuutenani  puolustaa  Herbartia  niihin  »kou- 
raan tuntuviin  ylettömyyksiin»  nähden,  joita  hra  E.  S.  Y-K.  niin  runsaasti 
hänen  kasvatusopissaan  löytää.  Tästä  ei  kuitenkaan  seuraa  —  niinkuin  jo 
ylempänä  on  mainittu  —  että  allekirjoittanutkaan  puolestaan  olisi  kaikissa 
kohdissa  voinut  hänen  filosoofiscn  järjestelmänsä  itselleen  omistaa.  Nyt 
näyttää  hra  E.  S.  Y.-K.  käsittävän  asian  niin,  että  minun  näin  ollen  olisi 
pitänyt  kriitillisemmin  valaista  mainittua  filosofiaa.  Kun  en  sitä  ole  tehnyt, 
ei  esitykseni  ole  hänen  mielestään  kylliksi  tieteellinen  eikä  sen  sisällys 
kylliksi  syvä.  Siitä  puuttuu  useassa  tärkeässä  kohdassa  muka  »selvää  ja 
kireätä  johdonmukaisuutta». 

En    voi   tätä  näkökantaa  hyväksyä.     Minun  tarkoitukseni  ei  ole  ollut 

kirjoittaa  mitään  kritiikkiä  Herbartista,  vaan  antaa  lukijoilleni  yksin- 
kertainen ja  jos  mahdollista  selväpiirteinen  kasvatusopillinen  teoria,  joka 
likinnä  vastaa  minun  omaa  käsitystäni  ja  vakaumustani  asiasta.  Siitä  nimi- 
kin »Kasvatusopillisia  luennoita»,  jossa  ei  ole  mitään  viittausta  herbartilai- 
suuteen.  Esipuheessa  olen  kuitenkin  pitänyt  velvollisuutenani  mainita, 
että  esittämäni  teoria  pääasiallisesti  vastaa,  ei  suorastaan  Herbartin, 
vaan  nykyisen  herbartilaisuuden  katsantotapaa.  Menetellen  tällä  tavalla 
minä  tietysti  en  ole  ollut  velvollinen  tekemään  tiliä  semmoisista  Her- 
bartin ajatuksista,  joita  en  ole  itselleni  omistanut  enkä  esittänyt.  Pitääkö 
hra  E.  S.  Y.-K.  tämmöistä  menettelyä  epätieteellisenä?  Pitääkö  hän  mah- 
dottomana erottaa  pois  tieteellisestä  järjestelmästä  eräitä  aineksia  ja  asettaa 
niiden  sijaan  toisia  ja  sulattaa  nämä  entisten  kanssa  uudeksi  kokonaisuu- 
deksi? Minä  puolestani  luulen,  että  tieteellinen  kehitys  ylipäänsä  käypi 
juuri  tätä  tietä  ja  että  tämän  menettelytavan  puolustukseksi  voi  tuoda  esiin 
tieteiden  historiasta  useampia  esimerkkejä. 

Epätieteelliseksi  käypi  tämä  menettelytapa  ainoastaan  silloin,  kun  ei 
voida  eri  aineksia  saada  liitetyksi  uudeksi  eheäksi  kokonaisuudeksi,  kun 
uuden  järjestelmän  sisällystä  ei  ole  johdonmukaisesti  kehitetty  sen  omista 
alkupanoksista;  mutta  jos  entisessä  järjestelmässä  on  hyljättyjä  aineksia, 
mitkä  eivät  sovi  yhteen  uuden  kokonaisuuden  kanssa^  niin  uuden  ei  siltä 
tarvitse  olla  epätieteellinen. 

Missä  määrin  olen  »Kasvatusopillisissa  luennoissa»  onnistunut  saada 
aikaan  tätä  johdonmukaisuutta,  lienen  itse  jäävi  arvostelemaan.  Ne  kohdat, 
joissa  hra  E.  S.  Y.-K.  sen  puutetta  osoittaa,  eivät  ainakaan  ole  saaneet 
minua  vakuutetuiksi.     Ainoastaan  pari  esimerkkiä  siitä. 

N.  s.  luonnollisista  rangaistuksista  sanon,  että  ne  eivät  saa  olla 
»mitään  kasvattajan  aikaansaamia  tekoseurauksia,  joita  kasvatille  luonnolli- 
siksi uskotellaan»,  ja  myöhemmin  lisään:  »vieläpä  on  hänen  (kasvattajan) 
väliin  itsensä  peittelemättä  antautuminen  näiden  seurausten  välittäjiksi, 
rupeaminen  kohtelemaan  häntä  niinkuin  vieras  ja  kylmä  maailma  kohtelisi 
häntä  samanlaisen  käytöksen  johdosta».  Tästä  sanoo  hra  E.  S.  Y.-K.: 
»Ensi  silmäyksellä  astuu  näkyviin  esityksen  ristiriitaisuus  ja  sekavuus.  Luon- 
nollisen rangaistuksen  pitää  tuleman  kasvatettavalle  ulkoapäin,  ilman  vähin- 
täkään kasvattajan  välitystä,  muuten  koko  käsite  hajoaa  syystä,  ettei  sitä 
ole  mahdollinen  määritellä».  Jos  tarkoin  ja  ajattelemalla  lukee  mainitut 
lauseeni,    huomaa    ettei    niissä   ole  ristiriitaisuutta.     Minä  en  sano,  etteivät 

luonnolliset  seuraukset  saa  olla  kasvattajan  aikaansaamia,  vaan  etteivät  ne 
saa  olla  hänen  aikaan  saamiansa  tekoseurauksia,  joita  kasvatille  luon- 
nollisiksi uskotellaan.  Tämä  lause  ei  estä  sitä  käsitystä,  että  kasvattaja 
voipi  ja  saapi  antautua  luonnollisten  seurauksien  välittäjäksi,  kun  sen  tekee 
suorasti  ja  peittelemättä.  Omasta  puolestaan  näytttää  arvostelija  olevan 
sitä  mieltä,  että  erotus  varsinaisten  ja  n.  s.  luonnollisten  rangaistusten 
välillä  kokonaan  häviäisi,  jos  kasvattaja  rupeaisi  jälkimäisiä  välittämään. 
Mutta  sekään  ei  pidä  paikkaansa.  Totta  kai  on  olennollinen  erotus  ran- 
gaistuksessa, jos  sanon  lakkinsa  hukanneelle  lapselle  kävelemään  lähties- 
säni: nyt  saat  jäädä  kotiin,  koska  et  ole  valmis  tulemaan,  tai  jos  panen 
hänet  huolimattomuudesta  seisomaan  soppeen  ja  sillaikaa  itso  haen  hänen 
lakkinsa  käsiin.  Edellisessä  tapauksessa  en  tee  muuta  kuin  mitä  jokainen 
ihminen,  »vieras  ja  kylmä  maailma»,  on  oikeutettu  hänen  suhteensa 
tekemään  ja  siten  annan  hänelle  samalla  opetuksen  siitä,  mitä  seurauksia 
huolimattomuudella  elämässä  on ;  jälkimäisessä  tapauksessa  käytän  erityistä 
kasvattajavaltaani  häneen  nähden  ja  sovitan  häneen  rangaistuksen,  joka  on 
siinä  suhteessa  mielivaltainen,  ettei  se  (sopessa  seisominen)  ole  missään 
olennollisessa  yhteydessä  hänen  virheensä  kanssa,  vaan  sopisi  yhtä  hyvin 
moneen  muuhunkin  virheeUiseen  käytökseen.  Siinä  minun  käsittääkseni 
erotus  tavanmukaisten  (ei  luonnottomien)  ja  n.  s.  luonnollisten  rangaistus- 
ten välillä. 

£n  muuten  tiedä,  onko  arvostelija  käsittänyt  esityksen  luennoissa  niin 
että  minä  arvelisin  luonnollisia  rangaistuksia  ainoiksi,  joita  sopii  käyttää. 
Se  ei  suinkaan  ole  mielipiteeni  enkä  luule  sitä  käsitystä  luennoistakaan 
saatavan.  Selvän  käskyn  tai  kiellon  rikkomisesta,  s.  o.  tottelemattomuu- 
desta, on  suoranainen  rangaistus  kasvattajavallan  nojassa  ainoa  sopiva. 
Valheellisuuden  tapauksessa  ei  myöskään  yksinomaan  luonnollinen  rangaistus 
riitä,  se  kun  tässä  tapauksessa  ylimalkaan  on  liian  vähän  vaikuttava  estääk- 
seen paheen  juurtumista;  mutta  sitä  kuitenkin  voitanee  käyttää  muun  ran- 
gaistuksen ohessa  kunnes  lapsi  käytöksellään  on  osottanut,  että  hän  tahtoo 
valhetta  välttää.  Sitä  käyttää  esim.  opettaja,  joka  ei  voi  luottaa  oppilaan 
sanaan,  kun  hän  sanoo  tämän  kodista  kuulustelevansa  onko  hän  puhunut 
totta. 

Eräs  toinen  ja  hyvin  tärkeä  kohta,  jossa  kokonaan  herbartilainen  esi- 
tykseni ei  tyydytä  arvostelijaa,  on  oppi  harrastuksesta.  »Suuri  erehdys 
tehdään,   jos    tämä    harrastus    pannaan  siksi  perustukseksi,  jolle  opetus  tai 

kasvatettavan  vastainen  toiminta  rakennetaan»,  sanoo  hän.  Onko  tämä 
erehdys  »luennoissa»  tehty?  Niissä  on  nimenomaan  asetettu  harrastuksen 
herättäminen  opetuksen  tarkoitukseksi  ja  päämääräksi.  Se  on  siis  jotakin, 
jota  ei  opetuksen  alkaessa  oleteta  olevan  sanan  varsinaisessa  kasvatuksel- 
lisessa merkityksessä.    Sitä  on  siis  vaikea  ajatella  opetuksen  perustukseksi. 

Tavallaan  on  kuitenkin  »luennoissa»  samoin  kuin  herbart-zilleriläi- 
sessä  kasvatusopissa  yleensä  opetus  perustettu  jonkunlaiseen  harrastukseen: 
siihen,  jonka  oppilas  tuopi  mukanansa  kotielämästä  kouluun,  joka  liittyi 
kotiseutuun  ja  kotoisiin  oloihin,  suhteeseen  isään,  äitiin,  palvelijoihin  ja 
naapureihin  ja  joka  niistä  on  taitavan  menettelyn  kautta  johdettava  elämän 
väljempiin  oloihin.  Tästä  on  jo  ylempänä  ollut  puhetta.  Enkä  minä 
puolestani  saata  uskoa,  että  tämä  perustus  on  väärä,  jos  vain  vältetään 
se  törkeä  väärinkäsitys,  ettei  mitään  opetusta  ollenkaan  muka  saisi  antaa, 
ellei  siihen  oppilasta  saa  vapaasta  harrastuksesta  myöntymään.  Opetus 
tietysti  on  annettava  eikä  sen  totisuudesta  saa  mitään  tinkiä  pois  sen  joh- 
dosta, ettei  opettaja  mahdollisesti  saa  oppilasten  vapaata  harrastusta  herä- 
tetyksi. Mutta  opettaja  ei  saa  olla  tämmöiseen  opetukseensa  tyytyväinen. 
Hänen  tulee  myöntää  itselleen  ja  elävästi  tuntea,  että  hänen  kasvatukselli- 
nen vaikutuksensa  silloin  ei  ole  tyydyttävä  ja  että  hänen  uupumatta  tulee 
parempaan  pyrkiä. 

Arvostelija  tahtoo  puolestansa  rakentaa  oppimistyön  »velvollisuuden 
tunteeseen».  Aivan  oikein;  tämän  tulee  aina  olla  oppimistyönkin  vara- 
pontena,  ellei  suoranainen  oppimishalu  eli  harrastus  riitä;  minä  vain  olen 
tälle  käsitteelle  antanut  toisen  nimen  ja  kutsunut  sitä  »siveelliseksi  harras- 
tukseksi». Sen  olen  asettanut  kaikkien  harrastusten  keskukseksi  ja  ytimeksi, 
siksi  joka  muita  harrastuksia  pitää  tasapainossa  ja  niitä  hallitsee. 

Mutta  mielestäni  tämäkin  harrastus  on  kehitettävä,  sitä  on  vaalittava, 
valaistava  ja  harjoitettava,  ennenkuin  siltä  varsin  suuria  vaatii.  Sillä  muu- 
ten voi  sen  lujuus  höltyä  arvaamattomaksi  vahingoksi  kasvatukselle  ja  elä- 
män vastaiselle  toiminnalle. 

Voin  tähän  lopettaa  pitkäksi  venyneen  kirjoitukseni.  Se  on  enim- 
mäkseen ollut  väärinkäsitysten  korjaamista  ~~  ikävää  työtä,  joka  ei  ilahuta 
ketään,  ei  kirjoittajaa,  ci  lukijaa  ja  kaikkein  vähimmin  sitä,  jota  korjaus 
koskee.  Mutta  tarkoitukseni  olisi  voitettu,  jos  olisin  vähässäkään  määrässä 
tasoittanut  tietä  sille  käsitykselle,  ettei  meidän  aikamme  suurin  kasvatus- 
opillinen   ja    kasvatuksellinen    liike    ole    vielä   pantu    hengiltä    pois    niiden 

arvostelujen  kautta,  jotka  se  tähän  saakka  meillä  on  enimmäkseen  saanut 
osakseen,  että  tämä  liike  ei  sisällä  niitä  typeryyksiä  ja  takaperoisuuksia, 
joista  sitä  on  syytetty,  ja  että  se  saattaa  ansaita  likempää  ja  perusteelli- 
sempaa tutkimista.  Olen  vakuutettu,  että  seuraus  tämmöisestä  käsityksestä 
ja  sen  jäljissä  kulkevasta  työstä  olisi  meillä  sama  kuin  muualla:  kasvava 
taito  ja  lisääntyvä  into  antautumaan  siihen  tehtävään,  joka  kyllä  kaikkina 
aikoina  on  tunnustettu  kasvatuksen  tarkoitukseksi,  mutta  joka  niin  usein 
puuttuu  jokapäiväisestä  työstämme,  lapsen  henkisen  elämän  ja  toiminnan 
jalostuttamiseen.  Tämä  ei  tapahdu  —  lopettaakseni  Herbartin  omilla 
sanoilla  —  »missä  harrastuksen  sijaan  tulee  paljas  oppiminen,  työnteke- 
minen,  läksynsuoritus,  vihkojen  täyttäminen,  käännösten  valmistaminen  j.  n.  c. 
Sitä  ei  tehdä,  »missä  huomataan  koneellinen  ahkeruus  opettajissa  ja  oppi- 
laissa, jotka  toisiaan  kiusaavat  ainoastaan  voidaksensa  toinen  toisellensa 
sanoa,  että  ovat  velvollisuutensa  tehneet.  Tällä  tavalla  opettajat  todella- 
kaan eivät  tee  velvollisuuttaan.  Missä  ei  oppilaiden  iloinen  ahkeruus  läpi- 
läpensä  ilmoita,  että  he  mielellään  tekevät  työtä,  siinä  ei  ole  tapahtunut 
minkä  tapahtua  piti,  antakoot  sitten  kuulustelut  ja  ylioppilastutkinnot  mitä 
loistavia  tuloksia  tahansa».  (Herbart,  Aus  dem  Königsberger  pädagogischen 
Seminar;     VVillmann  II,  23.) 

Mikael  Johnsson. 


Kunnallisen  elämän  edistyminen  Buropan  kau- 
pung^elssa  ]9:nnellä  vuosisadalla. 

Albert  Shaw,  Municipal  government  in  Great  Britain,  New- York  1895. 
Sama,         Municipal  government  in  Continental  Europe,  London  1895. 

Nyt  kokoontuneilla  valtiopäivillämme  tulee  olemaan  työnä  uuden 
kunnallisasetuksen  pohtiminen  ja  säätäminen  maalaiskuntiamme  varten.  Ja 
kumminkin  on  nykyään  voimassa  oleva  asetus  maalaiskuntiemmc  hallin- 
nosta ainoastaan  kolmenkymmenen  vuoden  vanha.  Niin  vähän  voitiin 
i863-vuoden    valtiopäivillä    arvata,    kuinka   moninaiset  ja  tärkeät  tehtävät 

tulisivat  maalaiskunDilla  olemaan  lähimmässä  tulevaisuudessa,  että  silloin 
hyväksytty  asetus  jo  nyt  osottautuu  riittämättömäksi,  koska  sen  luomat 
kunnalliset  laitokset  ja  sen  määräykset  kunnallisesta  veroitusoikcudosta  ei- 
vät ole  nykyisten,  kehittyneempien  olojen  mukaisia. 

Asetus  kunnallishallituksesta  kaupungissa  8  p:ltä  joulukuuta  1873 
pitää,  niinkuin  luonnollista  on,  silmällä  kehittyneempiä  oloja,  eikä  sen 
riittämättömyydestä  nykyisissä  oloissamme  juuri  vielä  ole  ollut  puhetta, 
vaan  ainoastaan  vaalijärjestyksen  rahavaltaisuudesta. 

Toimivaltaa  kaupungin  yhteistä  hyvää  koskevissa  asioissa  meidän 
kaupungeiltamme  ei  puutu  nykyisen  asetuksen  mukaan.  Ja  vcroitusvalta 
niillä  on  asukkaidensa  yli  suoranainen  ja  rajaton.  Sitävastoin  ylempää 
tuleva  tarkastus,  että  voimien  mukaan  työskennellään  eri  aloilla  yhteistä 
hyvää  varten  ja  että  verotaakka  jaetaan  kohtuullisesti  eri  vuosille  näyt- 
tää kokemuksesta  päättäen  olevan  jotenkin  illusoorinen.  Muutamat  kau- 
pungit ovat  hyvinkin  laimeasti  pitäneet  huolta  opetustoimesta.  Taksoitus 
useissa  kaupungeissa,  joiden  oloja  tunnen,  vaihtelee  tavattomasti  vuodesta 
vuoteen,  johon  ei  voi  olla  muu  syynä  kuin  että  kulunkiarviota  ei  raken- 
neta oikeille  perusteille.  Ja  asetuksen  mukaan  ei  ole  tarviskaan  ollen- 
kaan eroittaa  eri  käytäntöihin  säännöllisiä  ja  ylimääräisiä  tuloja.  Ainoas- 
taan suurempien  pysyväisten  lainojen  ottaminen  vaatii  ylempää  vahvistusta, 
mutta  ei  suinkaan  niiden  välttämättömiksi  tekeminen  pienemmillä  vuodesta 
vuoteen  suurentuvilla  vaillingeilla.  Kysymykset  kunnallisten  töiden  suora- 
naisesta toimittamisesta  tai  urakalle- annosta,  kaasu-  tai  sähkövalon  hankki- 
misen tavasta  ja  ehdoista  y.  m.  ovat  vielä  hyvin  vähän  olleet  meillä 
keskustelun  alaisina,  koska  niin  harvalla  kaupungilla  on  semmoisia  laitok- 
sia kuin  viimemainitut,  mutta  varmaankaan  ci  tulla  kaikkialla  erehdyksiä 
näissä  asioissa  välttämään.  Huvittavaa  ja  opettavaa  pitäisi  sen  vuoksi  olla 
tutustua  Europan  kaupunkien  edistykseen  kunnallisen  elämän  eri  aloilla  ja 
vallitseviin  kunnallisiin  järjestelmiin.  Näistä  yleensä  on  ollut  mahdoton 
saada  tietoja  muualta  kuin  asetuskokoelmista  tai  pienistä  lentokirjasista, 
mutta  yllämainitut  amerikkalaisen  professori  Albert  Shaw'n  teokset  anta- 
vat niistä  hauskan  ja  helppotajuisen  yleiskuvan,  jonka  pääpiirteistä  aion 
seuraavissa  kirjoituksissa  tehdä  selkoa  Valvojan  lukijoille. 

Yleensä  tunnettua  on  että  amerikkalaiset  itsekin  myöntävät  heidän 
suurien  kaupunkiensa  kunnallishallituksen  ja  koko  kunnallisen  toimen  ole- 
van   suuresti    rappiolla  ja    että   niissä  etenkin  vallitsee  lahjainotto  ja  muu 

omaovoiton  pyynti.  Niin  ollen  ci  ole  kumma,  että  hra  Shaw,  verrates- 
saan Europan  suurkaupunkien  oloja  Amerikan  kaupunkien  oloihin,  on  tai- 
puva liiaksikin  ihailemaan  kunnallisen  elämän  edistystä  edellisissä. 


I. 
Kaupunkien  kasvava  tärkeys. 

Siihen  aikaan  kuin  keskusvaltiovalta  useimmissa  Europan  maissa  vielä 
oli  heikko,  mutta  käsityöt  ja  kauppa  jo  kohonneet  tärkeiksi  elinkeinoiksi, 
oli  suuremmilla  kaupunkikunnilla  tosin  enemmän  itsenäisyyttä  ja  mahta- 
vampi valtiollinen  merkitys  kuin  nykyään.  Muistettakoon  vaan  Venetsiaa, 
joka  vallitsi  Välimerta  ja  perusti  curoppalaisen  diplomatian,  Hansa-kau- 
punkeja, jotka  pitivät  herruutta  Itämerellä,  ja  Novgorod  d Suurta»,  joka 
taisteli  Ruotsin  kanssa  Suomen  omistuksesta. 

Mutta  kuitenkaan  ei  kaupunkien  merkitystä  esim.  keskiajan  lopulla 
voi  arvostella  yhtä  suureksi  kuin  igrnnen  vuosisadan  lopulla.  Sillä  keski- 
ajalla ja  aina  meidän  vuosisadan  alkuun  saakka  ainoastaan  vähäinen  osa 
länsi-europpalaistakaan  ihmiskuntaa  asui  kaupungeissa.  Maalaiselämä  oli 
sääntönä,  kaupunkilaiselämä  poikkeuksena.  Meillä  Suomessa  on  asianlaita 
vielä  tämmöinen,  koskapa  Suomen  kaupunkilaisväestö  iQinnen  vuosisadan 
lopulla  voinee  olla  korkeintaan  13  Vo  ^oVo  väestöstä.  Meillä,  niinkuin 
kaikkialla  muualla,  nykyinen  teollisuusjärjestelmä  on  yhä  enemmän  ja 
enemmän  keräävä  kansaa  kaupunkeihin.  Mutta  Keski-  ja  Länsi-Europassa, 
kaupunkilaisväestö  jo  paikoittain  vie  voiton  maalaisväestöstä.  Englannissa 
ja  VValesissa  näiden  luvut  v.  1891  olivat  20,800,000  ja  8,200,000;  siis 
olivat  kaupunkilaiset  72  %  koko  väkiluvusta.  Kolmas  osa  koko  kansasta 
asui  kaupungeissa,  joissa  on  yli  100,000  hengen,  toinen  kolmannes  kau- 
pungeissa, joissa  on  i  o,ooo:sta  ioo,ooo:een.  Vielä  nopeampi  kuin  Eng- 
lannissa on  ollut  muutos  Saksassa,  jossa  vielä  v.  1880  ainoastaan  7,24  % 
asui  100,000  hengen  kaupungeissa  mutta  v.  1890  —  12,1  ®/0  ja  v,  1895 
arviolaskun  mukaan  16  %.  Kaikkiaan  kaupungeissa  ja  yhteen  rakenne- 
tuissa, vähintään  2000  hengen  kylissä  asuu  Saksassa  juuri  puolet  koko 
väestöstä.  Ranskassa,  jossa  väestönlisäys  on  ollut  niin  kovin  hidas,  ovat 
kaupungit  viime  aikoina  kasvaneet  suorastaan  maalaisväestön  kustannuk- 
sella, joka  on  vähentynyt.    Ranskan  kymmenen  suurimman  kaupungin  väki- 

luku  on  iQiODen  vuosisadan  kuluessa  kasvanut  miltei  nelinkertaiseksi.  Koko 
väkiluvusta  nykyään  noin  38  %  ^suu  kaupungeissa  tai  kylissä,  joissa  on 
yli  2000  asukasta.  Hieman  poikkeuksena  ovat  nuo  kaksi  teollisuusmaata 
Belgia  ja  Sveitsi,  sillä  niissä  teollisuuslaitokset  ovat  vähemmän  yksiin  paik- 
koihin keräytyneet,  niin  että  ainoastaan  neljäs  osa  Belgialaisia  asuu  yli 
20,000  hengen  kaupungeissa  ja  koko  Sveitsissä  ei  ole  kuin  yksi  ainoa 
»suurkaupunki»,  Zurich.  Hollannissa,  jolla  on  vähäisempi  teollisuus,  asuu 
kolmas  osa  väestöä  yli  20,000  hengen  kaupungeissa.  Itävallassa  ja  Unka- 
rissa ovat  tavattomasti  kasvaneet  molemmat  pääkaupungit.  Venäjällä  eten- 
kin Varsova,  jonka  väkiluku  jo  nousee  yli  puolen  miljonan.  Italiassa 
Rooman  ja  Milanon  väkiluku  on  kasvanut  enemmän  kuin  kaksinkertaiseksi 
kolmessa  kymmenessä  vuodessa. 

Skandinavian  maissa  on  yhä  edelleen,  samoinkuin  vielä  suuremmassa 
määrässä  koko  Itä-  ja  Kaakkois  Europassa,  maalaisväestö  aivan  suurena 
enemmistönä.  Huomattava  on  kumminkin  Skandinaviassakin  pääkaupun- 
kien tavaton  kasvaminen  viime  aikoina.  Kööpenhamina  etukaupunkeineen 
sisältää  nykyään  kuudennen  osan  koko  Tanskan  väestöstä,  400,000  hen- 
keä. Tukholma,  jonka  väestö  Kustaa  Illm  ajasta  i87o:n  paikkeille  kasvoi 
tuskin  kahdenkertaiseksikaan,  on  viimeisinä  25  vuotena  nähnyt  asukkaidensa 
lisääntyvän   2  5o,ooo:ksi.     Ja  yhtä  nopea  on  oUut  Kristianian  kasvaminen. 

Suomessa  on  paitsi  Helsinkiä  ja  Tamperetta  muutamia  muitakin, 
niinkuin  Pori  ja  Vaasa,  jotka  ovat  kasvaneet  enemmän  kuin  100  %  vii- 
meisenä vuosisata-neljänneksenä.  Suurempikin  olisi  Suomen  kaupunkien 
kasvaminen  tällä  ajalla  ollut,  jollei  melkoinen  määrä  isoimpia  teollisuus- 
laitoksiamme  olisi  löytänyt  itselleen  sopivampia  asemia  maaseudulla  kuin 
kaupungeissa.  Ja  luultavasti  vastedeskin  tehdaslaitoksia  tulee  syntymään 
melkein  yhtä  paljon  maalle  kuin  kaupunkeihin.  V.  1891  arvosteltiin  teh- 
taiden ja  käsityölaitosten  valmistusmäärä  kaupungeissa  100,222,735,  maalla 
75,407,013  markaksi. 

Suurien  maalla  sijaitsevien  tehdaslaitosten  kautta  saavat  maalaiskun- 
nat tai  ainakin  ne  kylät,  joiden  piirissä  nuo  laitokset  ovat,  useimmissa 
suhteissa  yhä  enemmän  kaupunkilaiskunnan  luonnetta.  Varallisuuden  rin- 
nalla kasvaa  siellä  myös  suurempia  yhteistarpcita.  Ne  yhä  laajemmat 
tehtävät,  joita  suuremmat  kaupunkikunnat  ottavat  hartioilleen,  vaikuttavat 
herättävän  esikuvan  tavoin  pikkukaupunkeihin  ja  maalaiskuntiinkin.  Nämä 
pyrkivät    yhä    useammilla    aloilla,    etupäässä  opetustoimessa  ja  terveyden- 

hoidossa,  voimiensa  mukaan  seuraamaan  suurien  kaupunkien  kunnallista 
edistystä.  Industrialismi  siis  ei  ainoastaan  ime  väkeä  kaupunkeihin,  vaan 
lähentää  myös  kaupunkeja  ja  maaseutua  toisiinsa.  Puhtaastaan  maata- 
viljelevissäkin  kunnissa  herää,  jollei  kansansivistys  aivan  alhainen  ole,  sem- 
moinen halu  »yhteistyöhön  yhteisvoimin»,  jota  ennen  pidettiin  vaan  suu- 
rempien kaupunkien  valopuolena  ja  kunniana. 

Kun  kesä  tulee,  niin  ei  ainoastaan  Helsingissä,  vaan  pienim  missäkin 
maaseutukaupungeissamme  ryhdytään  kaikissa  varakkaammissa  perheissä 
suuremmoisiin  ja  vaivalloisiin  puuhiin,  jotta  päästäisiin  ainakin  pariksi  kuu- 
kaudeksi »nauttimaan  terveellistä  maaseudun  ilmaa»  ja  »elämään  luonnon 
helmassa.»  Tähän  haluun  saattaa  olla  kätkeytyneenä  suuri  määrä  ihmi- 
selle luontaista  vaihettelun  halua,  halua  viettää  osa  vuottansa  toisessa  pai- 
kassa kuin  tuo  iankaikkinen  yksitoikkoinen  talvinen  työpaikka.  Mutta  myön- 
tää täytyy,  että  todella  useat  mitä  ihanimmin  sijaitsevat  pikkukaupunkimoie 
ovat  pilalla,  ja  etenkin  kesällä  ovat  iohoittavat,  katupölynsä  ja  vaillinai- 
sesta puhtaana  pidosta  johtuvien  löyhkiensä  kautta.  Välttävänkään  hyvää 
juomavettä  puuttuu  useista.  Sama  on  pikkukaupunkien  laita  melkein  kaik- 
kialla ulkomaallakin,  missä  vain  ei  turistiliike  ole  luonut  uuden  ajan  muka- 
vuuksia. 

Että  elämä  kaupungeissa  on  epäterveellistä,  elämä  maalla  terveel- 
listä, on  syvään  juurtunut  ajatus,  joka  tavataan  useimmissa  ihmisissä. 
Eikä  tämä  ajatus  ole  suotta  syntynyt.  Kun  ensinnä  ruvettiin  tilastolla 
ilmi  saamaan  kuolevaisuussuhteita,  havaittiin  kaikkialla  että  kaupungit  oli 
vat  oikeita  »miesten  syöjiä  sijoja.»  Semmoinen  suurempia  laatuaan  oli 
esim.  viime  vuosisadan  lopulla  Tukholma  ahtaine  katuineen  ja  likaisine  kai- 
vontapaisine  pienoispihoineen.  Koko  Ruotsin  valtakunnassa  väkiluku  vah- 
vasti kasvoi,  mutta  Tukholma  vaan  nieli  kansaa,  sillä  siellä  kuoli  paljon 
enemmän  ihmisiä  kuin  syntyi.  Tätä  suhdetta  kesti  Tukholmassa  aina 
1870-vuoden  paikkeille  asti.  Etelä-Europan  enimmän  takapajulla  olevissa 
seuduissa  on  kaupunkeja,  joilla  yhä  vielä  on  kauhistuttavan  suuri  kuole- 
vaisuus, suurempi  kuin  syntyväisyys,  joka  kuitenkin  on  kohtalainen.  Niin 
oli  kuolevaisuus  v.  1894  Lissabonissa  36  tuhannelta,  Oportossa  45,5. 
Neapelissa  se  oli  muutamia  vuosia  sitten  33.  Ranskassa,  jossa  syntyväi- 
syys on  niin  pieni,  on  joukko  kaupunkeja,  joiden  kuolevaisuus  epäterveel- 
lisen aseman,  ahtauden  tai  puutteellisen  terveydenhoidon  vuoksi  on,  jollei 
niin   suuri   kuin  yllämainittujen  kaupunkien,  kumminkin  vielä  sekä  syntyväi- 

syyttä  että  maan  keskimääräistä  kuolevaisuutta  suurempi.  HuonomaineisiD 
on  Marseille,  jossa  kuolevaisuus  vielä  viime  aikoina  on  ollut  28  —  30  tu- 
hannelta. Venäjällä  ja  Unkarissa  kuolevaisuus  kyllä  on  suuri,  mutta  synty- 
väisyys  on  erinomaisen  suuri  ja  yleensä  suurempi  kuolevaisuutta.  Varso- 
vassa esim.  kuolevaisuus  on  27  tuhannelta,  mutta  syntyväisyys  koko- 
naista 43. 

Kuolevaisuus  kaupungeissa  oli  vielä  muutamia  vuosikymmeniä  sitten 
kaikkialla  suurempi  kuin  saman  maan  maaseuduilla.  Suomen  tilastossa  on 
viime  vuosina  yhä  useammin  mainittu  että  kuolevaisuus  kaupungeissa  »vas- 
toin tavallisuutta»  on  ollut  hiukan  pienempi  kuin  maaseudulla. 

Mitä  enemmän  Europan  sivistysmaiden  väestö  muuttuu  kaupungeissa 
asuvaksi,  sitä  surkeampaa  olisi,  jos  kaupungit  edelleen  kuluttaisivat  kansa- 
kunnan ruumiillista  elinvoimaa  ja  hyvinvointia.  Siihen  aikaan  jolloin  vaan 
pieni  vähemmistö  Europan  väestöä  asui  kaupungeissa,  saattoi  tuo  käydä 
päinsä.  Mutta  kun,  niinkuin  Englannissa  jo  on  tapahtunut  ja  Saksassa  on 
tapahtumaisillaan,  suurin  osa  maan  asukkaista  muuttuu  kaupunkilaisiksi, 
kuinka  silloin  kävisi  koko  kansakunnan,  jos  kaupungit  vaan  söisivät  ihmi- 
siä? Onneksi  muualla  niinkuin  meilläkin  kaupungit  ovat  melkein  lakan- 
neet osottamasta  suurempaa  kuolevaisuutta  kuin  maaseudut.  Ja  onpa 
suhde  monessa  maassa  kääntynyt  päinvastaiseksikin,  niin  että  ainakin  suu- 
rimpien kaupunkien  kuolevaisuus  on  maan  keskimäärää  alhaisempi. 

Voi  tosin  näyttää  luonnolliselta  että  satojen  tuhansien,  jopa  miljo- 
nien  ihmisten  pakkautuminen  pienelle  alalle  synnyttää  terveydelle  ja  elä- 
mälle vahingollisen  puutteen  puhtaasta  ilmasta  ja  että  siis  suurkaupunkien 
kuolevaisuus  on  oleva  suurempi  kuin  maaseudun.  Mutta  jos  kaupungin 
ala  onkin  horisontalisesti  ahdas,  onhan  se  vertikalisesti  laaja  kyllä,  koska 
se  ulottuu  niin  korkealle  kuin  maata  ympäröivä  ilmakehä.  Ei  siis  voi  olla 
varsinaista  puutetta  raittiista  ilmasta,  vaan  ainoastaan  erinäisten  asianhaa- 
rain vaikuttamaa.  Jos  kaupungin  muodostuminen  jätetään  sattuman,  van- 
hojen tapojen  ja  vapaan  kilpailun  nojaan,  silloin  kymmenenkin  tuhannen 
asukkaan  kokoontuminen  pienelle  alalle  käypi  turmiolliseksi;  mitä  sitten 
miljonan  tai  parin?  Jos  sitävastoin  kaupunki  rakennetaan  ja  pidetään  puh- 
taana järkiperäisen  tuuman  mukaan,  se  voi  olla  yhtä  terveellinen  olopaikka 
ihmiselle  kuin  konsanaan  mikään  maalaiskylä.  Ja  sitä  valistusta,  niitä  tie- 
toja,   sitä    teknillistä  taitoa  ja  niitä  aineellisia  varoja,  joita  tarvitaan  sem- 

moisen  suuDnitelman  luomiseen  ja  toteattamiseen;  kaikkia  niitähän  on  epäi- 
lemättä ransaimmin  suurimmissa  kaupungeissa. 

Vaikeudet  ovat  kyllä  monet  ja  erittäinkin  suuret  kaupungeissa,  jotka 
entisissä  järjestymättömissä  oloissa  ovat  ennättäneet  kasvaa  hyvin  isoiksi, 
niinkuin  myös  niissä,  joiden  maantieteellinen  asema  on  elämän  ehdoille 
vahingollinen.  Kaikki  yleishyödylliset  uudistukset  tulevat  niissä  monin  ver- 
roin kalliimmiksi  kuin  muualla,  tai  koin  jos  niihin  olisi  ryhdytty  vuosi- 
kymmeniä aikaisemmin.  Esteenä  parannuksille  on  niinikään  jossain  mää- 
rässä ollut  meidän  vuosisatamme  alkupuolella  vallitseva  yleinen  käsitystapa, 
jonka  mukaan  yksilölle  on  jätettävä  niin  suuri  vapaus  kuin  mahdollista  ja 
jonka  vuoksi  esim.  ei  ole  kernaasti  tahdottu  rajoittaa  ihmisten  oikeutta 
rakentaa  talonsa  niinkuin  tahtovat  ja  asua  semmoisissa  asunnoissa,  joihin 
itse  tyytyvät,  noutaa  vettä  ja  ostaa  ruoka-aineita  mistä  ja  minkälaisia  itse 
tahtovat.  Vastenmielisesti  on  katsottu  sitä  uutuutta,  että  kaupunkikunnat 
itse  ovat  ottaneet  suorittaakseen  useita  yleisiä  töitä  ja  käyttääkseen  yleis- 
hyödyllisiä liikeyrityksiä.  Tämä  individualistinen  katsantotapa  on  kum- 
minkin kunnallisella,  samoinkuin  valtiollisella  alalla  yhä  enemmän  väisty- 
nyt sosialisemman  katsantotavan  tieltä,  joka  on  taipuva  laajentamistaan 
laajentamaan  yhteiskunnan  tehtävää,  jättämään  yhä  vähemmän  asioita  va- 
paan kilpailun  varaan.  Niinkuin  jäljempänä  olen  esittävä,  ovat  individua- 
listisen taloustieteen  itse  kotimaan.  Englannin  ja  Skotlannin,  kaupungit 
menneet  pisimmälle  tässä  sosialisessa  kunnallispolitiikassa,  jota  myös 
on  syytetty  sosialistisuudesta.  Ainoastaan  Amerikan  kaupungit  ovat  yleensä 
jättäneet  tärkeimmät  yleishyödylliset  asiat  yksityisen  alkuunpanon  ja  yritte- 
liäisyyden sekä  vapaan  kilpailun  varaan,  sillä  seurauksella  että  ne,  niinkuin 
professori  Shaw  myöntää,  ovat  melkein  kaikissa  asioissa  Europan  kaupun- 
keihin nähden  takapajulla. 

Kun  tahdotaan  arvostella  jonkun  kaupungin  yleistä  edistystä,  ei  löydy 
luotettavampia  tilastollisia  arvostelukohtia  kuin  väkiluvun  enentyminen  ja 
kuolevaisuuden  vähentyminen.  —  Kuolevaisuusprosenttia  ei  ole  pidettävä 
siinä  merkityksessä  ratkaisevana,  että  voitaisiin  sanoa:  tässä  maassa  tai 
tässä  kaupimgissa  on  pienempi  kuolevaisuus  kuin  tuossa;  se  on  siis  edis- 
tyneempi  kuin  tuo.  Sillä  kuolevaisuuteen  vaikuttavat  tietysti  ilmastosuhteet 
ja  monet  muut  seikat.  Mutta  jos  jossain  maassa  suurten  kaupunkien  kuole- 
vaisuus oltuaan  ennen  suurempi  kuin  koko  maan  kuolevaisuusmäärä,  lankee 
tämän    tasalle;   tai  jos  jossain  kaupungissa  kuolevaisuus  muutamissa  vuosi- 

kymmenissä  alentua  nopeasti,  samalla  koin  maan  yleinen  kuolevaisuus 
pysyy  entisellään  tai  alentuu  vaan  vähäisen,  niin  silloin  täytyy  kai  tuota 
seikkaa  pitää  todistuksena  kaupungin  kunnallisesta  edistyksestä,  etenkin  jos 
tärkeitä  terveydenhoitoa  edistäviä  muutoksia  kaupungissa  siUä  ajalla  on 
tehty.  Katsotaanpa,  kuinka  nyt  on  useimpien  Europan  pääkaupunkien  laita 
verrattuina  maihin,  joissa  ne  ovat. 

Ruotsin  keskimääräinen  kuolevaisuus  on  viime  aikoina  ollut  18  tu< 
hannelta.  Tukholman  kuolevaisuus  pro  mille  oli  1877:  28,7,  1884:  24,6, 
1894:  18,3. 

Norjan  yleinen  kuolevaisuus  on  noin  17,  Kristianian  v.    1894:  18,3. 

Tanskan:   19,  Kööpenhaminan  v.  1884:  24,   1894:   18,7. 

Ison  Britannian:  20,  Lontoon  vv.  t8oo — 1850  keskimäärin  30,  ny- 
kyään 20. 

Suomen:  21,  Helsingin  melkein  sama. 

Belgian:  22,  Brysselin  v.  1876:  25;  siitä  alkaen  vähitellen  alen- 
tunut 18,1  (1894). 

Hollannin:  22,  Amsterdamin  1893:  18,6,  1894:  18,3,  Haagin  1893: 
19,1,   1894:   16,9. 

Ranskan:  23,  Pariisin:  alkupuolella  meidän  vuosisataa  35 — 40,  1870- 
luvuUa  25 — 30,  1894:  20. 

Saksan:  26,  Berlinin:  20. 

Italian:  28,  Rooman  v.  1876:  30,  1877  — 1880:  27,  v.  1885:  26, 
V.  1893:  22,3  ja  1894:  19,4. 

Itävallan:  lähes  30,  Wienin  ennen  v.  1860  noin  40,  v.  1892:  24,3, 
1893:  24,  1894:  22,8. 

Unkarin:  34,9,  Budapestin  ennen  v.  1870  keskimäärin  45,  nykyään 
keskimäärin  25. 

Tästä  luettelosta  näemme,  että  niissä  maissa,  joissa  on  alhaisin  kuole- 
vaisuus, pääkaupungit  ainakaan  eivät  ole  tuntuvasti  huonommat  muuta 
maata.  Niissä,  joissa  on  keskinkertainen  kuolevaisuus,  pääkaupunkien  nu- 
mero on  viimeaikoina  yleensä  ollut  maan  keskimäärää  alhaisempi.  Vihdoin 
niissä  maissa,  joissa  on  suuri  kuolevaisuus,  pääkaupungit  ovat  loistavina 
poikkeuksina. 

Eikä  yksin  pääkaupungit,  vaan  on  muita  yhtä  edullisessa  asemassa 
olevia  suurkaupunkeja,  jopa  muutamia  jotka  loistavat  erittäin  alhaisilla 
numeroilla. 


Kunnalliseti  elämän  edist.  Europan  kaitp,  igillä  VHosis.  31 

Saksan  sanrkaupungit  etenkin  melkein  pitkin  koko  rintamaa  ovat 
muun  Saksan  edellä.  Frankfurtissa  ja  Stuttgartissa  kuolevaisuus  on  alen- 
tunut i7:ään  ja  i8:aan.  Eikä  tämä  asianlaita  kummastutakaan  ketään, 
joka  on  nähnyt  Saksan  suurkaupunkien  puhtaat  kadut  ja  pihat  ja  uudet 
laajat  puistot  ja  niiden  rinnalle  asettaa  pikkukaupungit  ja  maalaiskylät 
ahtaine,  roskaisine  katuineen,  puuttomine  torinpahasineen,  umpinaisine  pihoi- 
neen. Kummako  siis  että  tiheilkyläisen  Baijerin  kuolevaisuus  vielä  on  30, 
kun  Hannoverin  maakunnan,  jossa  talot  ovat  hajallaan,  on  vaan  22! 

Ei  siis  liene  liiallista  asettaa  idealiseksi  vaatimukseksi,  että  hyvin 
hallitussa  ja  hoidetussa  suuressa  kaupungissa  tulee  olla  pienempi  kuolevai- 
suus kuin  maan  keskimääräinen,  eikä  suurempi,  niinkuin  ennen  oli  yleistä 
ja  katsottiin  luonnolliseksi.  Mutta  tämä  tulos,  joka  tekee  suurkaupunkien 
olemassaolon  ja  kasvamisen  oikeutetuksi  kansallisen  edistyksen  kannalta 
katsoen,  on  saavutettavissa  ainoastaan  erinomaisen  virkeän  ja  toimeliaan 
kunnallisen  elämän  ja  sosialisen  kunnallispolitiikan  kautta.  Ja  näitä  ei  voi 
ajatellakkaan  muulla  ehdolla,  kuin  että  maan  lait  myöntävät  kunnille  tar- 
peellisen itsehallitus-vallan,  samalla  kuin  pitävät  huolta,  että  tehokas  tar- 
kastus valtiomahtien  puolelta  estää  väärinkäytöksiä  ja  epäkohtia.  Ensi- 
mäinen  ja  tärkein  kohta  Europan  kaupunkien  kunnallisessa  historiassa  tä]lä 
vuosisadalla   on  siis  nykyisten  kunnallishallitusjärjestelmien  muodostuminen. 


n. 

Kunnallishallitus-järjestelmät, 

Suuri  vallankumous  v.  1789  sai  aikaan  kaksi  perinjuurista  muutosta 
Ranskan  kunnalliselämässä.  Toinen  oli  laajan  itsehallituksen  myöntäminen 
kunnille,  joita  vanhan  hallitusmuodon  loppuaikoina  maakuntien  intendentit 
ja  heidän  apulaisensa  nimeltä  »subd^ldguds»  olivat  pitäneet  niin  ankaran 
holhouksen  alla,  että  todellinen  kunnalliselämä  oli  melkein  olemattomissa. 
—  Toinen  oli  täydellisesti  säännöllisen  ja  yhdenmukaisen  hallintojärjestel- 
män asettaminen  kaikkiin  valtakunnan  lähes  neljäänkymmeneen  tuhanteen 
kaupunki-  ja  maalaiskuntaan,  joita  laki  käsitteli  ikäänkuin  ikuisia  ja  jaka- 
mattomia valtiollisia  atomeja.  Entinen  järjestys  oli  ollut  niin  kirjava  ja 
sekava,  että  tuskin  oli  kahta  kuntaa,  joilla  oli  yhtäläiset  laitokset;  ja  lisäksi 
nuo    laitokset   olivat,   kuten  mainitsin,  kadottaneet  kaiken  tehonsa.     Ne  la- 

kaistiin  siis,  niinkulD  Ranskan  koko  muukin  entisyys,  yhdellä  luudanvedolla 
rikkatunkioUe,  jotta  sitten  voitaisiin  uudet  laitokset  istuttaa  puhtaasen  maa- 
han selvien  logillisten  perusjohteiden  mukaan. 

Uusi  järjestelmä  tietysti,  ajankohdan  vallitseviin  periaatteihin  nähden, 
myönsi  kunnille  erinomaisen  laajan  vapauden.  Kunnan  äänivaltaiset  jäse- 
net valitsivat  kunnanesimiehen  eli  pormestarin,  ranskaksi  maire,  ja  joukon 
muita  toimeenpanevia  eli  hallitsevia  luottamusmiehiä.  Edelleen  valittiin 
kunnallisneuvosto  nimeltä  les  notables.  Nämä  yhteensä  muodostivat  kun- 
nallishallituksen, corps  municipal,  jonka  miesluku  tietysti  vaihteli  kuntien 
suuruuden  mukaan.  Vallankumouksen  historiasta  yleisesti  tunnettua  on, 
että  kunnallishallituksille  paitsi  tavallisia  kunnallis  toimia  kuului  esim.  vanki- 
lainhoito  ja  poliisivalta  niin  täydellisesti,  että  ainoastaan  kunnallishallituksen 
pyynnöstä  kunnassa  tahi  lähiseudussa  oleva  sotaväki  sai  ryhtyä  yleistä  jär- 
jestystä ylläpitämään  tai  palauttamaan  hätätilassa.  1790-vuoden  kunnallis- 
laeista  voi,  niinkuin  koko  ensimäisestä  perustuslaista  yleensä  sanoa,  että 
ne  olettivat  Ranskalaisissa  semmoista  tottumusta  itsehallitukseen,  jommoista 
he  pitkän  vuosisadan  valtiollisten  kokemustenkaan  kautta  eivät  vielä  ole 
saavuttaneet. 

Kumminkin  on  muutamia  tärkeitä  piirteitä  tuosta  ensimmäisestä  ase- 
tuksesta jäänyt  pysyväisiksi  meidän  aikaamme  asti.  Semmoinen  on  etu- 
päässä kunnallishallituksen  ja  kunnallisten  oikeuksien  täydellinen  yhtäläi- 
syys suurimmissa  jättiläiskunnissa  ja  pienimmissä  kääpiökunnissa,  joista 
useissa  tuhansissa  on  vähemmän  kuin  500  asukasta.  Toinen  pysyväinen 
omituisuus  on  että  kunnanesimies  kaikkien  seuraavienkin  järjestelmäin  ai- 
kana on  ollut  joku  kunnan  asukkaista  eikä  palkattu  ammattivirkamies,  niin- 
kuin pormestarit  meillä  ja  Saksassa.  Aina  on  myös  mairella  ollut  paitso 
kunnallisia  toimiansa  asema  myös  valtion  virkamiehenä,  mutta  ei  tuomarina 
niinkuin  meillä,  vaan  etupäässä  siviliregisterin  —  meidän  kirkonkirjain  — 
pitäjänä.  Vielä  on  huomattava  että  varsinaista  toimeenpanoa  kunnan 
asioissa,  joka  meillä  pyrkii  yhä  enemmän  siirtymään  valtuuskuntien  käsiin, 
Ranskan  kunnallisneuvostoilla  ei  koskaan  ole  ollut.  Maire  siellä,  joko 
yksinään  tai  apulaistensa  kanssa,  aina  on  esim.  asettanut  kunnan  palkatut 
virkamiehet  ja  antanut  kaikki  maksumääräykset.  Hän  yksin  on  edesvas- 
tauksen  alainen  kunnan  asiain  hoidosta,  ja  on  hänellä  niidenkin  järjestel- 
mäin aikana,  jolloin  hän  on  ollut,  niinkuin  nytkin  on,  kunnallisneuvoston 
valitsema,  siis  ollut  hiukan  diktaattorin  tapaisessa  asemassa  kunnassaan.  Tämä 

pormestanD  asema  juuri  on  ranskalaisen  järjestelmän  pysyvä  omituisuus, 
jonka  kautta  se  eroo  toiselta  puolen  englantilaisesta  järjestelmästä,  jonka 
mukaan  ntayor  on  ainoastaan  kunnallisneuvoston  puheenjohtaja,  toiselta 
puolen  saksalaispohjoismaisesta  järjestelmästä,  jonka  mukaan  pormestari  on 
korkein  kunnan  palveluksessa  olevista  ammattivirkamiehistä  ja  samalla  val- 
tion puolesta  asetettu  lähinnä  valvomaan  kunnallishallinnon  laillisuutta. 
Enemmän  lähestyy  ranskalainen  järjestelmä  amerikkalaista,  jonka  mukaan 
ntayor  on  kunnan  asukasten  määräajaksi  valitsema  itsenäisesti  toimeen- 
paneva mies  neuvottelevan  kunnallisedustuksen  rinnalla,  niinkuin  presidentti 
kongressin  rinnalla. 

Kaikissa  muissa  suhteissa  Ranskan  kunnallisjärjestelmä  on  ollut,  niin- 
kuin yleensä  muutkin  asiat  Ranskassa,  iQznnen  vuosisadan  kuluessa  mitä  kirja- 
vimpien  vaiheiden  alaisena. 

Jo  direktorio  yksinkertaisella  tempulla  teki  tyhjäksi  kuntien  itsenäi- 
syyden. Suurin  osa  kuntien  oikeuksia  annettiin  vähän  suuremmille  piireille, 
kanttoneille,  joiden  neuvoston  ja  «presidentin*  tosin  asukkaat  saivat  valita, 
mutta  jonka  hallitus  asetettiin  departementin  hallituksen  ankaran  valvonnan 
alle.  Departementin  hallitus,  jossa  ylipaino  oli  hallituksen  asettamalla 
»komisariuksella»  sai  yksinkertaisesti  kasseerata  eli  tehdä  tyhjiksi  kaikki 
kanttonin  hallituksen  päätökset  ja  erottaa  virasta  sen  toimi-  ja  virka- 
miehet. 

Keskushallituksen  valta  paikallishallinnon  yli  tuli  tietysti  vielä  vah- 
vistetuksi Napoleonin  konsuli-  ja  keisariaikana.  Hallitsijan  nimittämä  pre- 
fekti departementissa  ja  alaprefekti  arrondissementissa  saivat  niin  suuren 
vallan,  että  he  suorastaan  tulivat  ancien  regimen  intendentin  ja  subdd- 
l^gu^^n  jälkeläisiksi.  Kanttoni  kadotti  merkityksensä;  mutta  kuntien  maire\ 
määräsi  valtion  hallitus,  samoinkuin  myös  kunnallisneuvoston  jäsenet,  »lis- 
talta», johon  kunnan  asukkaat  olivat  valinneet  etevimmät  joukostansa. 
Kunnallishallitus  oli  kaikin  puolin  vaan  äärimmäinen  ratas  valtionhallinnon 
koneistossa. 

Restauratsionin  aikana  säilytettiin  uskollisesti  Napoleonin  luoma  pai- 
kallishallinnon järjestys. 

Heinäkuun  vallankumouksen  jälkeen  vasta  palautettiin  kunnan  jäsen- 
ten oikeus  suoranaisilla  vaaleilla  valita  kunnallisneuvostonsa,  ja  fftaire, 
jonka  hallitus  edelleen  nimitti,  oli  apulaisineen  otettava  neuvoston  vali- 
tuista  jäsenistä.     Kumminkin  pysyivät  kunnat  nytkin  departementin  prefek- 

tistä  min  ankarasti  liippuvaisiQa,  että  todellista  kunnallista  itsehallitusta 
ei  ollut. 

Napoleon  III  harrasti  innokkaasti  Pariisin  kaunistamista  ja  varus- 
tamista kaikilla  uudenaikaisilla  laitoksilla,  ja  jotkut  muutkin  suuret  kau- 
pungit saivat  osakseen  hallituksen  apua  ja  huolenpitoa,  niin  että  ne  yleensä 
edistyivät  vahvasti  toisen  keisarivallan  aikakaudella.  Mutta  tämän  kas- 
vattava vaikutus  kunnalliseen  elämään  ei  ollut  terveeUinen,  sillä  knmiaUis- 
hallitusjärjestelmä  oli  sama  despoottinen  kuin  ensimäisenkin  keisarival- 
lan aikana. 

Kommuunikapina  Pariisissa  v.  187 1  lienee  vaikuttanut,  että  kolman- 
nen tasavallankin  johtavat  miehet,  Thiers  etupäässä,  epäilivät  myöntää 
Ranskan  kunnille,  ainakaan  suurimmille,  sitä  itsehallitusta,  joka  niillä  kum- 
minkin on  useimmissa  monarkkioissakin. 

Tämän  despoottisen  kunnallisjärjestelmän  säilyttäminen  oli  kokonaan 
ristiriidassa  tasavaltalaisten  periaatteiden  kanssa  ja  ristiriidassa  myöskin  sen 
asian  kanssa,  että  perustuslait  myönsivät  vapaasti  valituille  departementtien 
neuvostoille  kokonaan  toisenlaisen  tehokkaan  aseman  prefektien  rinnalla 
kuin  niillä  oli  ollut  Napoleon  in:n  aikana.  Aivan  johdonmukaista  kehi- 
tystä oli  siis,  että  v.  1884  uusi  täydellinen  kunnallisjärjestystä  koskeva 
laki  asetti  kunnallishallituksen  todellisesti  kansanvaltaiselle  perustukselle. 
Mairean  valitsee  nyt  kaikkialla  kunnallisneuvosto  keskuudestaan,  ja  samoin 
kunnan  suuruuden  mukaan  sovitetun  määrän  apulaisia.  Ja  koska  nykyisissä 
kehittyneemmissä  oloissa  kuntien  rahatarpeet  ovat  tavattomasti  kasvaneet 
ja  neuvosto  yksin  saattaa  tarpeelliset  varat  myöntää  mairean  käytettäviksi, 
niin  olojen  pakosta  tämä  virkamies  tulee  yhä  riippuvaisemmaksi  kunnallis- 
neuvostosta  hallitusaikansa  kestäessäkin.  Toiselta  puolen  on  keskushalli- 
tuksen valtaa  maire'*n  erottamisen  ja  neuvoston  hajoittamisen  suhteen  pal- 
jon vähennetty. 

Mitä  vielä  on  keskushallituksella  ja  prefekteillä  jäljellä  entisaikojen 
laajasta  tarkastusoikeudesta  kunnallisen  toimen  ylitse,  näyttää  minusta  pi- 
kemmin terveelliseltä  kuin  haitalliselta.  Pienempienkin  kuntien  vuotuiset 
kulunkiarviot  tarvitsevat  prefektin  vahvistuksen  astuakseen  voimaan.  Suuret 
kaupungit  lähettävät  kulunkiarvionsa  sisäasiain  ministerille,  jonka  neuvosta 
presidentti  ne  hyväksyy  tai  lähettää  takaisin  muistutuksinensa.  Päätökset 
kunnan    kiinteän    omaisuuden    myymisestä  ynnä  joukko  muita,  jotka  meillä 

tarvitsevat  lisävaltuusmiesten  myötävaikutusta,  kuuluvat  Ranskassa  samaan 
luokkaan  kuin  kulunkiarvio  ja  samoin  myös  päätökset  lainain  ottamisesta, 
jotka  meilläkin  tarvitsevat  senaatin    suostumuksen. 

Englannin  kunnallisoloissa  vallitsi  aina  vuoteen  1835  se  kirjavuus 
ja  sekavuus,  jonka  suuri  vallankumous  oli  hävittänyt  Ranskasta.  Pääerotus 
vanhan  Ranskan  ja  vanhan  Englannin  olojen  välillä  oli  siinä,  että  Ranskan 
kaikkien  kuntien  kunnallislaitokset  olivat  vaan  tyhjiä,  vaikutuksensa  kadotta^ 
neita  muotoja,  Englannin  etuoikeutetut  eli  »kuninkaalliset»  kaupungit  sitä- 
vastoin harjoittivat  todellista  ja  sangen  laajaa  säätämis-  ja  toimivaltaa 
asioissaan. 

Mutta  näissä  kuninkaallisissa  kaupungeissa  kunnallinen  valta  oli  jou- 
tunut joko  harvalukuisten  ammattikuntain  »vapaamiesten»  haltuun,  niinkuin 
Lontoon  Cityssä  ja  Edinburgissa,  tai  rikkaiden  ja  mahtavien  maanisäntäin 
haltuun,  niin  että  harvassa  kaupungissa  asukkaiden  enemmistöllä  oli  mitään 
sananvaltaa  kunnallisissa  asioissa.  Tällä  tavoin  järjestetyt  kaupungit  olivat 
aivan  mahdottomat  kehittämään  mitään  ajanmukaista  kunnalliselämää  ja 
tointa.  Toiseksi  monen  monet  suuretkin  kaupungit  tai,  niinkuin  Lontoossa, 
alkuperäisen  kaupungin  ympärille  kasvaneet  kaupunkiryhmät  olivat  ihan 
vailla  yhteisiä  kunnallisia  laitoksia. 

1832-vuoden  suurta  parlamentin  reformia  seurasi  v.  1835  lordi  John 
Russelin  aikaansaama  »Municipal  Reform  Bill.»  Tämän  kautta  määrättiin 
kaikUle  niille  kaupungeille,  jotka  v.  1832  oli  julistettu  parlamenttivaali- 
piireiksi,  kunnallishallitukseksi  kaupunginneuvosto  municipal  counciL  Sen 
jäseniä  valitsemaan  ovat  oikeutetut  ne  kaupunkilaiset  —  nykyään  myös 
naiset  —  joilla  on  vakinainen  kortteeri,  suuri  tai  pieni,  ja  maksavat  kau- 
pungin- ja  köyhäinhoitomaksuja,  sekä  myös  ne,  joilla  on  kaupungissa  hyy- 
rätty  kauppa-  tai  työhuone,  vaikka  itse  asuvatkin  ulkopuolella  kaupungin 
piiriä.  Neuvoston  jäsenet,  jotka  pysyivät  toimessaan  kolme  vuotta,  valitsi- 
vat keskuudestaan  tai  muista  kaupunkilaisista  kuudeksi  vuodeksi  kunnia- 
neuvoksia  aldermen,  ja  pormestarin  mayor,  joiden  piti  täyttää  erityinen 
sensusehto. 

Tämä  laki  tarkastettiin  ja  muutettiin  muutamissa  tärkeissä  kohdissa 
asetuksella  v.  1882,  joka  koskee  Englannin  ja  VValesin  etuoikeutettuja  kau- 
punkeja (The  Municipal  Corporations  Akt).  Se  lakkauttaa  sensuksen  neu- 
vosmiehen,  aldermannin  ja  mayorin  virkoja  varten,  niin^että  niihin  kelpaa 
melkein  jokainen  äänivaltainen  kunnan  jäsen. 

Pienemmätkin  kaupungit  voivat  hallitukselta  pyytää  ja  saada  etuoi- 
keutetun kunnan  (incorporated  town)  aseman.  Pyrkiminen  tähän  asemaan 
on  kumminkin  tullut  vähemmän  tarpeelliseksi,  sen  jälkeen  kuin  v.  1888 
on  astunut  voimaan  uusi  yleinen  paikallishallintoasetus,  Local  Government 
Act.  Se  järjestää  uudelle  ajanmukaisemmalle  kannalle  kreivikuntien  pai- 
kallisedustuksen  ja  hallituksen  ja  myöntää  kaikille  pienimmillekin  paikka- 
kunnille, joita  luvultaan  on  noin  15,000,  kreivikunnan  hallituksen  valvon- 
nan alaisen  kunnallishallituksen.  Tämä  on  tosin  yksinkertaisempaa  laatua 
kuin  varsinaisten  kaupunkien.  Mutta  luultava  on  että  Englannissa,  niinkuin 
muuallakin,  eroitus  pienempien  ja  suurempien  kaupunkikuntien  väliltä  tulee 
yhä  vähentymään,  siten  että  pienemmätkin  järjestävät  itselleen  melkein 
yhtä  monipuolisen  kunnallisen  toimen.  Suuremmista  kaupungeista  määrää 
lisäysasetus  vuodelta  1888,  että  kaupungit,  joissa  on  yli  50,000  asukasta, 
erotetaan  kokonaan  kreivikuntien  piiristä,  joten  kaikki  tehtävät,  jotka  muu- 
ten kuuluvat  kreivikunnan  neuvostoille  eli  läänin  käräjille  niissä  siirtyvät 
kaupunginneuvostoille.  Se  tarkastusvalta,  joka  kreivikunnanvirastoilla  on 
pienempien  kuntain  kunnallisen  toimen  yli,  kuuluu  suurempien  kaupunkien 
suhteen  suorastaan  keskusvirastolle  nimeltä  Local  Government  Board, 
joka  on  ministerineuvoston  alainen  toimisto.  Niinkuin  Ranskassa  pienem- 
pien kuntien  kulunkiarviot  tarkastaa  ja  vahvistaa  prefekti,  suurempien  presi- 
dentti, niin  Englannissa  pienempien  kulunkiarviot  tarkastaa  ja  vahvistaa 
kreivikunnan  hallitus,  suurempien  Local  Government  Board, 

Britannialaisen  järjestelmän  omituisuuksia  on  että  kaksi  niin  tärkeätä 
kunnallistoimien  haaraa  kuin  köyhäinhoito  ja  kansanopetus  ovat  järjestetyt 
muun  kunnallistoimen  suhteen  itsenäisemmälle  kannalle.  Koululautakunnan 
(school-board)  valitsevat  kaupunkien  asukkaat  piirittäin  eikä  kaupungin- 
neuvosto,  ja  koululaitos  ylläpidetään  erinäisellä  kouluverolla  (schooUrate). 
Samoin  on  olemassa  valituita  köyhäinhoitolautakuntia  (parochial  boards) 
ja  köyhäinhoitovero  (poor-rate).  Ja  näissä  vaaleissa  vallitsee  ihan  erityi- 
nen äänioikeus,  toisenlainen  kuin  yleisissä  kunnallisissa  vaaleissa.  Niin 
esim.  Skotlannissa  köyhäinhoitopiirien  vaaleissa  käytetään  ääniasteikkoa,  ja 
korkein  äänimäärä,  kuusi,  saavutetaan  vasta  500  punnan  vuosihyyryllä. 
Näissä  vaaleissa  siis  äänioikeus  on  hyvinkin  paljon  rahavaltaisemmalla  poh- 
jalla kuin  yleisissä  kunnallisissa  vaaleissa,  joissa  jokainen  äänestää  yhdellä 
äänellä   ja   joista    poissuljetut    ovat    vaan    ne,  joilla  ei  mitään  omaa  eikä 

hyyrättyä  asuntoa  ole.  Sitävastoin  koululautakunnan  vaalissa  äänioikeus  on 
laajempikin  kuin  kunnallisvaaleissa. 

Englannissa  ovat  kunnallista  äänioikeutta  ehdottomasti  vailla  kaikki 
vakinaisestikin  kunnassa  asuvat,  joilla  ei  ole  ominaista  hyyrykortteria,  vaan 
asuvat  muiden  perheiden  luona  tai  majaloissa  (Jodgers*^),  Siten  ulos« 
suljetut  ovat  tietysti  naimattomien  työmiesten  ja  työläisnaisten  suuri  enem- 
mistö. Omituista  kyllä,  miespuolisilla  näistä  loisista  kumminkin  on  val- 
tiollinen äänioikeus  s.  o.  oikeus  ottaa  osaa  parlamenttivaaleihin,  jos  heidän 
huoneen  hyyrynsä  on  lo  puntaa  vuodessa.  Tapaamme  siis  näissä  sei- 
koissa tuon  englantilaisille  omituisen  välinpitämättömyyden  lakisäädök- 
siensä  yhdenmukaisuudesta  ja  logiUisesta  selvyydestä.  Jos  joku  vanha 
säädös  ei  tuota  sanottavaa  haittaa,  he  eivät  sitä  muuta,  vaikka  aivan  vai- 
vatta ja  häiriöttä  sen  muuttamisella  aikaan  saataisiin  johdonmukaisuutta 
lakien  järjestelmässä. 

Saksassa  ei  ole  yhteistä  kunnallishallitusjärjestelmää,  eikä  Preus- 
sissakaan ole  kaikissa  maakunnissa  sama  kunnallisasetus  voimassa,  vaan 
yksi  itäisiä  maakuntia  varten  vuodelta  1853,  toinen  VVestfalia  varten  v. 
1856,  kolmas  Reinin  maakuntaa  varten  v.  1856,  neljäs  Hannoveria  varten 
vuodelta  1858  —  myöhempine  muutoksineen  —  ja  viides  Hessiä  varten, 
jota  paitse  muutamilla  Etu-Pommerin  kaupungeilla  on  erinäiset  asetuksensa. 
Useimmissa  muissa  Saksan  valtioissa  on  kussakin  yhteinen  kunnallisasetus 
kaupunkeja  varten,  muutamissa  kumminkin  on  kullakin  kaupungilla  omansa, 
jota  ne  tietysti  eivät  saa  itse  muuttaa.  Elsassissa  ja  Lotringbsa  vallitsee 
ranskalainen  järjestelmä.  Hampurissa,  Bremenissä  ja  LyybeUssä  kunnallis- 
asetus on  samalla  kertaa  valtioasetuksena. 

Yhteisiä  piirteitä  on  kumminkin  Saksan  kaupunkiasetuksien  historiassa 
ja  nykyisessä  muodossa.  Kaikkialla  on  pyritty  yhdenmukaisuutta  kohti, 
mutta  kumminkin  säilytetty  eroitus  maalais-  ja  kaupunkikunnan  välillä,  edel- 
liselle määrätty  täydellisempi  ja  moniosaisempi  kunnallishallitus  sekä  laa- 
jempi päätös-  ja  toimivalta  asioissaan  ja  suurempi  itsenäisyys  keskushallin- 
non suhteen.  Kaikkialla  on  pjrritty  laajentamaan  kunnan  asioihin  osaa  otta- 
maan oikeutettujen  piiriä.  Tämä  oli  Saksassa  niinkuin  muuallakin  vuosi- 
sadan alussa  aivan  ahdas  käsittäen  vaan  määrättyjen  ammattikuntain  täysi- 
valtaiset jäsenet.  Sittemmin  sitä  laajennettiin,  niin  että  siihen  kuuluivat 
yleensä  kaikki  liikkeenharjoittajat  ja  kiinteimistön  omistajat,  ja  nykyään  se 
käsittää,  niinkuin,  meilläkin  kaikki  veronmaksuun  kykenevät  kunnan  asukkaat. 

Saksassa,  jossa  valtakunnan  valtiollinen  äänioikeus  on  yleinen,  niin 
että  kullakin  täysikäisellä  miehellä  on  valtiopäivävaaleissa  yksi  ääni,  on 
kunnallinen  äänioikeus  yleensä  pysynyt  konservativisemmalla  kannalla.  Preus- 
sin kaupungeissa  jaetaan  asukkaat,  tuloveromäärän  mukaan,  jota  maksavat, 
kolmeen  ryhmään:  rikkaimmat,  jotka  suorittavat  yhteensä  kolmannen 
osan  veron  koko  määrästä,  muodostavat  ensimmäisen  ryhmän;  toisen  muo- 
dostavat ne  heistä  alaspäin  varallisuusasteikossa  olevat,  jotka  niinikään  suo- 
rittavat kolmanneksen  veron  määrästä;  ja  vihdoin  kolmantena  ryhmänä 
ovat  ne  vähävaraisimmat,  jotka  yhteensä  suorittavat  viimeisen  kolmanneksen. 
Kahden  ryhmän  äänet  tietysti  voittavat  kolmannen.  Sillä  lailla  ylipaino 
on  säilytetty  varallisuudelle.  Yleisistä  varallisuuden  jakaantumissuhteista 
tietysti  riippuu,  onko  tämä  äänioikeusjärjestelmä  enemmän  vai  vähemmän 
rahavaltainen  kuin  meidän  nykyinen  25-äänisine  asteikkoinensa. 

Niinkuin  Ranskassa  ja  Englannissa,  niin  Saksassakin  kaikkialla  kau- 
punkikunta semmoisenaan  luovuttaa  valtansa  kunnallisneuvostolle  (Gemein- 
derathjj  joka  siis  vastaa  meidän  valtuuskuntaa.  Sen  jäseniksi  yleensä  kel- 
paavat kaikki  valitsijat.  Yleinen  tapa  on  valita  verrattain  paljon  kiintei- 
mistön  omistajia  valtuusmiehiksi,  Berlinissä  ja  Dresdenissä  nykyään  lähes 
kolme  neljäs  osaa  koko  luvusta.  Saksissa  itse  kunnallisasetus  vaatii,  että 
puolet  neuvoston  jäsenistä  ovat  talonomistajia. 

Kaupunkien  hallituksena  useimmissa  Saksan  osissa  on  maistraatti  ja 
sen  esimiehenä  pormestari  (Burgmeister  tai  Gemeindevorstand),  joka 
myös  muutamissa  kaupungeissa  on  kunnallisneuvostou  esimies.  Hän  ja 
maistraatin  jäsenet  ovat,  niinkuin  meillä,  palkatuita  virkamiehiä,  jotka  kau- 
punki ottaa  mistä  parhaimmat  saa.  Suurimmissa  kaupungeissa,  joissa  maist- 
raatti on  lukuisa,  koetetaan  siihen  saada  jäseniksi  eri  aloilla  taitaviksi 
tunnettuja  ammattimiehiä:  joku  varsinainen  lakimies,  joku  finansimies,  joku 
opetusasioihin  perehtynyt,  joku  terveydenhoidon  ymmärtäjä,  joku  vaivais- 
hoidon tuntija  ja  —  jos  kaupungilla  on  suuria  metsäalueita  —  joku  metsän- 
hoitaja, joitakuita  teknikkoja  rakennus-,  valaistus-  ja  vesijohtotointa  varten. 
Nämä  ammattimiehet,  joita  Englannin  kunnallisneuvostot  ja  Ranskan  mairet 
ottavat  kaupungin  palvelukseen  käskyläisiksecn,  ovat  Saksassa  itse  kaupun- 
gin hallituksena.  Mutta  maistraattiin  kuuluu  kumminkin  —  se  on  tärkeä 
erotus  meidän  oloihimme  verraten  —  useimmissa  suurkaupungeissa  heidän 
ohellansa  palkattomiakin  jäseniä,  jotka  valitaan  kunnan  asukkaista  määrä- 
vuosiksi.    Niin    esim.    Berlinin  maistraattiin  kuuluu:     Ylipormestari,  toinen 

pormestari,  viisitoista  elinajaksi  otettua  palkattua  jäsentä  ja  seitsemäntoista 
kuudeksi  vuodeksi  kerrallaan  valittua  palkatonta  kuntalaista. 

Saksan  kaupungit  yleensä  ja  erittäin  Preussissa  ovat  vapaat  Ranskan 
ja  Englannin  kaupunkien  kaikkem  raskaimmasta  tehtävästä :  yleisen  turvalli- 
suuden ylläpidosta.  Korkeintaan  ne  pitävät,  niinkum  Berlin,  yövahteja  ja 
ottavat  pienemmässä  määrässä  osaa  poliisitoimen  kustannuksiin,  mutta  itse 
poliisilaitos  on  valtion  huolena. 

Itävallan  kaupungeissa  porvaiillinen  kunnallisasetus  aikojen  kuluessa 
oli  tullut  tyhjäksi  muodoksi,  koska  kaupungit  oli  asetettu  ankaraan  riippu- 
vaisuuteen keskushallituksesta.  V.  1849  ruvettiin  niiden  itsehallitusta  taas 
elähyttämään,  ja  kehitys  tapahtui  alussa  samaan  suuntaan  kuin  Preussissa, 
nimittäin  suurempaan  yhdenmukaisuuteen.  Mutta  vuoden  i862:n  jälkeen 
Itävalta  on  etsinyt  uutta  elinvoimaa  desentralisatsioniaatteesta.  Laki,  joka 
ilmestyi  mainittuna  vuonna,  sisältää  vaan  muutamia  yleisiä  perusjohteita, 
mutta  jättää  varsinaisten  kunnallisasetusten  luomisen  yksityisten  dsleithanisten 
maiden  lainsäätäjäkunnille.  Yhteisiä  piirteitä  Saksan  kunnallisjärjestelmäin 
kanssa  on  monta:  pormestari  ja  maistraatti  yleensä  samanlaiset  kuin  Sak- 
sassa; äänioikeusjärjestelmä  konservativinen.  Wienissä  äänioikeuden  ehtona 
on  24:n  vuoden  ikä  ja  viiden  floriinin  suoranainen  vero,  jota  kumminkaan 
ei  oteta  huomioon  virkamiesten,  upseerien,  pappien,  opettajien  ja  teknilli- 
sesti sivistyneiden  ammattimiesten  suhteen.  Wienin  järjestys  muutoin  eroaa 
saksalaisesta  merkillisesti  siinä,  että  pormestarin  ja  maistraatin  valitsee  kol- 
meksi vuodeksi  omasta  keskuudestaan  kaupunginneuvosto.  Siten  muodos* 
tettu  palkaton  maistraatti  on  ikäänkuin  valtuuskunnan  pysyväinen  valiokunta, 
vastaava  Englannin  kaupunkineuvostojen  standing  comntettees^  joita  siellä 
on  kutakin  kunnallistoimen  haaraa  varten.  Wienin  kaupunginneuvosto  asettaa 
ja  maistraatti  täyttää  sopivilla  miehillä  tarpeelliset  palkkavirat  —  tämäkin  on 
samoin  kuin  Englannissa. 

Unkari  on  kunnallisella,  niinkuin  muillakin  julkisen  elämän  aloilla, 
pyrkinyt  yhä  täydellisempään  kansalliseen  yhdenmukaisuuteen.  Sen  kunnallis- 
hallitus-järjestelmä on  sen  vuoksi  melkein  sama  kaikissa  kaupungeissa  ja 
kunnissa.  Äänestäjiä  —  kullakin  yksi  ääni  —  ovat  kaikki  veroamaksavat 
kunnan  miehet.  Mutta  kunnallisneuvoston  jäsenistä  he  valitsevat  ainoastaan 
puolet;  toisena  puoliskona  ovat  Dman  vaalia  kunnan  rikkaimmat  jäsenet, 
jotka  kuitenkaan  eivät  ole  velvolliset  säännöllisesti  ottamaan  osaa  kokouk- 
siin.    Eikä  tämä  osanotto  näy  olevankaan  tarpeen,  sUlä  kunnallisneuvostot 

ovat  hyvin  suuret,  pienissä  kylissä  10  —  20  miestä,  suuremmissa  kylissä  ja 
pikkukaupungeissa  20—40  ja  suuremmissa  kaupungeissa  48  —  200.  Buda- 
pestin valtuuskunnassa  400  jäsentä!  Sen  200  »rikasta  miestä»  eivät  kuiten- 
kaan istu  siellä  yksistään  rikkautensa  perustuksella,  niinkuin  rahamiehet 
muissa  Unkarin  kunnissa,  vaan  saavat  valitsijamiehet  valita  heidät  i2oo:n 
suurimman  veronmaksajan  joukosta. 

Venäjän  suurissa  kaupungeissa,  niinkuin  lukija  varmaan  tuntee,  yhä 
vieläkin  ainoastaan  talonomistajat  ja  liikkeenharjoittajat  ovat  kunnan  jäseniä. 
Sitä  paitsi  se  laaja  valta,  joka  kaupungin  päälliköllä,  poliisimestarilla,  ken- 
raalikuvernöörillä tai  kuvernöörillä  on  kaupungin  asioissa,  tekee  itsehalli- 
tuksen  melkein  olemattomaksi. 

Belgiassa  vallitsee  ranskalainen  järjestelmä,  vaikka  kunnan  esimie- 
hen nimi  on  bourgmestre  eikä  maire.  Äänioikeus  ei  ole  yleinen  niinkuin 
Ranskassa.  Ennen  vuotta  1883  oli  vaalioikeuden  perustuksena  korkea  sen- 
sus  —  äänimäärä  sitävastoin  yksi  —  niin  että  äänivaltaisia  oli  ainoastaan 
noin  kolmastoista  osa  täysi-ikäisistä  kunnan  miehistä.  Vv.  1883  — 1895 
vallitsi  äänioikeusjärjestys,  jonka  mukaan  sensus  oli  puolta  alhaisempi  kuin 
ennen  ja  äänivaltaisia  oli  kolmea  lajia :  ne,  jotka  täyttivät  sensuksen  (censi- 
taires)^  ne  jotka  olivat  korkeampaa  sivistystä  edellyttävässä  virassa  tai  toimessa 
(capacitaires  de  droit)^  ja  ne,  jotka  suorittivat  hallituksen  määräämän 
valitsijamiestutkinnon  (capacitaires  aprcs  examen).  Uusi  laki  vuodelta  1895 
erottaa  äänioikeudesta  kaikki,  jotka  eivät  ole  täyttäneet  kolmeakymmentä 
vuotta  —  isku  nuoria  sosialisteja  vastaan.  Kaikki  vanhemmat  saavat  yhden 
äänen,  kurominkin  sillä  ehdolla  että  ovat  asuneet  kokonaista  kolme  vuotta 
samassa  kunnassa  —  toinen  isku  työpaikasta  toiseen  muuttelevia  sosialisteja 
vastaan.  Kaksi  ääntä  on  perheellisillä  miehillä,  jotka  ovat  täyttäneet  35 
vuotta  ja  maksavat  veroa.  Kolme  ääntä  on  kiinteimistön  omistajilla,  joilla 
talostaan  tai  tilastaan  on  150  frankin  vuositulot. 

Hollannissa  vallitsee  vielä  yhtä  korkea  sensus  osanottoa  varten  kun 
nallisvaaleihin  kuin  Belgiassa  ennen  v.  1883.  Järjestelmä  on  muutoin  sama 
ranskalainen.  Pormestarin  nimittää  hallitus,  niinkuin  ennen  vuotta  1884 
Ranskan  kaupungissa.  Sitävastoin  kaupunginhallituksen  muut  jäsenet,  nimeltä 
tvethoudern,  valitaan  kunnallisncuvostossa  ja  vastaavat  Ranskan  mairean 
apulaisia.  Belgiassa  näitä  kutsutaan  ranskaksi  vchcvins  (saks.  Schöffen, 
lautamiehet).  Mutta  vaikka  pormestari  Hollannin  kaupungissa  lain  mukaan 
asetetaan    määrävuosiksi,    niin   hänen  asemansa  on  tullut  pikemmin  Saksan 

pormestarien  aseman  kaltaiseksi.  Hän  saa  saaren  palkan  ja  asetetaan  kuu- 
den vuoden  jälkeen  melkein  aina  uudelleen.  Sen  vuoksi  tavataan  pormes- 
tareina enimmäkseen  eritjdsiä  ammattimiehiä  eikä  varsinaisia  kunnan  luotta- 
musmiehiä.    Sama  oo  osaksi  myös  wethouderien  laita. 

Puhtaammin  ranskalaismallinen  on  Italian  kunnallislaitos,  johon  kuulu- 
vat; neuvosto  (consiglio),  hallituksena  pormestari  {sindaco)  jä  hänen  apu- 
laisensa (giuntaj,  yleensä  samoilla  perustuksilla  kuin  vastaavat  ranskalaiset 
laitokset.  Mutta  äänioikeus  on  rajoitettu.  Sillä  ensiksikin  vaaditaan  asu- 
minen vakinaisessa  omassa  tai  hyyrykortteerissa,  jonka  vuokra  nousee  vissiin 
summaan,  joka  on  sovitettu  kunnan  sauruuden  mukaan;  tämä  sensus  on 
kumminkin  hyvin  alhainen.  Toiseksi  ei  ole  äänioikeutta  kellään,  joka  ei 
osaa  lukea  eikä  kirjoittaa,  ja  tämä  ehto  todella  riistää  äänioikeuden  —  eikä 
syyttä  —  enemmältä  kuin  kolmannekselta  Italian  täysikäisiä  miehiä.  Sen 
ankaruutta  lieventää  hiukan  myönnytys,  että  lukua  ja  kirjoitusta  taitamaton 
isä  saa  luovuttaa  sen  äänioikeuden,  joka  hänellä  varallisuuden  perustuksella 
olisi,  lukutaitoiselle  täysikäiselle  pojalleen,  joka  ei  täytä  varallisuusehtoja. 
Tämä  mahtaa  olla  hyvin  yleinen  tapaus,  sillä  nuorempi  miehinen  sukupolvi 
ainakin  Italian  onnellisemmissa  pohjoisosissa  yleensä  osaa  lukea  ja  kirjoittaa. 

Espanjassa  kunnallisjärjestelmä  on  aivan  samanlainen  kuin  Rans- 
kassa. Äänioikeuskin  on  ainoastaan  hiukan  ahtaampi.  25  vuotta  (Ranskassa  21) 
täyttäneet  miehet,  jotka  ovat  asuneet  kunnassa  kaksi  (Ranskassa  puoli) 
vuotta,  valitsevat  neuvoston  nimeltä  ayuntamentOf  ja  tämä  valitsee  keskuu- 
destaan pormestarin  nimeltä  alcalde  ja  muutamia  apulaisia  nimeltä  teniren- 
ies  alcades.  Kunnalliset  itsehallitusoikeudet  ovat  hyvin  laajat  —  paperilla. 
Todella  ajanmukainen  kunnallistoimi  lienee  paremmistakin  kaupungeista 
ainoastaan  Barcelonalla. 

Skandinavian  mailla  on  niinkuin  meilläkin  koko  maalle  yhteiset 
kunnallisasetuksensa,  jonkun  verran  erilaiset  maalais-  kuin  kaupunkikuntia  var- 
ten. Ruotsissa  on  myös,  niinkuin  meilläkin,  kunnallinen  äänioikeus  ääni- 
asteikolle  rakennettu.  Ruotsin  kaupungeissa  korkein  äänimäärä  100  saavu- 
tetaan yleensä  pienemmillä  vuosituloilla  kuin  meillä  25  ääntä.  Sillä  100 
ääntä  on  niillä,  jotka  suorittavat  100  kruunua  kunnallista  tuloveroa,  99 
ääntä  niillä,  jotka  suorittavat  99  kruunua  j.  n.  e.  Meillä  suorittavat  140 
markkaa  kunnallismaksuja  keskimäärin  ne  joilla  vuosituloja  on  4500 — 4800 
markkaa.  Mutta  meidän  korkeimman  äänimäärämme  25  saavuttavat  useim- 
missa   pikkukaupungeissakin    vaan   ne,  joilla  on  5000  markkaa  vuosituloja, 

monessa  kaupungissa  ne,  joilla  on  7500,  ja  suurimmissa  ne,  joilla  on  10,000 
markkaa  vuosituloja.  Erotus  alhaisimman  ja  korkeimman  äänimäärän  välillä 
ei  tulisi  ruotsalaisen  järjestelmän  mukaan  niinkään  suureksi  kuin  meidän, 
sillä  alhaisin  äänimäärä  sen  mukaan  tulisi  olemaan  eri  kaupungeissa  noin 
5:stä  i5:een,  joten  yleensä  vähemmän  kuin  kaksikymmentä  nykyistä  yksi- 
äänistä tarvittaisi  yhden  nykyisen  25-äänisen  vastapainoksi. 

Niinkuin  edellisistä  näkyy  tavataan  Europan  nykyisissä  kunnallishalli- 
tusjärjestelmissä  joukko  yhteisiä  piirteitä. 

Kaikkialla,  paitse  Venäjällä,  on  luovuttu  katsomasta  kaupunkikuntain 
jäseniksi  ainoastaan  n.  s.  porvareita  s.  o.  varsinaisten  kaupunkilaisammattien 
harjoittajia.  Useimmissa  maissa  kunnallinen  äänioikeus  on  kehittynyt  rinnan 
valtiollisen  kanssa  ja  tullut  yhä  yleisemmäksi.  Yleisin  se  on  Ranskassa, 
jossa  tosin  naisilla  ei  ole  äänestysoikeutta,  niinkuin  Englannissa,  Skandina* 
viassa  ja  meillä,  mutta  miehien  suhteen,  paitsi  ylempänä  mainituita  rajoi- 
tuksia, ei  ole  muita  oikeudettomaksi  tekeviä  asianhaaroja  kuin  julkisen 
köyhäinavun  nauttiminen  tai  kansalaisluottamuksen  menettäminen  tuomion 
kautta. 

Kaikkialla  uskotaan  kunnallisvalta  etupäässä  valitulle  kunnallisnenvos- 
toUe. 

Yleisin  määräaika  kunnallisneuvosten  luottamustoimelle  on  kolme 
vuotta,  ja  yleisin  uudistustapa  että  joka  vuosi  kolmannes  eroaa  ja  uudet 
valitaan  heidän  sijaansa.  Ranskassa  kumminkin  koko  kunnallisneuvosto 
uudistetaan  yhdellä  haavaa  joka  neljäs  vuosi. 

Yleisin  vaalitapa  on  niinsanottu  listavaali  (scruiin  de  liste),  jolloin 
koko  kunta  äänestää  koko  valittavaa  määrää  miehiä,  niinkuin  meillä  Suo- 
messakin tehdään.  Ranskassa  ja  Italiassa  laki  myöntää  myös  kuntien  jaon 
vaalipiireihin,  joista  jokainen  valitsee  vaan  muutamia  neuvoston  jäseniä. 
Englannissa  kaikki  suuret  kaupungit  jakaantuvat  pysyväisempiin  piireihin 
(wards),  joissa  kussakin  valitaan  kerrallaan  vaan  yksi  neuvosmies,  jonka 
ci  tarvitse  olla  itse  piirissä  asuva. 

Äänestys  tapahtuu  salaisesti  eikä  huudolla,  useimmissa  maissa  niin- 
kuin meillä  suljetuilla  lipuilla,  jotka  valitsijat  antavat  vaalin  toimittajille. 
Tästä  poikkeevat  englantilainen  ja  belgialainen  vaalijärjestys. 

Englannissa  täytyy  ennen  vaalia  ehdokkaat  olla  virallisesti  nimitetty. 
Tämä  tapahtuu  siten  että  joku  äänivaltainen  kirjallisesti  ilmoittaa  ehdok- 
kaansa.    Ehdottajan    (proposer)  täytyy  saada  joku  toinen  (scconder)  puo- 

lustamaan  hänen  ehdotustansa.  Ehdokas  saa  silloin  tiedon  ehdokkaisuudes- 
taan  ja  hänen  tulee  olla  saapuvilla  vaalitoimitusta  valvomassa  tai  asettaa 
asiamies  puolestaan.  Muut  eivät  saa  olla  läsnä  vaalitoimituksessa,  jossa 
kukin  äänestäjä  erikseen  astuu  esiin  ja  tekee  merkin  sen  nimen  alle,  jota 
hän  äänestää.  Toimitus  kestää  koko  päivän,  mutta  jollei  kokonaiseen 
tuntiin  ilmesty  yhtään  äänestäjää,  suljetaan  vaah'paikka  ja  toimitus  on  päät- 
tynyt. Jollei  yhtään  ehdokasta  ole  nimitetty,  pidetään  entinen  luottamus- 
mies uudelleen  valittuna.  Vaali  silloin  ei  ole  „contested** ,  ja  tämmöiset 
tapaukset  kuuluvat  olevan  kaikkein  tavallisimmat. 

Belgiassa  myös  ehdokkaat  ovat  Dmoitettavat  virallisesti,  mutta  ei 
siellä  milloinkaan  kuulu  olevan  puutetta  vastaehdokkaista  entisille  miehille. 
Lukua  taitamattomien  vuoksi  painetaan  eri  puolueiden  miesten  nimet  vi- 
ralliselle äänestyspaperille  eri  väreillä,  katolilaisten  punaiselle,  liberalien 
siniselle  j.  n.  e.  Analfabcetti  tokaisee  leimasimella  merkin  joka  nimen 
viereen  siinä  sarekkeessa,  jossa  näkee  oman  puolueensa  värin  —  siinä 
koko  konsti. 

Useimmissa  maissa  riittää  yksinkertainen  enemmistö.  Ranskassa  tulee 
uudistusvaalit,  jollei  tarpeellinen  määrä  ehdokkaita  saa  absoluuttista  enem- 
mistöä ja  vähintäin  neljättä  osaa  koko  vaalipiirin  äänimäärästä.  Uudis- 
tusvaaleissa  riittää  yksinkertainen  enemmistö. 

Useimmissa  maissa  koetetaan  säilyttää  sitä  periaatetta,  että  myös 
kaupungin  hallituksen  tulee  olla  palkattomien  kunniavirkamiesten  eli  kun- 
nallisten luottamusmiesten  käsissä.  Todella  kantavat  Ranskassa  maire  ja 
Englannissa  pysyväisten  valiokuntain  esimiehet  (chairmen)  raskaimman 
taakan  mitä  kernaasti  voi  kuntalaisten  niskoille  laskea.  Kaikkialla  kum- 
minkin lisäillään  lakkaamatta  palkattujen  ammattivirkamiesten  lukua.  Useim- 
missa maissa  heidät  ottaa  virkaan  kunnallisneuvosto  kokonaisuudessaan. 
Yleensä  riippuu  neuvoston  päätöksestä,  kuinka  monta  ja  minkälaisia  sem- 
moisia virkoja  tulee  olla.  Englannissa  täytyy  kaikissa  todellisissa  kau- 
punkikunnissa olla  kunnanarkistonhoitaja  (toivn  clerk)  ja  rahatoimen  esi- 
mies (treasurer).     Edellinen  on  myös  kaupungin  lainopillinen  asiamies. 

Muiden  kuntalaisten  kuin  kunnallisneuvosten  jäsenien  palkattomaan 
myötävaikutukseen  kunnallistyössä  vedotaan  varmaan  enimmän  Saksassa, 
Skandinaviassa  ja  meillä.  Englannissa  se  tapahtuu  etupäässä  siten,  että 
kunnan  asukkaat  muodostavat  eri  koulu-  ja  köyhäinhoitopiirejä  ja  valitsevat 
suorastaan    keskuudestaan  asianomaiset  lautakunnat,  joilla  kuitenkin  vuoros- 

taan  on  oikeus  tarpeen  mukaan  asettaa  palkatuita  ammattivirkamiehiä. 
Ranskassa  ei  ole  ulkopuolella  kunnallisnenvostoa  paljon  pakollista  osan- 
ottoa kunnallistyöhön.  Mutta  vapaaehtoisia  apumiehiä  ja  naisia  kunnan 
asukkaista  otetaan  siellä  sangen  suuressa  määrässä,  esim.  köyhäinhoitotoi- 
meen  niins.  commissaires  de  charite  ja  dames  de  charite,  ja  sitäpaitse 
suurimmissa  kaupungeissa  köyhäin-  ja  terveydenhoidon  eksperttejä  vaivais- 
hoidon keskustoimistoon.  Pakollinen  on  jäsenyys  kouluneuvostoissa,  vapaa- 
ehtoinen kunnan  kannattamissa  hyväntekeväisyysyhdistyksissä  köyhien  koulu- 
lasten auttamisia  varten  vaatteilla,  koulussa  tarjotulla  aamiaisella  y.  m. 

Kuntien  kyvystä  hankkia  itselleen  tuloja  riippuu  tietysti  yhtä  paljon 
kuin  niiden  hallintojärjestelmästä  kuinka  tehokas  ja  ajan  tarpeita  tyydyt* 
tävä  niiden  kunnallistoimi  on. 

Kaikilla  kunnilla  on  tietysti  enemmän  tai  vähemmän  tuloja  omai- 
suudestaan, etupäässä  kiinteimistöistä.  Irtaimien  pääomien  tulosta  tietysti 
voi  olla  puhetta  vain  sikäli  kuin  on  olemassa  lahjavarastoja,  joiden  korot 
on  määrätty  erinäisiin  yleishyödyllisiin  tarkoituksiin,  sillä  muita  pääomia 
kunnilla  yleensä  ei  ole,  vaan  päinvastoin  melkein  kaikilla  velkoja.  Sikäli 
kuin  kunta  laajentaa  tehtäviään,  edistäen  varoillaan  yhä  useampia  yleis- 
hyödyllisiä toimia,  sikäli  myös  enimmät  lahjavarastot  kadottavat  erityisen 
merkityksensä.  Niin  on  esim.  käynyt  Suomessa  monien  lahjavarastojen, 
jotka  aikoinaan  on  testamentattu  vaivaisien  tai  kansakoulujen  hyväksi:  nii- 
den vuotuiset  korot  ainoastaan  vähentävät  kunnan  yleisiä  menoja  samoihin 
tarkoituksiin. 

Kiinteän  omaisuuden  joukossa,  josta  kunnilla  on  tuloa,  on  huomat- 
tava kaupunkien  kadut  ja  katukäytävät,  joissa  paikkoja  voidaan  vuokrata 
ilraoituspylväitä,  sanomalehtimjrymälöitä  y.  m.  varten. 

Satamamaksut  ynnä  muut  semmoiset  tuottavat  yleensä  tuloa  yli  sen, 
mitä  asiaankuuluvat  rakennukset  ja  laitokset  ovat  kaupungille  tuottaneet. 

Lannan  ja  rikkojen  myynti  johtotorvista,  laatikoista,  tynnyreistä  tai 
kasoista  joihin  ne  kaupungin  kustannuksella  on  kerätty,  tai  niiden  käyttä- 
minen kaupungin  hallussa  olevilla  viljelysmailla  ei  vielä  missään  osota 
nettotuloa. 

Sitävastoin  kunnan  monopolit  valaistuksen  ja  vesijohtotoimen  alalla 
tuottavat  yleensä  melkoisia  nettotuloja  suurille  kaupungeille,  joko  no  sitten 
ovat    kaupungin    omassa  hallussa  tai  vuokrattuina  yhtiöille.     Sama  on  rai* 

tioteiden  laita  useissa  Englannin  ja  Saksan  kaupungeissa.  Telefoni  ja  kau- 
punginposti  ovat  useimmissa  maissa  valtion  monopoleja. 

Suoranaista  vuotuista  apua  valtiolta  saavat  useimmat  kunnat,  jonkun 
verran,  etenkin  poliisitointa  ja  koululaitosta  varten.  Suuremmoisia  lahjoja 
valtiolta  ovat  saaneet  semmoiset  kaupungit,  joille  valtio,  niinkuin  VVienille, 
on  lahjoittanut  kunnallisomaisuudeksi  laajat  alat  entisiä  linnoituslaitoksia. 
Myymällä  pienen  osan  näin  saadusta  alueesta  tonttipaikoiksi  ovat  kaupungit 
saattaneet  suorittaa  kaikki  kustannukset  jälellä  olevan  suurimman  osan  muut- 
tamisesta ihanaksi  puistovyöhykkeeksi. 

Ovatpa  muutamat  kaupungit  hyötyneet  suorastaan  maakeinottelulla. 
Glasgow  esim.  osti  suurella  summalla  alueen,  joka  oli  täynnä  kurjia  prole- 
taarikasarmiraunioita  (slums)^  repi  ne  maahan,  muodosti  alueesta  puiston 
ja  möi  puiston  laitaan  jätetyt  tonttipaikat  suuremmasta  summasta  kuin  koko 
alue  ja  sen  muutos  puistoksi  oli  maksanut. 

Yleisin  kunnallinen  verotustapa  on  taksoitus.  Tämä  tapahtuu  yleensä 
samoilla  perusteilla  kuin  meilläkin,  nimittäin  koko  kunnassa  nautitun  vuosi- 
tulon mukaan,  myös  Saksassa  ja  Skandinaviassa  sekä  Itävallassa  ja  Unka- 
rissa. Taksoituksen  kautta  tulevat  verotetuiksi  myöskin  ulkokuntalaiset, 
joilla  kunnassa  on  kiinteimistöjä  tai  liikekonttori.  Englannissa  taksoitus 
tapahtuu  vaan  asunnon  hyyryarvon  tai  liikepaikan  vuokran  perustuksella, 
joka  on  hyvin  kohtuutonta,  koska  juuri  Englannin  kaupunkien  kaikkein  rik- 
kaimmat, nuo  suuren  suuret  tonttien  ja  talojen  omistajat  pääsevät  tuloi- 
hinsa verraten  helpoimmalla,  he  kun  maksavat  varsinaisia  kunnallisveroja 
ainoastaan  kortteereista  joissa  itse  asuvat,  jos  heillä  sellaisiakaan  ollenkaan 
on.  Englantilainen  taksoitusjärjestelmä,  mutta  kohtuullisemmassa  muodossa, 
vallitsee  myös  Belgiassa. 

Ranskassa  ja  Italiassa  ei  ole  kunnallista  taksoitusta.  Suoranaisia  ve- 
roja kunta  siellä  saa  jäseniltään  siinä  muodossa,  että  suoranaisten  valtion- 
verojen määrään  lisätään  kuntaa  varten  niin  ja  niin  monta  penniä  mar- 
kalta (cenlimes  additionels).  Kunta  maksaa  valtiolle  pienen  korvauksen 
perimiskustannuksista. 

Mutta  paljoa  tärkeämpi  kunnallisvero  Ranskassa  ja  Italiassa  ja  kau- 
punkien päätulolähde  on  tullilaitos  kaupungin  porteilla,  satamassa  ja  rauta- 
tienasemilla  (oclroi).  Sitä  suoritetaan  i)  juomista,  2)  ruokatavaroista, 
paitsi  leivästä  ja  leipäaineksista,  3)  raaka-aineista,  etenkin  polttopuista  ja 
hiilistä.     Tämän   järjestelmän    kalleus  —  se  kun  vaatii  erinomaisen  suuria 

perimiskustaDQuksia  —  ja  epämukavuas  yleiselle  keskusliikkeelle  tonnaste- 
taan  yleisesti.  Mutta  kun  se  tuottaa  muutamissa  kaupungeissa  aina  8o:eeD 
proseuttiiu  kaikista  tuloista,  ei  ole  muuta  neuvoa  sen  sijaan  panna  kuin 
—  taksoitus  eli  tulovero.  Ja  tätä  vastaan  ranskalaisilla  on  erinomainen 
kammo,  ehdotettakoon  sitä  valtion  tai  kunnan  puolelta.  Italiassa  on  jo 
olemassa  niin  rasittava  valtion  tulovero,  että  kunnallista  tuloveroa  sen 
lisäksi  siellä  pidettäisiin  sulana  mahdottomuutena.  (Jatket.) 

o.  Hannikainen. 


Puolen  vuosisadan  sanomalehtltllastoa. 


Viisikymmentä  vuotta  on  näinä  aikoina  kulunut  siitä  päivästä,  jolloin 
Saima,  uudenaikaisen  sanomalehdistön  esikko  ja  tienraivaaja  meidän  maas- 
samme, lyhyen  mutta  loistavan  työn  suoritettuansa  sai  surmansa  hallinnolli- 
sen mielivallan  kädestä.  Paljon  on  sen  jälkeen  tapahtunut ;  ilon  niin  hyvin 
kuin  murheenkin  päiviä  on  saatu  kokea,  eikä  seitsenkymmenvuotias,  jos 
vertailee  nuoruutensa  oloja  nykyisiin,  enää  paljoa  tapaa,  joka  olisi  ihan 
entisellään. 

Yksi  ala,  joka  erittäin  selvästi  aikojen  muutoksia  ja  kehitystä  kuvastaa, 
on  sanomalehdistö^  tuo  nykyajan  ihmiselle  välttämätön  apuneuvo  ja  opas- 
taja, joka  vielä  vuosisadan  keskipaikkeilla  meidän  maassa  oli  kovin  hento 
taimi.  Luemme  tietysti  sanomalehdistöön  kaikki  määräaikaisesti  ilmestyvät 
painotuotteet,  joita  ei  sovi  kirjoiksi  sanoa:  siihen  sisältyvät  siis  aikakaus- 
kirjatkin. 

Tahdomme  pikimältä  ottaa  numeroilla  kuvattavaksi,  millaisena  sanoma* 
kirjallisuus  meillä  on  aikakautena  1846  —  96  esiintynyt;  kenties  huvittaa 
lukijaa  meitä  seurata.  Selvää  on  että  numeroja  muutamissa  tapauksissa 
voipi  vähän  eri  tavalla  määrätä,  esim.  sen  mukaan,  ottaako  huomioon  mikä 
todellakin  on  ilmestynyt,  vai  tilausilmoitusten  ilmoittaman  määrän,  mutta 
sellaiset  vähäpätöiset  erotukset  eivät  vaikuta  asiaan.  Kun  tuhatlukuihin 
tullaan,  sopinee  tasoittaa  summat  tasaisiin  kymmeniin. 

VaoDDa  1846  ilmestyi  meillä  sanomalehtiä,  aikakausldijoja  tai  sen 
nimellisiä 

Ruotsiksi  12,  Suomeksi  j.  Yhteensä  rj, 
ja  jos  tahdomme  niitä  laajuutensa  mukaan  arvostella,  tuotti  vuosi  numeroja 
seuraavin  määrin: 

Ruotsiksi  1,090,  Suomeksi  ij6.  Yhteensä  1246. 

Niin  vähäinen  koin  onkin  tämä  luku,  oli  siinäkin  silloisille  oloille 
liikaa.  Suuren  suuri  oli  kuolevaisuus  sanomalehdistössä:  Saima  lakkasi 
vuoden  lopussa,  Kanava  seuraavana;  keskellä  vuotta  Gottlundin  Suomalai- 
nen meni  Manan  maille.  Puolentoista  miljoonan  väestö  ei  jaksanut  itsel- 
leen kustantaa  kuin  noin  yhden  sanomalehden  sadalletuhannelle  hengelle 
eli  yhden  numeron  1,200  hengelle,  —  kaikki  laskettuna  vuotta  kohti. 

Siirrymme  vuoteen  1856,  jolloin  uuden  päivän  aamurusko  jo  oli  tai- 
vaanrannalla näkyvissä.  Silloin  ilmestyi  Suomessa  sanomalehtiä  ja  muuta 
määräaikaista  kirjallisuutta  seuraavaan  määrään: 

Ruotsiksi  I},  Suomeksi  11,  Yhteensä  24. 

Numeroluvun  mukaan  kuvattuna  osottaa  asema  olevansa  seiu-aava: 
Ruotsiksi  947,  Suomeksi  J96,  Yhteensä  ijJ4j. 

Edistystä  vuodelta  1846  on  siis  huomattavissa,  ei  tosin  ruotsinkieli- 
seen sanomalehdistöön  nähden,  mutta  omituista  kyllä  juuri  siinä  osassa 
sanomakirjallisuutta,  jota  oli  koetettu  kahdenkertaisilla  kielloilla  tappaa. 
Sillä  kovasta  sensuurista  puhumatta  painoi  suomenkielisiä  lehtiä  vielä  1850 
vuoden  surkeasti  kuuluisa  kielto,  ettei  saisi  suomeksi  muuta  painattaa  kuin 
mitä  oli  puhtaasti  uskonnollista  tai  taloudellista  laatua.  Mutta  siitä  huoli- 
matta suomalainen  sanomalehdistö  edellisinä  sotavuosina  oli  edistynyt  jolti- 
sesti;  olihan  Suomettarella  juuri  v.  1856  koko  4,600  tilaajaa,  kun  tavalli- 
sesti sitä  ennen  oli  saatu  lukea  tilaajat  sadoittain  —  joskuspa  kymme- 
nittäin.    Eteenpäin  oli  siis  päästy. 

Mutta  tälläkin  alalla  halla  teki  tuhojaan.  Keskellä  vuotta  1856  kuoli 
kolme  suomenkielistä  lehteä,  joten  yllämainittuja  summia  voisi  hiukkasen 
vähentää,  oikeihin  oloihin  tullaksemme.  Sitä  paitsi  muistettakoon,  että 
Suomettaren  tilaajamäärä  seuraavina  vuosina  varsin  vähäiseksi  supistui,  kun 
valtion  varoilla  perustettiin  sille  ylen  huokeahintainen  kilpailija:  Suomen 
Julkiset  Sanomat,  —  lehti,  joka  teki  Suomettaren  hengissä  pysymisen 
vaikeaksi,  panematta  kelvollista  sijaan. 

Kun    vuosi    1866    alkoi^   oli    ensimäinen    Aleksanteri   II:sen    aikana 

pidetty  säätykokous  käynyt  edellä,  toinen  oli  tulossa.  Ruotsinkielinen  sanoma- 
lehdistömme, joka  edellisinä  aikoina  oli  pysynyt  kehkeymättä,  vaikka  ser 
saattoi  koko  sivistjmeeseen  yleisöön  nojautua,  rupesi  vihdoin  kasvamaan,  ollen 
silloisista  katovuosistakin  verrattain  riippumaton.  Toinen  oli  suomenkielisen 
sanomalehdistön  asema;  se  silloin  juuri  taisteli  kovinta  taisteluaan.  V.  1866 
ilmestyi  Suomessa  seuraava  määrä  sanomalehtiä: 

Ruotsiksi  ij.  Suomeksi  i^.  Yhteensä  32. 

Numerojen  lukumäärän  mukaan  esiintyi  sanomalehdistömme  silloin 
tällaisena: 

Ruotsiksi  i,'j8o,  Suomeksi  600,  Yhteensä  2^)80. 

Edistystä  tulee  jälleen  tässä  kohden  näkyviin,  mutta  pahemmat  olivat 
olot  kuin  nykyajan  lukijat  aavistanevatkaan.  Yhä  edelleen  oli  suomenkieli- 
sen sanomalehdistön  kuolevaisuus  aivan  pelottava:  joka  vuosi  syntyi  kyllä 
uusia  äänenkannattajia,  mutta  vähäiseksi  tuli  edistys,  kun  parivuotisia 
samaan  aikaan  pari  vaipui  hautaan.  Alussa  1860-lukua  sortui  ansiokas  lehti 
Helsingin  Uutiset  sekä  Päivätär,  molemmat  kun  ei  ollut  kyllin  tilaajoita; 
keskellä  vuotta  1866  kuolivat  kuvallinen  »Maiden  ja  merien  takaa»  sekä 
kasvatusopillinen  Koti  ja  koulu.  Lopussa  vuotta  lakkasi  vanha  Suometar 
samasta  syystä,  ja  jäähyväiseksi  se  vielä  painatti  surullisen  lopputervehdyk- 
sen,  tunnustaen,  ettei  lehti  pitkiin  aikoihin  korvannut  kustannuksia.  Sivisty- 
neet eivät  suomenkielisistä  lehdistä  välittäneet,  ja  kansalla  ei  muka  ollut 
varaa  sanomia  ylläpitää,  —  johon  lehti  syystä  vastasi,  että  leivän  puute 
ei  olekaan  pahin  puute,  joka  voi  kohdata  kansaa.     Niin  1866. 

Tulemme  vuoteen  1876,  josta  löytyy  tavallista  tarkemmat  tiedot  sen 
suuren  näyttelyn  johdosta,  joka  silloin  oli  pantu  toimeen.  Tämän  johdosta  oli 
hankittu  tietoja  sanomalehtien  painoksistakin,  lienevätkö  sitten  aivan  luotet- 
tavia.    Sinä  vuotena  ilmestyi  Suomessa  sanomalehtiä: 

Ruotsiksi  2},  Suomeksi  2j,  Yhteensä  46, 

ja   kun    me   otamme   huomioon  numerojen  lukumäärän,  niin  niitä  ilmestyi: 

Ruotsiksi  2,^'jo,  Suomeksi  1,0^0,  Yhteensä  }fi4o. 

Tähän  aikaan  oli  suomenmielisyys  jo  ehtinyt  jommoisoenkin  voimaan, 
ja  sanomakirjallisuus  oli  muodostunut  sen  mukaan.  Jo  nähtiin,  että  suo- 
menkielinenkin lehti  saattoi  hengissä  pysyä  useampia  vuosia,  ehkäpä  vuosi- 
kymmeniä. Tästä  jo  voipi  päättää,  että  painokset  olivat  suurempia  kuin 
ennen.  Kolmentuhannen  tilaajamäärä  oli  Suomettarella  taattu  sekä  hyvä 
perustus   vastaista  kehitystä  varten;     v.   1877  se  jo  nousi  viiteentuhanteen. 

Mutta  kyllä  sanomalehdistö  sittenkiD  väkilukuuD  verrattona  riitti  todis- 
tamaan, että  Suomen  kansa,  mitä  lukuhaluun  tuli,  seisoi  alhaisella  kannalla. 
Kolmeakymmentä  vuotta  aikaisemmin  ei  ilmestynyt  kuin  yksi  sanomalehti 
(ruotsalaiset  ja  suomalaiset  siihen  luettuna)  100,000  henkeä  kohti  sekä  yksi 
numero  1,200  henkeä  kohti;  olipa  siis  edistystä,  kun  v.  1876  ilmestyi 
suomen  ja  ruotsinkielellä  sanomalehtiä  yksi  kutakin  40,000  kohti  ja  yksi 
numero  500  henkeä  kohti.  Jos  voisimme  numeroilla  saada  näkyviin,  miten 
suuresti  sanomalehtien  koko  ja  painokset  olivat  kasvaneet,  niin  edistys 
osottautnisi  vieläkin  paremmaksi.  Mutta  ei  tulos  sittenkään  ollut  kehuttava, 
jos  vertailee  olojamme  niitten  kansojen  tilaan,  joissa  kansan*lukutaito  niin- 
ikään oli  yleinen. 

Siirrymme  lähemmäksi  omaa  aikaamme.  V.  1886  ilmestyi  Suomessa 
seuraava  määrä  sanomalehtiä: 

Ruotsiksi  44,  Suomeksi  ji,  Yhteensä  p/, 
ja  jos   vuotuisesti  ilmestyväin  numerojen  luku  otetaan  huomioon,  ilmestyi 
vuodessa: 

Ruotsiksi  4,jio,  Suomeksi  3,740,  Yhteensä  B^^ö. 

Tähän  aikaan  olot  jo  rupeavat  lähestymään  niitä,  jotka  vallitsevat 
meidän  päivinämme.  Suurempi  varallisuus  vaikuttaa  yhä  vielä  ruotsinkieli- 
sen  sanomalehdistön  hyväksi,  mutta  suomenkielisillä  lehdillä  on  sitä  vastoin 
taajat  joukot  takanaan.  Niin  pitkälle  oli  nyt  tultu,  että  samaa  lehteä 
(Kyläkirjaston  Kuvalehteä)  sai  painattaa  12 — 13,000  vakinaisen  tilaajan 
varalle,  —  edistys,  jommoista  ei  rohkeinkaan  uskaltanut  vuosikymmeniä 
ennen  uneksiakaan.  Vaikkei  useimmilla  suomenkielisillä  lehdillä  ollut  suuren 
suurta  tilaajamäärää,  toimitusten  ei  ainakaan  enää  tarvinnut,  kuten  aikoinaan 
teki  Elias  Lönnrot,  tyytyä  siihen,  että  kirjoittamistaan  saivat  puolet  siitä 
mitä  sensori  sai  pyyhkimistään.  Seuraus  olikin,  että  oma  äänenkannattaja 
oli  useimmilla  pikkukaupungeilla,  seikka  joka  tosin  vähensi  Helsingin  leh- 
tien edist3rmisen  mahdollisuutta,  mutta  kahta  tuntuvammalla  tavalla  edisti 
lukuhalua  kansan  taajoissa  riveissä. 

Tulemme   vihdoin   omaan   aikaamme.     V.    1896   ilmestyi  Suomessa 
sanomalehtiä  seuraavaan  määrään,  paitsi  4  kaksikielistä  lehteä: 
Ruotsiksi  ^2,  Suomeksi  100,  Yhteensä  172, 

Vuoden  kuluessa  ilmestyneitten  numerojen  lukumäärä  teki  sitä  vastoin : 
Ruotsiksi  4,780,  Suomeksi  7,480,  Yhteensä  12,260. 

Verrattuina  edellisten  vuosikymmenien  loppusummiin  ovat  nämä  nume- 

rot  monessa  kohden  omituisia.  Sopinee  tässä  kohden  pitää  silmällä  koko 
edellinenkin  kehityskausi,  jolloin  muutosten  laatu  ja  merkitys  paremmin 
tulevat  näkyviin. 

Huomaamme  silloin,  että  vanhempi  osa  sanomalehdistöämme,  ruot- 
sinkielinen, kyllä  nykyänsä  esiintyy  paljon  vahvempana  kuin  neljä,  viisi 
vuosikymmentä  sitten,  ollen  numeroluvusta  päättäen  nelinkertainen  sekä, 
jos  sanomalehtien  ulkonaista  kokoa  ja  painosten  suuruutta  voisi  silmällä 
pitää^  ehkä  kymmenkertainen  entisiin  oloihin  verrattuna.  Mutta  viime  vuosi- 
kymmen ei  ole  sanottavasti  vaikuttanut  tähän  lisääntymiseen,  sillä  jos  äänen- 
kannattajain  luku  onkin  kasvanut,  niin  on  numerojen  lukumäärä  pysynyt 
melkein  muuttumatta  (4,710:  4,780). 

Tässäkin  tulee  siis  näkyviin  ilmiö,  jota  jo  vuosikausia  sitten  on  kirjan- 
kustantajain  ja  kirjakauppiasten  piirissä  huomattu:  ettei  edistymisen  mah'^ 
doUisuus  nykyänsä,  ruotsinkieliseen  kirjallisuuteen  nähden,  ole  lupaava. 
Se  luokka,  joka  meillä  ruotsinkielistä  kirjallisuutta  kannattaa,  ei  enää  kasva. 
Eipä  edes  ruotsinkielisestä  rahvaasta  voine  tässä  kohden  olla  apua;  siksi 
kapea  on  sillä  puolella  »taajain  rivien»  rintama.  Niinpä  samalla  paikalla 
astuminen  (»pa  stället  marsch»)  on  tullut  senpuolisen  kirjallisuuden  tunnus- 
merkiksi, mikä  varsinkin  sanomalehdistössä  tulee  näkyviin. 

Toisin  suomenkielisessä  kirjallisuudessa. 

Niin  peräti  vähä  ilmestyi  1840-  ja  1850-luvuilla  suomen  kielellä, 
joko  sanomalehtiä  tahi  kirjoja,  ettei  ole  syytä  ottaa  vertauksen  pysyväiseksi 
perustukseksi  noita  aikoja.  Mutta  sittemmin  on  yhä  pyritty  eteenpäin  sillä 
menestyksellä,  että  seuraava  vuosikymmen  melkein  säännöllisesti  on  kahden- 
kertaiseksi kartuttanut  edelläkävijän  tulokset.  Tämmöinenpä  kehitys  tuntuu. 
Vv.  1866  ja  1876  olivat  suomenkieliset  ja  ruotsinkieliset  sanomalehdet 
lukumääränsä  puolesta  jokseenkin  tasalla,  mutta  numeroihin  nähden  olivat 
jälkimäiset  vielä  tuntuvasti  voitolla.  Tämä  asema  on  sittemmin  täydelli* 
sesti  muuttunut.  Kummassakin  kohden  on  suomenkielinen  sanomalehdistö 
nyttemmin  etusijan  voittanut,  samoin  kuin  kirjankustantajatkaan  eivät  enää 
pelkää  ottaa  suurimpiakaan  teoksia  suomenkielellä  kustannettavaksi.  Sata- 
tuhannet  ovat  heränneet  valppaaseen  itsetajuntaan,  jos  kohta  sama  määrä, 
ehkäpä  suurempikin  vielä  uinailee.  Yhä  enenevällä  vauhdilla  näkyykin 
kehitys  tapahtuvan;     ei  ole  vähääkään  pelkoa,  että  se  tällä  puolen  taukoo. 

lyöytyy  kumminkin  tunnusmerkkejä,  jotka  vielä  muistuttavat  entisen 
ajan  oloista   sekä  kuvastavat  sitä   kovaa  työtä,   millä  on  saatu  tätä  laajaa 

uutisviljelystä  tehdyksi.     Yhden  tuiki  käytännöllisen  näkökohdan  tahdomme 
tässä  johdattaa  lukijan  mieleen,  —  sanomalehtien  hinnan. 

Ruotsinkieliset  lehdet  ovat  ammoisista  ajoista  olleet  sellaisia  koteja 
varten  aiotut,  jotka  ovat  tottuneet  suurempiin  menoihin  ja  joissa  markkoja 
pannaan  menemään  melkein  yhtä  helposti  kuin  köyhän  kodissa  penniä. 
Sanomalehtihinta  —  jos  sitä  onkin  koetettu  mahdollisen  alhaisena  pitää  — 
on  sen  mukaan  muodostunut.  Suomenkieliset  lehdet  ovat  olleet  toisessa 
asemassa;  taisipa  aikoinaan  olla  harva  sellainen  olemassa,  jota  ei  olisi 
toimittajan  tahi  asianharrastajain  suoranaisilla  uhrauksilla  ylläpidetty.  Jos 
onkin  tämä  asianlaita  muuttunut  toisenlaiseksi,  niin  tuntuva  erotus  yhä  vielä 
on  siinä  kohden  olemassa,  että  suomenkielisten  sanomalehtien  keskihinta 
on  paljon  alhaisempi. 

Tasoitetuin  luvuin  mainittuna  on  koko  sanomalehdistömme  hinta  eri 
aikoina  tehnyt: 

Suomenkieliset :  Ruotsinkieliset :  Yhteensä  : 

V.  1867     48  markkaa  112  markkaa  160  markkaa 

V.  1876     95        »  170        »  265         » 

V.  1886  195         »  317        »  512         » 

V.  1896  416        »  445        »  861         » 

Nämä  numerot  vahvistavat  niitä  päätöksiä,  joihin  ylempänä  olemme 
tulleet,  vaikka  perityn  varallisuuden  vaikutus  kyllä  on  tällä  alalla  tavallista 
tuntuvampi.  Sivistys  ja  sivistyksen  harrastus  eivät  kumminkaan  mene  perin^ 
tönä  samassa  määrässä  kuin  markat.  Aatteellisten  aarteitten  etuja  on  etteivät 
vähene  ottaessa,  joten  siinä  kohden  kilpailu  on  vapaa.  Että  suomenmie- 
liset ovat  tehneet  parastansa,  jotta  isiltä  peritty  sivistyksemme,  tämä  kallis 
aarteemme,  ei  jäisi  maahan  kaivetuksi  leiviskäksi,  vaan  pääsisi  joka  kotiin 
vaikuttamaan,  sen  osottanevat  nämäkin  vajanaiset  numerot. 

E.  G.  PalnnÄn. 

Muutamia  mietteitä  Suomen  viime  sodasta. 


Joh*  Riclu  Danielson.  Suomen  sota  ja  Suomen  sotilaat  vuosina  1808  ja  1809. 
Helsingissä,  Weilin  &  Göös,  18%.  789  s.  8:o.  Hinta  15  m„  kansissa  17  m.  (irtonaiset 
kannet  1:  50). 

Suuri  historialliDen  tapahtuma  vaatii  pitemmän  ajau  kulumista,  astuak- 
sensa  kokonaisena  ja  selvänä  katsojan  nähtäväksi.  Omalle  ajalle  ja  lähim- 
mälle tulevaisuudelle  näkyy  ainoastansa  yksityisiä  piirteitä,  jotka  kyllä  nekin 
voivat  olla  innostuttavaa  tai  järisyttävää  laatua,  mutta  kuitenkin  vasta  vähi- 
tellen, kun  vaikuttimet  ja  seuraukset  selviävät,  sulautuvat  yhtenäiseksi  koko- 
naiskuvaksi. Että  niin  on  ollut  laita  iSoS  ja  1809  vuosien  sodan,  sen 
tärkeän  vaiheen,  joka  teki  lopun  niistä  historiallisista  oloista,  joissa  Suomen 
kansa  600  vuotta  oli  elänyt,  ja  ohjasi  sitä  uusia  tuntemattomia  kohtaloita 
kohti,  on  sentähden  luonnollista*  Tuon  sodan  yksityistapaukset  ovat  kyllä 
pysyneet  elävinä  muistoina,  ja  Suomen  kansalla  on  ollut  se  suuri  onni, 
että  sille  verrattomissa  runokuvauksissa  on  esitetty  nuo  »muistot  loistopäi- 
väin menneitten»,  »surun,  voiton  kultapäiväin,  aikain  ikikunnian».  Rune- 
bergin runo  on  hankkinut  1808  vuoden  sodalle  kunniasijan  isänmaallisten 
muistojen  joukossa.  Mutta  siitä  huolimatta,  taikka  ehkä  paremmin  juuri 
siitä  syystä,  on  kestänyt  kauan  ennenkuin  sota  historiallisena  kokonaisuu- 
tena on  näyttäytynyt  jälkimaailman  tajunnalle.  Tosin  on  ilmestynyt  useam* 
piakin  esityksiä  tästä  sodasta,  sekä  suomalaisten,  ruotsalaisten  että  venä- 
läisten kirjoittajain  tekemiä,  mutta  nämätkin  esitykset  ovat  enimmiten  pysy- 
neet ulkonaisten  sotatapausten  kuvaamisessa,  antamatta  arvostelua  tämän 
sodan  merkityksestä  ja  vaikutuksista  itse  niiden  kansakuntain  oloihin,  jotka 
siihen  ottivat  osaa. 

Vasta  tätä  nykyä  näyttää  1808  ja  1809  vuosien  sota  siirtyneen  niin 
kauas  entisyyteen,  että  aika  on  tullut,  jolloin  sekään  ei  enää  ainoastaan 
hajanaisina  piirteinä,  vaan  kokonaisuutena  tulee  historiallisen  tutkimuksen 
valaistavaksi.  Professori  Danielsonin  yllänimitetty  teos  on  tärkeä  askel 
tämän  päämäärän  saavuttamiseksi. 

Historiallinen  totuus  voi  usein  karkoittaa  sen  ruusuhohteen,  jolla 
muistojen  soihtu  valaisee  entisyyttä.    Täytyy  siis  olla  valmistauneena  siihen, 

että  Qioni  rakaskin  tniusto  Suomen  viime  sodasta  hälvenee,  tutkimuksen 
siihen  koskiessa.  Sitä  suuremmalla  ilolla  on  sentähden  lausuminen,  että 
jos  kohta  joku  vähempi  piirre  siitä  kuvasta,  jonka  muisto  ja  »Vänrikki 
Stoolin  tarinat»  ovat  meille  sodasta  ja  sotureista  luoneet,  on  osottautunut 
vääräksi,  kumminkin  niiden  antama  käsitys  tuntuu  pääasiassa  kestävän 
historiallisenkin  kritiikin  tulta.  Vaikkapa  Adlercreutzistä  prof.  Danielsonin 
esittämäin  tosiasiain  pohjalla  täytyneekin  päättää,  ett^ei  hän  ole  ollut  se 
johtajakyky,  joksi  moni  ehkä  »vänrikin»  kuvauksen  johdolla  on  hänet  luul- 
lut, on  tämä  kuitenkin  vähäpätöisempää,  kuin  ne  valivistavat  hänen  horju- 
matonta urhoollisuuttaan  ja  suomalaista  isänmaanrakkauttaan,  todistavat  että 
runoilija  on  ollut  oikeassa  hänestä  laulaessaan,  kuinka  »henki  rientäis  ylpe* 
ällä  miellä  laineiden  poikki  syliin  synnyinmaan»,  siihen  maahan,  »joss' 
elää  hän,  vaikk*  onkin  hauta  siellä». 

Suurempaa  vähennystä  kärsisi  yleiseen  mielipiteesen  juurtunut  runolli- 
nen käsitys  1808  vuoden  sodasta,  jos  sen  täytyisi  luopua  ihailemasta 
Klercker  vanhuksen  tuumaa  Hämeenlinnan  seuduilla  ryhtyä  vastarintaan 
vihollista  vastaan,  ennenkuin  alottaa  tuota  häpeällistä  peräytymisretkeä 
Pohjan  perille  asti. 

»Kunniata  ukko  Klercker  ijät  päivät  saakohon». 

»Vihollisen  vertaisena,  pojin  kuusin  tuhansin, 
riemuin  viel*  ois  kunnialla  käynyt  verileikkihin. 
Poiss^  on  pelko,  epäilyskin,  taistella  nyt  mielitään, 
toinen  luottaa  toisehensa,  häneen  me  ja  meihin  hän». 

On  muutamassa  arvostelussa  prof.  Danielsonin  teoksesta  sanottu  että 
siinä  tulee  esiin  erikoissuomalainen  kanta  sodan  arvostelemisessa,  ja  tämä 
on  kyllä  useissa  kohdissa  totta.  Se  on  myöskin  täysin  oikeutettua,  kun  on 
puheena  vaihe,  joka  ennen  kaikkia  muita  on  Suomen  kansaa  kohdannut. 
Mutta  Hämeenlinnan  tapausten  suhteen  olisi  minusta  suomalaisempi  näkö- 
kanta ollut  paikaUaan,  kuin  teoksesta  käy  esiin.  Vaikkapa  sotatieteelliseltä 
kannalta  voikin  näyttää,  että  tämmöinen  taistelu  oli  epävarma,  ja  että 
armeijan  asema  tappion  tullessa  oli  varsin  vaaranalainen,  niin  oli  kuitenkin 
minun  nähdäkseni  toiset  kalliimmat  syyt,  jotka  käskivät  jäämään  ja  taistele- 
maan. Melkein  koko  isänmaan  jättäminen,  ilman  todellista  vastarintaa 
yrittämättä,    vihollisen    valtaan,    oli   niin    kurja  ja  myöskin   seurauksiltaan, 

ulkonaisesti  ja  mielialaan  nähden,  niin  arvaamaton  teko,  että  olisi  luullut 
sotasuunnitelman  tekijöitä  Ruotsissakin  epäilyttäneen.  Kuinka  voikaan 
toivoa  että  voittaisi  takaisin  ne  alat  Suomenmaata,  jotka  nyt  miekan  iskutta 
heitettiin  viholliselle?  Ja  nuo  hartaat,  mutta  turhat  suunnitelmat,  joita 
kesällä  tehtiin  Etelä-Suomen  takaisin  valloittamiseksi,  todistavat  nekin  puo- 
lestaan sitä  erehdystä,  joka  oli  tehty.  Menetetty  pysyi  menetettynä. 
Klercker,  Lövenhjelm,  Gripenberg,  joiden  kerrotaan  Hämeenlinnan  luona 
vaatineen  vastarintaa,  ovat  sentähden  Suomen  sodan  lehdillä  ansainneet 
aina  kunniakkaan  nimen,  ja  jos  Klerckerin  puolustussuunnitelmassa  olikin 
heikkouksia,  niin  tuo  seikka  ei  voi  mitenkään  jälkimaailman  silmissä  alentaa 
hänen  kuntoansa  eikä  urhooUisuuttansakaan,  niinkuin  kunniaton  peräytymis- 
retki  on  pilkkuna  alkuunpanijainsa  muistolle.  Näitä  seikkoja  punnitessa 
tuntuu  niinkuin  se  arvostelu  ja  tunnustus,  joka  prof.  Danielsonin  teoksessa 
verraten  tulee  Klerckerin  ja  Klingsporin  osaksi,  ei  olisi  aivan  oikeuden- 
mukainen. 

Ja  Klingspor?  Hän  esiintyy  uuden  tutkimuksen  nojalla  tavallaan 
paremmassa  valossa  kuin  ennen.  Tosin  hän  johti  surkeata  pcräytymis- 
retkeä,  mutta  hän  ei  toiminut  muuten,  kuin  saamansa  ohjeen  mukaan. 
Olipa  hän  niinkin  urhokas,  että  pari  kertaa  antoi  Adlercreutzille  luvan  ryh- 
tyä taisteluunkin  vihollista  vastaan  —  omalla  edesvastuullaan.  Eikä  Kling- 
spor näy  olleen  ilman  kaikkea  johtajankykyä  marsseihin  ja  muonan  kulje- 
tukseen nähden,  ja  pitkä  peräytysretki  suoritettiin  ilman  mainittavia  onnet- 
tomuuksia. 

Henkilö,  jonka  osanotto  sotaan  ennen  lienee  ollut  yleisölle  jotenkin 
tuntematon,  mutta  joka  prof.  Danielssonin  teoksessa  astuu  usein  esiin  on 
kenraali  Juhana  Fredrik  AminofT.  Hän  määrättiin  kohta  sodan  alussa 
Suomen  armeijan  kenraalimajurina  olemaan  ylipäällikön,  siis  Klingsporin, 
läheisyydessä  ja  apuna  sodan  johdossa.  Aminofifilla  oli  täten  kyllä  arvo- 
kas, mutta  vähemmän  näkyvä  ja,  kuten  tapaukset  kehittyivät,  myöskin 
vähemmän  vaikuttava  asema.  On  sanottu  että  prof.  Danielsonin  esityksestä 
saapi  erehdyttävän  käsityksen  Aminoffin  merkityksestä,  hän  kun  muka  usein 
esiintyy  jonakin  tapausten  keskuksena.  Että  siltä  voi  näyttää  on  seurauk- 
sena siitä  että  Aminoffin  kirjevaihto  ja  paperit  Riilahden  kokoelmissa  ovat 
olleet  varsin  tärkeänä  uutena  lähteenä  tekijälle.  Mutta  vähänkin  tarkalle 
lukijalle  tuommoinen  erehdys  ei  ole  mahdollinen:  ovathan  Aminoffin  kir- 
jeet ja  muistoonpanot   suurimmaksi  osaksi  juuri  valitusta  siitä  ett^ei  hänen 

DeuvojaDsa  ole  noudatettu.  Vaan  mukana  olleen  katsojan  tuumina  ja  arvos- 
teluina ne  kumminkin  varsin  suuresti  valaisevat  oloja  ja  käsitystä  sodan 
aikana. 

Prof.  Danielsonin  esityksen  tarkoitus  ei  ole  ollut  kuvata  1 808  vuoden 
sodan  kaikkia  eri  puolia  eikä  sen  vaikutusta  maamme  kaikkiin  oloihin. 
Teos  on  niin  sanoakseni  persoonallisempaa  laatua,  niinkuin  nimikin  »Suo- 
men sota  ja  Suomen  sotilaat»  viittaa.  »Tässä  kuvauksessani»,  sanoo  tekijä, 
»ulkonaiset  sotatoimet  alusta  alkaen  on  suunniteltu  jonkun  veiran  syrjä- 
asiaksi.  Tarkoitukseni  on  ollut  Suomen  sotaa  ja  sotilaita  koskevien  tieto*- 
jemme  ja  käsityksemme  täydentäminen  ja  syventäminen».  Erittäinkin  tun- 
tuu juuri  armeijan  tilan  ja  siinä  vallitsevan  hengen  ja  käsityskannan  selvit- 
täminen olleen  se  puoli,  joka  on  vetänyt  tekijän  huomion  puoleensa.  Siinä 
suhteessa  on  tietysti  Aminoffin  mainittu  kirjevaihto  ollut  verraton  lähde. 
Mutta  myöskin  Ruotsin  sota-arkistosta,  y.  m.,  on  tekijä  saanut  koko  joukon 
ennen  tuntemattomia  asiakirjoja,  jotka  antavat  varsin  tärkeitä  tietoja  sota- 
joukkojen tilan  ja  sodankäynnin  valaisemiseksi.  Ja  muutamissa  suhteissa 
luodaan  niiden  kantta  aivan  uutta  valoa  sodan  historiaan.  Tärkeät  asian- 
haarat, joita  ennen  tuskin  ollenkaan  taikka  ainakin  hyvin  vähän  on  otettu 
lukuun,  selviävät  nyt  vaikutuksQtaan  ja  seurauksiltaan. 

Voi  tuntua  nöyryyttävältä  tunnustaa,  että  Venäjän  sotalaitos  v.  1808 
oli  paremmalla  kannalla  kuin  Suomen-Ruotsin.  Ei  tahtoisi  uskoa,  mutta 
kuitenkin  näyttävät  tosiasiat  todistavan,  että  sekä  suurempi  sotataito  — 
venäläiset  päälliköt  olivat  jo  kokeneet  taistelua  Napoleoninkin  armeijoja 
vastaan  —  että  paremmin  järjestetty  intendenttuuri  ja  sairashoitolaitoskin 
oli  olemassa  venäläisissä  kuin  suomalaisissa  sotajoukoissa.  Runoilijan  sanat 
sotajoukosta,  jonka  »näin  voittavan  nälissään,  viluissansa»,  eivät  ole  tyhjää 
liioittelua,  vaan  alaston  totuus.  Kaikkein  kurjimmiksi  kävivät  olot  syksyllä 
1808  Oravaisten  tappion  jälkeen.  Sydäntä  viiltää  lukiessa  siitä  tilasta, 
jossa  suomalaiset  sotamiehet  silloin  olivat,  ja  siitä  hoidosta,  joka  tuli  tais- 
telussa isänmaansa  edestä  haavoittuneille  ja  kuoleville  osaksi.  Juuri  Ora- 
vaisten tappelupäivänä  on  lähetetty  eräs  kirjelmä,  jossa  ilmoitetaan  etf ei 
ole  voitu,  haavoitettujen  siteiksi,  toimittaa  muuta  kuin  kaksi  kulunutta  laka- 
naa ja  kaksi  vanhaa  paitaa!  Ja  eräs  lääkäri  kirjoittaa:  »kun  ei  käynyt 
jättäminen  sadoittain  haavoitettuja  sankareita  kauhean  kohtalonsa  nojaan, 
käytettiin  palttinan  puutteessa  siteinä  kaulahuiveja,  irtileikattuja  kauluksia  ja 
paidan    palasia,    sukkanauhoja,    tuohta,    puun   lehtiä  ynnä  muuta  sellaista». 

Semmoinen  oli  se  sairashoito,  joka  v.  1808  oli  olemassa  Suomen  armei- 
jassa! Ja  tunnettu  ylilääkäri  Bjerkdn  on  pakotettu  seuraavaan  surulliseen 
tunnustukseen:  »talouden  kelvoton  johto  on  koko  tämän  vuoden  sota- 
retken kestäessä  surkealla  tavalla  vaikeuttanut  sairashoitoa,  ja  se  kauhea 
näytelmä,  joka  täällä  (s.  o,  Oulussa,  jonne  suuri  osa  sairaista  t2(ytyi  jättää) 
jää  venäläisten  katsottavaksi,  on  varmaan  oleva  heidän  sairashoidossaan 
vallinneen  hyvän  järjestyksen  räikeänä  vastakohtana»^  Ei  kummaa  siis 
että  peräytymisretkellä  lopulta  sairasten  luku  kohosi  kauheassa  määrässä. 
Ja  matkalla  Oulusta  Tornioon,  pakkasen  tultua,  kuoli  sotamiehiä  joukottain 
tiellä  kinoksiin.  Klercker  ilmoittaa  raportissa  kuninkaalle  200  sairaan  täten 
saaneen  loppunsa. 

Varsin  kuvaavaa  sille  tilalle,  jossa  suomalainen  sotajoukko  syksy- 
puolella  oli  ruokavarojen  suhteen,  on  myöskin  se  seikka  että  päälliköt 
kaikin  mokomin  vastustivat  apujoukkojen  lähettämistä  Ruotsista,  koska  ne 
ainoastaan  tulisivat  lisäämään  kurjuutta. 

Totuuden  pitää  tulla  ilmi,  vaikka  onkin  katkera.  Äsken  mainituilla 
asianhaaroilla  on  nähtävästi  ollut  ratkaiseva  merkitys  sodan  kulkuun  nähden. 
Voiton  täytyi  asiain  näin  ollen  kallistua  venäläisten  aseitten  puolelle.  Mitä 
voi  personallinen  urhoollisuus  ajan  pitkään  auttaa,  kun  ylivoima,  suurempi 
sotataito  sekä  paremmat  toimenpiteet  ja  varustubet  oli  toisella  puolella. 
Että  Suomen  armeija,  siitä  huolimatta,  voitti  takaisin  toisen  puolen  jo 
valloitettua  Suomea  ja  vastoinkäymisessä  pysyi  horjumatonna  viimeiseen 
saakka,  on  oleva  sen  ainainen  kunnia. 

Viaporin  antaumukselle  on  prof.  Danielson,  joka  ennenkin  on  erik- 
seen sitä  tutkinut,  omistanut  pitkän  ja  varsin  intressantin  luvun  kirjastaan. 
Vaikk'ei  tämä  sodan  synkkä  tapaus  vaikuttimineen  olekkaan  vielä  tullut 
kaikissa  yksityiskohdissa  valaistuksi,  niin  voi  kuitenkin  sanoa,  että  senkin 
suhteen  salaperäisyys  suureksi  osaksi  on  poistunut  ja  pääasiassa  senkin  sekä 
siinä  myötävaikuttaneitten  tärkeämpien  henkilöin  arvosteleminen  on  käynyt 
mahdolliseksi.  Että  »kultakruutiakin»  käytettiin  sen  piirityksessä,  on  kauan 
tiedetty,  ja  prof.  Danielson  voi  kymmenkunta  vuosia  sitten  tässä  aikakaus- 
kirjassa osoittaa,  että  eräs  rouva  Reuterskjöld,  jonka  mies  palveli  Via- 
porissa, toimi  venäläisten  kätyrinä  ja  siinä  hengessä  vaikutti  Viaporin  upsee* 
reihin.  Erästä  toista  naista,  vapaaherratar  Hjämeä  vastaan,  jonka  mies 
samoin  oli  upseerina  Viaporissa,  on  myöskin  epäluulo  sitkeästi  pysynyt 
samallaisesta    toiminnasta.     Mutta    vaikka    lahjomista  siis  käytettiinkin,  niin 

eivät  kuitenkaan  ne  henkilöt,  joiden  päätös  ja. vaikutus  aikaansai  antaumuk- 
sen, näy  olleen  ostettuja  pettureita.  Ne  olivat,  kuten  tunnettu,  amiraali 
Cronstedt  ja  eversti  Jägerhorn.  Mitä  Cronstedtiin  tulee,  niin  hän  ci  ollen- 
kaan ollut  »mies  oikealla  paikallaan*,  taitamattomuus,  horjuvaisuus  ja  jon- 
kunlainen pelko  verenvuodatusta  vastaan  näyttää  askel  askelelta  saattaneen 
häntä  kauemmas  sillä  tiellä,  jota  Jägerhorn  hänelle  neuvoi  ja  joka  vei 
häpeälliseen  heittäymykseen.  Jägerhornia  on  siis  etupäässä  pidettävä  syy- 
päänä Viaporin  antaumukseen,  ja  mitä  häneen  tulee  ei  ole  epäiltävissä, 
että  hänessä  vaikuttivat  samat  näkökohdat  kuin  Anjalan  suomalaisen  itse- 
näisyyspuolueen miehissä,  joiden  etevin  mies  hänen  veljensä  oli  ollut. 
Anjalan  liitto  ei  siis  ole  ollut  ilman  tärkeitä  seurauksiaan  Suomen  kohta- 
loille, kun  sen  synkkä  perintö  oli  Viaporin  antaumus  v.  i8o8.  Kavaltaja 
Jägerhorn  siis  kyllä  oli,  mutt^ei  ostettu. 

On  ollut  aika,  jolloin  kumminkin  Ruotsissa  Kainuun  (eli  Seivisten) 
sopimusta  on  arvosteltu  milt^ei  yhtä  ankarasti  kuin  Cronstedtin  heittäy- 
mystä.  Ja  Runebergkin  on  tälle  katsantokannalle  antanut  vahviketta,  puhu- 
essaan sotureista,  jotka  »Kainuuir  annettihin  pois».  Fredrik  Cygnaeuksen 
ansio  on,  että  hän  ensin  on  valaissut  näitä  tapauksia,  näyttänyt  kuinka 
epätoivoinen  asema  oli,  ja  koettanut  puhdistaa  Gripenbergin  nimeä  tahrasta, 
jota  siitä  syystä  oli  sille  heitetty.  Tähän  mielipiteesen  yhtyy  myöskin  prof. 
Danielson  teoksessaan.  Ja  väärin  onkin  moittia  päällikköä,  jonka  sota- 
joukko oli  supistunut  noin  2,000  aseissa  olevaan  mieheen,  ja  joka  ilman 
avun  saamisen  toivoa  oli  kahden  8,000-  ja  5,000-miehisen  vihollisjoukon 
saartamana,  siitä  että  hän  välttäen  turhaa  verenvuodatusta  suostuu  kunnial- 
liseen sopimukseen.  Että  Barclayn  osaston  Uumajassa  kohta  oli  täytymys 
jälleen  peräytyä  Merenkurkun  jäälle,  oli  seikka,  jota  Gripenbergin  oli  mah- 
doton arvata.  Mutta  senkin  jälkeen  oli  Gripenbergille  peräytymisretki 
tuskin  mahdollinen.  Ja  vihdoin  on  vielä  huomattava,  että  Suomen  sotilaat 
olivat  vieraassa  maassa  —  että  asia  niin  katsottiin  siitä  antaa  prof.  Danielson 
monta  todistusta  —  ett^ei  ollut  toivoakaan  heidän  isänmaansa  pelastami- 
sesta Ruotsille,  että  se  kuningas,  jolle  olivat  uskollisuutta  vannoneet,  oli 
syösty  valtaistuimeltaan.  Oliko  heillä  mikään  velvolUsuus  mennä  hyödyttö- 
mään kuolemaan?  Aika  on  siis  että  Hannu  Henrik  Gripenberg  vihdoinkin 
saa  yleisessä  mielipiteessäkin  takaisin  maineensa  1808  vuoden  urhollisten 
taistelijain  joukossa. 

Teoksensa  lopussa  omistaa  prof.  Danielson  vielä  katsauksen  sotavan- 

kien  oloon  VVcnäjällä,  sekä  laajan  luvun  esittääksensä  v.  1809 — 10  Pieta- 
rissa Aminofifin  johdolla  käyneen  suomalaisen  upseerilähetystön  toimintaa. 
Tämä  luku  sisältää  monta  uutta  tärkeätä  tietoa,  jotka  valaisevat  valtiol- 
lista asemaa  siihen  aikaan.  Se  on  uusi  todistus  keisari  Aleksanteri  I:n  suo- 
siollisuudesta Suomea  ja  suomalaisia  kohtaan,  hän  kun  suostui  lähetystön 
melkein  kaikkiin  toivomuksiin,  vaikka  ne  osaksi  tuntuvat  olleen  jotenkin 
vaativaisia. 

Nyt  julkaistun  teoksen  kautta  on  prof.  Danielson  edellisiin  liittänyt 
uuden  arvokkaan  lahjan  Suomen  historialliselle  kirjallisuudelle.  Se  on 
myöskin  omansa  yleisössä  vahvistamaan  Suomen  viime  sodan  muistoa  ja 
selvittämään  sen  oikeata  käsittämistä.  Kuten  jo  ylempänä  sanoin:  sota 
rupeaa  hajallisten  muistojen  piiristä  astumaan  esiin  historiallisena  kokonai- 
suutena. Ja  siitä,  että  tämä  aika  nyt  on  käsissä,  kiitämme  prof.  Daniel- 
sonin  teosta. 

Toivon,  että  mainitusta  teoksesta  vielä  on  oleva  eräs  etu.  Yleisön 
mieli  on  sen  kautta  tullut  käännetyksi  sodan  muistoihin  ja  on  tullut  huo- 
maamaan niiden  historiallista  arvoa.  Toivottavasti  on  tämä  vaikuttava  sen 
että  kaikkia  säilyneitä  muistoja  ja  asiakirjoja  otetaan  tarkkaan  talteen.  Sillä 
varmaankin  löytyy  vielä  —  tuo  aika  kun  ei  ole  kovin  kaukana  —  yksityi- 
sillä paljon  1808  vuoden  Suomen  sotaa  ja  Suomen  sotilaita  valaisevia 
tietoja,  jotka  ovat  olleet  unhotuksiin  joutumaisillaan.  Saattakoon  herännyt 
harrastus  nekin  päivän  valoon! 

Kustavi  Grotenfelt. 

R,  Hultj  Finlandb  geografi  i  korthet  franiställd.    Helsingfors   18%.    Söderström  Ä:  C:o. 
112  Siv.  8:0.     Hinta  1:  50. 

—  Suomen    maantiede   lyhyesti  esittänyt  — .  Suomentanut  Alli  Nissinen.     Hel- 
singissa  18%.     Otava.     119  siv.  8:0.     Hinta  1:  25. 

—  ja    P.    Nordmann,   Kansakoulun    maantiede.     Suomentanut    Alli  Nissinen. 
Helsingissä   18%.     Otava.     185  siv.  8:0.     Hinta  1:  25. 

Viime    vuoden    kuluessa    ilmestyivät  yllämainitut  kolme  maantieteen 
oppikirjaa.     Viimeiseen,   jonka   tohtorit  Hult  ja  Nordmann  yhteisesti  ovat 

valmistaneet,  on  edellinen  kirjoittanut  Suomea  käsittelevän  osan  (71  siv.), 
jälkimäinen  muun  osan  kirjasta. 

Sanomalehdissä  ja  aikakauskirjoissa  ovat  tohtori  Hultin  Suomen  maan- 
tieteen oppikirjat  jo  tulleet  arvostelun,  useinpa  ankarankin  arvostelun  alai- 
siksi. Kun  kouluylihallitus  kuitenkin  on  hyväksynyt  kirjat  oppi-  ja  kansa- 
kouluissa käytettäviksi,  ei  liene  vielä  liian  myöhäistä  Valvojankin  puhua 
niistä  vähäsen,  koska  ne  yleisesti  käytettyinä  tulevat  olemaan  tärkeänä 
välikappaleena  tulevien  kansalaisten  isänmaan-tuntemiseen. 

Toht.  Hult  on  julkaisemalla  uuden,  selvän  Suomenmaan  koulukartan 
tehnyt  Suomen  maantieteen  opetukselle  tärkeän  ja  suuren  palveluksen.  Sen 
kautta  hän  on  tehnyt  isänmaan  ulkomuodon  tuntemisen  helpommaksi  ja 
selvemmäksi  nuorisolle,  ja  siten  voi  kartta  myös  välillisesti  olla  suurem- 
man rakkauden  kehittäjänä  itse  maata  ja  sen  kansaa  kohtaan.  Tässä  tar- 
koituksessa on  tekijä  kirjoittanut  myöskin  yllämainitut  oppikirjat.  Tekijä 
on  suunnitellut  ne  verrattain  laajoiksi,  sillä  »miten  oppii  tuleva  kansalai- 
nen käsittämään  maansa  luontoa,  varoja  ja  tarpeita,  jos  hän  saapi  ainoas- 
taan mitä  pintapuolisimman  tiedon  maastansa?  Ja  miten  voipi  hän  todel- 
lisella lämmöllä  rakastaa  isänmaata,  jota  hän  ei  tunne!» 

Alkulauseessa  sanoo  tekijä  vielä,  että  hänen  laajempi  oppikirjansa 
»on  tarkoitettu  käytettäväksi  oppikouluissa,  seminaareissa  ja  kansanopis- 
toissa sekä  olemaan  ohjeena  jokaiselle,  joka  ominpäin  tahtoo  saavuttaa 
isänmaasta  hiukan  perusteellisempia  yleisiä  tietoja  kuin  ne,  joita  tähän 
saakka  on  kouluissa  annettu»,  ja  seuraavassa  lauseessa:  »kirjaa  voitaneen, 
sen  laajuudesta  huolimatta,  käyttää  jo  lyseiden  ensimäisellä  luokalla.»  Täl- 
lainen kaksinainen  tarkoitus  —  antaa  perusteellisempia  tietoja  täysi-ikäisille 
ja  alkutietoja  lyseiden  ensiluokkalaisille  —  on  omiansa  herättämään  epäi- 
lystä kirjan  sopivaisuudesta  jompaankumpaan  tarkoitukseen.  Lienee  mitä 
vaikeinta  kirjoittaa  teos,  joka  samalla  menestyksellä  voisi  palvella  täysi- 
ikäisiä  ja  8 — 9-vuotiaita  lapsia.  Esitystavan  täytyy  olla  erilaista  eri  ikä- 
asteita  varten,  huolimattakaan,  että  sisällyksen  puolesta  erotus  tulee  vielä 
suuremmaksi.  Yllämainituissa  kirjoissa  on  esitystapa  yleensä  yksinkertainen 
ja  sujuva,  joten  se  ei  estä  lasta  niitä  lukemasta.  Mutta  tätä  tavoitelles- 
saan on  tekijä  useinkin  tullut  liian  epämääräiseksi,  väliin  epäselväksikin. 
Tästä  kärsii  sisällys.  Täysi-ikäinen  taas  epäilemättä  mieluummin  kirjoista 
löytäisi  tarkempia  tietoja  monestakin  asiasta,  kuin  hän  nyt  voi  siitä  saada. 

Niinkuin  huomautin,  on  tekijä  muotonsa  puolesta  laatinut  oppikir- 
jansa toiselle  pohjalle  kuin  entiset.  Sisällykseen  tahtoo  hän  myös  tuoda 
paljon  uutta.  Ensiksi  herättää  huomiota  tässä  suhteessa  luku  pinnanmuo- 
dostuksesta, jossa  hän  kerrassaan  hylkää  tavanmukaiset  selät  ja  harjanteet, 
ja  niiden  sijasta  mainitsee  »muutamia  maan  tärkeimmistä  todellisista  kor- 
keuksista.» Mutta  luonnonopillisen  maantiedon  esitystapa  eroaa  myös  tä- 
hän   asti    käytetystä    siinä,    ettei    maantieteellisiä    tosiseikkoja   ole  lueteltu 

määrätyssä  lahkojärjestyksessä,  vaao  seuduttaio,  »jotta  voitaisiin  antaa  oppi- 
laille selvempi  käsitys  maan  luonnosta  sen  eri  osissa»  (kansakoulun  maan- 
tieteen oppikirja).  En  ole  kuitenkaan  aivan  varma  siitä,  voittaako  selvyys 
tämän  järjestyksen  kautta.  Ainakin  olisi  lukujen  jako  voinut  olla  toi- 
nen. «Pinnanmuodostus»  niminen  luku  ei  suinkaan  ole  tärkein,  jossa  asiasta 
puhutaan. 

Ilmanalaa,  kasvi-  ja  eläinkuntaa  koskevissa  kappaleissa  on  esitys  vil- 
kasta, sujuvaa  ja  helppotajuista.  Luulen  kuitenkin,  että  tekijä  panee  aivan 
liian  suuren  painon  vyöhykejaolle  kasvikuntaa  esittäessään.  Omituisuutena 
täytyy  pitää,  että  tekijä  alkaa  luvut  kasvi-  ja  eläinkunnasta  luettelemalla 
niitä  kasvi-  ja  eläinlajia,  joita  Suomessa  ei  ole.  Tämä  pedagoogiselta 
kannalta  ei  ole  hyväksyttävää,  ja  muutenkin  ovat  nuo  luettelemiset  varsin 
tarpeettomat,  koska  ei  kuitenkaan  kaikkia  kasveja  ja  eläimiä,  joita  Suo- 
messa ei  ole,  kävisi  mahdolliseksi  luetella  ja  lukea.  Onneksi  ovat  nämät 
kappaleet  jätetyt  pois  kansakouluja  varten  aiotusta  kirjasta. 

Se  luku,  joka  on  herättänyt  enintä  huomiota,  on  se,  jossa  tekijä 
puhuu  Suomen  asukkaista.  Hän  jakaa  Suomen  kansan  kahdeksaan  »hei- 
moon», paitsi  niitä,  jotka  eivät  kuulu  mihinkään  »heimoon»,  ja  jotka  »ovat 
vaan  suomalaisia.»  Tämä  omituinen  jako  herätti  heti,  kun  alkuperäinen 
ruotsalainen  painos  ilmestyi,  suurta  hämmästystä.  Täytyy  oudoksua,  että 
se  siitä  huolimatta  on  muuttamatta  otettu  suomenkielisiin  painoksiin,  jopa 
siihenkin,  joka  on  kansakouluille  aiottu.  Vieläpä  vakuuttaa  tekijä  tämän 
painoksen  alkulauseessa,  että  »asukkaiden  suhteen  huomaa  lukija  nykyisen 
kansatieteen  mukaisen  heimojaon.» 

Suurella  päättäväisyydellä  ja  varmuudella  tekijä  lausuu  mielipiteensä 
kysymyksistä,  jotka  tiede  vielä  on  jättänyt  ratkaisematta,  nk.  esim.  kainu- 
laisista, jotka  hänen  mukaansa  asuvat  »Jokialueella  Vetelinseudun  pohjois- 
puolella ja  Ivalojoen  eteläpuolella  sekä  Oulun  joen  järvialueella»,  tahi 
yhdessä  lappalaisten  kanssa  muodostavat  Oulun  läänin  nykyisen  asutuksen 
(s.  113).  Savon  asuttamisesta  on  tekijällä  myös  vallan  toinen  käsitys, 
kuin  historiallisella  tieteellä.  —  Suomen  ruotsalaisen  väestön  jakaa  tekijä 
kolmeen  »heimoon»  asuinpaikkojensa  mukaan. 

Uskontoa  ja  sivistystä  koskeva  luku  on  sekin  vilkkaasti  kirjoitettu,  ja 
siinä  otetaan  huomioon  kaikki  sivistyttävät  laitokset  ja  yritykset.  Siitä 
huolimatta  on  siinä  erehdyttäviä  ja  vaillinaisia  tietoja  monessa  kohden. 
Turun  piispan  sanotaan  esim.  olevan  piispoista  ylin  (siv,  51);  esitys  kir- 
kolliskokouksesta on  epäselvä  y.  m. 

Luvut  elinkeinoista  ja  liikkeestä  ovat  myös  valaisevia,  vaikka  juuri 
niissä  täysi-ikäinen  kernaasti  näkisi  vissiltä  vuosilta  annettuja  numerotie- 
toja. —  Suomen  yhteiskuntalaitosta  koskevan  kappaleen  perinpohjaisesta 
tarkastuksesta  sanoo  tekijä  alkulauseessa  olevansa  kiitollisuuden  velassa 
kahdelle   lakimiehelle.     Siitä   huolimatta  on  tässäkin  luvussa  epäselvyyttä. 

Niin  sanotaan,  että  korkeampien  koulujen  läpikäyneille  myönnetään  lyhen- 
nys vakinaisen  sotapalveluksen  harjoitusajassa«  Eikö  kansakoulun  läpikäy- 
neiUe?  Ilmoitukset  muistakaan  vapautuksista  asevelvollisuudessa  eivät  ole 
aivan  täsmällisiä.  Vähemmin  onnistunut  lause  suomennoksessa:  »säädyt 
jakaantuvat  neljään  osaan»  on  kai  luettava  suomentajan  syyksi. 

Laajin  luvuista  (40  ja  26  siv.)  on  se,  joka  käsittelee  Suomen  lää- 
nejä, ja  jonka  kautta  tekijä  »toivoo  voivansa  laskea  perustuksen  kotiseudun 
opille  (Heimatkunde).»  Laajuus  tässä  suhteessa  on  mielestäni  teokselle 
eduksi.  Esitys  on  vilkasta  ja  kuvaavaa,  ja  eri  seutujen  ominaisuudet 
tulevat  hyvin  esiin,  mikäli  niistä  seuduista,  mitä  tunnen,  voin  päättää. 

Olen  jo  ylempänä  viitannut  siihen  epämääräisyyteen  ja  epätarkkuu- 
teen, joka  huomataan  miltei  joka  luvussa,  ja  joka  väliin  menee  niin  pit- 
källe, että  syntyy  epäselvyyttäkin.  Tahdon  mainita  muutamia  esimerkkejä. 
Siv.  3  sanotaan:  Merellä  ei  ole  mitään  rajoja.  Meri  on  kaikkein  ihmis- 
ten oma.  Siv.  4  puhutaan  »rapakivi- alueesta»,  vaikkei  edellisessä  ole  sa- 
nottu, missä  tämä  alue  on.  Mainitaan  vaan  että  »Suomen  lahden  itä- 
osassa on  vuoriperustana  rapakivi.»  Tämän  lauseen  epäselvyyteen  on  kui- 
tenkin suomentaja  syypää.  Siv.  5  on  vaikeasti  käsitettävä  selitys  kivilaji- 
kerroksista.  Siv.  43  saattaa  helposti  tulla  siihen  käsitykseen,  että  siinä 
luetellut  suomalaisen  ominaisuudet  tarkoittavat  niitä,  jotka  »ovat  vaan 
suomalaisia.»  Siv.  46  on  sanojen  mukaan  Karjala  muka  ollut  ruotsalaisten 
ristiretkeilijäin  maa.  Seuraavalla  sivulla  on  myös  hyvin  epäselvä  kappale 
Länsipohjan  asutuksesta.  Näitä  voisi  luetella  useampiakin,  mutta  mainitut 
riittävät  todistamaan  sitä  tarkkuuden  ja  selvyyden  puutetta,  joka  on  kirjo- 
jen miltei  suurin  puutteellisuus. 

Mitä  suomennokseen  tulee,  on  kieli  yleensä  hyvää,  mutta  muutamia 
pienempiä  huomautuksia  sitä  vastaan  voi  kyllä  tehdä.  YUämainitsemistani 
epäselvyyksistä  olivat  muutamat  suomennoksessa  syntyneet  tahi  ainakin  suu- 
renneet. Tahdon  mainita  lisäksi  muutamia  kohtia.  Siv.  6  sanotaan  maa- 
jäätikön  vierineen  puoleen  Venäjään,  puoleen  Saksaan  ja  koko  Tanskaan. 
Siv.  8  käytetään  ruokatnulta  sanaa  vastaamaan  äkerjord  ja  mylla,  vaikka 
nämä  käsitteet  esiytyvät  miltei  vastakkaisina.  —  Muoto  „klitterejä^  tun- 
tuu oudolta.  Onko  syytä  muodostaa  suomalaista  sanaa  vieraan  kielen 
monikko-muodosta?  Siv.  28  on  epäselvä  lause:  »Silloin  kohoaa  aurinko 
vähäisimmän  matkan  puolenpäivän  aikana.»  —  Rauman  seminaarin  suo- 
mentaja on  tehnyt  naisseminaariksi.  Kansakoulun  maantieteessä  siv.  85 
käytetään  muotoa  „säternitn^  pro:  säteriin.  Tämän  kirjan  lopussa  on 
myös  erityisten  nimien  oikaisuja,  joita  olisi  yhtä  hyvin  kaivattu  aikaisem- 
min ilmestyneessä  laajemmassa  kirjassa  (esim.  Koivisto  pro:  Koivusaari, 
Evon    opisto    pro:  Evoisten,  Inkeroinen  pro:  Inkeri). 

Niistä  muistutuksista  huolimatta,  joita  saattaa  tehdä  mainittuja  oppi- 
kirjoja vastaan  on  niillä  myös  ansionsa.    Esitystapa  on  vilkasta  ja  sujuvaa. 

usein  erittäin  sattuvaa.  Samalla  koettavat  ne  antaa  todellisetnman  kuvan 
maamme  pinnasta  kuin  entinen  kaavamainen  esitys.  Jos  tekijä,  ennenkuin 
teoksista  uusia  painoksia  otetaan,  audelleen  tarkastaa  ja  korjaa  ne,  tulevat  ne 
epäilemättä  olemaan  mitä  tärkeimpänä  apuneuvona  isänmaan  tuntemisen  levi- 
ämiseen. Nykyisessäkin  muodossa  voi  niitä  käyttää  opetuksessa,  vaikkakin 
menestys  tulee  olemaan  suurempi,  kun  epäkohdat  ovat  poistetut.  —  Ku- 
vat tekevät  kirjat  myös  ulkonaisesti  hauskoiksi. 

Tohtori  Nordmann  on  kirjoittamassaan  osassa  kansakoulun  maantie- 
teestä hyvin  osannut  lyhyessä  ja  selvässä  muodossa  esittää  vieraiden  mai- 
den ja  maanosijen  tärkeimmät  kohdat.  Esitystapa  on  sama  kuin  enti- 
sissäkin maantieteen  oppikirjoissa.  Kirjaa  koristavat  erittäin  hauskat  kuvat, 
joista  esim.  kuva  viljapellosta  »suuressa  lännessä»  paremmin  kuin  pitkät 
esitykset  valaisee  maanviljelyksen  laatua  siellä. 

A.  R.  B. 


K,  O,  Lindeqvist^  Pietari  Suuri,  Ven3jän  ensimmäinen  keisari.  (Suurten  miesten  elä- 
mäkertoja 1).  Varustettu  muotokuvalla.  Helsingissa  1896,  Otava.  164  siv.  8:o. 
Hinta  2:  50. 

Kustannusosakeyhtiö  Otava  on  ryhtynyt  toimittamaan  julkaisusarjaa  ni- 
mellä »Suurten  miesten  elämänkertoja».  Jos  meidän  köyhään  kirjallisuu- 
teemme ylimalkaan  miltei  jokainen  uusi  lisä  on  ilolla  vastaan  otettava, 
saattaa  sitä  tällaisesta  kirjallisesta  hankkeesta  sanoa  sitä  enemmän.  Suo- 
menkielinen historiallinen  kirjallisuus  on  näet,  tärkeydestään  huolimatta,  ko- 
vin vähäinen;  ja  suurten  miesten  elämänvaiheitten  lukemisesta  ei  suotta 
sanota  että  se  vaikuttaa  kehittävasti  ja  innostavasti  lukijaan,  varsinkin  nuo- 
reen lukijaan. 

Uuden  sarjan  ensimäiseksi  osaksi  on  otettu  toht.  Lindeqvistin  kir- 
joittama Pietari  Suuren  elämäkerta.  Vaalia  ei  voi  pitää  onnistumattomana. 
Jos  kohta  tällainen  elämäkerta  ci  juuri  herätä  lukijassa  samanlaisia  tun- 
teita ja  ajatuksia  kuin  useitten  muiden,  jotka  jälkimaailma  etukädessä  lu- 
kee ihmiskunnan  ja  kansojen  suurten  hyväntekijäin  joukkoon,  niin  onhan  sa- 
nomattakin selvä,  että  sen  miehen  elämäkerta,  jonka  hra  Lindeqvist  on 
kuvatakseen  ottanut,  hyvin  pitää  paikkansa  suurten  miesten  elämäkertain 
joukossa  ja  ansaitsee  esityksen  meidän  kirjallisuudessamme.  Sillä  onhan 
se  ajanvaihe  Venäjän  historiassa,  jonka  Pietari  I  on  luonut,  ylen  tärkeä, 
ei  vaan  Venäjän,  vaan  koko  maanosamme  ja  nimenomaan  meidän  kansamme 
myöhemmille  vaiheille.  Siitä  huolimatta  lienee  se  kuitenkin,  mitä  sisälli- 
seen  puoleen  ja  moniin  tärkcihin  yksityisseikkoihin  tulee,  sivistyneellekin 
yleisöllemme    verrattain  tuntematon.     Venäjän  olojen  ja  aatevirtausten  tun- 

temattomuutta,  mikä  yhä  edelleen  meillä  epäilemättä  on  vallalla,  ei  suin- 
kaan ole  pidettävä  meille  hyödyllisenä. 

Hra  Lindeqvist  on  nähtävästi  kirjoittanut  kirjansa  niin  laajaa  lukija- 
kuntaa varten  kuin  suinkin.  Ja  sen  voikin  sehtähden  kuka  tahansa  historian 
aakkoisiin  perehtynyt  ottaa  käteensä.  Tästä  seikasta  johtuu  tietysti  koko 
esityksen  luonne :  kirjassa  tahdotaan  antaa  jokaisen  tajuttava,  oikea  ja  selvä 
kuvaus  siitä  muutoksesta,  jonka  Pietari  I  pani  toimeen  kaikilla  aloilla  Vc- 
näjälläj  ja  niistä  seurauksista  Venäjän  sisä-  ja  ulkopuolella,  jotka  tästä  muu- 
toksesta johtuivat.  Päälähteinään  tekijä  on  käyttänyt  ammattimiesten  pii- 
reissä yleisesti  eteviksi  tunnettuja  teoksia.  Ja  helppotajuiscsti,  lyhyesti, 
mutta  samalla  täydeltisesti  tekijä  pääpiirteissään  kuvaa  aluksi  Venäjän  en- 
tiset valtiolliset  olot  ja  tavat,  ne  länsimaalaisuuden  oireet,  mitkä  ennen 
Pietaria  Venäjällä  siellä  täällä  alkoivat  ilmestyä,  Pietarin  nuoruudenkehi- 
tyksen  ja  ensimmäiset  pintapuoliset,  mutta  samalla  niin  tärkeät  muutokset, 
siirtyen  sitten  esittämään  edellisistä  välttämättömästi  johtuvia  pyrintöjä 
uiko-  ja  sisäpolitiikissa.  Tarkkaava  lukija  on  hra  Lindeqvistin  teoksesta 
löytävä  sen  selvän  »punaisen  langan»,  joka  käy  läpi  koko  Venäjän  tähän- 
astisen historian:  pyrkimyksen  kansalliseen  kokonaisuuteen  ja  varsinkin  me- 
ren rannikkojen  saavuttamiseen  lännessä,  etelässä  ja  kaukaisessa  idässä- 
Ja  selvästi  teos  esittää,  kuinka  Pietari  I  kaikkien  näiden  pyrintöjen  ajajana  oli 
tosivenäläinen,  Venäjän  valtiollisten  traditsioonien  luoja. 

Teoksen  arvokkain  osa  on  mielestäni  sen  loppupuoli,  jossa  tekijä 
kuvaa  ne  muutokset,  jotka  Pietari  pani  toimeen  hallintojärjestelmässä,  aate- 
liston ja  kirkon  asemassa,  verotuksessa  ja  yleisessä  taloudessa,  sekä  näi- 
den muutosten  seuraukset.  Varsinkin  tämä  puoli  puheenaolevaa  ajan- 
vaihetta  lienee  monellekin  enimmäkseen  tunnettu  vain  ylimalkaisista  lau- 
seista, kun  sitävastoin  hra  Lindeqvist  antaa  seikkaperäisen,  jos  kohta  lyhyen 
kuvauksen  niistä  synnytystutkista,  jotka  Venäjän  kansa,  ja  tietysti  ennen 
kaikkia  rahvas,  sai  kärsiä  ennenkuin  sen  helmasta  saattoi  kohota  eurooppa- 
laisen yhteiskunnan  ensimäiset  idut.  Näissä  osissa  sitäpaitsi  Pietarin  väki- 
valtainen, mistään  väliäpitämätön,  mutta  samalla  niin  suunnattoman  tarmo- 
kas luonne,  joka  kirjassa  varsinaiselle  osalleen  on  saanut  vain  pari  sivua, 
vasta  oikein  tulee  näkyviin  ja  pääsee  oikeaan  valoonsa.  Näistä  osista 
varsinkin  saapi  oikean  käsityksen  Pietarin  reformityöstä :  siitä  pintapuoli- 
suudesta, joka  —  johtuen  jo  Pietarin  omasta  luonteesta  ja  kehittymättö- 
mästä käsityksestä  —  jäi  reformien  tunnusmerkiksi,  sekä  samalla  reformien 
suuremmoiseesta  merkityksestä  vastaiselle  kehitykselle. 

Tekijän  kirjoitustapa  on  lyhyt,  niukka,  sivulauseita  karttava.  Sehän 
saattaa  olla  jossakin  määrin  paikallaan  helppotajuiseksi  aiotussa  teoksessa 
ja  voipi  sillä  joskus  olla  oma  viehätyksensäkin,  mutta  se  saattaa  yhtä 
usein,  äärimäisyyksiin  vietynä,  tehdä  esityksen  katkonaiseksi  ja  kuivaksi.  — 
Kieli    on    enimmäkseen  puhdasta  ja  muukalaisuuksista  vapaata.     Kun  olen 

tämän  tuDoustanut,  sallittanee  minuD  tehdä  muutamia  kielellisiä  muistutuksia. 
Olisi  näet  suotavaa  että  kielen  suhteen  oltaisiin  vieläkin  tarkempia  ja  an- 
karampia. Sellaiset  lauseparret  kuin  y^Se  oli  etupäässä  sivistyksen  käytän- 
nöllis^/ puol^/,  joita  he  harrastivat»  (siv.  17),  ovat  kerrassaan  hylättäviä 
muukalaisuuksia.  Loukkaava  on  myöskin  lause  semmoinen  kuin  » —  — 
koko  elämä  ja  katsantotapa  olivat  sellaiset,  kun  Aasian  kansoille  ovat  omi* 

tuisia  (siv.  6).    Lause:  ^Kaikki  valtion  edut,  maan  kärsimiset eii>ät 

häntä  liikuttaneet»  (siv.  63)  ei  vastaa  sitä,  mitä  tekijä  sillä  tahtoo  saada 
sanotuksi.  Konsruktsiooni  on  suomenkielelle  vieras;  suomalainen  sanoo: 
mitkään  valtion  edut  eivät  j.  n.  e.  Toisinaan  on  väärää  sanaa  käytetty. 
Esim.  »näennäisesti»  ei  suinkaan  merkitse  julkisesti^  ilmeisesti.  Siv.  26 
sanotaan:  »Sofia  näyttäytyi  yhä  enemmän  tahtovan  vahvistaa  valtaansa* 
(pro  näytti  j.  n.  e.).  Painovirhe  lienee  toki  sellaisessa  lauseessa  kuin: 
» —  —  sikoja  —  —  tai  lehmiä  olivat  hänet  vaunujansa  vetämässä»; 
niinikään  ne  lukuisat  kohdat,  joissa  komparatiivi  on  superlatiivin  asemasta  (»rää- 
kätään kauhe/7mmalla  tavalla  ihmisiä  y.  m.),  tai  monikollisen  subjektin 
predikaatti  yksikössä.  -^  Suotta  on  koettaa  kirjakieleemme  perehdyttää 
muotoja  sellaisia  kuin  »upsieri»,  »insinyöri»,  jotka  kirjassa  esiintyvätkin  se- 
kaisin »upseeri»,  »insinööri»  muotojen  kanssa.  —  Jotkut  muut  kielelliset 
seikat  ansaitsisivat  ehkä  vielä  mainitsemista,  mutta  esitetyssä  lienee  kyllin 
osottamaan  että  meidän  nuoren  kirjakielemme  vakaannuttamisen  eduksi  suu- 
rempi tarkkuus  kirjailijain  puolelta  olisi  tarpeen. 

E.  N-8. 


Itäsuomalaisten  kansain  runoudesta. 


Kxm  saodaalaisen  kansaohengen  jaloimraat  tuotteet,  kansamiDe  vanhat 
ruDOt,  tulivat  tuonetuiksi  ja  julkaistuksi,  ei  viipynyt  kauan,  ennenkuin  jo  tutkimus 
otti  selvittääkseen  niiden  syntyä  ja  alkuperää.  Luonnollista  oli,  että  huo- 
mio silloin  kääntyi  läheisempien  ja  kaukaisempien  heimolaistemme  runou- 
teen. Jo  M.  A.  Castrdn  luuli  löytäneensä  selvän  yhtäläis}7den  muutamien 
Kalevalan  osien  ja  ostjakkien,  jopa  suoinalaisugrilaisen  ryhmän  ulkopuo- 
lella olevien  samojeedien,  Siperian  tataarien  ynnä  muiden  Aasian  kansojen 
laulujen,  tarujen  ja  tapojen  välillä,  jonka  johdosta  hän  katsoi  välttämättö- 
mäksi taipua  siihen  mielipiteeseen,  että  Kalevalan  runot  suuremmaksi  tai 
vähemmäksi  osaksi  ovat  Suomen  kansan  ja  sen  heimolaisten  ikivanhaa 
yhteisperua.  Vielä  Julius  Krohnkin,  kansanrunoutemme  etevin  tutkija, 
arvelee  tämän  Castrenin  mielipiteen,  kohtuullisesti  rajoitettuna,  pitävän  paik- 
kansa. Kalevalassa  on  osia,  hän  sanoo  (Suomal.  Kirjallisuuden  Historia 
s-  351)»  joiden  ei  ankarinkaan  tutkimus  voi  kieltää  olevan  suomalais-ugri- 
laisten,  jopa  uraali-altailaistenkin  yhteistä  omaisuutta.  Aivan  viime  aikoina 
on  kuitenkin  tätä  mielipidettä  ruvettu  suuresti  epäilemään  ja  sen  perusteita 
kovasti  järkähytetty.  Niin  on  etevä  venäläinen  kansanrunouden-tutkija 
Vesselovskij  todistanut,  että  suomalaisilla,  mordvalaisilla,  tsheremisseiUä, 
votjakeilla  ja  voguuleilla  ynnä  Altain  tataareilla,  jopa  mongoolinsukuisilla 
burjateillakin  tavattava  luomistaru  *)  on  kotoisin  Bulgariasta  ja  kirjallista 
alkuperää,  että  se  kuulun  niihin  legendoihin,  joita  eräs  lomnellä  vuosisadalla 


*)  Mordvalaisilla,  joilta  Melnikov  sen  kertoo,  puheenalainea  taru  ei  näytä  ole- 
van kovinkaan  levinnyt.  Eräs  moksha-mordvalainen  kielimestarini  tosin  tiesi  kuulleensa 
semmoisen,  mutta  vakuutti  kivenkovaan,  ettei  taru  ole  mordvalaisten,  vaan  „stolo- 
vertsien**  oma. 

syotynyt  Bogomilio  lahkokunta  muodosti  raamatun  kertomuksista  ja  jotka 
tämän  uskonnollisen  liikkeen  mukana  siirtyivät  Venäjälle,  missä  etenkin 
n.  s.  starovertsiti  vanhauskoiset  niitä  omistivat  ja  levittivät  yli  koko  laajan 
valtakunnan.*)  Vesselovskijn  mielipiteeseen  luomistarusta  yhtyy  Kaarle  Krohn 
1894  vuoden  Valvojaan  (s.  311)  painetussa  kirjoituksessa,  suomalaiselta 
kannalta  sitä  vielä  tarkemmin  p^iistellen,  ja  katsoo  yleensä  toivon  yhtei- 
sien tarujen  löytämisestä  käyvän  yhä  horjuvammaksi,  niin  suomalais-ugrilai- 
sella  kuin  indoeuroppalaisellakin  alalla.  Vielä  jyrkempiä  mielipiteitä  lausuu 
samaan  suuntaan  italialainen  Comparetti  tunnetussa  Ralevala-teoksessaan. 
Suomalaisen  runomuodon  synnystä  ovat  tutkijain  mielipiteet  jo  alusta 
alkaen  olleet  hyvin  eriävät.  Unkarilainen  Hunfalv  ensiksiy  muodon  puolesta 
tarkemmin  vertaili  suomalaista  runoa  kaukaisempien  heimokansojemme, 
voguulien  ynnä  ostjakkien  ja  unkarilaisten  lauluihin,  johtuen  siihen  päätök- 
seen, että  suomalaisen  runon  kaunistuskeinot,  alkusointu  ja  kerto  ovat 
suomalais-ugrilaisen  hengen  ikivanhaa  luomaa.  Asiasta  syntyi  Kielettäressä 
väittely  Hunfalvyn  ja  Ahlqvistin  välillä;  viimemainittu  silloin,  niinkuin 
myöhemminkin,  oli  sitä  mieltä,  että  suomalaiset  olivat  lainanneet  alkusoin- 
nun  skandinaaveilta,  jota  vastaan  kerto  hänenkin  mielestään  oli  vanhaa 
suomalaista  alkuperää.  Ahlqvistin  mukaan  suomalaisilla  ei  ollut  säännöllistä 
runoutta  ennen  heidän  tulemistaan  Itämeren  ja  Vienan  maihin,  eikä  täällä- 
kään ennen  skandinaavialaista  vaikutusta  muuta  kuin  jonkinlaisia  resitatiivin 
kaltaisia  loihtulnkuja.  Itäsuomalaisten  kansain  laulujen  eli  »loilujen»  hän 
ei  katsonut  ansaitsevan  runon  nimeä.  Niinpä  lausuu  hän  kirjassaan  »Unter 
Wogulen  und  Ostjaken»:  »Yhtä  paljon  kuin  sisällyksen  köyhyys  haittaa 
ostjakkien  lauluja  muodon  vaillinaisuus.  Kun  niiltä  puuttuu  sekä  runomitta 
ja  rytmi  että  myös  loppu-  ja  alkusointu,  voi  niitä  muotoon  nähden  enin- 
tään verrata  siihen  runon  ja  proosan  väliseen  opämuotoon,  jota  muutamissa 


*)  Unkarilaiseeo  „Ethnographia*  nimiseen  aikakauskirjaan  v.  18%  (s.  196)  paine- 
tussa kirjoituksessa  »Vilägteremt^si  monddk  a  bolg&r  n^phagyom&nyban**  (Bulgarian 
kansan  luomistarut)  arvelee  A.  Strausz,  että  Bogomiiin  lahkokunta  on  omistanut  luomb- 
tarunsa  bulgarien  mCiinaisuskonnosta,  jonka  he  toivat  mukanaan  alkuperäisestä  koti- 
maastaan, ja  että  siis  —  vastoin  Vesselovskijn  mielipidettä  —  uraali-altailaisten  kan- 
sain luomistani  olisi  vanhaa  yhteistä  omaisuutta.  Ei  Strauszkaan  silti  oleta  sille  uraali- 
altailaista  alkujuurta,  vaan  pitää  sitä  assyyrialais-iraanilaben  kulttuurin  luomana.  — 
Vesselovskijn  tutkimukset  näyttävät  kirjoittajalle  olevan  tuntemattomat,  ainakaan  hän 
ei  niitä  mainitse. 

musikaalisissa  sepityksissä  sanotaan  resitatiiviksi.  Ugrilaisten  laulu  ei  kui- 
tenkaan ole  köyhempää  ja  vaiUinaisempaa  kuin  xnuittrakaan  itäsuomalaisten 
kansojen,  siUä  ne  vähälukuiset  katkelmat,  mitä  näiltä  kansanlaulun  nimellä 
on  kirjaan  pantu,  ovat  yhtä  hengettömiä  ja  kömpelöitä  kokeita  kuin 
ostjakkien  resitatiivit».  Myöhemmin^  saatuansa  käsiinsä  erään  Kasanissa 
V.  z882  julkaistun  kokoelman  ersa-mordvalaisia  lauluja,  Ahlqvist  jossakin 
määrin  muutti  mielipidettään,  mitä  tämän  mordvalaisheimon  runouteen 
tulee,  myöntäen  että  muutamissa  lauluissa  tavataan  varsinainen  runomitta, 
jonka  perustuksena  tavallisesti  on  puolestaneljättä  trokeesta  kokoonpantu 
säe  (kts.  Suomalais-ugril.  seuran  Aikakausk.  Vm,  s.  25 — 37);  mitään  alku- 
yhteyttä  tämän  ja  suomalaisen  runomitan  välillä  hän  ei  kumminkaan  olet- 
tanut« 

Samoin  Comparetti  joka  viimeksi  on  käsitellyt  kysymystä  suomalaisen 
runomuodon  synnystä,  jyrkästi  erottaa  sen  itäsuomalaisten  kansain  laulujen 
vaillinaisista  muodoista.  Alkusoinnun  suhteen  hän  kyllä  hylkää  Ahlqvistin 
arvelun,  että  se  olisi  laina  skandinaavialaisesta  runoudesta,  mutta  katsoo 
tämän  runon  kaunistimen  syntyneeksi  vasta  sen  jälkeen  kuin  suomalaiset 
olivat  eronneet  itäisistä  heimolaisistaan. 

Seikkaperäisimmin  on  O.  Donner  muodon  puolesta  vertaillut  meidän 
runoamme  kaukaisempien  heimokansojen  lauluihin  »Lappalaisia  lauluja» 
nimisessä  kirjoituksessa  1876  vuoden  Suomi-kirjassa.  Alkusointua  hän 
luulee  löytäneensä  paitsi  lappalaisilta  myöskin  mordvalaisilta,  ja  kertoa 
samoin  näiltä  kansoSta  ynnä  lisäksi  syrjääneiltä.  Itse  suomalaisen  runo- 
mitan alkumuodon  arvelee  Donner  myös  ilmestyvän  näiden  kansojen  lau- 
luissa, niin  horjuvaisia  kuin  ne  suomalaiseen  runoon  verraten  metriltään 
ovatkin. 

Vaikka  siis,  kuten  edellisestä  näkyy,  heimokansojemme  runoudesta 
tieteellisessä  kirjallisuudessa  useinkin  on  ollut  puhetta,  ei  siitä  kuitenkaan 
ole  olemassa  oikeastaan  mitään  yhtenäistä  esitystä.  Tämän  runouden  tuot- 
teet ovat  julkaistut  eri  aikoina  ja  eri  maissa,  enimmäkseen  saksan-,  unkarin- 
ja  venäjänkielisillä  käännöksillä  varustettuina.  Näin  ollen  ne  luonnollisesti 
ovat  muille  paitsi  varsinaisille  tutkimuksen  harrastajille  jääneet  jotenkin 
tuntemattomiksi.  Suuri  osa  niistä  on  ilmestynyt  aivan  viime  vuosina  eikä 
siis  ole  ollut  edellä  mainittujen  tutkijain  käytettävänä;  sitä  paitsi  on 
Suomalais-ugrilaisen  seuran  hallussa  melkoiset  määrät  vielä  julkaisematta 
olevaa   mordvalaista    kansanrunoutta,   jota   tämän   kirjoittaja   on   saattanut 

käyttää  hyväkseen.  Siitä  yleiskatsauksesta,  jonka  seuraavassa  luomme  itäis- 
ten beimolaisiemme  lauluihin,  voimme  sen  vuoksi  toivoa  saavamme  myös 
jonkun  verran  lisäselvitystä  tuohon  hämärään  kysymykseen  suomalaisen 
runon  synnystä  ja  alkuperästä. 


Kaikkein  vähimmin  tunnettu  on  meistä  kauimpana  asuvain  kielihei- 
n^olaistemme  ostjakkien  runous.  Olemme  äsken  lukeneet  Ahlqvistin 
ankaran  arvostelun  siitä,  ja  myöntää  täytyy,  että  ne  neljä  hänen  itsensä 
julkaisemaa  lyyrillistä  laulunpahaista,  joille  se  arvostelu  pääasiallisesti 
perustui,  todellakaan  eivät  parempaa  ansaitse.  Mutta  ostjakkien  runouteen 
kokonaisuudessaan  siitäkin  vähästä  päättäen,  mitä  sitä  nyt  tunnemme,  se 
ei  sovellu.  Tosiasia  on,  että  ostjakeilla  on  varsin  merkillistä  ja  huomiota 
ansaitsevaa  eepillistä  runoutta.  Jo  ennen  kuin  Ahlqvist  kävi  heidän  kiel- 
tään tutkimassa,  kokosi  unkarilainen  Reguly  —  puoli  vuosisataa  sitten  — 
heiltä  eepillisiä  lauluja,  jotka  kuitenkin  hänen  aikaisen  kuolemansa  vuoksi 
jäivät  kääntämättä  ja  selittämättä.  Viime  vuosikymmenen  lopulla  erään 
venäläisen  virkamiehen,  S.  Patkanovin  onnistui  matkalla,  jonka  varsinaisena 
tarkoituksena  oli  tilastollisten  tietojen  kerääminen,  panna  kirjaan  sievonon 
kokoelma  ostjakkilaista  kansanrunoutta,  joka  m.  m.  sisältää  kolme  eepillistä 
laulua.  Ostjakkien  eepillisen  runouden  Patkanov  itse  vakuuttaa  olevan 
verrattoman  korkeammalla  asteella  kuin  heidän  runoutensa  muut  tuotteet. 
Siitä  esityksestä,  jonka  hän  on  laatinut  »Zhivaja  Starina»  nimiseen  venäläi- 
seen aikakauskirjaan  v:lta  1 89  z  (3  ja  4  vihko)  ja  jonka  A.  Meurman  on  suo- 
meksi kertonut  Suomalaisugrilaisen  seuran  Aikakauskirjan  1 2 :nnessa  vihossa, 
näkyy  että  tämän  eepillisen  runouden  esineenä  ovat  ostjakkien  ruhtinaiden 
sodat,  joita  kävivät  keskenään  tai  samojeedejä  vastaan.  Ei  sanallakaan 
mainita  niitä  taisteluita^  joita  heillä  kuitenkin  tiettävästi  on  ollut  eteläisten 
ja  läntisten  valloittajien,  tataarien  ja  venäläisten  kanssa.  Tästä  Patkanov 
tekee  sen  todennäköisen  johtopäätöksen,  että  nämät  runot  ovat  syntyneet 
aikaan,  jolloin  ostjakit  vielä  eivät  olleet  joutuneet  tekemisiin  viimeksi 
mainittujen  kansojen  kanssa,  i4:nnellä,  is:nnelläja  i6:nnella,  ehkäpä  osaksi 
jo  i3:nnella  vuosisadalla. 

Niin  arvokkaita  kuin  ostjakkien  eepilliset  laulut  kansatieteellisessä  ja 
historiallisessa  suhteessa  ovatkin,  eivät  ne,  historiallisia  ollen,  sisällykseltään 

tietenkään  ole  missäkään  yhteydessä  meidän  myytillis-eepillisten  runojemme 
kanssa.  Mitä  runomuotoon  tulee,  ei  mitään  varsinaista  mittaa  niissä  ole, 
sen  makaan  mitä  Patkanovin  julkaisemasta  laulunkatkelmasta  ja  hänen  esi- 
tyksestään näkyy.  Säkeiden  pituus  on  vaihteleva,  ja  ainoana  metrisenä 
sääntönä  näyttää  olevan  se,  että  kahden  yksitavuisen  sanan  rinnakkain 
asettamista  vältetään.  Runomuodon  perustuksena  on  kerto,  ja  siihen  näyt- 
tää, niinkuin  jo  Hunfalvy  Regulyn  tuomien  laulujen  perustuksella  huomautti, 
liittyvän  pyrkimys  alkusointuun. 

Ostjakkien  läheisten  heimolaisten  ja  läntisten  rajanaapurien  voguulien 
runous  on  tullut  tunnetuksi  pääasiallisesti  Unkarilaisen  Munkäcsm  kautta, 
joka  yhdeksän  vuotta  takaperin  vuoden  päivät  oleskeli  heidän  luonansa, 
korjaten  tältä  piakkoin  sukupuuttoon  kuolevalta  kansalta  talteen  runsaat 
kielelliset  ja  folkloristiset  ainekset.  Voguulien  runous  on  melkein  läpeensä 
myytillistä  laatua.  Munkäcsi  on  tähän  asti  julkaissut  kolme  laajaa  nidosta 
voguulilaista  folklorea;  ensimäinen  sisältää  satuja  ja  lauluja  maailman  luo- 
misesta, toinen  loihtuja  sekä  jumalien  eli  haltiain  sankarirunoja  ja  satuja, 
joissa  nämät  itse  esiintyvät  urostöittensä  kertojina,  kolmas  karhurunoja, 
joissa  karhu  samoin  itse  esiintyy  kertoen  taivaallisesta  alkuperästään. 

Nämät  voguulilaisen  runottaren  omituiset  tuotteet  eivät  vielä  ole  ehti- 
neet tulla  tarkemman  tieteellisen  tutkimuksen  esineeksi;  pintapuolisesta  silmäi- 
lystä päättäen  näyttää  alkuperäisen  yhteyden  keksiminen  voguulilaisten  ja 
suomalaisten  jumalaistarujen  välillä  vaikealta.  Luomistaruissa  tavattavat 
yhtäläisyydet,  niinkuin  jo  edellä  mainittiin,  ovat  toisin  selitettävät.  Huo- 
mattavat ovat  karhurunot,  joissa  kerrotaan  mesikämmenen  lasketun  taivaasta 
maahan  hopeaisessa  kätkyessä.  Samoin  suomalaisen  karhurunon  mukaan: 
»Tuoir  on  ohto  synnytetty.  Mesikämmen  käännytelty.  Luona  kuun,  tykönä 
päivän,  Otavaisen  olkapäillä,  Sielt'  on  maahan  laskettuna»,  jossa  sitten: 
»Sinisirkku  metsän  neiti,  Tuuitteli,  liekutteli,  Kultaisessa  kätkyessä,  Hih- 
noissa hopeisissa*. 

Voguulien  kertomarunoista  estää  niiden  pituus  antamasta  tässä  näy- 
tettä; esitettäköön  sen  sijaan  yksi  heidän  loihturunoistaan,  joiden  kaltaisia 
suomalais-ugrilaiselta  alalta  ei  ennen  ole  tunnettu.  Käännöksessä  on,  mikäli 
mahdollista,  koettu  jäljitellä  alkuperäistä  runomuotoa. 

Shamaanin  lyödessä  rumpuaan  tulee  häneen  haltian  henki,  ja  hän  lausuu  kan- 
salle näin: 

Lapset,  lapset! 

Hanhiparvenahan  nyt  parveilette, 

Sorsaparvenahan  nyt  parveilette. 

Lapset,  lapset! 

Mika  teill&  hätänä  on, 

Mikä  teillä  puutteena  on? 

Kaulustetun  vuoreuhaltia-vaatteeni  liepeen 

Nyt  levitin. 

Emon  ompeleman  metsänhahia-vaatteeni. 

Elävistä  näädännahkoista  rikkahan  liepeen 

Nyt  levitin. 

Poikani,  poikani! 

Mikä  teillä  hätänä  on, 

Mikä  teillä  puutteena  on? 

Ruikuttaen  hanhena 

Laulakaa  mulle  nyt  lapset! 

Kukkuen  käkenä 

Laulakaa  mulle  nyt  lapset! 

Jos  jokihanhen  kuikutus-äänisen  suuni  aukaisen» 

Yössä,  päivässä  luja  luu,  luja  liha 

Maasta  nouseva  on,  ve*estä  nouseva  on. 

Kansa  vastaa: 
Se  meidän  ompi  hätämme,  tarpehemme. 
Sen  hädän,  tarpeen  tautta  rukoelemme. 
Meidän  onnen  päivyttä  ompi  tarvis. 
Meidän  tervettä  jalkaa,  kätt*  on  tarvis. 

Shamaani  lausuu: 
Lapset,  mua  jos  rukoilette,  — 
Tään  siipeni  levähytän, 
Maan  piiri  ympäri  kääntyy. 
Tuon  siipeni  levähytän, 
Ve*en  piiri  ympäri  kääntyy. 
Pyhä  luontoni,  Ob-vedcn  luonto,  jos  nousee. 
Pyhä  luontoni,  järven  kultainen,  Obin  kultainen  luonto,  jos  nousee, 
Oikeessa  kädessäni 

Seitsentupsuista,  pyhää  piiskaa  kun  heilautan, 
Vakavan  pyhän  maan  piiri  järkähtää. 
Lämpöisen  turkkini,  lämpöisen  kenkäni  lämmöstä 
Lihanne  kasvakoon, 
Luunnekin  kasvakoon! 

(B.  Munkicsi,  Vogul  n^költ^  gyAjtem^ny,  II,  1  s.  428). 

Kun  siirrymme  tälle  puolen  Uraalin  vuoriharjanteen  permiläiseoD 
haaraan  kuuluviin  kansoihin,  kohtaamme  aivan  toisenlaatuisen  runouden. 
Eepillisistä  ja  myytillisistä  lauluista  emme  näe  jälkeäkään:  sekä  perm- 
jakkien  ja  syrjäänein  että  votjakkein  runous  on  kauttaaltansa  lyyrillistä. 
Ensinmainituilta,  jotka  vuosisatoja  ovat  olleet  vahvan  venäläisen  kulttuuri- 
vaikutuksen alaisina,  ei  tunneta  kuin  muutamia,  sisällykseltään  vähäpätöisiä 
ja  muodoltaan  säännöttömiä  laulunpahaisia,  joissa  ainakin  osa  nähtävästi 
on  venäläistä  alkuperää,  —  sitä  paitsi  hääitkuja,  nekin  samoin  kuin  muiden 
kansain  itkut  muodoltaan  epäsäännöllisiä  ja  huomattavasti  venäläisten  itku- 
jen kaltaisia.  VotjakeiUa  sitä  vastoin  tavataan  melkoisen  rikas  lyyrillinen 
runous.  Moni  laulu  tosin  tuntuu  meistä  omituiselta  ja  runottomalta,  mutta 
tapaammepa  joukossa  oikeita  helmiäkin,  pääasiallisesti  niissä,  joissa  votjakki 
laulaa  rakkauttansa.  Suuri  osa  votjakkien  lauluista  on  aivan  tyypillistä 
rakenteeltaan:  ensiksi  on  luonnosta,  ulkomaailmasta  otettu  kuva,  johon 
sitten  laulajan  omat  ajatukset  ja  tunteet  liittyvät,  niinkuin  seuraavat  näytteet 
osottavat: 

Oi,  vesi  juoksevi,  vesi  juoksevi. 
Veden  pinnalla  hanhonen  ui. 
Hanhen  ajatukset  ovat  vedessä, 
Meidän  ajatuksemme  ovat  tytöissä, 

(Gavrilovin  kokoelmasta). 

Päähineenne  soveltuu  teille  hyvini 
Vaan  paremmin  soveltuisi  teille  hopeinen  sormus. 
Ma  mietin,  mietin,  vaan  en  mitään  sano. 
Mutta  tänään  olet  oleva  sylissäni. 

(Gavrilovin  kokoelmasta). 

Seuraavien  laulujen  käännöksissä  on  koeteltu  jäljitellä  alkuperäistä 
runomittaa,  joka,  mikäli  se  säännöllisenä  ilmestyy,  perustuu  korolle  ja  on 
luonteeltaan  jambinen  eli  anapestinen: 

On  ruusuja  ikkuna  täys, 
Mut  yhdellä  kukka  on  vaan, 
Kyläss'  impiä  paljoki  on, 
Mut  yhtä  mä  vaan  rakastan. 

(Gavrilovin  kokoelmasta). 

Miks*  ilta  niin  viluisen  viilee, 
Kuu  miksi  se  pilvihin  piilee? 
Sa  varroit,  ma  luoksesi  sain, 
Miks  suruinen  niin  olet  vain? 
(Y.  Wichroann,  Wotjakische  sprachproben  I.  Suom.-ugril. 
seuran  Aikakausk.  XI,  1,  72  laulu). 

Jälkimäisessä  laulussa  on  loppusoinnun  säännöllinen  käyttäminen  suo- 
malaisessa käännöksessä  ehkä  liiaksi  antanut  sille  taiderunouden  leiman; 
loppusointua  näkyy  tosin  votjakkilainenkin  runoilija  viljelevän,  mutta  vaan 
satunnaisesti. 

Aivan  votjakkilaisten  runotuotteiden  kaltaisia  ovat  sisällisen  raken- 
teensa puolesta  meidän  nykyaikaiset  kansanlaulut,  semmoiset  kuin  esim. 

Tuuli  on  tehnyt  sen  matalan  järven  rannalta  sekaiseksi. 
Suru  on  saattanut  pojan  heilin  mielen  niin  hiljaiseksi. 

Älkäämme  kumminkaan  tästä  satunnaisesta  yhtäläisyydestä  lähtekö  histo- 
riallisia päätelmiä  johtamaani  Puheena  olevan  runomuodon  mittoineen 
päivineen  ovat  votjakit  nähtävästi  saaneet  Kasanin  tataareilta  (vrt« 
Y.  VVichmann,  Wotj.  sprachpr.  I,  s.  XVI),  joiden  laulut  ovat  aivan  saman- 
tapaisia, niinkuin  seuraavasta  esimerkistä  näkyy: 

Valjaissa  olevan  hevosen  taidon, 

Vasta  matkaan  lähdettyä  opit  tuntemaan. 

Elämän  sulon 

Vasta  immen  sylissä  Opit  tuntemaan. 

(Bälint,  Kazani-tatär  nyelvtanulmiinyok  I,  49  laulu). 

Ettei  laina  ole  kulkenut  päinvastaista  tietä,  votjakeilta  tataareille, 
joka  itsessään  olisi  hyvin  epätodennäköistä,  siitä  on  selvänä  todistuksena 
se  seikka,  että  aivan  samanlaisia  lyyrillisiä  lauluja  tavataan  myös  Altam 
tienoiden  turkkilaiskansoilla,  joka  todistaa  tämän  runomuodon  olevan 
hyvin  vanhaa  turkkilaista  alkuperää,  esim.: 

Satakieli  lentää  joka  suolle, 
Joka  pajuun,  mi  suolla  kasvaa. 
Kun  ajattelin,  että  sukulaiseni  tulee* 
Odottelin  joka  tiellä. 
(Radloff,  Proben  der  volkslitteratur  der  tOrkbchen  stämme 
SQd-Sibiriens  I,  s.  256). 

Niissä  votjakUlaisissa  lanlnissa,  Jotka  eivät  ole  suorastaan  tataari- 
Iäisten  mallien  mukaan  muodostettuja,  näyttää  runomitta  yleensä  säännöt- 
tömältä. (Tarkemmin  votjakkien  runoudesta  M.  Buch,  Die  Wotjaken, 
Acta   Soc    Sdent.   Fenn.  T.  XII;     Y.  VVichmann,  VVotj.  sprachproben  I). 


Tsheremissien  runottaren  tuotteet  ovat  samoin  yksinomaan  lyyril- 
lisiä ja  näyttävät,  sikäli  kuin  ovat  tunnetut,  enimmäkseen  olevan  tuohon 
samaiseen    tataarilaiseen    kaavaan    valettuja.      Näytteenä    olkoot   seuraavat 

rakkandenlaulut: 

Kostea  on  koivupuinen  päreesi, 

Ei  tahdo  tulessa  palaa. 

Sinä  et  rakkauteen  tahdo  syttyä, 

Vaikka  minun  sydämeni  rakkaudesta  palaa. 

(Genetz,  Ost-tscheremissische  sprachstudien  I,  Suom.-ugril. 

seuran  Aikakausk.  VII,  4  laulu). 

P6ydällä  on  valkea  pikarisi, 
Valkean  pikarisi  pohjan  sokeri  peittää. 
Makea  on  sokeri,  makea  on  hunaja, 
Makeampi  sokeria,  hunajaa  kultaseni. 

(Genetz,  20  laulu). 

Lisättäköön  vielä  runomittainen  käännös  eräästä  tsheremissiläisen 
runottaren  helmestä,  jota  en  hennoitse  arkipukuisessa  proosassa  esittää: 

Patam-joen  partahalla  vihanta  on  nurmirinne. 
Nurmen  kaikki  sinikukat  kasvaa  rehevästi  niin. 
Siellä  varroin,  siellä  varroin,  eipä  kuulu  kultaa  sinne. 
—  Vaiko  katositkin,  kulta,  sinikukkaisiin? 

(Genetz,  72  laulu). 


Mutta  siirtykäämme  jo  permiläisistä  kansoista  ja  tsheremisseistä, 
joiden  runous  ei  missään  suhteessa  voi  luoda  valoa  suomalaisen  runon 
syntyyn^  Volgan  eteläpuolelle  mordvalaisien  luo,  jotka  kaikista  itäisistä 
heimolaisistamme  ovat  meitä  lähinnä  ja  joiden  runous  tarjoaa  meille 
monessa  suhteessa  enemmän  viehätystä. 

Mitä  mordvalaisen  ranon  muodolliseen  puoleen  tulee,  on  se  —  vas- 
toin Ahlqvistin  arvelua  —  aina  säännöllinen.  Mordvalainen  runomitta  ei 
perustu  laajuudelle  eik^  liioin  korollekaan;  sen  säännöllisjrys  on  siinä, 
että  kukin  säe  sisältää  yhtä  monta  tavuuta.  Tämmöinen  tavuulukuun  perus- 
tuva, syllaabinen  runomitta  tavataan  hyvin  monella  kansalla,  esim.  muinai- 
sen Zend-kansan  pyhän  Avesta-kirjan  runoissa,  Indialaisten  Veda-hymneissä, 
vaikka  näissä  jo  hiukan  laajuuttakin  otetaan  huomioon,  sekä  slaavilaisten  ja 
romaanilaisten  kansain  runoudessa. 

Syllaabinen  runomitta  esiintyy  mordvan  kansan  lauluissa  monessa  eri 
muodossa.  Pisin  mitta  on  se,  jossa  kukin  säe  sisältää  15  tavuuta,  tämän- 
tapainen : 

Suuri,  suuri,  kälyseni.  minulla  nyt  hätä  on, 
Kovin,  kovin,  kälyseni  nyt  mä  olen  onneton. 

Hyvin  tavallinen  on  z  3-tavuisista  säkeistä  kokoonpantu  runo,  esim.: 

Maa  on  laaja,  vuori  suuri,  taivas  lähell*  on. 

Joskus  ovat  runon  säkeet  12-tavuisia,  kuten  seuraavat,  joilla  morsianta 
eräässä  häälaulussa  tervehditään: 

Tulevi  jo  mustan  tuvan  kirkastaja, 
Tulevi  jo  valkotuvan  kaunistaja. 

ii-tavuiseen  säkeeseen  perustuvaa  runomittaa  tavataan  myös: 

Illoin  maata  panee  minjä,  itkevi, 
Aamuin  noustessaanki  minjä  surevi 

lo-tavuinen  säe  on  miltei  kaikkein  tavallisin:  semmoinen  esiintyy 
esim.  Arvi  Jänneksen  kääntämässä  »Satakielen  valituksessa»: 

Minä  lintunen  satakielinen. 

Lyhyimmässä  mitassa  muodostaa  säkeen  7  tavuuta,  —  voisimme  antaa 
sille  nimen  »katalektinen  trokeinen  tetrametri»,  sillä  siinä  tavallisesti 
ilmestyy  melkein  säännöllinen  korolle  perustuva  trokeinen  rytmi.  Esimerk- 
kinä olkoot  seuraavat  säkeet,  joilla  morsiamen  suku  vaatii  kosiojoukon  joh- 
tajalta rahalahjaa: 

Emme  pyydä  paljoa, 

Emme  vaadi  satoja: 
Sormen  päällä  hopeaa. 
Kynnen  pääUä  kultoa, 
Kourallisen  vaskea. 

Tämä  mitta  ilmestyy  asein  myös  arvoituksissa  ja  saoanlasknissa,  joissa 
se  tavataan  suomalaisiUaldn  esim.  seuraavissa  sananlaskuissa: 

Ahven  kudun  alottaa. 
Ahven  kudun  lopettaa. 

Itä  kesän  istuttaa. 
Länsituuli  lämmittää. 

Nämät  runomitat  lienevät  mordvalaisille  tulleet  venäläisen  kansan- 
laulun välityksellä,  sillä  niiden  tapaisia  tavataan  myös  venäläisessä  kansan- 
runoudessa* Omituista  on  vaan,  että  vanhat  venäläiset  laulut  eivät  runo- 
mitaltaan ole  läheskään  niin  säännölliset  kuin  mordvalaiset,  joiden  runo- 
mitoille sen  sijaan  tavataan  täydelliset  vastineet  serbialaisten  kansanrunou- 
desta. Säännöllisten,  yhtä  monta  tavuuta  sisältävien  säkeiden  ohella  on 
niissä  yleisesti  paljon,  jopa  enimmäkseen  epäsäännöllisiä,  jotenka  venäläiset 
tutkijat  itse  pitävät  runomitan  vrayväisyyttä  (»rastjazhimostj»)  venäläisen 
kansanrunouden  tunnusmerkkinä,  joka  erottaa  sen  muiden  slaavilaisten 
kansam  syllaabisesta  runoudesta  (kts.  esim.  Hilferding,  Onezhskija  byliny, 
s.  XXXm).  Näin  ollen  luulisi  mordvalaisten  laulujen  runomittain  suuressa 
määrin  ansaitsevan  venäläisen  kansanrunouden  tutkijain  huomiota.  Näyt- 
täähän  niiden  säkeiden  tavuulukuun  perustuva  tarkka  säännöllisyys  selvästi 
viittaavan  siihen,  että  venäläistenkin  laulut  alkujaan  olivat  säännöllisempiä 
muodoltaan. 

Mutta  jos  niinmuodoin  useimmat  mordvalaiset  runomitat  lienevätkin 
venäläisten  mallien  jäljittelyä,  yksi  kumminkin  löytyy,  joka  on  ikivanhaa 
kansallista  alkuperää.  Kahdeksantavuinen  säe,  meidän  vanhan  runomme 
perustus,  on  mordvalaisessakin  runoudessa  hyvin  yleben.  Suomen  trokei- 
sessa  runossa  on,  kuten  tunnettu,  pääsääntönä,  ettei  lyhyttä  pääkorollista 
tavuuta  käytetä  nousussa.  Mordvalaisessa  runossa  sitä  vastaan,  niinkuin  jo 
mainittiio,  ei  laajuus-  eikä  liioin  korkosuhteillakaan  ole  merkitystä  (vokaa- 
leilla ei  nyk.  mordvan  kielessä  varsinaisesti  olekaan  kuin  yksi  (lyhyt) 
pituusaste).  Mutta  huomattava  on,  ettei  suomalainenkaan  runo  suinkaan 
aina  ole  ankarasti  säännönmukainen.  Ensinnäkin  on  ensimäisessä  runo- 
jalassa lyhyt  pääkorollinen  tavuu  nousussa  aivan  yleinen,  esim.  »Sanat  suus- 
sani sulavat»,  ja  tätä  tämmöistä  vapautta  tavataan,  etempänäkin  säkeessä 
esim.  »Vesi  seiso  kuni  seinä»^  tai  »Meren  selät  seuruella»  (vertaa  K. 
Krohnin   kirjoitusta    »Kalevalan    esityöt»   1896  vuoden  Valvojassa  s.  163, 

josta  näkyy,  että  Lönnrot  on  runsaasti  tehnjrt  runomittaisia  »oikaisuja»). 
Ja  Virolaisten  runoja  tarkastaessamme  kohtaamme  paljonkin  tämmöisiä 
»epäsäännöllisiä»  säkeitä.  Tuskinpa  sen  vuoksi  erehtynee,  jos  tämän 
nojalla  päättää,  että  tuo  suomalaisen  runon  säännönmukaisuus,  mikäli  sitä 
todella  on  olemassa,  on  myöhemmän  kehityksen  tuote,  että  mordvalaisen 
runon  kahdeksantavuinen,  puhtaasti  syllaabinen  säe  on  suomalaisen  runo- 
säkeen  alkumuoto. 

Mutta,  niin  saattaa  syystä  kysyä,  mikä  oikeuttaa  olettamaan  tälle 
mordvalaiselle  ja  suomalaiselle  runomuodolle  yhteistä  alkuperää?  Tavataan- 
hankahdeksantavuinen  säe  niin  monella  muulla  kansalla,  yksinpä  venäläisil- 
läkin, joilta  se,  samoin  kuin  moni  muu  metri,  olisi  saattanut  tulla  mordvalaisille. 

Mordvan  ja  suomen  runomuodon  yhtäläisyys  ei  kuitenkaan  rajoitu 
säkeen  kahdeksantavuisuuteen. 

Suomalaisessa  runossa  on,  kuten  tunnettu,  hyvin  yleinen  semmoinen 
sananjako,  joka  leikkaa  sanat  niin,  että  sanakorko  polkeutuu  runokoron  alle, 
taikka  toisin  sanoen,  että  runojalan  nousuun  tulee  pääkoroton  tavuu,  sen 
laskuun  pääkorollinen.  Jos  nyt  käsitämme  mordvalaisen  runon  trokeiseksi, 
johon  kielen  ylimalkaan  trokeinen  luonne  antaa  aihetta  —  mordvassakin 
on  korko  useimmiten  ensi  tavuuUa  — ,  niin  voimme  sanoa,  että  mordva- 
laisessakin runossa  on  selvä  tahallinen  pyrkiminen  tuommoiseen  sanan- 
jakoon ;  sitä  tavataan  siinä  ainakin  yhtä  suuressa  määrin  kuin  suomalaisessa. 
Onpa  mordvalainen  runo  pyrkinyt  tekemään  sitä  oikein  säännölliseksi  kol- 
mannessa jalassa:  tavataan  monta  aika  pitkää  runoa,  joissa  on  sääntönä, 
ettei  säkeen  viimeinen  sana  saa  olla  kaksitavuinen,  paitsi  siinä  poikkeus- 
tapauksessa, että  edellinen  on  yksitavuinen.  Vielä  tärkeämpi  seikka  on  se, 
että  parallellismi  eli  kerto  puheena  olevassa  mordvalaisessa  runomuodossa 
esiintyy  yhtä  säännöllisenä  ja  samantapaisena  kuin  suomalaisessa  runossa. 
Lähtien  n.  s.  täydellisestä  paralleUismista,  jossa  kertosäe  noudattaa  edeltä- 
jänsä sekä  ajatusta,  että  myös  kieliopillisia  muotoja,  kuten  seuraavassa 
mordvalaisessa  säeparissa:  »Onnen  polkua  poleta.  Lykyn  tietä  lykkäele», 
tavataan  melkein  kaikki  suomalaisen  parallellismin  muodot  mordvalaisessa- 
kin runossa,  niin  että  Ahlqvistin  runousopissaan  antaman  esityksen  suoma- 
laisesta kerrosta  vähäisillä  muutoksilla  voisi  sovittaa  mordvalaiseenkin. 
Huomattavin  eroavaisuus  on,  että  kerto  mordvalaisessa  runoudessa  joskus 
on  köyhempää;  perin  harvinainen  on  kuitenkin  semmoinen  kertosäe,  jossa 
kaikki  pääsäkeen  sanat  paitsi  yhtä  toistetaan,  nunkuin  on  laita  seuraavassa 
säeparissa:     »En  lähe,  humala-äiti,  En  lähe,  korea  äiti». 

Ei  mielestäni  sitäkään  voi  kieltää,  että  mordvalaisen  runon  kaunis- 
timena  käytetään  alkusointua,  joka  venäläisille  on  miltei  aivan  vieras.  Se  ei 
tosin  ole  likimainkaan  niin  yleinen  ja  säännöllinen,  kuin  suomalaisessa 
runossa;  löytyy  paljon  runoja,  joista  sitä  ei  ensinkään  voi  keksiä.  Mutta 
niitten  ohella  löytyy  toisia,  joissa  lähes  puolet  kaikista  säkeistä  ovat  alku- 
sointuisia  ja  joissa  alkusointu  väliin  ilmaantuu  useassa  säkeessä  peräkkäin: 
siUoin  on  jo  vaikeata  pitää  sitä  satunnaisena.  Suomalaisessa  runossa 
konsonanttisissa  sointusanoissa  tavallisesti  sekä  konsonantti  että  seuraava 
vokaali  ovat  samat,  esim.  »Mieleni  minun  tekevi»,  harvemmin  tyydytään 
siihen,  että  vaan  sanaa  alkava  konsonantti  on  sama,  esim.  »Lähteäni  laula- 
mahan», »Kielelleni  kerkiävät»,  jonka  tapaisia  säkeitä  Ahlqvist  nimittää 
alkumyötäisiksi.  Mordvalainen  runo  tässäkin  suhteessa  esiintyy  vähemmän 
kehittyneenä,  sillä  puheena  oleva  runon  kaunistuskeino  siinä  konsonantti- 
sointuisissa  sanoissa  yleensä  esiintyy  vaan  alkumyötäisyyden  muodossa. 
Tavallisimmin  on  sointusanoja,  samoin  kuin  Suomenkin  runossa,  kussakin 
säkeessä  kaksi,  kuten  esim.  seuraavissa  kertosäkeissä : 

U^  Kazaii  purnaa  pifanzo, 
Son  o^os  orStaS  langonzo 
(=Jopa  Kasani  kaunistihe, 
Kaupunki  se  somistihe). 

Mutta  väliin  tavataan  myös,  niinkuin  Suomen  runossa,  kolmitavuisiakin 
sointuja,  taikka  ovat  säkeen  neljä  sanaa  parittam  alkusoinnussa,  kuten 
seuraavissa  kertosäkeissä,  jotka  ovat  otetut  samasta  runosta  kuin  edellä 
mainitut  (H.  Paasonen,  Proben  der  mordw.  volkslitteratur  I,  i,  Suom.-ugril. 
seuran  Aikakausk.  IX,  29  laulu  (moro)): 

Son  Sijan  surkske  tongoksiioS 

Son  paftSej  patSa  Sulmak^noS 

(=Hän  hopeasormuksen  (sormeensa)  tunki. 

Hän  silkkihuivin  (päShUnsä)  solmisi), 

jotka  siis  alkusoinnultaan  ovat  samantapaisia  kuin  nämät  suomalaiset  säkeet : 

Siitä  suistui  suin  merehen. 
Nuoret  souti,  sormet  notkui. 

Loppusoinnultaankin  on  mordvalainen  runo  hyvin  suomalaisen  kaltai- 
nen.    Sitä    tavataan    aika    tiheään,    mutta    säännöllistä  se  ei  ole  enempää 

kuin  meidän  rudossammekaan.  Suomen  runon  loppusointuakin  Ahlqvist*) 
aikoinaan  piti,  samoin  kuin  alkusointua,  skandinaavialaisilta  saatuna  lai- 
nana. Onhan  se  kuitenkin  aivan  luonnollinen  seuraus  itse  parallellis- 
mista,  joka  vaatii  samojen  kieliopillisten  muotojen  käyttämistä  peräkkäin 
olevissa  säkeissä.  Tarkastaessamme  loppusointuja  suomalaisessa  ja  mord- 
valaisessa runossa  huomaamme  pian,  että  ne  sanat,  joissa  loppusointu 
ilmestyy,  yleensä  aina  ovat  samassa  kieliopillisessa  muodossa:  sentapaiset 
taiderunouden  loppusoinnut  kuin  maa — saa,  senki — henki  ovat  molem- 
mille yhtä  vieraat.  O^^^^-) 

H.  PaaBonen. 

SlavofllUt. 

Piirteitä  Venäjän  kirjallisuuden  historiasta. 


Slavofiilinen  liike  kirjallisena  suuntana  on  elänyt  aikansa.  Se  odottaa 
jälkimaailman  puolueetonta  tuomiota.  Meillä  ei  suinkaan  ole  aikomus 
ruveta  arvostelemaan  tätä  mutkikasta  ilmiötä.  Tämän  kirjoituksen  tarkoitus 
on  paljoa  vaatimattomampi:  se  tahtoo  näet  vain  antaa  lyhyen  kuvauksen 
slavofiilisen  liikkeen  opista  sen  eri  kehitysasteilla  ja  erottaa  sen  muista 
samansukuisista,  mutta  siitä  kuitenkin  eroavista  opeista.  Slavofiilisyyttä 
sekoitetaan  nimittäin  hyvin  usein  panslavismiin,  jolloin  unohdetaan,  etteivät 
kaikki  panslavistit  ole  olleet  slavofiileja;  sitä  sekoitetaan  myös  »viralliseen 
kansanmielisyyteen»,  joka  vallitsi  kolme-  ja  neljäkymmenluvun  kirjallisuu- 
dessa, sekä  Katkovin  virkavaltaiseen  vanhoillisuuteen  ja  vieläpä  »Grazhda- 
nin»  lehden  lapselliseen  valistuksenkammoon,  obskurantismiin.  Totta  on 
että  slavofiilisellä  opilla  on  ollut  kosketuskohtia  kaikkien  näiden  suuntien 
kanssa,  mutta  on  myös  ollut  eroavaisuuksia,  jotka  ovat  luettavat  slavofii- 
leille ansioksi,  puhumattakaan  siitä,  ettei  ainakaan  ensimäisten  slavofiilien 
vilpittömyyttä  vakaumuksessaan  voi  epäillä. 

Slavofiilisyyden    sukutietoja   voi    seurata   hyvin  kauas  menneisyyteen: 

*)  Kieletär,  4  vihko,  s.  45. 


Siavqfim.    L  79 


muutamat  johtavat  sen  jo  vanhimmista  vanhoillisista  saakka.  Mc  emme 
käy  historian  syvyyksiä  tutkimaan,  vaan  alotamme  kertomuksemiBB  siitä 
ajasta,  jolloin  europpalaisvastaiset  pyrinnöt  Venäjän  yhtcMunnassa,  jotka 
alussa  vaikuttivat  ^aan  hämärinä  vaistoina,  saintt  teoreettisen  muodoste- 
lunsa;  se  tapahtui  meidän  vuosisadallanime,  kolmekymmenluvun  keski- 
vaiheilla* 

Slavofiilisen  aatteea  kehityksessä  on  eroitettava  kaksi  aikakautta: 
i)  alkuperäisen  slaivotiilisyyden  aika;  se  syntyi  romantisuuden  ja  Hegelin 
•  filosofian  pefmtuksella,  ja  2)  myöhempi  vaihe,  jolloin  filosoofinen  perustus 
oli  sysätty  syijään  ja  oppi  voittanut  käytännöllisessä  suhteessa,  matta 
samalla  menettänyt  monta  progressiivista  piirrettä.  Sittemmin  vanhoilliset 
ja  ahdaskansanmieliset  ainekset  lopullisesti  hämniensivät  alkuperäisen  opin, 
niin  että  nykyjään  slavofiileja  sanan  oikeassa  merkityksessä  on  hyvin  vähän 
eikä  heillä  ole  kirjallisuudessa  ainoatakaan  edustajaa*  —  Ensimäisessä  luvussa 
aiomme  esittää  alkuperäisen  davofiilisyyden  S3mtymisen  historian,  koska 
tuntematta  ehtoja,  joiden  nojalla  se  on  syntynyt,  ei  voi  sitä  käsittää;  toi- 
sessa luvussa  koetamme  systemaattisesti  esittää  ensimäisten  slavofiilien 
oppia;  kolmas  luku  omistetaan  toisen  aikakauden  slavofiilisyydelle,  s.  o. 
kertomukselle  tämän  opin  asteettain  tapahtuvasta  rappeutumisesta.  Kirjoi- 
tuksemme lopussa  tulemme  mainitsemaan  tärkeimmät  slavofiilisen  kirjalli- 
suuden tuotteet  johdoksi  sille,  joka  haluaa  tarkemmin  tutustua  tähän  Venä- 
jän henkisen  elämän  merkilliseen  ilmiöön. 


I. 
Slavofiilisen  liikkeen  synty. 

Kolme-  ja  neljäkymmenluvut  olivat  synkkä  aika  Venäjän  yhteiskunta- 
elämässä. Taantuminen,  joka  oli  alkanut  jo  edellisen  hallituskauden  jälki- 
puoliskolla, saavutti  nyt,  1825  vuoden  tapauksen  sekä  länsi-Europassa 
vallitsevan  yleisen  mieltenkuohun  vaikutuksesta,  lopullisen  täydellisyytensä. 
Hallinnossa  se  ilmeni  virkavaltaisen  holhoomisjärjestelmän  kautta,  joka 
saatettiin  äärimmäisyyteen,  nec  plus  ultra,  saakka.  »Muita  suhteita  ei  tun- 
nustettu», sanoo  eräs  tunnettu  kirjailija,  »kuin  päällikön  yksinkertainen 
suhde  vallanalaiseensa.  Päällikön  persoonassa  yhtyivät  laki  ja  oikeus,  armo 
Ja   rangaistus.     Kuvernööri,    joka    kerran,    lakiin  vedottaessa,  sieppasi  laki- 


8o  A,  I. 

kirjan  pöydältä  ja  istuen  sen  päälle  kysyi:  missä  laki?  oli  sitä  aikaa 
kuvaava  henkilö»  *)  .  •  .  Maaorjuus  oli  täydessä  voimassa,  ruumiiDrao- 
gaistuksia  pidettiin  yhteiskuntakasvatuksen  perustuksena.  Kaikki  olivat  kruu- 
nun palveluksessa  ja  univormuihin  puettuina,  yksityistä  tointa  tuskin  siedettiin* 
Tieteeltä  vaadittiin  vaan  käytännöllistä  kelpoisuutta,  filosofiaa  katseltiin  epä- 
luulolla. Ulkonaista  järjestystä  pidettiin  kaikkea  muuta  tärkeämpänä,  mutta  se 
oli  kalmiston  kolkkoa  järjestystä,  joka  salasi  mitä  pahimpia  väärinkäytöksiä. 
Hallitus  ei  voinut  parhaimmallakaan  tahdolla  poistaa  lahjomista  ja  virka- 
valtaisuutta,  koska  se  ei  sallinut  mitään  tarkastusta  yhteiskunnan  puolelta. 
Holhoomisjärjestelmä  pantiin  toimeen  kaikiUa  valtioelämän  aloilla. 
Mutta  tämä  ei  näyttänyt  vielä  riittävän.  Järjestelmälle  oli  vielä  annettava 
teoreettinen  vahvistus.  Ja  todella:  kateedereista  ja  yleisesti  levinneitten 
aikakauskirjojen  lehdillä  saarnattiin  oppia,  jolle  tunnettu  kirjailija  ja 
Venäjän  kirjallisuuden  tuntija  A.  N.  Pypin  on  antanut  nimeksi  »virallinen 
kansanmielisyys».*)  Sillä  oli  edustajina:  tieteessä,  professorit  Shevyrjev 
ja  Pogodin,  sanomakirjallisuudessa  Senkovskij,  Gretsh  ja  Bulgarin;  näistä 
etenkin  viimemainittu  oli  tunnettu  kumartelemisestaan  ja  auliudestaan  nou- 
dattamaan esimiesten  tahtoa,  joilla  ominaisuuksilla  hän  on  ikuistanut 
nimensä.  Tämän  opin  sisällyksenä  oli,  että  Venäjä  on  aivan  erityinen 
maa,  jolla  ei  ole  Europan  kanssa  mitään  yhteistä,  siis  europpalainen 
elämänjärjestys  siihen  ei  sovellu;  se  ei  voi  lainata  europpalaisia  yhteis- 
kuntaelämän tapoja,  eikä  sen  pidäkkään  sitä  tehdä,  sillä  siinä  vallitsee  mitä 
parahin  asiain  järjestys.  Tuolla  lännessä  vallitsee  parlamentarismi,  oman- 
tunnon-, sanan-  ja  painovapaus,  —  kaikki  nuo  Ranskan  vallankumouksen  tur- 
miolliset tulokset;  Venäjällä  taas  —  kansan  täydellinen  luottamus  vallan- 
pitäjiin; esivalta  pitää  huolen  kaikesta,  vaatien  tästä  ainoastaan  ehdotonta 
kuuliaisuutta.  Siellä  —  vallanjako,  mikä  matkaansaa  niin  paljon  kaikenlaisia 
selkkauksia.  Venäjällä  taas  ei  mitään  semmoista  ole,  vaan  jokaisella  on 
määrätty  paikkansa  ja  kaikkien  yli  kohoaa  yksi  johtava  auktoriteetti.  Siellä  — 
katolisuus,  joka  ankarasti  taistelee  maallista  valtaa  vastaan,  tai  protestantti- 


*)  Tämä  lause  on  N.  A.  Ljubimovin  teoksessa:  KaTKOB'B  h  ero  BCTopiraecRafl 
aacjiyra  (Katkov  ja  hänen  historiallinen  ansionsa),  miehen,  ota  ei  voi  epftillä  puolu- 
eellisuudesta vapaamielbten  aatteiden  hyväksi. 

*)  Ullin  H  Hl»:  XapaicrepHCTHKH  jinTepaTypHUXii  MHiHift  (Pypin:  Kirjallisten 
suuntien  kuvauksia). 

suus,  joka  kieltämällä  auktoriteetteja  vie  uskottomuuteeD,  täällä  —  tosi- 
jumalisuus,  joka  on  lähtenyt  puhtaasta  byzantisesta  lähteestä,  ja  kirkko, 
joka  aina  on  elänyt  täydessä  sopusoinnussa  valtion  kanssa.  Siellä  ylelli- 
syys ja  prameus,  täällä  taas  —  tapojen  yksinkertaisuus.  Maaorjuus  on 
itsessään  säilyttänyt  paljon  patriarkaalista,  venäläisen  talonpojan  tila  on 
parempi  kuin  länsimaisen  työmiehen.  Europassa  vallitsee  vihamielisyyttä 
säätyjen  kesken,  siellä  on  riitoja  ja  hämmennyksiä,  täällä  taas  —  järkyttä- 
mätön  levollisuus.  Kaiken  tämän  johdosta  Venäjä  menestyy,  se  on  vahva 
laajuutensa,  kansakuntiensa  suuren  luvun  ja  kansan  patriarkaalisten  hyveiden 
voimasta.  Sen  ei  tarvitse  pelätä  ulkonaisia  vihollisia,  sen  ääni  ratkaisee 
£uropan  asiat  ja  sen  miljoonat  painetit  ovat  Europan  vallankumous- 
harrastajain  pelottimena. 

Kreivi  Benkendorf,  kuuluisa  santarmipäällikkö,  on  muutamin  sanoin 
määritellyt  aikansa  vallitsevaa  käsitystä  sanoessaan:  »Le  passd  de  la 
Russie  a  6t6  admirable,  son  prdsent  est  plus  que  magnifique,  quant  ä  son 
avenir  il  est  au  delä  de  tout  ce  que  Timagination  la  plus  hardie  se  peut 
figurer».  *) 

Semmoinen  oli  tämä  oppi,  joka  oli  läpeensä  itämaisen  kvietismin 
elähyttämä.  Sen  perustukset  olivat  liian  heikot  voidakseen  kestää  yhteen- 
törmäystä europpalaisen  elämän  periaatteiden  kanssa.  Sen  saarnaajat 
ymmärsivät  tämän  aivan  hyvin  ja  sentähden  he  koettivat  kaiken  mokomin 
varjella  onnellisia  venäläisiä  lännen  vahingollisilta  vaikutuksilta.  Sensuuri- 
pakko  koveni  kovenemistaan.  Tarpeeksi  lienee  mainita  että  yhteen  aikaan  oli 
kokonaista  17  eri  sensuurikomiteaa;  uusien  sanomalehtien  ja  aikakauskir- 
jojen ulosantamista  esteltiin  aioa  niin  paljon  kuin  suinkin  ja  kiellettiin  yhteen 
aikaan  kokonaan.  **)  Sensori,  joka  poisti  »vapaamielisyyden»  hengen 
keittokirjasta  tai  pyyhkäisi  runosäkeen,  missä  runoilija  sanoi,  että  hän 
rakastettunsa  jalkain  juuressa  unohti  koko  maailman,  syystä  että  hän,  sen- 
sori, piti  sopimattomana  unohtaa  lemmityn  jalkain  juuressa  Jumalan  ja  esi- 


*)  ^Venäjän  menneisyys  on  ollut  ihailtava,  sen  nykyisyys  on  enemmän  kuin  lois- 
toisa  ja  sen  tulevaisuus  on  rohkeimpiakin  unelmia  ihanampi",  ^KnxapeBT»:  £iorpa^ifl 
HaaAaeea,  BiiCTHHK-b  EBponu  71  roÄ'i>  (Zhiharjev :  Tshaadajevin  elämäkerta.  Vjestnik 
Jevropy  v.  71.) 

**)  Halullinen  voi  löytää  paljon  huvittavia  aineksia  kirjasta:  CKa^H^eBCKlA: 
OqepKH  no  Hcropiu  pyccKO^  i^eHaypti  (Skabitshevskij :  Piirteitä  Venäjän  sensuurin 
historiasta). 

vallan  olemassaolon  —  kaikki  tämmöiset  sensorit  näyttävät  meistä  nyt 
pilajuttuhenkilöiltä,  mutta  kuvaamamme  ajan  ihmiset  kyllä  tiesivät  heidän 
todella  olevan  olemassa.  Ei  ollut  ainoatakaan  kirjailijaa  Pushkinista  aina 
Bulgariniin  asti,  joka  ei  olisi  saanut  kokea  sensuuriolojen  ihanuutta.  Kaik- 
keen valmiin  Bulgarininkin  täytyi  istua  päävahdissa  liiallisesta  innostaan. 
Ei  ainoastaan  kritiikkiä,  vaan  myöskin  kiitosta,  jota  ei  oltu  pyydetty,  ran- 
gaistiin kuin  rikosta,  mikä  tämän  järjestelmän  puolelta  olikin  aivan  johdon- 
mukaista. 

Mutta  vaikka  kuinkakin  rakennettiin  esteitä  ja  tehtiiin  tokeita,  ei 
mikään  auttanut.  Edellisen  hallituksen  aikana  semmoisella  voimalla  alka- 
nutta liikettä  oli  mahdoton  ehkäistä.  Yleinen  mielipide,  joka  ei  päässyt 
julkisuuteen,  kääntyi  sisäänpäin,  asettuen  valitun  vähemmistön  piireihin. 
Päältäpäin  katsoen  näytti  siltä  kuin  kaikki  olisi  ollut  hyvin.  Sisälli- 
sissä  oloissa  vallitsi  rikkumaton  rauha.  Ulkonaisissa  asioissa  Venäjä  menestyi, 
ja  sai  vaikutusvallan  Europan  asioissa.  Suuressa  yhteiskunnan  enemmis- 
tössä asui  optimismia  sisäasiain  suhteen  ja  kiihkomielisyyttä  Europpaa 
vastaan;  tämä  enemmistö  nähtävästi  uskoi  vilpittömästi  virallisen  kansan- 
mielisyyden  teoriaan  eikä  halunnut  mitään  enempää.  Mutta  niin  lujalta 
kuin  tämä  järjestelmä  ensi  silmäykseltä  näyttikin,  se  kuitenkin  itsessään 
sisälsi  häviön  siemenen.  Jo  kauan  ennen  sitä  aikaa,  jolloin  sen  löyhyys 
ilmestyi  kaikille  silminnähtävällä  tavalla,  *)  myönsivät  paraimmat  Venäjän 
kansalaiset  sen  turmiollisuuden.  Tämä  aikakausi,  joka  oli  synkkä  taantu- 
misen aika,  on  ollut  erittäin  merkillinen  Venäjän  henkisen  kehityksen  histo- 
riassa. Keskellä  tätä  yleisen  seisahduksen  ja  tylsyyden  tilaa  valmisteltiin 
oppineitten  hiljaisissa  kammioissa,  ylioppilaitten  asunnoissa  ja  ylhäisten 
saleissa  niitä  ihanteita,  niitä  periaatteita,  jotka  sittemmin,  suotuisampina 
aikoina,  saatettiin  yleisen  mielipiteen  arvosteltaviksi,  ja  jotka  silloin  tulivat 
kaikkien  sivistyneitten  venäläisten  yhteiseksi  omaisuudeksi. 


Ensimäinen,   joka   rikkoi    äänettömyyden   ja    levon,    oli  Tshaadajev. 
V.    1836  ilmestyi  aikakauslehdessä  »Teleskop»,  jota  toimitti  entinen  Mos- 


*)  S.  o.  Krimin  sodan  ajalla. 

kovan  yliopiston  professori  Nadeshdio,  hänen  kirjoituksensa  otsakkeella 
»Filosoofinen  kirje».  Koko  tämä  kirjoitus  erosi  sisällyksensä  puolesta 
jyrkästi  yleisestä  virallisesta  opista;  siinä  hyvin  järkevästi,  opettavasti  ja 
vilpittömällä  vakaumuksella  todistettiin,  että  Venäjällä  ei  ole  mitään  histo- 
riallista menneisyyttä,  että  sen  nykyisyys  on  halveksittava  ja  sen  tulevaisuus 
mahdoton.  Venäjä  selitettiin  hirmuiseksi  aineelliseksi  olioksi,  ilman  mitään 
sisällystä,  joka  ainoastaan  kielteisessä  merkityksessä  voi  olla  opetukseksi 
ihmiskunnalle.  Syyksi  tähän  tekijä  ennen  kaikkea  sanoo  kreikkalais  venäläi- 
sen kirkon  opin;  se  on  erottanut  Venäjän  Europasta,  eikä,  koska  se  on 
väärä  oppi,  ole  voinut  antaa  venäläiselle  elämälle  tosikristiUistä  suuntaa. 
Voipi  arvata  minkä  vaikutuksen  tämmöinen  kujoitus  matkaansaattoi.  Aika- 
kauslehti lakkautettiin  heti,  Nadeshdin  lähetettiin  Vologdan  kuvernement- 
tiin,  sensori  Boldyrev  (Moskovan  yliopiston  silloinen  rehtori)  sai  eron 
virastaan  ilman  eläkettä,  ja  Tshaadajev  itse  julistettiin  hulluksi  ja  asetettiin 
poliisin  valvonnan  alle.  Vaikka  tuomio  oli  näin  ankara,  näytti  se  kuitenkin 
monen  mielestä  leppeältä.  Enemmistö  silloista  sivistynyttä  yleisöä,  joka 
oli  antautunut  viralliseen  isänmaallisuuteen,  tunsi  paraimmat  tunteensa 
loukatuiksi.  Tiedetään,  että  Moskovan  ylioppilaat  aikoivat  vaatia  Tsha- 
adajevia  kaksintaisteluun  loukkauksesta  Venäjänmaata  vastaan,  mutta  heidän 
esimiehensä  saivat  tämän  estetyksi.  Kokonaiseen  kuukauteen  Moskovassa 
ei  puhuttu  muusta  kuin  Tshaadajevin  kirjeestä.  Kovimmin  kaikui  mie- 
letön parjaaminen,  useimmin  toistettiin  sana  »kavaltajac  Mutta  nekään 
ihmiset,  jotka  eivät  noudattaneet  joukkojen  vaistoja,  jotka  kunnioittivat 
Tshaadajevin  terävää  järkeä  ja  laajaa  sivistystä,  eivät  voineet  hyväksyä 
hänen  mielipiteitään.  Hänen  lähtökohtansa,  joka  perustui  hänen  katolis* 
roielisiin  sympatioihinsa,  oli  väärä.  Europan  historiassa  hän  näki  aino- 
astaan katolisen  aatteen  johdonmukaista  kehitystä,  ja  siinä  yksin  hän 
näki  pelastuksen.  Kasvatuksensa  puolesta  Tshaadajev  kuului  edellisen 
sukupolven  miehiin.  Nuorena  kaartinupseerina  hän  oli  ottanut  osaa  ulko- 
maiseen sotaretkeen  vuosina  18 13— 14,  jolta  hän,  samoin  kuin  useat  aika- 
laisistaan, toi  mukanaan  romantisen  ihastuksen  Europpaan.  Kiivaimmissa 
Tshaadajevin  ikäkumppaneissa  platooninen  rakkaus  europpalaiseen  sivistyk- 
seen puhkesi  ilmiräjähdykseen  14  p.  jouluk.  v.  1825;  skeptikossa  Tsha- 
adajevissa  se  ilmestyi  epätoivoisena  tuskanhuutona.  Tshaadajev  on  yhdis- 
tävänä renkaana  kahden  sukupolven  välillä.  Hänen  kirjoituksensa  oli 
ensimäinen  selvään  lausuttu  vastalause  olevia  oloja  vastaan.     Mutta  hänen 

arvostelunsa  oli  rakennettu  yksipuoliselle  pohjalle.  Tähän  aikaan  valmis- 
teltiin jo  toista  liikettä,  joka  sai  alkunsa  toisista  lähteistä;  viimein  sekin 
johti  olevia  olojen  kieltämiseen;  mutta  tämä  arvostelu  oli  perusteelli- 
sempi kuin  Tshaadajevin;  se  nojautui  europpalaisen  tieteen  viimeisiin 
tuloksiin. 

Kuvaamallamme  aikakaudella  tapaamme  Moskovassa  pieniä,  lahjak- 
kaitten  nuorukaisten  perustamia  seuroja.  Niissä  yhtyi  harvinaisella  tavalla 
järkeä,  kykyä,  sivistystä  ja  palavaa  isänmaanrakkautta.  Täältä  ilmestyi 
mitä  merkillisimpiä  voimia,  joista  Venäjän  kirjallisuus  syystä  ylpeilee. 
Täällä  tapaamme  nimiä  semmoisia  kuin:  Homjakov,  Kirejevskij,  Aksakov  — 
nuo  vastaiset  slavofiilit,  ja  toiselta  puolen:  Granovskij  —  sittemmin  pro- 
fessori, jonka  luennot  yleisestä  historiasta  40-luvun  keskivaiheilla  olivat 
niin  merkillisiä,  etteivät  ainoastaan  saattaneet  yliopistomaailmaa  kuohuksiin, 
vaan  myös  koko  sivistyneen  Moskovan;  vielä  —  Bjelinskij,  Venäjän  kir- 
jallisen arvostelun  perustaja,  joka  osasi  antaa  tälle  semmoisen  tavattoman 
ja  yleisen  merkityksen,  jommoista  sillä  todellakaan  ei  ole  ollut  missään 
muualla  Europassa;  Herzen,  yksi  Venäjän  lahjakkaimpia  kirjailijoita  ja 
kuuluisan  »Kolokol»  lehden  toimittaja;  Bakunin  —  siihen  aikaan  innokas 
vanhoillinen;  lisäksi  tapaamme  täällä  vielä  nuorempia  samanaikuisia,  niin- 
kuin Katkovin,  joka  siihen  aikaan  vielä  oli  europpalaisen  vapaamielisyy- 
den ihailija,  Turgenjevin,  Shtshedrinin,  Nekrasovin,  historioitsija  Solovjevin, 
Kavelinin  y.  m.  Nämä  kaikki  ovat  miehiä,  jotka  Venäjän  kehityksen  his- 
toriassa ovat  tunnetut  nimellä  » 40-luvun  ideah'stit».  Myöhemmin  he  erka- 
nivat toisistaan  hyvin  kauas,  mutta  siihen  aikaan  heitä  vielä  yhdisti  harras- 
tus europpalaiseen  tieteeseen. 

Nämä  seurat  muodostuivat  vähitellen  ja  olivat  kokoonpanoltaan 
erilaisia.  Niitä  voi  jakaa  hengenheimolaisuuden,  s.  o.  jäsenten  luonteen, 
sympatiojen,  kasvatustraditsioonien  y.  m.  puolesta  seuraaviin  luokkiin. 
Yksi  seura  muodostui  Kirejevskij  veljesten  ja  Homjakovin  ympärille; 
heti  alusta  tämä  seura  ilmaisi  —  syistä  saamme  puhua  vastedes  —  tai- 
pumusta omituisella,  oikeauskois-venäläisellä  tavalla  käsittämään  historiaa 
ja  venäläistä  elämää.  Stankevitshin  seura,  näin  nimitetty  perustajansa 
mukaan,  muodostui  ulkomailta  palanneitten  —  he  olivat  lähetetyt  sinne 
valtion  kustannuksella  —  nuorten  professorien,  nuorena  kuolleen  Stanke- 
vitshin ja  Granovskijn  y.  m.  ympärille.  Tämä  seura  antautui  kokonaan 
saksalaisen    ideaalisen    filosofian    palvelukseen;     Stankevitshin    kuoltua    sai 

Bjelinskij  ensi  sijan  siinä.  Vihdoin  kolmas  seura  —  Herzenin  —  oli 
Ranskan  valtio-oppien,  etenkin  Saint-Simonismin  vahvan  vaikutuksen  alla; 
tämän  harrastuksensa  saivat  seuran  jäsenet  30-luvun  lopulla  sovittaa 
pakkoasumuksella  enemmän  tai  vähemmän  kaukaisissa  osissa  Venäjän  val- 
takuntaa. Palattuaan  ensimäisestä  pakkoasumuksestaan  v.  1839,  Herzen 
liittyi  Bjelinskijn  seuraan,  anasti  siinä  heti  huomatun  aseman  ja  sai  seuran 
päämiehenkin  vaikutuksensa  alaiseksi.  Hartaan  ystävyyden  siteet  yhdistivät 
nämä  seurat  toisiinsa  (rikkoutuminen  tapahtui  40-luvun  keskivaiheilla);  ne 
kokoontuivat  usein  ja  niissä  väiteltiin  vilkkaasti  saksalaisen  filosofian  eri 
kysymyksistä;  tämän  täydellinen  oppiminen  oli  näet  niiden  pääharras- 
tuksena.  Nopeasti  he  siirtyivät  Shellingistä  ja  Okenista  Hegeliin,  jonka 
oppi  tuli  heidän  koraaniksensa.  Erään  aikalaisen*)  sanojen  mukaan  »ei 
ollut  sitä  pykälää  hänen  logiikkansa  kolmessa  osassa,  eikä  hänen  este- 
tiikkansa kahdessa  osassa,  eikä  hänen  ensyklopediassaan  y.  m.,  jonka 
viisauden  perille  ei  olisi  päästy  pitkällisten,  monta  yötä  kestäneiden 
väittelyjen  kautta  .  .  .  Kaikki  mitättömimmätkin  lentokirjat,  jotka  ilmes- 
tyivät Berlinissä  ja  muissa  Saksan  kaupungeissa,  ja  joissa  Hegelin  nimi 
mainittiin,  luettiin  mitä  suurimmalla  tarkkuudella.  Ihmiset,  jotka  olivat 
olleet  ystävyksiä,  elivät  riidassa  viikkokausia,  koska  eivät  voineet  olla  yksi- 
mieliset »kaikki  käsittävän  hengen»  määrittelemisessä,  tai  pitivät  omistansa 
eroavia  mielipiteitä  »absoluuttisesta  persoonasta»  loukkauksena  y.  m.»  — 
Saksanmaata  pidettiin  luvattuna  maana.  Ranskaan  ei  käännetty  mitään  huo- 
miota; ihmistä,  joka  ei  tuntenut  Hegelin  filosofiaa  —  oli  hänellä  muilla 
aloilla  millaiset  tiedot  tahansa  —  pidettiin  ajastansa  jälkeen  jääneenä  ja 
sivistymättömänä.  Enemmistö  näitten  seurojen  jäseniä  omisti  itselleen 
tarkoin  koko  Hegelin  dialektiikan  viisauden.  Omituiselta  näyttää,  miksikä 
ei  yksikään  näistä  miehistä,  vaikka  olivat  lahjakkaita  ja  sivistyneitä,  ole 
saanut  aikaan  mitään  huomattavaa  spekulatiivisen  filosofian  alalla,  ei  ole 
kantanut  ropoansa  tieteitten  yleiseen  aarreaittaan.  Tämä  ehdottomasti  herää 
venäläistä  elämää  tuntemattoman  muukalaisen  mielessä.  Me  vastaamme 
siihen  Tshernishcvskijn  sanoilla:**)  »Jokaisen  Venäjän  mainion  miehen 
historiallinen   merkitys  mitataan  hänen  isänmaalle  osoittamiensa  ansioitten 


♦)    Herzenin. 
**)   O^iepKH  ForoaeBCKaro   nepio^a  pyccKOÄ  jrarepaTypM**  (Piirteitä  Venäjän 
kirjallisuudesta  Gogolin  aikakaudelta). 

mukaan,  hänen  ihmisarvonsa  taas  sen  mukaan,  kuinka  suuri  hänen  isän- 
maanrakkautensa on  ollut  .  .  .  Aikaa  myöten  tulee  meilläkin,  niinkuin 
muilla  kansoilla,  olemaan  ajattelijoita  ja  taiteilijoita,  jotka  toimivat  yksin- 
omaan tieteen  ja  taiteen  hyväksi;  mutta  niin  kauan  kuin  emme  sivistyksessä 
ole  muitten,  edistyneempien  kansojen  vertaisia,  pitää  jokaisen  meistä  sydä- 
mestämme harrastaa  toista  asiaa,  nimittäin,  että  kukin  voimiemme  mukaan 
kehitämme  sitä,  minkä  Pietari  Suuri  on  alottanut.  Tämä  toimi  vaatii  ja 
tulee  luultavasti  vielä  kauan  vaatimaan  kaikki,  isänmaamme  lahjakkaimpien 
poikien  henkiset  ja  siveelliset  voimat»  .  .  .  Näin  puhui  mies,  joka  vaihtoi 
toivehikkaan  tiedemiehen  työalan,  sanomalehdentoimittajan  toimeen.  Mei- 
dän aikalaisistamme  mainittakoon  esim.  Korolenko,  joka  on  hyljännyt  kauno- 
kirjallisen alan,  jolla  hän  on  saavuttanut  europpalaisen  maineen,  ruvetak- 
seen sanomalehtikirjailijana  käsittelemään  yhteiskunnallisia  kysymyksiä.  Jos 
herkkätuntoisemmat  miehet  vielä  nyt,  verrattain  parempien  olojen  valli- 
tessa, menettelevät  näin,  niin  mitenkä  voivat  40-luvun  miehet  menetellä 
toisin?  Nämä  nuorukaiset,  jotka  paloivat  rakkaudesta  isänmaahan,  jotka 
tunsivat  sen  tarpeet  ja  joissa  kaikki  hyvä  löysi  vastakaikua,  eivät  voineet 
kauan  harhailla  metafysiikin  loppumattomissa  komeroissa.  Filosofialla  oli 
heidän  silmissään  merkitystä  ainoastaan  elämän  arvon  määrääjänä. 

Mutta  niin  pian  kuin  se  laskeutui  abstraktsioonien  piiristä  surulliseen 
todellisuuteen,  huomasivat  he  katkerasti  pettyneensä.  Saksalaisen  filosofian 
lopullinen  johtopäätös,  niinkuin  sen  silloin  käsittivät  nuoret  venäläiset 
hegeliläiset,  ei  ollut  ensinkään  sopusoinnussa  Venäjänmaan  tilan  kanssa 
40-luvulla.  Väite,  että  »kaikki  mikä  on  todellista,  on  myöskin  järjel- 
listä», voi  kenties  tyydyttää  jotakin  virkavaltaista  isänmaanystävää,  mutta 
ihminen,  joka  uskalsi  rakastaa  isänmaata  omalla  tavallaan,  eikä  niinkuin 
esivalta  käski,  ei  voinut  tyytyä  tähän.  Me  tiedämme  nyt,  että  Hegelin 
filosofia  antoi  hyvin  laajoja  abstraktisia  kaavoja,  joille  voi  antaa  erilaisen 
sisällyksen,  ettei  se  suinkaan  hyväksynyt  kaikkea  olevaa,  että  sen  periaat- 
teet myönsivät  muittenkin  kuin  optimististen  johtopäätösten  mahdollisuu- 
den. Me  tiedämme,  että  itse  Saksanmaallakin  Hegelin  oppilaat  jakautuivat 
kahteen  vastakkaiseen  leiriin:  oikeisto-  ja  vasemmisto-hegeliläisiin.  Jälki- 
mäisiin liittyivät  myös  meidän  »länsimaalaiset»  —  ainakin  johdonmukai- 
semmat ja  lahjakkaammat  heistä,  niinkuin  Herzen  ja  Bjelinskij  —  eivätkä 
he  liittyneet  oppilaina  tai  jäljittelijöinä,  vaan  aivan  itsenäisellä  tavalla. 
Mutta,  jos  mieli  seurata  tätä  suuntaa,  vaadittiin  muutamia  erityisiä  ymmär- 

ryksen  ja  luonteen  ominaisuuksia,  joita  ei  suinkaan  ollut  kaikilla  venäläisillä 
idealisteilla:  ennen  kaikkea  täytyi  rakastaa  totuutta  ja  empimättä  noudat- 
taa sen  vaatimuksia,  vaikkapa  siten  olisikin  ollut  luopuminen  monesta 
juurtuneesta  käsityksestä;  tarvittiin  myös  päättäväisyyttä,  jotteivät  vasten- 
mieliset johtopäätökset  estäisi  ajamasta  asiaa  perille. 

Toiset  tämän  seuran  jäsenistä,  romantisuuteen  taipuvaiset,  jotka  eivät 
olleet  vapautuneet  vanhoista  traditsiooneista  eivätkä  voineet  alistaa  kuohu- 
vaa isänmaallisuuden-tunnettansa  totuuden  ja  oikeuden  vaatimusten  alle, 
menettelivät  toisin.  Tyytymättömyys  Hegelin  abstraktisiin  kaavoihin  saat- 
toi heidät  kokonaan  kieltämään  hänen  filosofiansa  ja  ylipäänsä  koko  euroop- 
palaisen filosofian,  koska  se  oli  rakennettu  yksinomaan  järkeilemisen  poh- 
jalle. Filosofian  jälkeen  hyljättiin  europpalainen  sivistyskin,  jonka  huippu, 
venäläisten  filosoofien  arvelun  mukaan,  oli  Hegel.  —  Semmoinen  oli  sla- 
vofiilisyyden  synty.  Hegelin  filosofian  koko  laveasta  sisällyksestä  se  säi- 
lytti ainoastaan  sen  aatteen,  että  on  olemassa  valituita  kansoja,  joiden  kut- 
sumuksena on  sovittaa  ne  ristiriitaisuudet,  joihin  aate  dialektisessa  kehityk- 
sessään hajaantuu.  Hegel  arveli  tämän  tehtävän  olevan  Saksanmaalla,  hä- 
nen venäläiset  oppilaansa  vaihtoivat  Saksanmaan  Venäjään.  Se  se  oli  to- 
teuttava inhimillisyyden,  oikeuden  ja  totisen  kansanvaltaisuuden  aatteet,  sanalla 
sanoen  —  kaiken  sen,  mitä  Europpa  turhaan  on  tavoitellut.  Se  johtaa  tietoon 
järjen  ja  tunteen  kautta  eikä  vain  kaikkivoivan  järjen  tietä;  semmoisen 
tiedon  salaisuus  on  kätketty  kreikkalais- venäläisen  kirkon  oppiin;  pitää  vaan 
osata  tunkea  tämän  opin  ytimeen,  poistaen  siitä  kaikki,  mikä  on  tilapäistä 
ja  ajallista.  Se  näyttää  esimerkm  semmoisesta  kirkollisesta  järjestyksestä, 
joka  rakkaudessa  yhdistää  katolisuuden  yhtyyden  protestanttisuuden  vapau- 
den kanssa.  Se  antaa  myös  valtiomuodon,  joka  ei  perustu  valloituksiin 
eikä  väkivaltaan,  vaan  rakkautta  ja  keskinäistä  luottamusta  sisältävään  yh- 
teyteen esivallan  ja  kansan  välillä,  sopusointuiseen  liittoon  itsehallintoperi- 
aatteen  ja  valtiollisen  järjestyksen  vaatimusten  välillä.  Se  näyttää  sem- 
moisten yhteiskunta-taloudellisten  olojen  mahdollisuutta,  jotka  eivät  perustu 
yksilöllisyyteen  tai  taisteluun  olemisesta,  vaan  oikeuden  periaatteeseen;  ta- 
kauksen tähän  slavofiilit  näkevät  Venäjän  kansan  omituisessa  yhteydenhen- 
gessä.  Totta  on,  että  oleva  todellisuus  on  hyvin  vähän  tämmöisen  ideaalin 
kaltainen,  mutta  se  tulee  siitä,  että  venäläisen  elämän  perustukset  kauan 
kestäneitten  historiallisten  väärinkäytösten  kautta  ^ovat  tulleet  turmelluiksi 
tUDtemattomiin    asti.     Pietari    Suuren    ajoista  asti  Venäjä  poikkesi  oikealta 

tieltä;  kaikki  sen  harrastukset  ovat  tämän  pitkän  väliajan  kuluessa  tarkoit- 
taneet europpalaisen  sivistyksen  saavuttamista;  nyt  on  aika  havahtua  tästä 
huumaustilasta,  on  aika  palata  »kotiin»  omien,  Pietarin  aikakaudella  unho- 
tuksiin  jääneiden  kultuuriperiaatteiden  luo.  Onneksi  ci  ole  kovin  vaikea 
toteuttaa  tätä.  Europpalainen  sivistys  on  vaan  keveästi  koskettanut  kansan 
ylintä  kerrosta,  mutta  itse  kansa  säilyttää  pyhästi  muinaiset  tapansa.  Vält- 
tämätöntä on  tulla  kansan  ihanteen  elähyttämäksi,  puhdistaa  se  kaikista 
rumennuksista  ja  väärennyksistä,  niin  silloin  se  on  esiytyvä  täydessä  hur- 
maavassa kauneudessaan.  Tosivenäläisen  ihannekuvan  jälleen-pystyttämi- 
nen  olikin  ensimäisten  slavofiilien  toimena.  Minkälaiseksi  he  käsittävät  tä- 
män ihanteen,  missä  he  näkivät  venäläisen  elämän  etevämmyyden  europ- 
palaiseen  elämään  verraten  ja  millä  tavalla  he  luulivat  saavuttavansa  tä- 
män ihanteen  —  siitä  puhumme  seuraavassa  luvussa  sen  verran,  mikäli  se 
käy  selville  slavofiilien  kirjoituksista. 

Huomauttakaamme  tässä,  etteivät  »länsimaalaisetkaan»  ole  olleet  va- 
paat jonkunlaisesta  isänmaallisesta  puolueellisuudesta.  Hekin  uskoivat,  että  Ve- 
näjällä oli  suuri  tehtävä  historiassa,  mutta  olivat  slavofiilien  kanssa  eri 
mieltä  siitä,  minkätähden  juuri  Venäjälle  oli  tämmöinen  tehtävä  annettu. 
Heidän  arvelunsa  mukaan  Venäjän  suuri  ctevämmyys  muitten  Europan 
maitten  rinnalla  oli  siinä,  että  se  on  tabula  rasa.  Sitä  eivät  häiritse  mit- 
kään uskonnolliset,  historialliset  tai  muut  traditsioonit,  jotka  juuri  estävät 
lännen  kansoja  toteuttamasta  oikean  ja  viisaan  yhteiskuntalaitolcsen  ihan- 
netta. Tämä  ihanne  ei  ole  etsittävä  Pietarin  edellä  käyneestä  ajasta,  missä 
sitä  ei  ollut  eikä  voinut  olla,  vaan  europpalaisen  sivistyksen  viimeisistä  tu- 
loksista. Hylkäämällä  länsimaisen  kultuurin  kokonaan  ja  esittämällä  väit- 
teen lännen  »mätänemisestä»  menivät  slavofiilit  liiallisuuteen  ja  osottivat 
anteeksiantamatonta  älynpuutetta,  mikä  lähentää  heitä  virallisen  isänmaalli- 
suuden saarnaajiin.  Kas  tässä  erimielisyyksien  pääkohdat  vastakkaisten  lei- 
rien välillä.  Hajaannus  idealistien  joukossa  syntyi  neljäkymmenluvun  kes- 
kivaiheilla. Tähän  aikaan  saivat  riitelevien  mielipiteet  lopullisen  muo- 
dostuksensa; pian  alkoi  myös  näyttäytyä  sietämättömyyden  ja  persoonallisen 
kiihkon  merkkejä,  mitkä  siihen  asti  vielä  olivat  harvinaisena  poikkeuksena, 
mutta  myöhemmin  valitettavasti  tulivat  sangen  tavalliseksi  ilmiöksi  slavofii- 
lien puolelta. 

Slavofiileilla  ei  ollut  niiD  eteviä  kirjailijoita,  kuin  heidäD  vastustajil- 
laan, mutta  on  heidänkin  joukossaan  ollut  merkillisiä  kykyjä,  jotka,  suurista 
erehdyksistään  ja  oppinsa  mielivaltaisuudesta  huolimatta,  ovat  antaneet  pal- 
jon tärkeitä  lisiä  Venäjän  yhteiskunnan  itsetietoisuuteen.  Slavofiilien  mie- 
lipiteissä on  paljon  subjektiivisuutta,  joten  heidän  ymmärtämisekscen  kat- 
somme tarpeelliseksi  antaa  edes  pääasialliset  elämäkerralliset  tiedot  tämän 
opin  perustajista.  Niihin  kuuluvat:  Kirejevskij  veljekset  —  Ivan  Vasiljevitsh 
(1806  —  1856)  ja  Pjotr  Vasiljevitsh  (1808—1856),  A.  S.  Homjakov  (1804 
— 1860),  Aksakov  veljekset  —  Konstantin  Sergejevitsh  (1817 — 1860)  ja 
Ivan  Sergejevitsh  (1823— 1886),  J.  F.  Samarin  (kuoli  1876),  Valujev  (kuoli 
1845),  runoilijat  Tjutshev,  Jazykov  y.  m.  Kaikki  nämä  miehet  kuuluivat 
rikkaihin  ylimysperheisiin,  joissa  europpalainen  sivistys  oli  päässyt  yhty- 
mään  aitovenäläisiin  herrastapoihin.  Riippumattomuus  aineellisessa  suh- 
teessa teki  näille  miehille  mahdolliseksi  pyhittää  koko  elämänsä  lempi- 
toimilleen.  Kirejevskijen  isäpuoli,  Jelagin,  oli  aikansa  sivistyneimpiä 
miehiä,  hänellä  oli  rikas  kirjasto,  hän  osasi  useita  vieraita  kieliä,  harrasti 
tieteitä  ja  etenkin  Schellingin  filosofiaa.  Aksakovien  isä,  Sergei  Timofeje- 
vitsh,  oli  myös  europpalaisesti  sivist3myt  mies;  hän  on  tunnettu  kirjailijana 
ja  on  jättänyt  jälkeensä  taiteellisesti  sepitettyjä,  vaikka  vähän  optimistisia 
kuvauksia  siitä  patriarkaalisesta  piiristä*),  josta  seuraavan  ajan  slavofiilit 
ilmestyivät.  Kaikki  mainitsemamme  henkilöt  olivat  keskenään  sukulaisuus- 
tai  ystävyyssuhteissa.  Jelaginin  ja  Koshelevin  perheet  olivat  henkisiä  kes- 
kuksia, jotka  vieraanvaraisiin  saleihinsa  kokosivat  aikansa  etevimmät  mie- 
het: siellä  sai  nähdä  Shukovskijn  (joka  äidinpuolelta  oli  Kirejevskijen  su- 
kulainen), Pushkinin,  Gogolin,  Tshaadajevin,  myöhemmin  Herzenin,  Oga- 
revin  y.  m.  Kasvavan  sukupolven  kasvatus  oli  alituisen  huolenpidon  esi- 
neenä; sen  hyväksi  ei  säästetty  varoja,  sille  annettiin  kaikki  mitä  silloinen 
Moskova  sivistävässä  suhteessa  voi  aikaansaada,  ja  sitten  nuoriso  matkusti 
täydentämään  tietojansa  ulkomaille,  etupäässä  Saksaan,  koska  matkustaminen 
Ranskaan  opintoja  varten  oli  venäläisiltä  siihen  aikaan  kielletty. 

Senaikaisen  moskovalaisen  herrasperheen  elämässä  oli  joukko  omi- 
tuisia piirteitä,  jotka  sen  jyrkästi  erottivat  pietarilaisen  virkavaltaisen  virka- 
miehistön elämästä.     Itse  Moskova  oli  ikäänkuin  tavattoman  suuri  maakylä. 


*)  O.  T.  ÄKcaKOB-B:  CeiieflHaa  xpoHHKa,  TJ-fercide  toäbi  BarpoBa  enyKa  y.  m. 
(S.  T.  Aksakov:    Perhekronikka,  Bagrovin  pojanpojan  lapsuudenvuodet). 

jossa  herrasperheet  elivät  muhkeasti  maaseudun  tavoin ;  heidän  talonsa  oli- 
vat kuin  maatilat,  kasvihuoneineen,  puutarhoineen,  tilavine  pihoineen  ynnä 
talousrakennuksineen.  Kesäisin  kaikki  hajaantuivat  sukutiloilleen,  joita  oli 
kaikissa  Venäjän  v^pltakunnan  osissa,  talveksi  palattiin  taas  Moskovaan  suu- 
ren palvelijajoukon' kera,  joka  toi  mukanansa  mullan  tuoksun  ja  raittiin  maa- 
ilman tuulahduksen.  Europpalaiset  tavat  sekaantuivat  vanhoihin  venäläi- 
siin herrastapoihin :  uskonhartauteen,  vanhojen  tapojen  kunnioittamiseen  ja, 
ennen  kaikkea,  kansan  tuntemiseen,  mikä  johtui  siitä,  että  oltiin  niin  lä- 
heisessä yhteydessä  sen  kanssa.  Me  tietysti  emme  puhu  suuresta  enem- 
mistöstä; se  oli  toisenlainen:  siinä  ulkonainen  kiilto  peitti  raa'an  tietämät- 
tömyyden, turhamaisuuden,  alempien  sortamisen  ja  ylempien  liehittelemisen, 
sanalla  sanoen,  kaikki  ne  ominaisuudet,  joista  Gribojedovin  »Fope  orb  yiiac 
(Suru  ymmärryksen  tähden)  nimisen  komedian  sankarit  ovat  merkilliset.  Tämä 
komedia  on  tosi  kuvaus  silloisen  Moskovan  tavoista.  Mutta,  ei  sääntöä 
ilman  poikkeusta,  —  oli  myös  muutamia  totisesti  valistuneita  ja  nähtävästi  hy« 
viä  perheitä,  joiden  helmasta  slavofiilisyyden  apostolit  ilmestyivät. 

Europpalaisen  sivistyksen  ja  venäläisten  patriarkaalisten  muinaistapo- 
jen  yhteisvaikutus  selittää  monta  seikkaa  vanhain  slavofiiUen  mielipiteissä. 
He  yhä  horjuivat  europpalaisen  vapaamielisyyden  ja  Pietari  Suuren  edelli- 
sen ajan  Venäjän  ihailemisen  välillä,  koettaen  löytää  keskitietä  näiden 
välillä;  mutta  yritykset  sovittaa  nämä  erisukuiset  alkulähteet  olivat  turhat, 
eikä  voinutkaan  olla  toisin.  Moskovalainen  Venäjä  ja  silloinen  Europpa  oli- 
vat kaksi  sovittamatonta  vastakohtaa. 

Lisätkäämme  tähän  romantisuuden  vaikutus,  joka  hallitsi  Veqäjän 
kirjallisuudessa  kaksi-  ja  kolmekymmenluvulla  ja  jonka  edustajana  oli  Shu- 
kovskij  (osaksi  myös  Pushkin).  Romantisuudesta  on  myös  etsittävä  selitys 
ensimäisten  slavofiilien  haluun  ihannoida  muinaisuutta.  Europpalaiset  ro- 
mantikot ihailivat  keskiajan  oloja,  venäläiset  käänsivät  sympatiansa  mosko- 
valaiseen Venäjään,  jota  palavassa  mielikuvituksessaan  koristelivat  kaiken- 
laisilla hyveillä. 

Kaikki  mikä  meillä  on  tunnettu  slavofiilisyyden  isien  elämästä,  osot- 
taa  jälkiä  yllämainituista  vaikutuksista.  Kaikki  he  olivat  hartaasti  ja  toti- 
sesti uskonnollisia  miehiä.  Homjakov  oli  ankaran  ja  hartaasti  uskonnolli- 
sen äidin  kasvattama.  Itse  hän  kertoo  eräässä  teoksessaan  kuinka  hän  jo 
lapsena  haaveili  kaikkien  kristittyjen  sovittamista.  Myöhemmin,  ollessaan 
jo  upseerina,  hän  oli  erilainen  kuin  toverinsa  siinä,  että  säännöllisesti  kävi 

kirkossa,  noudatti  tarkkaan  paastoja  ja  muita  krcikkalaisvcnäläisen  kirkon 
menoja,  ja  tätä  tapaa  hän  säilytti  elämänsä  loppuun  asti,  eikä  luopunut 
siitä  edes  pitkän  ulkomaillaolonsa  aikana.  Hän  oli  monipuolisesti  sivis- 
tynyt mies,  vaikka  hänessä  kenties  oli  hieman  dilettantismia;  hän  oli  te- 
räväpäinen,  mutta  taipuisa  paradokseihin,  sukkela  dialektikko  ja  tunnettu 
voittamattomaksi  väittelijäksi.  Ettei  hän  ollut  virallisen  mallin  mukainen 
isänmaanystävä,  sen  todistaa  seuraava  tapaus.  Sevastopolin  piirityksen 
aikana,  noina  Venäjän  kansalliselle  itserakkaudelle  kaikista  raskaimpina 
hetkinä,  hän  nähtiin  iloisena  ja  hymyilevänä;  kun  häntä  nuhdeltiin  siitä, 
vastasi  hän:  »kolmekymmentä  vuotta  olen  itsekseni  itkenyt,  kun  kaikki  ym- 
pärilläni nauroivat;  sallittakoon  minun  iloita  nähdessäni  kaikki  nämä  kyyne- 
leet, jotka  tuottavat  pelastuksen»*).  Slavofiilisessä  kirjallisuudessa  Hom- 
jakov  on  tunnettu  spesialistiksi  jumaluusopillisissa  kysymyksissä.  Viisikym- 
menluvun alusa  hän  painatti  ulkomailla  ranskankielellä  muutamia  merkilli- 
siä lentokirjoja  (ne  käännettiin  sitten  saksaksi),  jotka  olivat  sepitetyt  kreik- 
kalaisvenäläisen  kirkon  puolustukseksi  länsimaisia  oppeja  vastaan.  Ne  kään- 
sivät sen  ajan  asianymmärtäväisten  ihmisten  huomion  puoleensa.  .  Silloisten 
sensuuriolojen  vallitessa  ne  eivät  voineet  ilmestyä  tekijän  synnyinmaassa; 
myöhemmin  ne  ilmestyivät  Homjakovin  koottujen  teosten  joukossa,  sillä  sen- 
suuriolojen vaatimalla  toimittajan  puolustuksella,  »että  muutamien  lauseparsien 
epämääräisyys  ja  epätarkkuus  riippuu  siitä,  ettei  tekijä  ollut  saanut  jumaluus- 
opillista erikoissivistystä»  **). 

Ivan  Kirejevskij  harrasti  etupäässä  filosofiaa  ja  historiaa.  Hän  asui 
kauan  Saksanmaalla,  kuunteli  ensin  Schellingin,  sitten  Hegelin  luentoja; 
mutta  suurimman  vaikutuksen  teki  häneen  nähtävästi  Schleiermacher,  johon 
hän  läheisesti  tutustui;  tämä  fdosoofi,  |oka  koetti  sovittaa  keskenänsä  va- 
paata tutkimista  ja  uskontoa,  miellytti  suuresti  Kirejevskijä,  joka  jo  silloin 
harrasti  saksalaisen  filosogan  muodostamista  venäläis-oikeauskoisuuden  peri- 
aatteiden mukaan '*^**).  Palattuaan  ulkomailta  v.  1830  hän  rupesi  toimitta- 
maan   aikakauslehteä    »Jevropejets»,   joka    pian   kuitenkin  lakkautettiin.  — 


*)  Kertonut  Samarin  Homjakovin  teosten  II  osan  esipuheessa. 
**)  Homjakovin   teokset  ilmestyivät  hänen  kuolemansa  jälkeen  neljässä  osassa, 
joista    etenkin    merkillinen   on  II  osa,  joka  sisältää  jumaluusopillisia  kirjoituksia  (Mos- 
kovassa 1886). 

***)  «fHJiHunOBi»:  CyÄBÖH  pyccKOÄ  <})HJioco$iH.  (Filippov:  Venäläisen  filosofian 
vaiheet,  aikakausl<;hdessä  '^Qcm^  BoraxcTBO  (Venäläistä  rikkautta)  v.   1894.) 

Tähän  aikaan  Kirejevskij  kuitenkin  vielä  kuului  «länsimaalaisiin»;  mutta 
tyytymättömyys  ratsionalistiseen  filosofiaan  saattoi  hänet  yhä  enemmän  opis- 
kelemaan kirkko-isien  teoksia;  hänen  mielipiteittensä  lopulliseen  muutokseen 
vaikuttivat  muutamat  viisaat  ja  sivistyneet  hengelliset  miehet.  Kirejevskij 
lopetti  sillä,  että  meni  luostariin  ja  kuoli  munkkina.  Enimmin  tunnetut 
hänen  teoksistaan  ovat  kirjoitukset:  «Katsaus  nykyisen  kirjallisuuden  tilaan 
(i845)«,  »Europpalaisen  sivistyksen  luonteesta»  ja  »Uusien  periaatteiden 
tarpeellisuudesta  ja  mahdollisuudesta  filosofiassa»  *).  Hänen  veljensä  Pjotr 
Kirejevskij  on  tunnettu  toimittamastaan  rikkaasta  ja  arvokkaasta  kansanlau- 
lujen kokoelmasta. 

Konstantin  Aksakov  on  tunnettu  innokkaaksi  taistelijaksi  slavofiilisen 
aatteen  puolesta.  Hän  oli  lahjakas  ja  voimallinen,  taistelua  varten  luotu 
luonne.  Tosikiihkoilijana  hän  ajoi  johtopäätöksensä  perille  asti  eikä  sal- 
linut mitään  sovittelemisia.  Pikkuseikoissakin  hän  koetti  olla  uskollinen 
vakaumukselleen.  Hän  se  slavofiileista  ensimäisenä  rupesi  käyttämään  venä- 
läistä kansallispukua,  mikä  herätti  yleisön  ivaa  ja  esivallan  puolelta  kar- 
saita katseita  sekä  viimein  kiertokirjeen  (viisikymmenluvun  alkupuolella), 
jossa  todistettiin,  että  parta  ja  rasvanahkaiset  saappaat  eivät  sovi  yhteen 
venäläisen  aatelismiehen  arvon  kanssa.  Ensin  hän  kuului  länsimaalaisiin, 
mutta  erottuaan  heistä  vakaumuksessaan  hän  rikkoi  jyrkästi  kaiken  yhtey- 
den heidän  kanssaan,  vaikka  edeskinpäin  säilytti  heitä  kohtaan  ystävyyden- 
tunteita.  Hänen  persoonalliset  ominaisuutensa  herättivät  yleistä  mielty- 
mystä häntä  kohtaan.  Jopa  Herzenkin,  joka  koko  elämänsä  ajan  taisteli 
slavofiilisiä  periaatteita  vastaan,  omisti  hänen  kuoltuaan  hänelle  lämpimät 
muistosanat.  Konstantin  Aksakov  oli  ankarain  siveellisten  periaatteiden 
elähyttämä;  eräs  hänen  aikalaisensa  **)  kertoo  että  hän  eli  ja  kuoli  siveelli- 
sesti puhtaana:  hänen  tunteensa  syvyyttä  todistaa  se  seikka,  että  hän  kuoli 
suorastaan  isänsä  kuoleman  tuottamasta  surusta.  Vakaumukseltaan  hän  oli  kan- 
sanvaltainen, mutta  ei  tämän  sanan  europpalaisessa,  vaan  omituisessa  venäläi- 
sessä merkityksessä,  jolla  ymmärretään  mystillistä  kansanjumaloimista.  Hän 
kirjoitti  paljon,  sekä  filoloogisia,  että  kriitillisiä  kirjoituksia,  mutta  merkilli- 
simmät  ovat  hänen  historialliset  ^oksensa,  joissa  hän  kehitti  mielipiteitään 
muinaisen  Venäjän  yhteiskuntalaitoksesta.  Poliitillisen  uskontunnustuksensa 
on  hän  ilmilausunut  kuuluisassa  »Kirjoituksessa  Venäjän  sisällisestä  tilasta». 


♦)  L  V.  Kirejevskijn  kootut  teokset,  2  osaa,  Moskovassa  v,  1861. 
♦*)  IlanaeB-B:  JlHTeparypHLifl  BOCUOMHHaHia  (Panajev;  Kirjallisia  muistelmia.) 

joka   V.    1855    kaoDetdin  esiin    vastikään   valtaistuimelle   nousseelle  Alek- 
santeri Uiselle.     Siihen  palaamme  vielä  seuraavassa  luvussa. 

Ivan  Aksakov,  ajan  suhteen  viimeinen,  mutta  käytännöllisen  vaiku- 
tuksensa suhteen  ensimäinen  vanhoista  slavofiileista,  kehitti  puoluelaistensa 
aatteita  sanomakirjallisuuden  alalla.  Hän  ei  lisännyt  mitään  uutta  slavofii- 
lien oppiin,  mutta  elävänä  sanomalehtikirjailijana  hän  suuresti  edisti  sen 
leviämistä  yleisöön.  Toimensa  alkuaikoina  hänen  täytyi  kestää  ankaraa 
taistelua  sensuuria  vastaan,  joka  siihen  aikaan  katseli  slavofiileja  epäluulolla. 
Kylliksi  lienee  jos  mainitsemme,  että  hänen  sanomalehtensä  «Moskva»  kahden- 
kymmenenkahden kuukauden  kuluessa  kolmesti  ajaksi  lakkautettiin  ja  sai  9 
varoitusta.  Mutta  ajat  muuttuivat.  Kahdeksankymmenluvulla  Ivan  Aksakov  ei 
ainoastaan  esteettömästi  tiomiitanut  sanomalehteä  »Rusj»,  vaan  vieläpä 
osasi  vaikuttaa  hallituspiireihinkin.  Yleisön  suosio  häntä  kohtaan  kasvoi  yhä 
Turkin  sodan  aikana,  joUoin  hän  esiytyi  Berlinin  kongressin  innokkaana 
vastustajana.  Puheen  tähden,  jonka  hän  piti  Moskovan  slaavilaisen  hyvän- 
tekoväisyysseuran  kokouksessa  ja  jossa  hän  moitti  venäläisen  diplomatian 
myönty väisyyttä,  hän  lähetettiin  pois  Moskovasta  ja  itse  seura  lakkautettiin. 
Kuinka  suuresti  häntä  suosittiin  slaavilaisissa  maissa,  todistaa  se  seikka, 
että  muutamat  bulgarilaiset  piirit  valitsivat  hänet  ehdokkaaksensa  Bulgarian 
valtaistuimelle.  Hänen  hautajaisiinsa  kokoontui  satatuhansiin  nouseva  ih- 
misjoukko; se  oli  oikea  kansallinen  mielenosotus.  Meidän  vakaumuksemme 
mukaan  Ivan  Aksakovin  yleinen  suosio  on  selitettävä  niin,  että  hän  oli 
niiden  kansallistunteitten  tulkitsija,  jotka  Berlinin  kongressin  aikana  vallitsi- 
vat laajoissa  kerroksissa  Venäjän  yhteiskuntaa;  hänen  vaikutusvaltansa  halli- 
tuspiireihin  perustui  taas  siihen,  että  hän  ankarasti  arvosteli  europpalaista 
liberalismia,  jommoiselle  arvostelulle  kahdeksankjrmmenluvun  alussa  pan- 
tiin suurta  arvoa. 

Jurij  Feodorovitsh  Samarin  ei  ole  tunnettu  ainoastaan  kirjailijana*), 
vaan  myös  käytännöllisenä  valtiomiehenä.  Hänellä  on  huomattava  sija 
talonpoikien  vapauttamista  tarkoittavissa  valmistavissa  toimissa  ja  näillä  toi- 
millaan hän  on  ansainnut  jälkimaailman  kiitollisuuden.  Sitten  hän  palveli 
Kijevissä  ja  Varsovassa,  jossa  hän  koetti  toteuttaa  uutta  lakia  maaomai- 
suuden hankkimisesta  talonpojille.  Niinkuin  tunnettu,  on  talonpoikien  tila 
puolalaisissa  ja  lounais- Venäjän  kuvernementeissa  monessa  suhteessa  parempi 


*)  J.  F.  Samariiiin  teokset,  VII  osaa. 

kuio  talonpoikien  tila  keskikuvernementeissa,  syystä  että  hallitus  on  pitänyt 
huolta  näiden  seutujen  väestön  voittamisesta  puolellensa.'  Samarin  on  lukijoil- 
lemme intressantti  kirjoitustensa  vuoksi  »Venäjän  rajaseuduista».  Näissä 
kirjoituksissa  lausumistansa  mielipiteistä  sai  Samarin  kärsiä.  Itämerenmaa- 
kuntien  paroonien  kanteitten  johdosta  hän  joutui  Pietari-Paavalin  linnaan, 
josta  pääsi  vapaaksi  ainoastaan  sentähden,  että  keisari  Nikolai  I  oli  ollut 
persoonallisesti  tuttava  hänen  kanssaan.  Merkillistä  on,  että  hän  kehitti 
niitä  samoja  aatteita  rajaseutujen  kansanvaltaisesta  venäläistyttämisestä, 
joita  hallitus  itse  meidän  aikoinamme  on  pannut  toimeen  Itämerenmaakun- 
nissa  eikä  ilman  menestystä. 

Jos  vielä  mainitsemme  varhain  manalle  menneen  historioitsija  Va- 
lujevin,  joka  herätti  niin  suuria  toiveita,  sekä  runoilijat  Tjutshevin  ja  Jazykovin, 
niin  olemme  luetelleet  tärkeimmät  vanhan  slavofiilisyyden  edustajat.  Erään 
runonsa  kautta  joka  oli  suunnattu  »länsimaalaisia»  vastaan,  Jazykov  oli  vä- 
hällä saada  aikaan  kaksintaistelun  Granovskijn  ja  Kirejevskijn  välillä;  hän 
ensimäisenä  kaiutti  sitä  suvaitsemattomuuden  säveltä,  mikä  sitten  on  kasva- 
mistaan kasvanut,  ja  mikä  alkuperäisen  slavofiilisyyden  seuraajissa  on  muut- 
tunut vihamielisyydeksi  kaikkea  »ei-meikäläistä»  vastaan.  Mainittakoon, 
että  Homjakov  ja  veljekset  Aksakov  myös  olivat  kelpo  runoilijoita.  He 
eivät  tyytyneet  ainoastaan  siihen,  että  kehittivät  mielipiteitään  tieteellisissä 
ja  sanomalehtikirjoituksissa,  vaan  he  ylistivät  niitä  runoissakin.  Muuten  ete- 
vimmmät  slavofiiliset  runoilijat  eivät  ole  juuri  merkilliset  taiteellisuutensa, 
vaan  enemmän  yksipuolisuutensa  ja  teeskennellyn  innostuksensa  vuoksi. 

Neljäkymmenluvun  vuodet  olivat  slavofiilien  toiminnassa  valmistusaikana. 
Silloisten  olojen  vallitessa  he  eivät  saaneet  vapaasti  esittää  mielipiteitään, 
vaan  heidän  toimintansa  rajoittui  suulliseen  opetukseen  ja  käsikirjoitusten 
levittämiseen;  osa  heidän  kirjoituksistaan  ilmestyi  myös  ulkomaan  kirjalli- 
suudessa. Tehtiinpä  kuitenkin  tälläkin  ajalla  yrityksiä  toimintaan  sanoma- 
lehtien kautta.  Yhteen  aikaan  slavofiilit  kokoontuivat  »Moskvitjanin»  aika- 
kauslehden ympärille,  jonka  toimittaja  oli  Shevirev,  mutta  nämä  yritykset 
saivat  epäonnistuneen  lopun,  sillä  pian  ilmestyi  heidän  ja  toimittajan 
välillä  erimielisyyksiä.  Sitten  slavofiilit  rupesivat  toimittamaan  n.  s.  »Mos- 
kovskie  sbomiki»  (Moskovalaisia  kokoelmia)  *)  (v.  1845  Valujevin  kokoelma, 
muita  kokoelmia  vv.  1846,   1847  ja  1852;)  ensimäisiin  kokoelmiin  ottivat 


*)  Niitä  ilmestyi  vaan  yksi  vuodessa,  sensuuri  ei  sallinut  enempää. 

osaa  myös  muutamat  länsimaalaiset.  Ensimäinen  slavofiilinen  aikakauslehti 
ilmestyi  v.  1856  (kusskaja  Beseda:  Venäläistä  keskustelua).  Sittemmin, 
kun  venäläinen  aate  voitti  enemmän  vapautta,  ilmestyi  monta  slavofiilista 
lehteä  [Parus  (Purje),  Denj  (Päivä),  Moskva,  Zarja  (Koitto),  Epoha  (Aika- 
kausi), Rusj  (Venäjä)  y.  m.];  kuusikymmenluvulla  alettiin  julkaista  kuolleit- 
ten slavofiilien  koottuja  teoksia  ja  puoluelaisia  karttui  yhä.  Mutta  mikäli 
slavofiilisyys  voitti  kvantitatiivisessa  suhteessa,  sikäli  se  menetti  kvalitatii- 
visessa suhteessa.  Sen  uudet  oppilaat  hylkäsivät  paljon  sellaista,  mikä  oli 
progressiivista  heidän  opettajiensa  mielipiteissä  ja  toivat  siihen  sen  sijaan 
ankaran  suvaitsemattomuuden  hengen  toisin  ajattelevia  kohtaan,  vihamieli- 
S37ttä  muita  kansallisuuksia  vastaan  ja  kansallista  itsekiitosta,  sanalla  sanoen 
sitä,  josta  ensimäiset  slavofiilit  olivat  pysyneet  vapaina,  vaikka  he  itse  tietä- 
mättänsä  kylvivät  tämän  kaiken  siemenen.  Vastamainittu  koskee  muuten  toisen 
aikakauden  slavofiilisyyttä,  jolle  aiomme  omistaa  eri  luvun,  mutta  ensin 
koetamme  systemaattisesti  esittää  ensimäisten  slavofiilien  oppia,  jota  ilman 
ei  voi  käsittää  heidän  seuraajiensa  mielipiteitä. 

A.  I. 

Kauppa-oppilaitokset. 

Edellisessä  kirjoituksessani  kauppaoppilaitoksista  *)  olen  tehnyt  selkoa 
kauppa-oppilaitostemme  nykyisestä  tilasta,  huomauttaen  sitä  puutteellisuutta, 
etteivät  kaikki  kauppaopistomme  ole  orgaanisessa  yhteydessä  oppikoulujen 
kanssa  ja  ettei  nykyisistä  oppilaitoksistamme  yksikään  vastaa  niitä  vaati- 
muksia, joita  tulee  asettaa  täydelliselle  korkeammalle  kauppakoululle,  jota 
paitsi  meiltä  kokonaan  puuttuu  tämän  alan  korkeakoulu. 

Samallaisella  vilkkaalla  harrastuksella,  jota  maamme ,  kauppasääty  on 
osottanut  kauppaoppilaitoksia  kohtaan,  on  liikemaailmassa  ulkomailla  alkuun- 
pantu  kauppa-oppilaitoksia,  perustettu  yhä  suuremmassa  määrässä  uusia  ja 
laajennettu  entisiä,  ja  siten  koetettu  tyydyttää  yhä  kasvavia  vaatimuksia  näi- 
den oppilaitosten  suhteen:  antaa  mahdollisimman  täydellinen  tietopuolinen 


*)  Ktso  Valvoja  n:o  12  v.  18%. 

perustus  kauppauralle  antautuvalle  nuorisolle.  Siellä  missä  yksityisten  voi- 
mat ja  uhraukset  eivät  ole  riittäneet  oppilaitoksen  ylläpitoon,  on  valtio 
tarpeen  mukaan  antanut  apuansa,  siten  sekin  osaltaan  tunnustaen  tällaisten 
oppilaitosten  tärkeyden. 

Tuskin  yhdessäkään  Europan  maassa  lienee  ainoatakaan  kaupalle 
tai  teollisuudelle  tärkeämpää  kaupunkia,  jossa  jo  ei  olisi  jonkunlaista 
kauppaoppilaitosta,  valtion,  kunnan,  yhdistysten  tai  yksityisten  perustamaa 
ja  kannattamaa. 

Tämän  alan  oppilaitokset  ovat  ulkomailla  pääasiallisesti  kolmea 
laatua,  nim.  kauppa-alkeiskouluja  vähimmillä  sisäänpääsövaatimuksilla, 
kauppakeskikouluja  täydellisemmällä  ohjelmalla  ja  suuremmilla  sisäänpääsö- 
vaatimuksilla sekä  kauppakorkeakouluja  useimmiten  yliopistollista  nuorisoa 
varten. 

Koska  meilläkin  epäilemättä  olisi  tärkeätä  aikaansaada  kumminkin 
yksi  täydellisempi  kauppaoppilaitos,  joka  enemmän  kuin  nykyiset  oppilai- 
tokset vastaisi  liikeolojemme  vaatimuksia,  niin  tehtäköön  tässä  muutamalla 
sanalla  selkoa  tärkeimmistä  kauppa- oppilaitoksista  ulkomailla. 

Huomatuimmat  kauppa-oppilaitokset  Ruotsissa*)  ovat  nGrosshan- 
delssocietetens  i  Stockholm  Handelsskola,  Frans  Schartaus  Praktiska 
Handelsinstitut"  Tukholmassa  ja  „Göteborgs  Handelsinstitut^  Gööte- 
porissa.  Edellinen  on  mainitun  kauppiasyhdistyksen,  jälkimäinen  taas 
sekä  kaupungin  että  sikäläisen  kauppaseuran  kannattama,  jota  paitsi  kum- 
mallakin on  suoranaista  rahallista  kannatusta  valtiolta.  Molemmissa  oppi- 
laitoksissa, jotka  alkujaan  pitemmän  aikaa  työskentelivät  yhdellä  valmis- 
tavalla ja  yhdellä  varsinaisella  konttoriosastolla,  on  nykyään  kaksi  osastoa, 
nim.  2 -vuotinen  kurssi  täydellisen  keskikoulun  (5 -luokkaisen  reaalilyseon) 
läpikäyneitä  ja  i -vuotinen  ammattikurssi  ylioppilaita  varten.  Mainitut  oppi- 
laitokset ovat  yhteiskouluja. 

Gööteporin  opiston  kullakin  luokalla  on  viikkotuntien  luku  34,  jota 
paitsi  on  2  tuntia  vapaaehtoista  ainetta.  Ulkomaisista  kielistä  ovat  pakollisia 
saksan-,  englannin-  ja  ranskankieli  sekä  vapaaehtoinen  espanjankieli.  Suu- 
rinta painoa  näkyy  pantavan  kielille ;  kirjanpidolle  ja  kirjeenvaihdolle  on  jää- 
nyt verrattain  vähäinen  luku  tunteja.  Lukuvuosi  on  noin  kolme  viikkoa 
pitempi  kuin  Suomen  kouluissa. 


*)  Tiedot  Ruotsin,  Norjan  ja  Tanskan  opistoista  perustuvat  pääasiallisesti  opis- 
tojen julkaisemiin  vuosikertomuksiin. 

Lukuvuosimaksut  ovat  Tukholman  opiston  kaikilla  luokilla  225  kr. 
ja  Gööteporin  opiston  ensimäisellä  luokalla  280  kr.  sekä  toisella  luokalla 
ja  fakkiosastoUa  320  kr.;  oppilasmaksujen  kautta  saavat  opistot  suurimman 
osan  tuloistansa. 

Norjan  täydellisin  kauppaopisto  on  ^Christiania  Handelsgymna- 
sium**,  —  Erittäin  on  huomattava  se  suuri  innostus  ja  lämpö,  jolla  Nor- 
jan kauppiaskunta  riensi  tätä  oppilaitosta  perustamaan  ja  kannattamaan. 
Muudan  kauppias  antoi  20,000  kr.,  muudan  toinen  9,600  kr.,  16  eri  liike- 
miestä kukin  vähintään  2000  kr.,  25  henkilöä  800 — 1200  kr.,  j.  n.  e., 
joten  noin  150  liikemiehen  kokooma  summa  oppilaitoksen  hyväksi  teki 
141,742  kr.*)  eli  noin  198  tuhatta  Suomen  markkaa. 

Opistossa,  joka  alkoi  vaikutuksensa  v.  1875,  on  kaksi  luokkaa ;  pohja- 
kouluna  on  täydellinen  oppikoulun  keskikoulu.  Viikkotuntien  luku  on  kum- 
mallakin luokalla  36,  josta  luvusta  noin  puolet  tulee  varsinaisten  kauppa- 
aineiden  osalle.  Vieraita  kieliä  luetaan  saksaa,  ranskaa  ja  englannin  kieltä. 
Opetuksesta  suorittaa  oppilas  20  kr.  kuukausittain. 

Edellä  mainittu  kauppakymnaasi  on  yksinomaan  miespuolisia  oppi- 
laita varten.  —  Kaupanalalla  työskenteleviä  tai  sille  alalle  antautuvia  naisia 
varten  on  kysymyksessä  olevassa  oppilaitoksessa  järjestetty  n.  k.  «kvinde- 
lige  eflermiddagskursustt  18  tunnilla  viikossa. 

Mitä  taas  Tanskan  kauppaoppilaitoksiin  tulee,  niin  ovat  ne  kaikki 
yksityisten  henkilöiden  omistamia  kouluja,  jotka  eivät  rakenna  millekään 
määrätyn  oppikurssin  pohjalle,  vaan  vastaanottavat  oppilaita  melkein  tykkä- 
nään alkeistietoihin  katsomatta.  Täydellisin  niistä  lienee  n.  s.  „GrUners 
Handelsakadetni"^  (kauppaneuvos  H.  R.  Gruner'in  v.  1843  perustama). 
Opistossa  on  kaksi  osastoa  eli  luokkaa  kumpikin  käsittäen  puolen  tai  koko 
vuoden  kurssin,  riippuen  oppilaan  edistymisestä.  Opetus  käsittää  34  viikko- 
tuntia, joista  ylemmällä  osastolla  2  o  eli  lähes  2/3  käytetään  kauppa-aineille. 
Ulkomaisista  kielistä  opetetaan  ainoastaan  englannin  ja  saksan  kieltä.  Muina 
opetusaineina  ovat  tanskankieli,  kauppamaantiede  ja  -historia,  tilastotiede 
ja  taloustiede,  kauppaoppi  ja  -oikeus,  kirjanpito  ja  kirjeenvaihto,  kauppa- 
laskento  sekä  kirjoitus.  —  Lukuvuosimaksu  on  288  kr.  Katsoen  siihen, 
että  oppilaat  ovat  iäkkäämpiä  ja  ennen  kauppaoppilaitokseen  tuloansa  jo 
käytännöllisellä    kauppa-alalla    kokemusta    saavuttaneita,    päästään    tällekin 

*)  Ktso   Felix    Heikel:    Anleckningar  rörande  handelsskolor  i  utlandet,  siv.   17. 

kannalle  järjestetyllä  opetuksella  verrattain  hyviin  tuloksiin,  jota  todistavat 
m.  m.  kirjalliset  koe-esimerkit  opiston  tiedonannoissa  viime  vuodelta. 

Saksaa  ja  Itävaltaa  voi  täydellä  syyllä  sanoa  kauppakoulujen 
maiksi.  Edellisessä  maassa  laskettiin  jo  viisi  vuotta  sitten  varsinaisten 
kauppakoulujen  lukumäärän  nousevan  i65:ksi  ja  oppilasmäärän  kaikissa 
kauppa-oppilaitoksissa  yhteensä  yli  20,000.  Itävallassa  taas  laskettiin  sa- 
moihin aikoihin  kaikkien  kauppaoppilaitosten  oppilasmäärän  nousevan  noin 
46,ooo:teen. 

Paitsi  varsinaisia  kauppa-oppilaitoksia  on  Saksassa  useampia  muita 
oppilaitoksia,  joihin  on  yhdistetty  kauppaluokkia  joko  läpi  koko  koulun 
tai  ainoastaan  ylemmille  luokille,  kuten  Stuttgartin  reaalikoulu,  jonka  V, 
VI  ja  VII:llä  luokalla  on  kauppa-rinnakkaisluokkansa.  Samoin  on  olemassa 
useampia  teoUisuuskouluja,  joihin  kauppakoulu  on  yhdistetty,  kuten  esim. 
Aachenissa. 

Mitä  varsinaisiin  kauppakouluihin  tulee,  niin  on  niistä  i  valtion  pe- 
rustama (jota  paitsi  valtio  antaa  kannatusta  53  muulle  kauppaoppilaitok- 
selle), 23  kaupunkihallituksen  perustamaa,  11  kauppakamarin,  20  kauppias- 
yhdistysten,  71  kauppaseurojen,  33  erityisten  kauppakouluyhdistysten  ja 
6  yksityisen  henkilön  perustamaa  fyht.  165). 

Kauppakoulut  Saksassa  ovat  korkeampia  tai  alempia,  n.  k.  Höhere 
Handclsschulen  tai  Handelslehrlingsschulen,  joista  jälkimäiset  ovat  aiotut 
kauppa-alalla  jo  työskenteleviä  varten  ja  muodostavat  tavallisesti  jatkokurs- 
sin kansakoululle. 

Saksan  parhaimpia  korkeampia  kauppaoppilaitoksia  ovat  i^öffentUche 
Handelslehranstalt  der  Dresdener  Kaufmanschaft»  ja  ^Öffentliche 
Handelslehranstali  zu  Leipzig»^  edellinen  Dresdenin  kauppiaskunnan,  jälki- 
mäinen Leipzigin  kauppakamarin  ylläpitämä.  Dresdenin  opistossa  on  i  :ksi  3- 
vuotinen  kurssi,  pohjakouluna  8-luokkainen  porvarikoulu,  jonka  muodostavat 
kansakoulu  ja  sen  jatkokoulu;  2:ksi  2 -vuotinen  kurssi  ylioppilaita  ja  viimei- 
sen edellisen  lyscoluokan  läpikäyneitä  varten;  3:ksi  i -vuotinen  ammatti- 
kurssi kauppa- alalla  jo  työskenteleviä  varten;  sekä  4:ksi  kauppa-iltakoulu. 
Leipzigin  opistossa  on  jotenkin  vastaavat  osastot.  Sekä  Dresdenin  että 
Leipzigin  opisto,  samoin  kuin  kauppa-oppilaitokset  Saksassa  yleensä,  tarjoo- 
vat  ehkä  yhtä  paljon  yleissivistystä  kuin  ammattiopetusta;  yleissivistystä 
tarkoittavat  aineet  ovat  saaneet  verrattain  paljon  tunteja  varsinaisten  kauppa- 
aineiden  tuntiluvun  kustannuksella.    Sitä  paitsi  ottavat  opistot  vastaan  oppi- 

laita  niio  nuorella  iällä,  että  se  ehkäisee  mahdoUisimmaD  suurta  menes- 
tystä. —  Lukuvuosimaksut  ovat  Dresdenissä  keskimäärin  luokkaa  kohti  325 
ja  Leipzigissä  300  Saksan  markkaa.  Oppilaiden  lukuisuuden  tähden  tuot- 
tavat oppilasmaksut  niin  suuret  tulot,  etteivät  opistot  lisätuloja  juuri  tarvitse. 

Mitä  kauppaopistoihin  yleensä  tulee,  niin  kulkee  Itävalta  kaikista 
maista  etunenässä,  näyttäen  mallikelpoisilla  n.  s.  » kauppa-akatemioillaan » 
hyvää  esimerkkiä  muille  maille.  Sanotut  opistot  ovat  todellisia  ammatti- 
kouluja, joissa  varsinaisilla  kauppa-aineilla  on  pääsijä,  ja  opetus  näissä  ai- 
neissa mitä  tyydyttävimpiä  tuloksia  tuottava. 

Huomattavimmat  Itävallan  kauppakeskikouluista  ovat  y>lViener  Han- 
delsakademien  ja  jfPrager  Handelsakademte»,  jotka  molemmat  ovat 
sikäläisten  kauppasäätyjen  alkuunpanemia.  VVieniläisellä  kauppa- akatemialla 
on  erityinen  kannatusyhdistyksensä,  jonka  hallussa  opiston  ylin  johto  on;  Pra- 
gin  kauppa-akatemiaa  taas  johtaa  kauppayhdistyksen  valtuusto.  Pragin  opisto 
alkoi  vaikutuksensa  v.  1856,  Wienin  opisto  v.  1858. 

Molempain  yllämainittujen  kauppa-akatemiain  järjestys  sekä  ohjelma 
on  jotensakin  sama.  Varsinaisia  akatemialuokkia  on  molemmissa  kolme, 
kukin  yksivuotisella  kurssilla;  sitä  paitsi  on  kummassakin  yksivuotinen  n.  s. 
»Abiturienteucursus»  täydellisen  lyseon  läpikäyneitä  varten  sekä  Wienissä 
sen  lisäksi  valmistava  luokka  ensimäiselle  akatemialuokalle.  Varsinaisen 
akatemiaosaston  ensi  luokalle  pyrkiviltä  vaaditaan,  että  he  ovat  hyvillä  to- 
distuksilla läpikäyneet  neliluokkaisen  alkeiskoulun  (neljä  luokkaa  kymnaasia, 
reaalikymnaasia  tai  reaalikoulua),  joka  määrä  on  siitä  syystä  sopiva,  että 
näiden  koulujen  neljä  ensi  luokkaa  muodostavat  päättyvän  kurssin.  Alin 
ikä,  joka  ensi  luokalle  aikovan  tulee  olla  täyttänyt,  on  14  vuotta;  14-vuo- 
tisia  on  kuitenkin  ainoastaan  muutamia  harvoja,  keski-ikä  kaikkia  kolmea 
luokkaa^  kohti  on*i6 — 19  vuotta.  Oppilaiksi  otetaan  ainoastaan  miespuo- 
Ibia;  naisia  varten  on  erityiset,  tavallisesti  naisyhdistysten  perustamat  ja 
kannattamat  ^kauppaoppilaitokset.  Oppilaiden  paljouden  tähden  ovat  luo- 
kat jaetut  useampiin  rinnakkaisosastoihin,  Wienissä  kukin  luokka  neljään  ja 
Pragissa' kolmeen.  Keväällä  1895  oli  oppilasmäärä  Wienin  kauppa-akate- 
miassa 802,  joista  61  oppilasta  valmistavalla  luokalla,  ja  113  yksivuotisella 
osastolla,^ja  Pragin  kauppa-akatemiassa  425,  joista  9  yksivuotisella  kurssilla. 

»Abiturienteucursus» -luokat,  joissa  pakollisten  aineiden  viikkotuntien 
luku  Wienissä  on~'3o  ja  Pragissa  21,  eivät  muodosta  —  eikä  niiden  tarkoitus- 
kaan   ole    muodostaa  —  mitään  n.  s.  kauppakorkeakoulua,  vaikka  ovatkin 

ylioppilaille  aiottuja,  sillä  yhden  vuoden  kurssilla  on  kauppa- aineissa  mahdo- 
tonta päästä  edes  samoihin  tuloksiin  kuin  varsinaisella  kolmivuotiskurssilla. 

Varsinaisilla  akatemialuokilla  on  viikkotuntien  luku  vakinaisissa  ai- 
neissa 30— '32  ja  vapaaehtoisissa  aineissa  6—8.  Kielistä  ovat  pakollisia 
Wienin  opistossa  saksankieli,  ranskankieli  ja  joko  englannin-  tai  italian- 
kieli, Pragin  opistossa  taas  saksan-,  ranskan-  ja  englanninkieli.  Varsinai- 
silla kauppa- aineilla  on  noin  %  koko  viikkotuntien  luvusta.  Oppimäärät 
eri  aineiasa  ovat  jotenkin  yhtä  suuret  molemmissa  mainituissa  opistoissa. 
—  Lukuvuosimaksut,  joiden  kautta  oppilaitokset  suurimmaksi  osaksi  yllä- 
pidetään, ovat  Wiemssä  160  fi.  ja  Pragissa  150  fl. 

Belgiassa  on  olemassa  korkein  kauppaoppilaitos,  täydellinen  kauppa- 
alan  korkeakoulu,  nimellä  n  Institut  superieur  de  commerce  d^Anvers» 
Antwerpenissä.  Oppilaitos  perustettiin  kauppakamarin  ehdotuksesta  jo  45 
vuotta  sitten.  Sitä  kannattaa  valtio  ja  kaupunkikunta,  jotka  molemmat 
valitsevat  yhtä  suuren  luvun  jäseniä  oppDaitoksesta  huolta  pitävään  johto- 
kuntaan. —  Oppijakso  on  kaksivuotinen.  Vakinaisiksi  oppilaiksi  ensimai- 
seen luokkaan  pääsevät  ne,  jotka  ovat  läpikäyneet  täydellisen  korkeamman 
oppilaitoksen  tai  suorittaneet  vastaavan  sisäänpääsötutkinnon.  Korkeammat 
oppikoulut  Belgiassa  ovat  jaetut  kahteen  rinnakkaisosastoon,  joista  reaali- 
osastoUa  luetaan  jo  m.  m.  suorastaan  kauppa-alaan  kuuluvia  aineita.  Kun 
kauppaopistoon  pyrkivät  melkein  kaikki  siis  jo  pohjakoulussa  ovat  saaneet 
jonkun  verran  ammattitietoja,  niin  on  kauppaopiston  ammattikurssit  voitu 
asettaa  tavattoman  laajoiksi. 

Eri  aineisiin  käytetty  tuntimäärä  on  seuraava:  kauppakonttori  (bureau 
Commercial),  joka  käsittää  konttorityöt,  kirjanpidon  erilaisista  liikkeistä  ja 
kaiken  konttorialalla  esiintyvän  kauppalaskennon,  15  t.  I  luokalla  ja  15 
t.  II  1.;  tavaraoppia  2  -f-  2  t.;  talous-  ja  tilastotiedettä  2  1. 1  luokalla  ja  tar- 
peen mukaan  kerrottaissa  II  luokalla;  kauppamaantieto  ja -historia  3 -f- 2  t.; 
kauppa-  ja  merioikeus  sekä  tullilainsäädäntö  i  -f-  3  ^-^  I^i^^i^  rakennus-  ja 
varustusoppi  II  luokalla  i  t.;  saksankieli  3  -f-  3  ^m  englanninkieli  3  H"  3  ^'> 
hollanninkieli,  joka  on  pakollinen  ainoastaan  belgialaisille,  3  4'  ^  ^m  ^^^^ 
espanjan-  tai  italiankieli  3  -j~  3  tuntia  viikossa.  —  Opetus  käy  melkein 
poikkeuksetta  esitelmittäin. 

Tämän  suuria  vaatimuksia  vastaavan  korkeakoulun  läpikäyneillä  on 
oikeus  valtion  kustannuksella  päästä  pitempiaikaisille  opintomatkoille  kon- 
suleiksi y.  m.  valmistuaksensa. 

Kaikki  edellä  kerrotut  kauppaoppilaitokset,  paitsi  Kööpenhaminan 
kauppa-akatemia,  ovat  siis  perustetut  oppikoulujen  pohjalle.  Pohjakouluna 
kauppakeskikouluille  ovat  yleiset  keskikoulut  tai  porvarikoulut,  ja  kauppa- 
korkeakouluille, jotka  laajuudeltaan  ovat  eri  suuria,  täydellinen  oppikoulu 
eli  lyseo. 

Venäjällä  sitävastoin  on  täydellisemmillä  kauppaopilaitoksilla  pohja- 
koulut  välittömässä  yhteydessä  kauppaluokkien  kanssa  siten,  että  täydellisen 
6-  tai  8-luokkaisen  n.  s.  kauppaoppilaitoksen  4  tai  6  luokkaa  ovat  yleis- 
luokkia  ja  kaksi  ylintä  luokkaa  taas  varsinaisia  ammattiluokkia.  Koska  täl- 
laiset kauppaopilaitokset  ottavat  oppilaita  vastaan  jo  pienestä  pitäen,  niin 
saavat  ne  enemmän  kuin  kylliksi  oppilaita. 

Tärkeimmät  Venäjällä  toimivista  suuremmista  kauppaoppilaitoksista 
ovat  li  Käytännöllinen  Akatemia  kauppatieteitä  vartena  Moskovassa  sekä 
n.  s.  kauppaopistot  Pietarissa,  Moskovassa  ja  Odessassa.  Odessan  kauppa- 
opisto ja  Moskovan  kauppa-akatemia  ovat  sikäläisten  kauppiaskuntien  kan- 
nattamia, toiset  kaksi,  samoin  kuin  useimmat  muutkin  kauppa-oppilaitokset 
Venäjällä,  suurimmaksi  osaksi  valtion.  Kaikissa  mainituissa  opistoissa  an- 
netaan suuri  arvo  kemialle  ja  tavaraopille,  joiden  opetusta  ja  tutkimista 
varten  on  olemassa  suuret  ja  täydelliset  kokoelmat  laboratoorioineen ;  sitä 
vastoin  on  muilla  varsinaisilla  kauppa-aineilla  verrattain  vähäinen  luku  tun- 
teja, paitsi  Odessan  opistossa,  joka  ehkä  parhaiten  vastaa  ammattikoulun 
vaatimuksia,  vaikka  onkin  vaan  6-luokkainen,  kun  sitä  vastoin  toiset  ovat 
8-luokkaisia.  Odessan  kauppaopisto  tulee  kuitenkin  ensi  vuodesta  laajen- 
nettavaksi 7-luokkaiseksi^  jolloin  5  ensi  luokkaa  tulee  muodostamaan  pohja- 
koulun  sekä  seuraaville  kahdelle  kauppa- ammattiluokalle  että  oppilaitokseen 
yhdistettäväksi  aiotulle  korkeammalle  merikoululle. 

Venäjän  rahaasiain  ministerillä,  jonka  valvonnan  alle  kauppa-oppi- 
laitokset nykyään  kuuluvat,  on  kuulemma  aikomus  niiden  parannusten  li- 
säksi, joita  kauppakoulualalla  jo  on  toimeenpantu,  perustaa  pari  kolme 
kauppakorkeakoulua  Antvverpeniiäiscn  korkeakoulun  malliin. 


Niinkuin  edellisestä  käy  selville,  ovat  useimmat  k}'symyksessä  olleista 
ulkomaalaisista  kauppakeskikouluista  2-luokkaisia,  samaten  kuin  useimmat 
meidänkin  kauppaoppiiaitoksistamme,  joista  edellisessä  kirjoituksessa  tehtiin 
selkoa.    Mutta  jos  vertaa  meidän  nykyisiä  kauppaopistojamme  noihin  uiko- 

maitten  2-luokkaisiin  oppilaitoksiin,  niin  täytyy  tulla  siihen  päätökseen,  että 
useimmat  meidän  kauppaopistoistamme  työskentelevät  hyvin  epäedullisissa 
oloissa,  jonka  vuoksi  niitten  tuloksiin  ei  ole  oltu  aina  tyytyväisiä.  Väitetään 
ettei  nykyisistä  kauppaoppilaitoksistamme  ole  kylliksi  käytännöllistä  hyötyä, 
s.  o.  ettei  niissä  annettu  tietopuolinen  opetus  ole  kaikiste  kylliksi  riittävä 
eikä  ammattiaineissa  oppilasta  kylliksi  kypsyttänyt  Kauppaoppilaitosten  tar- 
koitus ei  kyllä  olekkaan  »leipoa»  valmiita  konttoristeja,  vaan  antaa  tarpeel- 
lisissa yleissivistävissä  ja  ammattiaineissa  riittävä  tietopuolinen  perus- 
tus jälkeenpäin  käytännössä  hankittavalle  ammattitaidolle.  Sitä  eivät  kum- 
minkaan useimmat  nykyisistä  kauppaoppilaitoksistamme  voi  tehdä.  Niitä 
rasittaa  näet  se  hankaluus,  että  ne  yhtä  lyhyessä  ajassa  kuin  ulkomaalaiset 
koulut  (2:ssa  vuodessa)  koettavat  tavallisesti  paljoa  vaillinaisemmin  valmis- 
tautuneille oppilaille  opettaa  useampia  aineita  kuin  ulkomaalaiset  oppilaitok- 
set. Niitten  aineitten  lisäksi,  joita  ulkomaalaisissa  kauppaopistoissa  tavalli- 
sesti opetetaan,  tulee  näet  meillä  kaksi  vierasta  kieltä:  toinen  kotimainen 
ja  venäjän  kieli. 

Luulisimme  sen  vuoksi  että  useat  nykyisistä  täydellisen  kansakoulun 
pohjalle  perustetuista  kauppakouluistamme  täyttäisivät  tätä  nykyä  paremmin 
tarkoituksensa,  jos  ne  tyytyisivät  jonkun  verran  vähempään  oppiaineitten 
lukumäärään  kuin  tätä  nykyä,  mutta  opettaisivat  niitä  perusteellisemmin. 
Sen  sijaan  monessa  kauppakoulussamme  nyt  hätäisesti  ja  epätäydellisesti 
läpikäydään  kurssit,  mutta  oppilaan  kypsyttäminen  ja  varmentaminen  ai- 
neeseen jää  täyttämättä. 

Mutta  kauppasäätymme  tarvitsee,  voidakseen  pysyä  pystyssä  ja  ke- 
hittää ajanmukaisesti  korkeampaa  oppia,  täydellisempää  ammattisivistystä, 
kuin  mitä  tällaiset  kauppa-alkeiskoulut  tarjoovat.  Opiston  taas,  jolta  kor- 
keampaa ja  täydellisempää  ammattisivistystä  voitaisiin  toivoa,  tulee  meillä 
välttämättömästi  asettaa  pääsyvaatimukseksi  ensi  luokalle  vähintäin  oppi- 
koulujemme  viiden  luokan  tahi  täydellisen  porvarikoulun  kurssin, 
kuten  Raahen  kauppaopistolla  onkin.  Sittenkään  emme  voi  uskoa  että 
korkeampi  kauppakoulu  meillä  kahden  vuoden  kurssilla  voisi  vastata  niitä 
vaatimuksia,  joita  2-luokkaiset  kauppaopistot  ulkomailla  vastaavat,  pääasialli- 
sesti siitä  syystä,  että  meidän  olomme  vaativat  useamman  vieraan  kielen 
oppimista  kuin  ulkomaan  kauppaoppilaitoksissa  on  tarpeellista.  Lisäksi 
tulee  että  meidän  oppikouluistamme  tulevat  oppilaat  eivät  ole  niin  hyvin 
valmistuneita    ammattikouluja    varten    kuin    oppilaat    useimmissa  ulkomaan 

opistoissa.  Sitä  paitsi  ei  opistolle  ole  eduksi  että  kovin  monia  aineita 
jätetään  vapaaehtoisiksi,  siten  säästäen  ky  liaksi  suurta  viikkotuntien  lukua 
pakollisille  aineille.  Jos  siis  tahdonnme  kauppa-aineiden  opetuksessa  päästä 
yhtä  edullisiin  tuloksiin  ja  samoin  yhtä  hyvälle  kannalle  niissä  kielissä, 
joiden  opetusta  meidän  kauppaolommc  edellyttävät,  kuin  päästään  kaikissa 
täydellisemmissä  ulkomaan  kauppaopistoissa,  niin  on  välttämätöntä  että  5- 
luokkaisen  keskikoulun  pohjalle  perustuva  kauppakeskikoulu  työskentelee 
kolmella  eikä  kahdella  luokalla. 

Olisi  ainakin  toistaiseksi  ehkä  suotavaa,  että  tämän  kolmiluokkaisen 
korkeamman  kauppaopiston  kurssit  voitaisiin  asettaa  siten,  että  ylioppilaat 
voisivat  ilman  sanottavia  vaikeuksia  tulla  toiselle  luokalle  ja  siitä  seurata 
toisten  opetusta  ainakin  useammissa  aineissa.  Tulisi  näet  uudelle  yritykselle, 
jonka  arvatenkin  ainakin  alussa  täytyisi  suureksi  osaksi  turvautua  yksityisten 
uhraavaisuuteen,  vaikeaksi  heti  työskennellä  kahdella  osastolla.  Niinpian 
kuin  varat  sen  sallisivat  ja  olot  vaatisivat,  voitaisiin  tietysti  ryhtyä  jonkun- 
laisten kauppa-akatemiallisten  kurssien  toimeenpanemiseen  kysymyksessä 
olevan  kolmiluokkaisen  koulun  yhteyteen. 

Eri  aineiden  välisen  tuntijaon  tulisi  luonnollisesti  riippua  pohjakou- 
lussa  eri  aineille  käytetystä  tuntiluvusta.  Vieraista  kielistä  eivät  venäjän  ja 
saksankieli  siitä  syystä  tarvitsisi  meillä  vallan  yhtä  suurta  tuntilukua  kuin 
englannin  kieli,  jota  kieltä  pohjakouluissa  ei  lueta.  Toisessa  kotimaisessa 
kielessä,  jonka  perinpohjainen  tunteminen  on  kauppaoloissamme  välttämä- 
tön, ja  jonka  aineen  tuntiluku  pohjakoulussa  on  melkoisen  suuri,  olisi  tunti- 
luku  oleva  jonkun  verran  suurempi  kuin  äidinkielessä.  Yleishistoria  ja 
maantiede  eivät  tarvitsisi  tulla  ollenkaan  kysymykseen,  vaan  ainoastaan 
kauppahistoria  ja  kauppamaantiedc  sekä  kenties  laveampi  kurssi  oman  maan 
historiassa,  kuin  mikä  pohjakoulussa  läpikäydään.  Pikakirjoitus  olisi,  mikäli 
mahdollista,  asetettava  pakolliseksi  aineeksi  kauppakeskikoulun  ensimäisellä 
ja  toisella  luokalla.  Varsinaisille  kauppa-aineille  taas  olisi  saatava  mah- 
dollisimman suuri  tuntiluku.    Tuntijako  eri  luokilla  voisi  ehkä  olla  seuraava : 

I  1.  II  1.  III  1.  Summa  tunt. 

Suomenkieli 2         i  i  •  4 

Ruotsinkieli 3         3  2  8 

Venäjänkieli 3         3  3  9 

Saksankieli 3  3  3  9 

EnglaDninkieli 3  4  3  10 

Ranskankieli 2  2  2  6 

Kirjanpito  ja  konttorityöt     ....  3  4  6  13 

Kirjeenvaihto —  i  2  3 

Kauppa-  ja  politill.  laskento     ....  3  2  2  7 

Geometria i  —  -—  i 

Fysiikka 2  —  —  2 

Kauppaoppi —  i  2  3 

Kauppaoikeus i  2  2  5 

Kauppamaantieto  ja  -historia    ....  3  2  i  6 

Talous-  ja  tilastotiede  sekä  vakuutusoppi  —  22  4 

Kemia  ja  tavaraoppi i  2  2  5 

Pikakirjoitus 2  i  —  3 

Kaunokirjoitus i  —  —  i 


Summa     33       33        33 

Täten  tulisi  viikkotuntien  luku  kaikissa  aineissa  yhteensä  olemaan  33 
kullakin  luokalla.  Jos  ranskankieli  olisi  vapaaehtoinen  aine,  tulisi  pakollis- 
ten aineiden  viikkotuntien  luku  kullakin  luokalla  olemaan  31. 

Koska  tuntijako  edellä  kerrottuun  tapaan  tulisi  huomattavasti  lisää- 
mään eri  aineiden  tuntilukua  nykyisissä  opistoissamme,  niin  tulisivat  kurssit 
3 -vuotisella  opistolla  olemaan  melkoista  täydellisemmät  ja  eheämpää  tu- 
losta tuottavat  kuin  kauppaopistojemme  nykyiset  kurssit. 

Tällaisen  korkeamman  kauppakoulun  tarvitsee  meillä  Suomessa  tällä 
hetkellä  etupäässä  suomenkielinen  kauppasäätymme,  jolla  viime  aikoihin 
saakka  on  ollut  suuria  vaikeuksia  voitettavana  korkeampaa  ammattisivistystä 
tavotellessaan.  Maamme  kaupan  kehittymiselle  olisi  siis  erittäin  tärkeää, 
että  ainakin  yksi  opisto  kysymyksessä  olevaa  laatua  saataisiin  suomen- 
kieliseksi, sitä  suuremmalla  syyllä,  koska  täydellisin  nykyisistä  kauppa- 
oppilaitoksistamme,  s.  o.  Raahen  kauppaopisto,  on  ruotsinkielinen. 

Niinikään  olisi  monesta  syystä  asialle  suotavaa,  että  tällainen  opisto 
ensiksi  perustettaisiin  pääkaupunkiin.  Siellä  on  ensiksikin  helpompi  saada 
kykeneviä  opettajia  kaikkia  niitä  eri  aineita  varten,  joita  opisto  tarvitsee. 
Ja  toiseksi  olisi  tuleville  liikemiehille  paljon  opittavaa,  sekä  yleisen  sivis- 
tyksensä laventamiseksi  että  myöskin  oman  ammatin  alalla,  jos  he  opetus- 
aikansa    saisivat    oleskella    Helsingissä.     Huomauttamista    vielä    ansainnee. 

että  kun  viime  kauppiaskokouksessa  keskusteltiin  täydellisemmän  suomen- 
kielisen kauppaoppilaitoksen  perustamisesta,  niin  pidettiin  toivottavana  että 
sellainen  saataisiin  pääkaupunkiin. 

Mutta  miten  saada  aikaan  tällainen  oppilaitos? 

Kuten  edellisestä  on  käynyt  selville,  ovat  tällaiset  oppilaitokset  ulko- 
mailla useimmiten  syntyneet  kauppayhdistysten  alotteesta  ja  kannatuksella 
ja  sittemmin  saaneet  tarpeellista  kannatusta  asianomaiselta  kunnalta  ja  valti- 
oltakin. 

Samanlainen  on  —  kuten  edellisestä  kirjoituksesta  nähtiin  —  useim- 
pien Suomenkin  nykyisten  kauppaoppilaitosten  Jaita.  Yksi  näistä  (Raahen 
opisto)  on  kokonaan  omien  lahjoituksien  kautta  syntyneiden  varojensa  kan- 
nattama, yksi  (Helsingin)  yksityisen  henkilön  omistama  ja  samalla  valtion 
ja  kaupungin  avustama,  ja  jälellä  olevat  kuusi  (Kuopion,  Oulun,  Porin, 
Tampereen,  Turun  ja  Viipurin)  valtion  ja  kaupunkikunnan  tai  valtion,  kun- 
nan ja  kauppiasyhdistyksen  kannattamaa.  Kuopion  ja  Viipurin  oppilaitok- 
set saivat  valtionapua  jo  ensimäisestä  vuodesta  alkaen  ja  loput  tarvitta- 
vasta summasta  kaupungilta,  joten  siis  niiden  oli  helpompi  päästä  alkuun 
kuin  muiden  paikkakuntain  oppilaitosten,  jotka  vasta  kaksi  vuotta  toimessa 
oltuansa  saivat  kannatusta  valtiolta. 

Mitä  nyt  kysymyksessä  olevaan,  täydellisempään  kauppaoppilaitokseen 
tulee,  niin  lienee  välttämätöntä,  että  liikemiehet  itse  ryhtyvät  sitäkin  alulle 
panemaan  ja  ainakin   aluksi   ottamaan  osaa   sen   rahalliseen  kannatukseen. 

Sopivimpana  keinona  asian  toteuttamiseksi  olisi  ehkä  pidettävä  se, 
että  asiasta  innostuneet  liikemiehemme  ei  ainoastaan  Helsingissä  vaan  myös- 
kin muista  osista  maatamme  muodostaisivat  kannatusyhdistyksen  cli  »osake- 
yhtiön», joka  ottaisi  ylläpitääkseen  kysymyksessä  olevan  oppilaitoksen. 
Samalle  kannallehan  useimmat  yksityisistä  oppikouluistammekin  ovat  jär- 
jestetyt ja  ainakin  muutamat  niistä  —  valtioapua  saatuaan  —  odottamatto- 
man hyvällä  rahallisellakin  menestyksellä. 

Mutta  katsoen  siihen,  että  tämä  oppilaitos  tulisi  muita  oppilaitoksia 
täydellisempänä  vastaamaan  enemmän  koko  maan  tarvetta  kuin  nykyiset 
kauppaoppilaitoksemme,  sekä  myöskin  siihen,  että  tämä  arvatenkin  ainakin 
osaksi  tulisi  myöskin  kasvattamaan  opettajia  alempiin  kauppakouluihin,  pi- 
täisi voida  toivoa,  että  valtio  jo  heti  alusta  alkaen  antaisi  kannatusta  tälle 
yritykselle. 

KustaQDukset  tulisivat  tosin  olemaan  aika  suuret,  mutta  toivottavasti 
ei  valtio  tältäkään  kauppaoppilaitokselta  tulisi  kieltämään  apuansa,  jota 
paitsi  opisto  tuskin  voisi  pystyssä  pysyä.  Mahdollisesti  saisi  kannatus- 
yhdistys yksin  ylläpitää  koulun  luokkain  ensimäisen  vuoden,  vaan  jos 
kerta  yhdistys  kyllin  suureksi  saataisiin,  niin  ei  kannatus  toivottavasti  liian 
rasittavaksi  kävisi.  Kustannukset  3*luokkaisesta  kauppakeskikoulusta  nousi- 
sivat kai  enintäin  noin  35  tuhanteen  vuodessa.  Tuloja  karttuisi  opistolle 
kuitenkin  lukuvuosimaksuista  melkoinen  määrä.  Jos  lukukausimaksu  olisi 
esim.  100  m.  eli  niinmuodoin  lukuvuodelta  200  m.,  niin  tuottaisivat 
oppilasmaksut  —  laskettuina  20  maksavalta  oppilaalta  luokkaa  kohti  — 
12  tuhatta  markkaa  vuosittain. 

Täydellisemmän  kauppaoppilaitokscu  perustaminen  koskee  lähimmästi 
liikemiehiämme  itseänsä.  Jos  heillä  on  halua  ja  innostusta  sellaisen  aikaan- 
saamiseen, niin  tulee  asian  toteuttaminen  olemaan  vaan  ajankysymys.  Toi- 
vottavasti ei  halua  ja  kannatusta  tule  puuttumaan;  olkoon  pienen  Norjan 
kauppiaskunnan  innostus  tässä  suhteessa  hyvänä  esimerkkinä! 

"VValmis  VVesterlund. 


Metsänhaltia. 

(»Skogsräet».) 
Kirj.  Viktor  Rydberg, 
Suom.  Aino  Suonio. 


Björn,  mies  nuor\  uljas  ja  uhkea 

Or  leveä  harteiltansa, 

Ja  muita  hoikempi  varrelta. 

Sekös  keijut  sai  suunniltansa! 

Syysiltana  lähti  hän  pitoihin, 

Valoverhonsa  kuu  loi  oksihin. 

Yön  tuuli  vaan 

Kävi  vinkuen, 

Yli  kangasmaan, 

Läpi  metsien. 


Metsänhaltia.  107 


HäDt^  ahdistus  outo  saartaa. 

Hän  metsää  kaihtaa,  on  rauhaton, 

Ja  katse  taivasta  kaartaa. 

Mut  puut  ne  huojuen  kuiskii, 

Ja  tähdet  ne  kiiluen  tuikkii: 

Käy,  käy,  käy  helmahan  huokaavan  hongikon! 

Hän  käy,  hän  tottelee  käskyä. 

Hänen  metsään  mielensä  palaa, 

Mut  peikot  yön,  petos  mielessä, 

Läpi  hongikon  hiipivät  salaa. 

Kuun  säteistä,  varjoista  oksien. 

He  verkon  luo  satasilmäisen. 

Risujoukossa 

Se  väräjää, 

Joka  puolelta 

Hänet  piirittää. 

Jo  he  ilkkuvat  uhriansa. 

Heräs  hukka  ja  ilves  pesässään. 

Björn  kuuntelee  haaveissansa. 

Tuul^  latvoissa  honkain  soittaa, 

Se  kuiskivi,  kiehtoa  koittaa: 

Käy  syvemmä,  syvemmä  metsähän  eksyttävään! 

Kohu  myrskyn  vaikenee  äkkiä, 
Kesätyyneksi  luonto  saapi. 
Suolammen  päilyvän  äärellä 
Kukat  lehmuksen  lemuaapi. 
Risut,  oksat  metsässä  rasahtaa. 
Hame  harsoinen  kuutamoss'  aaltoaa 
Käden  pehmoisen. 
Poven  valkean. 
Läpi  varjojen 
Näet  kohoovan. 
Sinisilmiin  katsehes  vaipuu. 
Ne  lempeä  leikkivät  ikuista 
Ja  muistot  mennehet  haipuu 


108  Kotimaan  kirjallisuuita. 


Ne  unhoa,  lohtua  tarjoo, 

UtuunelmiD  mielesi  varjoo, 

Yön  rauhassa,  tuutivan,  unisen  hongikon  helmassa. 


Mut  sydämen  kerran  kun  haltia  saa^ 

Et  konsa  voi  vapauttaida. 

Yön  haaveilun  sielusi  halajaa, 

Et  vaimoa  lempiä  taida. 

Nuo  silmät  öisessä  lehdossa, 

Pois  kutsuvat  työstä  ja  toimesta. 

Ilon  hymyä  näy 

Ei  huulillas, 

Ja  aika  käy 

Yhä  majassas, 

Mut  lapsia  löydä  ei  siellä. 

Sä  vanhetut  lietesi  äärehen. 

Tupa  autio  vaan  on  vielä. 

Muu  ci  sua  lohduta,  auta, 

Kuin  kuolema  varma  ja  hauta. 

Yhä  kaiholla  kuuntelet  humua  honkien. 

Alkto^  Murtavia  voimia.    Kuvauksia  katovuoden  1867  ajoilta.    Porvoossa  1896.    Wer- 
ner Söderström.     221  siv.  8: o.     Hinta  3:  60;  sid.  4:  25. 

Tekijä  sanoo  nimilehden  toisella  puolella:  »Tämä  teos  liittyy  jatkona 
ennen  ilmestyneeseen  teokseen  'Puukkojunkkarit',  ollen  kuitenkin  siitä  riip- 
pumaton, itsenäinen  teos».  »Puukkojunkkarit»  ilmestyi  muutamia  vuosia 
sitten,  se  ei  ole  yksistään  kaunokirjallinen  teos,  vaan  sillä  on  myös  kul- 
tuurihistoriallinen  merkitys.  Siinä  näet  kuvataan  tämän  vuosisadan  keski- 
vaiheita Etelä-Pohjanmaalla,  jolloin  tavat  olivat  hurjistuneet,  kuuluisat  puukko- 
taistelut  olivat  ylimmillään  ja  niille  vastapainoksi  oli  syntynyt  synkkä  he- 
ränneisyys.  »Murtavia  voimia»  liittyy  ainoastaan  höUästi  tähän  aikaisem- 
paan teokseen.  Yhteistä  niillä  on  sama  todellinen  tausta,  olot  Pohjan- 
maalla, kansan  luonne,  tavat,  paikallinen  väritys.  Molemmissa  teoksissa 
esiintyvät    myöskin    enimmäkseen    samat    henkilöt.     Mutta,    niinkuin   tekijä 

itsekin  sanoo,  uusi  teos  on  kokonaan  edellisestä  riippuniaton.  Siinä  esiin- 
tyvät henkilöt  ovat  kyllä  samannimisiä  ja  samanluonteisia,  mutta  heidän 
elämästään  kuvataan  uusia  vaiheita  ja  jaksoja,  joiden  ymmärtämiseksi  edel- 
lisen teoksen  tunteminen  ei  ole  tarpeellinen. 

Tälläkin  teoksella  on  todellinen  historiallinen  tausta,  niinkuin  jo  nimi- 
lehdellä sanotaan.  Tapahtumat  ovat  sijoitetut  katovuoden  1867  ajoille. 
Melkoinen  osa  kirjasta  käytetään  suoranaisesti  katovuoden  kuvaamiseen,  ja 
ne  osat  ovat  ehkä  kirjan  paraimpia. 

Kesä  myöhästyy,  ja  kun  se  vihdoin  äkkiä  tulee,  on  se  kylmä,  syksy 
tulee  aikaiseen,  ja  halla  tuhoo  sen  vähän,  mitä  on  kasvanut.  Nälänhätä  on 
kova.  Kerjäläisiä  kulkee  laumoittain  pitkin  teitä,  ihmisiä  kuolee  joka  paik- 
kaan. Ihmiset  köyhtyvät,  taloja,  omaisuutta  kaikenlaista  myydään  veloista. 
Varakkaatkin  velkaantuvat,  joutuvat  perikatoonkin,  monesti  jo  takausten 
kautta.  Avun  tarpeessa  olevia  varten  järjestetään  hoitoloita,  koetetaan  teettää 
yleisiä  töitä,  mutta  hoitoloissa  riehuvat  nälkä-  ja  kuumetaudit,  työntekijät 
ovat  tyytymättömiä,  haluttomia.  On  myös  sydämettömiä  ihmisiä,  jotka 
ovat  valmiit  säälittä  kiskomaan  hädän  ahdistamilta  saatavansa,  käyttämään 
toisten  onnettomuutta  rikastuakseen.  Kurjuus  ja  onnettomuus  on  suuri  ja 
yleinen. 

Elävän  kuvan  antaa  tekijä  katovuodesta.  Moni  kohta  on  vallan  hie- 
nosti ja  sattuvasti  esitetty.  Ranskan  vallankumouksen  ajoilta  kerrotaan, 
kuinka  ihmiset  joutuivat  suunniltaan,  kuolema  kadotti  pelottavaisuutensa. 
Jotain  samantapaista  saivat  luonnottomat  olot  aikaan  katovuotena.  Elämän 
järjestys  oli  ikäänkuin  liikahtanut  paikoiltaan,  nälkä  tukehdutti  luonnolliset 
tunteet,  päästi  monesti  eläimelliset  intohimot  vallalle,  kovetti  ihmisten  mie- 
let, jotta  he  useinkin  välinpitämättömin  silmin  katselivat  kuolemaa,  kovuus, 
välinpitämättömyys,  tylsyyskin  täytti  monen  mielen.  Mutta  suuri  hätä  syn- 
nyttää myös  uhraavaisuutta,  vireätä  toimintaa,  herättää  tunteita,  jotka  har- 
voin pääsevät  näyttäytymään.  Nöyryys  täyttää  kopeankin  mielen,  hellyys 
puhkeaa  kovankin  kuoren  alta  näkyviin. 

Nämä  katovuoden  kuvaukset  antavat  kirjalle  pysyväisemmän  arvon. 

On  tekijä  muitakin  yleisiä  näkökantoja  noudattanut.  Kansan  luonteessa 
ja  tavoissa  on  niillä  seuduin  ollut  paljon  uhkamielisyyttä,  vallattomuutta. 
Näihin  puoliin  perehdymme  edellisessä  teoksessa,  »Puukkojunkkareissa». 
Tässä  näemme  kuinka  nuo  puolet  kansanluonteessa  alkavat  masentua,  pa- 
remmat pääsevät  vallalle.  On  »murtavia  voimia»,  jotka  sen  saavat  aikaan. 
Suurena  voimana  on  yleinen  hätä,  joka  masentaa  myös  ylireunojen  paisu- 
vaa vallattomuutta.  Hyväänpäin  vaikuttavat  myös  kelvolliset  virkamiehet, 
entisen  kelvottoman  nimismiehen  sijaan  on  pitäjääsecn  saatu  mitä  tunnolli- 
sin virkamies.  —  »Murtavia  voimia»  liikkuu  myös  kansan  omassa  keskuu- 
dessa, niitä  ovat  luonteen  lujuus,  järkähtämätön  rehellisyys  ja  horjumaton 
oikeudentunto. 

Tekijä  on  siis  ainettaan  syvästi  miettinyt.  Suunnittelultaan,  voimak- 
kaan, yleisen  taustansa,  ja  todellisten  vaikuttimicnsa  vuoksi  on  teos  ansio- 
kas. Siinä  tekijä  näyttää,  että  kansankirjailijamme  tuotanto  on  oikeutettu 
elämään,  että  se  löytää  kuvattavastaan  alasta  puolia,  jotka  auttavat  sitä 
kohoomaan  taiderunouden  piiriin,  että  se  saattaa  edistyä.  Mutta  samalla 
kuin  tämän  myönnämme,  tulee  meidän  teroittaa  mieliin,  että  kansankirjailijain 
tulee  teoksissaan  koettaa  noudattaa  yhä  ankarampia  vaatimuksia  kokoonpanon, 
eheyden,  esitystavan,  kielen  puhtauden  suhteen,  sanalla  sanoen  yhä  suurem- 
paa taiteellisuutta.  Siinä  suhteessa  antaa  tämäkin  teos  muistutuksiin  aihetta. 

En  malta  olla  lausumatta  ensinnä  paria  yleistä  mietettä,  koska  toi- 
voisin kansankiijailijaimme  niitä  tarkemmin  mietiskelevän. 

Useampia  vuosia  sitten  moitittiin  arvostelussa  kerran  erästä  kerto- 
musta luonnottomaksi  ja  epäjohdonmukaiseksi.  Tekijä  siitä  suuresti  louk- 
kaantui. Todbtaakseen  arvostelun  aiheettomaksi,  kertoi  hän  niin  tarkoin 
todellisuutta  kuvanneensa,  että  hänen  esikuvansa  oli  nostaa  siitä  painokan- 
teen.  —  Ja  sittenkin  on  luultavaa,  että  arvostelija  oli  oikeassa.  Todellinen 
elämä  on  sekin  suuri  romaani.  Mutta  sangen  usein  ei  sitä  kirjaa  osata 
oikein  lukea.  Me  näemme  tapahtumat,  mutta  emme  tiedä  syitä.  Me 
näemme  alun,  mutta  emme  loppua;  tai  lopun,  mutta  emme  tunne  alkua. 
Me  näemme  todellisuudessa  paljonkin,  joka  meistä  voi  näyttää  epäjohdon- 
mukaiselta, luonnottomalta.  Mutta  se  vaan  meistä  näyttää  siltä,  se  ei  ole 
sitä.  Ja  se  meistä  näyttää  siltä  siksi,  ettemme  tiedä  tarpeeksi,  tai  emme 
osaa  katsoa  tarpeeksi  syvälle. 

Romaanin,  kertomuksen  tulee  aina  olla  kokonaisuus,  pienoismaailma. 
Me  emme  saa  lähteä  hakemaan  kirjalle  selitystä  muualta,  vaan  kaikki  seli- 
tys on  saatava  kirjasta  itsestään.  Ainoa,  mistä  saamme  hakea  lisäselityksiä, 
on  tekijän  oma  sielunelämä  ja  ainoastaan  sen  läpi  katsottuna  ulkomaailma. 
Edellytykset,  tapahtumat  ja  tulokset  ovat  kaikki  saatavat  samasta  teoksesta. 
Tapahtumia  ja  tuloksia  ei  saa  olla  teoksessa,  ellei  ole  edellytyksiä;  ja  jos 
edellytykset  on  olemassa,  tulee  tuloksien  seurata.  Jos  lukijassa  on  herä- 
tetty myötätuntoisuutta  tai  vastenmielisyyttä  jotain  kirjan  henkilöä  kohtaan, 
niin  ei  näitä  tunteita  saa  heittää  sikseen,  vaan  niille  on  kummallekin  han- 
kittava tyydytystä.  Kerran  hereille  herätetty  myötätuntoisuus  on  vireillä 
pidettävä  loppuun  saakka,  on  näytettävä  oikeutetuksi.  Sama  on  vasten- 
mielisyyden laita.  Tuskalliselta  tuntuu,  jos  kirjan  alussa  saamme  huonon 
käsityksen  jostain  henkilöstä,  ja  sitten  saamme  nähdä  kuinka  sille  kaikki 
menestyy,  kuinka  hän  elää  sisäisestikin  tyytyväisenä.  Lukijassa  herännyt 
voimakas  vastenmielisyyden  tunne  vaatii  ehdottomasti  jonkunlaista  selvitystä. 

Nämä  ovat  yleisiä  periaatteita,  joita  on  noudatettava  kaikessa  kauno- 
kirjallisuudessa, silloinkin  kuin  on  voimakkain  todellisuuden  tausta  kerto- 
muksella. 

Luonnollista  on,  että  semmoisessa  teoksessa  käin  »Murtavia  voimia» 
on  paljon  henkilöitä,  kerrotaan  piirteitä  syrjäistenkin  henkilöiden  elä- 
mästä. Mutta  henkilöille,  jotka  alussa  ovat  päähenkilöitä,  jotka  suurim- 
massa määrässä  lukijan  huomiota  kiinnittävät,  on  myönnettäviä  etusija 
kautta  koko  teoksen.  Semmoinen  henkilö  on  tässä  Hautalan  Janne.  Ku- 
vernööri antaa  hänestä  erittäin  kauniin  arvostelun.  Hän  sanoo:  »Jos  te 
peritte  tämän  toverinne  ominaisuuksia  ja  jätätte  ne  taas  perinnöksi  lapsil- 
lenne, niin  Suomen  kansa  ei  sorru  koskaan,  vaikka  sillä  olisikin  nälkä». 
Suurimman  myötätuntoisuutensa  tekijä  siis  antaa  Hautalan  Jannelle,  ja  osaa 
sen  lukijassakin  herättää,  hän  on  juuri  noita  »murtavia  voimia».  Hänellä 
olisi  sen  vuoksi  ollut  saatava  etusija  kautta  teoksen.  Hän  alkaa  lopulla 
teosta  yhä  enemmän  joutua  syrjään.  Lukija  olisi  mielellään  halunnut  hä- 
nestä kuulla  enemmän,  olisi  ollut  kiitollinen  useammasta  kuvaavasta  piir- 
teestä, pikkutapahtumasta.  —  Myönnämme  mielellämme,  että  Hautalan  Janne 
monessa  suhteessa  on  hyvin  kuvattu,  luonne  todellisesti  ja  johdonmukaisesti 
esitetty.  Taiteellisen  esityksen  kautta  olisi  hänet  pitänyt  saattaa  enem- 
män etupintaan.  —  Samoin  nimismies  Grönberg.  Alusta  päättäen  odottaa 
saavansa  kuulla  hänestä  enemmän  kuin  saa.  —  Jonkun  verran  koskee  sama 
muistutus  muutamia  muitakin. 

Siikalahden  Mikko  herättää  melkein  enimmin  vastenmielisiä  tunteita 
lukijassa.  Ei  hän  kuitenkaan  tunnu  täysin  johdonmukaisesti  kuvatulta.  Toi- 
sin ajoin  hän  on  mitä  häijyin  roisto,  jonka  sydämmestä  ei  kuulu  ainoata- 
kaan inhimillistä  säveltä.  Ei  hän  kuitenkaan  kaikkia  päätöksiään  pane  käy- 
täntöön, johon  syy  jää  selviämättä.  Ulkonaisesti  hänelle  kaikki  menestyy, 
emmekä  saa  tietää,  että  hän  sisässään  koskaan  tuntisi  masennusta,  risti- 
riitaisuutta. Tosin  viitataan  lopussa,  että  hänelle  on  jotain  ikävyyksiä  tu- 
lossa, mutta  kirja  loppuu  siihen.  Hänen  suhteensa  lukija  ei  tule  oikein 
tyydytetyksi.  On  kirjassa  muitakin  suhteita,  joita  ei  ole  selvitetty,  ja  eten- 
kin on  useita  aiheita,  joita  ei  ole  käytetty.  Teos  on  suunnittelultaan  pal- 
jon rikkaampi,  kuin  suoritukseltaan. 

Tyylin  suhteen  toivoisin  tekijän  asettavan  vaatimuksensa  korkeam- 
malle. Jokainen  vertaus  ei  ole  sopiva  vaikka  se  on  sattuva.  Kovin  ru- 
malta kuuluu  esim.  lause:  »Sakariston  ovi  oksensi  ulos  miehet».  Moni  sana 
saattaa  kyllä  olla  kansanomainen,  mutta  on  kuitenkin  ruma  kirjakielessä 
käytettäväksi.  Saisi  myös  enemmän  karsia  murteellisia  sanoja,  semmoisia 
kuin  esim.  liiveri  y.  m. 

Tekijä  on  viimeisissä  teoksissaan  suuresti  kehittynyt.  »Murtavia  voi- 
mia» antaa  paljon  miettimisen  aihetta,  vaikuttaa  toisin  kohdin  syvästi,  suun- 
nittelussa on  suuruutta  ja  rohkeutta.  Olisi  tekijän  sen  vuoksi  kaikissa  suh- 
teissa asetettava  maalinsa  korkealle,  sen  kautta  hän  saavuttaisi  yhä  laajem- 
man    lukijakunnan   ja    pysyväisemmän    sijan    meidän    kirjallisuudessamme. 

Ovathan  ne  tarkoitusperiä,  joiden  vuoksi  kannattaa  työtä  tehdä. 

o.  R. 

Kauppis-Heikkij  AViina,  Porvoossa  1896.  Werner  Söderström.  128siv.8o.  Hinta  2:  25. 

Rauppis-Heikki  on  monessa  suhteessa  aivan  vastakkainen  Alkiolle. 
Tämä  kuvaa  laveasti  kuvattavansa,  henkilöitä  on  lukuisasti,  syrjäisemmätkin 
saavat  melkoisen  osansa.  Kauppis* Heikki  sitävastoin  rajoittuu  yhteen  pää- 
henkilöön, muille  annetaan  vaan  vähän  sijaa.  Tämä  piirre  on  hänellä 
yhteinen  Juhani  Ahon  kanssa.  Muussakin  muistuttaa  hän  Juhani  Ahoa. 
Koetetaan  saada  sisäinen  sielunelämä  etusijaan,  kuvata  sen  vaihdoksia, 
edistymällä  hitaasti  pieniä  yksityisseikkoja  myöten.  Mutta  tämmöinen  suppea, 
rajoitettu,  psykolooginen  kirjallinen  suunta  vaatii  paljon  taiteellisuutta.  Ja 
epäilemättä  on  Kauppis-Heikilläkin  siinä  suhteessa  paljon  saavutettavaa. 
Väärin  on  kuitenkin  luulla,  että  pelkkä  sielunelämän  kuvaus  riittää  kirjan 
aiheeksi.  Vaaditaan  jotain  muuta  lisäksi.  Sielunelämässä  täytyy  olla  sem- 
moinen sisällys,  että  sitä  maksaa  vaivaa  kertoa. 

Kolmannen  kerran  on  nyt  Kauppis-Heikki  ottanut  kansannaisen  elä- 
män vaiheet  kuvatakseen.  Ensikerran  kuvaa  hän  Viijan,  sitten  Laaran  ja 
nyt  Aliinan.  —  Viija  jätti  pysyväisen  muiston  lukijan  mieleen.  Ylentävänä 
voimana  on  siinä  se  syvä  myötätuntoisuus,  jota  tekijä  tuntee  hieno-  ja 
hyvätunteista  Viijaa  kohtaan,  jonka  vaiheet  olivat  niin  surullisia,  mikä  sama 
myötätuntoisuus  herää  lukijassakin.  —  Laara  sitä  vastoin  on  ainakin  näiden 
rivien  kirjoittajan  jättänyt  kylmäksi.  Siinä  on  omituinen  luonne,  ja  epäile- 
mättä todellinen.  Kuvaus  on  johdonmukainen.  Eikä  Laaralta  voida  kieltää 
jonkunlaista  luonteen  voiman  suuruutta.  Mutta  siinä  ei  ole  mitään,  joka 
olisi  mieltä  lämmittänyt.  Mieleen  pyrki  ajatus,  mitä  minulla  siitä  on,  että 
olen  näihin  ihmisiin  tutustunut. 

Aliina  on  paljoa  enemmän  Viijan  kuin  Laaran  kaltainen.  Kummas- 
sakin on  tuota  herkkätuntoisuutta,  johon  kaikki  ulkoa  tulevat  vaikutukset 
sattuvat  syvästi.  Vastakkaisia  ne  ovat  molemmat  Laaralle,  joka  oman 
sisäisen  tylyn  voimansa  kautta  vastuksista  huolimatta  saavuttaa  maalinsa. 
Viija  on  passiivinen,  luonne,  ulkonaiset  kovat  kohtalot  suuntaavat  hänen 
elämänsä  surulliseen  loppuun.  Aliinassa  myös  sisäinen  sielunelämä  kehittyy 
ja  muodostuu,  ja  se  vaikuttaa  takaisin  hänen  ulkonaiseen  elämänjuoksuunsa. 
Tämän  vuoksi  jo  Aliina  on  asetettava  ylemmä  edellisiään.  Siinäkin  on 
sillä  ansio  toisten  ohi,  että  sillä  on  yleisempi  tausta,  suuri,  todellinen 
kultuurivirtaus  vaikuttaa  päähenkilön  luonteen  kehitykseen.  Tämän  vuoksi 
sisällys  tulee  rikkaammaksi  ja  herättää  lukijassa  monipuolisempaa  mielen- 
kiintoa. 

Aliina  on  varakkaan  talollisen  tytär,  jonka  elämänvaiheita  seurataan 
akutta  lapsuuden  ja  nuoruuden  kehitysajan.  —  Lapsena  hän  viettää  joten- 
sakin umpinaista  elämää.  Hänessä  herää  halu  kouluun,  jossa  hän  kehittyy 
edukseen.  Mutta  hänessä  on  paljon  itsekkäisyyttä,  hän  haluaa  kohota 
yhteiskunnassa,     haluaa    paeta    ikäviä    kotioloja.     Kansanopistossa    hänelle 

vasta  selviää  hänen  elämäntehtävänsä.  Hän  päättää  jäädä  kotiin,  autta- 
maan äitiään,  lohduttamaan  häntä,  sovittamaan  ja  hyvittämään,  mitä  hänen 
isänsä  on  rikkonut.  Hän  päättää  jäädä  velvollisuuttaan  täyttämään,  vaikka 
se  tuntuukin  raskaalta. 

Aliinalle  tuottaa  paljon  kärsimystä  hänen  isänsä.  Isä  on  kevytmieli- 
nen viettelijä,  monen  turmioon  saattaja.  Jo  lapsena  tulee  Aliina  huomaa- 
maan isän  pahat  puolet,  ja  saa  niistä  kärsiä  pilkkaa,  häpeätä  ja  nöyryy- 
tystä. Vanhempana  hänen  kihlauksensa  rikkoutuu  sen  vuoksi.  Melkein 
liialliselta  tuntuu,  että  hänen  kansanopistossa  olonsakin  pitää  keskeytyä 
samasta  syystä.  —  Mutta  Aliinalle  on  isä  hyvä,  hänellä  on  tarve  tehdä 
hänelle  mieliksi,  hyvittääkseen  rikoksiaan.  Aliinan  äiti  on  kärsivä  nainen, 
jommoisia  kansan  keskuudessakin  varmaan  löytyy  paljon.  Hän  koettaa 
kärsiä  ja  korjata  pahan  hyvällä.  —  Nämä  puolet  vanhemmissa  varmaan 
vaikuttavat,  että  Aliina  kärsimysten  kautta  jalostuu,  eikä  kovetu. 

Yleinen  virtaus,  joka  niin  hyvästi  vaikuttaa  Aliinan  luonteen  kehityk- 
seen, on  kansansivistyttämistyö,  kansakoulu  ja  sitten  kansanopisto. 

»Aliina»  on  siis  kirja,  jota  myötätuntoisuudella  lukee.  Uutta  kansan- 
elämän kuvauksille  yleensä  on  luullakseni  tässä  teoksessa  selvästi  tajuttu 
kehitys  velvollisuuden  täyttämiseen. 

Ulkonaisessa  esitystavassa  on  tekijä  epäilemättä  yhä  edistynyt.  Saisi 
tekijä  kuitenkin  enemmän  ajatella  laajentuvaa  lukijakuntaa,  ja  sen  vuoksi 
koettaa  yhä  pyöristää  esitystään.  Myös  saisi  koetella  käsitellä  arkaluon- 
toisia seikkoja  hellävaraisemmin,  eihän  aine  siitä  kärsisi,  mutta  lukijakuntaa 

se  lisäisi. 

o.  R. 


Immi  Hellin^  Aune.    Helsingissä  1896,  Otava.  149  siv.  8:0  ja  yksi  kuva.  Hinta  2;  25. 

Usein  kuulee  vanhempien  valittavan,  että  suomenkielisellä  nuorisolla 
on  niin  vähän  varaa  valita  luettaviansa,  ja  tuo  sopivien  kirjojen  puute  on 
monestikin  ollut  syynä  siihen,  että  nuoriso  on  saanut  käsiinsä  kirjoja,  jotka 
ovat  alkujaan  aiotut  kypsempää  ja  vakaantuneempaa  ikäastetta  varten.  Ja 
kun  nuoriso  kerran  on  saanut  makua  tämmöiseen  kirjallisuuteen,  jännittä- 
viin romaaneihin  ja  rakkausjuttuihin,  niin  on  selvää,  ettei  enää  varsinainen 
nuorisokirjallisuus  maistu.  Tätä  seikkaa  tähtäsi  varmaankin  se  lausunto, 
jonka  kerran  kuulin  eräältä  kirjankustantajalta,  että  nuorisokirjallisuutta, 
suomenkielistäkin,  meillä  kyllä  on,  mutta  meillä  ei  ole  nuorisoa. 

Mutta  jos  nuorisomme  on  kääntynyt  pois  siitä  kirjallisuudesta,  joka 
siUe  varsinaisesti  on  aiottu,  niin  ei  syy  suinkaan,  niinkuin  jo  viitattiin, 
yksinomaan    eikä   edes    etupäässä    ole    nuorison.     Ensinnäkin   ovat  harvat 

kirjailijat  ylimalkaaDkin  onnistaneita  Duorisonkirjailijoita,  sillä  ei  ole  niinkään 
helppoa  ymmärtää  nuorisoa,  ajatella  sen  ajatuksilla  ja  tuntea  sen  tunteilla. 
Mutta  lisäksi  ovat  nuo  suomenkieliset  nuorisokirjat,  joita  meillä  muka  mai- 
nitun kustantajan  mielestä  on  niin  runsaasti,  useinkin  aivan  vanhentuneita 
ja  peräti  kurjasti  suomennettuja.  Meidän  aikanamme,  jolloin  pannaan  niin 
suurta  arvoa  sujuvaan  tyyliin,  kauniiseen  kieleen  ja  runollisiin  luonnon- 
kuvauksiin, jolloin  käännökseltäkin  vaaditaan  melkein  yhtä  paljo  kuin  alku- 
peräiseltä teokselta,  asetetaan  tietysti  suuria  vaatimuksia  nuorisokirjallisuu- 
dellekin, ja  syylläkin,  sillä  jos  jollekin,  niin  nuorisolle  pitäisi  tarjota  puh- 
tainta, parasta  ja  hienointa  henkistä  ravintoa.  Ihmekö  siis,  että  ne  kirjat, 
jotka  eivät  täytä  nykyajan  vaatimuksia,  eivät  voita  suurempaa  lukijakuntaa 
nuorisonkaan  piirissä,  jolla  useinkin  on  hyvä  arvostelukyky  ja  vaisto- 
mainen tunne  erottamaan  hyvää  huonosta. 

Uusi  suomalainen  nuorisonkirjailija  on  siis  näin  ollen  ilolla  terveh- 
dittävä ilmiö.  Neiti  Helldnin  Aune,  hänen  esikoisteoksensa,  on  kuvaus 
nuoren  13-vuotiaan  tytön  elämästä,  ja  tekijän  on  onnistunut,  nojautumatta 
niihin  lukuisiin  tyttömalleihin,  joita  on  tarjona  englantilaisessa  nuoriso- 
kirjallisuudessa, luoda  itsenäinen,  eheä  kuva  kuvattavastansa. 

Aune  on  varakkaan  isänsä  ainoa  lapsi.  Hänellä  on  kaikki  elämän 
ilot  ja  onnet  tarjona,  mutta  hän  ei  voi  nauttia  niistä,  sillä  hän  on  rampa 
ja  sairautensa  kautta  sidottu  huoneeseensa  ja  vuoteeseensa.  Mutta  sielläkin 
hän  luo  itselleen  oman  maailmansa,  ja  pitkinä  tuskan  ja  kärsimysten  het- 
kinä kehittyy  hänen  henkinen  elämänsä  sitä  voimakkaammaksi  ja  puhkeaa 
täyteen  kukoistukseensa.  Hän  tuntee  tarvitsevansa  hänkin  elämäntyötä  ja 
tehtävää,  hän  tahtoo  jotain  tehdä  lähimäistensä  hyväksi,  etenkin  kurjuutta 
ja  onnettomuutta  kärsiville.  Erityisen  huolenpitonsa  alaiseksi  hän  ottaa 
pienen  sanomaldidenmyöjän,  Laurin,  joka  ryysyisissä  vaatteissaan  ja  vilusta 
väristen  kiipeää  korkeihin  kivitaloihin  ja  raskaitten  puukenkiensä  kopinalla 
häiritsee  parempiosaisten  aamu-unta.  Aune  antaa  hänelle  lämpimiä  vaat- 
teita, ja  joka  aamu  hän  saa  »lämmitystä»,  maitoa  ja  vehnäistä.  Joka 
sunnuntai  hän  saa  olla  Aunen  vieraana,  ja  tuon  köyhän,  yksinkertaisen  pojan 
ja  rikkaan,  hienon  tytön  välillä  syntyy  lämmin  ystävyydentunne. 

Yhdessä  he  miettivät,  miten  he  voisivat  tehdä  hyvää  köyhille,  kärsi- 
ville lapsiraukoille.  Ja  he  päättävät  suuriksi  tultuansa  rakentaa  lasten- 
kodin maalle  johonkin  tienristeesen,  niin  että  kaikki  kodittomat  lapset  sinne 
helposti  löytäisivät.  Laurista,  hänestä  tulisi  lasten  opettaja,  kun  hän  ensin 
saisi  valkolakin  päähänsä. 

Tuo  pieni  Lauri,  köyhän  työmiehen  poika,  joka  alituisesti  saa  kärsiä 
vilua,  nälkää  ja  emintimänsä  nuhteita,  hän  kuuntelee  ihmeissään  Aunen 
puheita,  jonka  ystävjrys  ja  auttavaisuus  tuntuu  hänestä  aivan  käsittämättö- 
mältä. Mutta  kuinka  hänestä  voisi  tulla  ylioppilas,  tuskin  hän  saattoi 
käydä  kansakouluakaan  loppuun  saakka  I 

Aunen  askollisena  auttajana  ja  neuvojana  on  hänen  vanha  hoitaiansa 
yksinkertainen,  mutta  hyväsydäminen  ja  jumalinen  Leena.  Ihmeellisellä 
hienotuntoisuudella  hän  johtaa  Aunea,  opettaa  häntä  tyytyväisyydellä  kärsi- 
mään kohtaloansa  ja  olemaan  kiitollinen  Jumalalle  kaikesta  hyvästä,  mikä 
hänen  osakseen  on  tullut.  Aunen  mieli  käy  yhä  nöyremmäksi,  kiitolli- 
semmaksi ja  uhraavaisemmaksi,  ja  kun  kuolema  vihdoin  katkaisee  hänen 
lyhyen  elämänsä,  joka  on  ollut  niin  rikas  sekä  kärsimyksistä  että  onnesta, 
niin  hän  astuu  pelotta  tuntemattomaan  elämään,  sillä  hänen  elämänsä 
purtta  on  ohjaamassa  voimallisin  käsi. 

Erittäin  hienosti  ja  kauniisti  on  tekijä  myös  kuvaillut  isän  ja  tyttären 
suhdetta.  »Aune,  iloni»,  niinkuin  isällä  oli  tapana  sanoa,  oli  hänelle  sano- 
mattoman kallis,  ja  hän  olisi  vaikka  tähtösen  taivaalta  antanut  tyttärelleen, 
jos  hänellä  vain  olisi  ollut  siihen  voimaa.  Mutta  sitä,  mitä  Aune  kipeim- 
min olisi  kaivannut,  sitä  hän  ei  millään  rahalla  eikä  voimalla  voinut  antaa 
hänelle  —  terveitä  jalkoja. 

Pieni  sanomalehdenmyöjä  varttui  mieheksi,  ja  kerta  kiilsi  kultainen 
lyyry  hänenkin  otsassansa.  Nyt  kun  hän  jo  oli  niin  lähellä  päämaaliaan, 
kun  hän  olisi  voinut  tulla  opettajaksi  Aunen  lastenkotiin,  niin  hän  ei  löytä- 
nyt muuta  kuin  pienen  valkoisen  marmoriristin  hautausmaalta.  Mutta 
vaikka  Aune  oli  poissa,  niin  hän  oli  hengessä  kuitenkin  häntä  lähellä,  ja 
Annen  asia  oli  hänenkin  elämänsä  korkein  tarkoitus.  Mutta  toteuttaakseen 
tätä   tarkoitusta  hänen  ei  tarvinnut  rakentaa  taloja  eikä  kivilinnoja. 

Tämä  pieni  kirjanen,  jonka  jokaiselta  sivulta  huokuu  lukijaa  vastaan 
lämmin,  itsckkäisyydestä  vapaa  rakkaus,  rakkaus  ei  ainoastaan  kodin  ahtaan 
piirin  jäseniä  kohtaan,  vaan  koko  jakamatonta  ihmiskuntaa,  etenkin  köy- 
hiä ja  kärsiviä  kohtaan,  on  varmaan  herättävä  vastakaikua  monen  terveenkin, 
elämänhaluisen  ja  iloisen  nuoren  tytön  hellässä  sydämessä.  Tekijän  on 
onnistunut  ajaa  vakavaa  asiatansa  tekeytymättä  väsyttäväksi  ja  pitkäpiimäi- 
seksi, mutta  eri  mieltä  voi  olla  siitä,  eikö  joku  iloisempi  aihe  olisi  ollut 
sovebaampi  nuorisolle.  Mielestäni  koko  se  luku,  jossa  niin  turhan  tar- 
kasti kerrotaan  parhaallaan  tapahtuvasta  leikkauksesta,  olisi  voinut  jäädä 
kokonaan  pois.  Eihän  nuorisolle  tarvitse  paljastaa  elämän  kärsimyksiä  siltä 
puolelta,  sillä  tuollainen  kohtaus  ei  voi  siinä  herättää  muuta  kuin  kauhis- 
tusta. Hiukan  liioitellulta  tuntuu  sekin  seikka,  että  13-vuotias  tyttö  voi 
ominpäin  lahjoitella  kymmenmarkkasia  kasvavalle  pojalle  sekä  häntä  itse- 
änsä varten  että  muille  jaeltavabi.  Olisihan  ollut  paljon  luonnollisempaa, 
jos  lahjoitus  olisi  ..käynyt  esim.  Leenan  kautta,  sillä  vaikka  poika  olikin 
tavattoman  kelvollinen  luonteeltansa,  niin  voisihan  ainakin  olettaa,  että 
kiusaus  olisi  saattanut  käydä  liian  suureksi.  Kyllähän  kuulee  varakkaiden 
vanhempien  lapsista,  jotka  keltään  kysymättä  voivat  jaella  rahojansa,  mutta 
tokkopa  hekään  leikkivät  kultakolikoilla?  Kieli  on  rikasta  ja  runollista, 
luonnonkuvaukset  paikoittain  hyvin  sattuvia  ja  onnistuneita.     Tehdäksemme 

pari  pientä  muistutusta,  olisi  ollut  suotavaa,  ettei  tekijä  niin  runsaasti  käyt- 
täisi subjektia  predikaatin  jäljessä  jälkilauseessa  tai  verbinmääräyksen  lausetta 
alottaessa,   jommoinen    sananjärjestys    on    ruotsinmukaista    (esim.:     Ja  kun 

Aune  lepäsi ,  tiesi  hän  —  — .    'Ak\^^  veti  Leena .  Tavallista 

aikaisemmin  ennätti  hän  —  —  jne.  jne.)  Kysymysmerkillä  loppuvan 
sitaatin  jälkeen  näyttää  tekijä  pitävän  velvollisuutenaan  aina  käyttää  isoa 
kirjainta,  esim.:  Pidätkö  sinä  kukista?  Kysyi  Aune  ja  näytti  Imurille  kie- 
lojaan.  —  —  ja  mitä  sinä  vastasit?  Ivasi  emintimä.  —  Minkätähden 
kuiskailemme?  Oli  Aune  kysynyt.  —  Iso  kirjain  näyttää  tässä  aivan  kuin 
puusta  pudonneelta  keskelle  lausetta,  sillä  eihän  tässä  ala  uusi  lause  kysy- 
mysmerkin jälkeen. 

Painovirheitä  on  kirjassa  runsaasti,  joita  etenkin  nuorisokirjassa  ei 
saisi  lainkaan  olla. 

Toivomme  että  tämä  kirja  löytää  tiensä  lukuisiin  koteihin  ja  voittaa 
etenkin  nuorten  tyttösten  suosion.  Astukoon  nuori  kirjailijamme  alotta- 
maansa  polkua  ja  rikastuttakoon  Suomen  suomenkielistä  nuorisokirjallisuutta 
sujuvan  kynänsä  ja  vilkkaan  mielikuvituksensa  tuotteilla! 

H.  s. 


Ilmi  Hallsten  ja    Lilli  Lilius,  Kodin  sanasto.     Kotikielen  seuran  antaman  toimen 

johdosta   ja   sen    avulla    toimittaneet .     Svensk-finsk  Ordbok  för  hemmet. 

Pi    uppdrag    af   Kotikielen  seura  och  under  dess  medverkan  utgifven  af . 

Porvoossa    1897,  Werner  SMerström.  IV  +  159  siv.  pientä  8:0.     Hinta  2:  25. 

Sitä  myöten  kuin  suomenkieli  ulkonaisilta  esteiltä  on  päässyt  eri 
sivistys-  ja  toiminta-aloille,  on  sen  käyttämistä  koetettu  erityisillä  apuneu- 
voilla helpottaa  ja  vakaannuttaa.  Täten  syntyneiden  ammattisanastoiden 
sarjaan  nyt  ilmoitettavamme  suoranaisesti  kuuluu. 

Käsittelemäänsä  alaan  nähden  on  sillä  miltei  suurempi  yleismerkitys 
kuin  millään  muulla  ammattisanastolla.  Jokainenhan  tietää,  miten  tärkeä 
kotoinen  puhe  on  koko  kielen  käytännölle  ja  kehitykselle.  Onhan  se  ala 
kielessä  tavallaan  yhteisintä  kaikille  sitä  puhuville.  Sen  ensiksi  opimme  ja 
sen  pohjalla  sitten  vaurastumme  kieltä  käyttämään  ja  viljelemään  eri  aloilla. 

Puhekieltä  rumentavat  muukalaisvoittoisuudet  ja  murteellisuudet  ovat 
meillä  tehneet  puhdistamisen  ja  vakaannuttamisen  hyvin  suotavaksi.  Mikäli 
tämä  toive  koskee  kielen  sanastollista  puolta  kotielämän  piirissä,  luulemme 
tarjona  olevan  apuneuvon  avulla  päästävän  hyviinkin  tuloksiin,  jos  vain 
sen  neuvoa  niin  ahkerasti  kysytään,  kuin  asia  ansaitsee. 

Vaikeampi  kuin  jonkun  ammattisanaston  teossa  on  tätä  suunnitellessa 
ollut  aineen  rajoitus.  On  kuitenkin  mielestämme  osattu  oikeaan  siinä,  että 
on    etupäässä    pidetty    silmällä  sivistyneen,  varsinkin  kaupunkilaiskodin  tar- 


Kotimaan  kirjallisuutta,  117 


peitä.  Varsioaisiio  maalaisoloihin  kirjan  vaikutus  luontevimmin  ulottuneekin 
vasta  välillisesti  tätä  tietä. 

Sanain  valinta  jääpi  sittenkin  vielä,  niinkuin  esipuheessa  huomaute- 
taankin, »johonkin  määrin  mielivaltaiseksi  tai  subjektiiviseksi».  £i  siis  ihme 
että  sanastosta  joku  saattaa  turhaan  etsiä  kaipaamaansa  sanaa.  Luulemme 
varaston  sentään  jotakuinkin  hyvin  vastaavan  niitä  vaatimuksia,  joita  tekijät 
sille  ovat  asettaneet.  Summittaisen  laskumme  mukaan  sisältää  se  noin  7000 
ä  8000  rubriikkisanaa  ja  lausepartta.  Niissä  ovat  esim.  asunto,  sen  eri  osastot 
ja  osat,  huoneiden  sisustus  huonekaluineen  ja  koristeineen,  varsinkin  keittiö- 
osasto  ja  ruokatalous  lukemattomine  esine-  ja  ainesnimineen  ja  askareineen, 
vaatekammio  sisällyksineen,  vaatteiden  valmistus-  ja  hoitotavat  ja  esineet 
runsaasti  ja  monipuolisesti  edustetut.  Niinikään  näemme  kodin  ympäristön 
esineineen,  löydämme  tavallisimmat  sanat  hienompien  ja  karkeampien  käsi- 
töiden, maitotalpuden,  puutarhan,  siipi-  ja  muun  karjanhoidon,  vieläpä 
leikkien  ja  urheilun  alalta.  Ammattilaisista,  joiden  apua  koti  tarvitsee,  on 
mainittu  varsinkin  ne,  joiden  kanssa  keittiöd  kautta  ollaan  tekemisissä: 
korfmakarej  kopparslagare^  sotare,  sömmerska,  strykerska,  bykerska. 
Mutta  olisikohan  ollut  suotta  lisätä  vielä  esim.  buntmakare,  forman, 
slagtare,  vieläpä  kusk^  mjölkkusk,  tidningspojke?  Eihän  pyytä  pidettäne 
liian  suurena  herkkuna  suomalaisessa  kodissa,  kun  se  on  jäänyt  muiden 
syötävien  lintujen  joukosta  pois?  »Sähkön  aikakaudella»  olisi  sähkövalon- 
kin mahdollisuus  ollut  lukuun  otettava.  Turhaan  olemme  etsineet  sanas- 
tosta sukulaispiirin  eri  jäsenten  nimityksiä.  Tottahan  sentään  »far-  ja  mor- 
brorit»,  »fasterit»,  »musterit»  ja  muut  »tantit»,  »svägerskat»  ja  muut 
samantapaiset  puhuttelusanat  jo  olisivat  perattavat  suomalaisesta  kotikie- 
lestä. Mielellään  soisi  sanastosta  löytävänsä  jonkun  verran  suomalaista 
seurustelufraseologiaakin,  jota  joka  kodissa  tarvitaan  yhtä  paljon  kuin  esim. 
sanoja  juvel^  Champagne,  likör,  rajolera.  Yleensä  näyttää  henkisempien 
käsitteiden  piiri  olevan  heikoimmin  edustettuna. 

Oikeinkirjoituksessa  tekijät,  paria  kolmea  poikkeusta  lukuun  ottamatta, 
merkitsevät  lainasanoissa  tähän  asti  tavallisesti  pitkäksi  lausutun  korottoman 
vokaalin  yhdellä  merkillä,  korollisen  kahdella,  esim.  basari,  liköri,  sireni, 
kanini,  karmini;  karmosiini.  Tästä  ja  teoksen  suomenkielestä  jätämme 
sananvuoron  »Virittäjälle»,  joka  siitä  on  luvannut  antaa  seikkaperäisen 
arvostelun.  Yksityiskohtiin  menemättä  sanomme  vaan  esitettyjen  suomalais- 
ten nimien  ja  termien  yleensä  meitä  miellyttäviin.  —  Monen  kielioppinsa 
unohtaneen  varalle  olisi  taivutusviittauksia,  joita  on  esim.  siv.  2  ja  3,  ollut 
syytä  tehdä  enempikin. 

Ensimäisenä  alallaan  ei  sanasto  ole  aiottukaan  täydellisestä  käy- 
mään, vaan  se  vetoaa  suomalaisen  yleisön  myötävaikutukseen,  kehottaen 
käyttäjiään  lähettämään  Kotikielen  seuralle  lisiä  ja  muutosehdotuksia  mah- 
doltista  lisävihkoa  tai  uutta  painosta  varten.    Mutta  muistutusta  ansaitsevat 

seikat  ovat  vcrrattaiD  vähäpätöiset  kirjan  ansioiden  rinnalla,  jonka  vuoksi 
sen  ilmestymistä  on  ilolla  tervehdittävä.  Se  täyttää  kauan  tunnnetun  ja 
tunnustetun  tarpeen  ja  ansaitsee  siis  kaikkien  kansalaisten  huomion,  etenkin 
naisten,  joiden  vaikutusvaltaa  kodin  ja  kansankin  kieleen  kuvaa  parhaiten 
sana  »äidinkieli».  Naislukijoihin  vetoaa  kirja  sitä  paremmin  toivein,  kun 
se  itse  on  todistus  suomenkielisen  sivistyneen  luokan  naisissa  elävästä 
kielensä  viljelemisen  ja  vaalimisen  harrastuksesta. 

Siisti  ulkoasu  ja  kohtuullinen  hinta  auttakoot  nekin  puolestaan  kirjan 
levenemistä. 

E.  A.  E. 


Juhani  Sjöström,  Korpien  povessa.    Kuvauksia  itäisestä  Karjalasta.    Kirjoittanut  ja 
kuvat  piirtänyt ,  Helsingissa  1896,  Otava  78  siv.  8:o.    Hinta  1;  75. 

Omituisimpia  maakuntia  koko  maassamme  on  varmaankin  Karjala. 
Sen  eri  osien,  pohjois*,  itä-  ja  etelä-Karjalan,  elämäntavat  ja  olot  ovat 
yhtä  erilaisia  keskenänsä  kuin  ne  yhteensä  ovat  poikkeavia  muun  maamme 
elosta  ja  oloista.  Tavallisin  kuva  karjalaisesta  kansanmiehestä  lienee  mo* 
nella  maamme  länsi-  ja  etelä-maakunnan  asukkaalla  se,  jonka  hän  on  itsel- 
leen muodostanut  talvisin  talosta  taloon  ajelevan  kuormakauppiaan  ulko- 
näöstä ja  olennosta  •—  ominaisuuksista,  jotka  eivät  suinkaan  ole  pantavat 
pohjaksi  koko  Karjalan  kansan  arvostelemiselle.  Sen  osottaa  ilmoitettava- 
namme oleva  kirjanenkin. 

Tekijä  on  tässä,  tietääksemme  esikoisteoksessaan,  ottanut  kuvin  ja 
sanoin  esittääkseen  ihmiseloa  ja  luontoa  itäisessä  Karjalassa,  pukien 
kertoelmansa  kaunokirjalliseen  muutoon.  Kuitenkin  tuntuu  kuvauksien  poh- 
jana olevan  tosiolot  ja  tapaukset. 

Tutustuminen  tämän  yksinäistä  elämätänsä  viettäneen  maankulman 
ihmisiin  ja  oloihin  tarjoaa  jo  niiden  omituisuuden  tähden  paljon  viehätystä. 
Kuunnellessaan  tekijän  kertomusta  ilta-  tai  aamupuhteen  vietosta  rauhalli- 
sessa kotipirtissä  tai  seuratessaan  hänen  kuvaustaan  noiden  elämän  ylelli- 
syyttä ja  mukavuutta  tuntemattomien  salolaisten  askareista  synkän  korven 
sydämessä  kaskesmaalla,  »parrun»  hakkuussa  tai  kalastusretkillä,  tuntee 
ikäänkuin  elävänsä  kappaleen  sitä  elämää,  josta  koristelematon  kansanlaulu 
saa  hakemattomat  aiheensa. 

Kirjansa  aineen  on  tekijä  jakanut  kahteen  osaan  esittäen  ensimäisen 
osan  viidessä  kappaleessa  yleisempiä  kuvauksia  kansasta  ja  luonnosta. 
Seuraavat  seitsemän  kappaletta,  jotka  muodostavat  toisen  osan,  sisältävät 
kertomuksia  kansan  elämästä  ja  askareista  eri  vuodenaikoina.  Jokaisen 
kappaleen  alussa  on  vignetti-kuva,  muutamat  niistä  vertauskuvallisestikin 
valaisten    kappaleessa    esitettyä    ainetta.     Näiden  lisäksi  on  kirjassa  kolme 

teksdin  sovitettua  kuvaa  sekä  kansilehtikuva,  kaikki  tekijäo  omia  piirastamia. 
Kuvien  tarkoituksena  ei  lienekkään  antaa  mitään  kansatieteellistä  selvyyttä 
esitettävästään,  sillä  siksi  ne  eivät  ole  kyllin  tarkkapiirteisiä.  Kirjan  koris- 
tuksina ne  kyllä  ovat  hyvin  paikallaan. 

Esitystapa  läpi  koko  kirjan  on  varsin  sujuvaa  ja  osottaa  tekijän  pys- 
tyvän oikein  käsittämään  kansan  luonnetta  sekä  kuvaamaan  sen  elintapoja. 
Liittäessään  omia  mietiskelyjänsä  kertomuksen  lomiin  tulee  tekijä  välistä 
hämäräperäiseksi^  niinkuin  1 6  sivulla  sekä  kirjan  loppukappaleissa.  Kieli  on 
kirjassa  runsasta  ja  mehukasta,  vaikka  paikoin  siihen  on  kansanmurteen 
mukaileminen  jättänyt  sanoja  ja  sananmuotoja,  jotka  kirjakielessä  eivät  ole 
varsin  paikallaan.  Semmoisia  ovat  esim.  raaje  (us.  p.)  ja  raajinmaa 
(s.  70)  ruuvikko  (s.  71)  kanteikko  (s.  72)  sekä  myöskin  viitakko  (s.  8, 
pro:  viidakko),  joita  ei  semmoisinaan  voi  käyttää  kirjakielessä.  Toista  on, 
jos  tämänlaiset  sanat  niinkuin  „ntetsäruateilla"  (s.  68)  ovat  sitatsiooneilla 
varustetut  Väärä  on  muoto  puitensa  (s.  8).  Kertoessaan  tutustumises- 
taan asuintalonsa  perheeseen  käyttää  tekijä  (s.  10—13)  semmoisia  lause- 
parsia kuin:  tulee  sanoneeksi,  tulee  kysäisseeksi  niin  kovin  usein,  että  ne 
alkavat  tehdä  häiritsevää  vaikutusta,  varsinkin  kun  niiden  käyttäminen  teki- 
jän tarkoittamassa  merkityksessä  ei  pitäisi  olla  aivan  oikea.  Samoin  myös- 
kin elämä  on  arvosta  (s.  56)  on  sekä  kankea  että  epäsuomalainen  lause. 
Epäiltävä  on,  voiko  sanoa  katto  sujuu  räystäisiin  (s.  7)  ja  katse  sujuu 
(s.  73)  sekä  myöskin  jyhkeä  vaikutus  (s.  57).  Tarpeeksi  huolellista  kir- 
joitustapaa eivät  ole  tämäntapaiset  lauseet:  »On  vielä  sammal  kohonnut 
pinnalle  ja    on    siinä   heinää   vain    harvassa  ja    sekin  kovaa  ja  vihvilän- 

sekaista. Siellä  on  yksinäinen  järvi  ja  sen  rannat  ovat  heinäiset  ja 

ovat  aikoja  takaisin  raivatut»  (s.  70;. 

Painovirheistä  on  kirja  jotenkin  puhdas.  Ainoastaan  yksi  erehdyttävä 
virhe  (s.  77)  ilme  (pro:  ihme)  on  päässyt  siihen  pujahtamaan. 

Katsomatta  niihin  vähäpätöisiin  huomautuksiin,  joita  tässä  edellä  on 
mainittu,  toivomme  kirjalle  laajaa  lukijakuntaa,  sillä  ilman  suurempia  vaati- 
muksia tahtoo  se  tutustuttaa  maamme  yleisöä  itä-Karjalan  syrjäiseen  maa- 
kuntaan ja  sen  melkein  lapsellisen  herttaiseen  väestöön,  joka  on  saanut 
elellä 

»Tuulipuolella  tupoa. 
Pohjoispuolella  kotia. 
Joka  tuulen  tuultavana. 
Ärjynnän  älyäjänä». 

M.  w. 

Viriitäjä,  Uusi  jakso.  Kotikielen  seuran  aikakauslehti.  EnsimSinen  vuosikerta.  N:o  1. 
1897.  16  s.  8:o.  —  Toimittajat:  E.  A.  Ekman  (vastaava).  Vihtori  Alava. 
Kust.  Karjalainen.  A.  R.  Niemi.  J.  H.  Vennola.  Vuosikerran  hinta  2:  50 
(kansak.  opettajille  ja  koulujen  oppilaille  1:  50). 

Kotikielen  seura  on  ottanut  poistaakseen  kipeästi  tunnetun  puutteen, 
ryhtyessään  kymmenen  vuoden  kuluttua  uudelleen  toimittamaan  Virittäjäänsä, 
tällä  kertaa  kuitenkin  varsinaisena  aikakauslehtenä.  Syyt  vanhan  Virittäjän 
nukahtamiseen  voivat  tietysti  olla  monenlaiset.  Emme  pahoin  erehtyne  sa- 
noessamme  yhdeksi  syyksi  juuri  sen  seikan,  että  sitä  ei  saatu  ilmestymään 
aikakaus\iix]2Lii2L^  jommoisena  se  tietysti  paljo  paremmin  olisi  voinut  yllä- 
pitää niinhyvin  yleisön  kuin  toimittajienkin  harrastusta.  Uusi  Virittäjä  tulee 
sisäUyksensäkin  puolesta,  sekä  ohjelmasta  että  ensi  numeron  kirjoituksista 
päättäen,  olemaan  monipuolisempi  vanhempaa  veljeänsä,  joka  melkein 
yksinomaan  oli  kieliniekka.  Se  lupaa  nimittäin  kielellisellä  alalla  keräillä 
aineksia  tutkijain  varalle,  käsitellä  kielenkäytäntöä,  oikeakielisyyttä  ja  kielen- 
opetusta koskevia  kysymyksiä  sekä  suorittaa  esitöitä  suurta.  Suom.  Kirjall. 
Seuran  alulle  panemaa  suomenkielen  sanakirjaa  varten;  kansanrunouden 
ja  kansatieteen  alalla  tehdyistä  keräystöistä  aikoo  Virittäjä  säännöllisesti 
antaa  tietoja  ja  julkaista  tätä  alaa  koskevia  pieniä  tutkimuksia;  suomalai- 
sen kirjallisuuden  menneistä  vaiheista  tahtoo  lehti  hankkia  lisätietoja  ja 
tutkielmia.  Virittäjä  lupaa  siis  paljon  eikä  meillä  ole  syytä  epäillä,  ettei 
se  voisi  lupauksiaan  täyttää.  Päinvastoin  voimme  mielihyvällä  tunnustaa, 
että  ainakin  nyt  ilmestynyt  ensi  numero  sisällykseltään  on  sekä  monipuoli- 
nen että  arvokas.  Sen  huomattavin  kirjoitus  on  epäilemättä  E.  N.  Setälän : 
«Mikä  on  Sampo?»,  jossa  esitetään  aivan  uusi  ja  mielestämme  sangen  toden- 
näköinen ja  hyvin  perusteltu  selitys  Sammosta  ja  Sampo-tarun  synnystä. 
A.  V.  F.  julkaisee  erään  J.  L.  Runebergin  provasti  A.  J.  Europaeukselle 
kirjoittaman  kirjeen,  joka  on  erittäin  hauska  sentähden,  että  se  valaisee 
August  Ahlqvistin  myöhempää  ylioppilasaikaa,  jota  hyvin  vähän  tunnetaan, 
sekä  osottaa  Runebergin  suuresti  suosineen  Ahlqvistia.  Kaarle  Krohn  se- 
littää, mistä  Kalevalan  2  5:nnessä  runossa  tavattava  Ilmarisen  äidin  nimitys, 
Lokka  Kalevatar,  on  peräisin.  Nimimerkki  A.  N.  julkaisee  alun  Kaarle 
Niklas  Keckmanin  elämäkertaa  ja  lupaa  vasta  jatkoa.  Varsinaisten  artik- 
kelien sarjan  päättää  E.  A.  £:n  kirjoitus  /at/»a-sanasta,  jota  kirjoittaja  hy- 
vällä syyllä  pitää  vanhana  germaanilaisena  lainana.  Loppuosa  Virittäjää 
sisältää  kirjallisuusilmoituksia,  kansanjohdannaisia,  oikeakielisyysseikkoja,  toi- 
mituksen tiedusteluita  ja  yleisöltä  tulleita  kysymyksiä,  osasto,  joka  kyllä  on 
petitiUä  painettu,  mutta  siitä  huolimatta  varsin  huomattava  monipuolisen  ja 
virkeän  sisällyksensä  tähden. 

Mekin  yhdymme  Virittäjän  toivomukseen,  että  se  «kerran  muodos- 
tuisi aikakauskirjaksi,  jonka  toimittamiseen  kielemme  kaikki  oppineet  ja 
«oppimattomat»  ystävät,  sanalla  sanoen  koko  Suomen  kansa  itse  ottaisi 
osaa».  Jos  Virittäjän  vastaisetkin  numerot  pysyvät  yhtä  virkeinä  kuin  sen 
ensimäinen,  niin  luulemme  varmasti  yleisön  kannatuksen  tulevan  siksi  suu- 
reksi, että  se  pian  voisi  ruveta  ilmestymään  joka  kuukausi,  eikä  vaan,  niin- 
kuin nyt,  joka  toinen. 


Yhtelskasvatuksen  juuret  ja  tarkoitusperä. 

Puhe  Helsingin  Suom.  Yhteiskoulun  kymmenvuotis-juhlassa  1829/^  97, 

Inhimilliset  pyrinnöt,  parhaimmatkin,  ovat  täynnä  heikkoutta  ja  puut- 
teellisuutta. Jos  luomnne  silmäyksen  taaksepäin  kuluneeseen  eJämäämme, 
on  siinä  niin  paljo,  minkä  tahtoisimme  toisenlaiseksi  kuin  se  on,  niin  paljo 
erehdystä  ja  pettymystä,  turhuutta  ja  voimien  tuhlausta.  Kuinka  toisen- 
laiseksi tahtoisimmekaan  sen  muodostua,  kuinka  paljoa  eheämmäksi  ja 
hyödyllisem maksi  luulisimmekaan  voivamme  sen  tehdä,  jos  voisimme  sen 
elää  uudestaan.  Mutta  sitä  emme  voi.  Kulunutta  aikaa  emme  saa  takai- 
sin.    Niin  on  muuttumattomasti  kirjoitettu  inhimillisen  kohtalon  kirjaan. 

Mutta  kuitenkin  elää  syvällä  ihmisen  povessa  hävittämättömänä  usko 
parempaan  ja  täydellisempään  elämään  myöskin  täällä  maan  päällä,  kuin 
hänen  omansa  on.  Hän  ci  voi  tästä  uskosta  ja  toivosta  luopua.  Kun  hän 
huomaa,  ettei  itse  voi  sitä  toteuttaa,  niin  hän  kääntää  silmänsä  itsensä  ulkopuo- 
lelle. Ja  likimmiten  se  silloin  kääntyy  siihen  sukupolveen,  joka  vasta  elämänsä 
alkaa,  jolla  on  enimmät  mahdollisuudet  edessänsä.  Siinä  hän  tahtoo  nähdä 
toteutuvan  sen,  mitä  hän  parhainta  tietää  ja  toivoo,  nyt  kun  hän  on  elä- 
mää kokenut.  Sille  hän  tahtoo  ladun  hiihtää  ja  latvan  taittaa,  sen  elämän 
purren  tahtoo  hän  hellästi  ja  varovasti  johtaa  niiden  karien  ohi,  joille 
hänen  oma  purtensa  on  kolahdellut.  —  Tämä  tarve,  tämä  syvä  tarve  luoda 
jotakin  itseänsä  parempaa  ja  onnellisempaa,  se  se  tekee  ihmisestä  kas- 
vattajan. 

Siinä  on  jotakin  ihmeellistä,  tässä  kasvatustarpeessa  ja  -taipumuksessa. 
Mc  ihmiset  olemme  ylipäänsä  niin  ylpeitä  ja  itsekkäitä:  emme  tahdo 
päästää  toista  rinnallemme,  saatikka  cdellemmc,  missään  subteessa.  Mutta 
kun    on    puhe    nousevasta    polvesta,    silloin    tämä  ylpeä  itsekkäisyys  sulaa 

pois  ja  katoaa.  Ei  sitä  isää,  joka  ci  toivoisi  pojastaan  parempaa  miestä 
kuin  hän  itse  od;  ei  sitä  äitiä,  joka  ei  rukoilisi  tyttärelleen  kaikkea  sitä,  mitä 
häneltä  itseltään  puuttuu;  ei  sitä  opettajaa,  joka  ei  soisi  nuorison,  jota  hän 
ohjaa,  muodostuvan  enemmän  hänen  opetuksensa  kuin  hänen  vaillinaisen 
esimerkkinsä  mukaiseksi.  Meillä  ou  tässä  epäilemättä  yksi  ihmisluonnon 
ihanteellisempia  piirteitä  edessämme. 

Ja  samalla  kuin  se  on  ihanteellisimpia,  on  se  myös  voimallisimpia 
piirteitä  ihmisluonnossa.  Äiti  uhraa  mielellään  yönsä  unen,  isä  kantaa 
nurkumatta  päivän  helteen  ja  kuorman,  jotta  tuo  kirkassilmäinen  lapsi  kas- 
vaisi ja  varttuisi,  että  hän  saisi  nauttia  kaikkia  niitä  etuja,  jotka  voivat 
hänen  sieluansa  ja  ruumistansa  kehittää.  Vähemmällä  huolenpidolla  lap- 
sestaan he  voisivat  vähemmällä  vaivalla  elää.  Selkä  ei  kumartuisi  niin 
aikaisin,  hiukset  eivät  harmahtuisi  niin  varhain,  heidän  oma  päivänsä  ei 
niin  pian  kallistuisi  laskuunsa,  jos  he  vähemmin  hänestä  huolehtisivat. 
Mutta  se  ilo,  minkä  lapsen  nouseva  päivä  heille  tuottaa,  on  niin  suuri, 
etteivät  he  muista  itsestänsä  pitää  lukua,  kuin  vaan  se  kirkkaana  ja  kau- 
niina nousee.  Jos  se  taas  menee  pilveen,  niin  ei  mikään  oma  menestys 
voi  poistaa  sitä  synkkyyttä,  mikä  heidän  elämäänsä  on  tullut.  Ilossa  ja 
surussa  ovat  vanhempain  voimallisimmat  timteet  kiintyneet  lapseen.  Ja 
paljon  samaan  tapaan  tuntee  muukin  kasvattaja,  tuntee  koko  kansa  polvea 
ylenevää,  nuorisoa  nousevaa  kohtaan. 

Tämä  auttaa  meitä  käsittämään,  mikä  suuri  asia  kasvatus  on.  Kaik- 
kialla, missä  luonnolliset  ja  siveelliset  olot  vallitsevat,  elämän  kaikilla 
aloilla,  yksityiselle  ja  yhteiskunnalle,  perheelle  ja  valtiolle,  on  se  korkein 
ja  ihanteellisin  tehtävä.  Siinä  jokainen  sukupolvi  kantaa  nöyry}'dessä  ja 
itsensäkieltämisessä  esiin  parhaimman  mikä  sillä  on,  perinnöksi  sille  pol- 
velle, jolle  se  on  ojentanut  elämän  soihdun  ja  jonka  se  jättää  jälkeensä 
pyrkimään,  sen  vuorostaan,  yhä  lähemmäksi  sitä  ikuista  täydellisyyden  pää- 
määrää kohti,  johon  kaikki  ihmiselämä  tähtää. 

Luonnollista  on,  että  käsitys  tästä  tehtävän  suuruudesta  painaa  ja  on 
kaikkina  aikoina  painanut  kasvatukseen  vakavan  totisuuden  leiman.  Siveelli- 
nen huikentelevaisuus,  sanoo  eräs  kotimainen  kirjailija,  ei  ole  koskaan 
uskaltanut  rehennellä  sen  pyhitetyllä  maalla.  Niin  varmasti  ja  rohkeasti 
kuin  moni  muuten  esittääkin  kepeitä  mielipiteitä,  niin  katoaa  häneltä  tämä 
rohkeus,  kun  hän  katsoo  kasvatettavansa  elämän  suurissa  kysymyksissä 
tietoa  ja  selvyyttä  janoaviin  silmiin. 

Tästä  edesvastuun  tunteesta  riippuu  varmaankin  se  vankka  pysyväi- 
syyden  leima,  mikä  kasvatustyöllä  ylipäänsä  on,  kiinnipitäminen  siitä,  mikä 
on  vanhaa  ja  koeteltua.  Tuskin  voimme  näet  löytää  toista  alaa,  millä 
vuosisatojen  perintö  on  säilytetty  niin  monessa  kohden  muuttumattomana 
kuin  tällä.  Maanviljelys,  kauppa^  teollisuus,  valtiolliset  käsitteet  ja  tiedekkin 
ovat  kaikki  olleet  tämän  nyt  pian  päättyvän  vuosisadan  kuluessa  mitä  suu- 
rimpain  mullistusten  alaisina,  kun  sitä  vastoin  esim.  korkeamman  opetuksen 
perusteita  ei  tämäkään  vuosisata  ole  varsin  suuressa  määrässä  päässyt 
muuttamaan. 

Mutta  tämä  sama  vastuunalaisuuden  tunne,  joka  estää  kevytmielisestä 
ja  kypsymättömästä  kokeilemisesta  kasvatuksessa,  on  samalla  omiansa  vai- 
kuttamaan toisellakin  tavalla.  Edesvastansta  on  siitäkin,  jos  jääpi  korjaa- 
matta se,  mikä  korjattavissa  on.  Ja  tämä  tunne  ei  ole  sekään  jäänyt 
aikojen  kuluessa  ilmestymättä  ja  vaikuttamatta.  Kaikkina  henkisesti  ete- 
vämpinä  aikoina  on  kasvatuksen  tehtävä  ollut  vilkkaan  keskustelun  alaisena, 
Platonista  alkaen  meidän  päiviimme  saakka.  Ja  vaikka  suurimpienkin  kasva- 
tusfilosoofisten  järjestelmäin  vaikutus  tosioloihin  on  usein  ollut  odottamatto- 
man pieni,  niin  on  uudistuksia  kuitenkin  tapahtunut  ja  tapahtuu  lakkaamatta. 

Käsitys  siitä,  ettei  kasvatus  voi  rankaisematta  jäädä  varsin  seisomaan 
muiden  elämänolojen  ja  käsitystapojen  muuttuessa,  lieneekin  juuri  meidän 
päivinä  vilkkaampi  ja  yleisempi  kuin  koskaan  ennen.  Ja  se  tekee,  että 
suuremmatkin  ja  laajemmalle  kannattavat  muutokset  voivat  verrattain  lyhy- 
essä ajassa  kypsyä  ja  voittaa  alaa,  kun  ne  sattuvat  semmoiseen  kohtaan, 
missä  muutosta  on  kannattamassa  tunne  vallitsevasta,  mieliä  painostavasta 
ja  poistettavaksi  tunnustetusta  epäkohdasta.  Silloin  ei  tarvita  muuta  kuin  jos- 
sain määrin  tyydyttävä  muoto  uudistukselle,  ja  se  tunkee  voittoisasti  eteenpäin. 

Meidän  oloissamme  on  ollut  semmoisena  epäkohtana  m.  m.  naisen 
yhteiskunnallinen  asema.  Käsitys  siitä,  että  sen  kohottaminen  ei  ole  ollut 
välttämätön  ainoastaan  sentähden,  että  yhteiskunnan  koko  toiselle  puolelle 
tapahtuisi  yksinkertainen  oikeus,  vaan  myöskin  kokonaisuuden  eduksi,  se  on 
meidän  aikana  yleensä,  eikä  suinkaan  vähimmin  meidän  maassa,  kasvanut 
todelliseksi  elämää  muodostavaksi  voimaksi.  Ja  tämä  voima  on  merkilli- 
sellä tavalla  vaikuttanut  kasvatusolojenkin  muodostukseen  varsinkin  meidän 
maassa:  se  on  viidenkymmenen  vuoden  kuluessa  kohottanut  tavattomasti 
tyttöjen  kouluopetusta  ja  aivan  viimeisinä  aikoina  kehittänyt  kokonaan  uuden 
koulumuodon  —  yhteiskoulun. 

Yhteiskoulun  kehitys  on  meillä  tapahtunut  hämmästyttävän  nopeasti. 
20  vuotta  sitten  tunnettiin  sitä  tuskin  nimeksikään  tässä  maassa  korkeamman 
opetuksen  alalla;  15  vuotta  sitten  ei  täällä  vielä  ollut  yhtään  semmoista 
koulua;  10  vuotta  sitten,  vähä  enemmän,  perustettiin  ensimäinen  suomen- 
kielinen yhteiskoulu;  ja  nyt  on  helpompi  luetella  ne  kaupungit,  missä  ci 
ole  mitään  yhteiskoulua  tai  yhteiskouluhankkeita,  kuin  ne,  joissa  on. 

Tämmöinen  raju  edistys  voi  helposti  herättää  epäilyksiä.  Voi  tuntua 
siltä  kuin  uudistuksella  ei  olisi  riittävää  yhteyttä  historiallisen  kehityksen 
kanssa,  kuin  siltä  puuttuisi  kestävään  kasvuun  riittävästi  syvää  maaperää. 
Niin  ilman  historiallista  pohjaa,  kuin  ensi  silmäyksellä  näyttää,  ei  tämä 
liike  kuitenkaan  ole.  Tässä  maassa  on  jo  kauan  —  niinkuin  jo  viitattiin  — 
pidetty  verrattain  hyvää  huolta  tyttöjen  opetuksesta.  Niin  on  kasvanut 
sukupolvi  sivistyneitä,  oloja  arvostelevia  äitejä  ja  opettajia,  jotka  omasta 
elämänkokemuksesta  ja  siihen  perustuvasta  vakaumuksesta  ovat  uskaltaneet 
ajatella  ja  —  mikä  on  enempää  —  koetella  vieläkin  enemmän  laajennettua 
kouluopetusta  tyttärilleen,  samalla  kuin  he  ovat  itse  laajoissa  piireissä  herät- 
täneet luottamusta  korkeamman  naissivistyksen  etuun.  Ilman  näin  valmis- 
tunutta yleisöä  olisi  epäilemättä  yhteiskasvatuksen  aate,  huolimatta  kaikista 
taloudellisista  eduista,  jäänyt  menestystä  vaille.  Vaikkapa  kuinkakin  hyvin 
teoreettisesti  perusteltuna,  olisi  se  saanut  sijansa  siellä,  missä  niin  moni 
muu  kaunis  kasvatusaate  vastaiseksi  lepää  —  tomuisella  kirjahyllyllä. 
Siis  —  kaikki  mitä  tässä  maassa  on  50  vuoden  kuluessa  tehty  naissuku- 
puolen koulukasvatuksen  parantamiseksi  kirjoituspöydän  ääressä,  kouluhuo- 
neessa,  hallituksen  toimissa  ja  säätyjen  neuvotteluissa,  —  se  on  yhteis- 
koulun lähin  maaperä,  josta  tämä  taimi  on  kasvanut  ja  imenyt  elinvoimansa. 

Ja  tämän  hyötyisän  maaperän,  tämän  elämännesteistä  rikkaan  likim- 
män  kerroksen  alla  on  meidän  nähdäksemme  vielä  paljon,  paljon  laajem- 
man historiallisen  kehityksen  vankka  kalliopohja.  SiUä  mitä  opettaa  meille 
historia  yleensä  yhteistyöstä  miehen  ja  naisen  välillä  ja  tämän  yhteistyön 
suhteesta  yleiseen  edistykseen?  Asia  on  niin  tunnettu,  että  on  tuskin  tarvis 
viitata  siihen.  Kaukana  idässä  näemme  naisen  suljettuna  omaan  asuntoonsa 
ilman  oikeutta  edes  näyttää  kasvojansa  julkisesti,  ilman  oikeutta  vaihtaa 
sanaakaan  vieraan  miehen  kanssa,  ilman  oikeutta  määrätä  mitään  itsestään 
tai  lapsistaan.  Tämä  on  —  sitä  ei  voi  kieltää  —  sen  katsantotavan  äärim- 
mäinen johdonmukaisuus,  joka  tahtoo  sulkea  naisen  kaiken  vaikutuksen 
kodin  piiriin  ja  alistaa  sen  ehdottomasti  miehen  tahdon  alle.     Onko  tämä 

järjestelmä  tuottanut  suotavia  tuloksia  yhteiskunnan  menestykseen  ja  siveel- 
liseen edistykseen  nähden?     Onko  se  ollut  miehelle  siunaukseksi? 

Käännämme  täältä  silmämme  länteen  päin.  Askel  askelelta  kohoaa 
naisen  tila,  hän  tulee  vapaammaksi,  ottaa  enemmän  osaa  yhteiselämään  ja 
yhteisiin  henkisiin  rientoihin  miehen  kanssa,  —  ja  samalla  kertaa  paranevat 
olot.  Sitä  ei  enää  kukaan  kiellä,  kun  on  puhe  historiallisesta  kehityksestä. 
Ja  sitä  ei  pitäisi  voida  kenenkään  kieltää,  kun  on  puhe  nykyaikaisista 
oloista.  Missä  näemme  kehittyneimmät  yhteiskunnalliset  olot,  totisimmat 
ja  hartaimmat  henkiset  riennot,  siellä  näemme  myöskin  naisen  hartaim- 
massa  yhteistyössä  miehen  kanssa  ja  hänen  rinnallaan  useimmilla  yhteis- 
kunnan aloilla.  Sen  todistavat  meille  Sveitsin,  Britannian,  Skandinavian  ja 
oman  maamme  olot,  kaukaisempia  esimerkkejä  mainitsematta. 

Jos  ei  tahdo  lukea  historiaa  niin,  kuin  sitä  valitettavasti  joskus  luetaan, 
ja  jonka  lukemistavan  johtava  aate  on,  että  kehitys  on  ollut  oikea  ja  ter- 
veellinen siihen  hetkeen  saakka,  jolloin  lukija  itse  elää,  mutta  että  se  siitä 
edelleen  samaan  suuntaan  käyden  muuttuu  turmiolliseksi,  —  jos  ei  tahdo 
lukea  historiaa  tähän  tapaan,  niin  ei  mielestäni  tästä  voi  saada  muuta  kuin 
yhden  opetuksen:  sen  että  miehen  ja  naisen  yhteistyö  on  ihmiskunnalle 
sitä  terveellisempi  kuta  täydellisemmäksi  se  kehittyy.  Tämä  opetus  on  jokai- 
sen luettavaksi  piirretty  historian  lehdille,  piirretty  Hänen  omalla  sormellaan, 
joka  maailman  historian  kirjoittaa  kansojen  vaiheisiin.  Ja  tämä  kirjoitus 
se  on  myöskin  yhteiskasvatuksen  „magna  charta^^j  sen  oikeuksien  suuri 
vahvistuskirja.  Sillä  eihän  se  ole  eikä  se  tahdo  olla  mikään  muu  kuin 
rengas  siinä  kehityssarjassa,  joka  vie  miehen  ja  vaimon,  sisaren  ja  veljen, 
yhä  täydellisempään  yhteistyöhön  molemminpuoliseksi  avuksi  ja  siunaukseksi. 

Tähän  aikaan  puhutaan  paljo  siitä,  että  naisen  harrastukset  ja  työ 
johdetaan  väärään  suuntaan.  Mitä  sillä  tarkoitetaan?  Sitäkö  että  häntä 
johdettaisiin  pois  kodin  piiristä?  Ei  mikään  voi  olla  harrastuksillemmc 
vieraampaa,  ci  mikään  niille  niin  suorastaan  vastakohtaista.  Onhan  monta 
kertaa  selitetty,  että  juuri  kodin  kohottamista  yhteiskoulukin  ensi  sijassa  tar- 
koittaa, että  juuri  koti,  ennen  kaikkea  muuta  kysyy  naisen  henkistä  viljelystä 
ja  yhteistyötä.  Lasten  kasvattaminen  myöskin  heidän  edistyneemmällä  iällään 
kysyy  sitä  ehdottomasti;  ja  osanotto  puolison  harrastuksiin  ei  sitä  vähem- 
min, —  nämä  kaksi  seikkaa,  joita  ilman  koti  ei  ole  mikään  koti.  Tältä 
taholta  ei  siis  moite  voi  yhteiskasvatuksen  aatetta  kohdata,  eikä  siihen 
myöskään  kokemus  antane  mitään  aihetta. 

Mutta  toiselta  puolen  on  kyllä  totta,  että  jossakin  määrässä  laajen- 
namme kodin  käsitettä.  Kaikki  eivät  saa  kotia  varsinaisessa  merkityksessä, 
eivät  ainakaan  semmoista,  joka  antaisi  heille  riittävää  työtä  ja  tointa,  mitä 
ihminen  aina  tarvitsee.  Ja  silloin  emme  pelkää  ajatella,  että  moni  nai- 
nenkin hankkii  itsellensä  yhteiskunnallisen  vaikutusalan,  olkoonpa  se  vaikka 
kauppakonttori  tai  asioimistoimisto.  Uskomme  täälläkin  hänen  yhteistyö- 
hönsä miehen  kanssa.  Uskomme  että  sivistynyt,  vakava  ja  oman  arvonsa 
tunteva  nainen  tuopi  tännekin  jotakin  kodin  hengestä  mukaansa.  Hän  vai- 
kuttaa puhdistavasti  ympäristöönsä.  Raakuus  ja  törkeys  puheessa  ja  tavoissa 
pakenevat  hänen  läsnäoloansa.  ^»Naisen  suuri  kutsumus  on  tehdä  koko 
yhteiskunta  suureksi  kodiksi*^  onkin  eräs  etevä  nainen  sanonut.  Ja 
tämän  kutsumuksen  hän  voi  täyttää  kauppapuodissa  ja  tehtaassa  yhtä  hyvin 
kuin  puutarhassa  ja  sairashuoneessa  ja  koulussa.  Hän  voi  sen  tehdä,  jos 
häntä  on  kasvatettu  käsittämään  elämää  puhtaalta  ja  ihanteelliselta  kannalta, 
muutoin  ei.  Ja  ilman  henkistä  viljelystä,  joka  on  hänen  rinnallaan  työtä 
tekevän  miehen  sivistyksen  vertainen,  hän  ei  tähän  tehtävään  kykene. 

Yksi  myönnytys  meidän  kuitenkin  on  yhteiskasvatukseen  nähden  teh- 
tävä, ja  sen  olemme  tehneet  jo  ensi  hetkestä.  Terävämmällä  aseella  voi 
huolimaton  käsi  tehdä  syvemmän  haavan  kuin  tylsemmäUä.  Niin  on  kaik- 
kialla maailmassa  ja  niin  on  myös  yhteiskoulussa.  Huolimattomuus  kas- 
vattajan puolelta  voi  tämmöisessä  koulussa  olla  vaarallisempi  kuin  muualla. 

Sen  me,  tämänkin  koulun  opettajat,  kyllä  olemme  tunteneet,  tunte- 
neet syvästi  ja  tunteneet  jokainen.  Olemme  olleet  selvillä  siitä,  ettei  mei- 
dän ole  vain  luetettava  läksyjä,  vaan  kasvatettava  ihanteita,  jotka  olisivat 
puhtaat  ja  lujat  kyllä  vastaaman  niitä  vaatimuksia^  jotka  elämä  kasvatetta- 
vallemme asettaa.  Ja  sentähden  olemme  koettaneet,  mikäli  heikot  voi- 
mamme ovat  myöntäneet,  tehdä  tästäkin  koulusta  valon  ja  lämmön  ahjon 
sanan  parhaimmassa  merkityksessä. 

Olemme  tahtoneet  painaa  tämän  kasvavan  nuorison  sydämmeen  uskoa 
ja  luottamusta  siihen  voimaan,  joka  näkymätönnä  maailmaa  ja  elämää  hal- 
litsee, johtaa  sitä  Hänen  luoksensa,  josta  todistaa  taivaan  vahvuus  ja  meren 
syvyys,  aurinkojen  radat  ja  muurahaisen  työ,  kansojen  kohtalot  historiassa 
ja  ennen  kaikkea  ihmeitten  ihme,  omantunnon  ääni  syvällä  omassa  rinnassa. 

Me  olemme  myöskin  tahtoneet  vahvistaa,  mikäli  meille  mahdollista 
on  ollut,  tämän  nuorison  mielessä  rakkautta  kotiin  ja  sen  oloihin,  isään  ja 
äitiin,  veljiin  ja  sisariin,  kaikkiin,  jotka  heillä  on  lähinnä  maailmassa.    Sillä 

me  tunnustamme,  että  se,  joka  ei  likimmissä  persoonallisissa  suhteissaan 
opi  toteuttamaan  rakkauden  lakia,  joka  ei  opi  levittämään  ystävällisyyden 
ja  hyväntahtoisuuden  ja  nöyrän  palvelevaisuuden  päivänpaistetta  jokapäiväi- 
seen ympäristöönsä,  se  ei  voi  todellisesti  mitään  rakastaa.  Hän  jää  elämässä 
itsekin  ilman  päivänpaistetta,   yksin  vaeltamaan  yksinäistä  kolkkoa  tietänsä. 

Ja  vihdoin  olemme  koettaneet  painaa  tämän  nuorison  mieleen  kuvan 
isänmaasta,  opettaa  heitä  tuntemaan  ja  rakastamaan  sitä,  palvelemaan  sitä 
ei  ainoastaan  sanoilla,  vaan  työssä  ja  toimessa,  noudattaen  sen  miehen 
likeistä  esimerkkiä,  jonka  vaatimattoman  asunnon  kohdalle  tämän  heidän 
koulunsa  upeat  muurit  ovat  kohonneet. 

Näin  olemme  koettaneet,  mikäli  heikot  voimamme  ovat  riittäneet, 
opettaa  heila  kaikilla  elämän  aloilla  toteuttamaan  elämän  suurta  ja  ian- 
kaikkista lakia,  ainoata,  joka  voi  tuottaa  tyydytystä  ihmiselle:  sitä,  joka 
käskee  meitä  rakastamaan  Jumalaa  ylitse  kaiken  ja  lähimaistamme  niin- 
kuin itseämme. 

Ihmistyö  on  heikkoa,  ja  me  tiedämme  kyllä,  kuinka  puutteellista  se 
on  meissäkin  ollut.  Mutta  me  näemme  kuitenkin,  että  Jumala  on  antanut 
siunauksensa  tällekin  heikolle  työlle  ylitse  kaiken  sen,  mitä  olemme  ansain- 
neet. Luottaen  hänen  johtoonsa  uskallamme  sen  vuoksi  toivoa  tulevaisuu- 
teenkin. Uskallamme  toivoa  että  tästä  koulusta  lähtee  uusia  ja  uusia 
nuorisojoukkoja,  jotka  niissä  olosuhteissa,  joihin  joutuvat,  toteuttavat  isän- 
maan toivon  ja  ovat  osalliset  hekin  puolestaan  luomassa  sitä  aikaa,  jolloin 
saa  yhä  korkeamman  ja  korkeamman  kaiun  suomalaisenkin  isänmaallinen 
laulu.     Suokoon  sen  taivaan  Herra  I 

Mikael  Johnsson. 


f^ 

(Jatkoa.) 


Aika  on  jo  heittää  mordvalaisten  laulujen  runomuoto  puhuaksemme 
jotain  niiden  sisällyksestäkin. 

Puhtaasti  lyyrillisiä  ovat  häälaulut.  Niitä  lauletaan  jo  häitä  valmis- 
tettaessa, esim.  »svahaa»  (kosionaista)  noudettaessa  sulhasen  kotitaloon,  hää- 
piirakkaa    paistettaessa,    kosiojoukon  johtajalle   j.   n.   e.     Nämät    mainitut 

ovat  kaikki  ylistys-  ja  kiitoslauluja.  Toinen  ääni  on  sitä  vastaan  niissä 
häälauluissa,  joilla  sulhasen  ja  morsiamen  suku  tervehtivät  toisiaan.  Molem- 
min puolin  parjataan  vastapuolta  miten  parhaiten  taidetaan;  suuri  osa 
näistä  lauluista  onkin  sitä  laatua,  että  kääntäessä  tekee  mieli  turvautua 
latinaan,  jota  keinoa  myös  t:ri  Hurt  on  nähnyt  hyväksi  käyttää  erästä 
samantapaista  virolaista  häärunoa  tulkitessaan.  Häälauluissa  yleensä  on 
vanha  runomitta,  paitsi  pilkkalauluissa,  joiden  säkeet  ovat  seitscntavuisia. 

Mordvalaisten  tavalliset  laulut,  »morot»  nimeltään,  joita  nuori  väki 
joutoaikoinaan  köörissä  lauleskelee,  ovat  enimmäkseen  ballaadintapaisia 
kertomarunoja.  Joskin  moni  mordvalainen  runomuoto,  niinkuin  edellä 
näimme,  lienee  venäläisiltä  lainattu,  niin  ei  sitä  yleiseen  voi  sanoa 
laulujen  sisällyksestä:  nähtävästi  ovat  mordvalaiset  opittuaan  jonkin  venä- 
läisen sävelmän,  itsenäisesti  laatineet  nmonsa  sen  vaatiman  muodon  mu- 
kaisiksi. 

Tavallisesti  on  laulun  esineenä  jokin  merkillinen  tapaus,  joka  on 
ympäristössä  herättänyt  tavallista  suurempaa  huomiota.  Usein  on  liikuttava 
rakkausseikkailu  saanut  mordvalaisen  kanteleen  kielet  vireille,  kuten  seuraa- 
vassa laulussa,  jossa  kerrotaan,  kuinka  nuori  mies,  Shivetshin  Feda  posi 
rakkaudentautia  ja  kuinka  hän  siitä  parani: 

Voi  tuo  koirikas,  Feda  Shivetshin, 
Velikulta  tuo  Feda  Shivetshin, 
Tulisilmäinen,  sysitukkainen, 
Sysitukkainen,  susi  tyttftjen! 
Feda  sairastaa  tulik-uumetta, 
Tulikuumetta,  vilutautia. 
Fedan  ädressa  emo  astuvi, 
Fedan  vieressä  iso  istuvi. 
Vesi  silmissään  sisar  päässä  pään. 
Hänen  surku  on  kovin  veljyttään: 
„Puhu,  veljyein,  puhu,  veijo,  vaan, 
Isä  suUe  käy  tyt5n  kihlaamaan! 
Isä  sinne  käy,  kenen  käsket  luo, 
Kenen  tahdot  vaan,  isä  sulle  tuo!" 
—  „Isä  menk')hAn  Koran  kylähän. 
Koran  kylähän,  Grishan  talohon! 
Grisha  tyttären  isä  kolmen  on, 
Tytär  keskinen  sepä  kaunihin. 
Sepä  kaunihin,  sulokasvoisin, 

Sulo  kasvoiltaan,  jalo  kasvultaan, 
Kovin  muhkea  koko  muodoltaan! 
Hei,  itsekin  hevot  valjastan  !** 

—  Meni  valjasti  orot  uljahat, 
Orot  raudikot,  tuhat  maksavat, 
Tuhat  maksavat,  tovin  jaksavat. 
Tapas*  lankiin  vaan,  —  ne  jo  katkesi, 
Repes*  linnustin,  rahe  ratkesi.  *) 

Monasti  saamme  tutustua  myös  elämän  varjopuoliin,  kuten  seuraa- 
vassa laulussa,  joka,  kamalasta  aiheesta  huolimatta,  runollisessa  suhteessa 
on  Mordvan  runottaren  taiteellisimpia  luomia.  Naimisliittojen  veljen  ja 
sisaren  välillä  tiedetään  olleen  tavallisia  monella,  yksinpä  melkoisen  kor- 
keallakin kulttuuriasteella  olevalla  kansalla.  Rohkeata  olisi  tietysti  tästä 
runosta  päättää  moisen  endogamian  yleisemmin  esiintyneen  mordvalaisilla, 
varsinkin  kun  tapaus  esitetään  yhtä  kauheassa  valossa,  kuin  missä  mc  sitä 
katselemme. 

Eli  vanhusta  kaksi  lapsineen. 

Oli  lapsia  poika  ja  tyttönen. 

Sjoma  poikanen  oli  kaunoinen, 

llu  tyttö  tuo,  sulotyttönen. 

Kera  päivän  nous'  Hu  poukuilleen, 

llu  iltahan  pesi  myöhäiseen. 

Tuli  vihdoin  pois  polo  tyttönen. 

Tuli  portillen,  —  ovi  kiini  sen. 

Pihass'  astelee  iso  Uusen. 

„Iso  päästä,  oi,  iso  kultainen! 

Vilu  jäätänyt  jalkani  virsuineen. 

Jalat  virsuineen,  kädet  renkaineen, 

Kädet  renkaineen,  hopeaisineen. 

Oi,  hyytänyt  sormeni  sormuksineen!" 

—  „Et  pääse  laps^  Hu,  muuten  et, 

Vaan  kun  apekses  mua  kutsunet !" 

„Kiro,  synti  se  suu,  iso,  minkä  nyt  tein! 
Mua  päästä,  oi,  hyvä  appisein!** 

Avas'  koira  nyt.     Polo  tyttönen 
Tuli  porstuan  luo,  —  ovi  kiini  sen. 
Sisäir  astelee  emo  Ilusen: 
„Emo  päästä,  oi,  emo  kultainen! 

*)  Missä  ei  erityisesti  toisin  mainita,  on  laulu  otettu  Suomalais  ugrilaisen  seu- 
ran vielä  julkaisemattomista  moksha-mordvalaisista  kokoelmbta. 

Vilu  jäätänyt  jalkani  virsuineen, 
'     Jalat  virsuineen,  kädet  renkaineen, 
Kädet  renkaineen,  hopeaisineen, 
Oi,  hyytänyt  sormeni  sormuksineen ! " 
„Et  pääse  laps',  Ilu,  muuten  et, 

Vaan  kun  anopiksesi  kutsunet !" 

«Kiro,  synti  se  sun,  emo,  minkä  nyt  tein! 

Oi,  päästä,  kulta  anoppisein!" 

Avas*  narttu  nyt.    Polo  tyttönen 

Tulis  tupahan,  —  ovi  kiini  sen. 

Tuvass'  astelee  veli  Ilusen. 

,Mua  päästä,  oi,  veli  veljyein! 

Vilu  jäätänyt  jalkani  virsuineen. 

Jalat  virsuineen,  kädet  renkaineen, 

Kädet  renkaineen,  hopeaisineen, 

Oi,  hyytänyt  sormeni  sormuksineen!" 

—  „Et  pääse,  Ilu,  sa,  muuten  et, 

Vaan  puolisokses  kun  kutsunet '" 

n  Kiro,  synti  se  sun,  veli  olkohon, 
Oi,  päästä  mieheni,  puolison'!** 
Avas'  konna  jo,  voi,  oven  onnettoman, 
Kätehen  kävi  siskonsa  valkeahan, 
Veti  vuoteelleen,  veti  vierelleen, 

Oman  siskonsa  yhtehen  vuoteeseen . 

„Ota  pois  minut,  pois,  isä  ylhäinen, 
Isä  taivaan,  oi,  tule  turvaksen'! 
Sylis'  avaa  maa,  emo  armoinen, 
Emo  armoinen,  mua  säälien!" 
Hajos'  silta,  sen  alle  hän  putosi, 
Vajos'  maa,  läpi  sen  Ilu  katosi. 
Käsiään  veli  väänteli  kauhuissaan, 
Sisarpilloja  murteli  sormiaan. 
Isä  kurja  kun  kerkesi  katsomaan, 
Sanatonna  se  lankesi  laattiaan. 

Muutamat  laulat  kertovat  meille  Nogai-tataarieo  ryöstöretkistä,  joilla 
koppasivat  Mordvan  poikia  j'a  tyttäriä  itselleen  orjiksi;  ne  päättyvät  väliin 
liikuttavaan  kohtaukseen  tataarin  kodissa,  kun  tataarin  vaimo,  joka  hänkin 
aikoinaan  ryöstön  kautta  oli  joutunut  hänen  omakseen,  tuntee  uuden  orjan 
oraaksi  veljyekseen.  Nämät  laulut  lienevät  kumminkin  parin  sadan  vuoden 
ikäiset,    sillä    Nogai-tataarit    eivät    enää  kahden  viimeisen  vuosisadan  kulu- 

essa  näy  tehneen  ryöstöretkiä  mordvalaisten  alueelle.  Vähintäänkin  yhtä 
vanhoja  ovat  ne  laulut,  joista  vielä  kuuluu  heikkoja  kaikuja  mordvalaisten 
nihtinaitten  viimeisistä  taisteluista  venäläisiä  anastajia  vastaan. 

Tärkeimmät  tutkimukselle  ja  runollisestikin  arvokkaimpia  ovat  myy- 
tillisct  runot.  Niissä  milloin  esitetään  haltioiden,  kuten  tulen-emon  ja 
vedcn*emon  keskinäisiä  suhteita  ja  riitoja,  milloin  taas  kerrotaan,  kuinka 
jumalat  ja  haltiat,  ylijumala  eli  taivaan  haltia,  veden-emo  tai  kartanon- 
emo  kosivat  eli  tavallisesti  vanhan  mordvalaisen  tavan  mukaan  ryöstivät 
tai  ryöstättivät  Mordvan  tyttäriä  pojilleen  vaimoksi.  Näytteenä  semmoi- 
sesta on  seuraava: 

Kanasia,  hanhosia  kuka  kasvattaa, 
»Minulla  ei  ole  karjaa'',  sanoa  se  saa. 
Emon  siiven  suojasta  jo  haukat  sieppaavat, 
Kun  ne  omat  siivet  saa,  jo  kateet  kaappaavat. 
„  Lapsia  ei  ole  mulla'',  sanoa  se  saa, 
Jonka  tyttölapsia  on  suotu  kasvattaa. 
Pienest'  asti  niitä  silmin  vaanii  vierahat, 
Kun  ne  kasvaa,  kaunistuu,  jo  vairooks*  sieppaavat. 
Tsaalen  Kanda  rukka,  isä  tyt5n  seitsemän, 
Kauniisti  ne  kasvatteli,  antoi  miehelään. 
Tytär  vanhin,  kaunb  Taru,  sulhoton  on  vaan. 
Kosijaa  ei,  kihlaajaa  ei  hälle  kuulukkaan. 
Köyhän  kumppaniksi  Tarun  miel*  ei  mennäkseen. 
Rikas,  poika  pohatan  ei  huoli  rinnalleen. 
Vuoden  vuotti,  vuotti  kaks',  jo  kolmekymmentä. 
Valkokaulallansa  rahat  kirkkaat  väläjää, 
Vaskitiu*ut  kauniin  Tarun  vyöllä  heläjää. 
Jopa  joutuu  sulhasjoukko  Tarun  noudantaan, 
Naapurist*  ei,  kaukaa,  kaukaa,  miehet  toisen  maan, 
Korkeasta  taivostapa,  —  maasta,  kyläst*  ei. 
Tarun  kosi,  taivosehen  korkeaan  ne  vei. 
Sulhasjoukko  Tuulen  varsat  tuimat  valjastaa, 
Nousta  Tuulen  rattahille  kaunis  Taru  saa. 
Tuulen  varsat  Taru  raukan  maasta  kiidättää. 
Juoksee,  juoksee,  koto  kau'as  näkyvistä  jää. 
Vaan,  oi,  näkyy,  siintää  vuori  suuri  summaton! 
Maa  on  laaja,  vuori  suuri,  taivas  lähell*  on. 
Kauniin  Taru  raukan  vie  ne  kautta  ilmojen, 
Vuoren  laelle  laskevat  ne  Taru  polosen. 
Ottavatpa  siitä  sulhot  orhit  salaman. 

Nostavatpa  rattahille  Tarun  valkean. 
Orhit  juoksee,  orhit  joutuu,  koto  kau'as  jäa, 
Jopa  ylähSinen  taivas  vastaan  sinertää. 
Maa  on  laaja,  vuori  suuri,  taivas  lähell*  on. 
Kandan  Taru  ylhäiseen  jo  saapuu  taivohon. 
Taivon  tanhualla  tupa  kaunis,  valkoinen, 
Hopeata  seinät,  katto  kultaa  tupasen. 
Tupa  kaunis  makuumaja  kuun  ja  auringon, 
Taivaan  tähtösien  talo  tupanen  se  on. 
Tupasehen  kauniin  Tarun  veivät  sisällen. 
Honka-aittaan  asettavat  kuusipenkillen. 
Neljään  suuntaan  kumartamaan  Tarun  neuvoivat, 
Taivaan  käskylääksi  kauniin  Tarun  panivat. 

Niinkuin  näkyy,  on  tämä  laulu  puhtaasti  kertovaa  laatua.  Tavaili 
scsti  on  kuitenkin  vuoropuhelulla,  samoinkuin  meidän  kertomarunoissa 
varsin  tärkeä  sija,  kuten  jo  näimme  toisista  edellä  esitetyistä  lauluista 
Väliin  ei  ole  kertomusta  kuin  nimeksi  vaan,  ikäänkuin  johdannoksi  seuraa- 
valle  vuoropuhelulle,  väliin  on  laulu  puettu  puhtaasti  draamalliseen  muo 
toon,  kuten  seuraava,  joka  isoäidin  ja  pojan  välinen  dialoogi  samalla  olkoon 
näytteenä  mordvalaisesta  humorista: 

njoutais,  poikakulta,  juoksus  tytöissä  jo  lakata, 
Joutaispa  tuo  piippukin  jo  suustas  nurkkaan  nakata**. 
—  «Markkinoilla,  muoriseni,  uhrijuhlass'  ollessain, 
Tutustuin  ma  tupakkahan,  piipun  suuni  suloks  sain. 
Silloinpa  ma,  muoriseni,  piipun  nurkkaan  nakannen, 
Tytöissä  kun  juoksemasta,  muoriseni,  lakannen**. 

(Suom.-ugril.  seuran  Aikakausk.  IX,  8  laulu  (nioro)). 

On  esimerkkejä  siitäkin,  että  dialoogin  sijaan  tulee  monoloogi,  kuten 
ennen  mainitussa  »Satakielen  valituksessa». 

Tulimme  edellä  siihen  päätökseen,  että  mordvalaisten  ja  suomalaisten 
vanhalla  runomuodolla  on  yhteinen  alkuperä,  toisin  sanoen,  että  nämät 
kansat  jo  ennen  lopullista  eroaan  nmoilivat.  Itsestään  esiintyy  kys3rmys: 
eikö  ole  olemassa  näiden  kansojen  runoissa  sisällykseen  nähden  semmoisia 
yhtäläisyyksiä,  jotka  oikeuttaisivat  meitä  pitämään  niitä  vanhana  yhteisenä 
perintönä?  Kun  ajattelee,  kuinka  äärettömän  kauan  —  vähintäin  pari* 
tuhatta  vuotta  —  suomalaiset  ja  mordvalaiset  jo  ovat  maanticteellisestikin 
olleet  erossa  toisistaan,  ei  voi  odottaakkaan,  että  mikään  runo  olisi  voinut 
säilyä    aivan    samanlaisena.     Semmoinen  muuttumattomuus  olisi  kerras.saan 

mahdoton  kansaDruooudcssa,  joka  kulkiessaan  miehestä  mieheen,  sakupol- 
vesta  sukupolveen,  alituisesti  muuttaa  muotoaan.  Enintään  voisi  runon 
aihe  olla  säilynyt,  ja  jos  tämä  nyt  esiintyy  samanlaisena  näiden  kansain 
runoissa  ja  sitä  samalla  ei  tavata  venäläisessä  kansanrunoudessa,  josta  läh- 
teestä yksin  mordvalaiset  ja  suomalaiset  myöhempinä  aikoina  olisivat  voi- 
neet ammentaa:  silloin  voimme  ainakin  kuvitella  mahdolliseksi,  että  vielä 
kuulemme  saman  ikivanhan  runottaren  kaikuja  Suomenniemellä  ja  Volgan 
rantamailta. 

Tutustuimme  äsken  lauluun,  jossa  ylijumala  ryöstättää  neidon  mord- 
valaisesta kylästä,  —  eräässä  toisinnossa  nimenomaan  sanotaan,  että  tyttö 
vietiin  ylijumalalle  miniäksi.  Niinpä  myös  suomen  ja  viron  runoissa  taiva- 
hiset  pyytelevät  kauniita  tyttöjä  omikseen.  »Suomettaren  kosijat»  nimisessä 
Kantelettaren  runossa  ihanaa  Suometarta  kosivat  kuuhut,  päivyt  ja  pohjan- 
tähti. Samantapainen  neidon  ryöstö  yläilmoihin  kuin  mordvalaisessa  lau- 
lussa näyttää  olevan  Kantelettaren  III  kirjan  i8  runon  pohjana.  Siinä  näet 
kerrotaan,  kuinka 

«Marjukkainen,  maire  vaimo, 
Kasvatti  tytärtä  kuusi, 
Viisi  laitteli  vihille, 
Kuuennen  kotihin  heitti. 


Maaria  varastettihin 
Kaivotieltä  kaapaistihin. 


Läksi  emo  etsimähän 
Kaonnutta  Maijuansa. 


„lloi  mun  Maiju  tyttäreni, 
Missä  viivyt,  tyttäreni, 
Anna  äänesi  emolle. 
Vastausta  vanhimmalle*. 


Maiju  pilvistä  pinahti, 
Kajnhutti  kaaren  päältä : 
„En  minä,  emoni,  pääse, 

Päivyt  paSstäDi  pitävi, 
Hattarat  hivuksistani, 
Pilven  poika  polvistani** . 

Kantelettaren  III  kirjassa  on  kolme  runoa,  joissa  eri  elinkeinoja 
edustavat  miehet  tarjoutuvat  mieheksi  neidolle,  joka  tyytymättömänä  tar- 
jottuun elantoon  hylkää  toisen  toisensa  perään,  kunnes  viimein  suostuu 
yhteen.     77  runossa  on  neidon  saajana  leipämies,  jonka  pyyntöön 

Tules,  neitonen,  minulle, 
Leipämiehen  puolisoksi! 

neiti  taiten  vastaeli: 

Jo  tulen  minä  sinulle, 
Sek'  on  suotu  jotta  luotu 

Leipämiehelle  minua. 

Samoin  eräässä  viron  runossa  (Hurt,  Wana  kannel,  II  kogu  n:ro  197) 
kosivat  neitoa  venemies,  metsämies  ja  peltomies,  jolle  viimemainitulle  neito 
vihdoin  lähtee. 

Tämmöinen  »sulhon valitsija»  neito  esiintyy  myös  seuraavassa  mord- 
valaisessa runossa,  joka  muuten  on  huomattava  taiteellisesti  vaihtelevan 
runomittansa  vuoksi:  kertomuksessa  on  säe  kahdeksantavuinen,  mutta 
vuoropuhelussa  seitsentavuincn,  niinkuin  näkyy  suomalaisesta  käännöksestäkin : 

Istuihe  venohon  impi, 
Hopeaisehen  venohon. 
Oltavi  hopea-airot, 
Jäseniä  jännittä  vi, 
Ajelevi  airoin  vettä, 
Vastavirtahan  vetävi. 
Souti,  souti  ja  huhuili, 
Voipuessa  voihkaeli. 
Kenpä  kuuli  neidon  kutsun. 
Kuka  huomasi  huhunnan? 
Poikanen  kalalla  kaunis, 
Verkkonsa  virittelijä. 
Näki  neidon,  kutsun  kuuli, 
Jotta  huomasi  huhunnan: 

»Tyttö  sorja  Tushtanin, 

Mitä  huudat,  huhuat, 

TyOstä  tykOs  juoksutat?" 

—  «Etsin  miestä,  sulhoa, 
Raukka  puherattoa". — 
»Minäpä  sun  miehesi, 
Minä  puherattosi!** 

—  »Millä  syötät,  juotat  mun, 
Mikä  valta,  vara  sun?*  — 
„Kolme  aittaa  kaloja, 
Mettä  kolme  korvoa. 

Mitä  tahdot,  sitä  syM, 
Mitä  tahdot,  sitä  juot!" 

—  «Kaloihin  mun  kadotat, 
Tapat  ruotiin  rumasti. 
Etpä  sinä  mieheni, 

Etkä  puhcrattoni!" 
Souti,  souti  ja  huhuili, 
Voipuesa  voihkaeli. 
Kenpä   kuuli  neidon  kutsun, 
Kuka  huomasi  huhunnan? 
Nuori  mies  mehiläispuulla. 
Sepä  kuuli  neidon  kutsun. 
Jotta  huomasi  huhunnan. 

»Tyttö  sorja  Tushtanin, 

Mitä  huudat,  huhuat, 

Työstä  tykös  juoksutat?" 

—  »Etsin  miestä,  sulhoa, 
Raukka  puherattoa!"  — 
»Minäpä  sun  miehesi, 
Minä  puherattosi!* 

—  »Milläs  syötät,  juotat  mun, 
Mikä  valta,  vara  sun?"  — 
»Kolme  aittaa  hunajaa, 
Mettä  kolme  korvoa. 

Mitä  tahdot,  sitä  syöt. 
Mitä  tahdot,  sitä  juot!" 

—  »Hunajaan  mun  hukutat. 
Tapat  piinoin  pistimiin, 
Etpä  sinä  mieheni. 

Etkä  puherattoni!" 
Souti,  souti  ja  huhuili. 
Voipuessa  voihkaeli. 
Kenpä   kuuli  neidon  kutsun. 
Kuka  huomasi  huhunnan? 

Kylvömies  komea,  nuori. 

Siemenen  sirottelija, 

Sepä  kuuli  neidon  kutsun, 

Sekä  huomasi  huhunnan. 

»Tyttö  sorja  Tushtanin, 
Mitä  huudat,  huhuat, 
Työstä  tykös  juoksutat?* 

—  ,,Etsin  miestä,  sulhoa, 
Raukka  puherattoa!** — 
»Minäpä  sun  miehesi, 
Minä  puherattosi!" 

—  »Milläs  syötät,  juotat  mun, 
Mikä  valta,  vara  sun?*  — 
»Kolme  aittaa  eloa. 

Mettä  kolme  korvoa. 
Mitä  tahdot,  sitä  syöt, 
Mitä  tahdot,  sitä  juot!*" 

—  »Sinäpä  se  mieheni, 
Sinä  puherattoni  !** 


Varsin  merkillinen  on  mordvalainen  runo  oluen  synnystä.    Esitän  sen 
tässä  semmoisena  kuin  sen  panin  kirjaan  Simbirskin  läänin  ersalaisilta. 

Miss'  on  syntynyt  humala, 
Valtakasvi  kasvanunna? 
Tuolla  Volgan  tuolla  puolla, 
Sura  virran  viertehfllä. 
Notkossa  noroperässä, 
Pajuniitussa  pahassa. 
Siellä  kasvoi  kaunihiksi, 
Pajun  ympäri  yleni. 
Paidaksi  pajulle  kasvoi, 
Virvet  kaulavitjasiksi, 
Kukat  kultanappisiksi, 
Lehdet  soijiksi  somiksi, 
Heloiksi  hopeisiksi. 

Nousipa  puhurin  puuska, 
Tuli  tuuli,  kauas  kantoi. 
Vainion  rajavakohon. 
Suuren  tien  on  tienohille. 
Ersän  poika  pellollansa, 
Vainiolla  mies  varakas 

Olutta  osaelevi, 
Tehojuomoa  tekevi. 
Virkkoi  viljalle  humala: 
»Suostu,  vilja,  suo  sovinto, 
Yhdy,  vilja,  ystäväksi!** 
Vilja  varsin  vastaeli: 
„Mie  vilja,  väkevä  vilja, 
Syöttäjä,  syämmen  voima  l" 
— „Mie  humala,  karvas  kasvi, 
Päihyttäjä  pään  vihava! 
Sopuisat  sotahan  saamme, 
Riiattomat  riitasille, 
Lauluttomat  laulatamme, 
Tanssittomat  tanssitamme!" 
(Suom.-ugril.  seuran  Aikakausk.  IX,  33  laulu  (moro)). 

Todellakin  hämmästyttäviä  vertailukohtia  tarjoovat  vastaavat  suoma- 
laiset runot,  melkeinpä  tekisi  mieli  sanoa  mordvalaista  runoa  suomalaisten 
toisinnoksi.*)     Niinpä  Kantelettaren  I  kirjan  iio  runon  mukaan: 

Humala,  Remusen  poika 
Piennä  maahan  pistettihin. 

Nousi  puuhun  pienoisehen. 
Kohti  latvoa  kohosi. 
Niin  huhui  humala  puusta, 
Ohra  peUon  penkereltä: 
»Milloin  yhtehen  yhymme, 
Konsa  toinen  toisihimme?** 

Tuosta  kohta  koolle  saivat, 
Ja  tulivat  toisihinsa. 
Tianen  pani  sitten  oluen,  joka 

Hurskahat  ilottelevi. 
Hullut  tappeloittelevi. 

Loihdulla  on,  kuten  tunnettu,  varsin  tärkeä  sija  meidän  eepillisessä 
runoudessamme.    Siitä  syystä  onkin  Kalevala  ulkomaisilta  tutkijoilta  saanut 


*)  Tätä  yhtäläbyyttä  huomautti  jo  Ahlqvist  (Suomi  1857,  s.  10).  —  Oletusta, 
että  mordvan  ja  suomen  runo  olisivat  vanhaa  yhteisperua,  näyttää  kuitenkin  vastusta- 
van se  seikka,  että  humalan  ja  oluen  nimitykset  ovat  sekä  mordvalaisilla  että  suoma- 
laisilla vierailta  kansoilta  myöhemmin  lainatut,  edellisillä  turkkilaiskansoilta  (ja  venä- 
läisiltä), jälkimäisillä  germaaneilta  ja  liettualaisilta. 

2 

»loihtu-eepokseD»  nimen,  ja  Comparetti  (niinkuin  jo  muut  ennen  häntä) 
ennen  mainitussa  teoksessaan  pitääkin  loihturunoja  kaikkein  alkuperäisim- 
pinä,  joista  sitten  myytillis-eepilliset  ovat  kehittyneet.  Toiselta  puolen  on 
meillä  viime  aikoina  ruvettu  tämän  mielipiteen  oikeutta  epäilemään,  pää- 
asiallisesti sillä  perustuksella,  että  virolaisilla,  joilta  kuitenkin  on  saatu 
niin  äärettömän  runsas  saaUs  eepillisiä  runoja,  ei  ole  ensinkään  runomuo- 
toisia loihtuja. 

Voimmekohan  mordvalaiselta  taholta  saada  mitään  valaistusta  tähän 
hämärään  kysymykseen? 

Mordvalaisilla  kyllä  tavataan  runsaasti  loihtuja,  joilla  tauteja  karkoi- 
tetaan  tai  koetetaan  estää,  mutta  ne  ovat  suorasanaisia,  eivätkä  juuri  ole 
suomalaisten  loihtujen  kaltaisia  sisällykseltäänkään :  suun  osa  niistä  kuuluu 
samaan  ryhmään  kuin  votjakkien,  tsheremissien  ja  tshuvassien  loihdut, 
jotka  ovat  toistensa  kaltaisia  kuin  kaksi  marjaa  ja  joilla  nähtävästi  on 
yhteinen  alkulähde,  mikä  se  sitten  lieneekään.  Äskettäin  on  kuitenkin  eräs 
mordvalainen  talonpoika  Suomalais-ugrilaiselle  seuralle  lähettänyt  muuta- 
mia loihtuja  ja  rukouksia,  joita  täjrtyy  sanoa  runomuotoisiksi,  joskaan  runo- 
mitta ei  ole  niin  säännöllinen  kuin  mordvalaisissa  lauluissa.  Kaikki  ne 
runomitaltaan  lähenteleivät  vanhaa  kahdeksantavuisista  säkeistä  kokoonpantua 
runoa.  Yhtäläisyys  näiden  mordvalaisten  ja  suomalaisten  loihtujen  välillä 
tosin  ei  sisällykseen  nähden  ole  kovin  suuri,  mutta  eräs  rukous  metsän 
haltialle,  jolta  pyydetään  hyvää  hedelmäsaalista,  on  sen  sijaan  hyvin  nii- 
den pyyntirukousten  kaltainen,  jotka  Lönnrot  on  ottanut  »Suomen  kansan 
muinaisiin  loitsurunoihin».  Seuraavassa  käännöksessä  on  runomittaa  sen 
verran  muuteltu,  että  paikoittain  tavattavat  seitsentavuiset  säkeet  on  sään- 
nöllistetty kahdeksantavuisiksi. 

Metsän  Pavas*)  mun  isoni, 
Metsfln  haltia  emoni, 
Nytpä  huomenna  hyvänä, 
Koittehessa  kultaisessa 
Tuumin  luoksesi  tuloa. 
Metsän  Pavas  mun  isoni, 
Metsän  haltia  emoni, 
Metsän  puiden  merkitsijä, 
Metsän  lehtien  lukija, 

*)  ~  jumala,  haltia. 

Polkuteiden  tietelijä, 
Onnen  polkua  poleta, 
Lykyn  tietä  lykkaele, 
Kävijöistä  metsän  kaitse, 
Varjele  väestä  velhon, 
Anna  huoniio  hyväinen, 
Silmilleni  silmävoima, 
Korvilleni  kuulovoima, 
Metsän  korvin  kuullakseni, 
Pellon  silmin  nähdäkseni, 
Siivelliset  silmin  nähdä, 
Korvin  kuulla  maan  matajat. 
Suo  omenat,  suo  humalat, 
Näytä  paikat  pähkinöiden, 
Parahat  hedelmäpaikat, 
Astianmie  täysin  täytä. 
Suo  väki,  sanat  väkevät, 
Kontiona  metsä  mennä, 
Mettbnä  mehuinen  pelto. 
Hyvä  jälki  on  hyvällä, 
Lahjan  suon  sileän  silkin. 
Uhrin  annan  valkohanhen. 

Kaiketi  runomittaisia  loihtuja  ja  rukouksia  vielä  tavataan  mordvalai- 
silla eDcmmänkiD,  mutta  jo  nämätkin  vähäiset  näytteet  kehottavat  varovai- 
suuteen pääteltäessä  suomalaista  loihturunoutta  kovin  myöhäsyntyiseksi. 


Oli  aika,  jolloin  tutkimus  jo  varmuudella  luuli  löytäneensä  Suomen 
kansan  kehdon,  toisin  sanoin  suomalais-ugrilaisten  kansain  alkukodin.  Ny- 
kyään näyttää  tämän  varmuuden  ylläpitäminen  jääneen  runoilijan  erikois- 
tehtäväksi. Saatamme  kuitenkin  toivoa,  että  yhä  jatkuva  tutkimus  on  vielä 
nostava  sitä  verhoa,  joka  kansamme  kehtoa  peittää,  mutta  tuskinpa  kos- 
kaan saamme  tietää,  mitä  lauluja  sen  vieressä  laulettiin.  Jos  suomalais- 
ugrilaisilla jo  siihen  äärettömän  kaukaiseen  aikaan,  joUoin  vielä  olivat 
yhtenä  kansana  tai  ainakin  likeisessä  keskinäisessä  yhteydessä,  oli  runoutta, 
mahtoi    sen  muodollisena  perustana  olla  kerto,  jota  yleiseen  tavataan  suo- 

men  suvun  nmoudessa,  missä  ei  vieras  vaikutus  ole  kokonaan  siihen  lei- 
maansa painanut;  ei  mielestäni  myöskään  sovi  kieltää  sitä  mahdollisuutta, 
että  alkusoinnun  juuret  ulottuvat  tuohon  hämärään  muinaisuuteen.  Varsi- 
naista säännöllistä  runomittaa  emme  voi  olettaa  heillä  olleen,  —  niinkuin 
sitä  ei  näytä  olleen  esim.  germaanilaisillakaan  kansoilla  niiden  yhteis- 
aikana.  Kuten  edellä  olemme  nähneet,  on  suomalainen  säännöllinen  runo- 
muoto kuitenkin  paljoa  vanhempaa  alkuperää  kuin  ennen  on  oletettu  tai 
voitu  todistaa.  Se  oli  olemassa  jo  vähintään  pari  tuhatta  vuotta  sitte 
aikana,  joUoin  esi-isäimme  kotomaana  vielä  olivat  Venäjän  tasangot  ja, 
mikäli  voimme  nähdä,  on  se  syntynyt  ja  kehittynyt  omintakeisesti  suoma- 
laisella pohjalla. 

H.  Paasonen. 

Muistutus.     Kaikki   tässä   kirjoituksessa    esiintyvät    runomittaiset    käännökset 
ovat  ylioppilas  Otto  Mannisen  tekemiä. 


»gfel* 


Kunnallisen  elämän  edistyminen  Europan  kau- 
pungreissa  19mnellä  vuosisadalla. 


m. 

Kunnallisten  tehtäväin  kasvaminen. 

Keskiajan  mahtavissa  vapaissa  kaupunkikunnissa  kunnalliset  tehtävät 
olivat  yleensä  niitä,  jotka  nyt  ovat  valtion  tehtäviä.  Niinkuin  valtion,  niin 
noiden  kuntienkiu  tärkein  tehtävä  oli  puolustustoimi  vihollisia  vastaan, 
monella  myös  alueensa  suurentaminen  ja  muiden  etujensa  lisääminen  naa- 
purien ja  kilpailijoiden  kustannuksella. 

Suurissa  kukoistavissa  kaupungeissa,  joissa  varoja  liikeni  muuhunkin 
kuin  »ulkoasioihin»,  käytettiin  niitä  ensinnä  yleisiin  töihin,  jotka  voivat  olla 
kaupungille  hyödyksi  tai  kunniaksi.  Lähinnä  kirkkoa  tuli  kysymykseen  raati- 
huone, kaupungin  vapauden  symbooli,  sen  jälkeen  erinäisten  ammattikuntien 

kokoushuoneet,  joilla  näille  oli  sama  merkitys  kuin  raatihuoneella  koko 
kaupungille.  Nämä  rakennukset  sen  vuoksi  ovat  pysyväisenä  muistomerk- 
kinä keski-  ja  etelä-Europan  kaupunkien  loistoajasta. 

Kunnallisten  tehtäväin  historiassa  siis  näemme  saman  ilmiön  kuin 
valtiollistenkin.  £nsimäinen  ja  tärkein  tehtävä  on  ulkonainen  puolustus. 
Toiseksi  tulee  se,  mikä  tarkoittaa  ulkonaista  loistoa  ja  kunniaa.  Vasta  vii- 
meiseksi ryhdytään  harrastamaan  sisällistä  kehitystä  fyysilliseen,  taloudelli- 
seen ja  psyykilliseen  hyvinvointiin  yhteiskunnan  jäsenille. 

Melkein  kaikkialla  jäi  vanhojen  kaupunkien  uudesta  muodostaminen 
ihmisille  mukaviksi  ja  terveellisiksi  olopaikoiksi  vasta  igmnen  vuosisadan  teh- 
täväksi. Ja  se  oli  kyllä  vahinko  suuri.  Sillä  mikä  viime  vuosisadalla, 
ennen  nykyisen  nopean  taloudellisen  edistyksen  aikaa,  olisi  kä3m3rt  kylläkin 
huokealla  tehdä,  se  on  kiinteimistöhintojen  äärettömästi  noustua  tullut 
erittäin  kalliiksi.  Sitäpaitsi  tuo  viime  vuosisadan  lopulla  valtaan  päässyt 
periaate,  että  yksityisen  vapautta  on  niin  vähän  kuin  mahdollista  rajoitet- 
tava^ on  ollut  kovana  esteenä  edistymiselle  kunnallisten  tehtäväin  alalla. 
Jos  valtio  on,  niinkuin  tuon  opin  puolustajat  väittävät,  olemassa  vaan  suo- 
jelusta ja  rangaistusta  varten  ja  suojeluksella  tarkoitetaan  vaan  varsinaisen 
väkivallan  ja  vääryyden  torjumista,  mitä  sitten  jääkään  kunnille  tehtäväksi, 
paitsi  kenties  poliisitoimen  ylläpito  ja  siviilirekisteri  tai  muut  sellaiset 
toimet,  jotka  valtio  mahdollisesti  mukavuutensa  vuoksi  luovuttaa  kunnille. 
Kaikki  huolenpito  muista  yleishyödyllisistä  toimista  jätettäköön  yksityiselle 
yritteliäisyydelle. 

Kaikeksi  onneksi  tämä  käsityskanta  ei  koskaan  ole  päässyt  täydelli- 
sesti vallitsevaksi;  päinvastoin  on  etenkin  Saksassa  aina  pysynyt  yleisessä 
oikeustajunnassa  aate,  jonka  mukaan  kunta  on  todellinen  yhteiskunnaUinen 
persoona  —  ei  paljaastaan  juriidinen  persoona.  Ja  yhtebkunnallisen 
persoonan  tehtäviin  tietysti  kuuluu  huolehtia  etujansa  kaikissa  suhteissa: 
edistää  kaikilla  siveellisillä  keinoilla  jäsentensä  fyysillistä,  taloudellista  ja 
moraalista  kehitystä.  Suojelusta  vääryyttä  vastaan  on  oikeutettu  yhteis- 
kunnalta saamaan  ei  ainoastaan  yksitymen,  jota  toinen  yksityinen  loukkaa, 
vaan  myös  yhteiskunta  itse  semmoista  vahinkoa  vastaan,  joka  sille  syntyy 
siitä  että  yksityiset  mielivaltaisesti-  taikkapa  vaan  yhteiskunnan  menestymi- 
seen soveltumattomalla  tavalla  käyttävät  toimintavapauttaan.  Yhteiskunnan 
menestys  sitäpaitsi  on  niin  tärkeä  asia,  että  on  puolustamatonta  kevyt- 
mielisyyttä jos  se  jää  ristissä  käsin  odottamaan,  syntyykö  yksityisen  alkuun- 

paooD  kautta  niitä  yrityksiä  yhteisen  hyvän  positiviseksi  edistämiseksi, 
joita  valistunut  mielipide  pitää  tarpeellisina,  ja  muodostuvatko  noiden  yri- 
tysten tulokset  semmoisiksi,  että  yhteiskunnalla  niistä  on  todellista  ja  suu- 
rinta mahdollista  hyötyä. 

Yhteiskunnan  turvallisuudeksi  kaupungeissa  ei  riitä  tavallinen  poliisi- 
toimi, sillä  se  suojelee  ainoastaan  yksityisiä  väkivallan  tekoja  vastaan, 
mutta  suojelusta  tarvitaan  yhtä  suurella  syyllä  vääryyttä  vastaan,  joka 
yhteiskunnalle  tapahtuu  siten,  että  yksityiset  levittävät  tai  huolimattomuu- 
dellansa laskevat  leviämään  tarttuvia  tauteja  tai  rakennustoimellaan  vahin- 
goittavat terveysoloja.  Siis  paljaan  suojelusprinsiipinkin  kannalta  katsoen 
yksityisen  toimintavapaus  kaupungeissa,  joissa  ihmiset  lähekkäin  asumisen 
vuoksi  ovat  niin  riippuvaisia  toistensa  käytöksestä,  on  suuressa  määrässä 
aUstettava  yhteishyvän  näkökohdan  alle.  Mutta  näin  lavennettunakin  suo- 
jelusprinsiippi  on  riittämätön,  ja  uusimman  ajan  henki  kaikkialla  kutsuu 
yhteistyöhön  kaikkia  yleishyödyllisiksi  tunnustettuja  tarkoituksia  varten.  Peri- 
aatteellista rajaa  kunnallisille  harrastuksille  on  vaikea  asettaa  muuta  kuin, 
ettei  kunta  saa  sekaantua  valtion  eikä  kirkon  tehtäviin.  Käytöllisenä  rajana 
ovat  tietysti  kunnan  toimintavaltaa  määräävät  valtion  säätämät  lait  ja 
kunnan  käytettävinä  olevien  aineellisten  ja  henkisten  varain  määrä. 

Kaupungin  muodostamisessa  suurelle  kaupunkilaisväestöUe  sopivaksi 
olopaikaksi  tulee  ensinnä  kysymykseen  itse  asemapiirros.  Tämä  voidaan 
ainoastaan  uusissa  kaupungeissa  tehdä  kaikkien  parhaimpien  prinsiippien 
mukaan.  Vanhemmissa  ja  suuremmissa  Europan  kaupungeissa  sen  uudes- 
taan tekeminen  on  sula  taloudellinen  mahdottomuus.  Nämä  kaupungit  ovat 
senmuotoisia,  joksi  ne  aikojen  kuluessa  ovat  kasvaneet.  Korkeintaan  ne 
voivat  muodostaa  syntymässä  olevat  esikaupunkinsa  mielensä  mukaan; 
mutta  sekin  on  perin  harvinaista,  sillä  useimmissa  tapauksissa  esikaupungit 
syntyvät  emäkaupungin  kunnallisen  piirin  ulkopuolelle  ja  yhdistetään  siihen 
vasta,  kun  huomataan  niiden  sulautuneen  sen  kanssa  yhdeksi  taloudelliseksi 
kokonaisuudeksi.  Suomessa  useimmiUa  kaupungeilla  on  laaja  alue;  ne 
voivat  siis  asemapiirrokseensa,  joka  meidän  kaupunkiemme  nuoruuden 
vuoksi  on  hyvin  säännöllinen,  vastaisuuden  varalle  ottaa  sangen  laajalta 
kasvamisen  varaa.  Poikkeuksena  meillä  on  Viipuri,  jonka  ala  on  niin  ahdas, 
että  sillä  jo  nykyään  on  ilman  järjellistä  suunnitelmaa  maalaiskunnan  alu- 
eelle syntyneitä  esikaupunkeja.  Ajan  vaatimaa  siis  meillä  on  ollut  komitean 
asettaminen  harkitsemaan  esikaupunkeja  varten  tarvittavaa  lainsäädäntöä, 
vaikka  se  kyllä  tulee  koskemaan  vaan  aniharvoja  kaupunkeja  Suomessa. 

Mikä  meillä  on  poikkeuksena,  se  on  Europan  vanhoissa  sivistys- 
maissa sääntönä  ja  päinvastoin.  Omituisena  poikkeuksena  siellä  mainitta- 
koon Torinon  kaupunki,  jonka  säännöllisesti  neliskulmainen  asemapiirros 
vanhoine  leveine  valtakatuineen  todistaa  sen  syntyneen  muinaisroomalaisesta 
leiristä.  Muut  kaupungit,  keskiaikuisten  linnojen  ympärille  kasvaneina  ovat 
enimmäkseen  ympyränmuotoisia.  Useimmissa  vanhoissa  kaupungeissa  pyrin- 
nöt asemapiirroksen  muuttamiseen  ovat  rajoittuneet  siihen,  että  muutamia 
suuria  valtasuonia  keskusliikettä  ja  ilmanvaihtoa  varten  on  aukaistu,  liian 
suuria  rakennusryhmiä  läpäisty  pienemmillä  uusilla  kaduilla,  maahan  revit- 
tyjen epäterveeUisten  rakennusten  sijaan  muodostettu  puistoja  y.  m.  Suu- 
rimmat työt  täUä  alalla  ovat  epäilemättä  olleet  Parisin  ja  Wienin  uudis- 
tukset 50-,  60-  ja  70-luvuilla.  Hampurin  vanhempi  sisäosa  on  perikuva 
ahtaasta  sokkeloisesta  keskiajan  kaupungista  ja  oli  myös  viime  koleraruttoon 
asti  perikuva  semmoisen  epäterveellisyydestä.  Mutta  kaupungin  äärettö- 
mästi kasvamistaan  kasvaessa  alueelle,  jossa  kaupungilla  samalla  on  valtio- 
valtakin käsissään,  se  on  suurimmalta  uudelta  osaltaan  muodostunut  mitä 
tilavimmaksi  ja  säännöUisimmäksi  ja  kauniimmaksi  uuden-uutukaiseksi  suur- 
kaupungiksi. Mutta  tätä  etua,  että  kaupunki  voi  määrätä  hyvän  asema- 
piirroksen kasvavalle  lisäkkeelleen,  on  harvoilla  kaupungeilla. 

Kauas  on  jo  jäänyt  se  aika,  jolloin  raatihuone  eli  kaupungintalo  oli 
kaupungin  ainoa  kunnallinen  rakennus.  Suurimmissa  kaupungeissa  kunnan 
omistamat  kaikenkaltaiset  rakennukset  nousevat  jo  moniin  kymmeniin,  jopa 
satoihin,  ja  uusia  yhä  rakennetaan.  Rakennustointansa  varten  niillä  sen- 
tähden  on  erinäiset  rakennuslautakuntansa  (Englannissa)  tai  rakennuskontto- 
rinsa (Saksassa  ja  Ranskassa)  ja  arkkitehtejä  ja  rakennusmestareja  palveluk- 
sessaan tarpeen  mukaan.  Ranskassa  kunnilla  sitäpaitsi  on  niiden  piirissä 
sijaitsevat  sellaiset  valtionrakennukset  kuin  museot,  muinaislinnat  y.  m. 
hoidettavina  ja  ylläpidettävinä,  joka  semmoisessa  muinaismuistojen  kau- 
pungissa kuin  Versaillesissa  saattaa  käydä  hyvinkin  raskaaksi.  Yksityisten 
rakennustointa  kaupunkikunnat  myös  kaikkialla  suuremmassa  tai  vähemmässä 
määrässä  valvovat  ja  määräilevät.  Yhä  yleisemmäksi  on  tullut  se  ajatus, 
että  kunnan  tulee  panna  rajoituksia  rakennusten  korkeudelle  sekä  tervey- 
dellisistä että  esteetisistä  syistä;  kaikkialla  tietysti  rakennuksen  kestävyys 
ja  tyyli  otetaan  huomioon  piirustuksia  vahvistettaessa. 

Tärkeimmäksi  näkökohdaksi  kunnallisessa  rakennuspolitiikissa  on  kum- 
minkin   kaikkialla    viime    aikoina  tullut  terveydenhoidollinen  puoli.     Tässä 

suhteessa  ei  harjoiteta  ainoastaan  uusien  rakennusten  tarkastusta,  vaan  van- 
hojen tuomitsemista  korjattaviksi  tai  revittäviksi  tai  osaksi  tyhjennettäviksi 
esim.  keUari-  ja  ullakkokerroksistaan.  Mutta  harvassa  kaupungissa  on  vielä 
edistytty  niin  pitkälle  kuin  Glasgowissa,  jossa  jokaiselle  asuinhuoneelle 
määrätään  ei  ainoastaan  minimimitat,  vaan  myös  maksimi-asukasmäärä  ja 
valvotaan  säännön  noudattamista  ankaroilla,  odottamattomilla  yötarkastuk- 
silla.  Glasgow  on  myös  niitä  harvoja  kaupunkeja,  jotka  itse  suoranaisesti 
ovat  ryhtyneet  rakentamaan  työväen  malliasuntoja;  muualla  kunnat  ovat 
korkeintaan  antaneet  apuansa  sitävarten  muodostuneille  yhtiöille.  500 — 600 
työmiesperhettä  asui  v.  1893  kunnan  vakinaisissa  hyyrykorttereissa;  sen 
seitsemässä  majalassa  oli  lähes  2,000  vuodetta,  kolmas  osa  kaikkien  maja- 
loiden  vuodeluvusta. 

Hyvät  kulkuneuvot  ovat  tarpeelliset  suurissa  kaupungeissa  sekä  varsi- 
naisen keskusliikkeen  että  myös  terveysolojen  kannalta  katsoen.  Sillä  ei 
mikään  siinä  määrässä  estä  liikaa  ahtautumista  kuin  tilaisuus  päästä  huo- 
kealla hinnalla  laitakaupungista  keskikaupunkiin,  jossa  useimmat  kauppahuo- 
neustot  ja  käsityöliikkeet  ovat,  tai  etukaupungeista  laitakaupunkiin,  jossa 
useimmat  tehtaat  ovat.  Kaupunki  saattaa  pitää  huolta  kulkuneuvojen 
mukavuudesta  ja  huokeudesta,  joko  määräämällä,  ennenkuin  liikelupa  anne- 
taan, raitiotieyhtiöiden  kuljetustaksat,  tai  ottamalla  itse  haltuunsa  raitiotie- 
liikkeen,  niinkuin  Glasgow  on  tehnyt  v.  1894,  tai  rakennuttamalla  oikeita 
kaupunkirautateitä,  joka  tietysti  tulee  kysymykseen  vaan  suurimmissa  kau- 
pungeissa. Kaikkialla  ei  kuitenkaan  kulkuneuvojenkaan  huokeus  saa  kau- 
punkia leviämään  suuremmalle  alalle.  Berlinissä,  jossa  ympäristön  tontti- 
paikat kaupungin  äärettömän  nopean  kasvamisen  vuoksi  ovat  tulleet  niin 
kalliiksi,  ettei  niihin  kannata  pienempiä  rakennuksia  rakentaa,  asuvat  työ- 
miehet sentähden  saman  katon  alla  kuin  varakkaat,  vaikka  tietysti  keUari- 
tai  ullakkokerroksessa  tai  on  heidän  asuntonaan  jokin  pihanpuolinen  pikku- 
huone  makuukomeroineen. 

Valaistuksesta  suurissa  kaupungeissa  ovat  asiantuntijat  sanoneet,  että 
jokainen  lisälyhty  tekee  yhden  poliisimiehen  tarpeettomaksi.  Eikä  ainoas- 
taan valaistus  kaduilla,  vaan  melkein  vielä  enemmän  pakollinen  valaistus 
talojen  pihoissa  ja  porraskäytävissä  vaikuttaa  siihen.  Muutamat  aniharvat 
kaupungit  ovat  tehneet  kaasu-  ja  sähkövalaistuksen  monopoliksi,  jota  itse 
hoitavat;  useimmat  sen  ovat  jättäneet  yhtiöille,  määräten  kumminkin  sekä 
oman  tarvitsemansa  että  yksityistilaajain  maksut  ja  vielä  pidättäen  itselleeu 

progressiivisen  voitto-osnuden  yhtiön  ansioista.  Vapaalle  kilpailulle  Etiro- 
passa  tätä  tointa  ei  ole  juuri  missään  jätetty;  Amerikan  suurkaupungeilla 
on  siitä  järjestelmästä  katkera  kokemus. 

Katujen  ja  katukäytäväin  rakennus  ja  kunnossa  pito  oli  ennen  aikaan 
kaikkialla  niinkuin  meilläkin  viereisten  talojen  omistajain  tehtävänä.  Tästä 
järjestelmästä  on  nykyään  melkein  joka  paikassa  luovuttu,  missä  vaan  vilkas 
liike  vaatii  että  kadut  ovat  samalla  sileiksi  ja  kestäviksi  laskettavat  ja  että 
laskeminen  on  tapahtuva  liikkeelle  keskeytystä  tai  suurempaa  häiriötä  tuot- 
tamatta. Katujen  ja  useimmissa  suurkaupungeissa  myös  katukäytäväin  las- 
keminen on  tehty  kunnalliseksi  toimeksi,  josta  monessa  paikassa  kustan- 
nuksenkin suorittaa  kunta  kokonaisuudessaan  eikä,  niinkuin  esim.  Helsingissä 
ja  Viipurissa,  talonomistajat. 

Tälläkin  asialla  on  terveydenhoidollinen  merkityksensä.  Pehmeiksi 
rakennetuilla  tai  runsaasti  mutta  löyhästi  hiekoitetuilla  kaduilla  pöly  käy 
suurkaupungeissa  sietämättömäksi,  terveydelle  vaarallinen  se  epäilemättä 
on  pienemmissäkin  kaupungeissa.  Toiseksi  liike  suurkaupungissa  käy  syu- 
nyttämänsä  jyrinän  ja  räminän  kautta  korville  ja  hermoille  ärs3rttäväksi, 
jopa  suorastaan  huumaavaksi  ja  tympeyttäväksi,  jos  kivitys  on  tuommoista 
pyöreäkivistä  kuin  vielä  on  useimmilla  Helsingin  ja  Pietarinkin  kaduilla. 
Hakatuistakin  kivistä  rakennetulla  kadulla  hyvin  suuri  liike  synnyttää  helve- 
tillisen melun;  siis  täytyy,  sikäli  kuin  kaupunki  suurenee,  yhä  useammalla 
kadulla  siirtyä  asfaltti-  tai  puupeitteeseen.  Näiden  kautta  syntyy  maailman- 
kaupungissa,  jollei  suorastaan  heikompi,  niin  ainakin  kumeamman  äänensä 
ja  yhtämittaisuutensa  kautta  vähemmän  hermostuttava  katumelu  kuin  keski- 
kokoisessa ja  huonosti  kivitetyssä  kaupungissa.  Jos  katujen  laskeminen  on 
talonomistajain  rasituksena,  niin  ensiksikin  on  vaikeampi  kohtuudella  vel- 
voittaa heitä  uuteen  kalliimpaan  kadun  laskutapaan;  toisebi  pakotetaan  heitä 
sen  kautta  yhä  tarkemmin  käyttämään  tonttinsa  alan  rakennuksiin  sekä  hori- 
sontalisesti  että  vertikalisesti. 

Kaupunkien  puhtaana  pidossa  on  tietysti  tärkein  kohta  lokaviemäri- 
järjestelmä  ja  inhimillisten  ja  eläimellisten  ulostusten  poistoimittaminen. 

Periaatteellisesti  voi  tässä  asiassa  asettaa  kaksi  vaatimusta:  että  lika- 
aineiden  poistoimitus  on  oleva  niin  täydellinen,  ettei  mitään  terveyden 
vaaraa  synny;  ja  että  kaupunki  ei  hukkaa  tyhjiin  sitä  ääretöntä  lannoitus- 
aineen  paljoutta,  jota  kaupungin  lika  edustaa.  Kaiken,  sekä  juoksevan 
että   kiinteän    lika-aineen   huolellista    poiskuljetusta   yksityisten  toimella  on 

mahdoton  ajatellakkaan ;  sen  osottaa  pieDempienkiD  kaupuDlden  kokemus, 
olkooD  puhtaanapitojärjestys  paperilla  kuinka  ankara  tahansa.  Sen  tähden 
täytyy  suuremmissa  kaupungeissa,  joissa  tämän  toimen  vaillinaisuudet  käy- 
vät vaarallisemmiksi  kuin  pienissä,  puhtaanapidonkin  muodostua  osaltaan 
tai  kokonaisuudessaan  kunnalliseksi  toimeksi. 

Kaupungit,  jotka  sijaitsevat  meren  tai  suuren  virran  rannalla  ja  joiden 
asema  on  kylläksi  kalteva,  voivat  kenties  menestyksellä  panna  toimeen 
järjestelmän,  jossa  kaikki  sekä  kiinteät  että  juoksevat  lika-aineet  juoksute- 
taan kloaakkeja  myöten  mereen  tai  virtaan.  Useimmissa  suurkaupungeissa 
kumminkin  tuo  n.  s.  »tout  ä  Tdgout*  järjestelmä  ei  ole  vielä  kokonaisuu- 
dessaan käytännössä,  vaan  kiinteät  lika-aineet  vielä  toimitetaan  pois  kuljetta- 
malla suljetuissa  säiliöissä. 

Jälkimäisen  vaatimuksen,  että  kaupunki  ei  saa  tyhjiin  hukata  lannoitus- 
ainettansa,  täyttää  Europan  suurkaupungeista  nykyisin  täydellisimmässä  mää- 
rässä Berlin. 

Koko  kaupunki,  jonka  luonnollisesti  on  käynyt  mahdottomaksi  sysätä 
lika-aineitaan  tuohon  pieneen  Spree-pahaseen,  on  jaettu  i2:een  likaviemäri- 
piiriin,  joista  7  jo  on  täydellisessä  laitoksessa.  Kussakin  piirissä  loka- 
viemärit  säteiden  tavoin  yhtyvät  yhteiseen  keskustaan,  johon  on  sijoitettu 
vastaanottosäiliö  ja  höyrypannulaitokset.  Näistä  johtaa  kustakin  tunneli 
ulkopuolelle  kaupunkia  asianomaisen  piirin  likakastelutiluksiUe.  Yhteensä 
60 — 70  miljoonaa  kuutiometriä  lika-aineita  kuljetetaan  vuosittain  näitä  tun- 
neleja pitkin  ja  levitetään  kunnan  omistamille  tiluksille,  joiden  yhteen  las- 
kettu pinta-ala  on  noin  6,700  hehtaaria.  Berlinin  oma  pinta-ala  on  vaan 
5,600  hehtaaria.  15  miljonaa  Saksan  markkaa  maksoi  tarvittavan  maan 
osto,  toiset  T5  miljonaa  oli  vuoteen  1893  käytetty  tilusten  viljelyskuntoon 
panemiseksi.  Siitä  huolimatta  tulee  nykyinen  järjestelmä  huokeammaksi 
talonomistajille,  joiden  täytyy  suorittaa  sen  menot,  kuin  entinen  pois- 
kuljetus. Ja  arvellaan  että  muutaman  vuoden  perästä,  kun  kastelutilukset 
saadaan  kaikki  viljelyskuntoon  ja  niihin  istutetut  hedelmäpuut  joutuvat 
hedelmää  kantaviksi,  koko  järjestelmä  tulee  omiUa  tuloillaan  kannattamaan 
itseänsä  ja  tuottamaan  siihen  kiinnitetyn  pääoman  korot,  niin  että  talon- 
omistajat pääsevät  koko  rasituksesta.  Kastelutiluksia  väitetään  niin  terveel- 
lisiksi olopaikoiksi,  että  paranevien  kesäsiirtoloita  kaupungin  sairashuoneita 
varten  on  niihin  perustettu. 

Vesijohtolaitos    on    melkein  kaikkialla  muodostunut  kunnalliseksi  toi- 

meksi,  joskin  monessa  paikassa  joku  yhtiö  on  suorittanut  perustamistyöt. 
Ani  harvassa  suuremmassa  kaupungissa  voidaan  poraamalla  itse  kaupungin 
perustukseen  saada  riittävä  määrä  puhdasta  kaivovettä.  Hankittaessa  vettä 
vesijohtoon,  voidaan  noudattaa  kahta  erilaista  järjestelmää:  joko  mennä 
puhdasta  vettä  etsimään  tarpeeksi  kauas  tai  käyttää  lähinnä  olevaa  run- 
sasta vedensaantipaikkaa  puhdistamalla  sen  vettä.  Kummallakin  tavalla 
voidaan  aikaan  saada  mallikelpoinen  vesijohtolaitos. 

Ensimäistä  mainituista  keinoista  on  käyttänyt  esim.  Glasgow,  jolla 
on  Ison-Britannian  kaupungeista  paras  vesijohtolaitos.  Jo  v.  1855  ryhdyt- 
tiin siellä  rakentamaan  vesijohtoa  34  engl.  peninkulman  päässä  olevasta 
Lach  Katrine  nimisestä  vuorijärvestä,  jonka  puhdas  hyvänmakuinen  vesi 
riittää  ainakin  parille  miljonalle  ihmiselle  runsaasti  käyttäen,  koska  vuotui- 
nen sateenmäärä  sen  vesistöpiirissä  on  noin  100  tuumaa.  Nykyään  käyttää 
Glasgowin  vesijohtoa  noin  800,000  henkeä,  tarviten  päivässä  40  milj. 
gallonia. 

Toista  keinoa  käyttää  Hampuri,  jonka  uusi  vesijohtolaitos  on  hämmäs- 
tyttävimpiä todistuksia  siitä,  mitä  nykyajan  tekniikka  kykenee  suorittamaan. 

Sen  vesijohtolaitos  täyttää  kaksi  Elben  saarta  nimeltä  Billwärder  ja 
Kalte  Hofe.  Edellisen  rannassa  on  kymmenen  jalan  läpimittainen  imu- 
torvi  seuloineen,  jotka  estävät  suurempia  kiinteitä  uivia  esineitä  pääsemästä 
sisään.  Siitä  pumputaan  vesi  neljään  suureen  säiliöön,  joihin  kuhunkin 
mahtuu  sen  verran  vettä  kuin  kaupunki  tarvitsee  päivässä.  Kun  säiliö  N:o  i 
on  käytännössä  vettä  kaupunkiin  päin  toimittamaan,  niin  N:o  2:ssa  vesi 
seisoo  töryn  laskeutumista  varten,  N:o  3:a  pumputaan  täyteen  ja  N:o  4 
on  tyhjänä  ruopimista  ja  pesemistä  varten.  Vuorotellen  kustakin  näistä 
vesi  pumpataan  Kalte  Hofessa  oleviin  2  2:een  siivilöimissäiliöön,  joissa  vesi 
aina  pidetään  yhden  metrin  korkeudella  niinikään  metrin  paksuisesta  siivi- 
löimispohjasta,  joka  on  puhdasta  hiekkaa  ja  pieniä  kiviä.  Kesällä  1893, 
kun  uutta  koleraruttoa  Hampurissa  pelättiin,  tutkittiin  tarkoin  sekä  Elben 
luonnollista  vettä  että  vesilaitoksen  siivilöittyä.  Edellisessä  tavattiin  vuoksi- 
veden  alueella  30,000 — 100,000  kolerabasillia  kuutiosentimetrissä  ja  ylem- 
pänäkin  400—1,200,  mutta  vesilaitoksen  vedessä  tavattiin  vaan  4 — 10  eli 
niin  vähän,  että  sen  kautta  ei  mitään  koleravaaraa  voinut  syntyä.  Huo- 
mattava on  että  kolerasyksy  1892  oli  juuri  viimeinen,  jolloin  Hampurissa 
vielä  täytyi  käyttää  vanhaa  puutteellista  vesijohtoa;  seuraavaksi  vuodeksi 
nykyinen  tuli  täyteen  kuntoon. 

Moista  Saksan  suurimmista  kaupungeista  Berlinillä  on  jokseenkin 
samanlainen  vesilaitos  kuin  Hampurilla,  Munchenillä  sitävastoin  erinomainen 
vesijohto,  joka  tuo  puhdasta  vettä  Alpeilta.  Samanlainen  vuoristojohto 
on  Itävallassa  Wienillä  ja  Ranskassa  Dijonilla,  Italiassa  Neapelilla.  Runsain 
määrä  puhdistamatonta  vettä  huokeimmasta  hinnasta  tietysti  on  semmoisilla 
kaupungeilla,  jotka,  niinkuin  Grenoble  länsi-Alpeissa,  sijaitsevat  runsas- 
vetisten ja  jyrkkälaskuisten  jokien  varrella,  joiden  voima  yksin  ilman 
pumppuamista  nostaa  veden  kaikkialla  kaupunkiin.  Muualla  täytyy  jonkun- 
moista säästäväisyyttä  aina  noudattaa  katujen  kastelemisessa  y.  m.  s. 

Pesulaitoksien  tekeminen  kunnalliseksi  monopoliksi  on  epäilemättä 
yhtä  paljon  eduksi  kaupungin  yleiselle  järjestykselle  ja  puhtaudelle  kuin 
alhaisimmalle  kansanluokalle,  jonka  työtä  ja  vaivoja  suuresti  säästävät  sem- 
moiset kaikilla  tarpeellisilla  koneilla  —  esim.  kuivatuskoneella,  joka  puo- 
lessa tunnissa  kuivaa  pesun  —  varustetut  kunnalliset  pesuhallit  kuin  Glas- 
gowin  ja  Manchesterin. 

Kylpylaitokset  eivät  vielä  missään  liene  kuntien  monopolina,  mutta 
sen  jälkeen  kuin  on  perustettu  suuria  sellaisia  laitoksia  eri  luokkineen 
muutamiin  Englannin  ja  Saksan  kaupunkeihin,  ovat  yksityiset  saunat  yhä 
vähentyneet.  Birminghamissa,  jossa  kunnallisia  kylpylaitoksia  on  ollut  vuo- 
desta 185 1,  kävi  kylpijöitä  niissä  jo  v.  1863  400,000.  Suurimpana  etuna 
näistä  laitoksista  pidetään  sitä,  että  kunta  niissä  voi  toimittaa  kylpyjä 
kansakoululapsille  paljon  huokeammalla  kuin  yhdistämällä  kylpyhuoneita 
jokaiseen  kansakoulurakennukseen. 

Torikauppa  on  jo  ammoisista  ajoista  ollut  kunnallisen  järjestelyn 
alainen,  koska  se  koski  niin  läheltä  kaupunkien  alkuperäisten  porvarien 
elinkeinoja.  Kauppahallit  ovat  monen  kaupungin  kaUiimpia  kunnallisia 
rakennuksia.  Teurastaminen  kaupungin  teurastushuoneissa  on  useimmissa 
paikoissa  pakollinen.  Ruoka-aineiden  tarkastusta  varten  kaupungeilla  on 
tarkastusasemansa  laboratorioineen.  Kaikkien  ruoka-aineiden  pakollista  tar- 
kastusta on  vaikea  toimeen  panna  muualla  kuin  missä  on  kaupunkituUi,  ja 
se  on  liian  hankala  keino. 

Vaivaishoito,  joka  alkuaan  oli  kirkollinen  tai  seurakunnallinen  toimi, 
on  muodostunut  puhtaasti  maalliseksi,  kunnalliseksi.  Semmoiseksi  sitä  täytyy 
katsoa  Englannissakin,  vaikka  vaivaishoito  onkin  toimena  pienemmillä  itse- 
näisillä piireillä.  Sitä  myöten  kuin  kuntien  juriidiseksi  velvollisuudeksi  on 
tullut   yllä    pitää    työhön   kykenemättömiä  asukkaitansa,  joilla  on  kunnassa 

kotipaikkaoikeus,  on  yksityinen  hyväntekeväisyys  yhä  enemmän  kohdistunut 
uusiin  yrityksiin,  joilla  on  tarkoituksena  estää  köyhiä,  joutumasta  siihen 
äärimmäiseen  hätään,  joka  tekee  kunnallisen  avun  välttämättömäksi.  Mutta 
kunnallinen  vaivaishoito  puolestaan  laajetessaan  siirtyy  myös  tälle  alalle  ja 
rupeaa  vaikuttamaan  myöskb  preventivisesti  eikä  vaan  terapeutisesti.  Pelät- 
tävä ei  kuitenkaan  ole,  että  kunnallinen  vaivaishoito  koskaan  on  syrjäyttävä 
ja  lamauttava  yksityisen  hyväntekeväisyyden  halun.  Sillä  vaivaishoitotoimi 
juuri  laajetessaan  käy  mahdottomaksi  kunnan  hoitaa  hyvästi  ilman  vetoa- 
matta kuntalaisten  vapaaehtoiseen  apuun  työn  muodossa.  N.  s.  Elberfeldin 
järjestelmä  pienine  katsantopiireineen  ja  monine  mies-  ja  naispuolisine 
kaitsijoineen  tulee  kehittyessään  vaatimaan  kaikkien  varakasten  myötävaiku- 
tusta, joilta  vaan  suinkin  aikaa  ja  halua  riittää  toimittaakseen  jotain  yhteis- 
kunnan lapsipuolien  hyväksi. 

Kansanopetus  nykyään  kaikkialla  on  tavalla  tai  toisella,  suuremmassa 
tai  pienemmässä  määrässä  kuntien  rasituksena.  Europan  tärkeimpien  sivis- 
tysmaiden kaupungeissa  ja  myöskin  Suomen  useimmissa  kaupungeissa  saavat 
jo  nykyään  melkein  kaikki  kouluikäiset  lapset  alkeisopetusta;  siis  ei  enää 
kansakoululaitos  tule  laajentumaan  alaspäin  eli  opetusta  vailla  oleviin  ker- 
roksiin. Toinen  kysymys  on,  tuleeko  kunnallinen  kansakoululaitos  laajentu- 
maan sillä  lailla,  että  sitä  käyttämään  rupeavat  myöskin  varakkaammat 
kansanluokat.  Voidaan  jollain  syyllä  sanoa  olevan  kuntalaisten  suurelle 
enemmistölle  edullisempaa  että  ne,  joilla  on  varoja,  omalla  kustannubel- 
laan  toimittavat  lapsilleen  alkeisopetuksen.  Jos  he  yleisesti  rupeisivat 
panemaan  lapsiaan  noihin  maksuttomiin  tai  melkein  maksuttomiin  kansa- 
kouluihin,  synt3risi  siitä  kunnalle  tuntuvia  lisäkustannuksia.  Tätä  epäkohtaa 
on  koeteltu  Glasgowissa  välttää  ja  kumminkin  tehdä  kaupungin  kansakoulut 
yleisiksi  pohjakouluiksi,  sillä  tavalla,  että  on  jaettu  koulut  kolmeen  lajiin, 
joista  ensimäisessä  koulumaksu  on  aivan  vähäinen  ja  vapaapaikkoja  myön- 
netään rajaton  määrä,  toisessa  ja  kolmannessa  koulumaksut  ovat  asteelli- 
sesti  melkoista  suuremmat,  vaikka  kouluhuoneet,  opetusvälikappaleet  ja 
opettajavoimat  ovat  kaikin  puolin  yhtäläiset  kuin  alimmassakin  lajissa  kou- 
luja. Täten  saavutetaan  pohjakoulun  yleisyys  ja  tuntuva  taloudellinen  hel- 
potus, mutta  sitä  kansanluokkain  lähentymistä  toisiinsa,  jota  pohjakoulu- 
aatteen  kannattajat  pitävät  niin  tärkeänä,  tietysti  ei  saavuteta. 

Toisen  asteen  opistoja  ylläpitävät  myöskin  useimmat  kaupungit  kun- 
nallisina   laitoksina,   ainakin  valtion  avulla,  niinkuin  meidän  pikkukaupungit 

kaksi-  ja  neliluokkaisia  lyseoitaan.  Ranskassa,  jossa  valtion  lyseoita  on 
verraten  vähän,  yksi  tai  kaksi  departementissa,  on  useimnaissa  keskikokoi- 
sissa kaupungeissa  kunnallinen  coUdge,  josta  kumminkin  voi  parin  vuoden 
jatko-opetuksen  jälkeen  siirtyä  yliopistoon  tai  muihin  yb'mpiin  kouluihin. 

Mutta  kaupunkikuntien  varsinaiseksi  tehtäväksi  toisasteisen  opetuksen 
alalla  on  nykyään  kaikkialla  tullut  ammattiopetuksen  toimittaminen  niissä 
elinkeinoissa,  joita  kaupungissa  pääasiallisesti  harjoitetaan  tai  joita  kaupun- 
kiin tahdotaan  istuttaa.  Saksan  kaupungit  ovat  tässä  asiassa  käyneet  etu- 
päässä, ja  vasta  sitten  kun  huomasivat  Saksan  alkavan  teollisuuden  ja 
kaupan  alalla  olemaan  lähellä  ensi  sijaan  pääsemistä,  ovat  Englannin  ja 
Ranskan  kaupungit  ruvenneet  seuraamaan  niiden  esimerkkiä.  Mutta  kun 
ammattiopetus  useissa  elinkeinoissa  vaatii  menestymistään  varten  laajempaa 
pohja-oppia  kuin  minkä  tavalliset  kansakoulut  antavat,  on  myös  kasvanut 
yleisen  toisasteisen  opetuksen  tarve  niille,  jotka  eivät  varsinaisille  oppi- 
neille urille  aio.  Englannissa  tämä  opetus  on  yhdistetty  ammattiopetuk- 
seen, koska  varsinainen  kansakouluopetus,  johon  se  luonnollisesti  liittyisi 
jatkona,  on  kunnasta  riippumattomien  koulupiirien  toimena  ja  nämä  eivät 
tahdo  tehtäviään  laajentaa.  Aivan  nykyisin  on  kumminkin  Englannissa 
huomattu  että  yleisessä  jätko-  ja  ammattiopetuksessa  on  laiminlyöty  tärkeä 
asia,  nim.  vieraiden  kielien  oppiminen^  jonka  kautta  Saksan  kauppa  on 
voinut  valloittaa  itselleen  niin  paljon  uusia  markkinoita.  Ja  vieraiden  kie- 
lien oppiminen  kuuluu  juuri  Saksan  kunnallisten  »Mittelschulevin  ohjel- 
maan; niissä  ammattimiehiksi  aikovat  oppivat  sekä  ranskan  että  englan- 
ninkielen uusien  käytännöllisten  opetustapojen  mukaan.  Englannissakin 
sentähden  on  otettu  saksankielen  yleisempi  oppiminen  päivän  kysymyk- 
seksi. Ranskassa  yhden  vieraan  kielen  oppiminen  niinikään  kuuluu  ecole 
primaire  sup^rieure  nimisten  uusimallisten  jatkokoulujen  ohjelmaan. 

Taideopetus  kunnallisena  toimena  on  vanhin  Ranskassa,  jossa  taide- 
teollisuus on  kansallinen  elinkeino.  Nykyään  myöskin  Englannin,  Saksan 
ja  Sveitsin  kaupungit  pyrkivät  samaan  tulokseen. 

Korkeimman  asteen  opetus  on  yleensä  kansallinen  ja  valtiollinen 
toimi,  johon  sen  vuoksi  ani  harvat  kunnat  ryhtyvät  muuten  kuin  kenties 
taloudellista  apua  antamalla  jollekulle  yksityiselle  tai  kirkolliselle  korkea- 
opistolle,  niinkuin  Amerikan  kaupungit  yleisesti  tekevät. 

Laajentuessaan  yhä  monipuolisemmaksi,  suuren  kaupungin  kunnallinen 
toimi    kävisi   mahdottomaksi   järjestää  ja  johtaa,  jollei  tarkkaa  tilastoa  sen 

eri  haaroista  tehtäisi.  Sen  vuoksi  tarvitsee  suurkaupuDki  tilastollisen  kes- 
kustoimistonsa. Tällä  alalla,  niinkuin  yleensä  kaikkialla,  missä  etupäässä 
teoreettista  perusteellisuutta  ja  tulevaisuuteen  tähtäävää  kunnallispolitiikkaa 
kysytään,  ovat  Saksan  suurkaupungit  käyneet  kehityksen  etupäässä.  Ei 
missään  esim.  tavata  sitä  tarkkuutta  tilastollisissa  tiedoissa  kaupungin  asu- 
mnsoloista  kuin  Saksan  kaupungeissa  ja  semmoinen  tilastohan  kumminkin 
on  aivan  välttämätön,  jos  tahdotaan  johdonmukaisesti  toimia  asumusolojen 
parantamiseksi.  Amerikassa,  sanoo  Albert  Shaw,  suorastaan  naurettaisiin 
jos  joku  tahtoisi  että  otettaisiin  selvää  siitä,  kuinka  suuri  prosentti  kaupun- 
gin asukkaista  asuu  monennessakin  kerroksessa  tai  monenkin  huoneen  suu- 
ruisessa asunnossa. 


Tarkastaessa  Europan  kaupunkien  kunnallista  edistystä  igmnellä  vuosi- 
sadalla ei  voi  oUa  hämmästymättä  sitä  yhteiskunnallista  mullistusta,  jonka 
kaupunkilaiselämä  on  synnyttänyt  väestön  koko  elintavoissa  ja  ehdoissa. 
Yhteiskunnallisten  toimialojen  läheinen  suhde  toisiinsa  ja  yksilöllisen  toi- 
minnan ja  yhteisen  menestyksen  läheinen  riippuvaisuus  toisistaan  ovat  anta- 
neet uuden  aseman  sekä  yksilölliselle  vapaudelle  että  valtiovallalle  kunnal- 
liselämän   tarkastajana. 

Kunnallista  edistystä  on  seurannut  yksilöllisen  toiminnan  supistuminen 
ahtaampiin  rajoihin.  Mutta  tämä  supistuminen  on  ollut  terveellinen,  sillä 
sen  kautta  on  oikeastaan  vaan  vähentynyt  tuo  puhtaastaan  muodollinen 
vapaus  »tehdä  mitä  mieli  tekee».  Kaikissa  niissä  toimissaan,  jotka  luon- 
nollisesti yhä  pysyvät  yksityisen  alkuunpanon  varassa,  niinkuin  rakennustoi- 
messa, kaupassa  y.  m.  yksilö  tulee  yhä  useampain  yhteistä  hyvää  tarkoit- 
tavien sääntöjen  alaiseksi.  Kaikki  ne  toimet,  jotka  luonnollisesti  pyrkivät 
muodostumaan  laajuudeltaan  jättiläismäisiksi,  niinkuin  valaistuslaitos,  vesiUu- 
tos,  säästöpankkilaitos  y.  m.,  ja  juuri  sen  vuoksi  monopolintapaisiksi, 
tulevat  toinen  toisensa  perästä  suorastaan  kunnallisiksi  yrityksiksi. 

Toiselta  puolen,  mitä  laajemmaksi  kunnallinen  toimi  täten  tulee,  sitä 
tärkeämmäksi  käy,  ettei  siinä  pääse  vallitsemaan  mielivaltaisuus  ja  väärin- 
käytökset. Sen  vuoksi  on  kunnallisen  toimen  yhtämittainen  valpas  tarkastus 
valtionhallituksen    puolelta    sitä   tarpeellisempi,  kuta  edistyneemmät  kunnat 

ovat  tai  kuta  laajempi  niiden  toimivalta  ja  toiminta.  Paljon  voidaan  tässä 
suhteessa  tehdä  itse  kuntien  puolelta  järjestämällä  kunnallishallitus  ja  erit- 
täin kunnallinen  tarkastustoimi  eli  revisioni  tehokkaammaksi.  Meidän  kau- 
pungeissamme yleensä  revisioni  on  ainoastaan  tilien  tarkastusta,  ei  ollen- 
kaan toimien  tarkastusta.  Ranskassa  tarkastusta  koetetaan  tehdä  tehokkaaksi 
prefektin  ja  departementin  neuvoston  kautta.  Saksassa  on  asia  periaatteelli- 
sesti oikeammin  ja  enemmän  kansalaiskykyä  kasvattavalla  tavalla  järjestetty. 
Kaupunkien  kunnallisten  toimistojen  työtä  valvovat  ja  tarkastavat  siellä 
säännöllisesti  erityiset  n.  s.  »deputatsionit»,  jotka  pannaan  kokoon  hallinto- 
virastojen jäsenistä,  kaupungin  valtuusmiehistä  ja  kuntalaisista,  joilla  ei  ole 
valtion  eikä  kunnan  virkaa. 

o.  Hannikainen. 


Kielikysymyksen  nykyinen  asema. 


»Milloinka  tammenterhot  kypsyvät?»  kysäsi  kerran^opettaja  oppilaalta. 
»Syksyllä»  kuului  vastaus.  »Vastatkaa  tarkemmin I»  »Syksyn  loppupuo- 
lella» vastasi  oppilas.  Kun  ei  tätäkään  vastausta  hyväksjrtty,  tokasi  nuoru- 
kainen suuttuneena:  »tammenterhot  kypsyvät  syyskuun  23  päivänä,  kello 
^/2  4  iltapäivällä». 

Yhtä  jyrkkä  ja  luonnoton  käännähdys  näkyy  Suomen  kansalle  ja 
suomen  kielelle  tapahtuneen  tänä  vuotena,  helmikuun  3  päivänä,  kello  8 
illalla  —  ei  ennemmin  eikä  myöhemminkään.  Yhtaikaa  esittivät  nimittäin 
aatelis-  ja  porvarissäädyn  ruotsinmieliset  johtajat  silloin  kielianomuksen, 
joka  tekijäinsä  mielestä  oli  ylen  tärkeä.  Jos  ottaa  senkin  huomioon,  mitä 
anojain  mielenheimolaisten  puolelta  on  sittemmin  tästä  tapauksesta  kirjoi- 
tettu ja  lausuttu,  täytynee  myöntää,  että  muutos,  ainakin  yhdeltä  puolen 
tarkastettuna,  vetää  vertoja  sille  kasviopin  kummalle,  josta  yUäkerrotun 
kaskun  sankari  uskalsi  puhua. 

Aina  viimeisiin  aikoihin  saakka  oli  meillä  totuttu  kuulemaan,  että 
suomen  kieli  muka  vielä  oli  lakikieleksi  ja  julkisen  elämän  välineebi  kypsy- 
mätön,  epävarma  j.  n.  e.    Käännösjärjestelmä  ja  virastojen  ruotsinkielisyys 

olivat  muka  valtiollisen  edistymisemme  ja  perityn  sivistyksemme  kulma- 
kiviä; onhan  sitä  toisinaan  lain-,  jopa  perustuslain-rikokseksikin  katsottu, 
kun  entisistä  oloista  on  poikettu.  Samassa  myönnettiin  kyllä,  että  täysien 
oikeuksien  päivä  joskus  valkenisi  suomeakin  puhuville,  mutta  se  myönnet- 
tiin samalla  lailla  kuin  nuori  ihminenkin  tunnustaa  kerran  kuolevansa. 
Ilmeisenä  ja  tunnustettuna  edellytyksenä  oli  useimmiten,  että  vuosikym- 
meniä, ehkäpä  kokonainen  vuosisatakin  ehtisi  kulua,  ennenkuin  niin  pitkälle 
tultaisiin. 

Mutta  nyt  on  toinen  ääni  kellossa,  —  vihdoinkin. 

Nyt  on  suomen  kieli  tenhovoimalla  valmiiksi  sivistyskieleksi  tullut,  ja 
oikeaksi  havaitaan  mikä  äsken  oli  väärää,  mahdolliseksi  mikä  aivan  viime 
aikoihin  asti  muka  oli  mahdotonta.  Nyt  tunnustetaan,  että  suomen  kieli 
»ystäväinsä  alttiilla  työllä»,  —  noiden,  joita  läpi  vuosikymmeniä  on  myy- 
räntyöstä, sivistyksenkammosta  y.  m.  morkattu  —  on  ripeästi  edistynyt 
ja  saavuttanut  kehityksen,  joka  tekee  sen  aseman  julkisessa  elämässä  täy- 
delleen oikeutetuksi.  »Käännösjärjestelmän  hankaluuksia  ei  kukaan  ole 
kieltänyt» ;  molempien  kieliryhmien  täydellinen  tasa-arvo  on  saatava  aikaan 
ja  säätylailla  varmennettava.  Tämän  tuloksen  aikaansaamiseksi  myönnettiin 
erityinen  valiokunta,  johon  anomuksen  päämiehet  itse  tulivat  lastansa  hellä- 
varaisesti vaalimaan. 

Se  seikka,  että  tässä  kohden  äkillinen  muutos  on  ruotsinkielisten  kan- 
nassa havaittava,  ei  oikeuta  meitä  heidän  tarjoustaan  hylkäämään.  Pitää- 
hän ihmisen  oppia  ja  viisastua  halki  elämänsä,  eivätkä  suuretkaan  valtio- 
miehet ole  katsoneet  oikeaksi  iankaiken  vastustaa  mitä  kerran  ovat  tarpeet- 
tomaksi tahi  vääräksi  katsoneet.  Englannin  whigit  ovat  usein  saaneet  syytä 
valittamaan,  että  konservatiivinen  torypuolue  se  se  oikeastaan  lopulta  on 
ajanut  perille  monta  vapaamielistä  tuumaa.  Miks^eivät  puolueet  meilläkin 
saisi  olla  vuoron  vieraissa?  Erhettymättömyyden  lahjaa  ei  varmaan  ole 
kummallekaan  suotu.  Kun  arveluttava  tauti  tahi  epäkohta  vaatii  apua,  niin 
potilas  tahi  hätään  joutunuf  ei  varmaan  puoluekantaa  kysy;  se  joka  avun 
tuopi  on  hänen  ystävänsä  ja  saapi  hänen  kiitollisuutensa  palkaksensa. 

Mutta  silloin  täytyykin  olla  todellinen  apu  eikä  sellainen  keino,  joka 
hetkellisen  huojennuksen   ohessa  tuopi  huomiseksi  kivun  kymmenkertaisen. 

Ottakaamme  ehdotuksen  johtavat  periaatteet  seikkaperäisesti  tarkas- 
tettaviksi. Kauniilta  kuuluu  kyllä,  että  tasa-arvo,  kohtuus  ja  oikeus  ovat 
edistettävät;     mieluista    on    samoin   jokaiselle,   jos   sortoa  ja  ylivaltaa  saa 

ehkäistyksi.  Mutta  tässä  kuten  muissa  asioissa  sanat  eivät  merkitse  niin 
paljon  kuin  käytäntö.  Eipä  tarvitse  olla  kovinkaan  perehtynyt  valtio-  ja 
puolue-elämään  tietääksensä,  että  numeroltakin,  saati  periaatteita  voi  katsella 
hyvin  eri  kannalta. 

Ensi  sijaan  ovat  anomuksen  tekijät  asettaneet  määräyksen,  että  ylei- 
sessä palveluksessa  olevan  virkamiehen  (embets-  och  tjensteman  i  allmän 
tjenst)  tulee  osata  maan  molempia  kieliä. 

Sääntö  sisältäisi  tietysti  tuntuvan  edistysaskeleen,  jos  se  todellakin 
tulisi  täydellisesti  toteutettavaksi.  Valitettavasti  on  tässä  kuitenkin  poik- 
keuksia lausuttu  tai  ajateltu,  joten  säännön  todellinen  tulos  lopulta  jää 
kovin  laihaksi. 

Ensimäinen  poikkeus  on  jo  alkuperäisessäkin  anomuksessa  lausuttu 
ja  koskee  niitä  tapauksia,  »jotka  aiheutuvat  eräiden  vanhempain  virkamies- 
ten aikaisempiin  kelpoisuusmääräyksiin  perustuvasta  asemasta». 

Jos  tällä  vaan  tarkoitetaan  niitä  virkamiehiä,  jotka  ovat  astuneet 
palvelukseen  ennen  kuin  v.  1867  ruvettiin  juristeilta  suomen  kielen  todis- 
tusta vaatimaan,  niin  poikkeus  ei  ole  tuntuva.  Näitten  vanhempain  virka- 
miesten luku  ei  ole  siksi  suuri,  että  tarvitsisi  niistä  murehtia;  onpa  sitä 
paitsi  montakin  todistusta  saatu,  että  juuri  vanhemmasta  sukupolvesta  usea 
on  tehnyt  paljoa  enemmän  kuin  olisi  voinut  heiltä  odottaa  tahi  vaatia. 

Mutta  äsken  mainittuun  sääntöön  taitavat  ruotsinmieliset  myöskin 
lukea  sadoittain  virkamiehiä,  jotka  1867  vuoden  jälestä  ja  kielitodistuksen 
nojalla  ovat  päässeet  virkauralle,  mutta  jotka  sittenkään  tiettävästi  eivät 
kykene  suomea  puhumaan  tai  kirjoittamaan.  Tämä  poikkeus  n:o  2  ei  ole 
aivan  yhtä  viaton  kuin  edellinen;  eihän  edes  mitään  rajavuotta  ole  ilmoi- 
tettu, johon  tuo  oikeus  ulottuisi.  Jos  vaadittu  huojennus  ilman  muuta  on 
jokaiselle  halulliselle  myönnettävä,  niin  varmaan  pari  sukupolvea  vielä  ehtii 
mennä  hautaansa,  ennenkuin  täydellinen  suomenkielen-taito  on  virkamie- 
histössämme säännöksi  tullut. 

Emme  tehne  vastustajillemme  vääryyttä,  jos  oletamme,  että  hei- 
dän mielestänsä  jokainen,  joka  vaan  kerran  on  alimmalle  virka-asteelle 
päässyt,  samassa  on  oikeutettu  tavallisessa  järjestyksessä  ylimpään  asti 
kapuilemaan  mitään  kompetensiinsa  lisäämättä.  Olettamuksena  näkyy 
olevan  sillä  puolella,  että  sellaisetkin  virkamiehet,  joille  suomen  kielen 
tunteminen,  jos  mieli  velvollisuuksiaan  hyvin  täyttää,  olisi  välttämättömän 
tarpeellinen,    eivät    vuosikymmeniin    kykene    sitä    oppimaan,  vaan  että  he 

päinvastoin  ehtivät  sillä  välin  unohtaa  senkin  vähäisen,  minkä  nuoruudessaan 
ovat  todistettavasti  osanneet.  Tuo  ei  osota  erityistä  luottamusta  asian- 
omaisten älynlahjoihin,  vaikka  on  puhe  puolueesta^  joka  myötäänsä  kehuu 
omaa  »intelligensiään». 

Mutta  tässä  pitää  vielä  ottaa  huomioon  toinenkin  seikka,  joka  liittyy 
voimassa  olevaan  perustuslakiimme. 

Saavutettuun  kompetensiin  eli  virkakelpoisuuteen  sisältyy,  että  asian- 
omainen on  oikeutettu  hakemaan  sekä  taidon  ja  ansion  mukaan  saamaan 
määrätynlaatuisia  virkoja.  Jos  tällaisen  viran  täyttäminen  tulee  kysymyk- 
seen, eikä  hakijaa  vastaan  voi  muuta  sanoa,  kuin  että  hänen  suomenkielen- 
taitonsa  on  epäilyksenalainen,  niin  saavutettu  todistus  tietysti  riittää. 
Hänen  muodollista  kompetensiaan  ei  voi  kieltää,  ja  yksinäisenä  tahi  parem- 
pana hakijana  hän  silloin  on  virkaan  nimitettävä,  vaikk^ei  olisikaan  sen  päte- 
vämpää  kielitodistusta  tarjona,  kuin  tuo  tunnettu  että  y^  saattaa  sanoa  hänen 
osaavan  ymmärtää  suomalaista  kirjoitusta». 

Mutta  jos  miehelle  tulee  kilpailija,  joka  olematta  muissa  suhteissa 
heikompi,  sen  lisäksi  omistaa  paremmat  tiedot  suomen  kielessä,  niin  asia 
saapi  uuden  luonteen.  Silloin  on  noudatettava  hallitusmuodon  määräys, 
että  »kaikkiin  virkoihin  on  ainoastaan  taito  ja  kokemus  saattava,  suosiosta 
tai  syntyperästä  huolimatta,  elleivät  taitavuuteen  ole  yhdistetyt*,  ja  silloin 
suomen  kieltä  osaavan  pitäisi  voittaa. 

Jos  aina  olisi  tästä  asiasta  pidetty  huolta  yhtä  suuresti  kuin  virka- 
vuosista, joitten  todistusvoima  tavallisesti  on  kovin  epäluotettava,  niin  van- 
hempain virkamiesten  kielitaito  epäilemättä  olisi  toisella  kannalk  kuin  se 
on,  sillä  eteenpäin  he  kyllä  kaikki  ovat  tahtoneet  päästä,  ja  tulevaa  kilpai- 
lua varten  jokainen  koettaa  ajoissa  varustautua.  Liikoihin  menemättä  voi- 
nemme kuitenkin  olettaa,  että  kerran  saavutetun  kielitodistuksen  useimmiten 
on  arveltu  kaikkia  kielitaidon  vaatimuksia  vastaan  suojelevan  samalla  lailla 
kuin  rokotus  pelastaa  rokon  vaaroista,  ja  silloin  ei  tosiaankaan  vaaditusta 
tutkinnosta  ole  suurta  hyötyä  ollut.  Täyttä  varmuutta  tarvitaan,  ettei 
ehdotetulla  epämääräisellä  viittaukseUa  lisätä  lakiin  vanhempia  virkamiehiä 
varten  mitään  »äänetöntä  etuoikeutta».  Sitä  ei  ainakaan  voi  heille  suoda, 
jos  jäävätkin  nykyiseen  asemaansa  velvollisuuksiansa  vaillinaisesti  täyttämään. 

Mutta  jos  jo  tässäkin  kohdassa  on  arveluttavalla  tavalla  toisella 
kädellä  otettu,  mitä  toisella  on  annettu,  niin  löytyy  vihdoin  kolmaskin 
poikkeus^   joka    lienee    kaikista   pahin.     Siitä  ei  puhuttu  ensi  ehdotuksessa 

sanaakaan,  mutta  lopulliseen  se  on  tullut  sen  niuotoisena,  että  »korkeioi- 
piin  luottamusvirkoihin,  niin  kauan  kuin  Keisari  ja  Suurirahtinas  sen  tar- 
peelliseksi havaitsee,  saapi  kutsua  henkilöitä,  jotka  eivät  osaa  kuin  toista 
kotimaista  kieltä  i^. 

Määräyksen  muodostajat  ovat  mallikelpoisella  taidolla  noudattaneet 
diplomatian  vaatimusta,  että  sanojen  tulee  todellista  ajatusta  salata.  Mutta 
sanomattakin  lienee  jokaiselle  sittenkin  selvä,  että  täten  on  uusi  keino  kek- 
sitty suomenkielisten  vaatimusten  kiertämiseen  ja  ruotsinkielisten  suosimiseksi, 
—  samassa  kuin  kielten  tasa-arvo  muodollisesti  on  täyteen  arvoonsa  jäänyt. 

Tapana  on  että  Venäjällä  arvoihin  kohonneet  sotaherrat,  kun  vanhan- 
puolisina  rupeavat  Suomea  palvelemaan,  lukevat  oikeudekseen  päästä  suo- 
men kielen  oppimisen  vaivoista,  vaikkeivät  sitä  osaamatta  voi  yhdessäkään 
läänissä  kelvollisina  hallitusmiehinä  esiintyä.  l'älle  tavalle  tai  väärinkäytök- 
selle tahdotaan  nyt  hankkia  valtiosäätyjen  erityistä  vahvistusta,  ja  päälle 
päätteeksi  tuo  epämääräinen  myönnytys  olisi  annettava  määräämättömäksi 
ajaksi!  Että  tässä  juuri  kaikkein  tärkeimmät  virat  ovat  puheena,  se  ei 
tietysti  ehdotuksen  vaaroja  vähennä. 

Tähän  asti  olemme  puhuneet  suomen  kielen  osaamisen  velvollisuu- 
desta,  mutta  koska  tasa-arvo  on  ruotsinmielisten  tunnussanana,  sopii  myös- 
kin ottaa  huomioon  pari  tosiasiaa,  jotka  valaisevat,  miten  kielitaidon  vaati- 
mukset muodostuvat  ruotsin  kieleen  nähden. 

Tuoreessa  muistossa  lienee  se  melu,  jota  on  näillä  valtiopäivillä 
pidetty  eräistä  kylläkin  huonoista  ruotsinnoksista,  mutu  niiden  puhtaasti 
kielelliset  virheet  eivät  sittenkään  ole  olleet  sen  pahempia  kuin  mitä  enti- 
sillä valtiopäivillä  suomenkielisten  on  täytynyt  Uvan  Ukaa  kärsiä,  —  mutU 
siitä  eivät  ruotsinkieliset  herrat  ole  vähääkään  välittäneet,  ei  sihteerejä 
otettaessa  eikä  mietintöjä  tehtäessä.  Nyt  vasta,  kun  itse  saavat  koetUa 
miltä  tuommoisen  leväperäisyyden  tulokset  tuntuvat,  nyt  he  rupeavat  huuta- 
maan, —  sekä  sättimään  suomenmielisiä,  jotka  miltei  yksin  ovat  saaneet 
usein  sietämättömän  kuorman  kantaa!  Toinen  esimerkki:  Yliopistossa 
eräät  nuoret  herrat  joku  vuosi  sitten  esittivät  hakemuksen,  että  turvattaisiin 
ruotsin  kielen  oikeuksia  erinäisellä  asetuksella,  koska  muka  ei  muuten  olisi 
varmuutU,  että  yliopiston  opettajat  olisivat  kyllin  perehtyneitä  siihen  kieleen. 
Maamme  korkeimmassa  opistossa  on  asema  kuitenkin  tiettävästi  sellainen, 
että  ne  opettajat,  joitten  ruotsinkielen-taidosta  on  kaikkein  vähimmät  takeet, 
miehissä    puhuvat   ja  kirjoittavat  mainittua  kieltä  monin  kerroin  paremmin 

kuin  ne  ruotsinmieliset  herrat  osaavat  suomea,  jotka  ovat  päässeet  samaan 
yliopistoon  opettajiksi,  muka  suomen  kieleen  täydellisesti  perehtyneinä.  Jos 
tätä  asianlaitaa  kielletään,  niin  voimme  kyllä  tuoda  tunnettuja  nimiä  ja 
tapauksia  esille;  toistaiseksi  jääköön  todistaminen  silleen,  koska  »exempla 
sunt  odiosa».  Mutta  kyUäpä  herrat  ruotsinmieliset  omaa  heikkouttaan 
aavistamatta  ovat  valmiit  näkemään  raiskan  veljensä  silmässä.  Jos  suoma- 
laisesta kodista  lähtenyt  on  ääntänyt  fierde  kun  pitäisi  sanoa  fjerde,  tahi 
tullut  käyttäneeksi  oudompaa  sananmuodostusta,  niin  sillä  jo  on  muka 
suuri  asia  todistettu,  mutta  itseään  kohtaan  asianomaiset  ovat  sitä  liberaa- 
lisemmat,  luullen  aivan  ylenpaltisesti  täyttäneensä  asetusten  vaatimuksia, 
kun  viikkokausien  valmistusten  perästä  saavat  suomenkielisen  näyteluennon 
kokoon,  josta,  kieli-  ja  ääntämisvirheistä  huolimatta,  jotenkin  voi  selkoa 
saada.     Tasa-arvoa  sekin. 

Jättäkäämme  kaunistelevat  lausepanet  sikseen,  päättääksemme,  millä 
puolen  korjaamisen  varaa  on,  eikä  voine  kieltää,  että  sekä  virastoissa  että 
yliopistossa  ja  valtiopäivillä  ruotsinmieliset  eivät  keskimäärin  sinnepäinkään 
osaa  suomea  sen  verran  kuin  suomenkieliset  osaavat  ruotsia.  Älköön 
nuorelta  ylioppilaalta  tai  maisterilta  vaadittako  samaa  kuin  mieheltä,  jonka 
tulee  tärkeässä  virassa  yhäti  olla  suomenkielisten  kanssa  tekemisessä.  Jos 
kielitaitoon  nähden  vaaditulla  tasa-arvolla  tahdotaan  näitä  nykyisiä  oloja 
ikuistuttaa,  niin  koko  kielianomus  viepi  meitä  takaperin  pikemmin  kuin 
eteenpäin.  Mielestämme  on  kielivaliokunnan  suomenmielisillä  jäsenillä  ollut 
täysi  syy  jättää  ehdotuksestaan  pois  tuo  petollinen  periaatteellinen  määräys, 
jossa  poikkeukset  painavat  enemmän  vaajassa  kuin  koko  sääntö. 

Jos  tästä  jo  selviää,  että  ruotsinkiihkoisten  anomus,  —  jonka  »jalo- 
mielisyyden» ylistämisessä  viikinkilehdet  eivät  ole  korskeinta  itseäänkehu- 
mista  säästäneet  —  vähemmin  tarkoittaa  todellista  epäkohtien  poistamista 
kuin  oman  aseman  vahvistamista,  niin  onpa  sekin  valaisevaa,  että  kunnallis- 
kielen  sijaan  tahdotaan  kaikellaisia  vaihtelevia  määräyksiä  panna.  Oikeuden 
periaate,  ylivallan  ja  sorron  torjuminen  y.  m.  kaikuvat  lauseparret  otetaan 
tässäkin  muutoksen  perustukseksi,  mutta  kaikki  tämä  komeus  ei  ole  kuin 
helisevä  vaski  ja  kilisevä  kulkunen. 

Entisen  ajan  tapausten  muistaminen  on  tässä  paikallaan,  jotta  voi* 
simme  oikein  arvostella  nykyistä  asemaa. 

Askel  askelelta  ja  taistellen  ovat  suomenmieliset  saattaneet  kieli- 
olomme  nykyiseen    tilaansa;   jos  asia  olisi  vastustajista  riippunut,  oltaisiin 

varmaaD  vielä  1850-luvun  kaoDalla.  Eipä  sitä  paraoDusta  ole,  jota  ei  olisi 
joskus  koetettu  vastustajaimme  puolelta  arvottomaksi  tehdä. 

Kuo  Snellman  oli  saanut  asiat  niin  pitkälle,  että  oli  luvallista  antaa 
suomen  kieleUä  hakemuksia  virastoihin,  niin  keksipä  maamme  korkeimmista 
virkamiehistä  yksi,  prokuraattori  Peterson  vainaja,  i86o-luvulla  vielä  sen 
sukkeluuden,  ettei  määräystä  muka  voinut  Uuden  Suomettaren  päätoimitta- 
jaan sovittaa,  koska  1863  vuoden  asetus  ainoastaan  puhuu  »nimenomaan 
suomalaisesta  väestöstä»,  johon  herra  prokuraattorin  mielestä  ei  sopinut 
korkeamman  sivistyksen  saanutta  kansalaista  lukea!  Hyötyä  oli  kyllä  suo- 
malaisuuden asialle  tästä  erehdyksestä  enemmän  kuin  haittaa,  mutta  valai- 
seva se  on  asemalle  ja  kielikysymyksen  kehitykselle,  kun  asianomaiset  hädis* 
sään  ovat  tuommoiseenkin  oljenkorteen  turvautuneet. 

Ja  samanlaisia  on  sittemminkin  nähty.  Kun  oli  tuntuvilla  apurahoilla 
saatu  useimmat  kihlakunnantuomarit  sitoutumaan  suomenkielisten  pöytä- 
kirjojen ja  päätösten  antamiseen,  niin  hyvä  tarkoitus  moniaalla  sittenkin  jäi 
saavuttamatta;  siksi  tunnettu  oli  usean  tuomarin  haluttomuus,  ettei  muuta 
kuin  poikkeustapauksissa  uskallettu  tarvittavaa  pyyntöä  esittää.  Tästä  epä- 
kohdasta ruotsikiihkoisemme  eivät  kuitenkaan  olleet  millänsäkään;  vastat- 
tiin vaan,  ettei  muka  mikään  ollut  niin  helppoa  kuin  pyytää,  mutta  että 
kansa  varmaan  ei  suomenkielisiä  asiakirjoja  tahtonut,  kosk^ei  mennyt  niitä 
pyytämään.  Mutta  entäs  kun  eräs  nuori  tuomari  suomeksi  käsitellyssä 
asiassa  uskalsi  Viipurin  hovioikeudelle  kirjoitetussa  kirjeessä  omavaltaisesti 
käyttää  suomen  kieltä,  kylläpä  hänelle  nuhteet  heti  olivat  valmiit  virkavir- 
heestä! Samaan  aikaan  keksittiin  korkeimmissa  piireissämme  sekin  selitys, 
että  suomen  kielen  käyttäminen  virastojen  välillä  olisi  vastoin  1734  vuoden 
lakia  sotiva,  kosk^ei  saatu  tuomioissa  »vierasta»  kieltä  käyttää,  —  hätäkeino, 
joka  tosiaan  oli  «pahempi  kuin  erehdys,  oli  tyhmyys «. 

1883  vuoden  asetus  tuotti  näille  kiusoille  kauan  ikävöidyn  lopun; 
kynäyksellä  lukemattomat  rettelöt  ja  vaikeudet  saatiin  poistetuksi,  kun  paikka- 
kunnan kunnallisissa  keskusteluissa  käytetty  kieli  tuli  oikeuskielenä  nouda- 
tettavaksi, säilyttämällä  poikkeusmääräysten  kautta  niiden  oikeutta,  jotka 
tahtoivat  saada  pöytäkirjansa  toisella  kielellä  laadittavaksi.  Sen  jälkeen 
asianomaiset  yleensä  ovatkin  saaneet  asiakirjojansa  omalla  kielellään,  mikä 
tietysti  on  sekä  oikeuden  että  järjenkin  mukaista. 

Kummastuttava  on  asianomaisten  lyhytnäköisyys,  kun  tällaisten  edel- 
lytysten jälkeen  yrittävät  saada  pitkien  vuosikausien  vaivannäön  ja  rauhai- 

listen  olojon  takeen,  eli  paikalliskielen  kumotuksi.  Yhtä  kammastnttava  on 
se  tapa,  millä  tuohon  päämäärään  pyritään. 

Ruotsikiihkoisemme,  jotka  kuten  jo  näimme,  tahtovat  kielitaitoon 
nähden  tehdä  laiksi  yleisen  määräyksen,  joka  pelkillä  poikkeuksilla  kumo- 
taan, haluavat  virkakielen-asiassa  poistaa  hyväksytyn,  selvän  ja  käytännöl- 
lisen periaatteen,  joka  turvaa  kummankin  kielen  oikeutta,  pannakseen  sijaan 
epäselviä  ja  ainakin  mutkikkaita  yksityismääräyksiä.  Välistä  olisi  se  kieli, 
jolla  asia  on  vireille  pantu,  välistä  se,  jota  pöytäkirjakieleksi  vaaditaan, 
joskus  kunnan,  joskus  yksityisen  kieli,  joskus  kaksi  kieltä  yhtäaikaa  pöytä- 
kirjakieleksi  otettava,  mutta  lopulta  pujahtaa  lakiin  sekin  määräys,  että 
eräissä  tapauksissa  on  pöytäkirjakieleksi  tuleva  se  kieli,  Joka  muuten  asian 
hyödyksi  (i  sakens  intresse)  jokaisessa  erityistapauksessa  sopivimmaksi 
harkitaan*^. 

Tokkohan  erehtyy  jos  olettaa,  että  viimemainitussa  määräyksessä 
asianomaisten  käsitys  paraiten  kuvautuu? 

Onhan  rohjettu  sitäkin  väittää,  ettei  yleisölle  merkitse  mitään,  kirjoit- 
tavatko virastot  sitä  tai  tätä  kieltä,  ja  kylläpä  määräys  i  sakens  intresse 
on  kyllä  venyvä  salliakseen  miltei  mitä  mielivaltaa  hyvänsä.  »Asian  hyö- 
dyksi» on  aikoinaan  Suomettaren  päätoimittajaa  ja  alituomareja  suomalai- 
sissa seuduissa  pakotettu  ruotsia  kirjoittamaan;  »asian  hyödyksi»  kirjoittivat 
kaiketi  1870-luvulla  useimmat  tuomarit  enimmiten  ruotsiksi,  vaikka  kyllä 
kantoivat  palkkiota  suomeksi-kirjoittamisesta;  »asian  hyödyksi»  ruvettiin 
1883  oikeudenkäymiskaaren  määräystä  vieraasta  kielestä  harrastamaan,  niin 
että  järjenkin  vaatimukset  sen  tähden  unohtuivat;  »asian  hyödyksi»  voisi 
kyllä  monikin  virkamies  vast^cdes  repiä  auki  ne  haavat,  jotka  jo  ovat  um- 
peen kasvaneet,  saadakseen  ruotsin  kieltä  uudestaan  käytäntöön,  missä  sillä 
ei  ole  ensinkään  sijaa.  Jos  niiksi  käy,  niin  ei  lopulta  taida  maailmasta 
löytää  mitään  yhteiskunnallista  väärinkäytöstä  tai  epäkohtaa,  joka  ei  mah- 
tuisi niin  väljän  vaipan  alle,  kun  jos  toinen  asianomainen  saapi  tuumia, 
mikä  on  »asian  hyödyksi».  Jollei  määräystä  suorastaan  ole  aiottu  takapor- 
tiksi, josta  ruotsinkieliset  virkamiehemme  voisivat  päästä  noille  entisen  ajan 
lihapadoille  takaisin,  niin  emme  tosiaan  voi  muuta  kuin  sovittaa  tähän 
nerontuotteeseen  mitä  J.  V.  Snellman  aikoinaan  kirjoitti  liberaalisen  puo- 
lueen ohjelmasta:  anomus  on  tässä  kohden  »mokomaa  korupuheitten  himp- 
hamppua,    väljät   silmukat   välillä,    että   on  vaikea  mainita  sanotun  tarkoi- 

tusta,  ilman  että  jotakin  lymypaikkaa  jäisi,  josta  voi  kieltää,  että  od  oikein 
käsitetty  mitä  on  tarkoitettu». 

Varmaankin  usea  ruotsinmielinen  nykyänsä  tahtoo  täydellä  todella 
rauhaa,  ja  kenties  monikin,  omaa  rehellistä  tarkoitustaan  ajatellen,  kysyy, 
millä  oikeudella  luullaan  salaisia  tarkoituksia  piilevän  ehdotuksen  takana, 
joka  on  tehty  isänmaan  tähden. 

Mutta  silloin  hän  kokonaan  unohtaa,  että  luonnollinen  ja  välttämätön 
yhtenäisyys  on  jokaisen  puolueen  vaikutuksessa  olemassa.  Samat  puolueet, 
suureksipa  osaksi  samat  miehetkin,  jotka  ennen  ovat  olleet  taistelussa, 
seisovat  nytkin  vastakkain.  Niitä  ei  voi  arvostella  yksistään  nykyhetken 
sanojen  mukaan;  lupausten  ja  tulevaisuuden  toiveitten  rinnalla  merkitsevät 
kuluneitten  vuosikymmenien  tosiasiat  ja  toimet  jotakin,  eikä  aivan  vähää. 

Nykyiset  ruotsinmieliset  ja  nuo  edelläkävijät,  joitten  työtä  he  kehuvat 
jatkavansa,  ovat  läpi  vuosikymmeniä  noudattaneet  kielikysymyksen  alalla 
politiikkia,  jota  tuskin  voi  muuksi  kuin  ainoaksi  suureksi  erehdykseksi  katsoa. 
Edellä  taistelua  on  huudettu:  »tähän  asti,  mutta  ei  edemmäksi!  jos 
vähääkään  enää  myönnetään,  niin  edistys  ja  isänmaa  ovat  vaarassa»,  mutta 
tappion  jälkeen  ja  varsinkin  sitten  kuin  on  ehditty  mieltänsä  vähän  rauhoit- 
taa, ovat  samat  äänenkannattajat  tai  äänenkäyttäjät  tavallisesti  myöntäneet, 
ettei  siihen  asti  tapahtunut  niin  vaarallista  ollutkaan;  seuraava  askel  samaan 
suuntaan  se  sitä  vastoin  muka  olisi  turmioksi.  Omaa  initsiatiivia  ei  yhtään, 
mutta  vastustelemista  sitä  enemmän,  ja  yhtämittaista  peräytymistä,  jota 
puolueen  »aina  säilytetty  uhmaava  näkö»  (sturska  min)  ei  ole  sekään  voinut 
peittää,  kuten  August  Schauman  vainaja  kerran  pistävästi  sanoi  noitten 
äärimäisten  kannasta.  Joka  lähempiä  todistuksia  tahtoo,  ottakoon  tarkas- 
tettavaksi minkä  vuosikerran  tahansa  Vikingiä  tai  Nya  Pressiä,  jota  paitsi 
Helsingfors  Dagblad  Lagerborgin  ajoilta  sekin  hyvät  todistukset  tarjoo. 

Tämmöinen  sisällisesti  ontto  kanta  jo  riittää  tuomitsemaan  viikinkien 
tarkoitusperiä,  mutta  huomattava  on  sen  lisäksi,  miten  usein  asianomainen 
puolue  itse  on  tehnyt  juuri  mitä  ennemmin  on  vastustajassa  moittinut.  *) 

Ehkäpä  moni  keski  ikäinen  vielä  muistaa,  millä  suuremmoisella  ylen- 
katseella aikoinaan  katseltiin  vaatimusta,  että  Suomen  yliopiston  vuotuisesti 


*)  Jo  13  vuotta  sitten  olemme  tässfl  lehdessä  viitanneet  sellaisiin  esimerkkeihin, 
jotka  silloin  olivat  tuoreet,  Valvoja  1884,  siv.  117—124,  mutta  jatkoakin  on  jäljestä- 
päin saatu. 

ilmestyvä  luettelo  paioettaisiin  suomeksikiD,  tahi  noita  kokkapuheita  valtio- 
päivämiehistä,  jotka  eivät  voineet  ja-  ja  »^/-lipuiUa  äänestää,  vaan  vaati- 
vat itselleen  suomenkieliset  jaa  ja  ei.  Mutta  kun  herrat  ruotsinmieliset 
itse  ovat  tulleet  samaan  asemaan,  niin  eipä  asiaa  enää  niinkään  iloiseksi 
katsottu  tahi  katsota,  —  siitä  on  kyllä  kokemusta  saatu.  Ja  samanlainen 
itsekkäisyys  on  suurissakin  asioissa  tullut  näkyviin. 

Kun  tässä  maassa  julkisten  asiain  ratkaisu  ja  kaikki  oikeudet  olivat 
pienen  ruotsinkielisen  väestön  käsissä,  ja  suomalainen  suuri  enemmistö  sai 
niihin  murusiin  tyytyä,  jotka  herrojen  pöydältä  putosivat,  silloin  oli  muka 
kaikki  niinkuin  olla  piti.  Aivan  asianmukaiseksi  katsottiin,  että  senaatissa 
istui  kiivaita  ruotsinmielisiä,  kykeneviä  tai  kykenemättömiä,  mutta  «mahdo- 
ton on  mahdolliseksi  käynyt !«  kuului  hätähuuto,  kun  Yrjö- Koskinen  kansan 
valtavan  enemmistön  iloksi  pääsi  senaattiin.  Eivätpä  ruotsinmieliset  «sor- 
ron«  tai  «ylivallan*  vaaroja  ensinkään  pelänneet,  kun  sitä  harjoitteli  vä- 
hemmistö enemmistöä  vastaan;  hyvä  oli  kaikki.  Mutta  kun  enemmistö 
meillä  rupesi  vähin  erin  pääsemään  siihen  asemaan,  joka  muissa  maissa 
katsotaan  aivan  luonnolliseksi,  silloin  heissä  on  herännyt  mahdoton  »yli- 
vallan«  kammo;  nyt  on  turvakeinoja  sortoa  vastaan  tarpeen! 

Samoin  oikeuskielen  asiassa.  Kun  kaikki  suomenkieliset  olivat  pako- 
tetut esittämään  erityisen  pyynnön  saadakseen  päätökset  ja  pöytäkirjat  omalla 
kielellään,  niin  ei  ikinä  kuultu,  että  ruotsinmieliset  olisivat  siinä  mitään 
oikeudenvaaraa  havainneet;  tuskinpa  sitä  mainittavaksi  epämukaisuudeksikaan 
tunnustettiin.  Mutta  nyt  kun  kansalliskieli  on  tullut  oikeuskieleksi,  joten 
suomalaisissa  seuduissa  suomalaiset,  ruotsalaisissa  ruotsalaiset  pyytämättä 
saavat  asiapaperinsa  äidinkielellään,  sekä  poikkeukset  on  saatu  pieneen 
määrään  supistumaan,  nytpä  näissä  poikkeuksissa  on  uhkaava  periaatteelli- 
nen vaara  tarjona  ja  käytännöllisesti  arveluttavaksi  katsotaan  jo  paperien 
pyytämistäkin! 

Esimerkkejä  voisi  jatkaa,  mutta  sanotuistakin  lienee  kyUin.  Kerrotaan 
Ruotsissa  tapahtuneen,  että  lihava  provasti  kerran  perheineen  maantiellä 
ajoi  kumoon,  joutuen  itse  ojaan  kaikkien  muitten  päälle  makaamaan.  Sil- 
loin hän  kuuluu  huutaneen:  «älkää  kukaan  liikkuko,  niin  meidän  on  hyvä!« 
Ruotsinmielisen  puolueen  menetys  on  sama:  niin  kauan  kuin  se  itse  oli  etu- 
jen ja  oikeuksien  nautinnossa,  oli  muka  kaikkien  hyvä  olla,  mutta  jos  siltä 
sakarisormi  vaan  joutuu  samaan  pinnistykseen,  jota  suomalainen  enemmistö 
läpi  vuosisatoja  on  saanut  kärsiä,  niin  on  jo  maailman  loppu  uhkaamassa. 


162  E.  G,  Palman. 


Joutaisivatpa  varsin  mielellään  unohduksen  jokeen  uppoamaan  nuo 
vanhat  erehdykset  ja  vihat,  jollei  nykyinen  polvi,  joka  on  edelläkävijältään 
perinyt  paljon  vaivalla  saatuja  tuloksia,  olisi  velvollinen  valvomaan,  että  se 
jättää  tuleville  polville  tuon  perinnön  vähentymättömänä.  Tärkeä  on 
kyllä  «kielitaistelun  aaltojen  asettaminen «  samoin  kuin  kansallisuuksien  ase* 
man  vakaannuttaminen  «lujalla  ja  pysyväisellä  sopimuksella «,  mutta  epä- 
selvillä tai  kohtuuttomilla  määräyksillä  ei  rauhaa  ja  sopua  ikipäivinä  ra- 
kenneta. 

Nuo  molemmat  pääkohdat  ruotsinmielisten  kielianomuksessa,  joista 
ylempänä  olemme  puhuneet;  ovat  sitä  laatua,  ettei  mielestämme  niitä  voi 
mitenkään  ottaa  säätypäätöksen  perustukseksi;  pikemmin  jääköön  kaikki 
entiselleen,  kuin  takaperin  astuttaisiin.  Muista  erityismääräyksistä  useimmat 
sitä  vastoin  voivat  tulla  muodostuksen  alaisiksi,  yhteisen  säätypäätöksen 
silti  käymättä  mahdottomaksi.  Mitä  talonpoikaissäädyn  aiottuun  yksityis* 
anomukseen  tulee,  olisi  se  tietysti  yhtä  oikeutettu  kuin  pappissäädyn  v. 
1882  koulukysymyksessä  tekemä  yksityinen  anomus,  ja  moninkerroin  luon* 
nollisempi  kuin  se,  jolla  ruotsinmieliset  säädyt  v.  1872  vastoin  kahden 
säädyn  päätöstä  ajoivat  ruotsin  kielen  professorinviran  perustamisen  perille, 
mutta  tietysti  olisi  suotavinta,  ettei  sitä  tarvittaisi.  Siinä  kohden  ratkaisu 
kuitenkin  on  ruotsinmielisten  käsissä. 

Yleensä  olisi  hyvä,  jos  ruotsikiihkoisemme,  mitä  pikemmin  sitä 
parempi,  ottaisivat  huomioon,  ettei  sellaista  tasa-arvon  nimellistä  tilaa,  jota 
he  näyttävät  uneksivan,  voi  ajanpitkään  tässä  maassa  ylläpitää,  ei  hyvällä 
eikä  pahalla.  Kun  suomalainen  taideyhdistys  kerran  haki  valtioapua,  niin 
vanha  rehellinen  senaattori  af  Forselles,  jolle  yhdistyksen  ruotsinmielisyys 
ei  ollut  tunnettu  enemmän  kuin  taiteen  asiatkaan,  kuuluu  panneen  suostu- 
muksensa ehdoksi,  että  sama  etu  »ruotsalaisellekin  taideyhdistykselle»  myön- 
nettäisiin. Samallaisen  käsityksen  näyttävät  ruotsikiihkoisemme  ottaneen 
johtavaksi  periaatteekseen.  Längmanin  rahaston  korkoja  tai  muita  yleisiä 
varoja  jaettaessa  he  nähtävästi  katsovat  suureksi  myöntyväisyydeksi  senkin, 
jos  pannaan  tasan  kahtia.  Mutta  jos  onkin  valtiosäädyissä  valta  toistaiseksi 
niin  jaettu,  niin  kaikkia  muuta  ei  voi  saman  kaavan  mukaan  järjestää. 
Joka  koko  kansan  oikeutta  ja  etua  palvelee,  se  tekee  enemmän  kuin  se 
joka  vaan  seitsemännenosan  edistymisestä  välittää,  se  on  yhtä  kumoomaton 
tosiasia  kuin  että  kokonainen  on  jokaista  sen  osaa  suurempi.  Niinpä  kir- 
jallisuuden ja    kansanvalistustyön    alalla    tehtävän  ja  suoritetun  työn  tulee 

olla  varojen  jakajan  ohjeena.  Jos  ei  suhde  7  :  i  ojennusnaoraksi  kelpaakkaan, 
niin  siksi  vielä  vähemmin  sopii  1:1. 

Mainitsimme  sen  työn,  joka  isänmaan  hyväksi  tehdään.  Käytännössä 
onkin  eri  kieliryhmäin  miehiUä  siinä  kohden  paljoa  enemmän  yhteistä  kuin 
mitä  tavallisesti  muistetaan  ja  tunnustetaan. 

Tämän  kirjoittaja  ei  ainakaan  tiedä  tärkeätä  alaa  mainita  —  suo- 
malaisten kielten  tutkiminen  kenties  poisluettuna  —  johon  nähden  mc  voi- 
simme toisen  puolueen  myötävaikutuksesta  luopua  tekemättä  toiselle  ja  var- 
sinkin itse  asialle  kieltämätöntä  haittaa.  Otettakoon  tieteen  tahi  kansan- 
valistuksen vainiolla  tehdyt  työt  tarkastettaviksi,  puhuttakoon  valtioelämän 
kysymyksistä  tai  taloudellisten  rientojen  näkökohdista,  —  aina  vaan  saapi 
nähdä  yhdysvaikutuksen  olevan  sääntönä  sellaistenkin  välillä,  jotka  kuulu- 
vat vastakkaisiin  leireihin.  Jollei  tämä  yhdysvaikutus  aina  ole  suoranainen, 
niin  se  ainakin  asian  kannalta  katsoen  on  olemassa. 

Todellisuus  osottaa  siis  valheeksi  vimmastuneitten  puoluemiesten  väit- 
teen, että  tässä  maassa  rotuviha  ja  syvä  juopa  on  kansamme  osia  toisis- 
taan erottamassa.  Voimmepa  omasta  puolestamme  myöntää  senkin,  — 
kuinka  iljettävältä  ruotsinmielisen  sanomalehdistön  alituinen  kerskailu  puo- 
lueensa henkisestä  etevyydestä  tuntuukin,  —  että  juuri  se  puolue,  joka 
meidän  mielestämme  on  kieliasiassa  kovinkin  tyhjänä  ja  heikkona  esiinty- 
nyt, monessa  muussa  kysymyksessä  päinvastoin  on  ylen  tuntuvalla  ja  tar- 
mokkaalla tavalla  edistänyt  yhteistä  hyvää. 

Sentähden  eksklusiivinen  kanta  toista  puoluetta  kohti  ja  »puhtaat 
listat»  onkin  jotakin,  jota  emme  voi  myötätuntoisuudella  katsella,  ja  jota 
emme  siis  käytännössäkään  kannata.  Yhden  ja  kahden  ääni  ei  tosin  tunnu, 
mutta  periaatteen  vuoksi  olkoon  nyt,  kuten  useasti  ennenkin,  tunnustettu, 
että  puoluekuri  ja  puoluekomento  meidän  mielestämme  ovat  noita  valtio- 
elämän  varjopuolia,  jotka  joskus  saattavat  olla  oikeutetut  tai  siedettävät, 
mutta  tavallisesti  tekevät  enemmän  haittaa  kuin  hyötyä.  Sen  tähden  emme 
katso  mahdottomaksi  olla  kenenkään  kanssa,  joka  tekee  työtä  Suomen  hy- 
väksi. 

Mutta  löytyneekö  ruotsinmielisessä  puolueessa  paljon  miehiä,  jotka 
tahtovat  täydellisesti  ja  kaikilla  aloilla  ajaa  sen  sovinnollisuuden  ja  suvait- 
sevaisuuden asiaa,  josta  puolueen  kielianomus  puhuu,  sen  osottakoon  tu- 
levaisuus. 

Ruotsiomieliset  itse  eivät  näy  ensinkään  oudoksuneen,  että  anomuk- 
sen allekirjoittajien  joukossa  tavataan  kaksi  sanomalehtimiestä,  jotka  sa- 
massa kuin  johtavissa  kirjoituksissa  lausuvat  kauniita  sanoja  siitä,  miten  är- 
sytyspolitiikin  pitää  lakata,  lehtiensä  uutis-  ja  keUariosastossa  samaan  aikaan 
käyvät  entistä  hurjempaa  sissisotaa  valtiollisia  vastustajia  vastaan,  huolien 
yhtävähän  heidän  kansalaismaineestaan  kuin  totuuden  vaatimuksista.  Näkyypä 
sillä  puolen  joudutun  niinkin  pitkälle,  että  pappis-  ja  talonpoikaissäätyjen 
arvonimetkin  jo  kelpaavat  haukkumaniminä  käytettäviksi. 

Eipä  saa  ylen  suurta  luottamusta  asianomaisten  sovinnollisuuteen, 
jos  se  ci  ulotu  saman  lehden,  saman  numeron  yhdestä  palstasta  toiseen. 
Kun  esim.  asianomaiset  niistä  masentavista  muistutuksista  huolimatta,  joita 
voipi  esittää  monta  viime  valtiopäivien  täysiveristä  viikinkbihteeriä  vastaan, 
mitä  hurjimmalla  innolla  koettavat  tehdä  lopun  eräitten  nuorten  miesten 
kansalaiskunniasta  sen  tähden,  että  he  suomenkin  kieltä  osaavina  ovat  tul- 
leet toimeen  muitten  edellä,  jotka  eivät  niin  hyvin  osaa  suomea,  niin  tämä 
tosiaankin  on  omansa  kumoomaan  lujimmankin  optimistin  toiveet  Suomen 
kansallisuuksien  rauhallisesta  tulevaisuudesta  ja  yhdysvaikutuksesta.  Jos  sel- 
lainen tasa-arvo  on  asianomaisten  mielessä,  niin  voimme  tosiaankin  koko 
sovinnosta  luopua. 

Mutta  pitää  sittenkin  elää  toivossa.  Ne  joko  vanhemmat  tai  nuorem- 
mat miehet,  joita  vastaan  nimettömät  herjaajat  purkavat  oman  sydämensä 
koko  katkeruuden,  voivat  ainakin  muistaa  englantilaista  lausetta,  joka  en- 
nenkin on  todeksi  havaittu: 

Never  man  was  wriHen  down,  but  by  himself, 

el    suomeksi : 

£i  kukaan  kirjoita  miestä  kumoon,  jollei  hän  itse  sitä  tee. 

Olkoonpa  vanhempi  tahi  nuorempi,  lopulta  jokaisen  maine  on  hänen 
omassa  kädessään.  Joka  työtä  isänmaan  hyväksi  tekee,  sen  muistaa 
isänmaa. 

E.  G.  Palman, 

Eliel   Aspelin,    Elias    Brenner,    tutkija  ja  taiteilija  Kaarlein  ajalta.    Helsingissa  1896t 
Otava.    VIII  +  191  s.  suurta  8:0.     Hinta  9  markkaa  kauniisti  sidottuna. 

Ahkera  taidebistoriamme  tutkija,  prof.  E.  Aspelin,  on  taas  rikastutta- 
nut kirjallisuuttaTnme  laajalla  tutkimuksella  tältä  alalta.  Tämä  tutkimus 
tuo  eteemme  muiston  eräästä  merkillisestä  sivistyshistoriamme  miehestä, 
joka  kauan  on  ollut  unohdukseen  joutuneena  ja  jonka  vaikutus  lienee 
ollut  historiaamme  paremmin  perehtyneillekin  jotenkin  tuntematon.  Elias 
Brenner  on  kuitenkin  ansainnut,  että  jälkimaailmakin  häntä  muistaa,  ja  niin- 
kuin tekijä  lausuu,  on  hän  asetettava  ensi  riviin  niiden  ansiokkaitten  ja 
muistettavain  miesten  joukkoon,  joiden  kautta  Suomi  on  enentänyt  Ruotsin 
suuruuden-ajan  loistoa. 

Prof.  Aspelinin  tekemä  Elias  Brennerin  elämänkertomus  luo  meille 
yksityiskohtiin  menevän  kuvan  merkillisestä  ajasta,  XI:nnen  ja  Xn:nnen 
Kaarlen  hallitusajasta.  Saammepa  hänen  lapsuuteensa  tutustuessamme  kat- 
sahtaa kauemmaskin  taaksepäin  ajassa,  pohjalaiseen  pappilaan  Kristiina 
kuningattaren  aikoina  ja  koulunkäyntiin  Suomessa  1600-luvun  keskivaiheilla. 
Vaan  jo  1 6-vuotiaana  v.  1663  jätti  Elias  Brenner  kotiseutunsa  rannat  ja 
saapui  veljensä  kanssa  Upsalaan,  jonka  yliopiston  nimikirjaan  hän  tavan- 
mukaiset depositsioonimenot  kestettyään  kirjoitettiin. 

Saamme  sitten  nähdä,  kuinka  tuosta  suomalaisesta  nuorukaisesta  tuli 
tähän  aikaan  perustetun  antikviteetti-kollegion  piirustaja,  ja  mitä  matkoja  ja 
töitä  hän  semmoisena  suoritti  muinaistutkimukscn  hyväksi;  kuinka  hän  saa- 
vutti laajaa  mainetta  ensimäisenä  kotimaisena  miniatjryri-maalaajana  Ruotsissa 
ja  nimitettiin  hoviminiatööriksi;  kuinka  hän  antautui  rahatieteen  tutkijaksi 
ja  V.  1691  julkaisi  suuren  teoksensa  »Thesaurus  nummomm  Sveo-Gothico- 
rum»,  sekä  kuinka  hänen  myöhempi  ikänsä  kului  ponnistuksissa  saada  niitä 
varoja,  joita  tarvittiin  tämän  teoksen  toisen  suuresti  lisätyn  painoksen  julkai- 
semiseen, mutta  mitenkä  toivo  ei  toteutunut  ja  vanha  tutkija  v.  17 17  meni 
hautaan.  Vasta  neljätoista  vuotta  hänen  kuolemansa  jälkeen  ilmestyi  The- 
sauruksen  toinen  painos. 

Viimeksi  mainittu  seikka  antaa  meille  jo  viittauksen  siitä,  kuinka  valta- 
kunnan ahdinkotila  ja  rahanpuute  Kaarle  Xllmnen  hallituksen  loppupuolella 
vaikutti  yksityistenkin  oloihin.  Ja  siinä  suhteessa  esiintuo  Brennerin  elämän- 
kertomus vielä  selvempiäkin  esimerkkejä  siitä,  mitenkä  suuren  pohjois- 
maisen sodan  kärsimykset  vaikuttivat  rauhallisen  perheen  elämään.  Niin- 
kuin muittenkin  virkamiesten,  täytyi  hänen  tyytyä  puoleen  palkkaan  —  ja 
toinen  puoli  saatiin  ala-arvoisissa  seteleissä  —  jonkatähden  perheen  toi- 
meentulo   oli    lopulta    varsin    vaikea,    kun    vielä  raskaita  veroja  vaadittiin. 

Huomaa  ettei  se  ole  mikään  tyhjä  lauseparsi,  kun  BreDoer  valittaa:  »miiran 
00  vallan  mahdoton  kauemmin  kestää,  vaan  olen  minä  vajonnut  semmoi- 
seen köyhyyteen  ja  kurjuuteen,  etten  minä  nyt  vanhoilla  päivilläni  lainkaan 
tiedä,  miten  minun  on  elättäminen  omaisiani,  jopa,  totta  puhuen,  viheliäi- 
sin ja  alhaisin  ammattilainen  ja  käsityöläinen  on  paremmassa  asemassa 
kuin  minä,  koska  hänellä  on  jokapäiväinen  ravinto  ja  ainoastaan  vähäpätöi- 
set veronmaksut». 

Elias  Brenner  oli  kahdesti  naimisissa,  toisen  kerran  ensimäisenä 
mainittavana  ruotsalaisena  naisrunoilijana  tunnetun  Sofia  Elisabet  Weberin 
kanssa.  Avioliitto  näkyy  olleen  erittäin  onnellinen.  Puolisot  olivat  toisiinsa 
kiintyneitä  ja  kunnioittivat  toistensa  harrastuksia.  Rouva  Brenner,  jonka 
runotar  muuten  oli  ylipään  kuivanlainen  ja  järkiperäinen,  antautuu  joskus, 
juuri  kun  runo  koskettelee  hänen  miestään,  todellisen  tunteen  valtaan. 
Niin  esim.  seuraavissa  kauniissa  sanoissa  muistorunossaan  miehensä  kuole- 
masta : 

„Du  vet  att  alla  mSn  slik  tanka  ej  förtjena; 

Men  palmträdsenkan  har  fördenskull  pris  bland  träna, 

Som  sägs  alt  tvina  bort,  när  paimen  är  sin  kos, 

Eu  qvinna  likasi,  som  för  en  man  tili  jorden, 

Som  allmSnt  är  berömd  och  allmSnt  saknad  vorden, 

Den  hon  haft  heder  af  och  goda  dagar  hos, 

Den  enkan,  tyckes  mig.  som  egt  och  mister  delta 

Och  styckvis  icke  dör,  Sr  aldrig  af  de  rätta". 

Vaikka  Brenner  eli  suurimman  osan  ikäänsä  poissa  synnyinmaastansa 
Suomesta,  niin  hän  ei  kuitenkaan  unhottanut  sitä.  Antikviteetti-kollegion 
palveluksessa  ollen  hän  teki  laajanlaisen  matkustuksen  Suomessa  kirkkojen 
muistomerkkejä  piirustamassa,  ja  mainitsee  hän  tästä  matkastaan  antamas- 
saan kertomuksessa  nimenomaan,  että  hänen  taitonsa  suomen  kielessä  oli 
hänelle  hyödyksi.  Hänen  kirjallisessa  perussaan  tavataan  myöskin  sana- 
vertauksia  suomen  ja  gootin  kielen  välillä,  sekä  pieni  kokoelma  ruotsiksi 
käännettyjä  suomalaisia  sananlaskuja,  joista  hän  arvelee  että  ne  »älykkääseen 
sisällykseen  nähden  eivät  ollenkaan  ole  muitten  sivistyneitten  kansojen 
sananlaskujen  jäljessä». 

Prof.  Aspelin  on  saattamalla  kauan  unohdetun  suomalaisen  muinais- 
tutkijan  ja  taiteilijan  muiston  jälleen  eläväksi,  tehnyt  hyvän  työn.  Esitys 
kirjassa  on,  samalla  kuin  se  osottaa  perinpohjaista  tutkimista,  hauska  ja 
sujuva.  Välistä  tehdään  poikkeuksia  varsinaisesta  aineesta,  Brennerin  elä- 
mästä, käsittelemään  jotakin  kysymystä,  johon  tekijä  välillisesti  johtuu, 
esim.  miniatyyri-maalauksen  silloiseen  tilaan  y.  m.  Mitä  kieleen  suomalai- 
sessa painoksessa  tulee,  tavataan  siinä  muutamia  virheitä,  ruotsalaisuuksia 
ja  objektivirheitä,  joiden  olisi  suonut  olevan  poissa.  Kirjan  ulkoasu  on 
siistimpiä  ja  kauneimpia,  mitä  meillä  on  nähty,  ja  hinta  siihen  nähden 
varsin  huokea.     Toivottavasti  kirja  siis  saapi  laajan  lukijapiirin. 

K.  Grotenfelt. 

Fridtjof  Nansen,  Suksilla  poikki  Grönlannin.  Kertomus  Norjalaisen  Grönlannin-retki- 
kunnan matkasta  1888—89.  Varustettu  164  kuvalla  ja  kartalla.  Suomentanut 
Teuvo  Pakkala,    Helsingissä  1696,  Otava.  490  s.  8:0.  Hinta  nid.  8  mk.,  sid.  9:  25. 

Gröönlantiin,  tuohon  pohjoisen  pallonpuoliskon  suurimpaan  jäätikkö- 
alueeseen,  on  parin  viime  vuosisadan  kuluessa  useita  tutkimusretkiä  suun- 
nattu. Viime  vuosisadalla  oli  Gröönlannin  retkikuntien  päämaalina  etu- 
päässä  reheväin  »kosteikkojen»  löytäminen  sisämaasta  ja  itärannalta.  Mutta 
Nansenia  ja  joitakuita  aikaisempia  retkikuntia  ei  tämä  ollut  kiihottamassa, 
vaan  niitä  kannusti  yksinomaan  tuo  aikakaudellemme  leiman  antava  tiedon- 
tarve, tuo  totuuden  syvä  kaipuu,  joka  ei  millään  alalla  tyydy  häilyviin 
mielikuviin  eikä  epävarmoihin  arveluihin. 

On  kysytty:  mitä  hyötyä  on  sellaisesta  retkestä  kuin  esim.  Nansenin 
matka  poikki  Gröönlannin?  --  Myönnettäköön  heti,  että  käytännöllinen 
hyöty  semmoisesta  ei  ole  suuri,  mutta  sitä  suurempi  on  sen  sijaan  tieteen, 
tässä  ensi  sijassa  selittävän  maantieteen  ja  geologian  voitto.  *) 

Nansenin  tieteellisellä  älyllä  suunniteltu  ja  toimeenpantu  retki  sai 
selville,  että  ainakin  koko  etelä- Gröönlanti  on  (arviolta  1000  metrin  vah- 
vuisen) maajään  peittämänä,  se  toi  lisäselityksiä  tämän  jääpeitteen  peri- 
syistä,  se  vahvisti  arveluja  ja  teorioja  Gröönlannin  ja  samalla  Skandinavian 
ynnä  Suomen  jääkausista,  jotka  suuresti  ovat  vaikuttaneet  maanpinnan  muo- 
dostukseen. Mainitulla  matkallaan  on  Nansen  osottanut,  että  koko  Gröön- 
lanti on  suurenmoinen,  2,000 — 2,500  metrin  korkuinen  ylätasanko,  jonka 
reunoja  ilmasto,  jää  ja  vesi  ovat  muokkailleet.  Näiden  faktorien  rapautta- 
vaa ja  uurtelevaa  yhteistyötä  ovat  Gröönlannin  rannikot  tuntureineen,  syvine 
vuonoineen  ja  laaksoineen.  Tuo  valtava  jääpeite  on  luonteeltaan,  niinkuin 
Nansen  on  huomauttanut,  geolooginen  kerros,  joka  muista  kerrostumista 
eroaa  vain  suuremman  liikkuvaisuutensa,  alhaisemman  sulamislämpönsä,  sekä 
edelleenkin  kestävän  kehitysalansa  puolesta.  Lisäksi  on  Nansenin  retki- 
kunta osottanut,  että  kosteus  ja  sateenmäärä  Gröönlannin  sisämaan  jäällä 
on  odottamattoman  suuri,  ja  jään  sulaminen  pinnalla  milt^ei  huomaamaton. 
Suunnattoman  jääjoukon  paine  alaosiinsa  vaikuttaa  maajään  liikkeen  ulos- 
päin. Sama  paine  tai  oikeammin  siinä  syntyvät  mekaaniset  tapahtumat  ja 
niiden  kautta  vapautunut  lämpö  saavat  maansisäisen  lämmön  keralla  aikaan 
nuo  kautta  vuoden  nähtävät,  jään  alta  juoksevat  jäätikkövirrat.  Täten 
on  vahvistunut  Holstin  ja  Strandmarkin  teoria  vierinkiviharjujen  synnystä 
jään  alla  juoksevissa  tunnelimaisissa  kanavissa.  Lisäksi  on  Nansen  retkel- 
lään poikki  Gröönlannin  osottanut  kulku-  ja  elintavat  jääaavikolla,  ja  ne 
hän  on  viime  retkellään  loistavasti  näyttänyt  päteviksi. 


*)  Alkukielisessä  teoksessa  ovat  matkan  tieteelliset  tulokset  lisäyksenä  lopussa, 
mutta  kun  niin  ei  ole  laita  suomennoksessa,  lienee  paikallaan  tässä  muutamin  sanoin 
tehdä  selvää  niistä. 

Nansenin  kirjailijakyky  on  yleensä  tunnettu  ja  tunnustettu.  Se  ilmenee 
tässäkin,  ilmoitettavanamme  olevassa  kirjassa.  Esitystapa  on  reipasta  ja 
hauskaa,  luonnonkuvailu  oivallista  ja  retkikunnan  monien  seikkailujen  kerto- 
mus niin  elävää,  että  se  usein  tempaa  lukijan  mukaansa.  Varsinaisen 
matkakertomuksen  eheyttä  tosin  hieman  haittaavat  poikkeukset  historiallisiin 
ja  kansatieteellisiin  selontekoihin,  vaikka  kyllä  monet  niistäkin  ovat  hyvin 
huvittavia. 

Varsinkin  on  »Sukset  ja  hiihtäminen  sekä  suksen  historia  ja  kehitys» 
niminen  luku  meille  hauska  ja  samalla  opettavainen,  jonka  vuoksi  siitä 
lienee  syytä  puhua  hiukan  enemmän.  Parempaa  esitystä  suksista  ja  hiih- 
dosta, tuosta  urheilujen  urheilusta,  kykenee  tuskin  kukaan  kirjoittamaan- 
kaan kuin  Nansen.  Mutta  mitä  tulee  esitykseen  suksen  historiasta  ja  kehi- 
tyksestä, emme  siitä  voi  antaa  samaa  tunnustusta.  Nansen  antautuu  tutki- 
maan suksen  historiaa  kielitieteen  nojalla,  mutta  joutuu  silloin  omain 
sanainsa  mukaan  »suomalais-ugrilaisten  ja  siperialaisten  kielten  tuntematto- 
mille ja  epävarmoille  teille»,  jommoisia  ne  ovat  ainakin  hänelle.  Hän 
löytää  »suksi»  sanan  äänteellisen  vastineen  kaikista  suomalais-ugrilaisista 
kielistä  (vaikka  se  tosiasiassa  löytyy  vain  suomessa,  mordvassa,  vogulissa 
ja  ostjakissa),  ja  päättää  siitä  kaikkien  näiden  kansain  tunteneen  suksen 
ennen  eroamistaan.  Eikä  Nansen  pysähdy  tähän,  kylläkin  todennäköiseen 
arveluun,  vaan  tunkeutuu  siihen  ammoiseen  aikaan,  jolloin  koko  mongoli- 
lainen rotu  eleli  yhdessä  Altain  ja  Baikalin  seuduilla.  Täältä  on  siis  muka 
etsittävä  »suksi»  sanan  alkujuuri  (siihen  viittaavat  Nansenin  mukaan  samo- 
jedien, tungusien  ja  vielä  muidenkin  »uraalialtailaisen»  heimon  päähaarain 
»suksen»  nimitykset)  ja  täällä  ovat  eri  mongoliheimot  muka  oppineet  suk- 
sen käytännön.  Voisi  ehkä  hyväksyä  mainitun  arvelun,  jos  Nansenin  ver- 
taileva, typolooginen  muototutkimus  myös  johtaisi  samoille  alueille,  mutta 
itsepä  on  Nansen  valmis  epäilemään  suksen  alkutyyppien  mahdollista  löytä- 
mistä niiltä  seuduilta. 

On  onneksi  suomennoskirjallisuudellemme,  että  kirjailijat  sellaiset, 
kuin  esim.  Teuvo  Pakkala,  jolla  on  kielen  varat  ja  niiden  käytäntö  täysin 
hallussaan,  ryhtyvät  käännöksien  laatimiseen.  Mutta  onnettomuudeksi  on 
kirjakielemme  kehitykselle,  jos  luullaan,  ettei  suomennoksilta  vaadita  yhtä 
huolellista  ja  mallikelpoista  kieltä  kuin  alkuperäisiltä  tuotteiltakin.  Sanottu 
kohdistuu  juuri  Teuvo  Pakkalaankin.  Niin  eholta  ja  rikkaalta  kuin  tämä 
hänen  suomennoksensa  ensi  silmäämältä  näyttääkin,  ei  se  kuitenkaan  lähem- 
min tarkasteltuna  ole  läheskään  alkuteoksen  verroille  vietävä.  Liian  vähän 
huolta  ja  viimeistelyä,  mutta  liian  suurta  hätiköimistä  osottaa  käännös 
monin  kohdin.     Katsokaamme  lähemmin! 

Vieraskielisten  sanain  kirjoitustavassa  ei  meillä  vielä  ole  saavutettu 
täydellistä  vakaannusta,  eikä  sitä  muuten  ehkä  saavutetakkaan,  jolleivät 
kaikki    etevimmät    kirjailijamme   yhdy  yhdenmukaisen  kirjoitustavan  käyttä- 

miseen.  Mutta  oltakoon  kaikissa  tapauksissa  johdonmukaisia.  Sitä  ei  aina 
ole  Teuvo  Pakkala.  Esim.:  aparatti:  praktiiki:  apteekki,  risini:  pat- 
ruuni  ja  samoissa  sanoissakm:  minutti:  minuutti,  kiväri:  kivääri  y.  m. 
Hän  kirjoittaa  myös  paasalti  (lue:  basaltti!). 

Tiedesanat  on  Teuvo  Pakkala  useimmiten  aivan  uudestaan  luonut, 
vähääkään  välittämättä  jo  osittain  vakaantuneista  nimityksistä.  Eivät  ne 
siitä  juuri  ole  hyötyneet,  eivätkä  edes  aina  tulleet  vastaavia.  Kemialli- 
sista tiedesanoista  mainittakoon  esimerkkeinä:  hiilivety  pro:  hiili- 
hydraatti; kyllästyttää  pro:  tyydyttää  (matta);  sakeuttaa  pro:  tiivis- 
tää (kondensera).  Geoloogisia  tiedesanoja  on  taas  käännetty  seuraa- 
vasti: pystysuora  pro:  vaakasuora  (siv.  86);  murenee  (kivilajista)  pro: 
rapautuu;  riutta  pro:  moreeni;  vuolukalkki  pro:  kalkkisälpä;  vuo- 
renrevehtyminen  pro:  vuorensiirros  (bergskred);  ura  pro:  uurre  (reflfla); 
vierinlouhi  pro:  kulkukivi  eli  siirtolohkare  (flyttblock).  Juoksujäätikkö^ 
joka  Teuvo  Pakkalalla  vastaa  seuraavia  ruotsalaisia  nimityksiä:  skridjökel, 
isjökel,  jökel  ja  glacier,  vastaa  oikeastaan  vain  ensimäistä  näistä,  muita 
sen  sijaan  S2in2i  jäätikkö.  Maantieteellisistä  nimityksistä  ovat  väli- 
ilmansuunnat  vain  sattumoilta  oikein  käännettyjä.  Esim.  NW  on  käännetty 
seuraavasti*):  koillinen  (siv.  324),  lounainen  (siv.  116)  mutta  myös 
länsipohjoinen  (siv.  102)  ja  luoteinen  \  rättvisande  omkring  W  tili  N  on 
käännetty  pohjan  pohjoiskoillinen  (siv.  166);  S  VV  on  milloin  luode, 
milloin  lounainen;  SO  on  lounainen  (siv,  289).  Zooloogisista  uusista 
nimistä  mainittakoon:  haahkatelkkä  ja  telkkä  (siv.  247  ja  460)  pro: 
haahka  (ejder);  merisarviainen  pro:  merisiili;  siimajalka  pro:  lonkero- 
jalkainen,  »Bläbval»  on  käännetty  milloin  jättiläisvalas^  milloin  sini- 
valas,  ja  mäse  milloin  lokki^  milloin  loue  —  arvatenkin  vaihtelun  vuoksi. 
Emme  kuitenkaan  ensinkään  hyväksy  tällaista  vaihtelua  tieteellisessä  teok- 
sessa, syystä  että  se  useinkin  voi  erehdyttää.  Ja  muutenkaan  ei  runsas 
synonyymien  käyttö,  johon  Teuvo  Pakkala  on  varsin  taipuisa,  tällaisissa 
tapauksissa  ole  ollenkaan  paikallaan,  sillä  siten  vain  heikkonee  kielen  tark- 
kuus ja  määräkkäisyys. 

Muutamia  murteellisia  ja  muukalaisperäisiä  sanoja  tavataan  myös 
Teuvo  Pakkalan  kielessä,  vaikka  hyvä  kirjailija  niitä  helposti  saattaisi  kart- 
taa.    Muoto-opillisia  virheitä  on  niinikään  joitakuita. 

Mitä  tulee  suomennoksen  lauseopilliseen  rakennukseen,  on  se  enim- 
mäkseen hyvänlaista,  mutta  muutamia,  kirjailijoillekin  mielestämme  luvatto- 
mia virheitä  pyytäisimme  sentään  mainita.  Subjektin  ja  predikaatin  tai 
predikaatintäytteen  sopu  on  usein  väärä.  Esim.:  Jos  matkaajat  ei  ole 
tervetulleet  (siv.  205).   Possessiivisuffiksia  on  pidetty  enimmäkseen  tarpeet- 

*)  Meillä  ei   vertaillessamme  ole  ollut  käytettävänä  alkuperäistä  norjankielistä 
teosta,  vaan  sen  sijaan  ruotsalainen  käännös. 

tomana.  Esim.:  .  .  .  ihmettelivät  meidän  .  .  .  puuvenettä^  jotka  kulkivat 
välittämättä  .  .  .  jäistä,  jotka  olisivat  puhkaisseet  heidän  nMLZveneet  (siv. 
205).  Subjektin  ja  objektin  sija  kieltävässä  lauseessa  ei  ole  aina  oikea. 
Esim.:  .  .  .  pitää  valmistaa  joka  tippa  juomavettä,  minkä  ei  voi  ruumiinsa 
lämmöllä  saada  (siv.  43).  Demonstratiivipronominit  ovat  joskus  asetetut 
väärään  lukuun.  Esim.:  Söi,  nukkui,  siellä  niillä  (pro:  sillä)  oli  rak- 
kaudenseikkailunsa  (siv.  132).  Persoonattomien  verbien  käyttely  on  vä- 
listä liian  huoletonta.  Esim.:  Linnut  täytyy  olla  .  .  .  suoraan  edessä  .  .  . 
(siv.  474).  Partisipijärjestelmiä  on  usein  käytetty  kielitunnnetta  loukkaavalla 
tavalla.  Esim.:  Ne  kostuttua  turmeltuvat  pian  (siv.  40).  Hauskaa  ei  ole, 
kun  tuntee  vaatteet  ihossa  kiinni  ja  ne  olevan  esteenä  (siv.  306).  — 
Sattuupa  joskus  silmiin  perin  kankeitakin  lauseita,  mutta  viittaamista  niihin 
ei  enää  vaadittanekkaan.  Muukalaisuuksina  mainittakoon:  Nousi  se  ensim- 
mäinen mies  (siv.  205).  Tapauksia  surullista  laatua  (siv.  238).  On 
luettava  erään  kahden  retkikunnan  ansioksi  (siv.  187)  y.  m. 

Ylläolevan  »syntiluettelon»  lieventämiseksi  huomautettakoon  kirjan 
laajuutta  sekä  ehkä  kiireellistä  painatusta.  Vastapainona  sille  on  myös 
mainittava,  että  kirjassa  on  useitakin  kohtia,  joissa  kieli  on  kerrassaan 
nuortcata,  sujuvaa  ja  rikasta,  jopa  joskus  kohoaa  runollisen  kauniiksi. 

J.  E.  Ax. 

Eino   Leino,     Tarina   suuresta   tammesta   y.   m.    runoja.    Porvoossa    1896,    Werner 

Söderström.     87  s.  8:0.     Hinta  1:  50  p. 

Eino  Leinon  viimeksi  julkaiseman  runokokoelman  edellisenä  osana 
on  yhdeksänrunoinen  allegorinen  runosarja.  Allegoria  on  kyllä  hyvä  ru- 
nouden muoto,  mutta  vaatii  taidokasta  käsittelyä.  Vertauskuvallinen  aihe 
näet  helposti  voi  käydä  väsyttäväksi,  etenkin  jos  sitä  käsittelevä  runoelma 
on  laajempi.  Sellaista  vaikutusta  tekemättä  »Tarina  suuresta  tammesta» 
ei  kokonaan  ole.  Lukija  saa  antautua  historiallista  kulkua  seiu-aamaan  ja 
sitten  taas  tarkastaa  runoilijan  symbolismia.  Tästä  seuraa,  ett^ei  mieliku- 
vitus voi  muodostaa  kokonaista  kuvaa. 

Tuon  allegorian  perusaihe  lisäksi  ei  tunnu  vallan  itsenäiseltä.  Näh- 
tävästi runoilija  joko  huomaamattaan  tai  tietoisesti  on  saanut  vaikutusta 
Paavo  Cajanderin  runosta  »Vapautettu  kuningatar».  Molemmissa  runoissa 
esiintyy  nimittäin  synnyinmaa  vapautettavana  vieraan  kahleista,  molemmissa 
viitataan  Lönnrotiin  kansallishengen  herättäjänä  ja  innostajana,  molemmissa 
tarkoittaa  vapauttaja  Snellmania. 

Cajanderin  runon  tekee  etevämmäksi,  paitsi  aiheen  alkuperäisyyttä,  sen 
yksinkertainen,  luonnollinen,  välittömästi  vaikuttava  allegoria,  joka  personi- 
fieeraa  vangittuna  kuningattarena  vieraan  vallan  ja  aatteiden  alaisena  olevan 
synnyinmaan.  Mitä  Leinon  allegoriseen,  Kalevalasta  otettuun  kuvaan 
tulee,  myönnämme  kernaasti,  että  se  on  hyvin  keksitty  ja  tuo  sattuvasti 
esille  synnyinmaan  surkeata  riippuvaisuutta.    Myös  on  runoilija  Kalevalassa 

mainitan  pienen  miehen  sijaan,  joka  lopulta  kaasi  taon  turmiollisen  tam- 
men, sopivasti  asettanut  kansallissankarimme  Snellmanin.  Mutta,  kuten  jo 
huomautimme,  sijoittuu  tämä  mytolooginen  tarina  keskelle  historiallista  esi- 
tystä, joten  allegorian  eheys  ei  saata  olla  täydellinen.  Seuraamme  näet 
maamme  vaiheita  aina  siitä  alkaen  kun 

^aaltosi  ulappa  aava 

yli  suuren  Suomenmaan", 

sekä  kautta  ihanan,  tarumaisen  Kalevalan  ajan  aina  siihen  asti  kuin  Suo- 
malaisia Kupittaalla  kastettiin.  Vasta  kuudennessa  runossa,  kun  jo  on  vii- 
tattu siihen,  että  muinainen  armas  satuaika  on  lopussa,  esiintyy  allegori- 
nen kuva  tammen  tarinan  muodossa.  On  tosin  huomattava,  ettei  se  olisi 
voinutkaan  aikaisemmin  esiintyä  kronoloogisen  järjestyksen  vuoksi,  mutta 
tämän  tähden  se  juuri  on  ristiriidassa  runon  kokonaissuunnitelman  kanssa. 
Allegoria  jää  siis  abstraktiksi,  eikä  saata  elävästi  kasvautua  yhteen  runon 
periajatukseen  ja  todellisuuden  perustaan. 

Huolimatta  tästä  epäkohdasta,  on  runoelmassa  etevät  puolensa.  Luon- 
non ja  tunnelmien  kuvaukset  ovat  usein  kauniit.  Runoilija  luo  väliin  pie- 
noiskuvan, joka  on  täynnä  viehätystä.  Mainitsemme  vaan  III:nnen  runon 
alussa  olevat  säkeet: 

»Tullut  oli  koolle  kansa  tuomaan  touko-uhrejaan 
vetten,  vaarain  partahilta  kautta  suuren  Suomenmaan, 
tullut  oli  nuoret,  vanhat  vakkojansa  tuomahan, 
pyhiin  Päivä  vuoren  päällä  Ukon  maljan  juomahan. 

Tuolla  tammipuiden  alla  urhot  vanhat  tarinoi, 
täällä  kummun  tanterella  nuori  kansa  karkeloi; 
siellä  istui  Ilmariset,  haastoi  WäinÖt  harmahat, 
täällä  leikki  Lemminkäiset,  astui  Ainot  armahat. 

Meri  aaltos  vaaran  alla,  päivä  paistoi  päällä  veen, 
käkA  kukkui  kultasuulla,  tammet  huojui  hiljakseen, 
rastas  lauloi  rannan  puussa,  sotka  salmen  suussa  sous  — 
silloin  heimon  valtavanhin  tarttui  maljahan  ja  nous:  —  — " 

Tässä  on  tunnelmaa  ja  runollista  inspiratsioonia. 

Kieli  on  yleensä  kaunista  ja  paikoittain  ytimekästä,  muotoaisti  har- 
vinaisen pitkälle  kehittynyt  runoilijan  nuoruuteen  nähden.  Kielellisiin  yksi- 
tyisseikkoihin  emme  tässä  kajoa.  Mitä  esim.  or/^as-sanan  väärään  käytän- 
töön tulee,  on  siitä  jo  julkisuudessa  ollut  puhe  (katso  Virittäjän  i:stä  nu- 
meroa 1896).  Mainitsemme  vaan,  että  alliteratsioonit  välistä  näyttävät 
houkutelleen  runoilijaa  käyttämään  vähemmin  onnistuneita  vertauskuvia,  kuten 
esim.:  hiljaa  hiihti  päivät  pitkät  (s.  i);  ynnä 

„ja  siunausten  siimesvöiden  alla 

ja  kukkasilla  nuorten  toivojen 

näin  Suomen  päivä  kulki  kunnialla**. 

(s.  47.) 

On  vaikeaa  ymmärtää  mitä  niDoilija  oikeastaan  tarkoittaa  sillä,  että 
päivä  kulki  siunauksen  siimesvöiden  alla!  Sopimaton  vallan  on  Pää- 
sanan käyttäminen.  Tämä  kreikkalainen  mytolooginen  käsite  keskellä  Ka- 
levalan kuvia  tuntuu  varsin  oudolta  etenkin  siinä,  missä  runoilija  antaa 
tuon  sanan  kaikua  esiin  Suomen  luonnon  valitushuudosta : 

„On  kuollut  Suomen  suuri  Pan, 

on  kuollut  luonnon  laulu  !^ 

(s.  25.) 

Kokoelman  jälkimäinen  osa  sisältää  seitsemän  lyhyempää  runoa,  joi- 
den yhteisenä  nimenä  on  »Tammen  lastuja»,  joka  nimitys  —  ohimennen 
mainitaksemme  —  ei  ole  hyvin  keksitty,  koska  nämät  runot  eivät  ole  yh- 
dessä turmiota  tuottavan,  kaadetun  tammen  kanssa.  Ainakin  tulee  ajatel- 
leeksi tällaista  yhteyttä,  ja  jos  siihen  tahtoo  merkitystä,  niin  se  on  keino- 
tekoista. 

Näitten  runojen  joukossa  on  kolme,  joiden  aiheet  on  otettu  Kale- 
valasta, nimittäin  »Väinämöisen  synty»,  »Lemminkäisen  laulu»  ja  «Väinä- 
möisen palaus «.  Vaaditaan  yleensä  varttuneempia  voimia  siltä,  joka  mielii 
kilpailla  kansanrunoutemme  mestariteoksen  kanssa.  Mainituista  runoista 
vaan  yksi,  nimittäin  »Lemminkäisen  laulu»,  osottaa  suurempaa  itsenäistä 
käsitystä  ja  raikasta  tunnelmaa. 

Mitä  taas  muihin  jälkimäisen  osan  runoihin  tulee,  niistä  mielestämme 
»Kevätlaulu»,  kokoelman  viimeinen  runo,  on  paras.  Siinä,  etenkin  alussa, 
runoilijan  tunne  välittömänä,  innostuneena,  pulppuaa  esille. 

Runo  »Kun  kello  seisoo»  on  heikoin.  Luulemme  kyllä,  että  innos- 
tus on  aikaansaanut  senkin,  mutta  arveleeko  runoilija  todella  sellaisella  ru- 
nolla herättävänsä  innostusta  muissa,  suuntaavansa  ajan  kulun  paremmalle 
tolalle?  Olisi  nuorelle  runoilijalle  epäilemättä  ansiokkaampaa  täyttää  vä* 
hemmän  mahtipontista  kieltä  kuin  tämä: 

»Jos  täall*  oxs  mies,  jos  yksikin, 
niin  itse  nousis  tornihin 
ja  voiman  oikeudella  hän 
sen  kellon  vetäis  k&ymilhftn. 

Ja  huutais:  „Näin  on  aika  maan!**  — 
ja  oman  päfinsä  mukaan  vaan 
hän  ajan  kellon  asettais  — 
ja  kaikki  uskoa  sen  sais!'' 

(s.  62—63.) 

Runo  »Vanhoille»  on  täynnä  kauniita  pienoiskuvia  ja  vertauksia, 
mutta  runon  johtopäätös  ei  ole  sopusoinnussa  kokonaisuuden  eikä  todelli- 
suuden kanssa.  Runon  otsakirjoitus  on  »Vanhoille».  Väärin  on  sentähden 
universaalisesti  verrata  vanhoja  kuihtuneeseen  kaislikkoon,  joka  ei  ymmärrä 

ympäröivän  kevätluonnon  iloa.  Tosio  pari  säcttä  osottaa  että  runoilija 
tarkoittaa  muutamia,  määrätyitä.  Mutta  miksi  sitten  tuo  yleinen  nimi?  Jos 
lyyrillinen  runo  kallistuu  mietiskelyyn,  filosofeeraamiseeo,  tulee  sen  ennen 
kaikkea  olla  loogillinen. 

Jos  kohta  siis  Eino  Leinolla  on  monessa  suhteessa  syytä  vakavaan 
työskentelyyn,  omaan  arvosteluun  sekä  aiheiden  punnitsemiseen  ja  ekspo- 
sitsiooniin,-  on  hänellä  samassa  myös  oivallisessa  muotoaistissaan  ja  tun- 
nelmien tulkitsemiskyvyssä  takeita  tulevasta  menestyksestä. 

J.  H. 


Victor  Rydberg,  Pikku  Simon  seikkailut  jouluiltana.  Suomensi  Juhani  Aho.  Kuvilla 
kaunistettu.     Porvoossa  1895,  Werner  Söderström.     22  siv.  8:o.     Hinta  85  p. 

A.  Sevuell,  Pulska  Musta.  Hevosen  elämänvaiheet,  sen  itsensä  kertomat.  Vapaa 
suomennos.    Porvoossa  1895,  Werner  Söderström.     102  siv.  8:o.     Hinta  1  m. 

K.  P.  Rosegger,  Poikavuosiltani.  Suomennos.  Porvoossa  1896,  Werner  Söderström. 
176  siv.     Hinta  sid.  1  m.  50  p. 

Fenimore  Cooper,  »Nuori  Kotka**  ja  vanha  metsästäjä.  Mukailtu  nuorisolle.  Suo- 
mensi Sohvi  Reijonen.  Kuvilla  kaunistettu.  Porvoossa  1896,  Werner  Söder- 
ström.    98  siv.  8:o.     Hinta  1  m.  50  p.  (Nuorison  scikkailukirjasto.    I). 

Ethel  S.  Turner,  Seitsemän  sisarusta.  Suomensi  Antti  R.  Viipurissa  1896,  Werner 
Söderström.  212  siv.  8:o.  Hinta  1  ra.  25  p.  (Uusi  valikoima  ulkomaan  kauno- 
kirjallisuutta.   111.) 

Oskar  Höcker,  Jumala  ei  hylkää  omiansa!  Suomentanut  G.  E.  Richter.  Neljällä 
kivipainokuvalla.  Helsingissä  1896,  G.  W.  Edlund.  95  siv.  16:o.  Hinta  75  p. 
(Kirjasto  lapsille  ja  nuorisolle.    VIII.) 

Frans  Hoffmann,  Kreivi  ja  karhuntanssittaja.  Suomentanut  G.  E.  Richter.  Neljällä 
kivipainokuvalla.  Helsingissä  1896,  G.  W.  Edlund.  73  siv.  16; o.  Hinta  75  p. 
(Kirjasto  lapsille  ja  nuorisolle.    IX.) 

Eva  Travers  Evered  Poole,  Mitä  kukat  meille  opettavat.  Suomennos.  Porvoossa 
1896,  Wcmer  Söderström.     75  siv.  8:o.     Hinta  sid.  1  m. 

Tämä  pitkänpuolinen  luettelo  osottaa,  että  nuorisoakin  on  kirjamark- 
kinoillamme  muistettu.  Nämä  mainitut  kirjat  pyytävät  kukin  puolestansa  olla 
lisäyksenä  —  tai  ainakin  rikkana  rokassa  —  rikastuttamassa  Suomen  nuo- 
rison kirjastoa.  Tekijäin  joukossa  näemme  sellaisia  ennestään  tunnettuja 
ja  suosittuja  nimiä  kuin  Rydberg,  Cooper,  Hoffmann,  toisiin  taas  on  suo- 
malaisella nuorisolla  nyt  ensikerta  tilaisuus  tutustua.  Sisällyskin  on  kirjoissa 
eriarvoista,  mutta  kukin  voi  tarjota  hauskan  hetken  nuorelle  lukijalle,  jonka 
ne  vievät  milloin  noihin  Europan  vanhoihin  kultuurimaihin  Saksaan  ja 
Englantiin,  milloin  Amerikan  vuoristoihin,  milloin  aina  etäiseen  Australiaan 
asti,  milloin  taas  kiitämään  joulu-ukon  nelivaljaikolla  pitkin  maita.  Alku- 
peräisiä ei  näistä  kirjoista  ole  yksikään,  mutta  hyvä  käännöskin  voi  tietysti 
täyttää  kipeän  tarpeen.  Mielihyvällä  lukee  sellaista  käännöstä  kuin  Juhani 
Ahon  laatima  »Pikku  Simon  seikkailut  jouluiltana»,  jossa  kieli  tuntuu  alku- 

peräisen  veroiselta.  Tunnustettava  on,  että  useimmat  muutkin  puheena  ole- 
vat käännökset  ovat  kielellisen  asunsa  puolesta  kiitosta  ansaitsevat,  vaikka 
esim.  »Nuoressa  kotkassa»  on  paikkapaikoin  murteellista  kieltä  käytetty. 
Mutta  samaa  kiittävää  lausuntoa  ei  voi  antaa  kirjasta  »Jumala  ei  hylkää 
omiansa!»  Puhumattakaan  siitä,  että  kieli  on  siinä  kankeaa  ja  sujuvuutta 
vailla,  niin  kohtaa  lukiessa  tavan  takaa  oikeita  kielikukkasia.  Sivulla  17 
sanotaan:  «Melske,  jonka  pajastani  kuulette,  mestari  vastasi,  tulee  käsityös- 
täni ja  kun  minä  suurella  sepän  vasaralla  valmistan  hohtavan  tulista  rau- 
taa, niin  on  se  mitä  somimmin  vaikntuspiirinsointu,  haikeain  valitusten  ja 
voivotusten  suhteen,  joita  molemmat  lapsiraukat  kiljasevat,  kun  te  armotto- 
masti heitä  lyötte».  Ymmärtäköön  joka  taitaa!  Ja  sivulla  39:  »Katsokaa, 
minä  olen  tosin  vanha  nuoripoika,  minulla  ei  ole  avio-  eikä  aviotonta  (!!) 
lasta,  ottamatta  lukuun  vanhaa  Sidney^tä,  joka  hoitaa  talouttani,  en  kuitenkaan 
voi  teille,  mestari  Box,  olla  sanomatta,  että  olen  sangen  usein  toivonut  toisin 
olevan,  s.  o.  minä  ikävöitsen  perhettä».  »Kreivi  ja  karhuntanssittaja»  on 
suomalaisessa  puvussansa  lähtenyt  saman  suomentajan  kädestä,  kuin  edelli- 
nenkin; kuitenkin  näkyy  kääntäjä  hiukan  paremmin  suoriutuneen  tästä  tehtä- 
västään. 

Ulkoasuun  nähden  ovat  nämä  kirjat  hyvin  erilaisia.  »Poikavuosiltani» 
ja  »Seitsemän  sisarusta»  on  painettu  niin  huonolle  paperille,  ettei  ne  vä- 
hänkään kovakouraisempaa  käsittelyä  kestä.  Useimmat  ovat  antikvalla  pai- 
netut, mutta  parissa  on  vielä  tuota  vanhanaikuista  ja  rumaa  fraktuuria  käy- 
tetty. Kuvia  on  runsaasti,  ja  kirjojen  halpaan  hintaan  nähden  kohtuullisen 
hyviä. 

Tarkastakaamme  nyt  lähemmin  kutakin  kirjaa  eriksensä. 

»Pikku  Simon  seikkailut  jouluiltana»  nimisessä  kirjassaan  esiintyy  »Vii- 
meisen Ateenalaisen»  ja  »Asesepän»  tekijä  lastenkirjailijana  —  sillä  tähän 
luokkaan  on  kirjanen  oikeammin  luettava  kuin  n.  s.  nuorisokirjallisuuteen. 
Tekijä  antaa  tässä  kirjasessa  rikkaalle  mielikuvitukselleen  vapaat  ohjat.  Lapsi 
saapi  siinä  luoda  silmäyksen  mitä  erilaisimpiin  koteihin  ja  joulunviettoihin. 
Milloin  hän  näkee  onnen  ja  tyytyväisyyden  vallitsevan  matalassa  majassa, 
milloin  kurjuuden  ja  juoppouden  hävittävän  perheen  onnen,  milloin  turha- 
maisuuden, kunnianhimon  ja  ylellisyyden  rehottavan  yhteiskunnan  kukku- 
loilla. Jännityksellä  varmaan  pieni  lukija  seuraa  Simoa  vuorenpeikon  luo, 
jonka  kristallisalissa  vaajalla  punnitaan  ihmisten  ajatuksia  ja  tekoja  ja  jossa 
kuninkaan  ihana  tytär  ikävöi  pelastustansa.  Ja  liikutetuin  mielin  hän  vih- 
doin näkee  Simon  heräävän  pienellä  vuoteellansa  ja  ilosta  säihkyvin  silmin 
ihailevan  haarakynttilää,  ensimäisiä  nahkakenkiänsä  sekä  lämpimiä  sukkia, 
jotka  Kerttu  täti  on  hänelle  jouluiloksi  valmistanut.  Mutta  kaikkia  näitä 
eri  tapahtumia  on  tekijä  vain  kepeällä  kädellä  kosketellut  ja  ikäänkuin 
ohimennen  muutamin  piirtein  esitellyt,  ja  sentähden  kirja  tuskin  voinee 
jättää  pysyvämpää  vaikutusta  lapsen  mieleen, 

Kuvat  ovat  A.  Federleyn  piirtämät  ja  toiset  niistä  ovat  hyvinkin 
onnistuneita.     Mutta  ilcävän  vaikutuksen  tekee  se  kuva,  jossa 

Isä  ryyppää  viinaa. 
Perhettänsä  piinaa, 
Äiti  aina  huoleton, 
Lapset  vallattomat  on. 

»Pulska  musta»,  joka  englantilaisessa  asussa  on  nähnyt  päivän  valon, 
ajaa  meidän  oloihimme  sovitetussa  uudessa  muodossansa  kiitettävää  asia- 
tansa.  Tekijä  antaa  hevosen  itse  kertoa  elämäkertansa  aina  siitä  saakka, 
kuin  se  lämpöisinä  kesäpäivinä  sai  seurata  emäänsä  vihannilla  vainioilla. 
Hän  tulkitsee  luontokappaleitten  tunteita  ja  ajatuksia,  niiden  rakkautta  ja 
luottamusta,  mutta  sen  ohessa  myöskin  niiden  epäluuloisuutta  ja  vihamieli- 
syyttä. Hän  tahtoo  lastenkin  mieleen  painaa,  että  rakkaudella  sekä  hyvällä 
ja  hellällä  kohtelulla  voi  taltuttaa  ärtyisimmänkin  eläimen,  ja  hän  herättää 
samalla  myötätuntoisuutta  ja  sääliä  mykkiä  luontokappaleitakin  kohtaan.  Mutta 
ei  ainoastaan  pieniin  tämän  kirjan  vaikutus  ulotu,  suuretkin  voivat  ottaa 
siitä  oppia.  Kuitenkin  kirjan  tendensi  astuu  liian  jyrkästi  esille,  jos  se 
pyytää  etusijassa  olla  huvittava  nuorisonkirja.  Eläinsuojeluksen  asianaja- 
jana on  se  verraton. 

»Poikavuosiltani»  on  kuvaus  kansanelämästä  Itävallassa.  Pieni  pai- 
menpoika kertoo  itse  elämänvaiheitansa  huvittavalla  tavalla.  Miten  hän 
lampaita  paimentaessaan  laitumella  loikoilee  selällään  puun  suojassa  ja 
lueskelee  kirjoja,  miten  hän  piiloutuu  kellokaappiin  päästäksensä  selkäsau- 
nasta ja  miten  hän  lähtee  yksin  jalkapatikassa  kulkemaan  Wieniin,  saadak- 
seen nähdä  Joosef  keisaria.  Ja  kun  hän  vihdoin  monen  vaivan  jälkeen 
saapuu  keisarikaupunkiin,  niin  hän  löytää  tuon  suuren  unohtumattoman 
Joosef  keisarin  hautakammiosta,  jossa  hän  oli  maannut  jo  kuusikymmentä 
vuotta.  Mutta  tämän  pienen  pojan  elämänkokemusten  rinnalla  tekijä  kuvaa 
katolisen  uskon  helmassa  uinuvaa  taikauskoista  kansaa,  joka  sokeasti  luottaa 
vanhoihin  legendoihin  ja  pyhimystenkuviin  ja  uskollisesti  käy  toivioretkillä 
pyhissä  paikoissa  synninpäästöä  saamassa.  Hän  kuvaa  kansaa,  joka  pelkää 
kaikkea  uutta  ja  ihmisjärjen  keksimää,  joka  arvelee  rautatietä  perkeleen 
juoniksi  ja  kiikareita  hänen  työkaluiksensa.  Taikauskoisuutta  ilmenee  kan- 
san kaikissa  teoissa  ja  ajatuksissa.  Esim.  kertomus  kuusta  ja  sen  synnystä 
on  hyvin  lystikäs. 

»Poikavuosiltani»  on  kirja,  jota  suositamme  sekä  pojille  että  tyttö- 
sille, eikä  tarvitse  kauppojaan  katua,  jos  sen  kirjahyllyllensä  hankkii. 

Cooperin  kertomukset  indiaanein  elämästä  Amerikan  metsissä  ja 
heidän  taisteluistaan  valkoihoisten  kanssa  ovat  laajalti  levinneet  nuorison 
joukkoon  ja  sotaisten  seikkailuinsa  ja  hauskan  esityksensä  kautta  voittaneet 
nuorten  lukijoittensa  suosion.     »Nuori  Kotka»  tarjotaan  nyt  nuorisolle  mu- 

kailtuDa  ja  suomalaisessa  käännöksessä  Suomenkin  pojille  ja  tyttärille.  Toi- 
vomme sen  saavuttavan  ansaittua  suosiota. 

»Seitsemän  sisarusta»  nimisen  kirjan  kirjoittaja  on  kotoisin  kaukaisesta 
Australiasta  —  tietääkseni  ensi  kertaa  esiintyy  sen  maan  asuja  meidän 
lukijakuntamme  etoen.  Vilkkaasti  ja  elävästi  tekijän  on  onnistunut  kuvata 
»Metelin»  kasvatusta  ja  hoitoa  kaipaavien  sisarusten  kujeita.  Alkupuoli 
kirjaa  tekee  kuitenkin  lukijaan  miltei  kiusallisen  vaikutuksen,  sillä  vaikka 
nuori  äitipuoli  puolustautuukin  sillä,  että  hän  on  vaan  20-vuotias,  niin 
odottaisi  että  ainakin  isällä  olisi  voimaa  hillitä  hurjia  lapsia.  Sillä  ainoas- 
taan kovilla  sanoilla,  uhkauksilla  ja  nahkahihnan  ahkeralla  käytännöllä  ei 
lasten  itsepäisyyttä  saada  lannistetuksi  ja  kujeita  poistetuksi.  Loppu  tekee 
kuitenkin  sovittavan  vaikutuksen  lukijaan.  Pikku  Judyn  sairaus  ja  suruUinen 
kuolema  ei  ole  syviä  jälkiä  jättämättä  sisarusten  mieliin  ja  epäilemättä 
jokainen  sulkee  kirjan  sillä  varmalla  vakaumuksella,  että  »Metelin»  hurjasta 
pikku  väestä  vielä  varttuu  kelpo  ihmisiä,  vaikka  he  ovat  itse  saaneet  olla 
toinen  toisensa  ohjaajina  ja  kasvattajina. 

»Jumala  ei  hylkää  omiansa!»  on  kertomus,  jossa  tekijä  antaa  pää- 
henkilöittensä  kärsiä  vaikeuksia  ja  vastoinkäymisiä,  mutta  kun  he  ovat  käy- 
neet tulikoetuksen  läpi  ja  heidän  luonteensa  on  karaistunut,  niin  he  saavuttavat 
ansaitun  palkkansa.  Mutta  tekijä  esittää  toiset  kuvattavistansa  henkilöistä 
täydellisiksi  ihanneihmisiksi,  toiset  taas  ainoastaan  itsekkäiksi  ja  pahoiksi 
olennoiksi,  eikä  hän  näytä  lainkaan  ottavan  lukuun  sitä,  että  kussakin  ihmi- 
sessä on  sekä  valoa  että  varjoa.  Sääli  että  kirja,  joka  sisällykseltään  joka 
tapauksessa  on  huvittava,  kielen  puolesta  on  kurjaa  kurjempi  ja  siten 
kadottaa  kaiken  viehätysvoimansa. 

»Kreivi  ja  karhuntanssittaja«  on  yksi  noita  lukuisia  Hoffmannin  kerto- 
muksia, joihin  meidän  nuorisollamme  on  ollut  ennenkin  tilaisuutta  tutustua. 
Tavallisesti  päähenkilönä  on  hemmoteltu  lapsi,  joka  joutuu  vaaroihin  ja 
koviin   koettelemuksiin,  mutta  lopulta  kaikki  muuttuu  hyväksi. 

«Mitä  kukat  meille  opettavat»  on  pieni  uskonnollinen  kirja,  joka  ver- 
tausten ja  pienien  kertomusten  muodossa  tahtoo  painaa  lasten  ja  nuorison 
mieliin  Jumalan  suuria  totuuksia.  Yksinkertaisesti  ja  sydäntä  liikuttavasti 
tekijä  selittää  pienille  lukijoillensa  kukkien  kieltä  ja  niiden  jumalanpalve- 
lusta, ja  kehottaa  heitä  katselemaan  kukkasia  kedolla  ja  pitämään  niitä  esi- 
kuvinansa. Luulemme  tämän  kirjasen  voivan  herättää  uskonnollista  mieltä 
lapsissa  ja  olevan  hyvänä  apuna  uskonnonopetuksessa  kodeissa. 

Hartaasti  toivomme  että  kustantajamme  vastakin  nuorisoa  muistavat 
ja  hankkivat  sen  omaisuudeksi  käännöksiä  ulkomaisen  nuorisokirjallisuuden 
etevimmista  tuotteista,  joista  paras  osa  on  vielä  suomentamatta. 

H.  s. 


Metsäpolltlikklmme  pääkysymyksiä. 


Uusimman  koti-  ja  ulkomaan  kirjallisuuden  kanta. 

y.  Lehr,  Forstpolilik.    [Tiiisko  Lorey,  «Handbuch  der  Forstwissenschaft.   II  Bd.  Forst- 

liche  Betriebslehre  und  Forstpolitik".]    Töbingen  1887. 
M.  Endres,  Forsten  (Forstpolitik).    [Handwörteibuch  der  Staatswissenschaften.  III  Bd.] 

Jena  1892. 
A.    Schivappach,  Forstpolitik.    (Kuno  Frankenstein,  Hand-  und  Lehrbuch  der  Staats- 

wissenschaften.  X  Bd.)  Leipzig  1894. 
/.    von    Engesiröm,    Skogshushällningen    [Det    Ekonomiska    Samhällslifvet.   9    h.]. 

Stockholm  1895. 
A     G,    Blomqvist  Skogshushällningens  nationalekonomi  och  synpunkter  i  forslpoliti. 

Helsingfors   1893,  G.  W.  Edlund.     8:o.  230  siv.  Hima  5;  75. 
P.    W,   Hannikainen,   Suomen    metsät    kansallisomaisuutenamme.    Helsingissä  1896, 

Otava.     8:o.  273  siv.    Hinta  4:  50. 

Kysymykset  siitä,  oDko  yhteiskunnalle  edullista  että  suuri  osa  maan 
metsiä  pidetään  valtion  huostassa,  vai  onko  sitä  luovutettava  yksityisten  hal- 
tuun sekä  tuleeko  valtion  suuremmassa  tai  vähemmässä  määrässä  rajoittaa 
yksityisten  vapautta  heidän  metsiensä  suhteen,  nämä  kysymykset  ovat  tätä 
nykyä  epäilemättä  tärkeimpiä  metsäpolitiikkimme  kysymyksiä  ja  muodosta- 
vat samalla  myöskin  tärkeän  yhteiskunnallisen  kysymyksen. 

Nämä  kysymykset  eivät  tosin  ole  uusia  meillä  enemmän  kuin  muu- 
allakaan. Vuosisatoja  sitten  on  meilläkin  jo  pelätty  metsien  loppuvan  ja 
vaadittu  rajoituksia  yksityisten  vapaalle  metsänkäyttämiselle.  Silloinen  pelko 
tarkoitti  joko  erityisiä  puita  (kuten  mastopuita)  tahi  rajoittui  tiheään 
asuttuihin  ja  viljeltyihin  rannikkoseutuihin  esim.  Etelä-Pohjanmaalla  ja  Länsi- 

Suomessa,  joissa  seuduissa  tätä  oykyä  todella  on  metsäopuutetta,  taikka 
johtui  mahdollisesti  ainoastaan  ulkomailla  vallalla  olevista  teorioista,  joista 
alempana  sananen.  Sillä  silloisella  pelolla  ei  vielä  ollut  suurta  syytä 
tosiasioissa,  silloin  kuin  vielä  oli  metsiä  tarpeeksi  Keski-Europan  mailla 
ja  silloiset  kulkuneuVot  ja  kauppaolot  eivät  tehneet  mahdolliseksi  Suomen 
puutavaran  saantia  suuremmassa  määrässä  maailman  markkinoille,  kuten 
meidän  päivinämme. 

Suuremmalla  syyllä  ovat  tällä  vuosisadalla  nämä  metsäpolitiikamme 
pääkysymykset  pysyneet  vireillä,  ainakin  siitä  saakka  kun  valtio  asetuksen 
kautta  9  p.  syyskuuta  1851  ja  julistuksen  kautta  7  p.  toukokuuta  1859 
asetti  kruununmetsämaat  järjestetyn  metsänhoidon  alaisiksi.  Lakkaamatta  on 
sanomalehdissä,  komiteoissa  ja  valtiopäivillä  läpi  vuosik3rmmenien  riidelty 
siitä,  onko  valtion  nykyinen  metsäalue  pysytettävä,  vai  onko  siitä  suurem- 
massa määrässä  luovutettava  yksityisten  haltuun.  Tämä  riita  on  käynyt 
viime  aikoina  yhä  katkerammaksi  sen  vuoksi  että  siitäkin  —  kuten  tunnettu  — 
on  tehty  puoluekysymys :  ruotsinmieliset,  jotka  muuten  tahtovat  käydä  n.  s. 
vapaamielisistä  taloudellisissa  kysymyksissä,  ovat  vastustaneet  kruununmetsä- 
maitten  luovuttamista  yksityisille  ja  suomenmieliset  taasen,  joita  usein  on 
koetettu  saada  »vanhoillisiksi»,  ovat  vaatineet  että  kruununmetsämaita  on 
luovutettava  yksityisille  uudisviljelijöille  täydellisellä  nautintovapaudclla. 
Ruotsinmielisten  mielipiteet  olivat  yleensä  voitolla  1 880-luvun  alulle  saakka, 
mutta  V.  1886  asetettu  metsäkomitea  asettui  suomenmielisten  kannalle. 
Siitä  on  m.  m.  ollut  seurauksena  asetus  13  p.  lokakuuta  1892  kruunun- 
metsien  luovuttamisesta  uudistaloille  viljeltäviksi  täydellä  nautintovapaudella. 

Tästä  viime  vuosina  katkera  sissisota  ruotsinmielisten  puolelta  ny- 
kyistä hallitusta  vastaan  ja  U.  S:n  puolelta  yhtä  katkeroita  puolustuskirjoi- 
tuksia  nykyiselle  järjestelmälle.  Tätä  katkeruutta  on  nähtävästi  ollut  omi- 
ansa lisäämään  se,  että  molemmin  puolin  on  useinkin  esiintuotu  väitteitä, 
jotka  eivät  ole  aina  perustuneet  tosiasioihin  ja  perusteellisiin  tutkimuksiin, 
vaan  jotka  ovat  olleet  puoluekiihkon  ja  tietämättömyyden  synnyttämiä. 
Keskellä  tätä  sanomalehtisotaa  on  yleisömme  viime  vuosina  saanut  tilai- 
suutta tutustua  kahteen  laveampaan  kotimaiseen  teokseen,  jotka  m.  m. 
käsittelevät  tätä  kysymystä.  Tarkoitamme  herrojen  Blomqvistin  ja  Hanni- 
kaisen tämän  kirjoituksen  edellä  mainittuja  teoksia,  kaksi  meidän  oloissamme 
suurta  lisää  pieneen  kotimaiseen  kansantaloudelliseen  kirjallisuuteemme. 


Metsäpolitiikkimfne  pääkysymyksiä.  1 79 

Mihin  suhteeseen  nämät  kaksi  teosta  asettuvat  kysymykseen  valtion  ja 
yksityisten  metsistä? 

Herra  Blomqvist  on  ehdottomasti  epäilevällä  kannalla  yksityisten 
metsänhoitoon  nähden.  Hän  sanoo  esim.  siv.  174:  »Kaikkien  maitten 
kokemus  todistaa,  että  metsät  yksityisten  käsissä  ovat  tulleet  niin  huonosti 
hoidetuiksi,  että  on  ollut  pakko  säätää  erityisiä  lakeja  niitten  suojelemi- 
seksi ja  hoitamiseksi.  Metsälainsäädännön  historia  on  siis  kumoamattomana 
todistuksena  yksityisen  metsänhoidon  luottamattomuudesta  ja  riittämättö- 
myydestä». 

Ja.  siv.  178  luemme  rubriikin  alla  »Yksityisten  metsäin  asettaminen 
valtion  silmälläpidon  ja  hoidon  alle»  seuraavat  lauseet: 

»Tässä  on  ainoa  varma  ja  vaikuttava  keino,  jonka  kautta  yksityiset 
metsät  voidaan  säilyttää  sellaisissa  oloissa,  joissa  niiden  luonnollinen  ja 
taloudellinen  asema  ei  anna  tarpeeksi  varmuutta.  Niinkuin  jo  usein  on  mai- 
nittu, on  tämä  tapa  pantu  toimeen  Schvv^eizissä  sekä  yhteismetsien  suhteen 
monessa  muussa  valtiossa  hyvällä  menestyksellä.  Suojametsien  ^)  ja  kunnan- 
metsien  suhteen  sitä  tuskin  voinee  välttää,  jos  näitten  on  vastattava  tarkoi- 
tustaan, ja  useimpien  pienempien  yksityismetsien  olemassaolo  riippuu  siitä, 
ryhdytäänkö  tulevaisuudessa  tähän  radikaaliseen  keinoon». 

Herra  Hannikaisen  esitys  ei  ole  tosin  aivan  johdonmukainen,  mutta 
luullakseni  se  pääsuunnassaan  eroaa  yllä  esitetystä.  Hän  luottaa  näet 
yksityisomaisuuden  ja  rajattoman  vapauden  siunaukseen.  Hänen  esityksensä 
ulkomaan  oloista  ja  kantansa  käynee  selville  seuraavista  otteista: 

(I)  »Keski  Euroopassa  ylipäänsä  nekin  yksityiset  maanviljelijät,  joita 
meikäläisen  katsantokannan  mukaan  voimme  sanoa  pieni-tilallisiksi,  ovat 
kehittäneet  metsätaloutensa  kannalle,  joka  ei  anna  perää  valtion  metsän- 
hoidolle, vaan  vieläpä  toisinaan  tarkkuuden  ja  tuottavaisuuden  puolesta  voit- 
taa tämän».    (Siv.  148). 

(II)  »Metsälainsäädännön  kehitystä  tarkastaessamme  olemme  nähneet, 
että  uudempi  lainsäädäntö  kaikkialla  Euroopan  sivistysmaissa  on  pyrkinyt 
vapauttamaan  yksityisen  metsätalouden  niistä  siteistä,  jotka  muistoina  enti- 
siltä ajoilta  ovat  rasittaneet  metsänhoitotointa».  (Siv.  237). 


•)  Suojametsällä  tarkoitetaan  kultuurlmaissa  tavallisesti  sellaisia  yksityisten  met- 
siä, joitten  pysyttämistä  on  katsottu  yleisen  edun  kannalta  välttämättrimäksi  ja  jotka 
sen  vuoksi  ovat  erityisen  lainsäädännön  ja  välistä  myös  valtion  erityisten  toimenpiteit- 
ten alaisina. 

(III)  »Kysymyksen  uudisviljelyksestä  kruunun  liikamailla  on  edellämai- 
nittu V.  1892  annettu  asetus  ratkaissut  tavalla,  joka  on  sopusoinnussa  maan 
asutus-  ja  viljelys- olojen  kehityksen  kanssa.  Jos  tämä  asetus  tarkoituksen- 
mukaisesti käytäntöön  pannaan,  —  —  —  —  niin  tämän  kautta  pohjoisen 
harvasti  asutun  maamme  viljelys  on  luonnollista  uraansa  astunut  suuren  aske- 
leen eteenpäin.  Ainakaan  ei  ole  mitään  syytä  poiketa  niistä  vapaamielisistä 
periaatteista,  joita  mainittu  asetus  henkii,  ennenkuin  kokemus  on  osottanut 
ainoatakaan  haitallista  tulosta  siitä».    (Siv.  209 — 210). 

(IV)  »Että  näin  ollen  se  katsantokanta,  joka  entisenä  aikana  oli 
saattanut  metsätalouden  valtion  holhouksen  alaiseksi,  oli  perustuksiansa 
myöten  järkähtänyt,  oli  luonnollista.  —  —  Yhä  selvemmin  ruvettiin 
oivaltamaan  että  metsätalous  on  taloudenhaara,  joka,  samoin  kuin  muukin 
inhimillinen  toiminta,  ensimmäisenä  menestymisen  ehtonaan  vaatii  vapautta, 

taloudenhaara,  joka noudattaa  samoja  järkähtämättömiä  lakeja,  kuin 

kaikki  muukin  taloudellinen  toimeliaisuus».    (Siv.  221). 

Vaikka  siis  yleensä  se  kanta,  jolle  herra  H.  on  asettunut,  on  aivan 
ilmeisessä  ristiriidassa  herra  Blomqvistin  teoksessa  esiintyväin  mielipiteitten 
kanssa,  ei  herra  H.  ole  ollut  tästä  tietävinäänkään,  vaan  jättää  lukijan 
aivan  ymmälle.  Mielestämme  hänen  olisi  pitänyt  huomauttaa  eroovaisuu- 
desta  ja  tarkoin  ottaa  selvittääkseen  kysymystä. 

Kumpiko  siis  on  oikeassa? 

Siihen  nähden  että  herra  fi.  on  tiedemies,  vaikkapa  ei  suorastaan 
kansantalouden  alalla,  tahtoisi  enemmin  luottaa  häneen.  Mutta  toiselta 
puolen  kun  katselee  molempien  teoksia,  niin  näkee,  että  herra  B.  verrat^ 
tain  harvoin  viittaa  uusimpaan  ulkomaan  kirjallisuuteen,  jota  vastoin  herra 
H:n  teosta  selaillessa  saapi  sen  vaikutuksen,  että  hän  on  tähän  kirjallisuu- 
teen syvästi  perehtynyt.  Tämän  vuoksi  lukija  —  samaten  kuin  allekirjoitta- 
nutkin ensi  katsauksella  —  ehkä  on  luottanut  siihen,  että  herra  H.  on 
aikansa  uusimman  ammattitieteen  edustaja,  vaikka  hänen  teoriansa  eivät 
näykkään  soveltuvan  meikäläiseen  talonpoikaiskokemukseen,  siihen,  jota  niin 
runsaasti  on  tarjolla  Pohjois-,  Keski-  ja  Itä-Suomen  erämaissa,  missä  olot 
ovat  niin  toisenlaiset  kuin  Keski-Europassa. 

On  siis  mielestäni  syytä  tutustua  vähän  tuohon  ulkomaalaiseen  kirjalli- 
suuteen, saadaksemme  selville,  mitä  kokemuksia  muut  maat  ovat  tehneet 
ja  mihin  suuntaan  kehitys  niissä  tätä  nykyä  viittaa.  Tarkastakaamme  siis 
ensiksi  kysymystä 

valtion  huoleDpidosta  yksityisten  metsistä. 

Valtion  huolenpidosta  yksityisten  metsistä  sanoo  Schwappach  että 
sen  historia  osottaa  että  lainsäädäntö  yksityismetsien  hoidon  rajoittami- 
sesta on  suuresti  vaihdellut  eri  aikoina  ja  eri  maissa  (siv.  240).  Siinä 
siis  ei  ole  olemassa  yhtämittaista  kehitystä  entisten  aikojen  siteitten  vapautta- 
miseen päin,  kuten  herra  Hannikainen  meille  opettaa  (siv.  237).  Kehitys 
on  näet  ollut  se,  että  keskiajalla  vapaus  oli  jokseenkin  yleinen,  1 7  mnellä  vuosi- 
sadalla ruvettiin  rajoituksia  toimeenpanemaan  ja  i8:nnella  niitä  vielä  muutamin 
paikoin  kovennettiin.  ^)  Tuli  sitten  iQinnellä  vuosisadalla  Ranskan  vallan- 
kumouksen vapausaatteet  ja  Adam  Smith'in  oppi,  jotka  saivat  täydellisen 
muutoksen  aikaan  kansantalouden  alalla  yleensä.  Tämä  vuosisatamme  alussa 
yli  koko  Europan  vallalle  päässyt  vapaamielinen  suunta  kansantalousopissa 
perustui  siihen  optimistiseen  maailmankäsitykseen,  että  ihmiset  ovat 
luonnostaan  hyviä  ja  että  ainoastaan  senaikuiset  kaikenlaiset  ihmisten 
vapautta  rajoittavat  määräykset  olivat  syypäät  ihmisten  onnettomuuteen. 
Nuot  ihmisten  vapautta  ahdistavat  rajoitukset  silloin  tarkoittivat  näet 
harvalukuisten  etuoikeutettujen  kansanluokkain  hyödyttämistä,  ja  sen  vuoksi 
oli  tuolla  vapautta  vaativalla  opilla  siihen  aikaan  tärkeä  ja  oikeutettu 
tehtävä.  Ja  tosiasiat  ovat  näyttäneet,  että  monella  alalla  on  menestytty 
paremmin,  tuotanto  on  tullut  paremmaksi,  runsaammaksi  ja  huokeam- 
maksi, kun  yksityisille  on  myönnetty  mahdollisimman  suuri  toimintavapaus 
omaisuuteensa  nähden.  Siinä  tämän  vapaamielisen  suunnan  opettajat  vaan 
erehtyivät,  että  he  luulivat  löytäneensä  absoluuttisen,  kaikille  talouden  haa- 
roille sopivan,  kaikkina  aikoina,  kaikissa  oloissa  pysyvän  totuuden. 

Pian  pyrki  tämä  oppi  myöskin  metsäpolitiikin  alalle.  »Vapaa  omai- 
suus —  vapaa  viljelys  ovat  kaksi  mahtavaa  loihtusanaa,  jotka  jokaisen 
maan  hävityksen  tilasta  muuttavat  onnelaksi»  —  näin  deklameerattiin  metsä- 
omaisuudestakin vuosisadan  alussa.  Ja  tätä  oppia  tuki  vielä  se  seikka, 
että  samaan  aikaan  metsien  arvo  rupesi  kasvamistaan  kasvamaan.  Valtiot 
kiiruhtivat  sen  vuoksi  myymään  tahi  lahjoittamaan  metsiään  siinä  uskossa, 
että  yksityiset  voisivat  niitä  paremmin  hoitaa  kuin  valtiot,  sekä  poistamaan 
niitä  yksityisten  vapautta  rajoittavia  määräyksiä,  joita  valtiot  olivat  asetel- 
leet metsien  haaskausten  estämiseksi.    (Esim.  Preussissa  v.  181 1), 


*)  Schwappach  siv.  241. 

Kun  siis  Snellman  meille  opetti  samaa  oppia,  niin  hänellä  oli  aikansa 
tieteellinen  katsantokanta  puolellaan.  Mutta  se  joka  vielä  tänään  meille 
tahtoo  opettaa  samaa,  hän  tarjoo  vaan  vanhentunutta  doktriinia,  jolla  ei 
enää  ole  tukea  tieteessä  eikä  käytännössä,  ja  joka  siis  on  omiansa  eksyttä- 
mään yleistä  mielipidettä  ja  politiikkia. 

Sillä  uudempi  kansantaloudellinen  suunta,  joka  kokoaa  havaintoja 
historiasta  ja  nykyelämästä  ja  näin  saadusta  kokemuksesta  pyrkii  johtamaan 
oppiansa,  on  jo  monella  talouden  alalla  hyljännyt  tuon  luottamuksen  rajatto- 
maan vapauteen  ja  yksityisomaisuuden  paremmuuteen  yhteisomaisuuteen 
verraten.  On  näet  tultu  usealla  talouden  alalla  huomaamaan,  että  rajaton 
vapaus  ja  yksityisomistus  voipi  viedä  aivan  päinvastaisiin  tuloksiin,  kuin 
mitä  vapaamielisten  opit  olivat  tarkoittaneet.  Se  voipi  näet  johtaa  siihen, 
että  muutamat  voimakkaat,  etenkin  taloudellisesti  väkevämmät,  hyötyvät 
rajattomasti,  samalla  kuin  yhteiskunnan  vähäväkisten  suuri  enemmistö  sor- 
tuu, tahi  yhteiskunta  muulla  tavalla  joutuu  vaaraan.  Suojellakseen  vähä- 
väkisiä ja  yhteiskuntaa  tulee  siis  uuden  oppisuunnan  mukaan  yhteiskunnan 
asettaa  lakimääräyksiä,  jotka  rajoittavat  yksityisten  vapautta.  Tämän  nojalla 
meillä  viime  aikoina  on  vaadittu  yksityisen  vapautta  rajoittavia  lakeja  esim. 
panttilainausliikkeen  ja  väkijuomaliikkeen  alalla.  Löytyy  sitä  paitsi  useita 
taloudenhaaroja,  jotka  uuden  kansantaloudellisen  oppisuunnan  mukaan  ovat 
sitä  laatua,  että  yhteiskunnalle  on  edullista,  jos  ne  pysyvät  kunnan  tahi  val- 
tion käsissä  ja  hoidossa.  Sellaisia  ovat  esim.  vesijohto  suurkaupunkien  ja 
rautatiet  valtion  taloudessa. 

Lisäksi  tämä  uudempi  kokemusperäinen  suunta  kansantaloustieteen 
alalla  on  siinä  kohden  edelläkävijäänsä  nöyrempi,  että  se  tunnustaa,  että 
samaten  kuin  kokemukset  eri  aikoina,  eri  maissa  ja  eri  oloissa  vaihtelevat, 
samaten  tulee  politiikinkin  mukaantua,  eikä  perustua  doktriineihin. 

Mille  kannalle  on  nyt  metsätaloustiede  asettunut  tuohon  uuteen  suun- 
taan nähden?  Mitä  kokemuksia  on  metsätalouden  alalla  ollut  tuosta  rajatto- 
man vapauden  opista  ja  sen  ohjaamasta  metsäpolitiikista? 

Herra  Hannikainen  vakuuttaa  tosin  päinvastoin  sitä,  mitä  Blomqvist 
opettaa,  että  kokemukset  ulkomailla  ovat  yleensä  olleet  edullisia.  Mutta 
vaikeata  on  käsittää,  mistä  herra  H.  on  tämän  tietonsa  saanut,  kun  näkee 
mitä  ulkomaalaiset  itse  esittävät.     Esim.  Schwappach  puhuu  m.  m.  näin: 

»Ikävät  seuraukset  yksityismetsänhoidon  vapauttamisesta  osottautuivat 
Preussissa  ja  muissa  valtioissa  kauhistuttavalla  tavalla.» 

»Oli  toivottu  että  maalle  tehtäisiin  hyvä  työ,  mutta  yhdessä  talou- 
dellisten voimain  kanssa  vapautettiin  hävittävät  voimat,  kuten  hätä,  itsek- 
käisyys,  metsäkeinottelut  ja  köyhyys.  Oli  turmiollinen  erehdys  (lainsäädän- 
nössä) käsitellä  maanviljelystä  ja  metsänhoitoa  saman  mallin  mukaan.  Met- 
sänhävitys  ja  metsien  silpominen  ovat  tavallisesti  olleet  seurauksina  tästä 
vapauttamispolitiikistä.«     (Siv.  242). 

Ja  toisessa  paikassa  luemme  vielä: 

»Talonpoikien  metsänkäyttö  tahi,  metsänhoidolliselta  kannalta  puhut- 
tuna, metsänrääkkääminen  taijoo  epäilemättä  usein  surullisia  kuvia  ja  sen 
kautta  ovat  äärettömät  alat  joutuneet  autioiksi.     (Siv.  244). 

Eikä  Schwappach  ole  tässä  mielipiteessä  yksinään.  Kun  ulkomaa- 
laiset ammattimiehet  vertaavat  yksit3ristä  metsänhoitoa  valtion  metsänhoi- 
toon, niin  he  kaikki  erottavat  jyrkästi  toisistaan  suurten  ja  pienten  metsien 
omistajat.  Edellisistä  on  yleensä  se  kokemus,  että  niitä  hoidetaan  hyvin, 
jopa  usein  paremminkin  kuin  valtion  metsiä.  Mutta  sitä  vastoin  on  pien- 
ten metsien  hoidosta,  erittäinkin  talonpoikaismetsistä,  yleensä  huono  koke- 
mus.    (Katso  esim.  Lehr  siv.  504 — 505,  Endres  siv.  619). 

Nämät  tällaiset  kokemukset  ovat  saaneet  mielipiteet  muuttumaan  sekä 
tieteessä  että  politiikissa.  Nykyaikana  ei  kukaan  huomattavampi  ammatti- 
kirjailija ulkomailla  luota  enää  rajattoman  vapauden  siunauksiin  ja  »järkäh- 
tämättömiin lakeihin»  metsätalouden  alalla,  vaan  päinvastoin  pidetään  jo 
välttämättömänä,  että  on  asetettava  rajoituksia  yksityisten  metsänhoidolle. 
Tämä  on  varsinkin  sen  jälkeen  käynyt  politiikissa  selväksi,  kun  ruvettiin 
käsittämään  n.  s.  suojametsälainsäädännön  tärkeyttä. 

Näistä  rajoituksista  on  kuitenkin  olemassa  kaksi  periaatteellisesti  eroa- 
vaa suuntaa. 

Toinen  suunta,  jota  johtamassa  on  uudemmassa  saksalaisessa  kirjalli- 
suudessa etenkin  Graner  ^),  tahtoo  että  kaikkien  yksityismetsien  hoito  on 
historiallisen  kehityksen  ja  paikallisten  olojen  vaatimusten  mukaan  rajoitet- 
tava. Tätä  mielipidettä  puolustetaan  sillä,  että  on  vaikea  määrätä  suoja- 
metsiä sekä,  että  emme  tätä  nykyä  tiedä,  mitkä  kaikki  metsät  tulevai- 
suudessa näyttävät  sellaisilta,  että  niitä  olisi  pitänyt  suojametsälainsäädän- 
nön kautta  varjella.  Tällä  kannalla  on  tätä  nykyä  Saksassa  VViirttembergin 
ja  Badenin  lainsäädäntö. 


*)  F.  Graner,  «Forstgesetzgebung  und  Forstyerwaltung",  TQbingen  1892. 

Toinen  suunta  taas,  jolla  kannalla  ovat  useat  huomattavammat  saksalai- 
set ammattikirjailijat  kuten  Endres  ja  Lehr,  katsoo  että  valtion  puolelta  on 
rajoituksia  pantava  yksityismetsien  hoidolle  ainoastaan  silloin  ja  siinä  mää- 
rässä, kuin  yleinen  etu  sitä  vaatii.  Ja  yleinen  etu  vaatii  rajoituksia  hei- 
dän mielestä  ainoastaan  silloin  kuin  on  puhetta  n.  s.  suojametsistä.  (Suoja- 
metsälainsäädännön  alaisena  on  esim.  Italiassa  72,5  Vo  y^^^^y^^^^  ™^^^s^^)* 
Mutta  huomattavaa  on,  että  nämä  jälkimäisetkään  eivät  enää  vaadi  yksi- 
tyisten metsien  vapauttamista  sen  vuoksi,  että  he  luottaisivat  noihin  vapaa- 
mielisen suunnan  oppeihin,  vaan  ainoastaan  sen  vuoksi,  että  heidän  mie- 
lestään lakimääräykset  eivät  voi  täyttää  tarkoitustaan.  Jos  näet  tahdotaan 
pitää  huolta  jostakin  metsästä  ja  metsänkasvusta,  niin  tulee  heidän  mieles- 
tään valtion  ottaa  metsämaa  haltuunsa.     (Katso  esim.  Lehr  siv.  461). 

Toinen  asianhaara,  joka  on  saattanut  useat  saksalaiset  ammattikirjai- 
lijat tälle  vapaammalle  kannalle  on  se,  että  Saksassa  tätä  nykyä  verrattain 
pieni  osa  metsistä  on  yksityisten  vapaasti  nautittavana.  Siellä  on  näet 
tätä  nykyä 

Valtion  metsänä  ....  4,460,000  ha  eli  32,2%  ^o^o  metsäalasta. 

Kuntain  y.  m,  yhteismetsää  2,590,000    „     „  18,7%               „ 

Yksityismetsää  laillisesti  ra- 
joitetulla nautintooikeu- 

dclla 2,019,000    „     „  14,6  Vo                M 

Yksityismetsää  vapaana .     .  4,777,000    „     „  34,5%               ^ 

100. 

Siis  ainoastaan  vähän  päälle  Vs  ^^a  maan  metsistä  on  yksityisten 
hallussa  täydellä  nautintovapaudella.  Mutta  tässä  on  vielä  otettava  huo- 
mioon se  tosiasia,  että  monet  näistä  yksityisten  metsistä  olisivat  laskettavat 
»laillisesti  suojattujen»  joukkoon,  koska  niitä  hoidetaan  järkiperäisesti  sen 
kautta,  että  ne  ovat  suuromaisuuksia  tahi  fideikomisseja  tahi  muuten  ovat 
varakkaitten  hallussa.     (Lehr  siv.  474). 

Lisäksi  meidän  tulee  ottaa  huomioon,  että  Saksa  on  niin  varakasta, 
että  sen  kannattaa  panna  verrattain  suuria  kustannuksia  metsäin  kasvattami- 
seen sellaisilla  tienoilla,  joilta  ne  ovat  tykkänään  hävinneet.  Juuri  tähän 
seikkaan  esim.  Endres  perustaa  kantansa,  kun  hän  puhuu  siitä,  että  »met- 
sänkasvua  varten  jää  jokaisessa  isommassa  maassa  niin  paljon  viljelykselle 
kelpaamattomia    aloja,    ettei    metsäin    häviämisestä  voi  olla  puhettakaan  >». 

Ja  näitä  autioita,  viljelykseen  kelpaamattomia  aloja  tulee  tämän  suunnan 
edustajain  mielestä  valtion  tarpeen  vaatiessa  hankkia  omakseen  ja  niille  ru- 
veta kasvattamaan  metsää. 

Ja  vihdoin  on  otettava  huomioon  että  Saksa,  joka  varemmin  on  se- 
kin ollut  tärkeämpiä  puutavaran  vientimaita,  tätä  nykyä  muilla  kauppa- 
tavaroilla, ensi  sijassa  teoUisuudentuotteillaan,  voipi  korvata  entisen  suuren 
puutavaranvientinsä,  vieläpä  maksaa  melkoisen  suuren  tuonninkin.  Ja  tätä 
tuontia  muista  maista  helpottaa  meidän  päivinämme  se  metsättömille  seu- 
duille edullinen  asianhaara,  että  puutavara  on  tullut  maailman  kaupan  esi- 
neeksi, jota  uudenaikaiset  kulkuneuvot,  kehittyneet  kansainväliset  kauppaolot 
ja  keinottelut  päivä  päivältä  edistävät.  Tähänkin  tosiasiaan  vapaamman 
saksalaisen  suunnan  edustajat  perustavat  kantansa.     (Endres). 

Kaikki  nämät  asianhaarat  selittävät  siis,  miten  eräs  ryhmä  saksalaisia 
tiedemiehiä  voipi  puolustaa  yksityismetsien  vapautta,  sitten  kuin  yhteiskun- 
nan edun  vaatima  osa  niistä  on  eroitettu  suojametsäksi,  vaikka  he  eivät 
luotakkaan  pienten  metsänomistajain  kykyyn  hoitaa  metsiään  järkiperäisesti. 

Mutta  sopiiko  sama  kanta  meille? 

Onko  meillä  V3  metsistämme  turvattuna  ja  suuri  osa  vapaasti  käy- 
tettävänä olevasta  metsästä  sellaisten  hallussa,  jotka  hoitavat  metsiään  järki- 
peräisesti? 

Onko  meidän  valtiollamme  varoja  ruveta  ostelemaan  hävitettyjä  met- 
sämaita ja  niillä  viljelemään  uutta  metsää?  ^) 

Millä  me  korvaisimme  nykyisen  puutavaranvientimme  ? 

Ja  eikö  kansamme  menestyäkseen  välttämättömästi  tarvitse  paljoa 
enemmän  metsiä  kuin  Keski-Europan  kansat? 

Tässäkin  siis  meidän  tulee  ottaa  huomioon  se  uudemman  kansan- 
talousopin  opetus,  että  kansantaloustiede  ei  voi  määrätä  kaikille  maille 
ja  kaikissa  oloissa  soveltuvia,  järkähtämättömiä  lakeja. 

Enemmän  syytä  kuin  ottaa  näiden  saksalaisten  oppia  omaksemme, 
on  mielestäni  tarkastaa  kokemusta,  kirjallisuutta  ja  politiikkia  niissä  maissa, 
jotka,  samaten  kuin  Suomi,  ovat  nykyaikana  tärkeimpiä  puutavaran  vienti- 
maita. Näitä  ovat  Europassa  Itävalta,  Venäjä,  Norja  ja  Ruotsi  sekä  Poh- 
jois-Amerikassa  Yhdysvallat  ja  Kanada. 


*)   Metsänviljelystä    varten   yksityisten    autiomailla    maksettiin    Preussissa    v. 
1882—1892  valtionvaroista  yli  1,100,000  Saksan  markkaa. 

Edellisessä  olimme  jo  tilaisuudessa  tutustua  itävaltalaisen  Schwap- 
pachin  esitykseen  siitä,  mitä  yksityismetsäin  vapauttaminen  on  matkaansaa- 
nut  erittäinkin  talonpoikaismetsissä.  Talvella  1894  Wienissä  ollessani  ker- 
toi minulle  eräs  nuori  taloustieteen  tutkija,  kotoisin  eteläosasta  valtakun- 
taa, että  sielläpäin  pienet  metsänomistajat  paraikaa  mielettömästi  paljasti- 
vat vuorisia  kotiseutujansa,  joitten  siitä  syystä  pelättiin  pian  joutuvan  aivan 
asumattomiksi.  Hän  oli,  samaten  kuin  Schwappachkin,  sitä  mieltä,  että  täl- 
laista menettelyä  ei  voi  mikään  muu  auttaa  kuin  se  että  valtio  niin  paljon 
kuin  mahdollista  tulee  metsämaan  omistajaksi. 

Tästä  tarkemmin  alempana. 

£i  missään  kysymyksessäolevista  puutavaran  vientimaista  ole  valtion 
hallussa  niin  suurta  osaa  maan  metsäalasta  kuin  Venäjällä  (58  %,  jota 
vastoin  esim.  Suomessa  kasvuisaa  metsämaata  40  %,  Ruotsissa  2 1  ^/o,  Nor- 
jassa 13  Vo)  j^  kumminkin  on  Venäjällä  katsottu  tarpeelliseksi  ehkäistä 
yksityisten  metsänomistajain  haaskaamista  metsälain  kautta  vuodelta  1888, 
jonka  mukaan  n.  s.  suojametsiksi  ja  siis  erityisten  lain  suojelusmääräysten 
alaisiksi  ovat  asetettavat  m.  m.  kaikki  ne  metsät,  joiden  säilyttämistä  vaa- 
tii »valtakunnan  ja  yhteinen  etu.»     (Endres  siv.  610). 

Norjassa  on  olemassa  täydellinen  vientikieltolaki  pohjoista  maanosaa 
varten  vuodelta  1892  (Blomqvist  siv.  176)  ja  suojamctsälaki  ^^|^  1893 
(Hannikainen  siv.  223). 

Pohjois- Amerikassa  on  jo  ainakin  sitten  1870-luvun  oltu  huolis- 
saan metsien  hävittämisestä,  vaikka  viime  aikoihin  asti  on  luotettu  siihen, 
että  kehittyneemmät  olot  ja  kohoava  kansanvalistus  saisi  aikaan  järkiperäi- 
sen metsänhoidon,  ja  että  siis  valtion  ci  tarvitsisi  ryhtyä  yksityisten  va- 
pautta rajoittaviin  toimenpiteisiin.  ^)  Mutta  meidän  päivinämme  alkaa  näyt- 
tää siltä  kuin  sielläkin  tuo  luottamus  kansanvalistukseen  ja  yksityisen  va- 
pauteen alkaisi  horjua;  metsien  häviäminen  alkaa  näet  käydä  yhä  huoles- 
tuttavammaksi; viime  vuoden  lopussa  luettiin  ulkomaan  sanomalehdissä 
että  on  ryhdytty  tutkimaan  tätä  asiaa.  Ensi  tuloksena  tästä  tutkimuksesta 
oli  se  huomio,  että  viime  aikoina  on  vuosittain  50 — 100,000  ha  metsä- 
maata joutunut  paljaaksi,  ilman  että  on  ryhdytty  jällccnkasvua  edistämään. 
Ja  nämät  tulokset  ovat  jo  saaneet  valtiomahdit  miettimään,  eikö  olisi 
syytä  yksityisten  metsänomistajain  vapauden  rajoittamiseen. 


^)  M.    Sering,   IMe    Iandw.    Konkurrenz    Nordamerikas.     Leipzig    1887.     Siv. 
121  ja  124. 


Metsäpolitiikkimme  pääkysymyksiä.  IH7 

Sitä  paitsi  on  otettava  huomiooo  että  täälläkin  on  viime  vuosina 
ruvettu  ostamaan  metsämaata  valtion  haltuun.     (Schwappach,  siv.  8i.) 

Mutta  enemmän  kuin  minkään  muun  maan  oloja  on  meidän  tietysti 
metsäpolitiikissa  pidettävä  silmällä  Ruotsia.  Siellähän  olot  useimmissa 
suhteissa  ovat  yhtäläiset  kuin  meillä.  Siellähän  ilmanala  on  meidän  ilman- 
alamme kaltainen,  Pohjois-Ruotsissa  ou  samanlaisia  metsäerämaita  kuin 
Pohjoissuomessa.  Asutus  on  samanlaista,  jopa  osaksi  kansallisuuskin.  Met- 
sät ovat  molemmissa  maissa  vuosisatojen  kuluessa  olleet  saman  lainsää- 
dännön alaisina.  Pohjois-Ruotsissa  ryhdyttiin  noin  kolme  vuosikymmentä 
sitten  pääasiallisesti  samanlaiseen  metsäasutuspolitiikkiin  kuin  meillä  erit- 
täinkin vuodesta  1892. 

Ja  mitä  kokemukset  Pohjois-Ruotsissa  opettavat? 

Jo  varhain,  eli  1870-luvun  alussa,  tuli  metsänhävitys  yksityisten  met- 
sissä Pohjois-Ruotsissa  niin  yleiseksi,  että  täytyi  ruveta  miettimään  keinoja 
sen  ehkäisemiseksi.  Selvästi  huomattiin,  että  jos  metsänhävitystä  saataisiin 
vapaasti  jatkaa,  niin  tämä  maanosa  pian  voisi  tulla  metsättömäksi,  ja  erit- 
täinkin että  tämä  »metsäruuki»  oli  haitallinen  maanviljelykselle.  Sen  vuoksi 
ei  ollut  vaikeata  saada  v.  1874  aikaan  u.  k.  Norrbottenin  laki,  joka  kiel- 
tää hienojen  (4,75  metrin  korkeudella  alle  21  centimetriä  paksujen)  puit- 
ten viennin  tykkänään.  Tämä  laki  ulotettiin  Västerbottenia  varten  v.  1882; 
V.  1888  nämät  lait  yhdistettiin  ja  täydennettiin  molempia  läänejä  kä- 
sittäväksi yhteiseksi  laiksi.  Näillä  lakimääräyksillä  on  luonnollisesti  ollut 
vastustajansa  niin  hyvin  omanvoiton  pyytäjien  kuin  teoreeettisten  elinkeino- 
vapauden harrastajain  puolelta.  Mutta  vakavat  isänmaanystävät  ja  paikka- 
kunnallisten  olojen  tutkijat  vakuuttavat  että  niistä  on  ollut  siunausta  Poh- 
jois-Ruotsille  ^).  Sen  vuoksi  onkin  ruvettu  jo  yhä  vakavammin  vaatimaan 
että  tuo  Norbottenin  laki  olisi  —  tarpeellisesti  muodostettuna  —  ulotet- 
tava koko  maata  käsittäväksi,  koska  hienoja  puita  tätä  nykyä  on  ruvettu 
viemään  ulkomaille  ennen  aavistamattomissa  määrin  etelämpänä  olevista 
satamista. 

Tätä  vaatimusta  edustaa  m.  m.  eräs  asiantuntija,  Upsalan  dosentti  ja 
Ultunan  opiston  opettaja,  tri  A.  N.  Lundström,  joka  v.  1895  ilmestyneessä 
kirjassaan    »Om    vara    skogar  och  skogsfrägorna»  lausuu:    »Se  tärkeä  sija, 

^)  Katso  esim.  Kongi.  Landtbruksakademiens  Handlingar  och  Tidskrift  1894, 
n:o  3,  keskustelu  kysymyksestä :  „Hvilka  Atgärder  kunna  och  bora  vidtagas  fftr  skogens 
frauitida  best&nd?" 

joDka  metsäkysymys  viime  aikoioa  on  anastanut,  ja  ne  vaatimukset  laki- 
määräyksistä nuoren  metsän  ylenpalttista  hakkaamista  vastaan,  joita  alitui- 
sesti on  esiintuotu,  kehoittavat  vakavasti  ajattelemaan  ja  ennakkoluulotto- 
masti tutkimaan  esitettyjä  ehdotuksia.  Valtiomahtien  ryhtyminen  tähän 
kysymykseen  lieneekin  tätä  nykyä  enää  ainoastaan  ajan  kysymys  *). 
Tosin  ovat  mielipiteet  eri  osissa  maata  hyvin  erilaiset,  ja  eri  läänien  edus- 
kunnilla ei  aina  ole  sama  mielipide  siitä,  mitä  metsänhaaskaamisella  on 
käsitettävä  ja  mitä  sitä  vastaan  on  tehtävä,  mutta  surkuteltava  olisi,  jos 
tämä  erimielisyys  tulisi  estämään  koko  valtakunnalle  ^^/r/^fs^n  lain  saamista.» 

Kirjan  loppulauseesta  otettakoon  tähän  vielä  seuraavat  sanat,  jotka 
sopinevat  Suomenkin  oloihin: 

»Pohjoisissa  maissa  ovat  metsän  tuotteet  välttämättömiä.  Meille  ne 
ovat  sitä  paitsi  äärettömän  arvokkaat,  koska  ne  ovat  meidän  tärkein 
vientitavara  ja  tulolähde.  Ja  niin  tullee  aina  olemaan.  Emme  voi,  niin- 
kuin esim.  Tanskassa,  korvata  hävinneitä  metsiä  etevällä  maanviljelyksellä, 
ainakin  on  se  osa  Ruotsia  pieni,  jolla  on  sellainen  etu.  Suurinta  osaa 
maatamme  ei  voi  käyttää  muuna  kuin  metsämaana,  ja  ajatella  Ruotsia  met- 
sättömäksi —  se  on  hyvin  surullinen  tulevaisuuden  ajatus.» 


Edellisessä  olemme  jo  viitanneet  siihen,  että  ne  kirjailijat,  jotka  ovat 
puolustaneet  sitä,  että  osa  yksityisten  metsistä  olisi  jätettävä  aivan  vapaasti 
nautittavaksi,  samalla  luottavat  etupäässä  valtion  metsäomaisuuteen,  puo- 
lustavat sen  enentämistä  ja  vastustavat  sen  vähentämistä.  Kääntykäämme 
siis  lähemmin  katselemaan  kysymystä 

valtion  metsäomaisuudesta. 

Tätä  kysymystä  käsitellessään  Lehr  näkyy  hyvin  puolueettomasti  en- 
siksi esittävän  ne  syyt,  joita  on  tuotu  valtionmetsäin  puolustukseksi  ja  nii- 
den   vastustamiseksi  ja    tulee    siitä    seuraavaan  loppupäätökseen  (siv.  513 

—514): 

»Edellä  esitetyistä  syistä  ei  voisi  juuri  velvoittaa  periaatteelliseti  ulo- 
tuttamaan valtionomistusta  maan  kaikkiin  metsiin.  Sellainen  periaatteelli- 
nen enentäminen  voisi  tulla  kysymykseen,  jos  yksityismetsät  todellakin   oli- 


')  Minun  kursiveeraamani. 

sivat  halvasta  hionasta  ostettavissa,  toisin  sanoin,  jos  todella  valtio  met- 
sistään voipi  enemmän  hyötyä,  kuin  yksityinen,  olettaminen,  jota  Saksassa 
ei  juuri  yleisesti  oikeana  voi  pitää.» 

Tästäkin  näemme,  kuinka  siteeraamani  kirjailija  ei  tahdo  esittää  op- 
pia, joka  kelpaisi  kaikille  maille,  vaan  ainoastaan  siihen  maahan,  jonka 
oloja  hän  tuntee  ja  jonka  kannalta  hän  katsoo. 

Mitä  taas  valtionmetsien  vähentämiseen  tulee,  niin  Lehr  pitää  sitä 
sallittavana  ainoastaan  sellaiseen  maahan  nähden,  jota  voipi  muuttaa  vilje- 
lysmaaksi ja  näistä  viljelysmaista  on  hänen  mielestään  enennettävä  pien- 
ten ja  keskinkertaisten  tilojen  omistajain  luokkaa.  Varsinaista  metsämaata 
hän  ei  pidä  suotavana  luovuttaa  pois  valtion  hallusta  muussa  tapauksessa 
kuin  että  joku  metsä  on  valtiolle  vaikea  ja  kallis  hoitaa  ja  naapuruudessa 
oleva  ostaja,  joka  haluaa  sitä  omien  maittensa  lisäksi,  voipi  siitä  maksaa 
hyvän  hinnan.     (Siv.  514). 

Se  toinen  Saksan  huomattavimpia  tiedemiehiä  tällä  alalla,  jonka 
mielipiteeseen  olemme  tutustuneet,  on  Endres,  Häneltä  tapaamme  pu- 
heena olevasta  kysymyksestä  m.  m.  näin  kuuluvan  lauseen  (Conrad,  Hand- 
wörterbuch,  III,  s.  622): 

»Tätä  nykyä  ovat  valtionmetsät  tärkeänä  osana  valtion  maaomaisuu- 
desta eikä  kukaan  enää  todenperästä  pidä  puheita  (plädiert)  sen  puolus- 
tukseksi, että  tätä  valtion  omaisuutta  olisi  poisluovutettava.  Että  valtio 
hoitaisi  metsiään  huonommin  ja  kalliimmin  kuin  yksityinen,  se  väite  ei 
yleensä —  pidä  paikkaansa.» 

Itävaltalainen  Schvoappach  on  puheena  olevasta  kysymyksestä  lausu- 
nut m.  m.: 

»Vaikka  täytyykin  myöntää,  että  tärkeimmät  vapaakauppakoulun  esiin- 
tuomat ja  ylipäätään  käytäntöön  saamat  opit  valtion  harjoittamaa  elinkei- 
noa vastaan,  vissien  rajojen  sisällä  ovat  oikeat,  niin  täytyy  kumminkin  toi- 
selta puolen  huomauttaa,  että  nämät  varjopuolet  metsätalouden  alalla  suh- 
teellisesti vähimmin  esiintyvät,  jota  vastoin  monet  painavat  syyt  puhuvat 
valtion  kautta  tapahtuvan  metsänhoidon  puolesta.» 

»Metsänhoito  on,  kuten  jo  varemmin  on  huomautettu,  siinä  suhteessa 
omituinen,  että  siinä  suuromaisuus  on  epäilemättä  edullisempi  kuin  pieni. 
Työn,  semminkin  ruumiillisen  työn,  tarve  on  pieni,  jotavastoin  henkistä 
työtä  tarvitaan  verrattain  paljon,  sitä  paitsi  se  vaatii  hyvin  suurta  pää- 
omaa ja    korko    on    laskettava    pitkältä   ajalta.     Kaikki  nämät  asianhaarat 

tekevät  sen,  että  valtiota  on  pidettävä  soveliaimpana  metsätalouden 
hoitajana  ^).  Lisäksi  tulee  vielä  kansantaloudellisia  näkökohtia,  jotka  suo- 
rastaan vaativat  valtion  metsänomistamista,  etenkin  suojelusmetsissä,  koska 
niiden  suhteen  rahallisen  näkökannan  yleiseen  etuun  nähden  tulee  väistyä, 
valtio  kun  on  sopivin  yleisen  edun  valvoja.»     (Siv.  81  —  82). 

»Vastoin  vapaakauppakoulua  tunnustaa  uudempi  kansantaloudelli- 
nen suunta —  että  muutamat  taloudenhaarat,  erittäinkin  rau- 
tatiet ja  metsät  kokonaan  ovat  pidettävät  valtionomaisuutena^ ^). 

»Se  nykyajan  taloudellinen  suunta,  joka  toivoo  kaikkien  tuotantokei- 
nojen,  ja  erittäinkin  kaiken  maaonaaisuuden  joutumista  valtion  huostaan, 
ei  varmaankaan  ole  ollut  vaikuttamatta  tähän  mielipiteitten  muutokseen, 
mutta  vielä  enemmän  lienee  tähän  muutokseen  vaikuttanut  se  tieto  (Er- 
kenntniss)  että  metsä  täyttää  tärkeimmät  yhteiskunnalliset  tehtävänsä 
ainoastaan  taikka  kumminkin  varmimmin  valtion  kädessä.r»    (Siv.  85). 

Ja  jos  tahdomme  tietää  Itävallassa  vallitsevan  yleisen  mielipiteen  ja 
metsäpolitiikin  nykyisen  suunnan,  niin  antaa  siitä  Schwappach  seuraavia 
tietoja: 

»Enemmistönä  ovat  tätä  nykyä  ne  äänet,  jotka  puolustavat  valtion 
metsäomaisuuden  laajentamista,  vaikka  ei  otakkaan  huomioon  sosialistien 
vaatimaa  maaomaisuuden  valtionomaisuudeksi  saattamista.»     (Siv.  80). 

Tässä  maassa,  jossa  varcmmin  on  rahallisesta  ahdingosta  oltu  pa- 
kotettuna myymään  paljon  valtionmetsiä,  on  jo  vuodesta  1886  saakka 
olojen  pakosta  ruvettu  ostamaan  metsiä.  Esim.  1891  ostettiin  Galiziassa 
yli  76,000  ha  metsämaata.  (Schwappach,  siv.  81). 

Vertaa  tähän  herra  Hannikaisen  todistamatonta  väitettä  että  »Suu- 
remmassa määrässä  kuin  Saksassa  on  valtion  metsäin  myymistä  harjoitettu 
— Itävallassa  aina  meidän  päiviimme  saakkai»^)  (!)  (siv.  157). 

Siv.  245  taas  Schwappach  selittää,  että  tätä  nykyä  kaikkialla  valtiot 
ovat  ruvenneet  suuremmassa  tai  vähemmässä  määrässä  ostamaan  hävitet- 
tyjä metsämaita  niille  metsää  kasvattaakseen. 

Äsken  ilmestyneessä  ruotsalaisessa  teoksessa  »Det  ekonomiska  sam- 
hällslifvet»  on  von  Engeström  »Skogshushallningen»  nimisessä  luvussa 
(II  osa,  siv.  199)  tullut  siihen  päätökseen,  että  kunta-  ja  valtiometsät  ovat 


')  Minun  kiirsiveeraainani. 

metsänhoidoo  kannalta  yksityistä  metsäomaisuutta  edullisemmat  ja  että 
metsänhoidon  alalle  ei  voida  sovelluttaa  taloudellisen  toimeliaisuuden  (va- 
pauden) yleisiä  perusteita. 

Tämä  on  siis  jotain  toista  kuin  herra  Hannikaisen  lause  että  »metsä- 
talous on  taloudenhaara,  joka  —  —  —  noudattaa  satnoja  Järkähtämättö- 
miä lakeja,  kuin  kaikki  muukin  taloudellinen  toimeliaisuus».  (Siv.  221). — 

Samaten  eräs  Ruotsissa  viime  vuosina  istunut  »Jordlägenhetskomitd», 
jonka  puheenjohtajana  on  ollut  Ruotsin  entinen  valtioministeri  ja  tunnettu 
vapaakauppaopin  kannattaja  Themptander  sekä  sihteerinä  talousopin  oppi- 
nut tohtori  A.  Raphael^  on  antamassaan  mietinnössä  lausunut  puheena 
olevasta  kysymyksestä  m.  m.: 

»Ne  laajojen  metsämaitten  lahjoittamiset,  joita  kruunun  liikamaista 
erotetuille  uudistaloille  tavallisesti  on  tehty,  sotivat  selvästi  niitä  viime- 
aikoina yhä  enemmän  oikeaksi  tunnustettuja  periaatteita  vastaan,  että  val- 
tion omistama  metsäomaisuus  on  pysytettävä  valtionomaisuutena  ja 
valtiota  varten  hoidettava.^ 

Kokemus  todistaa  saman  komitean  tutkimusten  mukaan,  että  Ruotsin 
viime  vuosikymmeninä  harjoittama  metsäpolitiikki  (suuret  metsälahjoitukset 
uudistaloille  täydellä  omistusoikeudella)  on  ollut  turmiollinen  ja  synnyttä- 
nyt Norrlannissa  kurjuuteen  vaipuneen  epäitsenäisen  lampuotiväestön.  Tälle 
arvostelulleen  on  komitea  saanut  kannatusta  kaikilta  niiltä  virastoilta  (maa- 
herrat, Oomeenihallitus  ja  Kamarikollegio),  joilta  lausuntoa  pyydettiin. 
Näistäkään  tosiasioista,  vaikka  hän  ne  todistettavasti  tuntee,  ci  herra  Hanni- 
kainen ilmoita  mitään  lukijalleen,  vaan  opettaa  päinvastoin,  että  (Ruotsissa) 
»ei  ole  niitä  puuttunut^),  jotka  ovat  tässä  toimenpiteessä  (metsälahjoituksissa) 
huomanneet  ainoastaan  kiitettävän  huolenpidon  maan  pääelinkeinosta,  toimen- 
piteen, jonka  vahingollisuutta  ei  ainakaan  Ruotsin  nykyisen  maataloudellisten 
olojen  kukoistus  (?)  todista»  (siv.  205).  Sille,  joka  tuntee  sen  koko  ajat- 
televassa Ruotsin  kansassa  vallitsevan  hädän  Norrlanniu  kurjan  taloudelli- 
sen   aseman    vuoksi,  joka  viime  vuosina  on  ammattikirjallisuudessa^)  näh- 


*)  Kutka  ne  ovat,  se  jää  ilmoittamatta. 

*)  Vertaa  Kansataloudellisessa  yhdistyksessä  syyskuussa  1896  pitämftäni  esitel- 
mää „Uusimmat  ehdotukset  kruununmetsäin  asuttambeksi  Polijois-Ruotsissa"  ja 
siinä  siv.  6  mainittua  kirjallisuutta.  Sen  lisäksi  on  mainillava  eräs  lentokirjanen, 
„Den    irländska   fragan  i  Sverige",  jolla  nimellä  kirjailija  J.  Stadling  on  julkaissut  yli- 

täväDä,  ei  voi  olla  hämmästymättä  sitä  tapaa,  jolla  herra  Hannikainen  tä- 
täkin kohtaa  teoksessaan  on  käsitellyt. 

Toisessa  paikassa  herra  H.  kertoo  Ruotsin  oloista: 

»Ruotsin  valtiopäivillä  on  kiihkeästi  keskusteltu  kreivi  S.  Lewen- 
hauptin  nostamasta  kysymyksestä,  että  jälellä  oleva  osa  kruununmetsämaita 
Etelä-Ruotsissa  annettaisiin  mennä  samaa  tietä,  s.  o.  myytäisiin  yksityi- 
sille».    (Siv.  205), 

Sen  kyllä  voi  uskoa,  että  keskustelu  meidän  aikanamme  oli  kiihkeä 
tuollaisen  ehdotuksen  johdosta,  mutta  lukija  ei  saa  tietää  mihin  suuntaan 
tuo  kiihko  meni.  En  ole  ollut  tilaisuudessa  ottamaan  tästä  keskustelusta 
selkoa.  Mutta  tahdon  mainita  että  sama  Lewenhaupt  on  mieliaineestaan 
pitänyt  samana  vuonna  (1894)  esitelmän  Ruotsin  kansantaloudellisessa  yh- 
distyksessä, joka  esitelmä  myöskin  herätti  vilkasta  keskustelua.  Ja  erittäin 
huomattavaa  on,  että  tässä  yhdistyksessä,  jossa  oli  läsnä  valtiopäivämiehiä, 
sahayhtiön  omistajia,  maanviljelijöitä  ja  metsänhoidon  ammattimiehiä,  ei 
yksikään  puoUustauut  kreivi  Lewenhauptin  ehdotusta,  vaan  kaikki  puhujat 
yksimielisesti  sitä  vastustivat.  Vielä  on  huomautettava  että  Lewenhauptin 
mielestä  nuo  valtionmetsät  olisivat  myytävät  suurissa  osissa,  eikä  pienissä 
osissa  yksityisille  maanviljelijöille.  L:llä  on  näet  se  sekä  teoriassa  (vertaa 
esim.  Schwappach,  Lehr,  Endres)  että  kokemuksessa  oikeaksi  nähty  kä- 
sitys, että  suurten  metsien  omistajat  hoitavat  metsiään  paremmin  kuin  pie- 
nen metsän  omistajat,  jota  vastoin  herra  H.  teoksessaan  väittää,  että  »saha- 
yhtiöt metsäin  omistajina  tarjoovat  päin  vastoin  vielä  vähempiä  takeita 
järkevän  metsätalouden  harjoittamisessa,  kuin  yksityinen  maanviljelijä». 
(Siv.  145). 

Edellisestä  esittelystä  käynee  siis  selville,  että  ulkomaan  kokemus, 
tiede  ja  politiikki  viime  vuosilta  opettaa  meille  metsätaloudesta  seuraavaa: 

I.  että  pienet  yksityismetsät,  erittäinkin  vähävaraisten 
ja  sivistymättömien  käsissä,  vapaiksi  jouduttuaan  ovat  yli- 
päänsä säälimättömän  haaskauksen  esineenä; 

painoksen  Norrlanniii  kysymystä  käsittelevistä  kirjoituksistaan  Aftonbladetissa.  Nämät 
kirjoitukset  perustuvat  herra  S:n  omiin  havaintoihin,  joita  hän  teki  erityisellä  varta 
vasten  tekemällään  matkalla  Norrlantiin,  ja  paljastavat  surkeita  epäkohtia,  joihin  on  ol- 
lut syynä  se  että  valtio  on  lahjoittanut  metsämaata  uudisasukkaille  täydellä  omistus-  ja 
rajattomalla  nautintovapaudella,  jonka  kautta  he  ovat  tulleet  houkutelluiksi  myymään 
tilansa  rahaiikkaille  sahayhtir)ille  ja  itse  vähitellen  vajonneet  kurjaan  tilaan. 

IL  että  metsälainsäädännön  kehitys  ei  ole  ollut  yh- 
tämittaista pyrkimistä  vapautta  kohti,  vaan  on  suuresti  vaih- 
dellut eri  aikoiba  ja  eri  maissa  sekä  erittäinkin  viime  vuosi- 
kymmeninä jälleen  monessa  maassa  ruvennut  tähtäämään 
yksityisen  metsänomistajan  vapauden  rajoittamista  kohti; 

III.  että  valtion  metsämaiden  lahjoittamista  yksityisteb 
metsätaloutta  varten  rajattomalla  nautintovapaudella  ei  enää 
missään  puolusteta,  vaan  päinvastoin  pidetään  valtion  met" 
sien  enentämistä  monessa  maassa  suotavana;  sekä 

IV.  että  siis  yhä  selvemmin  on  ruvettu  oivaltamaan 
että  metsätalous  on  taloudenhaara,  joka,  samoin  kuin  muuta- 
mat muutkin  inhimilliset  toiminnat,  yksityisomaisuutena  vaatii 
yhteiskunnan  edun  vuoksi  ainakin  osittaista  yksityisen  vapau* 
den  rajoittamista,  mutta  yleensä  parhaiten  menestyy  valtion- 
omaisuutena. 

n. 

Kotimaan  kokemuksesta  ja  politiikista  viime  vuosina. 

Valtion  huolenpito  yksityisten  metsistä. 

Edellisestä  olemme  siis  nähneet,  että  varemmin  vallalla  ollut  luotta- 
mus rajattoman  vapauden  ja  yksityisomaisuuden  siunauksiin  metsätalouden 
alalla  on  viime  vuosikymmenellä  ollut  häviämään  päin  useitten  Europan 
maitten  ammattikirjallisuudesta,  ainakin  mitä  tulee  vähävaraisten  ja  pienem- 
pien maanomistajain  metsänhoitoon  nähden. 

Tämän  johdosta  olen  kuullut  väitettävän,  että  joskin  kaikkien  muitten 
maitten  talonpojat  —  kuten  näkyy  —  eivät  ole  voineet  olla  metsiänsä 
hävittämättä.  Suomen  talonpojat  ovat  metsänhoidossaan  kaikkia  muita  jär- 
kevämmät. 

On  siis  syytä  katsoa,  mitä  viime  vuosien  kokemus  ja  politiikki  meillä 
osottaa. 

Huolimatta  siitä  että  Uusi  Suometar  viime  aikoihin  saakka  on  ollut 
rajattoman  vapauden  kannalla,  tehtiin  ikävien  kokemuksien  johdosta  jo  1894 
v:n  valtiopäivillä  talonpoikais-  ja  pappissäädyssä  anomusehdotuksia  vastai- 
seen suuntaan. 

Erästä  näitä  anomuschdotuksia  motiveerataan  m.  m.  seuraavin  sa- 
noin : 

«Sentähdcn    ovatkin    useimmat    yksityisten   metsät  niin  hävitetyt  että 

löytyy  jo  tiloja,  joilla  joku  vuosi  sitten  oli  arvokas  metsä,  mutta 

jotka  tuskin  nyt  enää  saavat  vähcmpiäkään  rakennusaineita  omasta  metsästänsä. 
Jos  sellaista  rajatonta  hakkuuta,  Jota  useimmassa  tapauksessa  voi  täydestä 
syystä  sanoa  haaskaukseksi,  ehkäisemättä  jatketaan,  niin  varmaankin  joutu- 
vat monet  metsäiset  seudut  autioiksi  ja  täydellinen  taloudellinen  häviö  koh- 
taa niiden  asukkaita». 

Toinen  alkaa  tällä  tavalla: 

»Maan  omistajalla  on  tähän  asti  ollut  oikeus  hakata  metsänsä  ja 
myydä  se  mitä  hienompiin,  aina  vitsaksiin  saakka.  Tästä  on  syntynyt  mitä 
arvaamattominta  metsänhaaskuuta  ja  kukin  arv.  säädyn  jäsen  tietää,  mitä 
seurauksia  metsän  hävittämisestä  on.  Näin  ollen  on  mielestäni  tarpeellista, 
että  käännetään  huomio  yhä  enemmän  yksityisten  metsänhoitoon.  Kun 
paksummista  puista  on  alkanut  tulla  puute,  niin  yksityiset,  kuten  yhtiötkin, 
ovat  alkaneet  ostella  metsää  palstoittain  eli  lohottain  ja  ovat  he  siten  vähi- 
tellen puhdistaneet  koko  metsän.  Maat  siis  paljastuvat,  ja  jo  lähimmässä 
tulevaisuudessa  voi  maatamme  kohdata  arvaamattomia  vahinkoja». 

Senvuoksi  ehdotettiin  näissä  sekä  kahdessa  pappissäädyn  anomus- 
ehdotuksessa,  että  toimitettujen  tutkimusten  nojalla  valmistettaisiin  laki- 
ehdotus metsänhaaskausten  estämistä  ja  erittäin  alamittaisten  puitten  ulos- 
viennin ehkäisemistä  varten. 

Nämä  anomuseh4otukset  saivatkin  valtiosäädyt  pyytämään  että  halli- 
tus toimituttaisi  lähimmässä  tulevaisuudessa  tarkan  tutkimuksen,  missä  mää- 
rin yhä  jatkuvissa  valituksissa  metsän  rajattomasta  haaskauksesta  on  perää 
ja  että  tämän    tutkimuksen  nojalla  ryhdyttäisiin  tarpeellisiin  toimenpiteisiin. 

Ja  tämän  jälkeen  on  nähty  julkisuudessa  alituisesti  tuotavan  esille 
eri  osista  maata  ikäviä  kokemuksia,  jotka  ovat  omansa  todistamaan^  että 
valituksissa  todella  on  perää  ja  että  metsänhaaskaus  on  viime  vuosina  ol- 
lut kasvamaan  päin. 

Tästä  muutamia  esimerkkejä. 

Kesällä  V.  1895  lähetti  Päivälehti  erityisen  kirjeenvaihtajan  tutkimaan 
asiata  pitäjästä  pitäjään  pitkin  Suomen  lahden  rannikkoa.  Pitemmässä  kir- 
joitussarjassa    paljastettiin    huolestuttavia  tosiasioita  yksityisten  maanomista- 

jäin  metsänhävittämisestä  viimeisinä  vuosina  ja  lopuksi  vaadittiin  valtiota 
ryhtymään  ehkäiseviin  toimenpiteisiin. 

Samanlaista  näemme  kerrottavan  Valkealan  pitäjästä  eräässä  maaseutu- 
kirjeessä  Hufvudstadsbladetissa  ^^j^  1895,  jossa  myöskin  vaaditaan  ehkäise- 
viä lakimääräyksiä. 

Samoja  kokemuksia  kerrotaan  Hämeestäkin  ja  samaan  suuntaan  käy- 
viä vaatimuksia  tehdään  eräässä  nimimerkillä  varustetussa  kirjoituksessa 
Uudessa  Suomettaressa  N:o  209  v.  1896. 

Samanlaisia  kokemuksia  on  tehnyt  kuvernööri  vapaaherra  G.  Aminoff 
Kuopion  läänissä;  kokemuksensa  hän  esittää  eräässä  v:n  1897  valtiopäi- 
villä tekemässään  anomusehdotuksessa. 

Tällaisia  paikkakunnalta  tulevia  ja  tosiasioihin  perustuvia  lausuntoja 
en  ole  sattunut  tapaamaan  Länsi-Suomesta.  Tästä  voisi  ehkä  tehdä  sen 
johtopäätöksen,  että  Länsi-Suomessa  jo  siis  olisi  olemassa  se  ideaalinen 
metsänhoito,  jota  on  kuviteltu  olevan  yleensä  kehittyneemmissä  oloissa. 
Mutta  tässä  toivossa  pettyy.  Herra  Hannikaisen  kirjasta  tapaa  näet  (siv. 
199)  seuraavan  päästökirjan  Länsi-Suomen  yksityisten  metsistä: 

»Useilla  vanhimmilla  viljelysaloilla  Turun  ja  Porin  läänissä  valtion 
virkatalot  ovat  niitä  harvoja  taloja,  joilla  runsaassa  määrin  on  arvokasta 
saha-  ja  rakennuspuuta,  samoinkuin  polttopuuta,  muille  myytäväksi».  Ja 
siv.  198:  »Jos  kohta  metsätalous  näillä  tiloilla  vielä  onkin  kaukana  malli- 
kelpoisuudesta,  niin  metsän  käyttäminen  niillä  on  kuitenkin  osottanut  hy- 
viä tuloksia  —  —  —  myös  sen  esikuvan  kautta,  jonka  se  on  tarjon- 
nut maanomistajille  A.  i). 

Edellisestä  voinee  siis  nähdä,  että  eri  osista  maatamme  on  kokemus 
sama,    nimittäin    että    yksityiset    pienitilalliset    metsänomistajat  eivät  malta 


*)  Tätä  herra  Hannikaisen  todistusta  täytyy  pitää  täysin  pätevänä.  Sillä  en- 
siksikin nämä  Turun  ja  Porin  läänin  virkatalojen  metsät  ovat  niitä  metsiä,  joita  hän 
omasta  kokemuksesta  tuntee,  joita  hän  on  omin  sihtiin  nähnyt  (herra  H.  on  jo  nim. 
hoitanut  niitä  toistakymmentä  vuotta).  Ja  toiseksi  ei  voi  uskoa  että  hän  niitä  puo- 
lueellisesti arvostelisi,  koska  tämä  arvostelu  on  ilmeisessä  ristiriidassa  hänen  oman 
katsantokantansa  kanssa  yleensä.  Herra  H.  näet,  joka  teoriassa  on  sitä  mieltä 
että  ^metsätalous  ensimäisenä  menestymisen  ehtonaan  vaatii  vapautta"^  (siv.  221), 
näyttää  meille  tässä,  miten  tosiasiassa  niitten  tilojen  metsät,  jotka  ovat  valtion  virka- 
miehen valvonnan  ja  määräysten  alaisina,  kelpaavat  esikuvaksi  yksityisten  metsille, 
joilla  on  ollut  vapautta,  mainiten  että  ne  ovat  niitä  «harvoja  taloja",  joilla  on  puita 
«muille  myytäväksi". 

olla  hävittämättä  metsiään,  kun  puutavaran  hinta  nousee,  että  siis  meikä- 
läinen kokemus,  meikäläiset  tosiolot  ovat  yhtäpitäviä  kokemuksen  kanssa 
hiuissa  maissa  Ja  yhtäpitäviä  uudemman,  kokemukseen  pcrustuvati  tieteelli- 
sen kannan  kanssa^ 

Kuinka  huolissaaii  maalais  väestö  itse  tätä  nykyä  on  metsiensä  häviä- 
inisestä,  näkee  siitäkin,  että  vaikka  hallitus,  noudattaen  viime  valtiopäivien 
tahtoa^  viitne  vuoden  lopulla  asetti  komitean  tutkimaan  asiaa  ja  tekemään 
ehdotuksia,  diin  näillä  valtiopäivillä  on  siitä  huolimatta  katsottu  tarpeelli- 
seksi huomauttaa  asiasta. 

Nämät  kokemukset  ja  tämä  huoli  velvoittavat  siis  ensiksikin  asian- 
omaisia irtautumaan  entisen  ajan  doktriineista  sekä  puolueettomasti  ja  pe- 
rinpohjaisesti tutkimaan  asiaa.  Erittäinkin  olisi  mielestäni  tutkittava  »Norr- 
lannin  lain»  vaikutusta,  ei  ainoastaan  mitä  oikeusistuimet,  vaan  myöskin 
mitä  metsät  voivat  siitä  opettaa. 

Mutta  lisäksi,  kun  ottaa  huomioon,  että  niin  hyvin  lainsäädännön  kuin 
suoranaisen  opetuksenkin  näkyy  olevan  vaikeata  suojella  yksityisten  metsiä, 
niin  on  meillä  velvollisuus  katsoa,  etteivät  ne  uudistalot,  joita  tästä  lähtien 
perustetaan  ja  joille  lahjoitetaan  valtion  metsämaita,  pääse  rajattomalla 
vapaudella  tätä  meidän  kallista  yhteisomaisuuttamme  hävittämään. 

Tämä  yksityisten  metsänhoidosta. 

Valtion  metsäomaisuuden  vähentäminen. 

Vaikka  ylempänä  esitetty  kysymys  siis  onkin  meillä  hyvin  tärkeä  ja 
huolestuttava,  niin  ei  sillä  sittenkään  ole  niin  suurta  yhteiskunnallista  mer- 
kitystä kuin  eräällä  toisella,  joka  erittäinkin  viime  vuoden  kuluessa  on  vetä- 
nyt huomiota  puoleensa  ja  näillä  valtiopäivillä  erityisesti  on  tullut  useassa 
anomusehdotuksessa  esille.  Tarkoitan  sitä  yhteiskunnallista  vaaraa,  joka 
meillä  piilee  siinä,  että  meidän  talonpoikaistilamme  niihin  kuuluvien  laajojen 
metsämaittensa  vuoksi  yhä  suuremmassa  määrässä  ovat  alkaneet  joutua  suur- 
ten saha-  ja  tehdasyhtiöitten  haltuun.  Tällaista  on  jo  tosin  ennemminkin 
tapahtunut  monessakin  osassa  maata,  mutta  ei  tietääkseni  koskaan  niin  suu- 
ressa määrässä  kuin  viime  vuosina.  Eikä  tämä  epäkohta  näy  muualla  niin 
suurta  huolta  herättäneen,  kuin  Keski-Suomeen  kuuluvassa  osassa  Vaasan 
lääniä,  missä  maanviljelys  on  niin  huonoa,  että  talot  yhtiöitten  käsissä  jou- 
tuvat tavallisesti  aivan  asumattomiksi. 

Kun  allekirjoittanut  viime  kevännä  ^)  ryhtyi  matkahavaintojen  nojalla 
asiasta  huonnauttamaan  sekä  ehdotti  että  kruununmetsämaitten  asuttaminen 
nykyisen  järjestelmän  mukaan  (verrattain  laajojen  metsämaitten  lahjoittami- 
nen vapaasti  käytettäväksi)  lakkautettaisiin,  koska  se  silminnähtävästi  on 
omansa  tuota  epäkohtaa  lisäämään  ja  että  sen  sijaan  ainakin  toistaiseksi 
edistettäisiin  kruununmetsätorppalaitosta,  m.  m.  hankkimalla  näille  torp- 
pareille laillisesti  turvattu  asema,  niin  U.  S.  asettui  jyrkästi  vastustavalle  ja 
asetusta  13  p.  lokakuuta  1892  hartaasti  puolustavalle  kannalle.  Se  väitti 
varmasti  silloin  vielä  m.  m.  että: 

»Kiistalla  siitä,  millä  tavalla  viljelykseen  kelpaavat  alat  kruunun  lii- 
kamaista ovat  saatavat  viljellyiksi,  ei  tällä  haavaa  ole  suurta  käytöllistä 
merkitystä.» 

Se  seikka  että  U.  S.  vastusti  ehdotustani  ei  antanut  minulle  aihetta 
huoleen.  Olin  varma  siitä,  että  se  kanta,  jota  edustin,  ja  jolla  oli 
sekä  kotimainen  kokemus  että  uudempi  tiede  puolellaan,  ennemmin  tahi 
myöhemmin  oli  voittava. 

En  kumminkaan  jättänyt  alottamaani  asiaa  siihen.  Pyydettynä  otta- 
maan asiata  puheeksi  Kansataloudellisessa  Yhdistyksessä,  pidin  siinä  edel- 
lisessä mainitsemani  esitelmän  kruununmetsäin  asuttamisesta  Pohjois- Ruot- 
sissa ja  niistä  ikävistä  kokemuksista,  joita  siellä  on  runsaassa  määrin  saatu 
siitä,  että  kruununmaita  on  asutettu  lahjoittamalla  metsiä  uudisviljelijöille 
täydellä  omistus-oikeudella.  Minun  täytyi  näet  turvautua  ulkomaan  oloi- 
hin, kun  meidän  oma  maataloutta  koskeva  tilastomme  tätä  nykyä  on  siinä 
tilassa,  että  siltä  ei  saada  selityksiä  tällaisissa  kansamme  elinkysymyksissä. 
Esitelmän  johdosta  syntyi  tavallista  vilkkaampi  keskustelu,  jossa  useimmat 
puhujat  silloinkin  vielä  puolustivat  kysymyksessä  olevaa  asetusta  vuodelta 
1892  ja  uudistaloille  metsämaata  annettavaksi  rajattomalla  nautintovapau- 
della.  Ainoastaan  senaattori  Yrjö-Koskinen  ja  professori  Danielson  myön- 
sivät että  nykyinen  järjestelmä  meillä  voipi  tuottaa  samoja  vaaroja,  joita 
Pohjois-Ruotsissa  on  nähtävänä. 

Ja  että  meilläkin  Suomessa  jo  todellisuudessa  on  samanlaista  koke- 
musta tällä  alalla  kuin  Pohjois  Ruotsissa,  siitä  on  julkisuudessa  viime  aikoina 
nähty   useita    tiedonantoja.     Esimerkkinä    mainittakoon    että    samassa  Ich- 

^)  Kirjoituksissa:  ^Muutamia  mietleitä  metsSpoIitiikkimme  alalta",  Valvoja  18%, 
Siv.  179  ja  „PuoIuepoUtUkki  ja  kruunvininetsicmnie  asutus",  sjv.  249. 

dessä,  jossa  muutamia  viikkoja  varemmin  oli  pääkirjoituksissa  teoreettisesti 
puhuttu  rajattoman  vapauden  puolesta  metsätalouden  alalla,  luettiin  seu- 
raava todellisuuteen  perustuva  kuvaus  Pihlajavedeltä  (U.  S.  1896,  n:o  156): 

»Ajattelemattomasti  on  moni  myynyt  metsänsä,  rahat  ovat  menneet 
tuottamatta  mitään  hyötyä  ja  pahasti  raastettuna  muistuttaa  metsä  omista- 
jansa typeryyttä  ja  säälimättömyyttä.  Mutta  vahinko,  mikä  tukkiliikkcestä 
syntyy,  ei  supistu  vielä  tähän.  Jos  ottaa  enemmän  ymmärtäväisen  maa- 
miehen kanssa  puheeksi  niin  kutsutut  »ruukintalot»,  saa  selvän  käsityksen 
siitä  turmiosta,  jota  metsillämme  harjoitetaan.  Ruukintaloilla  tarkoittaa 
maamies  niitä,  joita  sahayhtiöt  omistavat.  Ja  hän  epäilee  niiden  nykyistä 
kantaa.  Ja  epäily kseensä  on  monellaiset  syyt.  Mutta  enimmin  epäilyttää  häntä 
se,  kun  sahayhtiöitten  talot  jäävät  autioiksi  asukkaista,  kun  viljavat  pellot, 
jotka  muinoin  karuisesta  maasta  niin  suurella  vaivalla  auki  raivattiin,  muut- 
tuvat arvottomiksi  hakometsistöiksi,  kun  alustalaisetkin  katoomistaan  katoo- 
vat  seudun  parhaista  paikoista.  Ja  vaikka  hänen  ajatukseensa  harvemmin 
johtuu,  että  noista  taloista,  kun  metsät  ovat  pois  hakatut,  tulee  mitättömän 
vähäarvoisia  maatiloja,  ajattelee  hän  kuitenkin  sitä  aineellista  tappiota,  jota 
kunnat  nyt  jo  sahayhtiöitten  taloista  kärsivät.  Niin,  tappiota,  sillä  työmies 
ei  niissä  saa  työtä,  leipäpalaansa  etsivä  saapi  niistä  tyhjänä  takaisin  palata, 
ja  kun  asukkaita  ei  noiden  talojen  mailla  tarvita,  saavat  toiset  sitä  run- 
saammassa määrässä  maksaa  kunnallismaksuja  ja  verotaakka  niinmuodoin 
suhteettomasti  lisääntyy. 

Sahayhtiöt  omistavat  Pihjalajaveden  63  talosta  lo,  joka  on  Vs  koko 
kunnan  manttaaliluvusta,  mutta  enemmän  kuin  ^l^  pinta-alasta,  sillä  vä- 
häiset talot  eivät  sahayhtiöille  kelpaa.  Luonnollista  on,  että  nämä  talot 
ovat  yksinomaan  ostetut  metsän  tähden  ja  useimmissa  tapauksissa  varsin 
helpolla  hintaa,  katsoen  äärettömiin  aarniometsiin,  jotka  niissä  ostettaissa 
ovat  olleet.  Metsät  ovat  kallista  kansallisomaisuutta,  joilla  järjellisesti  hoi- 
dettuina erittäinkin  sellaisissa  paikkakunnissa,  missä  maanviljelys  ja  karjan- 
hoito ei  voi  suuria  tuottaa,  tultaisiin  hyvästi  aikaan  sukupolvesta  sukupol- 
veen. Mutta  kun  yksityinen  taitamattomuudessa  ja  voiton  himossa  tuhlaa 
tuota  kallista  tavaraa  korvaamattomaksi  vahingoksi  tuleville  polville,  eikö 
toki  nyt  jo  olisi  asetuksen  kautta  rajoitettava  tuota  tuhlaavaisuutta  ennen- 
kuin suuri  osa  maatamme  muuttuu  kolkoksi  erämaaksi?  Vai  pidetäänkö 
sellaisen  kevytmielisyyden  estämistä  yhä  vielä  yksityisen  omaisuuden  ja  va- 
pauden loukkaamisena!» 

Samallaisia  kokemuksia  on  paraikaa  nähtävänä  Karjalankin  puolella 
(U.  S.   1897,  n:o  63): 

»Eräässä  Pohjois- Karjalan  kunnassa,  joka  paikkakuntalaisten  ilmoitus- 
ten mukaan  on  Karjalan  edistyncimpiä  kuntia,  kirjoittaa  meille  kirjeenvaih- 
tajamme: Vieraitten  liikemiesten  omissa  nimissä  on  täällä  jo  yli  kuusikym- 
mentä taloa.  Kuinka  monta  lieneekään  vielä  jo  heidän  vallassaan,  vaikka 
entiset  asujamet  nimellisesti  hallitsevat,  kun  velalla  elämiseen  on  Karja- 
lassa niin  totuttu.  Tukki-yhtiöt  ovat  ostaneet  jo  sellaisiakin  taloja,  jotka 
tavallansa  ovat  vielä  kruunun,  vaan  määrättyjen  vuosien  perästä  tulevat 
eläjien  omiksi.  Tällaisia  taloja  on  jo  myyty  ja  niiden  metsiä.  Tukki- 
yhtiöt,  tehtaat,  maakauppiaat  ja  muut  keinottelijat  hankkivat  itsellensä  ti- 
loja pilkkahinnasta  metsien  tähden.  Tiloihin  pannaan  vaan  lampuoti,  joka 
saa  taloa  pitää,  kun  maksaa  verot,  toisinaan  autetaan  heitä  verojenkin  mak- 
samisessa. Irtolaiskansa  enentymistään  enenee.  Asuntoja  on  harvassa 
ja  kansaa  suUoontuu  niihin,  kuin  kasarmeihin,  harvalla  on  oma  tupa  ja 
oma  lupa,  eletään  vaan  loisina.  Jotta  asutus  tulisi  säännölliseksi,  tarvit- 
taisiin suuret  määrät  uusia  asuntoja,  mutta  pian  sekin  tulee  mahdottomaksi, 
jos  kansalla  olisikin  varoja  ja  tahtoa,  sillä  tilat  joutuvat  metsineen  liikemies- 
ten haltuun.  Varsinainen  maanviljelyskansa  näin  mennen  katoaa,  kaikki 
alkavat  elää  keinottelemalla.  Tukkiyhtiöillä  on  täällä  luvattu  maansa.  Ta- 
loja saadaan  metsineen  puoli-ilman.  Metsät  hakkautetaan  ja  tilalliset  ja 
tilattomat  kiirehtivät,  kellä  vaan  hevonen  on,  tukin  ajoon.  Talvisin  ovat 
melkein  kaikki  tukkitöissä.  Suuri  osa  kansasta  on  keväällä  ja  kesällä  tu- 
kinuitossa. Pellot  jäävät  suureksi  osaksi  viljelemättä,  lannoittamatta,  vilja 
ostetaan  enimmäkseen  Venäjältä. Semmoista  täällä.  Täällä  ele- 
tään vielä  metsistä,  mutta  mikä  peräksi  tulee!» 

Samasta  asiasta  valittaa  Vaasan  läänin  kuvernööri  viimeisessä  vuosi- 
kertomuksessaan. 

Näitä  tällaisia  kokemuksia  on  nähtävästi  jo  hyvin  tiheässä  maassamme. 
Sitä  todistavat  ne  evästykset,  joita  talonpoikaissäädyn  jäsenille  annettiin 
monesta  maanosasta,  erittäin  hyvin  monesta  Karjalan  ja  Savon  kunnasta^ 
ja  joissa  pyydettiin  edusmiestä  kannattamaan  vapautta  rajoittavaa  politiik- 
kia  kruununmetsäin  asuttamisessa,  jotta  ainakin  uudistalot  voitaisiin  pelastaa 
joutumasta  samaan  tilaan,  kuin  monet  vanhat  tilat  tätä  nykyä. 

Ja  paraikaa  koolla  olevilla  valtiopäivillä  onkin  tehty  useita  anomuk- 
sia,   jotka    käyvät    uuteen    suuntaan.     Näistä    anomuksista  on  erittäin  huo- 

mattava  se,  minkä  kirkkoherra  Edv.  Hannula  teki  pappissäädyssä,  sen 
selonteon  takia,  joka  siinä  annetaan  nykyoloista  eräissä  Keski-Suomen  pitä- 
jissä.    Siitä  otettakoon  tähän  muutamia  otteita: 

»Puukauppayhtiöt  ovat  jo  pitemmän  aikaa  vähemmässä  ja  viime 
aikoina  vallan  suuressa  määrässä  ostaneet  kokonaisia  tiloja  puutavaraliik- 
keensä  edistämiseksi.  Metsänkasvatus  sellaisilla  tiloilla  on  tullut  siihen 
määrään  pääasiaksi,  että  maanviljelys  niillä  kokonaan  on  heitetty  rappeu- 
tumaan. Puukauppayhtiöitten  haltuun  on  joutunut  suuri  määrä  sellaisiakin 
tiloja,  joilla  maanviljelys  ennen  oli  hyvinkin  edistyneellä  kannalla.  Puuta- 
varain hintain  kohoaminen  on  vaikuttanut  sen,  että  maatiloja  yhä  suurem- 
massa määrässä  on  alkanut  joutua  sellaisten  yhtiöitten  haltuun.  Ja  vaikka 
metsät  monella  seudulla  ahkeran  myynnin  kautta  ovat  käyneet  pieniksi,  ei 
ole  tämäkään  asian  laita  omansa  estämään  tilojen  joutumista  puukauppa- 
yhtiöiden  haltuun,  sillä  suuret  varakkaat  yhtiöt  ostavat  maatiloja  metsän- 
kasvamisen  varalle,  sellaisiakin,  joissa  ostettaissa  ei  ole  ollenkaan  tukki- 
puiksi kelpaavaa  metsää.  Kokonaiset  kyläkunnat,  jopa,  kuten  muutamilla 
seuduilla  näyttää,  koko  pitäjätkin  ovat  vaarassa  joutua  sellaisten  puukaup- 
payhtiöiden  haltuun  ja  siten  esi-isäin  kätten  raivuut  muuttua  synkiksi  erä- 
maiksi. Valaistakseni  tämän  epäkohdan  todellisuutta  pyydän  saada'  tuoda 
esiin  muutamia  numeroita,  jotka  mainitussa  suhteessa  kuvaavat  oloja  Poh- 
jois-Hämeessä  ja  Keski-Suomessa.» 

Herra  Hannulan  hankkimain  tietojen  mukaan  on  täten  sahaybtiöitten 
hallussa: 

Virroissa    i8  taloa  Ruovedellä         12  taloa 

Kurussa       7      „  Pihlajavedellä     10      „ 

Keuruulla  11      „  Multialla  20      „ 

Teiskossa    7      ,, 

Manttaaliluvusta  on  muutamissa  kunnissa  jo  lähes  V4  yhtiöitten  kä- 
sissä, pinta- alasta  enemmän  kuin  ^j^  osa  Pihlajaveden  kuntaa. 

»Puheena  olevat  tilat  ovat  muuttumaisillaan  metsäkorviksi.  Joilla- 
kuilla tiloilla  on  lampuoteja,  toisilla  vain  metsänvartia.  Pellot  pannaan 
aluksi  heinälle,  sitten  jätetään  ne  metsittymään.  Torppia  hävitetään  ja 
pyritään  siihen,  että  taloon  jää  asumaan  vain  metsänvartia.  Jonkin  ajan 
myynnin  jälkeen  asuu  talossa  vähän  ihmisiä,  mutta  sittemmin  jäävät  vähi- 
tellen autioiksi.  —   —   — » 

»Tietoja  olen  hankkinut  ainoasti  ylläraainituista  kunnista.  Samallaisia 
synkkiä  kuvia  voitaisiin  saada  monesta  muusta  maamme  pitäjästä.  Sivu- 
mennen olkoon  mainittu,  että  maatiloja  samallaisessa  asemassa  kuin  edellä 
on  kerrottu  on  Kivijärvellä,  Pihtiputaalla,  Viitasaarella  ja  Karstulassa  toista 
kymmentä  kussakin.» 

»Kunnallisen  vaivaishoidon,  kansanopetuksen,  kunnallisen  ja  kirkollisen 
veroituksen  y.  m.  kunnallisten  olojen  järjestämisessä  tuottavat  nämä  puu- 
kauppayhtiöitten  omistamat  tilat  paljon  vaikeuksia  ja  ovat  ne  todelliseksi 
rasitukseksi  kunnille.  —  Tilattoman  väestön  asemaa  on  viime  aikoina  hal- 
lituksen avulla  koetettu  parantaa.  Siinä  tarkoituksessa  on  kruunun  maalla 
sijaitsevia  uutistorppia  luovutettu  omiksi  itsenäisiksi  tiloiksi  ja  sellaisia  ti- 
loja on  lähimmässä  tulevaisuudessa  suuressa  määrässä  muodostumaisillaan 
juuri  niilläkin  seuduilla,  joilla  puheena  oleva  epäkohta  —  tilojen  joutumi- 
nen yhtiöitten  huostaan  —  on  vauhdissa.  Kuten  tunnettu,  on  moni,  im- 
missioonikirjan  saatuansa,  valmis  myymään  näin  saadun  maatilansa  puu- 
kauppayhtiölle  usein  hyvinkin  halvasta  hinnasta,  muuttaakseen  läheiseen  kau- 
punkiin mukavamman  elämän  toivossa.  Ellei  hallinnollista  tietä  voida 
ajoissa  saada  joitakin  esteitä  sille  asutuille  seuduille  perin  turmiolliselle 
toimelle  jota  puheena  olevat  yhtiöt  harjoittavat,  on  peljättävä,  että  tilatto- 
man väestön  asema  maassamme  vuosi  vuodelta  käy  vaikeammaksi  ja  tuka- 
lammaksi, vaikka  toiselta  puolelta  mainitun  kansanluokan  tilaa  koetetaankin 
parantaa».  —  —  — 

»Puheena  oleva  puukauppayhtiöitten  harjoittama  maatilojen  ostoliike 
saattaa  vielä  vapaan,  maata  omistavan  talonpoikaissäädyn  olemassaolon 
suuressa  määrässä  vaaraan.» 

»Tämä  kysymys  koskee  kyllä  läheisesti  yksityistä  omistusoikeutta  ja 
on  siihen  nähden  arka  laatuansa.  Mutta  missä  yksityisten  pyrinnöt  saatta- 
vat yhteiskunnan   olot  ilmeiseen  vaaraan,  siellä  olisi  edellisiä  rajoitettava.» 

Herra  Hannula  toivoo  että  voitaisiin  ryhtyä  auttamaan  jo  olemassa 
oleviakin  tiloja,  jotta  näiden  ei  kävisi  samoin  kuin  niitten,  joista  hän  on 
antanut  tietoja.  Niin  suotavaa  kuin  tämä  olisikin,  ei  se  liene  saavu- 
tettavissa ainakaan  läheisessä  tulevaisuudessa  ehkäisevän  lainsäädännön 
kautta. 

Mutta  ainakin  nämä  kokemukset  velvoittavat  valtiomahteja  katsomaan, 
että  paraikaa  ja  vastaisuudessa    perustettavat  uudistalot,  joille  valtion  mct- 

sistä  myönnetään  maata,  eivät  joudu  tuolle  uralle.  Sitä  tarkoittavat  seu- 
raavat kolme  anomusta. 

Pappissäädyssä  jätti  Rehtori  A.  Kihlman  irtolaisuutta  koskevan  ano- 
muksen, jossa  kruununmetsäin  asuttamisesta  lausutaan: 

»Erimielisyyttä  on  kumminkin  viime  aikoihin  saakka  huomattu  siitä 
asuttamistavasta,  jota  vuoden  1892  asetuksen  mukaan  noudatetaan.  On 
näet  huomautettu  että  verrattain  laajojen  maa-  ja  etenkin  metsäalojen  luo- 
vuttaminen alhaisella  taloudellisella  kehityskannalla  olevalle  väestölle  täy- 
dellisellä omistusoikeudella  ja  rajattomalla  nautinto  vapaudella  voipi  viedä 
sellaisiin  tuloksiin,  jotka  eivät  vastaa  tarkoitusta.  Etenkin  on  huomautettu 
miten  naapurimaassamme,  Pohjois-Ruotsissa,  vuosikymmeniä  on  ajettu  täl- 
laista asutuspolitiikkia  ja  nyt  tultu  siihen  kokemukseen,  että  olisi  ollut 
uudisasujille  edullisempaa,  jos  he  eivät  olisi  saaneet  maitansa  täydellä,  ra- 
jattomalla vapaudella  omistettaviksi.  Olisi  siis  syytä  ottaa  kokemukset 
meillä  ja  muualla  tarkan  tutkimuksen  alaisiksi,  ennenkuin  jatketaan  nykyistä 
asutustapaa.» 

Samasta  asiasta  ja  samaan  suuntaan,  vaikka  jyrkemmin,  puhuu  se  ano- 
mus, jonka  talonpoikaissäädyssä  tekivät  valtiopäivämichet  K,  Oittinen  Kar- 
jalasta, W.  Penttilä  Länsi-Suomesta  ja  M.  Niemelä  Perä- Pohjanmaalta, 
ja  jossa  anottiin 

Bi:ksi  että  kruununmetsiimme  saataisiin  niin  usealle  maanviljelijäksi 
kykenevälle  irtolaiselle  kuin  mahdollista  oma  jospa  pienikin  maanviljelys, 
käyttäen  etupäässä  —  nykyistä  enemmän  asukkaan  asemaa  vakauttavaa  — 
torpparijärjestelmää,  kuitenkin  sallimalla  maanviljelyksen  kehityksen  mukaan 
uudistalojenkin  syntymistä; 

2:ksi  että  uudisasukkaalle  kruununmetsää  luovutettaessa  asesettaisiin  sel- 
laisia rajoituksia  nautintovapaudelle,  ettei  uudet  tilat  voi  joutua  mctsäkei- 
nottelujen  ja  metsänhaaskausten  alaisiksi,  vaan  pysyisivät  uudisviljelijäin  ja 
heidän  jälkeläistensä  hallussa.» 

Kolmas  kruununmetsäin  asuttamista  koskeva  anomusehdotus  oli  se, 
jonka  herrat  Aug,  Hjelt  ja  Arvid  Genetz  toivat  esille  porvarissäädyssä, 
ja  jonka  ensimäinen  ponsi  on  näin  kuuluva: 

»että  hallitus  ensitulevillc  valtiopäiville  antaisi  armollisen  esityksen 
siitä,  että  uudistalossa,  joka  tästä  lähin  erotetaan  kruunun  omistamasta 
maasta,  on  metsää  käytettävä  ja  hoidettava  metsänhoitohallitukscn  hyväk- 
symän suunnitelman  mukaan.» 

Huomauttamista  ansaitsee  että  talonpoikais-  ja  pappissääty  —  siis 
suomenmieliset  —  lähettivät  anomukset,  jotka  tarkoittivat  uudistilojen  va- 
pauden rajoittamista  metsiinsä  nähden,  valiokuntaan,  mutta  että  sitä  vas- 
toin herrojen  Hjcltin  ja  Genetzin  anomuksen  tappoi  porvarissäädyn  ruot- 
sinmielinen enemmistö  ja  että  tätä  tappamistointa  johti  herra  A.  Lille, 
sen  lehden  päätoimittaja,  joka  vuosikymmenen  kuluessa  on  tähän  saakka 
ollut  rajoitusten  kannalla  kruununmetsien  asuttamis- asiassa.  Voipi  tosin  olla  eri 
mieltä  siitä  keinosta,  jonka  tämä  anomus  on  ehdottanut.  Ainakin  allekirjoit- 
tanut on  sitä  mieltä,  että  tuo  keino  — jos  sitä  meidän  oloissamme  voisi  to- 
teuttaa —  tosin  kyllä  tulisi  tyydyttämään  metsänhoitajan  vaatimuksia,  se 
kun  tulisi  säilyttämään  uudistalojen  metsät  ja  sen  kauttakin  jo  olisi  parannus 
nykyisestä  järjestelmästä.  Mutta  se  ei  suinkaan  tulisi  estämään  tilojen  jou- 
tumista sahayhtiöitten  haltuun  ja  maanviljelyksen  syrjäyttämistä.  Sillä  jos 
—  niinkuin  meilläkin  on  ehdotettu  ja  monesta  syystä  olisi  suotavaa  — 
uudistalojen  alat  lohkaistaan  yksissä  jaksoissa  niin  että  tilat  muodostavat 
siirtokuntia  ja  niille  annettaisiin  hyvää  metsämaata,  niin  ne  arvatenkin  tuli- 
sivat sahayhtiöille  mieluisiksi.  Se  seikka  että  tiloilla  olisi  pakollinen  jär- 
jestetty metsänhoito  ei  suinkaan  estäisi  yhtiöitä  ostamasta  niitä,  sillä  mei- 
dän aikanammehan  varakkaat  yhtiöt  ja  kauppahuoneet  jo  hoitavat  metsiään 
järkiperäisesti  (esim.  Värtsilä  ja  Hackman).  Samaa  todistaa  sekin  tosiasia, 
että  sahayhtiöt  meidän  päivinämme  jo  ostelevat  sellaisiakin  tiloja,  joilta 
tukkimetsä  on  hävitetty,  metsän  kasvamisen  varalle.  Tätä  olettamista  tu- 
kee kokemus  Ruotsissa,  jossa  pohjoisimman  maanosan  asuttamisessa  on 
käytetty  samaa  metsän  varjelemiskeinoa,  jota  herrat  Hjelt  ja  Genetz  ano- 
muksessaan ehdottavat  (n.  s.  »Lapplandslagen»  v.  1866).  Kysymyksessä 
oleva  nautintovapauden  rajoittaminen  ei  näet  siellä  ole  estänyt  sahayhtiöitä 
ostamasta  tuollaisia  tiloja. 

Mutta  vaikka  siis  ei  voisikaan  uskoa  siihen  keinoon,  jota  viimeksi 
mainittu  anomusehdotus  ehdottaa,  niin  emme  voi  käsittää  miksei  voisi 
kannattaa  sen  tarkoitusta  estää  uudistaloja  joutumasta  metsäkeinottelu- 
jen  alaisiksi,  ja  tämän  hyvän  tarkoituksensa  vuoksi  päästää  sitä  valiokun- 
taan, tietysti  asiasianomaisella  evästyksellä  ja  toivomuksella  että  valiokunta 
koettaisi  keksiä  parempia  keinoja.  Suurin  osa  herra  Lillcn  vastustus  puhetta 
kävikin  siihen  suuntaan,  että  olisi  luullut  hänen  aikovan  anomusehdotusta 
kannattaa.  Sitä  enemmän  kummastusta  herätti  hänen  puheensa  anomusta 
vastustava  loppu.     Onpa  jo  arveltu  että  tässä  olisi  nähtävänä  merkki  siitä 

että  Nya  Pressen  mahdollisesti  tulisi  muuttamaaD  kantaansa,  pelkäämään 
»restriktsiooneja»  ja  »reglementeerauksia»,  joista  sen  miehet  näillä  valtio- 
päivillä ovat  niin  paljon  puhetta  pitäneet. 

Jos  siis  Nya  Pressen  mahdollisesti  olisi  kääntymässä,  niin  se  ei  olisi 
yksinään.  Sillä  Uusi  Suometar  on  jo  sekin  tehnyt  käänteen  tässä  kysy- 
myksessä, tämä  lehti  järkevään  suuntaan.  Se  tapahtui  valtiopäivien  alku- 
viikoilla, sittenkuin  oli  tutustuttu  maaseudulta  tulleitten  valtiopäivämiesten 
mielipiteisiin.  Helmikuun  3:na  päivänä  luetaan  näet  U.  S:n  pääkirjoituk- 
sessa että  »kaikki  merkit  osottavat,  että  meillä  metsän  käyttämis-asiassa 
lähestytään  käännekohtaa.»  Siitä  kysymyksestä  erittäin,  jota  edellisessä 
esitetyt  anomusehdotukset  tarkoittavat,  lausuu  lehti: 

»Näyttää  siltä,  että  vaikkapa  onkin  v.  1892  lokakuun  13  pmä  il- 
mestyneessä asetuksessa  uudistalojen  perustamisesta  kruunulle  pidätetty 
oikeus  myydä  uudistaloksi  erotettavalta  maalta  kaikki  puut,  jotka  6  metrin 
korkeudella  ovat  läpi  mitaltaan  vähintään  22  senttimetriä,  uudistalolainen 
kuitenkin,  äkkiä  saatuaan  haltuunsa  verraten  ison  metsäalan,  helposti  jou- 
tuu viekotelluksi  tuhlaamaan  metsän  yhdellä  haavaa,  jonka  kautta  useinkin 
koko  metsä  ja  monasti  koko  talo  polkuhinnasta  siirtyy  sahayhtiön  haltuun. 
Onpa  nähty  sitäkin,  että  se,  jolla  on  toiveita  uudistalolaiseksi  päästä,  jo 
etukäteen  myy  metsän,  joka  ei  vielä  ole  hänen  hallussaankaan,  tyytyen 
silloin  mihin  summaan  hyvänsä.  Myöntäessänsä  uudistalojen  lohkaisemista 
alueeltansa  valtio  epäilemättä  on  oikeutettu  ja  velvoitettu  asettamaan  sem- 
moisen ehdon,  että  se  tarkoitus,  jota  varten  valtio  vähentää  aluettansa, 
saavutetaan.  Ainoa  varma  keino  metsänhävityksen  estämiseksi  uudistiloilla 
ja  samalla  ainoa  keino,  joka  ei  loukkaa  uudistalolaisen  todellista  etua,  vaan 
päinvastoin  takaa  hänelle  pysyväisen  suurimman  tulon  metsästään,  on,  että 
tämä  jaetaan  säännöllistä  hakkausta  varten.» 

Tässä  on  lehti  siis  asettunut  aivan  toiselle  kannalle  kuin  vuosi  sitten 
(Vertaa  ylempänä  siv.  197).  Se  keino,  jota  lehti  pitää  tällä  kertaa  «ainoana 
järkevänä»  on  —  kuten  lukija  huomaa  —  sama,  minkä  herrojen  Hjeltin 
ja  Genetzin  porvarissäädyssä  jättämä  anomuskin  ehdottaa.  U.  S.  ei  voine 
panna  pahaksi,  jos  uskallamme  toivoa,  että  lehden  ehdottama  keino 
jonkun  ajan  perästä  ei  edes  lehden  omissa  silmissä  enää  ole  kyllin  riit- 
tävä. Tähän  toivoon  antaa  mielestäni  syytä  tuon  »ainoan  varman»  kei- 
non edellisessä  esitetty  heikko  puoli. 

EdeUisestä  käynee  siis  selville  että  kotimaan  kokemas  ei  ole  voinut 
ainakaan  toistabeksi  osoittaa  kruununmetsiemme  asuttamisnnaotoa,  joka  pa^ 
remmin  koin  kruununmetsätorppalaitos  —  tarpeellisesti  kehitettynä  —  vas- 
taisi sekä  uudemman  metsäpolitiikin  periaatteita  että  uudisasukkaan  omaa  etua. 

Sen  vuoksi  on  ilolla  tervehdittävä  sitä  tietoa,  että  senaatissa  äsket- 
täin on  laadittu  uusi  kontrahtimalli  kruununmetsätorppareita  varten,  jonka 
toimen  kautta  mainitut  uudisviljelijät  asetetaan  turvalliseen  asemaan.  Tämän 
toimen  kautta  on  näet  tehty  mahdolliseksi  kruununmetsien  asuttamisen  ke- 
hittäminen kruununmetsätorppalaitoksen  muodossa,  jota  kehittämistä  viime 
syksynä  istuntojaan  alottaneen  kruununmetsäkomitean  enemmistö  —  kuten 
kerrotaan  —  on  pitänyt  suotavana  ja  jota  näillä  valtiopäivillä  on  talon- 
poikaissäädyssä  anottu.  Tuon  hallituksen  toimenpiteen  johdosta  on  siis 
syytä  iloita  ei  ainoastaan  niitten  2,500  torpparien  puolesta,  jotka  saavat 
turvallisen  aseman,  vaan  myös  kruununmetsiemme  asutuksen  puolesta  yleensä. 

Hannes  Gebhard. 


Aänioikeustilastoa. 


G.  R,  Snellman,  RÖstr&ttsstatistik.  Bidrag  tili  belysaude  af  röstr&ttsfrägan  i  borgare- 
st&ndet.  Helsingissa  18%.  Wentzel  Hagelstaroin  jaettavana.  64  siv.  8:0. 
Hinta  1:  — . 

Suomen  Työväen  Valtuuskunta,  Muutamien  kaupunkien  äänioikeutetut  1897  vuo- 
den valtiopäiv&in  edusmiesvaaleissa.  Helsingissa  1897.  Otavan  jaettavana.  32  siv. 
8:0.    Hinta  — :  60  p. 

Kysymys  porvarissäädyn  äänioikeusoloissa  vallitsevien  epäkohtien  kor- 
jaamisesta on  nyt  ollut  meillä  vireillä  noin  puolitoista  vuosikymmentä,  ja 
varsinkin  viime  vuosina  se  on  käynyt  yhä  polttavammaksi,  samassa  suh- 
teessa kuin  yleisen  sivistyskannan  kohotessa  valtiollinen  harrastus  on  käy- 
nyt entistä  vilkkaammaksi  ja  levinnyt  yhä  laajempiin  piireihin.  Kysymyk- 
sen tärkeyttä  osottavat  myöskin  yllämainitut  kaksi  tilastovihkoa,  jotka  tar- 
koittavat sen  valaisemista  eri  puolilta. 

Niiden  synty  lienee  kaikille  tunnettu.  Kun  kotimainen  hallitus  ei 
ottanut  kuuleviin  korviin  Suomen  työväenvaltuuskunnan  v.  1896  sille 
maamme    työväenyhdistysten    puolesta   tekemäpyyntöä  ä    tilastollisen  tutki- 

muksen  toimeenpanemisesta  äänioikeutta  koskevista  seikoista  porvarissäädyn 
vaaleissa,  niin  valtuuskunta  ryhtyi  yksityistä  tietä  hankkimaan  mainittuja 
seikkoja  koskevaa  tilastollista  ainesta.  Kääntymällä  yksityisten  asianharras- 
tajain puoleen  se  sai  käytettäväkseen  kopian  viime  valtiopa ivämies vaa- 
leissa käytetyistä  vaaliluetteloista  20  kaupungista..  Näiden  tilastollisten  ensi- 
tietojen perustuksella  ovat  työ  väen  valtuuskunnan  tilastovihkon  taulut  laadi- 
tut. Ne  osottavat  eri  ammattiryhmiin  kuuluvien  äänioikeutettujen  luvun  ja 
äänimäärän.  Taulut  ovat  siis  tehdyt  saman  perusteen  mukaan  kuin  hra 
V.  Vaseniuksen  Helsingin  kunnallisista  ja  valtiollisista  vaaleista  v.  1893 
laatimat  (Ks.  »Ääniasteikko  teoriiassa  ja  todellisuudessa»,  Valvoja  1895, 
siv.  53  ja  seur.). 

Hra  Snellman  jälleen  on  suorittanut  tilastotyönsä  sen  delegatsioonin 
toimesta,  minkä  viime  vaoden  alussa  koossa  ollut  ruotsalainen  puolue- 
kokous oli  asettanut  muun  muassa  harkitsemaan  äänioikcuskysymystä.  Hä- 
nen vihkosestaan  saapi  varsin  valaisevia  tietoja  etenkin  siitä,  mitä  parail- 
laan  valtiopäivillä  puheena  oleva  äänioikeuden  laajennus  porvarissäädyn 
vaaleissa  vaikuttaisi  nykyisiin  äänioikeussuhteisiin.  Otamme  tässä  tämän 
tärkeän  asian  lähemmin  puheeksi. 

Näemme  hra  Snellmanein  tilastosta  ensinnäkin,  että  jos  valtiollinen 
äänioikeus  ulonnettaisiin  kaikkiin  niihin,  joilla  jo  on  kunnallinen  äänivalta, 
paitsi  naisia,  aatelismiehiä,  pappeja  ja  valtiokoulujen  opettajia,  *)  äänioi- 
keutettujen lukumäärä  lisääntyisi  Helsingissä  3,778:sta  5,305 :een  eli  40  %, 
Turussa  i,407:stä  2,347:een  eli  67  %,  Tampereella  798:sta  2,496:cen  eli 
213  %,  Viipurissa  i,o86:sta  i,742:een  eli  60  ®/o»  Oulussa  843:sta  T,244:ään 
oli  47  %,  Porissa  582:sta  i,o37:ään  eli  78  %  ja  Kuopiossa  6i5:sta 
i,i68:aan  eli  90%.  Suurin  olisi  lisäys  Kotkassa:  ii7:sta  i,i39:ään  eli 
kokonaista  873%,  senjälkeen  Kemissä:  32:sta  i42:een  eli  344  Vo»  sitten 
Tampereella.  Yli  100%  se  on  vielä  Hangossa:  174  Vo»  sekä  noissa 
pienissä  ruotsalaisissa  rantakaupungeissa:  Tammisaaressa  (192  ^/q),  Lovii- 
sassa (133  %)  ja  Porvoossa  (loi  %).  Pienin  taas  olisi  uusien  äänioikeu- 
tettujen tuottama  lisäys  Uudessakaarlepyyssä  (22  '^/q),  Vaasassa  (29  ®'o, 
7o9:stä  9i4:ään),  Haminassa  (35  7o)>  Helsingissä  ja  Oulussa.  Muissa  se 
vaihtelee    5o:n   ja    ioo:u    ®/o:n    välillä.     Tämä    suunnaton   vaihtelu   luopi 


*)   Sitävastoin   hra  S.  ei  ole  erottanut  sotaväen  miehistöä  ja  toisen  isäntävallan 
alaisia,  joten  muutoksen  vaikutus  olisi  vielä  pienempi  kuin  numeroistamme  näkyy. 

sekin  räikeän  valoo  siihen  mielivaltaan,  joka  nykyään  vallitsee  kaupun- 
kiemme äänioikeusoloissa. 

Useimmat  uusista  äänivaltaisista  olisivat  luonnollisesti  vähä-äänisiä. 
Yksiäänisten  prosenttimäärä  yksinään  niiden  joukossa  tekisi  esim.  Helsin- 
gissä 54  %,  Turussa  68  ®/oi  Tampereella  62  %,  Viipurissa  ja  Kotkassa 
73  %»  Oulussa  68  %  j.  n.  e.  Kristiinankaupungissa  se  olisi  vaan  34  %, 
Mikkelissä  40  %,  Kaskisissa  42  %  j.  n.  e.  Kaksi-  ja  neliääniset  olisivat  sen 
jälkeen  lukuisimmat.  Helsingissä  niitä  olisi  uusista  äänivaltaisista  29  %  j^ 
8  ® /o»  Turussa  17  Vo  ja  6  %»  Tampereella  19  %  ja  7  %,  Viipurissa  13  % 
ja  3  Vo>  Porissa  17  %  ja  6  %,  Haminassa  kokonaista  4I  %  ja  5  ^/o«  Tähän 
vaalimiesten  ryhmitykseen  vaikuttaa  tietysti  paljon  sensuksen  erilaisuus  eri 
kaupungeissa. 

Yksiäänisten  suuresta  prosenttimäärästä  uusien  äänivaltaisten  joukossa 
seuraa,  että  myös  niiden  kokonaisprosentti  oletetun  äänioikeudenlaajennuk- 
sen  jälkeen  kasvaisi.  Helsingissä  se  kohoaisi  34:stä  39:ään,  Turussa  22:sta 
4i:een,  Tampereella  ijgista  43:een  ja  Kotkassa  Ojgrsta  67:ään.  Kristii- 
nankaupungissa se  tulisi  olemaan  vaan  13%,  Haminassa  21  %  ja  Uudessa- 
kaarlepyyssä  25  Vo- 

Paljoa  vähemmän  kuin  äänioikeutettujen  lukumäärään  vaikuttaisi  luon- 
nollisesti oletettu  äänioikeudenlaajennus  niiden  äänimäärään,  mikä  tätä 
parannuskysymystä  punnittaessa  ennen  kaikkea  on  otettava  huomioon. 
Äänten  lisäys  tekisi  nimittäin,  uusien  vaalimiesten  enemmistön  vähä-ääni- 
syyden  tähden,  ainoastaan  seuraavat  määrät:  Helsingissä  16%,  Turussa 
19%,  Viipurissa  24%,  Oulussa  21  %,  Porissa  24%  ja  Kuopiossa  samoin 
24%.  Yli  50%  se  tekisi  ainoastaan  Tampereella:  51  %i  Tammisaa- 
ressa:   64%,  Hangossa:    67  ®/o  ja  Kotkassa:   121%. 

Mitä  erittäin  yksiäänisten  äänimäärään  tulee,  niin  se  tietysti  jonkun 
verran  kasvaisi,  seurauksena  heidän  lukumääränsä  suhteellisesta  kasvami- 
sesta. Helsingissä  se  kohoaisi  4,8  Vo*sta  6,7  %:iin,  lisäys  1,9^01  Turussa 
2,9  o/o-sta  7,7  7o:iin,  lisäys  4,8  Vo»  Tampereella  0,1  (!)  %:sta  7,5  %:iin, 
lisäys  7,5  %,  Viipurissa  3,3  %:sta  7,4  %:iin,  lisäys  4,1  Vo.  Oulussa  9,2  %:sta 
13^2  Vo-"n,  lisäys  4%  ja  Porissa  4,7  Vo-sta  ii^^^l^Am,  lisäys  6,7%. 
Suurin  olisi  lisäys  Kotkassa,  tehden  22,9%  (o,i:stä  23:een),  senjälkeen 
Hangossa,  9,6%  (2,i:stä  ii,7:ään),  Loviisassa  8,4%  (4:stä  i2,4:ään)  ja 
Kemissä  7,5%  (o»2'Sta  7,7:ään). 

25-  ja  sitä  suurempiäänisten  suhteellinen  lukumäärä  vähenisi  jonkun 

verraOi  koska  niiden  prosenttimäärä  uusissa  äänivaltaisissa  on  melkoista 
pienempi  kuin  nykyisissä.  (Helsingissä  niitä  kuitenkin  ensinmainituissa  olisi 
luvultaan  i8,  Turussa  5,  Tampereella  51,  Viipurissa  26,  Oulussa  6,  Kuo- 
piossa 8)  Hämeenlinnassa  15,  Hangossa  10  ja  Tammisaaressa  7^  Vaasassa 
Ja  Porvoossa  y.  m.  sitävastoin  o;  nämä  puolitoistasataa  5,000—10,000 
markan  miestä  ja  monta  muuta  lisäksi  kulkevat  siis  nykyisten  säädösten 
tai  nykyisen  laintulkitsemisen  mukaan  valtioUisesti  alaikäisten  joukossa,  ja 
kumminkin  on  kaikki  niinkuin  olla  pitää!).  Helsingissä  niiden  prosenttimäärä 
nyt  on  io,g  ja  olisi  äänilaajennuksen  jälkeen  8,0,  Turussa  olisivat  vastaa- 
vat luvut  9,j  ja  5,7,  Tampereella  19,4  ja  11,1,  Viipurissa  lo,^  ja  813, 
Oulussa  4,9  ja  3,3,  Porissa  7,2  ja  4*1)  Kuopiossa  13,8  ja  8,ot  Kotkassa 
22,1  ja  2,4.  Ainoastaan  Tampereella,  Kotkassa  ja  Kemissä  (21,9  ja  5,^) 
tekisi  prosenttimäärän  vähennys  yli  10. 

Samoin  vähenisi  25-  ja  isompiäänisten  suhteellinen  äänimäärä  joita- 
kuita prosentteja  nykyisestään.  Helsingissä  se  alenisi  38  ^/o:sta  34,2:een 
kaikista  äänistä,  Turussa  olisivat  vastaavat  luvut  3o,g  ja  26,9,  Tampereella 
4i>8  ja  3Ö»5>  Viipurissa  35,8  ja  35,5,  Oulussa  26,1  ja  24,7,  Porissa  30,0 
ja  25,o>  Kuopiossa  36,7  ja  32,2,  Kotkassa  43,7  ja  20,5  ja  Kemissä  37,3 
ja  24,8.  Suurin  olisi  tämän  valitsijaluokan  prosenttimäärien  erotus  Kot- 
kassa: 23,2*  senjälkeen  Kemissä:  12,7,  sitten  Pietarsaaressa:  9,2  ja  Por- 
voossa: 8,0' 

Jos  vertaa  25-  sekä  isompiäänisten  lukumäärän  ja  niiden  äänimäärän 
suhteellista  vähentymistä,  niin  huomaa,  että  jälkimäinen  on  ollut  suhteelli- 
sesti paljoa  pienempi  kuin  edellinen.  Niinpä  niiden  suhteellinen  lukumäärä 
Helsingissä  on  nyt  10,8%  j^  ^^^^  äänilaajennuksen  jälkeen  8,0  Vot  mutta 
vastaavat  äänimäärää  osottavat  prosenttiluvut  olisivat  38,0  ja  34,2;  luku- 
määrän prosentti  olisi  siis  vähentynyt  25,9  %,  mutta  äänimäärän  ainoas- 
taan 10%.  Erittäin  huomattava  olisi  tämä  erotus  suurissa  työväenkaupun- 
geissamme,  missä  suuri  joukko  vähä-äänisiä  tulisi  lisää.  Tampereella  esim. 
alenisi  2  5-äänisten  prosenttiluku  i9,4:sta  ii,i:een,  suhteellinen  alennus  siis 
42,8  Vo'  nnutta  heidän  ääntensä  prosenttiluku  vaan  4i,8%:sta  36,7%:iin, 
suhteellinen  alennus  ainoastaan  12,2  Vo*     Kotkassa  olisivat  vastaavat  luvut 

89V0  Ja  53,1%. 

Suhteellisen  luku-  ja  äänimääränsä  vähentymisestä  huolimatta  säilyt- 
täisi 25-  ja  isompiäänisten  valitsijain  luokka  sittekin  varsin  suuren  vaiku- 
tuksen   vaaleihin.     20  %:ia  vähempi  kaikista  äänistä  olisi  heidän  äänimää- 

ränsä  ainoastaan  —  Kajaanissa  ja  Hangossa  (19,4  VoJ*  iQ^aVo)»  ^^^e 
Kotkassakin  se  vielä  tekisi  20,5  %  ja  suurimmissa  kaupungeissamme,  niin- 
kuin edellä  näkyy,  25  —  35%. 

Niinkuin  tunnettu  ovat  ruotsinmieb*set  vastustaneet  ehdotettua  ääni- 
oikeuden laajennusta  semmoisenaan,  koska  muka  valtiollisesti  kypsymättö- 
mät  vähä-ääniset  sen  kautta  liian  paljon  tulisivat  vaikuttamaan  vaalin 
tuloksiin.  Tämän  todistamiseksi  on  tuotu  esiin  yllämainitut  nutnerot  yksi- 
äänisten luvun  kasvamisesta.  Tämä  on  kumminkin  ilmeisen  yksipuolista^ 
sillä  onhan  meillä  ääniasteikko,  joka,  ainakin  nykyisenään,  suureksi  osaksi 
tekee  tyhjäksi  pääluvun  merkityksen.  Jos  tahtoo  saada  selville,  missä 
määrin  vähä-äänisempien  vaikutus  kasvaisi  ehdotetun  äänilaajennuksen 
kautta,  on  tutkittava,  mitkä  alemmat  ääniluokat  nykyisissä  oloissa  tarvitaan 
äänten  enemmistön  saavuttamiseksi,  se  on  vaalin  tuloksen  määräämiseksi, 
ja  mitkä  tarvittaisiin  muutoksen  jälkeen.  Suurena  puutteena  hra  Snellmanein 
tilastossa  —  vaiko  hänen  isäntiensä  suunnitelmassa?  —  on  pidettävä,  ett^ei 
hänen  teoksestaan  saa  tästä  mitään  tietoja.  Vai  olisiko  asia  niin,  että 
nuo  tiedot  sisältäisivät  liian  paljon  sellaista  —  »qvod  non  erät  demon- 
strandum»  (jota  ei  pitänyt  todistaa)?  Miten  lieneekään,  jos  kansanvaltai- 
suuden kannalta  tahtoo  arvostella  äänioikeuden  laajennusta,  on  yllämainittu 
tutkimus  välttämättömän  tarpeellinen  ja  olemme  siis  täydentäneet  ruotsa- 
laisen puoluekokouksen  ja  hra  Snellmanin  tilastollisen  äänioikeusreformityön 
valmistamalla  hänen  numeroittensa  perustuksella  seuraavilla  sivuilla  olevat 
taulut,  jotka  osottavat,  minkä  kaikkien  alempien  ääniryhmien  nykyisissä 
oloissa  ja  minkä  kaikkien  aiotun  laajennuksen  jälkeen  tulisi  yhdistää  äänensä 
saadakseen  äänienemmistön.  Taulut  käsittävät  kaikki  ne  kaupungit,  joista 
hra  S.  antaa  meille  tietoja. 

Näemme  niistä  ensinnäkin,  että  Helsingissä  nykyänsä  kaikkien  i  — 17- 
äänisten,  siis  kaikkien  joilla  on  tuloja  alle  7,200  markkaa,  tulee  yhtyä 
saadakseen  voiton  muista,  eli  5 1  ^/'o  kaikista  äänistä.  Heidän  lukumääränsä 
tekee  3,224  eli  85,3  %  kaikista  äänivaltaisista,  18 — 25-äänisten  jälleen 
554  eli  14,7%.  Laajennuksen  jälkeen  alenisi  ääniraja  15  ääneen  ja  tulo- 
raja siis  6,400  markkaan;  silloin  4,638  äänivaltaista  eli  87,5  prosenttia 
kaikista  tarvittaisiin  voittamaan  16 — 25-ääniset,  luvultaan  665  eli  12,5%. 
Tämä  ei  tunnu  varsin  pelottavalta  kansanvaltaisuudelta,  eikö  totta?  var- 
sinkin kun  työväenvaltuuskunnan  tilastosta  näkyy,  että  noiden  i — 15 -äänis- 
ten   joukkoon,  joiden  »kypsymättömyyttä»  nyt  sitte  viime  valtiopäivien  on 

ruvettu  pelkäämään,  kuuluu  suurin  osa  pääkaupungissa  asuvia  valtion  virka- 
miehiä, sotaväen  ylipäällystöä,  oppi-  ja  ammattikoulujen  opettajia,  kansa- 
koulunopettajia (kaikki!),  lääkäreitä  ja  asianajajia,  saoomalehdentoimittajia, 
kirjailijoita  ja  taiteilijoita,  apteekkareita,  vieläpä  kauppiaita,  tehtailijoita  ja 
itsenäisiä  ammatinharjoittajia. 

Turussa  jälleen  nykyänsä  kaikki  i — i5-ääniset,  siis  alle  6,400  mar- 
kan miehet,  voittaisivat  kaikki  16  — 2  5 -äänen  miehet  eli  ne,  joiden  tulot 
nousevat  6,400  markkaan  tai  enempään.  Muutoksen  jälkeen  olisivat  ääni- 
ryhmät I  — 12  ja  13 — 25  ja  tuloraja  siis  5,200.  Täälläkin  olivat  viime 
valtiopäivämiesvaaleissa  enemmän  kuin  puolet  kaikista  valtion  virkamiehistä, 
opettajista,  upseereista,  sanomalehtimiehistä,  tehtailijoista  ja  itsenäisistä 
käsityöläisistä  y.  m.  tämän  tulorajan  alapuolella.  £i  siis  pelkoa  »kypsy- 
mättömien»  voitolle  pääsystä!  Vielä  vähemmin  Viipurissa,  hra  Heikelin 
omassa  kaupungissa,  jossa  ääniryhmät  muutoksen  jälkeen  edelleenkin  olisi- 
vat I  — 15  ja  16 — 25  ja  tuloraja  siis  6,400  mk.  Uudessakaarlepyyssä 
niinikään  jäisivät  ääniryhmät  edelleenkin  olemaan  i — 20  ja  21 — 25  ja 
ääniraja  4,200,  joka  tällaisessa  pikkukaupungissa  on  rahavaltainen  eikä 
kansanvaltainen  järjestelmä. 

Muissa  suuremmissa  kaupungeissamme  muuttuisivat  suhteet  seuraa- 
vasti: Tampereella  voittavat  nykyänsä,  10  äänen  ollessa  korkeimpana, 
lo-ääniset  ääniryhmät  i — 9  ja  tuloraja  on  siis  2,000  (eli  kolmea,  neljää 
kertaa  alempi  kuin  se  tulisi  olemaan  Helsingissä  ja  Turussa,  eivätkä  kui- 
tenkaan valtiollisesti  kypsymättömät  ole  vaalin  tulosta  määränneet);  muu- 
toksen jälkeen  ääniryhmät  i — 9  voittaisivat  lo-ääniset  ja  tuloraja  pysyisi 
siis  2,000  markassa  vaikka  toisin  päin.  Oulussa  olisivat  nämä  suhteet: 
nykyään  i — 8  ja  9 — 10  sekä  3,150  mk.  (veroäyri  vastaa  350  markan 
tuloa),  muutoksen  jälkeen  i — 6  ja  7  — 10,  sekä  2,450  mk.;  Porissa: 
nykyään  i  — 14  ja  15 — 25  sekä  6,000  mk.,  muut.  jälk.  i — 10  ja  n — 25 
sekä  4,400  mk.;  Kuopiossa:  nykyään  lo-ääniset  ja  i — 9-ääniset  sekä 
2,200  mk.,  muut,  jälk.  päinvastoin;  Vaasassa:  nykyään  i  — 15  ja  16 — 25 
sekä  6,400  mk.,  muutoksen  jälkeen   i — 14  ja  15 — 25  ja  6,000  mk. 

Varsin  vähäinen  tulorajan  siirto  siis,  jonka  alapuolelle  Oulussa,  Po- 
rissa ja  Vaasassa  edelleenkin  jäisivät  useimmat  yliopistosivistystä  saaneet, 
samoin  kuin  kauppiaat,  tehtailijat  ja  käsityöläiset.  Tampereella  ja  Kuo- 
piossa, alhaisen  sensuksen  ja  10  äänen  maksimin  tähden,  niiden  enem- 
mistö   tosin    on    10    äänen  miehiä,  mutta  ci  kukaan  järki-ihminen  tahtone 

väittää,  ett^eivät  oämä  aiDckset  sittenkin  olisi  ne,  jotka  vaaleissa  esiintyisi- 
vät johtavina.  Yleensä  näin  äänivaltaisia  ryhmittäessä  äänimäärän  mukaan 
kahteen  vastakkaiseen  puoliskoon  asettuu  kannalle,  joka  ei  ole  tosiolojcn 
mukainen.  Eivät  meillä  »aliluokka»  ja  »yliluokka»  seiso  vastakkain,  vaan 
tärkeissä  kysymyksissä  on  taistelevilla  mielipiteillä  kannattajia  kaikissa  ääni- 
luokissa. Jos  siihen  todistusta  tarvittaisiinkaan,  riittäisi  viittaus  hra  Snell- 
manin tilastoon  eri  ääniryhmien  äänestyksestä  kaupunkiemme  raastuvan- 
kokouksissa ääniasteikon  alentamisesta  päätettäessä;  rinnan  tapaamme  siinä 
vähä-ääaisiä  sekä  muutoksen  puolesta  että  vastaan,  vaikka  luonnollisesti 
paljoa  enemmän  edellisellä  puolella.  Ainoastaan  se  merkitys  on  tällaisella 
ryhmityksellä,  että  sen  kautta  voidaan  numeroilla  kieltämättömästi  todistaa 
ne  tapaukset,  joissa  valta  ei  voi  siirtyä  vähä-äänisille  ehdotetun  äänioikcu- 
denlaajennuksen  kautta,  ja  edellä  olemme  useimmista  suurimmista  kau- 
pungeistamme, Helsingistä,  Turusta,  Viipurista,  Oulusta,  Porista  ja  Vaa- 
sasta sen  vastaansanomattomasti  todistaneet.  Että  on  joitakuita  kaupun- 
geita,  joista  sitä  ei  voi  todistaa^  ei  oikeuta  väittämään,  että  niin  todelli- 
suudessa tulisi  olemaan  laita.  Viittaus  niiden  kaupunkien  valtiopäivämies- 
vaaleihin,  joissa  loasteikko  on  voimassa,  riittää  kumoamaan  tämän  väitteen. 
Pienempiä  kaupunkejamme  tarkastaessa  huomaa  niissäkin  useim- 
missa varsin  vähäisen  ja  aivan  vaarattoman  ääni-  ja  tulorajan  siirron.  Ha- 
minassa se  on  2  1  — 20  ja  6,600 — 6,300,  Kajaanissa  (lo-asteikko!)  6 — 5 
ja  1,400 — 1,200,  Hangossa  10 — 9  ja  3,300 — 3,000,  Kotkassa  tosin 
21 — 7,  mutta  sittekin  vaan  6,600 — 2,400,  Loviisassa  15  — 12  ja  4,800 — 
3,900,  Porvoossa  20 — 14  ja  6,300 — 4,500,  Tammisaaressa  15 — 10  ja 
3,200 — 2,200,  Kristiinankaupungissa  45  —  38  ja  9,200  (I) — 7,800,  Kaskisissa 
6 — s  ja  1,400 — 1,200,  Hämeenlinnassa  23 — 20  ja  4,800 — 4,200  j.  n.  e. 
Joll'eivät  siis  Kajaanin  tai  Kaskisten  hurjapäät  pane  toimeen  jotakin  mul- 
listuksia, voimme  täysin  turvallisina  odottaa  ehdotetun  äänioikeudenlaajen- 
nuksen  seurauksia!  Kaikissa  muissa  olisi  tuloraja  yli  2,000  markkaa,  siis 
ylempänä  kuin  jo  nykyään,  lo-asteikon  vallitessa,  Tampereella  ja  Kuo- 
piossa. Kotkassakin,  jossa  kuitenkin  työväki  muodostaa  äänivaltaisten 
suunnattoman  enemmistön,  se  vielä  olisi  2,400,  siis  korkealla  yläpuolella 
ali-  ja  yliluokan  rajamaiden.  Kansanvaltaisimmissakin  kaupungeissa  oltai- 
siin vielä  kaukana  länsimaisista  vaalioloista,  ja  kuitenkin  ruotsinmieliset, 
»länsimaisen  kulttuurin»  ylväät  aseenkantajat,  livistävät  käpälämäkeen  näin- 
kin pientä  muutosta  ehdotettaessa. 

Nya  Pressen  on  eräässä  väittelyssä  puolustanut  vastustustaan  sillä, 
että  joskin  äänten  enemmistö  muutoksen  jälkeen  edelleen  jäisikin  varak- 
kaille, nuo  lukumäärältään  lisääntyneet  vähä-ääniset  kumminkin  enemmyy- 
tensä kautta  vaikuttaisivat  vaalituloksiin.  Tosiaankin  odottamaton  tunnustus 
pääluvulle  taholta,  jolta  aina  on  ilmeisellä  ivalla  ja  halveksimisella  puhuttu 
syvien  rivien  siveellisistä  vaalivoitoista!  Hra  Snellmanin  tilasto  äänirajoi- 
tuskokouksista  voi  N.  Pr:lle  opettaa,  minkä  verran  arvoa  suuriääniset  anta- 
vat henkilöluvulle,  jos  tämä  seikka  olisi  lehdeltä  unohtunut.  Nähtävästi 
kuitenkin  tuntuu  ruotsalaisesta  puolueesta  kovin  tukalalta  ja  vastenmieli- 
seltä ajaa  läpi  ehdokkaansa  vastoin  suuren  enemmistön  tahtoa  ja  toivo- 
muksia ja  siksi  tahdottaisiin  kerrassaan  kieltää  noilta  vähä-äänisiltä  vaali- 
oikeus. Täytyy  myöntää,  että  jos  tarkoitus  on  hyvä,  niin  on  keinokin 
mainio!  Sillä  älkää  uskoko,  hyvät  herrat,  että  sillä  pääsette  rauhaan 
vähä-äänisten  vaatimuksilta.  Suomen  suomalainen  työväestö  on  herännyt 
itsetietoisuuteen  eikä  ole  lakkaava  vaatimasta  itselleen  valtiollista  äänioi- 
keutta, ennenkuin  se  on  sen  saanut.  Jos  ruotsalaisella  puolueella  olisi 
rahtusenkaan  käsitystä  siitä,  mitä  nykyinen  asema  ja  terve  yhteiskunnallinen 
kehitys  vaatii,  niin  se  mielellään  rientäisi  osottamaan  »kansanvaltaisuut- 
tansa», kun  se  voi  tapahtua  niin  huokealla  hinnalla  ja  niin  perin  vaaratto- 
masti kuin  suostumalla  ehdotettuun  äänioikcudenlaajennukseen.  Mutta 
jonka  Jumala  tahtoo  hukuttaa,  sen  hän  lyöpi  sokeudella.  Silmitön  van- 
hoillisuus on  aina  ollut  radikaalisuuden  paras  liittolainen. 

Loppupäätöksemme  on,  että  ehdotetun  äänioikeudenlaaj ennuksen 
kautta  nuo  muka  kypsymättömät  ja  valtioUisesti  kehittymättömät  vähä- 
ääniset  eivät  tulisi  merkitsemään  vaaleissa  juuri  ollenkaan  sen  enempää 
kuin  nykyäänkään  eivätkä  suinkaan  määräämään  niiden  tulosta.  Ruotsin- 
mielisten omat  numerot  lyövät  armottomasti  kuoliaaksi  heidän  syynsä  ja 
perusteensa,  tahi  oikeammin,  he  ovat  aivan  yksipuolisesti  ja  mielivaltai- 
sesti käyttäneet  niitä  numeroita,  joita  itse  ovat  koonneet  tärkeän  valtiolli- 
sen kysymyksen  valaisemiseksi.  Näin  ollen  on  heidän  tilastotyönsä  pelk- 
kää komediaa.  Se  on  vielä  pahempaa,  se  on  tuhmuus.  Tähän  asti  on 
ollut  lentävänä  sanana  »exempla  sunt  odiosa»  eli  esimerkit  ovat  ikäviä; 
ruotsalainen  puolue  voi  täydellä  syyllä  tähän  lisätä:  »numeri  autem  plus 
qvam  odiosi»,  eli  suomeksi:    mutta  numerot  vielä  ikävämmät. 

Edellisestä  seuraa,  ett^ei  puolueella  ole  ollut  minkäänlaista  aihetta, 
muka  äänioikeudenlaajennuksen  vastapainoksi,  vaatia  sensuksen  korottamista 


Äämoikeustilastoa,  215 


600 — 1,000  markaksi.  Ilmeistä  od,  ja  hra  SnellmaniD  numerot  seu  todis- 
tavat, että  tämän  kautta  toisella  kädellä  otettaisiin  vähä-äänisiltä  pois  pal- 
joa enemmän  kuin  niille  itse  äänioikeudenlaajennuksen  kautta  annettaisiin. 
Ruotsinmielisten  toinen  ehto  taas,  että  olisi  säädettävä  lo-asteikko  suurem- 
milla väliasteilla  kuin  nykyiset  olisi  puhtaasti  muodollinen  muutos  ja  jät- 
täisi semmoisikseen  ne  epäkohdat,  joiden  korjaamista  suomenmielisten  ääni- 
rajoitusehdotus  tarkoittaa.  Kun  kumminkaan  jälkimäisen  toteutumisesta  ei 
ole  edes  sitäkään  vähäistä  toivoa,  jonka  kumminkin  äänioikeudenlaajen- 
nuskysymyksessä  vielä  rohkenemme  säilyttää,  emme  nyt  ryhdy  yllämainit- 
tujen tilastoainesten  perustuksella  tutkimaan  tämän  reformin  vaikutuksia. 
Kuinka  hirvittäviä  ne  ovat,  se  näkyy  kuitenkin  osaksi  tauluista  (Tampereen, 
Oulun,  Kuopion  ja  Kajaanin  numeroista). 

Mutta  miksi  väsyttää  lukijoita  loppumattomilla  numerojonoilla  asi- 
assa, joka  pitemmittä  todisteluittakin  on  selvä,  kuulen  monen  kysyvän. 
Tietäväthän  kaikki  ilmankin,  ett^ei  äänioikeudenlaajennuksesta  olisi  minkään- 
näköistä vaaraa.  Tietävät  kyllä,  muka  kaikkien  on  se  myöskin  myönnet- 
tävä. Siksi  olemme  tahtoneet  asian  todistaa^  niin  sitovasti  kuin  nume- 
roilla voidaan  joku  asia  todistaa.  Toivottavasti  eivät  ruotsinmieliset  enää, 
asiata  valiokunnassa  ja  säädyissä  käsiteltäessä,  voi  vastustaa  sitä  uusien, 
»kypsymättömien»  äänivaltaisten  pelosta.  Heidän  on  luovuttava  tästä 
verukkeesta  ja  kaikessa  törkeydessä  julkilausuttava  todellinen  syynsä,  nimit- 
täin puhdas  ja  koristelematon  puolueitsekkäisyys.    Näin  on  asema  selvinnyt. 

Puolueitsekkäisyys  on  yhteisen  edun  kannalta  aina  moitittava,  mutta 
itse  puolueen  kannalta  se  voi  olla  kahtalaista,  joko  järkevää  tai  järjetöntä; 
katselkaamme  asiaa  lopuksi  tältäkin  kannalta. 

Hamlet'in  kysymys  »ollako  vaiko  ei?»  on  ruotsalaiseen  puolu- 
eeseen nähden  aikoja  sitte  ratkaistu  jälkimäiseen  suuntaan.  Puolueen 
omat  johtavat  miehet  lausuvat  sen  julki  ja  se  näkyy  puolueen  viimeaikai- 
sessa esiytymisessä  kyllin  selvästi,  milloin  alakuloisina,  elämänkaihoisina 
huoahduksina,  milloin  kiihkoisen  hermostuneena  pienoistoimintana.  Tapah- 
tuuko tuo  välttämätön  ja  asiain  omasta,  luonnollisesta  kehityksestä  johtuva 
keikahdus  jo  ensitulevilla  valtiopäivillä,  vai  toisilla,  vaiko  vasta  kolman- 
silla, tämä  ei  itse  asiata  muuta.  Loppu  on  varma  läheisessä  tulevaisuu- 
dessa, »status  qvo»  on  mahdoton  säilyttää.  Kannattaako  sitä  siis  koet- 
taakkaan  säilyttää,  kun  tämän  täytyy  tepahtua  vastoin  oikeuden  ja  kohtuu- 
den  ja  vapaamielisyyden  vaatimattomimpiakin  vaatimuksia,  eikä  sittenkään 

tule  onnistumaan,  ei  voi  onnistua.  Voitetunkin  puolueen  asema  voi  olla 
erilainen,  sen  mukaan  millaisen  jälkimaineen  se  on  jättänyt,  varsinkin  jos 
uudet  kysymykset  määräävät  uuden  puolueaseman,  niinkuin  meillä  tulee 
olemaan.  Sen  etevät  kyvyt  voivat  päästä  edelleen  käytäntöön,  ja  puolue 
siten  ikäänkiun  uudestaan  herätä  vaikutukseen.  Mutta  luullaksemme  suomen- 
mielisten, päästyään  voitolle  ja  kielitaistelun  aaltojen  asetuttua,  on  oleva 
varsin  vastenmielistä  suostua  valtiolliseen  yhteistoimintaan  miesten  kanssa, 
jotka  ovat  komprometteeranneet  itseänsä  hurjuuteen  asti  julistamalla  ja  nou- 
dattamalla sitä  oppia,  että  »valta  käy  oikeuden  edellä».  Ruotsinmielisen 
puolueen  alternatiivit  ovat  siis  nämä:  kummassakin  tapauksessa  varma  kuo- 
lema, mutta  toisessa  vähän  aikaisempi  edes  jonkun  verran  säilytetyllä 
puoluekunnialla  ja  sitä  seuraavalla  kunnioituksella  ja  vaikutusvallalla,  toi- 
sessa jotakuta  vuotta  pitempi  elämänikä  ja  kuoleman  jälkeen  täydellinen 
valtiollinen  mitättömyys.  Emmekä  edes  uskalla  vakuuttaa  tuota  elämäniän 
pidemmyyttä.  Sillä  muistettava  on,  että  ensitulevissa  valtiopäivävaaleissa, 
nykyisten  äänioikeussäädösten  epäselvyyden  tähden,  valtiollisen  taistelun 
painopiste  tulee  siirtymään  vaaliuurnien  ympäriltä  maistraattien  suljettujen 
ovien  taakse  ja  puolueet  ennen  kuulumattomalla  tavalla  kolhimaan  toisiansa 
valituksilla  ja  valitusten  valituksilla.  Silloin  on  näkyvä,  onko  sen  puolueen, 
jolla  on  kaikki  tämä  omallatunnollaan,  oleva  mahdollista  koota  joukkonsa 
tahratun  lippunsa  ympärille,  vai  eikö  tässäkin  pikkumaisen  puolueitsekkäi- 
syyden  laskut  näyttäydy  vääriksi. 

V.  Malin. 


Käsitteitten  selvitykseksi  kieliasiassa. 


Suuri  taistelu  on  taisteltu.  Paksu  mietintö,  pitkät  keskustelut;  tulos 
=  +  0. 

Tarkoitan  asiallista  tulosta.  Runsaasti  on  sitävastoin  esitetty  ja  poh- 
dittu teorioja  ja  periaatteita. 

Voisipa  niistäkin  olla  hyötyä,  jos  vain  etsitään  mitä  ehkä  on  yhteistä 
näennäisesti   vastakkaisissa   periaatteissa.     Mutta   kun   kummankin    puolueen 

luja  vakaumus  on  se,  että  sen  oma  periaate  on  koko  laajuudessaan  oikea 
ja  vastakkainen  koko  laajuudessaan  väärä,  niin  ei  ole  toivottavissa  mitään 
periaatteellistakaan  tulosta,  saatikka  asiallista. 

Kysymyksen  tähänastinen  käsittely  ei  siis  herätä  mitään  toivoa  että 
näillä  valtiopäivillä  saataisiin  mitään  aikaan.  Mutta  vastaisuuden  varalle 
saattaa  kuitenkin  olla  hyödyksi  vähän  tarkastaa  noita  periaatteita  ja  katsoa, 
eikö  ole  ainakin  teoreettinen  yhteensovitus  mahdollinen. 

Ruotsinmielisten  johtava  periaate  on,  että  molempien  kielten  tasa- 
arvoisuus  on  tunnustettava.  Tästä  periaatteesta  he  johtavat  vaatimuksen, 
että  virkamiehille  on  suotava  oikeus  virkakirjeissään  käyttää  kumpaista  kieltä 
kukin  tahtoo.  He  hylkäävät  siis  kunnalliskieliperiaatteen,  koska  se  supistaa 
virkamiesten  vapauden,  siis  viepi  tasa-arvoisuuden  polkemiseen. 

Suomenmielisten  johtava  periaate  on,  että  virkamies  käyttäköön  kansan 
kieltä.  Siitä  he  johtavat  vaatimuksen  kunnalliskielen  määräysvallasta.  He 
hylkäävät  siis  tasa-arvoisuuden  periaatteen,  koska  se  liian  paljon  laajentaa 
virkamiesten  mielivaltaa  ja  siten  viepi  siihen,  etteivät  virkamiehet  käytä 
kansan  kieltä. 

Sellainen  on  asema.  Voidaanko  tästä  ristiriidasta  ainakin  loogillisesti 
selvitä? 

Luullakseni  voidaan.  Sillä  johtavat  periaatteet  eivät  olekkaan  vas- 
takkaisia. Voi  varsin  hyvin  ajatella  että  molempien  kielten  tasa- arvoisuus 
tunnustetaan,  mutta  kuitenkin  virkamiehet  käyttävät  kansan  kieltä. 

Mutta  tämmöisen  yhteensovituksen  aikaansaamiseksi  vaaditaan  ennen 
kaikkea,  että  avataan  silmät,  nähdään  ja  tunnustetaan  elävä  todellisuus. 

Että  virkamiesten,  niinkuin  suomenmieliset  vaativat,  tulee  käyttää 
kansan  kieltä,  on  tietysti  oikea  periaate,  eikä  yksikielisessä  maassa  muu 
tule  kysymykseenkään.  Mutta  toinen  vastalause  erehtyy  siinä  kohden,  ettei 
se  periaatteellisesti  tunnusta  muuta  kuin  yksikielisiä  kuntia,  vaikka  todelli- 
suudessa kuitenkin  on  kuin  onkin  olemassa  kaksikielisiä. 

Tämä  taas  tulee  siitä,  että  on  määrätty  kunnan  kieli  sen  kielen  mu- 
kaan «jolla  pöytäkirja  paikkakunnan  kunnallisissa  kokouksissa  tehdään «. 
Mutta  tästä  olisi  seurauksia  hyvin  omituisia. 

Helsingissä^  samoin  kuin  Turussa  ja  Viipurissa,  kunnan  kieli  siten 
tulisi  olemaan  ruotsi.  Suomen  pääkaupungissa  siis  suomenkieli  säätylain 
kautta  julistettaisiin  tavallaan  vieraaksi  kieleksi.  Asiallinen  ei  saisi  mitään 
toimituskirjaa  suomeksi  ilman  erityistä  pyyntöä. 

Johdonmukaista  olisi  silloin,  ettei  virkamies  katsoisi  itseänsä  velvol- 
liseksi vastaamaan  suulliseenkaan  suomalaiseen  kysymykseen  muuta  kuin 
ruotsiksi,  jollei  kysyjä  nimenomaan  pyydä  suomalaista  vastausta.  Vero- 
liputkin kai  tulisivat  olemaan  ruotsalaisia,  koska  ne  —  niinkuin  jokainen 
kyllä  tietää  —  saapuvat  ilman  asiallisten  pyyntöä. 

Mutta  vielä  arveluttavampi  on  toinen  seuraus  pöytäkirjakieli-periaat- 
teestä. 

Kieliriita  siten  ikuistettaisiin  kunnallisessa  elämässä.  Joka  kerta 
kuin  valtuusmiehiä  valitaan,  olisi  kysymys  samassa:  mikä  kieli  on  oleva 
vallitsevana  kaupungissa?  Ja  kiista  siitä  olisi  hyvin  haitallinen  muille  tär- 
keille kunnallisille  harrastuksille,  etenkin  niille,  jotka  tarkoittavat  vähäväkisten 
edistystä:  raittius-,  kansanvalistus-  ja  työväenkysymyksille.  Kieliriita  on  oi- 
vallinen keino  hajaannuttaa  näitten  kysymysten  harrastajat  ja  lamauttaa 
edistystyötä.  Kaikki  muuttuisi  puolueasiaksi.  Siten  näiden  asiain  ratkaisu 
viivytettäisiin,  kiihko  yltyisi,  eri  kansanluokkien  väli  tulisi  yhä  kireämmäksi. 

Olen  huomauttanut  paria  politikoitsijaa  tästä.  Mutta  he  ovat  vastan- 
neet, ettei  saa  katsoa  asiaa  vain  Helsingin  työmiesten  kannalta.  Niitten 
takia  ei  voi  eikä  saa  uhrata  periaatetta,  josta  lukuisille  maalaiskunnille  on 
arvaamatonta  hyötyä.  Sama  näkökohta  luultavasti  on  ollut  usealla  suomen- 
mielisellä. Ja  moni  maalaispappi  tahi  talonpoika  luonnollisesta  syystä 
ehkä  ei  ole  tullut  ensinkään  ajatelleeksi  kaupunkien  väestöä. 

Mutta  ovathan  kaupunkien  vähäväkiset  kansalaisia  hekin.  Eikä  kysy- 
mys heidän  edistymisestään  olekkaan  niin  yksityistä  laatua.  Isommissa  kau- 
pungeissamme uuden  ajan  yhteiskunnalliset  kysymykset  ovat  vireimmillään, 
ja  näitten  kysymysten  kohtalo  täällä  vaikuttaa  monessa  kohden  koko  yh- 
teiskuntalaitoksemme  kehitykseen. 

Mitä  taas  maalaiskuntiin  tulee,  niin  ei  ensinkään  ole  tarvis  uhrata 
niiden  etuja.  Kunnan  kieli  voi  kyllä  olla  virkamiesten  kielen  määrääjänä, 
vaikkei  kunnan  kielen  määrääjänä  käytettäisikään  kunnallista  pöytäkirja- 
kieltä. 

Itse  asiassa  on  hyvin  vähän  johdonmukaista,  että  juuri  suomalainen 
puolue  kannattaa  pöytäkirjaperiaatetta,  kun  sama  puolue  harrastaa  ääni- 
asteikon  poistamista  tahi  alentamista.  Sillä  ääniasteikon  avulla  voi  valit- 
sijain (ja  vielä  enemmän  asukkaitten)  vähemmistö  määrätä  päytäkirjakielen. 
Kun  muuten  pontevasti  vastustetaan  tämmöistä  vähemmistövaltaa,  niin  onko 
silloin   järkevää    tunnustaa    sitä    oikeaksi,  kun  sen  nojalla  Suomen  pääkau- 

pongissa  suomenkieli  voidaaD  syrjäyttää,  syystä  että  —  ehkä  vähemmistö 
puhuu  toista  kieltä? 

Näistä  epäjohdonmukaisuuksista  ei  pääse  muuten  kuin  julistamalla 
muutamia  kuntia  kaksikielisiksi.  Ja  tämä  taas  voitaisiin  tehdä,  jos  no- 
jautuu perusteesen,  joka  jo  löytyy  toisessa  vastalauseessa,  jopa  mietinnössäkin. 

Molempien  ehdotuksissa  sanotaan,  että  kunnalle  menevät  kirjoitukset, 
jotka  annetaan  kirkossa  kuulutettaviksi,  ovat  annettavat  sekä  suomen-  että 
ruotsinkielellä  »semmoiselle  seurakunnalle,  jossa  julkista  jumalanpalvelusta 
kummallakin  kielellä  säännöllisesti  pidetään». 

Tässä  on  peruste,  jolle  sopii  antaa  laajempaa  määräysvaltaa.  Mutta 
kaksikielisten  kuntien  tunnustamisen  kammo  on  valiokunnissa  ollut  niin 
suuri,  ettei  edes  ole  semmoisen  seurakunnan  johtajalle  annettu  oikeutta 
käyttää  virkakirjeissään  muuta  kuin  kunnan  pöytäkirjakieltä.  Ainoastaan 
jos  «yksikielinen  seurakunta  sijaitsee  toiskielisessä  kunnassa«  olisi  sen  joh- 
tajalla mainittu  oikeus. 

Siis:  jos  Helsingin  suomalais-ruotsalainen  seurakunta  (johon  puolet 
valiokunnan  jäsenistä  kuuluu)  tulee  jaettavaksi  kielen  mukaan  (niinkuin 
ruotsalaiset  tahtovat),  niin  uuttcn  suomalaisten  seurakuntien  johtajat  käyttä- 
kööt suomea;  mutta  jos  se  jaetaan  alueen  mukaan  (niinkuin  suomalaiset 
tahtovat)  niin  samojen  suomalaisten  seurakuntalaisten  paimenien  on  pakko 
kirjoittaa  ruotsiksi  —  silloinkin  kuin  seurakuntaan  kuuluu  ehkä  Vs  suoma- 
laisia ja  ^/s  ruotsalaisia. 

Minne  jää  täten  koko  johtava  periaate,  että  virkamiehen  on  käyttä- 
minen kansan  kieltä? 

Ei,  juuri  tuo  periaate  vaatii,  että  tunnustetaan  kaksikielisten  kuntien 
olemassaoloa.  Ja  tämä  helpoimmin  tapahtunee  äsken  mainitulla  perusteella: 
että  kunta  on  katsottava  kaksikieliseksi,  jos  jumalanpalvelusta  säännöllisesti 
pidetään  kumpaisellakin  kielellä. 

Ja  tämä  peruste  on  periaatteellisesti  aivan  yhtä  pätevä,  jollei  parempi 
kunnan  kielen  määrääjä  kuin  kunnallinen  pöytäkirjakieli  on.  Kirkossahan 
julistetaan  ne  lait  ja  asetukset,  joita  kunnan  asukkaitten  tulee  noudattaa. 
Johdonmukaista  on  siis,  että  tuomioistuimetkin  ja  virkamiehet  panevat  sa- 
mat asetukset  käytäntöön  julkaisukielellä  tahi  -kielillä. 

Useimmissa  tapauksissa  on  kuitenkin  jumanpalveluksen  kieli  sama  kuin 
kunnan  pöytäkirjakieli.  Saattaisi  siis  varsin  hyvin  antaa  säännölle  kaksi- 
kielisistä kunnista  seuraavan  muodon: 

VirkamieSi  jonka  virkapiiri  rajoittuu  yhteen  kuntaan,  käyttäköön  virka- 
toimituksissaan  sitä  kieltäi  jolla  kunnalliset  keskustelut  pöytäkirjaan  pannaan. 
Jos  kuitenkin  kunnassa  säännöllisesti  jumalanpalvelusta  pidetään  toisella 
kotimaisella  kielellä,  niin  kunta  on  katsottava  kaksikieliseksi. 

Jos  säännölliseksi  jumalanpalveluksen  pitämiseksi  kaksotaan  esim.  että 
sitä  toimitetaan  vähintäin  kerran  kuukaudessa,  niin  tämmöinen  sääntö  tulisi 
koskemaan  (VVennerströmin  'matrikkelin  mukaan)  noin  paria  tusinaa  maalais- 
kuntia ja  useimpia  maamme  kaupunkeja.  Suomalaiset  ja  ruotsalaiset  voit- 
taisivat siitä  jotensakin  yhtä  paljon. 

On  mahdollista  että  tätäkin  määräämisperustetta  vastaan  voitaisiin 
tehdä  muistutuksia.  Joku  esim.  sanonee,  että  siten  siirretään  kieliriita  kir- 
kolliselle alalle,  jossa  se  on  vielä  vähemmin  paikallansa  kuin  kunnallisella. 
Mutta  tämä  pelko  on  minusta  jotensakin  turha,  jos  vaan  yleensä  järjeste- 
tään asiat  niin,  että  sorron  tunne  vähenee  tahi  katoaa.  Ja  jos  ruotsalaiset 
suomenvoittoisessa  kunnassa  tahtoisivat  kuulla  Jumalansanaa  joka  neljäs 
viikko  joka  kuudennen  asemesta,  niin  miksei  sitä  voitaisi  heille  suoda? 
Voisihan  suomalaisilla  ruotsalaisissa  kunnissa  olla  sama  halu.  Uskallan 
luulla,  että  aina  tulee  olemaan  ihmisiä,  jotka  mielellään  suovat  muille 
samat  oikeudet  kuin  heillä  itsellään  on,  jos  vaan  ei  tahdota  heiltä  riistää 
mitään  oikeuksia. 

Muuten  erotus  yksi-  ja  kaksikielisten  kuntien  välillä  ei  tulisi  olemaan 
yksityiselle  kovin  tuntuva.  Tietysti  olisi  selvempää  säätää  että  periaat- 
teellisesti yksikielisessä  kunnassa  ainoastaan  asiallisten  pyynnöstä  poiketaan 
kunnalliskielestä,  mutta  että  kaksikielisessä  kunnassa  käytetään  asiallisen 
kieltä,  jollei  hän  itse  muuta  vaadi.  Mutta  tästä  sopikoot  juristit,  joilla 
on  kokemusta  sillä  alalla.  Periaatteellista  merkitystä  tällä  erikoisscikalla 
ci  ole. 

Jos  siis  kirkonkielen  (tahi  jonkun  muun  perusteen)  nojalla  muutamat 
kunnat  julistetaan  kaksikielisiksi,  niin  molempain  puolueitten  periaatteesta 
johtuu  se  vaatimus,  että  virkamies  kunnan  asioissa  käyttää  molempia  kieliä 
(samoin  kuin  nyt  jo  on  ehdotettu  kirkossa  kuulutettavien  kirjoitusten  suh- 
teen). Tätä  tehden  virkamies  käyttäisi  kansan  kieltä,  sillä  tämä  on  sekä 
suomi   että  ruotsi.     Mutta  samassa  on  kielten  tasa-arvoisuuskin  tunnustettu. 

Asiain  näin  ollen  olisi  todellakin  suotavaa  että  kaksikielisiä  kuntia 
olisi  niin  monta  kuin  mahdollista.  Sillä  mitä  enemmän  vastakkaisten  peri- 
aatteitten   nojalla    voitaisiin   tulla  samaan  tulokseen,  sitä  enemmän  ihmiset 

ymmärtäisivät  kielikiistan  turhuuden,  mielet  rauhoittuisivat,  harrastus  kään- 
tyisi uusiin  tehtäviin. 

Käytännössä  tietysti  kaksikielisyydestä  on  paljon  hankaluuksia;  mutta 
jos  kerran  periaatteellisesti  ollaan  yksimielisiä,  niin  voitaisiin  vähäpätOisem- 
missä  asioissa  varsin  hyvin  sallia  yksikielisyys. 

Periaatteellisesti  yksikielisissä  kunnissa  taas  on  luonnollista  että  virka- 
mies kaikissa  virkatoimituksissaan  käyttää  kunnan  kieltä  —  tietysti  missä  ei 
asia  koske  toiskielistä  yksilöä. 

Tässä  kohden  suomenmieliset  eivät  saata  luopua  vaatimuksistaan. 
Mutta  sen  verran  kuin  minä  ymmärrän,  niin  jo  ensimäisen  vastalauseen 
tekijät  ja  porvarissääty  asettautuvat  jotensakin  samalle  kannalle.  Mitä  taas 
laveampiin  virkapiireihin  tulee,  niin  niitä  koskevat  säädökset  luonnollisella 
tavalla  johtuvat  nyt  esitetystä. 

Jos  semmoisen  piirin  virkamies  käsittelee  asiaa,  joka  koskee  vain 
kuntaa  tahi  muuta  piirin  osaa,  niin  hän  esiintyköön  sen  pienemmän  piirin 
virkamiehenä  s.  o.  noudattakoon  sitä  koskevia  säädöksiä.  Samaten  jos  koko 
piiri  on  yksikielinen,  niin  hän  kaikissa  virkatoimituksissaan  käyttäköön  piirin 
kieltä.  Jos  taas  piirissä  on  kaksi-  tahi  erikielisiä  kuntia,  niin  hän  asioissa, 
jotka  koskevat  koko  piiriä,  noudattakoon  kaksikielisiä  kuntia  koskevia  sää- 
döksiä. 

Johtopäätös  tästä  on  että  kaksikielisten  virkapiirien  virkamiehet  keske- 
nänsä käyttäkööt  «sitä  kotimaista  kieltä,  jota  asian  laatuun  nähden  harkitaan 
tarkoituksenmukaisemmaksi,  taikka  jos  tarpeelliseksi  nähdään  rinnan  mo- 
lempia kieliäff. 

Tässä  kohden  taas  suomenmielisten  pitäisi  peräytyä  —  vaatimuksis- 
taan, ei  periaatteestaan.  Sillä  periaatetta  noudatettaisiin:  virkamies  käyt- 
täisi kaksikielisen  kansan  kieltä.  Onhan  myöskin  prof.  Danielson  jo  tehnyt 
sinnepäin  menevän  ehdotuksen. 

Ja  samaten  on  kuin  onkin  toisessa  vastalauseessa  myönnytys  samaan 
suuntaan.  Virkamiehelle  annetaan  valta  itse  valita  kielensä,  jos  virkapiirissä 
suomen-  ja  ruotsinkielisten  kuntain  luku  on  tasan  yhtä  suuri. 

Periaatteessa  siis  suomenmieliset  tunnustavat  kaksikielisiä  virkapiirejä. 
Mutta  tämän  myönnytyksen  peruste  on  todellisuuden  valossa  katsottuna  hy- 
vin vaillinainen. 

Otaksukaamme  piiri,  johon  kuuluu  kaksi  suomen-  ja  kaksi  ruotsin- 
kielistä seurakuntaa.     Yksi  näistä  kunnista  on  kuitenkin  jo  määrätty  jaetta- 

vaksi,  mutta  jako  tapahtuu  vasta  kun  kirkkoherra  kuolee.  Silloin  piirin 
virallinen  kieli  tulee  riippumaan  yhden  miehen  elämästä!  Kun  tuo  kirkko- 
herra on  kuollut,  tulee  suhde  olemaan  3:2,  ja  jompikumpi  kieli  saa  yli- 
vallan. 

Paljon  johdonmukaisemmin  periaate  sitä  vastoin  toteutuisi  yllä  mai- 
nittujen perusteitten  nojalla.     Ja  luulen  siis  osoittaneeni: 

etteivät  molempain  puolueitten  johtavat  periaatteet  ole  vastakkaisia, 
mutta 

että  molemmat  puolueet  ovat  periaatteistaan  vetäneet  vääriä  johto- 
päätöksiä, ja 

että,  jos  periaatteista  vedetään  oikeat  johtopäätökset,  teoreettinen 
yhteensovitus  on  mahdollinen,  sekä  lopuksi 

että  molempien  puolueitten  välitysehdotukset  viittaavat  juuri  täm- 
möiseen yhteensovitukseen. 

Miksi  siis  ei  ole  tehty  näitä  oikeita  johtopäätöksiä? 

Nähtävästi  siitä  syystä  että  molempien  puolueitten  periaatteitten  ta- 
kana piilee  korkeimpana  periaatteena  vallan  aate. 

Eikä  siis  kielikiistan  loppua  ole  odotettavissa  ennenkuin  yleisemmin 
asettaudutaan  uuden  periaatteen  kannalle:  veljellisyyden. 

Kielikiista  on  veljellisyyden  harrastajain  mielestä  poistettava  siitä 
syystä  että  se  kylvää  vihaa  ihmisten  keskelle  ja  estää  edistymistä.  Sen- 
tähden  on  poistettava  vihan  syyt.  Vihan  syyt  ovat  toisella  puolen  sorron, 
toisella  paremmuuden  tunto.  Siis  ei  virkamies  saa  sortaa  kansan  kieltä 
eikä  kansa  virkamiesten.  «Vanhempi  ja  kehittyneempi  kieliä  ei  saa  hal- 
veksia «enemmistön  kieltä «  eikä  päin  vastoin.  Sillä  jos  ihmiset  sortavat 
tahi  halveksivat  toisiansa,  niin  yhteistunto  vähenee,  työ  yhteiskunnan  hy- 
väksi laimentuu,  itsekkäisyys  kasvaa.  Ja  siitä  tavalla  tai  toisella  jokainen 
kansalainen  kärsii. 

Jos  tätä  käsitettäisiin,  jos  oltaisiin  yksimielisiä  näistä  korkeimmista 
periaatteista,  silloin  helposti  huomattaisiin  että  on  jotakin  yhteistä  näen- 
näisesti vastakkaisissa  puolueperiaatteissakin.  Ja  ilo  siitä,  että  on  jotakin 
yhteistä,  veisi  siihen  että  käytännössä  tehtäisiin  myönnytyksiä  molemmin 
puolin. 

Ettei  ole  semmoisia  myönnytyksiä  tehty,  se  todistaa  että  valtiolli- 
sessa elämässämme  veljellisyyden  aatteella  vielä  on  hyvin  vähän  jalansijaa. 
Mutta    ulkopuolella    politikoitsijain    piiriä    tuo  aate  itää;  ja  sen  lähimpänä 

tuloksena  on  suru  ja  alakuloisuus  siitä,  etteivät  nytkään  puolueet  ole  voi- 
neet edes  toinen  toistansa  ymmärtää. 

Mutta  tämmöinen  alakuloisuus  ei  saa  jäädä  pysyväiseksi  tunnelmaksi 
veljellisyyden  harrastajissa.  Negatiivista  saamattomuutta  vastaan  on  pantava 
positiivista  työtä.  Vaikuttakoon  siis  jokainen  kohdastansa  siihen,  että  sopu- 
sointuisempi  katsantotapa  saapi  jalansijaa  ensin  hänessä  itsessään  ja  sitten 
muissa.     Kyllä  siten  vähitellen  paremmat  ajat  koittavat. 

Pyydän  että  yllä  oleva  kirjoitus  käsitetään,  niinkuin  se  on,  tuloksena 
tämmöisestä  halusta  edistää  sopusoinnun  asiaa.  Jos  olen  jossakin  kohden 
erehtynyt,  niin  koettakoon  joku  muu  tehdä  paremmin. 

Valfrid  Vasenius. 


Runebepgr— Kanteletar. 

Runebergin  lyyrillisistä  runoelmista  suomennoskokeita. 


Runebergia  emme  ihaile  ainoastaan  Suomen  suurimpana  mutta  myös- 
kin suomalaisimpana  runoilijana.  Suomalainen  oli  hänen  runonsa  mieli, 
joskin  kieli  muukalainen.  Suomen  kansan  elämän  ja  luonteen  esittäminen 
runouden  kirkastamana  —  siinä  Maamme-laulajan  kuolematon  työ.  Mutta 
Suomen  kansan  henkeä  kuvastaessaan  hänen  runottarensa  on  toisinaan 
muodollisestikin  tahtonut  pukea  kuvauksensa  erityiseen  suomalaiseen  kuo- 
siin. Runebergin  julkaistua  lyyrilliset  runoelmansa  luultiin  alussa  useain 
niistä  olevan  vain  mukailuja  suomalaisesta  kansanlaulusta.  Kaiken  kansan- 
runouden ihailijana  Runeberg  oli  erityisesti  ihastunut  tähän  suomalaiseen 
runouteen.  Ihailunsa  sen  kauneuksista  hän  on  lausunut  ilmi  esim.  alku- 
sanassaan Lönnrotin  ruotsinnokseen  Kalevalan  ii:nnesta  runosta  (Helsing- 
fors morgonblad  1835  n:o  91,  Sami.  arbeten  VI).  Onpa  hän  kääntänyt- 
kin muutamia  niistä  ruotsinkielelle.  Ja  hänen  omista  runoelmistaan  monet 
kieltämättömästi  ovat  sepitetyt  aivan  vanhan  kansanlaulumme  hengessä. 
Mutta  kuinka  syvästi  Runeberg,  sitä  voidakseen,  todellakin  oli  tutustunut 
tuohon  henkeen  ja  omistanut  sen,  käy  ehkä  vasta  oikein  näkyviin  näitä 
tämäntapaisia  runoelmia  suomenkieliseen  muotoon  muuttaessa.    Tulee  tosi- 

aankin  silloin  siihen  vakaumukseen,  että  kansanrunomme  kieli  se  olisi  ollut 
oikea  näille  runoelmille,  että  ne  todella  ovat  vain  suomalaisen  runohengen 
ruotsinkielistä  kaikua.  Ehkä  Valvojan  lukijoita  miellyttäisi  nähdä  muuta- 
mia näytteitä  kokeista  niin  sanoaksemme  palauttaa  näitä  runoelmia  kotoi- 
selle pohjalleen.  Näytteille  on  rohjettu  panna  nimeksi  Runeberg — Kante- 
letar viittauksena  näiden  Runebergin  runoelmain  sukulaisuuteen  kansan- 
runomme kanssa,  eikä  suinkaan  siinä  mielessä,  että  muka  tahdottaisiin 
asettaa  nämä  käännöskokeet  Kantelettaren  laulujen  tasalle.  Kernaasti  suo- 
mentaja kumminkin  tunnustaa  niiden  sävelen  tavoittamiseen  panneensa 
pääpainon,  siinä  vakaumuksessa,  että  sen  tapaaminen  on  ollut  Runeber- 
ginkin  tarkoituksena. 


Tytön  mielt*  älä  samenna. 


LähtehelU  istui  tyttA. 
Veessä  jalkoa  virutti. 
Lauloi  lintu  päälaella, 
Puunlakasta  lausueli: 
«Alä  lähdettä  samenna, 
Siin'  ei  sitten  siinnä  taivas**. 
Tyttö  silmänsä  kohotti, 
Kujerteli  kyynelsilmin : 


«Lähdettäsi  suotta  surret, 
Koht'   on   lähde  kuulas  taasen. 
Näitpä  mun  poloisen  kerran 
Tässä  poikasen  keralla, 
Hänelle  sanoa  saatit: 
Tytön  mielt'  älä  samenna, 
Se  ei  ikinä  seesty  sitten, 
Kuunahan  kuvaksi  taivon*'. 


Halveksittu. 


Pelto  täynnä  tähkäpäitä, 
Tähkäset  jyviä  täynnä; 
Niin  joka  sanasi  juurtui 
Siemenenä  sieluhuni, 
SyÖmmessä  syvällä  kasvoi 
Kaihon  sankaksi  sadoksi. 


Muut  vievät  latohon  viljan, 
Sinä  julma,  kiittämätön, 
Sinä  kylvät  vain  ja  kylvös 
Heität  säitten  saalihiksi, 
liman  lintujen  iloiksi. 


Runeberg —Kanteletar, 


225 


Pikku  kohtalo. 


Ootko  niin  polonosainen? 


K^^yhSks  äitisi  sanovat, 
Poloiseks  sun  pikku  kulta. 
Kuules  pikku  kultueni, 
Ootko  niin  polonosainen, 
Kuin  sua  poloittelevat? 

Maammosi  majan  edessä 
Kultakummut,  kukkaniityt, 
Vierellä  vihannat  lehdot, 
Niityillä  purot  hopeiset, 
Lammet  lehtojen  lomissa, 
Päällä  kaiken  armas  päivyt, 
Valon  kultainen  kuningas. 

Ootko  niin  polonosainen, 
Kuin  sua  poloittelevat? 

Maammuesi  maire  laulu 
Luomes  umpehen  lumovi, 
Simpsukaisna  sielus  helmet 
Sulkeuvat  suojahansa. 
Uni  tuttava  tulevi, 
Nukkumatti  noutelevi, 
Vie  sun  silkki  viitassansa, 


Hiljallensa  hipsuttavi, 
Kukkaniityn  kukkasihin 
Kukkana  kukoistamahan, 
Laululehdon  lintusihin 
Virsillä  viattomilla 
Rintasi  rikastamahan. 
Sieir  ulpuisna  sielus  uipi 
Aallon  kirkkahan  kisassa, 
Kyyhkyläisnä  kylpelevi 
PäiväkuUan  paistehessa. 

Ootko  niin  polonosainen 
Kuin  sua  poloittelevat? 

Taas  kun  silmäsi  avajat. 
Maammon  helmahan  havajat, 
Tunne  sulia  on  utuinen, 
SieluUas  sanaton  selko: 
Sulo  oli  niityn  kukkasissa, 
Ilo  lehdon  lintusissa, 
Armast'  aaltojen  sylissä, 
Pätöistä  kylyssä  päivän, 
Suloinpa  emon  sylissä 
Maammon  rinnalla  makein. 


2. 
Oma  &iti  alla  mnllan. 


Vieras  nyt  emon  sijalla, 
Oma  äiti  alla  mullan. 
Haudalle  halulla  riennän, 
Ha^an  poikki  haikealla, 
Poikki  pellonkin  välistä, 
Suorimmiten  surrun  luokse. 
Vieraspa  toruvi  tuosta, 
Virkkavi  vihan  väessä: 


»Tuo  se  työt'  on  työttömällä, 
Taasen  tallasi  apilan, 
Sotki  heinän  sorkillansa*^. 

Noit'  elä  isoni  kuule 
Vierahan  vihasanoja. 
Kevyt  on  jalka  keijusesi, 
Ei  se  taita  monta  tainta, 

Monta  kortta  inurruttele, 
Polje  pohjilla  kovilla, 
Korkeilla  korkosilla. 
Kengättä  ketoa  juoksen. 
Avojalkana  ahoa, 
Kuvajaisna  niityn  kuljen. 
Varjona  sarat  samoan. 


Joku  taimi  joskin  taittuis, 
Korsi,  kaksi  katkeaiskin, 
Painosta  suruni  suuren, 
Kohoavi  korret  uudet, 
Taimet  taajemmat  sijahan 
Silmän  kyynelkastehesta, 
Sinihettehen  heruista. 


Noinpa  itsekin  etenen. 

Surrenko  puro  sumenet,  Noinpa  itsekin  etenen, 

Vaeltaissasi  valitat,  Kuljen  kauas  kasvinmailta, 

Kuljet  kierrellen  ketoa,  Kohti  outoja  ovia, 

Poikki  niityn  polvitellen,  Oudon  kohtalon  kokuhun. 

Teet  mutkan  monesti  tielläs  Palan  käyn  ja  taasen  käännyn. 

Palan  empien  etenet,  Ees  astun,  takaisin  katson, 

Taasen  jo  takasin  taivut?  Vieläkfl  koto  näkyisi, 

Savu  taattolan  takasta. 


Sep'  on  turv^oa  tytöllä. 

Suotu  ei  mulle  niinkuin  muille. 
Niinkuin  muille  miekkosille 
Oliani  ison  ilona, 
Oman  maammon  marjuena, 
Veijon  turvissa  verevän. 
Sovussa  sorean  siskon. 


Olen  paimenna  pahaisna, 
Toisen  karjan  kaitsennassa, 
Soilla,  sankoilla  saloilla. 
Kaiket  päivät  kankahilla. 
Sieir  isoni  korven  kuusi, 
Emoni  kumara  koivu, 


Veikko  rastas  ruskorinta, 
Siniorvokki  sisarut. 


Virroilta  viluimman  vihman 
Suopi  joskus  suojan  kuusi. 
Pahimmalta  paahtehelta 
Suo  välisti  varjon  koivu. 
Kun  suruisna  suota  astun, 
Ahoa  apeilla  mielin, 
Rastas  laulavi  ratoksi, 
Kuiskuvi  lohuksi  kukka. 
Sep'  on  turvoa  tytflUä, 
Iloa  emottomalla. 


Lempi  vallolBta  vftkevin. 


Maammo  mulle  lasna  lausui. 

Usein  emo  opetti; 

„Ei  ole  lempi  leikin  vuoksi, 


Rakkaus  ratoksi,  lapsi. 
Se  on  Talloista  väkevin, 
Mahti  suurin  maailmassa*'. 

Noin  varoitit  varpuistasi, 

Omenuistasi  opetit, 

Oi  jos  totta  tuo  sanasi! 

Rannalla  usein  nyt  raukka 
Seison  jäähy väissijalla. 
Aatos  armahan  keralla 
Kauas  käy  yli  ulapan. 
Taa  ihalan  ilman  rannan. 

Kuohun  kun  selältä  kuulen, 
Näen  painin  paatta  vasten, 
Käden  lasken  lainehelle, 
Sormin  aaltoa  asetan: 
Aalto  ankara  asetu, 
Nuku  muiden  nukkumiksi! 

£ik5hän  etäinen  laine, 
Ahtolan  kesytön  lapsi, 
Kaukanakin  karkeloiva 
Viihdytystä  vienon  kuule, 


Väsy  käskyllä  kätösen 
Laulannasta  laivan  turman, 
Turmalauluin  tuutimasta 
Kallistani  kaukoteistä, 
Kosk'  on  rakkaus  väkevä. 
Mahti  suurin  maailmassa? 

Useinpa  humussa  tuulen, 
Hongan  latvan  huojuessa 
Raukka  rannan  kalliolta 
Huokaukseni  lähetän, 
Viestin  vaisun  vierähytän: 
Tule  jo  armas  ainoani! 

Ehkäpä,  vaikka  vaisu  onkin, 
Vaeltavi  vahvoin  siivin, 
Pääskyn  siivin  siukonevi 
Pilven  taa,  pihatse  tuulen, 
Kauas  kullan  kuuluvihin, 
Kosk'  on  rakkaus  väkevä, 
Mahti  suurin  maailmassa. 


Sata  on  tietft  aatoksella. 


Älä  suutu  suuri  luoja, 
Julmene  hyvä  Jumala, 
Jos  pyhässä  huonehessas 
Häntäkin  monesti  muistan! 
Sata  on  tietä  aatoksella. 
Tuhat  tulla  kullan  luokse. 
Pahin  vain  vetävi  poispäin. 


Luokse  päin  parempi  kaikki. 
Suora  kulku  päivän  koitse, 
Oikotie  tähitse  illan, 
Joka  kukka  on  opasnn, 
Puu  vihanta  viittanansa. 
Kun  ehtivi  luojan  luokse, 
Mieli  jo  miltei  luona  kullan. 


Mika  onni  olla  kannis? 


Mik'  ilo  ihana  olla. 
Mikä  onni  olla  kaunis! 
Jos  ois  mulla  muoto  musta. 
Musta  kuin  monella  muulla, 
Sais  en  lähdettä  lähetä, 
Vesipeilihin  vilaista, 
Pimenisi  peili  kirkas, 


Mustuis  aalto  muodostani; 
Sais  en  astua  aholle, 
Tohtisi  kedolle  tulla, 
Kasvit  kaikki  kammastuisi, 
Kukka  kuiskisi  kukalle: 
Nokkonenko  tuo  tulevi, 
Takiainen  tallustavi? 

8. 
Kaikki  kilvan  kimpnssani. 


Mist'  on  tuuli  mielen  saanut 
Kielen  kerkeän  tavannut, 
Pihapihlajat  pakinan, 
Sanat  liiat  lintuparvi? 

Ennen  aina  aamusella 
Mulle  aittani  ovelta 
Tuuli  vainen  suuta  suikki, 
NyAkki  pihlaja  pihalla, 
Liversi  jokainen  lintu. 


Taanoin  kun  ma  tanhualle, 
Piloinen  pihalle  astuin 
Sijalta  polonsulolta, 
Kaikki  kilvan  kimpussani, 
Joka  puolelta  puhuivat, 
Tuuli  kuiski:    tyttö  kurja! 
Ja  pakisi:    tytt5  parka! 
Pihlaja:    petetty  tyttö! 
Linnut  ilkkui:    miss'  ilosi? 
Pääskyt:    missä  pystypääsi? 


9. 
Vaan  mun  pftftskyn'  ei  palaja. 
Jo  joutsen  joella  uipi,  Koitanpa  minäkin  koito 


Sorsa  soutavi  selällä. 
Kuovi  soilla  soittelevia 
Leivonen  tasalla  taivon, 
Palajavat  lintuparvet, 
Kertyvät  keväiset  liudat, 
Pidäntähän  pitkän  päivän, 
Suven  kirkkahnn  kisoille. 


Kaihojani  karkoitella, 
Suojata  sulana  mielen, 
Kevätpäivän  kirkkauisna, 
Kevätaamun  armauisna. 
Itkusilminkin  iloita, 
Sunirinnoin  riemuella. 
Vaan  mun  pääskyn'  ei  palaja, 
Kuulu  ei  kuUalintustani. 


10. 

Senp'  en  koommin  00  kysellyt, 

Miksi  niin  keväällä  kiire, 
Meno  kerkeä  kesällä? 
Noin  muinen  monesti  mietin, 
Onnen  päivänä  utelin. 

Vaan  kun  petti  kulta  kurjan, 
Sydän  kun  suvinen  kylmyi, 


Lempensä  tapasi  talvi, 
Senp'  en  koommin  00  kysellyt, 
Tuntenut  sen  tuiki  vainen. 
Kaikki  kaunis  se  katovi, 
Mi  suloista,  surkastuvi. 

O.  Manninen. 

/.  K,  Inha,  Suomi  kuvissa.  Finland  i  bilder.  La  Finlande  pittoresque.  Helsingissä 
1896,  W.  Hagelstam  ja  U.  Wasastjerna.  188  kuvaa  ja  teksti.  Hinta  nid. 
26:  -,  sid.  29:  -. 

Tämä  teos,  joka  i2:ssa  vihossa  Dopeassa  jaksossa  ilmestyi  1896  v:n 
kuluessa,  sisältää  188  kuvaa  Suomen  maisemista  ja  muista  huomattavista 
paikoista  ynnä  sen  asukkaiden  elämästä  ja  askareista.  Se  tarjoo  siis  tilai- 
suuden saavuttaa  havainnollisen  tiedon  maamme  ulkonäöstä  ja  oloista  eri 
suhteissa.  Kuvat  ovat  tehdyt  hra  Inhan  erittäin  tätä  teos^  varten  ottamien 
valokuvien  mukaan,  ja  ovat  valmistetut  sekä  painetut  Wienissä  n.  s.  auto- 
typialla  s.  o.  eräällä  niistä  monista  menettelytavoista,  joilla  nykyään  valo- 
kuvia monistellaan.  Kuviin  on  liitetty  lyhyt  teksti,  sekin  hra  Inhan  tekemä, 
kuudella  eri  kielellä  nim.  suomeksi,  ruotsiksi,  venäjäksi,  ranskaksi,  saksaksi 
ja  englanniksi. 

Luontoa  valokuvattaessa  tietysti  ei  voi  osoittautua  taiteellinen  luomis- 
kyky sen  korkeimmassa  muodossa.  Mutta  kieltämättä  valokuvaaja  saattaa 
suuremmassa  tahi  vähemmässä  määrässä  näyttää  taiteellista  aistia,  ei  aino- 
astaan liikkuvien  kappaleiden  ryhmittämisessä,  vaan  myöskin  kiinteiden  esi- 
neiden kuvaamisessa.  Ja  valokuvia  jäljennettäessä  ja  painettaessakin  voi 
samoin  taiteellinen  aisti  tulla  näkyviin.  Molemmissa  kohdin  käsissä  oleva 
teos  täyttää  hyvinkin  suuret  vaatimukset.  Sekä  kuvailtavien  esineiden  että 
sopivien  näkökohtien  valitsemisessa  on  mielestämme  hra  Inha  ylipäänsä 
hyvin  onnistunut.  Kuohuvista  koskistamme,  kirkkaista  saarekkaista  järvis- 
tämme, petäjikkökankaistamme,  rosoisista  sammaltuneista  vuoristamme  — 
kaikesta  tästä  saa  tässä  nähdä  tarkkoja  luonnonmukaisia  kuvia,  joiden  avulla 
vieraskin  helposti  voi  tutustua  luontomme  omituisuuksiin.  Myös  on  täällä 
nähtävänä  suurin  osa  maamme  kaupunkeja,  vieläpä  muinaislinnoja  ja  rau- 
nioita, herraskartanoita,  tehtaita  y.  m.  Kansanelämää  esittäviä  kuvia  on 
useita  hyvin  viehättäviä,  esim.  hylkeenpyytäjistä,  tukinuittajista,  kasken- 
polttajista. Suursaaren  kalanperkaajista  y.  m.  Salapolttimo  talvisessa  met- 
sässä, molempine  turkkeihinsa  kietoutuneine  vanhoine  synnintekijöineen,  on 
laadultaan  oivallinen.  Saattaahan  ehkä  huomauttaa  että  puuttuu  kuvia 
muutamista  merkillisistä  paikoista,  esim.  Bogskärin  majakasta,  Mustialasta, 
Viaporista  y.  m.,  ja  että  kansanelämän  kuvista  puuttuu  semmoisia,  joissa 
esitettäisiin  kansaa  maanviljelystöissään,  kirkkoonmenossa,  juhlissa,  hautajai- 
sissa ynnä  muissa  semmoisissa  tilaisuuksissa.  Olisi  sen  sijaan  mielellään 
oltu  ilman  muutamia  vähemmän  tärkeitä  maisemakuvia.  Mutta  täytyy 
myöntää  että  kuvien  lukumäärä  on  liian  pieni  sisältääksensä  kaikkea,  mikä 
maassamme  ansaitsee  katsomista.    Eikä  liene  valokuvaajalle  mahdollistakaan 

mielin  määrin  löytää  kuvailemiseen  sopivia  aineksia  kansanelämästä.  Täy- 
tyyhän siis  tyytyä  siihen,  mitä  tässä  tarjotaan. 

Erittäinkin  ansaitsee  hra  Inha  kiitosta  siitä  taidosta,  jolla  hän  on 
valinnut  sopivat  näkökohdat  esineiden  valokuvaamiseksi.  Emme  tosin  tiedä, 
mitä  taiteilijamme  arvelevat,  mutta  ainakin  olemme  varmat  siitä,  että 
hra  Inha  tässä  suhteessa  on  osannut  hyvin  tyydyttää  suurta  yleisöä.  Jos 
siinä  kohden  rohkenisimme  tehdä  jonkun  muistutuksen,  niin  se  kai  koskisi 
sitä  tapaa,  jolla  Aleksanteri  II:n  muistopatsas  on  esitetty.  Se  olisi  mieles- 
tämme näyttäytynyt  paljoa  kauniimmalta  jos  kuva  olisi  otettu  vähä  kauem- 
paa ja  syrjempää.  Senaatin  puolelta.  Aivan  likeltä  ja  altapäin  katsottuna, 
niinkuin  kuvassa  on  laita,  pääkuva  ei  näytä  miellyttävältä. 

Kuvien  valmistamisesta  painoa  varten  ei  sovi  sanoa  muuta  kuin  hyvää. 
Tämä  työ  on  erittäin  tarkasti  ja  huolellisesti  tehty,  joten  kuvat  milt^ei  ilman 
poikkeuksetta  ovat  hyvin  selvät  ja  selkeät,  kontuurit  tarpeeksi  tarkat,  eikä 
missään  paikassa  vaivaa  katsojaa  tuo  karkea,  tuhruinen,  epätasainen  paino, 
joka  nykyään  valitettavasti  on  ylen  tavallinen  tänlaatuisissa  teoksissa.  Tässä 
päinvastoin  kaikki  kuvat  ovat  hienot,  varjot  ja  valot,  likemmät  ja  kaukai- 
semmat esineet  käy  helposti  erottaminen  toisistaan.  Mikä  keveys  noissa 
lehtiryhmissä!  Kuinka  pehmeät  nuo  lumikinokset,  jotka  painavat  puiden 
oksia!  Erityistä  ihailua  herättää  se  oivallinen  tapa,  jolla  vesi  on  kuvail- 
tuna, olipa  se  sitten  koskissamme  kuohuessaan,  meren  ulapalla  aaltoilles- 
saan  tahi  järven  pinnalla  keveästä  tuulenpuuskasta  karehtiessaan.  Komeim- 
pia on  esim.  Kivakkakosken  kuva,  joka  valitettavasti  ei  oikeastaan  kuuluk- 
kaan  tähän  teokseen,  koska  tämä,  Oulanganjoessa  oleva  koski  on  Venäjän 
puolella  rajaa. 

Seikka,  joka  johonkin  määrään  vähentää  teoksen  somuutta  on  se,  että 
kuvia  on  painettu  saman  lehden  kummallekin  sivulle.  Se  on  tietysti  tapah- 
tunut hinnan  tähden,  joka  ei  olekkaan  korkea,  2  m:kaa  25  p.  vihosta, 
jossa  on  16  kuvaa.  Viimeisessä  vihossa  on  ainoastaan  12  kuvaa,  ja  sen 
hinta  i  m.  25  p. 

Kuvat  tässä  teoksessa  eivät  ainoastaan  voita  niitä,  jotka  tavataan 
vanhemmissa  tällaisissa  teoksissa,  kuten  »Finland  framstäldt  i  teckningar» 
(1845  — 1852)  sekä  »Matkustus  Suomessa»  (1873),  vaan  mielestämme 
monessa  kohdin  nekin,  jotka  ovat  »Suomi  XIX:llä  vuosisadalla»  nimi- 
sessä kirjassa,  vaikka  tämä  on  saanut  niin  suunnattomat  kiitoslauseet  sekä 
oman  maan  että  ulkomaan  sanomalehdissä.  Tosin  kyllä  viimeksimainitun 
teoksen  kuvallinen  puoli  on  paljoa  monipuolisempi  ja  on  suureksi  osaksi 
tehty  etevimpien  taiteilijoittemme  alkupiirrosten  mukaan.  Näissä  kohdissa 
tietysti  ci  »Suomi  kuvissa»  likimainkaan  voi  sille  vertoja  vetää.  Mutta 
valmistus  painoa  varten  on  kirjassa  »Suomi  XIX:llä  vuosisadalla»  hyvin 
epätasainen,  josta  on  seuraus  että  oivallisimpien  kuvien  rinnalla  —  niin- 
kuin kaikki  Dujardinin   Pariisissa  tekemät  heliogravyyrit  —  tavataan  keskin- 

kertaisia,  jopa  kerrassaan  huooojakiD.  VerrattakooD  esim.  hra  Inhan  komeata 
kuvaa  Vallinkoskesta  siihen  surkeaan  puupiirrokseen,  jonka  tarjoo  i>  Suomi 
XIX:llä  vuosisadalla»,  niin  myöntänee  jokainen,  että  edeUisestä,  vaan  ei 
suinkaan  jälkimäisestä  voi  saada  käsitystä  tuon  ihanan  luonnonilmiön  todelli- 
sesta näöstä.  Taikka  verrattakoon  kuvat  Porthanin  kuvapatsaasta,  Kastel- 
holman linnasta  y.  m.  vastaaviin  ala-arvoisiin  esityksiin  »Suomessa  XIX:llä 
vuosisadalla»,  niin  huomataan  kohta  edellisten  etevämmyys. 

Teksti  on  sekin  hra  Inhan  tekemä.  Se  sisältää  aivan  lyhyet  selityk- 
set jokaisesta  kuvasta  ja  vastannee  semmoisena  jotakuinkin  tarkoitustansa. 
Mitään  suurempaa  arvoa  sillä  tietysti  ei  voi  olla.  Erilaisuuksia  on  joskus 
samaan  kuvaan  kuuluvien  erikielisten  tekstien  välillä.  Minkätähden? 
Vääriä  tietoja  löytyy  myöskin.  Esim.  sanotaan  että  Helsinki  v.  181 9  »mää- 
rättiin Suomen  pääkaupungiksi».  Tämä  muutos  pantiin  toimeen  181 9, 
mutta  »määrättiin»  jo  muutamia  vuosia  aikaisemmin.  Olavinlinnan  sanotaan 
saaneen  nimensä  Ruotsin  suojeluspyhimyksen  pyhän  Olavin  muistoksi. 
Mutta  pyhä  Olavi  ei  ollut  Ruotsin,  vaan  Norjan  suojeluspyhimys,  vaikka 
häntä  Ruotsissakin  kunnioitettiin.  3:nnessa  vihossa  väitetään  »01a\d  Maunim- 
pojan  kartan»  todistavan  että  hylkeenpyyntiä  jo  1 5 :nnellä  vuosisadalla  (ruots. 
teksti:  under  i5:de  ärhundradet)  harjoiteltiin  samalla  tavalla  kuin  nyt. 
Tässä  puheena  oleva  kartta  ilmestyi  v.  1539;  pitää  siis  oleman  I6:nnella 
vuosisadalla  eikä  i5:nnellä.  Se  väite  (vihko  6),  että  »tuskin  kolmea  vuosi- 
kymmentä on  vierinyt  siitä,  kun  tukkiliike  meillä  sai  alkunsa»,  on  suuresti 
liioiteltu;  kyllä  täällä  tukkiliike  sai  alkunsa  jo  muutamia  vuosikymmeniä 
ennenkin,  vaikka  se  1867  vuoden  kadon  jälkeen  sai  suuremman  vauhdin. 
Se  tieto,  joka  annetaan  säätytalosta  puhuttaessa,  että  Suomen  säädyt 
kokoontuvat  joka  neljäs  vuosi,  on  oikaistu  myöhemmin  julkaistussa  lisäleh- 
dessä.  —  Muuten  kuvat  seuraavat  toisiansa  ilman  mitään  järjestystä.  Emme 
ole  mitään  johtavaa  periaatetta  tässä  suhteessa  voineet  huomata. 

Virheet  tekstissä  eivät  kuitenkaan  merkitse  paljoa  teoksessa,  jossa  kuvat 
tietysti  ovat  pääasiana.  Kuvateokseksi  katsottuna,  josta  sekä  kansalaiset  että 
vieraatkin  miellyttävällä  tavalla  voivat  muutamissa  kohdin  tutustua  maa- 
hamme, »Suomi  kuvissac  on  tuote,  joka  tuottaa  kunniata  sekä  kuvaajalle  että 
kustantajille,  ja  jota  hyvällä  omallatunnolla  sopii  suosittaa  yleisölle. 

Th.  R. 

IVilliam  Shakespeare,  Kuningas  Henrik  Neljäs.  Edellinen  osa.  Suomentanut  P.  Ca- 
jander (Suomal.  Kirjallis.  Seuran  toimituksia  60  osa.  XIII).  Helsingissä  1897. 
116  siv.  8:o.     Hinta  2:  50. 

Tässä  on  taas  edessämme  yksi  noita  merkiUisiä  draamoja,  joiden 
tapaukset  liikkuvat  vieraalla  maalla  ja  taantuvat  meistä  vuosisatojen  takai- 
siin hämäriin,  vaan  joissa  kuitenkin  aina  tosi-inhimillisyys  viehättää  meitä 
ikinuorella  elämällään,  jonka  suoni  sykkii  outojenkin  olojen  ja  temmellys- 
ten kuoren  alla.  Draamamme  vie  meidät  Englantiin  i4:nnen  vuosisadan 
metelisiin  aikoihin.  Satavuotinen  sota  Ranskaa  vastaan  on  toistaiseksi  tau- 
onnut; paraikaa  kiistat  hallitsijasukujen  sekä  toisaalta  kuninkaan  ja  aatelis- 
ton välillä  kuluttavat  kansan  voimia.  Yhteiskunnalliset  olot  eivät  vielä 
kestä  kehumista:  ylimystö  ja  vähinsä  porvaristokin  on  tosin  osannut  tur- 
vata oikeuttansa  kuningasta  vastaan,  mutta  rahvas  huokailee  maallisten  ja 
hengellisten  herrainsa  orjuudessa,  joka  tuntuu  sitä  katkerammalta,  kun  Wat 
Tylerin  kapinaliike  jo  oli  suonut  sen  hetkisen  maistaa  vapauden  suloutta. 
Maassa  mellastaa  mahtava  aatelisto,  jonka  käsissä  eivät  kuninkaatkaan  paljo 
paina,  varsinkin  jos  nämä,  kuten  usein  tapahtuu,  tylyllä  ja  itsekkäällä  halli- 
tuksella suututtavat  ihmisiä.     Siitäpä  usein  syttyy  vallanperimys-sotia. 

Rikhard  II  (1377 — 1399)  oli,  peläten  orpanaansa  Henrik  Boling- 
brokea,  ajanut  hänet  maanpakoon,  mutta  luvannut  hänelle,  että  hän  isänsä, 
Lancasterin  herttuan  kuoltua,  saisi  periä  tämän  tilukset.  Herttua  kuoli, 
mutta  kuningas  korjasi  vastoin  lupaustaan  tilukset  kruunun  haltuun.  Henrik 
hankki  kostoa;  ja  kun  Rikhard  soti  Irlannissa,  palasi  Henrik  Englantiin, 
keräsi  sotajoukon  ja  vangitsi  kuninkaan,  joka  pakotettiin  luopumaan  kruu- 
nusta. Henrik  IV  tuli  kuninkaaksi,  mutta  anastettu  kruunu  kävi  hänellekin 
raskaaksi  alituisten  kapinain  tähden. 

Draamamme  käsittelee  sitä  aikaa,  jolloin  syttyi  vaarallisin  kapina, 
Percy  »Hotspurin»  nostama.  Percy  oli  alkuaan  Henrikin  ystävä.  Hänen 
palveluksessaan  hän  on  verisessä  tappelussa  voittanut  Douglas  kreivin  Skot- 
lannissa, mutta  kuninkaan  iloa  voiton  sanomasta  katkeroittaa  tieto,  että 
Percy  pitää  omanaan  taistelussa  ottamansa  vangit  saadakseen  lunnaat  niistä. 
Hän  lupaa  kuitenkin  luovuttaa  vangit  kuningaalle  sillä  ehdolla,  että  tämä 
lunastaisi  vapaaksi  hänen  ystävänsä  Mortimerin,  joka  retkellä  walesilaista 
sissipääUikköä  GIeudoweria  vastaan  on  joutunut  tämän  vangiksi.  Mutta 
kuningas,  joka  pelkää  ja  vihaa  Mortimeria,  syystä  että  Rikhard  eläissään 
oli  tämän  määrännyt  vailanperijäkseen,  ei  tahdo  kuullakkaan  tämmöisestä 
ehdosta  puhuttavan.  Mortimer  on  muka  kavaltaja,  joka  tahallaan  antoi 
appensa  Glendowerin  voittaa.  Hotspur  taas  kuullessaan  parasta  ystäväänsä 
ja  lankoansa  kavaltajaksi  soimattavan,  raivostuu  ja  sanoutuu  irti  kuningasta 
tottelemasta.  Hän  onnistuu  saamaan  puolelleen  muitakin  ylimyksiä,  joita 
suututtaa  kuninkaan  itsenäinen  esiintymistapa  heitä  vastaan,  jotka  juuri  oli' 
vat  hänet  valtaan  kohottaneet.  Percyn  sanat  sattuivat  kylläkin  kuuleviin 
korviin : 

»Hyi,  Däinkö  pitää  nykypolven  kuulla 
Ja  aikakirjain  haastaa  jälkeisille, 
Ett^  teidän  arvoisenne  mahtimiehet 
Vääryyden  toimiin  myivät  itsensä,  — 
Niinkuin  te,  jumaF  armahtakoon,  teitte,  — 
Survaisten  Richardin,  tuon  jalon  ruusun, 
Ja  sijaan  pannen  koison  Bolingbroken? 
Pitääkö  kuulla  vielä  häpeämpää: 
Ett^  ivan,  potkun  palkaks  saitte  siltä, 
Jonk'  edestä  tään  pilkan  kärsitte?» 

Percy  keksii  kapinan  tuuman,  hänen  tulinen  intonsa  sytyttää  muutkin 
intoon.  Viekas  VVorcesterin  kreivi  ottaa  huolekseen  käytölliset  puuhat, 
keinojen  ja  varain  hankkimisen.  Hänen  neuvostaan  saadaan  Douglaskin 
liittoon  yhtymään,  kun  sotavangit  palautetaan  hänelle  lunnahitta.  Samoin 
hän  kapinallisten  puolelle  saa  vedetyksi  Yorkin  arkkipiispan,  jolla  on  van- 
haa vihaa  Henrik  kuningasta  vastaan,  ja  Mortimerin.  Näin  Hotspurin  tuli- 
nen toimitarmo  ja  ääretön  rohkeus  sekä  W:n  kylmä  järkevyys  täydentävät 
toisiaan,  ja  kohta  nousee  kuningasta  vastaan  myrsky  joka  uhkaa  hänelle 
perikatoa.  Ja  milläs  hän  myrskyn  torjuu?  Pimeältä  näyttää  hänen  toi- 
vonsa, kun  ei  hänen  pojastaankaan,  Henrik  prinssistä  näy  apua  olevan, 
tämä  kun  isänsä  suureksi  suruksi  viettää  aikansa  hurjissa  irstailuissa  Falstafiin 
y.  m.  velikultien  kanssa.  Mutta  hänen  aikansa  ei  ollut  vielä  tullut.  Vasta 
hädän  hetkellä  hän  oli  näyttävä,  että  hän 

«jäljitteli  aurinkoa, 
jok^  inhan  saastahisen  pilven  saltii 
sen  kauneutta  kaihtaa  maailmalta». 

Historia  tietää,  miten  kuningas  yllätti  kapinoitsijat,  ennenkuin  he 
ehtivät  kaikki  voimansa  koota  ja  Shrewsburyn  verinen  päivä  (1403)  pirs- 
tasi heidän  niin  suurin  toivein  aljetut  hankkeensa.  Tappotantereella  makasi 
nuori  Percy  Henrik  prinsin  kaatamana.  Ja  Henrikin  valtaistuin  seisoi 
taas  vankkana,  varsinkin  sitten  kun  hän  kohta  perästä  kukisti  kaikki  muut- 
kin vihollisensa  (josta  kertoo  näytelmän  jälkimäinen,  vielä  suomentamatta 
oleva  osa). 

Tämä  on  pääpiirteissään  näytelmän  historiallinen  kantataru,  jonka 
pohjalla  tapaukset  kehittjrvät  vilkkaasti  ja  pontevasti.  Kuten  ainakin  Sha- 
kespearcssa,  vetää  kuitenkin  luonteiden  kuvaus  päähuomion  puoleensa. 
Nuo  ruhtinaat,  ylimykset,  soturit,  viinurit,  naiset  y.  m.  kaikkine  puuhineen 
ja  taisteloineen  ovat  tosi-ihmisiä,  ei  matalan  jokapäiväisyyden  jäljennöksiä, 
vaan  aito  runoilijaneron  lapsia,  joiden  povessa  kaikki  tunteet  elävät  ja  into- 
himot   tyrskivät,   joiden    työt  ja  toimet,  jopa  onnenvaiheetkin  tuon  sisälli- 

sen  elämän  mukaan  muodostuvat.  Tämä  rikas  yksilöis-elo  luo  lihaa  ja 
verta  historian  luurangoille  ja  virittää  meissä  sukulaisrakkautta  noihin  outoi- 
hin muukalaisiin.  Siinä  luonteenkuvailussa  piilee  aarteita  niin  syvällä,  ettei 
niitä  kerran  lukemalla  ehdi  hahmaista  haltuunsa»  vaan  alati  löytää  siitä 
uusia  kultajyviä,  uusia  neron  välähdyksiä. 

Tarkasti  on  muotoonsa  veistetty  Percy  Hotspur,  tuo  tuima  »Tuli- 
kannus»,  joka  paraiten  viihtyy  vaaran  uhassa  ja  voipi  pahoin,  jos  kuulee 
toisten  urotöitä  kiiteltävän.  Pelättyä  Glendoweria  ärsyttelee  hän  mitä 
ilkeimmästi  ainoastaan  saadakseen  uhmata  hänen  kiukkuansa,  vaikkapa  sen- 
kin vaaran  uhalla,  että  menettää  tämän  liittolaisensa  arvokkaan  avun.  Miten 
hänen  uhkarohkeutensa  vei  hänet  surmaan,  mainittiin  jo.  Kuningas  Hen- 
rik ei  ensiltään  miellytä  meitä,  kun  ehtimiseen  muistutetaan  meitä,  miten 
hän  vilpillä,  vehkeillä  ja  väkivallalla  oli  kiivennyt  vallan  kukkuloille;  mutta 
sinne  kerran  päästyään  osottaa  hän  kunnioitettavassa  määrässä  älyä  ja  jär- 
kevyyttä hallitustoimissa.  Hänen  poikansa  Henrik  on  rohkeasti  piirretty 
tosi-Shakespearelaiseen  malliin.  Runoilija  antaa  hänen  elämästään  Fal- 
staffin  y.  m.  seurassa  kuvauksen  niin  karkean,  että  ainoastaan  se  hieno  iva, 
millä  prinssi  alati  kumppaneitaan  kohtelee,  estää  meitä  inhoamasta  häntä 
tavallisena  kapakkasankarina.  Ja  lopuksi  hän  astuu  esiin,  omain  sanainsa 
mukaan,  kirkkaana  kuin  aurinko  saastapilvien  takaa,  saaden  täyden  mielty- 
myksemme.  Entäs  vihdoin  Falstaff  itse,  jonka  ruman  ilmiön  runoilija  on 
valaissut  iloisen  humorinsa  säteillä,  niin  että  renttujen  perikuva  hänkin  on 
ikimainioksi  ihantunut  —  siitä  emme  tahdo  puhuakkaan.  Hänen  esiintymi- 
sensä ja  yleensä  irstailujen  laaja  ala  näytelmässämme  on  elävänä  ajan- 
kuvauksena arvokas;  lisäksi  se  vastakohdallaan  on  lievittämässä  kappaleen 
muutoin  liian  jyrkkää  totisuutta. 

Onnitella  sopii  kirjallisuuttamme,  johon  taas  on  liitetty  tämmöinen 
mestariteos,  lähteneenä  suomentajan  kädestä,  jossa  omaperäinen  runonlahja 
ja  tarkka  kielitaito  ovat  sopusointuun  yhtyneet.  Harvoin  arvostelija  hyvällä 
tahdollakaan  löytää  tästä  käännöksestä  varsinaisen  muistutuksen  sijaa.  Suo- 
mentaja on  vanhastaan  niin  hyvästi  perehtynyt  Shakespeareensa,  että  hän 
tietää  mitä  kaikkea  tämä  suomentajalta  vaatii,  eikä  tuo  omituisen  realisti- 
nen ja  samalla  syvämielinen,  rohkeita  kuvia  uhkuva  ja  äärettömässä  sana- 
rikkaudessaan  kuitenkin  pontevan  lyhyt,  ajatuksen  ytimeen  täsmälleen  iskevä 
kieli  saata  häntä  pulaan.  Vertaillessamme  suomennosta  alkukieleen  olemme 
ihmeeksemme  nähneet,  kuinka  hellävaraisesti  suomentaja  säilyttää  alkuteok- 
sen ajatukset  ja  kuvat  vienoimpiin  vivahduksiin  asti,  kääntämättä  siltä  kos- 
kaan orjallisesti  tai  kankeasti.  Siinä  Shakespeare  itse  puhuu  puhdasta  suo- 
mea, sujuvaa,  runollista,  liikakoruja  kartellen.  Jos  lukijaa  kuitenkin  toisi- 
naan kohtaa  joku  hämärämpi  lause,  on  syy  siihen  itse  sisällyksessä,  joka 
oikeastaan  vaatisi  koko  joukon  runsaammin  historiallisia  tietoja,  kuin  mitä 
nuo  niukat  selitykset  kirjan  loppulehdellä  antavat.    Varmaan  tavalliset  luki- 

jat  olisivat  olleet  kiitolliset  lyhyestä,  sivun  parin  pituisesta  alkulauseesta, 
joka  selittäisi  näytelmän  historiallista  perustaa.  Sentähden  emme  tässä 
ilmoituksessamme  malttaneet  olla  jotakin  sen  suuntaista  laatimatta. 

Parilla  esimerkillä  tahdomme  osottaa  suomentajan  näppäryyttä  kään- 
tää alkuteoksen  sanapiloja:  s.  35  »Sillä  kimolla  ma  voittoon  kimmon» 
=  »that  roan  shal)  be  my  throne».  S.  51  »en  lipeällä  kielellä,  vaan 
kipeällä  mielellä»;    vrt.  »not  in  words,  but  in  woes».   — 

Mutta  ettei  arvostelumme  olisi  pelkkää  kehumista,  mainitkaamme 
myös  muutamia  pikku  muistutuksia,  mihin  olemme  aihetta  havainneet:  — 
S.  6  »mitä  vihast^  ilmaista  nyt  saatan»:  oikeammin  kai  vihalf\  —  s.  33 
»tolvana»  lack-brain  ;  eikö  pikemmin  lahopää?  —  s.  58  »sylimä«  on  kai 
olematon  sana,  ja  syliämä  oikea  muoto;  —  s.  68  »alensihe,  haitaks' 
arvollensa,  nulikkain  ivaa  irjumaan»  kuuluu  alkukielellä:  »gave  his  coun- 
tenancc  —  —  to  laugh  at  gibbing  boys».  Eikö  siis  oikeammin:  —  ivan 
irjuttavaksi?  Vrt:  »gab  sein  Ansehn  —  —  Schalksnarren  zu  belachen» 
(Th.  Miigge);  —  S.  71  »Tuo  satatuhat  kapinoivaa  surmaa«  on  vähän  epä- 
selvä lause;  se  paranisi  ehkä  hiukan,  jos  olisi  tappaa,  Vrt.  »A  hundred 
thousand  rebels  die  in  this».  —  S.  84  »tietämättömälle  hirmun  näyttää», 
mutta  fear,  Furcht  on  pelon.  —  Ehkäpä  etsimällä  löytäisi  vielä  joitakuita 
muitakin  tämmöisiä  pieniä  epähuomion  niukahtamia,  mutta  mitäs  niistä! 
Runomitta  on  yleensä  sujuvaa  ja  virheetöntä;  olisipa  sentään  vähän  niu- 
kemmalti  sopinut  käyttää  lyhyitä  tavuita  runopolven  nousussa. 

Toivokaamme  näytelmän  jälkiosan  pikaista  ilmestymistä! 

K.  F. 


Z.  Topelius^  Välskärin  kertomuksia.   Suomentanut  Juhani  Aho.  Porvoossa  1895—97. 
Verner  Söderström.     Tähän  asti  30  3-arkkista  vihkoa. 

Välskärin  kertomuksilla  ei  ole  vain  aikansa  arvo.  Niin  kauan  kuin 
nuorisoamme  elähdyttää  historiamme  sankarimuistot  ja  isiemme  jalot  ihan- 
teet: isänmaanrakkaus  ja  taistelu  totuuden  puolesta,  niin  kauan  ovat 
nämä  kertomukset  sotaisen  suuruutemme  ajoilta  löytävät  hartaita  ja  kiitolli- 
sia lukijoita. 

Siksipä,  kun  tämä  kirja  oli  uudelleen  suomenkielelle  käännettävä,  oli 
se  toivo  yleinen,  että  sen  ulkoisen  asun  tuli  vastata  sen  sisällistä  arvoa. 
Käännöstyö  uskottiin  etevän  kielitaiteilijamme  Juhani  Ahon  käsiin,  ja  toi- 
vottiin, että  hän  jos  kukaan  oli  tässä  työssä  onnistuva. 

Yleisvaikutus  tästä  käännöksestä  on,  sanottakoon  se  suoraan:  se 
todistaa    taitavaa    kättä   ja  hyvää  kielentuntijaa,  mutta  paikoittain  myöskin 

huolellisuuden  ja  tarkkuudeu  puutetta.  Kieli  on  yleensä  sujuvaa,  sointuvaa 
sekä  suomalaista  ja  juokseepa  se  paikoittain  kuin  se  olisi  alkuperäistä 
tekstiä^  mutta  ei  siitä  kuitenkaan  myöskään  puutu  muistutuksen  aihetta. 

Jos  ensiksi  kiinnitämme  huomiomme  käännöksen  aineelliseen  puoleen, 
niin  on  sanottava,  että  harvoin  on  suurempia  virheitä  tehty.  Semmoisia 
kuitenkin  on.  Esitetään  tavallaan  historiallinen  uutuus,  kun  (s.  n)  kerro- 
taan Kustaa  IV  Aadolfin  holhojahallituksen  aikana  kuuluksi  tulleen  neiti 
Rudensköldin  mestatun.  Ruotsalaisen  tekstin  sanat  kuuluvat:  »vid  fröken 
Rudenskölds  schavottering». 

Pienempiä  virheitä  löytyy  sitä  vastoin  kosommalta.  Useissa  paikoin 
ci  käännös  täydelleen  vastaa  alkuperäistä  tekstiä.  Niin  kertoo  kääntäjä 
Bandrin  liiviläisineen  ja  Hepburnin  skottilaisineen  seisseen  Breitenfeldin 
tappelussa  toisella  sivulla,  vaikka  alkuperäisessä  tekstissä  sanotaan:  pä 
andra  Unien.  Lätzenin  tappelun  seurauksista  puhuessaan  kertoo  tekijä: 
De  (kejserlige)  hade  föirlorat  alit  sitt  artilleri,  Pappenheim  —  och  Vallen- 
steins  rykte  säsom  oöfvervinnerlig».  Kääntäjä  suomentaa  lauseen:  »He 
olivat  menettäneet  kaiken  tykistönsä  ja  uskonsa  Pappenheitnin  ja  JVal- 
lensteinin  voittamattomuuteeny* .  Sivulla  136  kerrotaan  Merenkurkun  kari- 
sista vesistä  ja  sanotaan:  »silloin  on  tuho  tullut  sen  laivan,  jonka  perän- 
pitäjä ei  ole  varma  ja  jonka  purjeet  eivät  ole  oikeinpäin  käännetyt  ja 
joka  uskaltaa  lähteä  ahtaaseen  Understenin  väylään».  Alkuperäinen  teksti 
väittää  vallan  toista:  »da  ve  det  fartyg,  som  icke  med  säkert  styre  och 
lätt  brassade  segel  vägar  sig  genom  den  tränga  passagen  vid  Understen 
—  dess  ofärd  är  viss». 

Käännöksessä  tapaa  tuon  tuostakin  kohtia,  joissa  ei  ole  käytetty 
vastaavaa  sanaa.  Vaikka  sitä  ci  olekkaan  varsin  suureksi  virheeksi  luettava, 
jos  ajatus  pysyy  muuttumatta,  on  kääntäjän  velvollisuus  kuitenkin  pysytte- 
leidä  alkuperäisessä  tekstissä  niin  paljon  kuin  suinkin. 

Muutamia  esimerkkejä:  fanatism  =  intohimo,  högafifel  =  keihäs, 
konstsamlare  =  muinaiskalujen  kokooja,  goddagspilt  =  laiska,  regeraente 
=  huoneenhallitus,  fönsterlucka  =  ikkunapieli,  skärseld  =  kadotus,  klack 
(sormuksesta  puhuen)   =  kansi,  invalid   =   vanki. 

Monasti  jätetään  pois  joku  määräys  tai  muutetaan  sana,  vaikkei  siihen 
ole  ollut  mitään  aihetta.  Puvusta,  joka  oli  kuninkaan  yllä  Frankfurtin 
pidoissa,  kertoo  ruotsalainen  teksti:  Konungen  sjelf  bar  en  enkel  ätsitiande 
drägt  af  svart  sammet,  stickad  med  silfver  ...»  Käännös  kuuluu: 
»Kuninkaalla  itsellään  oli  yllään  yksinkertainen  hopealla  kirjailtu  sametti- 
puku ...»  Sivulla  149  kerrotaan  Perttilän  vastanneen  Pentti  Riston- 
pojalle:  Milloin  olet  nähnyt  suomalaisten  pelkäävän?  »Alkuperäinen  lause 
kuuluu:  När  har  du  sett  en  ärlig  finne  rädd?»  Lause:  «Fältskärn  blef 
kallad  tili  Äbo  att  undcrga  colloquium  familiare  ...»  suomennetaan: 
»Välskäri  manuutettiin  Turkuun  tutkittavaksi  .  .  .»  j.  n.  e.  p. 

Nähtävästi  epähuomiosta  on  joskus  jätetty  sanoja  kääDtämättä.  Niin 
jää  mainitsematta,  että  Rustaa  Aadolfia  Naumburgissa  ihailtiin  jumalana. 
Kerrottaessa,  mitä  virsiä  ennen  LUtzenin  tappelun  alkua  laulettiin,  unohde- 
taan yksi:     »Gud  väre  oss  nadig  och  huld». 

Lauseet  ovat  yleensä  sujuvat  ja  hyvin  muodostetut.  Vain  siellä  täällä 
tapaa  jonkun  pienemmän  tyylivirheen.  Niinpä  voisi  lauseista:  »Suru, 
ylpeys  ja  nautittu  olut  tekivät  nekin  tehtävänsä.  Ne  olivat  alipäällikköjensä 
johtamina  keräytyneet  olutkapakkain  ympärille  ...»  helposti  tulla  siihen 
käsitykseen,  että  suru,  ylpeys  j.  n.  e.  p.  olivat  kokoontuneet  ...  (s.  162). 
Lause:  »Kello  kahdentoista  aikaan  keskipäivällä  tuli  hyökkäävällä  puolella 
oleva  Ruotsin  sotaväki  kantomatkan  päähän  keisarillisesta  tykistöstä,  joka 
oli  asetettu  sotorinnan  takana  olevalle  kukkulalle»,  jolla  kuvaus  Breiten- 
feldin  tappelusta  alotetaan,  on  epäselvä.  Ruotsalainen  teksti  kuuluu: 
»Klockan  tolf  vid  middagstiden  kom  den  anfallande  svenska  häreu  i  skott- 
häll  för  de  kejserliges  artilleri,  som  var  uppstäldt  pa  höjden  bakom  deras 
slagordning»  (s.  23).  Lause:  »Rakennustapa  todistaa  puusepän  taidosta 
ja  varallisuudesta,  johon  tulee  lisäksi,  että  pohjalainen  ei  koskaan  rakenna 
niin  suuria  ja  tiheitä  kyliä  kuin  hämäläinen  ja  Turun  seutulainen  ...  ei 
täydelleen  vastaa  ruotsalaista,  joka  kuuluu:  »Det  hela  vittnar  om  träd- 
slöjd  och  välmäga,  hvartill  bidrar,  att  Österbottningen  aldrig  bygger  ...» 
(s.  126). 

Kääntäjän  käyttämistä  lauseopillisista  vapauksista  mainittakoon  että 
hän  pistää  mielellään  konditsionaalin  semmoiseenkin  paikkaan,  missä  ker- 
naammin  soisi  näkevänsä  indikatiivin.  Niinpä  hän  kirjoittaa:  aavisti  kyllä 
ettei  jalo  kuningas  olisi  rankaiseva  (s.  35).  »Eihän  kuitenkaan  tuo  aikansa 
Ajax,  mies  sata-arpinen  saisi  nähdä  voiton  päivän  koittavan»  (s.  104). 
»Rouva  Martta  oli  sitä  mieltä,  että  kuri  olisi  omansa  kesyttämään»  (s.  155). 

Oudolta  näyttää  kirjakielessä  päällä  postpositsioonin  käyttäminen 
yhteyksissä  semmoisissa  kuin:  minä  vannon  tämän  ristin  päällä  .  .  .» 
(s.  58;  ruots.:  »Jag  svär  vid  detta  kors  .  .  .»).  »Kersantti  oli  paikan 
päällä  oppinut  tuon  mehevän  kirouksen  .  .  .»  (s.  148).  »Kun  linnan 
päälliköt  .  .  .  ainoastaan  aika  ajoittain  asuivat  paikan  päällä»  (s.  152). 

Svetisismejä  kääntäjä  on  osannut  yleensä  välttää.  Harvassa  paikassa 
on  hänen  suomalaiseen  korvaansa  tunkenut  vieras  sointu.  Lause:  »Ja  eikö 
alenevan  auringon  terä  ollut  kuin  sellaisen  pyhimyksen  silmäterä,  joka 
autuaallisella  rauhalla  katselee  tämän  maailman  taisteluita!»  (s.  158)  on 
niitä  harvoja.  Ruotsinmukaisuudeksi  on  kuitenkin  katsottava  myös  tuo 
runsas  subjektin  käyttäminen  predikaatin  jäljessä^  kun  lause  alkaa  verbin 
määräyksellä  tai  sivulause  käy  päälauseen  edellä,  esim.:  Mitä  näen  minä? 
(s.  43);  Nyt  antoi  kuningas  käskyn  (s.  55);  Vielä  syksymyöhällä  kii- 
ruhti Kustaa  Adolf  (s.  63);  Kun  Pekka  oli  tottumaton  .  .  .,  pisti 
hän  ...  (s.  244). 

Muutamissa  kohdin  olisi  suomalainen  teksti  saatu  sujuvampaan  muo- 
toon, jos  kääntäjä  olisi  lyhennellyt  tekijän  monastikin  pitkiä  lauseita.  Niinpä 
olisi  lauseesta:  »Voitto  näytti  nyt  ehdottomasti  kallistuvan  talonpoikien 
puolelle,  mutta  silloin  syttyi  taas  tappelu  uuteen  tuleen,  kun  portinvartijat, 
joista  suurin  osa  oli  kiivauksissaan  juossut  valleille,  työnnettiin  rivakalla 
ryntäyksellä  takaisin  ja  vapautetut  sotamiehet  juoksivat  toveriensa  apuun», 
helpolla  saanut  vaikka  kolme  sujuvaa  lausetta. 

Yhtä  suurella  tyytyväisyydellä  kuin  moni  tilaa  ja  varmaankin  on  luke- 
nut teoksen  kansilehdeltä  ilmoituksen,  joka  lupaa  koristaa  kirjan  muun 
muassa  Albert  Edelfeltin  piirtämillä  kuvilla,  yhtä  suurella  pettymyk- 
sellä hän  varmaan  on  huomannut,  että  tähän  saakka  ilmestyneet  vihkot 
eivät  tarjoa  ainoatakaan  mainitun  taiteilijan  piirtämää  kuvaa  aina  kahdek- 
sannesta vihkosta  lähtien.  Seitsemässä  ensimäisessä  on  niitä  tosin  muuta- 
mia —  kaikkiaan  yhdeksän  —  siellä  täällä  Carl  Larssonin  piirtämien  jou- 
kossa, mutta  koska  erotus  kuvien  välillä  on  sangen  suuri,  olisi  odottanut, 
että  kustantaja  olisi  paremmin  täyttänyt  lupauksensa. 

Noudattamalla  suurempaa  huolellisuutta  käännöstyössä  ja  korrehtuurin 
luvussa  olisi  käännöksestä  voinut  tulla  erinomainen,  sillä  kykyä  ja  tottu- 
musta ei  ole  puuttunut.  Kuitenkin  on  käännöksellä  tämmöisenäänkin  suuri 
arvo,  vaikkei  se  täydellisesti  vastannekaan  niihin  toiveihin,  jotka  siihen  lii- 
tettiin. 

U.  T.  S. 


Maila  Talvio.  Nähtyä  ja  tunnettua,  kertoelmia  ja  kuvauksia.    Porvoossa  1896,  Wer- 
ner Söderström.     230  s.  12:o.    Hinta  2:  75. 

Yllämainitulla  kirjallansa  on  Maila  Talvio  tuonut  lisän  nuoreen  no- 
vellikirjallisuuteemme.  Jos  kohta  tässä  kokoelmassa  onkin  muutamia  vä- 
hemmänarvoisia  kuvauksia,  on  toisissa  kertoelmissa  ja  tuokiokuvissa  kui- 
tenkin niin  paljon  eteviä  puolia,  että  syystä  saattaa  pitää  Maila  Talviota 
huomattavana  ja  lupaavana  alottelijana.  Emme  voi  kuitenkaan  olla  mai- 
nitsematta niitä  vaikeuksia,  joita  tämä  ala  tarjoo.  Sille  antautuvan  kirjaili- 
jan tulee  nimittäin  väsymättä  pysyä  valppaana  psykoloogiseen  havaintoon, 
sekä  harrastaa  tekniikkansa  vaurastumista.  Yleisö  myöskin  on  muodosta- 
nut itselleen  vaativan  kritiikin,  sillä  se  on  tottunut  tarkastamaan  Juhani 
Ahon  taidokkaasta  siveltimestä  lähteneitä,  usein  mestarillisia,  tuokiokuvia. 
Täten  emme  suinkaan  tahdo  säikyttää  nuorta  kirjailijatarta  pois  tältä  alalta; 
huomautamme  vain  muutamia  kohtia,  joiden  korjaaminen  voi  olla  hänen 
tulevalle  kehitykselleen   hyödyksi. 

Pienemmässä  kertomaksessa  ja  eteokio  taokiokuvassa,  jää  hyvin  pieni 
tila  tapahtumien  kehityksen  esittämiselle.  Juoni  supistuukin  näissä  enim- 
mästi  johonkin  tärkeämpään  tapahtumaan,  jopa  sitnatsiooniin,  tunnelmaku- 
vaan. Koska  maalauksen  kehys  on  pieni,  tulee  siis  itse  aiheen  olla  huo- 
mattavampi, sen  tulee  todella  tarjota  esteettiselle  arvostelulle  viehättävä 
esine. 

Muutamista  kokoelman  kertoelmista  täytyy  myöntää,  ett^eivät  ne  tässä 
kohdin  tyydytä  vaatimuksia.  Huomautamme  esim.  kertomuksia  »Koketti», 
»Ei  vierivä  kivi  ota  sammalta»,  »Helsinkiin». 

Ensiksi  mainitussa  tuntuu  varsin  oudolta  koulupoikien  aiottu  kaksintaistelu 
ja  sen  äkillinen  keskeytys.  Kahdessa  jälkimäisessä  taas  kertomuksen  kes- 
kusta on  vähemmän  arvoinen.  Kuitenkin  voi  niiden  puolustukseksi  mainita, 
että  ne,  kuten  useat  muut  kokoelman  kertomuksista,  luovat  piirteitä  kansan 
elämästä,  vaikk^eivät  mainituissa  kertomuksissa  ilmenevät  piirteet  herätä 
sanottavan  psykoloogista  tai  eetillistä  mielenkiintoa. 

Huomauttaessamme  kirjassa  löytyviä  epäedullisia  puolia,  kosketamme 
myös  kieltä.  Sivulla  6  on  käytetty  sanaa  maali  (ruots.  mal),  joka  aina- 
kin kaunokirjallisuudessa  sopisi  vaihtaa  sen  supisuomalaiseen  synonyymiin. 
Sivulla  9  on  käytetty  väärinsepitetty  muoto  sisältö,  joka  yhä  enemmän 
on  häviämässä  hyvästä  kirjakielestä.  Seuraavia  lauseita  pidämme  kielelli- 
sesti parannettavina.    S.  24:» murtuneella  terveydellä  hän  oläki», 

loogilliselta  kannalta  outo  on  seuraava  sivulla  29  oleva  lause:  »Emäkissa 
istui  vieressä  pesten  kasvojaan,  silloin  tällöin  hellällä  kissanäänellä  nuol- 
lakseen leikkiviä  poikasiaan».  Epäsuomalaiselta  tuntuu  seuraava  sanojen 
yhteys:  »kipsinen  rintakuva  Runebergistä»  (s.  82.)  Svetisismejä  esiintyy 
esim.  lauseissa:  »Aurinko  seisoi  jo  kiinni  meren  pinnassa»,  (s.  189.)  sekä 
»Ympärillä  kuuluu  ääniä  ja  yhtä  ei  voi  eroittaa  toisesta  (s.  200.) 

Jättäen  syrjään  nämät  harvat  ja  pienet  kielelliset  epätasaisuudet 
huomautamme  että  kieli  yleensä  on  sujuvaa  muodoiltaan  ja  sanoiltaan 
rikasta,  ja  osottaa  hyvää  vaikutusta  kansankielestä. 

Mitä  kertomuksien  aatteellisiin  puoliin  tulee,  tekee  moni  niistä  edul- 
lisen vaikutuksen.  Kauniina  piirteinä  on  mainittava  tekijän  lämmin  isän- 
maanrakkaus ja  hänen  hellä  kiintymisensä  luontoon.  Luonnontunnelmien 
kuvaus  on  hänen  paraita  puoliaan.  Se  ei  ole  väsyttävää  maisemien  maa- 
lailemista sanoin,  vaan  se  yhtyy  sopusointuisasti  siihen  tunnelmaan,  joka 
kulloinkin  liikkuu  esiintyvissä  henkilöissä  tai  tekijän  omassa  povessa.  Se 
tulee  erittäin  kauniissa  muodossa  esille  kuvauksessa  »Metsälleni»,  joka 
»Aatteensa  uhri»  nimisen  liettualaisen  novellin  rinnalla  on  kokoelman  pa- 
raita. Idyllinen,  luonnon  ihanuutta  ja  elämän-iloa  uhkuva  tunne  värähtelee 
läpi  lyhyen  kuvauksen,  nimeltä  »Onnemme  saari»,  jossa  tekijä  kuitenkin 
tarpeettomasti  kajoo  liian  intiimisiin  yksityiskohtiin. 

Luonnontunnelmien    kuvauksista    puhuessamme    viittaamme    samassa 

siihen,  että  se  paikoittain  voisi  olla  säästävämpi,  maltillisempi  ja  väliin 
harvempipiirteinen.  Tekijä  näet  toisinaan  laatii  kuvansa  liian  värikkääksi, 
ryhmittää  eri  tunnevivahduksia  yhteen  ja  rientää  liian  nopeasti  toisesta  ku- 
vasta toiseen.  Esimerkkinä  tästä  mainitsemme  seuraavan  kuvauksen:  »Yllä 
on  taivaan  katto,  aurinko  vaipuu  ruskoihin,  jotka  kuin  tuli  leimuavat,  metsä 
on  ympärillä  tyynenä  kuin  uimaan  laskeva  neito  ja  kuu  valaisee  sen  takaa. 
Sumu  yhdistää  taivaan  ja  maan  rajan  meren  kaltaiseksi.  Ja  mmä  annan 
mieleni  uida  siinä  meressä,  sukeltaa  puun  latvojen  pehmeisiin  kimppuihin, 
kiikkua,  levätä,  tyyntyä  kuin  nukkuvan  veden  syvässä.»    (Metsälleni,  s.  6.) 

Kansanelämästä  otetut  kuvaukset  osottavat  hyvää  huomiokykyä,  sat- 
tuvien sivupiirteiden  havaitsemista.  Tuon  tuostakin  ilmenee  tekijän  sydä- 
men myötätuntoisuus  kärsiviä,  kovaonnisia  kohtaan.  Kuvaukset,  jotka  kos- 
kevat omaa  elettyä  kokemusta  ilmaisevat  herkkää,  hienoa  naisen  tunne- 
elämää. 

Kysymyksessä  olevan  novellikokoelman  hyvät  puolet,  joihin  olemme 
viitanneet,  ovat  siis  mielestämme  takeina  siitä,  että  Maila  Talvio,  jatkaen 
uutterasti  taiteen  vaivalloista  työtä  sekä  valitsemalla  useampia  arvokkaam- 
pia aiheita,  on  tuottava  kaunokirjallisuuteemme  tervetulleita,  hyviä  lisiä. 

J.  H. 


-«^eSdt*^ 


Ilmoitus 

Ualvojan  lukijoille. 

Valvojan  lukijoille  ilmoitetaan  että  pyyntö  on  annettu  painoylihalli- 
tukseen, että  Valvojan  ulosanto-oikeus  siirrettäisiin  professori  E,  N, 
Setälälle,  joka  jo  tämän  vuoden  alusta,  professori  O.  E.  Tudeerin  sairas- 
tuttua, on  väliaikaisesti  hoitanut  päätoimittajan  tehtäviä. 


Kuinka  laajalti  kelpaa  kansakoulu  oppikoulun 

polvJaksl? 


Koettaessani  hakea  vastausta  tähän  kysymykseen  edellytän  myönne- 
tyksi, että  ainakin  ylemmän  kansakoulun  kaksi  ensimmäistä  vuosiosastoa 
tähän  tarkoitukseen  sopii,  koska  ne  jo  ovat  todellisuudessa  muodostuneet 
tätä  tarkoitusta  likipitäen  vastaaviksi.  Sitä  kysymystä  en  siis  aio  sen 
enempää  kosketella.  En  myöskään  tahdo  ottaa  tässä  harkittavaksi,  voiko 
tällä  hetkellä  olla  toivoa  enemmän  saavuttamisesta  ja  olisiko  syytä  tehdä 
sitä  varten  erityisiä  ponnistuksia.  Pyydän  saada  käsitellä  asiaa  enemmän 
periaatteelliselta  kannalta  ja  kysyä,  onko  ajateltavissa,  että  pitempi  kuin 
nelivuotinen  kansakoulunkurssi  (s.  o.  2  vuotta  alemmassa  ja  2  ylemmässä 
kansakoulussa)  ylimalkain  soveltuu  oppikoulun  pohjaksi,  jos  molemmat  aja- 
tellaan tarkoituksenmukaisesti  järjestetyiksi. 

Onko  tämä  kysymys  yhteiskunnalliselta  vaiko  pedagoogiselta  kannalta 
ratkaistava?  Ymmärtääkseni  ensi  sijassa  yhteiskunnalliselta.  Kysymys  on 
siitä,  mikä  koulujärjestelmä  on  koko  kansalle  paras,  eikä  siitä  miten  muu- 
tamille harvoille  voitaisiin  saada  paras  mahdollinen  koulukasvatus.  Koulu- 
laitos on  koko  kansan  kustantama  ja  sen  on  palveleminen  mahdollisuuden 
mukaan  koko  kansaa.  Sitä  periaatetta  on  aina  noudatettu  ja  noudatettava. 
Jos  esim.  säädettäisiin,  että  luokalla  ei  saa  olla  enempää  kuin  10  oppi- 
lasta, niin  epäilemättä  saataisiin  parempi  opetus  näille  io:lle  kuin  nykyään 
4o:lle,  asiata  puhtaasti  pedagoogiselta  kannalta  arvostellen.  Mutta  sem- 
moista säädöstä  ei  käy  tekeminen,  niin  kauan  kuin  ei  näin  kallista  koulu- 
laitosta voida  kustantaa  kaikille,  jotka  korkeampaa  sivistystä  etsivät.  Tässä 
taloudellisessa  kysymyksessä  yhteiskunnalliset  näkökohdat  siis  voittanut  puh- 
taasti pedagoogiset,  ja  niin  täytyy  käydä  siinäkin,  missä  punnittavat  asian- 

haarat  eivät  olekkaan  puhtaasti  taloudenisia.  Kysymme  siis  ensiksi,  sovit- 
taen tämän  periaatteen  edessämme  olevaan  asiaan,  tuottaisiko  kansakoulun 
ja  oppikoulun  saattaminen  semmoiseen  likempään  yhteyteen,  josta  tässä  on 
puhe,  yhteiskunnallisesti  etua  vai  haittaa. 

Moni  on  pelännyt  ja  pelkää  epäilemättä  vielä  tänä  päivänä  sitä  vaa- 
raa, että  siirtymisen  helpottaminen  kansakoulusta  oppikouhiun  kehoittaisi 
opinuralle  paljon  henkisesti  ja  aineellisesti  heikkoja  oppilaita,  jotka  eivät 
jaksaisi  tällä  uralla  päästä  turvattuun  ja  muille  hyödylliseen  elämänase- 
maan,  vaan  jäisivät  tavalla  tai  toisella  yhteiskunnalle  taakaksi. 

Tätä  vaaraa  on  kuitenkin  epäilemättä  suuressa  määrässä  liioiteltu. 
Norjalainen  komitea,  joka  valmisti  v:n  1896  koululakia,  huomauttaa,  että 
»oppinutta  köyhälistöä»  on  valitettu  enemmän  olevan  Saksassa,  missä  oppi- 
ja kansakoulu  eivät  ainakaan  kaikkialla  ole  likeisessä  yhteydessä,  kuin  esim. 
Sveitsissä,  missä  tämä  järjestys  on  kehittyneempi  kuin  missään  muussa 
eurooppalaisessa  maassa  (Valvoja  1896,  s.  529).  Voisi  myöskin  viitata 
Yhdysvaltain  oloihin,  joissa  oppinutta  köyhälistöä  löytynee  vähemmin  kuin 
missään  muualla.  Siellä  kuitenkin  ovat  oppi-  ja  kansakoulu  olleet  sulautu- 
neena täydellisesti  yhdeksi  kansalaiskouluksi  jo  päälle  kokonaisen  vuosi- 
sadan. Tämä  asianlaita  nähtävästi  riippuu  siitä  itsessään  sangen  yksinker- 
taisesta seikasta,  että  tietoja  ja  taitoa  voi  käyttää  käytännölliselläkin  alalla, 
olkoon  niitä  enemmän  tai  vähemmän.  Kehitys  on  vain  ohjattava  siihen 
suuntaan,  että  eri  asteilta  yleisessä  koulussa  lähtee  riittävä  määrä  käytän- 
nöllisiä elämänuria  tai  valmistuslaitoksia,  jotka  niille  johtavat.  Silloin  luku- 
uralle  lähteneen  ei  tarvitse  kärsiä  haaksirikkoa,  jollei  pääsekkään  tieteellisen 
opin  kukkuloille,  vaan  karttuneet  tiedot  ovat  hänelle  vain  hyvä  valmistus 
esim.  maanviljelyksen,  kaupan,  teollisuuden  ja  alempain  hallintovirkain 
alalla. 

Tätä  n.  s.  oppinutta  köyhälistöä  ei  siis  tarvinne  säikähtää,  eikä 
tietääkseni  muuta  puhtaasti  yhteiskunnallista  vaaraa  ole  kysymystämme 
koskevissa  keskusteluissa  osotcttu.  Sitä  vastoin  on  moni  ollut  taipuvainen 
odottamaan  kansakoulun  asettamisesta  pohjakouluksi  suuriakin  yhteiskun- 
nallisia etuja. 

On  ajateltu  tasa-arvon  ja  veljeyden  aatteen  —  tuon  ylevän  yhteis- 
kunnallisen ihanteemme  —  saavan  suuren  voiton,  jos  eri  säätyjen  lapset 
yhtyisivät  kansakoulussa.  Tätä  näkökohtaa  vastaan  on  kuitenkin  syystä 
huomautettu,    ettei    voi  ajatella  lainsäädäntöä,  joka  pakottaisi  kaikkia  kan- 

salaisia  panemaan  lapsensa  kansakouluun.  Jos  varakkaat  yksityiset  tahtovat 
kustantaa  lapsilleen  erityisiä  yksityiskouluja,  ei  sitä  suinkaan  voida  kieltää, 
ja  luultavaa  on  että  tämmöisiä  yksityiskouluja  todellisuudessa  tuleekin  ole- 
maan, ellei  katsantotapa  kodeissa  muutu.  Kotien  katsantotapaa  ei  taas 
lainvoimalla  saa  muutetuksi.  Koko  asia  —  niin  suotava  kuin  se  olisikin 
—  on  lainsäädännön  alan  ulkopuolella. 

Enemmän  pontta  on  sillä  huomautuksella,  ettei  kansa  ole  velvollinen 
kustantamaan  kahdenlaisia  kouluja,  joissa  luetaan  melkein  samat  oppimää- 
rät, -^  kansakoulua  ja  ylempäin  koulujen  alaluokkia.  Se  ei  tietysti  olisi 
mikään  vähäinen  säästö,  jos  yhden  tai  pari  luokkaa  voisi  poistaa  kaikista 
monista  oppikouluista;  mutta  säästö  ei  ehkä  sentään  olisi  niin  suuri,  että 
mitään  olennollisia  muutoksia,  jos  ne  olisivat  pedagoogisesti  arveluttavia, 
kannattaisi  sen  nojalle  tehdä. 

Mutta  on  mielestäni  olemassa  semmoisiakin  yhteiskunnallisia  näkö- 
kohtia, joiden  tärkeys  on  siksi  suuri,  että  puolestani  olisin  valmis,  jos 
niin  vaadittaisiin,  tyytymään  pedagoogisesti  vähemmänkin  täydelliseen  jär- 
jestelmään likemmäu  yhteyden  aikaansaamiseksi  oppi-  ja  kansakoulun 
välillä.  Tarkoitan  sitä  yhteiskunnallisen  yhteistunteen  vahvistumista,  mikä 
varmaankin  olisi  seuraus  vilkkaasta  kiertokulusta  yhteiskunnaUisessa  ruu- 
miissa. Kun  yhtämittaa  siirtyisi  uusia  aineksia  syvistä  riveistä  vaikutus- 
voimaiseen  asemaan  (ja  miks*ei  päinvastoinkin  n.  s.  säätyluokasta  vähem- 
minkin  huomattuihin  asemiin  aina  kunkin  kyvyn  ja  taipumuksen  mukaan), 
niin  vastustaisi  tämä  semmoisten  etuoikeutettujen  piirien  syntymistä,  joissa 
valta  ja  vaikutus  enimmäkseen  säilyisi  ja  periytyisi  polvesta  polveen.  Täm- 
möiset piirit  näet  helposti  vieraantuvat  kansasta  ja  sen  katsantotavasta  ja 
rupeavat  ajamaan  omia  luokkaetujaan.  Se  on  aina  vaarallista,  ja  etenkin 
vaarallista  pienelle  kansalle  semmoisessa  asemassa  kuin  on  meidän.  Tältä 
näkökannalta  käypi  kansakoulun  ja  oppikoulun  saattaminen  toisiansa  likelle 
tärkeäksi  kansalliseksi  kysymykseksi,  joka  on  nykyisestä  kielikysymyksestä 
kokonaan  riippumaton.  Sillä  myöskin  siellä,  missä  kielellinen  yhteys  on 
olemassa,  voipi  periytyä  erilaisuus  sivistysoloissa  ja  katsantotavassa,  joka 
on  omiansa  laajentamaan  juopaa  kansan  eri  kerroksien  välillä.  Esimerk- 
kejä siitä  ei  suinkaan  puutu  yksikielisissä  kansoissa.  Jokainen  toimenpide, 
jonka  tarkoitus  on  sivistysteitä  aukaisemalla  ja  helpottamalla  vähentää 
tämmöistä  kansallisen  yhteistunteen  heikontumista,  ansaitsee  siis  mitä  suu- 
rinta huomiota  jo  periaatteelliselta  kannalta. 

Sitä  paitsi  od  asiaa  ehdottomasti  katsottava  yleisen  sivistystarpeen 
kaoDalta.  Jos  uskomme,  että  sivistys  ja  tieto  od  hyvää,  niin  meidän  täy- 
tyy pitää  suotavana,  että  se  leviää  niin  laajalle  kuin  mahdollista  ja  että 
sitä  kaikkialla  saavutetaan.  Jokainen  rahtunenkin  tosi-sivistystä,  jonka  kuka 
tahansa  kansan  jäsenistä  itsellensä  hankkii,  on  voitto  koko  kansalle.  Ja 
kuta  suuremman  määrän  sitä  kansa  kokonaisuudessaan  omistaa,  sekä  laa- 
juuden eitä  syvyyden  suuntaan  mitaten,  sitä  parempi  siUe.  Tämä  on  kai- 
ken oikean  koulupolitiikan  ensimäincn  ohje,  ja  sen  mukainen  on  myöskin 
pyrkimys  likentää  kansakoulu  ja  oppikoulu  toisiinsa,  niin  että  toinen  toista 
jatkaa,  ettei  mikään  estä  eikä  vaikeuta  siirtymistä  toisesta  toiseen.  Siten 
muodostuu  silta,  joka  vicpi  jokaisesta  kyläkoulusta  yliopiston  oppisaleihin 
saakka  katkeamatta  ja  on  auki  jokaiselle  kansan  lapselle.  Se  on  koulu- 
ihanne,  johon  nykyajan  sivistyskansat  näyttävät  rupeavan  pyrkimään  ja  johon 
mielestäni,  niinkuin  jo  viittasin,  kannattaisi  pyrkiä  sittenkin,  vaikka  tämä 
ihanne  ci  olisi  toteutettavissa  ilman  uhrauksia,  puhtaasti  pedagoogiselta 
kannalta  katsoen. 

Mutta  onko  varmaa,  että  pedagoogisia  uhrauksia  vaadittaisiin? 

Kärsisiköhän  siitä  ensiksikin  kansakoulu?  Niin  on  arveltu,  ja  on  eten- 
kin pelätty,  että  kansakoulu  kadottaisi  itsenäisen  tarkoitusperänsä  ja  muut- 
tuisi oppikoulun  valmistusasteeksi,  saisi  sen  orjallisen  leiman,  minkä  täm- 
möinen palveleva  asema  on  omiansa  tuottamaan.  Tähän  on  kyllä  vas- 
tattu, että  kansakoulua  ei  saisi  muuttaa,  että  sen  tulee  kehittyä  oman  itse- 
näisen tarkoitusperänsä  mukaisesti  ja  että  oppikoulun  tulisi  tyytyä  tähän 
pohjaan  semmoisena  kuin  se  on.  Mutta  tähän  vastaukseen  ei  ole  tyydytty. 
On  arveltu,  että  kaikesta  huolimatta  pyrkimys  saada  oppikoulun  puolelta 
tunnustusta  vaikuttaisi  kansakoulun  opettajiin  niin,  että  he  laiminlöisivät 
muut  oppilaansa  sekä  ne  opetusaineet,  joita  ei  oppikoulu  vaadi. 

Tämä  liaitta,  jota  ohimenoon  sanoen  tuskin  vielä  todellisuudessa 
lienee  meikäläisissä  oloissa  huomattukaan,  vaikka  suuret  joukot  nytkin  jo 
ovat  siirtyneet  kansakoulusta  lyseihin  ja  tyttökouluihin,  ei  näytä  missään 
tapauksessa  voittamattomalta.  Säädettäköön  esim.,  että  kansakoulun  oppi- 
laan, joka  pyrkii  oppikouluun,  on  näytettävä  täydellinen  päästötodistus, 
joka  osottaa  että  hänen  tietonsa  eivät  ole  ainoastaan  välttäviä,  vaan  tyy- 
dyttäviä taikkapa  vaikka  kiitettäviä  keskiarvoltaan.  Sen  jälkeen  voitaisiin 
mielestäni  menetellä,  niinkuin  edellä  mainittu  norjalainen  komitea  ehdotti, 
ja   jättää    p.1äsytutkinto    sikseen,    kun    vain    määrättäisiin,    että  oppikoulun 

opettajakunta  saisi  jonkun  ajan,  esim.  6  viikon  päästä  sulkea  pois  no  oppi- 
laat, jotka  eivät  kykenisi  seuraaniaan  opetusta.  Täten  saataisiin  vastaan- 
otto riippumaan  enemmän  kypsyydestä  kuin  tilaisuutta  varten  päähän  tao- 
tusta tietomäärästä. 

Näin  ei  luullakseni  kansakoulu  mitään  kärsisi.  Mutta  toiselta  puo- 
len se  saisi  koko  kansan  varsinaisena  perustavana  kouluna  enemmän  huo- 
lenpitoa osakseen. 

Paljon  haittaa  on  likentämisestä  pelätty  syntyvän  myöskin  oppikou- 
lulle. Sanotaan,  että  korkeampi  rakennus,  semmoinen  kuin  oppikoulun, 
kaipaa  laajempaa  perustusta  kuin  kansakoulu,  jonka  tähden  kansa-  ja  oppi- 
kouluopetus  ei  voi  alkaa  samalla  tapaa.  Tämä  vertaus,  jota  niin  paljon 
on  käytetty,  perustuu  mielestäni  vähemmin  oikeaan  käsitykseen  koko  ope- 
tustyön luonnosta  ja  tarkoituksesta.  Opetuksen  tehtävä  ci  ole  mekaaninen 
rakennustyö,  joka  on  loppunut  ja  jää  semmoisekseen,  niin  pian  kuin  raken- 
taja ottaa  siitä  kätensä  pois.  Se  on  orgaanista  työtä,  jonka  tarkoitus  on 
herättää  sivistyshalua  ja  sivistystarvetta,  joka  ei  koskaan  lakkaa,  vaan 
karttuu  ja  kehittyy  pitkin  ikää  ja  elämää.  Tämmöinen  työ  on  pikemmin 
verrattava  kasvin  kasvattamiseen  ja  hoitamiseen.  Mutta  kasvi,  vaikkapa 
suurikin,  ei  lähde  laajalta  asemalta,  vaan  pienestä  siemenestä.  Niin  on 
oleva  laita  tiedonkin  puun. 

Mutta  jättäkäämme  vertaus.  Kansakoulun  tarkoitus  on  perehdyttää 
kotimaahan,  sen  uskoon,  kieleen,  historiaan,  maantietoon  ja  luontoon;  oppi- 
koulun tehtävä  on  sitten  laajentaa  näköpiiriä  muihin  sivistysmaihin,  -kieliin 
ja  -kansoihin.  Eikö  siis  oppikoulu  tarvitse  kansakoulua  pohjakseen?  Voiko 
se  olla  sen  antamaa  sivistystä  vailla?  Vai  tahtooko  se  menetellä  toisessa 
järjestyksessä,  tutustuttaa  oppilaansa  ensin  vieraihin  maihin  ja  kansoihin  ja 
sitten  vasta  kotoisiin  oloihin?  Vai  luullaanko  ehkä,  että  kotimainen  sivis- 
tyspiiri  ei  anna  hyödyllistä  opetusainesta  pitemmäksi  aikaa  kuin  neljäksi 
cnsimäiseksi  kouluvuodeksi,  joiden  kuluessa  ensin  on  opittava  lukemaan  ja 
kirjoittamaan?  Kaikkiin  näihin  kysymyksiin  sopii  odottaa  vastausta  niiltä, 
jotka  pitävät  kansakoulua  mahdottomana  käytettäväksi  oppikoulun  pohjana. 

Ehkä  saamme  kuitenkin  sen  vastauksen,  että  kansakoulun  opetus  ei 
sekään  voi  rajoittua  yksinomaan  kotimaata  ja  omaa  kansaa  koskevaan  tieto- 
piiriin, vaan  että  siinäkin  täytyy  pyrkiä  jonkunlaisiin  yleiskatsauksiin,  vaikkapa 
kuinkakin  niukkoihin,  jotka  käsittelevät  yleistä  kehitystä  ja  tunnetuimpia 
ilmiöitä    esim.    historian  ja    maantiedon  alalla,  vieläpä  luonnontiedossakin. 

Ja  kun  Däin  od,  sanotaan,  tekee  kansakoulun  lyhyt  oppiaika  välttämättö- 
mäksi, että  asioita  käsitellään  vähemmin  perusteellisella  ja  pedagoogisella 
tavalla,  että  annetaan  enimmäkseen  valmiita  tietoja  ja  tutkimustuloksia 
muistiin  pantaviksi  käytöllistä  elämää  varten.  Näin  tulee  kansakoulu  autta- 
mattomasti jonkunlaiseksi  hätävarakouluksi  niitä  varten,  jotka  eivät  voi  oppi- 
aikaansa  pitentää  yli  i3:nncn  tai  i4:nnen  vuoden.  Ja  tämmöisenä  se  ci 
kelpaa  oppikoulun  pohjaksi,  jossa  samat  asiat  ovat  paljon  laveammasti, 
perusteellisemmasti  ja  enemmän  pedagoogisesti  (s.  o.  oppilaiden  itsenäisen 
työn  avulla)  opetettavat.  Koko  opetus,  minkä  kansakoulu  antaa  ainakin 
ylemmillä  asteillaan,  olisi  senvuoksi  annettava  uudestaan  oppikoulussa. 

Jos  tämä  katsantotapa  on  oikea,  niin  lakattakoon  syystä  harrastamasta 
kansakoulun  asettamista  yleiseksi  pohjakouluksi.  Mutta  ennenkuin  se  teh- 
dään, on  kuitenkin  todistettava,  että  tämmöiset  epäpedagoogisesti  päähän 
taotut,  mitä  kuivimmiksi  puserretut  muistotiedot  laajoilta  aloilta  ovat  13- 
ja  14- vuotiaalle  lapselle  hyödyllisemmät  kuin  psykoloogisten  ja  pcdagoo- 
gisten  periaatteiden  mukainen  opetus  enemmän  rajoitetulla  alalla,  opetus, 
jossa  aineen  paljous  ei  tee  mahdottomaksi  lapsen  itsenäisen  huomio-  ja 
ajatuskyvyn  kehittämistä  itsenäisellä  työllä  eikä  harrastuksen  herättämistä 
elävillä,  havainnollisilla  kuvauksilla  luonnosta  ja  ihmiselämästä.  Tämän 
kirjoittaja  puolestaan  rohkenee  olla  sitä  mieltä,  että  meidän  aikanamme 
aivan  liiaksi  palvellaan  »yleiskatsausten*  epäjumalaa,  noita  suurimpaan 
mahdolliseen  kuivuuteen  kokoonpuristettuja  »I^eitfaden*eja,  joiden  ainoa 
ansio  on  että  ne  antavat  jonkun  määrän  konventsionaalista  tietoa  kaiken- 
laisesta, mitä  ilman  sivistynyt  ihminen,  vaikkapa  vain  kansakoulun  läpikäynyt, 
muka  ci  voi  säädyllisesti  olla.  Muuten  ne  ovat  pedagoogisesti  arvottomia 
ja  haitallisia,  ja  alkaisi  olla  aika  syrjäyttää  ne  muualtakin  kuin  kansakoulusta, 
missä  niitä  vielä  sen  ulkopuolella  on. 

Jos  tämä  havaitaan  oikeaksi  ja  kansakoulun  opetusala  rajoitetaan  pää- 
asiallisesti siihen,  mikä  isänmaata  koskee,  eivät  kansakoulun  oppimäärät 
panne  esteitä  sen  tekemiselle  korkeamman  opetuksen  pohjaksi.  Ja  samalla 
pelastuu  kansakoulu  siitä  arvottomasta  kohtalosta,  johon  se  nyt  on  joutunut 
tai  ainakin  joutumaisillaan  »hätävarakouluna»  yhteiskunnan  vähäosaisia 
varten. 

Tämmöinen  järjestäminen  tosin  tuottaisi  suuria  mullistuksia  oppikou- 
lun nykyisessä  ohjelmassa,  jonka  tähden  onkin  luultavaa,  ettei  se  aivan  lä- 
heisessä   tulevaisuudesta    voine    tulla  toimeen.     Mutta  olisivatkohan  nämä- 

kään  mullistukset  itsessään  ehdottomasti  oppikoulun  haitaksi?  Tärkein 
niistä  epäilemättä  olisi  vieraiden  kielien  siirtyminen  hiukan  myöhempään 
ikäkauteen.  Mutta  kun  pidetään  mielessä,  että  näiden  kielien  opetuksessa 
kouluissamme  teoreettinen  puoli  aina  on  pysyvä  sangen  tärkeänä,  niin  ei 
puheenalainen  siirtyminen  itsessään  suinkaan  merkitsisi  pedagoogista  tap- 
piota. Sillä  onhan  myönnettävä,  että  keskiluokkien  ikä  on  edullisempi 
vieraiden  kielten  oppimiselle  kuin  aliluokkien.  Ainoa  haitallinen  seuraus 
voisi  olla  se,  ettei  niin  monta  vierasta  kieltä  ehdittäisi  opettaa  samaan 
tapaan  kuin  nykyään,  s.  o.  niin  että  pyrittäisiin  kykyyn  käyttää  eikä  vain 
ymmärtää  kieltä.  Kysyä  kuitenkin  sopinee  eikö  meidän  oloissa  ehkä 
riittäisikin  esim.  yhden  vieraan  kielen  perinpohjaisempi  opetus  ja  toisten 
sivistyskielten  käsitteleminen  siihen  tapaan,  että  kirjan  ymmärtäminen  olisi 
pääasiallinen,  jopa  ainoakin  tarkoitusperä.  Mutta  jollei  opetusta  yhtä  mo- 
nessa vieraassa  kielessä  kuin  nykyjään  tälläkään  muodostuksella  voida  pitää 
mahdollisena,  niin  tehtäköön  sitten  se  uhraus,  minkä  asia  vaatii :  jätettäköön 
joku  viidestä  kielestämme  kokonaan  pois.  Tämä  haitta  on  joka  tapauk- 
sessa vähempi  kuin  se,  minkä  yleisen  koulun  hajanainen  ja  pirstoitettu  tila 
nykyään  tuottaa. 

Näin  ollen  ei  kansakoulun  muuttuminen  oppikoulun  pohjaksi  näyttää 
kohtaavan  mitään  voittamattomia  periaatteellisia  vaikeuksia,  jos  se  tehtäi- 
siinkin siksi  laajemmassa  määrässä  kuin  nykyään.  Sillä  ei  kuitenkaan  vielä 
ole  sanottu,  että  kansakoulu  koko  laajuudessaan  olisi  ehdottomasti  aja- 
teltava kaiken  yleisen  opetuksen  ensimäiseksi  asteeksi.  Ainakin  väliasteena 
vastaiseksi  ja  sinä  tarkoitusperänä,  johon  asiain  ystäväin  sopisi  koettaa 
likinnä  pyrkiä,  saattaisi  kai  tulla  kysymyksenalaiseksi  myöskin  korkeamman 
kansakoulun  3:n  ensimäisen  vuosiosaston  asettaminen  yleiseksi  pohjakou- 
luksi.  Silloin  näet  oppikoulun  tehtävää  varten  jäisi  kokonaista  7  koulu- 
vuotta, jos  koko  kouluaika  ajatellaan  12 -vuotiseksi,  joten  vaadittavat  muu- 
tokset kävisivät  melkoista  vähemmiksi  ja  helpommiksi  panna  toimeen.  Itse 
asiassa  lieneekin  meidän  nykyisissä  oloissa  vaikea  päättää,  tulisiko  vielä 
tästäkin  pyrkiä  edemmäksi  koko  kansakoulun  tekemiseen  pohjakouluksi,  vai 
olisiko  tässä  meidän  nähtävissä  olevaa  tulevaisuutta  varten  jo  kyllin. 
Tämän  kysymyksen  ratkaiseminen  voineekin  vielä  hyvin  jäädä  tulevaisuuden 
huoleksi. 

Mikael  Johnsson. 

siavonmt. 

Piirteitä  Venäjän  kirjallisuuden  historiasta. 


IL 
Ensimäisten  slavofiilien  maailmankatsanto. 

Slavofiilien  oppia  ci  tavata  kokonaisuudessaan  tai  systemaattisesti 
esitettynä,  jollei  ota  lukuun  Danilevskijn  kirjaa  »Venäjä  ja  Europpa». 
Tätä  kirjaa  pitävät  monet  aivan  väärin  slavofiilien  codexina;  se  ei  voi 
sinä  olla  jo  sentähden,  että  Danilevskij  useissa  peruskysymyksissä  on  eri 
mieltä  ensimäisten  slavofiilien  kanssa;  hänen  kirjansa  on  pikemmin  tarkka 
ja  asiallinen  esitys  hänen  omista  ja  muutamien  hänen  oppilastcnsa  mieli- 
piteistä, miesten,  joiden  pääoppina  oli  että  venäläinen  sivistys  oli  seisova 
omalla  pohjalla  ja  jotka  siitä  syystä  ovat  kirjallisuudessa  saaneet  nimen 
»potshvcnniki»  (sanasta  no^Ba  =  maaperä,  pohja).  He  ovat  kuitenkin  lähem- 
pänä vanhoillisia  kuin  vanhoja  slavofiileja. 

Slavofiilisyyden  perustajat  kirjoittivat  hyvin  paljon,  mitä  erilaisimmista 
aineista,  mutta  vielä  enemmän  he  opettivat  ja  levittivät  suullisesti  mieli- 
piteitään. Peruskysymyksissä  he  olivat  yksimieliset,  heillä  oli  yhteinen  pää- 
määrä, nimittäin  se,  että  koettivat  löytää  erityisen  slaavilaisvcnäläisen  sivis- 
tyksen perusedellytykset  ja  näyttää  niiden  eroavaisuuuden  ja  ctevämmyydcn 
länsi-Europan  sivistys- perustukseen  verraten,  ja  koettivat  osottaa  tietä,  jota 
Venäjän  tuli  kulkea,  jos  mieli  edelleen  kehittää  näitä  prinsiippejä  ja  siten 
—  ei  yksin  säilyttää  kansallisuuttansa  —  vaan  myös  uudistaa  maailmaa. 
Edemmäksi  prinsiippien  etsimistä  ja  tien  viittaamista  eivät  ensimäiset  sla- 
vofiilit menneet,  eivätkä  kenties  voineet  mennä;  aatteidensa  edemmäksi 
kehittämistä  he  pitivät  seuraavien  sukupolvien  asiana.  Kirejevskij  esim. 
piti  uudet  periaatteet  filosofiassa  tarpeellisina  ja  sanoi  näiden  periaatteiden 
löytyvän  kreikkalaisvenäläisen  kirkon  isien  teoksissa,  mutta  hän  ei  luonut 
mitään  valmista,  sopusointuista  filosoofista  järjestelmää.  K.  Aksakov  näytti 
monta  omituisuutta  olevan  Venäjän  yhteiskunnallisessa  ja  valtiollisessa  elä- 
mässä. »Hänen  kirjoituksissaan»,  sanoo  historioitsija  Kostomarov,  »esiintyy 
selvä  katsantotapa,  joka  on  oleva  johtavana  lankana  menneisyyttämme  tut- 
kittaessa».    Mutta  sama  Kostomarov  tunnustaa,  ettei  Aksakov  ole  jättänyt 

jälkeensä  historiallisia  kuvauksia  eikä  laajempia  tutkimuksia,  yhtävähän  kuin 
huolelliseen  lähdetutkimukseen  perustuvia  kirjoituksia. 

Riippuiko  tämä  vajanaisuus  perusajatusten  epäselvyydestä  vai  tieteellisten 
ainesten  puutteesta  —  se  on  toinen  kysymys,  johon  emme  aio  koskea. 
Olemme  vain  tahtoneet  näyttää,  että  ensimäiset  slavofiilit  eivät  ole  luoneet 
mitään  sopusointuista,  kaikin  puolin  valmista  oppia;  mutta  he  ovat  luoneet 
erityisen  maailmankatsannon.  Tämän  maailmankatsannon  pääpirteisiin  tutus- 
tutamme lukijaa  tässä  luvussa  mikäli  Idrjoituksemme  rajapiirit  sen  myOntävät. 

Slavofiilien  oppijärjestelmällä  on  ensinkin  se  omituisuus,  että  sen 
perustus  on  teolooginen.  Uskonnolliset  kysymykset  saivat  heidän  silmbsään 
yleismailmallisen  merkityksen.  Slavofiilien  filosoofiset  aatteet,  heidän  eetilli- 
set  ja  yhteiskunnalliset  ihanteensa  yhtyivät  läheisesti  heidän  uskonnollisiin 
mielipiteisiinsä.  »Filosofian  suunta»,  sanoo  Kirejevskij,  »riippuu  meidän 
käsityksestämmc  Pyhästä  Kolminaisuudesta»  •  .  •  *)  »Vallitsevan  filosofian 
luonne»,  sanoo  hän  toisessa  paikassa,  »riippuu  vallitsevan  uskonnon  luon- 
teesta. Siinä  missä  se  ei  johdu  suorastaan  uskonnosta,  missä  se  on  tämän 
kanssa  ristiriidassakin,  siinä  se  kuitenkin  syntyy  siitä  järjen  omituisesta 
tilasta,  minkä  järjelle  on  antanut  uskon  omituinen  luonne».  **)  Uskonnossa 
piilee  korkein  totuus,  nimittäin  kreikkalais  venäläisessä  uskonnossa;  katolisuus 
ja  protestanttisuus  ovat  turmelleet  kristinopin  sillä,  että  ovat  perustuksiinsa 
päästäneet  ratsionalismin  periaatteet;  ero  näiden  uskonto-oppien  ja  kreik- 
kalaisvenäläisen  uskon  välillä  ei  ole  ainoastaan  dogmeissa  eikä  yhdessä  tai 
toisessa  kirkon  järjestystä  tai  ulkonaisia  menoja  koskevassa  yksityisseikassa, 
vaan  itse  olemuksessa;  kreikkalaisvenäläinen  uskonto  on  samassa  suhteessa 
muihin  kristittyihin  uskontoihin  kuin  totuus  on  valheeseen.  Jolleivät  länsi- 
curoppalaisten  kansojen  uskonnot  ole  tosiuskontoja,  niin  koko  niiden  sivis- 
tyskin, koska  se  perustuu  vääriin  periaatteisiin,  ehdottomasti  on  perikatoon 
tuomittu.  Länsi-Europpa  tajuaa  tämän,  se  on  jo  tullut  kehityksensä  huipulle 
eikä  se  voi  mennä  kauemmas.  »Vielä  äskettäin  luultiin»,  kirjoittaa  Kirc- 
jevskij,  »että  koko  eroavaisuus  länsieuroppalaisen  ja  venäläisen  valistuksen 
välillä  ei  ollut  sivistyksen  laadussa,  vaan  määrässä.  Mutta  sen  jälkeen  sekä 
länsieuroppalaisessa  että  venäläisessä  sivistyksessä  on  tapahtunut  muutos. 
Europpalainen  sivistys   on  saavuttanut  sen  kehityksen  täydellisyyden,  missä 

•)  Kirejevskijn  elämäkerta,  hänen  teostensa  I  osassa. 
*♦)  Teosten  2  osa,  siv,  284. 

sen  omituiDen  perustus  on  ilmestynyt  silnninnähtävän  selvällä  tavalla.  Tä- 
män kehityksen  tuloksena  on  ollut  yleinen  tyytymättömyyden  tunne.  Totta 
on  että  tieteet  kukoistivat,  että  ulkomainen  elämä  oli  hyvin  järjestynyt, 
mutta  itse  elämä  oli  merkitystä  vailla.  Järkiperäinen  tarkastelu  on  näyttä- 
nyt  kelpaamattomiksi  kaikki  ne  kaavat,  joille  europpalainen  sivistys  on  raken- 
nettu. Abstraktinen  järki  on  tullut  tajuamaan  rajoitetun  yksipuolisuutensa, 
se  on  tullut  vakaumukseen  siitä,  että  korkeimmat  totuudet  ovat  sen  dialekti- 
sen kehityksen  ulkopuolella.  Tämän  europpalaisen  sivistyksen  tuloksen 
ovat  ilmilausuneet  länsi-Enropan  etevimmät  ajattelijat.  Nyt  länsi- Europpa 
ei  voi  muuta  kuin,  joko  olla  välinpitämätön  kaikesta,  mikä  on  aistillisia 
harrastuksia  ylempänä,  joka  on  luonnotonta,  tai  —  omistaa  itselleen  uuden 
prinsiipin,  joka  on  säilynyt  muilla  kansoilla,  joilla  sitä  ennen  ci  ole  ollut 
historiallista  merkitystä».*)  Näillä  muilla  kansoilla  Kircjevskij  tarkoitti 
oikeauskoista  slaavilaista  maailmaa.  Europan  senaikainen  tila  oli  hänen 
mielestään  Rooman  tilan  kaltainen  kristinopin  ilmestymisen  aikaan.  Silloin, 
samoin  kuin  nytkin,  olivat  sivistyksen  perusprinsiipit,  uskonto,  tiede,  siveys, 
joutuneet  rappiolle,  elämä  oli  menettänyt  sisällisen  merkityksensä,  kristin- 
oppi henki  elämää  raihnaaseen  niumiseen,  mutta  se  turmeltui  pian  itse 
kreikkalaisroomalaisen  sivistyksen  jäännösten  s.  o.  ratsionalismin  kautta; 
tunkeutuen  yhä  syvemmälle  Europan  kansojen  henkiseen  rakentcesen  saattoi 
ratsionalismi  viimein  siihen  ristiriitaisuuteen  uskon  ja  järjen  välillä,  josta 
ainoa  pääsö  on  —  kääntyminen  kreikkalaisvenäläiseen  uskoon,  joka  on  säi- 
lyttänyt alkuperäisen  kristinopin  täydessä  puhtaudessaan. 

Mutta  kuinka  tulivat  slavofiilit  tähän  omituiseen  johtopäätökseen? 
Uskonnollisuus,  isänmaallinen  puolueellisuus,  perintötapojen  kunnioitus  selit- 
tävät paljon  heidän  ajatustavassaan,  mutta  eivät  ne  selitä  kaikkea;  nämä 
persoonalliset  ominaisuudet  antoivat  heille  määrätyn  predispositsioonin, 
ohjasivat  heidän  ajatuksensa  määrättyyn  ja,  lisätkäämme  se  omasta  puoles- 
tamme, ohjasivat  väärään  suuntaan,  mutta  lähtökohtana  oli  heillä  oikeu- 
tettu  tyytymättömyys  heidän  aikaisensa  filosofian  metafyysilliseen  suuntaan. 

Pääasiallinen  puute  saksalaisessa  idealistisessa  filosofiassa,  jonka  Kant 
oli  luonut  ja  Hegel  täydentänyt,  oli  slavofiilien  mielestä  se,  että  se,  ollen 
ymmärryksen  filosofia,  piti  itseään  koko  järjen  filosofiana.   Slavofiilit  väitti- 


*)  Kircjevskij  ,0  xapaRTepi  npocB-lnieBiji  EBponH*  (Europan  sivistyksen  luon- 
teesta). 

vät  että  tämän  suunnan  filosoofien  spekulatiivinen  ajatteleminen  oli  samal- 
laista  abstraktista  järkeilemistä  kuin  heidän  edeltäjäinsäkin,  Aristoteleesta 
asti.  Me  emme  huoli  tässä  mainita  millä  tavalla  he  todistelivat  tätä  väi- 
tettään, kirjoituksemme  ahtaat  rajat  eivät  salli  meidän  antautua  slavofiilisen 
opin  metafyysillisen  puolen  yksityisseikkoihin;  me  kosketamme  tätä  vain 
sen  verran  kuin  on  tarpeen  ensimäisten  slavofiilien  yhteiskunnallisten  ja  polii- 
tillisten  ihanteiden  selittämiseksi. 

Filosofia,  jonka  aseena  on  muodollinen  ymmärrys,  ci  voi  käsittää 
totuutta  kokonaisuudessaan,  se  ymmärtää  lain,  vaan  ei  elämää,  missä  laki 
toteutuu,  se  käsittää  kaavoja,  vaan  ei  itse  reaalista  olemista.  Homjakov 
esittää  ymmärrystiedon  karakteriseeraamiseksi  seuraavan  esimerkin:  sokea 
voi  oppia  optiikkaa,  hän  käsittää  sen  ilmiöt,  ymmärtää  sen  lait,  kenties  hän 
rikastuttaa  sitä  uusiUa  johtopäätöksilläkin,  eikä  hän  saavuta  tätä  välittömällä 
tutustumisella  aineeseen,  mikä  hänelle  on  fyysillisesti  mahdotonta,  vaan 
vertaamalla  valoilmiöitä  muihin,  hänen  välittömälle  kokemukselleen  saavu- 
tettaviin ilmiöihin,  esim.  ääneen.  Kysyttäneen:  tunteeko  hän  siis  valon? 
Ei,  hänellä  ci  ole  siitä  vähintäkään  käsitystä,  hän  tuntee  ainoastaan  sen 
lait  ja  nekin  hän  on  oppinut  näkevältä,  on  oppinut  ne  sen  vuoksi,  että  ne 
ovat  analoogisia  kuulon  lakien  kanssa.  Johtakamme  Homjakovin  vertausta 
edemmäs.  Oppimaton  talonpoika  tietää  mikä  valo  on,  hänellä  on  täysin 
selvä  käsitys  väreistä,  mutta  hän  ei  tunne  optiikkaa  s.  o.  valoilmiöiden 
lakeja,  siis  hänen  tietonsa  on  yksipuolinen  samoin  kuin  oppineen  sokeankin; 
jälkimäisen  tieto  on  tulos  ymmärryksentoiminnasta  ja  perustuu  mielteisiin, 
edellisen  on  välittömän  tunteen  tulos  ja  perustuu  aistimuksiin.  Täydellinen 
tieto  saavutetaan  jos  yhdistetään  ymmärystieto  niin  sanottuun  välittömään 
tietoon.  Semmoinen  yhdistys  muodostaa  koko  järjen  tai  »näkevän  järjen», 
kuten  slavofiilien  oli  tapa  sanoa.  Tätä  tarkoitti  Kirejevskij  sanoessaan: 
»Se  joka  ei  ole  käsittänyt  ajatusta  tunteen  kautta,  se  ci  vielä  ole  käsittä- 
nyt sitä  täydellisesti,  samoin  kuin  ei  sekään,  joka  sen  on  käsittänyt  aino- 
astaan tunteella».*) 

Välitön  tieto  korkeimmalla  kehitysasteellaan  johtaa  Jumalan  olemassa- 
olon tunnustamiseen.  Elävän  jumalallisen  ja  inhimillisen  persoonallisuuden 
keskinäisen  suhteen  tajuaminen  on  uskon  perustuksena,  eli,  oikeammin 
sanottuna,    usko    on  juuri    tuo    välitön  tajuaminen.  **)     Tästä  seuraa  että 

*)  Kirejevskijn  Elämäkerta  siv.  100. 
**)  Kirejevskijn  Elämäkerta.  II  osa.  s.  336. 

usko  ja  ymmärrys,  koska  ovat  saman  ihmishengen  eri  aloja,  eivät  kiellä, 
vaan  päinvastoin  täydentävät  toinen  toistaan.  »Usko»,  sanoo  Homjakov,  «on 
ihmisen  tajuntaan  joutuneen  jumalallisen  ilmestyksen  seuraus  s.  o.  ilmestyk- 
sen^ joka  OD  semmoiseksi  tunnustettu».  *)  Mutta,  jotta  järki  tunnustaisi 
jumalallisen  ilmestyksen,  vaaditaan,  että  se  on  »uskovainen»,  että  se  »kohoaa 
sopusointuun  uskon  kanssa».  Semmoinen  on  kreikkalaisvenäläiscn  uskovai- 
sen ajatustapa.  Filosofia,  joka  perustuu  näihin  edellytyksiin,  on  ikäänkuin 
välittäjä  tieteen  ja  uskon  välillä.  Tästä  seuraa,  että  kreikkalaisvcnäläinen 
uskonto  ci  voi  vainota  tiedettä  sen  johtopäätösten  tähden.  Jos  on  ollut 
surkeita  esimerkkejä  tästä,  niin  ne  ovat  johtuneet  joko  siitä,  että  kreikka- 
laisvenäläisen  kirkon  oppia  on  väärin  käsitetty,  tai  ulkomaisesta  vaikutuk- 
sesta. Kreikkalaisvenäläisen  uskonopin  ei  tarvitse  vainota  tiedettä,  koska 
sillä  kirkko  on  luotettavana  tukena.  Oikeauskoisvenäläisen  käsityksen  mu- 
kaan kirkko  on  uskovaisten  yhteys  kaikilta  ajoilta  ja  kaikista  kansoista  Kris- 
tuksen päämiehyyden  ja  Pyhän  Hengen  johdannon  alla.  Kirkko,  käsitettynä 
tällä  tavalla,  on  erehtymätön,  se  säilyttää  jumalallisen  ilmestyksen  kaikessa 
sen  puhtaudessa.  Ei  mikään  valta,  ei  mikään  yksityinen  henkilö,  oli  hän 
kuinka  nerokas  ja  oppinut  tahansa,  saa  muuttaa  ainoatakaan  oikeauskoisen 
kirkon  dogmia  tai  väittää  omaa  persoonallista  ajatustaan  jumalalliseksi 
opiksi,  sanalla  sanoen,  ei  saa  rahtuakaan  muuttaa  kirkon  oppia.  Uskon 
kysymyksiä  harkittakoon  koko  kirkkokunnassa  vallitsevan  yksimielisen 
suostumuksen  perustuksella,  eikä  minkään  muun.  Yleiset  kirkolliskokoukset 
olivat  juuri  ilmiöitä  tästä  koko  kirkon  yksimielisestä  suostumuksesta  ja 
sentähden  niiden  päätökset  pidetään  erehtymättöminä.  Toisin  sanoin:  ereh- 
tymättöminä pidetään  ainoastaan  koko  kirkon,  vaan  ci  sen  yksityisten  jäsen- 
ten mielipiteitä.  Tämä  ybtyyden  periaate  ei  kuitenkaan  tee  mahdottomaksi 
kreikkalaisvenäläisen  kirkon  toista  periaatetta,  nim.  vapauden  periaatetta. 
Olemme  jo  sanoneet,  että  slavofiilit  pitivät  uskonnon  ja  vapaan  tutkimuk- 
sen yhteen  soveltuvina.  »Vapaa  tutkimus«,  sanoo  Homjakov,  «minkälaiseksi 
sen  käsittääkin,  on  uskon  ainoa  perustus».  **)  Sen  ci  tule  ainoastaan  koskea 
Jumalan  ilmoittamia  totuuksia,  jotka  ovat  ihmisen  ymmärrystä  ylempänä, 
vaan  sen  pitää  koettaa  sovittaa  ne  käytännölliseen  elämään  niin  säännöl- 
lisesti ja  täydellisesti  kuin  mahdollista.    Juuri  samalla  tavalla  oikcauskoinen 


*)  Homjakovin  teokset  II  osa,  siv.  56. 
**)  Homjakovin  teokset,  II  osa  siv.  50. 

kirkko  ei  vaadi  yhtyyttä  ulkonaisissa  menoissa  tai  kirkollisen  järjestyksen 
yksityiskohdissa,  jotka  riippuvat  paikallisista  olosuhteista  y.  m.  Yhdistävänä 
renkaana  yhtyyden  ja  vapauden  välillä  on  kristillisen  rakkauden  voima. 
Kirkko  on,  slavofiilien  käsityksen  mukaan  yhtyyden  ja  vapauden  yhtyminen 
rakkaudessa.  Näin  määritteli  ihanteellista  kirkkoa  jo  mainittu  Homjakov; 
hänen  oppilaansa  Samarin  lukeekin  hänen  pääansiokseen  sen,  »että  hän 
antoi  kirkon  aatteelle  loogillisen  määrittelyn».  *) 

Roomalaiskatolinen  kirkko  teki  muutamia  mielivaltaisia  muutoksia  kir- 
kon dogmeihin,  mikä  aikaansai  kirkkojen  eroamisen  toisistaan.  Nämä  muu- 
tokset perustuivat  yksinomaan  muutamien  teoloogien  loogillisiin  johtopää- 
töksiin; hyväksymällä  ne,  roomalainen  kirkko  osotti,  että  se  pitää  syllogismin 
jumalallista  ilmestystä  korkeampana;  se  menetteli  ratsionalismin  periaatteiden 
mukaan  ja  näytti,  ettei  se  ensinkään  ymmärtänyt  kristinopin  henkeä.  Tä- 
män ymmärtämättömyyden  seuraukset  näyttäytyivät  pian  ja  veivät  viimein 
roomalaiskatolisen  kirkon  rappio-  ja  lahoamistilaan. 

Ensiksi  rikkoutui  yhtyyden  periaate,  jota  ilman  kirkon  olemassaolo 
on  mahdoton.  Katolisuus  myönsi  tämän,  mutta  samalla  sille  oli  mahdo- 
ton omistaa  kreikkalaisvenäläisen  kirkon  käsitystä  yhtyydestä,  joka  perustui 
rakkaudesta  johtuvaan  sopusointuun.  Tämä  mahdottomuus  tuli  siitä  että 
roomalaiskatolinen  kirkko  oli  kasvatettu  roomalaisissa  käsityksissä,  joissa 
ulkonainen  muodollinen  järkeileminen  vallitsi  sisäisen  totuuden  vahingoksi. 
»Roomalaisen  maailman  juriidinen  luonne  ei  voinut  käsittää  keskinäisen 
rakkauden  lakia,  sille  olivat  yhtyys  ja  vapaus  vastakkaisia  voimia;  näistä 
kahdesta  periaatteesta  se  tietysti  asetti  yhtyyden  vapautta  korkeammalle  ja 
sen  hyväksi  se  uhrasi  vapauden».  **)  Katolisuus  käsitti  yhtyyden  auktori- 
teetiksi ja  teki  paavin  kirkon  pääksi.  Oppi  paavin  erehtymättömyydestä  seurasi 
ehdottomasti  hänen  asemastaan  kirkossa.  Yhtyys,  käsitettynä  ehdottomaksi 
alistumiseksi  hierarkian  auktoriteetin  alle,  johti  vapaan  tutkimuksen  vainoon 
despotismiin,  inkvisitsiooniin  y.  m.  Uskonpuhdistus  oli  luonnollinen  protesti 
tätä  sortotilaa  vastaan.  Katolisessa  kirkossa  oli  ilmoitettujen  totuuksien 
vapaa  tutkiminen  sallittu  ainoastaan  hierarkialle.  Protestanttisuus  antoi  tämän 
oikeuden  kaikille;  muodollisen  logiikan  kannalta  ei  tätä  vastaan  voi  mitään 
sanoa.     Jos    vapaa  tutkimus  voi  olla  muutamien  oikeutena,  niin  miksei  se 


*)  Homjakovin  teosten   Ksipuheesta. 
♦*)  Homjakov,  1  osa  siv.  148. 

voisi  olla  kaikkien?  Auktoriteetin  sijalle  protestanttisuus  on  pannut  vapaan 
tutkimuksen.  Siinä  ei  vielä  ole  mitään  kristilliselle  käsitteille  vastaista. 
Mutta  protestanttisuuden  erehdys  oli,  että  se  vapaaseen  tutkimukseen  toi 
epäilemisen  metoodin,  jota  ei  voi  sovittaa  Jumalan  ilmoitettujen  totuuksien 
tutkimiseen,  koska  ne  ovat  ihmisjärkeä  ylempänä.  Epäilys  johti  ilmestyk- 
sen ja  siis  yleensä  uskonnon  kieltämiseen.  Jos  asia  todellisuudessa  ei  kui- 
tenkaan vielä  ole  mennyt  niin  pitkälle,  niin  siihen  on  syynä  traditsioonin 
voima,  mahdottomuus  olla  ilman  uskontoa  ja  ulkonainen  tukeminen  eli, 
toisin  sanoin,  semmoiset  seikat,  jotka  eivät  johdu  itse  protestanttisuuden 
olemuksesta,  vaan  sen  epätäydellisestä  kehityksestä. 

Venäjän  kansa,  joka  on  säilyttänyt  tosikristillisen  käsityksen  kirkosta 
ja  tosikristillisen  ajatustavan,  on  myös  luonut  valtion,  joka  perustuu  kris- 
tillisen rakkauden  ja  oikeuden  periaatteihin.  Slavofiilien  valtiollinen  ideaali 
on  menneisyydessä,  sen  vuoksi  on  välttämätön  ensin  luoda  silmäys  heidän 
historialliseen  teoriaansa. 

Pääerotus  europpalaisen  ja  slaavilaisvenäläisen  yhteiskuntajärjestyksen 
välillä  on  siinä,  että  edellinen  ei  ole  voinut  sovittaa  vapaata  persoonalli- 
suuden harrastusta  valtiollisen  yhtyysvaatimuksen  kanssa.  Siellä  on  yhä 
kestänyt  taistelua  persoonallisuuden  ja  valtiovallan  välillä  —  epätasaista 
taistelua,  jossa  milloin  toinen,  milloin  toinen  puoli  on  ollut  voitolla. 
» Länsi- Europpa»,  sanoo  K.  Aksakov,  »on  siirtynyt  orjuuden  tilasta  kapinan- 
tilaan  ja  luulee  kapinaa  vapaudeksi,  kerskailee  siitä  ja  pitää  Venäjää  orjuu- 
den maana.  Venäjä  taas  säilyttää  oman  tunnustamansa  vallan,  säilyttää 
sen  omasta  vapaasta  tahdostaan  ja  sentähden  se  pitää  kapinoitsijata  ainoas- 
taan orjana  uudessa  muodossa,  joka  samalla  tavalla  kumartuu  uuden,  kapi- 
nan epäjumalan,  kuin  vanhankin,  vallan  epäjumalan  eteen,  sillä  kapinoida 
voipi  ainoastaan  orja,  vapaa  mies  ci  tee  kapinaac*) 

Venäjällä  ei  ole  voinut  olla  sellaista  ristiriitaa  yksilöllisten  harras- 
tusten ja  valtion  tarkoitusten  välillä  sentähden,  että  Venäjän  yhteiskunta- 
järjestys perustuu  »kuntayhteisyyden»  (i>o6mHHa»)  periaatteeseen.  Tällä 
sanalla  slavofiilit  tarkoittivat  psykoloogisessa  merkityksessä  kykyä  luopua  per- 
soonallisesta egoismistaan  yhteisen  onnen  hyväksi.  »Kunta  (kuntayhteisyys) 
on  liitto  semmoisten  ihmisten  välillä,  jotka  ovat  luopuneet  egoismistaan».^*) 


*)  K.  Aksakovin  teokset,  11  osa,  siv.  292. 
**)  K.    Aksakovin   teokset,    I  osa,  kirjoitus  »Venäjän  historian  perusaatteista", 
siv.  8  ja  9. 

Slavofiilit  eroittivat  »kunta»  eli  »kuntayhteisyys»  (o6mHHa)  käsitteen  «asso- 
siatsioonin«  käsitteestä.  Edellinen  on  etupäässä  siveellinen  liitto,  jälkimäi- 
sellä on  pääasiallisesti  hyöty  tarkoitusperänään.  Ruvetessaan  assosiatsioo- 
niin  ihminen  ennen  kaikkea  pitää  silmällä  omien,  persoonallisten  etujen 
tyydyttämistä,  kunnassa  taas  hän  etupäässä  pyrkii  saattamaan  omat  etunsa 
sopusointuun  yhteishyvän  kanssa.  Mutta  sen  ohessa  kunta  ei  kuitenkaan 
vaadi  persoonallisuuden  täydellistä  tukahduttamista,  se  vaatii  vaan,  että 
se  «vapaaehtoisesti  ja  itsetietoisesti  kieltäytyy  täysivaltaisuudesta*.  *)  Tä- 
män tähden  venäläinen  kunta  ei  tunne  »enemmistö» -periaatetta.  Slaavi- 
laisen kunnan  neuvottelujen  tarkoituksena  on  yleinen  yksimielisyys  rakkau- 
dessa; kunnan  päätökset  pidetään  pätevinä  silloin,  kuin  ne  on  tehty  yksi- 
mielisesti. Ainoastaan  siten,  että  pidetään  silmällä  yksimielisyyttä,  voi 
kunnassa  säilyä  persoonallisuus,  joka  ei  tottele  muuta,  kuin  omaa  sisällistä 
kutsumustaan,  mikä  pakoittaa  sen  vapaaehtoisesti  kieltäytymään  omista 
eduistaan  kaikkien  onnen  hyväksi.  »Enemmistön»  periaate  on  väkivaUan 
periaate:  ne,  joiden  lukumäärä  on  suurempi,  voittavat  ne,  joita  on  vähem- 
män, »se  on  raaka  voima  hienommassa  muodossa». 

Kunnallishenki  on  Venäjän  kansaan  tullut  sen  kristillisestä  nöyryy- 
destä. Lännen  kansat,  jotka  ovat  kasvatetut  roomalaisten  traditsiooneissa, 
eivät  milloinkaan  ole  voineet  saavuttaa  tätä  nöyryyttä ;  itse  kristinoppi  s.  o. 
sen  ydin  ja  henki  ovat  jääneet  heille  vieraiksi. 

Tämän  kunnallishengen  ulkonaisia  ilmiöitä  ovat  olleet:  maan  yhteis- 
omistus, artellit,  talonpoikaiskunta  («mira),  muinaisvenäläiset  kansakokoukset 
(«vetshe»)  ja  koko  maan  edustajain  kokoukset  («zemskij  sobor»).  K.Aksa- 
kov  on  historiallisissa  teoksissaan  tuonut  esiin  monta,  nykyään  yleisesti 
tunnettua  esimerkkiä,  jotka  osottavat  kuinka  tärkeä  merkitys  kuntayhtei- 
syys-aineksella  oli  muinaisvenäläisessä  elämässä.  Erityisellä  rakkaudella  hän 
puhuu  kieviläisestä  aikakaudesta,  jota  hän,  aivan  oikein,  pitää  Venäjän  histo- 
rian valoisimpana  aikakautena.  Samarin  sanoi  kieviläistä  aikaa  «Venäjän 
historian  ihanaksi  proloogiksi«.  Jokainen  ruhtinaskunta  muodosti  kunnan, 
jossa  kansaa  edusti  vetshe -kokous,  valtiovaltaa  taas  ruhtinaan  persoona. 
Vetshc-kokous  valitsi  ruhtinaan,  se  voi  myös  panna  hänet  pois  viralta,  kar- 
koittaa  ja  kutsua  toisen  sijaan  ja  se  käytti  todella  tätä  valtaansa.  Ruhtinas 
hoiti   asiat  sUloin  kuin  vetshe  ei  ollut  koolla,  mutta  kokoonnuttuaan  se  oli 


*)  J.  Samarinin  teokset,  I  osa,  siv.  64. 

ruhtioasta  ylempi.  Kun  Moskova  viimein  yhdisti  ruhtinaskunnat  yhteen,  ei 
kuntalaitos  kuitenkaan  muuttunut.  Koko  Venäjä  muodosti  laajan  kunnan. 
Samoinkuin  ruhtinas  kutsui  kokoon  vetshen,  kutsui  tsaari  kokoon  zemskij 
soborin,  joka  edusti  koko  Venäjän  maan  ääntä.  Hallinnossa  oli  kansalla 
huomattava  osa;  sen  osottaa  suuri  joukko  vaali  virkoja :  valitut  rikostuoma- 
rit  (ry6Hue  crapocTU)  *),  tselovalnikat  **),  valitut  luottomiehet  oikeuk- 
sissa y.  m. 

K.  Aksakovin  ja  hänen  hengenheimolaistensa  mielestä  Venäjä  siis 
«etupäässä  oli  kuntayhteisyyden  maac  Tämä  on  ensimäinen  omituisuus 
slavofiilien  historiallisessa  teoriassa.  Toinen  omituisuus  on  heidän  väit- 
teensä, että  muka  Venäjän  kansa  jyrkästi  on  erottanut  «kansa»  käsitteen 
«valta«  käsitteestä  eli,  niinkuin  slavofiilit  itse  sanovat  «maa«  käsitteen 
«valtioa  käsitteestä.  Tämä  merkitsee  että  Venäjän  kansa  tieten  ja  vapaa- 
ehtoisesti on  kieltäytynyt  vallasta.  Tämä  ajatus,  niinkuin  eräs  kriitikko  ***) 
oikein  on  huomauttanut,  sotii  sitä  slavofiilien  oppia  vastaan  että  muka  kan- 
sanvalta oli  suuresti  kehittynyt  mninais-venäläisenä  aikana.  Tämä  risti- 
riitaisuus lieventyy  sen  johdosta,  että,  niinkuin  edempänä  saamme  nähdä, 
sama  oppi,  jonka  mukaan  «maa  ja  valtio  ovat  erotetut  toisistaan «,  opettaa 
että  kansa,  vaikka  se  onkin  kieltäytynyt  vallasta,  kuitenkin  on  säilyttänyt 
itselleen  ajatuksen-  ja  omantunnonvapauden.  Aate  erosta  vallan  ja  kansan 
välillä,  jota  historioitsija  Kostomarov,  vaikkei  suinkaan  muuten  ollut  slavo- 
fiilien ihailija,  kuitenkin  piti  « suurena «,  sisältää  seuraavaa: 

Lännen  valtiot  ovat  perustetut  valloituksella  ja  ylläpidetyt  väkipakolla. 
Venäjällä  kansa  on  vapaaehtoisesti  tunnustanut  valtion  ja  sitä  ylläpitää 
molemminpuolinen  luottamus.  Venäjän  kansa  perusti  valtion  välttämättö- 
myyden pakosta,  vaan  ei  se  milloinkaan  ole  pitänyt  valtiota  itsetarkoituk- 
sena. Sen  mielestä  valtio  oli  ainoastaan  keino,  joka  teki  yksilön  täydelli- 
sen siveellisen  kehityksen  mahdolliseksi.  Valta  itsessään  ci  milloinkaan  ole 
viehättänyt    Venäjän    kansaa,    sen    mielestä   vallitsemishalu    oli    ainoastaan 


*)  Näin  nimitettiin  Moskovan  VenSjän  lakikielellä  valituita  tuomareita,  ja  tuo- 
miopiiriä nimitettiin  ryOa. 

**)  Mainitussa  kielessä  nimitettiin  näin  vannotettuja  s.  o.  ristiäsuudelleita 
(utjiOBaTB  suudella)  valittuja  miehiä,  jotka  toimittivat  eri  virkoja.  Tselovalnikoita  oli 
useampia  lajeja:  kunnallis-,  lautamies-,  tulli-  ja  ravintolatselovalnikoita  v.  m. 

***)  Vengerov:  Venäläisten  kirjailijain  kriitillisbiogrnannen  sanakirja  (kirjoitus 
A.  Aksakovista,  siv.  183). 

«himoa  josta  se  ainiaksi  kieltäytyi.  Se  erotti  itsensä  s.  o.  sisällisen  elä- 
mänsä valtiosta,  ja  voidakseen  säilyttää  edellisen  se  kutsui  avukseen  jälki- 
mäisen. 

Tässä  lienee  paikallaan  huomauttaa,  että  K.  Aksakov  vakaumuksel- 
taan oli  täydellinen  valtionvastustaja,  ollen  siis  täydellinen  vastakohta 
Suomen  kansallisuusaatteen  selvittäjälle  J.  V.  Snellmanille.  K.  Aksakovin 
ja  yleensä  kaikkien  slavofiilien  mielestä  valtion  tarkoituksena  ei  ole  olla 
siveellisyyden  opettajana  vaan  »tehdä  omatunto  tarpeettomaksi»  (K.  Ak- 
sakov). Valtio  toimii  ulkonaisten  lakien  avulla,  »jotka  pakottavat  konnan- 
kin  käyttäytymään  rehellisesti,  vähintäkään  parantamatta  hänen  siveellisyyt- 
tään». Se  on  välttämätön  paha,  jota  siedetään  ainoastaan  ihmisen  luon- 
teen heikkouden  ja  epätäydellisyyden  tähden.  Lännessä  muodollisen  lain 
jumaloiminen,  »ulkonaisen  totuuden»  yksinomainen  valta,  on  johtanut  sii- 
hen, että  ihmiset  ovat  unhottaneet  »sisällisen»  totuuden.  Vaikka  Venäjä 
inhimillisen  heikkouden  tähden  on  hyväksynyt  ulkonaisen  lain,  ei  se  kui- 
tenkaan koskaan  ole  pitänyt  sitä  »sisällistä»  lakia  tärkeämpänä.  Se  ci  ole 
unhottanut  että  totisesti  siveellisen  toiminnan  pitää  kehittyä  vapaasti,  sen 
pitää  johtua  sisällisestä  vakaumuksesta  eikä  lain  pelosta. 

Vallan  ja  kansan  erottaminen  toisistaan  on  omituisuus  muinaisvenä- 
läisessä  valtiorakennuksessa  ja  on  sille  yksistään  omituinen.  Valta  kutsut- 
tiin ulkoapäin,  ei  omasta  keskuudesta,  ja  tämä  kutsuminen  tapahtui  vapaa- 
ehtoisesti. Koska  kutsuminen  oli  vapaaehtoinen,  niin  maa  ja  valtio,  »jos 
kohta  eivät  kokonaan  sekaantuneet  toinen  toiseensa»,  kuitenkin  olivat  »lii- 
tossa keskenään* •  Niitä  ei  yhdistänyt  »sota  tai  vihollisuus,  icutcn  muilla 
kansoilla  oli  tapahtunut  valloituksen  johdosta,  vaan  rauha,  joka  johtui  siitä 
että  kutsuminen  tapahtui  vapaaehtoisesti». 

Venäjän  valtiorakennuksen  kehitys  oli  Ivan  Aksakovin  mielestä  seu- 
raava: »Historia  ei  tuo  esiin  toista  tämmöistä  esimerkkiä  itsetietoisesta, 
vapaasta  ja  vapaaehtoisesta  valtioprinsiipin  muodostumisesta:  se  on  yksin- 
omaan Venäjälle  omituinen.  Tämä  kansan  itsetietoinen  suhde  valtaan  käy 
sitten  läpi  koko  historiamme  aina  nykyaikaan  asti;  Venäjän  kansan  uskolli- 
suus ja  tottelevaisuus  tsaaria  kohtaan  ei  riipu  mistään  taikauskoisesta,  so- 
keasta tai  orjallisesta  tunteesta,  vaan  itsetietoisesta,  sydämen  pohjasta  tun- 
nustetusta periaatteesta  .  .  .  Mutta  palatkaamme  esi-isiemme  suurtyöhön.  *) 


*)  Tarkoittaa  varjaagien  kutsumista. 

Heimo  oli  noussut  heimoa  vastaan,  suku  sukua  vastaan;  tehtiin  luultavasti 
yrityksiä  liittoihin  heimokuntien  välillä,  mutta  no  eivät  näy  menestyneen; 
vapaa,  rauhallinen  elämä  oli  tullut  mahdottomaksi;  ymmärtäväiset  esi- 
isämme  käsittivät,  että  enpuraisuuksien  ja  riitojen  lopettamiseksi  tarvittiin 
välittäjä,  joka  oli  haettava  ulkoapäin  ja  joka  ei  ollut  osallinen  minkään 
puolueen  harrastuksissa,  tarvittiin  valtaa,  ei  semmoista,  joka  korottaisi  yh- 
den heimokunnan  toisen  yli,  vaan  semmoista,  joka  itse  kohoaisi  kaikkien 
yli,  olisi  kaikille  yhtä  vieras  ja  siis  myös  yhtä  paljon  kaikkien  oma,  joka 
ei  olisi  puolueellinen  mitään  heimoa  tai  sukua  kohtaan  .  •  .  Esi-isämme 
eivät  kieltäytyneet  kansallisuudestaan,  vaan  ainoastaan  himosta  hallita  ja 
komentaa  toinen  toistaan,  he  kieltäytyivät  vihamielisyydestä  ja  eripuraisuu- 
desta ja  malttuivat  tottelemaan  yhtä  yhteistä,  ulkoa  kutsuttua  valtaa.  Sa- 
mallaista  kieltäytymistä  hallitsemisen  himosta  ja  vallasta  on  Venäjän  kansa 
varjaagien  ajan  jälkeenkin  osottanut  useita  kertoja,  ja  v.  16x2,  kun  valtio 
rikkui,  asetti  kansa  sen  uudelleen,  meni  hakemaan  itsevaltiasta  tsaaria  Volgan 
toiselta  puolen,  tuki  ja  turvasi  hänen  valtaansa  monta  vuotta  maapäivien 
eli  zemskij  soborien  auktoriteetin  ja  hoidon  kautta  ja  luopui  sitten  täydellä 
luottamuksella,  huolimatta  minkäänlaisista  takeista,  virastaan  —  kuten  Hom- 
jakov  sanoo  —  ja  palasi  entiseen  maaelämäänsä  .  •  .  *)  Mutta  onko  täm- 
möinen yhdistys  vallan  ja  kansan  välillä  mahdollinen  ilman  takeita?  Voihan 
tapahtua  väärinkäytöksiä  molemmin  puolin.  K.  Aksakov  vastaa  tähän  hä- 
nelle omituisella  paatoksella: 

«Takeita  ei  tarvita!  takeet  ovat  jotain  pahaa.  Missä  niitä  tarvitaan, 
siellä  ei  ole  mitään  hyvää;  menköön  ennemmin  hukkaan  semmoinen  elämä, 
jossa  ei  ole  mitään  hyvää,  kuin  että  se  pysyisi  pahan  avulla.  Koko  voima 
on  ihanteessa.  Ja  mitä  merkitsevät  sopimukset  ja  välipuheet,  jollei  ole 
sisällistä  voimaa?  Ei  mikään  välipuhe  voi  pidättää  ihmisiä,  jollei  heillä  ole 
siihen  tahtoa.  Koko  voima  on  siveellisessä  vakaumuksessa.  Tämmöinen 
aarre  on  Venäjällä,  sillä  se  on  aina  uskonut  siihen  eikä  ole  ruvennut 
välipuheisiin».  **) 

Valtiollisuuden  heikko  kehitys  ja  valloittajien  puute  teki,  että  Muinais- 
VenäjäUä  ei  ollut  jyrkkää  kastilaitosta.  Aristokratiaa  ei  ollut,  sillä  bojari- 
arvo    ei    ollut  perinnöllinen.     Virkamiehillä  oli  merkitystä  ainoastaan  niin- 


*)  Sanomalehti  Rusj  1884  N:o  7   „Vastaiis  VI.  Solovjeville" 
**)  K.  Aksnkovin  teokset,  1  osa,  s.  9. 

kauan  kuin  palvelivat,  vaan  erottuaan  virasta  he  tulivat  tavallisiksi  kansan- 
miehiksi.  Oli  kauppiaita,  pappeja,  maanviljelijöitä,  sotilaita,  mutta  nämä 
toimet  olivat  ammattitoimia  eivätkä  niiden  harjoittajat  muodostaneet  suljet- 
tuja säätyjä.  Orjuutta  Venäjä  ei  ymmärtänyt.  Maaorjuus,  «tuo«  —  Aksa- 
kovin  sanojen  mukaan  —  «mieltä  kuohuttava  seikka «,  ilmestyi  myöhemmin 
Venäjän  rappeutumisen  aikakautena.  Muinais-Venäjä  oli  siihen  syytön. 
Demokraattinen  yhteiskuntajärjestys,  tapojen  yksinkertaisuus,  leppeä  ja  nöyrä, 
vallanhimolle  vieras  kansan  luonne,  joka  oli  syventynyt  itseensä,  etsien 
siveellistä  ihannetta,  kaikki  tämä  antoi  Muinais-Venäjälle  omituisen  leiman. 
Venäjän  historia  on  niin  yksinkertainen^  että  se  «voi  saattaa  epätoivoon 
länsieuroppalaisen,  joka  on  tottunut  teaatteritemppuihin.  Venäjän  kansa  ei 
rakasta  keikailemista;  sen  historiassa  emme  voi  huomata  mitään  semmoista 
silmäänpistävää  koreilemista,  joilla  Länsi-Europan  historia  hämmästyttää  ja 
viehättää  meitä;  persoonallisuus  ci  merkitse  paljon  Venäjän  historiassa; 
persoonallisuuden  välttämätön  ominaisuus  on  ylpeys,  vaan  ylpeyttä  kaikessa 
sen  hurmaavassa  kauneudessa  meiltä  puuttuu«.*)  Muinais- Venäjä  ei  tun- 
tenut ylellisyyttä;  se  on  myöhemmin  tullut  lännestä,  venäläinen  ei  milloin- 
kaan ole  kerskaillut  ylellisyydestä,  hän  on  inhonnut  sitä  ja  sydämessään 
pitänyt  sitä  syntinä. 

Mutta  vallitsiko  siis  täydellinen  onnellisuus,  oliko  tämä  siis  uusi 
Arkadia?  K.  Aksakov  oli  liian  viisas  mies  väittääkseen  sitä.  Täydellisyyttä 
tietysti  ei  voi  olla  maan  päällä,  mutta  voi  olla  totuuden  prinsiippejä. 
«Koko  voima  on  siinä,  mitä  ihminen  tunnustaa  laikseen,  prinsiipikseen.» 
Venäläisellä  elämällä  oli  oikeat  pnnsiipit,  niitä  piti  vaan  kehittää  ja  täy- 
dellisentää.     Mutta  valitettavasti  niin  ei  tapahtunut. 

Kuka  se  petti  nämät  prinsiipit,  kuka  tuli  venäläisen  aatteen  kavalta- 
jaksi, oliko  se  maa  vai  valtio  s.  o.  kansa  vai  valta?  Valta  se  oli  pettäjä, 
valta  sen  miehen  persoonassa,  «jonka  suurtyöhön  kirous  on  painanut  lei- 
mansa*. **)  Pietarin  kavallus  ei  ollut  siinä,  että  hän  lainasi  lännestä  «hyvää 
ja  yleisinhimillistä»  —  semmoista  lainaamista  oli  tehty  ennenkin  —  vaan 
siinä,  että  hän  hyvän  ohessa  otti  pahaakin,  yleisinhimillisen  ohessa  kansal- 
listakin, ei  ainoastaan  aineellista,  vaan  itse  «henkeäkina.  Hän  tahtoi  muut- 
taa   koko    venäläisen    elämän.     Sen    lisäksi    tuli    vielä  väkivalta,  joka  teki 


*)  K.  Aksakov:  „ Venäjän  historiasta"  siv.  18,  I  osa  hänen  teoksiaan. 
**)  K.  Aksakovin  runosta  »Pietarille"  (painettu  sanomalehteen  Rusj  v.  1881). 

Pietarin  muutokset  oikeaksi  vallankumoukseksi.  On  väärin  väitetty  että 
Pietan  nousi  ainoastaan  kansallista  omahyväisyyttä  vastaan;  sitäpä  juuri  ei 
ollut  Muinais- Venäjällä.  Kansallinen  omahyväisyys  ei  sovellu  kristillisyyden 
henkeen,  joka  kokonaan  clähytti  Muinais- Venäjää.  Venäläiset  eivät  suinkaan 
vieroneet  ulkomaalaisia  eivätkä  pelänneet  omistaa  itselleen  heiltä  hyvää  ja 
hyödyllistä;  Siten  he  esim.  Iivana  IV:n  aikana  omistivat  kirjapainotaidon  ja 
vielä  aikaisemmin  Dmitrij  Donskoin  aikana  —  ampuma-aseet.  Oli  kyllä 
itseensäsulkeutumisen  aikoja,  mutta  semmoinen  sulkeutuminen  oli  pakollinen 
eikä  vapaaehtoinen.  «Vankilassa  istuminen  ei  vielä  merkitse  sitä,  että  siellä 
tahtoo  istua  —  ymmärtäkää  se«,  huudahtaa  K.  Aksakov. 

Pietari  tahtoi  tehdä  Venäjästä,  joka  oli  vahva  kristillisen  nöyryytensä, 
siveellisen  ihanteensa  vuoksi,  mahtavan  valtion  lännen  mallin  mukaan.  Seu- 
tähdcn  hänen  täytyi  kehittää  valtiollisuutta  ja  hän  tekikin  sen,  hävittäen 
samalla  kunnallisen  vapauden.  «Valtio  tukahutti  kunnan,  se  levitti  valtio- 
prinsiippinsä  itse  kansaan  ...  Se  ei  tahdo  antaa  valtaa  kansalle,  mutta 
sekaantuen  sen  elämään,  tuoden  kotiin  ja  kotielämään  valtiollisen  järjestyk- 
sensä, tuo  se  myös  valtiollisen  hengen.  Kansa  ei  vielä  kuitenkaan  anna 
myöten,  se  säilyttää,  mikäli  voi,  leppeät  kunnalliset  traditsiooninsa,  mutta 
jos  se,  annettuaan  sijaa  uusille,  itse  tulee  valtiollisen  hengen  clähyttämäksi, 
jos  se  itse  tahtoo  olla  valtiona,  silloin  .  .  .  «  **)  Alkukirjoituksessa  seuraa 
monta  pistettä,  mutta  sanomattakin  voi  ymmärtää  mitä  siitä  seiu*aa,  jos 
kansa  tahtoo  valtaa. 

Pietaria  seurasivat  valtiota  harrastavat  virkamiehet.  Mutta  kansa  jäi 
uskolliseksi  vanhoille  traditsiooneilleen.  Viimein  ylemmät  luokat  alkavat 
vaikuttaa  alhaiseen  kansaan  tapainturmeluksen,  etujen  ja  voiton  viehättimillä 
ja  saavat  todella  milloin  yhden,  milloin  toisen  houkutelluksi  puolelleen. 
Tietämätöntä  on  kuinka  pitkälle  tämä  «turmelus»  olisi  mennyt  ja  millaisiin 
surullisiin  seurauksiin  se  olisi  johtanut,  jollei  itse  sivistyneen  luokan  kes- 
kessä  olisi  ilmestynyt  joukko  miehiä,  jotka  viskasivat  päältään  muukalaisuu- 
den ikeen.  Venäläinen  aate  heräsi  ja  rupesi  taisteluun  —  ajatuksen  ja 
sanan  alalla  tietysti  —  taisteluun  oikeuksiensa  puolesta  niitä  vastaan,  jotka 
olivat    lännen    sivistyksen  korukiillon  sokaisemia.     «Vapauttava»  liike  alkoi 


**)    K.    Aksakov,    Solovjovin  hbtorian  I  osan  johdosta  (hänen  teostensa  I  osa, 
siv.  58). 

Moskovassa;*)  toisin  ei  voinutkaan  olla:  Moskova  on  aina  säilyttänyt  van- 
hat traditsioonit,  se  on  ollut  Venäjän  todellinen  pääkaupunki,  «Pietari  ei 
ole  muuta  kuin  keisarin  residenssi*.  **) 

Viha  Pietari  Suurta  vastaan,  jonka  K.  Aksakovin  innostus  saattoi  kor- 
keimmillcen,  asui  kaikissa  slavofiileissa  suuremmassa  tai  vähemmässä  mää- 
rässä. Pietarin  muutokset,  a  Pietarilaisen»  aikakauden  merkitys  Venäjän 
historiassa,  olivat  sen  ajan  loppumattomien  riitojen  esineenä.  A.  N.  Pypin 
huomauttaa  tämän  johdosta  kyllä  oikein,  etteivät  «muutosten  puoltajatkaan 
olleet  vapaat  liioitteluista,  he  puolustivat  äärimäisyyteen  asti  valtiollisuutta, 
ja  slavofiilien  ansio  oli,  että  he,  kannattamalla  vastakkaista  äärimäisyyttä,  pa* 
kottivat  vastustajiaan  hillitsemään  muutosten-ylistämistään  ja  tarkemmin 
ajattelemaan  näiden  muutosten  valo-  ja  varjopuolia.*  ***)  Pietari  Suuren 
ihailijat  väittelyn  innossa  unohtivat,  että  juuri  hän  lopullisesti  saattoi  talon- 
pojat maaorjuuteen,  loi  vahvan  kaikkeanielevän  virkavallan  ja  hävitti  ne 
paikallisen  itsehallinnon  jäljet,  jotka  vielä  hänen  aikaansa  asti  olivat  säily- 
neet; koko  hänen  reformaattoritoimessaan  ilmestyi  väkivaltaisuutta,  vieläpä 
välisti  suurta  julmuuttakin  esim.  hänen  menettelyssään  uskonlahkolaisia, 
raskolnikoita,  vastaan.  Tapa  arvostella  Pietarin  muutostoimia  on  nyt  jo 
vakaantunut.  Slavofiilit  ovat  tehneet  paljon  tämän  vakauttamisen  hyväksi, 
mutta  ei  tiede  saa  kiittää  yksin  heitä  kysymyksen  selvittämisestä;  kunnia 
siitä  tulee  muillekin  historioitsijoille,  jotka  eivät  kuulu  slavofiilien  leiriin 
(mainittakoon  esim.  professori  Shtshapov). 


Slavofiilien  valtiollisen  järjestelmän  ideaali  johtui  heidän  historiallisista 
premisseistään.  Se  on  esitettynä  K.  Aksakovin  »Kirjoituksessa  Venäjän 
sisällisestä  tilasta».  ****)  Sääli  ettei  tilan  puute  salli  painattaa  tätä  huvittavaa 
kirjoitusta  kokonaisuudessaan;  se  painettiin  ensi  kerran  sanomalehteen  «Rusjc 
(jonka  toimittaja  oli  Iv.  Aksakov)  v.   1881. 

Kirjoituksessa  on  kolme  osaa:  a)  johdanto,  b)  historiallinen  osa  ja 
c)  johtopäätöksiä. 

*)  Muistakaamme  että  slavofiilit  olivat  syntyisin  Moskovasta,  jossa  elivät  ja 
toimivat. 

**)  K.  Aksakovin  teokset,  1  osa,  s.  604. 
***)  Pypin:  Luonnekuvauksia,  siv.  318. 
♦*♦*)  Katso  ylempänä  Valvoja  v.   1897,  siv.  92. 

Johdannossa  K.  Aksakov  selittää  miksi  hän  juuri  nyt  od  katsonut 
tarpeelliseksi  julkaista  kirjoituksensa:  «Keisari!  sinä  olet  noussut  valtaistui- 
melle. Nämä  cnsimäisct  hetket  ovat  olleet  kalliit  ja  tärkeät,  ei  ainoastaan 
sinulle  itsellesi,  vaan  myös  alamaisillesi.  Tultuasi  yht^äkkiä  tsaarin  korkeaan 
arvoon,  sinä  et  vielä  ole  tottunut  olemaan  tsaarina  •  •  .  sinun  kuulosi  ja 
näkösi  ovat  näinä  hallituksesi  ensi  hetkinä  enemmän  jännitetyt  kuin  kos- 
kaan ennen.  Toivomme  että  sinä  yhä  tulet  ponnistamaan  kaikki  henkiset 
voimasi,  jotta  oppisit  tuntemaan  totuutta,  kansallesi  menestykseksi;  mutta 
jokaisella  hetkellä  on  merkityksensä  .  .  .  näiden  valtasi  ensi  hetkien  vireys 
ja  herkkätuntoisuus  eivät  tule  uudistumaan «  .  .  .  Johdantoa  seuraa  tuo  meille 
jo  tunnettu  K.  Aksakovin  historiallinen  teoria  ttvallan»  ja  «kansan*  erottami- 
sesta toisistaa.  Sitten  seuraavat  johtopäätökset,  esitettyinä  i5;ssä  väitteessä. 
Niiden  pääasiallinen  sisällys  on  seuraava:  Hallitus  se  oli  eikä  kansa,  joka 
rikkoi  venäläisen  valtiojärjestelmän  periaatteen  s.  o.  rajoitti  «elämän  ja 
hengen «  (ajatuksen  ja  sanan)  vapauden  ja  muuttui  siten  «turmiolliseksi  des- 
potismiksi, joka  uhkaa  VenäjäUe  täydellistä  heikkoutta  ja  lankeemusta  tule- 
vaisuudessa». 

Näiden  periaatteiden  unhottamisesta  on  kaikki  paha  lähtenyt  Venä- 
jälle. Hallitus,  joka  on  poikennut  näistä  periaatteista,  on  velvollinen 
Itse  korjaamaan  erehdyksensä  s.  o.  palaamaan  takaisin  hylkäämiensä  peri- 
aatteiden luo.  Aksakov  määrittelee  näitä  periaatteita  seuraavalla  tavalla: 
«Hallitukselle  —  rajaton  valtiollinen  valta,  kansalle  —  täysi  siveellinen 
vapaus  s.  o.  elämän  ja  hengen  vapaus.  Hallitukselle  —  toiminnan  oikeus 
ja  siis  lainsäädännön  oikeus,  kansalle  —  ajatuksen  ja  siis  puheen  oikeus«. 
Mutta  kuinka  nämä  periaatteet  olivat  saatettavat  täytäntöön?  Ennen  kaikkea 
on,  aina  ja  kaikkialla,  annettava  täysi  sanan  vapaus,  sekä  puhutun  että 
kirjoitetun  ja  painetun.  Mutta  tämä  ei  suinkaan  riitä.  Sananvapaus  luo 
yleisen  mielipiteen;  hallituksen  pitää  tiedustella  yleistä  mielipidettä  maassa. 
Mmnais- Venäjä  näyttää  meille,  että  tsaarit  tämmöisissä  tapauksissa,  nim. 
kun  tahdottiin  tietää  kansan  mieltä,  «kutsuivat  kokoon  zemskij  soborin, 
johon  tuli  valituita  miehiä  kaikista  kansanluokista  ja  kaikista  Venäjänmaan 
ääristä.  Tämmöisellä  zemskij  soborilla  on  merkitys  ainoastaan  kansan 
mielipiteen  ilmaisijana,  jonka  hallitsija  voi  hyväksyä  tai  olla  hyväksymättä». 
Lopuksi  Aksakov  lisää,  että  hän  ci  katso  mahdolliseksi  että  zemskij  sobor 
kutsutaan  kokoon  heti  (kirjoitettu  v.  1855),  koska  «puolitoista  sataa  vuotta 
kestäneen  despoottisen  hallitusjärjestelmän  kautta*   säädyt  liian  paljon  ovat 

erkauDtunect  toisistaan,  mutta  hän  katsoo  välttämättömäksi,  että  heti  anne* 
taan  painovapaus,  «joka  tekee  hallitukselle  mahdolliseksi  piakkoin,  täydeksi 
hyödyksi  sekä  itselleen  että  kansalle,  kutsua  kokoon  zemskij  soborin«. 


Slavofiilien  lippuun  oli  suurilla  kirjaimilla  kirjoitettu  sanat :  oikea* 
uskoisuus,  itsevaltius,  kansanmiclisyys.  Ja  tällä  lipulla  he  luulivat  voitta- 
vansa koko  maailman! 

Slavofiilien  kolmijäsenisen  tunnussanan  ovat  omistaneet  itselleen  sem- 
moisetkin, joilla  ei  ole  mitään  yleistä  heidän  kanssaan,  niinkuin  esim.  ne, 
jotka  nimittävät  itseään  vanhoillisiksi,  Venäjän  kiihkokansalliset  ja  useat 
muut  vähäpätöisetkin  ihmiset,  jotka  näillä  komeilla  sanoilla  peittelevät  hal- 
pamaista orjamielisyyttään.  Erotus  on  vaan  siinä,  että  nämä  ihmiset  käyt* 
tävät  sanoja  oikeauskoisuus,  itsevaltius,  kansanmielisyys  vähän  toisessa  mer- 
kityksessä kuin  slavofiilit. 

Slavofiilit  olivat  ensinnäkin  totisia  demokraatteja  s.  o.  he  rakastivat 
kansaa  ja  toivoivat  sen  parasta.  Mutta  heidän  a  kutsumattomat»  liittolai* 
sensa  sovittelevat  omituisella  tavalla  yhteen  korulauseita  kansanmielisyy- 
destä  ja  huokauksia  maaorjuuden  onnellisuudesta.  Katkov  pilkkasi  slavo- 
fiilien mystillistä  uskoa  kansaan.  Mutta  se  mikä  Katkovin  mielestä  oli 
slavofiilien  heikkous,  juuri  se  vetää  monet  heidän  puolelleen.  Olkoon  vaan, 
että  tässä  uskossa  todella  oli  paljon  hämärää  ja  epämääräistä,  mutta  siihen 
aikaan  kuin  slavofiilit  elivät,  tämäkin  jo  oli  ansio.  He  osottivat  kuinka 
sivistynyt  luokka  oli  vieraantunut  kansasta,  kuinka  oli  välttämätöntä  oppia 
tuntemaan  kansaa,  lähestyä  sitä,  ja  se  tapahtui  aikana  jolloin  sitä  vielä 
painoi  maaorjuuden  ies  ja  jolloin  sitä  halveksivat  kaikki  jotka  olivat  sitä 
ylempänä. 

Historiallisissa  teoksissaan  slavofiilit  viittasivat  kansan  vallan  suureen 
merkitykseen  Venäjän  menneisyydessä.  Tätä  esittäessään  he  eivät  voineet 
olla  liioittelematta.  Tiede  on  säälimättä  todistanut  slavofiilien  historialliset 
unelmat  liioitelluiksi  ja  antanut  kansan  vallalle  muinais -Venäjällä  (eten- 
kin Moskovan  Venäjällä)  ainoastaan  vähäarvoisen  sijan.  Oikeassa  näkyy 
olleen  Herzen  ivatcssaan  «slavofiilien  lapsellista  Venäjän  historian  lap- 
suudenajan  jumaloimista».  Mutta,  ei  pidä  korkealta  kannalta  katsoen  arvos- 
tella slavofiilien  historiallisia  erehdyksiä:  he  kirjoittivat  näet  semmoiseen 
aikaan^  jolloin  Venäjän  historian  tutkimus  vielä  oli  vähän  kehittynyt,  jolloin 

mieliä  hallitsi  Karamsin,  jonka  historiallisissa  «kuvissa»  kansa  kokonaan  jäi 
hämyyn  ja  näkyväinen  sija  annettiin  «hyville  ja  häijyille»  hallitsijoille. 

Slavofiilit  arvelivat  vielä  itsevaltiuden  soveltuvan  yhteen  täyden  paino- 
vapauden kanssa.  Vanhoilliset  eivät  myönnä  tämmöistä  yhteensoveltumista 
ja,  täytyy  tunnusUa,  että  loogillisuus  on  jälkimäisten  puolella.  Yksi  uusim- 
pia slavofiilien  arvostelijoita,  VI.  Solovjev  *),  on  todistanut,  etteivät  puhe- 
vapauden aate  ja  valtion  ja  kansan  erottamisen  aate  yhteen  sovellu.  Jos 
kerta  valtiolle  on  annettu  täysi  poliitillinen  valta,  niin  ei  voi  mitään  väit- 
tää sensuuria  vastaan,  oli  se  sitten  kuinka  ahdasmielinen  ja  mielivaltainen 
tahansa.  Kansa,  joka  on  kieltäytynyt  kaikesta  osallisuudesta  hallitukseen, 
on  velvollinen  täydellisesti  luottamaan  vallanedustajiin.  «Hallitukselle 
toiminnan  oikeus,  kansalle  sanan  oikeus*  sanovat  slavofiilit,  mutta  onhan 
julkinen  sana  toimintaa,  vieläpä  hyvin  tuntuvaa  toimintaa.  Myöskin  on 
itse  ajatus,  että  Venäjän  kansa  ainiaaksi  on  kieltäytynyt  kaikista  valtiolli- 
sista oikeuksista,  mielivaltainen  eikä  kestä  historiallista  kritiikkiä.  Slavofiilit 
pitävät  varjaagien  kutsumista  ja  Mikael  Romanovin  hallitsijaksi  valitsemista 
tosiasioina,  jotka  kumoamattomalla  tavalla  todistavat,  että  kansa  vapaaehtoi- 
sesti oli  kieltäytynyt  vallasta.  Aivan  samankaltaisia  tapauksia  on  ollut 
muillakin  kansoilla.  Kun  hämmennysten  ja  sisällisten  riitojen  aikana  vii- 
meinen Valois-suvun  kuningas  hukkui,  siirsi  Ranskan  kansa  hänen  valtansa 
täydellisesti  Henrik  Bourbonille.  Vertaus  tulee  vielä  vakuuttavammaksi,  jos 
muistamme,  että  ensimäisten  Bourbonien  aikana  kutsuttiin  kokoon  ^tats 
gdndraux,  samoin  kuin  ensimäisten  Romanovien  aikana  zemskij  soborit. 
£tats  göndraux  lakkautettiin  Ludvikki  XIV  aikana,  zemskij  soboria  ei  kut- 
suttu kokoon  Pietari  Suuren  ajoista  asti.  Toinen  esimerkki:  vallankumouk- 
sen häiriöiden  jälkeen  viime  vuosisadan  lopulla  kutsuivat  espanjalaiset,  niin 
pian  kuin  olivat  päässeet  rauhaan  ulkomaalaisilta  hyökkäyksiltä,  laillisen 
hallitsijan  ja  antoivat  hänelle  rajattoman  monarkillisen  vallan.  Ei  kenelle- 
kään kuitenkaan  johdu  mieleen  väittää,  että  muka  ranskalaiset  tai  espanja- 
laiset ainiaaksi  olisivat  kieltäytyneet  poliitillisesta  vallasta. 

Kolmas  järjestyksessä  ja  merkityksensä  puolesta  tärkein  kohta  slavo- 
fiilien opissa  on  kreikkalais- venäläinen  uskonto.  Se  on  koko  heidän  järjes- 
telmänsä kulmakivi,  siitä  johtuu  heidän  filosofiansa  ja  heidän  yhteiskunnal- 
linen   ideaalinsa.     Tämä    puoli    slavofiilien   oppia  on  enemmän  kuin  muut 


*)  VI.  Solovjev:  Kansallinen  kysymys  Venäjällä,  I  osa,  siv.  59  ja  seuraavat. 

herättänyt  vastustajissa  antipatiaa.  Targenjev  sanoi,  että  kaikki  slavofiilit 
tuoksahtavat  paastoöljyllc.  Herzen  surkutteli  että  «pyhäinkuva-ideaalit  ja 
pyhänsavun  tuprut*  kokonaan  olivat  peittäneet  slavofiilien  opin  miellyttävät 
puolet.  Kreikkalais- venäläinen  uskonto  hänen  mielestään  »piti  ajatusta 
kahleissa  ja  opetti  notkistamaan  polvia  maallisen  vallan  edessä*.  Slavofiilit 
itse  (vanhat)  hylkäsivät  inholla  jokaista  liittoa  kirkon  ja  despotismin  tai 
obskurantismin  kanssa.  He  katselivat  kreikkalais- venäläistä  kirkkoa  ihan- 
teelliselta kannalta.  Heidän  uskontonsa  oli  haaveilua,  runollinen  unelma, 
joka  oli  sangen  kaukana  todellisuudesta.  K.  Leontjev  —  tuo  «ideaaleis- 
saan pettynyt»  slavofiili  ei  ole  syyttä  sanonut  slavofiilien  uskontoa  «ruu- 
sunkarvaiseksi»  s.  o.  sentimentaaliseksi  ja  kehottanut  heitä  kumartumaan 
herra  Pobjedonostsevin  oikeauskoisuuden  edessä.  Kaikille  on  tunnettu,  että 
kreikkalais-venäläisen  kirkonopin  varjopuolia  ovat:  keisari-papismi  s.  o.  kir- 
kon alistuminen  valtion  alle,  ulkonaisten  menojen  vallitseminen  hengen  yli, 
välinpitämättömyys  ja  tietämättömyys.  Slavofiilit  olivat  liian  viisaat  ollak- 
seen huomaamatta  näitä  vikoja.  Voi  tuoda  esiin  monta  otetta  Homjakovin,' 
Samarinin  ja  Aksakovien  teoksista,  jotka  osottavat  etteivät  he  sulkeneet 
silmiään  kreikkalais -venäläisen  uskonnon  negatiivisilta  puolilta.  Mutta  kaikista 
heidän  teoriansa  ja  todellisen  elämän  välisistä  ristiriitaisuuksista  he  syyttivät 
«historiallisia  väärinkäytöksiä«;  he  erottivat  periaatteen  ja  sen  sovelluttami- 
sen  toisistaan  unhottaen,  että  väärinkäytökset  voivat  jatkua  niin  kauan,  että 
lopulta  tulevat  muodostamaan  osan  itse  periaatteesta.  Aivan  oikein  on 
sanottu  että  slavofiilit  väitteissään  eivät  pysyneet  tosiasioissa,  vaan  jonkun- 
laisissa algebrallisissa  kaavoissa. 

Kreikkalais -venäläisen  kirkonopin  rinnalla  saarnattiin  nöyryyttä.  Yksi 
myöhemmistä  slavofiileista,  tunnettu  Dostojevskij,  on  romaaneissaan  tehnyt 
kristillisen  nöyryyden  aarteeksi,  joka  piilee  ulkomaalaiselle  käsittämättö- 
mässä »venäläisessä  kansansielussa«.  Oppi  nöyr)rydestä  herätti  ymmärret- 
tävää tyytymättömyyttä  «länsimaalaisissa».  Niin  kirjoitti  esim.  Bjelinskij 
harmistuneena  sairaalle,  mystisyyteen  vaipuneelle  Gogolille  hänen  «Kirje- 
vaihtonsa   johdosta    ystävien    kanssa« :  *)    « Venäjän  pelastus  ei  ole  mysti- 


*)  Niinkuin  tunnettu,  luopui  Gogol  elSmänsK  lopulla  kaunokirjallisesta  toimes- 
taan, hylkäsi  kaiken  sen,  minkä  oli  kirjoittanut,  vieläpä  poltti  toisen  osan  ^Kuolleita 
sieluja*,  ja  osotettuaan  ennen  pahaa  ja  valhetta  venäläisessä  elämässä  hän  nyt  rupesi 
saarnaamaan  kuuliaisuutta  kohtalolle  kreikkalais-katolisen  kirkon  n^yryydenopin  hen- 
gessä. 

syydessä,  ci  askectisuudessa  eikä  runollisuudessa,  vaan  sivistyksen,  valistuk- 
sen ja  inhimillisyyden  edistymissä.  Ei  se  kaipaa  saarnoja  —  niitä  se  on 
saanut  kuulla  tarpeeksi,  vaan  sitä,  että  kansassa  herää  ihmisarvon  tuntemi- 
nen, joka  niin  monta  sataa  vuotta  on  ollut  poljettuna;  se  kaipaa  lakia  ja 
oikeutta,  jotka  eivät  ole  kirkonopin,  vaan  terveen  järjen  ja  oikeuden  mu- 
kaiset, sekä  niiden  mitä  tarkinta  toteuttamista  elämässä «•  Tämä  ote  on 
venäläisessä  kirjallisuudessa  kuuluisasta  «Bjelinskijn  kirjeestä  Gogolille*. 
Nykyään  se  jo  löytyy  painettuna,  vaikkei  aivan  täydellisessä  muodossa,  *) 
mutta  kauan  tämä  kirje  oli  tunnettu  Venäjän  lukevalle  yleisölle  ainoastaan 
käsikirjoitusten  kautta.  M.  m.  tämän  kirjeen  julkilukeminen  oli  pääasialli- 
sen syytöksen  aihe  Dostojevskia  vastaan,  joka  oli  sekaantunut  erääseen  po- 
litilliseen  oikeus-juttuun  (n.  s.  Petrashevskijn  juttuun  v.  1849).  Oikeuden- 
käynti päättyi  DostojevskijUe  ampumistuomiolla,  joka  viime  hetkellä,  kun 
sitä  oltiin  toimeenpanemassa,  peruutettiin  pakkotyöksi  ja  rekryyttipalvcluk- 
seksi.  Ja  tämä  oli  sama  Dostojevskij,  joka  myöhemmin  piti  kreikkalais- 
vönäläisen  kirkon  nöyryydenoppia  luomisen  ihanimpana  helmenä.  Niin 
lannisti  vankeus  tämän  nerokkaan  kirjailijan  luonteen. 

A.  I. 


1.^:^ 


Kunnallisen  elämän  edistyminen  Europan  kau- 
pungreissa  19:nnellä  vuosisadalla. 


IV. 

Pariisi  ja  Lontoo, 

Siitä  saakka  kuin  Voltaire  Englannissa- olonsa  johdosta  kirjoitti  suk- 
kelat aforisminsa  Pariisista  ja  Lontoosta,  on  näitä  kahta  maailmankaupunkia 
monituiset  kerrat  verrattu  toisiinsa,  milloin  syvällisemmältä,  milloin  pinta- 
puolisemmalta  kannalta.  Aikomukseni  tässä  on  tietysti  vaan  rajoittua  ver- 
tailemaan niiden  kunnallista  historiaa  ja  nykyistä  järjestystä. 

*)  M.  m.  Pypinillä:  Bjelinskij,  hänen  elämänsä  ja  kirjevaihtonsa. 

Kummankin  nykyinen  kunnallinen  hallitusjärjestelmä  poikkeaa  maansa 
yleisestä  järjestelmästä. 

Pariisin  kunta  on  aina,  sikäli  kuin  kaupunki  on  kasvanut,  saanut  myös 
kunnallisen  alueensa  lisätyksi.  Viimeinen  suuri  lisäys  tapahtui  v.  1861, 
jolloin  kaikki  vallihaudan  sisäpuolella  olevat  etukaupungit  inkorporoitiin, 
joten  kunnan  pinta-ala  lisääntyi  enemmän  kuin  kahdenkertaiseksi.  Nykyään 
on  taas  melkoinen  joukko  etukau punkeja  olemassa,  jotka  välittömästi  liit- 
tyvät Pariisin  alueesen,  puhumattakaan  niistä,  jotka  ovat  kauempana  eril- 
lään, mutta  kuitenkin  muodostavat  Pariisin  kanssa  kansallistaloudcUisen 
kokonaisuuden.  Kaikki  välittömät  etukaupungit  ja  kaukaisemmista  muuta- 
mat kuuluvat  kumminkin  Seine- departementtiin,  jonka  hallitus  Pariisin  kun- 
nan äärettömän  ylipainon  vuoksi  on  ikäänkuin  »suurpariisilainen  deputatsioni» 
kunnallisen  toimen  valvomista  varten.  Etäisimmät  etukaupungit,  esim.  Ver- 
sailles, jotka  sijaitsevat  Seine-et-Oisen  ja  Seine-et-Marnen  departementeissa, 
yleensä  eivät  vielä  tarvitsekkaan  mitään  kunnallista  yhteyttä  Pariisin  kanssa. 
Nykyisellä  kunnallisella  alallaan  Pariisin  kaupungilla  on  enää  hyvin  vähän 
kasvamisen  sijaa,  jos  tahdotaan  välttää  ahdinkoa,  joka  jo  nyt  on  sangen 
tuntuvana  esteenä  hyville  terveysoloille.  Väen  tiheys  nykyisessä  Pariisin 
kunnassa  on  noin  37,000  henkeä  neliökilometrillä,  enemmän  kuin  missään 
muussa  maailman  suuremmista  kaupungeista;  ainoastaan  Berliini  29,ooo:nc 
asukkaineen  neliökilometrillä  lähestyy  Pariisia  siinä  suhteessa.  Kymmenen 
sisempää  Pariisin  arrondissementtia,  joissa  v.  1861  asui  noin  900,000 
henkeä,  on  vv.  1861 — 1891  nähnyt  väkilukunsa  kasvavan  ainoastaan  65,ooo:lla 
hengellä,  sill^aikaa  kuin  kymmenen  ulompaa,  joissa  v.  1861  oli  700,000 
henkeä,  on  kasvanut  samoina  vuosikymmeninä  715,000:11a  hengellä.  Jäl- 
kimäisissä kasvaminen  kyllä  vielä  jatkuu,  mutta  ei  niissäkään  niin  nopeasti 
kuin  etukaupungeissa.  Saint-Denisin  ja  Sceaux'in  arroudissementeissa,  joihin 
kuuluu  melkein  ainoastaan  Pariisin  etukaupunkeja,  väestö  on  vv.  1861  — 
1891  kasvanut  2  55,ooo:sta  7oo,ooo:cen.  Niiden  sulautuminen  yhteen 
Pariisin  kanssa  näyttää  siis  vaan  olevan  ajan  kysymys,  ja  siitä  seuraavat 
kustannukset  tulisivat  enemmän  kuin  korvatuiksi,  jos  kaupunki  saisi  käytet- 
täväkseen koko  sen  vallihauta-alueen,  joka  ne  Pariisista  erottaa. 

Niinkuin  Pariisissa  pieni  Ile  de  la  Ciie  saari  alkuaan  yksin  oli  Pariisi, 
niin  Lontoossa  The  City  of  London.  Mutta  sen  sijaan  että  Pariisi  kun- 
tana on  aina  laajentumistaan  laajentunut,  on  Lontoon  kunlana  vielä  tänä- 
kin   päivänä    vaan    City,    jossa  v.   1881  oli  50,000  asukasta,  v.  1891   — 

37,000.     City  on  asioimiskaupunki,  jossa  päivän  kuluessa  olcksii  tai  käypi 
toista  miljonaa  henkeä,  mutta  yönsä  siellä  viettää  vaan  30 — 40  tuh. 

Jo  suurien  reformibillien  aikana  City  oli  vähäinen  osa  sitä  kaupunkia, 
jota  jokapäiväisessä  puheessa  sanottiin  Lontooksi.  Yhtäjaksoisesti  raken- 
netulla alueella  Cityn  ympärillä  oli  monia  satoja  pitäjiä  (parishes),  joiden 
vanhanaikuisilla  kunnallislaitoksilla  ei  ollut  mitään  yhteyttä  Cityn  eikä  tois- 
tensa kanssa.  Idässä  ja  etelässä  oli  ylinäkemättömät  5/Mm-seudut;  lännessä 
Westminster  ja  Kensington  kuninkaallisine,  julkisine  ja  yksityisxne  palatsei- 
nccn  ja  suurine  kuninkaallisine  puistoineen  tekivät  kaupungin  ulkonäön 
jossain  määrin  lobdullisemmaksi.  Sen  verran  hallitus  jo  vanhempina  aikoina 
oli  huomannut  Suur-Lontoon  merkitystä,  että  vuodesta  1592  valtakunnan 
tilastollinen  päävirkamies,  Regisirar -General,  toimitti  kuolevaisuustauluja 
tuostakin  suuremmasta  alueesta  ulkopuolelta  Cityä.  V.  1838  se  tehtiin 
tarkemman  tilastoUisen  valvonnan  alaiseksi  nimellä  Registrar-Gencrar s 
District;  se  käsitti  silloin  noin  180  km^.  Sittemmin  sitä  on  monta  ker- 
taa laajennettu;  nykyään  se  jo  kauan  aikaa  on  käsittänyt  310  km^.  Juuri 
sama  alue  v.  1855  tehtiin  todellisen  Lontoon  ensimäisen  kunnallisen 
viraston  toimialaksi.  Silloin  näet  perustettiin  n.  s.  Metropolitan  Board 
of  IVorks,  lautakunta  yleishyödyllisiä  rakennustöitä  varten.  Se  oli  välttä- 
mättömäksi tullut  kloaakki-  ja  vesijohto- olojen  sekavuuden  ja  kehittymättö- 
myyden ja  siltojen  puutteen  vuoksi,  sillä  rikas  City  ei  näissä  suhteissa 
pitänyt  huolta  kuin  itsestään  ja  lähimmästä  ympäristöstään.  V.  1870  sama 
alue  tehtiin  uuden  LontooUe  yhteisen  koululautakunnan  alueeksi.  Ja  viimein 
1889  se  muodostettiin  erityiseksi  hallinnolliseksi  kreivikunnaksi,  The  ad- 
mintstrative  county  of  London,  joka  on  Lontoon  nykyisen  kunnallisen 
elämän  varsinainen  muoto.  Tälle  laitokselle  siirtyivät  silloin  Board  of 
1Vorks"m  toimet. 

Voidaan  kyllä  puhua  Lontoosta  vielä  laajemmassa  merkityksessä.  Sillä 
oikeuspiirinä  {Central  Criminal  Court  District)  Lontoo  käsittää  1,075 
km^,  poliisipiirinä  (Metropolitan  Police  District)  1,776  km^,  ja  lontoo- 
laisiksi sanotaan  jokapäiväisessä  puheessa  niitäkin,  jotka  asuvat  ulkopuo- 
lella Lontoon  poliisipiiriä  olevissa  etukaupungeissa,  mutta  joilla  sentään 
useimmilla  on  työpaikkansa  Lontoossa,  jossa  käyvät  joka  päivä.  1891 
vuoden  väenlaskun  mukaan  Cityssä  oli  37,000  henkeä,  Lontoon  kreivikun- 
nassa 4,232,118  ja  poliisipiirissä  5,633,000.  Lasku,  jonka  mukaan  25:n 
engl.    penink.,   s.  o.  4i:n  kilometrin  säteen  piirissä  Lontoon  keskipisteestä 

Charin  Crossin  asemalta  lukien,  asua  7,000,000  henkeä  ei  ole  liioiteltu. 
Joskin  ei  voine  ajatella  suurien  kaupunkien  ikuisesti  kasvavan  sillä  nopeu- 
della kuin  nykyään,  on  kumminkin  aivan  todennäköistä,  että  koko  tämä 
ala  muutamien  vuosikymmenien  jälkeen  on  oleva  yhtämittaista  kaupunkia, 
jolloin  siinä,  olettaen  samaa  väentiheyttä  kuin  nykyisen  varsinaisen  kau- 
pungin ulko-osissa,  asuisi  10  tai  n  miljonaa  ihmistä. 

Tuskin  voi  ajatellakkaan,  ettei  semmoiselle  jättiläiskaupungille  väittä- 
mättömästi  tarvittaisi  myös  kunnallista  keskushallitusta,  jonka  valta  kaikissa 
paikallista  laatua  olevissa  asioissa  ulottuisi  yli  koko  tuon  ihmismeren.  Se 
onkin  päämäärä,  jonka  on  asettanut  työlleen  The  London  Liberal  and 
Radical  Union  ohjelmassaan  v.  1892.  Näyttää  siis  luultavalta,  että  Lon- 
too vastaisuudessa  on  muodostuva  niinkuin  Pariisi  jo  on,  yhtenäiseksi  jätti- 
läiskunnaksi. 

Pariisin  kunnallinen  järjestys  eroo  Ranskan  maiden  kaupunkien  jär- 
jestyksestä seuraavissa  kohdissa. 

Pariisi  kuuluu  tosin  Seinen  departementtiin,  mutta  ei  mihinkään  arron- 
dissementtiin,  vaan  on  itse  jaettu  2o:een  arrondissementUin,  jotka  vuoros- 
taan jakaantuvat  kukin  4:ään  kortteliin.  Näillä  alapiireillä  ei  ole  mitään 
itschallitusta,  ne  ovat  vaan  kunnallisia  hallintopiirejä.  Korttelijaolla  on 
merkitystä  ainoastaan  poliisi-  ja  palosammutustoimen  sekä  neuvostovaalin 
suhteen.  Arrondis sementtiin  määrää  kunnan  keskushallitus  ;»a/r^f2  ja  hänen 
apulaisensa,  joiden  tehtävänä  etupäässä  on  siviliregisterin  pito  ja  kunnallis- 
hallituksen asiamiehinä  toimiminen  piirissään.  Kunnallisomaisuuden  hoi- 
dossa ja  kunnan  yleisissä  töissä  heillä  on  vähänpuolisesti  osaa,  koska  kun- 
nallishallituksen asettamat  erinäiset  toimikunnat  pitävät  niistä  asioista  huolen. 
Pariisilainen  maire  siis  ci  ole  piirissään  niin  tärkeä  luottamusmies  kuin 
maaseutukaupungin  maire  kunnassaan. 

Kortteleittain  tapahtuvat  Pariisissa  kunnallisneuvosten  vaalit,  eikä  ylei- 
sellä listavaalilla.  Kun  koko  kunnallisneuvosto,  jossa  on  80  jäsentä,  uudis- 
tetaan joka  kolmas  vuosi,  niin  jokainen  kortteli  valitsee  neuvosmieheksi 
yhden  asukkaistaan  tahi  jonkun  ehdokkaan,  joka  sitoutuu  muuttamaan  kort- 
telin asukkaaksi.  Tätä  rajoitusta  vaalikelpoisuuteen  nähden  ei  voi  pitää 
hyvänä,  kun  korttelit  ovat  niin  pienet,  mutta  kunnallisneuvosto  itse  puo- 
lustaa sitä  koska  se  on  edullinen  sosialistiselle  puolueelle,  jonka  käsissä 
valta    on.     Kunnallisneuvostolla  on  yleensä  sama  säätämisvalta  kuin  muis- 

sakin  kunnissa;  sitäpaitsi  se  muutamien  ulkokuntien  edusmiesten  kanssa 
yhdessä  muodostaa  Seinen  departementin  yleisneuvoston. 

Kunnallisneuvostolta  puuttuu  omasta  keskuudesta  valittua  hallitus- 
virastoa:  siinä  on  pääerotus  Pariisin  ja  muiden  kuntien  järjestelmässä. 
Tasavallan  hallitus  nimittäin  itse  asettaa  myös  Pariisin  varsinaisen  kunnallis- 
hallituksen. Tämän  valta  on  jaettu  kahdelle  valtion  virkamiehelle:  Seinen 
prefektille  ja  Pariisin  poliisiprefektille,  jotka  ovat  vastuunalaiset  toimestaan 
ainoastaan  tasavallan  hallitukselle. 

Ja  tätä  järjestelmää  eivät  suinkaan  moiti  kaikki  Pariisilaiset.  Sivis- 
tyneet ja  varakkaat  kansanluokat  yleensä  pitävät  parempana,  että  keskus- 
hallitus pitää  lujissa  käsissä  Pariisin  hallintoa.  He  eivät  oikein  luota  kun- 
nallisneuvostoon,  jonka  sosialistisia  tuumia  he  pelkäävät.  Molemmilta  puo- 
lilta voidaan  tuoda  esiin  paljon  syitä.  Kieltämättä  syntjry  siitä  paljonkin 
hankaluutta,  että  kunnallinen  hallitus  ei  ole  vastuunalainen  kunnalliselle 
edustuskunnalle,  jolla  kuitenkin  on  kukkaron  nauhat  käsissään.  Mutta  toi- 
selta puolen  on  kommuunin  aikojen  pöyristyttävä  muisto  varottamassa.  Pa- 
riisia on  aina,  lukuunottamatta  lyhyitä  ajanjaksoja  ensimäisen  ja  toisen 
tasavallan  aikana,  hallinnut  valtion  keskusvalta.  Prefektien  vaihdos  on  ajoit- 
tain ollut  yhtä  nopea  kuin  ministeristöjen  muodostuminen  ja  hajoaminen; 
mutta  erinäisten  kunnallisten  toimien  taitavat  päämiehet  ynnä  heidän  joh- 
tonsa alla  olevien  ammattitoimistojen  jäsenet  ovat  todellisuudessa  olleet 
virasta  luovuttamattomia,  pysyväisiä  virkamiehiä.  On  ollut  mahdollista 
panna  toimeen  suuria  yleisten  parannusten  suunnitelmia  ja  kaikkia  kun- 
nallisia töitä  on  hoidettu  tehokkaalla  tavalla.  Miten  olisi  laita,  jos 
kunnallisedustuskunta  olisi  ollut  kaikkivaltias,  on  vaikea  sanoa.  Nykyisen 
vaalitavan  mukaan  kokoonpantua  Pariisin  kunnallisneuvostoa  ei  ainoastaan 
voi  syyttää  sosialistisista  haaveiluista,  vaan  yleensä  siitä  että  sen  jäsenet 
ovat  vähän  tunnetuita,  useimmiten  vaan  demagogisen  toimeliaisuuden  kautta 
toimeensa  päässeitä  miehiä.  Nykyisen  järjestyksen  kautta  heiltä  on  esim. 
riistetty  kaikki  tilaisuus  kunnallisen  favoritismin  harjoittamiseen.  Ja  siihen 
heillä  muuten  kenties  olisi  hyvinkin  hyvä  halu.  Itsellensä  he  ovat  mää- 
ränneet 4,000  mk.  vuodessa  miestä  kohti  »kulunkien  korvaukseksi»,  jonka 
summan  he  vuodeksi  1889  maailmannäyttelyn  johdosta  korottivat  6fOoo:ksi 
ja  sitten  ovat  unhottaneet  alentaa  entiseen  määräänsä.  Totta  on  että  kun- 
nallisneuvosto  kokoontuu  melkein  joka  päivä. 

Jos  Pariisin  kunnallisjärjestys  od  siinä  suhteessa  vanhanaikainen,  että 
se  on  sopusoinnussa  enemmän  toisen  keisarivallan  kuin  kolmannen  tasa- 
vallan yleisten  periaatteiden  kanssa,  niin  Lontoon  City  sen  sijaan  on  vielä 
aivan  keskiaikaisella  kannalla.  Sen  koko  kunnallisvalta  on  nimittäin  vielä- 
kin etuoikeutetuilla  ammattikunnilla,  joita  nimitetään  incorporaied  guilds. 
Näissäkin  ainoastaan  korkeamman  asteen  jäsenet,  n.  s.  liverymen  QVxfree- 
men,  muodostavat  päätösvaltaisen  osan  ja  yhtyneinä  Court  of  Common 
Hall-mmisen  »raastuvankokouksen».  Erään  äskeisen  lain  mukaan  kummin- 
kin myös  Cityssä  asuvat  talonomistajat  ottavat  osaa  tähän.  Ammattikuntia 
on  kaikkiaan  80;  niiden  jäseneksi  pääsee  neljällä  tavalla:  ostolla,  perimyk- 
seUä,  oppipoikuudella  —  tämä  on  tietysti  nykyään  vaan  muodollisuus  —  ja 
kunniajäseneksi  äänestyksellä.  Niillä  on,  millä  suurempi,  millä  pienempi  kiin- 
teä ja  irtain  omaisuus,  jota  paitsi  ne  vielä  kollektivisesti  nimellä  The  City 
Corporation  omistavat  joukon  taloja,  puistoja  ja  maatiloja  eri  osbsa  Eng- 
lantia. Niiden  tulot  nousevat  noin  25  miljonaan  markkaan  vuodessa; 
verkakauppiaiden  ammattikunta  2  ^/j  miljonan  vuosituloineen  on  rikkain. 
Nämät  tulot  käytetään  Cityn  kunnallistoimeen  ja  —  suurien  palkkojen 
maksamiseen  ammattikuntain  ja  Cityn  yhteisille  luottamusmiehille.  Näitä 
ovat  tavalliset  valtuusmiehet  common  councilors,  elinaikaiset  aldermen  ja 
vuodeksi  valittu  Lord  Mayor  of  London, 

Kun  yhä  kiivaammin  on  ruvettu  vaatimaan  ammattikuntien  omaisuu- 
den luovuttamista  koko  Lontoon  kaupungin  yhteisiin  tarkoituksiin,  ovat 
ammattikunnat  antaneet  sen  verran  myöten,  että  ovat  vähentäneet  tulojensa 
käyttämistä  jäsentensä  yksityiseksi  hyödyksi  ja  vanhanaikuista  prameilemista 
varten  ja  ruvenneet  edistämään  yleisten  puistojen  perustamista  ja  teknillistä 
ja  yleistä  sivistystä  etupäässä  Lontoossa,  mutta  myös  muissa  osissa  Isoa- 
Britanniaa.  Pari  kolme  niistä  esim.  kustantaa  suureksi  osaksi  poly  teknilli- 
set koulut  ja  n.  s.  »kansanpalatsit»  Lontoossa. 

Kun  Lontoon  hallinnollinen  kreivikunta  perustettiin  v.  1889,  niin 
jätettiin  City  etuoikeuksineen  entiseen  voimaansa,  samoin  myös  sen  ulko- 
puolella olevat  sadat  pikkukunnat  vanhanaikuisine  pitäjänhallituksineen/^z;^5/r>y. 
Uudelle  yhteiselle  paikallishallinnolle  siis  tuli  tehtäväksi  etupäässä  se  alem- 
man paikallishallinnon  tarkastus,  jota  muualla  kreivikunnanhallitukset  har- 
jottavat  pikkukuntien  suhteen,  sekä  yleiset  työt  ja  muut  uudet  yhteiset 
yritykset,  joihin  nähtäisiin  syytä  olevan  ryhtyä.  Vaalipiireiksi  kreivikunnan 
neuvostoa  varten  asetettiin  Lontoossa  ennestään  olevat  parlamenttivaalipiirit. 

joilla  ei  ole  mitään  yhteistä  pikkukuntien  kanssa.  Jokaiselle  myönnettiin 
kaksi  edusmiestä,  joiden  ei  tarvitse  olla  piirissä  asuvia,  ja  Citylle  neljä. 
Täten  kolmeksi  vuodeksi  luotu  paikallisparlamentti,  jossa  on  ii8  jäsentä, 
valitsee  vielä  lisäksi  19  aldermanin  arvoista  jäsentä  kuudeksi  vuodeksi 
sekä,  omasta  joukostaan  tai  muualta,  puheenjohtajan,  ensimäisen  ja  toisen 
varapuheenjohtajan  (chatrman,  vice-chairman  }3i  deputry  chairmanj,  jotcn 
koko  jäsenluku  tulee  olemaan  140.  Lontoon  kreivikunnanneuvosto  on  vaan 
alkukyhäys  todelliseksi  kunnallisneuvostoksi  koko  Lontoolle,  mutta  melkein 
vuosittain  se  Englannin  parlamentilta  pyytää  ja  saa  lisäoikeuksia.  Niinkuin 
kunnallisneuvostot  muissakin  Englannin  kaupungeissa,  niin  sekin  asettaa  toi- 
mensa eri  haaroja  hoitamaan  sekä  pysyväiset  valiokunnat  omista  jäsenis- 
tään että  näiden  johdon  alle  kuuluvat  tarpeelliset  palkatut  ammattivirka- 
miehet,  jotka  ovat  vastuunalaiset  neuvostolle.  Neuvosto  vuorostaan  tietysti 
on  Local  Government  BoarcTm  tarkastuksen  alainen. 

Lontoon  kreivikuntaneuvostosta  on  sanottu  että  se  on  todellisen  par- 
lamentin kaltainen,  ei  ainoastaan  jäsentensä  tunnetun  etevyyden  kautta,  vaan 
myös  sen  vuoksi  että  siinä,  päinvastoin  kuin  useimpien  pienempien  kau- 
punkien ja  kreivikuntien  neuvostoissa,  vallitsee  ankara  puoluejako  ja  puolue- 
taistelu.  Konservativit  nimittäin  tyytyvät  asiain  nykyiseen  järjestykseen, 
mutta  liberalit  ja  radikalit  tahtovat  yhdistää  neuvostoon  kaiken  paikallisen 
vallan  sekä  Lontoossa  yleensä  että  Cityssä.  Kaiken  tärkeämmän  päätös- 
vallan riistäminen  pikkukuntien  hallituksilta  näyttääkin  olevan  ajan  vaatima, 
koska  niiden  vestry-lditxys  on  niin  vanhanaikuinen  että  esim.  vaalit  kuuluvat 
tapahtuvan  käsien  nostolla  jossain  puoUpimeässä  kellarisalissa  aamupuolella, 
kun  ainoastaan  joillakuilla  joutilailla  on  aikaa  ottaa  osaa. 

Entinen  Board  of  JVorks  lautakunta  oli  kyllä  toimittanut  yhtä  ja  toista 
ja  jätti  perinnöksi  kreivikuntaneuvostolle  muutamia  satoja  miljonia  velkaa, 
mutta  kreivikuntaneuvosto  on  varmaan  viidessä,  kuudessa  vuodessa  toimit- 
tanut kaikkien  yleisten  töiden  alalla  enemmän  kuin  edeltäjänsä,  jolla  muuta 
tehtävää  ei  ollut,  kolmessakymmenessäviidessä  vuodessa.  Se  on  sitäpaitsi 
ryhtynyt  aivan  uusiin  yrityksiin,  niinkuin  opetustoimen  parantamiseen  ja 
työväen  asuntojen  puuhaamiseen.  Sen  toimintaa  ehkäisee  kumminkin  kaksi 
vastusta.  Toinen  on  se,  että  Board  of  VVorks  oli  pahasti  laiminlyönyt 
yhteiskunnan  etujen  valvomisen  vesijohto-  ja  kaasuvalaistusyhtiöitä  vastaan, 
niin  että  kreivikunnan  neuvoston  nyt  täytyy  käyttää  suuria  summia  mono- 
polien   takaisin    ostamiseen.     Toinen    hankaluus    on  että  sen  luotto  ei  ole 

suinkaan  rajaton,  niinkuin  Pariisin  kunnallisneuvoston.  Ja  luotto  on  sillä 
vähäinen  sen  vuoksi,  että  laki  ei  salli  muuta  verotusta  kuin  hyyrjn  tai 
hyyryarvon  perustuksella.  Tätä  taksoitusta  on  tietysti  mahdoton  kovin 
korkealle  korottaa.  Vääryys  tulisi  liian  räikeäksi.  Ja  Englannin  ylähuone 
on  näihin  saakka  itsepäisesti  vastustanut  lakiehdotuksia,  Jotka  ovat  tarkoit- 
taneet vierittää  kohtuullisen  osan  kunnallista  verotaakkaa  niiden  niskoille, 
jotka  sitä  parhaiten  jaksaisivat  kantaa,  nimittäin  talonomistajain.  Eikä 
kumma  että  ylähuone  sitä  vastustaa,  sillä  istuvathan  siellä  juuri  monet 
rikkaimmat  Lontoon  talonomistajista,  esim.  VVestminsterin  herttua,  jolla  on 
omanaan  suuri  osa  VVest-Endin  kaupungin  osaa. 

Katsoen  Lontoon  myöhäiseen  kunnalliseen  kehitykseen  ja  sen  nykyi- 
seenkin epätäydelliseen  kunnalliseen  yhteyteen  ja  viimemainittuihin  hanka- 
luuksiin, ei  siis  ole  kumma  että,  etenkin  mitä  ulkonäköön  tulee,  Lontoo  ei 
ole  Pariisin  tasalla.  Sitävastoin  sillä  on  monia  etuja  Pariisin  rinnalla, 
joista  suurin  on  väljempi  tila.  Lontoon  kreivikunnan  väentiheys  ei  ole 
kuin  14,000  henkeä  neliökilometrillä,  kun  Pariisin  on  37,000.  Tämä  ynnä 
Englannin  kansantapoihin  kuuluvat  paremmat  asumusolot  vaikuttavat,  että 
etenkin  pienten  lasten  hoito,  mutta  yleensäkin  terveysolot  ovat  paremmat 
kuin  Pariisissa,  jossa  kuitenkin  niin  paljon  on  tehty  niiden  parantamiseksi. 
Edelleen  tilan  väljemmyys  vaikuttaa,  että  kaupunkirautateiden  rakennus  on 
helpompi  ja  ahtaus  sen  vuoksi  ei  vastakaan  tule  kasvamaan,  koska  työväki 
mukavien  ja  huokeiden  kulkuneuvojen  vuoksi  voi  asua  laidemmallakin  ja 
kaupungin  ulkopuolella. 

Kun  Pariisissa  suuria  yleishyödyUisiä  töitä  Napoleon  III:n  ja  prefekti 
Hausmannin  johdolla  ruvettiin  puuhaamaan,  pantiin  suurin  huomio  kaupungin 
ulkonaiselle  muhkeudelle.  Ja  kun  ranskalaiset  mitä  kauneusaistiin  tulee  ovat 
niin  etevät,  ei  ole  kumma  että  Pariisista  on  tullut  maailman  kauniin  suur- 
kaupunki. Sen  arkkitektuuriset  ja  muut  taiteelliset  ihmeet  ovat  niin  ylei- 
sesti tunnetut,  että  on  tarpeetonta  niistä  tässä  erityisesti  huomauttaakkaan. 
Aineesemme  nähden  on  vaan  erityisesti  tähdelle  pantava  eräs  ankaran  kun- 
nallispolitiikan vaikuttama  seikka  Pariisin  ulkomuodossa,  nimittäin  että  siellä 
ei  missään  näe  tyylinsä  puolesta  eikä  pääkaduilla  suuruudeltaankaan  toisis- 
taan kovin  poikkeavia  rakennuksia  vierekkäin. 

Mitä  tulee  ensi  silmäyksellä  vähemmin  silmäänpistäviin  suuriin  tu- 
loksiin Pariisin  kunnallisesta  edistyksestä,  tahdon  ottaa  puheeksi  kolme  asiaa: 
kloaakkijärjestelmän,  vesijohtolaitoksen  ja  kunnallisen  opetustoimen. 

Useat  pariisilaiset  tuotavat  luulevan  kaupunkinsa  kloaakkeja  hyvinkin 
vanhoiksi,  minkä  kenties  on  vaikuttanut  Victor  Hugon  ynnä  muiden  romaanin- 
kirjoittajain  jännittävät  kertomukset.  Todellisuudessa  Pariisin  suurenmoiset 
kloaakit  ovat  aivan  eilispäivän  työtä.  Se  kloaakki,  jota  myöten  Hugo  saat- 
toi ajatella  Jean  Valjeanin  kulkeneen  haavoitettu  Marius  selässään,  oli  taval- 
linen yksinkertainen  salaoja,  rakennettu  v.  1750,  johon  sittemmin  joitakuita 
sivuhaaroja  oli  yhdistetty.  Uudenaikaisia  todellisia  kloaakkeja  ruvettiin  ra- 
kentamaan vasta  185 1,  kun  Rivolin  katua  muodostettiin.  Vasta  siihen  aikaan 
M.  Belgrand  teki  suurenmoiset  suunnitelmansa  Pariisin  lokaviemärejä  ja 
vesijohtoa  varten.  Järjestelmän  päämääräksi  nyt  asetettiin,  ettei  mitään 
likavettä  kaupungista  ollut  laskettava  Seinen  virtaan  muuten  kuin  suurien, 
virran  kumpaakin  rantaa  seuraavien  lokaviemärien  kautta  pitkän  matkaa 
alapuolelle  kaupunkia.  Vasta  sen  jälkeen  ruvettiin  rakentamaan  noita  5 — 6 
metrin  läpimittaisia  kokoojakloaakkeja  (collecteurs)  oikeine  jalkakäytävineen. 
Lain  mukaan  v.  1856  pitää  jokaisen  vähemmän  kuin  20  metriä  leveän  kadun 
alla  olla  yksi  semmoinen  keskellä,  leveämpien  katujen  alla  yksi  kummal- 
lakin sivulla.  Mutta  kaikkein  suurin  osa  tähän  järjestelmään  kuuluvia  ihme- 
teltäviä laitoksia  on  kumminkin  rakennettu  vasta  kolmannen  tasavallan  aikana 
ja  enimmäkseen  jälkeen  vuoden  1880. 

Alussa  oli  tuuma  laskea  suurten  viemärien  päästä  Gennevilliersissä 
kaikki  niiden  sisällys  suorastaan  Soineen.  Mutta  jälkeen  v.  iSyoin  on 
vähitellen  siirrytty  käyttämään  viemärien  tuotetta  maanviljelyksen  palve- 
lukseen. Kaupungin  sitä  tarkoitusta  varten  hankkima  ala  on  vaan  ollut 
liian  pieni,  ainoastaan  800  hehtaaria,  mutta  nyt  on  valtio  luovuttanut  Pa- 
riisille osan  Saint-Germainin  metsää.  Sen  sijaan  että  Seinen  vesi,  siinä 
missä  kloaakit  siihen  laskevat,  sisältää  useita  tuhansia  bakteriapesäkkeitä 
kuutiosentimetiillä,  tavataan  siinä  purossa,  joka  laskee  Gennevilliersin  vil- 
jelysmaiden läpi,  ainoastaan  muutama  kymmen.  Niin  täydellinen  on  luon* 
nollinen  siivilöityminen  ainakin  Pariisin  seudun  kalkki-  eli  liituhiekkaisessa 
maaperässä.  On  arveltu,  että  v:sta  1901  koko  Pariisin  likatuonti  voidaan 
sillä  tavoin  käsitellä  ja  käyttää. 

Seinen  joki  on  kyllä  niin  suuri,  että  Pariisi  hyvin  voisi  ottaa  koko 
vesitarpeeosa  siitä,  jos  semmoista  täydellistä  puhdistusjärjestelmää  käytet- 
täisiin kuin  Hampurissa.  Mutta  siihen  ryhtyminen  on  nyt  myöhäistä,  sitten- 
kuin kaupunki  äärettömällä  kustannuksella  on  rakennuttanut  eri  aikoina  kaksi 
eri    pitkää    vesijohtoa,  jotka  kuljettavat  puhdasta  vettä  kaupunkiin.     Näillä 

on  vain  se  vika  etteivät  ne  kaikki  yhteensäkään  täytä  jättiläiskaupungin 
vesitarvetta.  Vanhin,  joka  tuli  valmiiksi  1874,  tao  vettä  Vannes- ja  Dhuis- 
jokien  lähteiltä  kaakkoon  Pariisista.  V.  1894  valmistui  vesijohto,  joka 
alkaa  Vigne-  ja  Avre-jokien  lähteiltä,  länteen  Pariisista.  Nämä  vesijohdot 
ovat  maksaneet  yhteensä  135  miljonaa  ja  täyttävät  noin  kolmannen  osan 
kaupungin  koko  tarpeesta.  Se  kolmas  vesijohto,  joka  vielä  aiotaan  raken- 
taa uusista  lähteistä,  ei  sekään  voi  yhdessä  edellisten  kanssa  täyttää  kuin 
puolen  tarvetta.  Sentähden  on  päätetty  edelleenkin  pysyä  nykyisessä  jär- 
jestelmässä, jonka  mukaan  katujen  puhdistamiseksi,  istutuksien  kastelemi- 
seksi y.  m.  s.  käytettävä  vesi  otetaan  Seinestä,  Marnesta  ja  Ourcq'ista  ylä- 
puolelta kaupunkia  ja  käytetään  siivilöimättä.  Eikä  mikään  kaupunki  käy- 
täkään semmoisiin  tarkoituksiin  suhteellisestikaan  niin  paljon  vettä  kuin 
Pariisi.  Tuo  kaksinkertainen  järjestelmä  siellä  näyttää  sentähden  luonnol- 
liselta, koska  täysin  riittävää  puhtaan  veden  johtoa  ei  voitaisi  saada  lähem- 
pää kuin  Vogeseista. 

Oivallisen  lokaviemärijärjestelmän  ja  riittävän  puhtaan  juomaveden, 
mutta  myös  ankaramman  rakennusjärjestyksen  ja  katujen  puhtaanapidon 
kautta  Pariisi  on,  niinkuin  ensimäisessä  osassa  kirjoitustamme  olemme 
maininneet,  saavuttanut  sen  tuloksen,  että  kuolevaisuus  on  alentunut  puo- 
leksi siitä  mikä  se  oli  vielä  igrnnen  vuosisadan  keskivaiheilla.  20 promille 
Pariisin  kuolevaisuusmääränä  on  hiukan  alempi  Ranskanmaan  yleistä  kuo- 
levaisuutta ja  paljoa  alempi  Ranskan  muiden  suurkaupunkien  vastaavaa  nu- 
meroa. Vaikka  Panisin  syntyväisyys,  joka  v.  1894  oli  25  promille^  on 
varsin  alhainen  verraten  muun  Europan  oloihin  (Suomen  keskimäärä  samana 
vuonna  oli  35,  kaupunkien  29),  niin  se  on  tuntuvasti  ylempi  Ranskan  keski- 
määrää, joten  Pariisilla  on  luonnollinenkin  väenlisääntyminen,  Silläaikaa  kuin 
tämä  Ranskanmaassa  kokonaisuudessaan  viime  vuosina  on  melkein  tykkö- 
nään  lakannut. 

V.  1873  oli  Seinen  departementin  asevelvollisista  kuusi  sadasta  analfa* 
heettejä  eli  luvun  ja  kirjoituksen  taitamattomia.  V.  1 893  analfabeettien  luku  oli 
alentunut  yhtä  prosenttia  vähemmäksi.  Alkeisopetus  oli  ennen  v.  1870  enim- 
mäkseen kirkollisten  yhdyskuntain  huolena,  sillä  oli  vähäinen  kannatus  ja  sen 
laatu  oli  alhainen.  Muutamilla  uskonnollisilla  yhdyskunnilla  —  enimmäk- 
seen nunnilla  —  on  vieläkin  opetustointa,  ja  on  myös  olemassa  joukko 
yksityisiä   lastenkouluja;    mutta    kunnallisten   kansakoulujen  järjestelmä  on 

sauresti  voitolla  kilpailijoistaaD.  Koulunkäynti  on  ollut  pakollinen  vuodesta 
1881  ja  aivan  maksuton. 

Pariisin  kunnallinen  kasvatustoimi  on  merkiUinen  ensiksikin  siitä  että 
se  alkaa  ottaa  lapsia  huostaansa  niin  varhaisesta  iästä  kuin  rintalapsen 
iästä.  Näitä  varten  on  nimittäin  olemassa  kunnalliset  lastenseimet  (creches), 
joihin  saavat  lapsensa  heittää  päivän  ajaksi  kerrallaan  äidit,  joilla  on  työtä 
ulkona  kodista.  Täten  tahdotaan  poistaa  tuota  vieläkin  yleistä  tapaa,  että 
semmoiset  äidit  lähettävät  lapsensa  maalle,  jonkun  talonpojan  vaimon 
huostaan,  jolla  pieniä  elättiä  on  useampia  ja  joka  tämän  elinkeinonsa  kautta 
aina  on  kiusauksessa  ruveta  hienommalla  tai  törkeämmällä  tavalla  »enkelin* 
tekijäksi». 

Seuraava  aste  kunnallisia  kasvatuslaitoksia  ovat  n.  s.  ecoles  mater- 
nelles  eli  lastentarhat,  joiden  oppilaat  ovat  2—6  vuoteen  iältään.  Näis- 
säkin kouluissa  käynti  on  vapaaehtoinen,  mutta  kumminkin  maksuton.  Niitä 
on  nykyään  noin  kaksisataa,  oppilaita  niissä  50—60  tuhatta.  Välittämään 
liian  jyrkkää  siirtoa  näistä  lastentarhoista  todellisiin  kouluihin,  joissa  val- 
litsee, niinkuin  Ranskan  kouluissa  yleensä,  jonkun  verran  sotilaallinen  anka- 
ruus, on  perustettu  erityinen  laji  kouluja  nimellä  ecoles  enfäntiles,  joihin 
otetaan  6 — 8  vuoden  ikäisiä  lapsia,  jotka  ovat  ikäänsä  nähden  kehittymät- 
tömiä tai  luonteeltaan  arkoja  ja  ruumiinvoimiltaan  heikkoja. 

Kunnallisen  kasvatustoimen  pääpiirteenä  tietysti  ovat  varsinaiset  kansa- 
koulut, joissa  käynti  on  pakollinen  6:sta  i3:n  vuoden  ikään,  jolleivät  lapsen 
vanhemmat  tai  holhoojat  todistettavasti  toimita  hänelle  vastaavaa  opetusta 
kotona  tai  yksityisessä  tai  valtion  oppilaitoksessa.  Osaksi  lasten  yleinen 
vähälukuisuus,  osaksi  yksityisten  koulujen  paljous  tekee  kumminkin  että 
kunnallisten  kansakoulujen  oppilasluku,  huolimatta  oppipakosta,  ei  ole  suh- 
teellisesti koko  väkilukuun  aivan  niin  suuri  kuin  monessa  Suomen  kaupun- 
gissa. V.  1892  se  oli  Pariisissa  156,000  —  85,000  poikaa  ja  71,000 
tyttöä  —  eli  6,5  %  väkiluvusta.  Suomen  suuremmissa  kaupungeissa  se 
vaihtelee,  riippuen  etupäässä  kouluikäisten  lasten  suhteellisesta  lukumäärästä 
ja  varakkaamman  kansanluokan  paljoudesta,  6:sta  io:een  prosenttiin. 

Hengellisten  tai  maallikkojen  johtamissa  yksityisissä,  kansakoulua  vas- 
taavissa oppilaitoksissa  oli  Pariisissa  91,500  lasta,  joista  61,000  tyttöä. 
Yhteensä  kaikenkaltaisissa  ensiasteen  kouluissa  kävi  310,000  lasta  eli 
i2,8Vo  väkiluvusta. 

Jokaisen  arrondissementin  kansakoulujen  kouluneuvostona  on  arron- 
dissementin  tnaire,  joukko  kunnallisneuvoston  nimittämiä  jäseniä  piirin  asuk- 
kaista ja  yksi  kansallisen  Akademian  edusmies.  Tarkastus  on  kolmea  as- 
tetta: kunnallisneuvoston  piiritarkastus,  prefektuurin  keskustarkastus  ja  opetus- 
ministeriön ylitarkastus.  Hyvällä  kannalla  on  terveydenhoito;  koska  jokainen 
pariisilainen  lääkäri  pyrkii  saamaan  jonkun  vaikka  palkattomankin  viran- 
tapaisen,  niin  saattaa  kaupunki  noin  neljää  sataa  kansakouluansa  kohti  pitää 
noin  150  lääkäriä.  Joka  arrondissementissa  on  ainakin  yksi  koulusairas- 
huone. 

Opetusvoimia  on  varsinaisissa  kansakouluissa,  paitsi  noin  400  johta- 
jaa, noin  2,600  opettajaa;  miehiä  ja  naisia  jotensakin  sama  määrä  sekä 
johtajain  että  opettajain  joukossa.  Tulee  siis  yksi  koulu  noin  390  oppi- 
lasta kohti  ja  yksi  opettaja,  johtajia  lukematta,  60  oppilasta  kohti,  joka 
on  jotensakin  niukasti  meidän  oloihimme  katsoen. 

V:sta  1889  on  alettu  yhdistää  kansakouluihin  n.  s.  classes  de  garde- 
järjestelmä  nuorempia  koululaisia  varten,  joiden  vanhemmat  eivät  ole  koto- 
salla lasten  aamiais-vapaahetkenä  eikä  päivän  koulutuntien  päätyttyä.  Lapset 
pidätetään  koulussa,  jossa  saavat  joko  leikkiä  tai  askaroida,  ja  päästetään 
kotiin  vanhempien  määräämällä  tunnilla.  Järjestelmä  on  vasta  alullaan; 
noin  s  tai  6  tuh.  lasta  käyttää  sitä  hyväkseen. 

Niistäkin,  jotka  eivät  kuulu  noihin  vartioluokkiin,  useammat  eivät 
mene  kotiin  aamiaiseksi.  Heitä  varten  on  perustettu  n.  s.  cantines  sco- 
laires,  jotka  toimittavat  yhden  lämpimän  ruoka-annoksen  10  pennin  mak- 
susta niille,  joilla  on  varoja,  köyhimmille  ilmaiseksi.  Yhtäläinen  piletti- 
järjestelmä  estää  lapsia  itseänsäkään  tietämästä,  ketkä  maksavat,  ketkä  eivät 
V.  1891  jaettiin  sillä  lailla  8—9  mUjonaa  aamiaista,  joista  enemmän  kuin 
puolet  ilmaiseksi,  joten  siis  noin  40 — 50  tuh.  lasta  niihin  otti  osaa. 

Tietysti  opettajat  eivät  ennättäisi  näistä  monista  asioista  pitää  huolta 
ilman  ulkopuolista  apua.  Kouluravintolat  ovatkin  huolena  erityisillä  toimi- 
kunnilla nimellä  caisses  des  ecoles.  Nämä  olivat  alkuaan  vapaita  yhdis- 
tyksiä, joihin  kuului  jonkun  erityisen  koulun  ystäviä,  jotka  suorittivat  muu- 
taman markan  jäsenmaksuja  ja  ottivat  vastaan  lahjoja  koulun  oppilaiden 
auttamiseksi.  Nykyään  nekin  ovat  kunnallisiksi  toimikunniksi  jäljestetyt. 
Jokaisella  on  hallituksensa,  johon  kuuluu  asianomainen  maire,  koulunlääkäri, 
koulunjohtaja  ja  yhdistyksen  perustajajäsenet.  He  valitsevat  toimikunnan, 
joka    hoitaa   ja    käyttää    sekä  vapaaehtoisesti  keräytyviä  että  kunnallisneu- 

voston  määräämiä  varoja  ja  tekee  tiliä  hallitukselle.  Paitsi  aterioita  toi- 
mitetaan koululapsille  tällä  tavoin  myös  vaatteita  ja,  missä  ei  ole  koulun 
kylpylaitosta,  sauna*  ja  uimahuone-pääsylippuja. 

Kansakoululaitoksen  palveluksessa  on  myös  erityisiä  directeurs  de 
sport  nimisiä  opettajia,  jotka  johtavat  harjoituksia  ulkoilmassa.  Resäsiir- 
tolaisuutta  koetetaan  edistää  sekä  yksityisillä  palkinnoksi  jaetuilla  määrä- 
rahoilla että  n.  s.  koululeireillä,  jotka  pystytetään  pariksi  viikoksi  johonkin 
maalle  ja  ovat  opettajan  johdon  alla. 

Ranskan  ylempiin  kansanluokkiin  on  syvään  juurtunut  mieltymys  inter- 
naattikouluihin.  Työväelle  Pariisissa  ja  etenkin  vähävaraisille  lesUmiehille 
ne  ovat  enemmän  todelliseen  tarpeesen  kuin  varakkaille  perheille.  V. 
1882  päätettiin  Pariisissa  perustaa  kunnan  kustannuksella  internaattikansa- 
kouluja.  Kunnallisneuvosto  suorittaa  6oo:ksi  markaksi  vuodessa  lasketut  kus- 
tannukset lasta  kohti,  jos  isä  tai  holhooja  maksaa  varojensa  mukaan  joko  25 
tai  ainoastaan  10  markkaa  kuussa.  V.  1894  oli  noin  2,000  lasta  sijoitet- 
tuina kansakouluintemaatteihin.  Kunnallisneuvoston  suoritettava  osuus  teki 
jotenkin  tasan  miljonan. 

Toisasteista  yleistä  opetusta  ja  ammattiopetusta  varten  on  Pariisissa 
sellaisia  kunnalliskouluja,  joista  jo  on  ollut  puhe. 

Jatko-opetusta  vanhemmille  ihmisille  toimittavat  Pariisissa  enimmäk- 
seen yhdistykset,  mutta  kunta  avustaa  semmoisia  puuhia  runsaasti.  Enem- 
män kuin  10,000  ammattityOmiestä  ottaa  vuosittain  osaa  Association  Philo- 
technique^n  iltakouluun.  Meidän  kansanopistokurssien  kaltaisia  ovat  Union 
Fran^aise  de  la  Jeunesse'u  toimeenpanemat  luennot. 

Pariisissa  on  kuten  tiedetään  hyvin  runsaasti  julkisia  kirjastoja.  Mutta 
varsinaisen  kansansivistyksen  korottamista  varten  suuret  kirjastot  tietysti 
eivät  ole  sopivat,  eikä  se  olekkaan  niiden  tarkoituksena.  Kunnan  päämää- 
ränä on  sen  vuoksi  ollut  saada  kansankirjasto  jokaikiseen  Pariisin  kortteliin. 
V.  1893  niitä  oli  66^  joten  i3:lta  korttelilta  vielä  puuttui  omansa.  Kir- 
jastotoimikunta on  yhteinen  kullakin  arrondissementilla.  Yhdessä  kunnal- 
listen ammattikirjastojen  ja  yksityisten,  mutta  maksuttomien  kansankirjastojen 
kanssa  Pariisissa  on  kansankirjastoja  noin  100,  jotka  antavat  lainaan  kol- 
matta miljonaa  kirjaa  vuodessa,  siis  jotensakin  yhden  lainan  henkeä  kohti 
Pariisin  väestöstä.  Helsingin  kansankirjaston  kirjalainojen  luku  v.  1895 
näyttää  olleep  suhteellisesti  jotenkin  yhtä  suuri  (80,000  lainaa). 

VarsiDaista  taidetta  ja  tiedettä  edistääkseen  Pariisin  kunnan  ei  tarvitse 
ylläpitää  opistoja  koska  siellä  sijaitsevat  valtion  sauret  keskusopistot.  Mutta 
kaupungin  rakennusten  kaunistamiseksi  ja  taidekokoelmien  kartuttamiseksi 
tekee  kunnallisneuvosto  vuosittain  suuria  tilauksia  ja  ostoja.  Ja  paraikaa 
se  puuhaa  suurenmoista  Pariisin  kaupungin  historiaa  koskevaa  tutkimussarjaa. 
Menokohta  1894- vuoden  kulunkiarviossa  kaunotaiteita  (ja  tieteitä)  varten 
oli  4,446,690  mk.,  josta  kumminkin  suuri  osa  lienee  tarkoittanut  kaupungin 
yleisten  paikkain  taiteellista  kaunistelua. 

Niinkuin  näitä  tuloksia,  niin  myös  Pariisin  raha-asiain  tilaa  ja  bud- 
getia  on  vaikea  verrata  Lontoon  vastaaviin  asioihin,  koska  se,  mikä  nykyään 
on  Lontoon  todellinen  kuntalaitos,  on  niin  nuori  ja  toimivallassaan  vielä 
niin  rajoitettu.  Verratkaamme  sen  vuoksi  mieluummin  toisiinsa  Pariisia  ja 
Berliiniä. 

Pariisin  velkakuorma  nousi  alussa  vuotta  1895  tuohon  kunnallisvelaksi 
hirvittävään  summaan  1,850,000,000  markkaan  eli  melkein  samaan  määrään 
kuin  kaikkien  Ranskanmaan  muiden  kuntien  velat  yhteensä.  Verrattuna 
Ranskan  valtiovelkaan  tuo  summa  kumminkaan  ei  ole  edes  niin  suuri  kuin 
Helsingin  kunnallinen  velka  verrattuna  Suomen  valtiovelkaan,  koskapa  edel- 
listen suhde  toisiinsa  oli  melkein  1:16,  mutta  jälkimäisten  i  :  9:ään.  Ber- 
liinin kunnallisvelka  ei  noussut  kuin  noin  200  miljonaan  meidän  rahaa. 
Pariisissa  tuli  siis  kunnallisvelkaa  henkeä  kohti  noin  770  mk.,  Berliinissä 
ainoastaan  noin  120  mk.  (Helsingissä  112  mk.).  Berliinissä  epäilemättä 
on  toimitettu  pienemmillä  summilla  suhteellisesti  enemmän  kuin  Pariisissa, 
sillä  niin  säästäväisiä  kuin  ranskalaiset  ovatkin  yksityisessä  taloudessaan,  julki- 
sessa rahataloudessa  he  eivät  osota  samaa  tunnollista  tarkkuutta  kuin  sak- 
salaiset. 

Pariisin  kulunkiarvion  menoista  nielee  velkain  korko  ja  kuoletus  38  %, 
Berliinin  11%,  (Helsingin  i4Vo)« 

Hallinto,  siihen  luettuna  myös  rahatoimi,  poliisi  ja  lainkäyttö,  sikäli 
kuin  se  kuuluu  kunnallisiin  rasituksiin,  vaatii  Pariisissa  noin  55  miljonaa 
vuodessa,  tai  jos  suurin  osa  kaupungin  suoritettavia  eläkkeitä  luetaan  tähän 
menokohtaan,  56  miljonaa  s.  o.  23,50  mk.  henkeä  kohti.  Berliinissä  ne 
vaativat  ainoastaan  13  miljonaa  meidän  rahaksi  luettuna  eli  7,65  mk.  henkeä 
kohti.  Tämä  ääretön  erotus  johtuu  kumminkin  suurimmaksi  osaksi  siitä, 
että  poliisilaitoksen  ylläpito  Berliinissä  etupäässä  kuuluu  valtiolle.  Mutta 
maksaa  Pariisissa  aika  lailla  myös  kunnallistulojen  kokoominen  ja  hoitami- 

neo,  nimittäin  15,5  miljonaa,  kun  se  Berliinissä  maksaa  vaan  650  tuh. 
Smk.  Yleinen  kunnallishallinto  sitävastoin  Pariisissa  ei  ole  suhteellisesti 
kalliimpi  kuin  Berliinissä.  Asianomaiset  summat  ovat  nimittäin  Smk.  9,600,000 
ja  8,500,000.  Helsingissä  kunnallishallitus,  rahatoimi,  lainkäyttö  ja  poliisi 
maksavat  570,000  mk.  eli  henkeä  kohti  lähes  8  mk.,  siis  jotensakin  samassa 
suhteessa  kuin  Berliinissä. 

Pariisin  terveydenhoito  ja  vaivaishoito  maksavat  yhteensä  27,000,000 
eli  henkeä  kohti  11,25  mk.  Berliinissä  ne  maksavat  noin  21  miljonaa  eli 
11,75    mk.    henkeä  kohti,  Helsingissä  420  tuh.  eli  5,65  mk.  henkeä  kohti. 

Opetustoimi  maksaa  Pariisissa  27,5  miljonaa  eli  henkeä  kohti  11,25 
mk.,  Berliinissä  17,5  miljonaa  eli  henkeä  kohti  tasan  10  Smk.,  Helsingissä 
noin  0,5  milj.  eli  7  Smk.  henkeä  kohti. 

Verot  tekevät  Pariisissa  kunnan  tuloista  tasaluvuin  64%  (186  miljo- 
naa koko  tuloarviosta  joka  oli  291  miljonaa).  Berliinissä  verot  tekivät 
ainoastaan  34%  tuloista  (46  milj.  Rmk.  i35:stä).  Helsingissä  ne  tekevät 
keskimäärin  vielä  vähemmän,  nimittäin  vaan  29  Vo  (i|S  miljonaa  Smk.  4 
miljonasta,  kun  kolmen  viimeisen  vuoden  keskimäärä  otetaan). 

Apua  departementilta  saapi  Pariisin  kaupunki  katujansa  varten,  mutta 
koska  Seinen  departementti  on  miltei  =  Pariisin  kunta,  ei  tämä  tule  paljon 
huomioon  otettavaksi  kunnallisten  rasitusten  lievennyksenä. 

Valtioapua  Pariisi  saa  niinikään  katujen  ylläpitoa  varten  jonkun  verran 
ja  poliisitointa  varten  10,6  miljonaa  eli  yhteensä  lähes  4  7o  tuloistansa. 
Berliinin  kaupunki  ei  saa  suoranaista  valtioapua,  vaan  kyllä  välillistä,  niin- 
kuin on  mainittu  poliisitoimen  suhteen.  Helsingin  valtioavut  tekevät  noin 
7,5  Vo  kunnallistuloista  (viimeisinä  vuosina  keskimäärin  300,000  mk.  4 
miljonasta). 

o.  Hannikainen. 


Nykyiset  kreikkalaiset. 


Viime  kuukausien  tapahtumat  Balkanin  niemellä  ovat  taas  kerran  kiin- 
nittäneet Europan  huomion  kreikkalaisiin.  Tuo  vähäinen  kansa  on  rohkeasti 
astunut  puolustamaan  vieraan  sortoa  kärsiviä  heimolaisiaan,  jopa  uskaltanut 

heidäo  puolestaan  käydä  epätasaiseen  taisteluun  ylivoimaista  vihollista  vastaan. 
Tulos  näyttää  toivottomalta.  Mutta  kävi  loppusuorituksessa  kuinka  kävikin; 
taistelu  ei  ole,  yhtä  vähän  kuin  sen  aihekkaan,  mikään  satunnainen  ilmiö.  Se 
on  myöhäinen  maininki  siitä  mahtavasta  kansallisuusliikkeestä,  joka  kokonaisen 
vuosisadan  niin  valtavasti  on  muodostellut  Europan  valtio-oloja.  Senpätähden 
se  kansa,  joka  on  osottanut  uskovansa  tuon  liikkeen  aatteeseen,  joka  ei  ole 
epäillyt  miekkaankaan  tarttumista  sen  toteuttamiseksi,  on  omansa  kiinnittä- 
mään huomiota  puoleensa.  Siinä  mielessä  tarjotaan  Valvojan  lukijoille 
nämät  tiedot  nykyisistä  kreikkalaisista  ja  heidän  entisyydestään.  Paitsi  ylei- 
sesti tunnettuihin  käsikirjoihin,  ne  perustavat  kuvauksiin,  joita  useat  etevät 
Kreikan  ja  kreikkalaisten  tuntijat  omien  näkemiensä  ja  kokemiensa  perus- 
tuksella viime  aikoina  ovat  julkaisseet  (A.  Thumb,  Die  heutigen  Griechen, 
Deutsche  Rundschau  Mai  1897;  A.  Oppel,  Die  Griechen  nach  Zahl,  Ver- 
breitung  und  Abstammnng,  Globus  April  1897;  G.  Deschamps,  La  Gr6ce 
d^aujourd^hui  1892  y.  m.). 

« 

»Filhelleenisyys»  näyttää  eläneen  aikansa.  Ei  ole  paljon  tarvinnut 
viime  kuukausina  selailla  sanomalehtiä  huomatakseen  että  Byronin  aikaisen 
ihailun  sijaan  monella  taholla  välinpitämättömyys,  jopa  vihamielisyyskin  on 
päässyt  vallalle  kreikkalaisia  kohtaan.  Muutoksen  syyt  ovat  helpot  löytää. 
Sangviiniset  toiveet,  joita  vuosisadan  alussa  liitettiin  uudesta  syntyneeseen 
helleenien  kansaan,  eivät  ole  läheskään  toteutuneet  Päinvastoin,  mitä  Krei- 
kasta on  kuulunut,  on  ollut  masentavaa  laatua:  vallankumouksia,  hillitse- 
mätöntä puolueraivoa,  huonoja  raha-asioita.  Ja  ihastus  helleenien  jälke- 
läisiin on  muuttunut  halveksimiseksi  noita  riiteleviä  toisten  kustannuksella 
eläjiä  kohtaan.  Mutta  silloin  unohdetaan  että  kansa,  joka  vasta  60  vuotta 
on  vapautta  nauttinut,  mutta  sitä  ennen  monta  vuosisataa  kokenut  mitä 
kovimpia  kohtaloita,  ei  silmänräpäyksessä  voi  luoda  europpalaista  valtiota. 

Jo  vuosisatoja  ennenkuin  Rooma  lakkasi  olemasta  tunnetun  maailman 
valtiollisena  keskuksena  oli  toinen  antiikin  pääpaikka,  Ateena,  menettänyt 
kaiken  valtiollisen  merkityksen.  Ateena  jäi  tosin  pitkiksi  ajoiksi  sivistyksen 
ja  tieteen  tyyssijaksi,  mutta  valtiollisessa  suhteessa  se  vähitellen  vajosi  vähä- 
pätöiseksi maaseutukaupungiksi.  Ja  kun  vihdoin  Konstantinus  Suuri  valtiol- 
lisestikin  erotti  henkisesti  aina  erillään  olleet  itämaat  lännestä,  ei  hänen 
valtakuntansa   keskukseksi   tullut   Ateena   vaan    uuden  keisarin  uusi  luoma, 

Ronstantioopoli.  Tapahtuma  et  tietänyt  mitään  kreikkalaisuuden  valtiollista 
uudesta  syntymistä. 

Pian  alkoi  Kreikan  kansaa  painaa  kovat  ulkonaisetkin  rasitukset.  Kol- 
mannella vuosisadalla  hyökkäsivät  maahan  gootit  ryöstäen  ja  hävittäen, 
asettuakseen  vasta  Italiassa  vakinaisiin  oloihin.  Heitä  seurasivat  avaarit, 
bulgaarit  ja  slaavilaiset,  hekin  repien,  mutta  mitään  sijaan  rakentamatta. 
Kreikkalaisten  vastustusvoima  näytti  jo  menneen;  slaavilaiset  jäivät  vaki- 
naisesti Peloponneesoon.  Mutta  he  olivat  järjestymättömiä  joukkoja,  vielä 
valtiollista  kykyä  vailla,  ja  heidät  kukistettiin  ja  käännettiin  kristinuskoon 
9:nnen  ja  io:nnen  vuosisadan  kuluessa  Byzantin  keisarikunnan  ponnistuksilla. 

Kreikan  päivät  näyttivät  jo  valkenevan.  Onnellisesti  saatiin,  jollei 
estetyiksi,  niin  ainakin  torjutuiksi  saraseenien,  bulgaarien,  normannien  seu- 
raavat hyökkäykset.  Monin  paikoin  alkoi  jo  vauraus  ja  virkeä  toimeliai- 
suus juurtua.  Mutta  uutta  onnettomuutta  toi  maahan  n.  s.  neljäs  ristiretki, 
joka  kuten  tunnettu  kääntyikin  kristittyä  Konstantinopolia  eikä  pyhänmaan 
uskottomia  vastaan.  Latinalainen  keisarikunta  syntyi  (v.  1204);  länsimaitten 
valloittavat  ritarit  asettuivat  kaikkialle  Kreikan  maahan  pikkuruhtinaiksi  siir- 
täen mukanaan  läänityslaitoksen  kaikkine  muotoineen  ja  mutkineen.  Tämä 
länsimaitten  ja  itämaitten  kosketus  ei  kuitenkaan  saanut  aikaan  minkään- 
laista eri  sivistysmuotojen  sulautumista.  Frankkilaiset  ritarit  eivät  koskaan 
uuteen  maahansa  kiintyneet;  he  olivat  herroja,  kreikkalaiset  heidän  alamai- 
siansa. 

Tosin  ei  latinalaisen  keisarikunnan  ikäkään  ollut  pitkä;  v.  1 261  joutui 
Konstantinopoli  jälleen  kreikkalaisen  keisarin  valtaan.  Mutta  uudistuneelle 
valtakunnalle  oli  idässä  kasvanut  uusi  vihollinen,  Vähän-Aasian  turkkilais- 
valta.  Kaistale  kaistaleelta  kreikkalainen  keisarikunta  joutui  sen  haltuun, 
kunnes  Muhammed  U  v.  1453  valloitti  Konstantinopolin.  Silloin  oli  kreik- 
kalainen valtakunta  hävinnyt.  Se  tuntui  kreikkalaisesta  uskomattomalta. 
Kuvaavasti  esittääkin  sen  uuskreikkalainen  kansanlaulu.  Muudan  nunna  oli 
juuri  paistamassa  kaloja,  kun  hän  kuuli  ylhäältä  äänen:  »Jätä  kalasi,  kau- 
punki on  turkkilaisen  vallassa!»  Hän  ei  tuota  usko.  »Jos  kalat  virkoovat 
eloon  ja  lentävät  pannusta,  silloin  turkkilainen  pääsee  kaupunkiin.»  Kalat 
virkosivat  eloon,  kalat  lehahtivat  lentoon  —  ja  korskuvan  ratsun  selässä 
osmanilainen  ratsastaa  kaupunkiin.  Paraikaa  pidetään,  niin  kerrotaan  toi- 
sessa kansanlaulussa,  Sofian  ihanassa  temppelissä  kaikella  itämaisen  kirkon 
komeudella  jumalanpalvelusta.     Silloin    tulee    sanoma  turkkilaisen  tulosta. 

Kiireesti  keräävät  säikähtyneet  papit  pyhät  esineet,  viedäkseen  ne  frankki- 
Iäisten  luo  talteen.  Sofian  kirkon  harjalle  pystytetään  puolikuu,  mutta  tai- 
vaasta ääni  julistaa  kreikkalaisille  tuona  polon  päivänä  että  menetetty 
on  kerran  vielä  joutuva  heille  jälleen.  Silloin  he  voivat  loppuun  saattaa 
jumalanpalveluksen,  joka  niin  kolkosti  keskeytyi.  —  Kreikkalaisen  valtion 
perustaminen  Kultaisen  sarven  äyräille,  se  on  Kreikan  kansan  unelma,  se 
on  suurkreikkalaisuuden  aate. 

Nopeasti  joutuivat  Konstantinopolin  kukistuttua  muut  kreikkalaiset 
maat  turkkilaisten  haltuun.  Hyi  alkoi  kova  aika  Kreikan  kansalle.  Kaikki 
valtiollinen  merkitys  oli  siltä  menn3rt  Kunnallinen  vapaus  kreikkalaisille 
tosin  jäi,  heidän  persoonallista  vapauttaan,  kieltään  ja  uskontoaan  turkkilaiset 
eivät  myöskään  koettaneet  hävittää.  Armenian  tapaukset  voivat  kuitenkin 
antaa  meille  käsityksen,  mitä  siitä  huolimatta  saattoi  tapahtua.  Sorto  oli 
usein  ankara  ja  julma.  Matelevaisuus,  viekkaus  ja  muut  vapaudettoman 
ominaisuudet  olivat  parhaat  aseet  sitä  vastaan,  ja  monet  noista  ominaisuuk- 
sista painuivat  syvälle  kreikkalaisiin.  Mutta  niin  raskas  kuin  vieras  ies 
olikin,  ei  kaikki  vapaudentunto  voinut  kansasta  kuolla.  Suurin  osa  ei  tie- 
tysti voinut  muuta  kuin  tylsässä  tyyneydessä  kohtaloansa  kärsiä.  Mutta  olipa 
niitäkin  kreikkalaisheimoja,  joita  turkkilaiset  eivät  olleet  koskaan  kukistaneet. 
Ja  kaikkialla  oli  yksityisiä,  jotka  kolkoissa  kallioseuduissa  elivät  vapaan 
miehen  elämää,  siellä  »klefleinä»  taistellen  ikuista  taistelua  turkkilaista  veri- 
vihollista vastaan.  Lukemattomat  ovat  ne  laulut,  joissa  kansa  ylistää  näitä 
vapaudensankarejaan.  Ja  kummallisilta  kuuluvat  monet  historiallekin  tutut 
kertomukset  taisteluista,  joissa  kourallinen  miehiä  uhkarohkeasti  otteli  tu- 
hansia vastaan. 

Mutta  kuinka  urhoollisesti  yksityiset  vapaudensankarit  lienevätkään 
taistelleet,  kuinka  sitkeästi  syrjäiset  heimot  pitivätkään  kiinni  itsenäisyy- 
destään —  Kreikan  kansa  ei  voinut  vapaaksi  päästä,  elleivät  suuret  joukot 
nousseet.  Että  se  tapahtui,  siitä  on  ansio  viime  sijassa  n.  s.  fanarioottien. 
Tällä  nimellä  nimitettiin,  Konstantinopolin  kreikkalaisen  kaupunginosan  Fana- 
rin  mukaan,  niitä  ylhäisiä  kreikkalaisperheitä,  jotka  johtivat  alkunsa  val- 
loituksen jälkeen  kaupunkiin  jääneistä  tai  myöhemmin  arvoon  kohonneista 
ylhäisistä  kreikkalaissuvuista.  Monet  fanarioottinimet  —  Maurokordates,  Ypsi- 
lantis,  Mauromikalis  —  ovat  yleisesti  tunnetut.  Nämät  perheet  olivat  juuri 
ah'stumalla  turkkilaisten  valtaan  saaneet  suuren  vaikutusvallan  osmanilaisvalta- 
kunnan   hallitukseen.     Korkeamman    sivistyksensä    kautta   he    näet  tiesivät 

tehdä  itsensä  sille  välttämättömiksi  tulkkeina  ja  diplomaatteina.  Ministe- 
reinä tai  Moldaun  ja  Valakian  ruhtinaina  he  sitten  saattoivat  vaikuttaa  hei- 
molaisiinsa.  Tosin  fanariootit  varovaisesti  pysyivät  erillään  turhista  uhka* 
rohkeuksista,  mutta  perustamalla  kreikkalaisia  kouluja  sekä  Kreikkaan  että 
suurempiin  paikkoihin  ulkomaille,  kannattamalla  kreikkalaisia  oppineita  ja 
runoilijoita  he  pitivät  huolta  siitä,  että  sivistys  levisi  laajemmallekin  heidän 
heimolaistensa  kesken  ja  että  kreikkalaisaate  muistoineen  ja  toivoineen 
pysyi  vireillä.  Kuuluisin  helleeniläisaatteen  ajajista  on  Adamantios  Korais, 
(1748 — 1833);  ollen  samalla  kertaa  lääkäri  ja  filosoofi,  kirjailija  ja  oppi- 
nut, sen  lisäksi  tulinen  isänmaanystävä  hän  toimi  uupumatta  koko  elä- 
mänsä opettaakseen  kansaansa,  faerättääkseen  sen  kansallistunnetta,  tehdäk- 
seen kansansa  ulkomailla  tunnetuksi. 

Vuosisadan  vaihtuessa  alkavat  hedelmät  kypsyä.  Eräs  yritys  vapau- 
den saavuttamiseksi  Venäjän  avulla  (1770)  oli  tukehtunut  vereen.  Mutta 
muudan  kreikkalainen  salaseura,  v.  1814  perustettu  »Hetairia»,  rupesi  itse- 
näisyysliikettä  järjestämään,  ja  huhtikuussa  182 1,  samaan  aikaan  kuin  Alek- 
sander Ypsilantis  Tonavan  ruhtinaskunnissa,  pystytti  Patraan  arkkipiispa 
Morean  niemellä  kapinan  lipun.  Kleflit  ja  fanariootit,  papit  ja  talonpojat 
olivat  heti  valmiit  taistelemaan. 

Alussa  oli  kreikkalaisten  aseilla  menestystä.  Mutta  sotaonni  kääntyi 
pian.  Syy  oli  tuo  kreikkalaisten  perisynti:  keskenäinen  eripuraisuus.  Väli- 
aikainen hallitus  hajosi  kahteen  kiivaasti  toisiaan  ahdistavaan  puolueeseen. 
Europalta  ei  näyttänyt  olevan  mitään  toivottavana.  Vallat,  Mettemichin 
politiikan  vaikutuksen  alaisina,  katselivat  kylmästi  tai  vihamielin  kansaa, 
joka  rohkeni  nousta  laillisuus-periaatetta  vastaan.  Mutta  kreikkalaisten  ur- 
hoollinen taistelu  voitti  vihdoin  yleisen  mielipiteen  heidän  puolelleen.  Vapaa- 
ehtoisia riensi  kaikista  kansoista  kreikkalaisten  riveihin,  runsaita  apurahoja 
lähetettiin  Europasta.  Runoilijat  niinkuin  Byron,  B^ranger,  Voss,  NVilfaelm 
Miiller,  kirjailijat,  oppineet  innostuivat  ja  virittivät  kansoihinsa  innostusta 
helleenien  jälkeläisiä  kohtaan.  Ja  vihdoin  oli  hallitustenkin  pakko  myöntyä 
ja  asettua  kreikkalaisten  puolelle.  Englannin  etevä  pääministeri  Canning 
tajusi  mitä  aika  vaati,  ja  v:sta  1827  sitten  Venäjä,  Englanti  ja  Ranska 
tarmokkaasti  ajavat  kreikkalaisten  asiaa.  Tapaukset,  jotka  siitä  seurasivat 
ovat  tunnetut:  Adrianopolin  rauhassa  v.  1829  Turkin  on  pakko  suostua 
valtain  vaatimuksiin;  helmikuussa  v.  1830  Kreikka  julistetaan  itsenäiseksi 
kuningaskunnaksi;    kolme  vuotta  sen  jälkeen  saapuu  uuden  kuningaskunnan 

pääkaapunkiiD  kahdeksantoistavuotias  baierilaineD  prinssi  Otto,  kuninkaallisen 
filhelleenin  Ludvig  I:n  toinen  poika,  jonka  vallat,  tehdäkseen  lopun  pitkälli- 
sistä puolueriidoista,  olivat  Kreikan  kuninkaaksi  valinneet  ja  Kreikan  kan- 
salliskokous siksi  tunnustanut.  Aluksi  oli  pääkaupunkina  Argoliin  satama 
Nauplia.  Mutta  jo  v.  1835  muutettiin  hallitus  Ateenaan;  sen  nimellä  oli 
vastustamaton  tenhovoima,  kreikkalaiset  eivät  voineet  uudesta  syntyneen 
valtionsa  keskukseksi  ajatella  muuta  kuin  Perikleen  kaupunkia.  Tuo  silloi- 
nen mitätön  albaanilais-kylä  onkin  nopeasti  saavuttanut  ja  sivuuttanut  siihen 
aikaan  etevämmät  kilpailijansa  Patraan  ja  Nauplian.  Sen  nykyistä  asukas- 
määrää, mikä  jo  on  koko  joukon  päälle  sadan  tuhannen,  ei  ole  millään 
vapaalla  kreikkalaisella  kaupungilla. 

Niin  oli  siis  kreikkalainen  valtio  syntyn3rt.  Mutta  sen  piiriin  kuului 
tuskin  puoletkaan  kreikkalaisista.  Ulkopuolelle  jääneitten  liittäminen  kreik- 
kalaiseen emämaahan  —  se  on  ollut  Kreikan  tämän  vuosisadan  historian 
hallitsevana  ajatuksena;  siitä  ovat  suureksi  osaksi  lähteneet  kehityksen  syn- 
kätkin puolet.  Krimin  sota  kiihdytti  heti  suurkreikkalaisia  toiveita.  Ja  kun 
Otto  kuninkaan  ei  katsottu  kyllin  lämpimästi  tai,  jos  niin  tahtoo,  kyllin 
sokeasti  niitä  kannattavan,  riisti  vihdoin  vallankumous  häneltä  kruunun  v. 
1862.  Uusi,  tanskalainen  kuningas,  Kreikan  nykyinen  hallitsija  Georgios, 
toi  kyllä  mukanaan  Englannilta  Joonian  saaret,  ja  viime  Turkin  sodan  jäl- 
keen onnistui  Kreikan  vihdoin  monien  neuvottelujen  jälkeen  suurvaltain 
avulla  liittää  itseensä  Tessalian  viljavat  laaksot,  mutta  me  tiedämme  ettei 
helleniläisyys  vielä  läheskään  ole  päämääräänsä  saavuttanut. 


Tuskin  oli  uuskreikkalainen  kansa  ehtinyt  valtioksi  syntyä,  niin  v.  1830 
eräs  saksalainen  oppinut,  itävaltalainen  Fallmerayer,  esipuheessa  kirjoitta- 
maansa Morean  niemimaan  historiaan  lausui  sille  ikäänkuin  kuolemantuomion 
julistamalla  että  vanha  helleenien  heimo  on  kerrassaan  sukupuuttoon  kuollut 
ja  että  nykyiset  kreikkalaiset  suorastaan  ovat  slaavien  jälkeläisiä.  Fallme- 
rayerin  loistava  esitys  teki  vaikutuksensa.  Myötätuntoisuus  kreikkalaisia  koh- 
taan, vapaussodan  aikana  niin  vilkas,  oli  jo  alkanut  jäähtyä.  Nyt  surkutel- 
tiin että  oli  innostuttu  kansan  kohtalosta,  jota  perusteettomasti  oli  luultu 
jalojen  helleenien  jälkeläisiksi.  Ihmiset  luulivat  olevansa  yhtä  ihanaa  tuulen- 
tupaa köyhemmät. 

Nykyään  ei  tiettävästi  asiaiDtuntijain  kesken  ole  kuin  yksi  mieli  siitä, 
että  Fallmerayerin  väite  hänen  esittämässään  muodossa  on  aivan  väärä. 
Historiallinen  totuus  on  kyllä  että  slaavilaisia  pitkät  ajat,  8:nnesta  vuosi- 
sadasta lähtien,  on  asunut  Tessaliassa,  vieläpä  laajoilla  aloilla  keski-Krei- 
kassakin  ja  erittäin  Peloponneesossa.  Mutta  perätön  on  se  väite,  että  he 
olisivat  kukistaneet  ja  itseensä  imeneet  kreikkalaisen  kansanaineksen.  Päin- 
vastoin: kreikkalaiset,  jotka  kaikkialla  ja  kaikkina  aikoina  ovat  osottaneet 
ihmeteltävää  kansallista  sitkeyttä,  ovat  itseensä  sulattaneet  slaavilaiset. 
Jos  kohta  slaavilaisväestö  Peloponneesossa  onkin  ollut  niin  lukuisa,  että 
maata  aikoinaan  nimitettiin  Slaviniaksi,  niin  se  kuitenkin  9:nnestä  vuosisa- 
dasta lähtien  vähitellen  kukistui  kreikkalaisten  korkeamman  sivistyksen  alle. 
Slaavit  hävisivät  niin  täydellisesti  helleenien  joukkoon,  että  nyt  ainoastaan 
eräät  paikannimet  ja  muutamin  paikoin  tiheämmässä  esiintyvät  vaaleat  kasvot 
todistavat  heitä  maassa  ennen  eläneen. 

Sekoittumatonta  ei  tietysti  helleniläinen  veri  nykyisissä  kreikkalaisissa 
ole;  vieraita  aineksia  on  ollut  mukana  luomassa  nykyisen  uuskreikan 
kansan.  Mutta  sen  kansallisluonne  ja  ennen  kaikkea  kieli  osottavat  että 
kreikkalaiset  ovat  kyenneet  itseensä  sulattamaan  vieraat,  etteivät  he  itse  ole 
niihin  sulaneet. 

Vieraita  aineksia  on  ollut  muitakin  kuin  slaavilaiset.  Jo  ennenkuin 
slaavilaisen  kielen  viimeiset  äänet  Kreikassa  olivat  kajahtaneet,  alkoi  maa- 
han muuttaa  toinen  vieras  heimo.  Kolmanneltatoista  vuosisadalta  alkaen 
tulvi  näet  Kreikkaan  albaaneja,  nähtävästi  entisten  iUyriläisten  jälkeläisiä, 
joita  kreikkalaiset  nimittävät  arvaniiteiksi.  Ja  vielä  noin  sata  vuotta  taka- 
perin, V.  1770,  täytyi  kreikkalaisten  suoda  sijaa  maassansa  albaanilaisjou- 
koUe,  jota  Turkki  oli  käyttänyt  kukistamaan  Morean  silloista  kapinaa,  mutta 
joka  kieltäytyikin  takaisin  lähtemästä.  Tosin  albaanilaiset  jo  ovat  suureksi 
osaksi  kreikkalaistuneet.  Mutta  onpa  heitä  melkoisia  joukkoja  säilynytkin, 
varsinkin  niissä  seuduissa,  joissa  he  alkujaan  asettuivat  melkein  autioihin 
paikkoihin,  niinkuin  Argolissa,  Megarassa  ja  Attikassa.  Albaanilaisia  on 
nykyään  Kreikassa  224,000,  joista  Peloponneesossa  90,000;  täällä  heidän 
lukumääränsä  tekee  12,3  pros.  koko  asukasluvusta,  Argoliissa  kokonaista 
55,6  pros.  Keski-Kreikastakin  koko  itäosa,  paitsi  suuremmat  kaupungit, 
on  albaanilaista.  Jos  kohta  siis  noin  yhdeksäs  osa  kuningaskunnan  asuk- 
kaista on  albaanilaisia,  niin  ei  tämä  seikka  ole  millään  tavalla  helleniläi- 
syydelle    kansalliseksi    vaaraksi,    sillä  albaanit  tahtovat  olla  kreikkalaisia  ja 

ymmärtävätkin  jo  enimmältä  osaltaan  kreikan  kieltä.  Yhteinen  uskonto  ja 
vielä  enemmän  yhteinen  hätä  on  liittänyt  molemmat  kansat  toisiinsa.  Niinpä 
albaanilaiset  ottivat  Kreikan  vapautussotaan  osaa  yhtä  tulisella  innolla  ja 
yhtä  iloisella  uhraavaisuudella  kuin  konsanaan  kreikkalaiset;  albaanien  kes- 
kuudesta juuri  tulivat  loistavimmat  päälliköt,  väkevimmät  käsivarret. 

Mutta  Kreikassa  asuu  vielä  yhtä  kansaa,  joka  ei  ainakaan  toistaiseksi 
ole  täydellisesti  sulanut  maan  valta-asukkaisiin.  Pohjois-  ja  Keski-Kreikan 
vuoristoissa  elää  näet  melkoinen  joukko  valakkeja,  luultavasti  Balkanin 
niemen  romaanilaistuneen  väestön  jälkeläisiä.  Valakit  ovat  Kreikan  var- 
sinainen paimentolaisväestö.  Heitä  lienee  Kreikan  kuningaskunnassa  noin 
50,000.  Nykyään  jo  suurin  osa  heistäkin  ymmärtää  kreikan  kieltä.  Ja  turk- 
kilaisvallankin  aikana  monet  valakit  olivat  helleeniläisyyden  innokkaita  ystäviä. 
Mutta  kun  Bulgarian  onnistui  irtautua  Turkin  ikeestä,  alkoi  varsinkin  Make- 
donian valakkilaisten  kansallistunne  herätä.  Varsinaisesta  kansallisesta  liik- 
keestä Kreikan  valakkien  kesken  ei  kuitenkaan  voi  puhua.  Ylimalkaan  näet 
vain  paimenet  ja  vähävaraiset  käsityöläiset  esim.  käyttävät  lapsensa  valakki- 
laisissa  kouluissa,  kun  taas  varakkaat  ovat  kansalliselle  liikkeelle  välinpitä- 
mättömiä, jopa  vihamielisiäkin. 

Entä  turkkilaiset,  Kreikan  entiset  vallitsijat?  He  ovat  vapautuksen 
jälkeen  kokonaan  hävinneet  alkuperäisen  kuningaskunnan  alueelta.  Myö- 
hemmin Kreikkaan  liitetyssä  Tessaliassa  on  tosin  vielä  Larissaa  ympäröi- 
vässä laaksossa  iso  piiri  turkkilaisia  maanviljelijöitä,  mutta  sekin  on  nopeasti 
häviämässä. 

Jos  siis  arvaa  niitä  Kreikan  asukkaita,  joiden  joltisellakin  varmuudella 
voi  havaita  olevan  epäkreikkalaista  alkuperää,  siis  albaanilaisia,  valakkeja, 
italialaisten  vähäisiä  jäännöksiä,  mustalaisia  sekä  juutalaisia,  joita  ei  mistään 
puutu,    olevan    tasaluvussa   500,000,  niin  jää  uuskreikkalaisiksi  2  miljonaa. 

Se  on  pieni  kansa,  tuskin  suomalaisten  suuruinen.  Mutta,  sanoisi 
kreikkalainen,  se  ei  ole  puoltakaan  kaikista  kreikkalaisista.  Tässä  suhteessa 
on,  kuten  Gaston  Deschamps  sattuvasti  lausuu,  olemassa  kaksinainen  Kreikka, 
kotoinen  ja  ulkoinen,  vapaa  ja  orjuutettu  Kreikka.  Kreikkalaisia  asuu  näet 
vielä  tänäkin  päivänä  jokseenkin  yhtä  laajalti  kuin  antiikin  aikoina,  yleisesti 
puhuen  melkein  kaikkialla  Välimeren  itäisen  poukaman  rantamilla.  Ja  kaik- 
kialla he  ovat  osottautuneet  sitkeäksi,  yritteliääksi  ja  valistusta  harrasta- 
vaksi kansaksi.  Europpalaisen  Turkin  alueella,  jossa  kreikkalaisten  luku- 
määrä on  250,000 — 300,000,  he  ovat  väestön  merenkulkija  osa.     Vankka 

kudos  kreikkalaista  rotua  sulkee,  kuten  sattuvasti  od  sanottu,  sisämaan  slaa- 
vilaiset ja  albaanilaiset  merestä  ja  välittää  heidän  yhteyttään  ulkomaitten 
kanssa.  Tunkevatpa  kreikkalaiset  täällä  monin  paikoin  sisämaahankin  käsityö- 
läisinä ja  kauppiaina.  Adrianopolin  väestöstä  neljännes  on  kreikkalaisia,  Se- 
reen  kaupunki  Makedoniassa  on  melkein  aitokreikkalainen,  niinikään  koko 
Kalkidikeen  kolmihaarainen  niemi.  Sama  on  yleensä  laita  saariston.  Ja 
Kreetan,  tuon  nykyään  niin  tunnetun  saaren  237,000  asukkaasta  70  pros. 
on  kristittyjä,  s.  o.  kreikkalaisia,  jota  paitsi  muhamettilaisistakin,  joitten 
kantajoukko  asuu  saaren  sisäseuduissa,  suuri  osa  on  kreikkalaista  alkuperää. 

Epirossa  on  vaikeampi  erottaa  kreikkalaisia  muista  kansallisuuksista. 
Sillä  sukuperään  katsomatta  siellä  kaikki  kristityt  pitävät  itseään  kreikkalai- 
sina ja  vihaavat  »turkkilaisia»,  s.  o.  muhametinuskoisia  albaaneja.  Länsi- 
rannikolla on  albaanin  kieli  yleinen,  mutta  sielläkin  kreikka,  jota  melkein 
kaikki  miehet  ymmärtävät,  on  kirjakielenä,  ja  muualla  maakunnassa  se  val- 
litsee täydellisesti. 

Konstantinopolissa  ja  sen  ympäristössä  asuu  kreikkalaisia  200,000 — 
300,000.  Ne  eivät  tosin  kaikki  ole  puhdasta  kreikkalaista  rotua;  tämä 
koskee  varsinkin  Perän  etukaupungin  asukkaita,  jotka  ovat  syntyneet  kreik- 
kalaisten, venetsialaisten  ja  genualaisten  sekoituksesta.  Näissä  »perooteissa» 
tavataankin  sentähden  italialaisten  ja  kreikkalaisten  luonteenomaiset  piirteet 
yhdistyneinä. 

Melkoinen  joukko  kreikkalaisia  tavataan  myöskin  Bulgariassa  ja  Itä- 
Rumiliassa.  C.  Jirecek^in  tietojen  mukaan  oli  heitä  yhdistetyssä  ruhtinas- 
kunnassa v:n  1888  alussa  58,326  henkeä;  v:n  1893  alussa  oli  tuo 
luku  jo  60,018.  Kreikkalaiset  ovat  Bulgariassa  enimmäkseen  kaupun- 
kilaisia —  kaikissa  kauppakaupungeissa  tavataan  heitä  noin  200 — 300  hen- 
kinen ryhmä  —  kauppiaita,  käsityöläisiä,  viinimäen  hoitajia,  rannikolla  myös- 
kin kalastajia  ja  suolankeittäjiä.  Niinkuin  kaikkialla  ovat  kreikkalaiset  Bul- 
gariassakin toimeliasta,  lahjakasta,  itsetietoista  kansaa,  joka  panee  suuren 
arvon  koulusivistykseen;  muodoltaan  he  kuuluvat  olevan  helpot  tuntea, 
naiset  usein  sangen  kauniita. 

Venäjällä  eleli  kreikkalaisia  jo  i6:nnella  ja  i7:nnellä  vuosisadalla 
kauppiaina  ja  käsityöläisinä.  Iso  joukko  heitä  muutti  maahan  Katariina 
n:n  toimesta,  kun  tämä  hallitsija  tahtoi  asuttaa  Etelä-Venäjän  ulkomaalai- 
silla. Asovan-  ja  Mustanmeren  satamapaikat,  niinkuin  Odessa,  Herson, 
Taganrog    olivat  pitkät  ajat  ja  ovat  vieläkin  puolikreikkalaisia  kaupunkeja. 

Vähässä  Aasiassa  kreikkalaisten  hallussa  on  nyt  niinkuin  muinoinkin 
rannikkoseudut;  ainoastaan  Trapezuntin  seuduissa  Mustanmeren  rannalla  he 
tunkevat  vähän  syvemmälle  sisämaahan.  Kaikkiaan  nousee  kreikkalaisten  luku- 
määrä Turkin  Aasiassa  noin  850,000  —  i,ooo,ooo:aan.  Näistä  asuu  H.  Kiepertin 
mukaan  (Zeitschr.  der  Gesellsch.  fdr  Erdk.  Berlin  XXV)  300,000  Trape- 
zuntin vilajetissa,  jossa  kreikkalaisuus  ja  kreikan  kieli  kaikkina  aikoina  on 
säilyttänyt  vallitsevan  asemansa,  jopa  sitä  laajentanutkin  —  seikka,  johon 
varmaan  osaltaan  on  vaikuttanut  sekin,  että  juuri  Trapezuut  ja  sen  ympä- 
ristö latinalaisen  keisarikunnan  synnyttyä  tuli  entisen  keisarikunnan  tähteitten 
keskustaksi  ja  sen  kautta  kansallisen  kreikkalaisen  elämän  viimeiseksi  tyys- 
sijaksi. Muuten  ovat  siellä  täällä  Vähän  Aasian  sisäosissa  elävät  kreikka- 
laiset, erillään  ja  yksikseen  kun  kauan  ovat  olleet  turkkilaisten  keskellä, 
unohtaneet  kielensä  ja  kääntyneet  islamiin.  Niinpä  esim.  Pisidian  Isbarlan 
asukkaat.  Heistä  kertoo  tunnettu  matkustaja  P.  Tihatsheff  seuraavaa:  Kun 
sikäläiset  kreikkalaiset  papit  saivat  kuulla  minun  tulostani,  niin  he  kiiruhtivat 
tervehdykseksi  kutsumaan  minut  jumalanpalvelukseensa;  he  puhuttelivat  mi- 
nua turkin  kielellä,  mutta  minä  otaksuin  että  he  mahtoivat  katsoa  velvol- 
lisuudekseen tässä  tilaisuudessa  käyttää  maan  mallista  kieltä.  Mutta 
kuinka  suuri  olikaan  hämmästykseni,  kun  astuin  kirkkoon  ja  kuulin  papin 
lukevan  evankeliumia  turkin  kielellä!  Nuo  poloiset  häpesivät  syvästi  että 
olivat  unhottaneet  isäinsä  kielen,  ja  liikuttavaa  on  kuulla  kuinka  he  onnet- 
tomuutensa selittivät.  »Kun  turkkilaiset  valloittivat  kaupunkimme»,  he 
sanoivat,  »leikkuuttivat  he  kaikilta  asukkailta  kielen;  näiden  lapsien  ei  siis 
auttanut  muu  kuin  oppia  sortajainsa  puhe.  Mutta  me  opimme  vielä  kerran 
Homeron  kielen,  varmaan  sen  teemme,  kunhan  rotumme  on  lopullisesti 
vapautettu.»  Ja  tosiaan  Isbartassa  opettaja  usein,  G.  Deschampsin  tietojen 
mukaan,  opettaa  harmaapäille  vanhuksille  kreikan  kielioppia.  —  Niinkuin 
kielestään,  on  kreikkalaisten  paikkapaikoin  täytynyt  luopua  uskonnostaan- 
kin.  Sama  Tihatshef!  kertoo  nähneensä  monta  kylää,  joitten  asukkaat  kävi- 
vät moskeoissa  rukoilemassa,  mutta  siitä  huolimatta  öisin  kokoontuivat  yksi- 
näisiin paikkoihin  kristittyä  jumalanpalvelusta  pitämään. 

Kreikkalaisia  ei  asu  ainoastaan  Turkin  valtakunnan  alueella.  Heitä 
tavataan  myöskin  Kaukasiassa,  Italiassa  Apulian  niemellä  ja  Venetsiassa. 
Siellä  on  aina  venetsialaisvallan  ajoilta  säilynyt  suuri  kreikkalainen  siirto- 
kunta, jolla  länsimaisen  sivistyksen  välittäjänä  aina  on  ollut  suuri  merkitys 
Kreikalle. 

*  *  A 

Matta  kääDtykäämme  jo  »kotoiseen  Kreikkaan»,  siihen  pieneen  kan- 
saan, jonka  rohkeana  unelmana  on  kerran  liittää  itseensä  nämät  hajoitetut 
heimolaisensa.  Itsestään  silloin  nousee  kysymys:  missä  määrin  nykyinen 
Kreikan  kansa  on  säilyttänyt  kuolemattomain  esi-isiensä  ylevän  sivistyspe- 
rinnön, ennen  kaikkea,  käyttääksemme  Ernst  Curtiuksen  sanoja,  heidän 
suurimman  taideteoksensa,  kreikan  kielen. 

Oli  aika,  jolloin  Europan  kielimiehet  katsoivat  uuskreikan  kieltä  van- 
hasta kreikasta  kerrassaan  erotetuksi  ja  eri  kieleksi;  sitä  pidettiin  vaan 
barbaarilaisista  ja  vieraista  sanoista  kokoonpantuna  idioomina.  Mutta  uudem- 
mat ja  tieteellisemmät  tutkimukset  ovat  sittemmin  selvittäneet  uuden  ja 
vanhan  kreikan  historiallisen  yhteyden  ja  osottaneet  että  niitten  välinen 
eroavaisuus  ei  ole  oleellista  laatua,  vaan  luonnollinen  seuraus  ajan  vaiku- 
tuksesta ja  koko  vanhan  kreikkalaismaailman  perinpohjaisesta  muuttumisesta. 
Nykyään  tuntijat  yleisesti  tunnustavat  että  uuskreikan  kieli  on  vanhan  krei- 
kan oma  lapsi,  »luonnollinen  kehitys  siitä  kielestä,  joka  Aleksanteri  suuren 
ajoilta  lähtien  vähitelten  valloitti  maailman,  siis  viime  kädessä  attikalaisen 
kielen  uusin  kehitysmuoto».  Niinkuin  latinasta  syntyi  italian  kieli  muotojen 
yksinkertaisemmiksi  muuttumisen  kautta,  niin  muodostui  muinaiskreikkalai- 
sesta kielestä  uuskreikka.  Sanojen  taivutus  on  käynyt  yksinkertaisemmaksi, 
sekä  taivutusmuodot  että  lauseitten  rakennus  ovat  muuttuneet  höllemmiksi, 
analyyttisemmiksi.  Mutta  ääntäminen  se  varsinkin  on  antanut  uuskreikalle 
vanhasta  niin  erilaisen  kaiun.  Vielä  on  sanavarastossakin  tietysti  tapahtu- 
nut melkoisia  muutoksia;  moni  vanhan  kreikan  sana  on  saanut  toisen  merki- 
tyksen, iso  joukko  turkkilaisia  ja  italialaisia  lainasanoja  on  sulanut  kieleen 
—  seikka,  mikä  tietysti  kielen  sisälliseen  luonteeseen  vaikuttaa  yhtä  vähän 
kuin  muissakaan  europpalaisissa  kielissä. 

Mutta  uuskreikasta  puhuttaessa  on  tehtävä  tarkka  ero  kirjakielen  ja 
kansankielen  välillä.  Aina  tämän  vuosisadan  alkuun  ei  uuskreikkalaisesta 
kirjakielestä  sanottavia  tiedetty.  Vasta  vapausliikkeen  herättyä  helleeniläi- 
syyden  edustajain  kesken  ilmaantui  niitä,  jotka  tahtoivat  tehdä  kansan  puhe- 
kielen sivistyksen  välineeksi.  Jyrkkä  ero  syntyi  näiden  ja  vanhan  kreikan 
puoltajain  kesken.  Välittäjäksi  ilmestyi  Korais:  kirjakieli  oli  muodostet- 
tava kansankielen  pohjalle,  joka  oli  puhdistettava  muukalaisista  aineksista 
ja  vanhasta  kreikasta  rikastutettava.  Tästä  »yhteensovituksesta»  uuskreik- 
kalainen  kirjakieli  on  syntynyt.  Vanhan  kreikan  puolustajat  ovat  tosin  aina- 
kin   toistaiseksi    päässeet    siinä    voitolle,  sillä  nykyiset  kreikkalaiset  pitävät 

äidinkieltään  niin  köyhänä  ja  ylevämpään  ajatusten  ilmaisemiseen  niin 
mahdottomana,  että  he  turvautuvat  vanhaan  kreikkaan  koettaen  kirjallisessa 
esitybessään  liittyä  siihen  niin  läheisesti  kuin  suinkin,  ottaen  käytäntöön 
muinaiskreikkalaisia  muotoja  ja  lauserakennusta  niin  paljon  kuin  mahdollista 
ja  karttaen  kaikkia  lainasanoja,  jopa  niitä  kreikkalaisiakin,  joilla  ei  ole  an- 
tiikin jaloa  leimaa.  Tätä  kieltä  käytetään  tieteelhsissä  teoksissa,  sanoma- 
lehdissä, melkein  koko  suorasanaisessa  kirjallisuudessa,  laeissa,  julistuksissa, 
yksin  sivistyneitten  puheessakin,  joskohta  koko  joukon  kansankieltä  lähen- 
televässä muodossa.  Huomattava  muuten  on  että  tämä  »kaksikielisyys», 
s.  o.  syvä  juopa  kansankielen  ja  arkaiseeravan  kirjakielen  välillä,  ei  Krei- 
kassa ole  mitään  uutta,  vaan  perintö  fiyzantilta.  Mutta  sittenkin  on  Krei- 
kassa aina  ollut  ja  on'  nykyään  enemmän  kuin  koskaan  vireillä  harrastus, 
joka  tahtoo  tehdä  kansan  puheen  kirjakielen  perustukseksi.  Kansankieltä 
onkin  aina  käytetty  kaikessa  kirjallisuudessa,  josta  sydämen  ääni  puhuu, 
varsinkin  siis  lyyrillisessä  runoudessa. 

Jos  jättää  syrjään  kielelliset  ja  runomitan  ulkonaiset  seikat,  niin  ei 
uuskreikkalaisessa  kirjallisuudessa  ole  havaittavana  mitään  antiikin  jälkiä;  se 
on  luonteeltaan  aivan  uudenaikaista,  oli  se  sitten  lyyrillistä  tai  eepillistä 
runoutta,  kansan-  tai  kirjakielen  asuista.  —  Uuskreikkalainen  taiderunous 
alkaa  luonnollisesti  vasta  v.sta  182 1.  Toistaiseksi  se  ei  ole  päässyt  kor- 
kealle kohoamaan ;  saattaapa  melkein  sanoa :  se  on  tekemällä  tehtyä.  Kan- 
salla tulee  olla  kirjallisuus,  ja  patrioottien  velvollisuus  on  siis  luoda  se. 
Etevin  puoli  on  lyyrillinen  runous,  jonka  viljelijöiden  joukossa  tavataan 
Uuskreikan  runouden  parhaat  nimet:  Solomos,  Calvos,  veljekset  Sutsos, 
Alex.  Rangabö  Laskaratos,  Valaoritis.  Novellin  alalla  ovat  tunnetut  Ran- 
gabd  ja  Bikelas.  Romaani  on  Kreikassa  tuskin  ollenkaan  päässyt  kehitty- 
mään. Niinikään  ovat  jääneet  onnistumatta  kaikki  yritykset  saada  aikaan 
kansallinen  näytelmäkirjallisuus.  Ateenalle  on  sen  hyväntekijäin  anteliaisuus 
kyllä  hankkinut  komean  teaatterirakennukscn,  mutta  siinä  ovat  viime  aikoihin 
saakka  ranskalaiset  ja  italialaiset  näyttelijät  esittäneet  omia  kappaleitaan. 
Puuttuu  näet  vielä  näyttelijöitä,  mutta  ennenkaikkea  puuttuu  kansallisia  näy- 
telmäkirjailijoita. Joku  ainoa  vaan  on  saavuttanut  pysyvän  merkityksen, 
niinkuin  kielimies  ja  historiankirjoittaja  fiemardis  Fausta-nimisellä  murhe- 
näytelmällään, jonka  aihe  on  otettu  Konstan tinus  suuren  historiasta.  Suuren 
yleisön  kehittymätöntä  ja  epäkriitillistä  aistia  todistaa  sekin,  että  taiteelli- 
sesti   arvotonkin    näytelmäsepustus    voi    saavuttaa  suurenmoisen   menestyk- 

sen,  jos  sillä  vaan  on  kaksi  ominaisuutta:  kansallinen  aihe  kansallisessa 
muodossa,  ja  kieli  kansanlaulun  yksinkertaista  kieltä  eikä  tuota  oppineit- 
ten korkealle  tavoittelevaa,  mutta  kuivaa.  Ja  kansanrunouteen,  tuohon 
uuskreik kalaisen  hengenelämän  ihanimpaan  luomaan,  nykyinen  kreikkalainen 
runous  rupeaakin  yhä  enemmän  nojaamaan. 

Olemme  jo  ennen  viitanneet  kreikkalaisten  moniin  vapauslauluihin. 
Laulu  seuraa  kreikkalaista  vieläkin  kaikkialle,  kehdosta  hautaan  asti.  Rinta- 
lapsi nukkuu  kehtolaulun  suloiseen  sointuun;  laulussa  nuorukainen  purkaa 
ilonsa  ja  surunsa  sydämensä  valitulle ;  häälauluilla  saatetaan  nuorikot  uuteen 
kotiinsa;  eron  kaiho,  yksinäinen  elämä  vieraissa  puhkeaa  liikuttavasti  ilmi: 
poislähtevä  vakuuttaa  jääville  ijäistä  uskollisuutta,  nämät  varottavat  häntä 
maailman  kiusauksilta,  jotka  helposti  hälventävät  kodin,  äidin,  armaan  muis- 
ton. Ja  kuu  säälimätön  tuoni  repäisee  rikki  rakkaat  siteet,  silloin  kuuluu 
vaimojen  valitus  kiihkoisissa  kuolonlauluissa.  Paimenella  on  omat  laulunsa, 
merenkulkijalla  on  omansa.  Mutta  moninaisimmat  ovat  tietysti  laulut, 
joissa  rakkauden  ijäti  inhimillistä  aihetta,  aina  uusissa  toisinnossa,  käsi- 
tellään. 

Paitsi  kirjallisuudessa,  jonka  kielestä  kreikkalainen  muinaisuus  taistelee 
uuskreikkalaisuuden  kanssa,  ei  klassillisella  helleenisyydellä  nykyään  ole  mi- 
tään merkitystä  käytännöllisen  elämän  aloilla.  Se  onkin' luonnollista.  Mo- 
lempien aikakausien  välillä  on  pitkän  pitkä  «keskiaikaa,  joka,  niinkuin 
Bikelas  sattuvasti  on  huomauttanut,  Kreikassa  kesti  aina  v:een  1821,  kan- 
salliseen heräämiseen  saakka.  Muinainen  Kreikka  on  vaan  keinotekoisesti 
koulujen  kautta  palautettu  kansan  tajuntaan;  kansalliset  muistot  eivät  ulotu 
Konstantinosta  kauemmaksi.  Nimittäväthän  kreikkalaiset  tosin  itseänsä  hel- 
leeneiksi, mutta  tämä  nimi  on  vaan  sivistyneiden  väkisin  eloon  herättämä. 
Kansan  itsensä  käyttämä  nimitys  kuuluu  Romjös  =  *Pmfiälog,  roomalainen. 
Byzantin  valtakunnan  roomalaisnimi  on  siis  pysynyt  elossa  koko  kansan 
nimenä  (sitä  käyttävät  esim.  turkkilaiset  kreikkalaisista),  kun  taas  "EiXi/vsg, 
helleenit,  kansankielessä    merkitse  «pakanoita*  tai  «muinaisajan  jättiläisiä*. 

Byzanti  on  jättänyt  toisenkin  syvän  jäljen  Kreikan  kansaan,  syvemmän 
kuin  mitä  Europassa  tavallisesti  tiedetään  ja  muistetaan:  se  on  jättänyt 
kreikkalaisille  ortodoksisen  kristinopin.  Kreikan  historian  suuri  tutkija  ja 
tuntija  Ernst  Curtius  on  kerran  huomauttanut  että  länsimailla  tavallisesti 
uuskreikan  kansaa,  milloin  sitä  ei  välinpitämättömästi  muistella,  kuvaillaan 
vaan    vanhain    helleenien  jälkeläisiksi,  eikä  muisteta  että  se  ennen  kaikkea 

OD  kristitty,  on  oikoauskoiDen  kansa  muhamctiDuskoisten  turkkilaisten  vasta- 
kohtana. Ne  ovat  sanoja,  jotka  sen,  joka  haluaa  saada  oikean  käsityksen 
uuskrcikan  kansasta,  kerta  kaikkiaan  tulee  muistoonsa  painaa.  Kreikkalainen 
talonpoika,  ei  hän  tiedä  sanottavia  «helleenisyydcstäv,  mutta  hän  tietää 
että  hän  on  kristitty,  oikeauskoinen  kristitty,  ja  että  turkkilainen  on  hänen 
uskonsa  verivihollinen.  Uskonto  se  on  ollut  kreikkalaisen  kansallishengen 
ylläpitäjänä  vuosisatojen  vieriessä;  uskonnollisena  liikkeenä  kreikkalainen 
kansallisliike  ensi  muodossaan  esiintyikin. 

Kolmas  tärkeä  tekijä  nykyisen  Kreikan  julkisessa  elämässä  ovat  länsi- 
maat. Itsenäiseksi  päästyään  Kreikka  astui  europpalaisen  kulttuurin  yhtey- 
teen. Nyt  tuli  sulattaa  kansalliseen  ytimeen  länsi-europpalainen  sivistys. 
Tässä  suhteessa  Kreikka  kuitenkin  vielä  on  aivan  keskellä  kehitystä.  Länsi- 
maisuuden ja  kansallisen  kreikkalaisuuden  sopusointuisesta  sulautumisesta  ei 
vielä  voi  puhua:  ^PmfAatoavvf^  ja  OqayxtCfAoc^  kreikanmielisyy s  ja  frankki- 
lais-ihailu  törmäävät  usein  vihollisina  vastakkain.  Ulkonaisostikin  tämä  risti- 
riita ilmenee  esim.  maan  pääkaupungissa.  Vanhanaikaisen  Ateenan  tähteit- 
ten  rinnalla  kohoaa  erillään  nykyisen  kuningaskunnan  länsimaalainen  keskus. 
Se  ei  tosin,  yhtä  vähän  kuin  esim.  Helsinki,  ole  mikään  europpalainen 
suurkaupunki;  siltä  puuttuu  nykyaikaisen  elämän  suunnattoman  suuret  muo- 
dot. Mutta  Ateenan  tasaisilla  kaduilla  ja  toreilla,  upeitten  marmori-raken- 
nusten välissä,  on  kuitenkin  nähtävänä  pienoiskuva  europpalaista  elämää. 
Hienoilla  Stadionin*  ja  Yliopistonkaduilla,  kuninkaan  linnan  edustalla,  käys- 
kentelee naisia,  jotka  tilaavat  pukunsa  Pariisista  tai  ainakin  koettavat  seurata 
pariisilaismuoteja;  keikaileva  hienostonuoriso  jäljittelee  siellä  Pariisin  «fla- 
neurejä«.  Mutta  keskellä  kaikkea  saattaa  nähdä  kunnon  entisaikaisen  atee- 
nalaisvaimon,  päässä  vanhanaikainen  fetsi.  Ja  vanhassa  kaupunginosassa 
fustanellaan,  lyhyeen  poimutakkiin,  puetut  miehet  ovat  aivan  tavallinen  ilmiö. 
—  Valtiollisella  alalla  taas  sanotaan  viimevuosien  puoluejohtajain,  Delijan- 
niin  ja  Trikupiin,  monessa  suhteessa  edustaneen  kreikkalaisuuden  ja  länsi- 
maitten vastakohtaa:  Delijannis  kansallispuolueen.  Englannissa  kasvatettu 
Trikupis  (f  1896)  kosmopoliittiscmman  käsityksen  äänenkannattajana. 

Olemme  tulleet  kreikkalaisten  julkisen  elämän  surkeimpaan  puoleen, 
puoluetaisteluun  ja  politiikkaan.  Puoluekiihko  on  kerrassaan  kreikkalaisten 
perisynti  —  perintö  vanhoilta  helleeneiltä.  Itse  vapautussodan  synkimmil- 
lään  ollessa  leimusivat  puolue-intohimon  liekit  korkealle;  ihmekkö  sitten,  jos 

hnolettomampina  aikoina  asianlaita  ei  ole  parempi?  Kreikan  kansa  sai  liian 
aikaisin  vapaan  valtiomuodon.  V:n  1862  vallankumouksessa  säädettiin 
maan  nykyinen  perustuslaillis-monarkkincn  hallitusmuoto.  Sen  mukaan  on 
kansaneduskuntana  yksi  kamari,  jonka  jäsenet  valitaan  neljäksi  vuodeksi 
yleisellä  äänioikeudella  ja  välittömillä  vaaleilla.  Seuraus  tästä  on  ollut 
rajaton  parlamentarismi  ja  hurja  puoluekiibko.  Kreikkalaisella  on  nyt  ker- 
ran luontainen  taipumus  politikoimiseen;  «le  grec  est  un  animal  politique» 
sanoo  eräs  ranskalainen  matkustaja,  somasti  sovittaen  kreikkalaisiin  Aristo- 
teleen tunnetun  määritelmän.  Ja  matkustajat  kertovat  kaikki  ettei  kreikka- 
laisten parissa  tarvitse  kauan  olla,  ennenkuin  jo  yksi  kysyy,  lieneekö  Tri- 
kupis  parempi  valtiomies,  toinen  taas,  ymmärtäneekö  Delijannis  asiat  pa- 
remmin. Koko  julkisen  elämän  polttopisteenä  on  kysymys,  tuleeko  siitä 
vai  siitä  puolueenjohtajasta  ministeri.  Sillä  asia  ei  koske  yksinomaan  ammatti- 
politikoitsijoita,  vaan  on  suorastaan  toimeentulokysymys  kaikille  virka- 
miehille. Kreikassa  on  näet  päässyt  vallalle  tuo  surkea  amerikkalainen 
järjestelmä,  jonka  mukaan  ministeristön  vaihtuessa  koko  virkamiehistö  aina 
kansakouluopettajiin  ja  kirjeenkantajiin  saakka  vaihtuu  —  entiset  pois  ja 
uuden  hallituksen  hengenheimolaisia  sijaan.  Eikä  puolueita  kuitenkaan  ta- 
vallisesti ole  erottamassa  oikeastaan  mitkään  erilaiset  periaatteet  tai  mieli- 
piteet, vaan  yksinomaan  personalliset  suhteet. 

Erityisen  röyhkeästi  puolueet  tietysti  toimivat  vaalien  aikana:  onhan 
niiden  tulos  suora  leipäasia  virkamiehille.  Senpätähden  nämät  käyttävätkin 
kaikkia  keinoja,  luvallisia  ja  luvattomia,  vaikuttaakseen  valitsijoihin,  ja  ainahan 
esim.  poliisi  ja  santarmi  voi  tehdä  minkä  mitäkin,  joka  ei  ole  mieluista. 
Hallitusmidiset  sotamiehet  päästetään  vaalien  ajaksi  lomalle;  kerrotuinpa 
eräälle  ulkomaalaiselle  että  vankiloistakin  laskettiin  «ministeristön  kannatta- 
jat«  vaaliuurnain  ääreen,  vaikka  tuota  sentään  tuskin  voinee  uskoa.  Vasta- 
puolueella  ei  ole  muuta  keinoa  ajaa  asiataan  kuin  vapaa  painettu  sana. 
Mutta  sitä  käytetäänkin  sitten  vapaasti  ja  runsaasti.  Ateenan  sanomaleh- 
distö on  niin  lukuisa  kuin  todellisen  maailmankaupungin,  ja  miltei  jokaisella 
maaseutukaupungilla  on  oma  valtiollinen  lehtensä.  Tuossa  ei  tietysti  vielä 
olisi  mitään  moitittavaa,  tuskin  ihmeteltävääkään.  Mutta  tuon  sanomaleh- 
distön sisällyksessä  on  kumpaakin  sitä  enemmän.  Vastustuspuolueen  lehdet 
ne  tavallisesti  ovat  johtavina,  eikä  niitten  ääni  ole  juuri  hienointa.  Ei  sitä 
solvausta,  ei  sitä  herjausta,  jota  vastustajan  silmille  ei  syydettäisi.  Sano- 
mista   päättäen    voisi    Kreikkaa  luulla  maaksi,  jota  rosvot  ja  murhamiehet 


Nykyiset  kreikkalaiset  295 


hallitsevat.  Tahallaan  tekaistaankin  usein  kertomuksia  maanteillä  y.  m. 
tapahtuneista  ryöväyksistä  ja  murhista.  Kun  Kreikka  aikoinaan  oli  kama- 
lassa huudossa  ryöväreistään  ja  yleisestä  turvattomuudestaan,  niin  noita 
vastustuspuolueen  tendenssijuttuja  ulkomaalla  usein  uskotaankin,  vaikka  hal- 
litus jo  useampia  vuosikymmeniä  sitten  kerrassaan  hämmästyttävällä  tar- 
molla on  tehnyt  rosvoilijain  elämöimisistä  lopun,  niin  että  kaikki  tiedot 
vakuuttavat  turvallisuuden  nykyään  olevan  Kreikassa  yhtä  suuren  kuin  kon- 
sanaan Länsi-Europassa.  Tätä  nykyä  kauhutyöt  onneksi  eivät  ole  olemassa 
muualla    kuin    vastustusraivoisten  sanomalehtimiesten  aivoissa. 

Saattaa  käsittää  että  olot  semmoiset  kuin  yllä  kerrotut  eivät  juuri  ole 
omiansa  kehittämään  kansan  oikeudentajuntaa.  Kaikki  asetetaan  politiikan 
yhteyteen.  Niinpä  prof.  Thumb  kertoo  kerran  kuulleensa  muutamien  maan- 
kiertäjäin roistojen,  joita  santarmit  veivät  kotiseuduilleen,  huutaneen  kul- 
jettajilleen:  «Niin,  te  olette  Trikupilaisia,  mutta  me  Delijannilaisia;  sen- 
tähden  meidän  käy  näin  huonosti».  On  tietysti  niin  mukavaa  tuntea  ole- 
vansa valtiollisen  sorron  kärsijä. 

Kummako  sitten  että  Kreikan  kansa  tällaisten  hallinnollisten  olo- 
jen vallitessa  ei  ole  voinut  kehittyä  ja  vaurastua  läheskään  siinä  määrässä 
kuin  vuosisadan  alussa  saattoi  toivoa  ja  otaksua.  Päinvastoin  tuo  nuori 
valtio  lyhyen  elämänsä  aikana  on  ehtinyt  saada  raha-asiansa  sellaiseen 
rappiotilaan  että  niiden  huonous  on  muuttunut  miltei  selviöksi  jokaiselle. 
Melkein  enemmän  saattaa  ihmetellä  ettei  väestön  taloudellinen  tila  ole  huo- 
nompi, kuin  mitä  se  todellisuudessa  on.  Mutta  asia  mahtaa  tosiaan  olla 
niin  kuin  erään  kreikkalaisen  valtiomiehen  äskettäin  kerrotaan  lausuneen 
muutamalle  kirjeenvaihtajalle:  kreikkalaisella  on  kyllä  rahaa  sotaan  kuinka 
paljon    tahansa,   vaikk^ei  hänellä  koskaan  ole  rahoja  verojen  maksamiseen. 

Ammoisista  ajoista  kreikkalaisten  kauppa  on  ollut  kukoistavassa  tilassa. 
Tuolla  pienellä  kansalla  on  nykyään  kauppalaivasto,  jonka  tonnimäärä  tekee 
melkein  kolmanneksen  esim.  Saksan  valtakunnan  kauppalaivaston  tonni- 
luvusta.  Sitäpaitsi  palvelee  kreikkalaisia  merimiehiä  useilla  vierailla  lai- 
voilla Välimerellä,  ja  Arkipelagin  laivanvarustaminen  on  melkein  kokonaan 
kreikkalaisten  käsissä.  Teollisuus  sitä  vastoin  ei  Kreikassa  vielä  ole  päässyt 
sanottavaan  vauhtiin.  Siitä  on  ainakin  ollut  se  hyvä  seuraus,  ettei  siellä 
ole  mitään  «sosiaalista  kysymystä«. 

Niinkuin  nuorissa  sivistysoloissa  ylimalkaan,  puuttuu  Kreikasta  nuo 
Länsi-Europan   suuret  työmiesjoukot,  eikä  suurtilallisia  ole  sanottaviksi  asti 

muualla  kuin  Tessaliassa.  Jokaisella  on  maatilkkunsa.  Ja  kuinka  pieni  se 
onkin,  kuinka  vaivalloisesti  talonpoika  siitä  saakin  niukan  elatuksensa,  niin 
hän  kuitenkin  pitää  sitkeästi  kiinni  kotoisesta  konnustaan.  Kreikkalainen 
tyytyy  sitäpaitsi  hyvin  vähään.  Kun  hänellä  on  leipää  ja  kappale  juustoa 
tai  sipuli,  ja  pari  oliivia,  niin  hänellä  on  kaikki  mitä  hän  haluaa;  liha  on 
herkku,  jota  vain  suurina  pyhinä  nautitaan.  Juhliansa  kreikkalainen  ei  vietä 
juomalla  ja  mässäämällä;  hänen  ilonsa  on  laulu  ja  soitto  tai  juhlallinen 
karkelo.  Ja  tyytyväinen  osaansa  kun  on,  tuntee  kreikkalainen  itsensä  myös- 
kin vapaaksi  ja  riippumattomaksi.  Halvinkin  karjanpaimen  katsoo  olevansa 
ylhäisimmän  kanssa  tasa-arvoinen. 

Rikkaita  ja  köyhiä  on  tietysti  Hellaankin  klassillisella  maaperällä, 
niinkuin  kaikkialla  murheen  laaksossa.  Kauppa  se  varsinkin  on  ollut  kreikka- 
laisille rikkauden  lähde.  Kaikkialla  kaupan  keskipisteissä,  Konstantinopo- 
lissa ja  Odessassa,  Triestissä  ja  Marseillessa,  jopa  Wienissä,  Lontoossa, 
New  Yorkissa,  Bombayssa  tavataan  kreikkalaisia  pankkiireja  ja  kauppiaita, 
joista  monet  ovat  koonneet  jättiläisomaisuudet.  Tämän  päämäärän  saavu- 
tettuaan useat  heistä  palaavat  kotimaahan  ja  jakelevat  runsaalla  kädellä 
rahojansa  kansallisiin  tarkoituksiin.  Viime  kuukausina  maailma  taas  on 
saanut  kuulla  monta  todistusta  tällaisesta  suuremmoisesta  isänmaallisuudesta. 
Hyväntekijäinsä  anteliaisuuden  kautta  Kreikka  on  voinut  saada  monta  lai- 
tosta, joita  ikuista  rahapulaa  poteva  valtio  ei  mitenkään  olisi  voinut  hank- 
kia. Niinpä  Kreikka  esim.  koululaitoksensa  nykyisestä  ilahduttavasta  tilasta 
saa  kiittääi  paitsi  kansansa  kerrassaan  erinomaista  luku-  ja  opinhalua,  suu- 
reksi osaksi  rikkaita  antajiaan,  jotka  ovat  perustanut  ja  kannattaneet  useita 
oppilaitoksia.  Samoin  he  ottavat  hoitoonsa  turvattomia  lapsia,  perustavat 
orpojen  koteja,  lähettävät  ylioppilaita  opinnoille  Ranskaan  ja  Saksaan,  aut- 
tavat kirjallisuutta,  taidetta  ja  tiedettä.  Ateenan  polytekniko  ja  v.  1837  perus- 
tettu yliopisto  ovat  kansakunnan  hyväntekijöiltä  saaneet  runsaita  lahjoituksia. 
Muutamat  miehet  ovat  erityisen  kuuluisat  jättiläislahjoituksistaan.  Niinpä 
wieniläinen  pankkiiri  paroni  Sinä  rakennutti  komean  akatemiatalon  5  mDjo- 
nalla  francilla  ja  perusti  sekä  varusti  tähtitornin;  toinen,  Zappas,  lahjoitti 
valtiolle  näyttelyrakennuksen  sekä  testamentissaan  koko  20  miljonaan  nou- 
sevan omaisuutensa ;  eräs  kreikkalainen  kauppahuone  Marseillessa  rakennutti 
2  miljonaa  maksavan  kirjastorakennuksen.  Sanalla  sanoen,  rikkaat  ikään- 
kuin kilvan  koettavat  olla  kansallensa  hyödyksi.  Saattaa  ymmärtää  että 
köyhä    kreikkalainen,  joka  hänkin  tulisesti  rakastaa  isänmaataan  ja  kansalli- 

suuttaan,    enemmän    ihailee   kuin  kadehtii  rikkaita,  jotka  tällä  tavoin  varo- 
jansa käyttävät. 

Tämä  valoisa  kuva  ei  tietysti  ole  varjopuolia  vailla,  eikä  Europpa 
viime  aikoina  suinkaan  ole  niiltä  silmiään  sulkenut.  Ja  todistaahan  Kreikan 
tämän  vuosisadan  historia,  todistavathan  nykyiset  olot  ja  äskeiset  tapahtumatkin 
kelle  hyvänsä  kyllin  selvästi  kreikkalaisten  suurista  vioista.  Niitä  on  ennen 
kaikkea  suuri  taipumus  pintapuoliseen  ajattelemiseen  ja  toimintaan;  siitä 
johtuvat  varmaankin  suureksi  osaksi  heidän  muutkin  huonot  ominaisuutensa: 
liiallinen,  melkein  lapsekas  itseensä  luottaminen,  levoton  valtiollisten  muu- 
tosten halu,  eripuraisuus,  epäluotettavuus  ja  viekkaus.  Mutta  sittenkin  se 
epäedullinen  käsitys,  minkä  monet  europpalaiset  ovat  saaneet  kreikkalaisista, 
suureksi  osaksi  johtunee  siitä,  että  he  ovat  olleet  tekemisessä  vaan  isom- 
pain  kaupunkien  kosmopoliittisemman  väestön  kanssa.  Sillä  ne,  jotka  ovat 
oleskeUeet  ja  eläneet  Kreikan  yksinkertaisen  maalaisväestön  keskuudessa, 
vakuuttavat  yhtenä  miehenä  että  siellä  elää  raitis,  vähään  tyytyväinen,  mutta 
silti  valpas  kansa,  jota  ennen  kaikkea  kaunistaa  harvinainen  halu  oppiin  ja 
tietoon,  ankara  siveys,  puhdas  perhe-elämä  ja  luja  yhteistunne  perheen 
jäsenten  kesken.  Vanhempien  suurin  huoli  on  lastensa  edistyminen,  lasten 
ensimäinen  velvollisuus  on  huoli  vanhenevista  vanhemmistaan.  Ja  tokkopa 
missään  muualla  veli  katsonee  olevansa  siihen  määrään  velvoitettu  olemaan 
sisarellensa  tukena  ja  turvana  kuin  Kreikassa:  veli  ei  mene  naimisiin  niin- 
kauan  kuin  hänellä  on  turvattomia  sisaria.  Prof.  Thumb  kertoo  erään 
kreikkalaisen  kerran  ihmetellen  kysyneen  häneltä,  kuinka  oli  selitettävä  että 
niin  monen  saksalaisen  tytön  täytyi  kotiopettajana  ansaita  leipänsä;  eikö 
heillä  sitten  ollut  veljiä,  jotka  heistä  huolen  pitäisivät!  Naiskysymys,  sem- 
moisena kuin  me  sen  käsitämme,  on  Kreikassa  vielä  tuntematon.  Tosin 
pidettiin  tänä  vuonna  Ateenassa  «naiskongressi«,  mutta  sen  ohjelma  (ylel- 
lisyyden poistaminen  puvuista  ja  koristuksista,  naisen  toiminnan  rajoittami- 
nen kodin  ja  perheen  piiriin)  vasta  varsin  osottaa  kuinka  erilainen  liike 
siellä  ja  Länsi-Europassa  on. 


Kreikan  kansaa  kohtaavat  paraikaa  ankarasti  pettymyksen  ja  nöyryy- 
tyksen iskut.  Toivokaamme  että  suru  on  vaikuttava  siihen  kuin  puhdistava 
kiirastuli,  josta  kansa  uusin  kokemuksin  ja  uusin  voimin  nousee  uusiin  pon- 
nistuksiin.   Oppikoot  kreikkalaiset,  ja  varsinkin  heidän  johtajansa,  että  sen. 

joka  tahtoo  muita  voittaa,  tulee  ensin  voittaa  itsensä.  Kansa,  jota  vuosi- 
satojen orjuuden  synkkyys  ei  ole  voinut  lannistaa,  on  silloin  kyllä  kestävä 
vapaudenkin  päivänpaisteen. 

Ernst  Neovius. 

Suomalais-ugrilaifien  Seura:  Axel  O.  Heikel,  Mordvalaisien  pukuja  ja  kuoseja. 
—  Trachten  und  Muster  der  Mordvinen.  l:nen  vihko  (näytevihko).  XVI  väri- 
kuvalehteä  ja  prospekti.  Helsingissä  1897,  Suomalais-ugrilainen  seura.  Koko 
teoksen  tilaushinta  36  Smk.  (Suomalais-ugrilaisen  seuran  jäsenille  24  Smk.). 

Suomalainen  kansanomainen  taideaisti  on  —  jos  pidämme  silmällä 
vain  aineellisen  kultuurin  alaa  —  runsaimpana  ja  monipuolisimpana  esiin- 
tynyt kuosien  ornamentiikassa.  Todisteena  tällä  alalla  tavattavasta  häm- 
mästyttävästä runsaudesta  on  tohtori  Th.  Schvindtin  julkaisema  suomalaisia 
ompelukoristeita  esittävä  teos,  joka  viime  vuonna  kokonaisuudessaan  ilmestyi. 

Kansanomaisten  kuosien  julkaisemisella  on  kahtalainen  merkitys:  käy- 
tännöllinen ja  tieteellinen.  Käytännöllisessä  suhteessa  on  katsottava  suu- 
reksi eduksi  että  kansanomaisia  kuoseja  uudelleen  elvyttämällä  koetetaan 
saada  enemmän  aistia  ja  tyyliä  taideteollisuuteen,  sekä  kotien  että  julkisten 
laitosten  kaunistukseksi.  Kun  suurissa  maailmannäyttelyissä  eri  kansojen 
taideteollisuutta  asetettiin  rinnan,  huomattiin,  miten  juuri  Europan  nykyiset 
sivistyskansat  taideteollisuuden  alalla  olivat  miltei  alimpana  aistin  asteikossa 
ja  miten  sitä  vastoin  intialaiset,  persialaiset,  kiinalaiset,  japanilaiset  ja  muut 
puolisivistyneiksi  luetut  kansat  saattoivat  maailmalle  näyttää  aistin  ja  tyylin 
puolesta  erinomaisia  tuotteita.  Täten  heräsi  kaikkialla  pyrkimys  saamaan 
aikaan  aistin-  ja  tyylinmukaisia  tuotteita,  nojautumalla  niihin  aineksiin,  joita 
eri  kansat  ja  aikakaudet  saattoivat  käytettäviksi  tarjota,  syntyi  renässansi 
taideteollisuuden  alalla. 

Tämä  pyrkimys  herätti  henkiin  myös  koristeiden  tieteellisen  tutki- 
muksen. Olihan  välttämätöntä,  että  käytännöllistäkin  tarvetta  varten  koris- 
teet olivat  esille  etsittävät  ja  julkisuuteen  saatettavat,  ja  samalla  syntyi 
tarve  järjestää  ja  systematiseerata  karttuneita  aineksia.  Ja  ainesten  järjes- 
täminen ja  systematiseeraus  johtaa  itse  tieteelliseen  pääkysymykseen:  miten 
ovat  koristemuodot  syntyneet,  minkä  kansojen  keksimiä  ne  ovat,  minkä 
kansojen  vaikutuksesta  syntyneitä?  Sanalla  sanoen:  se  johtaa  koristeiden 
historian  tutkimiseen. 

Suomalaisten  koristcidcD  historian  tutkimusta  varten  on  välttämätöntä 
verrata  Suomessa  nykyjään  tavattavia  muotoja  osittain  niihin  jäännöksiin, 
Joita  on  muinaisajan  löydöistä  tavattu,  osittain  muiden  kansojen  saman- 
suuntaisiin koristeihin.  Muinaislöydöt  näyttävät  todistavan  näiden  koristei- 
den vanhuutta  täällä  Suomessa,  ja  vielä  merkillisempi  seikka  on  että  muilla 
suomalais-ugrilaisilla  kansoilla  tavataan  samansuuntaisia,  geometrisiin  kuvioi- 
hin rakentuvia  kuoseja.  Se,  joka  ottaa  verratakseen  Schvindtin  julkaisemia 
koristeita  nyt  edessämme  olevaan  mordvalaisen  kokoelman  ensi  vihkoon, 
on  huomaava,  kuinka  hämmästyttävä  yhdenhenkisyys  niissä  on  tavattavana. 
Selvää  on,  ettei  tämmöinen  yhtäläisyys  saata  olla  pelkän  sattuman  tuotta- 
maa, vaan  se  viittaa  yhteiseen  alkuperään,  olipa  sitten  tuo  yhteinen  alku- 
perä haettava  niistä  ammoisista  ajoista,  jolloin  vielä  oli  välitöntä  kultuurin- 
vaihtoa  suomalais-ugrilaisten  kansain  kesken  olemassa,  tai  sitten  myöhem- 
mästä yhteisestä  lähteestä. 

Miten  tahansa  tulevaisuus  ratkaisee  tämän  kysymyksen,  joka  tapauk- 
sessa on  tohtori  Heikelin  mordvalainen  kuosikokoelma,  jota  Suomalais-ugri- 
lainen  seura  on  alkanut  saattaa  julkisuuteen,  omansa  tämän  kysymyksen 
selvittämiseen  valoa  luomaan.  Vaikka  julkaisun  varsinainen  tarkoitus  on 
tieteellinen,  ei  sen  käytännöllinenkään  merkitys  ole  vähäksi  arvattava.  Pu- 
heenalaisten kuosien  joukossa  on  näet  useita  harvinaisen  kauniita,  joiden  käyt- 
täminen kotiemme  kaunistukseksi  olisi  todellinen  voitto  (katsottakoon  esim. 
tästä  vihosta  leht.  VI, 2 ;  1.  XI,4;  1.  XII,  2  y.  m.).  Kun  ne,  niinkuin  on  mainittu, 
tyylin  puolesta  niin  suuresti  pitävät  yhtä  suomalaisten  kuosien  kanssa,  saa 
mordvalaista  kokoelmaa  suorastaan  katsoa  kauniiksi  lisäksi  suomalaisiin  kuo- 
seihin,  ja  sen  tarjoamia  aineksia  saatetaan  epäilemättä  menestyksellä  käyt- 
tää suomalaisen  tyylin  kehittämisessä  tällä  alalla. 

Toht.  Heikelin  teos,  jota  varten  hän  itse  on  ainekset  matkoillaan 
kerännyt  varhain  manalle  menneen  taitavan  piirustajan  A.  Reinholmin  avulla 
ja  jota  varten  hän  paraikaa  on  uudella  matkalla  täydentelemässä  kokoel- 
miaan Venäjän  museoissa,  esittää  kuosit  kahden  periaatteen  mukaan.  Toi- 
sen mukaan  esitetään  kuosi  semmoisena,  jolta  se  todellisuudessa  näyttää, 
siten  että  sen  esteettinen  värivaikutus  selvästi  esiintyy.  Toisen  mukaan 
selviää  kuosin  tekniikka,  siten  että  voi  joko  suorastaan  tai  ainakin  vertai- 
lemalla oppia  jokaisen  kuosin  tekotavan.  Paitsi  kuoseja  tulee  kokoelmaan 
myös  mordvalaisia  pukuja,  joissa  kuosit  esiintyvät;  kokoelman  ensimäinen 
ja  toinen  lehti  näyttävät  meille  mordvalaisen  morsiamen  koko  komeudes- 
saan kirjailtuine  pukuineen  ja  helyineen.  Julkaisu  on  kokonaisuudessaan 
aiottu  sisältämään  100 — 150  värikuvalehteä  ja  sitä  paitsi  muutaman  sata- 
määrän  ompelukoristeita  mustalla  värillä.  Useita  alkuperäisiä  kuvia  tulee 
myös  johdantoon,  jossa  luodaan  katsaus  mordvalaisten  aineelliseen  elämään 
yleensä.  Kansilehti  on  taitavasti  sovitettu  käyttämällä  mordvalaisia  kuosi- 
aineksia. 


300  Kotimaan  kirjallisuutta. 


Kirja  lupaa  siis  paljon;  se  tulee  epäilemättä  olemaan  komein,  mitä 
tällä  alalla  meillä  vielä  on  ilmestynyt.  Erittäin  suotava  olisi  että  Suoma- 
lais-ugrilaisen  seuran,  joka  on  tämän  tavattoman  kalliin  teoksen  ottanut 
kustantaakseen,  onnistuisi  sille  saada  tilaajia,  saadakseen  kustannuksilleen 
jotakin  korvausta  ja  voidakseen  kokoelman  saattaa  julkisuuteen  siinä  täy- 
dellisyydessä kuin  se  ansaitsisi;  tilaajain  määrästä  näet  riippuu  värikuva- 
lehtien  paljous.  Teoksen  komeuteen  nähden  on  sen  hinta,  36  markkaa 
(s.  o.  1 2  markkaa  maksettuna  vuosittain  kolmen  vuoden  aikana)  sangen  halpa ; 
suomalais-ugrilaisen  seuran  jäsenet  sen  saavat  24:11a  markalla  (8:11a  markalla 
vuosittain. 

Teoksen  varsinainen  arvostelu  ei  vielä  saata  tulla  kysymykseen;  kun 
teos  kokonaisuudessaan  on  ilmestynyt,  toivomme  varsinaisen  ammattimiehen 
sen  ottavan  arvostellakseen.  Tämän  ilmoituksen  tarkoituksena  on  ollut  ainoas- 
taan sulkea  tämä  Suomalais-ugrilaisen  seuran  uusi  julkaisu  lukijan  huomioon. 
Kieltämättä  se  mitä  suurimmassa  määrässä  ansaitsee  Suomen  valistuneen, 
tiedettä  ja  taidetta  suosivan  yleisön  kannatusta. 

E.  N.  S. 


G U8taf  Johansson,  Pyhä  uskomme.   Tähän  asti  7  6-aikkista  vihkoa  8:0.    Porvoossa, 
Werner  Söderström.     Hinta  vihkolta  — :8ft. 

—  — ,  Uskonnollista  pikkukirjallisuutta.    I.    Rakkaus  on  laintäyttämys.    2U  s.  8:0.  Por- 
voossa» VVerner  Söderström.     Hinta  — :20. 

Yllämainitut  kaksi  kirjallista  uutista  uskonnollisen  kirjallisuutemme  alalla 
ovat  omiaan  ilahuttamaan  jokaista,  joka  kansamme  tervettä  hengellistä  ke* 
hitystä  harrastaa.  Muita  syitä  mainitsematta,  on  varsinkin  laajempiin  kan- 
sankerroksiin kansakoulujen  ja  kansanopistojen  kautta  leviävä,  enenevä  sivis- 
tys seikka,  mikä  pakottavasti  vaatii  kirjallisellakin  alalla  kirkon  miehiltä 
uutteraa  ja  tunnollista  työtä,  jotta  uskonnollinen  tieto,  uskonelämän  käsitys 
kansassamme  laajennettaisiin,  syvennettäisiin  ja  vahvistettaisiin  sekä  jotta  se 
samalla  tulisi  oikeassa  merkityksessä  omatakeisem maksi  ja  vapaammaksi. 
Toiselta  puolen  enenevän  opillisen  sivistyksen  kanssa  rinnan  ilmenevä  us- 
konnollinen välinpitämättömyys,  mitä  kuulee  varmaankin  syystä  valitettavan, 
ja  toiselta  puolen  juuri  samoissa  piireissä  usein  ilmenevät,  oikullisen  tuulen- 
puuskan tapaiset,  milloin  mihinkin  kummalliseen  opinsuuntaan  harhautuvat 
uskonnolliset  virtaukset  todistavat,  miten  paljon  on  työtä  tekemätöntä  pu- 
heenaolevalla kirjallisuuden  alalla  ja  miten  kipeästi  sitä  kaivataan. 

Kiitollisuudella  on  tunnustaminen,  että  piispa  Johansson  on  tämän 
tärkeän  tehtävän  havainnut  ja  itse  osaltaan  omakseen  omistanut.  Siitä  ovat 
ilmoitettavana  olevat  kirjat  uutena  todistuksena. 

EDsimainitussa  «Pyhä  uskonime«  Dimisessä  teoksessaan  tekijä  tahtoo 
uskon  ja  uskonelämän  vahvistukseksi  «selvissä  piirteissä  elimellisesti  esittää 
kristinuskon  totuudet»,  yhdessä  toisiinsa  punottuinas  ekä  uskonopin  että  siveys- 
opin.  Tekijä  tahtoo  mikäli  mahdollista  siten  poistaa  sen  epäkohdan,  että 
usean  kristityn  tieto  jää  aivan  katkonaiseksi,  että  tunnetaan  yksityisiä  to- 
tuuksia, käsittämättä  «kristinuskon  taivaallista  elämänjärjestystä»  sen  yhte- 
näisessä elimellisessä  kokonaisuudessa. 

Kirja  on  aiottu  varsinaiseksi  kansankirjaksi.  «Tarkoituksena  olisi»  — 
sanoo  tekijä  esipuheessaan  —  «että  perheen  isäntä  lukisi  näitä  puheita  kodissa 
ja  niiden  johdosta  puhuisi  perheen  jäsenten  kanssa«.  Samalla  on  kirja 
tarkoitettu  avuksi  kansanopettajille  uutta  katkismusta  opettaissaan,  jonka 
mukaan  myös  aineen  käsittely  on  kirjassa  järjestetty. 

Mitä  aineen  käsittelytapaan  tulee,  tuntee  siinä  heti  «raamatullisen 
suunnan «  edustajan.  Tekijä  tahtoo  kauttaaltaan  raamattuun  perustaa  esi- 
tyksensä. Sen  huomaa  jo  heti  selaillessaan  kirjaa,  minkä  sivut  ovat  kirja- 
vanaan paksuilla  kirjaimilla  painettuja  raamatun  sitaatteja.  Voinee  olla  eri 
mieltä  siitä,  onko  esityksen  kaikki  erityiskohdat  niin  ehdottomasti  raamat- 
tuun perustuvia  ja  niistä  raamatunpaikoista  johdettavissa,  mitä  milloinkin 
esiintuodaan;  mutta  joka  tapauksessa  on  juuri  tekijän  noudattama  aineen- 
käsittely  omiaan  aiheuttamaan  ja  ohjaamaan  lukijata  omintakeiseen  raama- 
tun tutkimiseen  ja  kokonaisempaan  terveelliseen  käsittämiseen.  Ja  sehän 
on  tietysti  tekijän  korkein  päämäärä  ollut. 

Missä  määrin  kirja  voi  vastata  suuriarvoista  tarkoitustaan  tulla  kansan- 
kirjaksi,  sen  on  kokemus  osottava.  Kirjan  tähänastinen  suuri  leviäminen 
seurakunnissamme  ennustaa  ainakin  hyvää.  Kuitenkaan  ei  se  vielä  yksin 
riitä  arvostelulle  perustusta  antamaan.  Tekijän  suuri  maine  ja  kirjan  levit- 
täjän, hra  Söderströmin  tunnettu  taito  ovat  kyllä  puolestaan  taanneet  kir- 
jalle suuren  menekin,  ilman  että  sitä  tutustumisen  itse  kirjaan  on  tarvinnut 
edistää.  Arvostelija  puolestaan  uskoo,  että  esityksen  monessa  kohdin  ilme- 
nevä vaikeatajuisuus  on  ehkäisevä  kirjaa  pääsemästä  niin  laajalti  kansan- 
kirjaksi  kuin  toivottava  olisi.  Tosin  on  totta  se,  mitä  tekijä  alkulausees- 
saan sanoo,  että  nim.  «uskon  totuus  kysyy  sydämen  työtä,  ja  missä  tätä 
työtä  on,  siinä  ymmärtää  kansanlapsi  syvimpiäkin  totuuksia  yhtä  hyvin  kuin 
oppinut«;  mutta  olen  myös  siitä  vakautunut,  että  ne  valitukset,  joita  olen 
kuullut  eri  tahoilta  lausuttavan  vaikeatajuisuudesta,  eivät  yksinomaan  riipu 
tuon  «sydämen  työn«  puutteesta.  Ja  onhan  luonnollista,  että,  kun  tekijä 
puuttuu  puhumaan  monesta  varsin  metafyysisestä  kysymyksestä  jotakuinkin 
filosoofisolta  kannalta,  itse  aine  silloin  tekee  kovia  esteitä  helppotajui- 
selle esitykselle.  Vaikeuksia  lisäävät  vielä  monet  uudet  sananmuodos- 
tukset. Ja  myöskin  luulen  osaksi  tekijälle  omituisen  lyhyen,  yksinkertaisen, 
jopa   yksitoikkoisuuteen  asti  yksinkertaisen  lauserakennuksen  tuottavan  han- 

kaluQtta  lukijalle.  Esitys  tahtoo  siteo  tulla  katkonaiseksi,  jottei  eri  lauseit- 
ten  välistä  yhtejrttä  niin  helposti  huomaa. 

Lukiessani  kirjaa,  olisin  muutamin  paikoin  toivonut,  että  tekijä  olisi 
selvemmin  ja  terävämmin  esittänyt  käsityskantaansa.  Niin  esim.  kun  on 
puhe  raamatun  arvosta  totuuden  lähteenä,  tuntuu  minusta  siltä,  kuin  jäisi 
kahden  vaiheelle  siitä,  onko  raamattu  esim.  luonnontieteellisessä,  yleishisto- 
riallisessa  y.  m.  s.  suhteissa  tekijän  mielestä  ehdottomasti  luotettava  totuu- 
den lähde  vai  ei.  Sen  käsityksen  saa  ensin  kuin  hän  vastaisi  kieltävästi, 
mutta  sitte  taas  seuraa  viittauksia,  mitkä  tekevät  epävarmaksi,  lieneekö  sitten- 
kään tekijän  käsitys  semmoinen.  Samoin  ei  liioin  esitys  lepopäivän  vie- 
tosta ole  oikein  selväpiirteinen;  kun  nim.  hakee  vastausta  kysymykseen, 
mikä  on  lepopäivän  vieton  perustus  ja  merkitys  kristikunnassa,  niin  ei 
3Uoraa,  selvää  vastausta  mielestäni  saa. 

Joskin  kirjaan  tutustuminen  näin  ollen  ei  käy  ilman  vaikeuksia,  kor- 
vaa sen  syvälle  tunkeva,  laajoja  näköpiiriä  avaava  sisällys  runsaasti  sen 
vaivan,  mitä  sen  lukijalta  kysytään. 

En  voi  olla  lopuksi  lausumatta  sitä  toivoa,  että  tämän,  jos  niin  saan 
sanoa,  « kansan-dogmatiikaksi «  aiotun  teoksen  ilmestyminen  olisi  merkkinä 
täydellisen  varsinaisesti  maallikoita  palvelemaan  aiotun  teoloogis-uskonnol- 
lisen  kirjallisuuden  syntyyn.  Ennen  kaikkea  tarvitsisimme  kunnollista  ekse- 
geettistä kirjallisuutta  maallikkoja  varten,  jotta  seurakuntamme  voisivat  kas- 
vaa terveessä  ja  raittiissa  raamatuntutkimisessa. 

Jälkimäinen  kirjanen  ilmoitettavistani  julkaisuista,  on  sekin  piispa 
Johanssonin  väsymättömästä  kynästä  lähtenyt.  Se  muodostaa  ensimäisen 
vihkosen  pikkukirjasarjaa,  jota  piispa  Johansson  julkaisee  hra  Söderströmin 
kustannuksella.  Tämän  uuden  uskonnollisen  pikkukirjallisuuden  tarve  on 
tuntuva  sekin.  Kyllähän  meillä  julkaistaan  tosin  uskonnollista  pikkukirjalli- 
suutta,  sekä  alkuperäisiä  että  käännöksiä,  mutta  useinkin  hyvin  sekalaista 
laatua.  Niin  mitätön  kuin  sellainen  pikkukirjallisuus  on  ulkonäöltään,  on 
sillä  kuitenkin  kansan  seassa  varmaan  paljonkin  merkitystä.  Ja  ilahuttavaa 
on,  että  kykenevät  kirkonmiehet  pitävät  huolta  seurakunnistamme  tässäkin 
suhteessa.     Toivomme,  että  uusi  yritys  on  hyvin  onnistuva. 

M.  R. 

Katkera  surusanoma  suomalaisen  kirjallisuuden  ystäville  saapui  tämän 
toukokuun  12  päivänä  Kuopiosta.  Rouva  Minna  Canth,  jonka  toiminnasta 
suomalainen  kirjallisuus  vielä  paljon  toivoi,  paljon  odotti,  oli  muuttanut 
niille  maille,  joista  ei  enää  palata. 

Jos  ottaa  käteensä  suomalaisen  sanomalehden  tai  kirjan,  joka  on  il- 
mestynyt pari  kolme  vuosikymmentä  sitten,  niin  ei  tarvitse  lukea  monta 
riviä  huomatakseen,  mikä  suuri  erotus  on  silloisen  ja  nykyisen  esitysmuo- 
don välillä,  huomatakseen  että  viimeisten  vuosikymmenien  työ  on  synnyt- 
tänyt tavallaan  aivan  uuden  kielimuodon,  se  on  tehnyt  suomen  kielen  sivis- 
tyskieleksi sanan  todellisessa  merkityksessä,  kieleksi,  joka  voi  seurata  ja 
kuvata  inhimillisen  ajatuksen  ja  mielikuvituksen  lentoa  tiedon  ja  tunteen 
korkeimpiin  avaruuksiin. 

Tämä  tulos  on  saavutettu  yhteistyössä,  yhteisvoimin,  ja  suurin  ansio 
sen  saavuttamisessa  on  nuorella  kirjailijapolvellamme.  Kielimuodon  etevyys 
on  seurannut  sen  suuremman  sisällisen  arvon  mukana,  jonka  kansallisen 
keväimemme  aikana  versonut  kirjallinen  tuotteliaisuus  on  suomalaiselle  kir- 
jallisuudelle antanut.  Ja  nykypolven  suomalaisten  kirjailijain  eturivissä  on 
kulkenut  Minna  Canth. 

Minna  Canth  jos  kukaan  on  suomalaisessa  kirjallisuudessa  tuonut  esiin 
niitä  aatteita,  jotka  meidän  aikanamme  ovat  mieliä  kiinnittäneet  ja  liikut- 
taneet. Hän  oli  aina  valmis  kohottamaan  äänensä  sen  puolesta,  jota  hän 
katsoi  sorretuksi,  aina  valmis  säälimättä  ja  urhein  mielin  paljastamaan  niitä 
epäkohtia,  jotka  yhteiskunnassa  hänen  oikeudentuntoansa  loukkasivat.  Hän 
oli  suurimmassa  ja  tärkeimmässä  osassa  teoksiaan  tendenssikirjailija.  Tämän 
seikan  yhteydessä  ovat  kieltämättä  ne  taiteelliset  virheet,  joista  hänen  kir- 
jailijatointansa  voidaan  moittia,  mutta  tämän  seikan  yhteydessä  on  epäile- 
mättä myöskin  se  voima,  jolla  hän  on  vaikuttanut  aikalaistensa  mieliin. 
Hänen  tendenssinsä  ei  kuitenkaan  esiintynyt  niin,  että  hänen  kuvaamansa 
henkilöt  olisivat  olleet  abstraktisia  haamuja,  vain  määrättyjen  aatteiden 
edustajia,  vaan  ne  olivat  todellisia  ihmisiä,  joissa,  joskohta  kuvaus  toisi- 
naan   oli    yksipuolinen,    kuitenkin  aina  oli  elämää  ja  tunnetta.     Juuri  tosi- 

ihmisyyden  etsiminen  yksin  alimmaksi  alentaneen  ihmisolennon,  yksin  riet- 
taan Kauppa-Lovonkin  povesta,  juuri  tämä  syvä  ihmisyyden  rakkaus  on 
Minna  Canthin  kirjailijatoimen  kauniimpia  ansioita.  Hän  on,  niinkuin  on 
sanottu,  »kyennyt  havaitsemaan  ihmisyyden  puhtainta  kultaa  siinäkin,  missä 
enimmät  eivät  olisi  osanneet  nähdä  kuin  tuhkaa  ja  kuonaa». 

Ne  ristiinkäyvät  suunnat,  jotka  ovat  maailman  kirjallisuudessa  esiin- 
tyneet tänä  murrosaikana,  eivät  ole  jättäneet  Minna  Canthin  kirjailijatointa 
koskettamatta.  Realismin  ja  naturalismin  hyökyaallot,  jotka  vielä  korkeim- 
millaan liikkuivat  Minna  Canthin  kirjailijatoimen  alkaessa,  tempasivat  hänet- 
kin mukaansa.  Hänestä  tuli  täysiverinen  realisti,  joka  toisinaan  haikaile- 
matta eteni  niin  pitkälle  kuin  realisti  ikinä  saattaa  mennä.  Mutta  myöskin 
se  vastavirtaus,  joka  syntyi  realismia  vastaan,  ei  ole  jäljettömästi  mennyt 
hänen  ohitsensa,  vaan  on  tämän  suunnan  vaikutusta  nähtävänä  etenkin  hänen 
»Sylvi»  nimisessä  näytelmässään.  Ja  viimeisinä  aikoina  on  varmaankin  se 
maailmankatsomus,  jota  venäläinen  Leo  Tolstoi  edustaa,  hänen  mieleensä 
koskenut;  »Anna  Liisassa»  tuskin  voi  olla  Toistoin-suuntaista  vaikutusta  huo- 
maamatta. »Kirjallisuudessa  on  paljastusten  aikakausi  mennyt,  nyt  on  tullut 
tunnustusten  aikakausi»,  kuuluu  Minna  Canth  itse  lausuneen  —  lause,  joka 
tuntuu  kuvaavan  hänen  mielessään  tapahtunutta  käännettä.  Miten  hänen 
kirjallinen  toimensa  oli  tämän  jälkeen  muodostuva,  sitä  uteliaisuudella  ky- 
syttiin, mutta  kysymykseen  ei  tullut  vastausta.  Anna  Liisa  jäi  hänen  jää- 
hyväisantimekseen  suomalaiselle  kirjallisuudelle. 

Tässä  aikakauskirjassa  on  siksi  tarkoin  seurattu  Minna  Canthin  kehi- 
tystä, ettemme  voi  katsoa  miksikään  laiminlyönniksi,  jos  tällä  hetkellä  ei 
yritetäkkään  antaa  kokonaiskuvaa  hänen  kirjallisesta  henkilöstään.  Me  toi- 
vomme, että  ennen  pitkää,  kun  Minna  Canthin  elämäntyö  nyt  on  kokonaan 
suomalaisen  kirjallisuuden  historian  oma,  joku  taitava  käsi  on  tämän  työn 
suorittava.  Näiden  vaatimattomien  rivien  tarkoituksena  on  ollut  ainoastaan 
tämän  lehden  toimituksen  puolesta  lausua  Minna  Canthille  viimeinen  kiitos 
siitä,  mitä  hän  on  tehnyt  suomalaisen  kirjallisuuden  hyväksi,  kiitos  kai- 
kesta siitä  ystävyydestä  ja  avustuksesta,  jota  hän  on  Valvojallekin  osottanut, 
tässä  lehdessä  julkaisemalla  useita  sekä  noveUeja  että  yhteiskunnallisia  kir- 
joituksia. 

E.  N.  Setälä. 


X-säteistä. 


Olemme  eräässä  edellisessä  kirjoituksessa  (Valvoja  1892,  siv.  595) 
käsitelleet  sähköaalto/a.  Niitten  keksimiDen  oli  tieteen  voitto,  joka  oli 
saavutettu  pitkän  taistelun  jälkeen.  Faraday  oli  vilkkaassa  mielikuvitukses- 
saan jo  nähnyt  sähkövärähdyksiä,  Maxwell  oli  teoreettisesti  todistanut  niitten 
mahdollisuuden  ja  vihdoin  useitten  tietäraivaavien  töitten  jälkeen  onnistui 
Herzin  näyttää  toteen  että  on  olemassa  sähköaaltoja,  jotka  ovat  samanlaisia 
värähdyksiä  eeterissä  kuin  valoaallotkin.  Se  uusi  ryhmä  aaltoja,  josta  nyt 
aiomme  puhua,  keksittiin  vallan  toisella  tavalla.  Sattumuksesta  professori 
W.  C.  Röntgen  Wiirzburgissa  huomasi  n.  s.  X-säteet,  joitten  omituiset 
vaikutukset  jo  ovat  koko  sivistyneessä  maailmassa  herättäneet  mitä  suurinta 
huomiota.  Vaikka  keksintö  näennäisesti  tapahtui  sattumuksesta,  täytynee 
kuitenkin  myöntää  että  Röntgenin  ansio  sen  suhteen  on  erittäin  suuri.  Moni 
ennen  häntä  oli  työskennellyt  samoilla  koneilla,  moni  ehkä  nähnyt  saman- 
laisia ilmiöitä  ymmärtämättä,  että  ne  voivat  johtaa  niihin  tärkeihin  johto- 
päätöksiin, jotka  Röntgen  teki  huomioistaan.  Kun  X-säteet  olivat  keksityt, 
esiintyikin  tiedemiehiä,  jotka  näyttivät  toteen,  että  olivat  olleet  niin  sanoak- 
seni tämän  keksinnön  kynnyksellä,  vaikk^eivät  olleet  sitä  saavuttaneet. 

Jos  sähkökoneen  tahi  mduktoorion  kautta  syntynyt  sähkö  purkautuu 
toisesta  metaUitangosta  toiseen  harvennettua  kaasua  sisältävässä  putkessa, 
niin  syntyy  valoilmiö,  joka  riippuu  putkessa  olevan  kaasun  paineesta,  put- 
ken muodosta  y.  m.  Tarkemmin  tutkittaessa  tätä  ilmiötä  huomataan,  että 
valo  kumpaisenkin  metaUipuikon  kohdalla  on  erilaista.  Negatiivista  sähköä 
purkavan  puikon,  »katoodin»,  ympäri  syntyy  sinisenvioletti  hehkuvalo.  Posi- 
tiivista sähköä  purkavasta  puikosta,  »anoodista»,  kulkee  taas  purpuranpunai- 
nen  valojuova  niin  lähelle  negatiivista  puikkoa,  että  ainoastaan  pieni  valoton 

väli  syntyy  molempien  valoilmiöitten  välille.  Tämmöinen  on  ilmiö,  kun 
kaasun  paine  on  noin  Vsoo  tavallisesta  ilmapaineesta.  Jos  taas  putkessa 
olevaa  kaasua  yhä  harvennetaan,  niin  katoodin  sinivioletti  valo  heikontuu, 
mutta  leviää  samassa  niin,  että  se  täyttää  koko  putken.  Anoodin  punainen 
viiva  lyhentyy  silloin  samassa  määrässä  kuin  katoodin  valo  laajenee.  Kun 
kaasun  harvennus  on  kylliksi  suuri  (n.  k.  Hittori^in  ja  Crookes^in  putkissa 
noin  0,01  mm:n  elohopeapaine),  niin  katoodin  yllämainittu  valo  häviää. 
Katoodista  kulkee  silloin  näkymättömiä  säteitä  n.  k.  varsinaisia  »katoodi- 
säteitä»,  jotka  ovat  kohtisuorat  katoodin  pintaa  vastaan  ja  eroavat  äsken- 
roainituista  näkyvistä  säteistä  siinä,  etteivät  ne,  niinkuin  näkyvät  säteet 
käänny  putken  mutkia  myöten  saavuttaaksensa  anoodia,  vaan  kulkevat  suora- 
viivaisesti huolimatta  siitä,  missä  kohdassa  putkea  anoodi  on. 

Vaikka  nämät  varsinaiset  katoodisäteet  ovat  niikymättömät,  voivat  ne 
synnyttää  näkyviä  säteitä  siinä  paikassa,  jossa  ne  sattuvat  putken  lasiseen 
seinään.  Tämä  kohta  seinää  loistaa  silloin  viheriällä  n.  k.  fluorescensi- 
valolla  *). 

Englantilainen  luonnontutkija  Crookes  oli  jo  ennen  Röntgenin  keksin- 
töä tehnyt  harvennettua  ilmaa  sisältäviä  putkia,  joissa  katoodisäteet  mat- 
kallaan putken  sisässä  saattavat  erilaisia  iluoresceeraavia  aineita  loistamaan 
ihmeen  kauniilla  väreillä.  Nämät  niinkuin  muutkin  alussa  tunnetut  katoodi- 
säteitten  vaikutukset  rajoittuivat  kuitenkin  putken  sisäosiin.  Niitten  tutkiminen 
fysiikan  tavallisilla  apukeinoilla  oli  silloin  mahdotonta  ja  nuo  viehättävät 
ilmiöt  näyttivät  ainiaaksi  jäävän  tieteen  rajojen  ulkopuolelle. 

Sähköaaltojen  keksijä  Hertz  oli  ensimäinen,  joka  huomasi,  että 
katoodisäteet  voivat  kulkea  putken  seinien  ulkopuolelle,  seinään  juotettujen 
ohuitten  metallilevyjen  kautta.  Toinen  saksalainen  fyysikko  Lenard  on 
varsinaisesti  tutkinut  katoodisäteitten  kulkua  ulkopuolella  niitä  synnyttävää 
putkea.  Hänen  tekemistään  putkista  kulkevat  katoodisäteet  putken  seinässä 
olevan  aluminisen  levyn  kautta  putken  ulkopuolelle  ja  leviävät  tästä  levystä 
alkaen  joka  suuntaan  heikkona  sinertävänä  loisteena. 


*)  Fluorescensiksi  nimitetään  monen  (etenkin  läpinäkyvän)  kappaleen  ominaisuutta 
tulla  itsestään  loistavaksi,  kun  valon  säteet  sattuvat  siihen.  Usein  on  fluorescensi- 
valolla  aivan  toinen  väri  kuin  siliä  valolla,  joka  sen  on  synnyttänyt.  Tavallinen  fluores- 
censivalo  on  se,  joka  syntyy,  kun  auringon  säteet  sattuvat  petroolia  sisältävään  lasi- 
pulloon. 

Ulkopuolinen  ilma  pidättää,  samaten  kuin  muutkin  kaasut,  katoodi- 
säteitten  jatkoja  sitä  suuuremmassa  määrässä,  kuta  tiheämpää  se  on.  Yllä- 
mainittu loiste  ei  sen  tähden  ulotu  muuta  kuin  muutamia  sentimetrejä  put- 
ken ulkopuolelle.  Kaikesta  päättäen  on  tämä  loiste  vaan  pidätettyjen 
katoodisäteitten  ilmassa  synnyttämää  fluorescensivaloa. 

Lenard  näytti  vielä  että  katoodisäteitten  jatkot  vaikuttavat  valokuvaus- 
levyyn ja  että  ne  saavat  useita  aineita  fluoresceeraamaan  putken  ulkopuo- 
lella samalla  tapaa  kuin  putken  sisälläkin  olevat  katoodisäteet. 

Kun  professori  Röntgen  teki  kokeita  Lenardin  keksimillä  putkilla, 
huomasi  hän  omituisia  fluorescensi-ilmiöitä  putken  ulkopuolella,  vaikka  putki 
oli  tykkönään  mustan  pahvikotelon  peitossa.  Putken  läheisyydessä  oleva 
pahvilevy,  joka  oli  maalattu  sbarium-platinacyanyr» -nimisellä  aineella, 
loisti,  näet,  viheriäisellä  valolla  joka  kerta,  kun  sähkö  purkautui  putken 
kautta.  Tämä  valoilmiö  näkyi  vielä,  kun  paperilevy  oli  2  metrin  etäi- 
syydellä putkesta. 

Sama  ilmiö  saatiin  muittenkin  n.  s.  ilmattomien  putkien  avulla,  joissa 
vaan  fluorescensivaloa  syntyi  putken  seinään. 

Tutkiessaan  näitten  tuntemattomien  n.  s.  X-säteitten  vaikutuksia  huo- 
masi Röntgen  että  ne  vaikuttavat  valokuvauslevyyn.  Tämä  ominaisuus  on 
juuri  se,  joka  on  tehnyt  Röntgenin  keksinnön  niin  tunnetuksi. 

Tavallinen  valokuva  syntyy  esineitten  pinnasta  heijastuneitten  valon- 
säteitten  vaikutuksesta.  Röntgenin  valokuvaustapa,  n.  s.  skotografia,  antaa 
meille  taas  varjokuvan  esineen  sisäosista. 

X-säteet  kulkevat  näet  jotensakin  vapaasti  muutamien  aineitten,  niin- 
kuin puun,  pahvin,  lihan  y.  m.  läpi.  Metallit,  luu  ja  useat  toiset  aineet 
pidättävät  niitä  paljon  suuremmassa  määrässä. 

Kuta  erilaisempi  esineitten  osien  kyky  laskea  X-säteitä  läpitsensa  on, 
sitä  selvemmäksi  tulee  valokuva.  Jos  esim.  valokuvataan  puu-  tahi  pahvi- 
laatikkoon suljettua  metallirahaa,  niin  X-säteet  kulkevat  verrattain  vapaasti 
puun  läpi,  mutta  tulevat  suureksi  osaksi  pidätetyiksi  metallirahan  kautta. 
Täten  syntyy  valokuvaan  tumma  kuva  rahasta  vaaleammalla  pohjalla.  Sa- 
maten pidättävät  luut  suuremmassa  määrässä  X-säteitä  kuin  lihaosat  ja,  jos 
ruumiinosassa  on  taudin  synnyttämiä  vieraita  muodostuksia  tahi  jos  esim. 
metallikappaleita,  on  tunkeutunut  ruumiisen,  niin  ne  tulevat  näkyviin  valo- 
kuvassa ympäristöstä  eroavana  varjona.  Kuvamme  näyttää,  kuinka  valo- 
kuvaus   Röntgenin    säteillä    toimitetaan.     A  on   induktoorio,  johon  vasem- 

maila  puolella  olevien  lankojen  kautta  johdetaan  galvaaninen  sähkövirta. 
Induktoorio  synnyttää  katkonaisen  virran,  jonka  purkaukset  saavat  harven- 
nettua ilmaa  sisältävän  putken  B:n  loistamaan.  Putken  katoodi  on  merkitty 
—  merkillä,  anoodi  +  merkillä.  X-säteitten  kulkusuunta  on  merkitty  kat- 
konaisilla viivoilla.  C  on  valokuvauslevyä  säilyttävä  umpinainen  puulaatikko, 
jonka  kannelle  valokuvattava  käsi  on  asetettu.  Putkon  loistaessa  sähkön 
vaikutuksesta  esiintyy  kuva  levylle  ja  kun  levy  kehitetään  ja  kopioidaan 
niinkuin  tavalliset  valokuvalevyt,  niin  saadaan  valokuva,  jossa  luitten  var- 
jot ovat  melkein  mustat  lihaosien  taas  harmaat. 

Fysiikan  kannalta  katsoen  on  tärkeintä  tietää  mitä  nämät  X-säteet 
oikeastaan  ovat.  Tämä  kysymys  onkin  alusta  alkaen  ollut  vilkkaan  kes- 
kustelun alaisena,  vaikk^ei  se  vieläkään  ole  lopullisesti  ratkaistu.  Se  on 
selvää  että  ne  ovat  värähdyksiä  samassa  aineessa,  »eeterissä»,  missä  valon 


värähdystenkin  otaksutaan  tapahtuvan.  Kysymys  on  vaan  ovatko  ne  sa- 
manlaisia värähdyksiä  kuin  valo,  vai  toisenlaisia. 

Lähin  selitys  olisi  otaksua  että  X-säteet  ovat  katoodisäteitä,  jotka 
jatkuvat  putken  ulkopuolelle.  Molemmat  säderyhmät  kulkevat  suoraviivai- 
sesti eteenpäin,  ne  ovat  näkymättömät,  ne  vaikuttavat  valokuvauslevyyn  ja 
molemmat  synnyttävät  fluorescensi-ilmiöitä.  Se  seikka,  ett^eivät  katoodi- 
säteet  kulje  yhtä  vapaasti  kuin  X-säteet  ilman  ja  muitten  aineitten  läpi,  ei 
näitten  yhtäläis37ksien  rinnalla  voisi  kumota  yllämainittua  selitystä.  Vai- 
keampaa on  ymmärtää  miksi  X-säteet  eivät  poikkea  suunnastaan  voimak- 
kaan magneetin  vaikutuksesta,  kun  katoodisäteet  sekä  ilmattoman  putken 
sisällä  että  sen  ulkopuolella  ovat  magneetin  vaikutuksen  alaisina. 

Goldstein,  E.  Wiedemann  ja  Ebert  ovat  kuitenkin  näyttäneet  toteen, 
että    katoodisäteitten   joukossa    on  säteitä,  jotka  eivät  poikkea  suunnastaan 

magneetiD  vaikutuksesta.  Lenard  oli  huomanDut  että  katoodisäteet,  jotka  yllä- 
mainitun aluminium-levyn  kautta  ulottuvat  putken  ulkopuolelle,  voivat  säh- 
köitetystä  kappaleesta  poistaa  vapaan  sähkön  s.  o.  tehdä  sen  sähköttö-. 
maksi.  Sama  ominaisuus  on  X-säteillä.  Omituisinta  on  että  ilma,  joka  on 
ollut  X-säteitten  vaikutuksen  alaisena,  vielä  sen  jälkeen  jonkun  aikaa  eteen- 
päm  säilyttää  saman  ominaisuuden  hävittää  sähköitetyn  kappaleen  latingin. 
Tämä  ominaisuus  katoaa  kuitenkin  niin  pian  kuin  ilma  kulkee  puuvillan 
kautta  tahi  joutuu  muuten  yhteyteen  kappaleen  kanssa,  jolla  on  suuri  pinta. 
Röntgen  on  itse  sitä  mieltä,  että  yllämainittu  ominaisuus  on  yksinomaan 
X-säteillä  ja  että  Lenardin  kokeissa  nämät  säteet  ovat  vaikuttaneet  sähkön 
poistamisen,    eivätkä    katoodisäteet     Tutkiessaan  X-säteitten  ominaisuuksia 


huomasi  Röntgen  että  ne  monessa  suhteessa  eroavat  valonsäteistä.  Hän 
ei  saanut  niitä  taittumaan  eikä  heijastumaan  niinkuin  kaikkia  tähän  saakka 
tunnettuja  valonsäteitä.  Luonnollisessa  valonsäteessä  Upabtuvat  eeteri- 
värähdykset  kaikissa  suunnissa  jotka  ovat  kohtisuorat  säteen  kulkusuuntaa 
kohtaan.  Kun  tämmöinen  säde  heijastuu  määrätyllä  Uvalla  tahi  kulkee 
eritjristen  aineitten  läpi,  voi  se  muuttua  niin,  että  värähdykset  siinä  tapah- 
tuvat vaan  yhdessä  kulkusuunnan  kautta  kulkevassa  tasossa.  Silloin  sano- 
taan valoa  polariseeratuksi.  Myös  tämä  polariseerautumis-ominaisuus  puut- 
tuu Röntgenin  kokemuksen  mukaan  X-säteiltä. 

Näistä    syistä   tuli  Röntgen  siihen  luuloon,  että  eeterihiukkaset  X-sä- 
teissä  värähtelevät  yhdensuuntaisesti   säteen  kulkusuunnan  kanssa,  kun  taas 

niinkuin  Jo  äsken  mainitsimme  valon  säteissä  eeterihiukkaset  värähtelevät 
suunnissa,  jotka  ovat  kohtisuorat  säteen  kulkusuuntaa  vastaan.  X-säteet 
olisivat  siis  Röntgenin  käsityksen  mukaan  n.  s.  pitkittäisiä  värähdyksiä 
samassa  aineessa,  jossa  valonsäteet  ovat  »poikittaisia»  värähdyksiä. 

Myöhemmät  tutkimukset  ovat  kuitenkin  tuoneet  esille  seikkoja,  jotka 
tekevät  Röntgenin  otaksumat  epäiltäviksi.  Saksalaiset  fyysikot  Winkelmann 
ja  Straubel  sekä  Voller  ja  Walter  ovat  huomanneet  aivan  pienen  taittumi- 
sen X-säteitten  kulkiessa  esim.  kupariprisman  kautta.  He  tekivät  näistä 
kokeistaan  sen  päätöksen  että  X-säteet  ovat  aivan  samaa  lajia  kuin  valon- 
säteet vaikka  niitten  aallonpituus  on  pienempi  kuin  kaikkien  tähän  saakka 
tunnettujen  valonsätcitten  aallonpituus.*)  Tätä  mielipidettä  vastustaa  sak- 
salainen fyysikko  O.  Miiller  muistuttaen  että  X-säteet  kulkevat  varsin  va- 
paasti ilman  kautta,  mutta  kokemuksesta  tunnetaan  että  ilma  ei  laske  läpit- 
sensä  mitään  säteitä,  joitten  aaltopituus  on  pienempi  kuin  0,000,150  mm. 
Tähän  vastaavat  ensin  mainitut  tutkijat  että  aineet  ovat  ylipäänsä  läpi- 
kuultamattomat  ainoastaan  pienille  ryhmille  valonsäteitä.  Jos  ilma  siis  on 
läpikuultamaton  ryhmälle  säteitä,  jonka  aaltopituus  on  pienempi  kuin  0,000,150 
mm,  niin  ei  sillä  ole  sanottu,  ett' eivät  toiset  säteet,  joitten  aallonpituus  on 
vielä  pienempi,  voisi  vapaasti  kulkea  ilman  läpi. 

VVinkclmann  ja  Straubel  sekä  Voller  ja  VValtcr  luulevat  vielä  huo- 
manneensa, että  nämät  säteet  heijastuvat  hiukan  ja  epäsäännöllisesti  usean 
aineen  pinnasta. 

Ranskalainen  fyysikko  Henry  on  huomannut  että  monet  pimeässä 
itsestään  loistavat  aineet  levittävät  säteitä,  joilla  osittain  on  Röntgenin 
säteitten  ominaisuudet.  Muutkin  eroavaisuudet  ovat  näytetyt  epävarmoiksi. 
Venäläiset  tutkijat  ruhtinas  Galitzin  ja  Kamojitsky  ovat  näyttäneet  että 
X-säteet  voivat  polariseerautuakkin.  Ranskalainen  Lafay  vihdoin  on  näyt- 
tänyt että  sähköitettyyn  kappalcesen  sattuvat  X-säteet  ovat  magneetin  vai- 
kutuksen alaiset. 

Näitten  kaikkien  tutkimusten  johdosta  lienee  mahdollista  että  X-sätcet 
ja  katoodisäteet  ovat  samanlaisia  värähdyksiä  ecterissä  kuin  valon  säteet- 
kin, vaikka  niitten  aallonpituus  on  pienempi  kuin  kaikkien  tähän  saakka 
tunnettujen  eeterivärähdysten.    X-säteet  kuuluisivat  siis  tuohon  samaan  ryh- 


♦)  Voller   ja  Walter  näyttftvät  toteen   että  X-säteitten  aallonpituus   korkeintaan 
on  0,000,001  mm  eli  V«oq  natrium-valon  aallonpituudesta. 

määo,  johonka  sähkö-,  lämpö-,  valo-  ja  n.  s.  kemialliset  säteet  kuuluvat, 
vaikka  meillä  tähän  saakka  on  ollut  niistä  yhtä  vähän  tietoa  kuin  sähkö- 
aalloista ennen  niitten  keksimistä. 

Viime  vuosisadan  lopussa  teki  Galvani  sattumuksesta  huomion,  että 
sähkö  vaikuttaa  sammakon  lihaksiin,  ja  tutkiessaan  tätä  vaikutusta  huomasi 
hän  ne  ilmiöt,  jotka  meidän  vuosisadallamme  galvanismin  nimellä  niin 
mahtavasti  ovat  vaikuttaneet  sekä  fysiikan  että  käytännöllisen  elämän  alalla. 
Galvani  oli  anatomian  professori  ja  lääkäri,  jonka  huomio  antoi  sähkö- 
opille uuden  perustuksen.  —  Meidän  vuosisatamme  lopussa  on  fyysikko 
Röntgen  samalla  tapaa  sattumuksesta  tehnyt  huomion  joka  varmaan  tule- 
van vuosisadan  kuluessa  on  asettava  lääketieteen  uudelle  kannalle  ja  ehkä 
vielä   fysiologian  ja  sielutieteen  alalla  on  tuottava  arvaamattomia  tuloksia. 

Kusi.  Melander. 

SlavofllUt. 

Piirteitä  Venäjän  kirjallisuuden  historiasta. 

III. 
Panslavismi  ja  slavofiilisyys. 

Käymme  nyt  lyhyesti  esittämään  sitä  puolta  slavofiilien  toiminnassa, 
joka  paljoa  enemmän  kuin  muut  on  tunnettu  sekä  Länsi-Europassa  että 
slaavilaisissa  maissa.  Ken  ei  olisi  kuullut  venäläisten  panslavistien  ja  ve- 
näläisen hallituksen  salajuonista,  joiden  tarkoituksena  oli  koko  slaavilaisen 
maailman  yhdistämisellä  ja  kohottamisella  suurentaa  Venäjän  aluetta  ja 
mahtavuutta? 

Mutta  samalla  on  vaikea  käsittää  että  Venäjällä  ennen  todella  olisi 
ollut  tuollaisia  suuria  yhdistystuumia,  ja  sentähden,  jotta  voisi  ymmärtää 
panslavismin  pelkoa,  varsinkin  40-  ja  50-luvulla,  pitää  muistaa  sitä  viha- 
mielisyyttä, jonka  Venäjä  siihen  aikaan  oli  saanut  osakseen  koko  edistys- 
haluisen  Europan  puolelta,  se  kun  jo  XVIII:n  vuosisadan  lopusta  asti  joh- 
donmukaisesti oli  tukenut  sikäläisiä  vanhoillis-  ja  taantumispuolueita,  ollen 
ikäänkuin    Europan    poliisimiehenä.     Venäjän  kasvava  valta  ei  ollut  muul- 

laisten  mielipiteiden  kannattajille  mieleen,  ja  sentähden  tapaamme  Europan 
vanhoillisissakin  vihamielisyyttä  slaavilaista  liikettä  vastaan;  mutta  tämä 
ilmiö  kuuluu  myöhempään  aikaan. 

Panslavismin  olemuksen  selittämiseksi  näyttää  meistä  tarpeelliselta 
kertoa  kansallisharrastusten  kehittymisestä  slaavilaisissa  kansoissa  sekä  Ve- 
näjän sivistyneen  yleisön  ja  hallituksen  suhteesta  niihin.  Lukija  saa  nähdä 
että  ensimäinen  liike  oli  vakava  ja  suomalaisille  hyvin  ymmärrettävä 
harrastus  kansallisuuden  kohottamiseksi;  tämä  harrastus  saavuttikin  todellisia 
tuloksia.  Mutta  Venäjän  puolelta  se  oli  ensin  pääasiallisesti  ensimäisten 
slavofiilien  kabinettiharrastuksia  (heillä  oli  jo  silloin  sangen  ahdas  katsanto* 
tapa  slaavilaisen  yhteyden  luonteesta);  aina  venäläisturkkilaiseen  sotaan  asti 
hallitus  oli  slaavilaisharrastuksille  ylipäänsä  väliäpitämätön,  vieläpä  joskus 
vihamielinenkin;  myöhemmin,  siihen  aikaan,  jolloin  ensimäiset  slavofiilit 
antoivat  sijansa  seuraajilleen,  alkoi  hallituksen  jäsenten  joukossa  olla  yhä 
enemmän  niitä,  jotka  tahtoivat  levittää  Venäjän  vaikutusta  slaavilaisiin  mai- 
hin; mutta  tämän  harrastuksen  toteuttamiseksi  tehtiin  hyvin  vähän.  Loppu- 
tuloksesta selviää,  miksi  venäläinen  panslavismi  kohtaa  vastustusta  muiden 
slaavilaisten  puolelta  ja  miksi  sitä  Venäjälläkin  niin  pieni  osa  yleisöä  suosii. 

Ryhdymme  nyt  kuvaamaan  kansallista  herätysliikettä  slaavilaisissa. 
Kaikista  slaavilaisista  kansoista  ainoastaan  venäläiset  ja  puolalaiset  (XVIII:n 
vuosisadan  loppuun  asti)  ovat  eläneet  pitempää  itsenäistä  valtiollista  elä- 
mää. Muut  slaavilaiset  joutuivat,  mitkä  milloinkin,  saksalaisten  ja  turkki- 
laisten vallan  alaisiksi.  Aina  XVIII:n  vuosisadan  alkuun  asti  Itävallan  ja 
Turkin  slaavilaiset  kuuluivat  näiden  valtakuntien  alimpiin  luokkiin,  alhaiseen 
kansaan;  päästäkseen  korkeampaan  säätyyn  täytyi  slaavilaisen  muuttaa  kie- 
lensä ja  nimensä,  vieläpä.  Turkissa,  uskontonsakin. 

Mutta  XVIU:n  vuosisadan  lopulla  herää  kaikissa  slaavilaisissa  kansoissa 
yksi  yleinen  harrastus,  joka  kasvamistaan  kasvaa  ja  tulee  viimein  vallitse- 
vaksi aatteeksi  sivistyneiden  kesken,  jopa  viimein  enemmän  tai  vähemmän 
sivistyneiden  seurojenkin  harrastukseksi.  Tämä  oli  aate  oman  kansan  va- 
paudesta, kehityksestä,  valistuksesta.  Ensinnä  heräsivät  serbialaiset. 
Heillä  ilmestyy  kirjallisuus,  jonka  kieli  ensin  on  »slaavilais-serbialainen», 
läheinen  kirkkoslaavilaiselle  kielelle,  jota  Venäjällä  vieläkin  käytetään  jumalan- 
palveluksessa. Kapina  Turkin  Serbiassa  alussa  XIX:ttä  vuosisataa,  kohotti  ser- 
bialaisten itsetietoisuutta  ja,  ennen  kaikkea,  korotti  kansankielen  kirjakieleksi. 
Sama    ilmiö  tapahtui  myöhemmin  muissakin  slaavilaisissa  kansoissa;  tämän 

voi  osaksi  selittää  siten,  että  slaavilaisuodeo  kansallishairastajat  ilmestyivät 
itse  kansan  keskuudesta  ja  olivat  säilyttäneet  sitä  kohtaan  välitöntä  rak- 
kautta. —  £nsimä]nen  Serbian  kansan  sivistyttäjä,  pappi,  sittemmin  opet- 
taja, Dosifei  Obradovitsh,  XVIIIin  vuosisadan  filosofian  harrastaja,  koetti 
kansalaisiinsa  istuttaa  inhimillisyyttä,  uskonnollista  suvaitsevaisuutta  ja  rak- 
kautta sivistykseen.  Hänen  toimensa  jatkaja,  Vuk  Karad2i6,  edisti  suu* 
resti  yhtebslaavilaista  asiaa:  hän  toimitti  kokoelman  serbialaisia  kansan- 
lauluja, joiden  syvä  runollisuus  pian  käänsi  yleisen  huomion  slaavilaisuu- 
teen.  Hän  kokosi  rikkaita  kansatieteellisiä  aineksia  Serbian  kansasta.  Mitä 
kansankielen  oikeuksien  tunnustamiseen  tulee,  niin  on  Karadzic  tässä 
suhteessa  pidettävä  alkuunpanijana.  Häntä  vastaan  nousi  vanha  serbialai- 
nen puolue,  »korkean»  kirjoitustavan  puolustaja;  ankarasti  häntä  tuomitsi 
myös  slavofiili  Hilferding,  joka  pelkäsi  ybdistyssiteiden  Serbian  ja  Venäjän 
välillä  heikkenevän.  Hilferding  unohti,  että  kansallistunteen  herääminen 
ilmestyi  ennen  kaikkea  tarpeena  voida  puhua  kansan  kanssa  sen  omalla 
kielellä;  kirjallisuuden  piti  laskeutua  kansan  tasalle,  sen  piti  myös  kohottaa 
kansankieli  korkeimpain  käsitteiden  ilmaisijaksi.  Sitä  paitsi  ei  Venäjä  sii- 
hen aikaan,  jolloin  Karadzic  toimi,  vuosina  19  ja  30  voinut  vetää 
slaavilaisia  puoleensa,  ei  tieteellään  eikä  kirjallisuudellaan,  jolta  kokonaan 
puuttui  originaalisuutta.  »Omladiny»  puolue,  joka  muodostui  Serbiassa 
6o-luvulla,  työskenteli  samassa  Serbian  eristämishengessä.  Vähitellen  kaikki 
puolueet  yhtyivät  »panserbismiksi»  s.  o.  koko  Serbian  kansakunnan  yhteen 
yhdistämiseksi. 

Serbialaiset  pääsivät,  kuten  tunnettu,  viimein  vapaiksi  Turkin  ikeestä. 
Toinen  slaavilainen  kansakunta,  tshekkiläinen,  ei  ole  saavuttanut  yhtä 
paljon,  se  kun  riippuu  kansasta,  joka  on  sitä  korkeammalla  sivistyksessä. 
Sen  sijaan  ne  tshekkiläiset,  jotka  ovat  käyneet  saksalaista  koulua  ja  joilla  on 
tuoreemmat  muistot  vanhasta  kulttuuristaan,  ovat  synnyttäneet  paljon  oppi- 
neita voimia,  jotka  eivät  ainoastaan  ole  työskennelleet  oman  kansallisuu- 
tensa, vaan  myös  kaikkien  slaavilaisten  itsetietoisuuden  puolesta.  Semmoi- 
sia olivat  kuuluisa  Shafarik,  historioitsija  Palacky  (syntyi  perheestä,  jossa 
puhuttiin  vaan  saksaa) ;  Jungmann,  runoilija  ja  oppinut,  suuren  sanakirjan  tekijä; 
Hanka,  Tsheljakovskij,  Erben  y.  m.  Tieteen  rinnalla  edistyi  myös  kirjallisuus, 
kansallinen  näytelmätaide,  helppohintaisten  kirjain  ulosantaminen.  Kollarin 
runot  toimittivat  täällä  saman  tehtävän  kuin  Vukin  kansanlaulujen  kokoelma 
Serbiassa.     Vuosi    1848  oli  merkillinen  tshekkiläisillekin:  Pragiin  kutsuttiin 

Itävallan  slaavilaisten  edustajien  kokous,  jossa  m.  m.  oli  saapuvilla  tun- 
nettu venäläinen  agitaattori  M.  Bakunin  *).  Erityisessä  julistuksessa  tehtiin 
selkoa  valtiollisesta  ohjelmasta;  yhtenä  kokouksen  päätarkoituksena  oli  vas- 
tustaa Itävallan  saksalaisia  vallankumousharrastajia,  jotka  lähettivät  edus- 
tajia Frankfurtiin  ja  vaativat  saksalaista  yhteyttä,  jolloin  slaavilaisetkin  olivat 
luettavat  saksalaisiksi.  Kokous  iloiaisi  hallitukselle  syvimmän  alamaisuu- 
tensa tunteet,  mikä  ei  kuitenkaan  estänyt  Itävallan  hallitusta  väkinäisesti 
sulkemasta  kokousta  ja  ryhtymästä  useihin  ankariin  toimenpiteisiin  slaavi- 
laisia ja  etenkin  tshekkiläisiä  vastaan;  näitä  vastaan  Itävallan  slaavilaiset 
vieläkin  saavat  taistella. 

Bulgaareilla,  jotka  ovat  enimmin  sorretuita  slaavilaisia  kansoja, 
tapahtui  kansallistunnon  henkiinherättäminen  melkein  samoin  kuin  serbialai- 
silla; Karadzicin  tointa  vastasi  täällä  rutenilaisen  historioitsijan  ja  runoi- 
lijan Venelinin  toimi;  hän  oli  työskennellyt  ja  kärsinyt  puutetta  Venäjällä. 
Perusteltiin  kansakouluja,  nuoriso  alkoi  saada  korkeampaa  sivistystä  Venä- 
jällä; kapinan  kautta  ja  Venäjän  avulla  saavutettiin  sitten  kansallinen  riip- 
pumattomuus. 

Unkarilainen  kansallisliike,  joka  teki  unkarinkielen  viralliseksi  latinan 
sijaan,  herätti  kansallishengen  kroatilaisissakin.  Liike  alkoi  verrattain 
myöhään,  30-luvulla,  mutta  täällä  helpotti  asiaa  se  seikka,  ettei  tarvinnut 
pitää  huolta  kansan  historiallisen  muinaisuuden  uudistamisesta;  vielä  näet 
elivät  korkean  kulttuurin  ja  kukoistavan  kirjallisuuden  traditsioonit  Adrian- 
meren kroatilaisrannikolla.  Kroatilaisille  vastenmielisen  ja  epämukavan 
unkarinkielen  saattaminen  käytäntöön  ja  valtiollinen  sorto  unkarilaisten  puo- 
lelta herättivät  kroatilaisissa  vastustusta,  joka  päättyi  asetaistelulla.  Kroa- 
tilaistaistelu  antoi  alun  »panslavismi»  sanan  käyttämiselle,  sillä  siihen  aikaan 
kroatilaiset  rupesivat  puhumaan  tuon  jättiläisen  herättämisestä,  joka  vallitsi 
maita  Kamtshatkasta  Adrianmereen  asti,  ja  veljeydentun teestä,  jonka  piti 
yhdistää  kaikki  slaavilaiset  kansat. 

Puolalaiset  ovat  historiansa  ja  erityisten  sisällisten  olojensa  tähden 
aina  viime  aikoihin  asti  jääneet  syrjään  siitä  kansanvaltais-kansallisesta  liik- 
keestä, joka  oli  vallannut  koko  slaavilaisen  maailman. 


*)  Bakunin  näki  slaavilaisissa  yhden  niitä  suuria  voimia,  jotka  voivat  kukistaa 
hänen  vihaamansa  romaanilais-germaanilaisen  valtiollisuuden. 

Ja  niinmuodoin  olemme  nähneet,  että  koko  slaavilaisella  alueella 
alkaa  kansallinen  liike,  jonka  pääpiirteet  ovat  seuraavat.  Kaikkialla  oli  tar- 
koituksena vapauttaa  kansa  alennustilastaan  ja  orjuudesta;  tätä  varten  oli 
tarpeen :  ensiksi  rohkaista  kansalaisia  muistuttamalla  heille,  että  heidän  kan- 
sallaan oli  ollut  mainehikkaita  aikoja,  mahtavuutta,  valistusta,  rikkautta, 
kunnioitusta  naapurien  puolelta,  suuria  miehiä.  Toiseksi  oli  kansalle  han- 
kittava sivistystä  ja  kirjallisuutta.  Sen  ohessa  tuli  kohottaa  kansankieltä  ja 
saattaa  sitä  kirjalh'suudessa  käytäntöön,  josta  seurasi  että  pieni  kirjallisuus 
syntyi  useissa  slaavilaisissa  maissa.  Tämä  alkuaan  vaan  sivistämistä  tar- 
koittava liike  saa  sittemmin  valtiollisen  värityksen.  Tähän  vaikutti  ensin 
Serbian  kapina,  sitten  Napoleonin  sodat;  Venäjän  esiintyminen  v.  1812 — 14 
saattoi  muitakin  slaavilaisia  ylpeilemään  siitä.  Ajatus,  että  slaavilaisilla 
vielä  on  oleva  suuri  historiallinen  tehtävä,  vahvistuu  tästä  ajasta  alkaen  yhä 
enemmän  slaavilaisten  mielissä.  Ja  toiveet  liittyvät  Venäjään,  ikäänkuin  tu- 
levaan johtajaan.  Vuosisatamme  ensi  neljänneksellä  tulee  lisäksi  vieläkin 
yksi  vahva  aines,  nim.  tieteellinen  tutkimus. 

Se  vasta  antaa  yhteisslaavilaiselle  kysymykselle  jonkunlaisen  määrätyn 
muodon.  Historialliset,  kieli-  ja  kansatieteelliset  tutkimukset  osottavat  slaa- 
vilaisten olevan  saman  perheen  lapsia,  jotka  runoudessaan  ja  taruissaan  oli- 
vat säilyttäneet  aineksia  yhteisestä  muinaisuudesta.  Nämät  havainnot  tehtiin 
romanttisuuden  aikana,  joka  tieteessä  harrasti  kaikkea  yksinkertaista,  alku- 
peräistä, kansallista;  sentähden  uudesta  keksitty  slaavilainen  runous  herätti 
suurta  huomiota.  Tehdäkseen  tutkimuksensa  täydelliseksi  eivät  slaavilaiset 
oppineet  tästä  lähin  tutkineet  vaan  yhtä  kansaa,  vaan  kaikkia  sukukansoja. 
Yhteyttä  huomattiin  ensinnä  muinaistutkimuksen  alalla.  Sentähden  arvelee 
A.  N.  Pypin  *)  että  panslavismi  ennen  kaikkea  oli  muinaistieteellinen  kek- 
sintö; useille  venäläisille  slavisteille  se  jäikin  semmoiseksi,  joten  kysymyk- 
sen valtiollinen  merkitys  on  heille  vieläkin  sangen  hämärä.  Mutta  slaavi- 
laisten kehitys  ei  pysähtynyt  muinaistieteeseen  ja  runouteen;  herännyt  hen- 
kinen uudistus  pyrki  pääsemään  ulospäin,  siihen,  että  slaavilaisille  kansoille 
yleisinhimillisessä  elämässä  annettaisiin  se  merkitys,  minkä  ansaitsivat. 
Siten  syntyi  Turkin  slaavilaisten  vapaudentaistelu  ja  Itävallan  slaavilaisten 
taistelu  suurempien  valtiollisten  oikeuksien  saavuttamiseksi.    Kuten  tunnettu 

*)  Kirjoituksemme  on  pääasiallisesti  sepitetty  tämän  suuren  slaavilaisuuden- 
tuntijan  kirjoitusten  nojalla,  jotka  ilmestyivät  Vjestn.  Jevropyssa  v.  1878,  Niissä  9— 12. 

ovat  molemmat  saaneet  aikaao  paljon  tilansa  parantamiseksi,  mutta  tästä  on 
vielä  panslavismiin,  jonkinlaiseen  todelliseen  slaavilaisten  yhteyteen  Venäjän 
hegemonian  alla,  hyvin  pitkä  matka  (eikä  myöhemmin  ole  asian  hyväksi 
mitään  tehty).  Pypin  puhuu  laveasti  niistä  vaikeuksista,  jotka  ovat  täm- 
möisen yhteyden  tiellä.  Ennen  slaavilaiset  kansakunnat  elivät  kukin  omaa 
elämäänsä  ilman  mitään  keskinäistä  yhteyttä.  Harrastusta  yleiseen  slaavi- 
laiseen liittoon  ei  huomata  nykyään  kenenkään  puolelta.  Voi  ainoastaan 
sanoa,  että  slaavilaiset  turkkilaisten,  madjarien  tai  saksalaisten  sortamina 
enemmän  tai  vähemmän  ovat  olleet  taipuvaiset  käyttämään  Venäjän  val- 
tiollista mahtavuutta  vapautumisekseen.  Mutta  Venäjän  yliherruutta  tunnus- 
tamaan eivät  slaavilaiset  suinkaan  ole  olleet  myöntyväisiä,  kuten  etempänä 
saamme  nähdä;  joka  tapauksessa  ei  siitä,  Venäjän  nykyisen  tilan  aikana, 
voi  olla  puhettakaan  .  .  .  Slaavilaista  Uikettä  ei  saa  verrata  saksalaiseen 
tai  italialaiseen  kansallisliikkeeseen:  näillä  oli  näet  enemmän  määrätty  ja 
helpommin  saavutettava  tarkoitusperä  —  valtiollinen  yhteys;  kansallinen  oli 
jo  olemassa.  Saksalainen  sivistys  oli  jo  ammoisista  ajoista  yleissaksalainen. 
Slaavilaisuuden  harrastajat  voivat  menneisyydessä  osottaa  ainoastaan  Kyril- 
loksen  ja  Methodioksen  sekä  Hussin  toimia  yhteisslaavilaisiksi.  Slaavilainen 
maailma  oli  jo  ammoin  jaettu  kahtia,  katoliseen  ja  kreikkalais- venäläiseen; 
slavofiilit  ottivat  yhdistysperusteeksi  kreikkalais-venäläisen  uskonnon,  mutta 
tämä  oli  väkivallantekoa  eri  kansojen  uskonnollista  omituisuutta  vastaan, 
joka  omituisuus  aikaa  voittaen  itse  puolestaan  muuttuu  kansallispiirteeksi. 
Vaikka  slaavilainen  sivistys  onkin  tuonut  tärkeitä  lisiä  inhimillisen  tiedon 
historiaan,  ei  se  kuitenkaan  esitä  itsessään  mitään  eheätä,  omaa  slaavilaista; 
tässä  suhteessa  ei  ole  ollut  minkäänlaista  yhteyttä  eri  kansojen  välillä;  ne 
seisoivatkin  aivan  erilaisilla  kehitysasteilla.  Lopuksi  puuttuu  myös  yhtei- 
nen kieli. 

Oli  miten  oli,  slaavilaisten  kesken  eli  vakava  kansallinen  liike,  joka 
oli  herännyt  henkiin  XVIIIin  vuosisadan  humanistisen  filosofian  vaikutuksesta 
ja  joka  meidän  vuosisadallamme  ilmestyy  kansakuntien  pyrkimisessä  kan- 
soiksi. Tähän  liikkeeseen  ottaa  kaikkialla  osaa  melkoinen  osa  kansasta. 
Toista  näemme  jos  käännymme  venäläisen  panslavismin  historiaan.  Pypin 
määrittelee  sitä  seuraavalla  tavalla:  se  on  ajatus  slaavilaisesta  yhteydestä 
ja  ihannekuva  slaavilaisen  maailman  tulevasta  kehityksestä,  joka  on  synty- 
nyt venäläisessä  sivistyneessä  yleisössä  tai  oikeammin  sen  ahtaassa  kirjalli- 
sessa piirissä.  Jos  europpalaiset  kirjailijat  30-  ja  40-luvulla,  jotka  puhuivat 

VeDäjän  panslavistisista  vehkeistä,  olisivat  tarkemmin  tunteneet  sitä,  niin  he 
olisivat  rauhoittuneet.  Venäläinen  sivistynyt  yleisö  välitti  vähän  panslavis- 
mista; paraimmalla  osalla  tätä  yleisöä  oli  tärkeämpinä  huolina  —  talon- 
poikain vapauttaminen  maaorjuudesta,  valtiomuodon  uudistaminen,  kansan- 
valistus, maan  taloudellisen  tilan  parantaminen.  Ensimäisten  slavofiilien 
toimi  koski  pääasiallisesti  sisällisiä  kysymyksiä,  joissa  he  esiintyivät  progressii- 
visilla vaatimuksilla,  siten  suuresti  eroten  seuraajistaan.  Hallitusvalta  käänsi 
hyvin  vähän  huomiota  panslavistien  ehdotuksiin  ja  kohteli  heitä  välisti  suo- 
rastaan vihamielisestikin  puolustaessaan  Itävallan  keisarin  sekä  Turkin  sult- 
taanin oikeuksien  loukkaamattomuutta. 

Ensimäisenä  panslavistina  Venäjällä  lienee  pidettävä  Jurij  Krizha- 
nitsh;  hän  esitti  Aleksei  tsaarille  (Pietari  I:n  isälle)  panslavistiset  aatteensa. 
Kuvaavaa  on,  että  tämä  lahjakas  ja  innostunut  mies  sai  päättää  päivänsä 
Siperiassa,  oltuaan  siellä  maanpaossa  15  vuotta  ja  kirjoitettuaan  siellä  kir- 
jan, jossa  tahtoi  osottaa  että  oli  mahdollista  tehdä  venäjänkieli  koko  slaa- 
vilaisen maailman  kieleksi  •  .  . 

Pietari  I  harrasti  slaavilaisuutta  ja  hänellä  oli  suuria  aikeita  tässä  suh- 
teessa. Hänen  seuraajiensa  aikana  kaikki  kuitenkin  jätettiin  sattuman  varaan. 
S3rttyi  sotia  Turkin  kanssa.  Huhut  niistä  sekä  Venäjän  kasvavasta  mah- 
dista tulivat  slaavilaisten  kuuluviin,  ja  he  kiinnittivät  toiveensa  Venäjään. 
Mutta  paljon  enemmän  halusivat  tätä  lähenemistä  ne  slaavilaiset,  joille 
Venäjän  apu  oli  tärkeä;  mutta  Venäjän  hallitus  katseli  slaavilaisia  niinkuin 
rikas  köyhiä  sukulaisiaan;  sen  ajan  yleisö  ei  uskaltanut  eikä  tahtonut  har- 
rastaa valtiollisia  asioita.  Ainoastaan  harvat  yksityiset  sivistyneet  käsittivät 
siihen  aikaan  slaavilaisten  kansakuntien  uudestasyntymisen  merkitystä  sekä 
Venäjän  mahdollisuutta  nojata  tähän  liikkeeseen. 

Olot  muuttuvat  Aleksanteri  I:n  hallitessa.  Yleinen  mielipide  herää, 
valtiolliset  kysymykset  valtaavat  mielet;  sen  ajan  tapaukset,  joiden  joukossa 
Serbian  kapina,  kääntävät  huomiota  slaavilaisiin  asioihin.  Hallitukselle  esi- 
tettiin kaksi  kirjoitusta,  Karazinin  ja  Bronevskijn,  joissa  slaavilaisten  aut- 
tamista koetetaan  todistaa  välttämättömäksi  asiaksi;  slaavilaisuuden  säilyttä- 
misellä voi,  Bronevskijn  arvelun  mukaan,  olla  suuri  merkitys  itse  Venäjälle: 
slaavilaiset  voivat  tulla  Venäjän  liittolaisiksi  europpalaista  koalitsioonia  vas- 
taan. Muissa  kirjoituksissaan  Bronevskij  m.  m.  kertoo  siitä  herttaisesta 
kohtelusta,  jota  hän  oli  saanut  kokea  slaavilaisten  puolelta  matkustaessaan 
heidän     maissaan.      Bronevskijn    kertomukset    olivat    Venäjällä    ensimäisiä 

slaavilaiseD  sukulaisrakkaudeD  ilmaisuja  ja  ensimäisiä  veDäläisen  paDslavis- 
mio  tosi-ilmiöitä. 

Myötätuntoisuus  slaavilaisia  kohtaan  ilmestyy  sitten  vapaamuurari- 
yhdistyksissä  ja  salaisissa  seuroissa,  jotka  syntyivät  jälkeen  Napoleonia  vas- 
taan suoritetun  taistelun  ja  heräsivät  eloon  yhteiskunnallisen  hengen  koho- 
tessa. Tästä  liikkeestä  tiedetään  hyvin  vähän,  tiedetään  vaan  että  salaisten 
valtiollisten  seurojen,  niinkuin  »Menestyksen  liiton»  ja  »dekabristien  seuran» 
rinnalle  ilmestyy  myös  salainen  »yhdistyneiden  slaavilaisten  seura»,  joka 
perustettiin  Kievissä  v.  182 1.  Seuran  tarkoituksena  oli  eri  slaavilaisten 
kansakuntien  yhdistäminen  liittoyhdistykseen  säilyttämällä  keskinäistä  riippu- 
mattomuutta. 

Turkin  sota  v.  1828  jätti  jälkeensä  vain  hämärän  käsityksen  siitä 
suojeluksesta,  jota  oli  annettu  samanuskolaisille;  venäläiseen  sivistyneeseen 
yleisöön,  jolta  puuttui  vapaata  kirjallisuutta,  ja  joka  ei  ollut  valmistettu 
käsittämään  eteläslaavilaisia  suhteita,  sota  ei  tehnyt  vaikutusta. 

Dekabristien  maanpakoon  karkoittaminen  ja  hirttäminen  riisti  Venä- 
jältä kerrassaan  koko  joukon  sivistyneitä  henkilöitä.  Samalla  oli  muitakin 
pelätetty;  muiden  kysymysten  ohessa  oli  slaavilainenkin  kysymys  tullut 
kompromettceratuksi.  Mutta  yleinen  mielipide,  jota  koetettiin  tukahduttaa,  ei 
kuollut;  se  vetäytyi  vaan  kabinetteihin,  yksityisten  henkilöiden  piireihin,  sinne, 
missä  sitä  ei  voinut  saavuttaa  Nikolain  poliisivoima,  joka  m.  m.  oli  mer- 
killinen kätyriensä  täydellisen  sivistyksen  puutteen  vuoksi.  Näimme  jo  edellä 
kuinka  30-luvusta  alkaen  vähitellen  kehittyy  slavofiilinen  suunta.  Tämä 
suunta  sai  aikaan  paljon  hyödyllistä  sisällistä  elämää  koskevissa  kysymyk- 
sissä, jollei  ota  lukuun  sen  liioittelemisia.  Toisin  oli  asian  laita,  mitä  tulee 
tämän  suunnan  käsisykseen  venäläisten  ja  muiden  slaavilaisten  suhteista. 
Tässä  pantiin  perustukseksi  slaavilaisten  auttamisen  tarpeellisuuden  opille 
teoria,  jonka  pohjana  melkoisessa  määrässä  oli  petitio  principii.  Slavofiilit 
rakensivat  oppinsa  vastakkaisuudelle  idän  ja  lännen,  Europan  ja  Venäjän, 
romaanilais-germaanilaisne  ja  kreikkalais  slaavilaisen  maailman  välillä.  Ero- 
tus pääasiallisesti  riippui  uskontunnustuksesta,  kreikkalaisvenäläisestä  ja 
roomalaiskatolisesta.  Kreikkalais-slaavilaiselle  maailman  on  totuus,  joka 
on  oikeauskoisuudessa ;  sentähden  korkeampi  henkinen  kehitys  on  mahdol- 
linen ainoastaan  kreikkalaisslaavilaiselle  maailmalle;  mutta  koska  tässä 
maailmassa  Venäjä  on  ainoa  luja  valtio,  niin  Venäjä  on  panttina  tulevasta 
korkeammasta    sivistyksestä  ja  samalla  slaavilaisuudcn  kohtalon  ratkaisemi- 

sesta.  Todistukseksi  viitattiin  siiheo,  että  kristinoppi  ensin  tuli  etelä-,  länsi-, 
ja  itäslaavilaisille  kreikkalaisesta  lähteestä,  pääasiallisesti  Kyrilloksen  ja 
Metbodiokseo  saarnan  kautta;  merkillisin  tapaus  länsislaavilaisen  kirkon  elä- 
mässä, Hussin  uskonpuhdistus,  tapahtui  juuri  siksi,  että  se  oli  kaikuna  tshek- 
kiläisillä muinoin  olleesta  oikeauskoisuudesta.  »Niinmuodoin»,  sanoo  Pypin, 
»kuo  slaavilaisuus  etsi  uudistumista  valtiollisessa  vapautuksessaan,  sivistyksen 
kohottamisessa,  kansallistunteen  herättämisessä  ja  kansakuntien  keskinäisessä 
solidaarisuudessa,  esittivät  slavofiilit  ratkaisun  uskonnollisen  tilan  muodossa; 
heidän  oppinsa  ei  tahtonut  tietää  mitään  siitä,  että  slaavilaisilla  kansoilla, 
jotka  eivät  suostuneet  tähän  muotoon,  oli  takanansa  tuhat  vuotta  katoli- 
suutta ja  että  kysymys  tämän  tuhatvuotisen  historian  kautta  on  tullut  hyvin 
monimutkaiseksi».  Mutta  slavofiilisyys  kielsi  sen  ajan  Venäjän,  se  kun  ei 
ollut  oikea  Venäjä;  oikea  Venäjä  loppui  Pietarin  uudistusten  kautta,  jonka 
jälkeen  alkoi  vihattu  »Pietarilainen  aikakausi»,  joka  luopui  tosivenäläisestä 
aatteesta;  oikea  Venäjä  on  kätketty  tulevaisuuden  hämärään. 

Slaavilaiset  itse  —  joilla  muuten  oli  hyvin  hämärä  käsitys  Venäjästä 
—  eivät  voineet  saada  selville  slavofiilisyyden  suhteita  yhteiskuntaan  ja 
hallitukseen;  he  luulivat,  että  slavofiilit  olivat  ainoat  kansan  etujen  puolus- 
tajat Venäjällä,  että  vastapuolue  oli  aivan  välinpitämätön  näistä  harrastuk- 
tuksista  ja  vaan  kumarteli  ja  jäljitteli  Länsi-Europpaa.  Kuullessaan  että 
slavofiilit  vastustivat  saksalaista  vaikutusta,  arvelivat  he  että  pääpaheena 
Venäjällä  olivat  saksalaiset;  slaavilaiset  kyselivät  professori  V.  I.  Laman- 
skijlta,  kun  hän  matkusteli  heidän  maissaan,  millä  kielellä  Venäjän  yliopis- 
toissa pidetään  luentoja,  saksaksiko.  Sitä  vastoin  Venäjän  »länsimaalai- 
set» pitivät  omituisena  ruveta  muita  kansallisuuksia  vapauttamaan,  kun 
kaikki  kotiolot  vielä  olivat  niin  tuiki  epäjärjestyksessä.  Eivät  slaavilaiset 
kääntäneet  huomiota  siihenkään  seikkaan,  että  slavofiilisyys  oli  pääasialli- 
sesti moskovalainen  liike,  ja  Moskovahan  juuri  oli  merkillinen  suvaitsemat- 
tomuudestaan kaikkea  kansallista  herätystä  kohtaan  Venäjän  rajojen  sisällä. 

»Semmoisilla  mutkikkailla  ominaisuuksilla»,  lopetti  Pypin  v.  187 S, 
»esiytyi  slavofiilisyys,  ja  epäilemättä  sen  vaikutukselle  (yhdessä  Moskovskija 
Vjedomostin  vaikutuksen  kanssa)  on  ansioksi  luettava  monta  omituisuutta, 
jotka  ovat  ilmestyneet  venäläisen  yleisön  uudemmissa  slaavilaisissa  harras- 
tuksissa. Vapauttamisbarrastukset  ja  sen  rinnalla  mitä  suurin  sietämättö- 
myys,  halu  päästä  herruuteen  ja  »venäläistyttämishalu»  jo  ennenkin  kuin 
siihen    on  ollut  edes  minkäänlaista  mahdollisuutta,  kykenemättömyys  kasit- 

tämään  slaavilaisuuden  suhdetta  sisäoloihimme  ja  tästä  seoraavat  ristiriitai- 
suadet,  joita  viime  vuosina  on  näyttäytynyt  niin  paljon  slaavilaiskysymystä 
koskevissa  puheissa  ja  toimissa  —  kaikki  tämä  on  suureksi  osaksi  lähtenyt 
kysymyksen  moskovalaisesta  muodostuksesta». 

Emme  voi  olla  tässä  mainitsematta  erästä  onnistumatonta  yritystä 
yhteisslaavilaisuuden  edistämiseksi,  joka  itsessään  sisälsi  terveen  siemenen 
eikä  ollut  missään  yhteydessä  slavofiilisyyden  kanssa.  Se  oli  Kyrilloksen 
ja  Methodioksen  veljeskunta,  jonka  v.  1848  Kievissä  perustivat  historioitsi- 
jat Kostomarov  ja  Kulish  sekä  Ukrainan  suurin  runoilija  Taras  Shevtshenko. 
Sen  tarkoitus  oli  rauhallinen  ja  laillinen  työskenteleminen  Ukrainan  kansan 
sisällisen  kehityksen  eteen  ja  slaavilaisen  kansallisuusaatteen  levittäminen. 
Siinä  ei  tunne  eikä  valtiollinen  isänmaallisuus  ollut  pääasiana  kuten  slavo- 
fiileilla; päinvastoin  pantiin  perustukseksi  vakava,  vaikka  vasta  alkanut  kan- 
san tutkiminen  ja  täydellisempi  käsitys  kansallisen  aineksen  historiallisesta 
ja  yhteiskunnallisesta  merkityksestä.  Slaavilaisilla  sympatioilla  oli  jo  mää- 
rätty pohjustansa;  tämä  seura  näki  slaavilaisuudessa  sen  kokonaisuuden, 
johon  heidän  kansansa  liittyy;  he  käsittivät  hyvin  slaavilaisten  aatteet  ja 
harrastukset.  Ylipäänsä  seuran  toimi  oli  humanistillis-ihanteellinen;  sen 
valtiollisena  ihanteena  oli  liitto  slaavilaisten  kesken  Venäjän  keisarin  suo- 
jeluksen alla.  Seuran  panslavismi  johtui  välittömästi  myötätuntoisuudesta 
kansaa  ja  sen  elämää  kohtaan;  erotukseksi  slavofiilisyydestä  tässä  ei  tar- 
koitettu Venäjän  hegemoniaa;  tunnustettiin  uskonvapautta  ja  kielten  tasa- 
arvoisuutta. 

Mutta  V.  1846  ei  saanut  ilmaista  tämmöisiä  periaatteita.  Kostoma- 
rov, Kulish  ja  Shevtshenko  saivat  vankeutta  ja  pakkoasumusta.  Etenkin 
oli  Shevtshenkon  kohtalo  surkea:  kymmenen  vuotta  hänen  täyt3ä  palvella 
sotamiehenä  kirgiisien  aroilla,  jonka  ohessa  häntä  kiellettiin  kirjoittamasta 
ja  maalaamasta. 

Palatkaamme  slavofiileihin;  heidän  mielipiteissään  on  ollut  erilaisia 
vivahduksia:  alussa,  kun  juuri  olivat  tutustuneet  slaavilaisiin,  oli  heidän  suh- 
teensa näihin  yksinkertainen,  he  auttoivat  heitä,  toivoivat  heille  vapautta,  ru- 
pesivat yhteyteen  heidän  kanssaan,  harrastivat  heidän  kirjallisuuttaan.  Mutta 
slavofiiliopin  kehittyessä  lakkaa  heidän  suhteensa  slaavilaisiin  olemasta 
yksinkertainen;  tämän  opin  päämiehet  olivat  teoreetikkoja;  elävämpää  toi- 
mellisuutta,  jossa  he  olisivat  voineet  sattua  yhteen  ihmisten  todellisten  tar- 
peiden kanssa,  ei  siihen  aikaan  ollut;  kun  he  olivat  suurimmaksi  osaksi  varak- 

kaita  herrasmiehiä,  oli  heillä  täydellinen  vapaus  eivätkä  tunteneet  silloisen 
järjestelmän  kauheita  rasituksia.  Kaikki  nämät  seikat  epäilemättä  vaikutti- 
vat rajattoman  teoreettisen  ihanteellisuuden  kehittymiseen:  tämän  ahtaan 
ystäväpiirin  edessä  kuvautui  valoisa  tulevaisuuden  kuva,  tulevaisuuden  jolloin 
Venäjän  kansa  slaavilaisuuden  etunenässä  astuu  maailmaan  korkeimman  totuu- 
den kannattajana,  nöyränä,  mutta  majestectillisena  ja  alottaa  tosisivistyksen  aika- 
kauden. Käytännössä  näiden  korkeain  ihanteiden  tunnustaminen  johti  kiel- 
teiseen suhteeseen  muiden  slaavilaisten  kansain  kirjallisuuteen,  jota  pidet- 
tiin liian  vähäpätöisenä  voidakseen  saavuttaa  menestystä.  Slaavilaisille  ei 
jää,  niin  sanottiin,  muuta  neuvoksi  kuin,  ainakin  yhteistä  slaavilaista  asiaa 
koskevissa  teoksissa,  ottaa  yksi  yleinen  slaavilainen  kieli  käytäntöön,  jona 
voi  olla  ainoastaan  venäjän  kieli.  Aivan  samoin  yhteys  slaavilaisten  kes- 
ken tulee  vasta  silloin,  kuin  se  kokonaan  yhtyy  oikeauskoisen  opin  kanssa; 
katolisuus  tuo  mukanaan  alun  hajaannukseen.  Ei  tarvitse  sanoa  kuinka  täl- 
laiset tasoitusvaatimukset  vaikuttivat  slaavilaisiin,  jotka  olivat  vilpittömästi 
kiintyneet  kansallisiin  ominaisuuksiinsa.  »Kirje  serbialaisille  Moskovasta», 
jonka  Homjakov  v.  1860  sepitti  tämmöisessä  hengessä  ja  jonka  alle  kaikki 
moskovalaisen  piirin  päähenkilöt  kirjoittivat  nimensä,  teki  ikävän  vaikutuk- 
sen sekä  Venäjällä  että  Serbiassa. 

Yksi  tärkeimpiä  tapahtumia  Venäjän  ja  slaavilaisten  suhteiden  histo- 
riassa oli  slaavilaisen  hyväntekeväisy}'sseuran  perustaminen  Moskovassa  v. 
1 858;  myöhemmin  ilmestyi  sille  haaraosastoja  Pietarissa  ja  Kievissä.  Mosko- 
van komitea  suljettiin  v.  1878  sen  johdosta,  että  sen  sihteeri  I.  Aksakov 
jyrkästi  moitti  Venäjän  politiikkaa  itämaisissa  asioissa.  Näiden  seurojen 
tarkoituksena  oli  auttaa  slaavilaisia,  jotka  tahtoivat  saada  sivistystä  Venä- 
jällä, lähettää  kirjoja  slaavilaisiin  kouluihin  y.  m.  Niiden  toimi  oli  hyvin 
vilkas,  varsinkin  herzegovinalaisen  kapinan  aikaan,  jolloin  ne  kokoilivat 
rahoja  ja  lähettivät  vapaaehtoisia.  Niiden  yllytystoimet  vaikuttivat  paljon 
sodan  julistamiseen  Turkkia  vastaan  v.  1878.  Jos  Venäjällä  olisi  ollut 
suurempi  mahdollisuus  yleisen  mielipiteen  ilmaisemiseen,  niin  tuskinpa  olisi 
venäläisiä  talonpoikia  lähetetty  kuolemaan  Bulgarian  kentille  ja  sairaaloihin. 
Venäjällä  oli  tärkeämpiä  ja  vähemmin  tyydettyjä  tarpeita. 

Mitä  näiden  komiteain  toimen  periaatteelliseen  puoleen  tulee,  niin  se 
heti  alusta,  etenkin  Pietarissa,  sai  pääasiallisesti  klerikaalisen  luonteen ;  ylistet- 
tiin yksinomaan  menneisyyttä:  joka  vuosi  vietettiin  Kyrilloksen  ja  Metho- 
dioksen  sekä  Hussin  muistoa.     Pietarilaisen  komitean  etunenässä  oli  välisti 

oikeita  obskurantteja,  eikä  Hussio  muiston  viettämiseD  johdosta  syyttä  ole 
sanotta,  että  siihen  ottivat  osaa  semmoiset  miehet,  jotka  epäilemättä  olisi- 
vat äänestäneet  Hussin  polttamista,  jos  olisivat  olleet  Kostnitzin  kokouk- 
sessa .  .  .  Seuran  kirjallinen  toimi  ei  ole  tuottanut  mitään  arvokkaampia 
kuvauksia  slaavilaisista  kansoista ;  sen  sijaan  pikkuseikoissakin  on  ilmestynyt 
eri  kansallisuuksien  halveksimista:  slaavilaisia  murteita  lueteltaessa  esim.  on 
jätetty  pois  Vähä- Venäjän  murre,  vaikka  on  mainittu  pienimmätkin  vivah- 
dukset läntisissä  murteissa. 

V.  1867  oli  Moskovassa  slaavilainen  kokous  kansatieteellisen  näytte- 
lyn aikana.  Se  ehkä  jonkun  verran  lähensi  venäläisiä  muihin  slaavilaisiin, 
mutta  siinä  myös  selvisi,  kuinka  suuressa  arvossa  esim.  tshekkiläiset  pitävät 
kansallista  riippumattomuuttaan.  Tunnettu  tshekkiläinen  Rieger  lausui  julki- 
sessa  puheessa  että  slaavilaisissa  suhteissa  pitää  vallita  sopusointuinen  eri- 
laisuus, jonka  hän  asetti  vastakohdaksi  täydelliselle  yhteydelle.  »Kaksi 
seikkaa  on  huomattavana  ihmisessä  ja  jokaisessa  hänen  toimessaan,  valtiol- 
lisessa elämässä,  tieteessä  ja  aineellisten  ilmiöiden  maailmassa.  Nämät 
kaksi  seikkaa  ovat  voima  ja  kauneus.  Voima  saavutetaan  pääasiallisesti 
yhteyden  kautta,  kauneus  sopusoinnun  kautta  eri  osien  välillä.  Yhden- 
mukaisuus ja  sopusointu  eri  jäsenten  välillä  ruumiissa  antaa  sille  kauneu- 
den. Slaavilaisuuden  lehmuspuu  ei  tulisi  kauniimmaksi,  jos  siltä  karsittaisiin 
oksat  pois  ja  vaan  runko  jätettäisiin.  Jokaisen  juuren  pitää  pysyä  omassa 
maaperässään,  rungon  pitää  olla  eheän  ja  kokonaisen,  mutta  sen  oksat  kuu- 
luvat latvaan.  Niissä  on  puun  elämä,  kukka  ja  kauneus».  Selvää  on  että 
puhuja  tarkoitti  liittoa. 

Slavofiilisyyden  edempi  kehitys  (siitä-  puhutaan  kauempana  laveam- 
min) tapahtui  siten,  että  se  vähitellen  rappeutui  muuttuen  russofiili' 
syydeksi  s.  o.  sangen  rajoitetuksi  kansalliseksi  harrastukseksi,  joka  si- 
sallisten  asiain  suhteen  yhtyy  taantumisharrastukseen.  Vastoinkäyminen 
Bulgariassa  jäähdytti  melkoisesti  ensi  innostusta.  Näyttämölle  astuu  J. 
Danilevskij  poliitillisine  oppeineen,  yleisinhimillisyyden  vastustaja  politii- 
kassa, joka  esim.  avomielisesti  surkutteli  että  Bulgariaan  oli  perustettu 
perustuslaillinen  hallitusmuoto  (Rossija  i  Jevropa  Pietarissa  i888,  siv. 
441  muist.).  Vielä  kauemmas  meni  tunnettu  kirjailija  Dostojevskij,  joka 
vakaumukseltaan  kuului  uusiin  slavotiileihin ;  hän  arveli  että  Balkanin  slaa- 
vilaiset, päästyään  vapaiksi  Turkin  ikeestä,  tulevat  Venäjän  pahimmiksi  viholli- 
siksi ja  panettelijoiksi.  He  uskaltavat  jäljitellä  Europpaa,  heillä  tulee  olemaan 

parlamentteja,  vastuunalaisia  ministereitä,  puhujia  ja  puheita.  Saadaanpa 
ehkä  vielä  nähdä,  että  Venäjän  kenties  koko  tämän  vuosisadan  aikana 
täytyy  taistella  slaavilaisten  typeryyttä  ja  itsepäisyyttä,  heidän  pahoja  tapo- 
jaan ja  heidän  pian  tapahtuvaa  slaavilaisuuden-kavaltamistaan  vastaan  europ- 
palaisten  valtiollisten  ja  yhteiskunnallisten  muotojen  hyväksi,  joita  he  ah- 
naasti tulevat  pyytämään.  Mutta  Venäjä  tulee  »toimillaan  ja  jalolla  esi- 
merkillään selvittämään  slaavilaisille  yhteyttä  rakkaudessa.  (Dnevnik  pisa- 
telja  1877.  Koot.  teoks.  XI  osa  siv.  375  ja  379).  Konstantinopolin  pitää 
tulla  venäläiseksi;  jos  se  joutuu  slaavilaisten  haltuun,  ei  riidoista  tule  lop- 
pua. Hallitessaan  Konstantinopolissa  Venäjä  tulee  vartioimaan  kaikkien  slaa- 
vilaisten ja  muiden  itäisten  kansojen  vapautta  ja  pelastamaan  heidät  toinen 
toisestaan  (ibid.  siv.  383—4). 

Samaan  aikaan  hallitus  alkaa  suuremmalla  myötätuntoisuudella  koh- 
della nuorempia  slavofiileja,  ja  muutamat  heistä  saavat  sijansa  siinä.  Mutta 
yleisön  innostus  panslavismiin  heikkenee,  verraten  sisällisten  olojen  harras- 
tamiseen, huomattavasti,  vaikka  —  sanomme  sen  erityisellä  painolla  —  se 
ei  milloinkaan  ole  ollut  suuri,  jollei  ota  lukuun  äkillistä  innostusta  ennen 
1878  vuoden  sotaa,  jota  kesti  sodan  aikanakin. 

Mitä  itse  slaavilaisten  suhteeseen  panslavismiin  tulee,  niin  vieläpä 
slovakki  Shturkin,  joka  ei  nähnyt  slaavilaisuudelle  mahdolliseksi  muuta  muo- 
toa kuin  liittoa  Venäjän  kanssa,  toivoi  sen  »niin  järjestyvän  sisällisesti,  kuin 
sitä  vaativat  slaavilaisuuden  henki,  sen  ajan  tosi  sivistys  ja  sen  asema 
maailmassa».  Tshekkiläinen  Palacky  suorastaan  vastusti  panslavismia  sen 
panrussistisessa  muodossa.  »Emme  koskaan»,  sanoi  hän,  »luovu  kieles- 
tämme, emme  koskaan  uhraa  kirjallisuuttamme  .  •  .  ,  tshekkiläiset  tulevat 
itse  omiksi  herroikseen,  tshekkiläiset  eivät  milloinkaan  tule  Venäjän  ala- 
maisiksi, siihen  emme  koskaan  suostu». 

Muilla  slaavilaisilla,  puhumattakaan  puolalaisista,  ovat  itsenäisyyshar- 
rastukset  pääasiana.  Venäjänkielen  on  ottanut  kirjakieleksi  vaan  eräs  ga- 
lizialainen  puolue,  jolla  ei  ole  sanottavia  sympatioja.  Sitäpaitsi  slaavilai- 
set, samoin  kuin  kaikki  kansat,  jotka  harrastavat  uudistumistaan,  hyvin 
vähän  välittävät  muiden  kansojen  elämästä,  myöskin  Venäjän  kansan,  jonka 
kirjallisuus  kenties  on  paremmin  tunnettu  Saksankin  maalla.  Samasta  syystä 
slaavilaiset  eivät  voi  erottaa  virallista  Venäjänmaata  epävirallisesta,  toimi- 
vaa diplomatiaa  yleisön  ja  kirjallisuuden  mielipiteistä.  Enemmän  myötä- 
tuntoisuutta  Venäjälle  ovat  osottaneet  ainoastaan  eteläslaavilaiset. 

Venäjällä  myös  tosin  hyvin  vähän  tunnetaan  slaavilaisuutta;  eipä 
edistystä  harrastava  osa  sivistynyttä  yleisöä  ensinkään  harrasta  yhteyttä  slaa- 
vilaisten kanssa  eikä  auta  sitä.  Semmoinen  suhde  tulee  ymmärrettäväksi, 
jos  ottaa  huomioon  että  Venäjän  sivistyneen  säädyn  yhä  täytyy  joutua 
tekemiseen  venäläisen  todellisuuden  suurien  puutteiden  kanssa;  taisteluun 
niitä  vastaan  ei  olo  tarpeeksi  voimia;  siis  on  joutavaa  tuhlata  voimia  mui- 
den kansojen  auttamiseen,  joista  ainakin  Itävallan  slaavilaiset  elävät  parem- 
missa aloissa,  kuin  itse  heidän  mahtavat  heimolaisensa  .  .  • 

Toiseksi  slaavilaisten  auttamisen  täytyy  aina  perustua  Venäjän  kvan- 
titatiiviseen voimaan;  sitä  vastoin  sen  progressiiviset  ainekset,  jotka 
ovat  osottanect  syvää  isänmaanrakkauttaan  nälkä-  ja  koleravuosina,  harras- 
tavat sen  kvalitatiivista  kohottamista;  he  tahtovat,  käyttääksemme  ru- 
noilija Nekrasovin  sanoja,  nähdä  sen  »vapaana,  ylpeänä  ja  onnellisena!» 
Historiallinen  kokemus  opettaa  heille  jo  Persian  sodista  asti  että  kvanti- 
teetti ilman  kvaliteettia  ci  merkitse  paljoa.  Ja  lopuksi:  ei  pidä  unhottaa, 
että  slaavilaisten  auttamisesta  ovat  puhuneet,  varsinkin  viime  aikoina,  ne 
venäläisen  yleisön  ainekset,  jotka  sisällisissä  kysymyksissä  ovat  kaikkea 
edistystä  vastaan.  Ja  tämä  seikka  onkin  painanut  omituisen  leimansa  sii- 
hen apuun,  jota  he  ovat  saarnailleet. 

R— n. 

Ernst  Forsman,  Utsokningslag  {ov  Storfurstendomet  Finland  och  ofriga  der- 
med  sammanhängande  forfattntngar  med  anmSrkntngar  och  f^rklaringar.  llebingissä, 
1895,  Osakeyhtir)  \Veilin  &  Gör>s  Aktiebolag.     479  siv.     8: o. 

Emesti  Forsman,  Suomen  Suuriruhtinnanniaan  ulosottolaki  ja  muut  siihen 
kuuluvat  asetukset.  Muistutuksilla  ja  selityksillä  varustettuina.  Helsingillä,  18%, 
Osakeyhtir)  Weilin  &  Gr.ns  Aktiebolag.     55C)  siv.     8:o. 

Kun  ulosottolaki  ja  siihen  liittyvät  asetukset  3  p:Dä  joulukuuta  1895 
julkaistiin,  päättyi  se  laajaperäinen  lainlaadintatyö,  jonka  tarkoituksena  oli 
ulosottotointa  koskevien  säännöksien  uudistaminen  ja  kodifikatsiooni.  Paitsi 
ulosottolakia    sekä  asetusta  uuden  ulosottolain  voimaanpanemisesta  ja  siitä, 

mitä  sen  johdosta  on  vaariootettava  ilmestyivät  silloiD  myöskin  uusien 
säännöksien  johdosta  tarpeellisiksi  käyneet  asetukset  eräitten  pykälien  ku- 
moamisesta ja  muuttamisesta  useissa  asetuksissa,  joita  ulosottolaki  kosket- 
teli tahi  jotka  olivat  yhteydessä  sen  kanssa.  Tärkeimpinä  näistä  mainitta- 
koon asetukset,  joilla  kumotaan  ja  muutetaan  eräitä  ;^:iä  Konkurssisäännössä 
Vii  1868,  asetuksessa  velkojain  oikeudesta  ja  etuudesta  toistensa  edellä 
maksun  saamiseen  konkurssiin  luovutetusta  omaisuudesta  samalta  päivältä 
sekä  asetuksessa  kiinnityksestä  kiinteään  omaisuuteen  niinikään  ^/i,  1868. 
Varsin  tärkeä  ja  inhimillisen  yhteiselämän  arkaluontoisiin  omaisuus- 
seikkoihin  läheisesti  koskeva  osa  lainsäädännöstämme  siviilioikeuden  alalla 
on  siten  tullut  uusituksi.  Uusi  ulosottolaki  ja  siihen  liittyvät  asetukset 
sisältävät  nimittäin  säädöksiä  niin  hyvin  viranomaisista,  jotka  ulosotto- 
asioita  käsittelevät,  sekä  menettelystä  lainhaku-  ja  ulosottoasioissa,  kuin 
myöskin  siitä,  milloin  saatavia  voidaan  lainhakutietä  uloshakea,  miten  ja 
millaiset  tuomiot  voidaan  toimeenpanna,  missä  järjestyksessä  ja  mikä  ve- 
lallisen omaisuus  saadaan  velan  maksuksi  ottaa  sekä  mitä  etuja  ja  oikeuksia 
kaikenlaiset  pantti-  ja  vakuusoikeudet  tuottavat  saamamiehille  velallisen 
omaisuutta  ulosotettaissa  ja  velkojen  maksuksi  käytettäissä.  Yleensä  on 
koetettu  saada  velanhakua  niin  nopeaksi  ja  toimeenpanoa  niin  tehokkaaksi 
kuin  oikousturvallisuus  suinkin  on  sallinut.  Varsin  huomattavat  ovat  sen 
ohessa  ne  säädökset,  jotka  suorastaan  koskevat  krediittioloja.  Palkan- 
pidätyksen  ja  velkavankeuden  poistaminen  vaikuttanee  epäilemättä  siihen 
suuntaan,  että  henkilökohtainen  luotto  krediittiolojen  hyväksi  vähenee  aina- 
kin mitä  palkannauttijoihin  tulee,  ja  sopii  siis  toivoa,  että  myöskin  se  ylen- 
palttinen velkautuminen  virkamieskunnassa,  josta  usein  on  valituksia  kuulu- 
nut, tulee  ainakin  osaksi  ehkäistyksi.  Ne  suuret  muutokset,  joita  on  tehty 
kiinteistöluoton  hyväksi  siinä  tarkoituksessa,  että  rahoja  mitä  turvallisimmin 
voitaisiin  sijoittaa  kiinnityslainoihin,  voivat  monessa  suhteessa  koitua  maan- 
viljelykselle, jos  se  kerran  luottoa  kannattaa,  suureksi  hyödyksi,  koska  niiden 
kautta  syntynyt  suurempi  vakuus  epäilemättä  tekee  mahdolliseksi  lainojen 
saantia  huokeammilla  ehdoilla  ja  myöskin  voipi  vaikuttaa  siihen,  että  raha- 
laitoksemme helpommin  voivat  saada  pääomia  ulkomaalta  kiinteistöluoton 
tarpeita  varten.  Kun  kysymyksessä  olevat  asetukset,  jotka  astuivat  voimaan 
tämän  1897  vuoden  alusta,  näin  koskevat  tärkeitä  ja  jokapäiväisessä  elä- 
mässä hyvin  usein  esiintyviä  seikkoja,  lienee  paikallaan,  että  tämänkin 
aikakauskirjan     lukijoille    tehdään    lyhykäinen    selko    mainittujen    asetusten 

pääperusteista    sekä    merkittävimmistä  erilaisuuksista  niiden  ja  entisen  lain- 
säädännön välillä. 


Kun  valtiopäivien  kokoontumisen  kautta  uudistustyö  yleisen  lain  alalla 
oli  maassamme  käynyt  mahdolliseksi,  nostettiin  hetimiten  kysymys  myöskin 
ulosottotointa  koskevan  lainsäädännön  muuttamisesta.  Kehittyneemmät  ja 
monimutkaisemmiksi  käyneet  olot  olivat  nimittäin  osottaneet  1734  vuoden 
lain  ulosottokaaren  harvalukuiset  ja  yksinkertaiset  säädökset  riittämättömiksi 
yhteiselämän  tarvetta  tyydyttämään.  Eri  asetuksilla  oli  kyllä  osittaisia  pa- 
rannuksia saatu  aikaan,  mutta  uusia  puutteita  ilmestyi  yhä  ja  niin  havaittiin 
koko  ulosottokaaren  uudistaminen  tarpeelliseksi,  jotta  ulosottotoimi  kaikin 
puolin  tulisi  ajan  tarpeiden  ja  vallitsevan  oikeudenkäsityksen  vaatimusten 
mukaan  järjestetyksi.  Kuten  jäljempänä  saamme  nähdä,  olivatkin  entisen 
lainsäädännön  määräykset  useissa  kohti  varsin  vaillinaiset,  hankalat  ja  so- 
pimattomat, toisissa  ja  tärkeissäkin  puuttui  kokonaan  säädöksiä  sekä  mene- 
teltiin ainoastaan  epämääräisen  ja  horjuvan  käytännön  mukaan.  Säädökset, 
jotka  olivat  eriaikoina  syntyneet  ja  eri  periaatteiden  mukaan  laaditut,  antoi- 
vat sen  ohessa  helposti  aihetta  vastakkaisille  mielipiteille  ja  toimille  sekä 
niistä  johtuville,  toimeenpanoa  viivyttäville  mutkille  ja  rettelöille.  Ei 
kumma  siis,  että  uutta  ulosottolakia,  joka  paremmin  järjestäisi  olosottoasiat 
ja  tekisi  toimeenpanon  nopeammaksi  ja  tehokkaammaksi,  pidettiin  varsin 
tarpeellisena. 

Mutta  säädöksien  puutteellisuuksista  huolimatta  oli  kuitenkin  se  oikeu- 
denkäsitys,  joka  oli  saanut  ilmauksensa  1734  vuoden  ulosottokaaressa,  niin 
terve  ja  ylevä,  että  lainvalmistelukunta,  joka  sai  toimekseen  valmistaa  eh- 
dotuksen uudeksi  ulosottolaiksi,  katsoi  voivansa,  niin  paljon  kun  tehtävät 
parannukset  sen  sallivat,  pysyttää  ne  yleiset  periaatteet,  jotka  olivat  johta- 
neet 1734  vuoden  lainsäätäjiä.  Mitä  tarpeellisiksi  havaittuihin  lisäyksiin  ja 
muutoksiin  tuli,  asetti  lainvalmistelukunta  useissa  kohti  ehdotuksensa  poh- 
jaksi Ruotsissa  v.  1877  hyväksytyn  ulosottolain.  Sen  ohessa  saatiin  tie- 
tysti muidenkin  maiden  lainsäädännöstä  täUa  alalla  tärkeitä  lisiä,  mikäli  niitä 
meidän  oloihin  voitiin  sovittaa. 

Lainvalmistelukunnan  näin  valmistaman  ehdotuksen  kanssa  on  pää- 
asiallisesti yhtäpitävä  säätyjen  ja  kallitsijan  hjrväksymä  uusi  ulosottolaki.  Se 
niinmuodoin  on  laadittu  vanhan  lainsäädännön  pohjalle  ja  sen  periaatteita 

kehittämällä,  mutta  sisältää  selvästi  myöskin  paljon  uusia,  siitä  eriäviä  sää- 
döksiä, jotka  saattavat  tuntua  vanhan  lainsäädännön  tuntijasta  varsin  vie- 
railta. 


Mitä  ensinnäkin  tulee  niihin  viranomaisiin,  jotka  ulosottoasioita  käsit- 
televät, on  korkein  hallinnollinen  virasto  kussakin  läänissä,  jota  toimeen- 
pano-viranomaisena lakikielessä  tavallisesti  nimitetään  Keisarin  ja  Suuri- 
ruhtinaan käskynhaltiaksi,  pysytetty  ulosotonhaltiana  eli  ylieksekuuttorina 
maalla,  s.  o.  sinä  viranomaisena,  joka  käsittelee  ja  tutkii  kaikki  ulosotto- 
laissa mainitut,  velanhakua,  tuomion  toimeenpanoa  ja  varanpiteitä  saama- 
miehen  oikeuden  turvaamiseksi  koskevat  asiat,  kuin  myöskin  valvoo  ja  oikai- 
see alempien  ulosottoviranomaisten  toimia.  Kun  cläitä  toimia  ci  katsottu 
tarkoituksenmukaisesti  voitavan  uskoa  millekään  ennestään  maaseudulla  ole- 
valle viranomaiselle,  ei  useampia  ulosottovirastoja  voitu  laittaa,  vaikka  se 
kylläkin  olisi  ollut  suotavaa  erittäinkin  tuomion  toimeenpanoa  sekä  taka- 
varikkoa, hukkaamiskieltoa  ja  muuta  saamisen  vakuutta  tarkoittaviin  toimen- 
piteihin  nähden,  joissa  toimeenpanevan  vallan  nopea  ja  tehokas  virka-apu 
olisi  tarpeen.  Toimeenpanijana  ulosottoasioissa  eli  ulosottomiehenä  on 
maalla,  kuten  ennen,  kruununvouti,  ollen  hänellä  oikeus  erityistä  asiaa  var- 
ten omalla  cdesvastaukscllaan  panna  sijaansa  nimismies  eli  Keisarin  ja 
Suuriruhtinaan  käskynhaltian  siihen  toimeen  määräämä  mies,  paitsi,  muun 
muassa,  kiinteän  omaisuuden  myyntiä  koskevissa  asioissa. 

Sen  hankaluuden  vähentämiseksi,  joka  syntyy  ulosottovirastojen  harva- 
lukuisuudesta, on  julistuksella  ^Vio  ^^9^  säädetty,  että  jokaisen  ulosoton- 
haltian  luokse  on  määrättävä  erityiset  virkamiehet,  n.  s.  toimimiehet,  jotka 
määrätystä  halvasta  maksusta  ja  virkavastuun  alaisina  ovat  velvolliset  ylei- 
sön asiamiehinä  toimittamaan  kaikenlaisia  asioita  ulosotonhaltian  luona. 

Kaupungeissa  sitä  vastoin  on,  poikkeuksena  entisestä  lainsäädännöstä 
ja  eduksi  ulosottoasiain  nopealle  käsittelylle,  ylieksekuuttorin  tehtävät  uskottu 
maistraateille.  Ulosottomiehenä  niissä  on  kaupunginvouti.  Asetuksella  ^^/^^ 
1896  on  määrätty,  miten  kaupunginvoudin- virat  ovat  asetettavat  ja  näitten 
virkain  saamisen  ehdot.  Ulosottolaki  on  kuitenkin  jättänyt  mahdolliseksi, 
että,  jos  tällainen  ulosottoviranomaisten  järjestely  jossakin  kaupungissa  ei 
ole  sopiva  toimeenpanna,  Keisarin  ja  Suuriruhtinaan  käskynbaltia  toistaiseksi 

saa  olla  ulosotoohaltiana  katipuDgissakiD  sekä  maistraatti  alosottomieheDä. 
Useat  pienemmät  kaupungit  ovatkin  hakeneet  ja  saaneet  luvan  pysyttää 
vanhan  järjestyksen. 


Ulosottolain  2:sen  luvun  määräykset  lainhakuasiain  käsittelystä  poikkea- 
vat melkoisesti  tähän  saakka  voimassa  olleesta  käytännöstä  ja  palaavat, 
merkillistä  kyllä,  1734  vuoden  laio  kannalle.  Mainitun  lain  ulosottokaan 
sisältää  nimittäin  varsinaisen  n.  s.  todistuskirja-  eli  urkundiprosessin,  jonka 
mukaan  velkoja  sai  käyttää  hyväkseen  joutuisampaa  ja  yksinkertaisempaa 
prosessimenettelyä  ulosotonhaltian  luona,  ainoastaan  jos  hänen  saatavansa 
perustui  velkakirjaan,  selvään  sitoumuskirjaan  tahi  uskottuin  miesten  päätök- 
seen. Tästä  poiketen' oli  kuitenkin  käytäntö  kehittynyt  sellaiseksi,  että  kai- 
kellaisia  velkomusasioita  on  ulosotonhaltian  luona  käsitelty,  jopa  hyväksy- 
mättömiin laskuihinkin  ja  niiden  tapaisiin  kirjoihin  perustuvia.  Kun  saa- 
tavan perusteeksi  ei  asianmukaista  todistuskirjaa  esitetty  turvauduttiin  mui- 
hin todistuskeinoihin  ja  katsottiin,  muun  muassa,  vastaamisen  laimin- 
lyönnin johdosta  oletettu  tunnustus  vastaajan  puolelta  riittäväksi  tekemään 
mitään  todistamattoman  asiakirjan  täydeksi  todistuskappaleeksi.  Sellainen 
menettely  kuitenkin  soti  meidän  oikeudenkäyntijärjestyksen  henkeä  vastaan. 
Puheenaolevasta  käytännöstä,  kun  hakijalta  ei  vaadittu  täyttä  todistusta 
saatavansa  perusteeksi,  oli  myöskin  luonnollisena  seurauksena,  että  vas- 
taajankin väitteitä  pakostakin  johduttiin  huomioon  ottamaan,  vaikka  niit- 
ten tueksi  oli  esitetty  ainoastaan  todennäköisiä  syitä.  Lainhakumenettely 
ei  niin  ollen  voinut  pysyä  niin  yksinkertaisena  ja  nopeana,  kun  tarkoi- 
tuksenmukaisen ulosottoprosessin  pitäisi.  Selitykset,  vastaselitykset  ja  lyk- 
käykset ovat  usein  käyneet  tarpeellisiksi  ja  monesti  on  saattanut  sattua, 
että  asianmukaisesti  todistettu  velkomusasia,  jollaisia  varten  juuri  ulosotto- 
prosessi  on  säädetty,  todistamattomien  väitteiden  johdosta  on  lykätty  tuomio- 
istuimen käsiteltäväksi.  Edut  siitä,  että  varsinaisiin  saamistodisteihin  perus- 
tumattomiakin saatavia  voitaisiin  hakea  ulosotonhaltian  luona,  eivät  myös- 
kään liene  suuriksi  arvattavat,  kun  sellaisen  hakemuksen  voipi  saada  hyljä- 
tyksi yksinkertaisesti  kieltämällä  velan.  Ainoaksi  tulokseksi  tällaisesta 
hakemusyrityksestä  on  usein  jäänyt  joutavat  kulut  ja  viivytys  ja  asia  on 
saatu  alkaa  uudestaan  tuomioistuimessa. 

Näistä  syistä  on  ulosottolaissa  1734  lain  mukaisesti  säädetty  varsi- 
nainen todistuskirja- prosessi.  Ulosottolain  mukaan  voidaan  ulosotonhaltian 
luona,  tavallista  prosessia  nopeamman  ja  yksinkertaisemman  menettelyn 
kautta,  velalliselta  hakea  vissimääräistä,  maksettavaksi  joutunutta  raha-  tai 
tavarasaamista,  jos  velkomus  perustuu  velkakirjaan  tahi  muihin  kirjallisiin 
todistuskappaleihin,  jotka  yksin  täysin  todistavat  sen  saamisen.  Jos  kiinteä 
omaisuus  on  saamisesta  kiinnitetty  tahi  muuten  saamisen  panttina,  on  vel- 
kojalla myös  oikeus  ulosotonhaltialta  pyytää  sitä  käytettäväksi  velan  mak- 
suun, joko  hän  sitten  samalla  tahtoo  hakea  velallista  persoonallisesti  tahi  ei. 
Muullaisia  velkomushakemuksia  ulosotonhaltia  ei  saa  ottaa  käsiteltäviksi. 

Velallisen  oikeus  väitteiden  tekemiseen  velkomusta  vastaan  on  myös- 
kin rajoitettu  niin,  että  hän  saa  käyttää  ainoastaan  kirjallisia  todisteita 
väitteiden  toteensaamiseksi.  Jos  ei  hän  sellaisilla  todisteilla  voi  näyttää 
perustetta  väitteelleen,  velvoitetaan  hän  maksamaan  velka  ulosmittauksen 
uhalla.  Kun  näin  vastaajan  väitteet  on  ahtaalle  supistettu  on  hänelle  sen 
sijaan  jätetty  valta  määrätyssä  järjestyksessä  ja  määräajan  kuluessa  oikeu- 
dessa hakea  takaisin,  mitä  hän  ulosotonhaltian  päätöksen  kautta  on  velvoi- 
tettu maksamaan.  Ja  silloin  hän  saa  päästäkseen  maksuvelvollisuudesta 
käyttää    kaikkia    niitä  todisteita,  joita  yleinen  oikeudenkäyntijärjestys  sallii. 

Lainhakumenettelystä  on  edelläsanotun  ohessa  annettu  useita  säädök- 
siä, joiden  tarkoitus  on  hakijan  eduksi  tehdä  se  niin  mutkattomaksi  ja  no- 
peaksi kun  suinkin.  Niinpä  on  määrätty,  että  ulosotonhaltian  päätös  on 
annettava  edeltäkäsin  ilmoitettuna  päivänä,  josta  myöskin  valitusaika  lue- 
taan. Sen  johdosta  ei  hakijan  enää  tarvitse  vastaajalle  toimittaa  päätök- 
sestä tietoa,  mikä  usein  tuottaisi  suurta  hankaluutta  ja  viivytystä,  vaan  saa 
vastaaja  itse  pitää  tiedon  saamisesta  huolen. 


Ulosottomiehen  valta  panna  oikeuden  lainvoimainen  tuomio  täytän- 
töön ilman  ulosotonhaltian  määräystä  on  entisestään  paljon  laajennettu  ja 
käsittää  sellaiset  erityisesti  luetellut  tuomiot,  joitten  toimeenpano-tavasta 
epäilyksiä  ei  ole  arveltu  syntyvän.  Muissa  tapauksissa  taas  ja  jos  tappaaja- 
puolen  itse  pitää  jotain  täyttää,  määrää  ulosotonhaltia  täytäntöönpanon  ja 
mahdollisesti  tarpeellisiksi  käyvät  pakotuskeinot.  Erittäin  on  säädetty,  että 
jos   joku  on  velvoitettu  kirjoittamaan  jonkun  asiakirjan  tahi  antamaan  jon- 

kun  lausuman,  on  tuomiolla  heti  lain  voiman  saatuaan  sama  vaikutus  kun 
jos  velvoitus  olisi  täytetty. 

Mitä  taas  tulee  tuomioihin,  joihin  on  muutosta  haettu,  niin  saadaan 
niitä,  niinkuin  tähänkin  saakka,  toimeenpanna  ainoastaan  eräissä  luetelluissa 
poikkeustapauksissa,  joista  tavallisin  on  se,  kun  joku  on  tuomittu  jotakin 
maksamaan  s.  o.  antamaan  rahaa  tahi  tavaraa.  Ulosmittauksen  voi  velal- 
linen tässäkin  välttää,  jos  panee  pantin  tai  takauksen  tuomitusta  saatavasta. 
Hovioikeuden  tuomioiden  toimeenpanoa  ei  muutoksen  hakeminen  myöskään 
estä,  paitsi  ulosmitatun  kiinteän  omaisuuden  myymiseen  nähden.  Ennen- 
kun  päätös  on  voittanut  lainvoiman  saa  velkoja  kuitenkin  nostaa  maksun 
ainoastaan  panttia  tahi  takausta  vastaan. 

Luvallinen  on  tuomion  toimeenpano  ennenkuin  se  on  saanut  lain  voi- 
man myöskin,  kun  joku  on  velvoitettu  antamaan  toiselle  jonkun  irtaimen 
omaisuuden,  kun  oikeus  on  määrännyt  jotain  takavarikosta  ja  hukkaamis- 
kiellosta ja  kun  tuomio  koskee  hyyryläisen  majanmuuttoa  taikka  jonkun 
velvoittamista  luopumaan  viljclemästään  toisen  maasta.  Näissä  tapauksissa 
on  kuitenkin  toimeenpanon  ehtona,  että  voittajapuoli  panee  pantin  taikka 
takauksen. 

Sovitus-  eli  kompromissimenettelyn  kautta  syntyneen  tuomion  täytän- 
töönpanosta säädettäissä  on  ulosottolakiin  otettu  tarkat  ja  seikkaperäiset 
määräykset  myöskin  itse  menettelystä,  koska  sellaisia  melkein  kokonaan  puut- 
tuu prosessioikeudestamme.  Tämä  onkin  ollut  varsin  tarpeellista  siihen 
nähden,  että  voimassa  oleva  laki  useissa  tapauksissa  määrää  sovitusmenette- 
lyä  käytettäväksi  ja  siihen  muutoinkin  usein  turvaudutaan. 

Oikeuden  ja  inhimillisyyden  nimessä  on  ulosottolaista  poistettu  mää- 
räykset velallisen  velvollisuudesta  suorittaa  velkansa  työllä  tahi  siitä  olla 
velkavankcudessa.  Velallisen  pitelemistä  kuten  rikollista  eli  orjaa  ei  val- 
litseva oikeudenkäsitys  enää  hyväksy.  Ja  muissa  maissa  on  kokemus  osoit- 
tanut, että  yleinen  luotto  ei  kaipaa  tällaisia  pakkokeinoja.  Velkavankeus- 
pakko  on  nimittäin  jo  60  ja  70  luvuilla  lakkautettu  useimmissa  Euroopan 
maissa  ja  työvelvollisuutta  velallisella  ei  myöhempinä  aikoina  liene  ollut 
muualla  kun  Ruotsissa. 

Mainittujen  pakkokeinojen  asemesta  on  säädetty,  että  velallinen,  jolta 
ulosmittauksessa  havaitaan  puuttuvan  varoja  velan  maksamiseksi,  on  velvol- 
linen valalla  vahvistamaan,  ettei  hänellä  ole  muita  varoja  kun  mitkä  on 
ilmiannettu.  Tämä  on  usean  ulkomaan  lainsäädännön  mukaisesti  arveltu  riit- 

tävän    ehkäisemään  varojen  salaamista,  varsinkin  knn  kieltäytyminen  valan- 
teosta  tuottaa  vankeutta. 


Itse  ulosmittaukseen  nähden  oli  entinen  lainsäädäntö  useissa  kohti 
varsin  puutteellinen.  Säädöksiä  puuttui  muun  muassa  siitä,  miten  velalli- 
sen saatavat  voitiin  velan  maksuksi  käyttää,  miten  oikeusvälit  olivat  selvi- 
tettävät, kun  ulosmittaus  koski  omaisuutta,  johon  muilla  saamamiehillä  oli 
pantti  tai  muu  vakuusoikeus,  ja  miten  ulosmitatun  kiinteistön  hoito  oli  jär- 
jestettävä, jos  pelättiin  velallisen  sen  hoitoa  laiminlyövän.  Näistä  ja  useista 
muista  tärkeistä  seikoista,  joista  ennen  puuttui  kirjoitettua  lakia  ja  joista 
ohjeita  saatiin  ainoastaan  käytännöstä,  on  nyt  olemassa  määrätyt  säädök- 
set ulosottolaissa,  jopa  niin  seikkaperäiset,  että  erilaatuisista  saatavista  on 
eri  säädökset. 

Siitä  järjestyksestä,  missä  velallisen  erilainen  omaisuus  on  ulosmitat- 
tava, määrätään  hänen  etuaan  silmällä  pitäen,  että  irtain  tavara  menee 
ulosmittaukseen  ennen  kiinteätä.  Kuitenkin  on  säädetty,  että  sellainen 
vaikeasti  rahaksi  muutettava  omaisuus  kuin  oikeus  elinkorkoon  tahi  henki- 
vakuutussummaan saadaan  ulosmitata  vasta,  jos  muita  riidattomia  varoja  ei 
ole.  Samoin  on  irtaimistosta  etupäässä  otettava,  mitä  velallinen  itse  sitä 
varten  ilmiantaa,  ja  viimeksi  se,  mitä  hän  kipeimmin  tarvitsee. 

Paitsi  muutamissa  poikkeustapauksissa  ei  entinen  lainsäädäntö  myön- 
tänyt velalliselle  oikeutta  erottaa  mitään  ulosmittauksesta.  Ulosmittaukset 
kävivätkin  sen  johdosta  usein  sellaisiksi,  että  kansan  kesken  niitä  syystä 
nimitettiin  » ryöstö  «•  toimituksiksi.  Useimman  ulkomaisen  lainsäädännön 
esimerkkiä  sekä  tavallisten  ihmisyystunteidcn  ja  yleisen  edun  vaatimuksia 
noudattaen  on  ulosottolaki  koettanut  suojella  velallista  ulosmittauksen  kautta 
joutumasta  aivan  puille  paljaille.  On  nimittäin  säädetty,  että  ulosmittauk- 
sesta on  aina  erotettava  velallisen  ja  hänen  perheensä  pito-  ja  makuu- 
vaatteet,  vihki-  ja  kihlasormukset,  lasten  koulukirjat  sekä  eräiltä  virka-  ja 
ammattimiehiltä  ulosmitattaissa,  mitä  he  toimensa  harjoittamiseen  väittä- 
mättömästi  tarvitsevat.  Jos  tarpeellisimpiakaan  elatusneuvoja  ei  ole,  saa- 
daan lisäksi  erottaa  talossa  olevista  varoista  mitä  yhden  kuukauden  elatuk- 
seksi on  tarpeen  niin  myös  välttämättömät  työkalut  tahi  muuta  irtainta, 
viimemainittua  ei  kuitenkaan  päälle  kolmenkymmenen  taikka,  jos  velallisella 

on  perhe  elätettävänä,  seitsemänkymmenenviiden  markan  arvon.  Jos  työ- 
kalujen arvo  ei  nouse  näihin  määriin,  on  lai)a  ottaa,  ero  muusta  irtaimistosta. 

Kun  perheelliselle  velalliselle  on  myönnetty  oikeus  erottaa  irtaimistoa 
niin  verrattain  korkeasta  arvosta,  kuin  75  markkaa  meidän  oloissa  on,  on 
erittäin  ajateltu  että  siihen  voisi  sisältyä  lehmä,  joka  on  niin  tärkeä  elä- 
misen ehto  perheelle,  jossa  on  alaikäisiä'  lapsia,  että  useat  ulkomaiset  lait 
erittäin  määräävät  yhden  lehmän  ulosmittauksesta  erotettavaksi.  Ei  liene 
epäilemistäkään,  että  kaikki,  jotka  tavalla  taikka  toisella  ovat  tulleet  ulos- 
mittaustoimitustcn  kanssa  tekemisiin,  ilolla  tervehtivät  näitä  inhimillisem- 
piä  säädöksiä.  Niin  säälittävä  oli  se  kohtalo,  joka  ennen  usein  kohtasi 
ulosmittauksen-alaista  velallista. 

Valtion  tahi  yksityisen  palveluksesta  palkkaa  nauttivan  velallisen  on 
myöskin  sallittu  pitää  kaksi  kolmatta  osaa  siitä,  mikä  palkasta  tahi  eläk- 
keestä tulee  ulosmittauksen  ja  sitä  seuraavan  maksuajan  väliselle  ajalle. 
Palkanantajan  oikeuden  on  nimittäin  arveltu  vaativan,  että  palkasta  ei  velan 
maksuksi  oteta  enemmän,  kun  että  velallinen  jäännöstä  nauttien  voi  täyttää 
virkatehtävänsä.  Saman  periaatteen  mukaisesti  on  useissa  ulkomaiden  lain- 
säädännöissä palkat  ja  eläkkeet  suureksi  osaksi  erotettu  ulosmittauksesta. 
Lisäksi  on  ulosottolaissa  säädetty,  että  palkkaa  eli  eläkettä  ei  saa  ulos- 
mitata, ennenkun  velallinen  on  oikeutettu  sen  nostamaan.  Seurauksena  siitä 
on  myöskin  säädös,  että  velkojan  oikeus  saada  n.  s.  pidätys  velallisen 
palkkaan  on  lakkautettu.  Tämä  muutos  on  perusteltu  siten,  että  palkan 
pidätys,  koska  palkka  on  velallisen  ansaitsemaa  tuloa  vasta  kun  se  on  mak- 
settavaksi joutunut,  on  oikeastaan  velallisen  tulevaisten  palkkaetujen  ulos- 
mittausta ja  sen  vuoksi  ristiriidassa  sen  periaatteen  kanssa,  että  ainoastaan 
velallisen  omaisuus  saa  joutua  ulosoton  esineeksi. 

Tämän  periaatteellisesti  oikean  muutoksen  johdosta  on  maksun  saanti 
velallisen  palkasta  käynyt  varsin  hankalaksi,  kun  ulosmittaus  on  toimitet- 
tava erikseen  joka  maksukaudelta.  Jos  ulosmittaus  tapahtuu  itse  maksu- 
päivänä, jota  ennen  se  ei  olekkaan  luvallinen,  tulee  velalliselle  jättää  kaksi 
kolmatta  osaa  maksukauden  palkasta.  Jos  taasen  ulosotto  tapahtuu  maksu- 
päivän jälkeen,  tulee  velalliselle  jäädä  kaksi  kolmatta  osaa  palkasta  siltä 
ajalta,  joka  vielä  on  jäljellä  ensi  maksupäivään.  Palkan  ulosottaminen 
tapahtuu  lain  mukaan  velallisen  luona  ja  päättyy  siihen,  että  palkan  mak- 
saja kielletään  muille  palkkaa  maksamasta.  Tämä  kielto  saa  kuitenkin 
tapahtua  vasta  maksupäivänä  ja  tärkeä  on  että  se  tapahtuu  ennenkuin  velal- 

linen  on  nostanut  palkkansa.  Sillä  jos  hän  sen  on  ehtinyt  tehdä,  niin  saa 
häneltä  vaan  mitä  hänellä  vielä  on  käyttämättä  tallessa,  ja  siitäkin  pitää 
hänelle  jättää  niin  paljon,  että  se  vastaa  edellämainittuja  palkkaosuuksia. 
Yksityisen  palveluksessa  olevalta  voidaan  palkkaa  ulosmitata  ainoastaan,  jos 
palvelus  välipuheessa  on  sovittu  määrätyistä  maksupäivistä. 

Kun  palkkaa  siten  ei  voida  ulosmitata,  ennenkun  velallinen  on  oikeu- 
tettu sen  nostamaan,  voipi  siis  vilpillinen  velallinen  helposti  riistää  saama- 
mieheltä  mahdollisuuden  saada  tuota  ulosoton-alaista  kolmattakaan  osaa  pal- 
kasta, jos  hän  oq  varuillaan  ja  nostaa  palkkansa  ennenkun  ulosottomies  ehtii 
sitä  ulosmittaamaan  sekä  salaa  sen  tahi  luovuttaa  huostastaan  jollekin  muulle. 
Perusteluissaan  on  kuitenkin  lainvalmistelukunta  arvellut  tällaisen  menettelyn 
estämiseen  riittävän  sen  pakkokeinon,  että  velallinen  voidaan  panna  ilmoitus- 
valalle  tai  asettaa  konkurssitilaan,  sekä,  arvatenkin  kysymyksessä  olevan 
ulosottojärjestyksen  hankaluuteen  nähden,  lausunut,  että  asianomaiset  luul- 
tavammin tulevat  sopimaan  keskenään  mainitun  osan  erottamisesta,  niin 
ettei  ulosottotointa  siihen  ollenkaan  tarvita.  Mutta  jos  velallinen  kerran 
on  sitä  laatua,  että  ulosotto  tulee  kysymykseen,  niin  hän  tuskin  suostuu 
sellaiseen  sopimukseen,  ja  silloin  lienee  saamamiehellä  vähän  hyötyä  tuosta 
monimutkaisesta,  joskin  periaatteellisesti  oikeasta  ulosottojärjestyksestä. 

Useista  muista  ulosottoa  koskevista  uusista  säädöksistä  ulosottolaissa 
mainittakoon  tässä  vaan,  että  ulosmittausta  ei  saa  toimittaa,  jos  ei  ole 
odotettavissa  mitään  jäännöstä  päälle  täytäntöönpanokulujen,  että  kiinteä 
omaisuus  voidaan  ulosmitata  suorastaan  ulosottomiehen  kautta  sekä  että 
kiinteimistöön  kuuluvat  luonnontuotteet  ja  oikeudet  saadaan  ulosmitata 
ainoastaan  yhdessä  kiinteimistön  kanssa.  Niinikään  on  säädetty,  että  omai- 
suus eli  oikeus,  jota  ei  voida  luovuttaa,  ei  mene  ulosmittaukseen,  joten 
lampuotien  ja  torpparien  vuokraoikeutta  yleensä  ei  voitane  ulosmitata, 
koska  niitä  koskevat  välikirjat  harvoin  sisältävät  määräyksen,  että  vuokra- 
oikeus saadaan  maanomistajaa  kuulostamatta  luovuttaa  toiselle. 


Ulosmitatun  omaisuuden  rahaksimuuttamisesta  säädettäissä  ulosottolain 
5:nnessä  luvussa  on,  mitä  tulee  kiinteän  omaisuuden  myymiseen  ulosoton 
johdosta,  noudatettu  periaatteita,  jotka  suuresti  poikkeavat  tähän  asti  voi- 
massa olleista.    Tarkoituksena  on  ollut  poistaa  ne  esteet,  jotka  lainsäädän- 

nön  kannalta  ovat  vaikeuttaneet  kiinteän  omaisuuden  käjrttäoiistä  krediiti- 
tarkoituksiin,  eli  toisin  sanoen  tehdä  kiinnityksen  nojalla  voimassa  olevat 
panttioikeudet  kiinteään  omaisuuteen  niin  luotettaviksi  ja  varmoiksi  kun 
mahdollista  sekä  velan  saanti  kiinteää  omaisuutta  vastaan  niin  halvaksi  ja 
edulliseksi  kun  mahdollista.  Päämääränä  on  siten  lyhyesti  sanoen  ollut 
kiinteistökrediitin  vahvistaminen. 

Tähänastisen  lainsäädännön  mukaan  on  ulosmitattavaksi  tuomitun  kiiq- 
teistön  myyminen  täytynyt  tapahtua  huolimatta  siitä,  mikä  hinta  kiinteis- 
töstä on  huutokaupassa  tarjottu.  Näin  on  voinut  tapahtua,  että  jos  esim. 
toisen  kiinnityksen  omistaja  tahi  joku  muu  velkoja  on  hakenut  kiinteistön 
ulosmittaukseen,  se  on  saattanut  tulla  myydyksi  hinnasta,  joka  ei  ole  riit- 
tänyt edes  ensimäisen  kiinnityksen  suorittamiseksi.  Tämä  ilmeisesti  ei 
voi  olla  oikein  eikä  järjellistä.  Ensimäisen  kiinnityksen  omistajan  on  toi- 
sen hakemuksen  johdosta  joko  täytynyt  kärsiä  tappio  tahi  sen  välttämiseksi 
ostaa  myytävä  kiinteistö,  kuten  käytännössä  useasti  on  nähty  tapahtuvan. 
Mainittu  säädös  on  myöskin  ristiriidassa  panttioikeuden  tarkoituben  kanssa. 
Panttioikeuden  tarkoitus  on  nimittäin  tehdä  velkojan  maksunsaanti  riippu- 
mattomaksi velallisen  muusta  omaisuudesta  siten,  että'  velkoja  saapi  oikeu- 
den pantiksi  annettuun  esineeseen,  jonka  nojalla  hän  voi  esineen  myymisen 
kautta  saada  maksun  saatavastaan.  Tästä  panttioikeuden  esineoikeudelli- 
sesta luonnosta  seuraa  myöskin,  että  panttiesineen  siirtyminen  toiselle  omis- 
tajalle ei  vaikuta  mitään  pantinsaajan  oikeuteen  sekä  että  pantinomistajan 
muiden  velkojain  maksuvaatimukset  eivät  voi  estää  tai  vähentää  pantin- 
saajan  oikeutta  pantin  myymiseen  ja  makson  saamiseen  sen  hinnasta  ennen 
muita.  Tämä  koskee  myöskin  niitä,  joilla  on  myöhempi  panttioikeus  sa- 
maan esineeseen,  ja  nämä  siis  eivät  voi  saada  panttia  myytäväksi  muutoin 
kuin  pysyttämällä  aikaisemman  panttioikeuden  muuttamattomana. 

Jotta  panttioikeudella  varustettujen  velkojien  edut  siis  tulisivat  mai- 
nittujen panttioikeuden  luonteeseen  kuuluvien  periaatteiden  mukaisesti  turva- 
tuiksi, on  ulosottolakiin  useiden  saksalaisten  lainsäädäntöjen  esimerkkiä  nou- 
dattaen otettu  n.  s.  alimman  tarjouksen  periaate,  s.  o.  että  alin  tarjous, 
mikä  ulosmitatun  kiinteistön  myymisessä  saadaan  hyväksyä,  pitää  olla  suu- 
rempi niiden  saamisten  sekä  ulosmittaus-  ja  muiden  kulujen  yhteenlaskettua 
määrää,  jotka  ovat  kauppasummasta  suoritettavat  paremmalla  oikeudella 
kuin  se  tahi  ne  määrät,  joiden  maksamiseksi  ulosmittaus  on  liaettu.  Ulos- 
mitattua kiinteistöä  myytäessä  pitää  siis  aina  laskea  määrätty  summa,  jonka 

yli  tarjouksen  täytyy  nousta  ennenkun  sitä  voidaan  hyväksyä.  Jos  sellaista 
hintaa  ei  tarjota,  jääpi  kiinteistö  myymättä  ja  ulosmittaus  peruutetaan. 
Siten  ei  tapahdu  mitään  vääryyttä  ulosotonhakijalle,  sillä  hauellehan  ei 
olisi  riittänyt  mitään  tarjotusta  hinnasta.  Ja  muutoin  on  sanotun  säädöksen 
parempietuisten  panttioikeuksien  turvaamista  lukuunottamattakin  arveltu 
monessa  suhteessa  terveellisesti  vaikuttavan  kiinteistökrediitiin.  Lainan- 
saanti myöhempää  kiinnitystä  vastaan,  jos  kiinteistö  jo  ennestään  on  ver- 
rattain korkealla  kiinnityksellä  rasitettu,  luultavasti  käypi  vaikeammaksi. 
Ainakin  ehkäistään  se  keinottelu,  että  lainoja  on  annettu  jo  ennaltaan  pal- 
josta kiinnitetyn  kiinteistön  panttausta  vastaan  toivossa  saada  kiinteistö  hal- 
tuunsa halvasta  hinnasta,  pakottamalla  sen  myytäväksi  tarkoitukseen  sopi- 
valla ajalla.  Sen  ohessa  että  kiinteistöjen  kiinnittäminen  yli  niiden  arvon 
näin  tulisi  ehkäistyksi,  käynee  epäilemättä  kiinteistön  omistajille  mahdolli- 
seksi saada  rajoitettu  luotto  edullisemmilla  ehdoilla  kun  ennen. 

Toisessakin  kohden  on  vanhan  lain  mukaan  huonommalla  oikeudella 
varustetun  velkojan  hakemus  voinut  tuottaa  hankaluutta  varhaisemman  kiin- 
nityksen omistajalle.  Tämän  on  nimittäin  täytynyt  aina  ulosmitattua  kiin- 
teistöä  myytäessä  olla  valmis  ottamaan  maksu  saatavastaan,  vaikka  hän 
olisikin  pitänyt  kiinteistöä  kyllin  hyvänä  vakuutena.  Ulosottolaissa  sitä  vas- 
toin on  säädetty,  että  sen  velan  pääoma,  jonka  kiinnitys  on  voimassa 
paremmalla  oikeudella  kuin  se  määrä,  jota  uloshaetaan,  on  kohdastaan 
siirtyvä  kauppasumman  vähennyksenä  ostajan  vastattavaksi,  ellei  kiinnityksen- 
haltia  ennen  myyntiä  vaadi  maksua.  Siinäkin  on  johdonmukaisesti  sovel- 
lettu panttioikeuden  olemukseen  kuuluvia  periaatteita,  etteivät  myöhemmän 
kiinnityksenomistajan  velanhakutoimet  eikä  myöskään  pantatun  esineen  siir- 
tyminen toiselle  omistajalle  saa  vahingoittaa  varhaisemman  kiinnityksen 
oikeutta. 

Edelläkerrottujen  periaatteiden  noudattamisesta  on  vielä  johtunut 
useita  säädöksiä,  joista  tässä  mainittakoon  vclkojainluettelon  tekeminen  ennen 
itse  myyntiä.  Tämä  on  käynyt  tarpeelliseksi,  jotta  saataisiin  selville  alim- 
man tarjouksen  määrä  sekä  sen  velan  summa,  joka  on  siirtyvä  ostajan 
vastattavaksi,  mutta  luetteloon  otetaan  sen  ohessa  velkojille  tiedoksi  kaikki 
saatavat  ja  määrät,  jotka  kauppasummasta  ovat  suoritettavat,  sillä  keskinäi- 
sellä etuudella,  mikä  niille  lain  mukaan  tulee.  Velkojain  luettelo,  jonka 
johdosta  valituksen  tekeminen  on  sallittu,  pannaan  sitten  perusteeksi  myös- 
kin kauppasumman  jaolle  velkojain  kesken.     Sen  tekeminen  vaatii  luonnol- 

liscsti  tarkkoja  ja  välito  mooimatkaisiakin  laskuja,  kun  monenlaisten  kiin- 
teistöstä  ehkä  myönnettyjen  tulojen  tahi  muiden  etujen  pääoma-arvo  on 
laissa  määrättyjen  perusteiden  mukaan  laskettava. 

Velkojain  luettelosta  puhuttaissa  mainittakoon,  että  kiinnittämätön 
nautinto-oikeus,  muun  muassa  lampuotien  ja  torpparien  vuokraoikeus,  ei  ole 
määrätty  siihen  merkittäväksi,  koska  se  kiinnittämättömänä  ei  olo  voimassa 
uutta  omistajaa  kohtaan,  ja  että  siis  ehtoa  sen  voimassa  pysymisestä  ei 
tule  tehtäväksi  kiinteistöä  myytäessä,  vaikka  ehkä  sitenkin  saataisiin  sellai- 
nen hinta,  joka  riittäisi  kaikkien  kiinteistöstä  menevien  saatavien  suoritta- 
miseen. 


Entisestä  laista  melkein  kokonaan  puuttuvat  säädökset  siitä,  miten  on 
meneteltävä,  jos  useat  velkojat  ovat  oikeutetut  makson  saantiin  ulosmittauk- 
sen kautta  kertyneistä  varoista  eivätkä  voi  sopia  jaosta,  ovat  6:nnessa 
luvussa.  Samoin  kuin  edellä  kiinteään  omaisuuteen  nähden  on  mainittu, 
on  erityinen  jakotoimitus  säädetty  ristiriitaisten  maksuvaatimusten  selvittä- 
miseksi irtaimen  omaisuuden  ulqsmittauksessa,  jos  omaisuus  on  useampien 
saamisesta  ulosmitattu  ja  joku  vaatii  parempaa  etuoikeutta  kuin  ulosmittaus 
tuottaa  taikka  jos  toinen  velkoja  ulosmitatusta  omaisuudesta  vaatii  maksua 
pantti-  eli  vakuusoikeuden  nojalla.  Jakoluettelo  on  tehtävä  säädettyä 
etuoikeusjärjestystä  noudattaen  ja  on  jaosta  valitus  määrätyn  ajan  kuluessa 
tehtävä.  Valituksesta  huolimatta  saa  velkoja  vakuutta  vastaan  nostaa  mitä 
hänelle  on  myönnetty.  Aika,  jonka  kuluessa  irtaimen  omaisuuden  ulos- 
mittaus ja  myyminen  yleensä  pitää  olla  toimitettu,  on  määrätty  maaseu- 
dulla kahdeksi  ja  kaupungissa  yhdeksi  kuukaudeksi  siitä,  kuin  ulosottomies 
sai  täytäntöönpano  asiakirjat  haltuunsa. 

7:nnen  luvun  säädökset  takavarikosta,  hukkaamis-  ja  matkustamis- 
kiellosta  sekä  muusta  virka-avusta,  jota  ulosotonhaltian  on  annettava,  sekä 
8:nnen  luvun  määräykset  ulosottoasiain  kuluista  eivät  sisällä  merkittäväm- 
piä poikkeuksia  vanhasta  laista,  mutta  kyllä  useissa  kohti  selvempiä  ja 
tarkempia  määräyksiä.  Ulosottomiehen  menettelystä  ja  ulosottoasiasta  an- 
netusta päätöksestä  tehtäviin  valituksiin  nähden  on  pinncssä  ja  io:nnessä 
luvussa  useita  uusia  määräyksiä,  jotka  tarkoittavat  asiain  jouduttamista.  Niin 
on  säädetty,  että  hovioikeus  on  viimeinen  tuomioistuin  ulosottoasioissa. 

EdellämaiDittu  ulosottolaissa  voimaaDpanta  periaate,  että  myöhem- 
pien kiiDDitykseDomistajaiD  ja  vielä  vähemmin  etaoikeudettomien  saama- 
miesten  vaatimukset  eivät  saa  vähentää  aikaisempien  kiinnityksenomistajain 
oikeutta,  on  vaatinut  kokonaan  uudistettaviksi  säädökset  sellaisesta  kiinni- 
tyksestä, joka  samasta  saamismäärästä  on  myönnetty  useampaan  kiinteis- 
töön, mitkä  säädökset  monessa  kohti  olivat  ristiriidassa  tuon  periaatteen 
kanssa  ja  muutoinkin  sopimattomat. 

Perinpohjaiset  muutokset  kävivät  mainitun  periaatteen  johdosta  tar- 
peellisiksi myöskin  konkurssilainsäädännössä,  jossa  se  ennen  oli  koko- 
naan jäänyt  huomioonottamatta.  Etuoikeus-asetuksen  mukaan  oli  nimittäin 
useille  saataville,  muiden  muassa  lasten  perinnölle  ja  vanhempien  tahi 
holhumiesten  hallussa  oleville  alaikäisten  varoille  sekä  kirkkojen,  vaivais- 
kassojen, kruunan,  yleisten  laitosten  ja  kuntain  saataville  niiden  kassan- 
hoitajilta ja  ylöskantomiehiltä,  myönnetty  n.  s.  salainen  eli  mistään  julki- 
sesta toimeenpiteestä  riippumaton  etuoikeus,  joka  eri  tapauksissa  voi  olla 
parempi  tahi  yhtäläinen  kuin  kiinteistöön  kiinnitetyillä  tahi  muuten  voimassa 
olevilla  panttioikeuksilla.  Mainittujen  etuoikeuksien  johdosta  joutuivat  siis 
panttioikeudetkin  välttämättömästi  konkurssimenettelyn  alaisiksi.  Kiinteistö 
täytyi  konkurssin  sattuessa  myydä,  vaikkei  hinta  olisi  riittänyt  kiinnitetty- 
jenkään saatavien  maksamiseksi  ja  vaikka  siitä  soveliaampaa  myyntiaikaa 
odottamalla  olisi  voitu  saada  kiinnityksiin  riittävä  hinta.  Kiinnityksen- 
omistajain oli  myöskin  pakko  valvoa  saataviaan  konkurssissa,  vaikka  kon- 
kurssi heidän  etuunsa  nähden  ei  ollenkaan  olisi  ollut  tarpeellinen,  sen  vaa- 
ran uhalla,  että  jonkun  muodollisen  laiminlyönnin  kautta  voivat  vaikkapa 
menettää  ne. 

Näiden  kiinteistökrediitille  haitallisten  epäkohtain  poistamiseksi  on 
konkurssisääntöön  ja  etuoikeus- asetukseen  tehty  muutoksia,  joiden  kautta 
ne,  joilla  kiinnityksen  nojalla  tahi  muutoin  on  panttioikeus  kiinteään 
omaisuuteen,  ovat  asetetut  kokonaan  konkurssimenettelyn  ulkopuolelle. 
Heidän  ei  tarvitse  konkurssissa  valvoa  saataviaan,  jolleivät  tahdo  maksua 
myöskin  siitä  velallisen  omaisuudesta,  joka  ei  ole  heidän  saatavansa  pant- 
tina. Velallisen  panttioikeuksilla  rasitettu  kiinteistö  kuuluu  kyllä  konkurssi- 
pesään, mutta  sen  arvosta  kuuluu  muille  saamamiehille  kuin  panttioikeuden 
omistajille,  ainoastaan  se,  joka  ehkä  jääpi  jälelle,  kun  panttisaatavat  ovat 
suoritetut,  ja  kiinteistön  myyminen,  johon  konkurssihallinnolla  on  valta,  on 
tapahtuva  ehdolla,  että  ne  panttioikeudet,  jotka  sitä  rasittavat,  jäävät  osta- 

jankiD  kädessä  pysymään.  Tämä  panttioikeuksien  asettaminen  ulkopuolelle 
konkurssimenettelyä  on  luonnollisesti  käynyt  mahdolliseksi  ainoastaan  siten, 
että  kaikki  salaiset  etuoikeudet  ovat  kiinteään  omaisuuteen  nähden  asetetut 
panttioikeuksien  jälkeen  ja  siten  joutuneet  näitä  huonompaan  asemaan. 

Edelläsanotusta  seuraa,  että  mitään  konkurrenssia  ei  enää  tule  kon- 
kurssissa olemaan  panttioikeudella  kiinteään  omaisuuteen  varustettujen  saama- 
miesten  eli  n.  s.  separatistein  ja  velallisen  muiden  saamamiesten  eli  varsi- 
naisten konkurssivelkojien  välillä,  kun  kummallekin  ryhmälle  kuuluu  toisis- 
taan tarkalleen  erotetut  osuudet  omaisuudesta.  Sentähden  onkin  käynyt 
tarpeelliseksi  erikseen  säätää  kumpaankin  ryhmään  kuuluvien  velkojien 
keskinäisestä  etuudesta  ja  oikeudesta  toistensa  edellä  makson  saantiin. 

Mainitut  säädökset  panttioikeudella  varustetuista  velkojista  ovat  siir- 
retyt etuoikeusasetuksesta  kiinnitysasetukseen  ja  ovat  pääasiallisesti  yhtä* 
pitävät  entisen  oikeuden  kanssa.  Kuitenkin  on  se  muutos  tehty,  että  jos 
panttioikeus  ja  nautinto-oikeus  on  samaan  aikaan  kiinnitetty,  saamisen  tulee 
väistyä    nautinto-oikeuden    tieltä,  jolleivät  molemmat  voi  jäädä  pysymään. 

N.  s.  varsinaisten  konkurssivelkojien  keskinäinen  etuus  ja  oikeus  mak- 
sun saantiin  on  etuoikeusasetuksessa  niinikään  järjestetty  muutoin  entisen 
lain  mukaisesti,  paitsi  että  alaikäisten  saatavat  on  asetettu  ylöskanto-  ja 
muiden  senlaatuisten  varojen  edelle. 

Kuten  edellisestä  on  käynyt  selville  on  muun  muassa  alaikäisten  saa- 
minen, jotta  tarkoituksenmukainen  krediittilainsäädäntö  kävisi  mahdolliseksi, 
menettänyt  sille  vanhan  lain  mukaan  myönnetyn  etuoikeuden  kiinteään 
omaisuuteen,  jonka  nojalla  sellaisella  saamisella  oli  etuoikeus  niiden  saa- 
tavien edellä,  joiden  vakuudeksi  kiinnityksen  kautte  eli  muutoin  oli  saatu 
panttioikeus  sen  jälkeen,  kuin  velallinen  oli  saanut  holhojatoimen.  Kun 
tämä  etuoikeus  on  ollut  pääasiallisimpana  tukena  sille  kansan  kesken  mel- 
kein sananparreksi  käyneelle  lauselmaUe,  että  alaikäisen  omaisuus  ei  huku 
eikä  pala,  on  sen  sijaan  valmistettu  tilaisuus  muun  vakuuden  hankkimiseen 
alaikäisten  omaisuuden  turvaksi.  Oikeudelle  on  nimittäin  annettu  valta 
asianhaarain  sitä  vaatiessa  määrätä,  että  holhojan  on  annettova  vakuus 
holhottavan  omaisuudesta  tahi  että  holhojan  omistama  kiinteä  omaisuus 
on  edellämainittua  tarkoitusta  varten  määräsummasta  kiinnitettävä,  jolloin 
samalla  uskottu  mies  on  määrättävä  kiinnitysasiaa  ajamaan  holhunalaisen 
kustannuksella.  Holhunalaisten  oikeuden  valvominen  vaatii  siis  tästä  läh- 
tien   tarkkaa    huolta   ja    erityisiä   toimenpiteitä  holhouksia  valvovien  viran- 

omaisteo  puolelta.  Siitä  syystä  onkin  jo  valmistettu  ja  viime  valtiopäivillä 
hyväksytty  ehdotus  uudeksi  lainsäädännöksi  holhojahoidosta,  jonka  tarkoitus 
on  saattaa  holhojain  hallinto  tehokkaamman  ja  pysyväisemmän  vaarinpidon 
alaiseksi  kun  mitä  tähän  asti  on  ollut  asianlaita.  Kun  puheena  olevat 
uudet  säädökset  holhottavien  varoille  myönnetyn  etuoikeuden  vähentämi- 
sestä, vaikkei  laki,  ikävä  kyllä,  sitä  nimenomaan  sano,  koskenevat  myöskin 
niitä  holhouksia,  jotka  ovat  alkaneet  ennen  säädöksien  voimaan  astumista, 
on  tärkeätä,  että  asianomaiset  holhouslautakunnat  mainittujenkin  holhouk- 
sien suhteen  ryhtyvät  toimiin  erityisen  vakuuden  hankkimiseksi  niissä  tapa- 
uksissa, missä  holhojan  varallisuuskanta  ei  ole  tarpeeksi  tunnettu  ja  taattu. 
Tämä  on  sitä  tärkeämpi,  kun  tähän  saakka  on  ollut  mahdollista,  että  hol- 
hojat  ovat  omassa  nimessä  lainanneet  tahi  itse  käyttäneet  holhottavan  omai- 
suutta, joten  sitä  vararikon  sattuessa  ei  ole  voitu  heidän  omaisuudestansa 
erottaa.  Ei  ole  vähäksi  arvattava  se  lisäys  huolenpidossa,  joka  tästä  syn- 
tyy, varsinkin  kun  luultavaa  on,  että  usea  holhoja  kieltäytyy  vakuutta 
antamasta  tahi  kiinnitykseen  suostumasta,  siten  saadakseen  oikeuden  luopua 
holhutoimesta,  johon  useinkin  vasten  tahtoaan  on  joutunut,  ja  kun  useam- 
pien holbojien  varallisuuskanta  lienee  sellainen,  että  edeltäkäsin  arvaamat- 
tomat seikat  hyvinkin  tuntuvasti  voivat  siihen  vaikuttaa. 


Ilahuttava  seikka  on,  että  puheenaoleva  tärkeä  laki  heti  ilmestyttyään 
on  joutunut  niin  asiallisesti  ja  perinpohjaisesti  selitetyksi  kuin  sen  on  teh- 
nyt laamanni  Forsman  otsakirjoituksen  alla  nimitetyssä  laajassa  teoksessa, 
joka  ilmestyi  ruotsinkielellä  jo  v.  1895,  mutta  suomenkielisessä  asussa 
vasta  viime  jouluksi,  sisältäen  silloin  myöskin  ulosottolain  johdosta  myöhem- 
min ilmestyneet  hallinnolliset  asetukset  selityksineen.  Sen  johdosta,  että  ulos- 
ottolain yleisiä  periaatteita  on  vaikea  edes  viittaamalla  mainita  erityisiä  koh- 
tia esittämättä,  on  tämä  kirjoitus  kuitenkin  jo  niin  paisunut,  ettei  ole  tilai- 
suutta enää  paljon  puhua  mainitusta  huomattavasta  teoksesta,  vaikka  se  sen 
kyllä  ansaitsisi.  Johdannoksi  on  tekijä  tarpeelliset  muutokset  tehtyään 
ottanut  1894  vdoden  valtiopäivien  lakivaliokunnan  tätä  asiaa  koskevassa  mie- 
tinnössä olleen  valaisevan  selvityksen  uuden  lainsäädännön  pääperusteista 
ja  tärkeimmistä  erilaisuuksista  sen  ja  tähänastisten  säädösten  välillä,  minkä 
selvityksen  tekijä  mainittua  mietintöä  varten  oli  laatinut  osittain  lainvalmis- 

teluknnnaD  perustelaiden  johdolla.  Niin  hyvio  lainvalmistelukuDiiao  perus- 
teluista kuin  lakivaliokunDan  mietiDDöstä  on  sitä  paitsi  eri  lainpaikkojeo  ja 
säädösten  kohdalle  otettu  niitä  koskevat  osat,  missä  vain  siten  on  voita 
saada  lainpaikka  tarkemmin  selitetyksi.  Kaikki  lainsäädännön  esitöistä  saa- 
tavisSa  oleva  selvitys  on  siten  käytetty  ja  tehty  mitä  vähimmällä  vaivalla 
yleisön  saatavaksi. 

Mutta  tämän  lisäksi  on  tekijä  varustanut  useimmat  lain  pykälät  omilla 
muistutuksilla.  Ne  sisältävät  osittain  viittauksia  niihin  lakisäädöksiin,  jotka 
ovat  jossakin  yhteydessä  selitettävän  pykälän  kanssa  ja  voivat  sitä  valabta, 
osittain  suoranaisia,  tärkeimmissä  kohdissa  esimerkeillä  valaistuja  selityksiä 
lainpaikan  oikeasta  sisällyksestä  sekä  myöskin  käytännöllisiä  ohjeita  niin 
hyvin  lain  käyttäjälle  kun  asianosaisille. 

Nämä  asialliset  ja  perusteelliset  muistutukset  ovat  teoksen  tärkein 
puoli.  Niissä  on  tekijä,  joka  alusta  loppuun  saakka  on  ollut  osallisena 
ulosottolain  valmistustöissä  ja  siis  sen  perinpohjin  tuntee,  tarkasti  ja  täy- 
dellisesti selittänyt  erittäin  kaikki  uudet  ja  entisistä  poikkeavat  lakbäädök- 
set,  jotta  ne  voisi  lakitieteellistä  oi)pia  saamatonkin  helposti  ymmärtää. 
Siinä  tarkoituksessa  on  muistutuksiin  varsin  usein  otettu  selittäviä  tietoja 
voimassaolevasta  laista  ulosottolain  ulkopuoleltakin.  Niinpä  on  esim.,  kun 
ulosottolain  tekstissä  on  niitä  seikkoja  kosketeltu,  muistutuksissa  nykyisen 
lainsäädännön  mukaan  selitetty,  millaiset  todistuskappaleet  yksistään  täysin 
todistavat  saamisen,  milloin  kiinteä  omaisuus  ilman  kiinnitystä  on  saamisen 
panttina,  milloin  velallisella  on  panttioikeus  irtaimeen  omaisuuteen  tahi 
oikeus  pitää  sitä  takanaan  saamisen  vakuutena,  millä  saatavilla  on  etu- 
oikeus, mikä  on  katsottava  kiinteäksi  omaisuudeksi  ja  mikä  siihen  kuulu- 
vaksi pertinensiksi,  milloin  saamis-  eli  muu  oikeus  on  asiakirjan  varassa 
j.  n.  e.  Vieläpä  on  tekijä  tehnyt  selon  esineoikeuden  käsitteestäkin  ja  sen 
lajeista  helpottaakseen  ulosottolaissa  olevien  aseiden  niitä  koskevien  sää- 
dösten ymmärtämistä.  Tällaiset  selitykset  tietysti  ovat  kysyneet  nykyisen 
oikeutemme  kaikinpuolista  tarkkaa  tuntemista,  mutta  niinpä  onkin  tekijä 
tunnettu  taitavaksi  ja  kokeneeksi  lakimieheksi. 

Kiinnityksen  myyntiä  koskevien  säädöksien  selvittämiseksi  on  teokseen 
liitetty  kahden  eri  myynnin  täydelliset  toimituskirjat  ynnä  niihin  kuuluvat 
velkojainluettelot,  alimman  tarjouksen  laskukirjat  sekä  kauppahinnan  jako- 
kirjat,  mikä  seikka  erityisesti  lisää  teoksen  arvoa  ulosotontoimittajille.  Lo- 
puksi on  teos  varustettu  täydellisellä  asialuettelolla. 

Kipeän  tarpeen  on  tekijä  tyydyttänyt  julkaisemalla  puheenalaisen  niin 
hyvin  käytännölliselle  lakimiehillle  ja  ulosottoviranomaisille  kuin  suurelle 
yleisölle  aiotun  teoksen.  Sillä  ilman  sitä  olisi  monen,  jonka  asiana  on 
ulosottolain  käyttäminen,  epäilemättä  ollut  varsin  vaikea  perehtyä  sen  laa- 
joihin ja  uusiin  säädöksiin,  jotka  sen  johdosta,  että  ovat  niin  teoreettisesti 
seikkaperäisiä  ja  erityiskohtiin  meneviä  usein  voivat  tuntua  monimutkaisilta 
ja  vaikeasti  käsitettäviltä,  erittäinkin  entiseen  yksinkertaiseen  ja  ainoastaan 
pääperusteita  sisältävään  lainsäädäntöön  verrattuina. 

Teoksen  suositusta  ei  kaivata  tässä  ilmoituksessa.  Varmaa  on  että 
kaikki,  jotka  tavalla  tai  toisella  tulevat  tekemisiin  ulosottolain  kanssa  tai 
siitä  tahtovat  selkoa  saada,  hankkivat  teoksen  itselleen  ja  ovat  tekijälle 
kiitollisia  hänen  suurta  tarkkuutta  ja  vaivaa  kysyneestä  työstään. 

Teoksen  saattamisessa  suomenkieliseen  asuun  on  toimittajan  valvon- 
nan alla  ollut  avullisena  varatuomari  Ilmari  Blomstedt,  joka  on  suomenta- 
nut kirjassa  olevat  selitykset  ja  asiarekisterin  sekä  kielen  puolesta  korjaillut 
teokseen  otettuja  lainvalmistelukunnan  perustelmia  ja  lakivaliokunnan  lau- 
selmia. Sen  johdosta  että  suomenkieltä  vielä  niin  vähän  on  käytetty  laki- 
tieteellisistä aineista  kirjoitettaissa  ei  käännöstyö  suinkaan  ole  ollut  helppoa. 
Siitä  johtunee,  että  kieli  kaikin  paikoin  ei  tunnu  oikein  luontevalta  ja  sel- 
vältä ja  että  käännöksessä  siellä  täällä  huomaa  sanoja  ja  lauseita,  joita  on 
vaikea  täsmälleen  käsittää,  ruotsalaista  tekstiä  katsomatta.  Tämä  koskee 
etupäässä  termintapaisten  sanojen  ja  lauseparsien  kääntämistä,  joiden  suh- 
teen monessa  kohti  mielestäni  voisi  olla  kääntäjän  kanssa  eri  mieltä. 
Niitä  muutamia  virheitä,  joita  olen  sattunut  huomaamaan,  en  tahdo  tässä 
luetella.  Näistä  huomautuksista  huolimatta  on  kuitenkin  teoksen  suomen- 
kielistä asua  ylimalkaan  mielestäni  pidettävä  varsin  hyvänä. 

Edvin  Castron. 

Chevyn  metsästys* 


EnglantilaineD  ballaadi. 

/  laulu. 

Lordi  Pcrcy  Northumberlannista 
Valan  vannoi  mennäkseen 
Ja  kolme  päivää  Chiviatin 
Mailla  metsästelläkseen, 
Vaikk^  estoon  ritari  Douglas 
Tulis  kaikin  väkineen. 

»Ma  Chiviatin  kauriit  kauneimmat», 
Sanoi,  »kaadan  ja  kanssani  vien». 
»Jumarauta!»  tuumi  Douglas, 
»Ma  näytän  hälle  tien». 

Ja  Bambrowista  Percy  läks 
Jalo  joukko  johdossaan; 
Viistoista  sataa  jousta  toi 
Hän  kolmelt'  ääreltä  maan. 

Ajo  alkoi  aamuna  maanantain, 
Ja  Chiviatin  kummut  soi. 
Sit^  ajoa  lapsi  ja  lapsenlaps 
Vier  itkulla  vaikeroi. 

Läpi  metsien  soi  ajon  meteli, 
Ja  riista  juoksuun  nous, 
Ja  ampujat  vaani  varuillaan. 
Ja  kaikui  kaareva  jous. 

Hei  tuulena  tuonne  ja  tänne  vaan 
Otus  karkasi  turvaton; 

Verikoirat  kiDterillä  Idis 
Läpi  metsän  ja  viidakon. 

Ajo  alkoi  aamuna  maanantain, 
Kun  valkeni  aurinko; 
Kun  puolipäivään  pääsi  se, 
Sata  kaurist'  on  kaattu  jo. 

Yli  kenttien  soi  nyt  toitotus 
Ajon  koolle  kutsuen, 
Ja  riistan  riemulle  Percy  sai, 
Näki  saalihin  sataisen. 

Hän  sanoi:  »Douglas  käkesi 
Mua  tänään  tervehtää. 
Jumal^auta,  ma  tiesin  ja  vannoin  sen, 
Että  tekemättä  se  jää». 

Vaan  Northumberlannin  skvirepä 
Eräs  viimein  jo  eroittaa: 
Jo  tulee  Douglas  johdattain 
Sotajoukkoa  ankaraa. 

Rivin  taajoin,  laajoin  tapparat 
Ja  peitset  välkähtää; 
Urohompia  mieleltä,  miekaltaan 
Ei  ristikunta  nää. 

Kakstuhatta  peitsenkantajaa, 
Maankuulua  maineeltaan, 
Tiwelaaksosta,  Twiden  vieriltä 
Toi  Douglas  tullessaan. 

»Pois  saalis»,  sanoi  Percy  jo, 
»Nyt  joutsehen  jokainen; 
Se  ei  elinpäivänänne  näin 
Viel'  ollut  tarpehen». 

Väkevä  Douglas  väkensä 
Etupäässä  häo  ratsastaa; 
Asu  välkkyy  kuin  sula  vaski   —   ei 
Urost^  ikinä  uljaampaa. 


»Keit*  ootte»,  hän  kysyi,  »vastatkaa, 
Ken  joukkonne  on  pää? 
Ken  luvan  teille  on  antanut 
Mun  maillani  metsästää?» 

Ja  ensimmäisenä  ennätti 
Lordi  Percy  vastaamaan: 
»Keit^  oomme  ja  kenen  johdossa, 
Sit^  emme  sanokkaan; 
Mut  täällä  mielimme  metsästää. 
Tule,  estä,  jos  tohdit  vaan! 


» 


Jo  Chiviatin  kauriit  kauneimmat 
Nämä  kaasi  ja  kanssaan  vie». 
JumaP  auta»,  tuumi  Douglas, 
»Ma  näytän  mist*  on  tie». 


Jalo  Douglas  jatkoi  sitten. 
Lordi  Percylle  lausui  näin: 
»Ois  synti,  jos  kuolla  täytyis 
Tämän  vuoksi  syyttömän  väen. 

Sa  Percy  valtalordi  oot 
Ja  vertaises  ma  oon; 
Me  kahden  käykäämme  kamppailuun. 
Väki  päältä  katsokoon». 

»Rankase  julkinen  Jumala», 
Sanoi  Percy,   »jos  kieltäinen. 
Ei  valkeeman  jalo  Douglas 
Pidä  sullo  päivän  sen 

EnglaDDissa,  Ranskassa,  Skottein  maass' 
Ei  vaimon  kantamaa, 
Jota  avuir  onnen  ja  Jumalan 
En  tohtis  vastustaa.» 

Oli  skvire  Northumberlannista, 
Withrington  nimeltään, 
Sanoi:  »meistäkö  Henrik  kuningas 
Sais  kuulla  herjan  tään? 

Rikasten  lordein  rinnalla 
Vähä  köyhä  skvire  kyll*  on, 
Mut  herrani  eestäkö  tohtis  en 
Ja  tahtois  taistohon? 
Nimessä  miekkani  niin  ma  en 
Mies  liene  miehuuton». 

Se  päivä  päiv*  oli  kauhujen, 
Veripäivä  verraton. 
Tähän  ensi  lauluni  lakkaa  njrt, 
Pian  toiseen  tultu  on. 


//  laulu. 

Pojat  Englannin  joudutti  joutsiaan, 
Heilt'  uljuus  puutu  ei; 
Het*  ensi  tuisku  tuonelle 
Viistoista  skottia  vei. 

Kreivi  Douglas  skottein  päällikkö 
Hän  otteli  osaltaan; 
Haa,  kuinka  haavat  ja  valitus 
Hänen  kuulutti  kulkuaan. 

Kreivi  Douglas,  päällikkö  pätevä, 
Komensi  kolmia  väen. 

Se  ryntäs  aDkarin  asehio 
Nyt  kolmialta  päin. 

Syviä  haavoja  vasamat 
Teki  meidän  ampujain; 
Mooi  vaipui  uros  valio, 
Eik*  ilohuudoin  vain. 

Jäi  jouten  jousi  jo,  miekkahan 
Käy  miehet  Englannin; 
Oli  kauhu  katsoa,  kuinka  se 
Puri  kylkehen  kypärin. 

Ei  kestä  kypäri  korkea, 
£i  paksu  pantsari; 
Monen  kyllä  sankarin  väkevän 
Sen  salama  väsytti. 

Jopa  joutui  Percy  koitteloon 
Kera  Douglas  ritarin. 
Milanon  teräs  tehovi, 
Käy  kuumaksi  kummankin. 

Salamoina  iskut  sateli, 
Oli  valiot  vastakkain; 
Kypäröistä  purskui  jo  punainen 
Kuin  satamalla  vain. 

»Pidätä  Percy»,  Douglas  huus, 
»Ma  sanani  sulle  suon: 
James  ktminkaan  luo  Skottlantiin 
Sun  kreivinä  ma  tuon. 

Sen  lupaan,  lunnaita  vaadi  en, 
Sun  ompi  vapaa  ties. 
Sillä  kaikisU,  jotk'  olen  voittanut, 
Sa  olet  uljain  mies.» 

»Ei»,  Percy  vastas,  »ei  ikinä! 
Olen  sanani  antanut, 
En  väisty  ikinä  ketäkään, 
Kenen  vaimo  on  kantanut.» 

Lens  samalla  nuoli  nopsa  niin, 
Käden  ampuma  ankaran, 
Syvälle  kreivi  Douglaan 
Se  tunki  rintahan. 

Läpi  maksan  ja  keuhkon  tunki  se 
Tubovasama  väkäpää. 
Ei  elämäss*  enää  puhunut 
Hän  muuta  kuin  sanat  nää: 
»Uljaasti  eespäin  miehet! 
Täss^  on  mun  päiväni  pää». 

Percy  kalvan  laskien  katsoi  kuin 
Puna  Douglaasta  putosi  pois; 
Kävi  käteen  kuolleben,  virkkoi:  »voi, 
En  näin  sua  nähdä  sois. 

Ennen  puolet  maistani  edestäs 
Pois  tahtoisin  luovuttaa; 
Sillä  miestä  mieleltä,  miekalt*  ei 
Koko  Pohjassa  potrempaa». 

Näki  tuon  jo  ritari  Skottein  maau, 
Montgomri  nimens^  on, 
Näki  Douglaan  turman  ja  peitsensä 
Hän  kohotti  kostohon. 

Sadan  nuolen  noutimitse 
Hän  kiidätti  kimollaan. 
Lordi  Percyä  kohti  koitti  hän. 
Ei  tuuminut  tullessaan. 

Lordi  Percyyn  suuotasi  peitsensä, 
Ja  tuntui  isku  se; 
Se  peitsi  vahva,  pettämätön 
Meni  Percyn  lävitse. 

Ulos  tunki  kyynärän  tutkainta 
Hänen  toisesta  kupeestaan; 
Ei  noiden  kahden  kaatuneen 
Laist'  enää  päällä  maan. 

Yksi  Northumberlannin  joutsimies 
Näki  Percyn  kaatuvan, 
Oli  hällä  kantava  kaarijous, 
Se  ei  pettänyt  kuunahan. 

Veti  nuolen  kyynäräisen  hän, 
Sen  teroitti  teräspään, 
Montgomri^ta  kohti  lennätti 
Sen,  eikä  leikiUään. 

Pian  nuoli  se  nouti  pilkkunsa. 
Se  tuli  tuimasti  niin. 
Sen  sukelsi  joutsensulatkin 
Sydänverihin  Montgomrin. 

Nyt  mier  ei  väistyä  yhdenkään, 
Kova  yltyy  koston  työ; 
Kun  kalvat  lohkee,  kahta  vain 
Lujemmin  urhot  lyö. 

Sota  tuntia  ennen  alkanut 
Oli  vespersoittoa; 
Kun  iltarukouskellot  soi, 
Viel'  loppu  on  loittona. 

Kuun  valossa  vasta  toisilleen 
He  sovinnon  käden  soi; 

Ylös  yritti  tukien  toisiaan, 
Mut  harva  se  seista  voi. 

Kaksviidettä  palas  Englantiin, 
Viistoista  sataa  läks; 
0)i  kakstuhatt^  urhoa  skottein,  jäi 
Viisviidettä  eläväks. 

Muut  kaikk^  oli  kalmaan  kaatuneet 
Eik'  enää  nousta  voi. 
Sitä  surkeutta  lapsi  ja  lapsenlaps 
Vier  itkulla  vaikeroi. 

Lordi  Percyn  rinnalla  vainaana 
On  Johan  Aggerston, 
Uros  nopsa  Roger  Hartley 
Ja  rohkea  Wilhelm  Herm. 

SieU'  uljas  Yrjö  Lowli  myös, 
Ritari  kuulu,  on; 

Raff,  rikas  Rughlei,  ne  rinnakkain 
Kaikk'  kentäir  on  taistelon. 

Sua  VVithrington  mun  surku  on, 
Sa  niin  olit  urhokas; 
Jalat  poikki  lyötyinä  tappelit 
Sa  vielä  polviltas. 

Taas  kreivi  Douglaan  rinnalla 
Sir  Hew  Montgomri  on; 
On  David  Lewdal  nepaansa. 
Soturi  peloton. 

Karl  Murray  kanssaan,  joka  ei 
Yht^  askelta  väistynyt, 
Hew  Maxwell,  valtalordi  myös, 
Kera  Douglaan  kelmennyt. 

Ne  koivu-  ja  pähldnäpaareiUa 
Pois  vietiin  koittaissa  koin; 
Moni  kyllä  miestänsä  kantamaan 
Tuli  leski  lohdutoin. 

Tiwelaakso  itke,  Northnmberland 
Nyt  valita  vaikeaan! 
Ette  noiden  kahden  kaatuneen 
Näe  vertaa  konsanaan. 

Skottlannin  kuninkaalle  sai 
Sana  Edinburgihin: 
»Kreivi  Douglas  lyöty  ja  kuollut  on 
Kedolla  Chiviatin». 

Hän  väänteli  käsiään  ja  huus 
Sen  kuullen:  »voi  mua,  voi! 
Sellaista  sankarta  saada  en 
Koko  skottein  maasta  voi». 

Sana  Londoniin  sai  kuuluviin 
Kuningas  Henrikin: 
»Kreivi  Percy  lyöty  ja  kuollut  on 
Kedolla  Chiviatin  •• 

»Sielunsa  taivaan  periköön», 
Sanoi  Henrik  kuningas, 
»Sata  sankarta  kyllä  maassani 
Viel'  on  sun  vertojas. 
Mut,  Percy,  totta  jos  elän  vaan, 
Sun  kostan  ma  kuolemas». 

Niin  jalo  kuninkaamme  myös. 
Hän  vahvana  valassaan. 
Soti  Humbledownin  tappelun 
Kostoksi  Percyn  vaan. 

Knusneljättä  skotteio  urhoa 
Miss'  yhtenä  päivänä 
Kedolla  Glendalin  kaolonsa 
Sai  miekan  melskeessä, 

Se  oli  Chevyn  metsästys, 
Sen  loppu  semmoinen. 
Vier  Otterborniss'  osoittaa 
Voi  vanhat  sijaa  sen. 

Herder-Runebergin  mukaan 
O.  Manninen. 

Z,    Topelius,  Vinterqvällar.    Tredje    cykeln.     Häft.    1—3.    Ljungars  saga.    Tukhol- 
massa, 1896,  G.  W.  Edlund.     303  s.  8:o.    Hinta  4:  60. 

,   Ljungarsin    taru.     Suomensi  Helmi   SetftU.  Vihk.  1 — 4.    Helsingissa, 

18%,  1897.  G.  W.  Edlund.    Hinta  vihkolta  -:  85. 

Harvenemistaan  harvenneet  ovat  viimeisinä  vuosina  maassamme  ruot- 
sinkielisten kirjailijain  rivit.  Huomattavampia  nuorempia  kykyjä  on  tuskin 
ensinkään  ilmestynyt  ja  vanhempien  kirjailijain  paraan  tuotteliaisuuden 
aika  on  jo  osaksi  ohi.  Seuraus  tästä  on  ollut,  että  ruotsinkielisenkin 
yleisön  vähitellen  on  täytynyt  hakea  henkinen  ravintonsa  kotimaan  suomen- 
kielisestä kirjallisuudesta  taikka  että  se  vielä,  enemmän  on  kääntänyt  huo- 
mionsa tykkänään  Ruotsinmaan  kirjallisuuteen.  Tämä  viimeinen  seikka  on 
tietysti  hyvinkin  surkuteltava,  koska  se  sanottavassa  määrin  vieroittaa  suuren 
osan  sivistynyttä  yleisöä  siitä,  mitä  kotimaa  henkisellä  alalla  tuottaa. 

Ilahduttavaa  siis  on,  kun  tälle  yleisölle  tarjoutuu  kotimainen  teos  ja 
sitä  ilahduttavampaa,  kun  tämä  teos  on  Z.  Topeliuksen  kirjoittama. 

I^Qnoilija  on  nyt  vanhoilla  päivillään  ruvennut  painattamaan  muutamia 
kertomuksia,  jotka  hän  suurimmaksi  osaksi  jo  useampia  vuosia  sitten  on 
kirjoittanut  Ne  muodostavat  kolmannen  jakson  «Talvi-iltain  tarinoita*, 
josta  tähän  saakka  on  ilmestynyt  «Ljungars  saga«  ja  «Gamla  baron  pa 
Rautakylä «.  Vielä  pitäisi  ilmestyä  «Känslor  utan  namn«  ja  ehkä  muuta- 
mia muitakin  kertomuksia.  «Ljungars  saga«  on  ennen  ollut  painettuna 
«Helsingfors  Tidningara  lehteen,  kuitenkin  aivan  toisessa  muodossa;  varsin- 
kin on  loppupuoli  myöhemmin  lisätty,  niinkuin  «Pekka  Grön«  esipuhees- 
saan mainitsee. 

«LjuDgarsiQ  tara«  on  romantineD  kertomus  Suomen  historian  1500- 
luvun  alkuvuosilta.  Tosin  sen  historiallisuutta  tuskin  muussa  voi  huomata, 
kuin  että  siinä  esiintyy  historiallisia  henkilöitä,  vaikka  vaan  sivuhenkilöinä; 
itse  Ljungarsin  suku,  jonka  ympärillä  pääjuoni  liikkuu,  on  runoilijan  kek- 
simä. Kuitenkin  antaa  tässä  kertomuksessa  esiintyvä  kultuurihistoriallinen 
kuvaus  Varsinais  Suomen  silloisista  oloista  kuin  myös  kansan  ja  johtavien 
henkilöiden  henkisestä  tilasta  ja  mielipiteistä  uskonpuhdistuksen  edellä 
käyvinä  vuosina  sille  varmemman  ja  laveamman  pohjan,  kuin  ehkä 
millään  Topeliuksen  edellisellä  novellilla  on.  Se  muistuttaa  suuressa  mää- 
rin mainioita  «Välskärin  kertomuksia*. 

Muistutus  liiallisesta  «romantisuudesta»  ja  luonnottomuudesta,  jonka 
syyllä  voi  tehdä  muutamia  Topeliuksen  novelleja  vastaan,  on  tässä- 
kin kieltämättä  oikeutettu.  «Ljungarsin  tytön «  haamu,  Ljungarsin  läh- 
teen kuivuminen  aina,  kun  joku  onnettomuus  tapahtuu  Ljungarsin  suvulle, 
Taavin  ihmeellinen  pelastuminen  Ljungarsin  linnasta  maanalaisen  käytävän 
kautta  y.  m.  semmoiset  yliluonnollisuudet  ovat  varsinaisen  täysiverisen  ro- 
mantikon mielikuvituksen  tuotteita.  Kuitenkin  mielellään  antautuu  sala- 
peräisen Ljungarsin  tytön  vietäväksi  syvälle  synkkään  metsään,  mielenkiin- 
nolla kuuntelee  hänen  ystävällisiä  neuvojaan,  jotka  surullisina  lauluina  kai- 
kuvat niinkuin  tuulen  etäinen  humina.  Semmoisella  lämmöllä,  semmoisella 
mestaruudella  on  tämä  kerrottu,  ettei  ainoastaan  nuoren,  vaan  vanhemman- 
kin lukijan  pakosta  täytyy  antautua  tämän  salaperäisen  vaikutuksen  valtaan. 

Erinomaisen  kuvaavasti  on  Naantalin  luostari  ja  sen  olot  esitetty  ja 
valtaavan  vaikuttava  on  kuvaus  Ljungarsin  lasten  tulosta  luostariin.  Häirit- 
sevästi vaikuttavat  kuitenkin  kertomuksen  tasaiseen  kulkuun  useat  itse  juo- 
nesta poikkeavat  historialliset  katsaukset  ja  tekijän  monessa  paikassa  esiin- 
tuomat omat  historialliset  mielipiteet.  Historialliselle  kertomukselle  on 
epäilemättä  eduksi,  jos  luontevasti  ja  välittömästi  kertomuksen  kautta  voi 
saada  historialliset  olot  ja  riennot  kuvatuiksi.  Ei  voi  kieltää  että  muuta- 
missa paikoin  tämmöiset  poikkeamiset  tuntuvat  pitkäveteisiltä  ja  aiheetto- 
milta. 

Kertomuksessa  esiintyvistä  henkilöistä  on  erittäin  Arvid  Kurjen,  Suo- 
men viimeisen  katolisen  piispan,  luonne  ja  vaikutus  sattuvasti  kuvattu. 

Suomennos,  «Ljungarsin  taru«,  Helmi  Setälän  tekemä,  josta  viimeinen 
vihko  vielä  on  ilmestymättä,  on  kerrassaan  sujuva  ja  onnistunut.  Jotakin 
pientä  huomaamattomuutta  voisi  ehkä  mainita,  niinkuin  myös,  että  runojen 
suomalainen  käännös  usein  ei  täydellisesti  vastaa  ruotsalaisen  tekstin  sisäl- 
lystä; toiselta  puolen  taas  on  myönnettävä,  ettei  näitten  runojen  tarkka  kään- 
täminen liene  helposti  käynyt  laatuun,  ja  että  niitten  muodosteleminen 
suomalaiseen  asuun  on  nähtävästi  ollut  muutamille  eduksi  sekä  sisällyksen 
että    muodon    puolesta.     Kun    viimeinen    vihko   suomennosta  toivottavasti 

piakkoin  ilmestyy,  on  siis  suomalaisellakin  yleisöllä  tarjona  tämä  erinomai- 
sen hauska  ja  viehättävä  novelli. 


A.  H.  B. 


Magnus  Stackelberg,  Storfurstendömet  Finlands  ridderskaps  och  adels  kalender  1897. 
Utgifven  af .  HelsingissJl,  G.  W.  Edlund.  500  s.  8:o  (4  värillisen  vaakuna- 
kuvan  kanssa).     Hinta  sidottuna  10  markkaa. 

V.  1890  julkaisi  vapaaherra  Stackelberg  tätä  lähinnä  edellisen  pai- 
noksen Suomen  ritariston  ja  aatelin  kalenteria.  Sitä  ennen  ovat  ilmesty- 
neet V.  Knorringin,  Pinellon  ja  Tcrsmedenin  aateliskalenterit,  ensimäinen 
näistä  1858.  Se  aika,  joka  nyt  on  kulunut  edellisestä,  seitsemän  vuotta, 
ei  ole  niin  pitkä  aika,  että  aatelin  kokoonpano  kokonaisuutena  olisi  mai- 
nittavasti muuttunut,  mutta  tapahtuuhan  sen  ajan  kuluessa  kuitenkin  koko 
joukko  yksityisiä  genealogisia  muutoksia.  Jos  vertaa  vapaaherra  Stackel- 
bergin  molempia  kalentereita  toisiinsa,  niin  huomaa  että  kirjan  koko  taas 
on  melkoisesti  kasvanut:  sivumäärä  on  nyt  560,  viimekerralla  517.  Syynä 
siihen  lienee  kuitenkin  etupäässä  että  taas  on  käytetty  kalenterissa  isom- 
paa ja  uhkeampaa  pränttiä.  Tämä  on  muuten  vain  eduksi,  mutta  tietysti 
hintakin  sen  mukaan  kohoaa,  ja  pelkään  että  moni  sen  takia  jättää  kir- 
jan ostamatta,  ja  tyytyy  vanhaan  painokseen.  Siihen  katsoen  luulen  tar- 
peelliseksi, että  aateliskalenterimme  vast^edes  palaa  vähän  yksinkertaisem- 
paan ulkoasuun;  nykyään  se  onkin  komeampi  kuin  isompien  ulkomaitten 
samanlaiset  julkaisut. 

Kun  tietää,  mitenkä  vaiUinaisia  Ritarihuoneelle  tulevat  virallisetkin 
ilmoitukset  aatelissa  tapahtuneista  muutoksista  ovat,  on  vaikea  toimittajal- 
takaan vaatia  täydellisyyttä:  tavataan,  niinkuin  annenkin,  muutama  kuollut- 
kin henkilö  merkitty  eläväksi  ja  syntyneitä  on  poissa.  En  tiedä  onko  ritari- 
huoneen johtokunta  tehnyt  kaiken,  mitä  voitaisiin,  mainitun  asianlaidan  pa- 
rantamiseksi. Niinkuin  asia  nyt  on,  jäävät  aatelissukujemme  genealogiat 
välttämättömästi  jossain  määrin  epätäydellisiksi.  Verraten  edelliseen  kalen- 
teriin on  sukujen  historiikit  tehty  täydellisemmiksi,  joka  on  kiitokseksi  luet- 
tava. Samoin  tahdon  erityisellä  kiitoksella  mainita,  että  on  jätetty  pois 
nuo  lapselliset  »Elev  vid  Nya  Svenska  Samskolan»,  »Elev  vid  Lyccum  i 
Äbo»  j.  n.  e.,  joita  edellisessä  tavattiin.  Kirjan  loppuun  on  liitetty  eräs 
luettelo  »introduseeraamattomista  suvuista».  Tämmöinen  voisi  olla  varsin 
intressantti,  jos  se  todellakin  sisältäisi  sen,  mitä  sen  tulisi:  luettelon  Suo- 
messa löytyvistä  suvuista,  joita  on  aatelissäätyyn  korotettu,  vaan  joilla  ei 
ole  sijaa  Suomen  ritarihuoneessa.  Mutta  tuo  luettelo  on  toiselta  puolen 
aivan  vaillinainen,  toiselta  varsin  merkillinen :  kun  Keis.  Majesteetti  on  hyl- 

jäonyt  anomuksen  jonkun  suvun  ottamisesta  ritarihuoneeseen,  esim.  adoptsionin 
kautta,  on  suku  muka  introduseeraamaton  aatelissuku! 

Luokaamme  nyt  esillä  olevan  kalenterin  nojalla  pikainen  silmäys 
Suomen  aateliston  kokoonpanoon.  Niinkuin  kirjasta  näkyy,  on  Suomen 
ritarihuoneen  kirjoissa  nykyään  i  ruhtinaallinen,  n  krcivillistä,  6i  vapaa- 
herraista  ja  2  7 1  aatelista  sukua.  Näistä  ovat  kuoleman  tai  ylempään  arvoon 
korotuksen  kautta  sammuneet  i  ruhtinaallinen,  3  kreivillistä,  6  vapaaber- 
raista  ja  66  aatelista  sukua;  sitäpaitsi  on  miehiseltä  kannalta  kuollut  35 
sukua.  Jää  siis  234  sukua,  joilla  nykyään  on  oikeus  olla  edustettuna  Suo- 
men valtiopäivillä.  Näistä  suvuista  on  2  kreivillistä,  17  vapaaherraista  ja 
109  aatelista  ruotsinaikuisia,  s.  o.  ne  ovat  saavuttaneet  nykyisen  arvonsa 
jo  Ruotsin  vallan  aikana,  ja  5  kreivillistä,  33  vapaaherraista  ja  6^  aate- 
lista on  korotettu  vasta  v:n  1809  jälkeen.  Nuorta  alkua  on  siis  meidän 
aatelistomme,  varsinkin  kun  ottaa  huomioon  että  ruotsinaikuisetkin  aatelis- 
suvut yleensä  ovat  viime  vuosisadoilta.  Keskiaikaista  aatelia  meillä  on 
tuskin  muita  sukuja,  kuin  Creutz,  Carpelan  (ennen  Karpalainen),  Boije, 
Tavast,  Spurilan  Jägerhorn,  Späre  ja  Bläfield.  Näiden  lisäksi  tulevat  sitten 
tosin  muutamat  perin  vanhat,  vaikka  vasta  myöhemmin  meidän  maahamme 
kotiutuneet  suvut,  niinkuin  Wrede,  Stackelberg,  Lode,  Ramsay,  v.  Becker, 
Montgomery,  Pinello  y.  m.  Mutta  sittenkin  ovat  nuo  suvut,  joilla  on  pitkä 
jono  esi-isiä,  harvat.  Meidän  kansallamme  on  auttamattomasti  tässäkin 
suhteessa  ollut  demokraattinen  olojen  kehitys.  Omituinen  seikka,  joka  pis- 
tää silmiin  kun  katsoo  ylempänä  mainittuja  numeroita,  on,  että  kun  taval- 
listen aatelissukujen  enemmistö  vielä  on  Ruotsin  ajasta  peräisin,  niin  suuri 
enemmistö  kreivi-  ja  vapaaherra-sukuja  on  vasta  meidän  vuosisadaltamme; 
on  siis  tällä  aikaa  verrattain  paljoa  runsaammin  korotettu  näihin  ylempiin 
(erittäinkin  vapaaherran)  arvoihin. 

Saatamme  hra  Stackelbergin  aateliskalenterin  niiden  huomioon,  jotka 
tahtovat  ottaa  selvää  meidän  nykyaikaisen  ritaristomme  ja  aatelimme  genea- 
logisista seikoista. 

G-t. 


hak  Fehr^  Maantieteellisiä  kuvauksia  maapaUon  kaikista  osista.  Runsaasti  kuvilla  kau- 
nistettu. Toimittanut .  Suomentanut  F.  O.  Rapola.  Porvoossa,  Wer- 
ner Söderström.     Tähän  asti  4  4-arkkista  vihkoa  8:0,  &  — :  55. 

Siihen  nähden  että  maantieteen  merkitys  viime  vuosikymmenien  ku- 
luessa on  käynyt  yhä  selvemmäksi  ja  sen  arvoa  oppiaineena  yhä  enemmän 
on  tunnustettu,  on  suomenkielinen  maantieteellinen  kirjallisuus  vielä  sano- 
mattoman niukka.  Tätä  puutetta  on  varsinkin  maantieteen  opettaja  saanut 
kipeästi    tuntea.     Kuivan    oppikirjan    höystämiseksi  hän  milt^ei  turhaan  on 

etsinyt  sopivaa  teosta  äidinkieleUliän.  Kieliä  taitava  opettaja  silloin  on 
turvautunut  runsasvaraiseen  saksalaiseen  tai  ranskalaiseen  kirjallisuuteen; 
onpa  jo  ruotsinkielelläkin  yhtä  ja  toista  huomattavaa  tällä  alalla.  Kieliä 
osaamaton  taas  on  ikäväkseen  havainnut  että  se  aine,  joka  eniten  olisi  voi- 
nut kasvavaa  polvea  kehittää  ja  innostuttaa,  on  sopivien  lähteiden  puut- 
teessa tullut  koneelliseksi  ulkoluvuksi.  Siksi  lausuttiinkin  v:n  1894  loma- 
kurssien  toimeenpanemassa  keskustelukokouksessa,  pohdittaessa  kysymystä, 
minkälaatuinen  suomalainen  kirjallisuus  enimmin  olisi  tarpeen,  se  toivomus, 
että  ensisijassa  saataisiin  maantieteellistä  kirjallisuutta.  Tämä  toivo  on  nyt 
jossakin  määrin  tullut  täytetyksi  sen  käännöksen  kautta,  jonka  lehtori  F.  O. 
Rapola  on  toimittanut  Isak  Fehrin  maantieteellisistä  kuvauksista.  Teosta, 
joka  painetaan  VVerner  Söderströmin  kustannuksella,  on  jo  4  ensimäistä 
vihkoa  ilmestynyt  ja  6  on  vielä  odotettavissa.  Siitä,  mitä  jo  on  luettavana, 
voipi  päättää,  että  teos  tulee  antamaan  tyydyttävän  kuvan  koko  maapallosta, 
koska  jo  kolmessa  ensimäisessä  vihossa  on  kosketeltu  milt^ei  kaikkia  Euro- 
pan  valtioita.  —  Tällaisen  työn  sommitteleminen  ja  järjestäminen  vaatii 
tietenkin  hyvää  arvostelukykyä  ja  tarkkaa  silmää.  Pitää  osata  valita  juuri 
sellaiset  piirteet  ja  puolet,  jotka  antavat  maalle,  sen  kansalle  ja  oloille 
omituisen  leiman,  ja  saada  tämä  niin  huvittavaan,  helppotajuiseen  muotoon, 
että  sitä  ken  tahansa  mielellänsä  lukee.  Yleensä  on  tekijä  jotakuinkin  on- 
nistunut vaikeassa  tehtävässään.  Monet  kuvauksista  ovat  omiaan  herättä- 
mään mieltymystä  ja  antavat  pitkittä  mutkitta  selvän  käsityksen  puheena- 
olevista oloista. 

Parhaimpia  kertomuksia  mielestämme  ovat  esim.  kuvaukset  englanti- 
laisista ja  heidän  omituisuuksistaan,  Lontoon  katuelämästä,  sillin-  ja  valaan- 
pyynnistä Pohjolassa  ja  tunturielämästä  Norjassa.  Norjan  kansan  henkiset 
riennot  ovat  sitä  vastoin  jotenkin  yksipuolisesti  käsitellyt  ja  milt^ei  antavat 
lukijalle  aihetta  uskomaan,  että  norjalaisten  sivistyskanta  olisi  muiden  kan- 
sojen sivistyskantaa  alempana.  Ja  tosiasia  on  kuitenkin,  että  täällä  maa- 
tuvissa ja  talonpoikaistölleissä  viljellään  paljoa  enemmän  kirjallisuutta  kuin 
esim.  Saksassa,  eivätkä  suinkaan  Ibsenin,  Björnsonin  ja  Lien  teokset  ole 
vieraat  kansan  syville  riveille.  —  Erittäin  sattuvasti  on  myöskin  wicniläinen, 
hänen  hilpeytensä  ja  jiautinnonhalunsa  kuvattu.  Ja  päästyään  etelä-Europ- 
paan  käy  tekijä  kerrassaan  runolliseksi.  Italian  ja  Kreikan  suurenmoinen 
luonto,  rikas  kasvillisuus  ja  historialliset  muistot  astuvat  lukijan  eteen  kuin 
hän  olisi  siellä  itse  käynyt. 

Vähemmän  onnistuneita  kuvauksia  on  esim.  Hollanti,  se  kun  näet  ei 
anna  selvää  käsitystä  tästä  merkillisestä  maasta.  Tuon  erään  matkustajan 
ja  laivakapteenin  välisen  vuorokeskustelun  sijaan  olisi  seikkaperäinen  kerto- 
mus patojen  ulkomuodosta  ja  rakennuksesta,  kansan  elinkeinoista  ja  elin- 
tavoista   ollut  paljoa  opettavaisempi.     Paikoittain  heikonlainen  on  myöskin 

Sveitsi.  LuonnoDkuvaukset  ja  St.  Gotthard-rata  käyvät  kyllä  laatuun,  mutta 
elinkeinoja  ja  valtiollista  elämää  on  aivan  pääUimiten  kosketeltu.  To- 
sin menot  ja  tavat  Appenzellin  maapäivillä  ovat  kyllä  tarkkaan  kerrotut, 
mutta  kun  ei  tekijä  ole  sanaakaan  maininnut  Sveitsin  omituisista  valtiolli- 
sista oloista,  rajattomasta  itsehallinnosta  ja  lainsäätämisvallasta,  joka  kan- 
salla muutamissa  kanttooneissa  on,  »referendum»- oikeudesta  j.  n.  e.,  jää 
tämä  yksityiskuvaksi,  jonka  merkitystä  ei  voi  arvata.  Sangen  kuivalta  tun- 
tuu kertomus  Pragin  kaupungista,  johon  syy  etupäässä  lienee  haettava  siitä, 
ettei  sanallakaan  ole  kosketeltu  tuota  suurcmmoista  tshekkiläistä  liikettä. 
Se  se  kuitenkin  on,  joka  antaa  nykyiselle  Pragille  sen  omituisen  värityksen, 
tekee  elämän  sen  kaduilla  ja  kahviloissa  niin  erittäin  vilkkaaksi  ja  on  luo- 
nut tänne  vähässä  ajassa  suunnattoman  paljon  jos  jonkinmoisia  oppilaitok- 
sia, kirjastoja,  yhdistyksiä  y.  m. 

Ne  vajanaisuudet,  joita  tässä  olemme  tahtoneet  huomauttaa  ja  jotka 
varsinkin  maantieteen  opettaja  tulee  tuntemaan,  eivät  suinkaan  himmennä 
teoksen  ansiota.  Niin  kauan  kuin  ei  ole  olemassa  laajempaa  ja  seikka- 
peräisempää  teosta,  on  tämä  erittäin  suositeltava,  varsinkin  kun  vielä  ottaa 
sen  kohtuullisen  hinnan  huomioon,  joka  koko  teoksesta  (io:stä  vihosta)  ei 
tule  nousemaan  korkeammaksi  kuin  5  mk.  50  p. 

Käännös  on  huolellinen,  kieli  sujuvaa  ja  kaunista.  Välistä  vaan  tun- 
tuu siltä  kuin  olisi  liika  orjallisesti  seurattu  alkutekstiä.  Niinpä  on  esim. 
(siv.  2)  ]»Schwarzbrod»,  jolla  tarkoitetaan  tavallista  hapanta  leipää,  kään- 
netty »mustaksi  leiväksi»,  sillien  suolaamista  esitettäessä  (siv.  26)  jää  epä- 
selväksi,   ovatko  ne  kalat  vai  sisälmykset,  jotka  ladotaan  nelikkoihin  y.  m. 

M.  F. 


Maapallon  ympäri.  Suurin  suomalainen  kuvateos  käsjttävä  (sic !)  nykyajan  parhaj- 
den  (sic!)  valokuvausten  mukaan  esitettyjä  näköaloja  jne.  Porvoossa,  Werner 
Söderström.  Teokseen  tulee  kaikkiaan  320  kuvataulua.  TähSn  asti  15  vihkoa 
k  — :  40. 

Yllä  mainittu  kuvateos  on  laatuaan  ensimäinen  suomenkielellä  ja  siis 
sangen  huomattava.  Se  tulee  käsittämään  40  vihkoa,  joista  15  ensimäistä 
jo  on  ilmestynyt.  Nämä  näyttävät  erinomaisen  lupaavilta.  Joka  vihko 
sisältää  8  suurta,  hienoa  kuvaa,  joihin  on  liitetty  lyhyt  sattuva  teksti.  Ku- 
vain  valinta  ansaitsee  kaikin  puolin  kiitosta.  Ne  esittävät  maailman  mer- 
killisimpiä kaupunkeja,  suurkaupunkien  vilkkaimpia  katuja,  muistorikkaimpia 
historiallisia  paikkoja,  huomattavimpia  rakennuksia,  ihanimpia  maisemia, 
omituisia  kansallis  tyyppejä,  suurenmoisia  raunioita,  ystävällisiä  maakyliä, 
rauhallisia  hautakammioita,  etevimpiä  taideteoksia,  suurten  henkilöiden 
muistopatsaita,    komeitten    linnojen    saleja  ja  kammioita,  jylhiä  kalliosaaria 

j.  n.  e.  Sanalla  sanoen,  tässä  on  tarjona  parasta  siitä,  mitä  luonto  ja 
ihmiskäsi  ovat  aikaan  saaneet.  Ei  sentähden  voi  helpommin  ja  mukavam- 
min tutustua  maihin  ja  mantereihin  kaikkine  omituisuuksineen,  kuin  tällaista 
kuvateosta  selaillessa.  Se  on  omiaan  viehättämään  sekä  lasta  että  vanhusta, 
sekä  oppinutta  että  oppimatonta.  Sellainen,  joka  kaikki  nämät  paikat  omin 
silmin  on  nähnyt,  katselee  tätä  teosta  yhtä  mielellään,  kuin  se,  joka  ei 
milloinkaan  isänmaan  ulkopuolella  ole  liikkunut.  Kun  tähän  vielä  tulee 
lisäksi  teoksen  tavattoman  huokea  hinta  ja  se  suuri  etu,  että  sen  saa  vihot- 
tain  lunastaa,  niin  onpa  sangen  luultavaa,  että  harva  se  koti  tulee  olemaan, 
jonne  sitä  ei  hankittaisi. 

Pieni  muistutus  saakoon  tässä  kuitenkin  sijansa.  Olisi  ollut  sangen 
suotavaa,  että  saman  kaupungin,  saman  maan  tai  edes  saman  maanosan 
kuvat  olisivat  perätysten  järjestetyt.  Mutta  nyt  ne  ovat  viskatut  sikin  sokin 
ilman  minkäänlaista  keskinäistä  yhteyttä.  Samassa  vihossa  saattaa  esim. 
olla  Tukholman  linna,  amerikkalainen  palmumaisema,  Egyptin  pyramidien 
rauniot,  Gethsemanen  yrttitarha  j.  n.  e.  Tämä  tosin  ei  kotona  katsellessa 
tee  mitään  sanottavaa  haittaa,  mutta  jos  tahtoo  käyttää  näitä  kuvia  havainto- 
välikappaleina  koulussa,  —  johon  tarkoitukseen  ne  muuten  varsin  hyvin 
sopivatkin  —  niin  tämä  järjestyksen  puute  on  sangen  epämiellyttävä. 

M.  F. 


K,    Kerkkonept,    Vieraita    sanoja  selityksineen.     Kansalaisille  kokoili .  Hämeen- 
linnassa,  1897,  tekijän  kustann.     Hinta   1:  50. 

Ankarasti  on  suomen  kielessä  koetettu  karttaa  vieraitten  sanojen  käyt- 
tämistä —  ehkä  ankarammin  ja  yleisemmin  kuin  missään  muualla.  Me 
emme  tunne  »universiteettiä»,  emme  »literatuuria»,  hädin  tuskin  telegraafin; 
meillä  on  omat  »ihanteemme»,  »yksilömme»,  »yliopistomme»,  »sähkömme». 
Mutta  joukkoon  on  sentään  päässyt  pujahtamaan  joku  »koomillinen»,  »pe- 
dantti», »rafhnecrattu»,  »sympatia»,  »naivi»,  »optimismi»  —  siis  lopultakin 
koko  joukko  vieraita  lainoja.  Ja  tuskin  lienee  toivoa  niiden  vähenemisestä. 
Ilmoitettavamme  kirjanen  ei  pyrikään  niitä  kielestä  pois  karsimaan;  se 
tahtoo  vaan  selittää  tavallisimmat  vieraat  sanat,  avuksi  niille,  joilla  ei  olo 
tilaisuutta  runsaammista  lähteistä  tietoja  hakea. 

77  sivua  käsittävässä  tämän  tapaisessa  kirjassa  aineen  pitää  olla  tai- 
dolla valitun.  Ja  niin  se  ylimalkaan  tällä  kertaa  onkin.  Poikkeuksia  saat- 
taa silti  kyllä  helposti  löytää.  Kun  joukkoon  esim.  ovat  päässeet  dyskra- 
siia,  helmintologiia,  teofaniia,  konvikti  y.  m.  s.,  odottaisi  löytävänsä  myös- 
kin siksi  usein  käytetyt  sanat  kuin  originelli,  eksentrinen,  aktuelli  1.  aktuaa- 
linen, maksiimi  y.  m.  y.  m.  Mutta  tämä  on  vähäpätöisyys,  jos  luetteloon 
otetut  sanat  on  oikein  suomennettu  tai  selitetty.  Tekijä  on  ylimalkaan 
käyttänyt  enemmän  jälkimäistä  keinoa  —  ehkä  turhankin  paljon.  Luulisi 
että  »aklamatsioni» -sanasta  olisi  päässyt  »huutoäänestyksellä»,  »arkeo- 
logiiasta»     »muinaistutkimuksella»,    kukaticsi    »konsor veistä»    »säilykkeillä», 

ehkäpä  vielä  »konventsionaali(se)sta»  »sovinnaisella».  Mutta  tekijällä  on 
näihin  kaikkiin  —  ja  moniin  muihin  —  pitkät  selitykset.  Ne  olisivat  olleet 
paljoa  tarpeellisemmat  sellaisia  sanoja  selvitettäessä,  joitten  suomalaiset 
vastineet  tosiaan  vielä  ovat  vakaantumatta;  sanat  semmoiset  kuin  intensii- 
vi(nen),  naivi,  negatsioni,  optimismi,  partituuri,  pieteetti,  solidaarinen  y.  m. 
y.  m.  eivät  vielä  selviä  yhdellä  suomalaisella  sanalla,  eivät  aina  kahdel- 
lakaan. 

Muutamien  sanojen  merkitys  on  saanut  vaillinaisen  selityksen.  Esim. 
nivellcerata  merkitsee  muutakin  kuin  »määrätä  eri  paikkain  korkeussuhde» ; 
»radikaali»  on  kyllä  perinpohjainen,  mutta  usein  aivan  liian  »perinpohjai- 
nen»;  kaikki  »markiisit»  eivät  ole  niin  halpaa  tavaraa  kuin  akkunan  var- 
jostimia. —  Vähemmän  onnistuneita  selityksiä  on  niinikään  joku  joukossa; 
esim.  anakronismi  ei  ole  tyydyttävästi  käännetty  sanoilla  »ajanlasku virhe, 
ajan  väärennys»;  anarkiiaa  ei  kait  voine  sanoa  miksikään  »valtiomuodoksi»; 
kurioosi  on  vaan  osaksi  samaa  kuin  kummallinen,  outo;  humanismi  ihmi- 
sessä ei  ole  kasvatus,  vaan  pikemmin  sitten  kasvatuksen  tulos;  jotakin 
koulutyttöjen  »kotteriiaa»  lienee  toki  liian  julmaa  kutsua  »joukkioksi»  j.  n.  e. 
Erehdyttävästi  ovat  niinikään  selitetyt  esim.  kompromissi,  kasuisti,  remontti, 
sympaatillinen.     Painovirheet  ovat  lisäksi  tehneet  pari  pahaa  kepposta* 

Tekijä  valittaa  alkusanasessaan  »että  meillä  ei  ensinkään  vielä  ole 
vakaannuttu  vierasten  sanain  kirjoittamistavassa.»  Se  on,  ikävä  kyllä,  totta. 
Mutta  rajansa  on  toki  silläkin  surkeudella.  Sillä  tuskinpa  kenellekään  juoh- 
tunee  mieleen  kirjoittaa  niinkuin  hra  Kerkkonen  tekee  esim.  ^eli/aatti,  mutta 
selibaatti!  Tahi  »Ora  et  la^ora!»  Ja  eiköhän  sentään  jokainen,  ken  tyy- 
tyy yhteen  o:hon  nobe]i(ylevä)-sanassa,  tyytyisi  yhteen  u:hunkin  Neptunus- 
sanan  toisessa  tavuussa?  Tuiki  oudoilta  sekä  näyttävät  että  kuuluvat  myös- 
kin skolastiVA^o^  oorderi,  vaggooni.     Reflek/siooni  on  kait  painovirhe. 

Mutta  pikkuseikat  sikseen.  Kirja  on  kokonaisuudessaan  hyvä,  ja  me 
suomalaiset  olemme  hra  Kerkkoselle  kiitolliset  että  hän  odottamatta  muit- 
ten apua  on  toimittanut  meille  pienen  »sivistyssanakirjan»,  jota  moni  n.  s. 
sivistynytkin  —  minä  vakuutan  sen  —  saattaa  hyödykseen  käyttää. 

Kulunut  näytäntökausi  alkoi  »Kyypron  prinsessan»  esittämisellä.  Tä- 
män kotimaisen  laulunsekaisen  kappaleen  näyttämölle-ottoa  epäilemättä 
sekä  vanhat  että  nuoret  iloiten  tervehtivät,  sillä  edelliset  saivat  sen  kautta 
elvyttää   muistoa    aikaisimmilta  kotimaisen  taide-innostuksen  ajoilta,  ja  jäl- 

*)  Tämän  katsauksen  kirjoittaja  on  ollut  tilaisuudessa  säännöllisesti  seuraa- 
maan ainoastaan  mainitun  näytäntökauden  Jälkipuolta. 

kimäiset  tutustua  tuohon  hupaiseen  musiikki-  ja  näytelmäkirjallisuutemme 
tuotteeseen.  Jos  kohta  on  rohkeata,  sadussakin,  sovittaa  yhteen  kreikka- 
kalaista  ja  suomalaista  mytologiaa,  on  näytelmän  tekijä  jotenkin  onnelli- 
sesti suoriutunut  tehtävästään  ja  luonut  tarun,  joka  runollisuudellaan,  satu- 
maailmallaan ja  eetillisine  momentteineen  viehättää  suariakin  lapsia.  On 
selvää,  että  kappaleeseen  liittyvät  musikaaliset  ainekset  suuressa  määrässä 
aikaansaavat  sen  miellyttävän  vaikutuksen.  Musiikki  nimittäin  on  yleensä 
helppotajuista,  soinnukasta  ja  kuvaavaa.  Onnistuneimpina  musiikki-osina 
pidämme  ensimäisen  näytöksen  nauruköörin  ja  kolmannessa  näytöksessä 
esiintyvän  Anemotiin  laulun  »Laps  Hellaan».  Vähemmin  onnistunut  on 
toisen  näytöksen  myllylaulu,  joka,  toistettuna  useine  värssyineen,  vaikuttaa 
yksitoikkoisuutta. 

Kappaleen  pääosien  esittäjät  olivat  hyvin  valitut  ja  suorittivat  osansa 
luontevasti.  Rouva  Raution  Kryseis  oli  viehkeä  siUoinkin,  kuin  viha  kunin- 
kaantyttären loukatusta  arvosta  puhkee  esiin.  Herra  Halme,  joka  onnis- 
tuneesti on  tulkinnut  Kullervoa,  osotti  hyvin  soveltuvansa  Lemminkäistäkin 
kuvaamaan.  Anemotiin  laulunvoittoista  osaa  esitti  ansiokkaasti  ensin  rouva 
Lilli  Kajanus,  sittemmin  rouva  Olga  Leino. 

Suuri  joukko  Helsingin  musiikkia  harrastavia  neitosia  ja  nuoria  mie- 
hiä otti  osaa  kappaleen  köörien  ja  muiden  pienempien  lauluosien  suoritta- 
miseen, jotka,  etenkin  sittenkun  kappale  muutama  kerta  oli  annettu,  sujui- 
vat tasaisesti  ja  hyvin. 

Mielipahalla  suomalaisen  näytelmätaiteen  ystävät  näkivät  Ida  Aalberg- 
UexkuU-Gyldenbandin  vierailun  niin  pian  keskeytyneeksi.  Ainoastaan  yhden 
uuden  taideluoman  Ida  Aalberg  meille  ehti  lahjoittaa,  ennenkuin  sairaus 
vierailun  katkaisi.  Tarkoitamme  Magdan  osaa  Sudermannin  »Koti»  näy- 
telmässä. Tästä  osasta  on  sanottava,  että  se  oli  suurta,  vaikuttavaa  tai- 
detta jokaiseen  pienimpään  yksityiskohtaan  saakka,  taidetta,  joka  ei  jätä 
ainoatakaan  katsojaa  kylmäksi.  Hartaana  toivomuksena,  joka  epäilemättä 
on  yleinen,  lausumme,  että  etevä  näyttelijätär  pian  taas  tarjoisi  maalaisil- 
leen tilaisuutta  nauttia  hänen  taiteestaan. 

Näytäntökauden  loppuosan  huomattavana  puolena  oli  Schillerin  Don 
Carloksen  ja  muutamien  uusien  kotimaisten  näytelmien  esittäminen. 

Don  Carlos  Suomalaisessa  Teaatterissa  on  uusi  todistus  tämän  taide- 
laitoksen kiitettävistä  pyrinnöistä  tutustuttaa  suomalaista  yleisöä  maailman- 
kirjallisuuden   mestariteoksiin.     Näiden   joukossa    on    myös  Schillerin  Don 

Carloksella  sijaosa,  jos  kohta  esteettineD  arvostelija  siitä  löytääkin  paljon 
epähistoriallista  ja  ristiriitaista,  paljon  puutteellista  motiveerauksessa.  Huo- 
limatta virheistä  kannattaa  tämän  draaman  toimintaa  läpeensä  innostunut 
runohenki,  ja  toiset  henkilöistä  tulkitsevat  ylevimpiä  inhimillisiä  tunteita  ja 
aatteita,  toiset  taas  toimivat  ylen  halpamaisesti  ja  julkilausuvat  mitä  keh- 
noimpia  ja  ihmisarvoa  alentavimpia  ajatuksia.  Suuri  inhimillisyyden  aate, 
indiviidien  ja  kansojen  vapaus  ja  onnellisuus  —  siinä  Schillerin  innostava 
aate,  joka  niin  monessa  hänen  teoksessaan  puhkee  ilmoille  ja  joka  tässäkin 
on  johtavana.  Ei  tarvitse  ihmetellä,  että  ne  vaikeat  yksityiset  olot  ja  se 
synkkä  valtiollinen  aika,  joissa  Schiller  eli,  hänen  jalossa  hengessään  herät- 
tivät niin  suuren  vapaudenjanon.  Mutta  tämä  johtava  aate,  palautuen  niin 
monimuotoisena  ja  niin  usein,  vaikuttaa  välistä  sen,  että  toimivat  henkilöt 
ovat  abstrakteja  aatteen  ilmaisijoita  ilman  vastinetta  matoisessa  maailmassa. 
Tällainen  henkilö  on  draamassa  esiintyvä  markiisi  Posa.  Kuitenkaan  ei 
tämä  henkilö  mielestämme  ole  siihen  määrään  abstrakti  kuin  tavallisesti 
arvostellaan,  vaan  saattaa  psykoloogisesti  löytää  jonkun  verran  motivee- 
rausta  hänen  toiminnalleen.  On  totta  että  vaatisi  Posalta,  joka  on  mat- 
kustellut ympäri  Europpaa,  ja  jonka  olisi  pitänyt  kerätä  paljon  kokemusta 
ja  ihmisten  tuntemista,  järkevämpää  toimintaa  prinssi-ystävänsä  pelastuk* 
seksi  ja  vapauden  aatteiden  toteuttamiseksi.  Mutta  toiselta  puolen  saattaa 
Schillerin  kanssa  käsittää  Posaa  haaveilevaksi  henkilöksi,  joka  tosin  on  täy- 
desti ylevän  aatteensa  valtaama,  mutta  joka  ei  tarpeeksi  voi  punnita  kei- 
noja eikä  ryhdy  syrjäyttämään  esteitä.  Lisäksi  ei  aika  vielä  ole  kypsynyt 
niin  korkealle  ihanteelle,  sillä  itsekkäisyys  ja  tyrannius  hallitsevat  maailmaa, 
ja  niin  sortuu  aatteen  kannattaja  ja  hänen  kanssaan  itse  aate.  Runoilija  on 
tahtonut  kuvata  tämän  katastroofin  synkäksi  ja  räikeän  epäsointuisaksi,  luo- 
matta siihen  mitään  sovittavaa,  toiveita  herättävää  valoa. 

Selvä  erotus  on  huomattavana  draaman  alku-  ja  loppuosan  välillä. 
Edellisessä  on  keskustana  jännittävä  ylhäinen  perhenäytelmä.  Jälkimäi- 
sessä on  pääasiallisen  mielenkiinnon  esineenä  vapauden  ja  ihmisyyden  aat- 
teita ajava  markiisi  Posa.  Tämä  kahtaallisuus  draaman  dispositsioonissa 
vaikuttaa  epäedullisesti  estäen  toiminnan  yhteyden.  Siitä  huolimatta  tuon 
tuostakin  näyttäytyy  taitava  draamallinen  tekniikki,  joka  runoilijalla  on  ollut 
hallussaan.  Se  tulee  esille  etenkin  muutamissa  kuvaavissa  ja  suuresti  vai- 
kuttavissa kohtauksissa.  Sellaisia  ovat  ensimäisen  näytöksen  alussa  oleva 
kohta,  jossa  Filip  yllättää  kuningatar  Elisabetin  Aranjuezin  puistossa,  koh- 

taus,  jossa  Don  Carlos  vetoo  isäD  hellempiio  tuoteisiin  ja  pyrkii  päästä 
Flanderiin,  mutta  sysätään  tylysti  pois,  lisäksi  raivoavan  kuninkaan  vihan- 
purkaus ja  kuningattaren  pyörtymys,  prinsessa  Eboli^n  tunnustus,  ja  suuri 
kohtaus  kuninkaan  ja  markiisin  kesken.  Viimeksi  mainittua  saattaa  pitää 
draaman  aatteellisena  huippukohtaoa.  Surullinen  jatko  siihen  on  kohtaus 
kuninkaan  ja  suur^inkvisiittori-kardinaalin  kesken. 

Pääosien  esittäjistä,  jotka  olivat  rouva  Rautio,  neiti  Rängman  ja 
herrat  Leino,  Ahlberg  ja  VVeckman,  mainitsemme  sanasen.  Rouva  Rautio 
yhdisti  Valoisin  Elisabetin  osaan  hienoa  arvokkaisuutta,  jonka  ohella  miel- 
lyttävä naisellisuus  kuvastui  ilmeissä  ja  puheessa.  S:t  R^al  esittää  teok- 
sessaan »NouveUe  historique»  Valoisiin  Elisabetia  suloisena  ja  lempeänä 
naisena,  jonka  hyvyys  ja  avomielisyys  oli  niin  jyrkkänä  vastakohtana  Fili- 
pin hovissa  vallitsevalle  jäykälle  hovielämälle  ja  juonille.  Kuningattaren  su- 
lous oli  niin  voiipakas,  että  se  kokonaan  valloitti  synkän  Filipinkin.  Mainittu 
teos,  vaikka  se  onkin  peräti  epähistoriallinen,  on  ollut  Schillerin  pääasialli- 
sena lähteenä,  ja  sen  mukaan  hän  myös  on  kuvannut  Elisabetin  luonteen. 

Rouva  Rautio  oli  täydelleen  käsittänyt  runoilijan  tarkoituksen  ja  osasi 
esitettäväänsä  kuvaa  kauniisti  tulkita  katsojalle.  Näyttelijättären  esiintymi- 
nen esim.  ensiroäisen  näytöksen  yllätyskohtauksessa,  kohtauksessa  kunin- 
kaan kanssa  lippaan  murtamisen  jälkeen,  ja  hänen  hieno  ja  pehmeä  plas- 
tiikkansa siinä  kohtauksessa,  missä  Eboli  tekee  tunnustuksensa,  osottavat, 
että  hän  on  edistynyt  pitkälle  taiteessaan. 

Herra  Leinon  esittämä  Filip  II  tarjosi  eheän  kuvan  luulevaisuuden  ja 
rajun  mustasukkaisuuden  valtaamasta  itsevaltiaasta,  jossa  kuitenkin  väliin 
välkähtää  esiin  inhimillisiä,  parempia  tunteita.  Varsin  sopivan  tulkitsijan 
oli  markiisi  Posan  osa  saanut  herra  Ahlbergista.  Jo  herra  Ahlbergin  hyvä 
ryhti  ja  sointuva  miehekäs  ääni  ovat  omansa  edistämään  hänen  onnistu- 
mistaan mainitussa  osassa.  Lisäksi  tuli  läpeensä  innostunut  näytteleminen, 
tarpeellinen  paatos  ja  arvokas  maltillisuus,  joka  esti  liioittelun  ja  kovin 
mahtipontisen  deklameeraamisen,  joihin  osa  helposti  voi  vietellä.  Tällaiset 
suuret  traagilliset  osat  oikein  sopivat  herra  Ahlbergin  taiteilijaluonteelle,  ja 
niiden  esittämisessä  hänellä  onkin  erityinen  ansionsa  suomalaisella  näyttä- 
möllä. 

Kuvaavana  henkilönä  murhenäytelmän  lopulla  esiintyi  suurMnkvisiitto- 
rin    osassa   herra   Lindfors.     Hänen    oivallinen    naamionsa  ja   säntillinen. 

kaikkivaltiasta  kirkkoruhtinasta  oivallisesti  mukaileva  näyttolemisensä  piirsi 
katsojan  mieleen  pysyvän  kuvan. 

Nimiosan  esittäjä,  herra  VVeckman,  oli  vähemmin  onnistunut.  Näh- 
tävästi eivät  tämäntapaiset  osat  sovi  herra  Weckmanille.  Emme  muista 
ainakaan  muun  traagillisen  osan  sopineen  herra  W:lle  kuin  Nikitan  osan 
Tolstoin  murhenäytelmässä  »Pimeyden  valta».  Liika  hulivilimaisuus  liik- 
keissä ja  puheessa  suuresti  häiritsi  katsojaa. 

Neiti  Rängmanin  luonteelle  ei  liioin  hänen  näyteltävänsä  prinsessa 
£boli'n  osa  hyvin  sopinut.  Kuitenkin  neiti  Rängmanille,  siihen  nähden  että 
hän  niin  lyhyessä  ajassa  tutki  ja  oppi  tämän  vaikean  osan,  on  annettava 
tunnustusta  esityksestänsä. 

Herra  Halmeen  Alba  ja  herra  Närhin  Domingo  olivat  johdonmukai- 
sesti esitettyjä  tyyppejä. 

Erityistä  kiitosta  ansaitsee  tämän  kappaleen  huolellinen  näyttämölle- 
pano, joka  ilmaisi  etevää  johtoa  ja  hienoa  aistia. 

Näytäntökauden  lopussa  esitettiin  kokonaista  kolme  uutta  kotimaista 
kappaletta,  jotka,  jos  kohta  ne  esitettiinkin  aikana,  jolloin  yleisö  jo  rupee 
harvenemaan  teaatterisalissa,  saivat  osakseen  suuurta  mielenkiintoa  yleisön 
puolelta.  Alkuperäisin  ja  huomattavin  näistä  kappaleista  on  Santeri  Ing- 
manin historiallinen  näytelmä  »Juho  Vesainen».  Sen  aihe,  joka  on  otettu 
tekijän  samannimisestä  romaanista,  on  eepiUinen  ja  sentähden  vaikea  sovit- 
taa draaman  kehykseen.  Kuitenkin  on  tekijä  ainettaan  käsitellyt  niin  taita- 
vasti, että  siitä  on  muodostunut  varsin  vaikuttava  alkuperäinen  suomalainen 
näytelmä.  Historialliset  olot  tuntuvat,  mikäli  saatamme  arvostella,  tutki- 
tuilta, ja  näytelmän  tapahtumiin  liittyy  jännittävä  romantinen  tunnelma. 
Paikoittain  on  hieman  pitkällisiä  kohtauksia,  kuten  esim.  ekspositsioonissa 
ja  neljännen  näytöksen  alussa  —  epäkohta  joka  tavallisesti  haittaa  nuoren 
näytelmänkirjoittajan  teosta.  Toiselta  puolen  taas  vaikuttavia,  energisesti 
laadittuja  kohtia  ei  suinkaan  puutu.  Muistutamme  vaan  esim.  kolmannen 
näytöksen  alkua,  jossa  kansankohtaus  kirkon  edustalla  tekee  mitä  edullisim- 
man vaikutuksen.  Meillä  on  mielestämme  täysi  syy  onnitella  Santeri  Ing- 
mania tämän  draamallisen  esikoisen  johdosta.  Päähenkilöiden  osista,  jotka 
yleensä  hoidettiin  huolellisesti,  on  erittäin  mainittava  herra  Halmeen  onnis- 
tuneesti esittämä  Ahma. 

Nuoren  kirjailijan  Juhani  Sjöströmin  näytelmällä  nimeltä  »Mari»  on 
ansionsa  Karjalan  kansantapojen  kuvaajana.    Tosin  kappale  siinä  suhteessa 

paikoittain  menee  pitkäUisyyksiin  estäen  toiminnan  vapaata  kehitystä.  Kap- 
paleen ensimäinen  näytös  on  varsin  lupaava.  Siinä  on  alku  kiitolliseen 
näytelmäjuoneen;  mutta  jäljempi  osa  kappaleesta  ^\  täysin  pidä  mitä  alku 
lupasi.  Nuori  kirjailija,  jonka  vahvimpana  puolena,  ainakin  vastaiseksi,  on 
lyyrillinen  tunteiden  tutkitsemiuen,  ei  säytä  vielä  olevan  tarpeeksi  varttu- 
nut solmimaan  draamallisia  solmuja,  johtamaan  kehitystä  mieltä  kiinnittä- 
vänä loppuun  asti.  Niinpä  kappaleen  kulku  kolmannesta  näytöksestä  hie- 
man laimenee  ja  katastroofi  tuntuu  jotenkin  laitetulta  teaatteri-effektiltä. 
Kömpelyyksiä  on  myös  paikoittain  pujahtanut  joukkoon,  mainitaksemme 
vaan  vanhan  vaarin  realistisen  housujen  pukemisen.  Koomilliset  momentit 
ovat  kyllä,  säästävästi  käytettyinä,  murhenäytelmässä  paikallaan,  mutta  nii- 
den tulee  olla  paremmin  keksittyjä.  Hyvää  lupaavana  puolena  nuoren 
kirjailijan  ensimäisessä  draamallisessa  kokeessa  pidämme  välittömän  ru- 
nollisen tunteen,  joka  esim.  Marin  jäähyväiskohtauksessa  liikuttavana  tulee 
esiin.  Draamallisen  dispositsioonin  ja  tekniikan  suhteen  on  hänellä  kuiten- 
kin vielä  paljon  opittavaa. 

Viimeisen  kolmesta  kotimaisesta  premieeristä  tarjosi  Matti  Kurikan 
muinaistaru  »Baabelin  torni».  Paras  puoli  mainitun  kappaleen  näyttämöllä 
esiintymisessä  oli  komea  tyylikäs  näyttämöllepano.  Itse  aihe  ei  tunnu 
alkuperäiseltä  eikä  liioin  syvältä.  Oopperalibrettona  se  ehkä  tekisi  edulli- 
semman vaikutuksen. 

Kulunut  näytäntökausi  osottaa  taaskin  että  sen  johtoa  on  pitänyt 
tehtäväänsä  innostunut,  taitava  käsi.  Lausumme  kuitenkin  tässä  vastaisuuden 
varalle  pienen  toivomuksen.  Kieli,  etupäässä  käännetyissä  kappaleissa,  ei 
aina  ole  ollut  oikeata  eikä  mallikelpoista.  Kovin  tärkeätä  kuitenkin  olisi, 
että  näyttämöltä  saataisiin  kuulla  kokonaan  virheetöntä  kieltä,  sillä  teaatte- 
rissa,  jos  missä,  kieli  tarttuu  kuulijan  korviin.  Ulkomaan  etevät  näyttämöt 
pitävät  tärkeänä  velvollisuutenaan  valvoa  oikeata  kielenkäytäntöä.  Pariisin 
Th^dtre  Frangais  esim.  on  paikka,  jossa  on  tilaisuudessa  kuulemaan  malli- 
kelpoista ranskaa.     Saksalaiset  nimittävät  mallikieltään  »biihnengerecht». 

Helposti  ja  suurempia  kustannuksia  tekemättä  luulemme  teaatterin 
löytävän  suomen  kieleen  tieteellisesti  perehtyneen  henkilön,  joka  tarkastaisi 
esitettävien  kappaleiden  kieltä.  Täten  luulemme  teaatterin  vielä  täydelli- 
semmin   saavuttavan  tarkoituksensa  korkeana  kansallisena  sivistyslaitoksena. 

J.  H-l. 

Välttelyä 

metsäpolitiikkimme  pääkysymyksistä. 

I. 

Tri  H.  GebhardiD  kirjoituksen  johdosta. 

Epäilemättä  on  varsin  hyödyllistä,  että  metsätaloutemme  pääkysy- 
myksistä saadaan  kuulla  semmoistenkin  henkilöjen  lausuntoja  Jotka,  vaikkei- 
vät olekaan  omasta  kokemuksestaan  perehtyneet  asioihin,  kuitenkin  yleisten 
asiain  harrastuksesta  ottavat  selkoa  niistä  mielipiteistä,  joita  asiantuntijat  ja 
etenkin  varsinaiset  ammattimiehet  omassa  maassa  ja  muualla  ovat  asiasta 
lausuneet,  sekä  näiden  lausuntojen  nojalla  koettavat  muodostaa  itselleen 
oman  mielipiteensä.  Mutta  jokainen  tietää,  että  kun  outoa  ainetta  ryhtyy 
tutkimaan  kirjallisuudesta,  niin  alussa  on  löytävinään  ristiriitaisuuksia  ja 
eroavia,  vieläpä  vastakkabiakin  mielipiteftä,  siinäkin,  missä  semmoisia  ei 
ole.  Tämä  seikka  velvoittaakin  sitä,  joka  ryhtyy  kirjalliseen  toimeen  uudella 
alalla,  missä  kirjoittajalla  ei  vielä  ole  perustuksenaan  käytäntöä  eikä  koke- 
musta, suurimmalla  varovaisuudella  tuomitsemaan  näennäisiä  ristiriitaisuuksia 
ja  mielipiteitten  eroavaisuuksia,  ja  ennen  kaikkea  tunnollisesti  hakemaan 
mielipiteitten  yhtymäkohtia  sekä  tyynesti  erottamaan  asian  ytimen  sivu- 
seikoista. 

Nämä  ajatukset  ovat  minulle  mieleen  johtuneet,  joka  kerta  kun  olen 
lukenut  tri  Gebhardin  Valvojassa  olleita  kirjoituksia  metsäasioista.  Niin 
kiitolliset  kuin  me  ammattimiehet  olemmekin  hra  Gebhardille  siitä,  että  hän 
osaltansa  on  ottanut  käsitelläkseen  metsänhoito-asioita  siten  kääntäen  lisää 
huomiota  näiden  laiminlyötyjen  tärkeiden  asiain  puoleen,  tekisi  hän  minun 
luullakseni  asialle  vielä  suuremman  palveluksen,  jos  hän  jättäisi  kokonaan 
laskusta  pois  eräitä  sekä  aiheettomia  että  peräti  tarpeettomia  otaksumisia, 
joita  hän  pitää  kirjoitustensa  lähtökohtana,  ja  jotka  saattavat  hänet  kuvitel- 
tujen ristiriitaisuuksien  hakemiseen  ja  itse  pääasiain  syrjäyttämiseen. 

Herra  Gebhard  edellyttää  ja  jokaisessa  kirjoituksessaan  on  sitä  nimen- 
omaan mieliin  teroittanut,  että  metsäasiat  meillä  ovat  joutuneet  »puolue- 
asiaksi»,  ja  tämä  luulo  on  häneen  niin  juurtunut,  että  hän  nähtävästi  on 
jättänyt  siinä  määrässä  kuin  tarpeellista  olisi  ollut  tutkimatta,  missä  määrin 
meillä  sanomalehdissä  ja  muussa  kirjallisuudessa  näkyneissä  lausunnoissa 
periaatteellista  eroa  on  olemassa  metsäpolitiikkimme  pääkysymyksien  suh- 
teen. Tosin  on  U.  Suometar  silloin  tällöin  ankarin  sanoin  paheksunut 
mctsäviraston  ruotsalaisuutta  ja  sen  kautta  jo  saanutkin  paljon  parannusta 
siinä  kohden  aikaan,  ja  samaten  on  mainittu  lehti  muutenkin  vaatinut  pa- 
rannuksia ei  ainoastaan  yksityisten,  vaan  valtionkin  metsätalouteen,  jom- 
moiset  kirjoitukset  N.  Pressen  usein  on  aiheettomasti  selittänyt  hyökkäyk- 
siksi metsähallitusta  vastaan,  ja  toiselta  puolen  taas  ruotsalaiset  lehdet  ovat 
toisinaan  koettaneet  ahdistaa  kamaritoimituskunnan  suomenmielistä  päällik- 
köä. Mutta  tämmöisissä  sanomalehtikiistoissa  ehkä  lausuttu  liian  kiivas 
sana  ei  laisinkaan  oikeuta  niihin  johtopäätöksiin,  joita  hra  G.  pitää  kirjoi- 
tustensa lähtökohtana.  Ainakin  minä  voin  20-vuotisen  ammattitoimeni 
nojalla,   jolla    ajalla    olen    likeisesti    seurannut    milt^ei    kaikkia   tärkeämpiä 

metsätoimen  alalle  kuuluvia  kysymyksiä,  vakuuttaa,  etteivät  eri  mielipiteet 
metsätaloutemme  »pääkysymyksissä»  suinkaan  ylipäänsä  ole  ryhmitetyt  val- 
tiollisen puoluekannan  mukaan,  niinkuin  hra  G.  varmaan  otalauu.  Senhän 
hra  G:n  jo  olisi  pitänyt  huomata  siitä,  että  hän  itse  on  kruunun  liika- 
maitten  käyttämisessä  samalla  torpparijärjestelmän  kannalla  kuin  N.  Pressen, 
jota  vastoin  U.  Suometar  on  vaatinut  itsenäisiä  taloja  perustettavaksi,  mutta 
että  viimeksi  mainittu  lehti  taasen  tuosta  mitä  tärkeimmästä  kysymyksestä, 
nimittäin  yksityisten  metsien  käyttämisoikeuden  supistamisesta  on  lausunut 
samoja  mielipiteitä  kuin  Äbo  Tidning  ja  N.  Pressen,  nimittäin  ylipäänsä 
puolustanut  yksityisten  metsätalouden  vapaana  pysyttämistä,  jota  hra  G. 
näyttää  vastustavan.  Hufvudstadsbladetissa  oli  äskettäin  erään  ammatti- 
miehen kirjottama  pääkirjoitus,  jossa,  sittenkuin  ensin  tavan  mukaan  oli 
sätitty  suomenmielisiä,  tultiin  kruununmaan  asutuksesta  aivan  samaan  johto- 
päätökseen kuin  U.  Suometar.  Niinikään  useat  niistä  toimenpiteistä,  joihin 
metsähallitus  viime  aikana  on  ryhtynyt,  kulkevat  samaan  suuntaan  kuin  mitä 
U.  Suometar  on  vaatinut. 

Valvojan  viime  vihkossa  on  hra  G.  ottanut  erikoistutkimuksensa  alai- 
seksi m.  m.  sen  ristiriidan,  joka  muka  on  olemassa  hra  A.  G.  Blomqvistin 
ja  minun  mielipiteitten  välillä  kysymyksessä  yksityisten  maanomistajain 
metsänkäyttämisoikeuden  supistamisesta,  ja  hän  tulee  siihen  minua  hämmäs- 
tyttävään päätökseen,  että  herra  Blomqvist  ja  minä  siinä  asiassa  olemme 
aivan  vastdckaisella  kannalla.  »Siihen  nähden  että  herra  B.  on  tiedemies», 
tahtoisi  hra  Gebhard  luottaa  häneen,  mutta  toiselta  puolen  minun  kirjassa 
»Suomen  Metsät»  on  silloin  tällöin  viitattu  ulkomaiseen  kirjallisuuteen, 
mikä  seikka  panee  hra  G:n  ymmälle.  Mutta  koska  hän  kuitenkin  on  löy- 
tävinään eräitä  ristiriitaisuuksia  minun  teokseni  ja  saksalaisen  (ei  »itävalta- 
laisen», kuten  hra  G.  sanoo)  Schwappachin  kirjan  väliUä,  niin  hän  enem- 
män kallistuu  Blomqvistin  mielipiteisiin,  jotka  muka  tähtäävät  yksityisten 
metsänkäyttämisoikeuden  supistamista.  Jos  hra  Gebhard  olisi  ottanut  aikaa 
hiukan  tarkemmin  tutkiaksensa  mitä  asiasta  julkisuudessa  on  lausuttu,  olisi 
hän  helposti  huomannut  ainakin  sen,  että  tässä  asiassa  olen  minä  puo- 
lestani aivan  samalla  kannalla  kuin  Blomqvist,  ja  että  jos  mitään  eroavai- 
suutta mielipiteissä  meidän  välillä  on  olemassa,  jota  en  luule,  niin  ne 
supistuvat  vähäpätöisiin  sivuseikkoihin!  Pitkän  virkatoiminta- aikani  kuluessa, 
jolla  ajalla  virkatoimeni  laadun  kautta  olen  tullut  läheisesti  tutustumaan 
yksityisten  metsätalouteen  eri  osissa  maatamme,  on  minussa  yhä  varmem- 
min vakaantunut  se  mielipide,  että  jos  kohta  yksityisten  metsätalous  ei 
olekaan  mallikelpoinen,  vaan  päinvastoin  usein  on  varsin  kehno  (Suomen 
Metsät  siv.  148),  niin  se  ei  paremmaksi  tule  senkautta  että  lakimääräysten 
kautta  koetetaan  supistaa  metsänkäyttämis-oikeutta.  Ei  ole  vielä  keksitty 
mitään  semmoista  lainmääräystä,  jolla  valtio  voisi  ohjata  yksityisten  metsä- 
taloutta metsänhoidollisesti  järkevään  ja  edulliseen  suuntaan,  ellei  oteta 
lukuun  semmoista  pakkokeinoa,  jolla  valtio  saisi  asetetuiksi  yksityisten 
metsät  taitavan  ammattimiehen  laatiman  suunnitelman  mukaan  hoidettaviksi. 
Tämä  taasen  niin  suuressa  määrässä  supistaisi  maanomistusoikeutta  ja  olisi 
sitäpaitsi  käytännöllisesti  mahdoton  saada  läheisessä  tulevaisuudessa  toteu- 
tetuksi että  on  ainakin  koetettava  saada  järkiperäistä  metsätaloutta  ediste- 
tyksi »kehotuksen  ja  opetuksen  tietä,  ennenkuin  pakkokeinoihin  ryhdytään. 
Ainoastaan  erinäisissä  tapauksissa,  missä  metsäin  säilyminen  yhteiselle  me- 
nestykselle   on    erityisesti    tärkeä   ja    missä    metsäin  säilyminen  todellakin 

näyttää  olevan  vaarassa,  kuten  esim.  voisi  olla  laita  Itä-Suomen  lahjoitus- 
mailta tai  kruunun  liikamailta  erotetuilla  tiloilla,  saattaa  olla  aihetta  ryhtyä 
pakollisesti  panemaan  toimeen  metsäviraston  valvonnan  alle  asetettua  sään- 
nöllistä metsätaloutta  (Suomen  Metsät  siv.  236). 

Vielä  selvemmin  kuin  kirjassaan  »Skogshushallningensnationalekonomi», 
hra  Blomqvist  lausuu  samaan  suuntaan  metsäyhdistyksen  kokouksessa  1891 
(kts.  F.  Forstföreningens  Meddelanden  IX  Bandet  siv.  229—237),  jonka 
lausunnon  pyytäisin  sulkea  tri  G:n  huomioon.  Siinä  hra  Blomqvist,  tuoden 
esiin  paljon  asiata  valaisevaa,  m.  m.  huomauttaa,  että  ehdotettu  n.  s. 
vähinmittalaki  »arveluttavasti  loukkaa  maanomistusoikeutta  ja  vapautta, 
jommoisiin  toimenpiteisiin  lainsäädännön  ainoastaan  peräti  poikkeustapauk- 
sissa pitäisi  ryhtyä*,  ja  niistä  toimenpiteistä  joihin  Pohjois-Ruotsissa  on 
ryhdytty,  ja  joista  tri  G.,  asiasta  tarkempaa  selkoa  ottamatta,  on  arvellut 
hyviä  tuloksia  saadun,  hra  Blomqvist  lausuu  »mikäli  minä  olen  saanut  tie- 
toa asiaatuntevain  henkilöjen  lausunnoista,  ei  näistä  laoista  ole  ollut  sanot- 
tavaa hyötyä.  Niitä  paheksuvat  varsinkin  maanomistajat  ja  metsänhoitajat 
samoilla  syillä,  joita  minä  olen  maininnut,  eikä  niitä  voi  sanoa  semmoi- 
siksi esimerkeiksi,  joita  kannattaisi  noudattaa».  Lopuksi  hra  B.  tulee  siihen 
johtopäätökseen,  että:  «älköön  vaadittako  lakeja,  jotka  supistavat  maa- 
omaisuuden vapautta,  vaan  turvattakoon  vastainen  metsätarve  säilyttämällä 
ja  hyvästi  hoitamalla  kruununmetsiä». 

Tästä  huolimatta  tri  Gebhard  esittää  hra  Blomqvistin  mielipiteet 
niinkuin  ne,  vastakohtana  minun  lausumilleni  mielipiteille,  kohdistuisivat 
yksityisten  maanomistajain  metsänkäyttämis- oikeuden  supistamiseen! 

Mitenkä  huvitettu  hra  Gebhard  on  ristiriitaisuuksien  etsimisestä,  sen 
osottaa  muun  muassa  sekin,  että  hän  luulee  löytäneensä  ilmeisen  risti- 
riidan kirjassa  »Suomen  Metsät»,  siinä  kun  toiselta  puolen  ylipäänsä  vas- 
tustetaan metsänkäyttämis- oikeuden  supistamista  lakimääräysten  kautta,  mutta 
puhuttaessa  valtion  virkataloista,  jotka  ovat  asetetut  järkiperäisen  metsän- 
hoidon alaisiksi,  mainitaan,  että  metsän  käyttäminen  niillä  on  tehnyt  hyö- 
tyä »myös  sen  esikuvan  kautta,  jonka  se  on  tarjonnut  maanomistajille». 
Jos  minä  esim.  mainitsen,  että  sotamiehet  suoran  ryhtinsä  puolesta  kelpaa- 
vat muille  esikuvaksi,  niin  hra  G:n  mielestä  on  heti  ristiriitaisuus  olemassa 
ellen  samalla  vaadi,  että  kaikki  ihmiset  tehdään  sotamiehiksi.  Mitä  erit- 
täin tulee  semmoiseen  järkiperäiseen  metsätalouteen,  joka  valtion  virka- 
taloissa on  saatu  toimeen  semmoisilla  paikoilla,  missä  kaikenlaisilla  metsä- 
tavaroilla  jo  on  suurempaa  arvoa,  niin  olen  sen  edullisuudesta  niin  vakuu- 
tettu, että  katsoisin  kyvin  suotavaksi,  että  semmoinen  talous  yksityistenkin 
tiloilla  saataisiin  toimeen,  ja  voisin  puolestani  hra  G:lle  ilmoittaa  useita 
esimerkkejä,  joissa  yksityisten  ammattimiesten  harrastukset  tähän  suuntaan 
ovat  jo  kantaneet  hedelmää.  Mutta  luulen  varmasti,  että  jos  valtio  pa- 
kollisesti koettaisi  toimeensaada  tämmöistä  metsätaloutta,  niin  lukuunotta- 
matta sitä  loukkausta,  jonka  maanomistuksen  vapaus  sen  kautta  kärsisi, 
asian  toimeenpaneminen  meillä  saatavissa  olevilla  apuneuvoiUa  kävisi  ker- 
rassaan mahdottomaksi,  ja  että  puolinaiset  pakkokeinot  enemmän  turme- 
lisivat kuin  hyödyttäisivät  asiaa. 

Herra  Gebhardin  poiminnat  ulkomaisesta  ja  meikäläisestä  kirjallisuu- 
desta ja  niissä  löytämänsä  kuvitellut  ristiriitaisuudet  osottavat,  että  hän  ilman 
arvostelua  takertuu  yksityisiin  sanoihin  ja  lauseisiin,  hakematta  sitä  yhteyttä, 
jossa    ne    ovat  lausutut.     Kun  saksalaioen  Schwappach  sanoo,  että  metsä- 

lainsäädäntö  on  »suuresti  vaihdellut  eri  aikoina  ja  eri  maissa»,  niin  tämä 
muka  on  ilmeisessä  ristiriidassa  minun  sanoilleni  että  »uudempi  lainsää- 
däntö kaikkiaUa  Euroopan  sivistysmaissa  on  pyrkinyt  vapauttamaan  yksityi- 
sen metsätalouden  niistä  siteistä,  jotka  muistoina  entisiltä  ajoilta  ovat 
rasittaneet  metsänhoitotointa».  Jos  hra  G.  todellakin  tahtoo  ottaa  selvää 
tästä  asiasta,  saa  hän  sen  paitsi  eri  maitten  laeista  m.  m.  saman  Schwap- 
pachin  toisesta  laajemmasta  teoksesta  »Forstgeschichte  Deutschlands»,  ja 
siitä  tulisi  hra  G.  näkemään  saman,  minkä  hän  voi  nähdä  myöskin  kirjasta 
»Suomen  metsät»,  nimittäin  että  nykyisen  vuosisadan  keskipalkoilta  saakka, 
siitä  asti  varsinkin  kun  keski- Europan  maitten  metsälainsäädännössä  (myös 
Venäjän  ja  Norjan)  toimeen  pantiin  n.  s.  suojametsä-järjestelmä,  nimittäin 
semmoisten  alueitten  erottaminen  erityisen  suojeluksen  alaisiksi,  joissa 
metsäin  säilyttäminen  huomataan  erityisesti  tärkeäksi  yhteistä  menestystä 
varten,  kuten  korkeiden  vuorien,  jokiäyräitten,  juoksuhietakenttäin  j.  n.  e., 
että  varsinkin  siitä  saakka  metsälainsäädäntö  on  kulkenut  vapaamielisem- 
pään  suuntaan  kuin  ennen  ja  pakkokeinot  käytännössä  supistuneet  perin 
vähiksi. 

Mitä  muuten  itse  asiaan  tulee,  niin  samalla  kertaa  kuin  hra  G.  antaa 
niin  harhaan  vievän  ja  vaillinaisen  kuvan  niistä  mielipitdstä,  joita  kotimai- 
nen etevä  metsä-olojemme  tuntija  Blomqvist  on  lausunut  metsänkäyttämis- 
oikeuden  supistuksesta,  hän  tärkeänä  ruotsalaisena  auktoriteettina  tuo  esiin 
erään  vähäisen  lentokirjasen,  jossa  Ultunan  maanviljelysopiston  dosentti 
Lundström  paitsi  sitä,  että  todistaa  tärkeissä  kohdin  jättäneensä  sel- 
vää ottamatta  metsänhoitotoimen  alalla  saavutetuista  kokemuksista,  vaatii 
valtiomahtia  ryhtymään  metsänomistus-oikeuden  rajoittamiseen.  Mutta  yhtä- 
vähän  kuin  luulen,  että  tohtori  Gebhardin  kirjoituksia  asetetaan  perustuk- 
seksi metsälainsäädännölle  Ruotsissa,  yhtä  v^ttämättömäksi  luulen,  ettei 
meillä  ilman  muuta  luoteta  hra  Lundströmin  väitöksiin,  yhtävähän  kuin 
hra  G:n  otteisiin  eräistä  nimettömistä  maaseutukirjoituksista,  vaan  että 
kaikki  toimenpiteet,  joihin  ryhdytään  metsänomistusoikeuden  supistamiseksi, 
ovat  perustettavat  omain  metsäolojemme  tarkkaan  tutkimiseen.  Jos  missä 
tämmöinen  tutkimus  tulee  osottamaan  maanomistusoikeuden  rajoittamisen 
peräti  välttämättömäksi,  niin  alistuttakoon  siihen  ja  kärsittäköön  niitä  hait- 
toja, joita  se  tuottaa  mukanansa.  Mutta  älköön  ryhdyttäkö  niin  tärkeään 
toimenpiteesen  kuin  on  yksityisten  metsätalouden  ohjaaminen  semmoisten 
pakkokeinojen  kautta,  joiden  hyödyllisyyttä  kokemus  ei  vielä  missäkään  ole 
todistanut,  ainakaan  niin  löyhiUä  perustuksilla  kuin  hra  Gebhardilla  on  tar- 
jottavana. 

Herra  G.  lausuu  m.  m.  viime  kirjoituksessaan  »L:lla  (Levenhaup- 
tilla)  on  näet  se  sekä  teoriassa  että  kokemuksessa  oikeaksi  nähty  käsitys, 
että  suurten  metsien  omistajat  hoitavat  metsiään  paremmin  kuin  pienen 
metsän  omistajat,  jota  vastaan  (!)  herra  H.  teoksessaan  (Suomen  Metsät) 
väittää  että  sahayhtiöt  metsäin  omistajina  tarjoovat  päinvastoin  vielä  vä* 
hempiä  takeita  järkevän  metsätalouden  harjoittamisesta  kuin  yksityinen 
maanviljelijä».  Ainoastaan  tri  Gebhardin  tutkimustapa  tässä  löytää  mitään 
ristiriitaisuutta.  Useissa  paikoin,  esim.  siv.  142  ja  143  («Suomen  Metsät») 
olen  nimenomaan  lausunut,  että  sekä  keski*Europan  maissa  että  Suomessa, 
Ruotsissa  ja  Venäjällä  on  tehty  se  havainto,  että  suurtilaUisten  metsiä 
ylipäänsä  hoidetaan  paremmin  kuin  pienitilallisten.  Mitä  taasen  sahan- 
omistajain    metsänomistukseen    tulee,    pitäisi    hra  G:n  saada  siihen  riittävä 


368  Väittelyä, 

selvitys  jo  niistä  anomasehdotuksista,  joita  näillä  valtiopäivillä  on  tehty  met^ 
säin  suojelemiseksi  joutumasta  sahayhtiöiden  haltuun. 

Olen  tahtonut  saattaa  huomiota  muutamiin  niistä  mielivaltaisista 
johtopäätöksistä  ja  selityksistä,  joita  tri  G.  metsänhoitokirjoituksissaan  te- 
kee. Hra  G:n  viime  kirjoitus  Valvojassa  antaisi  aihetta  vielä  useihin  tär« 
keisiin  muistutuksiin,  mutta  luulen  voivani  jättää  asiasta  pitemmältä  puhu- 
matta, koska  otaksun,  että  hra  G:n  kirjoituksia  luetaan  hyvin  tarpeellisella 
kritiikillä. 

Mutta  toiselta  puolen  metsänhoito-ala  on  niin  perin  tärkeä  ja  samalla 
niin  laiminlyöty  osa  kansallista  talouttamme,  että  on  ilolla  tervehtiminen 
niitä  meikäläisiä  kansataloustieteen  tutkijoita,  jotka  kääntävät  huomiotonsa 
tämän  asian  puoleen. 

P.  W.  Hannikainen. 


II. 

Pari  sanaa  edellisen  johdosta. 

Myönnän  mielelläni  että  minun  tietoni  metsänhoito-opin  alalla  ovat 
vaillinaiset,  enhän  minä  ole  teoreettisesti  täUä  alalla  liikkunut  muuta  kuin 
yhden  vuoden  kuluessa  muitten  töitten  lomassa.  Mutta  asioille  voipi*  usein- 
kin olla  hyötyä  siitä  että  niitä  pohtimaan  ryhtyvät  muutkin  kuin  ne,  jotka 
ovat  pelkkiä  ammattimiehiä.  Ammattimies  näet  voipi  helposti  saada  näkö- 
piirinsä  ahtaaksi,  vaikka  hän  tuossa  omassa  piirissään  saavuttaakin  asian- 
tuntemista  ja  kokemusta.  Niinpä  samaten  kuin  esimerkiksi  koulukysymyk- 
sellemme  on  hyödyksi  että  sitä  katsotaan  ei  ainoastaan  koulunopettajan 
vaan  yhteiskunnankin  kannalta,  on  myöskin  välttämätöntä  että  metsäkysy- 
myksiäkin  tarkastetaan  ei  ainoastaan  metsänhoitajan  vaan  myös  yhteiskunnan 
kannalta.  Tätä  mielestäni  todistaa  käsillä  oleva  polemiikkien.  Vähillä 
ammattitiedoillanikin  olen  näet  viime  kirjoituksessani  huomauttanut  sellai- 
sista  asioista  herra  Hannikaisen  kirjassa,  että  hän  osaksi  ei  ole  muistutuk- 
siini  vastannut  mitään,  tahi  vastauksessaan  osaksi  tyytynyt  todistamattomiin 
väliteihin,  suuriin  sanoihin  ja  persoonallisuuksiin. 

On  näet  merkille  pantava  että  herra  H.  vastauksessaan  ei  näy  enää 
tahtovan  puolustaa  sitä  periaatteellista  luottamusta  rajattoman  vapauden 
siunauksiin  metsätalouden  alalla,  jota  olen  osottanut  hänen  teoksessaan 
löytyvän  muitten  nykyajan  ammattikirjailijain  mielipiteestä  poikkeavana 
oppina.     Sen  voinemme  siis  pitää  haudattuna. 

Niinikään  on  merkille  pantava,  että  herra  H.  on  täydellisesti  vaiti 
tuossa  metsäpolitiikkimme  tärkeimmässä  kysymyksessä,  kysymyksessä  valtion 
metsäomaisuudesta  ja  sen  vähentämisestä. 

Katsokaamme  lyhyesti  mitä  herra  H.  vastauksessaan  on  tuonut  esille 
asiallista. 

Olen  kirjoituksessani  osottanut  että  Blomqvistin  ja  herra  H:n  kanta 
periaatteellisesti  eroavat  toisistaan.  Blomqvist  on  pessimisti,  ei  luota 
yksityisten  metsänhoitoon,  ei  metsänhoidon  alalla  ihaile  vapauden  siunauk- 
sia eikä  sen  vuoksi  soisi  että  kruunun  metsämaita  vähennettäisiin  antamalla 

niitä  yksityistcD  metsänhoidon  huostaan.  Herra  H.  sitä  vastoin  on  väittä- 
nyt että  yksityiset  pientenkin  metsien  omistajat  kehittyneissä  oloissa  hoita- 
vat metsiään  paremminkin  kuin  valtiot  ja  että  metsätalous  menestyäkseen 
vaatii  rajatonta  vapautta  ja  sen  vuoksi  hän  kiittää  v:n  1892  asetuksen 
asuttamismuotoa  ja  sen  »vapaamielistä  henkeä». 

Jos  herra  H.  nyt  on  hämmästynyt,  kun  huomautetaan  tästä  periaatteel- 
lisesta eroavaisuudesta  hänen  ja  Blomqvistin  välillä,  niin  minkä  sille  häm- 
mästykselle syrjäinen  mahtaa.  Tämä  hämmästys  tulee  luultavasti  enin 
huvittamaan  Blomqvistia  itseään. 

Se  seikka  että  Blomqvist  samaten  kuin  herra  H:kin  vastustaa  laki- 
määräyksiä, joiden  tarkoituksena  on  ehkäistä  yksityisten  metsien  haaskausta, 
ei  vielä  mielestäni  oikeuta  herra  H:ta  sanomaan  että  hän  on  samalla  kan- 
nalla B:n  kanssa.  B.  näet  vastustaa  tuollaisia  lakimääräyksiä  etupäässä  sen 
vuoksi,  että  ne  eivät  hänen  kokemuksensa  mukaan  ole  vastanneet  tarkoitus- 
taan ja  pitää  paljoa  radikaalisempaa  menettelyä  suotavana,  jos  tarve  vaatii. 
Herra  H.  taas  vastustaa  lakimääräyksiä  siitä  syystä,  että  hänen  vakaumuk- 
sensa mukaan  metsätalous  ensimäisenä  menestymisen  ehtonaan  vaatii  va- 
pautta. 

Herra  H:n  kanta  —  sellaisena  kuin  se  esiintyy  periaatteellisissa  lau- 
sunnoissa —  on  siis  omiansa  nukuttamaan  politiikkia  suruttomuuden  uneen, 
herra  B:n  kanta  ei  vastustaisi  yksityisen  vapauden  supistamista,  jos  voitai- 
siin keksiä  vaikuttavia  keinoja. 

Mitä  taas  siihen  tulee,  että  herra  H.  voi  näyttää  että  hänen  kirjas- 
saan löytyy  toiseenkin  suuntaan  käyviä  lauseita,  kuin  mitä  olen  esittänyt, 
niin  sille  en  voi  mitään.  Eikä  se  olekkaan  mikään  vaikea  tehtävä:  tuon 
herra  H:n  kirjassa  vastakkaisiin  suuntiin  käypien  lauseitten  luettelon  voisi 
saada  hyvinkin  pitkäksi,  mutta  sehän  ei  kuulu  »metsäpolitiikamme  pää- 
kysymyksiin». 

Tulemme  sitten  erikoiskysymykseen  n.  s.  Norrlannin  eli  dimensioni- 
laista.  Herra  H.  tahtoo  saada  minulle  virheeksi  että  on  ole  tässä  kysy- 
myksessä enemmän  luottanut  Blomqvistin  esitykseen  kuin  ruotsalaisen  do- 
sentin Lundströmin  lausuntoon,  B.  kun  on  ammattimies  ja  L.  muka  herra 
H:n  mielestä  ei  ole  tätä  asiaa  käsittelemään  pätevä.  Syynä  tähän  menette- 
lyyni on  se,  että  tarkoituksena  minulla  oli  näyttää  että  metsälainsäädäntö 
ja  politiikki  ei  suinkaan  viime  aikoina  ole  kaikkialla  pyrkinyt  vapautta  kohti, 
kuten  herra  H.  väittää.  Silloin  oli  mitä  Ruotsin  oloihin  tulee  luonnollista 
esittää  ruotsalaisen  eikä  suomalaisen  mielipiteitä.  Lisäksi  tulee  vielä  se 
syy,  että  herra  H.  tätäkin  kysymystä  esittää  kirjassaan  niin  yksipuolisesti, 
että  jättää  aivan  mainitsematta  että  dimensionilailla  Ruotsissa  on  puolus- 
tajiakin, eikä  ainoastaan  vastustajia. 

Koska  minä  tätäkin  kysymystä  kosketeUessani  olin  pakotettu  supista- 
maan kirjoitustani,  joka  muutenkin  oli  paisunut  tavallista  suuremmaksi  ja 
koska  tällä  asialla  meillä  on  aktuaalinen  merkitys,  tahdon  tähän  ottaa  sen 
vähän  laveamman  esityksen,  jonka  edellisestä  kirjoituksestani  tilan  puut- 
teesta jätin  pois.  Dimensionilakia  vastustavat  useimmat  metsänhoitaja- 
kirjailijat,  samaten  kuin  Blomqvist  meillä.  Mutta  Blomqvist,  niin  etevä 
teoreetikko  ja  Suomen  metsien  tutkija  ja  tuntija  kuin  hän  onkin,  ei  ole 
tietääkseni  itse  Norrlannin  metsissä  ja  niissä  taloudellisissa  oloissa,  jotka 
siellä  ovat  omituisia,  tutkinut  puheena  olevaa  erikoiskysymystä,  vaan  perus- 
taa   mielipiteensä    etupäässä    teoreettisiin  syihin  sekä  niihin  muitten  henki- 

löitten  lausuntoihin  dimensionilain  vaikutuksesta,  joita  hänellä  silloin  (v.  1891) 
oli  tiedossa. 

Lundström  taas  on  itse  30  vuoden  ajalla  tutkinut  Nonlannin  kasvi- 
kuntaa, nähnyt  itse,  omin  silmin  mitä  »hävityksen  kauhistusta»  —  kuten 
hänen  sanansa  kuuluvat  —  vapaa  metsänkäyttäminen  Norrbottenin  ja  Vester- 
bottenin  maakunnissa  i86o-'  ja  1870-luvuilla  sai  aikaan,  ja  miten  niinä 
20  vuonna,  joina  dimensionilaki  on  ollut  voimassa,  siellä  on  kasvanut 
nuorta  metsää,  joka  lupaa  hyvää  tulevaisuudessa.  Sitä  paitsi  Lundström 
siinä  »lentokirjasessaan»,  jonka  herra  H.  niin  »vähäiseksi»  asettaa,  (ei  kirjan 
arvoa  mitata  yksinomaan  sen  ulkonaisen  paksuuden  mukaan,  herra  H.!)  on 
tuonut  esiin  erittäin  juuri  jälleenkasvun  kannalta  sellaisia  näkökohtia  di- 
mensionilain puolelle  sekä  lohkohakkuuta  ja  metsänviljelystä  vastaan  pu« 
heenaolevilla  seuduilla,  että  ei  voitane  pitää  tätä  kysymystä  niin  ratkais- 
tuna, kuin  herra  H.  näkyy  luulevan.  Vihdoin  on  huomattava,  että  ala- 
mittaisten puitten  vienti  niistä  osista  Ruotsia,  joita  dimensionilaki  ei  vielä 
suojaa,  juuri  kaikkein  viimeisinä  vuosina  —  erittäinkin  sen  jälkeen  kuin 
Blomqvist  asiasta  kirjoitti  —  (samoin  kuin  meillä  Etelä-Suomessakin)  on 
kasvanut  arveluttavassa  määrässä  ja  vaikuttanut  sen,  että  yhä  useampia  ääniä 
on  Ruotsissa  noussut  dimensionilain  puolelle.  Niinpä  esim.  viime  kirjoi- 
tuksessani mainitsemassani  keskustelussa  Ruotsin  Kunink.  Maanviljelys- 
akatemiassa  kysymyksestä  »Mihin  toimiin  voipi  ja  tulee  ryhtyä  metsän 
säilyttämistä  varten  tulevaisuuden  varalle?»  *) 

Tässä  keskustelussa  lausui  maaherra  A,  G,  IVäst/elt  m.  m.,  että  kun 
hän  ensi  kertaa  tuli  Vesterbotteniin,  niin  silloin  oli  juuri  dimensionilaki 
astunut  voimaan  Norrbottenin  läänissä,  jonka  vuoksi  puutavaran  ostajat 
kääntyivät  täydellä  voimalla  hävittämään  Vesterbottenin  nuorta  metsää. 
Noin  3 — 4  tuuman  parruja  vietiin  esim.  Byske-joen  suusta  noin  miljoona 
kappaletta.  Kun  hän  kerran  tuli  sinne,  niin  siellä  tuon  kokoisia  puita  oli 
noin  2  kilometrin  pituudelta  joen  suussa  ja  meren  lahdessa  niin  täyteen 
ahdattuna,  että  sitä  voi  ajaa  hevosella  ja  vaunuilla.  Tämän  johdosta  hän 
nosti  lääninkäräjillä  kysymyksen  Norrlannin  lain  ulotuttamisesta  Vester- 
botteniinkin,  mutta  ehdotus  kohtasi  alussa  kovaa  vastustusta.  Yksi  hänen  kii- 
vaimmista  vastustajistaan  tuli  muutamia  vuosia  myöhemmin  matkustaneeksi 
Skelleflean  pitäjässä  ja  itse  omin  silmin  näkemään  sitä  kauheata  tilaa,  johon 
alamittaisten  puitten  vienti  oli  saattanut  tämän  seudun.  Tämä  teki  entisestä 
vastustajasta  innokkaimman  dimensionilain  puolustajan.  Kun  laki  sitten 
saatiin,  niin  kansa  ensin  oli  siihen  tyytymätön,  mutta  pari  vuotta 
myöhemmin  se  jo  piti  sitä  Jumalan  siunauksena.  Jos  se  olisi  saatu 
20  vuotta  var emmin,  niin  olot  olisivat  siellä  olleet  toisenlaiset.  Tämä 
dimensionilaki  oli  siis  noitten  pohjoisten  metsien  pelastus.     (Siv.  149). 

Herra  N»  C.  G.  Treffenberg'\xx  (Kopparbergin  läänistä)  mielestä  tulee 
metsälainsäädännön  Pohjois-Ruotsia  varten  kehittyä  siihen  suuntaan,  että 
n.  k.  Lapplandslagen  v:lta  1866  (jonka  tapaista  meillä  on  ehdottanut  herra 
H.,  Uusi  Suometar  sekä  edellisessä  kirjoituksessa  mainitsemani  anomus- 
ehdotus  porvarissäädyssä),  joka  määrää  lohkohakkuun  uudistaloja  varten,  on 
poistettava  ja  sen  sijaan  asetettava  kasvullisuutta  ja  paikallisia  oloja  huo- 
mioon ottava  dimensionilaki.     (Siv.   150). 


*)  K.  Landtbruksakadeniins  Handlingar  och  Tidskrift  1894,  3  v. 


Väittelyä.  371 

Konsuli  F,  Kempe  lopettaa  lausuntonsa  seuraavilla  ponsilla: 

että  pienen  mefsätavaran  myynti  suuremmassa  määrässä  ei  käy  Norr- 
lannissa,  jonka  vuoksi  lohkohakkuu  ja  metsän  viljelys  (Lapplannin  lain 
vaatimusten  mukaan)  tulee  metsänomistajalle  kovin  kalliiksi; 

että  viljellyn  metsän  tuotteet  laatuunsa  (qvalitet)  nähden  ovat  luonnon 
kylvämän  metsän  tuotteita  niin  paljon  huonommat,  että  niitä  tuskin  kan- 
nattaa jalostuttaa  vientiä  varten; 

että  siis  on  tarpeellista  että  näillä  seuduin  metsänhakkuu  tapahtuu 
harvennuksen  kautta; 

sekä  että  metsänhakkuun  estämiseksi  dimensionilaki  on  pantava  voi- 
maan koko  Norrlannissa  ja  Taalainmaalla  (Dalame),  eikä  metsänviljelystä. 

Tätä  viimeistä  ponttaan  hän  perustelee  sillä,  että  hänen  mielestään 
koko  kysymys  on  niin  vähän  selvitetty,  ettei  vielä  voi  tehdä  varmoja 
johtopäätöksiä  sinne  eikä  tänne.  Dimensionilaki  tulisi  siis  varjelemaan 
metsiä  kunnes  kysymys  on  selvitetty.  Kysymyksen  selvittämiseksi  ei  vaa- 
dita ainoastaan  metsänhoitajan  tietoja,  vaan  myös  tietoja  puutavarateoUi- 
suudesta.  Tulee  tuntea  puun  arvoa  ja  tietää  mitä  siitä  sahattaessa  saa- 
daan, voidakseen  arvostella  milloin  se  on  kaadettava.     (Siv.  153  —  156).' 

Lehtori  A.  N,  Lundström,  jota  erityisesti  oli  pyydetty  olemaan  tilai- 
suudessa läsnä  ja  ottamaan  osaa  keskusteluun,  kertoi  m.  m.  että  se,  joka 
näki  Norbottenin  ja  Vesterbottenin  maakunnat  1870-luvun  alussa,  voi  to- 
distaa, mitä  hävityksen  kauhistusta  vapaa  metsän  käyttäminen  siellä  oli 
saanut  aikaan.  Mutta  viime  2o:na  vuotena,  joina  dimensionilaki  on  ollut 
voimassa,  on  siellä  kasvanut  nuori  metsä,  joka  lupaa  hyvää  tulevaisuudessa. 

Ainoastaan  yksi  puhujista  antoi  sen  negatiivisen  lisän  keskusteluun, 
että  hänen  mielestään  ei  dimensionilaki  olisi  suotava,  jos  ei  siihen  voitaisi 
liittää  pakollista  hakattavaksi  määräämistä  (utsyningstvang).  Se  oli  sahan- 
omistaja  Hugo  Tamm, 

Näemme  siis  että  dimeusionilain  puolella  on  tätä  nykyä  Ruotsissa  paitsi 
sahanomistajia  ja  kasvitieteentutkijoita,  maaherroja,  jotka  edustavat  valtio- 
ja  kansantaloudellista  näkökantaa  sekä  —  Wästfeltin  todistuksen  mukaan  — 
itse  paikkakunnalla  oleva  väestökin.  Dimeusionilain  kelpaamattomuutta  ei 
voine  siis  —  kuten  sanottu  —  pitää  ratkaistuna.  Ja  lienee  sen  vuoksi 
tässä  tuota  lisätukea  viime  kirjoitukseni  loppusanoille  kysymyksessä  yksi- 
tyisten metsänomistajain  vapauden  rajoittamisesta,  jotka  loppusanani  eivät 
tahdo  muuta,  kuin  että  asiaa  on  puolueettomasti  ja  perinpohjaisesti  tut- 
kittava. 

Edellisestä  lienee  myöskin  käynyt  selville  minun  »tutkimustapani», 
josta  herra  H.  ottaa  puhuakseen.  Luotan  näet  tällaisissa  kysymyksissä 
enemmän  kokemuksesta  puhuvaan  todistajaan  kuin  teoreettiseen  auktoriteet- 
tiin. Luotan  siis  enemmän  herra  H:n  lausuntoon  virkatalojen  ja  yksityisten 
metsistä  Länsi-Suomessa  kuin  hänen  teoreettisiin  mielipiteisiinsä  talousopin 
alaUa;  luotan  enemmän  sanomalehdissä  väkyviin  nimettömiinkin  maaseutu- 
kirjeisiin,  joissa  kirjoittaja  yksinkertaisesti  kertoo  omin  silmin  näkemiänsä 
methänhävittämisiä  ja  maatilojen  joutumista  sahanomistajain  haltuun,  kuin 
nimettömiin  pää-(kaupunki)kirjoituksiin,  jotka  teoreettisesti  koskettelevat  maa- 
laisolojamme ja  joista  lisäksi  voipi  saada  kuulla,  että  niitä  ei  kannata  toi- 
mitus eikä  kukaan  muukaan;  samaten  voipi  dosentti  Lundtrömin  sanalla 
Norrlannin     dimensionioloista     olla     enemmän    merkitystä    kuin    vieraassa 

maassa  olevan  etevänkin  ammattimiehen  sanoilla;  mutta  niistä  minä  en  ole 
ryhtynyt    enkä  katso  voivani  ryhtyäkkään  mitään  johtopäätöksiä  tekemään. 

Muista  herra  H:n  vastauksessa  olevista  väitteistä  en  tarvinne  monta 
sanaa  sanoa. 

Mitä  tulee  kysymykseen  metsälainsäädännön  historiasta,  niin  ainakin 
minun  mielestäni  meiUä  on  enemmän  syytä  luottaa  siihen  loppupäätökseen, 
johon  Schwappach  itse  on  tullut  sen  itsenäisen  tieteellisen  erikoistutkimuk- 
sensa johdosta,  jota  herra  H.  kehottaa  lukemaan,  kuin  siihen,  minkä  herra 
H.  on  luullut  voivansa  siitä  vetää ;  ja  että  ne  eivät  ole  samanlaisia,  näkee 
Valvojasta  siv.  179  &  181. 

Ja  mitä  taas  sahayhtiöitten  omistamiin  metsämaihin  tulee,  niin  opet- 
tavat mielestäni  herra  Hannikaisen  mainitsemat  anomusehdotukset  samaa 
kuin  Vaasan  läänin  kuvernöörin  kertomus  v.  1896,  että  nimittäin  saha- 
yhtiöt varemmin  ostelivat  hakkuuoikeuden  yksityisten  metsiin  ja  silloin  tie- 
tysti paljastivat  ne  mielin  määrin,  mutta  että  ne  viime  aikoina  ovat  ruven- 
neet ostamaan  noita  paljastettujakin  metsämaita  »metsänkasvattamisen  va- 
ralle»,    kuten   herra  Hannulan  anomusehdotuksessa  sanotaan. 

Sama  kokemushan  on  Ruotsistakin,  että  sahayhtiöt  hoitavat  metsiään 
huolellisesti:  heiUä  on  metsänhoitajia  ja  metsänvartijoita. 

Metsäkysymyksen  yhdistäminen  kielipuolueriitoihin  on  asiantuntijalle 
lukijalle  niin  selvä,  että  sitä  herra  H:n  laaja  esitys  ei  voine  tyhjäksi  tehdä. 
Siitä,  että  puolueitten  johtavat  henkilöt  ja  pää-äänenkannattajat  määräävät 
puolueen  esiintymisen,  ei  tarvitse  seurata  että  kaikki  puolueihin  kuuluvat 
henkilöt  ja  sanomalehdet  voisivat  olla  samaa  mieltä.  Sen  näki  viime 
valtiopäivillä  esim.  kysymyksessä  Kuopion— Iisalmen  rautatiestä.  Ja  sitä 
on  esim.  U.  S:n  ja  Nya  Pressenin  esiintyminen  eri  aikoina  kysymyksessä 
klassillisten  kielten  opettamisesta  kouluissamme  todistanut. 

£n  voi  lopuksi  olla  lausumatta  mielihyvääni  siitä  huolenpidosta,  jota 
herra  H.  tällä  kertaa  osottaa,  saadakseen  esille  Blomqvistin  auktoriteettia, 
jota  minä  muka  olisin  syrjäyttänyt  (!),  ja  johon  auktoriteettiin  hän  lisäksi 
pyrkii  turvautumaan.  Tämä  näet  on  outoa  sille,  joka  tarkkuudella  on  lu- 
kenut herra  H:n  teoksen  »Suomen  metsät»  ja  nähnyt  miten  siinä  kohdel- 
laan Suomen  metsien  etevintä  tutkijaa,  siinä  kun  hauen  tutkimuksensa  jää- 
vät lukijalle  tuntemattomiksi. 

Hannee  Gebhard. 


m. 

Loppusana. 


Toimitus  on  antanut  edellä  olevan  tohtori  Gebhardin  vastauksen 
minun  nähtäväkseni  ja  vaikk^ei  se  sisällä  sanottavaa  asiallista  sen  lisäksi, 
mitä  hänen  kirjoituksessaan  Valvojan  huhtikuun  numerossa  oli,  antaa  se 
kuitenkin  aihetta  pariin  huomautukseen. 

Hra  G.  myöntää  tietonsa  metsätalouden  alalla  supistuvan  siihen,  että 
hän  on  »teoreettisesti  tällä  alalla  liikkunut  yhden  vuoden  kuluessa  muitten 
töitten   välissä».     Hän  sanoo    lisäksi  että  samoinkuin  esim.  koulukysymyk- 

sellemme  on  hyödyksi,  että  muutkin  kuio  ammattimiehet  käsittelevät  asiaa, 
samoin  on  laita  metsänhoidonkin  alalla.  Aivan  niin.  Mutta  toiselta  puo- 
len on  varmaa,  ettei  koulukysymyksellemmekään  voi  olla  mitään  suurta 
hyötyä  siitä,  että  joku,  joka  kouluasioissa  on  yhden  vuoden  ajalla  »teoreet- 
tisesti liikkunut»,  suurimmalla  varmuudella  kirjailijana  julkaisee  hätäisesti 
muodostuneet  mielipiteensä  tärkeistä  mullistuksista  koulutoimen  alalla,  tun- 
nollisesti ottamatta  selkoa  siitä  kokemuksesta,  jonka  varsinaiset  ammatti- 
miehet sillä  alalla  ovat  saavuttaneet.  Samoin  kuin  kouluasioissa,  tulee 
metsänhoito-asioissakin  suurimmalla  varovaisuudella  muodostaa  mielipiteensä 
ja  tehdä  johtopäätöksensä,  eikä  saa  luottaa  siihen,  että  ammattimiesten 
mielipiteet  aina  välttämättömästi  ovat  »ahtaita». 

Hra  G.  kummastelee  edellä,  etten  ole  vastauksessani  hänelle  ottanut 
puheeksi  »tuota  metsäpolitiikkimme  tärkeintä  kysymystä»  valtion  metsä- 
omaisuudesta. Tähän  on  yksinkertaisesti  syynä  se,  etten  ole  huomannut, 
enkä  vieläkään  voi  huomata  hra  G:n  kirjoituksen  antavan  riittävää  aihetta 
ottamaan  esille  tätä  kysymystä,  josta  äskettäin  olen  kirjassa  »Suomen 
Metsät»  antanut  kaiken  sen  selvityksen,  mikä  minulle  on  ollut  mahdollista. 
Sen  sijaan  täytyy  minun  vieläkin  liittää  muutama  sana  yksityisten  metsän* 
käyttämis-oikeuden  rajoittamisesta,  jos  kohta  tämä  kysymys  hra  G:n  luoki- 
tuksen mukaan  onkin  toisarvoinen. 

Valvojan  huhtikuun  numerossa  hra  G.  tutkimuksiensa  tuloksena  var- 
masti väitti,  että  minun  kantani  tässä  asiassa  on  »ilmeisessä  ristiriidassa 
hra  Blomqvistin  teoksessa  esiintyväin  mielipiteitten  kanssa»,  jotka  muka 
tähtäävät  metsänkäyttämis-oikeuden  supistamista,  samalla  kun  minä  puolus- 
tan metsänkäyttämis- oikeuden  pysyttämistä  vapaana  sitä  rajoittavista  laki- 
määräyksistä. Koska  asia  nyt  juuri  valtion  asettaman  metsäkomitean  kautta 
on  päiväjärjestyksessä,  olen  katsonut  velvollisuudekseni  huomauttaa  hra 
G:lle  hänen  crehdystänsä  ja  osottaa  että  tässä  metsätaloudellemme  perin 
tärkeässä  asiassa  ei  ylipäänsä  vallitse  mainittavaa  erimielisyyttä  ammatti- 
miesten kesken.  Edellä  olevassa  vastauksessaan  hra  G.  nyt  myöntääkin, 
että  Blomqvist  ja  minä  tulemme  samaan  loppupäätökseen,  nimittäin  yli- 
päänsä vastustamme  metsänkäyttämisoikeuden  supistamista,  mutta  tämän 
muka  teemme  aivan  erilaisilla  perustuksilla,  hra  Blomqvist  sen  nojalla, 
etteivät  lakimääräykset  ole  vastanneet  tarkoitustansa,  minä  taas  siitä  syystä, 
että  järkiperäinen  metsätalous  menestyäksensä  vaatii  vapautta  sitä  ehkäise- 
vistä lakimääräyksistä.  Herra  G.  siis,  osottaakseen  että  hän  muka  kum- 
minkin oli  oikeassa,  turvautuu  sanansaivarrukseen  (»härklyfveri»),  mieli- 
valtaisesti katkaisten  lauseita  siitä  yhteydestä,  jossa  ne  ovat  lausutut. 

Minun  käsittääkseni  hra  G:llä  ei  pitäisi  olla  oikeutta  puhua  »todista- 
mattomista väitteistä»,  hän  kun  itse  ei  paljoa  välitä  todistuksista,  kuten 
näkyy  siitä,  mitä  hän  edellä  puhuu  dimensionilaeista  samoin  kuin  saha- 
yhtiöitten  metsänhoidosta.  Viimeksimainitusta  hra  G.  suurimmalla  varmuu- 
della väittää,  että  sahayhtiöt  hoitavat  hyvästi  niitä  metsiä,  joita  ostavat  ja 
tämän  hän  todistaa  —  hra  Hannulan  anomusehdotuksella,  jossa  pyydettiin 
että  valtio  tutkituttaisi  mitä  haittoja  on  maatilain  joutumisesta  sahalaitosten 
haltuun  ja    miten    tätä    voitaisi   estää.  *)     Paremmaksi  vakuudeksi  hra  G. 


*)  Kun  hra  Hannulan  anomusehdotuksessa  puhutaan  maatilain  käyttämisestä 
„metsänkasvattamisen  varalle*',  niin  hra  Gebhard  on  heti  valmis  otaksumaan  tällä  tar- 
koitettavan  jotakin  metsänkylv5n  tai  istuttamisen  tapaista;  sana  tässä   silminnähtävästi 

lisää:  »sama  kokemus  on  Ruotsistakin,  että  sahayhtiöt  hoitavat  metsiään 
huolellisesti».  Kenenkä  hankkima  kokemus?  Hra  Gebhardinko?  Olen 
puolestani  sekä  omassa  maassa  että  Ruotsissa  tehnyt  aivan  päinvastaisia 
havainnoita,  nimittäin  että  sahalaitokset  hyvin  usein  ostavat  maatiloja  ko- 
konaan tyhjentääkseen  niistä  metsän.  *) 

Eräässä  asiassa  olen  kuitenkin  hra  Gebhardin  kanssa  yksimielinen, 
nimittäin  siinä,  että  minun  viime  kirjassani  on  liian  vähän  puhuttu  Iira 
Blomqvistin  ansioista.  Mutta  tämä  ei  ole  johtunut  mistään  tahallisesta 
syrjäyttämisestä  vaan  ehkä  ennemmin  siitä,  että  Blomqvist  on  nykyhetkeä 
ja  minua  samoinkuin  kaikkia  meitä  nykyisiä  ammattimiehiä  liian  lähellä. 
Blomqvistin  tutkimuksien  tulokset  sitäpaitsi  on  valtio  suomennuttanut,  kus- 
tantanut ja  painattanut,  niin  että  ne  halvalla  ovat  saatavina,  ja  ovat  siis 
tunnetut  vaikkakin  hra  Gebhard  on  huomannut  Blomqvistin  nimen  minun 
viime  kirjassani  harvoin  mainituksi. 

P.  W.  Hannikainen. 


IV. 
Vieläkin  vastausta. 

Tunnustukseni  etten  olo  pitempää  aikaa  liikkunut  metsänhoidon 
kansantalouden  teorian  alalla  näkyy  herra  Hannikaisessa  herättäneen  suurta 
tyydytystä.  Mutta  hän  johtuu  siitä  puhumaan,  miten  se,  joka  ei  ole  ammatti- 
mies, ei  ole  oikeutettu  julkaisemaan  »hätäisesti  muodostuneita  mielipiteitänsä^ 
tunnollisesti  ottamatta  selkoa  siitä  kokemuksesta,  jonka  »varsinaiset  ammatti- 
miehet» ovat  saavuttaneet.  Tätä  esittäessään  herra  H.  unhottaa,  että  minä 
puheena  olevassa  artikkelissa  en  ole  julaissut  sanottavasti  omia  mieli- 
piteitäni, vaan  esittänyt  mitä  etevimmät  ammattimiehet  eri  maissa  tätä 
nykyä  kokemuksensa  ja  tieteellisten  tutkimustensa  nojalla  opettavat,  sekä 
missä  määrin  heidän  oppinsa  eroaa  herra  Hannikaisen  mielipiteistä.  Vie- 
läpä olen  ottanut  huomioon  herra  Hannikaisenkin  kokemuksia  siltä  alalta, 
jolla  hän  toimii,  —  jota  hän  itse  ei  näy  tehneen,  kuten  edellisestä  lienee 
käynyt  selville. 

Ja  että  minä  tässä  olisin  erehtynyt,  sitä  eivät  herra  Hannikaisen  vas- 
taukset ole  pystyneet  osottamaan. 

Kaksi  eri  kertaa  olen  huomauttanut  siitä  periaatteellisesta  eroavaisuu- 
desta, mikä  on  olemassa  Blomqvistin  ja  herra  Hannikaisen  kannan  välillä, 
kun  näet  Blomqvist  niin  vähän  luottaa  yksityisten  metsänhoitoon,  että  hänen 
mielestään,  samaten  kuin  uusimpien  europpalaisten  ammattitiedemiesten 
mielipiteen  mukaan  yleensä,  ainoa  varma  keino  pelastaa  yksityismetsät  hä- 
viämästä olisi  se,  että  ne  joutuisivat  valtion  hoitoon,  jota  vastoin  herra 
Hannikainen    siinä    määrässä    luottaa   yksityisten  metsänhoitoon,    että    hän 

tarkoittaa  samaa  kuin  ruots.  ^{C>x  skogsb^rd**,  eli  että  tila  viljelyksen  puolesta  laimin- 
lyödään ja  jätetään  metsistymään. 

'*')  Virkamatkoilla  ollessani  ei  minulla  nyt  ole  käsillä  viime  vuosien  aikakaus- 
kirjallisuutta  Ruotsista,  voidakseni  sitaattien  kautta  osottaa,  ettei  ruotsalaistenkaan 
ammattimiesten  kokemus  laisinkaan  ole  semmoinen  kuin  hra  G.  väittää. 

luulee  täydelliseD  vapauden  olevan  sille  ainoana  menestymisen  ehtona. 
Tätä  eroavaisuutta  ei  herra  H.  käsitä  tahi  ei  tällä  kertaa  tahdo  käsittää, 
vaan  väittää  että  minä  muka  turvauden  »sanansaivamiksiin»! 

£i  voi  siis  oUa  mahdollista  jatkaa  herra  Hannikaisen  kanssa  pole- 
miikkia ainakaan  kansantalouden  alaUa. 

Kun  minä  esitän  useitten  tunnettujen  ruotsalaisten  mielipiteitä  n.  s. 
dimensionilain  vaikutuksesta  Pohjois-Ruotsin  metsiin  ja  kappale  kappaleelta 
merkitsen  mistä  tietoni  ovat,  niin  herra  Hannikainen  luulee  pääsevänsä 
sillä  väitteellä,  että  minä  muka  en  »paljoa  välitä  todistuksista»  puhues- 
sani dimensionilaista. 

En  katso  siis  mahdolliseksi  jatkaa  herra  Hannikaisen  kanssa  polemiik- 
kia myöskään  metsänhoidon  alalla.*) 

Eikä  polemiikin  jatkaminen  enää  luultavasti  yleisöä  hyödytäkkään, 
vielä  vähemmin  huvita.  Niille,  jotka  itse  tahtovat  puolueettomasti  ottaa 
selkoa  näistä  kysymyksistä  eivätkä  ole  tilaisuudessa  tutustumaan  muuhun  kuin 
suomenkieliseen  kirjallisuuteen,  tahdon  mainita  että  Blomqvistin  v.  1893 
ilmestynyt  teos  »Skogshushällningens  nationalekonomi»  on  parhaillaan  suo- 
mennettavana ja  tulee  olemaan  erittäin  tarpeellisena  lisänä  herra  Hannikai- 
sen samaa  ainetta  käsittelevälle  teokselle,  kuten  edellisistä  kirjoituksistani 
lienee  käynyt  selville. 

Lopuksi  vielä  sananen  siitä  tavasta,  millä  herra  Hannikainen  on  teok- 
sessaan kohdellut  Blomqvistiä.  On  näet  herättänyt  monen  asiaa  ymmärtä- 
vän huomiota  se,  että  herra  Hannikainen  teoksessaan  »Suomen  metsät» 
siteeraa  kaiken  maailman  kirjallisuutta,  mutta  ei  Suomen  metsien  etevimmän 
tutkijan  teoksia. 

Herra  Hannikainen  on  näet  sitaateista  päättäen  tutkinut  raamatuita 
ja  tietää  mitä  profetat  Joel  ja  Hesekiel  ennustivat  metsien  hävityksestä; 
hän  on  niinikään  sitaateista  päättäen  tutkinut  vanhoja  kreikkalaisia  ja  roo- 
malaisia ja  tietää  mitä  Aristoteles  ja  Plato,  mitä  Cicero,  B.  Varro,  M.  P. 
Cato,  Columdla  sekä  Plinius  nuorempi  arvelivat  metsänhoitoasioista ;  hän 
tietää  mitä  keski-ajalla  muuan  Petrus  de  Crescentiis  teoksensa  XII:ssa  luvussa 
sanoo  puitten  kasvatuksesta;  ja  ennen  kaikkea  hän  on  siteerannut  suuren 
joukon  uusinta  saksalaista  ja  ranskalaista  ammattikirjallisuutta,  mutta  — 
kuten  sanottu  —  hän  ei  tunnusta  oppineensa  mitään  etevimmältä  suomalai- 
selta tiedemieheltä  tällä  alalla! 

Herra  H.  ei  ainoastaan  ei  mainitse  Blomqvistin  tieteellistä  työtä  koko 
teoksessaan  (paitsi  yhden  ainoan  kerran,  siv.  47,  eräässä  vähänarvoisessa 
asiassa,  jossa  hän  koettaa  osottaa  että  B.  on  erehtynyt),  vaan  lausuu  päin- 
vastoin useita  kertoja  sellaisia  asioita,  joista  näkee  että  hän  tahtoo  tehdä 
Blomqvistin   tieteellisen  toimen  aivan  olemattomaksi. 

Esim.  siv.  22  herra  H.  sanoo:  »Tarkkoja  metsäpuittcn  kasvun  no- 
peutta käsittäviä  havaintoja  ei  meidän  maassamme  olo  aikaansaatu».  Siv. 
116:  »Mutta  kun  luotettavain  kasvutaulujen  puutteessa  meidän  maassamme 
—  —  — .»  Samaten  siv.  138.  Siv.  268:  Jos  kohta  metsäin  tutkimus 
vielä  muuallakin  on  kehdossaan,  niin  eivät  kuitenkaan  enää  metsän- 


*)  Sen  vuoksi  en  tietysti  rupea  vastaamaan  sellaisiin  herra  H:n  mielikuvituksen 
tuotteisiin,  kuin  että  minä  muka  olisin  otaksunut  herra  Hannulan  anomusehdotuksessa 
mainittujen  sanojen  »metsänkasvattamisen  varalle**  tarkoittavan  »metsänkylvön  tai  istut- 
tamisen tapaista^! 

kasvullisuusolot  yhdessäkään  Europan  sivistysmaassa  ole  niin  hämärinä  kuin 
meidän  maassamme». 

Kun  sitten  viime  kirjoituksessani  huomautin  asiasta,  niin  herra  Han- 
nikainen nyt  on  antanut  selityksen. 

Tässä  selityksessä  hän  vakuuttaa,  että  tuo  kaikki  »ei  ole  johtunut 
tahallisesta  syrjäyttämisestä». 

Tätä  on  kumminkin  vaikea  uskoa;  niin  johdonmukaista  on  menettely 
läpi  koko  herra  H:n  teoksen  ja  samaa  todistavat  myös  ne  syyt,  joita  herra 
H.  tuopi  esille  selittääkseen  menettelyään.  Ensimäinen  syy  on  muka  ollut 
se,  »että  Blomqvist  on  nykyhetkeä  ja  minua  samoin  kuin  kaikkia  meitä 
nykyisiä  ammattimiehiä  liian  lähellä».  Ensiksikin,  mitä  tuo  on  muuta  kuin 
tahallista?  Ja  mikä  syy  se  oikeastaan  on?  Se  on  joko  tyhjää  puhetta, 
sillä  tuolla  syyllähän  ei  voitaisi  siteerata  ja  tunnustaa  tahi  kritiseerata 
kenenkään  kotimaisen  tiedemiehen  teoksia,  taikka  siinä  piilee  aivan  tavat- 
toman suurta  itsekylläisyyttä.  Toinen  syy  on  muka  se,  että  Blomcjvistin 
tutkimusten  tulokset  on  valtio  suomennuttanut,  kustantanut  ja  painattanut, 
niin  että  ne  halvalla  ovat  saatavina  ja  ovat  siis  tunnetut.  Mitä  koskee 
herra  Hannikaisen  menettelyä  se,  missä  B:n  teokset  ovat  painetut  ja  kus- 
tannetut ja  kuinka  halvalla  ne  ovat  saatavina? 

Herra  Hannikaisen  selitys  siis  ei  ole  voinut  parantaa  hänen  ase- 
maansa tässä  kohden,  päinvastoin. 

P.  S.  Sen  jälkeen  kun  tämä  vihko  jo  oli  painovalmiina,  saapui 
Ruotsista  seuraava  tieto,  joka  likeisesti  liittyy  polemiikkiin  metsäkysymyksistä  : 

Ruotsissa  on  paraikaa  toimimassa  hallituksen  asettama  metsäkomitca, 
jonka  tulee  ottaa  selkoa  metsänhaaskuusta  yksityisten  metsissä  ja  antaa 
ehdotuksia  sen  ehkäisemiseksi.  Tämä  komitea  kulkee  tutkimassa  oloja  eri 
maakunnissa.  Ensimäinen  kokous  pidettiin  tämän  kuun  5  päivänä  Öster- 
Sundissa.  Sieltä  sähkötettiin  ruotsalaisille  lehdille  lyhyt  tiedonanto,  pää- 
asiassa näin  kuuluva: 

Keskustelusta  kävi  selville  että  Jämtlannissa  yksityisten  metsiä 
on  viime  aikoina  arveluttavasti  haaskattu;  sitä  vastoin  on  kokemus 
osottanut  että  suuret  sahayhtiöt  yleensä  asettavat  metsänhakkuunsa 
kestävälle  kannalle.     Dimensionilakia  pidetään  suotavana. 

Tämä  ei  kaipaa  minun  puoleltani  selityksiä. 

Hannes  Gebhard. 


Oikaisu. 


Viime  numerossa  olleeseen  kirjoitukseen  »Nykyiset  kreikkalaiset»  on 
(siv.  287)  pujahtanut  paha  painovirhe.  Europpalaisen  Turkin  alueella  sa- 
notaan näet  kreikkalaisia  olevan  250,000 — 300,000;  pitää  tietysti  olla 
1,250,000 — 1,300,000. 

Samalla  pyydämme  lukijaa  hyväntahtoisesti  korjaamaan  seuraavat 
»Chevyn  metsästys  »-nimiseen  runoon  tulleet  painovirheet:  Siv.  349,  rivi 
14:  Herw,  lue:  Hero«  ja  rivi  17:  Rug/r/ei,  lue:  Rug&i. 


Kielellisiä  virvatulia  ihmlsajatuksen  tiellä. 

Ksitelmä  maan  k^insanopistojen  hyväksi,  pidetty  talvella   1896. 


Jos  joka  suomussalmelainen  olisi  saanut  kuulla  näistä  esitelmistä,  joita 
yliopiston  opettajat  tätä  nykyä  pitävät  maan  kansanopistojen  hyväksi,  ja 
tietäisi  kertoa,  että  niitä  —  erityisistä  syistä  —  ci  pidetä  yliopistossa,  vaan 
Helsingin  hukkalassa  eli  liukkatcetissä,  niin  ei  kenties  jokainen  heti  ym- 
märtäisi, miksi  hän  kaupunkimme  seurahuonetta  tällä  nimellä  kunnioittaisi. 
Olisiko  siihen  syynä  se,  että  tämä  paikka  hänen  mielestään  on  «rahan  ja 
ajan  hukkaa»,  vaiko  että  ihmiset  täällä  hänen  käsityksensä  mukaan  elävät 
hukkien,  s.  o.  susien  tavalla?  Tuskinpa  suomussalmelainen  itsekkään  osaisi 
tehdä  täyttä  selkoa,  miksi  tälle  paikalle  juuri  tämänlaatuinen  nimi  on  an- 
nettu. Puheenalaisen  nimen  synty  selviää  meille  kuitenkin  täysin  selväksi, 
jos  hukka  sanan  sijaan  panemme  sen  synonyymin,  susi  sanan;  susiteetti 
muoto  taas,  jonka  täten  saamme,  on  jokaiselle  itsestään  selvä:  se  ei  ole 
muuta  kuin  muodostus  sanaa  societet  (societetshuset). 

Tämmöinen  esimerkki  kuin  societei  —  susiteetti  —  hukkateetti }ohtasL 
meidät  ihan  keskelle  sitä  asiaa,  josta  on  aikomukseni  tänään  puhua  muu- 
tamia sanoja,  johtaa  meidät  semmoisiin  tapauksiin  kielen-  ja  yleensä  sielun- 
elämän alalla,  joissa  äänen  ulkonainen  kaiku  on  johtanut  ihmis- 
ajatusta  harhateille.  Tämäntapaisia  muodostumia,  kuin  että  „socie' 
tet^istSL  syntyy  susiteetti,  olettamalla  että  sana  on  jossakin  yhteydessä 
susi  sanan  kanssa,  on  tapana  nimittää  kansanctymologisiksi  muodos- 
tumiksi eli  kansanjohdannaisiksi. 

Tämä  käsite  on  varmaankin  suurelle  osalle  arvoisaa  yleisöä  tuttu 
niistä    erittäin    huvittavista  kirjoituksista,   joita  on  kirjoitettu  sekä  suomalai- 

sesta  että  ruotsalaisesta  kaDsauetymologiasta.*)  Siitä  huolimatta  luulen  kui- 
tenkin olevan  syytä  yrittää  tätä  käsitettä  vielä  selvittää,  etenkin  kun  arve- 
len, että  suuri  osa  yleisöstä  edelleenkin  on  sitä  mieltä,  että  tämmöiset 
muodostumat  ovat  poikkeusmuodostumia,  jotka  kuuluvat  vain  sivistymättö- 
mään rahvaankieleen ;  tuskin  monikaan  uskoo  niitä  tavattavan  hienommassa- 
kin puhe-  ja  kirjakielessä,  vielä  harvempi  lienee  tullut  ajatelleeksi,  kuinka 
suuressa  määrässä  juuri  kansanetymologia  on  vaikuttanut  kansojen  mieliku- 
vitukseen ja  ajatuksenjuoksuun. 

Kansanjohdannainen  syntyy  siten,  että  kahden  alkujaan  yhteen- 
kuulumattoman  sanan  äänteellinen  yhtäläisyys  herättää  niiden 
merkityksen  yhtäläisyyden  luulottelua;  esim.  kun  marjan  nimi 
juovukka  käsitetään  johtuneeksi  juopua  sanasta  ja  lisäksi  selitetään  että 
muka  näiden  maljojen  syömisestä  juopuu  —  seikka,  joka  ei  suinkaan  pe- 
rustu mihinkään  tosiasiaan,  yhtävähän  kuin  puheenalaisten  sanojen  yhdis- 
tyskään. 

Me  näemme  siis  ettei  kansanetymologia  ole  mitään  muuta  kuin  yksi 
laji  yhtymistä  eli  assosiatsionia  kielen  eri  sanojen  välillä.  Me  tiedämme 
että  n.  s.  idea-assosiatsionilla  eli  mielikuvien  yhtymisellä  on  äärettömän 
tärkeä  merkitys  ihmisen  sielunelämässä;  siihen  sielunelämän  lakiin,  että  ih- 
misen tajussa  eri  mielikuvat,  joilla  on  jotakin  yhteyttä,  keskenänsä  assosi- 
cerautuvat,  siihen  lakiinhan  penistuu  muisti,  siihen  yleensä  järjestelmällisen 
tiedon  mahdollisuus,  ja  siihenhän  perustuu  myöskin  kielen  mahdollisuus 
inhimillisen  ajatuksen  ilmaisijana.  Niinkuin  viitattu,  ei  muisti  ole  muuta 
kuin  idea-assosiatsionia ;  sitä  helpompi  on  muistaminen,  mitä  enemmän 
liittymäkohtia  eri  asiain  välillä  on  tarjona  —  niihin  psykologisiin  ja  psyko- 
fyysillisiin  edellytyksiin,  joihin  nämä  seikat  perustuvat,  ei  tässä  tietysti  ole 
tilaisuutta  ryhtyä.  Jos  meidän  olisi  kieli  opittava  silJä  tavoin,  että  joka 
sana  olisi  erikseen  muistiinpainettava,  niin  epäilemättä  ainoastaan  muutamat 
harvinaisen  lahjakkaat  ihmiset  oppisivat  puhumaan.  Mutta  —  sen  ymmär- 
rämme, jos  vähänkin  asiata  harkitsemme  —  kielen  oppiminen  tapahtuu 
suureksi  ja  suurimmaksi  osaksi  sillä  tavoin,  että  niistä  sanoista,  jotka  en- 
sinnä opimme,  saamme  tyyppejä  ja  malleja,  joiden  mukaan  taivutamme  ja 
muodostamme  toisia.     Niinkuin  koulussa,  vierasta  kieltä  opittaessa,  taivute- 


*)  Tarkoitan  ensisijassa  A.  V.  FORSMANin  kirjoitusta  ^Suomenkielen  kansan- 
johdannaisia". Valvoja  1891,  s.  1,  77,  jossa  myös  on  lyhyt  tutkimuksen  historiikki, 
seka  A.  NoRKRNin  „Svensk  folketymologi"  nimistä  kirjoitusta  (Spridda  studier  s.  38). 

taan  sanoja  taivutuskaavojeD  mukaaOj  samoin  tehdään  —  jos  kohta  tajut- 
tomasti —  elämässäkin  sekä  äidin-  että  muita  kieliä  opittaessa.  Ja  yhtä 
hyvin  kuin  taivutuskaava  saattaa  koulupoikaa  johtaa  taivuttamaan  sanaa 
väärin,  s.  o.  asianomaisen  kielen  käytäntötavasta  poikkeavalla  tavalla,  yhtä 
hyvin  saatamme  äidinkielessämmekin  johtua  semmoisiin  muotoihin,  jotka 
poikkeavat  esi-isäimme  tavasta.  Suomen  kielessä  sanottiin  esim.  vanhem- 
pina aikoina:  saappaa:  saappaan:  saappaalla;  tätä  nykyä  sanotaan  saa- 
pas: saappaan  j.  n.  e.  siksi,  että  on  ruvettu  sanaa  taivuttamaan  vieras: 
vieraan  j.  n.  e.  taivutuksen  mallin  mukaan.  Tämmöinen  muodostus  on 
kyllä  assosiatsionimuodostusta,  mutta  ei  se  siltä  ole  kansanetymologiaa, 
niinkuin  muutamat  tutkijat  ovat  tahtoneet  asiata  käsittää. 

Varsinaiseksi  kansanctymologiaksi  ci  pitäisi  katsoa  sitä,  että  joku  sana 
on  mukautunut  toisen  sanan  mallin  mukaan  ilman  merkityksen  yhteyden 
luuletusta.  Kun  esim.  kemiläinen  nimittää  resehtiä  prosähti  nimellä  {pro- 
säntii  +  resehti)^  niin  se  ei  ole,  tai  sen  ei  ainakaan  tarvitse  olla  kansan- 
johdannainen, vaan  ainoastaan  sekamuodostus  kahdesta  sanasta,  jotka  yhtä- 
aikaa ovat  johtuneet  tajuntaan.  Semmoinen  muodostus  kuin  Lopella  kuu- 
lemani aastaki  (=.aastatka)  on  niinikään  toisten  sanain  (vrt.  tiistaki].  n.  e.) 
vaikutuksesta  syntynyt  muodostus,  eikä  sekään  ole  varsinainen  kansanjoh- 
dannainen. Kysymyksenalaista  on  myöskin,  missä  määrin  semmoista  sana- 
muodostusta  joka  perustuu  ainoastaan  sanan  virheelliseen  kuulemiseen,  tai 
tajuamiseen  voi  nimittää  kansanctymologiaksi.  Ruotsissa  useissa  murteissa 
tavataan  alisaksasta  lainattu  sana  orlofssedel  muodossa  olofssedel. 
Tämä  muodostus  on  hyvästi  voinut  syntyä  vain  väärin  kuulemisen  kautta, 
ja  jollei  lausuja  todella  sanaa  aseta  yhteyteen  Olof  nimen  kanssa,  niin  sitä 
ci  voi  varsinaiseksi  kansanjohdannaiseksi  katsoa.  Samoin  saattaa  olla  suo- 
malaisten susileetti  z=z  societet,  susilisti  =.  socialist  sanojen  laita,  jotka 
varsin  hyvin  saattavat  perustua  jokapäiväisen  ruotsalaisen  ääntämisen  väärin- 
kuulemisecn.  Vasta  silloin  kuin  puhuja  todella  luulee  susiteeiti,  susilisti 
sanoilla  olevan  yhteyttä  suden  kanssa,  on  tässä  varsinainen  kansanetymo- 
logia  olemassa.  Tässä  kaikki  siis  riippuu  lausujan  käsityksestä,  ja  rajavii- 
van vetäminen  on  sangen  vaikea  kahdestakin  syystä.  Ensinnäkin  saattaa 
alkuperäinen  vain  väärintajuamiseen  perustuva  sananväännös  toisen  tai  kol- 
mannen puhujan  suussa  muodostua  todelliseksi  kansanjohdannaiseksi.  Toi- 
seksi saattaa  väärinkuulcmiseen  samalla  kertaa  vaikuttaa  idca-assosiatsioni. 
Ruotsalaisen  murreyhdistyksen  juhlassa  v.  1879  kerrottiin  hauska  juttu  eräästä 

talonpojasta,  joka  näki  ylioppilaita  kävelevän  häoeo  maallaan,  ja  kun  hän 
kysyi  heiltä,  mitä  he  hakivat,  niin  hän  sai  sen  vastauksen,  että  he  poimi- 
vat shampinjoneja.  Talonpoika,  joka  koko  jutusta  oli  «litct  harmonisk» 
(=:  harmsen)  lopettaa  kertomuksensa  sanoen:  «Det  duger  intc  att  säga 
svamp  nu,  som  det  hctte  lorr,  för  det  är  för  simpelt,  förstäs,  nu  skall 
det  heta  svampignoner».  Varmaan  talonpoika  oli  kuulhit  svatnpinjo- 
ner.  Mutta  voidaan  kysyä:  miksi  hän  kuuli  juuri  niin?  miksei  esim. 
slampinjon  tai  jotakin  muuta?  Epäilemättä  juuri  siksi,  että  sana  svamp 
hänellä  oli  mielessään  kun  ylioppilaat  sanoivat  champignon,  ja  vain  sen 
vuoksi  hän  tajusi  sanan  niinkuin  hän  teki.  Niinikään  kuin  suomalainen 
kuulee  sanan  olofsscdcl,  niin  se  hänen  korvissaan  kuuluu  ja  tulee  hänen 
ääntämistavallaan  kuulumaan  ulosscteli,  mutta  samassa  hän  myös  sen  yh- 
distää ulos  sanaan,  johon  sanan  merkityksenkin  helposti  saapi  soveltumaan; 
samassa  on  siis  myös  todellinen  kansanctymologia  syntynyt. 

Vielä  on  yksi  rajoitus  tehtävä  —  on  erotettava  kansanctymologia 
sanapilasta  eli  vitsistä.  Kansanetymologian  ehtona  on,  että  sanojen 
yhdistäminen  tapahtuu  bona  fide  s.  o.  siten,  että  puhuja  todella  luulee 
niiden  kuuluvan  yhteen;  sanapila  taas  on  semmoinen  sanojen  yhdistä- 
minen yhdenäänisyyden  perustuksella,  joka  tapahtuu  hyvin  tietäen  ettei 
yhdistys  ole  oikea.  Kansanpuhecssa  on  usein  sangen  vaikea  tehdä 
jyrkkää  rajaa  kansanpilan  ja  kansanjohdannaisen  välillä.  Semmoinen  sana 
kuin  herrassyyrinki  zn  häradshöfding  on  tietysti  alkuosaltaan  selvä  kan- 
sanjohdannainen (herras-  +  häradsj;  jälkipuolisko  syyrinki  ei  ole  muuta 
kuin  väärinkuulemiseen  eli  -tajuamiseen  perustuva  väännös,  eikä  kukaan  ta- 
vallisesti ajattele  yhteyttä  syyrinki  =  ruots.  syring  (ompelusormus)  sanan 
kanssa.  Mutta  juuri  tästä  sanasta  kuulin  syntymäseuduiltani  länsiSuomesta 
seuraavan  jutun.  Eräs  mies,  jonka  tuli  tavata  erään  suuren  maakartanon 
herraa,  kysyi  toiselta  viisaammaltansa,  millä  arvonimellä  asianomaista  her- 
raa oikeastaan  puhutellaan.  Toinen,  joka  oli  suuri  velikulta,  antoi  hänelle 
vastauksen:  «Syyringiks  ne  kuuluu  sitä  sanovan,  mutta  kyllä  se  finkerpori 
nätimpi  nimi  olis»,  ja  kuuluu  tällä  neuvollaan  saaneenkin  toisen  narratuksi. 
Neuvonantaja  tässä  kyllä  yhdisti  sanan  jälkipuoliskon  syyrinki  {=  ompe- 
lusormus) sanaan,  mutta  tietäen  yhdistyksensä  vääräksi,  joten  siis  tämmöi- 
nen yhdistys  selvästi  on  kansanpila  eikä  kansanctymologia.  Hyvin  vaikea 
on  sanoa,  onko  susitccttij  susiköökki,  susila  alkujaan  ollut  sananväännös, 
kansanjohdannainen  vai  kansanpila,  sillä  se  on  aivan  riippunut  siitä,  miten 

lausujan  ajatus  on  liikkunut.  Alkuperäinen  sanapila  saattaa  tietysti  sekin 
toisen  tai  kolmannen  puhujan  suussa  muuttua  kansanjohdannaiseksi,  niin 
pian  kuin  puhuja  ci  tajua  yhdistyksen  tahallisuutta. 

Mutta  onko  kansanetymologia,  yhteenkuulumattomien  sanojen  etymo- 
loginen yhdistäminen,  ainoastaan  sivistymättömän  rahvaankielcn  ominaisuus? 
Eipä  suinkaan,  vaan  sama  taipumus  tavataan  aivan  yhtä  hyvin  sivistyneiden 
kielessä.  Kukapa  ei  esim.  ajattelisi  että  ruots.  handtera  on  yhteydessä 
hand  sanan  kanssa  —  sitähän  sen  tavallinen  kirjoitustapakin  todistaa ;  tämä 
sana  kuitenkin  on  laina  alisaksalaisesta  sanasta  hantiren  «toimittaa,  pitää 
huolta»,  ja  tämä  vuorostaan  laina  ranskan  sanasta  hanter.  Taikka  kun 
sanotaan  liikavarvas,  niin  epäilemättä  jokainen  ajattelee  sitä  mikä  varpaa- 
sen  on  kasvanut  liikaa;  itse  asiassa  tässä  kuitenkin  on  kansanetymologista 
tietä  syntynyt  muodostus  ruots.  liktorn  sanasta.  Usein  kuulee  ahkerasta 
henkilöstä  sanottavan:  «Hän  on  oikea  työmyyräin ^  ja  jokainen  tietysti 
ajattelee  vertauksen  johtuneen  maata  penkovasta  myyrästä.  Tämän  eläi- 
men ahkeruus  ei  liene  kuitenkaan  erityisesti  tai  ainakaan  hyvin  tunnettu, 
sillä  «myyräntyötä»  ei  pidetä  erittäin  esimerkkiä  antavana  ja  noudatetta- 
vana työnä;  sana  työmyyrä  ei  olekkaan  mitään  muuta  kuin  kansanetymo- 
loginen  muodostus  ruots.  arbetsmyra  (=:  työmuurahainen)  sanaa.  Luul- 
lakseni useimmissa  vetoaminen  (ruots.  vädja)  herättää  assosiatsionia  vetä- 
misen kanssa;  puhutaanhan  muuten  vetorahoista,  ja  kansanmies  sanookin 
vetävänsä  asiansa  korkeampaan  oikeuteen. 

Mutta  ei  tämmöinen  sanojen  selittelcmincn  rajoitu  suinkaan  edes 
vain  suureen  sivistynccscn  yleisöön,  joka  ci  ole  tottunut  kielitieteelliseen 
ajattelemiseen,  vaan  kansanetymologiaan  verrattavia  yhdistyksiä  tavataan 
kyllä  varsinaisten  kiclcntutkijainkiu  teoksissa.  K.un  esim  oppinut  kielimies 
selittää  että  viljaa  sanotaan  pohdettavan,  siksi  että  sitä  puhdistetaan,  s.  o. 
käsittää  pohtaa  ja  puhdistaa  sanojen  kuuluvan  yhteen,  niin  hänen  yhdis- 
tyksensä on  —  niinkuin  nyt  tiedämme  —  kansanctymologinen  yhdistys. 
Agricola  käyttää  sanaa  gutzevi  merkitsemään  «mieskummia» ;  kun  nyt 
kielimies  selittää  sanan  merkitsevän  «kutsuvierasta»,  niin  hän  on  tehnyt 
aivan  ilmeisen  kansanetymologiscn  yhdistyksen  yhdcnäänisyyden  perustuk- 
sella, sillä  puheenalaisella  sanalla  ci  ole  mitään  tekemistä  kutsumisen  kanssa, 
vaan  on  ==  vanh.  ruots.  gudhsiver,  guj>sivi  («som  är  i  andlig  skyldskap 
mcd  nägon,  fadder»).  Nykyisessä  suomalaisessa  kirjakielessä  yleisesti  kir- 
joitetaan otso  =  karhu,  jonka  Lönnrot  sanakirjassaan  ilmoittaa  merkitsevän 

«leveäotsaista»  («eD  mcd  bred  panna»).  Sanassa  ci  kuitenkaan  ole  alku- 
peräiscsti  ollut  mitään  /5:ää,  vaan  se  on  jo  sangen  vanhoista  ajoista  kuu- 
lunut ohio;  mahdollisesti  on  niissä  osissa  maata,  joissa  sanotaan  ohta  = 
otsa,  sama  kansanetymologinen  yhdistys  syntynyt  kansankin  kielessä.  Luul- 
tavaa on  että  vastainen  tutkimus  on  osottava  useita  nykyisten  kielioppinei- 
den  etymologioja  vain  kansanetymologioiksi.  Selvää'  on,  ettemme  saata 
tähän  luokkaan  lukea  oppineiden  tekemiä  monimutkaiseen  resonnemangiin 
tai  vertailuihin  muiden  kielten  kanssa  perustuvia  etymologisia  selityksiä. 
Mutta  kieltämättä  on  toiselta  puolen,  niinkuin  yllämainituista  esimerkeistä- 
kin näkyy,  monesti  kielioppineiden  etymologisissa  yhdistyksissä  aivan  sa- 
manlainen psykologinen  prosessi  tapahtunut  kuin  kansanetymologiassa,  vaikka 
tietysti  suuremmalla  tietoisuudella,  ja  näin  ollen  emme  saata  tämmöisiä- 
kään oppitekoisia  eli  tictcilcviä  kansanjohdannaisia  sulkea  pois  kan- 
sanetymologian  piiristä.  Kysymys  saattaa  vain  olla  siitä,  onko  nimitys 
kansanetymologia  täydellisesti  käsitettä  vastaava.  Sen  vuoksi,  että  tämä 
nimi  on  käytäntöön  vakautunut,  tahdomme  kuitenkin  tätä  nimeä  edelleen 
käyttää;  pääasia  on  vain  että  ymmärrämme  itse  käsitteen  oikein. 

Kansanetymologia  on  siis  puhdas  psykologinen  ilmiö,  kahden  yhteen- 
kuuluvan sanan  yhtecnascttaminen  yhden äänisyyden  perustuksella,  ja  täm- 
möinen yhdistäminen  voi  tapahtua  ilman  mitään  muodon  tai  merki- 
tyksen muutosta.  Ruots.  sanan  skedvattcn  =  alisaks.  schede-mater, 
ylisaks.  Scheideivasser  yhdistää  kiclitunne  skcd  («lusikka»)  sanaan,  vaikka 
ruotsissa  kyllä  on  muita  sanoja,  joissa  sama  sked  esiintyy  samassa  merki- 
tyksessä kuin  skedvatten  sanassa  fskede,  afsked);  tässä  siis  kansanetymo- 
logia ilman  muodon  ja  merkityksen  muutosta.  Norecn  huomauttaa  sem- 
moisia esimerkkejä  kuin  ruots.  flädennus,  jota  kiclitunne  nykyään  yhdistää 
Jläder  sanaan,  vaikka  sana  itse  asiassa  on  lainattu  alisaksasta,  jossa  vledcrn 
merkitsee  «liehua».  Niinikään  följeslagare  nykyään  käsitetään  jaettavaksi 
följe-slagare,  sanotaanpa  vielä  siä  följc;  oikeastaan  on  sana  kuitenkin  ja- 
oilctlSLVSi /ö/jeS'lagare  (aik.  -lage).*)  Samanlaatuinen  on:  morgonstund  har 
guld  i  fuund^  jossa  varmaankin  ajatellaan  mun  «suu»,  eikä  vanhaa  nutnd 


*)  Näihin  kuuluva  on  oikeastaan  semmoinen  tapaus  kuin  ruots.  UHgkarl  = 
vanh.  ungkar,  muodostettu  alisaks.  sanasta  yw«^tfry  jälkiosaa  on  yhdistetty  ^ar/ sanan 
kanssa  ja  sen  vuoksi  kirjoitettu  r/:llä,  mutta  koska  ei  ääntämisessä  ole  mitään  muutosta 
tapahtunut,  on  tämäkin  luettava  niihin  tapauksiin,  joissa  ei  todellista  muodon  eikä  mer- 
kityksen muutosta  ole  tapahtunut. 

«käsi»  saDaa;  tämä  tapaus  jo  kuitenkin  lähenee  niitä,  joissa  merkityskin  on 
muuttunut  Suomalaisena  esimerkkinä  voisi  mainita  sanan  puumerkki;  se 
on  suomenkielen  mukainen  säännöllinen  muodostus  ruots.  sanaa  homärke, 
mutta  assosieeraupi  epäilemättä  puu  sanan  kanssa.  Samanlainen  lähimmiten 
on  sana  kappalainen  (keskiajan  ruots.  cappalaprest,  cappelan,  cappellan)^ 
jota  epäilemättä  assosieerataan  kappa  sanaan;  sitä  todistaa  muun  muassa 
se,  että  joku  kerran  ehdotti,  että  «kirkkoherraa»  yhdenmukaisuuden  vuoksi 
suomeksi  ruvettaisiin  sanomaan  tynnyriläiseksi !  Suomen  lastikumi  on 
samaa  laatua ;  elasticum  sanan  loppuosan  on  ymmärretty  olevan  =:  gummi, 
vrt.  kumilasti. 

Usein  kuitenkin  kansanetymologinen  yhdistäminen  on  vaikuttanut  sa- 
nan merkityksen  muuttumisen.  Varsin  hauska  esimerkki  tämmöisestä 
muutoksesta  on  sana  puulaaki,  kun  sen  käsitetään  merkitsevän  puu-  s.  o. 
tukkiyhtiötä.  Aivan  tämänlaatuista  on  myös  että  kyröläinen,  Forsmanin 
ilmoituksen  mukaan,  sanoo  Holofernekseksi  ihmistä,  joka  puhua  kolottaa. 
Suomen  kirjakielestä  mainittakoon  tähän  kuuluvana  esimerkkinä  sana  ahtaa 
1.  ahdata,  joka  sukukielten  todistuksen  mukaan  alkujansa  merkitsee  «jän- 
nittämistä, pingottamista»  (esim.  jännittää  kuivamaan;  Renvallin  sanakir- 
jassa: ahtaan  verkkoa).  Sanan  nykyinen  «tunkemisen,  kokoon  sullomiscn» 
merkitys  (Lönnrot:  «tränga,  sammantränga,  packa  ihop»)  tulee  ainoastaan 
siitä,  että  kielitunne  on  ahtaa  sanan  yhdistänyt  eri  alkuperää  olevaan  ah- 
das sanaan.  Ruotsin  kielestä  voisi  saada  useita  hyviä  esimerkkejä.  Niin 
esim.  sana  prestaf  merkitsee  nykyjään  tavallisesti  sauvaa  kantavaa  hauta- 
jaismarsalkkia  sekä  myös  itse  sauvaa  (staf);  aikaisemmin  se  kuitenkin  mer- 
kitsi vain  marsalkkaa  eikä  ole  alkujaan  missään  tekemisessä  staf  sanan 
kanssa,  vaan  on  venäläinen  lainasana  (vcn.  npuctnaeh  «tarkastusmics»). 
Niin  hyviä  esimerkkejä  ei  ole  kuitenkaan  helppo  löytää  kirjakielestä  kuin 
on  esim.  että  upplantilainen  arvelee  skicka  «lähettää»  ja  chikan  sanojen 
olevan  jossakin  yhteydessä  ja  siis  iloitsee,  mitä  useampia  „skickan^cjB,  hän 
saattaa  odottaa. 

Huomattavin  laji  kansanetymologiaa  on  kuitenkin  se,  joka  on  asiano- 
maisessa sanassa  vaikuttanut  muodon  muutoksen;  sanan  merkitys  on 
saattanut  joko  pysyä  muuttumatta  tai  samalla  kertaa  sekin  muuttua.  Esi- 
merkkinä mainittakoon:  suom.  metso,  mehto  j.  n.  e.,  alkujaan  metto(i), 
jonka  muodossa  on  tapahtunut  muutos  sen  vuoksi  että  sana  on  yhdistetty 
metsä  sanaan;  Katajanokka,  muodostettu  ruots.  Skatudden  nimestä  (suo- 

malainen  muodostus  lienee  kääoDetty  takaisin  Enen  nimessä,  joten  eräs 
rakennusosakeyhtiö  Katajanokalla  nimittää  itseään);  Pietarsaari^  muodos- 
tus ruots.  nimestä  Pedersöre\  ruots.  armbäge,  aikaisemmin  (almbäge:) 
alnboghe  «kyynärpää»;  saks.  Maultvurf  «myyrä»;  yhdistetty  Maul  «turpa» 
sanaan,  aikaisemmin  kcskiyläsaks.  nioltivärf,  joka  oikeastaan  merkitsee 
«maata  (moite)  myllcrtelevää  eläintä». 

Tämmöisen  muodostelun  alaiseksi  ovat  etupäässä  joutuneet  vieraat 
sanat  ja  nimet,  mutta  useinpa  kyllä  kielen  omatkin  sanat,  joiden  alkuperä 
ja  etymologinen  yhteys  on  käynyt  kielitunnollc  hämäräksi.  No  ovat  yli- 
päänsä semmoisia  sanoja,  jotka  eivät  alkuperäisessä  muodossaan  ole  tar- 
jonneet sopivia  liittymäkohtia  kielen  muihin  sanoihin,  ja  juuri  tämmöiseen 
yhteyteen  kielen  sanojen  kesken  yleisesti  pyritään,  se  kun  suuresti  helpottaa 
kielenainesten  muistettavuutta  ja  siis  yleensä  kielen  osattavuutta. 

Sangen  usein  on  voitu  tämmöisen  yhdistyksen  kautta  vieraille  sanoille 
keksiä    todella    sangen    mukavia    liittymäkohtia,    on    voitu  saada  yhtymään 
niitä  sanoihin,  jotka  voivat  todella  antaa  jonkinmoisen  tyydyttävän  selityksen 
vieraille  sanoille.     Esimerkkejä: 
painelti:  vrt.  bajonett  -f  painaa, 
asetti  1.  asetin  ^gen.  asettimen):  assiett  -|-  asettaa, 
liikavarvas:  liktorn  +  liika, 
kiristupa:  gillestuga  +  kiristää, 
kirisltdi,  kiirastuli:  skärseld  +  kiristää,  kiiras, 
työmyyrä:  arbetsmyra  +  myyrä. 
Ahvenanmaa:  vanhasta  muodosta  +  *Ahvaland (.=.  nyk.  Aland)  -{-  ahven. 

Erityisissä  kansanmurteissa  tavataan  niinikään  sanoja,  jotka  ovat  edellä 
mainittujen  veroisia,  esim. 
sy ovesi  =1  skedvatten  -[-  syödä  (vrt.  vir.  sööt-vaater  =  alisaks.  schede- 

zvater), 
etuketti  «etiketti»:  etikett  -[-  ^^w- 
tdos-seleli  (länsi-suom.) :  orlofssedel  -f   ulos. 
konehtööri:  konduktör  +  kone. 
niljamentti:  leniment  -\-  nilja. 

Jotenkin  mukiinmeneviä  ovat  vielä  semmoiset  muodostukset  kuin: 
Alakankeri:  Arkangeli  -\-  ala   +  kankeri. 
lemunaati:  limonad  +  lemu. 


Kielellisiä  virvatulia,  385 


katinlyöppy:  gatlopp  +  katti  +  lyödä. 

hepo  (gon.  hevon):  häfstäng  -f-  hepo, 

marjasia,  pelataan  marjasta:  mariage  /Vrt.  sokkosilla,  pallosilla). 

Ei  mitääD  ilmeistä  mielettömyyttä  esiinny  myöskään  esim.  seuraavissa 
kansanjohdannaisissa,  vaikka  kansanetymologinen  yhdistys  näissä  on  sangen 
vähän  valaiseva: 

rospuutto,  rospuute:  vcn.  pacnymte  +  puute, 

papukaija:  ruots.  papegoja  (tai  ven.  nonyvxiA?)  -f  papu  -f  kaija;  tällä 
eläimellä  on  kieltämättä  papujen  kanssa  hyvin  vähän  tekemistä. 
kirsimarja,  kirsikka:  ruots.  kirsebär  +  kirsi, 
kultakerma:  cold  cream  +  kulta  -f  kerma, 
pekka,  pekkatouru:  «kirkonrankaistusta  kärsivien  istuin  kirkossa»:  pcccato- 

rium  -\-  Pekka, 
mittumaari,  mittumari:  ruots.  midsommar  +  Mari,  Maaria, 
mielentinktuuria :  ruots.  mjälttinktur  +  mieli. 

Mutta    sangen    usein  on  kansanetymologia  joutunut  yhdistämään  vie- 
rasta   sanaa    semmoiseen    tunnettuun    sanaan,  jonka  merkitys  ei  mitenkään 
sovellu  vieraaseen  sanaan  eikä  sitä  selitä.     Esim. 
keripukki:    vanh.    ruots.    skörbuk  +  keri  +  pukki:  ruots.  sana  on  itse 

kansanjohdannainen  (väliteitä  <C  lat.  scorbutus), 
lampuoti:  landbonde  -j-  puoti, 
suolasenpaikka    (Häm.)    «jalkapohja»:    ruots.  sula^  keskiajan  ruots.  myös 

sola  (muin.  isl.  söli)  +  suola, 
siankaali:  cyankalium  +  gcn.  sian  sanasta  sika  -f  kaali, 
herrassyy rinki:  häradshöfding  +  herras. 
kalamunkki  (Oulunjoen  tien.):  kalmukki  -\-  kala  -\-  munkki, 
korttikaan  a  putka» :  corps  de  garde  -\-  kortti  -f  kaari, 
hakamummon  elttatippoja:  succus  Hagamum. 

Tämmöiseen  yhdistelyyn  on  ruotsin  kieli  sen  läheisen  sukulaisuuden 
vuoksi  saksan  kielen  kanssa  suuressa  määrin  saanut  aihetta,  esim.  ruots. 
försagd:  saks.  versagt,  grötmyndig:  alisaks.  grot  «suuri» ;  vieläpä  sano- 
taan ondt  krut  förgäs  icke,  väärin  ymmärtäen  alisaks.  unkrut  =  ylisaks. 
Unkraut  {U,  vergeht  nicht  «rikkaruoho  ei  häviä»).  Syyllä  sanoo  Noreen 
etteivät  tämmöiset  käännökset  ensinkään  ole  huonommat  kuin  tunnetut 
koulupoikakäännökset :  die  Quelle  der  Schwcrmuth  wurde  ihm  bekannt :  den 
kvällen  blef  svärmodren  honom  bekant. 

Niinkuin   jo    yllä    on  mainittu,  saattavat  kielen  omatkin  sanat  joutua 
tämmöisen    muodostclun    alaisiksi,    kun    ne    ovat    käyneet  alkuperältään  ja 
etymologiselta  yhteydeltään  kiclitunnolle  hämäriksi.     Esim. 
penikulma,  penikuorma:  peninkuulema  +  kulma,  kuorma, 
sikalisko,  sisar  lisko,  sisar-liisa:  sisilisko  +  sika,  t.  +  sisar,  t.  +  Liisa. 
Suomentaari:  Suometar  +  taari  {-tar  pääte  suuressa  osassa  maata  outo). 

Että  tämmöisellä  tavalla  kielen  omatkin  sanat  suuresti  ja  kuitenkin  hyvin 
vähän  valaisevalla  tavalla  voivat  muuttua,  osottaa  ruots.  ö/vermage  «ala- 
ikäinen», aikaisemmin  ovormaghi,  oformaghi  «oförmäende  person»,  jossa 
on  tapahtunut  assosiatsioni  öfver  ja  mage  sanojen  kanssa,  vaikka  siinä 
iässä,  niinkuin  Noreen  muistuttaa,  vatsa  harvemmin  kasvaa  yli  säännöllisen 
tilavuutensa,  kuin  vanhemmilla  päivillä. 

Eräs  aivan  omituinen  laji  kansanetymologiaa  on  semmoinen,  jossa 
etymologiseeraus  tapahtuu  kokonaan  vieraalla  pohjalla,  laji,  jota 
tämän  aineen  tutkijat  eivät  tietääkseni  ole  tarpeeksi  muista  erottaneet  tai 
huomanneet.  Minä  en  tässä  tarkoita  käännettyjä  kansanetymologioja, 
esim.  semmoisia  kuin  ruots.  syndaflod  =r  saks.  SUndefluth,  joka  on 
kansanetymologinen  muodostelu  vanhempaa  sanaa  sin-vluot  =  «suuri  tulva», 
tai  semmoisia  kuin  suom.  lusikkavesi  =  ruots.  skedvatten,  tuomiokirkko^ 
=  ruots.  domkyrka.  Tämmöiset  sanat  ovat  selviä  käännöksiä  vieraasta 
kielestä,  eivätkä  siis  siinä  kielessä,  johon  ne  ovat  (kääntämällä)  lainatut 
ole  kansanjohdannaisia,  vaan  kansanetymologinen  yhdistys  on  vieraskielisten 
tekemä.  Mutta  minä  tarkoitan  semmoisia  tapauksia,  missä  kansanmies  suo- 
rittaa etymologisen  yhdistyksensä  hänelle  vieraan  kielen  alalla,  kielen,  jota 
hän  enemmän  tai  vähemmän  täydellisesti  tai  vaillinaisesti  osaa.  Semmoi- 
nen tapaus  esiintyy  esim.  siinä,  että  virolainen  lyijyä  nimittää  nimellä  sea- 
titta^  vatjalainen  sigä-tina.  Nimitys  on  tullut  siitä,  että  ven.  ceunei^h 
«lyijy»  on  käsitetty  olevan  ceUHS  «sika»  sanan  yhteydessä.  Jos  voisimme 
luulla  että  venäläiset  todella  käsittäisivät  näiden  sanojen  olevan  yhteydessä, 
niin  tässäkin  olisi  oikeastaan  käännetty  kansanetymologia.  Mutta  varmaan- 
kaan tämä  tapaus  ei  ole  niin  käsitettävä,  vaan  siten,  että  venäjää  osaava 
virolainen,  joka  on  sea-tina  sanan  muodostanut,  on  sanaa  kääntäessään 
ensin  venäjän  kielen  pohjalla  tehnyt  tuon  yhdistyksen,  jonka  hän  sitten 
mukaili  viroksi.  Tämmöisestä  sopii  esimerkkinä  mainita,  että  meillä  aina 
valtiopäiväin  alkajaispuheissa  saa  kuulla  puhuttelua:  hyvinluvallinen  por- 
varissääty;    tämä    lausetapa    on    syntynyt   siten,  että  ruotsalaisella  pohjalla 

loflig  on  yhdistetty  lof  «lupa»  eikä  lof  «ylistys»  sanaan,  johon  se  kuuluu. 
Hyvin  hauska  tämmöinen  sana  on  ruots.  hjärnspöke,  jota  muistan  suomek- 
sikin nähneeni  käännettävän  aivokummitukseksi ;  sanan  alkuperänä  on  tietysti 
saks.  Hirngespinst  jonka  jälkiosa  Gespinst  kuuluu  spinnen  «kehrätä»  sa- 
naan (vrt.  Htrngewebe\  mutta  jonka  ruotsalainen  on  yhdistänyt  gespenst 
«kummitus»  sanaan.  Tämmöinen  käännös  ci  oikeastaan  ole  parempi  kuin 
se,  että  ensimäinen  suomalainen  lainkääntäjä  herra  Martti  käänsi  mäls- 
ägande  sanan  suomeksi  syy nsanoj (h {ixiVhGn  mäl-sägande  pro:  mäls-ägande 
«asianomistaja»)  tai  sanan  bodrägt  suomeksi  paatinsiir läntinen,  taikkapa 
että  eräs  Uudessakaupungissa  ilmestynyt  lyhytikäinen  mainiosta  suomestaan 
maankuulu  lehti  puhui  «Senaatin  rohtumaslan  (=  Senatens  ulslag). 

Useita  tähän  ryhmään  kuuluvia  muodostuksia  tavataan  apteekkikielessä. 
On    eräs    rohtoaino,   jota    kansa    nimittää  pääsky senrangaistukseksi,  lat. 
cetaceum.     Itse    aineessa    ei    ole    mitään,  joka  antaisi  aihetta  tähän  nimi- 
tykseen, vaan  nimityksen  aiheuttajana  on  yksinomaan  sen  ruotsalainen  nimi 
hvalraf.     Tätä    nimeä    ei    mielellään  kukaan  muu  kuin  suomalainen,  joka 
vaillinaisesti   ääntää  ruotsia,  ole  voinut  käsittää  svalslraffiksi  s.  o.  « pääs- 
ky senrangaistukseksi » ;    nimi    svalstraffi  ilmestyy  todellakin  aineen  suoma- 
laisten   nimien    joukossa  apteekkisanain  luettelossa.^)     Tässä   on   siis  selvä 
esimerkki  kansanetymologiasta,  jonka  suomalainen  mies  on  suorittanut  koko- 
naan   ruotsalaisella    pohjalla.      Samaan    luokkaan    voivat    kuulua  seuraavat 
niinikään  apteekkikieleen  kuuluvat  esimerkit: 
rautalaastari  =  Hjärnes  pläster. 
pöyläsalva  =  borsalva  (käsitetty:  bordsalva). 
vatsanenänpulveri  =  magnesiapulver  (mage  +  näsajf 

Nämät  tai  näistä  jotkut  voisivat  tietysti  myöskin  olla  käännettyjä 
kansanjohdannaisia. 

Puheenalaiseen,  vieraalla  pohjalla  suoritettujen  kansanjohdannaisten 
luokkaan  on  myös  luettava  semmoinen  lausctapa  kuin  ruots.  «vara  kari 
för  sin  halin  =  saks.  Keri  fiir  seine  Hui,  jossa  ruotsalainen  saksalaisella 
pohjalla  on  sekoittanut  der  Hui  «hattu»  ja  die  Hui  «vartioimapaikka» 
sanat.  Eihän  tämmöinen  käännös  itse  asiassa  suinkaan  ole  katsottava  luon- 
teeltaan toisenlaiseksi  kuin  että  ylioppilaskokelas  kääntää:  «er  wurde  zur 
zehnjährigcn    Festungshafl  verurteilt» :     «hän   tuomittiin  kymmenvuotiseen 


')  Y.  V.  Jai^ander,  HandkÖpssynonyraika  för  apotek.   Siinä  mainitaan  puheen- 
alaisen aineen  nimenä  myös:  pääskysenharmi^  pääsky sefii hra  j.  n.  e. 

juhlapitoonr^ y  tai  jos  sanomalehden  sähkösanoman  kääntäjä  kääntää:  »Ko- 
pcnhagen,  Ritzau,  der  König  macht  schon  Spaziergängc  im  Schlossgartcn» 
suomeksi:  «Kopenhagcn,  Ritzaun  kuningas,  tekee  jo  kävelyitälinnankaarttiin»! 

Eräässä  erittäin  viehättävässä  teoksessa  aSpräkets  makt  öfver  tanken» 
on  professori  Esaias  Tegndr  esittänyt  kuinka  suuressa  määrässä .  kieli  on 
hallinnut  ajatusta,  kuinka  sanan  kielellinen  muoto  on  saattanut  vaikuttaa 
kansan  käsitykseen,  kuinka  useat  sanat,  varsinkin  poliitilliset  mahtisanat, 
monesti  sangen  ratkaisevalla  tavalla  ovat  vaikuttaneet  kansojen  historiankin 
muodostukseen.  Seuraavassa  pyydän  saada  muutamilla  esimerkeillä  osottaa 
miten  kansanctymologia  on  sekin  osaltaan  vaikuttanut  kansan  käsitykseen, 
tapoihin,  ja  mitenkä  se  varsinkin  on  antanut  aihetta  kansojen  myytinmuo- 
dostukscen. 

Mainitsen  ensin  yhden  esimerkin  valtiolliselta  alalta.  Sana  siats- 
titskolt  —  valiiovaliokunia  on  ilmeisesti  kansanjohdannainen;  siat  on 
näet  siinä  oikeastaan  «kulunkisäännön»  merkityksessä,  sillä  «valtion»  mer- 
kitys tässä  on  jotenkin  käsittämätön.  Epäilemätöntä  on  kuitenkin  että  tämä 
kansanctymologia  osaltaan  on  vaikuttanut  siihen,  että  juuri  tämä  valiokunta 
katsotaan  valtiollisesti  tärkeimmäksi  valtiopäiväimme  valiokunnista;  varmaan- 
kaan ci  sen  suurta  valtiollista  merkitystä  niin  huomattaisi,  jos  sillä  olisi 
nimenä  «kulunki valiokunta»  tai  jotain  sellaista. 

Luultavasti  on  moni  kammonut  n.  s.  heränneitä  sen  vuoksi  että  heitä 
heidän  yksinkertaisen  körttiröijynsä  vuoksi  nimitettiin  körltiläisiksi,  ja  tätä 
nimeä  taas  sekoitettiin  kerettiläisiin ;  erään  Lutherin  teoksen  suomennok- 
sessa onkin  kaikki  Lutherin  varoitukset  kerettiläisiä  vastaan  sovitettu  körtti- 
läisiin.  Luulisi  myös  että  esim.  suomalainen  työmies  on  sangen  vähän 
taipuisa  kuuntelemaan  sosialistien  oppeja,  jos  hän  heitä  pitää  susilisteina. 

Miten  sanojen  ulkonaiseen  kaikuun  perustuvat  sanayhdistykset  muuten 
politiikissa  saattavat  vaikuttaa  on  kylläkin  tunnettua.  Kun  parlamentissa 
joku  huutia:  «Hcrr  Luegcr  ist  ein  Liignem  (hra  L.  on  valehtelija),  niin 
se  epäilemättä  tckcc  paljoa  suuremman  vaikutuksen  kuin  jollei  ääniyhtäläi- 
syyttä  olisi.  Niinpä  kerrotaan  että  eräällä  tanskalaisella  lehdellä  oli  suuri 
taloudellinen  vahinko  sen  johdosta,  että  sen  nimi  Flyveposten  (lentolehti) 
väännettiin  LyveposteniVsi  (valhelehdeksi). 

Että  politiikissa  taistelu  usein  on  taistelua  sanoista,  nimistä  vain,  sen 
tiedämme  kaikki.     Huolimatta  tästä  tuoda  esiin  esimerkkejä  —  tällä  alalla 

usein  exempla  suot  odiosa  —  jätämme  koko  politiikin  ja  siirrymme  vaa- 
rattomammille aloille. 

Ensionakin  muutamia  esimerkkejä  siitä,  miten  kansanetymologia  on 
vaikuttanut  kansantapoihin. 

Muistona  katoliselta  ajalta  on  Ruotsissa  säilynyt  elokuun  i5:nnen 
päivän  nimenä  värfrudag,  joka  lyheni  puheessa  muotoon  väfferdag.  Kun 
tämä  sana  kävi  käsittämättömäksi,  muodostettiin  siitä  väffeldag,  ja  seura- 
uksena on  ollut  että  päivää  vietetään  vohvclinsyönnillä. 

Laskiaisia  vietetään  meillä  yleisesti  mäenlaskulla,  ja  epäilemättä 
tätä  nimeä  assosieerataan  laskemisen  kanssa,  joko  sitten  ajatellaan  mäen- 
laskua tai  «paastoon  laskeumista».  Jälkimäisellä  -  tavalla  on  tämän  nimenä 
käsittänyt  piispa  Eerikki  Eerikinpoika  Sorolainen,  joka  postillassaan 
paaslonlaskiaiS'^wviminidm  saarnassa  sanoo:  «Mutta  me  wanhan  tawan  jäl- 
ken  tämän  cutzume  Paaston  Laskias  Sunnuntaixi,  joca  nimi  on  tullut 
meidän  tygöm  Pawin  ioucolda,  jotca  tämän  päiwän  ia  mös  muut  seurawaisct 
päivvät  owat  wäärin  käyttäneet  ylönsyömiscsä  ia  juomisesa  ia  muisa  synnisä, 
ia  alcanct  heidän  Paastonsa  tähän  aican».  Sorolaisen  käyttämä  nimi /flrr/s- 
lon  laskiais  sunnuntai  osottaa  kuitenkin  ilmeisesti,  ettei  tässä  ole  muuta 
kuin  ruots.  fastlagssöndag  sanan  mukailu,  ja  että  laskiainen  ei  ole  muuta 
kuin  kansanetymologinen  muodostelu  -/^^s-sanaa.')  Jos  kohta  ajaminen 
on  vanhoja  laskiaishuveja,  katson  kuitenkin  varmaksi  että  laskiaisen  nimen 
yhdistäminen  mäenlaskemiseen  on  antanut  varsinaisen  vauhdin  mäcnlas- 
kutavalle. 

Useita  esimerkkejä  on  siitä,  miten  taikauskoisetkin  tavat  ovat  saaneet 
alkunsa  kansanetymologiasta.  Ruotsin  vanhemmasta  muodosta  langa  frea- 
dagher  1.  -fredagher  (nyk.  längfredag)  muodostui  suomessa  lankaper- 
jantai^  jota  muotoa  esim.  Sorolainen  katkismuksessaan  käyttää.  Luonnol- 
lista oli  että  sana  lanka  tässä  käsitettiin  samaksi  kuin  suomen  lanka  sana, 


*)  Ruotsin  sana  on  itse  kansanetymologia.  Muin.  ruots.  fastelaghen  (rinnak- 
kaismuoto fastelavcn)  on,  samoink.  tansk.  fastelavn,  vanh.  rinnakkaismuoto  fastcla- 
gen,  laina  keskialisaks.  vastel-avent  =  «paasto-aatto"  sanasta.  Ruotsissa  on  ilmei- 
sesti tapahtunut  assosiatsioni  lag  laki  sanan  kanssa  (ks.  Tamm^  Etymologisk  ordbok, 
sanaa  yilÄ/a);  tätä  todistaa  suomessakin,  Hämeessä,  tavattava  käännus/fla5/o/rti«-s//;/- 
nuntai,  —  Liivin  kieleen  on  sama  keskialisaks.  vastelavent  lainattu  (Iät.  wastlahwji 
muodon  välityksellä)  muodossa  vastä' lovä' ,  jonka  jälkiosassa  on  tapahtunut  yhdistys 
lovä'   »vuode*  (=  suom.  lava)  sanaan. 

ja  tämä  antoi  aihetta  siihen  taikaan,  että  sinä  päivänä  kangas  oli  luotava 
(Lönnrot:  lankvperjantai  «fordom  en  märkdag  att  ränna  väf»). 

Merkillisimmällä  tavalla,  suurimmalla  luomisvoimalla  kansanetymolo- 
gia  kuitenkin  on  vaikuttanut  tarujen  eli  myyttien  muodostamisessa  — 
minä  käsitän  tässä  tietysti  myytti  sanan  sen  laajimmassa  merkityksessä. 

Mainiona  esimerkkinä  siitä,  miten  kansanctymologia  on  synnyttänyt 
kokonaan  uusia  henkilöitä,  on  ruotsalainen  kung  Orre  puheentavassa  «/ 
kung  Orres  tiän.  Alkujaan  sanottiin  «/  är  alday»  ajan  alussa,  johon  sel- 
vikkeeksi  pantiin  lisäksi  tid;  i  dr-alda  tid  muodosta  tuli  äännekehityksen 
tietä  i  äreld(s)  tid  ja  vihdoin  käsitettiin  äreld  puheentavassa  /  Arelds  tid 
henkilönnimeksi,  muodostettiin  Orreksi  ja  varustettiin  kuninkaan  arvonimellä. 

Samansuuntaisen  esimerkin  tapaamme  Viron  runsaasta  runoudesta. 
Sangen  laajalle  levinneen  runoryhmän  keskuksena  on  tuo  suloinen  Salme 
neiti,  monen  kosi  ma,  yhden  saavuttama.  Salme  sula  neitsi  ymmärretään 
nykyjään  «Salme  sulava  (t.  puhdas)  neiti «;  ilmeistä  kuitenkin  on  ettei  Salme  ole 
muuta  kuin  =  suom.  Salmen,  s.  o.  alkujaan  on  sanottu  «sulan  salmen 
neiti»,  jossa  yhdistyksessä  vähitellen  on  ruvettu  käsittämään  Salmea  ncidcn 
nimeksi. 

Hyvin  hyvä  esimerkki  myy  tiilisen  paikallisnimen  syntymisestä  on  Sa- 
riola, tuo  tunnettu  pimeän  Pohjolan  toisintonimi.  Se  näyttää  näet  saaneen 
alkunsa  Raudan  synnyn  ja  vercnsulkusanojen  säkeestä:  veri  seiso  niinkuin 
seinä,  niinkuin  miekka  meressä,  saraheinä  sammalessa  (usein  myös:  sapeli 
sarannenässä);  siitä  muodostui:  Sarajocssa,  Saralahessa,  saraikossa, 
Sarakkalassa ,  myös  esiintyi  lyhyempi  muodostus  S^ro/r/ (alk.  Sara-o/ViP), 
josta  sitten  Sarajala,  Sariola,  Saariola  j.  n.  e. 

Jos  siis  kansanetymologia  monesti  on  antanut  aihetta  myytillisen  hen- 
kilön- tai  paikannimen  syntyyn,  on  toiselta  puolen  taas  nimen  kansanety- 
mologinen   käsittely  synnyttänyt  lukemattoman  joukon  myyttejä. 

Äärettömän  tavallista  on  että  paikannimeen  liittyy  kertomus,  miten 
paikka  muka  on  saanut  nimensä,  kertomus,  joka  ilmeisesti  on  syntynyt 
paikannimen  mukaan.     Muutamia  tämmöisiä  esimerkkejä  mainittakoon. 

Pihtiputaan  pitäjän  nimestä  kerrotaan  seuraava  taru.  Niillä  paikoin, 
missä  nykyinen  Pihtiputaan  pitäjä  on,  kuljeskeli  muinoin  hämäläisiä  met- 
sästäjiä. Eräs  ampui  jousella  teeren,  joka  pudotessaan  tarttui  puunoksaan. 
Miehet  tekivät  puusta  jonkinmoiset  pihdit  sitä  pois  saadakseen,  ja  toinen 
miehistä  kiipesi  puuhun.     Mutta  siellä  häneltä  putosivat  pihdit,  jolloin  hän 

sanoi  alhaalla  olevalle:  jo  pihdit  putosivat.  Siitä  sai  Pihtiputaan  nimi 
alkunsa.  Jokaiselle  on  sanomattakin  selvä,  että  itse  etymologinen  selitys 
on  väärä,  mutta  se  on  sangen  hyvä  esimerkki  osottamaan,  miten  nimi  on 
antanut  aihetta  kansan  mielikuvitukselle  sepittämään  sen  johdosta  koko  pit- 
kän tarun  —  voimme  sanoa  myytin. 

Muutamia  muita  tämänlaatuisia  esimerkkejä  mainittakoon  lisäksi.  Lau- 
kon kartano  Vesilahdessa  muka  oli  saanut  nimensä  siitä,  että  lappalainen 
kerran  oli  sille  paikalle  heittänyt  laukkunsa  selästään  sanoen:  «tuohon  minä 
laukkuni  heitän.»  Samoin  Sotkamo,  joka  muuten  selvästi  on  johtunut 
sotka  sanasta,  on  nimitetty  siten  sen  johdosta,  että  muka  Kajaanista  mat- 
kustavat sotkeusivat  erään  lahden  perukkaan.  Kuhmoniemen  nimi  on 
muka  tullut  seudun  ensimäiscstä  asukkaasta,  ^»/r/i/opäisestä  venäläisestä 
j.    n.  e.  —  tämmöisiä  esimerkkejä  voisi  kertoa  kuinka  paljo  tahansa.*) 

Tämäntapaisia  myyttejä  synnyttää  kielen  sanojen  ulkonainen  kaiku  yhä 
edelleen.  Hauskana  esimerkkinä  tämmöisistä  myyteistä  tahdon  mainita 
Santeri  Ingmanin  «Iltapuhteeksi»  nimisen  kokoelman  toisessa  osassa  olevaa 
kertomusta  «Huhuinniemi,»  jossa  perätysten  esitetään  koko  sarja  tämmöisiä 
ääniyhtäläisyydcn  synnyttämiä  tarutoisintoja  —  nähtävästi  tekijän  itsensä 
täysin  käsittämättä  sitä  kielen  myyttiäluovaa  voimaa,  joka  hänen  kertomuk- 
sessaan esiintyy.  Mutta  jos  kerran  tämmöisiä  taruja  on  syntynyt  uusina 
aikoina,  niin  voimme  ymmärtää,  että  semmoista  on  saattanut  vielä  suurem- 
massa määrässä  tapahtua  kansojen  lapsuuden  aikana,  jolloin  vielä  vähem- 
min osattiin  olla  varuillaan  ääniyhtäläisyyden  pettävää  kaikua  vastaan. 

Muinaisajan  kirjailijat  puhuvat  usein  sotaisasta  naiskansasta,  amatsooni- 
kansasta,  joka  asusti  pohjan  perillä.  Syynä  koko  tähän  kertomukseen  on  se, 
että  oli  kansanetymologisesti  yhdistetty  täällä  todella  asuneen,  todennäköi- 
sesti suomalaispcräisen  kansan  skandinaavilainen  nimi  kvenir  (kainulaiset) 
sanaan  kvcbnir  (naiset).  Tässä  on  aivan  samanlainen  tapaus  kuin  se,  että 
muinaisranskalaisessa  sankarirunoudessa  monesti  mainitaan  eräs  kaukainen 
maa  Femenie^  jossa  sotaiset  naiset  asuivat.  On  kuitenkin  todistettu  että 
Femenie  on  ranskalainen  muoto  sanaa  Philomelium/^oksL  oli  erään  Vähän- 

*)   Täramftisten  kertomusten  joukossa  on  monta  jotenkin  etsittyäkin  ja  onnistu' 
matonta,    esim.    kun    kerrotaan    Tahinienten  Pieksämäellä  saaneen  nimensä  siitä,  että 
puuhun  kiivennyt  katsoja  oli  ilmoittanut:  „siellä  näkyy  saari  tahi  niemi",  tai  kun  Ko- 
kemalla   Feipohjan    kylän    nimen    sanotaan    alkujaan    olleen    Päipohja  ja  johtuneen 
siitä,  että  se  »etelästä    tulijoille  oli  päin  pohjaa.*^ 

Aasian  kaupungin  nimi,  ja  koko  taru  on  syntynyt  Ranskassa  sen  johdosta, 
että  Femenie  pantiin  yhteyteen  feme  (femme)  sanan  kanssa. 

Mutta  menkäämme  vielä  kauemmaksi  taaksepäin.  Jo  Hesiodoksen 
ajoilta  saakka  on  tunnettu  tuo  myytti,  jonka  mukaan  rakkauden  jumalatar 
Aphrodite  syntyi  meren  vaahdosta.  Tätä  myyttiä  on  viehättävällä  tavalla 
esittänyt  antiikkinen  runous-  ja  kuvaamataide;  suuri  kreikkalainen  maalari 
Apclles  sai  siitä  aineen  ihanaan  tauluunsa,  jossa  hän  esittää,  miten  lemmen 
jumalatar,  Anadyomenc,  niinkuin  häntä  nimitettiin,  hurmaavassa  kauneudes- 
saan kohosi  meren  vaahdon  keskeltä,  käsin  painaen  kosteita  hivuksiaan. 
Koko  tämä  kaunis  runollinen  kertomus  perustuu  kuitenkin  vain  kansanety- 
mologiaan,  siihen,  että  on  oletettu  jumalattaren  nimen  johtuvan  ä<pQÖg 
«vaahto»  sanasta  (Aphrodite  z=r  vaahtosyntyinen).  Vanhimmat  kreikkalaiset 
jumalaistarut  eivät  tiedä  mitään  Aphroditen  ja  meren  yhteydestä,  ja  uudempi 
tutkimus  on  osottanut,  että  Aphroditen  palveluksen  alkuperä  on  etsittävä 
itämaisesta  Astarten  palveluksesta,  joka  lainana  kulki  kreikkalaiselle  alueelle. 

Professori  Joh  Paulson  on  joku  aika  sitten  julkaissut  Oidipus-tarun 
alkuperästä  erittäin  viehättävän  tutkimuksen,*)  jossa  hän,  ymmärtääkseni 
sangen  vakuuttavasti,  osottaa  että  tuon  liikuttavan  kertomuksen  aihe  on 
lainattu  egyptiläisiltä  ja  saanut  alkunsa  jotenkin  epärunollisesta  kuvasta. 
Itse  Oidipus  näyttää  olevan  sama  kuin  egyptiläinen  jumala  Sei,  jonka  tär- 
kein ilmestysmuoto  oli  Niilihepo.  Nimi  Oidipus  =  «kompurajalka», 
«tönkkäjalka»  on  mahdollisesti  käännös  kompurajalkaisen  Niilihevon  nimestä. 
Tämä  nimi  Oidipus  antoi  kuitenkin  kreikkalaiselle  tarinalle  aihetta  kertoa, 
miten .  Oidipukselta,  joka  kolmen  päivän  vanhana  vietiin  ulos  erämaahan, 
samalla  lävistettiin  jalat. 

Suomalaisesta  runosta  mainitaksemme  pari  esimerkkiä,  tahdon  huo- 
mauttaa, että  Lönnrot  oletti  Kalevalan  luomisrunossa  Väinämöisen  ja 
Vein-cnioiseti  s.  o.  Veden-emon  sekaantuneen.  Kaikissa  Karjalan  runoissa 
kerrotaan  nimittäin  järjestään  että  sotka  muni  munansa  Väinämöisen  pol- 
velle. Tämän  on  Lönnrot  oikaissut  niin,  että  uudessa  Kalevalassa  Väinämöisen 
sijaan  pantiin  Veden  emo,  s.  o.  impi  ilman  tyttö,  Kave  luonnotar  korea.  Täm- 
möinen henkilö,  Veden  Emoinen,  (Veen  1.  Vein  Emäntä)  tavataan  tosin  kyllä 
Gananderin  mytologiassa,  niinikään  on  tämänlainen  sekaannus  kerran  var- 


*)  Tili    frilgan  oni  Oidipus-sagans  ursprung,  Göteborg  1895  (yliopistollinen  kut- 
sumuskirja,  Goteborgs  högskolas  Arsskrift,  I). 

maan  tapahtunut  kansanruDossa  (säe:  vanhin  vein  on  tyttäristä  on  muo- 
dostunut muotoon:  vanhin  Väinön  tyttäristä),  mutta  ei  Lönnrotin  ole- 
tusta siltä  kuitenkaan  saata  katsoa  todistetuksi.^) 

Kalevalan  viimeinen  runo  kertoo  Marjatasta  ja  Jeesus  lapsesta :  lapsen 
ihmeellinen  sikiäminen  esitetään  sillä  tavoin,  että  Marjatta  keksi  «marjasen 
mäeltä»,  jonka  hän  söi  ja  joka  vaikutti  Jeesuksen  sikiämisen.  Kaikin  puo- 
lin todennäköistä  on  että  tämä  taru,  jolle  ei  ole  selvää  vastinetta  muualta 
osotettu,  on  saanut  alkunsa  tai  ainakin  tukea  äidin  nimestä  (Marja,  Mar- 
jatta, Mari),  jota  on  kansanetymologisesti  yhdistetty  marja  sanaan.*) 


Yleisesti  on  oletettu  että  vanhimpien  ja  alkuperäisimpien  myyttien 
perustuksena  on  luonnonilmiöiden  runollinen  käsitys  ja  koe  selvittää  niitä. 
Tähän  asti  ovat  kuitenkin  aina  nuo  puhtaat  luonnonmyytit,  kun  niihin  ko- 
vemmin on  tutkimuksen  aseilla  käyty  käsiksi,  hajonneet  kuin  tuhka  tuuleen. 
On  nähty  että  yhtä  hyvin  meidän  kuin  muidenkin  tarut  ovat  suureksi  osaksi 
alkuaiheiltaan  lainaa  vain.  Yhtä  hyvin  kuin  skandinaavilaisten  tarujen  alku- 
peränä ovat  etelän  kansoilta  saadut  kristilliset  legendat,  yhtä  hyvin  on  nähty 
että  muinaisajan  itsenäisin  sivistyskansa,  kreikkalaiset,  on  monesti  saanut 
aiheensa  idän  kansoilta  ja  ikivanhasta  Egyptistä.  Kenen  hartioille  egypti- 
läiset ovat  kohonneet,  emme  tiedä;  ensimäinen  alku  on  enimmissä  tapauk- 
sissa meiltä  hämärään  kätkettynä.  Ei  meillä  ole  kuitenkaan  mitään  syytä 
olettaa  muuta  kuin  että  myyttejä  ikivanhoinakin  aikoina  on  muodostunut 
samoin  kuin  niiden  näemme  muodostuvan  silmiemme  edessä.  Me  näemme 
niinikään  että  aiheet  ovat  kulkeneet  kansalta  kansalle,  ja  se  mikä  voimak- 
kaimmin on  vaikuttanut  näiden  aiheiden  kehittymiseen,  se  on  assosiatsioni, 
joko  assosiatsioni  eri  taruainesten  välillä  tai  assosiatsioni,  johon  on  antanut 
aihetta  sanojen  ulkonainen  äänteellinen  kaiku,  s.  o.  toisin  sanoen:  kansan- 


')  JUSI.ENIUS  sanakirjassaan  kääntää  Väinämöinen  sanan:  „nereis,  harsfru"; 
tässä  siis  tosiaankin  näkyy  olevan  sekaannus  Vein-emoisen  ja  Väinämöisen  välillä, 
jos  tässä  ei  ole  vanhempia  muistoja  säilyneenä. 

*)  Tässä  yhteydessä  kirjoittaja  esitti  muutamia  etymologisia  arveluja  Sampo 
nimestä,  sekä  sen  ajatuksen  Sampotarun  alkuperästä,  joka  on  esitetty  Virittäjän  l:ssä 
vihossa  tältä  vuodelta  (pain.  jouluk.  1896).  Koska  siis  tämä  osa  on  ennen  julkaistu, 
ja  koska  kirj.  ei  ole  voinut  Sampo  sanan  etymologiasta  tulla  varmaan  päätökseen 
jätetään  näitä  seikkoja  koskeva  osa  tästä  pois. 

etymologia.  Inhimillinen  ajatus  tapahtua  pääasiassa  kielen  avulla  ja  kulkee 
rinnan  sen  kanssa;  inhimillinen  ajatus  näkee,  niin  sanoakseni,  esineet  siinä 
valossa,  jossa  kieli  ne  osottaa.  Me  olemme  nähneet  että  tämä  valo  on 
usein  pettävää  laatua,  virvatulia,  jotka  houkuttelevat  ihmisajatuksen  harha- 
teille, mutta  samassa  myös  teille,  joilta  se  on  löytänyt  inhimillisen  mieli- 
kuvituksen kauniimpia  kukkia. 

E.  N.  SetAlä. 


-^\-oy\/>grv/Vrv — 


Slavofiilit. 

Piirteitä  Venäjän  kirjallisuuden  historiasta. 

IV. 
Slavoflilisyyden  rappeutuminen. 

Kriminsola  oli  rajana  kahden  eri  aikakauden  välillä  Venäjän  histo- 
riassa. Ne  onnettomuudet,  jotka  silloin  kohtasivat  Venäjää,  olivat  ikään- 
kuin synnytystuskia,  jotka  kantoivat  ilmoille  uuden  elämän.  Ulkonaiset 
tappiot  osottivat  kaikille  selvästi  «europpalaisten*  olojen  etevämmyyden  nii- 
hin patriarkaalis- byrokraattisiin  oloihin  verraten,  mitkä  vallitsivat  Venäjällä. 
Edemmäksi  kulkeminen  vanhaa  tietä  myöten  oli  käynyt  mahdottomaksi. 
Uudistusten  tarpeellisuus,  jota  ennen  oli  käsittänyt  ainoastaan  valittu  vä- 
hemmistö, kävi  nyt  selväksi  hallitukselle  ja  suurelle  ajattelevalle  enem- 
mistölle. Alkoi  valoisa  «uudistusten  aika»;  nämät  ovat  olleet  Venäjälle 
yhtä  merkilliset  kuin  Pietari  Suuren  parannustoimet.  —  Slavofiilisyydcn 
historia  kuuluu  tästälähin  jo  uudempaan  venäläisen  elämän  aikakauteen.  Jotta 
voisimme  ymmärtää  slavoflilisyyden  uutta  suuntaa,  täytyy  meidän  tehdä  pieni 
poikkeus  aineestamme.  Uudistusten  aika  synnytti  suuren  joukon  uusia  vir- 
tauksia yhteiskunnan  ajatustavassa.  Nämät  ilmestyivät  kirjallisuudessa,  joka, 
niinkuin  ennenkin^  jäi  yleisten  mielipiteiden  ainoaksi  ilmaisijaksi.  Nykyään 
Venäjän  sivistynyt  yleisö  ci  enää  jakautunut  vaan  kahteen  puolueeseen, 
nim.  länsimaalaisiin  ja  slavofiileihin,  kuten  asianlaita  oli  aikaisemmin,  vaan 
moneen   eri  ryhmään.     Me  tutustutamme  lukijaa  suurin  piirtein  näihin  uu- 

siin    päävirtauksiin   ja  näytämme,    mikä  sija    niiden  joukossa  oli  slavofiili- 
syydellä. 


Uudistusten  aikakaudella  vallitsi  tavaton  valppaus  venäläisessä  ylei- 
sössä. Näytti  siltä  kuin  kaikkia  olisi  elähyttänyt  ainoastaan  yksi  halu, 
nim.  halu  palvella  isänmaata;  kaikki,  vanhuksista  alkaen  aina  lapsiin  saakka, 
puhelivat  ja  väittelivät  vastaisista  uudistuksista.  Hallitus  kävi  liikkeen  etu- 
nenässä antaen  sille  suunnan.  Tämä  oli  se  aika,  jolloin  Herzen  Lontoossa 
ilmestyvässä  «Kolokol»  lehdessään  kääntyi  Aleksanteri  II  puoleen  huudah- 
taen: «sinä  olet  voittanut,  galilealainen I«  Herzenin  popularitcetti  oli 
ylimmillään;  aikalaiset  kertovat  että  ylhäiset  henkilöt  olivat  paljon  enem- 
män huvitetut  siitä,  mitä  heistä  oli  kirjoitettu  Kolokolissa,  kuin  virkaluet- 
teloista. 

Mutta  tulvavesi,  joka  oli  temmannut  yleisön  mukaansa,  ei  ollut  yk- 
sinomaan kirkas.  Kuten  tämmöisissä  tapauksissa  on  tapana,  seurasi  myös 
paljon  mutaa  ja  lokaa.  Monet  seurasivat  virran  mukana  muodin  vetä- 
minä. He  nyt  moittivat  ja  tuomitsivat  kaikkea  ympärillään  yhtä  innok- 
kaasti kuin  muutamia  vuosia  sitä  ennen  olivat  kaikkea  ihailleet  ja  itsetyy- 
tyväisinä  olivat  olleet  valmiit  viskaamaan  Europpaa  kivillä.  Selvänäköisct 
ihmiset  katselivat  jo  silloin  epäillen  tätä  tarttuvaa  vapaamielisyyttä.  Skep- 
tikkojen joukossa  oli  myös  tunnettu  satiirikko  Shtshedrin  (Saltykov);  hän 
ei  luottanut  «liberaalisten  satakielten  liverryksiin  glupovilaisissa  *)  soissa, « 
vaan  piti  useimpia  venäläisiä  vapaamielisiä  «Lafayetteiksi  pukeutuneina 
Nosdreveina*.**)  Ei  ainoastaan  Nosdrevit,  vaan  vieläpä  oikeat  reaktsioonin 
puoltajatkin  pukivat  päälleen  vapaamielisyyden  naamarin.  Siihen  aikaan 
pidettiin  vaarallisenakin  lausua  ilmi  reaktsioonisia  mielipiteitä;  sen  lisäksi 
vaikutti  vielä  tapa  orjallisesti  jäljitellä  ylhäisiä  kaikessa;  nämät  olivat  sii- 
hen aikaan  yleensä  vapaamielisiä,  jonkatähden  ei  ainakaan  sopinut  vastustaa 
vapaamielisyyttä.     Uskaltamatta    astua    esiin  julkisesti,  toimivat  taantumuk- 


♦)  GIupov  on  eräSn  kaupungin  nimitys,  joka  on  keskustana  S:n  oivassa  satii- 
rissa „Erään  kaupungin  historia"     (ven.  glup  =  tyhmä). 

**)  Nosdrev  on  eräs  henkilö  Gogolin  «Kuolleet  sielut"  nimisessä  teoksessa. 
Hän  on  kaikkia  siveellisiä  periaatteita  vailla,  valehtelee  häpeämättä  ja  röyhkeilee. 

seD  harrastajat  salaisuudessa  tehden  vahinkoa  missä  voivat;  ja  valitetta- 
vasti se  monessa  kohdin  onnistui  heille.  He  turmelivat  uudistuksia  jo  nii- 
den alussa.  Ei  edes  talonpoikien  vapautus  vastannut  siihen  liittyneitä  toi- 
veita. Ylimmissä  viroissa  olevien  taantumisenbarrastajain  vehkeet  —  ku- 
ten nykyään  selvästi  on  todistettu  —  olivat  syynä  siihen,  että  talonpojat 
vapautettaessa  saivat  liian  vähän  maata.  Heidän  onnistui  m.  m.  saada 
aikaan  laki  maksuttomasta,  tai  niin  sanotusta  «kerjäläisen  maanpalstastac, 
joka  tuli  lukemattomien  rettelöjen  aiheeksi.^)  Liioittelematta  voipi  sa- 
noa, että  kaikkien  Venäjän  taloudellisten  vaikeuksien  syynä  on  ollut  talon- 
poikaistalouden,  tuon  Venäjän  tärkeimmän  tuottavan  voiman,  epä  vakavuus. 

Uudistusten  keskeneräisyys  matkaansai  surullisia  selkkauksia  yhteis- 
kunnallisessa elämässä:  vallankumouksellisia  liikkeitä  nuorisossa,  epäjärjes- 
tyksiä yliopistoissa.  Taantumuksen  harrastajat  eivät  olleet  käyttämättä  tätä 
hyväksensä.  V.  1862  tapahtui  Pietarissa  toinen  suuri  tulipalo  toisensa  pe- 
rästä, joiden  syytä  ei  saatu  selville.  Taantumusmiehet  levittivät  huhun,  että 
muka  ylioppilaat  tai  puolalaiset  olivat  niitä  sytyttäneet.  Kuinka  uskomat- 
tomalta tämä  huhu  tuntuikin,  oli  yleinen  kiihtymyksen  tila  kuitenkin  sem- 
moinen, että  moni  sitä  uskoi.  Näiden  joukossa  oli  kirjailija  Dostojevskij- 
kin.  Kerrotaan  että  hän  erään  semmoisen  tulipalon  sattuessa  tuli  Tsher- 
nyshevskin  luo,  jolla  oli  suuri  vaikutus  nuorisoon,  huudahtaen:  «Nikolai 
Gavrilovitsh!  Tehkää  loppu  näistä  ilkivaltaisuuksista !«  Yleinen  mielipide, 
joka  ei  ollut  valmistettu  uuteen,  verrattain  mutkikkaaseen  asiain  järjestyk- 
seen, joutui  aivan  ymmälle;  kuunneltiin  kaikenlaista  panettelua. 

V.  1863  syttyi  Puolan  kapina.  Se  oli  käännekohta  kuusikymmen- 
luvun historiassa,  jonka  jälkeen  taantumispuolue  lopullisesti  pääsi  voitolle. 
Kylliksi  oli  vapaamielisten  puolelta  paljas  kehotus  oikeuteen  ja  inhimil- 
lisyyteen puolalaisia  kohtaan,  jotta  taantumispuolue  julistaisi  heidät  isän- 
maan vihamiehiksi.  Se  kuvasi  heidät  semmoisiksi,  jotka  hyväksyivät  Puo- 
lan vallankumouksellisen  hallituksen  {^rzqdn)  ja  toivoivat  Venäjän  peri- 
katoa. Taantumispuolueen  huuto  vaikutti.  Yleisössä  heräsi  ahdaskansan- 
mielisiä  tunteita;  sen  ohessa  alkoi  kaikki  mitä  siinä  oli  obskuranttista  pis- 
tää   esiin,  ja  venäläiset  Lafayettet  riisuivat  naamarin  päältään  ja  esiytyivät 


*)  Talonpojille  annettiin  valittavaksi  joko  saada  2 — 15  desätiiniä  maata 
hengeltä  ja  maksaa  siitä  lunastusta,  tai  olla  maksamatta  mitään,  mutta  saada  ainoas- 
taan V4  tästä  määrästä. 

koko  oosdrevilaisessa  komeadcssaaD.  Uudistuksia  jatkettiin  kyllä  myöhem- 
minkin, mutta  ne  ilmestyivät  puolinaisina  eivätkä  herättäneet  innostusta. 
Herzenin  populariteetti  oli  kokonaan  hävinnyt.  Näyttämölle  astui  Katkov. 
Mihail  Nikiforovitsh  Katkov  kuului  nuoruudessaan  « länsimaalaisiin  «• 
Hän  oli  ollut  Bjelinskijn,  Herzenin  ja  Turgenjevin  hyvä  ystävä.  Mutta  jo 
silloin  oli  Bjelibskij  huomannut  hänessä  sairaaUoisen  itserakkauden  ja  en- 
nustanut että  tämä  itserakkaus  «voi  saattaa  tämän  nuoren  miehen  hitto 
ties  minne.»*)  Viisikymmenluvun  loppupuolelta  alkaen  Katkov  toimitti 
aikakauslehteä  «Russkij  Vjestnik*  kohtunllis- vapaamielisessä  hengessä  ja  oli 
uudistusten  kannattajia.  Puolan  kapina  saattoi  hänet  tekemään  jyrkän 
käänteen  oikealle  ja  asettumaan  venäläisten  taantumisharrastajain  päämie- 
heksi, joiden  rinnalla  hurjimmatkin  Europan  taantumisharrastajat  näyttävät 
punaisilta.  Heidän  äänenkannattajinaan  oli  joka  päivä  ilmestyvä  «Mos- 
kovskija  Vjedomosti«  ja  yllämainittu  kuukausittain  ilmestyvä  aikakauslehti. 
Filosooii  ja  slavofiilisyyden  kriitikko  VI.  Solovjev,  johon  jo  usein  olemme 
vedonneet,  kutsui  Katkovia  «kansan  raadan  voiman  jumaloitsijaksi.«  Luja 
valtiovalta,  joka  on  tämän  voiman  näkyvä  edustaja,  ankara  hallinta,  kai- 
ken initsiatiivin  poistaminen  yleisöstä  (koska  se  muka  aina  on  riidassa 
hallituksen  tarkoitusten  kanssa),  maa-aatelin  ja  suurteollisuuden  keinotekoi- 
nen suosiminen  lujan,  mutta  samalla  keskusvallalle  nöyrän  ja  siitä  riippu- 
van konservatiivisen  aineksen  luomiseksi,  klassillisuus  lääkkeeksi  nihilismiä 
vastaan,  yliopistot  virkamiesleipomoiksi,  rajaseutujen  venäläistyttäminen  kai- 
killa mahdollisilla  keinoilla  —  kas  siinä  Katkovin  ohjelman  pääkohdat. 
Tämä  mies  ei  hylkinyt  mitään  keinoja  tarkoitustensa  saavuttamiseksi.  Pa- 
netteleminen, tosiseikkojen  vääristeleminen,  kantelemiset,  kulissientakaiset 
vehkeet  olivat  hänen  aseitaan;  ne  tekivät  kirjallisen  väittelyn  hänen  kans- 
saan mahdottomaksi.  Jokaista,  joka  ei  ollut  yhtä  mieltä  hänen  kanssaan, 
hän  piti  isänmaan  vihollisena.  Häntä  pelkäsivät  itse  vanhoillisetkin,  vie- 
läpä vallan  edustajatkin.  Tässä  miehessä  oli  jotakin  häijyä,  kostonhaluista, 
epäluuloista,  jotakin,  joka  N.  K.  Mihailovskijn  sanojen  mukaan  oli  val- 
mista «epäilemään  maantientolppaakin  valtiokavalluksesta.»  Hän  luuli 
kaikkialla  näkevänsä  Venäjän  vihollisia  ja  viekkaita  vehkeitä:  sisäoloissa 
vehkeilivät  vapaamieliset,  jotka  hän  tahallaan  sekoitti  terroristein  kanssa, 
ulkoa   uhkasivat   Puolan,    Itämerenmaakuntain  ja  viimein  Suomenkin  veh- 


^)  Nevjedjenskij,  M.  N.  Katkov  ja  hänen  aikansa. 

keet.  Suomen  vehkeistä  hän  teki  vaan  huomautuksen,  mutta  ei  ennättä- 
nyt ennen  kuolemaansa  (v.  1886)  käydä  niiden  kimppuun.  Hyökkäykseen 
Suomea  vastaan  ryhtyivät  hänen  seuraajansa,  jotka  eivät  olleet  perineet 
Katkovin  kykyä,  vaan  kyllä  hänen  epäpuhtaan  taistelutapansa.  Suomessa 
nämät  Katkovin  seuraajain  urhotyöt  ovat  liian  hyvin  tunnetut,  jotenka 
niistä  ei  kannata  puhua  enempää.  Joka  tapauksessa  ne  olivat  aivan  hä- 
nen hengessään  tehtyjä.  Jälkeen  vuodon  1881  Katkovilla  oli  äärettömän 
suuri,  melkein  diktatuurin  kaltainen  vaikutusvalta.  Mutta,  vaikka  se  kuu- 
luu oudolta,  ei  häntä  milloinkaan  ihailtu;  tämän  todistaa  m.  m.  so  pieni 
tilaajamäärä,  mikä  Moskovskija  Vjedomostilla  oli  muunsuuntaisiin  sanoma- 
lehtiin verraten,  samoin  kuin  yleisön  osottama  välinpitämättömyys  hänen 
kuollessaan.  Kaikkein  orjamielisimmätkin  sanomalehdet  kiittivät  muisto- 
sanoissaan Katkovin  kykyä  sanomalehdentoimittajana,  mutta  eivät  hiisku- 
neet sanaakaan  hänen  ohjelmastaan.  Ulkomaalainen  ci  voi  käsittää  kuinka 
miehellä,  josta  yleensä  ei  pidetty,  voi  olla  niin  suuri  merkitys.  Boulan- 
gisti  Deroul^de,  joka  laski  seppeleen  «suuren  venäläisen  isänmaanystävän* 
haudalle,  tietysti  ei  aavistanutkaan,  mikä  iva  piili  näissä  sanoissa. 

Aleksanteri  II:n  hallitessa  Katkovilla  ei  ollut  läheskään  niin  suurta 
vaikutusvaltaa  kuin  myöhemmin.  Häntä  kyllä  kuunneltiin,  mutta  kuunnel- 
tiin muidenkin  mielipiteitä.  Sen  ajan  vapaamieliset  byrokraatit  —  ja  niitä 
oli  paljon  —  eivät  lukeneet  Mosk.  Vjedomostia  vaan  «Golos«  lehteä 
(lakkautettu  v.  1882).  Moskovassa  vapaamielisillä  oli  suuri  sanomalehti 
«Moskovskij  Telegraf*  (lakkaut.  v.  1883).  Vapaamielisten  kuukausittain 
ilmestyvänä  aikakauslehtenä  oli  «Vjestnik  Jevropy»,  joka  moskovalaisen 
lehden  «Russkija  Vjedomosti»n  ohessa  säilyi  vainosta  vapaamielisiä  sano- 
malehtiä vastaan  8o-luvun  alussa;  nämät  kaksi  sanomalehteä  puolustavat 
yhä  vielä,  vaikka  hillityssä  muodossa,  Aleksanteri  II:n  hallituskauden  va- 
paamielisiä aatteita.  Vjestnik  Jevropyn  perustivat  professori  Stasjulevitsh, 
Pypin  y.  m.,  jotka  erosivat  virastaan  rettelöiden  tähden  yliopistossa  v. 
1861.  Sille  antoivat  apua  Turgenjev,  Kävelin  y.  m.  neljäkymmenluvun 
kohtuullisista  länsimaalaisista.  Se  on  europpalaisen  vapaamielisyyden  äänen- 
kannattaja. Sitä  lukevat  vapaamieliset  professorit,  virkamiehet,  liikemiehet. 
Nuoriso  on  aina  suuresti  kunnioittanut  Vjest.  Jevropyn  kirjoittajia,  mutta 
sitä  ei  ole  tyydyttänyt  heidän  maltillisuutensa.  Viime  aikoina  tämä  aika- 
kauslehti nähtävästi  on  saanut  suuremman  merkityksen. 

Meidän  täytyy  sanoa  sananen  suurta  melua  matkaansaaneesta  liik- 
keestä nuorison  kesken,  joka  on  tunnettu  nihilismin  nimellä.  Tätä  sanaa 
on  käsitetty  kovin  väärin  sekä  Venäjällä,  että  varsinkin  ulkomailla.  *  Nihi- 
listciksi  on  kutsuttu  esim.  myöhempiä  vallankumouksenharrastajia  —  ter- 
roristeja, vaikkei  nihilismissä  oikeastaan  ollut  mitään  valtiollista.  Se  oli 
harhaantunut  eetillinen  oppi,  joka  oli  kasvanut  esiin  venäläisestä  maaperästä 
vapautuksen  synnyttämän  huumauksen  aikana.  Venäläinen  nihilismi  on  ää- 
rimmilleen kehitettyä  individualismia.  Nihilistit  vaativat  täydellistä  vapautta 
yksilölle  häntä  sitovista  ennakkoluuloista.  Tästä  johtui,  että  he  kielsivät 
uskonnon,  kansallisuuden,  säädyn,  perheen,  auktoriteetin,  estetiikan  ja  rak- 
kauden ennakkoluulot.  Innoissaan  he  pitivät  ennakkoluuloina  semmoisia- 
kin asioita,  joita  ci  millään  ehdolla  voi  semmoisina  pitää;  niinpä  he  esim. 
itsensäuhraamisesta  puhuivat  halveksien.  Nihilistien  ihanteena  oli  ihmi- 
nen, joka  nautti  elämää  elämän  vuoksi  ja  jonka  nautintona  oli  vapaa  hen- 
kinen työ.  Etenkin  pidettiin  arvossa  luonnontieteitä,  jotka  enemmän  kuin 
muut  tieteet  olivat  omiansa  hävittämään  ennakkoluuloja. 

Etevä  nihilismin  edustaja  kirjallisuudessa  oli  suurta  melua  herättänyt, 
lahjakas,  mutta  lyhytikäinen  D.  I.  Pisarev,  nuorison  epäjumala  6o-luvun 
alkupuolella.  Omituista  on  että  Pisarev  kirjoittti  mahtavimmat,  enimmin 
ihastusta  herättäneet  teoksensa  istuen  Pietari-Paavalin  linnassa  vankina. 
Turgeujev  on  esittänyt  nihilismin  aatteet  Basarovissa,  «Otsy  i  djeti»  nimi- 
sen romaanin  päähenkilössä.  Tätä  kirjaa  suositamme  niiden  luettavaksi, 
jotka  haluavat  lähemmin  tutustua  nihilisteihin.  Toivomme  että  tarkkaa- 
vaiset lukijat  itse  tulevat  huomaamaan  kuinka  vähän  «valtiolliset  vehkei- 
lyt*? joista  nihilistejä  on  syytetty,  soveltuvat  Basaroviin.  Nihilismin  aika 
oli  pian  loppunut.  Pisarevin  ovat  jo  kaikki  unohtaneet.  Nihilismi  oli 
vaan  hetkellinen  innostus,  jota  toiset  muistelevat  hymyhuulin,  toiset 
inholla. 

Paljoa  vakavampaa  laatua  on  toinen  liike  ollut,  joka  on  vallinnut 
sivistyneen  enemmistön  mielissä  aina  viime  aikaan  asti.  Se  oli  n.  s.  kan- 
sanmiclisyys.  Se  sai  suurimmatkin  nerot  innostumaan  ja  synnytti  kirjaili- 
joita semmoisia  kuin  Tshemyshevskij,  Dobroljubov,  N.  K.  Mihailovskij, 
Nekrasov,  Shtshedrin-Saltykov,  Uspenskij,  Korolenko  y.  m.  Sen  äänenkan- 
nattajina olivat  kuukauslehdet  «Sovremennikv  (lakkautettu  v.  1866),  «Ote- 
tshestvennyja  Sapiski«  (lakkaut.  v.  1883)  ja  viime  aikoina  «Russkoje  Bo- 
gatstvo».     Kansanmielisyys    vaati    ennen  kaikkea  kansan  todellisen  hyödyn 

palvelemista,  lähtien  käsityksestä  «intelligensin  velvoUisauksista  kansaa 
kohtaan.»  Kansalla  ymmärrettiin  pääasiallisesti  talonpoikaissäätyä,  joka 
muodostaa  pääosan  Venäjän  asujamista.  Ennen  kaikkea  vaadittiin  kansan 
taloudellisen  tilan  kohottamista,  jota  ilman  sen  tosisivistäminen  on  mah- 
doton. Kansan  palveleminen  vaati  että  opittiin  sitä  tuntemaan.  Tulok- 
sena tästä  olivat  arvokkaat  taloustilastolliset  teokset,  jotka  ovat  tulleet  tun- 
netuiksi Venäjän  rajojen  ulkopuolellakin.  Toiselta  puolen  ilmestyi  koko 
joukko  kaunokirjailijoita  ja  etnograafeja,  jotka  puolueettomalla  tavalla  ku- 
vasivat kansan  elämää.  Näihin  kuuluvat:  Uspenskij,  Zlatovratskij,  Mamin- 
Sibirjak  y.  m.  Kansan  taloudellisen  elämän  käytännöllisten  kysymysten 
ratkaiseminen  oli  mahdoton  ilman  perusteellista  valtiotalouden  tuntemista, 
joka  tuli  kansanmielisten  lempitieteeksi.  Luotiinpa  eri  talousteoriakin. 
«Mirissän,  artelleissa  ja  muissa  kunnallishengen  ilmiöissä  kansanmieliset 
näkivät  takeita  siitä,  että  Venäjä  voi  siirtyä  suorastaan  kansan  työnyhteis- 
kunnallis-taloudelliseen  järjestämiseen,  syrjäyttäen  niin  sanotun  kapitalistisen 
kehityksen  asteen.  Tässä  suhteessa  kansanmieliset  olivat  yhtä  mieltä  sla- 
vofiilien kanssa;  se  oli  sama  utopia,  joka  ennenkin  oli  lähentänyt  muuta- 
mia länsimaalaisia,  esim.  Herzenin,  slavofiileihin.  Nyt  tämäkin  harhakuva 
on  menettänyt  merkityksensä.  Venäläinen  yhteiskunta  on  yhä  enemmän 
vahvistunut  siinä  tiedossa,  ettei  ole  muuta  tietä  edistykseen  kuin  se,  jota 
myöten  Länsi-Europpa  on  kulkenut  ja  jolta  ei  Venäjää  enää  voi  työntää 
mitkään  voimat. 

Olemme  maininneet  venäläisen  aatteen  pääsuunnat.  Vaan  mitä  te- 
kivät sillä  aikaa  slavofiilit? 

Olemme  jo  maininneet  että  he  ilolla  tervehtivät  uudistuksia.  Vali- 
tettavasti slavofiiliset  filosoofit,  teoreetikot,  olivat  muuttaneet  manalaan 
juuri  uudistusten  alkuaikoina.  Eloon  jäivät  vaan  Iv.  Aksakov,  J.  Samarin 
ja  useat  vähommänarvoiset.  Aksakov,  joka  rupesi  epäilemään,  voisiko  olla 
miksikään  hyödyksi  virkauralla,  erosi  virastaan  ja  rupesi  sanomalehtikir- 
jailijaksi. Tämän  toimensa  alkuaikoina  hän  puolusteli  samoja  mielipiteitä 
kuin  aikakauden  johtavat  henkilöt.  Hänen  sanomalehtensä  «Denj«  puo- 
lusteli kyvykkäästi  ja  asianymmärtäväisesti  talonpoikaisvapautusta,  jonkatäh- 
den  sillä  olikin,  slavofiilisebi  sanomalehdeksi,  tavaton  menestys. 

Mutta  taantumisen  tulva,  joka  Puolan  kapinan  jälkeen  yllätti  yleisön, 
tempasi  Asakovinkin  mukaansa.  Slavofiilien  opin  vapautta  harrastava  puoli 
siirtyi    hänessä   toiselle    sijalle,    jota    vastoin  vanhoillinen  puoli  astui  esiin 

tehden  Aksakovista  niiden  ihmisteo  liittolaisen,  joista  hänellä  erään  hänen 
elämänkertojansa  ja  apulaisensa*)  sanojen  mukaan  oli  «hyvin  kehno  käsi- 
tys». Muistosanoissaan  I.  Aksakoville  Katkov  sanoi:  «Ivan  Sergejevitsh  ja 
minä  kuljimme  valtiollisessa  toiminnassa  lähellä  toinen  toistamme,  mutta 
valitettavasti  satuimme  harvoin  toimimaan  yksimielisesti  ja  liitossa  keske- 
nämme. Vaan  semmoisten  tapahtumien  riehunnassa,  jotka  loukkasivat  ve- 
näläistä kansallistunnetta,  ei  meidän  välillämme  ollut  eroa.**)  Tuskinpa 
Aksakov,  jos  olisi  kuullut  tätä  kiitosta,  olisi  ollut  siihen  tyytyväinen.  Kui- 
tenkin täytyy  myöntää  että  oli  hetkiä,  jolloin  Aksakov  veti  samaa  virttä 
kuin  Katkov.  Semmoisia  hetkiä  olivat  Puolan  kapinan  aika,  aika  lähinnä 
ennen  venäläisturkkilaista  sotaa  ja  etenkin  ensi  vuodet  keisari  Aleksanteri 
III:n  hallituskautta.  Totta  on  että  hän  elämänsä  loppuun  asti  puolusteli 
muutamia  slavofiilien  ohjelman  vapaamielisiä  kohtia,  esim.  painovapautta, 
oikeudenkäynnin  julkisuutta,  maakunnallis-itsehallintoa;  mutta  vuosien  vie- 
riessä hänen  äänensä  alkoi  yhä  harvemmin  kuulua  näiden  asiain  puolus- 
tukseksi, jotka  eivät  johtuneet  itse  slavofiiiisestä  opista,  vaan  olivat  jonkin- 
laisena ala-arvoisena  lisänä  siihen  ja  jotka  hän  ikäänkuin  unhotti  puolus- 
taessaan kulmakiviään. 

Kun  yleisö  v.  i88o  alkoi  puhua  työn  kruunaamisesta,***)  pani  Aksa- 
kov ankaran  vastalauseen  näitä  aikeita  vastaan,  koska  ne  olivat  «europ- 
palaisia  vehkeitä»,  jotka  uhkasivat  turmella  Venäjää.  Jälkeen  onnettoman 
vuoden  1881,  jolloin  taantumispuolue,  käyttäen  hyväkseen  ajanhetkeä,  nosti 
vainon  kaikkea  vapaamielistä  vastaan,  kannatti  Aksakov,  puolustaessaan 
rakkaita  kulmakiviään,  heitä  innokkaasti.  Hänen  sanansa  merkitsi  sitä  enem- 
män, koska  se  oli  aivan  riippumaton  ja  rehellisen  miehen  sana.  Toinen 
eloon  jääneistä  vanhoista  slavofiileista  J.  Samarin  lähti  Puolan  kapinan 
jälkeen  valtionvirkamiehenä  järjestämään  talonpoikien  tilaa  rauhoitetuissa 
maakunnissa.     Kerrotaan    että   hän   tässä  toimessaan  osotti  suurta  ymmär- 


♦)   Sharapov,  Puhe  Aksakovin  muistoksi,  Pietarin  Slaavilaisen  seuran  pöytä- 
kirjassa 18  p:ltä  helmik.  1896. 

**)  Aikakauslehti  Russkij  Vjestnik  v.  1886,  N:o  1. 

♦*♦)  Siksi  nimitettiin  siihen  aikaan  venäläisten  sanomalehtien  kuvakielellä  kan- 
sanedustusta, jonka  tuli  kruunata  uudistukset.  Kuten  on  tunnettu,  yleisön  odotukset 
eivät  olleet  turhat.  Työn  täydellisentäminen  tuli  Aleksanteri  II:n  hallituksen  lopulla 
periaatteessa  päätetyksi  ja  vieläpä  uuden  hallituksen  ensi  päivinä  epäiltiin,  oliko  se 
pantava  täytäntöön  vai  eikö. 

täväisyyttä,  inhimillisyyttä  ja  vilpitöntä  kansannniclisyyttä.  «Jospa  kaikki 
edustajamme  rajaseuduilla  olisivat  Samarioin  kaltaiset»  —  huudahtaa  eräs 
sen  ajan  slavofiileista  —  «niin  ci  siellä  tapahtuisi  mitään  selkkauksia  .  .  . 
Me  emme  tässä  riidassa  (Puolan  ja  Itämcrcnmaakuntain  kanssa)  luota  väki- 
valtaan, joka  ci  ole  milloinkaan  miellyttänyt  meitä,  vaan  oikeuteemme  ja  si- 
veelliseen voimaamme.»*)  Teoreettisesti  voipi  kenties  niin  olla.  Mutta 
itse  asiassa  Samarin  auttoi  suuntaa,  joka  oli  kaukana  tosi-kansanvaltaisuu- 
desta. Tämä  suunta  piti  Puolan  talonpojan  turvaamista  ainoastaan  valtiol- 
lisena sotatemppuna,  joka,  kuten  tunnettu,  päättyi  siten,  että  talonpojat  ei- 
vät pelastuneet,  mutta  tilanomistajat  kyllä  masennettiin. 

Ivan  Aksakovin  ja  Samarinin  toiminta  todistaa,  että  vanha  slavo- 
fiilisyys,  niinpian  kuin  se  koetti  sovittaa  käytäntöön  oppineitten  kamareissa 
valmistettuja  teoriojaan,  sisälsi,  kenties  vasten  tahtoaan,  liiton  taantumisen- 
harrastajain  kanssa  ja  oli  tärkeimmissä  kysymyksissä  yhtä  mieltä  niiden 
kanssa.  Mutta  Aksakovin  ja  Samarinin  eläessä  syntyi  jo  nuorten  slavo- 
fiilien puolue.  Kuten  kohta  saamme  nähdä,  meni  nuorten  slavofiilien  oppi 
vielä  kauemmas:  se  muuttui  obskuranttiseksi  kansalliskiihkoksi. 


Kuten  sanottu  vanhat  slavofiiilit  ennustivat  että  Venäjällä  tulevai- 
suudessa oli  oleva  maailmanhistoriallinen  kutsumus.  Tämä  messianismin  aate 
perustui  siihen  hegeliläiseen  käsitykseen,  että  maailmanhistoria  on  vähi- 
tellen tapahtunut  kehitys  ja  ilmestys  universaalisesta  hengestä.  Tämä  me- 
tafyysillinen  oppi  menetti  kaiken  arvonsa  6o-luvulla.  Nyt  ei  enää  kukaan 
uskonut  saksalaisen  ideaalisen  filosofian  kaavojen  ehdotonta  totuutta;  sen 
aika  oli  ehdottomasti  loppunut,  sen  sijaan  tuli  positiivinen  tiede.  Samalla 
kumottiin  myös  ne  johtopäätökset,  joita  oli  tehty  puhtaasti  metafyysillis- 
ten  premissien  perustuksella.  Nuorissa  slavofiileissa  ei  enää  asu  messia- 
nismin aate.  Vanhat  slavofiilit  sanoivat:  «me  pelastamme  ihmiskunnan!» 
Nuoret  vastaavat:  «Se  on  humanistista  hulluttelua!  Ei  ole  mitään  ih- 
miskuntaa! Germaanilais-romaanilainen  maailma,  jota  te  väärin  pidätte  koko 
ihmiskuntana,    on    tuomittu    perikatoon,    sitä    ette  voi  pelastaa  eikä  siihen 


*)    Kenraali  Kirejcvin    puhe   Pietarin  Slaavilaisessa  seurassa  (katso  poytSkirjaa 
19  p:ltä  jouluk.  V.   1893). 

ole  syytäkään.  Hukkukoon!  Sinne  se  joutaakin.  Vaan  me  sen  raunioille 
rakennamme  jotakin  uutta,  meikäläistä».  Luovuttuaan  messianismista  muka 
vanhettuneena  aatteena,  jonka  vanhain  slavofiilien  humanistiset  unelmat 
olivat  synnyttäneet,  nuoret  kuitenkin  säilyttivät  venäläis-slaavilaisen  kansalli- 
suuden aatteen,  sekä  myöskin  aatteen  venäläis-slaavilaisen  ja  europpalai- 
sen  sivistyksen  vastakkaisuudesta.  Mutta  viimemainitussakin  suhteessa  on 
suuri  ero  nuorten  ja  vanhain  välillä.  Vanhat  väittivät  venäläis-slaavilaisclla 
kansallisuudella  olevan  kaikenlaisia  avuja,  mutta  nämät  eivät  olleet  heille 
kalliit  niiden  itsensä  takia,  vaan  sentähden  että  ne  olivat  panttina  siitä,  että 
Venäjä  slaavilaisuudella  uudistaa  ihmiskunnan.  Uusien  käsityksien  makaan 
slaavilaisuus  tarjosi  suuria  tulevaisuuden  lupauksia.  Mutta  heidän  mieles- 
tään kaikki  takeet  tulevasta  kehityksestä  ovat  tärkeät  itsessään,  koska  ne 
ovat  venäläisiä  ja  kaikessa  eroavat  europpalaisista. 

Luopumalla  maailmanhistoriallisen  merkityksen  vaatimuksesta,  mutta 
säilyttämällä  toisen  väärän  vanhain  slavofiilien  periaatteen,  nimittäin  aat- 
teen venäläis-slaavilaisen  ja  europpalaisen  sivistyksen  vastakkaisuudesta, 
muuttui  uutten  slavofiilien  oppi  luonnollisesti  kansallisen  itsekkäisyydon 
opiksi. 

Uusien  slavofiilien  lahjakkain  edustaja  oli  N.  J.  Danilevskij  (1822  — 
1885)  «Venäjä  ja  Europpa»  nimisen  kirjan  tekijä.  Harrastuksiltaan  D. 
oli  luonnontutkija,  ammatiltaan  —  oppinut  virkamies:  hän  oli  omituinen 
tulos  uudemmasta  venäläisestä  byrokraattisuudesta,  joka  koetti  omistaa  siis- 
tin europpalaisen  ulkomuodon.  Virkansa  puolesta  D.  matkusteli  paljon 
Venäjällä  ja  ulkomailla;  yhden  semmoisen  matkan  hän  teki  yhdessä  kuu- 
luisan luonnontutkijan  Karl  Baerin  kanssa.  Vapaina  hetkinä  hän  usein  mie- 
tiskeli yhteiskunnallisia  asioita;  tästä  hän  sai  kerran  vähän  kärsiäkkin:  hän 
oli  näet  sekaantunut  Petroshevilaisten  juttuun  ja  sai  viettää  muutamia  vuo- 
sia Vologdassa.  Kuusikymmenluvun  vuodet,  jotka,  erään  kirjailijan  sano- 
jen mukaan,  »hävittivät  monta  venäläistä  vapaamielistä  harrastusta  ja  saat- 
toivat monta  humanitaari- kosmopoliittista  näkökantaa  horjumaan*,  muutti- 
vat myös  Danilevskijn  mielen.  Kuusikymmenluvun  lopulla,  ollessaan  va- 
paana virkatoimistaan,  hän  kirjoitti  kirjansa,  jossa,  hänen  elämänkertojansa 
ja    puolustajansa   N.    Strahovin*)  sanojen  mukaan,  «ihmiskunnan  historiaa 


*)  N.  Strahov,  erään  kirjan  julkaisija,  jolla  on  vaativainen  nimi:  «Taistelu  Länsi- 
Europpaa    vastaan    Venäjän    kirjallisuudessa".     Tilan    puutteesta  emme  voi  puhua  la- 

katsotaan  uudelta  DäkökaDoalta  ja  jossa  opetetaan  uutta  maailmanhistorian 
teoriaa.»*)  Excusez  de  pcul  Tämän  kirjan  vaiheet  ovat  merkilliset. 
Aluksi  ci  kukaan  tahtonut  sitä  painattaa.  Viimein  se  ilmestyi  eri  osissa 
slavofiilisessä  aikakauslehdessä  «Zarja».  Kun  se  ilmestyi  ei  yleisö  sitä 
huomannut  paljon  ensinkään.  Mutta  kahdeksankymmenluvulla,  jolloin 
erityisten  asianhaarain  vallitessa  monta  vanhaa,  unhoon  jäänyttä  oppia  tuli 
esille,  tuli  myös  Danilevskijn  kirja  näkyviin.  Siitä  ilmestyi  kolme  eri  painosta 
ja  se  tuli  tavalliseksi  kirjaksi  monen  politiikkia  harrastavan  virkamiehen 
pöydälle.  Myöntää  täytyy,  että  kirja  on  kirjoitettu  suurella  dialektisellä  tai- 
dolla ja  että  se  on  paikoittain  hyvinkin  ansiokas ;  oivallinen  on  esim.  luku 
kansallisuudesta  tieteessä  ja  tuon  Retziuksen  teorian  kritiikki,  jonka  mu- 
kaan kansat  jakautuvat  pitkäpäisiin  ja  lyhytpäisiin.  Muuten  skeptikot  väit- 
tävät että  kirjan  menestystä  paljon  edisti  sen  kyvykäs  kriitikko  VI.  Solov- 
jev,  joka  painatti  sitä  vastaan  Vejstnik  Jeropyyn  (1889)  jakson  loistavia 
kirjoituksia,  jotka  ennen  pitkää  hankkivat  lehdelle  varoituksen.**)  Keski- 
pisteen teoksessa  »Venäjä  ja  £uroppa«  muodostaa  oppi  kultuurihisto- 
riallisista  tyypeistä. 

Yleisen  katsantotavan  mukaan  ihmiskunnan  historiaa  katsotaan  yh 
deksi  kokonaisuudeksi;  tapaukset  ryhmitetään  kehityksen  asteitten  mukaan 
historia  jaetaan  vanhan-,  keski-  ja  uudenajan  historiaan.  Tekijä  pitää  tä 
män  järjestelmän  keinotekoisena  eikä  historiallista  todellisuutta  vastaavana. 
Itse  asiassa  jokaisella  kansalla  on  oma  vanhan-,  keski-  ja  uudenajan  his 
toriansa,  aivan  riippumatta  muista  kansoista.  Nykyisen  historiallisen  teo- 
rian  erehdys  on  tullut  siitä,  että  se  on  katsonut  ihmiskuntaa  kokonaiseksi 
organismiksi  ja  pitänyt  edistystä  vähitellen  tapahtuvana  koko  ihmiskunnan 
muuttumisena  raakuuden  tilasta  sivistyksen  korkeimmille  huipuille. 

Tämä  keinotekoinen  historiallisten  tosiasiain  luokittaminen  on  hyljättävä. 
Sen  sijaan  on  tuleva  « luonnollinen «  luokitus,  samoinkuin  astronomiassa 
Ptolemaion    keinotekoisen  järjestelmän  sijaan  astui  Kopernikuksen  luonnol- 


veammia  tästä  uudemman  slavofiiiisyyden  edustajasta.  Sanokaamme  va«in  että  hänen 
»taistelussaan"  lännen  sivistyksen  eri  suuntia,  esim.  materialismia,  darvinismia  y.  m. 
vastaan,  ei  ole  mitään  sellaista,  joka  ei  löytyisi  paremmin  sanottuna  europpalaisessa 
kirjallisuudessa. 

*)  Esipuhe  kolmanteen  painokseen  teosta  „ Venäjä  ja  Europpa,"  siv.  XXIX. 
**)    Nämät  kirjoitukset   ilmesyivät    kahtena   osana    Solovjevin    teoksia  nimellä 
„ Kansallinen  kysymys*". 

linen  järjestelmä.  TärnäD  luoonollisen  järjestelmän  perustukseksi  ei  ole 
pantava  jako  kronoloogisiin  aikakausiin  vaan  realisiin  ryhmiin.  Tämmöi- 
sinä tekijä  pitää  etnograafisesti  toinen  toistaan  lähellä  olevia  kansoja;  hän 
kutsuu  niitä  kultuurihistoriallisiksi  tyypeiksi.  Edistys  on  mahdollinen  ai- 
noastaan kultuurihistoriallisen  tyypin  rajojen  sisäpuolella.  Maailmanhis- 
toria on  tekijän  mielestä  eri  aikaisten  ja  eripaikkaisten  kultuurihistoriallis- 
ten  tyyppien  summa.  Näitä  hän  luettelee  kymmenen.*)  Ajan  suhteen  vii- 
meinen ja  merkillisin  kultuurihistoriallinen  tjryppi  on  germaanilais-romaa- 
nilainen,  eli  europpalainen.  Sen  aika  on  kuitenkin  jo  pian  loppunut;  se  on 
jo  saavuttanut  kukoistuksen  ajan,  jota  nopeasti  seuraa  lakastumisen  aika. 
Sen  sijaan  on  astuva  uusi,  ei  vielä  aivan  vakaantunut,  slaavilais-venäläinen 
tyyppi. 

Tarkkaa  kultuurihistoriallisen  tyypin  määrittelyä  Danilevskij  ei  anna. 
Tämän  pitää  selvitä  hänen  esittämistään  yleisistä  historiallisen  kehityksen 
laeista.  Näbtä  laeista  tärkein  sanoo  että  «yhden  kultuurihistoriallisen  tyy- 
pin sivistysperiaatteet  eivät  siirry  toisen  tyypin  kansoille».  Danilevskij  tie- 
tysti ei  kokonaan  kiellä  yhden  tyypin  vaikutusta  toiseen,  mutta  hän  rajoit- 
taa suuresti  tätä  vaikutusta.  Kaikki,  mikä  on  ikäänkuin  ulkopuolella  kan- 
sallisuuden rajoja,  s.  o.  positiivisten  tieteiden  johtopäätökset  ja  metoodit, 
taiteiden  ja  teollisuuden  viimeiset  tulokset  y.  m.  voivat  siirtyä.  Mutta, 
kaikkea  muuta,  niinkuin  valtiollista  ja  yhteiskunnallista  järjestystä,  uskon- 
nollisia käsityksiä,  elämäntapoja,  ei  voi  lainata,  vaan  niitä  voi  ainoastaan 
ottaa  huomioon»  (Rossija  i  Jevropa  siv.  105).  Toisen  lain  mukaan,  jolla, 
samoin  kuin  edelliselläkin  on  suuri  käyntännöllinen  merkitys,  pitää  niiden 
kansojen,  jotka  kuuluvat  johonkin  kultuurihistorialliseen  tyyppiin,  muodos- 
taa riippumattomain  valtioiden  liiton  (federatsioonin)  tai  järjestelmän;  ai- 
noastaan tällä  edolla  on  kultuurihistoriallisen  tyypin  täydellinen  kehitys 
mahdollinen. 

Kultuurihistoriallisten  tyyppien  teoria  johtuu  siitä  käsityksestä,  mikä  teki- 
jällä on  yleisinhimillisyyden  ja  kansallisuuden  välisestä  suhteesta.  Selvittääk- 
seen tätä  käsitystään  Danilevskij  poikkeaa  pitkälle  muodollisen  logiikan  alalle. 
Me  emme  seuraa  häntä  sinne,  kerromme  vaan  hänen  johtopäätöksensä. 
Hän    tulee    siihen    väitteeseen,   että    käsitys  yleisinhimillisestä  on  abstrakt- 


*)    Kansoja,  joiUa  ei  ole  ollut  historial]ista  merkitystä,  hän  kutsuu  ^ctnograafi- 
siksi  aineksiksi" ;  niihin  hän  m.  m.  lukee  suomalaisetkin  kansat. 

siooni ;  se  ei  ainoastaan  ei  ole  mitään  realista,  vaan  se  on  rajoitetumpi,  ah- 
taampi ja  alempi  kuin  käsitys  kansallisesta,  sillä  tämä  jälkimäinen  käsittää 
jo  edellisen,  mutta  lisää  siihen  jotakin  erityistä,  täydentävää.  Hän  esittää 
ajatuksensa  havainnollisesti  kaavalla  a  -|-  b  [>  b,  joka  on  sen  luvun  tun- 
nuslauseena, jossa  puhutaan  »yleisinhimillisestä  ja  kansallisesta*  (jälkimäi- 
nen on  a,  edellinen  b).  Siis  yleisinhimillistä  ei  ole  todellisuudessa,  ja  sii- 
hen pyrkiminen  on  samaa  kuin  tyytyä  johonkin  yhteiseen,  värittömyyteen, 
originalisuuden  puutteeseen.  Toista  on  kaikki-inhimälisyys,  joka  on  ero- 
tettava yleisinhimillisyydestä;  se  on  epäilemättä  realinen  tosiasia  ja  ylem- 
pänä kaikkea  kansallista;  se  on  nimittäin  yhdistys  kaikesta  kansallisesta, 
mikä  aina  ja  kaikkialla  on,  on  ollut  ja  tulee  olemaan.  Mahdotonta  on 
pyrkiä  kaikki  inhimillisyyteen,  sillä  ei  kukaan  paitsi  Jumala  voi  tietää  mitä 
kaikki  menneet,  nykyiset  ja  tulevat  sivistysmuodot  kaipaavat.*) 

Siis  yleisinhimillistä  sivistystä,  josta  länsimaalaiset  puhuivat,  ei  ole, 
se  on  puhetapa,  joka  on  kaikkea  todellista  merkitystä  vailla.  Semmoista 
sivistystä  ei  ole  eikä  voi  olla.  On  olemassa  vaan  eri  kultuurihistorial- 
listen  tyyppien  piiriin  kuuluvien  kansojen  moninaisten  omituisuuksien  to- 
teuttaminen ajassa  ja  paikassa  —  se  on  maailmanhistoriaa.  Senpätähden 
täytyykin  ennen  kaikkea  koettaa  säilyttää  ja  kehittää  juuri  näitä  omitui- 
suuksia. Tästä  seuraa  että  «slavofiilisyydenkin  aate  on  oleva  jokaisen 
slaavilaisen  korkeimpana  aatteena  jälkeen  Jumalan  ja  Hänen  pyhän  kirk- 
konsa, korkeampana  vapautta,  tiedettä,  sivistystä,  korkeampana  kaikkea 
maallista  onnea.»'*'*)  Kun  tämä  toteutetaan,  seuraa  kaikki  muu  itsestään, 
ilman  sitä  taas  ei  yksikään  näistä  eduista  ole  saavutettavissa. 

Semmoinen  on  Danilevskijn  historiallinen  filosofia.  Venäläisessä  kir- 
jallisuudessa on  monesti  viitattu  sen  loogillisiin  virheisiin  ja  todellisiin  ereh- 
dyksiin.***)    Onpa   näytetty,    että     oppi    kulluurihistoriallisista    tyypeistä- 

♦)  Rossija  i  Jevropa  siv.  127  ja  seur. 
**)  Rossija  i  Jevropa  siv.  132. 
♦**)  Mainittakoon  esim.  VI.  Solovjevin  kirjoitukset  Vjestnik  Jevropyssä  (1889) 
otsakkeella  „ Venäjä  ja  Europpa",  jotka  sittemmin  ilmestyivät  II:ssa  osassa  saman  te- 
kijän teosta  „ Kansallinen  kysymys  Venäjällä.*  Solovjev  tarkasteli  Danilevskijn  teoriaa 
humanistillis-filosooRselta  kannalta.  Toinen  kirjailija,  etevä  historioitsija  P.  Miiju- 
kov  (entinen  Moskovan  yliopiston  dosentti,  nyk.  Venäjän  historian  professori  Sofian 
yliopistossa)  on  tarkastellut  tätä  oppia  positiiviselta  historialliselta  kannalta  kirjoi- 
tuksessa: Slavofiilisyyden  tarkastusta,  aikakauslehdessä  Voprosy  Filosofii,  III  vihko. 

kin    OD  itsenäisyyttä  vailla,  sillä  se  on  lainattu  eräältä  saksalaiselta  toisen 
luokan  historioitsijalta,  Riickertiltä.  *) 

Muuten  ei  teoreettinen  osa  Danilevskijn  kirjaa  ole  sen  tärkein.  Teoria 
on  vaan  kaava,  johon  hän  väkinäisesti  sovittaa  ennakolta  otaksumansa  aat- 
teen. Kirja  alkaa  kysyniyksellä,  miksi  Länsi -Europpa  niin  vifiaa  Venäjää; 
ja  vastaukseksi  saadaan  sen  tapahtuvan  sentähden,  että  Länsi-Europpa  Ve- 
näjässä vainuu  vierasta  ja  vihamielistä  voimaa.  Länsi-Europpa  edustaa 
yhtä  kultuurihistoriallista  tyyppiä,  Venäjä  ynnä  slaavilaisuus  toista,  kor- 
keampaa. Mitä  tämä  jälkimäinen  kultuurihistoriallinen  tyyppi  tulee  toi- 
mittamaan, sitä  ei  tekijä  vielä  voi  sanoa,  ja  hän  pitääkin  tätä  kysymystä 
liian  aikaisena.  Paljon  lupaavia  enteitä  hän  näkee  venäläisessä  kaunokirjalli- 
suudessa ja  taiteessa,  tieteessä  sitä  vastoin  vähemmän.  Samoin  kuin  ensimäiset 
slavofiilit  pitää  hänkin  kreikkalais-venäläistä  uskontoa  ainoana  tosikristilliscnä 
uskontona.  Hän  antaa  suuren  merkityksen  yhteiselle  maanomistukselle,  mutta 
ei  sen  tähden,  että  se  voi  olla  panttina  tulevasta  oikeasta  yhteiskuntajärjes- 
tyksestä, vaan  sentähden,  että  se,  säilyttäen  kansalle  maanomistuksen,  «antaa 
sille  suuressa  määrin  konservatiivisia  vaistoja».  Hän  puolustaa  myös  paino- 
vapautta, mutta  sentähden,  että  hänen  arvelunsa  mukaan  vapaa  sanomakir- 
jallisuus  Venäjällä  ei  voi  vastustaa  hallitusta.  Pietarin  uudistukset  eivät 
herätä  hänessä  semmoista  tyytymättömyyttä  kuin  Aksakovissa.  Hän  katsoo 
niitä,  samoin  kuin  mongolien  iestäkin  ja  talonpoikain  orjuutta,  hyödylli- 
siksi «harjoituksiksi «,  jonka  jälkeen  Venäjän  kansa  voi  sietää  «suurempaa 
vapaudenannosta.»  Tästä  näkyy  että  Danilevskij  sisällisissä  kysymyksissä 
oli  siirtynyt  koko  joukon  oikealle  slavofiilisyyden  apostoleihin  verraten. 
Valitettavasti  vaan  sisälliset  kysymykset  eivät  häntä  juuri  huvittaneet  ja 
sentähden  hänen  asemansa  niihin  ei  ole  täysin  selvä.  Sen  sijaan  ulkopo- 
litiikki  on  Danilevskijn  keppihevonen.  Hänen  opistaan  johtuu,  että-  venä- 
läis-slaavilainen  kultuurihistoriallinen  tyyppi,  voidakseen  täysin  kehittää  voi- 
miaan, kaipaa  liittoa  kaikkein  slaavilaisten  valtioiden  kesken.  Tähän  Da- 
nilevskij kääntää  koko  huomionsa.  Melkein  kolmas  osa  hänen  kirjastaan 
(188  sivua  556:sta)  sisältää  mietteitä  itämaisen  kysymyksen  ratkaisemi- 
sesta. Itävalta  on  kukistettava,  Turkki  hajoitettava  ja  niiden  sijalle  on  pe- 
rustettava eri  slaavilaisten  valtioiden  liitto  Venäjän  hegemonian  alle  ja 
Tsarj-Grad,    Konstantinopoli,    pääkaupunkina.     Tähän    liittoon  yhdistetään 


♦)  II.  RQckerl:  Lehrbuch  der  \VeItgeschichte.     Lepzig  1857. 

väkivallalla  madjarit,  rameenilaiset  ja  kreikkalaiset.  Tietysti  Europpa  tu- 
lee kaikin  voimin  vastustamaan  slaavilaisen  liiton  toteuttamista;  sitä  ei 
tarvitse  epäilläkkään.  Venäjälle  ynnä  slaavilaisuudelle  tulee  taistelu  elämästä 
tai  kuolemasta.  «Taistelu»  nimisellä  luvulla  loppuu  Danilevskijn  teos.  — 
Mutta  mitä  siis  hänen  kirjansa  oikeastaan  opettaa?  Mitään  yleisinhimil- 
listä ei  ole  olemassa,  slaavilaiselle  kansallisuus  on  oleva  kalliimpi  sivis- 
tystä ja  vapautta,  Venäjä  ei  ole  Europpaa  eikä  sillä  voi  olla  yhteisiä  har- 
rastuksia sen  kanssa,  vaan  päinvastoin  sen  pitää  varustautua  itsepintaiseen 
taisteluun  Europpaa  vastaan  ja  halutakkin  tätä  taistelua.  Tämä  on  jo  kan- 
sallisen itsekkäisyyden  ja  obskurantismin  saarnaamista,  joka  pian  kantoi 
hedelmiä. 

Danilevskijn  oppilaiden  joukossa  oli  vähän  tunnettu  kirjailija  K.  Leon* 
tjev.*)  Häntä  oikeastaan  ei  voi  lukea  slavofiileihin.  Hän  oli,  «ihanteis- 
saan pettynyt*  slavofiih*,  kuten  häntä  on  kutsunut  eräs  kirjailija,**)  slavo- 
fiilisyyden  enfant  terrible.  Slavofiilisyyden  vastustajat  ovat  maininneet  hänet 
esimerkkinä  siitä,  mihin  venäläisten  kiihkokansallisten  oppi  johtaa.  Hän 
on  näet  merkillinen  sen  vuoksi,  ettei  hän  pysähtynyt  keskitiehen  johtopää- 
töksiä tehdessään,  vaan  tavattomalla  kyynillisyydellä  puhui  asiat  loppuun  asti. 
Hänenkin  vakaumuksensa  on,  samoin  kuin  Danilevskijn  ja  vanhain  slavo- 
fiilien, että  Europpa  «mätänee».  Mutta  hän  ei  usko,  niinkuin  vanhat  sla- 
vofiilit, Venäjän  messianismiin,  tietäen  ettei  Europpa  milloinkaan  omista 
slaavilaista  kultuuria,  ja  itse  tätä  slaavilais-venäläistä  kultuuria  hän  pitää 
«europpalaisuuteen  kyllästyneiden  jalosukuisten  moskovalaisten  humanistisena 
keksintönä. «  Ei  hän  myöskään  luota  Danilevskijn  slaavilaisen  liiton  tulevai- 
suuteen. Minkä  nimessä  Venäjän  sitten  tulee  yhdistää  kaikki  slaavilaiset? 
Kreikkalais-venäläinen  uskonto  ei  voi  olla  yhdistyssiteenä,  sillä  eivät  kaikki 
slaavilaiset  kuulu  siihen  ja  sivistynyt  sääty  on  kaikkialla  välinpitämätön  tai 
suorastaan  vihamielinen  uskontoa  kohtaan.  Isevaltaisuus  ei  myöskään  voi 
olla  yhdistävänä  renkaana,  sillä  kaikki  etelä-  ja  länsislaavilaiset  ovat  de- 
mokraatteja ja  konstitutsioonia  harrastavia.  Pitääkö  sitten  väkivallalla  saat- 
taa kaikki  slaavilaiset  valtansa  alaiseksi?  Mutta  siten  Venäjä  voi  saada 
kuusi    Puolanmaata  yhden  asemasta.     Ainoa  millä  Venäjä  voi  vetää  muut 


♦)    Häntä  ei  pidä  sekoittaa  toiseen  Leontjcviin,  Moskovan  professoriin,  Katko- 
vin aputoimittajaan. 

**)  Ruht.  Trubetskoi,  Vjestnik  Jevropy   1892,  N:o  10. 

slaavilaiset  puoleensa  on  sivistys,  mutta  mikä  sivistys?  Tietysti  länsi-eu- 
roppalainen.  Leontjev  arveli,  ja  aivan  oikein,  että  nykyisten  olojen  val- 
litessa jokainen  kansallinen  politiikki  ei  voi  olla  kansanvaltainen  eikä  siksi 
tulla,  ja  tätä  aatetta  hän  kehitti  huvittavassa  lentokirjassa  »Kansallinen  ky- 
symys maailman  vallankumouksen  välikappaleena.»  Tämän  mielipiteen 
perustuksella  hän  neuvoi  jättämään  rajamaiden  venäläistyttämisen  sikseen, 
sillä  »jokainen  hyväsukuinen  venäläinen  herra  on  enemmänarvoinen  kuin 
sata  lättiläistä  tai  virolaista»,  ja  katolinen  ja  aristokraattinen  Puola  on  pa- 
rempi kuin  se  demokraattinen  Puola,  jonka  haaveilevat  venäläistyttäjät  tah* 
toivat  luoda. 

Venäjä  ei  saa  eikä  voi  kulkea  kauemmas  pitkin  europpalaisen  kul- 
tuurin  tietä,  jollei  se  tahdo  että  sosialismin  lohikäärme  tukehuttaisi  senkin 
yhdessä  Euoropan  kanssa.  Mutta  mitä  on  tehtävä?  missä  pelastus?  Pe- 
lastus on  byzantisuudessa.  Pitää  odottaa  siksi  kunnes  Venäjä  tulee  koko- 
naan sen  byzantisuuden  elähyttämäksi,  joka  siinä  epäilemättä  asuu,  vaikka 
europpalainen  vaikutus  ulkoa  tunkee  sitä  pois.  Hän  tuntee  että  vihattu 
ja  kauhea  europpalainen  »tasaarvois- vapaamielinen»  kehitys  nopeasti  syök- 
syy Venäjän  päälle.  Se  on  pysäytettävä  voittoretkessään,  Venäjä  on  »jää- 
dytettävä», kuten  hän  sanoo.  Sentähden  säilyttäköön  Venäjä  tarkkaan  sta- 
tus qvo'nsa,  ylläpitäköön  erinkaltaisuutta  ja  hajaannusta  europpalaisten  val- 
tioiden kesken,  säilyttäköön  arasti  kaikki  omituisuutensa,  kansalaisten  epä- 
tasa-arvoisuuden,  lukutaidon  puutteen,  raakuuden,  —  sanalla  sanoen,  kai- 
ken sen,  mikä  erottaa  sen  Europasta.  Vaan  tulevaisuudessa,  kun  Venäjä 
tulee  byzantisten  aatteiden  elähyttämäksi  ja  europpalainen  sivistys  häviää 
anarkistien  kautta,  silloin  tulee  mahdolliseksi  luoda  tämän  sivistyksen  rau- 
nioille uusi  sivistys.  Ja  minkälainen  tämä  sivistys  tulee  olemaan?  Se  tu- 
lee olemaan  »jonkinlainen  ihmisten  kiinnittäminen  eri  yhdistyksiin,  säätyi- 
hin, laitoksiin,  vieläpä  toisiin  henkilöihin,  jotka  virkansa  tai  sukunsa  kautta 
seisovat  muita  korkeammalla»  .  .  .     Kaunis  tulevaisuuden  kuva! 

Lukija  kysynee:  tokkohan  voi  mennä  kauemmas  obskuranttisuudessa? 
Näemme  kyllä  että  voipi! 

Leontjev,  tuo  Athos- munkkien  kasvatti,  joka  itsekin  kuoli  munkkina, 
oli  fanaatikko.  Muutamat  sivut  hänen  teoksissaan  todistavat  vilpitöntä  va- 
kaumusta ja  ilmaisevat  varsin  suurta  älyä.  Hänen  seuraajansa  ovat  näitäkin 
vähiä  ansioita  vailla.  Pari  vuotta  sitten  eräs  herra  Rosanov  täydellä  to- 
della   ehdotti    eräässä     »konservatiivisessa»    aikakauslehdessä,    että    kaikki 

vapaamieliset  pakotettaisiin  muuttamaan  maasta  pois!  Eräs  toinen  hänen 
hengenheimolaisensa  (professori  Jarosh)  koetti  samassa  lehdessä  todistella 
että  Venäjän  pitää^  olla  aivan  väliäpitämättä  siitä,  mitä  Europpa  Venä- 
jästä ajattelee.  Kolmas  —  herra  Medvedskij  —  vakuutteli,  että  on  aika 
lakata  pitämästä  kirjallista  kannetta  minäkään  häpeänä;  päinvastoin,  jo- 
kaisen rehellisen  sanomakirjailijan  velvollisuus  on  koettaa  saada  «vapaa- 
mielisiä» ahdinkoon  ja  kääntää  esivallan  huomiota  ci  ainoastaan  siihen, 
mitä  he  ovat  sanoneet,  vaan  myös  siihen  mitä  he  ovat  tahtoneet  sanoa; 
eräs  nimimerkki  Mosk.  Vjedomostissa  lisäsi,  että  pitää  käydä  vapaamielis- 
ten kimppuun  silloinkin,  kun  he  ovat  vaiti  jonkun  Mosk.  Vjedomostille 
mieleisen  tapahtuman  johdosta.  Kaikki  nämät  herrat  myöntävät  avomie- 
Iin  että  he  pitävät  venäläisen  tsaarin  ihanteena  Ivan  Julmaa,  jota  yliste- 
levätkin runoissa  ja  suorasanaisissa  teoksissaan;  tosivenäläisen  valtiomie- 
hen ihanteena  taas  on  heidän  mielestään  tuo  julmuudestaan  kuuluisa  Liet- 
tuan rauhoittaja,  avilnalainefl«  Muravjev!  Samasta  leiristä  kaikuu  myös 
vihamielisyyttä  Suomea  vastaan,  joka  ei  miellytä  heitä  ennen  kaikkea  »oi- 
keudellisen järjestyksensä*  tähden.  Näitä  vihamielisiä  ja  valheellisia  hyök- 
käyksiä nimitetään  taantumisharrastajain  kielellä  «tosi venäläisten  harrastus- 
ten» suojelemiseksi.  He  ovat  unhottaneet,  että  Danilevskijkin,  tahtoessaan 
todistaa  ettei  Venäjän  hegemonia  olisi  vaaraksi  slaavilaisten  valtioiden  itse- 
näisyydelle, vetosi  juuri  Suomeen  asettaen  sen  esimerkiksi  venäläisten  rau- 
hanrakkaudesta,    inhimillisyydestä   ja   suvaitsevaisuudesta. 

Tämmöisiä  kukkia  on  kasvanut  slavofiilisestä  maaperästä!  Kuitenkin 
on  venäläiselle  sanomakirjallisuudelle  annettava  tunnustus  siitä,  että  se  viime 
vuosien  kuluessa  useinkin  harvinaisella  yksimielisyydellä  on  ilmaissut  in- 
hoansa muutamia,  ylen  törkeitä  «taantumista  harrastavien  nihilistien»  mieli- 
piteitä vastaan;  tähän  tuomioon  ovat  yhtyneet  kaikki  sanomalehdet,  alkaen 
konservatiivisesta,  mutta  järkevästä  «Peterburgskija  Vjedomostista»  ja  päät- 
tyen «Novoje  Vremjaan».  Slavofiilit,  jotka  ovat  «Slaavilaisen  hyvänteke- 
väisyysseuran«  jäseniä,  eivät  tunnusta  solidaarisuutta  obskuranttien  kanssa, 
mutta  tosiasiat  todistavat  toista.  Tietysti  ei  kukaan  pidä  Ivan  Julman  ja 
Muravjevin  puolustajia  varsinaisina  slavofiileina,  vaikka  he  itse  kyllä  kutsu- 
vat itseään  niin.  Mutta  että  heidän  mielipiteensä  ovat  slavofiilisyyden  tu- 
loksia —  siitä  ei  ole  epäilemistäkään. 

Sanottakoon  sivumennen  muutamia  sanoja  Pietarin  slaavilaisesta  hy- 
väntekeväisyysseurasta.     Alussa    se    oli  osasto  Moskovan  hyväntekeväisyys- 

komiteasta,  mutta  kun  tämä  v.  1877  saljettiin,  tuli  se  itsenäiseksi.  Seu- 
raan kuuluu  n.  500  jäsentä,  niiden  joukossa  muutamia  kenraaleja,  monta 
hengellistä  hierarkian  kaikilta  asteilta,  mutta  vielä  enemmän  kunnianhi- 
moisia virkamiehiä,  jotka  hyvin  käsittävät  että  «hallintovallan  suhde  slavo- 
fiileihin  nyt  on  muuttunut*  (lause  kenraali  Kirejevin  puheesta  eräässä  seu- 
ran kokouksessa).*)  Tähän  seuraan  ovat  liittyneet  myöskin  muutamat  oi- 
keauskoisen  slavofiilisyyden  edustajat,  niinkuin  S.  Sharapov,  I.  Aksakovin 
oppilas  ja  «Russkij  Trud«  nimisen  slavofiilisen  sanomalehden  toimittaja; 
tämä  sanomalehti  on  hyvin  vähän  tunnettu,  eikä  sitä  lue  muut  kuin  toi- 
mittaja ja  hänen  läheiset  tuttavansa.  Seuran  vuotuinen  kulunkiarvio  on 
25,000  ruplaa.  Sodan  aikana  se  oli  paljoa  suurempi;  kaksikymmentä  viisi- 
vuotisen olemassa  olonsa  aikana  (1868 — 1893)  seura  on  koonnut  ja  käyt- 
tänyt n.  2  Y2  miljoonaa  ruplaa.  Mitä  se  sitten  toimittaa?  «Ulkopolitiik- 
kia  seura  ei  harrasta*,  sanoo  jo  mainitsemamme  kenraali  Kirejev.  Se 
rakentaa  kouluja  ja  kirkkoja  slaavilaisiin  maihin,  ylläpitää  slaavilaisia  sti* 
pendiaatteja  Venäjän  ja  ulkomaan  oppilaitoksissa,  kustantaa  slaavilaisuus- 
kysymystä  koskevia  kirjoja,  auttaa  tarvitsevia  slaavilaisia  Venäjällä  y.  m. 
Yhpäänsä  se  on  kunnioitusta  ansaitseva  toimi,  jota  vastaan  ei  itsessään 
voi  mitään  muistuttaa.  Mutta  oudolta  tuntuu  että  venäläiset  (ja  vieläpä 
semmoiset,  jotka  eivät  harrasta  politiikkia)  auttavat  opiskelevia  slaavilaisia, 
kun  itse  Venäjällä  vuosittain  suljetaan  yliopistoista  pois  sadoittain  ylioppi- 
laita syystä  etteivät  voi  suorittaa  lukukausimaksujaan,  tai  rakentavat  kou- 
luja slaavilaisiin  maihin,  kun  kotona  on  niin  tuiki  riittämätön  määrä  kou- 
luja. Tämän  myöntävätkin  herkkätuntoisemmat  seuraki  jäsenistä.  Tunnettu 
slavisti  ja  kunnioitettu  professori  Lamanskij  piti  eräässä  seuran  kokouksessa 
(10  p.  marrask.  1894)  merkillisen  puheen,  jonka  pääsisällys  oli,  että  on 
aika  lakata  huolehtimasta  ulkomaisista  asioista  ja  ryhtyä  paremmin  järjes- 
tämään kotoisia  oloja,  joita  kyllin  on  laiminlyöty.  Tämä  on  ohjelma, 
jonka  alle  jokainen  venäläinen  vapaamielinen  on  valmis  kirjoittamaan  nimensä. 
Syrjässä  muista  slavofiileista  ja  jotenkin  erillään  niistä  on  venäläi- 
sessä   kirjallisuudessa    Vladimir   Solovjev    (tunnetun    historioitsijan    poika). 


*)  Puheenjohtajana  on  kreivi  Ignatjev,  joka  lyhemmän  aikaa  oli  slsSasiain  mi- 
nisterinä keisari  Aleksanteri  Ill:n  hallituksen  alussa.  Seuran  kunniajäseniä  ovat  m.  m. 
K.  Pobedonostsev,  minbteri  Deljanov,  entinen  ministeri  Durnovo  y.  m.  ylhäisiä  hen- 
kilöitä. 


412  A.  L 

HäD  yhtyy  vanhoihin  slavofiilQihin  heidän  uskossaan  Venäjän  messianis- 
miin,  mutta  hän  näkee  Venäjän  kutsumuksen  yksinomaan  uskonnollisen  ky- 
symyksen ratkaisemisessa.  Hän  arvelee  että  Venäjän  osaksi  on  määrätty 
yhden  ainoan  kristillisen  maailmanvaltakunnan  toteuttaminen;  tämä  on  ta- 
pahtuva siten,  että  Venäjän  tsaari  ja  Rooman  paavi  tekevät  liiton  keske-' 
nään,  johon  Venäjä  on  ottava  ensi  askeleen.  Mutta  tätä  varten  on  vält- 
tämätöntä että  Venäjä  luopuu  erikoisasemastaan,  etenkin  uskonnollisessa 
suhteessa.*)  Ollessaan  tällä  kannalla  täytyi  Solovjevin  taistella  kaikkia  ve- 
näläisen kansallisitsekksäisyyden  ilmiöitä  vastaan;  näihin  kuului  Danilev- 
skijn  oppi.  Ja  Solojev  käyttikin  «Venäjä  ja  Europpa»  kirjan  kumoamiseen 
koko  loistavan  neronsa  voiman.  Hänen  arvostelunsa  Danilevskijn  kirjasta 
ja  yleensä  kaikesta  ahdaskansallisesta  slavofiilisyydestä  on  mitä  pontevin. 
Tämän  kautta  onkin  S.  saavuttanut  mainetta.  Niinkauan  kuin  hän  oli  ju- 
maluusoppinut ja  filosoofi,  oli  hän  hyvin  vähän  tunnettu;  hänen  «maail- 
man teokratian  unelmansa***)  tietysti  ei  voinut  kartuttaa  hänen  suosiotansa. 
Mutta  tuskin  oli  hän  esiytynyt  slavoiiilisyyden  kriitikkona,  kun  hänelle  heti 
ilmestyi  suuri  piiri  lukijoita. 

Tämä  seikka  todistaa  vieläkin  kerran  ettei  slavofiilisyys  ole  suosittu 
venäläisen  sivistyneen  yleisön  kesken.  Jo  vanhat  slavofiilit  valittivat  ylei- 
sön välinpitämättömyyttä  ja  siinä  he  olivat  oikeassa;  hehän  kuitenkin  sei- 
soivat paljon  korkeammalla  kannalla  kuin  heidän  seuraajansa.  Slavofiilien 
oppi  ei  ole  saanut  ainoatakaan  suurta  taiteilijaa  innostumaan.  Se  on  kyllä 
synnyttänyt  muutamia  kykyjä  ja  tuonut  esiin  kunnioitettuja  nimiä,  niinkuin 
Aksakov  veljesten,  Kirejevskijn,  Samarinin,  Homjakovin.  Mutta  nämät  ni- 
met vaalenevat  semmoisten  nimien  rinnalla  kuin  Tolstoi,  Turgenjev,  Shtshed- 
rin,  Nekrasov,  Gontsharov,  Ostrovskij.  Kaikki  nämät  kirjailijat,  jotka  ovat 
Venäjän  kirjallisuuden  kunniana  ja  ylpeytenä,  olivat  välinpitämättömät  tai 
suorastaan  vihamieliset  slavofiilisyydellc.  Suuremmista  kirjailijoista  ainoas- 
taan Dostojevskij  viehättyi  slavofiilisyyden  aatteesta,  mutta  ei  hänkään  ole 
saavuttanut  mainetta  mystillisen  «oikeauskoisen«  sosialismin  saarnaajana, 
vaan  syvämielisenä  kirjailijana  ja  psykoloogina. 


*)  Tätä   aatetta  Solovjev  on  kehittänyt  m.  m.  kirjassaan:  La  Russie  et  T^glise 
universcUe.    Paris  1889. 

♦♦)  P.  Miljukovin  sanat. 

Slavofiilisyys  oli  sporaadioeo  ilmiö  veoäläkessä  kirjallisoudessa.  Sillä 
oli  merkitystä  kolmekymmenluvulla,  mutta  nyt  sen  merkitys  on  loppunut. 
Se  alkoi  siitä,  että  alettiin  epäillä  curoppalaisen  sivistyksen  tuloksia.  Tämä 
pessimismi  oli  yhteinen  ensimäisillä  slavofiileilla  ja  Europan  etevimmillä 
miehillä;  jälkimäiset  (ja  heidän  jälkeensä  myös  venäläiset  länsimaalaiset) 
luulivat  pelastuksen  löytyvän  sosiaalisen  kysymyksen  ratkaisemisesta  tavalla 
tai  toisella.  «Moskovalaiset  profeetat «  kulkivat  toista  tietä :  heidän  roman- 
tinen  isänmaallisuutensa  antoi  heille  sen  aatteen,  että  sivistyksen  pelastaa 
«henkensä  syvyydellä«  köyhä,  jälkeenjäänyt  ja  sivistymätön  Venäjä.  Hei- 
dän seuraajansa,  joilla  ei  ollut  opettajiensa  filosoofista  sivistystä,  käsittivät 
näiden  opin  siten,  että  Venäjän  pitää  erota  Europasta  voidakseen  säilyt- 
tää henkensä  puhtauden  (s.  o.  kansalliset  omituisuutensa).  Uudet  oppilaat 
supistivat  tätä  tehtävää  vielä  enemmän,  luullen  että  pitää  säilyttää  ja  yllä- 
pitää venäläisen  elämän  puutteita  ja  vikojakin. 

Tämmöinen  oli  slavofiilisen  opin  kehitys.  Se  on  tullut  synkkään 
obskuranttisuuteen  ja  siinä  se  tietysti  on  löytävä  perikatonsa;  obskurantti- 
suus  on  kuolon  merkki,  eikä  sDlä  voi  olla  tulevaisuutta. 


Lopuksi  muutamia  sanoja  slavoiiilisyyden  merkityksestä  venäläisen 
yleisön  henkisessä  elämässä.  Slavofiilit  kutsuivat  itseään  venäläisen  kan- 
sallisen herätyksen  saarnaajiksi,  itsenäisen  venäläisen  sivistyksen  puoltajiksi, 
he  sanoivat  tahtovansa  vapauttaa  venäläisen  sivistyksen  sokeasta  europpa- 
laisuuden  jäljittelemisestä.  Ulkomaalaiselle  voi  kenties  näyttää  omituiselta 
venäläisen  sivistyneen  yleisön  vihamielisyys  venäläisen  kansallisuuden  puol- 
tajia kohtaan. 

Täytyy  tutustua  etevimpien  venäläisten  kirjailijain  teoksiin  ymmär- 
tääkseen että  slavofiilit  syyttä  omistivat  itselleen  »kansallismielisyyden*  yk- 
sinoikeuden. Shtshedrin,  Turgenjev  tai  Nekrasov  eivät  tunteneet  tai  ra- 
kastaneet Venäjänmaata  ja  sen  kansaa  vähemmän  kuin  Homjakov  tai  Sa- 
marin;  mainio  histoorikko  S.  Solovjev  ei  vähemmän  kuin  K.  Aksakov  tun- 
tenut tai  käsittänyt  Venäjän  historiaa  ja  kuitenkin  hän  sanoo  että  «tarkka 
Venäjän  historian  tutkiminen  on  pelastanut  hänet  slavofiilisyydostä.»  Siis 
ei  isänmaanrakkauden  puute  ole  syynä  vihamielisyyteen  slavofiilisyyttä  kohtaan. 

Ensibikin  etcvimmät  venäläiset  pitivät  ajatusta  «itsenäisestä  venäläi- 
sestä kultuurista«  ennenaikaisena.  Toiseksi  ho  kielsivät  semmoisen  erityi- 
sen venäläisen  koltuurin  mahdollisuutta,  jota  slavofiilit  tarkoittivat,  sen  kun 
ei  ainoastaan  pitänyt  olla  erityinen  kultuuri,  vaan  myös  vastakkainen  län- 
nen kultuurille.  Tästä  tietysti  ei  seuraa,  että  « länsimaalaiset «  ja  ylipäänsä 
edistystä  harrastavat  venäläiset  ovat  kosmopoliitteja,  jotka  eivät  anna  mi- 
tään merkitystä  kansallisille  omituisuuksille,  jommoisiksi  heitä  kuvailivat 
slavofiilit.  Bjelinskijn  ajoista  alkaen  Venäjän  kirjallisuudessa  vakautui  se 
mielipide,  ettei  vapaan  kansan,  jossa  asuu  siveellisiä  voimia,  jommoinen 
Venäjän  kansa  epäilemättä  on,  tarvitse  huolehtia  kansallisuudestaan;  sitä 
on  yhtä  vaikea  riistää  siltä  kuin  sen  fyysillisiäkin  ominaisuuksia,  sillä  sekin 
on,  samoin  kuin  nämät,  luonnosta  syntynyt  Yleisinhimillisyyden  ja  kan- 
sallisuuden välinen  luuloteltu  taistelu  Venäjällä  on  oikeastaan  taistelu  uu- 
den ja  vanhan  välillä.  *)  Vaan  kas  tässä  erään  toisen  länsimaalaisen,  pro- 
fessori Granovskijn  mielipide.  Eräässä  puheessa  Moskovan  yh'oppilaille 
V.  1845  ^^°  sanoi:  «Te  ja  minä  kuulumme  nuoreen  sukupolveen,  jonka 
käsissä  on  isänmaamme  elämä  ja  tulevaisuus.  Sekä  teillä  että  minulla  on 
edessämme  ylevä  työ  suuren  Venäjänmaan  eteen  ...  sen  Venäjänmaan, 
jonka  Pietari  uudisti  ja  joka  kulkee  tietänsä  eteenpäin  yhtä  vähän  huolien 
ulkomaalaisten  panettelemisista,  jotka  meitä  katsovat  vain  tyhjiksi,  kevyt- 
mielisiksi Europan  jäljittclijöiksi,  kuin  niiden  surkeista  valituksista,  jotka  ei- 
vät rakasta  elävää  Venäjänmaata,  vaan  ikivanhaa  haahmoa,  jota  kutsuvat 
haudasta  takaisin  ...» 

Näissä  sanoissa  ei  ole  rahtuakaan  kosmopoliittisuutta.  Jos,  siitä  huo- 
limatta, Venäjän  etevimmät  miehet  ovat  taistelleet  slavofiileja  vastaan,  niin 
se  on  tapahtunut  sen  vuoksi,  että  he  hyvin  ovat  käsittäneet  vaaran,  mikä 
uhkaa  Venäjää,  jos  nykyisen  Venäjän  asettaa  vastakohdaksi  sivistyneelle 
Länsi-Europalle.  Tämä  vastakkaisuuden  aate  johti,  kuten  olemme  nähneet, 
obskuranttisuuteen,  jota  taas  ovat  käyttäneet  omaksi  edukseen  valitettavasti 
vielä  sangen  lukuisat  venäläiset  obskurantit. 

Edemmäs  näkevät  ihmiset  ennustivat  tätä  jo  kauan  sitten.  Herzen 
sanoi  6o-luvun  lopulla  kerran  muistellessaan  Homjakovia:  «Niin,  Aleksei 
Stepanovitsh,  Te  vaan  laskitte  leikkiä,  mutta  toiset  ovat  tästä  tehneet  vit- 


♦)  Näitä    aatteita    on  Bjelinskij  kehittänyt  yhdessä  paraimmista  kriitillisistä  kir- 
joituksistaan:    »Katsaus  venäläiseen  kirjallisuuteen  v.  1846."     (Teosten  XI  osa.) 

saD«.     Päätämme   kirjoituksemme    näillä    sattuvilla    sanoilla,  jotka  voisivat 
oUa  ikäänkuin  sen  tunnuslauseena. 


Slavofiileja  koskevaa  kirjallisuutta,  —  Kirjoituksemme  koko  on 
sallinut  meidän  pysähtyä  ainoastaan  slavofiilien  pääedustajiin  ja  näyt- 
tää ainoastaan  slavofiilisyyden  yleistä  kulkua.  Katsomme  kirjoitustamme 
vaan  jonkinlaiseksi  johdannoksi  sille,  joka  haluaa  lähemmin  oppia  tunte- 
maan tätä  venäläisen  henkisen  elämän  omituista  ilmiötä*  Slavofiileja  kos- 
keva kirjallisuus  on  sangen  rikas.  Tavoittelemattakaan  täydellisyyttä  viit- 
taamme vain  tärkeimpiin  lähteisiin,  joita  itse  käytimme  tätä  kirjoitusta 
varten.  Niistä  lukija  kyllä  on  löytävä  osotuksia  muihin  lähteisiin.  Koska 
slavofiileja  ei  voi  käsittää  tuntematta  heidän  aikakauttaan  ja  olosuhteitaan, 
mainitsemme  muutamia  teoksia,  jotka  valaisevat  näitä  olosuhteita. 

Aksakov,  Konstantin,  kootut  teokset  (huomattavin  Imen  osa,  joka 
sisältää  historiallisia  kirjoituksia).  Homjakov,  S.  A,,  kootut  teokset  (huo- 
mattavin II:ncn  osa,  joka  sisältää  jumaluusopillisia  kirjoituksia).  Kirejev- 
skijy  L,  kootut  teokset  (huomattavimmat  kirjoitukset:  «Europpalaisen  si- 
vistyksen luonteesta»  ja  «Uusien  periaatteiden  tarpeellisuudesta  ja  mahdol- 
lisuudesta filosofiassa*).  Santarin,  /.  F.,  Aksakov,  Iv,,  teokset  ja  kirje- 
vaihtoa  2  osaa.  Hänen  kootut  teoksensa  eivät  vielä  ole  ilmestyneet  (tähän 
asti  on  ilmestynyt,  jollen  erehdy,  7  osaa  teoksia  ja  4  osaa  kirje  vaihtoa), 
mutta  on  olemassa  kokoelma  hänen  kirjoituksiaan,  jonka  sanomalehti  cRusj« 
on  julkaissut  v.  1886.  Danilevskij,  N.  /.,  «Venäjä  ja  Europpa».  Slra- 
hov.  N,,  «Taistelu  Länsi-Europpaa  vastaan. «  Dostojevskij,  F.  M.,  Kir- 
jailijan päiväkirja  (etenkin  huomattava  hänen  puheensa  Pushkinin  muisto- 
juhlassa V.  1886).  Leontjev,  K.  N.,  «Itämaat,  Venäjä  ja  slaavilaisuus.» 
Saman  «Kansallinen  politiikka  maailman- vallankumouksen  välikappaleena.» 
Pypin,  A,  N,,  «Eri  kirjallisten  suuntien  luonnekuvauksia.»  Saman  «Pan- 
slavismi» (Vjcstnik  Jevropy  1878,  vihkot  9,  10,  n,  12).  Saman  «Kir- 
jallinen panslavismi«  (Vjestnik  Jevropy  1879,  vihkot  6,  8,  9).  Solovjev, 
»Kansalliskysymys  Venäjällä «  2  osaa.  Stankevitsh,  «Granovskijn  elämä- 
kerta.* Pypin,  «Bjelinskij,  hänen  elämänsä  ja  kirje  vaihtonsa. «  Vengerov, 
«Monografia  K.  ja  I.  Aksakovista»,  I:ssä  osassa  Venäjän  kirjailijain  his- 
toriallis-biograafista   sanakirjaa.     Ljubimov,    «Katkov  ja  hänen  historialli- 

nen  ansionsa.»  Annenkov,  «Kirjallisia  muistoja. «  Shiharjev,  «Tshaada- 
jcvin  elämäkerta»  (Vjcstn.  Jevr.  187 1  vihk.  7  ja  9).  Vinogradov^  oi. 
Kirejevskij  ja  slavofiilisyydcn  alku«  (aikakauslehti  «Voprosy  filosofii«  1892, 
vihko  XI).  Panajev^  «Slavofiilisyys  filosoofisena  oppina«  (Kansanvalistus- 
ministeriön  aikakauslehti  v.  i88o).  Linnitskij,  »Slavofiilisyys  ja  vapaa- 
mielisyys». Miller,  O,,  «Ensimäisten  slavofiilien  opin  periaatteita  (aika- 
kauslehti «Ruskaja  myslc  v.  1880).  Trubetskoi,  «Ihanteissaan  pettynyt 
slavofiili»  (Vjcstnik  Jevropy  1892,  vihk.  X).  Miljukov,  »Slavofiilisyydcn 
tarkastustac  (aikakauslehti  «Voprosy  filosofii»  v.  1893,  toukok.)  Tsher- 
nyshevskij,  «Piirteitä  Gogolilaiscsta  aikakaudesta  Venäjän  kirjaUisuudessa«. 
Skabitshevskij,  «Uusimman  venäläisen  kirjallisuuden  historia«.  Pietarin 
Slaavilaisen  hyväntekeväisyysseuran  pöytäkirjat.  Barsukov,  «Pogodinin 
elämä  ja  toiminta*  (on  ilmestynyt  9  osaa,  hyvin  lavea  teos,  spesialisteja 
varten).  Ulkomaalaisissa,  Venäjänmaata  koskevissa  teoksissa  voi  löytää 
lausuntoja  slavofiilisyydestä,  esim.  Wallace  «Russland,«  Leipzig  1897. 
Leroy-Beaulieu,  L'Empire  des  Tzars  (Lssä  osassa). 

A.  I. 


Muhammedilalnen  babl-lahko. 

Kun  karavaani  Itämailla  vitkaan  soluu  kautta  erämaan,  on  kameelin- 
ajajalla  aikaa  vaipua  ajatuksiin;  kun  yksitoikkoinen  aavikko  ei  jaksa  kiinnit- 
tää matkustajan  huomiota,  niin  hän  joutaa  haaveilujen  maailmaan.  Hä- 
märillä piirteillään  johtaa  hiekkameri  hänen  haaveittensa  suuntaa.  En- 
nen pitkää  hän  tapaa  itsensä  miettimässä  uskonnollisia  asioita,  joista  hä- 
nellä todellisuudessa  useimmiten  on  hyvin  epäselvät  ja  niukat  tiedot.  Tämä 
taipumus  on  itämaalaisessa  jotakin  synnynnäistä.  Se  on  niin  ilmeistä  laa- 
tua, että  melkein  jokainen  tutkimusmatkailija  tuosta  tosiseikasta  mcrkilli- 
simpinä  havaintoinaan  huomauttaa.  Etenkin  persialaiset  ovat  väkeä,  jossa 
voimakkaat  uskonnolliset  tunteet  kiehuvat.  He  ovat  uskonasioissa  hurjia  in- 
toilijoita. Tätä  todistaa  etenkin  uskonlahkojen  lukuisuus,  joita  siten  i2:nnen 
vuosisadan  on  syntynyt.  Suurimpia  ja  huomiotaherättävimpiä  on  babi- 
lahko,  joka  tällä  vuosisadan  puoliskolla  usein  ja  viimeksi  viime  vuonna  on 
vetänyt    sivistyneen   maailman  huomion  puoleensa.     Kartuttaakseen  yleisön 

tietoa  tästä  kauneimmasta  uskonnollis-sosiaalisesta  liikkeestä,  mikä  muha* 
mettilaisessa  maailmassa  konsaan  on  ollut,  julkaisi  pastori  VV.  Faber  Leip- 
zigissä t:ri  F.  C.  Andreasin  —  Persian  «paraan  tuntijan «  —  kuvauksen 
oDic  Babis  in  Persien,«  jota  teosta  seuraava  vaatimaton  esitys  pääasiassa 
seuraa. 

Ennenkuin  lähdemme  esittämään  babilaisuudcn  vaiheita  ja  oppeja, 
on  paikallaan  yleisin  piirtein  muistella  muhammedilaisen  Persian  aikaisem- 
pia uskonnollisia  vaiheita.  Lukuun  ottamatta  kristittyjen,  juutalaisten  ja 
tulen  palvelijain  pieniä  parvia  ovat  Persian  asukkaat  muhammedilaisia  — 
shiittejä.  Sbiitit  olivat  alkuaan  politillinen  puolue.  Sana  „shiah^*  vastaakin 
kielessämme  käsitettä  »puolue».  Abu  Bekrin,  Omanin  ja  Othmanin  he  ju- 
listavat vallananastajoiksi,  kun  taas  tunnustivat  Alin,  Muhammedin  serkun 
ja  vävyn,  jumalaisen  oikeuden  profetan  istuimeen.  Sittenkin,  kun  maallinen 
valta  oli  siirtynyt  omayyadi-suvulle,  pidettiin  niitä  Alin  jälkeläisiä,  jotka 
polveutuivat  Fatimasta,  uskonnon  todellisina  päämiehinä,  imameina.  Ima- 
meja  lasketaan  olleen  kaksitoista.  Ensin  näitä  uskonnon  päämiehiä  pidet- 
tiin parempina  tavallisia  ihmisiä,  vaan  vähitellen  muuttui  kunnioitus  cpä- 
jumaloimiseksi.  Seuraava  kehitysaste  oli,  että  heidät  julistettiin  jumalalli- 
seksi ilmestykseksi,  Jumala  oli  ruumiitunut  heissä.  Viimeisen  imamin  luul- 
laan yhä  vieläkin  elävän,  vaikka  salassa  maailmalta.  Ajan  lopussa  hän 
palaa  tuoden  uuden  kultaisen  ajan  maailmaan.  Tätä  viimeistä  imamia  kut- 
sutaan monilla  nimillä,  joista  nimi  Mahdi  —  s.  o.  hyvin  johdettu  —  on 
tunnetuin.  Usko  kätkettyyn  imamiin  on  aivan  yleinen  ja  sillä  on  hyvin 
tärkeä  osa  islamin  historiassa.  Se  vaikuttaa  aina  nykyaikaan  asti,  kuten 
esim.  Mahdin  esiintyminen  Sudanissa  osottaa.  Kun  kerran  oli  tunnustettu 
inkarnatsiooni  mahdolliseksi,  ei  siitä  ollut  pitkä  askel  olettamiseen,  että 
Jumala  voi  ruumiutua  kenessä  ihmisessä  tahansa.  Viimemainittua  mieli- 
pidettä puolustivat  etenkin  sufistit.  Heidän  etevät  runoilijansa  tekivät  aat- 
teen tutuksi  kansan  eri  kerroksissa.  Suolaisuus,  joka  perustuu  indialaisiin 
aatteisiin,  koettaa  ekstaasin  tietä  päästä  Jumalan  tuntemiseen.  Panteisti- 
sesti  cmanecrataan  kaikki  kappaleet  Jumalasta,  johon  ne  taas  palaavatkin. 
Sufilaisuus  ei  välitä  muodoista  ja  seremonioista,  vaan  saarnaa  sydämen 
puhtautta,  lähimmäisen  rakkautta,  himojen  hillitsemistä.  Tästä  opinsuun- 
nasta  lähteneitä  ovat  dervishi-veljeskunnat,  jotka  ovat  pyhittäneet  elämänsä 
aatteelle:  istuttaa  veljeyttä  ja  keskinäistä  avuliaisuutta  omanvoiton  pyyntöi- 
siin    kansalaisiinsa.     (Näistä  erotettavat   ovat  ne  dervishien  irvikuvat,  jotka 

pitkin  Turkkia  kiertelevät  ja  jotka  löytävät  Jumalansa  ja  taivaansa  opiumin 
ja  hashishin  polttamisessa). 

Kas  tässä  pääpiirteet  babilaisuuden  yleisistä  edellytyksistä.  Vielä 
sananen  sen  yksityisistä  tienraivaajista,  joina  mainitaan  Ahmed  Ashai  (1752 

—  1826)  ja  tämän  oppilas  Seyyid  Kazim.  He  kannattivat  molemmat  mel- 
kein samoja  oppeja,  joista  edellä  on  ollut  puhe.  Vielä  väittivät  he  ko- 
ranin  sisältävän  kaikki  tieteet,  joten  edellisen  ymmärtäminen  vaati  jälki- 
mäisten tuntemista.  Elämänsä  lopulla  puhui  Seyyid  Kazim  alinomaa  imami 
Mahdin  pikaisesta  tulosta.  Tulevan  ainoana  tunnuksena  oli  oleva,  että  hän 
on  koulutietoihin  perehtymätön  nuorukainen  profetan  suvusta. 

Näitä  ja  muita  mcstannsa  opetuksia  kuunteli  hartaasti  Mirza  Ali  Mu- 
hammed (1820 — 1850).  Hän  oli  rikasta  kauppiassukua,  joka  väitti  pol- 
veutuvansa   itse    islamin    perustajasta.     Mirza    Ali  Muhammed  oli  oppinut 

—  kuten  arvonimi  Mirza  osottaa  —  ja  lahjakas,  nöyrä,  vaan  samalla  roh- 
kea; hän  vietti  ankaran  puhdasta  ja  nuhteetonta  elämää.  Kun  hän  puhui, 
vihloivat  hänen  sanansa  ytimiä  ja  luita.  Likeltä  ja  etäältä  virtasi  kansaa 
hänen  herätyssaarnojaan  kuulemaan.  Uskollinen  oppilasjoukko  ympäröi 
häntä  alati.  Asiain  näin  ollen  julisti  Mirza  Ali  Muhammed  1844,  että 
hän  on  Bab  s.  o.  portti,  portti,  jonka  kautta  totuuden  tuntemiseen  tullaan. 

—  Tämän  Bab  nimen  mukaan  ruvettiin  hauen  kannattajiaan  nimittämään 
babeiksi. 

Kun  Bab  säästelemättä  puheissaan  ja  kirjoituksissaan  ruoski  hengel- 
listen tekopyhyyttä  ja  mädänneisyyttä,  toimittivat  nämä  hänet  ensin  koti- 
arestiin sittemmin  vankeuteen.  Vaan  tällä  ei  mitään  voitettu.  Päinvas- 
toin lisääntyi  babien  lukumäärä  päivä  päivältä.  Babin  oppilailla  oli  lupa 
käydä  hänen  luonaan.  Mestarinsa  ohjeitten  mukaan  nämä  toimivat  entistä 
pontevammin.  Asuen  itse  Lounais-Persiassa,  Shirazissa  lähetti  hän  innok- 
kaimman  oppilaansa  MuIIa  Huseinin  ensimäiscnä  apostolinaan  valta- 
kunnan pohjoisosaan,  Mazenderan  maakuntaan,  joka  oli  kuulu  sotaisista 
asukkaistaan.  Koko  tahtonsa  lujuudella  ryhtyi  MuHa  Huscin  toimeensa. 
Huolellisesti  tutkittuaan  ennen  lausuttuja  ennustuksia  ja  mestarinsa  persoo- 
naa, johtui  hän  sihen  lopputulokseen,  että  Bab  oli  tuo  odotettu  imam. 
Hänen  elävä  esitystapansa  ja  uudet  vapaat  katsantokantansa  löysivät  vasta- 
kaikua tämän  vuoriseudun  raikkaissa  asukkaissa.  Mulia  Huseinin  apulaisina 
mainittakoon    Mulla  Muhammed  Ali  jä  eräs  nainen,  jälkimäinen  koko  Hik- 

keen  huomatuimpia  henkilöitä.  Hän  on  tannetto  niaiillä  Zcrrin  Tadsh, 
s.  o.  kultainen  kruunn,  ja  Qurret  ui  Ain,  s.  o.  silmäin  ilo. 

2Serrin  Tadashin  lähimaiät  omaiset,  kuten  puoliso,  isä,  appi,  eno 
kuuluivat  maan  korkeampiin  hengeUisiin.  Näiden  keskusteluja  kuunnellen 
hän  oli  oppinut  ymmärtämään  ja  käsittelemään  teologisia  kysymyksiä,  näin 
eroten  sukupuolestaan.  Terävästi  kriitillisillä  huomautuksillaan  hän  usein 
hämmästytti  mainittuja  miehiä.  Kotonaan  tutustuttuansa  babilaisuuteen  vie- 
hätti häntä  sen  uudistavainen  luonne.  Zerrin  Tadsh  oli  niitä  havahtuneita 
muhammedilaisia  naisia,  jotka  huomaavat  sukupuolensa  sorretun,  ihmisarvoa 
alentavan  tilan.  Babin  uusi  oppi  edusti  tässäkin  suhteessa  humaniscmpia 
mielipiteitä.  Zerrin  Tadsh  ei  enää  epäillyt.  Hän  paljasti  kasvonsa  va- 
pautensa merkiksi  ja  esiintyi  uuden  opin  apostolina  —  suurella  menes- 
tyksellä. 

V.  1848  nousi  Persian  valtaistuimelle  shahi  Nasureddin.  Hän  otti 
ensimäiseksi  ministerikseen  Mirza  Teki  Chanin.  Tämä  «Itämaitten  suurin 
valtiomies  tällä  vuosisadalla*  oli  ottanut  elämäntehtäväkseen  Persian  perin- 
pohjaisen uudistamisen.  Hän  suosi  rauhaa.  Pyrintöjensä  pahimpina  vas- 
tustajina hän  piti  babeja,  ja  hän  odotti  tilaisuutta  masentaakseen  heidät.  — 
Kerran  joutuivat  Mazenderassa  hallituksen  joukot  ja  babit  kahakkaan,  jonka 
seurauksena  oli,  että  jälkimäiset  linnoittivat  asemapaikkansa,  johon  kokoon- 
tui tuhansia  babeja.  Samaan  aikaan  tapahtui  MuUa  Huscinin  opetustavassa 
käänne.  Hän  rupesi  vaatimaan  maailman  alistumista  Babin  ja  hänen  apos- 
tolinsa MuUa  Huseinin  johdettavaksi.  Nyt  oli  cnsimäisellä  ministerillä  ai- 
hetta kurittaa  babeja.  Sotajoukkoja  lähetittiin  Mazenderaan.  Mutta  babit 
ajoivat  sotaväenosaston  toisensa  perästä  pakosalle.  Vasta  Mulla  Huscinin 
kuoltua  ryhtyivät  kapinoitsijat  keskustelemaan  rauhasta  hallituksen  kanssa. 
Saatuaan  pyhän  lupauksen  vapaasti  lähteä  matkoihinsa  ho  jättivät  linnoituk- 
sen 1849  yhdeksän  kuukautta  sitä  uljaasti  puolustettuaan.  Vaan  lupausta 
ei  pidetty.  Kavalasti  hyökkäsivät  sotamiehet  aseettoman  joukon  kimppuun. 
£i  turvattomia  vaimoja  eikä  viattomia  lapsiakaan  säästetty.  Kaikki  teu- 
rastettiin erotuksetta.  Samallaiseen  viekkaaseen  menettelyyn  loppui  se  kosto- 
sota,  joka  tämän  vääryyden  johdosta  seuraavana  vuonna  syntyi.  Jälkimäi- 
sessä oli  johtajana  ennen  mainittu  Mulla  Muhammed  Ali.  Kaksi  pienem- 
pää kapinaa  oli  vielä  samaan  aikaan  Etelä-Persiassa.  Kahdessa  edeUisessä 
sodassa  sai  n.  30,000  babia  surmansa.  Taistelut  olivat  niin  verisiä  ja 
hurjia,  kuin  ainoastaan  uskonsodat  —  ja  nekin  vain  Itämailla  —  voivat  olla. 

Vielä  sykki  babilaisuudon  sydän.  Bab  eli  vielä.  Vaikka  vangittu- 
nakin, toimi  hän  hiljalleen.  Ensimäinen  ministeri  tahtoi  päästä  hänestäkin. 
Ensin  hän  oli  kumminkin  henkisesti  muserrettava.  Hän  tahtoi  pyyhkiä  ba- 
beista  pois  sen  ihannekuvan,  joka  heillä  mestaristaan  oli.  Sitä  varten  tuo- 
tiin Bab  Makusta,  jossa  hän  oli  ollut  vankina,  Tebriziin.  Tänne  oli  vaa- 
ditttu  maan  etcvimmät  hengelliset  saapumaan.  Heidän  tuli  väittelyssä  vää- 
riksi todistaa  Babin  opit.  Viimeksimainittu  oli  valmis  väittelyyn,  vaan  edel- 
liset eivät  siihen  suostuneet.  He  pitemmittä  mutkitta  vaativat  hänen  sur- 
maamistaan. Oppineet  maallikot  tekivät  yksityisiä  kysymyksiä  ja  huomau- 
tuksia, joihin  vastatessaan  Bab  osotti  semmoista  taitoa  ja  henkistä  ete- 
vyyttä, että  nämä  hämmästyivät.  Siitä  huolimatta  seurattiin  hengellisten 
neuvoja.  Ja  niin  vaiennettiin  väkivallalla  totuuden  ääni.  Bab  ei  ollut  kuol- 
lessaan vielä  täyttänyt  30  ikävuottaan. 

Ensimäinen  ministeri  luuli  nyt  saaneensa  rauhan  maahan.  Vaan  siinä 
hän  erehtyi.  Babin  kuolemaa  oli  seuraava  vielä  verisempi  jälkinäytäntö. 
Mirza  Teki  Chan  ei  sitä  tosin  saanut  nähdä,  sillä  puolitoista  vuotta  Babin 
kuolemasta  katkesi  hänenkin  elämänsä  lanka  shahin  käskystä.  Näin  sor- 
tuivat taistelussa  toisiaan  vastaan  nämä  kaksi  aikansa  suurinta  miestä  Per- 
siassa, jotka  olisivat  olleet  toistensa  luonnolliset  liittolaiset.  Toinen  tahtoi 
leikata  kansastaan  henkisen  mädännyksen,  toinen  oli  pannut  päämääräkseen 
parantaa  etenkin  hallituskoneiston  ja  puhdistaa  virkamiehistön,  jonka  ah- 
neus ja  lahjottavuus  olivat  käyneet  sananparreksi.  Edellinen  sortui  sen- 
tähdcn,  että  hänellä  oli  niin  suuri  vastustaja,  jälkimäinen  oli  traagillinen 
ilmiö. 

Shahi  Nasireddinin  hallitusaika  oli  ollut  yhtä  hirmuinen  babeiUe  kuin 
Neron  aika  kristityille.  Kaikkialla  missä  vain  babeja  kiinni  saatiin,  heitä 
piinattiin  ja  surmattiin.  Velkaiset  virkamiehet  syyttivät  saamamiehiääu  ba- 
bilaisuudesta  ja  sen  nojalla  toimittivat  heidät  pois  päiviltä.  Ilmeistä  vää* 
ryyttä  harjoitettiin.  Ei  siis  mikään  ihme,  jos  babit  kammoivat  tätä  hal- 
litsijaa. Muutamat  äärimmäisyyteen  saakka  kiihtyneet  heidän  joukostaan 
päättivät  surmata  shahin.  Kolme  miestä  valittiin  arvalla  päätöstä  toteut- 
tamaan. —  Kun  shahi  liikkuu  ulkona  linnastaan  on  alamaisilla  tapana  jät- 
tää hänelle  pyyntökirjoituksia.  Paperikääröt  kädessä  odottivat  nuo  murha- 
aikeissa  liikkuvat  babit  hallitsijan  tuloa.  Kun  shahi  saapui  miesten  koh- 
dalle, niin  hän  käski  heitä  astumaan  esiin.  Anomusten  sijasta  ojensivat  nämä 
revolverit.     Mutta  ampuma-aseet  olivat  niin  kehnot  ja  ruuti  niin  mitätöntä, 

että  ainoastaan  pari  laukausta  syntyi,  joista  toinen  raapaisi  hiukan  sha- 
hin  jalkaa.  Ollen  kylofiäverinen  mies  ja  taitava  ratsastaja  suojeli  shahi 
itseään  vainoojainsa  kiivaita  hyökkäyksiä  vastaan,  vaikka  häntä  seuraavat 
upseerit  ensimäisen  laukauksen  kuultuaan  alussa  tyhmistyneinä  pysyivätkin 
toimettomina.  —  Tämä  tapahtui  kesällä  1852. 

Murhayritystä  seurasi  hirveä  kosto.  Täydellisiä  jahteja  babien  kiinni- 
saamiseksi pantiin  toimeen.  Ne,  jotka  saatiin  käsiin,  päätettiin  kaikki  sur- 
mata. Mutta  jottei  eloonjääneillä  babeilla  olisi  aihetta  kohdistaa  kos- 
toaan  ainoastaan  yhteen,  ehdotti  ensimäinen  ministeri,  jona  nyt  oli  Mirza 
Agha  Chan,  että  uhrit  jaettaisiin  eri  yhteiskuntaluokkien  kesken.  Ehdotuk- 
sen mukaan  saisivat  esim.  porvarit  toimittaa  pois  päiviltä  porvari-babin, 
hengelliset  omaan  säätyynsä  kuuluvan,  sotamiehet  sotamiehen  j.  n.  e.  Seu- 
rasi sitten  hirveä  näky.  Kansa  raivosi  pahemmin  kuin  metsänpedot.  Mitä 
kauheimpia  kidutuskeinoja  keksittiin.  Mutta  kuta  enemmän  onnettomia  ba- 
beja  silvottiin,  sitä  iloisempina  he  todistivat  uskostaan.  Heidän  miehuut- 
taan voi  verrata  ensimmäisten  kristittyjen  kestävyyteen.  Tässä  vainossa 
surmansa  saaneista  mainittakoon  Zerrin  Tadsh,  jota  eivät  mitkään  lupauk- 
set, eivät  kidutuksetkaan  saaneet  uskostaan  luopumaan. 

Luodessaan  huomionsa  babien  kuolemanhalveksumiseen  tulee  eh- 
dottomasti tehneeksi  kysymyksen:  Mikä  antoi  heille  tuon  horjumattoman 
voiman  uhmailla  mitä  kauheimpia  kidutuksia?  —  Vastaus  tähän  kysy- 
mykseen löytyy  heidän  opeistaan,  joihin  nyt  siirrymme. 

Bab  on  kirjoittanut  suuren  joukon  uskonnollisia  kirjoja;  niistä  tär- 
kein on  Bayan,  joka  on  hänen  kolmen  viimeisen  elinvuotensa  tuote.  Sen  mu- 
kaan ovat  Jumala  ja  maailma  iankaikkiset.  Edellinen  on  jälkimäisen  syynä. 
Maailma  on  purkautunut  Jumalasta  alkutahdon  vaikutuksesta.  Kukaan  ih- 
minen ei  ole  voinut  tuntea  Jumalaa,  vaikka  tämä  tuntee  ja  tietää  kaikki. 
Hänestä  ei  voi  sanoa  mitään,  sillä  häntä  ei  voi  verrata  mihinkään.  Vaan 
etteivät  ihmiset  jäisi  tämmöiseen  onnettomaan  tiedottomuuteen,  tulee  alku- 
tahto  ajoittain  ihmiseksi.  Semmoisia  inkamatsiooneja  kutsutaan  profeetoiksi. 
Niin  ovat  Adam,  Noak,  Moses,  David,  Jeesus,  Muhammed  ja  nyt  Bab  sa- 
man alkutahdon  ilmestyksiä.  Eri  profeetoista  voimme  puhua  ainoastaan 
siinä  mielessä,  kuin  eilisestä,  tämänpäiväisestä  ja  huomisesta  auringosta 
puhutaan.  Opissa,  joka  myöskin  kaikilla  profeetoilla  on  ollut  sama,  ta- 
pahtuu kehitys  vastaten  maailman  edistystä.     Niin  opettaa  Bab  täydellisem- 

pää  oppia  kuiD  Muhammed,  viimemaiDittu  taas  täydellisempää  kuin  Jee- 
sus j.  D.  e. 

Jokaisessa  uskonnossa  muodostaa  kuolemattomuuskysymys  tärkeän  osan. 
Niin  babilaisuudessakin.  Babin  käsitystä  tässä  kohdin  on  koetettu  selittää 
vertauksella,  joka  on  otettu  kirjoituksesta.  —  Ihmishengessä  on  olemassa 
kirjainten  ideat.  Kun  kirjain,  esim.  A  piirretään  paperille,  niin  se  vastaa 
täydellisemmin  tai  vaillinaisemmin  ihmishengessä  olevaa  tyyppiään.  Jos 
paperilla  oleva  A  täydellisesti  vastaa  ideataan,  on  se  tullut  tilaan,  jota  voimme 
sanoa  sen  paradiisiksi.  Me  pyyhimme  A:n  pois  ja  sanomme:  «Kas  nyt  ei 
A:ta  enää  olekkaan.»  —  Ei  niin!  Hävittäminen  koskee  vain  sen  satun- 
naisesti siten  tai  täten  muodostettua  «persoonallisuutta*,  sen  varsinainen 
«individuaalisuus*  pysyy,  palaa  ideaansa  yhä  uudelleen  ilmestyäkseen  kir- 
joituksessa. —  Jos  nyt  pannaan  kirjoituksen  sijaan  maailma  ja  A:n  sijaan 
ihminen,  pääsemme  auttavaan  selvyyteen  babilaisuuden  kuolemattomuus- 
opissa.  —  Juuri  tästä  opista  saa  babien  kuolemaa  halveksiva  rohkeus  voi- 
maa. «40  päivän  perästä  minä  taas  teitä  johdan  voitokkaaseen  taiste- 
luun,* sanoi  kuoleva  Mulla  Husein  vuoteensa  ympärillä  seisoville  us- 
konveljilleen. 

Omituista  babeille  on  19-luvun  kunnioittaminen.  He  luulevat  tapaa- 
vansa tuon  luvun  kaikkialla,  missä  harmoniaa  on  ja  luullaan  olevan  ole- 
massa. Otettakoon  siitä  pari  esimerkkiä.  Arabian  kielessä  on,  kuten  tun- 
nettu, kirjaimilla  lukuarvonsa.  Niin  on  esim.  a,  jolla  myöskin  merkitään 
Jumalan  olemista,  =  i.  Yksi  on  arabiaksi  vahid.  Kun  lasketaan  yhteen 
vahid- sanassa  olevain  numeroin  lukuarvot,  saadaan  19.  Koranissa  on  114 
=  19X6  suraa.  Tätä  i9:ää  he  koettavat  sovittaa  kaikkialle.  Niin  kä- 
sittää Bayan  19  kirjaa,  joissa  kussakin  on  19  lukua.  Ajoissa,  mitoissa, 
rahoissa  on  19  suhdelukuna. 

Oppien  yhteydessä  sanottakoon  sananen  babien  siveellisistä  ja  käy- 
tännöllisistä säännöistä.  «Me  pidämme  jokaista  veljenämme  ja  rakastamme 
vihollisiammekin,«  sanoi  eräs  etevä  babi,  «sillä  paistaahan  aurinkokin  sekä 
hyville  että  pahoille.  Me  rukoilemme  Jumalaa  että  hänen  valtakuntansa 
lähestyisi  ja  hän  tekisi  kaikki  ihmiset  lapsikseen.  Me  tunnustamme  kärsi- 
mysten kasvattavan  vaikutuksen.*  Kolmasti  päivässä  he  rukoilevat  hallit- 
sijansa menestykseksi  pyytäen  Jumalaa  unhottamaan  ne  vääryydet,  joita 
babit  ovat  haUitsijansa  puolelta  saaneet  kokea.  Jumalanpalveluksia  pide- 
tään   säännöllisesti.     Niissä    luetaa     Bayanista,  saarnataan  luetun  johdosta. 

ja  lopuksi  saarnaaja  tutkii  yksityisten  seurakuntalaisten  uskonnollisia  tietoja. 
Naisetkin  saavat  ottaa  osaa  jumalanpalveluksiin  —  muutoinkin  heillä  on 
lupa  liikkua  samoissa  seuroissa  kuin  miehilläkin.  Niinkuin  jo  edellä  huo- 
mautettiin on  nainen  heidän  keskuudessaan  hyvin  vapaassa  asemassa.  Moni- 
vaimoisuus  hyljätään,  avioeroa  ci  hyväksytä.  Lapsia  käskee  Bab  opetta- 
maan ja  hellyydellä  kohtelemaan.  Niin  kauan  kuin  saksalaiset  lähetyssaar- 
naajat saivat  toimia  Persiassa,  lähettivät  babit  mielellään  lapsiaan  heidän 
kouluihinsa. 

Ennen  kuolemaansa  määräsi  Bab  seuraajakseen  Mirza  Yahyan,  erään 
ministerin  pojan.  Tämän  sysäsi  pian  syrjään  hänen  vanhempi  veljensä 
Beha,  jonka  babit  yleisesti  tunnustivat  johtajakseen.  Tämä  on  vuodesta 
1852  ollut  paossa  Turkin  puolella,  ensin  Bagdadissa,  sitten  Kostantinopo- 
lissa  ja  vuodesta  1868  Akkassa  Syriassa.  Huvittavaa  lienee  mainita  hä- 
nen kirjeitään,  joita  hän  useille  Europan  kruunupäille  Syriasta  käsin  on 
lähettänyt.  Tämmöisiä  kirjeitä  ovat  saaneet  Venäjän  keisari,  Ranskan  kei- 
sari Napoleon  III,  kuningatar  Viktoria  y.  m.  sekä  paavi.  Hän  vaatii  näitä 
omistamaan  Babin  opin  ja  tunnustamaan  Behan  yliherrakscen.  Moinen  Per- 
sian shahille  lähetetty  kehotus  oli  aiheena  uuteen  vainoon. 

Viimeinen  huomattava  vaino  babeja  vastaan  oli  viime  vuonna,  jolloin 
heitä  syytettiin  shahi  Nasireddinin  murhaamisesta.  Tarkempi  tutkimus  to- 
disti kuitenkin,  ettei  babeilla  ollut  mitään  tekemistä  murhan  alkuunpanijan 
kanssa.  Siihen  aikaan  meidänkin  sanomalehdistömme  ulkomaisen  mukana 
parjasi  babeja,  minkä  ennätti.  Ja  kumminkin  on  heidän  uskontonsa  «Iranin 
kaunein. «  Itse  he  ovat  hiljaisia,  suvaitsevia,  kelpo  ihmisiä.  He  muodos- 
tavat Persian  kansan  sydämen.  Babilaisuus  on  se  hämärä,  joka  ennustaa 
kirkkaampaa  huomenkoittoa  itämaille.  Sen  suuri  suvaitsevaisuus  tekee 
sen  sopivaksi  yhdysrenkaaksi  kristillisyyden  ja  islamin  välillä.  Vaikka  Per- 
sian hallituksen  onnistuisikin  tukahduttaa  babilaisuus  maassaan,  elää  se  sit- 
tenkin, sillä  sillä  on  miljoonia  kannattajia  Persian  rajamaissa. 

R.  K. 

Kokemuksia  yhtelskasvatuksesta. 


Lticina  Hagman,  Kokemukseni  Yhteiskasvatuksesta .  Porvoossa,  Verner  Söderström. 
232  s.  8:0.     Hinta  2:75. 

Ei  täyttä  kahta  vaosikymmentä  ole  kulunut  siitä  kuin  yhteiskouluaate 
ensiksi  heräsi  maassamme  ja  sai  täällä  sekä  hartaita  puoltajia  että  ponte- 
via vastustajia.  Nykyään  on  jo  kuitenkin  tämä  aate,  sen  pelkäämättömyy- 
den  johdosta,  jolla  meillä  uusia  ajatuksia  toteutetaan,  ja  sillä  reippaalla 
vauhdilla,  joka  on  luonteenomaista  yhteiskunnallemme,  kehittynyt  laitokseksi, 
jolla  on  takanansa  enemmän  kuin  kymmenvuotinen  olemassaolo  ja  joka  ei 
ainoastaan  ole  sulautunut  meidän  käsitystapaamme,  vaan  todellakin  on  tullut 
tärkeäksi  tekijäksi  koululaitoksessamme  ja  koko  nykyisessä  yhteiskunnassamme. 
Harvat  ovat  ne,  joiden  mielestä  nykyään  enää  nämät  koulut  tuottavat  uh- 
kaavaa vaaraa  kasvavan  sukupolven  siveellisyydelle  tai  jotka  ylipäänsä  vai- 
vaavat päätänsä  asian  teoreettisella  puolella.  Nykyään  annetaan  ajan  mennä 
menoaan,  annetaan  yhteiskoulujen  työskennellä  ja  odotetaan  että  tosiasiat 
tulevat  puhumaan  joko  niiden  puolesta  tai  niitä  vastaan. 

Toistaiseksi  ei  kuitenkaan  yleisöllä  ole  ollut  tilaisuutta  saada  tietoa 
näistä  tosiasioista  muulla  tavalla  kuin  koulujen  vuosikertomuksista  tai  joi- 
denkuiden koulua  jollakin  tavalla  lähellä  seisovain  henkilöiden  suullisista 
lausunnoista.  Senpä  tähden  ryhtyy  helposti  selitettävällä  uteliaisuudella  lu- 
kemaan teosta,  jossa  johtajatar  yhdessä  maamme  suurimmista  yhteiskouluista 
esittää  kokemuksiansa  kymmenvuotisen  työskentelynsä  ajalta  saman  koulun 
palveluksessa.  Valitettavasti,  niinkuin  neiti  Hagman  johdatuksessaankin  huo- 
mauttaa, ovat  hänen  aineksensa,  vaikka  ne  ovatkin  kymmenen  vuoden  ajalta, 
liian  niukat.  Suomalainen  yhteiskoulu  on  ainoastaan  kolme  vuotta  näistä 
k}'mmenestä  ollut  täydellinen,  ja  valitettavaa  on,  että  neiti  H.,  asettumatta 
minkäänlaiseen  yhteyteen  muiden  yhteiskoulujen  kanssa  ja  kokoamatta  tie- 
toja niistä,  vapaaehtoisesti  on  rajoittanut  aineksensa  ja  siten  vähentänyt  kir- 
jansa merkitystä  ja  kantovoimaa.  Sellaisena  jommoiseksi  se  nyt  on  muo- 
dostunut, saavat  useinkin  yleiset  lausunnot  ja  mietteet  palkita  tosiasioita. 

Katsauksessa  niihin  oloihin,  yhteiskunnallisiin  ja  kasvatusopillisiin,  jotka 
yhteiskoulun  ovat  synnyttäneet  —  ja  joista  tekijä  liian  lavealta  käsittelee 
naisemansipatsioonia  —  tekijä  panee  painoa  siihen  merkitykseen,  mikä  kan- 
sakoululla on  ollut  yhteiskouluna,  se  kun  siten  on  valmistanut  maa-alaa  yh- 
teisille oppikouluille  molempia  sukupuolia  varten.  Myöskin  se  seikka,  ettei 
tyttökoulujen  ohjelma  koskaan  varsinaisesti  ole  eronnut  poikakoulujen  ohjel- 
masta, vaan  päinvastoin  kehityksensä  aikana  yhä  enemmän  lähennyt  sitä, 
puolustaa  tekijän  mielestä  mitä  voimakkaimmin  yhteiskoulun  oikeutta. 

Sen  jälkeen  tekijä  käy  tutkimaan,  mikä  vaikutus  yhteiskoululla  on  ollut 
oppilaitten  ruumiilliseen,  henkiseen,  siveelliseen  kehitykseen. 

Rasittuvatko  tytöt  liiaksi  yhteiskoulussa  ja  eikö  yhteisopetus  ole  vai- 
kuttajQUt  epäedullisesti  heidän  terveyteensä?  Näihin  tärkeihin  kysymyksiin, 
joita  yhteiskouluaatteen  vastustajat  alituisesti  tuovat  epäilevin  katsein  esiin, 
vastaa  neiti  H.  numeroilla,  jotka  näyttävät  osottavan,  että  tytöt  varsin  hy- 
vin jaksavat  suorittaa  koulutyönsä.  Kevätlukukaudella  tekee  tunneista  poissa- 
olevien luku  keskimäärin  18,39  Vo  tytöistä  ja  18,10%  POJista.  Tokkopa 
kuitenkaan  tekijän  muistutus,  että  nämä  numerot  olisivat  vieläkin  suotui- 
sammat tytöille,  jos  vanhemmat  pitäisivät  heidän  koulunkäytiänsä  yhtä  tär- 
keänä kuin  poikienkin,  on  oikeutettu?  Onhan  useimmilla  yhteiskoulun  nais- 
oppilaillakin ylioppilastutkinto  päämääränä  ja  tämän  tiedon  pitäisi  kai  van- 
hempien silmissä  asettaa  heidän  koulunkäyntinsä  tasa-arvoiseksi  poikien 
koulunkäynnin  kanssa.  Samoin  taulut  jätetyistä  vapaaehtoisista  aineista  ja 
koulun  alaluokilta  eronneista  oppilaista  eivät  mitenkään  osota  epäsuotuisia 
tuloksia  tytöille.  Niihin  tietoihin,  joita  neiti  H.  on  ottanut  vaivakseen  koota 
entisten  oppilaitten  terveydentilasta,  voinee  tuskin  mitään  merkitystä  panna 
todisteaineksina,  koska  nämät  tiedot  koskevat  ainoastaan  36  oppilasta  ja 
käsitteet  »hyvä»  tai  »ei  hyvä»  terveys  ovat  liian  relatiivisia  ollakseen  to- 
distavia. 

Henkisessä  suhteessa  on  tekijän  mielestä  molempien  sukupuolien  yh- 
teisopetus osottautunut  erittäin  hyväksi.  Tytöt  seuraavat  ilman  vaikeutta 
opetusta,  vieläpä  heidän  osaksensa  tulevat  poikkeuksitta  parhaat  arvosanat- 
kin. Pojatkin  voittavat  muitten  koulujen  poikaoppilaat,  jos  todistusstatistiik- 
kaa  käy  uskominen.  Neiti  H.  on  tätä  tarkoitusta  varten  verrannut  suoma- 
laista yhteiskoulua  pääkaupungin  neljään  suurimpaan  poikakouluun,  ja  tämä 
vertaus  on  päättynyt  edellisen  eduksi.  Tämä  tulos  on  sitä  suuremmoi- 
sempi,  kun  tekijä  sanoo:  »Onhan  myöskin  otaksuttu,  että  yhteiskouluihin 
alkuaikoina  pantiin  ruumiillisesti  heikompia  ja  ylimalkain  vähemmillä  hen- 
genlahjoilla varustettuja  poikia,  kuin  mitä  erikoiskoulut  saavat  vastaanottaa». 
Mutta  jos  tämä  oletus  poikien  suhteen  olisi  oikea  ja  jos  vanhemmat  yli- 
päänsä valikoisivat  lapsistansa  toiset  yhteiskouluihin  ja  toiset  erikoiskoului- 
hin, niin  olisi  siitä  seurauksena,  että  yksinomaan  vahvoja,  hyvillä  sekä  hen- 
gen että  ruumiin  lahjoilla  varustettuja  tyttöjä  pantaisiin  yhteiskouluun  ja 
että  heikommat  yhä  edelleen  saisivat  käydä  tyttökoulua.  Tätä  seikkaa, 
jolla  olisi  jotakin  merkitystä  päätelmiä  tehtäessä,  ei  tekijä  ensinkään  kosketa. 

Tekijä  on  huomannut  taipumusten  eri  oppiaineihin  jakautuvan  varsin 
tasaisesti  eri  sukupuolien  välillä.  Kuitenkin  myönnetään,  että  pojat  ovat 
osottaneet  itsenäisempää  ja  vapaatahtoisempaa  harrastusta  erityisiin  oppi- 
aineihin. Se  puolustuspuhe  vähälahjaisempien  (tyttöjen?)  puolesta  ja  seli- 
tys heidän  tehtävästään  koulussa  ja  yhteiskunnassa,  jonka  tekijä  on  tähän 
sovittanut,  on  kyllä  kaunis,  mutta  sitä  tosiasiaa  ei  voine  kuitenkaan  kieltää, 
että  sekä  koulun  että  yhteiskunnan  henkinen  kanta  kohoaa  ja  alenee  yksityisen 
lahjakkaisuuden  keralla  ja  että  ahkeruus  ja  järjestys  ei  milloinkaan  sitä  ole 

korvannut  eikä  koskaan  voi  sitä  korvata.  Huomattuaan  konventeissa  ja 
konventti-sanomalehdissä  ainoastaan  yhteiskoululle  ilahuttavia  elämäniloaauk- 
sia  (kokouksissa  on  keskustelu  vilkasta  ja  sanonoalehdistä  puuttuu  koko- 
naan kiihtyneen  mielikuvituksen  luomia  lemmenjuttuja,  joita  vilisee  poika- 
ja  tyttökoulujen  julkaisuissa)  siirtyy  tekijä  tekemään  selkoa  kokemuksistaan 
yhteiskoulusta  siveelliseltä  kannalta  katsoen. 

Neiti  H.  vastustaa  pontevasti  sitä  väitettä,  että  poikien  miehuullisuus 
ja  tyttöjen  naisellisuus  jollakin  tavalla  vähenisi  yhteiskasvatuksesta,  s.  o. 
jos  miehuullisuudella  ja  naisellisuudella  tarkoitetaan  jotakin  muuta  kuin  ul- 
konaista. Päinvastoin  saavat  molemmat  sukupuolet  yhteiskoulun  kautta  sen 
mikä  niiden  kehitykselle  on  tarpeellista,  pojat  »tapojen  kasvatuksen  paran- 
nusta, tytöt  älyn  kehitystä.»  Tässäkin  kohden  neiti  H.  perustaa  väitteensä 
numeroihin  ja  tauluihin.  Tytöillä  tietysti  on  paremmat  arvosanat  käytök- 
sessä ja  huolellisuudessa  kuin  pojilla,  mutta  verratessaan  poikien  käytök- 
sessä saamia  arvosanoja  niihin,  mitä  poikakouluista  on  annettu,  huomaa 
ihmeeksensä,  että  yhteiskoululaiset  saavuttavat  huonomman  tuloksen.  Neiti 
H.  kuitenkin  heti  selittää  lukijalle,  että  yhteiskoulussa  kurin  täytyy  olla  an- 
karampi, kuin  niissä  kouluissa,  missä  yksinään  poikia  opetetaan,  ja  että 
numerot  sentähden  ovat  siellä  alhaisemmat.  Sellaisella  päättelytavalla  voi 
tulla  mihin  johtopäätöksiin  hyvänsä. 

Yleensä  ei  neiti  H.  ole  voinut  tässä  kirjansa  viimeisessä  ja  tärkeim- 
mässä osassa  käsitellä  ainettansa  aivan  objektiivisesti.  Useissa  kohdin  hänen 
kuvauksensa  yhteiskoulusta  on  muodostunut  melkein  korkealentoiseksi,  ja 
muut  koulut  saavat  silloin  kuulla  kunniansa.  Niinpä  esim.  kun  tekijä  ivalli- 
sesti sanoo  että  »yhteiskoulu  ei  voi  niinkuin  vanha  koulu  turvautua  opet- 
tajiensa ruumiilliseen  ctevämmyyteen  kurinpidossa  ja  muussa  koulun  siveel- 
liseen puoleen  kuuluvassa  toiminnassa.»  Tai  vähän  edempänä,  kun  hän  ku- 
vaillessaan yhteiskoulunopettajaa  sanoo  ettei  hän  käy  »poliisin  tavoin  urk- 
kien, mistä  jotain  moitittavaa  löytää.»  Luuleeko  neiti  H.  todellakin,  että 
ainoastaan  yhteiskouluissa  opettajat  eivät  ole  poliiseja  tai  ovat  vetoamatta 
ruumiilliseen  voimaansa  pitääkseen  luokkaansa  järjestyksessä?  Samalla  ker- 
taa kuin  tekijä  antaa  sellaisessa  erityiskohdassa  kuin  konventti-sanomaleb- 
dessä  yhteiskoulun  voittaa  kaikki  muut  koulut,  hän  singahuttaa  viimeksi- 
mainituille  seuraavan  syytöksen.  »Muutamat  kyhäykset  näissä  konventti- 
lehdissä,  joita  kymmenkunta  koulua  parin  vuoden  aikana  on  vaihta- 
nut toistensa  kanssa,  ovat  siveellisen  laatunsa  puolesta  olleet  semmoisia, 
ettei  yhteiskoulun  toverikunta  ole  niitä  ollenkaan  lukenut  ääneen  konven- 
teissaan.»  Tämä  syytös  on  siksi  raskauttava  muille  kouluille,  jotka  epäi- 
lemättä yhtä  hartaasti  haluavat  pitää  oppilaitaan  erillään  kaikesta,  joka 
voisi  epäraittiiseen  suuntaan  kiihottaa  heidän  mielikuvitustaan,  että  niillä 
olisi  oikeutta  loukkaantua  siitä  ja  vaatia  ilmiannon  tarkempaa  määrittelyä. 
—     \liteiskoulun    etuna    muun    muassa    mainitaan  että  sen  opettajat  eivät 

tupakoitse,  ja  tämän  tavan,  jota  vastaan  etupäässä  voidaan  muistutuksia 
tehdä  ekonoomiselta  ja  hygieniseltä  kannalta,  viepi  tekijä  siveellisyyden 
alalle  ja  tekee  siitä  merkitykseltään  syvän  siveellisen  kysymyksen,  jota  hän 
liian  laajalta  asettuu  selittämään.  —  Turhan  pitkälle  kainostelemisessa 
tuntuu  tekijä  menevän  sanoessaan  esimerkkikokoelmia  vanhemmissa  oppi- 
ja lukukirjoissa  siveellisesti  loukkaaviksi.  Ainakin  olisi  ollut  huvittavaa 
tässäkin  saada  todistusta,  jottei  olisi  ollut  pakko  tyytyä  yleisiin  ilmaanvis- 
kattuihin  syytöksiin. 

Teoksen  kielellinen  asu  ja  stiili  eivät  aina  vastaa  niitä  vaatimuksia, 
joita  jo  nykyään  täytyy  asettaa  suomenkieliselle  kirjallisuudelle.*) 

Antaaksemme  loppuarvostelumme  tästä  kirjasta,  tulee  meidän  sanoa, 
että  se  on  kirjoitettu  lämpimällä  yhteiskouluasian  harrastuksella,  josta  on 
syytä  yhteiskoulua  onnitella  ja  jota  ilman  ei  mikään  uusi  asia  voi  me- 
nestyä. Mutta  samalla  ei  saata,  niinkuin  edellisestä  pitäisi  selvitä,  ummis- 
taa silmiänsä  kirjan  heikoilta  puolilta.  Ne  yhteiskoulun  todelliset  ystävät, 
jotka  eivät  tyydy  tunnenäkökohdin,  olisivat  varmaan  suoneet,  että  tekijän 
puolueellisuus  monin  kohdin  ei  olisi  ollut  niin  läpikuultava;  he  olisivat 
sitä  paitsi  vielä  toivoneet,  että  monet  hänen  väitteistänsä  olisivat  nojau- 
tuneet asiallisempiin  todisteihin,  kuin  mitä  ne  tekevät,  ja  he  olisivat  lo- 
puksi suoneet,  mitä  muotoon  tulee,  että  teoksessa  esiintyvää  itse  asiassa 
varsin  vähäistä  kokemusten  ydintä  ei  olisi  ympäröinyt  niin  paksu  kuori  ai- 
neesta-poikkeuksia ja  yleisiä  mietteitä. 

On  toivottava,  että  neiti  Hagmanin  kirja  on  oleva  kehotuksena  muille 
työtä  jatkamaan  ja  että  uusia  teoksia  yhteiskoulusta  on  ilmestyvä,  niin  pian 
kuin  kokemuksia  on  tarpeeksi  koottu.  Epäilemättä  nekin  tulevat  tuotta- 
maan selvitystä,  joka  käypi  samaan  suuntaan  kuin  neiti  H:n;  hänen  kir- 
jallensa tulee  joka  tapauksessa  se  kunnia  osaksi,  että  se  on  ensi  mainen 
Taktillisiin  kokemuksiin  perustuvan  esityksen  koe  yhteiskoulun  toiminnasta. 

M.  D. 


*)  Mainitsemme  tässä  muutamia  esimerkkejä,  jotka  silmiinpistävimpinä  ovat  poi- 
mitut   kirjan    31:ltä    ensi   sivulta.     Siv.    6:    „ Erehtyisimme  suuresti,  jos  otaksuisimme 

Suomen  yhteiskoulun  olevan  jonkin  satunnaisuuden  arviotiioHeen,*^    Siv.  10:  „ 

koska  hän  piti  tämän  yhdenvertaisuusvaatimuksen   (miehen  ja  naisen. välillä)  oikeudet- 
tomana^   (pro:    epäoikeutettuna).     Siv.    24;  „ —  johon  yleisessä  ^lielipiteessä 

löysimme    —   —   —   hajanaiset   viitteet** Q).     Siv.  30:  „ hallitus  säämiöitti 

maahan  kaksi  jatko-opistoa."     Siv.  31 :     »Ja  että  kansa  oli  tätä  uutta  oikeutta  käyt- 
tävä,   siitä  ei  ollut  pelkoa,  sen  se  oli  jo  osoittanut  lähettämällä  tyttärensä    kalliisiin 

yksityiskouluihin."    (Tarkoitetaan:    Ei  ollut  pelkoa  siitä,  ettei  kansa  käyttäisi .) 

Siv.   29:     „Tätä   ehdotusta   mahtanee  silloin  pidettyi})  jotenkin    vaarattomana  .  .  ." 

Siv.   24:    „ ovat   he    mitä  tuntuvammin  vaikuttaneet  .  .  .**.     Siv  13:  „ — 

kokonaiset  joukot   nuorta  miestä  ja  naista  ..."     Siv.  9;    «Me  emme  an- 

naunnu{\)  nytkään,* 

Benj.  Stählherg,  Oppikirja  kauppalaskennossa.     Kuopiossa  1893,  U.  V.  Telen.     219 
siv.  8:o.     Hinta  2:30. 

IValmis  IVeslerlund,  Kaksinkertaisen  kirjanpidon  alkeet.  Helsingissä  1895,   Otava.  199 
siv.  8:0.     Hinta  3:25. 

—   — ,  Lyhykäinen  tilinote-  eli  konttokurantti-oppi.     Helsingissä  1896,  Otava.    38  siv. 
8:o     Hinta  — :75 

Georg    Sergeeff,    Praktisk    lärobok    i    bokforing.     Helsingissä    1897.     135   siv.  8:o. 
Hinta  3:50. 

Kauppaoppilaitostemnne  lisääotyminen  ja  kehittyminen  viimeisten  kym- 
menen vuoden  ajalla  on  alkanut  luoda  myöskin  kirjallisuutta  tällä  alalla 
ja  etupäässä  suomenkielistä.  Vaikkakin  ruotsinkieliset  kauppaopistot  ovat 
verrattain  vanhoja  laitoksia  maassamme,  eivät  ne  ole  pystyneet  luomaan 
minkäänlaista  omatakeista  kirjallisuutta  kauppatieteissä,  vaan  ovat  uskolli- 
sesti tyytyneet  siihen,  mitä  Ruotsinmaa  on  heille  tarjonnut.  Ilolla  ovat  sen 
vuoksi  liikeolojemme  edistyksen  harrastajat  huomanneet,  että  suomalainen 
kauppakirjallisuus  vuosi  vuodelta  saa  uusia  lisiä  sen  jälkeen  kuin  suomen- 
kieliset kauppaopistot  alkoivat  työskennellä  ja  herättivät  tuntuvamman  kauppa- 
kirjallisuuden  tarpeen. 

Kauppatiedon  eri  aloista  ovat  lähinnä  käytännöllistä  tarvetta  kauppa- 
laskento  ja  kirjanpito,  jotka  nekin,  siihen  asti  kunnes  tässä  ensiksi  mainitut 
kaksi  teosta  ilmestyivät,  saivat  tyytyä  niihin  vajanaisiin  selontekoihin,  joita 
suomenkielellä  oli  etupäässä  käännöksinä  ilmestynyt,  —  etenkin  mitä  kir- 
janpitoon tulee;  laskennossa  taas  oppi-  ja  kansakouluja  varten  laaditut  lasku- 
opit saivat  olla  ohjeena  kauppalaskennossakin.  Laskennon  alkeita  ope- 
tettaessa ei  sillä  liioin  väliä  olekkaan,  mutta  niinpian  kuin  laskennon  ope- 
tusta aletaan  suunnata  tyydyttämään  liikcolojen  vaatimuksia,  on  tarkoitusta 
varten  sovitettu  käytännöllinen  oppikirja  tarpeen  vaatima. 

Ensimäisenä  yrityksenä  tällä  alalla  on  kollega  Benj.  Stählbergin  edellä 
mainittu  oppikirja  pidettävä  sangen  onnistuneena  jo  senkin  vuoksi,  että  sitä 
on  helppo  käyttää  itsekseen  opiskelevienkin.  Kun  käytännöllinen  lasku- 
taito maassamme  oi  ole  vielä  erittäin  kehittynyt,  on  luonnollista  että  täl- 
laiseen alustavaan  oppikirjaan  kauppalaskennossa  on  otettu  kaikki  neljä  pää- 
laskutapaa  kokonaisista  luvuista  alkaen.  Mutta  samalla  on  niidenkin  esit- 
tämisessä pidetty  silmällä  kirjan  päätarkoitusta:  olla  oppaana  kauppalas- 
kennossa. 

Varsinainen  kauppalaskuoppi  sisältää  seuraavat  eri  laskutavat:  sekoi- 
tus-, prosentti-,  korko-,  diskontti-  ja  maksuaikain  muutoslaskut,  kulta-  ja 
hopea-,    raha-,    vekseli-,    vekselikomissioni-  ja  arbitragelaskut  sekä  arvopa- 

peri-  ja  tavaralaskut.  Kirja  sisältää  siis  pääpiirteissään  koko  kauppa-arit- 
metiikan, vaikkei  läheskään  siinä  laajuudessa,  jota  suuremmat  liikcolot  vaa- 
tivat. Tekijä  sanookin  kirjan  syntyneen  niiden  muistiinpanojen  johdosta, 
joita  hän  teki  ollessaan  laskennon  opettajana  Kuopion  kauppakoulussa;  si- 
ten hän  on  tullut  pitämään  silmällä  etupäässä  sitä  osaa  kauppalaskuopista, 
jota  yleisempi  kauppaliike  maassamme  vaatii. 

Tällä  teoksella  on  siis  tietä  raivaava  merkitys  ja  se  on  sellaisena  ar- 
vosteltava. Sitä  mukaa  kuin  kauppaopetus  kehittyy  ja  liikeolomme  laa- 
jenevat, saanemme  odottaa  täydellisempiä  oppikirjoja  tälläkin  alalla.  Va- 
hinko vaan,  että  laskennon  opettajat  maamme  kauppaoppilaitoksissa  eivät 
ole  ryhtyneet  toimittamaan  esimerkkikirjaa,  joka  täydentäisi  tämän  aineen 
opctukessa  käytettäviä  oppikirjoja.  Syynä  tähän  lienee  etupäässä  ammatti- 
opettajain  puute  tässä  aineessa  maamme  kauppaopistoissa. 

Yhtä  suuressa  määrässä,  kuin  mainitulla  oppikirjalla  on  tietä  raivaava 
merkitys  kauppalaskennon  oppikirjana,  on  johtaja  VValmis  VVcsterlundin  oppi- 
kirjalla »kaksinkertaisen  kirjapidon  alkeet v  sama  merkitys  kirjanpidon  ope- 
tuksessa; sillä  tämä  on  laatuaan  ensimäinen  suomenkielinen  teos,  jossa 
helppotajuisesti  ja  perusteellisesti  esitetään  kaksinkertaisen  kirjanpidon  al- 
keet, selvitetään  kauppaliikkeessä  esiintyvät  erityiset  kirjat  ja  tärkeimmät 
tilimuodot,  sekä  lopuksi  valaistaan  nämä  selvitykset  sangen  monipuolisella 
esmcrkkisarjalla,  jotka  ovat  täydellisesti  viedyt  kaikkiin  asianmukaisiin  kir- 
joihin ja  myöskin  päätetyt. 

Kirjan  199  sivusta  sisältävät  100  ensimäistä  sivua  mainittuja  selvi- 
tyksiä ja  loput  esimerkkejä.  Näiden  laajojen  alustavien  selvitysten  vuoksi 
on  kirja  erittäin  sopiva  oppikirjaksi  kauppakouluissa,  sillä  joskin  kirjanpi- 
don opetus  jo  alusta  alkaen  on  tapahtuva  havainnollisesti  ja  esimerkit  so- 
vitettavat opetettavain  käsityskannan  mukaan,  on  kirjanpidossa  kumminkin 
paljon  sellaisia  yleisiä  perusteita,  joiden  muistissa  pysymistä  tällainen  oppi- 
kirja suuressa  määrin  helpottaa,  varsinkin  kun  kirja  on  kirjoitettu  —  sano- 
kaamme »saksalaisella  perusteellisuudella.» 

Ikäänkuin  täydennyksenä  edelliselle  teokselle  voipi  pitää  saman  te- 
kijän opasta  konttokuranttien  laatimiseen  korkolaskuineen,  jossa  huomaa 
saman  perusteellisuuden  ja  selvyyden  kuin  edellisessäkin  teoksessa. 

Kirja  sisältää  ensin  selonteon  koronlaskusta  yleensä  kauppa-aritme- 
tiikan mukaan  ja  sitten  esityksen  niistä  perusteista,  joiden  mukaan  koron- 
lasku sovitetaan  tilinotteescen.  Lopuksi  selvitetään  ja  esimerkeillä  valais- 
taan kaikki  nykyään  käytännössä  olevat  konttokuranttilaskutavat.  Tämän 
avulla  voi  jokainen,  joka  on  vähänkään  näihin  asioihin  perehtynyt,  oppia 
tilinotteita  laatiniaan  korkolaskuineen. 

Nämä  kaksi  teosta  ovat  jo  kylliksi  antamaan  meille  takeita  siitä, 
että  johtaja  VVesterlundista  saamme  tuottelijaan  työkyvyn  kauppakirjallisuu- 
temme  raivaamattomalla  vainiolla,  ja  on  sen  vuoksi  tässäkin  suhteessa  iloit- 


430  Kotimaan  kirjallistmtia. 


tava  siitä  matka- apurahasta,  jonka  hallitus  antoi  hänelle  kauppatiedon  opis- 
kelemista varten  ulkomailla. 

Kun  näiden  hra  Westerlundin  teosten  rinnalla  ottaa  sclaillakseen  hra 
G.  Sergeeffin  toimittamaa  oppikirjaa  kirjanpidossa,  jonka  kansilehdellä  ko- 
meilee sanat  »Enhvar  sin  egen  lärare»,  tekisi  ehdottamasti  mieli  siirtää 
nämä  sanat  hra  VVesterlundin  oppikirjain  kansilehdille,  sillä  S:n  »Praktisk 
lärobok  i  bokföring»  ei  ole  etevämpi  entisiä  tusina-oppikirjoja  kirjanpidossa 
ja  kelpaa  ainoastaan  jonkinlaiseksi  mallikirjaksi  niille,  jotka  kirjanpidon  pe- 
rusteet jo  ennestään  taitavat,  mutta  ei  suinkaan  niille,  jotka  omin  neuvoin 
aikovat    sitä    oppia,   joskin  se  kansilehdestä  päättäen  on  sellaiseksi  aiottu. 

Se  esimerkkisarja,  josta  viennit  ovat  johdetut,  ei  myöskään  sisällä 
mitään  erikoisempaa  yli  tavallisten,  eikä  siinäkään  suhteessa  siis  herätä 
mitään  huomiota.  Kirja  lieneekin  syntynyt  otteena  jostakin  annetusta  kir- 
janpito-kurssista, joita  tekijä  kirjan  kansilehdellä  ilmoittaa  antavansa.  Sisäl- 
lykseensä  nähden  on  kirja  myös  liian  kallis. 

K.  B— dt. 


Emil  Frommel,  Kevättä  ja  syksyä.    Suom.  Hilma  Suomalainen.    Helsingissä  1897, 
Weilin  &  Gof)s.     Hinta  2:50. 

Viime  kesänä  ilmestyi  suomennoksena  painosta  tunnetun  saksalaisen 
hovisaarnaajan,  tohtori  Frommelin  kirjanen,  jonka  nimi  tässä  yllä  on  luet- 
tavana. Tämä  kirja  on  aivan  omituinen  laatuansa.  Vaikea  sitä  on  lukea 
kaunokirjallisten  tuotteiden  joukkoon,  siksi  se  on  liiaksi  tendensikirja,  mutta 
varsinaiseksi  saarnakirjaksi  ei  sitä  liioin  voi  sanoa.  Se  sisältää  koko  jou- 
kon kertomuksia  tai  kuvauksia  —  miksi  niitä  nyt  tahtoo  nimittää  —  ja 
nämät  kuvaukset  liittyvät  hyvin  läheisesti  toisiinsa,  kuitenkaan  olematta 
suoranaisena  jatkona  toisilleen  tai  muodostamatta  kokonaista,  eheää  ker- 
tomusta. 

Jo  ensimäisessä  kuvauksessa,  jossa  tekijä  huvittavalla  tavalla  kuvailee 
omaa  valmistautumistansa  papilliseen  virkaan,  lukija  saa  tutustua  tähän  läm- 
minsydämiseen, hartaaseen  ja  innokkaaseen  pappismiehcen,  joka  pyhitti 
koko  elämänsä  ihmisvcljicnsä  hyväksi.  Varsinaisena  jatkona  tähän  ensi- 
maiseen liittyy  seuraava  kuvaus  tekijän  ensikertaa  apulaisena  olosta.  Itse 
hän  sanoo  näitä  cnsimäisiä  virkavuosiansa  »ihanaksi  morsiusajaksi»,  ja  lu- 
kijaankaan ei  kertomus  näistä  ajoista  ole  heijastustaan  luomatta. 

Seuraa  sittc  joukko  aivan  lyhyitä  kuvauksia,  joille  tekijä  on  antanut 
yhteiseksi  nimeksi  »Yhtä  ja  toista.  Muistelmia  vuosilta  1850 — 93.»  Nä- 
mät muistelmat  ovat  temmatut  suoraan  elämästä,  kuvaavat  tekijän  omia 
kokemuksia    pitkän    virka-aikansa  varrelta.     Saarnamichenä  ja  sielunpaime- 

Dena  hänelle  on  ollut  avoinna  sekä  ylhäisten  asunnot  että  matalat  majat 
ja  kaikkialta  hän  on  kyennyt  löytämään  jotakin  hyvää  ja  jaloa.  Ja  kuinka 
hyvin  hän  on  osannut  asettua  jokaisen  kannalle,  viritellä  ihmissydämen  kie- 
let oikeaan  vireeseen  ja  ymmärtää  niin  hyvin  nuoret  kuin  vanhat,  rikkaat 
ja  köyhät!  Liikuttava  on  hänen  käyntinsä  varhaisena  aamuhetkenä  koti- 
kaupungissaan erään  tallirengin  vaimon  luona,  joka  kuolin\aioteellansa  maa- 
tessaan heti  tuntee  Frommelin  äänen,  ja  saatuaan  siunauksen  vetää  kyl- 
min käsineen  hänet  puoleensa  ja  suutelee  häntä.  »Hiljaisia  hetkiä  kir- 
kossa» on  mitä  kauneimpia  kohtia  koko  kirjassa.  Nuo  pienet  kuvaukset 
ne  ovat  niin  sattuvasti  ja  elävästi  kerrotut,  toiset  vain  muutamin  piirtein 
viitatut,  mutta  syvälle  ne  painuvat  sydämeen  ja  vuodattavat  siunaustansa. 
»Arvaamattoman  pyhäkön»  on  tekijä  löytänyt  näyttelijän  kodissa.  Val- 
kealla vuoteellaan  lepää  talon  tytär  vuosikausia  halvaantuneena,  mutta  hä- 
nen kärsimyksensä  ja  tuskansa  ovat  siunaukseksi  koko  kodille.  Siellä  opi- 
taan nöyryyttä  ja  kärsivällisyyttä  ja  kapinoitseva  sydän  saa  rauhaa.  »Sa- 
nanen antamisesta,  joulumuistelma»  on  soma  kuvaus  kymnasistien  joulun- 
vietosta, miten  he  laulaen  ja  lahjoja  jaellen  vaeltavat  opettajansa  keralla 
köyhien  majoissa  ja  saavat  monen  lapsen  silmät  säteilemään  ilosta  ja  nos- 
tavat punan  kalpeille  poskille.  »Kummallinen  kysymys»  on  kertomus,  jossa 
tekijä  varsin  sattuvasti  vastaa  erään  rouvan  kysymykseen,  miksikä  hän  ei 
käy  teaatterissa. 

Kirjan  loppuun  on  liitetty  »Paimenmictteitä»,  jotka  tekijä  erityisesti 
omistaa  nuorelle  virkaveljelle,  sekä  »Piispallisia  ajatuksia»  ja  »Kärsimyk- 
sen ja  kuoleman  mietelmiä.»  Eri  mieltä  voi  olla  siitä,  miten  sopivat  nä- 
mät  viimeksi  mainitut  ovat  kirjan  muuhun  sisällykseen.  Mielestämme  kirja 
olisi  ollut  yhtä  arvokas  ilman  niitäkin,  taikka  olisi  sopinut  ne  painattaa 
aivan  eriksensä. 

Kun  on  lukenut  kirjan  loppuun,  niin  kuvaukset  sulautuvat  ikäänkuin 
yhdeksi  kokonaisuudeksi,  jonka  kehyksestä  astuu  esiin  sopusointuinen  koko- 
naiskuva itse  tekijästä,  tuosta  jalosta  ihmisystävästä  ja  hyväntekijästä,  jonka 
muisto  kauan  on  säilyvä  hänen  persoonallisten  ystäviensä  ja  lukuisan  lukija- 
piirinsä  sydämissä. 

Suomennos  on  kauttaaltaan  sujuva  ja  kieli  hyvää,  vaikka  paikoittain 
on  joukkoon  murteellisuuksia  pujahtanut. 

Levitköön  kirja  lukuisiin  koteihin  ja  voittakoon  suosijoita  suomalais- 
tenkin piirissä! 

H.  s. 

Rolf  Lagerborg,  Kv  den  fria  forskningen  sSrdeles  pA  det  religiösa  omrddet  oin- 
skränkt  berättigad?  Esitelmä  uusmaalaisen  ylioppilasosakunnan  vuosijuhlassa 
Helsingissä  1897.     Upsala  1897,     Almqvist  &  Wiksell.    23  s. 

Nuori  tieteen  harjoittaja  esittää  yllämainitussa  kirjasessa  mietteitään 
uskonnon  sielutieteellistä  juurista,  sen  olemuksesta  ja  suhteesta  tietee- 
seen. Hän  ilmoittaa  valmistelevansa  laajempaa  tutkimusta  näistä  suurista 
kysymyksistä.  Tässä  vihkosessa  esitetyt  ajatukset  ovat  tietysti  vaan  lyhyitä 
viittauksia.  Ne  johdattavat  paikoittain  pontevasti  kyllä  lukijan  huomiota 
näkökohtiin  ja  aatteihin,  jotka  ovat  tärkeät  noita  suuria  henkisiä  elinkysy- 
myksiä punnittaessa.  Tekijän  esitys  on  yleensä  vilkas  ja  taidokas  —  vaikka 
hän  muutamissa  ajatuskäänteissään  on  liiaksi  tavoitellut  omituisuutta  ja  huo- 
mion herättämistä  (vrt.  esim.  lausuntoa  »apinain  uskonnosta»  s.  ii).  Muu- 
tamat mietelmät  vihon  loppupuolella  pahasti  loukkaavat  maltillisesti  ja  ter- 
vejärkisesti  ajattelevaa  lukijaa.  Tekijä  lausuu,  että  sillä  tositieteellisellä 
tutkimuksella,  jonka  pitää  nauttia  täyttä  vapautta,  on  ylimyksellinen  (»för- 
näm»)  tarkoitus;  se  on  ainoastaan  harvoja  valittuja  varten.  Sitä  vastoin 
tieteen  yleistajuiseksi  tekeminen  ja  vapaan  ajattelemisen  kehittäminen  laa- 
joissa piireissä  on  vaarallinen  asia,  joka  kaipaa  tarkkaa  valvontaa  yhteis- 
kuntavallan  puolelta.  Kansan  suuri  enemmistö  tarvitsee  pakkoa;  kaikki 
henkiset  liikkeet,  jotka  vetoovat  suuriin  joukkoihin,  tuottavat  turmiota,  — 
»Savonarola  ansaitsi  hyvin  kohtalonsa,  Lutherilta  olisi  pitänyt  tukkia  suu» 
(s.  19?)  Toivon  että  se  peräti  liiallinen  sivistyksen  ylimysmielisyys,  joka 
hairahtuu  tuollaisiinkin  mielettömyyksiin,  on  tekijässä  vaan  ohimenevä  pää- 
hänpisto, josta  hän  pian  on  vapauttava  itsensä.  Siihen  toivoon  on  sitä 
enemmän  syystä,  koska  hän  noissa  väitteissään  kietoutuu  ristiriitaisuuksiin 
oman  itsensäkin  kanssa. 


A.  Gr. 


Valnajain  palvelus  Ja  kuolemattomuuden 
usko  mutnals-Kretkassa.'') 


I. 

Tämän  uskon  vaiheissa  huomataan  pääasiallisesti  kolme  aatesuuntaa: 
spiritualistinen,  materialistinen  ja  näitä  välittävä  ratsionalistinen,  jonka  pää- 
piirteet jo  Homeros  esittää. 

Vaikka  Homeron  sankarit  usein  valittavat  ihmiselämän  surkeutta,  on 
elämä  heistä  kuitenkin  kuolemaa  paljon  parempi.  Tarjoohan  elämä  tointa, 
taisteloa,  valoa  ja  iloa,  varsinkin  älylle  ja  urhoudelle,  mutta  olo  tuone- 
lassa on  tyhjää,  toimetonta  varjoelämää,  ikävää  ja  inhottavaa.  Näin  ajat- 
teli sukukunta,  joka  uhkui  nuorta  elonhalua  ja  toimitarmoa;  sitä  tyydyttää 
niin  täysin  määrin  elämä  maan  päällä,  ettei  se  kysy  toista  parempaa  tuolla 
puolen  hautaa. 

Homeros  uskoo  ruumiista  kuollessa  lähtevän  utumaisen  hengen,  psykhe, 
ikäänkuin  elävän  ihmisen  varjokuvan.  Nibkauan  kuin  ruumis  ja  psykhe 
olivat  liitossa,  eläessä,  oli  elämä  täydellistä;  silloin  sielunkin  elämä:  äly, 
tahto,  tunto,  kuvitus  voima  oli  vireillä.  Psykhen  erottua  ruumiin  ja  sielun 
elämä  lakkaa.  Psykhe  manalassa  ei  siis  enää  ole  sama  kuin  itsetajuinen 
ihmissielu.  Elinaikana  on  psykhe  ihmisessä  vieraileva  toinen  »minä»,  hä- 
nen heikompi  hahmonsa  (»Doppelgänger»),  varjokuvansa,  joka  »jäsenten 
toimiessa    valvoessamme    nukkuu,    mutta    nukkuessamme  valvoo  ja  osottaa 


♦)  V.  1894  ilmestyi  Ertvttt  Rohde*n  teos  „Psyche.  Seclencult  und  Unsterb- 
Hchkeitsglaube  der  Griechen",  jonka  laajan  opin  pohjalta  syvälle  käyvät,  oivalla  tai- 
dolla esitetyt  tutkimukset,  osittain  levittäen  uutta  valoa  vanhojen  kysymysten  yli,  nos- 
tivat tavallista  suuremman  huomion  oppineessa  mailmassa.  Koetamme  tässä  tehdä 
selkoa  näiden  tutkimusten  tuloksista  pääpiirteittäin. 

meille  tulevia»  (Pindaros).  Psykhe  siis  näkee  ja  tekee  kaikki  ne  kummat, 
mitä  uni  loitsii  eteemme,  sillä  unet  Homeron  ja  yleensä  luonnonihmisten 
mielestä  eivät  ole  harhakuvitelmia,  vaan  tosiasioita.  Kun  nähdään  unta 
jostakin  vainajasta,  silloin  vainajan  henki  juuri  ilmestyy  nukkujalle.  Kun 
taas  ruumis  makaa  hervotonna  ja  elottoman  näköisenä,  unia  silti  näkemättä, 
esim.  tainnoksissa,  on  psykhe  hetkeksi  jättänyt  ruumiin;  jos  se  jättää  sen 
ainiaaksi,  tulee  kuolema,  jossa  psykhe  ei  kuitenkaan  häviä  tyhjiin. 

Minne  menee  irtautunut  psykhe?  Yleensä  luonnonkansat  uskovat, 
että  vainajain  henget  kuoleman  jälkeen  saavat  uusia,  kamaliakin  voimia  ja 
voivat  tehosasti  turmella  eloonjääneitä  tai  tuottaa  heille  onnea,  jonkatäh- 
den  on  tarvis  palvelusmenoilla  saavuttaa  heidän  suosiotansa,  välttää  hei- 
dän vihaansa.  Homeros  uskoo  toisin.  Hän  sanoo  henkien  heti  ruumiin 
hävittyä  vastahakoisesti  ja  kohtaloaan  valitellen  vaipuvan  tuonelan  usvai- 
seen  yöhön,  jossa  ijäti  tajutonna  tai  hämärästi  tajuten  heikkoina,  hiljaa 
hyristen  leijailevat.  Kuolematonta  ikielämää  niillä  ei  ole  —  ja  mistä  sen 
saisivatkaan,  kun  ei  ole  ruumista,  elon  sijaa  ja  asetta,  eivätkä  syö  elonsa 
ravinnoksi?  Ruumiin  palettua  rovion  liekeissä  ei  psykhe  enää  pääse  maan 
päälle  kummittelemaan.  Mailmassa  vallitsee  vaan  jumalat  lihaa  ja  verta, 
eivätkä  mitkään  utuiset  hahmot  ja  menninkäiset. 

Homeros  ei  siis  usko  kummituksia  eikä  tunne  vainajain  palvelusta. 
Omituinen  asia.  Onhan  sielukultti  muuten  aivan  yleinen  pakanakansoissa 
ja  tavataanhan  sitä  myöhemmin  Kreikassakin  kyllin. 

Tarkemmin  nähden  ei  tuota  kulttia  voi  olemattomiin  eittää  Home- 
ronkaan  edelliseltä  ajalta.  Hänen  runoistaan  löytyy  selviä  jätteitä,  rudi- 
mentteja, vanhemmasta  vainajain  palveluksesta.  Semmoisia  tarjoo  näky- 
viin Patroklon  peijaiset,  joissa  Akhilles  vuodattaa  ystävänsä  sielulle  uhriksi 
verta  ja  viiniä  y.  m.,  haastaen  häntä  saapuville  nauttimaan  —  temppuja, 
joissa  ei  olisi  mitään  mieltä,  jos  sielu  ajateltaisiin  tajuttomaksi  ja  tenhot- 
tomaksi.  Noilla  uhreilla  ei  tahdota  lepyttää  manalan  jumalia,  vaan  elvyt- 
tää ja  ilahuttaa  vainajan  henkeä;  luullaanpa  hänen  kallistavan  korvansa  ru- 
kouksillekin. Siinä  on  siis  vainajan  palvelusta  täydessä  loistossaan,  vaikka 
runoilija  näyttää  kertovan  sen  tapoja,  itse  selvästi  oivaltamatta  pohjana 
olevaa  uskoa,  että  vainajan  sielu  on  täysieloinen  olento,  joka  voi  tehdä 
hyötyä  tai  tuhoa,  mikäli  sitä  elävien  puolelta  kohdellaan.  Sielunpa! vclus 
jää  tuohon  ainoaan  kertaan,  peijaistilaisuuteen ;  jos  vainajaa  olisi  uskottu 
yhä    eläväksi    hengeksi,    olisi    palvelua    edelleenkin   jatkettu.      Vaikka    siis 

tässä  on  edessämme  entisestä  uskosta  periytynyt  tapa,  jota  ei  enää  oikein 
ymmärretty,  on  se  semmoisenakin  poikkeus  Homeron  yleisestä  tavasta, 
joka  osottaa  ikimenneelle  vaan  pieteetin,  kaipauksen  ja  rakkauden  tunteita 
lausuvia  kunnioituksia. 

Onpa  kuitenkin  Homeron  hautajaiskcrtomuksissa  muutenkin  piirteitä^ 
jotka  näyttävät  edellyttävän  vanhempaa  sielu-uskoa  ja  vainajain  palvelusta. 
Miksi  vainajan  mukana  poltetaan  hänen  aseensa?  Siksi,  alkuaan,  ettei  vai- 
naja niillä  voisi  vahingoittaa  eläviä.  Homeros  tietysti  ymmärsi  asian  vaan 
niin,  että  vainajan  muiston  täysi  kunnioittaminen  vaati  hänen  omaisuuten- 
sakin  mukaan  pantavaksi  Qota  sittemmin  edustettiin  vaan  i:llä  obolilla). 
Edelleen:  kun  syötiin  peijaisateria,  tahdottiin  alkuaan  sillä  ravita  etupäässä 
vainajaa;  kun  kuolleen  suu  ja  silmät  suljetaan  y.  m.,  on  sekin  vaan  jät- 
teitä vanhemmasta  sielu-uskosta.  Näitä  tapoja  kertoo  Homeros,  ymmär- 
tämättä niiden  juurena  olevaa  uskoa,  että  vainaja  kuoltuakin  jää  eloon  ja 
vaatii  palvelusta.  Hän  tietää  vaan  että  ruumiin  tuhaksi  palettua  on  henki 
mennyt  manalaan  eikä  pääse  sieltä  koskaan  tänne  ylös.  Sinne  alas  ei 
tunge  mikään  ääni  maan  päältä,  sielu  ei  siellä  tajua  eikä  tiedä  mitään, 
saatikka  että  se  toimisi  mitään  maan  päällä.  Mitään  vainajainpalvelusta 
ei  siis  voi  tulla  puheiksikaan. 

Ruumiinpolttokin  alkuaan  edellyttää  sielu-uskoa.  Palveltaissakin  vai- 
najia enemmän  pelättiin  kuin  rakastettiin,  niiden  luultiin  pikemmin  halua- 
van tehdä  pahaa  kuin  hyvää.  Riistääkseen  siis  heiltä  kaikki  keinot  vaikut- 
taa tähän  aineelliseen  mailmaan  ja  vahingoittaa  ihmisiä,  poltettiin  heiltä 
aseet  ja  kalut,  jopa  jäsenet  ja  lihatkin.  Homeros  ymmärsi  tuota  polttoa 
vaan  psykhen  kannnalta:  siten  pääsee  henki  pikaisesti  ja  täydellisesti  si- 
jaansa, manalaan.  Aikana,  jolloin  vainajia  todella  kunnioitettiin  (ja  rakas* 
tettiin),  ne  haudattiin  ja  koetettiin  säilyt ttää  pilautumasta.  Ja  että  Krei- 
kassakin sellainen  aika  kävi  ennen  poltto-aikaa,  sen  todistavat  monet  hauta- 
löydöt Mykenassa  y.  m.  On  löydetty  hautakammioita,  joihin  ruumis  pan- 
tiin talteen  ikäänkuin  asuntoonsa,  ympärillään  aseita,  kaluja,  kapineita.  Sa- 
vuttuneet  kivet,  uhrimaljat  y.  m.  todistavat,  että  hänelle  ulirattiin  palveita. 
Tämä  hautaustapa  edellyttää  aivan  toista  ajatusta  sielun  olennosta  ja  toi- 
minnasta kuolon  jälkeen  kuin  Homeron  on.  Vainajalle  uhrattiin,  koska 
luultiin  häntä  väkeväksi.  Hänen  mukaansa  haudattiin  kallista  tavaraa,  koska 
luultiin  hänen  olevan  siitä  mielissään.  Sielun  luultiin  kai  varsinaisesti  olek- 
sivan  manalan  mailla,  mutta  voivan  liikkua  sieltä  ulompanakin,  maan  päällä. 

jolloiD  se  etupäässä  käy  omaa  ruumistaan  haudassa  katsomassa  ja  viihtyy 
siellä  sitä  paremmin,  jos  siellä  tapaa  ennestään  tuttina  esineitä.  Näin  saa- 
daan se  estetyksi  haihattamasta  eläviä  ihmisiä  kiusaamassa. 

Kun  sielu  siis  saattoi  »kotona  käydä»,  ei  ollut  kyllin  kunnioittaa  sitä 
vaan  kerran  peijaisilla,  vaan  se  vaati  jatkettua  palvelusta.  Ja  semmoista 
todistaakin  Mykenan  hautojen  edustalla  löytyneet  uhrialttarit  ynnä  niissä 
reikä,  josta  uhriveri  juoksutettiin  hautaan  vainajalle.  Toisin  paikoin  on 
hautakammion  edessä  pieni  holvikammio  tai  suojama  lyyliä  eli  hautauhria 
varten.     Näin  siis  Kreikassa  vanhimpana  aikana  vallitsi  vainajain  palvelus. 

Kun  nyt  Homeros  ja  Homeridit  ovat  tämän  kannan  jättäneet,  antaen 
vainajien  viettää  tajutonta,  tehotonta  varjoelämää  tuonelassa,  joka  on  yhtä 
syvällä  maan  alla,  kuin  taivas,  jumalien  asunto,  on  maata  ylempänä,  niin 
on  tämä  usko  enemmän  runoilijain  sepittämä  kuin  kansanomainen.  Kansa 
ei  ollut  vielä  voinut  astua  tuota  jyrkkää  askelta  vainajia  palvelemasta  ole- 
maan niitä  peräti  palvelematta.  Kansanusko  vaan  häälyi  ja  vaihteli  eri 
paikkojen  mukaan.  Ei  Homeroskaan  astunut  aikaansa  vastustamaan,  mutta 
hän  kerää  kansan  hajanaiset  käsitykset  ja  luo  niiden  pohjalle  uuden  sys* 
teemin  järkiuskoiseen  henkeen.  Hän  lausuu  sen  selvästi,  mitä  aikalaiset 
himmeästi  vaistosivat.  Siinä  mielessä  on  hän  kansallinen.  Lähinnä  ku- 
vastaa hän  tuon  muista  edemmäs  ehtineen  ionilaisen  heimon  käsitystä. 
Valtiolliset  mullistukset  olivat  järkytelleet  entisiä  uskoja  ja  avanneet  sivis- 
tykselle uusia  uria.  Kun  täytyi  jättää  kotiseudut,  isien-hautoineen,  sai 
vainajain  palvelus  siitä  vauriota  ja  unohtui  uusilla  paikoilla.  Peijaistapojen 
muuttuessa  muuttuivat  käsitykset  sielun  olosta  kuoleman  jälkeen.  Eikä 
muutenkaan  koko  henkinen  katsantotapa  enää  sietänyt  sielu-uskoa.  Mail- 
maa  hallitsee  jumalat,  heitä  ylempänä  Zeus  ja  ylinnä  »moira»,  sallimus, 
määräten  osansa  kullekin.  Ei  mitään  tapahdu  umpimähkään,  vaan  kaikki 
käy  säntilleen  säättyjen  lakien  mukaan.  Näin  selvästi  säänneltyyn  mail- 
maan  ei  mahdu  mitään  sekavaa  kummitusten  melua,  ilmipäivällä  eivät 
aaveet  kummittele.  Nuo  selväpiirteiset  järkevät  jumalat  eivät  siedä  rin- 
nallaan järjettömyyttä  ja  houreita. 

Ero  isien  maasta,  tottumus  ruumiinpolttoon,  uskonnollisten  käsitysten 
muuttunut  suunta  sekä  taipumus  muutella  sisäisen  elämän,  alkuaan  aineel- 
liseksi ajateltuja  toimia  aatteellisiksi  (tahdon,  tunteen,  älyn  ilmeitä  luulee 
luonnonihminen  sisässään  elävien  olentojen  toimiksi),  ne  seikat  siis  horjut- 

tivat  uskoa,  että  sielut  erottuaan  täältä  elävät  itsenäistä  elämää,  ne  supis- 
tivat vainajain  palvelun  vähiin. 

Horoerisen  sielu-uskon  rajoja  ulommas  näkyy  Odysseia  välisti  käyvän» 
Niinpä,  Odysseun  manalassa  käydessä,  uhriveren  haju  vetää  haamuja  puo- 
leensa ja  verta  maisteltuaan  he  saavat  hetkeksi  tajunsa  takaisin.  Tässä  on 
kuitenkin  vaan  runollinen  iiktsioni  eikä  mikään  uusi  dogma.  Toinen  kohta 
koskee  Tityon,  Sisyphon  ja  Tantalon  rankaisuja.  Homerisen  käsityksen  mu- 
kaan tuonelassa  ei  ole  mitään  rankaisuja,  ja  miten  voitaisikaan  rangaista 
semmoisia,  jotk^eivät  tunne  kipua  eikä  suloa?  Mutta  näille  kolmelle  on 
taju  annnettu  poikkeuksena,  siksi  että  he  ollen  erityisesti  jumalain  vihan 
alaisina  voisivat  tuntea  rankaisun  tuskia.  Kokonaista  pahojen  luokkaa  ma- 
nalassa ei  rangaista. 

Vanhan  uskon  jäännös  niinikään,  joka  todistaa  kuinka  sitkeästi  tapa 
pysyy,  sitä  perustavan  uskon  haihduttuakin,  on  tapa  vieraalla  maalla  kaa- 
tuneelle kotona  pystyttää  tyhjä  hautakumpu,  alkuaan  tietenkin  siinä  aikeessa, 
että  vainajan  sielu  tulisi  sinne  vierailemaan  eikä  haipuisi  tuonen  hämäriin. 
Homeros  selittää  asian  omalla  tavallaan:  että  hänen  maineensa  muisto- 
merkin kautta  säilyisi  jälkimailmalle. 


Ei  synkkä  Hades  tule  kaikkien  osaksi.  Etäällä  lännen  äärillä  on 
ihana  ihmemaa,  Elysionin  kedot,  jonne  jumalain  lemmikit  temmataan  tuulis- 
päässä  halki  ilmojen,  kuolemaa  kokematta.  He  nauttivat  kuolottomuutta, 
mutta  ei  yksin  sielun,  vaan  ruumiinkin,  kuten  autuaat  jumalat.  Tuo  au- 
tuasten maa  ei  ole  mikään  »taivas»,  vaan  on  tätä  mailmaa,  vaikka  ääret- 
tömän kaukana  täältä  kurjuudesta.  —  Jumalat  voivat  tehdä  ihmisen  kuo- 
lemattomaksi, siis  ylentää  heitä  omalle  kannalleen,  syöttämällä  heitä  tai- 
vaan ravinnolla.  Semmoista  kuolemattomuutta  taritsi  Kalypso  Odysseulle, 
ja  monet  muut  tarinat  puhuivat  siitä,  miten  jumalain  armo  saattoi  säästää 
erinäisiä  suosittuja  ihmisiä  kuolemasta  ja  tuonelan  tyhjyyteen  vajoamasta, 
siirtämällä  heidät  ilman  kuolemaa  ruumiineen  sieluineen  Elysioniin  tai  jopa 
Olympiinkin.  Ei  hyve  eikä  ansio  oikeuta  pääsöä  tuohon  autuasten  kotiin, 
vaan  se  on  joka  kerta  erityistä  jumalain  suosiota.  Se  on  poikkeus,  joka 
ei    poista  sääntöä.     Nämä  kuolottomuuden  saaneet  eivät  saa  osakseen  mi- 

tään  palvelusta  ihmisiltä.  Tietysti  niin,  sillä  eiväthän  he  mitenkään  vai- 
kuta oloihin  maan  päällä.  Heillä  ci  ole  valtaa  eikä  siis  kunniaa.  —  Muu- 
ten Elysionin  kedot  on  alkuperäiselle  epokselle  vieras,  myöhemmin  keksitty 
kuvitelma.  Ymmärrettävä  on,  että  moinen  kuolon  kolkkoutta  lieventävä 
katselma  itsessään  tuntui  kylläkin  viehättävältä. 

Sellainen  lumottu  ihmemaa  on  tavallaan  myös  Faiakien  saari  Skhe- 
ria,  ionilaisen  siirtolan  ihanne,  etäällä  levottoman  voitonpyynnin  hyöri- 
nästä. Se  tosin  ei  ole  merkitykseltään  sama  kuin  Elysionin  kedot,  mutta 
samallainen  runoilijan  mielikuvitus  on  kummankin  luonut,  mieli  joka  etsii 
hämmentymättömän  onnen  kotoa  kaukana  asutun  mailman  äärillä,  lännen 
takaa,  jopa  kaiken  todellisuuden  takaa.  Tähän  suuntaan  meni  runollinen 
haaveilu  edelleen,  sommitellen  yhä  uusia  autuuden  maita,  yhä  uusia  satu- 
sankarien tempaamisia  kuolon  kynsistä  tuonne  ikielämään.  Tämä  tietysti 
todisti  yleisessä  ajatuksessa  virinnyttä  uutta  suuntaa.  Sen  oireita  nähdään 
jo  Odysseiassa,  jossa  mietiskelevä  mieli  kaipaa  tämmöisiä  tyyssijoja;  Ilia- 
dille  on  se  vielä  vierasta.  Mutta  vielä  ei  palveltu  noita  täältä  temmat- 
tuja, vielä  ei  siitä  suennut  uskonnollista  tapaa. 

Hesiodos  (teoksessaan  »Työt  ja  päivät»)  on  astunut  sen  edistys- 
askelen, josta  Homeros  ei  vielä  tiedä;  hän  näet  opettaa  että  sielu  yksi- 
näänkin, ruumiitonna  elää  edelleen  ulkopuolella  tuonelaa  tajullista  elämää 
ja  voi  vaikuttaa  ihmisten  oloihin.  Puhuessaan  ihmiskunnan  viidestä  ikä- 
kaudesta sanoo  hän  kultakauden  ihmisten,  nukuttuaan  suloiseen  kuolon  uneen, 
Zeun  tahdosta  muuttuneen  »daimoneiksi»,  s.  o.  jumalaisluontoisiksi,  kuo- 
lemattomiksi hengiksi,  jotka  epälukuisina  näkymättöminä  vaeltavat  maan 
yli,  kaiten  oikeutta  ihmisten  kesken.  Tätä  uskoa  vakava  boiotilainen  ru- 
noilija ei  ole  itse  keksinyt,  vaan  se  on  syrjäisessä  seudussa  säilynyttä  isäin 
uskoa,  samaa  sielunpalvelusta,  jonka  jätteitä  Homerossakin  nähdään.  Sen 
uskon  kannalta  myöntää  Hesiodos  hopeakaudenkin  ihmisille  kuolottomuutta, 
ehkä  vähemmässä  määrin:  heidän  sielunsa  elävät  tajuisina  daimoneina 
maan  sisässä  ja  heillekin  osotetaan  kultin  kunniaa.  Sankarien  (heerostcn) 
suku  erkanee  täältä  kuolematta  ja  siirretäään  sieluincen  ruumiineen  »Au- 
tuasten saarille».  Vaskikausi  ja  rautakausi  ovat  niin  pahat,  että  niiden  ih- 
miset maineettomina  vaipuvat  Hadeksen  hämäriin.  »Autuasten  saaret» 
asukkaineen  on  kaiketi  paljas  runoHiuen  kuvitelma  samoin  kuin  Elysionin 
kedot;  mutta  daimonien  ja  hopeakautelaisten  sieluntilan  ajatus  on  varmaan 
kotoisin    vainajain    palveluksesta,   joka    säilyen    keski-Kreikassa    piti  eleillä 

uskoa,  minkä  Homeros  oli  muualla  hämmentänyt  ja  syrjäyttänyt  Muuten 
näkyy  Hesiodos  kyllä  olevan  Homeron  katsantotapaan  kiintynyt,  kun  luu- 
lee oman  aikansa  kurjain  ihmisten  häviävän  manalaan.  Selvästi  näkyy, 
että  ikivanhaa  vainajainpalvelusta  vielä  harjoitettiin  Hesiodon  aikana, 
sivistysvirtausten  saavuttamattomissa  sisämaissa.  Mutta  rantaseuduilta  oli 
vanha  usko  varmaan  jo  haihtunut  tai  kajahteli  vaan  sammuvana  taruna. 
Mutta  kunhan  Homerosta  lähtenyt  hurmaus  kerran  väljähtyi,  oli  toivotta- 
vissa että  vanha  usko  vielä  elpyisi  henkiin.  Kauan  kietoo  Homeron  kat- 
santotapa mielet  valtaansa.  Vasta  vähitellen  sen  pohja  murenee  ja  alta 
versoo  uuden  kehityksen  oraita:  vanhemman  ajan  uskomuksia  tunkee  pin- 
nalle, yhtyy  uusiin  ja  ne  luovat  yhdessä  ilmiöitä,  joita  Homeros  ei  aavis- 
tanut. £i  häntä  siltä  hyljätä;  vielä  vuosisatoja  eletään  hänen  ilmassaan. 
Aniharvat  rohkeat  pyrkivät  siitä  väljemmälle. 

Satu  tiesi  kertoa  ihmisistä,  jotka  maa  elävältä  nieli  kitaansa  ja  jotka 
maan  alla,  luolissa,  mikä  missäkin  paikassa  Kreikassa  elivät  edelleen  kuo- 
lematta. Sellaisia  olivat  Amphiaraos,  Trophonios,  Kaineus.  He  temmattiin 
pois  kuolematta,  ruumiineen  sieluineen,  eipä  kuitenkaan  yhteisiin  olopaik- 
koihin,  »autuasten  saarille»  t.  m.,  vaan  he  asuvat  kukin  erillään,  majoissa 
maan  alla,  niin  likellä  ihmisten  ilmoja,  että  kysymykset  ja  pyynnöt  pää- 
sivät heidän  kuultaviinsa.  Noilla  »luolajumalilla»  on  yleensä  samallainen 
kultti  kuin  maansisän  jumalilla.  Heidän  luultiin  ennustavan  ja  templi- 
unessa  (incubatio)  ilmoittavan  nukkuville  tietojansa.  Homeros  ei  tunne  in- 
kubatsioni-orakelia,  syystä  että  hän  ei  tunne  tämmöisiä  ihmisten  lähellä 
maan  alla  asuvia  haltioita.  Mutta  nähtävästi  inkubatsioni-laitos  on  hyvin 
vanha;  maan  alla  asuvia  ja  sieltä  ennustavia  haltioita  uskottiin  jo  ennen 
epillisen  runouden  syntyä.  Ne  ovat  alkuaan  paikallisia  hallitsioita,  joiden 
sijaan  kansanusko  sitten  pani  vuoren  peittoon  peihottuja  urhoja  (vrt.  sak- 
sal.  satuja  Kaarle  Suuresta,  joka  asuu  vuoren  rotkossa  tuomiopäivään  asti). 
Semmoinen  luolajumala  oli  alkuaan  Zeus  Trophonios.  Huolimatta  runouden 
uutisluomista  pysyi  näiden  paikallisjumalien  palvelus  ja  varttui  aikaa  myö- 
ten vahvemmaksikin.  Säilyipä  epoksessakin  hämäriä  muistoja  luolissa  asu- 
vista jumalista :  Kretan  saarella  kasvoi  Zeus  Dikte  vuoren  luolassa  ja  Idan 
luolassa  asuvaa  Zeuta  kunnioitettiin  salaperäisillä  palveilla;  ja  kun  Zeus, 
vaikka  elävänäkin,  asui  luolassa,  syntyi  siitä  myöhemmin  taru,  että  hän  oli 
haudattu  Ida  vuoreen.  Samoin  tarinoitiin  Delphissä  Apollonin  templin  alla 
olevan  haudattuna  Python  jumalan:  s.  o.  ennen  Apollonin  kulttia  oli  siellä 

vanha  laolaorakeli,  jonka  jumalan  luultiin  asuvan  maan  alla  ja  sieltä  en- 
nustelevan. Nämä  »haudatut»  haltiat  ovat  vaan  viralta  pantuja,  sankariksi 
alennettuja  jumalia.  Kumma  vaan,  että  Kretan  Zeus  sai  siinä  alennuk- 
sessa pitää  nimensä,  sillä  tavallisesti  se  muuttui,  esim.  Amphiaraos,  Trophonios 
(pro  Zeus).  Samaan  luokkaan  kuuluvat  Erekhtheus,  Asklepios,  Hyakin- 
thos  y.  m. 

Näin  monen  heeroksen  haamussa,  jonka  hautaa  näytettiin  jonkun  ju- 
malan templin  vieressä,  lie  piillyt  vanha  paikallisjumala,  joka  alkuaan  us- 
kottiin maassa  asuvaksi,  mutta,  sittenkun  hän  oli  jumalasta  alennettu  kuo- 
levaksi sankariksi,  selitettiin  haudatuksi.  Jumaluuden  riisunta  saattoi  olla 
täydellinen  tai  puolinainen;  puolittain  jumalia  olivat  ne  vielä,  kun  ne  si- 
joitettiin uuden  jumalan  templiin  ja  niille  suotiin  uhria.  Ne  ovat  nuo  As- 
klepios, Amphiaraos,  Trophonios  y.  m.  kaikki  alkuaan  luolajumalia,  jotka 
muuttuivat  ihmisiksi  aikana,  jolloin  moisia  haltioita  ei  enää  ymmärretty. 

Näin  saattoi  siis,  huolimatta  tuosta  muuta  ihmiskuntaa  kohtaavasta 
yksilöiselämän  häviöstä  tuonelassa,  sen  ohessa  olla  ihmisolentoja,  jotka 
saavat  valosamman  kohtalon  osakseen:  sielun  ja  ruumiin  eriämättä  he  tem- 
mataan maan  syvyyteen  ja  elävät  siellä  ijäti.  Olihan  siis  ihmisiäkin  ju- 
malan vertaisia,  kuolemattomia.  Ne  ovat  esikuvina  tilasta,  joihin  muitakin- 
kuolevia  voi  yletä.  Niissä  epos  viittaa  yläpuolelle  surullista  kuolontakai- 
sen  olon  kuvitelmaansa  ylennettyyn  elämään  täältä  erottua.  Se  kyllä  riisti 
jumaluuden  noilta  paikallisilta  luolahaltioilta,  mutta  jättäessään  heille  yli- 
ihmisellisen  edelleen-elon  ja  tietäjäntoimen,  loi  se  luokan  ihmisurhoja, 
jotka  yleten  jumalaiseloon  tosin  ovat  näiltä  ilmoilta  erinneet,  mutteivät 
siltä  ole  Hadekseen  hukkuneet,  tajuansa  sen  sumuihin  hukanneet.  Näin 
jumaluuden  alennus  heeros-ihmisyyteen  puolestaan  korotti  ihmisyyden  li- 
kemmäs jumaluutta.  Tämä  on  tärkeä  muutos  kuolemattomuus-uskossa 
yleensä. 

Muuten  heerosten  eli  isänmaallisten  sankarien  kultti  on  hyvin  vanha 
Kreikassa.  Heitä  palveltiin  maansa  suojelushenkinä.  Epos  ei  puhu  vielä 
tästä  kultista,  mutta  Pindaron  voittovirret  ja  Herodoton  historia,  edustaen 
persialaissotien  ja  niitä  lähinnä  seuraavia  aikoja,  näyttävät  heeros- uskon  ja 
kultin  silloin  olleen  peräti  virkeän.  Maan  suojelussankarin  kautta  vannot- 
tiin valoja,  heidän  ansiokseen  luettiin  barbareista  saadut  voitot.  Heerok- 
sille  uhrattiin  iltahämyssä  matalalla  liedellä  ja  annetiin  veren  valua  alas 
lieden    koloon    heille    ravinnoksi,    sillä    he  asuvat  maassa  lähellä.     Heille 

nhrataan  samaan  tapaan  kuin  maansisun  jumaloille  ja  sittemmin  vainajien 
hengille  —  ja  näille  molemmille  he  ovatkin  sukaa.  Ovathan  he  ihmis- 
vainajain  henkiä,  jotka  elävät  ijäti  maassa  manalanhaltiain  vertaisina  val- 
lassa.    Heidän  kunniakseen  vietettiin  vuosittain  kemuja  kilpaleikkeineen. 

Mutta  eivät  läheskään  kaikki  ihmiset  ylene  heeroksiksi,  jos  niiden 
luku  aikaa  myöten  karttuikin.  Se  on  etuoikeutettu  poikkeusluokka,  jonka 
päämiehet  ja  edustajat  —  heerokset,  »herrat»,  —  ovat  entisten  aikain 
kirkastuneita  ihmisiä.  Heerosten  palvelu  ei  siis  ole  sielu-,  vaan  csi-isäin 
kulttia  (»Ahnenkult»).  —  Mistä  kotoisin  on  usko,  että  he  elivät  kuoltuaan 
tajullista  elämää?  Ei  ainakaan  Homerosta.  Homeron  sielutiede  ei  käsitä, 
että  psykhe,  sielu  voi  elää  näkyvästä  ihmisestä  erillänsä.  Ilmiön  voi  ym- 
märtää ainoastaan  olettamalla  vanhastaan,  homerisenkin  uskon  ohessa  ja 
sen  vastalauseena  pitkittynyttä  sielukulttia,  joka  perustuu  siihen  uskoon,  että 
sielu  elää  edelleen  ruumiitonnakin  eikä  ole  ihmisten  likettyviltä  karannut. 
Heeros-uskossa  ei  oikeastaan  tule  mitään  uutta  esiin,  vaan  vanha,  unhok- 
siin  jäänyt  usko  elpyy  uudelleen,  mikäli  homerisen  mailman  käsityksen  into 
alkaa  laimeta.  Runous  oli  avullisena  työssä,  luomalla  olentoja  joissa  ih- 
meellisesti yhtyi  ihmisyys  ja  jumaluus. 

Heeroksen  luultiin  oleksivan  liki  luitansa;  sentähden  häntä  aina 
palveltiin  hautansa  luona,  ja  hauta  sijoitettiin  näkysälle  julkiselle  pai- 
kalle. Jos  hän  oli  kuoUut  muilla  mailla,  koetettiin  saada  hänen  luunsa 
korjatuksi  kotimaahan,  jotta  heeroksen  suojelus  tulisi  kotimaan  hyväksi. 
Niinpä  vielä  476  e.  Kr.  Theseun  luut  tuotiin  Athenaan.  Vanhan  uskon 
kanssa  sopusoinnussa  koetettiin  säilyttää  vainajat  häviöltä  eikä  homerisen 
sukupolven  tavoin  polttaa  niitä  häviöön.  Tuo  usko  pysyi  vireillä  hauta- 
kultin  nojassa,  vaikkei  se  tosin  enää  käsittänytkään  oman  ajan  vaina- 
jia, vaan  muinaisia  mainioita  miehiä,  joiden  uskottiin  vielä  kuoltuaankin 
elävän  ja  toimivan.  Kukin  suku  kunnioitti  ja  jumaloitsi  kantaisäänsä;  jos 
todellisen  kantaisän  nimi  oli  unohtunut,  otettiin  runojen  ylistämiä  sanka- 
reita siksi.  Heerosten  luettelo  venyi  aikaa  myöten  yhä  pitemmäksi,  kun 
siihen  otettiin  kaupunkien  ja  siirtokuntien  perustajia,  jopa  yleensä  mitä  an- 
siokkaita miehiä  tahansa,  eikä  ainoastaan  muinaisajan  jaloja  hahmoja,  vaan 
omanaikaisiakin  henkilöitä,  semmoisa  huin  Gelon,  Lykurgos,  Aiskhylos,  So- 
phokles  y.  m.  Tulipa  jotenkin  tavalliseksi  kunnioittaa  vainajia  korottamalla 
heitä  heeroksen  arvoon  ja  antaa  heille  pyhäkkö.  Suurten  vapaussotien  jälkeen 
varsinkin  heroisoitiin  parvittain  isänmaan  edestä  henkensä  heittäneitä.    Kun 

rutto  tai  viljankato  vaivasi,  selitti  Delphin  orakeli,  joka  suosi  siclukulttia  ja 
kuolemattomuuden  oppia,  useio  syyksi  sen,  että  joitakuita  heeroksia  ei  oltu. 
kyllin  kunnioitettu.  Näin  kasvoi  taikauskon  pohjalta  paljo  heeroskulttia. 
Heeros-usko  rehotti  ylen  viljavasti  ja  heerosten  hautoja  ja  pyhäköitä  ko- 
hoili kaikkialla.  Vielä  2:sella  vs.  j.  Kr.  näki  Pausanias  niitä  Kreikassa  mel- 
koisen määrän.  Heeroksia  palveltiin  ainakin  yhtä  paljon  ellei  enemmän 
kuin  suuria  jumalia.  Tosin  he  ovat  näitä  heikommat,  heidän  vaikutus- 
alansa ahtaampi,  kotipiiriin  sidottu,  mutta  juuri  siitä  syytä  tuntuivat  ho 
tutummilta  kuin  nuo  korkeat  näkymättömät  jumalat.  Heidän  puoleensa  oli 
hauskempi  kääntyä  elämän  moninaisissa  pikkutarpcissa.  Siihde  muistuttaa 
pyhäin  palvelua  katoolisessa  kirkossa.  Mitkä  heerokset  parantelivat  tauteja, 
mitkä  soivat  haudoillaan  ennustaa  unennäöistä,  mitkä  soivat  minkäkin  avun. 
Marathonin  kentällä  oli  esim.  Theseus  taistellut  barbareja  vastaan.  Hädässä 
ja  ilossa  ovat  nuo  lempeät  henget  ihmislapsia  lähellä. 

Esi-isäin  palveluun  perustuen  oli  heeros-usko  laajennut  palvelemaan 
yleensä  eteviä  henkilöitä,  jopa  äskeisiltäkin  ajoilta.  Tässä  sen  varsinainen 
merkitys.  Henkien  ilmoille  kohoo  yhtenään  maan  päältä  ihmisiä.  Kuolo 
ei  riistä  tajuUista  elämää  näiltä  vainajilta,  mahti  oi  mene  maan  rakohon. 
Tässä  on  jo  astuttu  melko  askel  ulos  Homeron  ajatuspiiristä.  Mutta  yhä 
on  vielä  rasittava  rajoitus:  kuolemattomuus  ci  ole  kaikille  ihmisille 
suotu.  Heerokset  ovat  yhä  vielä  poikkeusluokka,  jota  varten  joka  kerta 
tapahtuu  uusi  ihme.  Uusi  virtaus  tarvittiin  luomaan  yleistä  sielunpalvc- 
lusta  ja  kuolottomuuden  uskoa. 

Homerisen  aikakauden  jälkeen  tuli  uusi  aika  uusine  aatteineen  ja 
muotoineen,  muutellen  elämää  kaikilla  aloilla.  Valtiollinen  elämä  virkoo 
vilkkaaksi ;  runouden  alalla  epos  väistyy  laulurunouden  tieltä.  Runoilijan  silmä 
kääntyy  tarujen  etäisiltä  ylängöiltä  katsomaan  omaa  aikaa,  omia  oloja, 
omia  tunteita.  Soitanto  antaa  tunteille  pontta  ja  siivestää  ne  lentoon. 
Vilkas  uudistus  kohtaa  myös  uskontoa.  Kultti  kostuu  rikkaammaksi,  sitä 
ylentää  taide.  Kohoo  komeita  temppeleitä  ja  niissä  jumalien  kuvia,  ju- 
malain  juhlavirret  kajahtavat  templien  edustalla.  Siveellisen  tunteen  syve- 
tessä kostuu  uskonnolle  hartaampi  henki,  syvempi  sisällys.  Aika  on  en- 
tistään jumalisempi:  ovathan  sen  lapsia  Pindaros  ja  Aiskhylos.  Delphin 
kunnia  kohoo  yhä  ja  sen  mukana  sielukultti.  Syntyy  vähitellen  täydelli- 
nen kuolemattomuuden  usko,  kun  osaksi  entisiä  sorruksiin  painuneita  us- 
konnon-aineksia taas  nousee  näkyviin,  osittain  syntyy  ihka  uusia.  Nuo  maan 

sisässä  majailevat  haltiat,  jotka  Homeros  oH  työntänyt  ihmisten  ilmoilta 
kauas  Ookeanon  taa  Aideksena  ja  Persephonena  vainajia  vaalimaan,  mitään 
vaikuttamatta  eläväin  ihmisten  oloihin,  ne  tunkeuvat  taas  esiin  tärkeäm* 
pään  asemaan.  Vanhastaan  palveltiin  kyllä  paikkakunnittain  maansisän  hal- 
tiaa, Zeus  Khthonios  (=  Hades)  tai  muun-nimiscnä,  ja  hänen  Gaia,  Gc 
(Maaemo)  puolisoansa,  mikäli  he  povestaan  suovat  viljan  eläville  ja  kor- 
jaavat haltuunsa  kuolleet;  kuitenkin  näyttivät  nuo  haamut  ajaksi  utuun  hai- 
puneen. Nyt  he  taas  sukeltavat  esiin,  Ge  Demeterinä.  ja  PersephonensL, 
Loistavana  leviää  Demetcrin  palvelu  kautta  Kreikan  ja  sen  siirtomaiden, 
todistaen  uskonnollisessa  ajatustavassa  tapahtunutta  muutosta.  Näin  eneni 
manalan  haltiain  luku,  heidän  kulttinsa  laajeni,  he  saivat  suuremman  mer- 
kityksen ihmisille.  Ylä-  ja  alimailma  siirtyvät  likemmä  toisiaan,  vainajat 
lähestyvät  eläviä.  Vainajain  henkien  luultiin  jo  liikkuvan  maan  päällä, 
käyvän  kotona.».  Vanha  usko  alkaa  voittaa  Homeron  viisauden:  vainajat 
siirtyvät  likemmä  tunnetta,  heitä  aljctaan  enemmin  muistella  juhlilla  ja  uh- 
reilla.    Sielukultti  viriää  voimiin. 

Entistään  tärkeämpänä  pidetään  kuolleiden  sääntöjen  mukaista  hau- 
tausta. Se  on  pyhä  velvollisuus.  (Muistakaamme  Antigonea!)  Hautaa- 
matta vainajan  sielu  ei  saa  rauhaa;  se  kummittelee  ja  on  vihoissaan  tur- 
miollinen. Hautaus  tai  ruumiinpoltto  —  kumpaakin  käytetään  —  vapaut- 
taa sielun  ruumiista,  sen  majasta  maan  päällä.  Mutta  se  oleskelee  vielä- 
kin mielellään  lähellä  entistä  asuntoansa.  Jotta  hän  siellä  paremmin  viih- 
tyisi, pantiin  hautaan  mukaan  vainajan  kaluja  ja  aseita.  Samaa  tarkoittaen 
istutettiin  haudalle,  jonka  pyhyyttä  patsas  osoitti,  lehtopuisto.  »In  lucis 
habitant  manes  piorum.»  Uhrilahjoja  tuotiin  haudalle  vähän  väliä  ja  pei- 
jaisateriassa  luultiin  vainajan  itse  olevan  läsnä  osaansa  syömässä.  Vietet- 
tiin yleisiä  vainajaisjuhlia,  jolloin  henkien  luultiin  käyvän  kotona.  Suojel- 
lakseen itseään  heiltä  käytettiin  monia  keinoja:  pureskeltiin  niitä  näitä  taika- 
lehtiä,  sivuttiin  ovipieliä  piellä  säikäyttääkseen' pois  noita  ikävänlaisia  vie- 
raita y.  m.  Aikaisemmin  ankarampain  tapain  vallitessa  herätti  vainaja 
qnemmän  pelkoa,  mutta  aikaa  myöten  sielukultti  saa  hyvinkin  kodikkaan 
luonteen.  Vainajaa  kohdellaan  kuten  vanhaa  tuttua  ainakin,  häntä  ilahutel- 
laan  kaikenlaisilla  jokapäiväisillä  kapineilla,  leluilla  ja  namusilla.  Tämä 
aistillinen  kultti  edellytti  uskoa,  että  kuollut  kykenee  aistillisesti  nauttimaan, 
aistillisesti  tajuamaan.     Hän  makaa  haudassaan  ja  »kuulee»;  sentähden  pa- 

ras  astua  ohi  hiljaa  tai  ainakin  olla  häntä  parjaamatta.  «De  mortais  nil 
nisi  bene». 

Jo  lyylit  eli  hautauhrit  todistavat,  että  vainajia  pidettiin  elävinä  ja 
mahtavina.  Niiden  vihaa  pelätään,  suosiota  halutaan.  Erittäin  luultiin  hei- 
dän voivan,  kuten  manalan  jumalainkin,  edistää  maan  viljavuutta  sekä  aut- 
taa lasten  syntymistä.  Muutoin  nimitellään  heitä  väliin  »autuaiksi».  — 
Tässä  on  Homeron  sielu-usko  jätetty  kauas.  Onpa  heeroskultinkin  kanta 
jätetty.  Ei  ole  enää  puhetta  yksityisistä  taivaan  suosikeista,  vaan  sama 
etu  suodaan  kaikille.  Heidän  onnensa  kuoltua  riippuu  vaan  siitä,  eitä 
jälkeenjääneet  antavat  heille  kultin  kunniaa.  (Autuus  ei  riipu  siitä,  onko 
hyvin  tai  pahoin  eletty  täällä).  Kultti  yksin  takaa  sielulle  ijäistä  elämää, 
tajuisaa  ja  toimikykyistä.  Näin  isistä,  esi-isistä  tulee  perheenjumalat,  sielu- 
kultista  kehittyy  isävainajien  palvelus. 

Homerosta  peräisin  oleva  järkiusko  lienee  kyllä  monen  sivistyneen 
mielessä  vallinnut  ja  puheisiin  pujahtanut,  sitä  kun  vielä  karttuva  järki- 
valistus  edisti,  mutta  sen  ohessa  vainajain  palvelus  pysyi  ennallaan,  edus- 
taen rahvaanomaista  uskoa.  Eikä  teoria  ja  praksis  aina  vetäneet  yhtä. 
Niinpä  materialisti  Epikuros  sääsi  sielulleen  tavanmukaiset  palveet  teh- 
täviksi. 

Sielukultin  elpymistä  edisti  Delphin  orakeli,  usein  säätämällä  että,  jos 
joku  oli  väkisin  murhan  kautta  manalle  mennyt,  piti,  muuten  uhkaavan 
vaaran  välttämiseksi,  hänen  sieluansa  palveilla  lepytettämän.  Homeron  ai- 
kana ei  murha  aiheuttanut  mitään  toimenpidettä  valtion  puolelta:  murha- 
mies sovittaa  tekonsa  murhatun  sukulaisille  joko  sakoilla  tai,  ellei  hän  pa- 
kene, hengellään.  Sielulla  itsellään  ei  ole  mitään  vaadittavaa  murhaajalta ; 
ja  tietysti  kyllä,  sillä  eihän  sielu  manalassa  mitään  tiedä.  Myöhempänä 
aikana  on  valtio  ottanut  asian  omakseen.  Athenassa  määräsi  Drakonin  laki 
murhatun  sukulaisten  velvollisuudeksi  samalla  kunnioittaa  vainajan  sielua 
palvemenoilla  ja  ahdistaa  murhaajaa,  ei  kuitenkaan  itse  kostamalla,  vaan 
syyttämällä  häntä  oikeuden  edessä  ja  jättämällä  koston  valtion  huostaan. 
Niinkauan  kuin  murha  on  kostamatta,  harhailee  vainajan  henki  rauhatonna, 
ilkityöstä  vihoissaan,  ja  voi  vainollaan  tehdä  tuhoa  selcä  murhaajalle  että 
omalle  suvulleen.  Murhamies  voi  kuitenkin  pakenemalla  välttää  kuoleman; 
valtion  käsi  ei  uletu  maan  rajoja  ulommas  —  eikä  vainajankaan  valta. 
Hän  on  sidottu  kulttinsa  alaan.  Koko  toimella  on  uskonnollinen  luonne, 
sentähden  ei  murhaa  enää  voi  sovittaa  sakkoja  maksamalla  murhatun  omai- 

sille.  Vainaja  on  itse  sovitettava.  Täonmöiuen  verikosto  edellyttää  sielun 
kuolemattomuuden  uskoa. 

Jos  murhattu  ja  murhaaja  ovat  samaa  sukua,  jos  isä  tappaa  poikansa, 
veli  veljensä  j.  n.  e.,  eikä  siis  ole  lähintä  sukulaista  kostamassa,  silloin 
Erinnyt,  kostottaret  tulevat  manalasta  pahantekijää  vainoamaan,  ollen  muu- 
tenkin murhattujen  sielujen  apulaisina.  Sielukultin  yhteydessä  on  Erinnyjen 
usko  kasvanut.  Merkittyään  alkuaan  vaan  tuota  vihaista  kostonhimoista  sie- 
lua, kehittyy  Erinnystä  sielujen  vihaa  edustava  hornanhenki. 

Mimmoista  sielun  haudantakainen  elämä  oli,  siitä  tosin  sielukultti  ei 
voinut  selkoa  tehdä.  Eikä  se  sitä  tahtonutkaan,  koska  se  etupäässä  koetti 
estää  vainajien  haitallista  vaikutusta.  Pitemmälle  useimpien  kansain  sielu- 
usko  ei  pääsekään.  Helleenien  vanha  kertomarunous  ikävöi  kuitenkin  selon 
saamista  hämäryyteen.  Enimmistön  sielujen  antaa  se  kyllä  hävitä  tuone- 
lan varjojen  sekaan,  mutta  muutamia  suosituita  se  pelasti  Elysionin  ja  Au- 
tuasten saarille. 

Mutta  tämä  oli  runon  haaveilua  ja  jäi  siksi  —  se  ei  ollut  uskoa. 
Toisesta  lähteestä  oli  ikuisen  elon  jano  sammutettava.  Että  moinen  halu 
heräsi  ja  haki  tyydykettä,  sen  todistavat  Eleusiin  mysteriot,  Eleusissa 
palveltiin,  Demcteriä  ja  Koraa,  maan  ja  manalan  emäntiä,  salamenoilla, 
joihin  vaan  vihityt  pääsivät.  Näitä  kiiteltiin  autuaiksi  elämässä  ja  kuole- 
massa. »Autuasten»  piiri  laajeni  laajenemistaan,  kun  ensin  Athena  ja  sit- 
ten koko  Kreikka  omisti  itselleen  Eleusiin  kultin.  Eleusinia-juhlissa  vallitsi 
pyhä  rauha  kautta  koko  Hellaan.  Demeterin  ja  Koran  lisäksi  tuli  pian  pal- 
veltavaksi Triptolemos,  lakkhos,  Persephone,  Eubuleus  —  kaikki  maansisän 
jumalia.  Vaillinaisesti  tunnetaan  muuten  juhlain  menoja  ja  tapoja.  Ne 
täytyi  pitää  salassa  ja  —  salaan  ovat  ne  meiltä  jääneetkin.  Todennäköi- 
sesti esitettiin  pyhissä  lauluissa  ja  pantomimeissä  pyhiä  taruja  Koran  ryös- 
töstä, Demeterin  vaelluksista  y.  m.,  joissa  henkäili  toivo,  että  kuoltua  on 
saatavissa  parempi  tila,  autuas  iki-elämä.  Tämä  viehätti  ihmisiä  näihin 
salajuhliin  pyrkimään.  Mistä  tuo  usko  on  syntyisin  ja  miten  Eleusis-juhla 
antoi  sille  virkeyttä,  on  vaikea  sanoa.  Varmaan  kuitenkin  Eleusiistä  saa- 
dut kuvitelmat  ovat  luoneet  Hadeksen  kuvalle  väriä  ja  selvempiä  ääripiir- 
teitä.  Mutta  muutenkin  helleenien  synnynnäinen  vaisto  pyrki  samaan  suun- 
taan, muodotonta  muodostelemaan.  Olihan  Odysseun  manalanmatkasta 
asti  runous  koettanut  tuonpuolisen  elämän  seikkoja  selvitellä.  Näin  kart- 
tui yhä  viljemmin  manalan  elohaamuja  ja  ilmiöitä.     Nämä  siirtyivät  vähi- 

telien  kansan  uskoon.  Ja  millaiseksi  kuviteltiin  sitte  tuota  manalassa  oloa? 
Salamenoihin  vihityitä  odotti  siellä  hauska  edelleen-elo,  millaiseksi  sen 
kunkin  halu  kuvitteli.  Ja  kun  noita  armon  saaneita  oli  paljon,  oli  enin 
osa  autuuden  perivä.  Vainajat  katsotaan  yleensä  »autuaiksi».  Ainoastaan 
vihkimättömät  häälyvät  homerisen  manalan  hämärässä  varjotilassa.  Muu- 
ten pahoja  ja  hyviä  ei  eroteta,  paitsi  että  törkeitten  rikoksentekijäin  on  vai- 
kea saada  uskonnollista  vihkiä  ja  he  sentakia  jäävät  manalassakin  onnetto- 
miksi. Mutta  muuten  ei  kreikkalaisen  mielen  mukaista  ollut  lohdutella  täällä 
kärsiviä  toisen  paremman  elämän  ilolla  tai  pelotella  hurjaa  häjyntekijää 
tuonelan  tuskilla.  Manalan  tuomarit  ovat  vasta  filosofien  keksimä  kuvi- 
telma. Yleensä  toisen  elämän  muodostolu  ja  kuvitus  5  :nnellä  vs.  jäi  fanta- 
sian leikiksi,  johon  uskonto  ei  tosissaan  kajonnut. 

(Jatk.) 

K.  Forsman. 


Vertailevien  taldetutklmusten  metoodelsta. 

Kehitysopin  merkillisimpiä  seurauksia  lienee  se  muutos,  jonka  se 
vähitellen  on  aikaansaanut  erityistiedetten  metoodeissa.  Käsitykset  lajien 
vaihtumattomuudesta  ovat  hävinneet,  ei  ainoastaan  anatomiasta  ja  eläin- 
tieteestä, vaan  myöskin  kaikista  niistä  tieteistä,  jotka  tutkivat  sielun  il- 
mauksia. On  opittu  ymmärtämään,  että  samallaiset  ajatukset  ja  tunteet, 
jotka  hallitsevat  sivistyneen  europpalaisen  toimintaa,  yksinkertaisemmassa, 
kehittymättömässä  muodossa  vaikuttavat  alkuperäisimpien  kansojen,  ehkäpä 
jo  korkeimpien  eläimien  elämässä.  Toiselta  puolen  on  huomattu,  että 
useat  mielteet,  esim.  monet  siveelliset  periaatteet,  jotka  meistä  näyttävät 
aivan  epäämättömiltä,  alhaisemmalla  kehitysasteella  ovat  suorastaan  oikeus- 
vastaisia.  Kaikki  nänf)ä  yhtäläisyydet  ja  eroavaisuudet  ovat  pakottaneet 
tutkijoita  vertailemalla  tarkastamaan  niitä  käsityksiä,  joita  ennen  on  katsottu 
yleisinhimillisiksi.  Sellainen  vertaileva  metoodi,  jota  nykyään  käytetään 
monessa  yhteiskunta-,  oikeus-  ja  uskonto-opillisessa  teoksessa,  on  monasti 
saattanut  filosofian  luopumaan  teorioista,  joille  ennen  oli  myönnetty  objek- 
tiivinen   pätevyys.     Mutta    kenties    yhtä  usein   on  sattunut,  että  alkuperus- 

teet,   joihiD    enneD    oli  päästy  aiDoastaan  järkipäätelmän  tietä,  vertailtujen 
tosiasiain  paljouden  kautta  ovat  saaneet  odottamattoman  vahvistuksen. 

Sen,  joka  on  koettanut  tutkia  taide-ilmausten  lakeja,  on  täytynyt  ka- 
teudella seurata  yllä  mainittujen  tieteiden  viimeisiä,  vertailevan  metoodiu 
avulla  saavutettuja  voittoja.  Estetiikan  alkutotuudet,  jotka  muka  perustuvat 
yleisinhimilliseen  luonteeseen,  eivät  suinkaan  ole  saavuttaneet  yleistä  kanna- 
tusta. Niistä  monenlaatuisista,  keskenään  ristiriitaisista  teorioista,  joiden 
avulla  kehittyneen  taiteen  tuloksia  selitetään,  kääntyy  helpotuksen  tunteella 
alkuperäisten  kansojen  taiteeseen.  Ehkäpä  tutkimalla  näitä  yksinkertaisia 
ilmauksia  päästäisiin  yleisiin  lakeihin?  Kultuuritaiteen  monimutkaisten 
teosten  sijassa  löydämme  täältä  tutkimusaineita,  jotka  yksinkertaisessa 
suoruudessaan  ovat  melkein  kouraantuntuvia.  Ja  tämä  taide  on  vielä 
siksikin  soveliaampi  filosoofiselle  selvitykselle,  että  sen  tuotteissa  ilmaistut 
tunteet  ovat  meille  verrattain  vieraat. 

Yleisesti  tunnettua  lienee,  että  sisällinen  itsensätutkiminen  käypi  yhä 
vaikeammaksi,  kuta  enemmin  tunteet  hallitsevat  sielunelämäämme.  Suu- 
rimmat tuskamme  ja  ilomme,  suru,  rakkaus,  taiteellinen  nautinto,  tuntuvat 
tavallisesti  aivan  selittämättömiltä.  Ja  jos  voisimmekin  tarkoin  näyttää, 
miksi  taide  vaikuttaa  niin  mahtavasti  meihin,  niin  jonkunlainen  kainous  sit- 
tenkin usein  estäisi  meitä  erittelemästä  ja  paljastamasta  kaikkia  niitä  tun- 
teita, jotka  niin  läheisesti  koskevat  omaa,  sisäUisintä  personallisuuttamme. 
Esteetillisen  kritiikin  loukkaavaa  kainostelemattomuutta  voidaan  välttää  ai- 
noastaan ottamalla  tutkimusaineeksi  vieraita,  meille  verrattain  outoja  ilmauksia. 
Jokaisen,  joka  on  vakuutettu  kaikkien  ihmisrotujen  sielullisesta  yhteydestä, 
täytyy  myöntää,  että  tällaisella  kiertotiellä  voipi  saavuttaa  tärkeitä  tuloksia 
kehittyneitten  kansojen  taide-elämän  selvittämiseksi. 

Tässä  luultavasti  väitetään,  että  yksinkertaiset,  alkuperäiset  muodot 
juuri  outoudessaan  ovat  meille  vaikeat  käsittää.  Ehkäpä  vielä  vedetään 
todistukseksi  psykoloogien  taipumus  selittää  alhaisimpiakin  ilmauksia  sivis- 
tyneen tiedemiehen  näkökannalta.  Tällaisella  muistutuksella  olisikin  yltä- 
kyllin perustetta.  Eläinpsykologia  esim.  naiivisella  antropomorfismillaan 
vielä  usein  muistuttaa  sitä  kantaa,  joka  esiintyy  Andersenin  saduissa. 
Teoksessani  «Förstudier  tili  en  konstfilosofi«  olen  koettanut  näyttää,  millä 
yksipuolisuudella  on  selitetty  lintujen  lauluja  ja  tansseja.  Solotanssilla 
meidän  kokemuksemme  mukaan  koetetaan  lumota  eli  miellyttää  katseli- 
joita,   jotka    useimmiten    kuuluvat    toiseen    sukupuoleen.     Missä   vain   löy- 

dämme  solo-csiintymistä,  edellytämme  samaa  tarkoitasta.  Ainoastaan  vai- 
valla voimme  käsittää,  että  tanssin  avulla  koetetaan  parantaa  kipuja  tai 
ajaa  perkeleitä  ulos.  On  kuitenkin  kansakuntia,  joiden  ehkä  olisi  yhtä 
vaikeata  käsittää  tanssin  merkitystä  sukupuolien  keskinäisessä  mielistelyssä. 
Tarahumarat  Sierra  Madressa,  jotka  käyttävät  tanssia  uskonnollisena  palve- 
lustapana,  luulevat  että  linnut  laulavat  pouta-aikoina  pyytääkseen  suurelta 
hengeltä  sadetta.  Me  emme  suinkaan  tarkoita,  ettei  Danvinin  selitys  eläin- 
ten taiteesta  olisi  otollisempi  kuin  tämä.  Mutta  Tarahumarain  kummalli- 
nen luulo  todistaa,  missä  määrin  vallitsevat  käsitykset  vaikuttavat  yksinker- 
taistenkin ilmausten  selittämiseen. 

Meidän  on  siis  monessa  kohdassa  vaikeata  tehdä  minkäänlaisia  johto- 
päätöksiä erityisten  taideilmausten  merkityksestä,  ennenkuin  tarkoin  olemme 
tutkineet  kaikkia  niitä  uskonnollisia  tai  valtiollisia  käsityksiä,  sanalla  sanoen 
sitä  ympäristöä,  joka  eri  tapauksissa  on  vaikuttanut  niiden  kehitykseen. 
Viimeisien  vuosien  kirjallisuus  koristekuosien  synnystä  ja  historiasta  voipi 
tässä  suhteessa  antaa  meille  erittäin  valaisevia  esimerkkejä.  Prof.  Haddon 
on  koettanut  todistaa,  että  ne  kietoutuneet  kierukat,  joita  hyvin  usein  ta- 
paa New- Guinealaisten  taiteessa,  hiljakkoin  ovat  muodostuneet  erään  väärä- 
nokkaisen  linnun  kuvista,  jolla  näitten  vilh'en  mytologiassa  on  merkillinen 
asema.  Tämä  hauska  kehityssarja,  niin  valaiseva  kuin  se  onkin,  ei  kuiten- 
kaan auta  meitä  selittämään  kierukan  ilmaantumista  kenenkään  muun  kansa- 
kunnan taiteessa.  Vilkkaat  ja  väsymättömät  taistelut  mäanderikoriste-kysy- 
myksestä  osottavat  myöskin,  kuinka  vaikeata  on  keksiä  yleisiä,  yhteisiä  syitä 
tavallisimpien  kuosien  käytäntöön.  Me  voimme  helposti  seurata  Holmes^ia, 
kun  hän  johtaa  Chiriqui-indiaanein  mäanderimuotoa  (^  L-^])  eräästä, 
alkuaan  melkein  luonnonmukaisesta,  mutta  vähitellen  yhä  lyhennetystä  ja 
stiliseeratusta  alligaattori-kuvasta.  Mutta  jos  on  puhe  niistä  mäandereista, 
joilla  pueblo-indiaanit  koristavat  savi-astioitaan,  niin  näyttää  luonnollisem- 
malta saman  Holmesein  ja  G.  Nordenskiöldin  mukaan  vedota  siihen  pal- 
mikkotekniikkiin,  joka  oli  totuttanut  nämä  kansakunnat  käyttämään  suora- 
kulmaisia muotoja  ja  murtoviivoja. 

Tärkeintä  on  tietysti  tällaisissa  kysymyksissä  tutkia,  mitkä  esineet 
ovat  vaikuttaneet  valtavimmin  kansojen  mieleen.  Koristekirjallisuudessa 
tapaa  välistä  teorian  n.  s.  kolmesta  kehitysasteesta.  Alkuperäisimmässä 
taiteessa  tavataan  muka  ainoastaan  viivoja.  Vähä  myöhemmin  muka  opitaan 
käyttämään    eläinten    muotoja    koristeiksi.     Mutta    vasta    verrattain    kehit- 

tyneessä  taiteessa  saavat  muka  kasvit  sijaa.  Primitiivisen  taiteen  tutkiminen 
ei  suinkaan,  luullaksemme,  vahvista  tätä  teoriaa,  joka  todistamatto- 
malla kolmiluvuUaan  tuntuu  melkein  taikauskoiselta.  Mutta  kehitys  eläin- 
muodoista  kasvimuotoihin  —  lyhyyden  vuoksi  jätämme  sikseen  kysymyk- 
sen viivakoristeista  —  saapi  todenmukaisuutta  ja  järkiperäisyyttä,  jos,  niinkuin 
t:ri  Grosse  on  tehnyt,  koristeitten  historian  rinnalla  tutkii  kansakuntien 
kehitystä  metsästyksestä  tai  karjanhoidosta  maanviljelykseen. 

Vielä  suuremmassa  määrässä  kuin  elinkeinot,  vaikuttavat  yhteis- 
kunnalliset olot  taiteiden  kehitykseen.  Tämän  tosiseikan  jättäminen  huo- 
maamatta saattaa  helposti  erehdyksiin.  Niinpä  esim.  tekisimme  melkein 
turhaa  työtä,  jos  ympäri  maailmaa  hakisimme  tilastollisia  tietoja  sukuvalin- 
nan  merkityksestä  yleisinhimillisen  taiteen  kehityksessä.  Mutta  jos  yhteis- 
kunnallisten olojen  perusteella  jaamme  kansakunnat  eri  ryhmiin,  saavat 
kirjavat,  monipuoliset  tiedot  heti  uutta  merkitystä.  Se  tosiseikka,  että 
ainoastaan  harvoin  tapaa  rakkausaiheita  alkuperäisimmässä  runoudessa, 
selittyy  siten,  että  se  on  seurauksena  moniavioisuudesta  ja  morsiamen- 
ryöstämisestä.  Niillä  kansoilla,  joilla  morsian  jonkunlaisella  vapaudella 
voipi  valita  puolisoaan,  on  ylimalkaan  sekä  rikas  että  kaunis  roman- 
tillis-eroottinen  runous.  Tutkimalla  näitä  lyriikan  ensimäisiä  asteita,  oppii 
ymmärtämään  paremmin  kuin  koskaan,  missä  määrin  taiteen  eri  vivahduk- 
set ovat  kehittyneet  yhteiskunnallisten  olojan  rinnalla. 

Valtiollisten  olojen  vaikutuksia  taas  voipi  seurata  tanssin  kehityksessä. 
Vähitellen  on  tämä  taide  muodostunut  niistä  yhteisistä,  kansanomaisista 
kööreistä,  joita  tapaa  alkuperäisimmissä,  puoleksi  kommunistisissa  kunnissa, 
sellaiseen  täysimuotoiseen  balettiin,  jolla  esim.  Dahomalaisvaltakimnassa 
tansijattaret  kunnioittavat  hallitsijaansa.  Letourneau  ja  Posnett  ovat  laveilla 
tutkimuksillaan  koettaneet  todistaa,  että  ne  ominaisuudet,  jotka  erottavat 
«clani»-taidetta  siitä  taiteesta,  joka  on  syntynyt  monarkillisissa  yhteiskun- 
nissa, juuri  riippuvat  hallitusmuotojen  erilaisuudesta.  Vaikka  nämä  ensi- 
mäiset  kokeet  monessa  suhteessa  ovat  vaillinaisia,  niin  ne  kuitenkin  ovat 
esille  tuoneet  monta  hauskaa  esimerkkiä  ympäristön  ja  taiteen  keskinäisistä 
suhteista.  Luonnollistahan  on,  että  Helvetiuksen,  Montesquieun  ja  Täinen 
väitteet  milieun  merkityksestä  saavat  niistä  monenlaatuisista  elämänmuo- 
doista ja  ilmanaloista,  jotka  ovat  vaikuttaneet  alkuperäisten  kansojen  taitee- 
seen, erityistä  vahvistusta. 

Täinen  nimen  mainitseminen  johtaa  meitä  erääsen  faktoriin,  jonka  sekä 
Letourneau  että  Posnett  ovat  jättäneet  melkein  huomaamatta,  s.  o.  rotujen 
ruumiillisiin  ja  sielullisiin  ominaisuuksiin.  Tosi  on  kyllä,  että  taiteen  ylei- 
sen kehityksen  ensimäxset  askeleet  ovat  melkein  yhtäläiset  ympäri  maail- 
maa. Samallaisia  orgiastillisia,  «shamaanisia*  juhlamenoja,  jotka  näyttävät 
olevan  niin  kuvaava  Siperian  kansojen  tunnusmerkki,  tapaa  sekä  intohimoi- 
silla neekereillä  että  tyynillä,  itseänsä  hillitsevillä  indiaaneiUa.  Mutta  sen 
mukaan  kuin  taide  erkanee  monellaisiin  lajeihin,  tulevat  myöskin  eri  kan- 
sojen luonteet  vaikuttamaan  sekä  muotoon  että  sisällykseen.  Kummalli- 
sena esimerkkinä  voipi  mainita  niitä  tarkoin  rajoitettuja  piirejä,  joita  Had- 
don  luulee  löytäneensä  New-Guinealaisten  taiteessa.  Torres-salmen  itäi- 
seltä puolelta  tulleet  aseet  ja  esineet  ovat  kaikki  kaunistetut  komeilla  ja 
fantastisilla  lintu-  ja  krokodiili-koristeilla.  Lännessä  taas  hallitsee  rikas 
antropomorfinen  taide.  Mutta  keskimäiseUä  alueella,  Motu  piirissä,  asuu 
eräs  kansakunta,  joka  Haddonin  mukaan  antropoloogisesti  eroaa  muista 
rannikkolaisista.  Ja  tämä  kansakunta  on  taiteessaan  ollut  siksi  uskollinen 
rotunsa  traditsioneille,  että  se  ei  ple  lainannut  ainoata  kuva-aihettakaan 
naapureiltaan.  Vaikka  he  kummaltakin  puolelta  ovat  olleet  tilaisuudessa 
tutustumaan  orgaanillisiin  muotoihin,  tyytyvät  he  vielä  tänäpänä  vanhoihin, 
puhtaasti  geometrillisiin  viivakoristeihin. 

Haddonin  kirjassa^),  joka  lienee  laajin  ja  tieteellisin  teos  alkuperäi- 
sestä taiteesta,  on  luotu  erityistä  huomiota  niihin  kulkuyhdistyksiin,  joita 
voi  edellyttää  erityisten  kansakuntien  välillä.  Lienee  myöskin  tarpeetonta 
todistaa,  että  tällaisissa  erityistutkimuksissa  välttämättömästi  täytyy  ottaa 
selkoa  siitä,  ovatko  erityiset  taidemuodot  todella  syntyneet  niitten  kansa- 
kuntien keskuudessa,  joilla  niitä  tavataan,  vai  ovatko  ne  lainatut  muualta. 
Edellytetään  siis  tietoja,  yhtä  hyvin  rotujen  omituisuudesta  kuin  heidän 
historiastaan,  heidän  vaelluksistaan  j.  n.  e. 

Jos  kuitenkin  jokaista  vertailevaa  taidetutkimusta  varten  vaadittaisiin 
tällaisia  erityistietoja,  niin  varsinaiselle  estetiikalle  ei  olisi  suurta  hyötyä 
uudesta  metoodista.  Silminnähtäväähän  on,  että  etnoloogiset,  historialliset 
ja  sosioloogiset  tutkimukset  eivät  jättäisi  paljon  aikaa  filosofeeraamiselle. 
Sellaisissa    teoksissa,    kuin    esim.    Haddonin    tapaa    myöskin    hyvin    vähän 

*)  The  decorative  art  of  British  New  Guinea. 

yleisiä  tuloksia.  Mutta  kysytään  ehkä :  eiköhän  tarkastamalla  alkuperäisin)- 
piä  taideilmauksia  voisi  tavoittaa  johtopäätöksiä  taiteen  luonnosta,  synnystä 
ja  merkityksestä?  Olisi  tietysti  silloin  mahdoton  vaarinottaa  kaikkia  niitä 
näkökohtia,  jotka  erityistutkimuksessa  ovat  niin  tärkeät.  Mutta  voisihan 
käsitellä  näitä  kysymyksiä  samalla  tavalla,  kuin  esim.  nykyisessä  sosiolo- 
giassa tutkitaan  yhteiskuntalaitosten  yleisimpiä  kehityslakeja.  Omassa  teok- 
sessani olen  käyttänyt  tätä,  n.  s.  englantilaista  tutkimustapaa.  l'ällaista 
metoodia  on  kuitenkin  usein  syytetty  löyhyydestä  ja  pintapuolisuudesta. 
Osallisena  asiassa  tahtoisin  sus  erityisesti  puolustaa  tämän  menettely- 
tavan oikeutta. 

Keskusteluissa  eri  metoodien  eduista  on,  luullaksemme,  usein  jätetty 
huomaamatta  se  seikka,  että  eri  ainetten  laatu  jokaisessa  eri  tapauksessa  vai- 
kuttaa tutkimis*  ja  esitystapaan.  Jos  tahtoo  tarkastaa  eri  kansakuntien  omi- 
naisuuksia, perustukoot  ne  heidän  rotunsa  luonteeseen  tai  valtiollisiin  ja  yh- 
teiskunnallisiin laitoksiin,  täytyy  tietysti  käyttää  ankaraa,  luokittavaa  metoo- 
dia. Mutta  kaikki  nämä  etnoloogiset,  maantieteelliset  ja  sosioloogiset 
näkökohdat  käyvät  riittämättömiksi,  jos  pyrkii  selittämään  yleisinhimillisiä 
yhtäläisyyksiä.  Epäilemätöntähän  on,  että  eri  kansojen  elämässä  esiintyy 
myöskin  homoloogisia  ilmauksia,  jotka  eivät  edellytä  yhteistä  rotua  eivätkä 
lainaakaan.  Ja  myöskin  niistä  taidemuodoista,  joita  nähtävästi  on  lainattu 
kansasta  kansaan,  voipi  otaksua,  että  niitä  on  matkimalla  anastettu  juuri 
sen  vuoksi,  että  niillä  on  ollut  jonkunlainen  yleinen,  psykolooginen  peruste. 
Niissä  kehittyneissä  muodoissa  taas,  jotka  ympäröivien  olojen  vaikutuksesta 
ovat  saaneet  erityisen  luonteen,  löytää  usein  tarkastamalla  yksinkertaista, 
yhteistä  pohjaa.  Tällaisia  ilmauksia,  jotka  ovat  rotua  ja  ilmanalaa  ylei- 
sempiä, voipi  tutkia  ainoastaxm  sielutieteen  avulla. 

Tanssista  esim.  olisi  helppo  osottaa,  että  se,  riippumatta  ulkonai- 
sista vaikuttimista,  ympäri  maailmaa  on  kehittynyt  erootiUiseksi,  valtiolli- 
seksi ja  uskonnolliseksi  suosion-  tai  kunnianosotukseksi.  Toiselta  puolen 
olen  koettanut  todistaa,  että  tämä  taide  voipi  esiintyä,  erittäin  eläimillä  ja 
ja  villikansoilla,  ilman  mitään  tarkoitusta  kunnioittaa  tai  lumota  katselijata 
liikkeitten  kauneudella.  Mutta  jos  sielutieteeUisesti  tarkastaa  näitä  eri  muo- 
toja, niin  oppii  käsittämään,  että  ne  kaikki  ovat  kehittyneet  yleisestä,  tar- 
koituksettomasta tunteenilmauksesta.  Mahtavat  mielenliikutukset  ilmaantu- 
vat, sekä  eläimissä  että  ihmisissä,  rytmillisissä  ruumiinliikunnoissa.  Jos 
nämä    tunteet    ovat    erootillista    laatua,    niin  niiden  ilmaukset  tulevat  vai- 

kuttamaan  eroottisesti  katselijaan,  varsiDkin  jos  tämä,  niinkuiD  eläimillä 
paritusaikana,  on  samallaisteD  tunteiden  vallassa.  Vasta  myöhemmin,  kun 
järkiperäiset  ajattelemistavat  ovat  kehittyneet,  on  tällainen  tanssi  muodos- 
tunut tahalliseksi  lumouskokeeksi.  Jos  taas  ilo,  esim.  suuresta,  odotta- 
mattomasta menestyksestä  vaikuttaa  alkunaisena  tunteena,  niin  välittömät 
ruumiilliset  liikunnot  verkalleen  kehittyvät  seremoniaksi,  jolla  osotetaan  kii- 
tollisuutta onnen  antajalle,  olkoonpa  tämä  maallinen  hallitsija  tai  jumala. 
Samalla  lailla  voisi  todistaa,  että  esim.  ne  tanssit,  joitten  kautta  noidat 
hakevat  yhteyttä  jumalansa  kanssa,  tahi  ne,  joilla  perkeleitä  ja  kipuja  aje- 
taan ulos,  vähitellen,  yleisten  taikaluulojen  avulla,  ovat  kehittyneet  alku- 
peräisistä tunneilmauksista. 

Tällaisten  kehityssarjojen  selittäminen  käypi  tietysti  mahdolliseksi 
ainoastaan  sillä  ehdolla,  että  vertailee  toisiinsa  niin  monta  erityisistä  kan- 
soista valittua  esimerkkiä  kuin  mahdollista.  Mutta  pelkillä  primitiivisillä 
ilmauksilla  ei  pääsisi  kauas,  jollei  kehittyneestä  sielunelämästä  saisi  vertai- 
lun «tertium«ia.  Omasta  kokemuksestamme  tunnemme  sitä  mahtavaa  il- 
maisemisen tarvetta,  joka  seuraa  jokaista  mielenliikutusta  ja  joka  on  anta- 
nut aihetta  ensimaiseen  tanssiin  ja  teatteriin.  Eikä  villikansojen  taide 
johdetuissa  muodoissaankaan  ole  meidän  ymmärryksdlemme  niin  vieras, 
kuin  alussa  ajattelisi.  Taikauskoiset  käsitykset  tosiaan  eivät  enää  vaikuta 
meidän  käytölliseen  elämäämme.  Mutta  useammat  niistä  ovat  siksi  luon- 
nonmukaisia, että  meidän  on  hyvinkin  vaikea  välttää  niitä  ajatuksissamme. 
Tarkastamalla  logiikkamme  erehdyksiä  mahtavien  tunteiden  hallitessa,  huo- 
maamme kohta,  että  primitiivinen  kehityskanta  ei  vielä  ole  täydellisesti 
voitettu.  Emme  luulisi  olevan  olemassa  niin  itseänsä  hallitsevaa  ja  järki- 
peräistä miestä,  että  hän  ei  koskaan,  ainakin  kriitillisissä  kohtauksissa,  olisi 
ajatellut  mytoloogisesti.  Me  käytämme  taikoja  ja  ennusmerkkejä  ehkä  yhtä 
paljon  kuin  sivistymättömät  kansat.  Erotus  on  vaan  se,  että  me  emme 
usko    niihin    samalla  varmuudella.  ^)     Me  emme    harjoittele  sympaatillista 


^)  Matti  Warosen  kokoelma  »Suomen  kansan  muinaisia  taikoja"  antoi  aikoi- 
naan Päivälehden  Tuomaalle  aihetta  leikilliseen  kirjoitukseen  Suomen  kansan  nykyi- 
sistä taioista.  Vaikka  tässä  kerrotut  temput  ja  ennusmerkit  suurimmaksi  osaksi  olivat 
Tuomaan  „omia  tekemiä",  (esim.  temppuja  kalaonnen  lisäämiseksi  tai  ennusmerkkejä 
mielitietyn  mielialan  arvaamiseksi),  niin  luultavasti  moni  lukija  lienee  huomannut  keksi- 
neensä ja  käyttäneensä  aivan  samallaisia.     Vei-taa  Päivälehti  19.  IX.  91. 

magiaa  enää.  Me  tiedämme  liian  hyvin,  että  mc  emme  valloita  naista 
piirnstamalla  hänen  kuvaansa  tai  kertoelemalla  hänen  kauneuttansa.  Mutta 
se  omistamisen  illusioni  ja  se  kaikkien  saavuttamattomien  toivomusten 
tyydyttäminen,  jota  taide  suopi  meille,  auttaa  meitä  käsittämään,  kuinka 
runoutta  ja  taidetta  on  käytetty  taikakeinona  vallan  saavuttamiseksi  ihmis- 
ten ja  esinetten  yli. 

Alkuperäisimmät  taideilmaukset,  niin  oudoilta  kuin  ne  näyttävätkin, 
eivät  siis  ole  meille  täydellisesi  vieraat.  Samat  sielulliset  edellytykset, 
joista  yleisimmät  taikauskoiset  ja  mytoloogiset  käsitykset  johtuvat,  vaikutta- 
vat meidänkin  elämässämme.  Omassa  itsessämme  asuu  vielä  primitiivinen 
ihminen  kaikkine  loogillisine  erehdyksineen  ja  mahtavine  tunteineen.  Me 
olemme  kokeneet  samallaisia,  vaikkemme  yhtä  voimakkaita,  tunteita  kuin  villi- 
kansat.  Ainoastaan  siten  voimme  selittää  heidän  taidettansa.  Tunteita  ja 
tunteenilmauksia  käsittää  vain  sen  verran,  kuin  niitä  itse  on  kokenut. 
Voisipa  siis  väittää,  että  sivistynyt  ihminen  ainoastaan  tarkkaamalla  itseään 
oppii  ymmärtämään  primitiivistä  ihmistä.  Mutta  itseänsä  tuntee  ainoastaan 
se,  joka  myöskin  on  tutkinut  yleisinhimillisen,  eli  oikeammin  yldsorgaanilli- 
sen  kehityksen  ensimäisiä  asteita.  Vertailevien  taidetutkimusten  metoodi 
perustuu  siis  itsehavaintoon.    Mutta  vertailun  kautta  itsekäsite  on  laajentunut. 

Me  emme  luule,  että  objektiivisissa  psykoloogisissa  tutkimuksissa  täy- 
tyisi kieltää  itseään.  Tällaista  vaatimusta  ei  kukaan  voisi  täyttää.  Tär- 
keätä, välttämätöntä  on  vaan,  että  laajentaa  oman  luonteensa,  oppii  niistä 
ilmauksista,  joita  tutkitaan,  ja  myötätuntoisuudella  omistaa  niitä  tunteita, 
joita  tahtoo  selittää.  Samaten  kuin  näyttelijä,  malttavaisella  havaitsemisel- 
laan ja  taipuvalla  sympatiallaan,  oppii  käsittämään  mitä  erilaisimpia  tun- 
teita, samaten  pitäisi  mielestämme  jokaisen  taiteentutkijan  sympatiassaan 
toistaa  niitä  mielenliikutuksia,  joitten  ilmaukset  säilytetään  kirjallisuudessa, 
taiteessa  ja  muistotavoissa.  Tällaista  myötätuntoisuutta  kaipaamme  vielä 
usein  psykoloogisessa  ja  esteetillisessä  kirjallisuudessa.  Mutta  toivottavaa 
on,  että  Darwinistiset  katsantotavat  vähitellen  tulevat  edistämään  tätä  ym* 
märrystä.  Sillä  tällaiset  tunteet  riippuvat  erinomaisen  suuressa  määrässä 
yleisestä  ajatustavasta. 

Jos  pyydettäisiin  historiallisia  esimerkkejä  maailmankatsannon  vaiku- 
tuksesta tunne-elämään,  niin  voisi  ehkä  suurimmalla  edulla  viitata  juuri 
niihin  eri  tapoihin,  joilla  eri  kansat  ja  eri  ajat  ovat  katselleet  ja  kohdelleet 
alhaisempia  ihmisrotuja  ja  eläimiä.   Vanhoilla  kultuurikansoilla,  Intiassa  esi- 

merkiksi,  kastikäsitykset  estivät  jokaista  yhteyttä  eri  luokkien  välillä,  jotka 
muka  olivat  luodut  eri  osista  BrahmaD  ruumiista.  Brahmaui  luultavasti  ei 
itse  olisi  käsittänytkään,  että  hän  oli  julma  ja  kova,  jos  hän  kieltäytyi 
likaamasta  itseään  auttamalla  epäpuhdasta  pariaa  tai  tshandalaa.  Mutta 
toiselta  puolen  poisti  sielunvaellusteoria  kaikki  rajat  ihmisten  ja  eläinten 
väliltä.  Hindulaiset  eläintarut  osottavat  myöskin  osaltansa  millä  myötätun- 
toisuudella  ja  niielihyvällä  eläinten  ilmauksia  tutkittiin. 

Nykyisillä  villikansoilla  voipi  usein  huomata  samaa  merkillistä  risti- 
riitaa. Käsitykset  heimon  loukkaamattomasta  puhtaudesta  sulkevat  heidät 
kaikesta  tunneyhteydestä  muiden  kansojen  kanssa.  Sen  sijaan  he  katselevat 
eläimiä  hellin  silmin.  Heidän  huoneensa  ovat  usein  täynnä  kesytettyjä 
eläimiä,  joista  suurin  osa  ei  tuota  minkäänlaista  hyötyä;  naiset  imettävät 
penikoita,  pieniä  apinoita  ja  välistä  porsaitakin.  Alkuperäisen  taiteen  lu- 
kuisat eläinkuvailukset  todistavat  myöskin,  että  primitiivinen  ihminen  tutta- 
vuudella ja  mielihyvällä  on  seurustellut  «järjettömien  olentojen»  kanssa. 
Näitä  taipumuksia  vastaa  taas  se  luulo,  että  ihminen  polveutuu  eläimistä 
tai  kuolemansa  jälkeen  muuttuu  eläimeksi. 

Nykyisten  kansojen  välinpitämättömyys  eläimistä  riippuu  tietysti  suu- 
rimmassa määrin  muuttuneista  elämäntavoista.  Mutta  luultavaa  on,  että 
sekä  uskonnolliset  käsitykset  että  Descartesilainen  filosofia  ovat  vaikuttaneet 
samaan  suuntaan.  Ihmistä,  elikkä  oikeammin  valkoista,  europpalaista  ih- 
mistä on  niin  kauan  katseltu  eri  luomatuotteena,  että  sekä  alhaisempain 
kansakuntien  että  eläinten  sielunilmaukset  ovat  kadottaneet  kaiken  viehätyk- 
sensä. Tätä  tietä  olemme  vähitellen  menettäneet  taidon  ymmärtää  muuta 
sielunelämää  kuin  omaamme,  kehittynyttä  ja  järkiperäistä.  Mutta  juuri 
näissä  suhteissa  pitäisi  descendensi-aatteiden  vaikuttaa  samalla  lailla  kun 
ennen  muinoin  sielunvaellus-opit.  Darwinismi  onkin  enemmän  kuin  mikään 
muu  maailmankatsantotapa  ollut  omiansa  laajentamaan  meidän  sympa- 
tiaamme. Sillä  se  ei  ainoastaan  opeta  yhteyttä  ihmisten  ja  eläinten  välillä, 
vaan  myöskin  —  mikä  vanhojen  kansojen  käsitykselle  ehkä  olisi  ollut  teorian 
inhottavin  puoli  —  koko  ihmiskunnan  yhteyttä.  Koska  taas  sielunvaellusten 
järjestys  tässä  on  käännetty  ylösalasin,  niin  meitä  ei  enää  mikään  houkuttele 
sovittamaan  omia  tunteitamme  eläinten  ja  villikansojen  elämään.  DarwiD 
itse  tosin  ei  täydellisesti  ole  vapautunut  vanhasta  antropomorfismista.  Mutta 
hänen  oppinsa  johtaa  meitä  tutkimuksissamme  sielullisen  kehityksen  alhai- 
simmista   asteista    käyttämään    sitä    periaatetta,    jonka    avulla    vertailevan 

psykologian  suurimmat  ja  varmimmat  tulokset  ovat  saavutetut:  «Että  emme 
selitä  ilmausta  korkeamman  kyvyn  tuloksena,  jos  sitä  voi  johtaa  sellaisista 
kyvyistä,  jotka  sijaitsevat  alhaisempana  psykillisellä  asteikolla.* 

Yrjö  Hirn. 

^^m^^ 


Uskontokongri^essl  Chlcagrossa  1898  Ja  uskonto- 
tieteellinen kongrressl  Tukholmassa  1897. 


Vuonna  1891  teki  Charles  Carroll  Bonney  ehdotuksen,  että 
koetettaisiin  panna  toimeen  kokous,  johon  saapuisi  kaikkien  tärkeimpien 
olemassaolevien  uskontojen  edustajia,  yhdessä  puhumaan  ja  neuvottele- 
maan uskonnollisista  kysymyksistä.  Tämä  ehdotus  oli  tuon  suuren  us- 
kontokongressin  syntysana,  joka  yhteydessä  maailmannäyttelyn  kanssa  pidet- 
tiin Giicagossa  syyskuim  11 — 27  p.  1893. 

Kutsumuskirjeissä,  jotka  valmistava  komitea  lähetti  suurelle  joukolle 
yksityisiä  henkilöitä  kaikkiin  maailman  ääriin,  asetettiin  uskontokongressille 
pääasiallisesti  seuraavat  tehtävät: 

saattaa  yhteen  maailman  suurten  historiallisten  uskontojen  johtavat 
edustajat, 

pontevasti    osottaa   mitkä  totuudet   ovat  kunkin  eri  uskonnon  opissa, 

ystävällisellä  seurustelulla  ja  yhteismielellä  eri  uskontojen  tunnusta- 
jissa edistää  ja  syventää  yleisen  veljeyden  tuntoa,  synnyttämättä  uskon- 
nollista välinpitämättömyyttä,  harrastamatta  mitään  erityistä  uskonnonkaavaa 
ja  pyrkimättä  muodolliseen  yhtyyteen, 

antaa  etevien  puhujain  esittää  eri  uskontojen  ja  eri  kristillisten  suun- 
tien tärkeimmät  opit, 

esiintuoda  pätevimmät  syyt  teismiin  ja  perusteet  sielunkuolematto- 
muus-uskolle  ja  siten  vahvistaa  niitä  voimia,  jotka  vastustavat  materialis- 
tista maailmankatsantoa, 

todistaa  eri  uskontojen  ja  uskonnollisten  suuntien  hengellisistä  hedel- 
mistä ja  vaikutuksista  tunnustajiensa  elämään, 

tutkia,  missä  määrin  kukin  erityinen  uskonto  on  valaissut  taikka  voi 
valaista  toisia  uskontoja, 

selvittää  uskonnon  nykyistä  asemaa  ja  tulevaisuutta  maailman  johta- 
vissa kansoissa, 

saattaa  maailman  kansat  suurempaan  ystävyyteen  toisiaan  kohtaan  ja 
siten  edistää  ikuisen  maailmanrauhan  syntyä. 

Komitean  kirjoitus  herätti  yleensä  suurta  myötätuntoisuutta.  Komi- 
tealle saapui  suuri  joukko  kirjoituksia,  joissa  ilmituotiin  iloa  kongressin 
toimeenpanemisesta  ja  luvattiin  pyydettyä  myötävaikutusta.  Niiden  jou- 
kossa, jotka  toivottivat  menestystä  tuolle  «kristilliselle  ja  ihmisystävälli- 
selle pyrinnölle»,  oli  myös  vanha  Gladstonb.  Moni  uskontotieteen 
harrastaja  niinkuin  Max  Muller  puolti  kongressia,  toivoen  siitä  lähte- 
vän hyötyä  vertailevalle  uskontotieteelle.  Toiset  lupasivat  apuansa  sen- 
tähden,  että  he  olivat  vakuutetut,  että  kongressi  todistaisi  jonkun  kristin- 
uskon muodon  etevyyttä  ja  täydellisyyttä  ja  niin  edespäin. 

Mutta  toisilta  tahoilta  synnytti  kongressituuma  myös  suurta  paheksu- 
mista ja  vastarintaa.  Kongressin  vastustajiin  kuuluivat  muitten  muassa 
Turkin  sultaani  ja  venäläisen  pyhän  sjmoodin  kenraaliprokuraattori  Pobe- 
DONOSTSBV.  Suuri  joukko  Amerikan  kristillisiä  sanomalehtiä  niinikään  jyr- 
kästi vastusti  kongressia.  Amerikan  yhdysvaltain  presbyteriläisen  kirkon* 
esikunta  laati  päätöslauselman,  joka  nimenomaan  paheksi  uskontokongres- 
sia.  Hämmästystä  herätti,  että  Canterburyn  arkipiispa  Edward  myös 
asettui  uskontokongressin  vastustajien  puolelle.  Kirjeessään,  jonka  arki- 
piispa lähetti  kongressin  komitealle,  hän  väitti,  että  »kristillinen  uskonto 
on  ainoa  uskonto».  »Minä  en  käsitä»,  hän  sanoo,  »kuinka  tätä  uskontoa 
voisi  pitää  uskontokongressin  jäsenenä  hyväksymättä  sen  yhdenvertai- 
suutta sen  muitten  jäsenien  kanssa  ja  sen  tasa-arvoisnutta  asemansa  ja  vaati- 
mustensa puolesta».  Hän  muun  muassa  vielä  sanoo,  että  kongressin  oh- 
jelman mukaan  kristillisen  uskonnon  usko  ja  jumalanpelko  joutuisivat  ylei- 
sen keskustelun  alaisiksi,  »vaikka  ne  kuuluvat  alaan,  joka  on  liika  pyhä 
sopiaksensa  senkaltaiselle  käsittelylle».  Pääasiallisesti  samoilla  perusteilla 
kieltäytyi  myös  Ruotsin  piispa  von  Scheble  ottamasta  osaa  Chicagon 
uskontokongressiin. 

Uskontokongressin  valmistava  komiteea  ei  antanut  intonsa  masentua 
näistä  ja   muista    vastuksista,   vaan  jatkoi  uutterasti  tointansa  sillä  menes- 

tyksellä,  että  koogressin  istunnot  presidentin  tohtori  Bonneyn  johdolla  jul- 
kisesti aljettiin  syyskuun  n  p.  1893. 

Kongressiin  oli  vakinaisina  osanottajina  saapunut  suuri  joukko  miehiä 
ja  naisia,  tiedemiehiä  ja  oppimattomia,  pappeja  ja  maallikkoja,  jotka  edusti- 
vat maailman  huomattavampia  uskontoja.  Kristillisen  uskonnon  ja  kristil- 
listen lahkojen  edustajia  mainitsematta  nähtiin  kongressin  istuntosalissa 
Brahman,  Buddhan,  Moseksen  ja  Muhammedin  tunnustajia,  Kongfutsen, 
taoismin,  shinton,  brahmo-samlti'n  ja  jainan  edustajia  y.  m.  Koko  tämä 
kirjava  seura  ynnä  ne  monta  tuhatta  kuulijaa,  jotka  noin  150,000  ilmoite- 
tusta jäsenestä  olivat  läsnä,  alotti  työnsä  yhteisellä  virrellä  yhteisen  juma- 
lan kunniaksi  ja  yhteisellä  »isä  meidän»  rukouksella.  Sama  vakava  ja 
hurskas  henki,  joka  alusta  alkaen  painoi  leimansa  tämän  uskontokon- 
gressin  työhön,  kesti  kaiken  aikaa  —  kongressin  istunnot  kestivät  yhteensä 
seitsemäntoista  päivää. 

Tämän  ajan  kuluessa  pidettiin  ylipäänsä  noin  sata  esitelmää.  Luon- 
nollista on,  että  näin  suuressa  esitelmien  joukossa  löytyi  sekä  hyviä  jopa 
eteviäkin,  että  myös  heikompia.  Melkein  kaikissa  kuitenkin  huomataan 
luja  personallinen  vakaumus  ja  uskonnollinen  harrastus.  Yleensä  voinee 
sanoa,  että  kongressin  työ  pysyi  siinä  ohjelmassa,  joka  sille  oli  asetettu, 
ja  edisti  niitten  päämäärien  saavuttamista,  joihin  ohjelmassa  oli  viitattu. 
Esitelmissä  ensikädessä  kuvastui  nykyinen  uskonnon  tila  maailmassa.  Muuta- 
missa myös  pilkisti  esiin  toivomus  kerran  syntyvästä  yhteisestä  yleisuskon- 
nosta.  Kongressin  varsinaisen  ohjelman  ulkopuolelle  sattuivat  sitävastoin 
muutamien  puhujain  tekemät  ehdotukset  muutamista  uskonnonkappaleista, 
joita  koetettaisiin  tehdä  perustettavan  yleisuskonnon  pohjaksi. 

Chicagon  uskontokongressin  merkityksestä  ovat  useat  puhujat  ja  kir- 
jailijat esittäneet  mielipiteensä.  On  sanottu,  että  tämä  uskontokongressi 
on  tärkeimpiä  tapahtumia  maailmanhistoriassa,  että  sillä  on  ääretön  mer- 
kitys nykyajalle  ja  tulevaisuudelle  j.  n.  e.  Puhumatta  siitä  suuresta  merki- 
tyksestä, joka  Chicagon  uskontokongressilla  kieltämättä  on  uskonnollisessa 
suhteessa  ja  niitten  toivomusten  toteuttamiselle,  jotka  sen  ohjelmassa  esitet- 
tiin, on  Chicagon  uskontokongressilla  ollut  kaksi  näkyvää  tulosta.  Toi- 
nen on  suuri  kirjallinen  teos,  joka  sisältää  kongressin  keskustelut.  Toinen 
on  uskontotieteellinen  kongressi  Tukholmassa  ja  vastedes  pidettävät  saman- 
laiset kongressit. 

Chicagon  kongressin  keskustelut  ja  esitelmät  on  John  Henry  Bar- 
ko ws  julkaissut  teoksessa  nimeltä  nThe  tvorlds  parliament  of  religions** , 
Tämä  teos,  joka  on  pidettävä  tärkeänä  lähteenä  vertailevalle  uskonto- 
tieteelle, käsittää  kaksi  osaa,  kussakin  800  sivua.  Varsin  ilahuttava  on, 
että  tämä  teos  (vähän  lyhennettynä)  on  ilmestynyt  ruotsinkin  kielellä  ni- 
mellä »Världens  första  allmänna  religionsmöte.  Allmänfattlig  och  illustre- 
rad  framställning  af  den  stora  religionskongressen,  hallen  i  Chicago  i 
samband  med  världsutställningen  tili  Kolumbi  minne  1893,  Öfversättning 
af  L.  Bergström,  teol.  lektor.  I — II.  Stockholm  1894.  632+631  sivv. 
Muusta  jotensakin  rikkaasta  kirjallisuudesta,  joka  on  syntynyt  tämän  kon- 
gressin johdosta,  mainittakoon  S.  A.  FRiBsMn  kirjoittama  kirjanen  «Bety- 
delsen  af  religionskongressen  i  Chicago»,  Tukholmassa  1895. 

Toisena  tuloksena  Chicagon  kongressista  mainittiin  jo  uskontotie- 
teellinen kongressi  Tukholmassa.  Epäilemättä  on  Chicagon  kongressi  an- 
tanut aiheen  myös  Tukholmassa  pidettyyn  uskontotieteelliseen  kongressiin, 
ja  tässä  merkityksessä  voi  pitää  jälkimäistä  edellisen  tuloksena. 

Samoin  kuin  kongressi  Chicagossa  pidettiin  yhteydessä  suuren  näyt« 
telyn  ja  riemujuhlan  kanssa,  niin  oli  Tukbolmankm  kongressin  laita.  Mutta 
niinkuin  Chicagon  näyttely  oli  maailman  näyttely,  Tukholmassa  toimeen 
pantu  näyttely  sitä  vastaan  oli  aiottu  ainoastaan  pohjoismaita  varten,  niin 
eriävät  nuo  kaksi  kongressiakin  toisistaan.  Toinen  yhdisti  koko  maailman 
uskonnot,  toinen  oli  pääasiallisesti  aiottu  vaan  Ruotsia,  Norjaa,  Tanskaa 
ja  Suomea  varten,  vaikka  muutamia  uskontotieteen  edustajia  muiltakin 
mailta  oli  kongressiin  kutsuttu.  Kun  vielä  lisätään,  että  Chicagon  kon- 
gressissa oli  osaanottajia  kymmentuhansittain,  Tukholman  kokouksessa  sitä 
vastoin  ainoastaan  noin  kolmesataa,  niin  on  kylläksi  huomautettu,  mitkä 
ulkonaiset  yhtäläisyydet  näillä  kahdella  kongressilla  on  ollut,  ja  mikä  niitä 
toisistaan  erottaa. 

Tärkein  eroitus  on  kuitenkin  sisällistä  laatua.  Chicagossa  pidettiin 
yleinen  uskonto-kongressi^  Tukholmassa  uskontotieteellinen  kongressi.  Tätä 
Tukholman  kongressin  tieteellistä  luonnetta  huomautettiin  erityisesti  jo  kut- 
sumuskirjeissä.  Tällä  nähtävästi  etupäässä  tarkoitettiin,  että  kongressissa 
puhujina  taikka  ainakin  esitelmien  pitäjinä  esiintjrisivät  ainoastaan  tieteelli- 
sesti sivistyneet  henkilöt,  jotka  tieteelliseltä  kannalta  uskonnon  ilmiöitä 
käsittelisivät.  Tässä  suhteessa  kongressi  oli  tarkoitettu  eriämään  Chicagon 
kongressista,   jossa    sekä  oppineet  että  oppimattomat  puhuivat,  jossa  sekä 

tieteellisiä  esityksiä  annettiin  kuin  myös  tavallisia  »todistuksia».  Miten 
tätä  erotusta  todeUisuudessa  ylläpidettiin,  siitä  vastedes. 

Ne  miehet,  jotka  ensin  ehdottivat  uskontotieteellisen  kongressin  pitä- 
mistäy  lienevät  svedenborgilainen  pastori  Albert  Björck  ja  teologian  toh- 
tori pastori  S.  A.  Fries,  molemmat  Tukholmasta.  Nämät  kaksi  miestä 
kuuluivat  myös  kongressin  toimikuntaan  ja  ovat  epäilemättä  enemmän  kuin 
muut  työskennelleet  kongressin  hyväksi,  toinen  sen  rahastonhoitajana,  toinen 
ensimäisenä  sihteerinä.  Toimikunnan  muut  jäsenet  olivat  entinen  maaherra 
Curry  Trefpenberg,  jonka  kuolema  poiskutsui  keskellä  kongressia,  kirkko* 
herrat  A.  Strandell  ja  E.  Bergman  Tukholmasta  sekä  tämän  kaupungin 
israelilaisen  seurakunnan  yhrabbiini,  professori  G.  Klein,  mies  jossa  tuskin 
huomaa  juutalaista  ja  joka  inhimillisten  samoinkuin  kirjallisten  ansiojensa 
vuoksi  näkyy  olevan  hyvin  suosittu,  kansanmieleinen  henkilö  Ruotsin  pää- 
kaupungissa. 

Seikka,  että  toimikunta  oli  näin  kokoonpantu,  mutta  vielä  enemmän 
se  seikka,  että  Tukholman  kongressin  ohjelma  erotukseksi  Chicagon  kon- 
gressista oli  saanut  jo  mainitun  eriävän  muodon  ja  sisällyksen,  lienee  vai- 
kuttanut, että  mies,  joka  oli  kieltäytynyt  kannattamasta  Chicagon  uskonto- 
kongressia,  nyt  esiintyi  Tukholman  uskontotieteellisen  kongressin  presi- 
denttinä. Tarkoitan  Visbyn  hiippakunnan  piispaa  K.  H.  Gez.  von  ScHEELEä, 
joka  lienee  Suomessakin  hyvin  tunnettu  henkilö. 

Vaikka  kongressin  siis  oli  onnistunut  saada  presidentiksensä  yksi 
Ruotsin  valtiokirkon  korkeimpia  ja  etevimpiä  miehiä  ja  vaikka  toimikunnan 
kokoonpanokin  ainakin  osaksi  oli  jotensakin  rauhoittavaa  laatua,  ei  puuttu- 
nut Ruotsissa  henkilöitä,  erittäin  pappeja,  jotka  kiivaasti  vastustivat  us- 
kontotieteellisen kongressin  pitämistä  ja  selittivät  sitä  joksikin  jumalatto- 
muuden ilmimerkiksi.  Mitä  Suomeen  tulee,  niin  kongressista  täällä  yleensä 
on  hyvin  vähän  välitetty.  Kongressin  ohjelma  julkaistiin,  paitsi  osaksi 
päivälehdissä,  ainoastaan  Vartijassa.  Kuulumien  mukaan  yritykset  saada  joku 
meidän  —  paratkoon  harvalukuisista  —  tieteellisistä  teoloogeista  pitämään 
suomalaiselle  miehelle  reserveerattua  esitelmää  eivät  onnistuneet.  Mitkä 
syyt  lienevätkin  muuten  vaikuttaneet,  osittain  vaikutti  sopimaton  aikakin 
juuri  koulujen  lukukauden  alussa,  että  suomalaisten  osanottajien  luku  oli 
verraten  vähäinen.     Suomalaisia  oli  kongressissa  noin  tusinan  vaiheilla. 

Kun  uskonnontieteellinen  kongressi  jumalanpalveluksen  jälkeen,  jossa 
tuomioprovasti  fil.  tohtori  John  Personne  saarnasi  tekstistä  Job.  ev.  5:  39  s.. 


46o  K.  Tallqvist. 


juhlallisesti  avattiin  Ritarihuoneessa  elokuun  31  p.,  oli  neljättäsataa  hen- 
kilöä läsnä.  Mikäli  puvuista  saattoi  päättää,  oli  varsinaisista  jäsenistä  suu- 
rin osa  pappismiehiä. 

Presidentti  piispa  von  Schbelb,  arvokkaan  näköinen,  varsin  edusta- 
vainen  mies,  joka  somasti  vaikka  vähän  affekteeratulla  tavalla  osaa  asettaa 
puheensa  sekä  äidinkielellään  että  usealla  vieraalla  kielellä,  piti  arvokkaan 
ja  ylevämielisen  avajaispuheen.  Niinkuin  muilla  aloilla,  niin  on  pohjois- 
maideii  uskontotieteenkin  alalla  tarve  tutustua  muitten  kansojen  työhön 
ja  edistykseen.  Pohjoismaiden  kansoilla  on  omituinen  luonto  ja  luja  us- 
konto, tutustumisesta  heihin  saattaa  muukalaisellakin  olla  hyötyä.  Puhuja 
puhui  sitten  uskontotieteen  merkityksestä.  Yleisen  uskontotieteen  ensi  teh- 
tävä on  todistaa,  kokoilla  ja  järjestää  uskonnolliset  ilmiöt.  Tämä  työ  on 
tehtävä  »periaatteen  mukaan,  joka  ei  ole  yksin  ulkoa  otettu  vaan  osaksi 
sisältäkin».  Kanta,  jolta  ilmiöt  nähdään,  silmä,  jolla  ne  tarkastetaan,  vai- 
kuttaa näet  aina  työn  tulokseen.  Erittäin  on  näin  laita,  kun  koetetaan 
määritellä  uskontojen  keskinäistä  suhdetta  ja  järjestää  ne  elimelliseksi  koko- 
naisuudeksi. Johtavan  periaatteen  tässä  työssä  pitäisi  olla  uskonnon  käsite. 
Mutta  tätä  ei  voi  saavuttaa  ilman  yksilön  ja  yhteiskunnan  uskonnollista 
kokemusta.  »Vasta  kun  uskonnolliset  kokemukset  ovat  päässeet  yksimieli* 
syyteen  siitä,  mikä  uskonnolle  on  olennaista,  mikä  syrjäkohtaista,  voi  us- 
kontotieteellisellä kongressilla  olla  tyydyttävä  menestys,  koska  vasta  sil- 
loin löytyy  kaikkien  sen  jäsenien  hyväksymä  mittakaava  erityisten  uskon- 
nollisten katsantojen  asettamista  varten  uskonnon  järjestelmään.  Syvältä  ja 
hartaasti  olemme  me  evankeliset  kristityt  nyt  jo  vakautuneet  siitä,  että  us- 
kontotieteellisen kongressin  tulos  on  oleva,  että  historiallisraamatuUinen 
kristinusko  tunnustetaan  olevan  malli,  jonka  mukaan  kaikkien  muitten  us- 
kontojen ja  uskontunnustuksien  arvo  on  mitattava,  ja  ettei  mikään  miespolvi 
voi  kohota  kristinoppia  korkeammalle.  Kongressin  esisanaksi  hän  pani: 
concordia  res  parvce  crescunt,  ja  tässä  toivossa  lausui  hän  kaikki  kon- 
gressin jäsenet  tervetulleiksi. 

Kun  sitten  eri  maitten  puolesta  oli  valittu  kongressin  varapresident- 
tejä —  suomalaisten  puolelta  teologian  lehtori  E.  T.  F.  Reuter  Turusta 
—  ja  kun  kuninkaalle,  joka  sairauden  vuoksi  oli  estetty  läsnäolollaan  kun- 
nioittamasta kongressia,  oli  päätetty  lähettää  ranskankielinen  adressi,  ryh- 
dyttiin esitelmien  pitämiseen. 

EDsimäinen  esitelmä,  jonka  aineena  oli  T^uskonnon  historiallinen 
tutkiminen^,  oli  kuuluisan  uskontotieteen  tutkijan  Max  MuLLERin  Ox- 
fordista määrä  pitää.  Katkerasti  pettyivät  kuitenkin  ne,  jotka  olivat  saapu- 
neet kongressiin  nähdäksensä  ja  kuullaksensa  Max  Mulleriä.  Sillä  samoin 
kuin  kuningaskin  oli  hän  sairauden  tähden  estetty  saapumasta  kongressiin. 
Hänen  lähettämästään  esitelmästä  antoi  pastori  Björck  varsin  lyhyeksi 
supistetun  referaatin,  josta  esitelmän  todellinen  sisällys  ei  selvinnyt.  Refe- 
raatin tekijä  omasta  puolestaan  lisäsi,  että  Miillerin  esitelmästä  voisi  luulla, 
että  hän  kieltäisi  jumalallista  ilmestystä  uskonnossa,  mutta  puhuja  oli  va- 
kautunut siitä,  että  MuUer  todellisuudessa  ei  sitä  tee.  Kuinka  lienee, 
mutta  Miillerin  esitelmässä  muun  muassa  luetaan:  »tätä  nykyä  pidetään  ja 
tutkitaan  uskontoa  lakkaamattomana  kasvantona,  älyllisenä  kehityksenä,  joka 
on  enemmän  yhtäjaksoinen  kuin  itse  luonnon  keliitys  ja  alkaa  aikakau- 
delta, jossa  uskonnolliset  ajatukset  ovat  verrattavat  luonnontieteiden  alku- 
eläimiin, ja  josta  ne  ovat  kehittyneet  ihmissuvun  uskonnoksi,  joka  kuitenkin 
vielä  on  postulaatti  pikemmin  kuin  todellisuus.  —  —  —  Meidän  täytyy 
oppia,  että  vääriä  uskontoja  yhtä  vähän  on  löytynyt  kuin  vääriä  kaloja 
ja  muita  eläimiä».  ^) 

Toisena  esiintyi  uskonnonhistorian  professori  P.  D.  Chantepie  de  la 
Saussaye  Amsterdamista.  Koko  hänen  ulkomuotonsa:  vähän  pönäkkä 
maailmanmiestä  muistuttava  ryhti,  huolella  hoidettu  kaksihaarainen  parta, 
terävän  vilkkaat  ja  älykkäät  kasvot  ynnä  kultasankaiset  rillit  muistuttivat 
enemmän  kauppaneuvosta,  joka,  niinkuin  joku  sanoi,  ulkoa  tuntee  kaikki 
pörssin  kurssit,  kuin  kuuluisaa  uskontotieteen  tutkijaa.  Mutta  kun  hän 
hollantilaisella  saksan  murteella  rupesi  puhumaan  ^vertailevasta  uskonnon 
tutkimisesta  ja  uskosta  n,  huomasi  piankin,  että  edessämme  oli  Lehrbuch 
der  Religionsgeschichte  nimisen  teoksen  etevä  tekijä.  Professori  Chan- 
tepie asettui  heti  alussa  protestantiselle  kannalle  ja  ainakin  tältä  kannalta 
katsoen  hän  saattoi  sanoa,  että  uskontotieteen  tarkoitus  ei  ole  uskontojen 
tasaileminen  vaan  uskonnon  syventäminen.  Hänen  esitelmänsä  oli  läm- 
min uskontotieteen  apologia,  joka  perustui  käsitykseen,  ettei  uskolla  ole 
tieteen  puolelta  mitään  pelättävää. 


*)  Vertaa:  Religionsvetenskapliga  kongr essen  i  Stockholm  iSgy,  En  full- 
stSndig  framställning  af  kongressens  uppkomst  och  förhandlingar  jämte  porträtt  af 
dess  president,  bestyrelse  och  samtliga  talare  enligt  uppdrag  utgifvcn  af  S,  A.  Fries. 
Stockholm,  Bohlin  et  C:o,  1897.     1  vihko,  siv.  31. 

Iltapuolcn  istunnossa  keskusteltiin  ^uskonnosta  ja  yhteiskunnalli- 
sesta kehityksestä».  Keskustelua  valmisti  laajanlaisessa  lausunnossa  pas- 
tori Natan  Söderblom,  ruotsalaisen  seurakunnan  sielunhoitaja  Pariisissa, 
nuori  verevä  mies,  oikea  pohjoismaalaisen  tyyppi.  Puhujan  esittämät  mieli- 
piteet olivat  pääasiassa  seuraavat:  Uskonto  —  jolla  puhuja  nähtävästi 
tarkoitti  kristinuskoa  —  ja  yhteiskunnallinen  kehitys  ovat  pidettävät  kah- 
tena toisistaan  riippumattomana  osana  inhimillistä  elämää,  joilla  kullakin 
on  oma  elimellinen  elämä.  Ne  sattuvat  kuitenkin  monissa  kohdin  yliteen 
ja  vaikuttavat  toisiinsa  kilvoitellen  erittäinkin  siveyden  alalla,  ja  niitten 
keskinäisellä  kilvoituksella  on  tätä  nykyä  suvaitsemattomuuden  muoto.  Jos 
uskonnon  luonteena  on  tuottaa  maailmalle  ikuista  hyvää,  niin  se  ei  osaa 
päämääräänsä,  rajoittaessaan  pyrintönsä  yksin  yhteiskunnallisiin  kysymyk- 
siin ja  ihmiskunnan  kehitykseen.  Todellisuudessa  uskonnon  tehtävä  on 
tuottaa  ihmisille  ja  kaikille  yhteiskunnallisissa  taistelussa  haavoitetuille  toi- 
voa ja  luottamusta  Jumalaan.  Mutta  Jumalan  palveleminen  käsittää  myös 
lähimäistemme  palvelemista  aineellisissa  ja  yhteiskunnallisissa  asioissa. 
Uskonnolla  on  sekä  yleinen  että  erityinen  tehtävä  yhteiskunnan  kehityk- 
sessä. Edellisessä  suhteessa  uskonto  koskettaissaan  yhteiskunnallisiin  kysy- 
myksiin loukkaantuu  yhteiskunnallisten  kysymysten  loukkauskiveen,  ihmisten 
itsekkäisyyteen.  Yhteiskunnallisen  tilan  parannus  ei  voi  lähteä  uusista  jär- 
jestelmistä. Parannuksen  voi  aikaansaada  ainoastaan  jumalallinen  työ,  joka 
uudestaan  muodostaa  yksityis-ihmiset,  panee  rakkauden  itsekkäisyyden  sijaan 
ja  poistaa  itsekkäisyyden  sokean  kilvoituksen  yhteistunnolla  ja  sopuisuu- 
della. Uskonto  yhdistää  ihmiset  kristilliseen  yhteyteen,  joka  on  vanhem- 
pien liitto(!)  ja  jonka  tehtävä  on  vahvistaa  ja  toteuttaa  oikeutta  ja  juma- 
lallista armahtavaisuutta.  Uskonnon  erityistehtävä  yhteiskunnan  alalla  on 
aluksi  sääliväisyydellä  lieventää  kurjuutta,  jonka  yhteiskunnan  taloudellinen 
muodostus  on  aikaansaanut.  Evankelisen  armahtavaisuuden  pitää  koettaa 
tehdä  itsensä  tarpeettomaksi.  Uskonto  ei  saa  oUa  jonkun  erityisluokan, 
jonkun  taloudellisen  ohjelman  taikka  jonkun  yhteiskunnallisen  laitoksen 
oma.  Yhteiskunnan  kehitys  velvoittaa  uskonnon  koettamaan  totuttaa  ihmis- 
sieluja niihin  uusiin  asemiin,  jotka  itse  kehitys  synnyttää,  ja  säilyttää 
siveyttä.  Kun  uskonto  saarnastuolissa  käsittelee  yhteiskunnaUisia  kysymyk- 
siä, kun  so  koettaa  muodostaa  yleistä  mielipidettä  j.  n.  e.,  niin  uskonnon 
etupäässä  tulee  edistää  senkaltaisten  laitosten  ja  olojen  syntyä,  jotka  edis- 
tävät ja  suojelevat  eloa  ja  oloa,  jotka  ovat  ihmisen  arvon  mukaiset. 

Syyllä  sopi  odottaa,  että  tämä  lausunto,  jossa  ilmaantui  lämmin 
myötätuDtoisuus  yhteiskunnan  köyhiä  ja  kärsiviä  kohtaan,  mutta  jonka  us* 
kontotieteellisestä  arvosta  voi  olla  eri  mieltä,  oli  synnyttävä  mitä  kiivainta 
keskustelua.  Ja  osaksi  hyvin  kiivas  väittely  syntyikin.  Kuitenkin  enim- 
mät puhujat  —  mikäli  he  pysyivät  itse  keskusteltavassa  asiassa  —  näkyi- 
vät olevan  jotensakin  samaa  mieltä  kuin.  keskustelun  alustaja.  Pastori 
BjöRCK  sanoi,  että  kristilliseltä  kannalta  katsoen  ihmisen  tehtävä  tässä 
maailmassa  on  saattaa  sisällinen  ja  ulkonainen  elämä  yhtymään  sopusoin- 
tuun, jonka  pohjalla  yhteiskuntakysymys  on  ratkaistava.  Insinööri  T.  Algren 
arveli,  että  uskonnon  vaikutus  yhteiskunnalliseen  kehitykseen  on  perustet- 
tava käsitykseen  kaikkien  ihmisten  veljeydestä.  Herra  Norlin  Pariisista 
kuvasi  sosiaalisia  ja  vapaauskoisia  liikkeitä  Ruotsissa.  Ranskalainen  Berthaud 
sanoi,  että  protestanttisuudelta  puuttuu  yhteiskunnallinen  mieli.  Katoli- 
suus on  vaikuttanut  paljon  enemmän  kansan  suureen  joukkoon.  Aika  on 
tullut,  että  protestanttiset  papit  kirkoistaan  lähtevät  ulos  kansan  joukkoon. 
Kirkkoherra  Lunden  Göteborgista  näytti  pidemmässä  kertomuksessa,  joka 
parhaiten  olisi  sopinut  pappeinkokoukseen,  jossa  keskustellaan  käytännölli- 
sestä teologiasta,  miten  protestanttinen  pappi  voi  vaikuttaa  yhteiskunta- 
olojen parantumiseen.  Suurinta  huomiota  herätti  tukkukauppias  S.  S. 
Lachman  Köpehaminasta,  joka  kannattaa  sitä  uskonnollis-sosiaalista  lii- 
kettä, jonka  tunnettu  entinen  översti  von  Egidy  Saksassa  on  alkuunpan- 
nut.  Hän  lausui  paheksumisensa  siitä,  että  esitelmänpitäjä  varsin  epätie- 
teellisellä tavalla  oli  vastustanut  sosialismia,  josta  häneUä  muka  ei  ole 
vähintäkään  käsitystä.  Sosialismi  ei  vihaa  uskontoa,  vaan  uskonnon  ny- 
kyistä muotoa  kirkossa.  Jos  todeUinen  veljeys  ihmisten  kesken  tahdotaan 
saada  toteutetuksi,  täytyy  pyrkiä  sopusointuun  todellisen  ihmisluonnon  ja 
inhimillisen  olemuksen  ulkonaisten  ehtojen  välillä.  Semmoista  kehitystä 
tarkoitti  Jeesus.  Jeesuksen  todellisen  opin  toteuttaminen  on  se  mikä  yhteis- 
kuntaa voi  uudistaa. 

Toisena  päivänä  piti  ensin  professori  Arnold  Meyer  Bonnista  esi- 
telmän ^alkuperäisen  kristinopin  historian  uudenaikaisesta  tutkimuk- 
sesta ff,  Prof.  Meyer  on  vielä  nuori  mies,  yksi  niitä  tiedemiehiä,  joissa 
ei  työn  paljous  eikä  tieteen  arvokkuus  ole  voinut  tukahduttaa  luonnollista 
ilomielisyyttä  ja  »gemlithlichkeit»iä.  Hän  näkyi  olevan  erittäin  huvitettu 
käynnistään  Ruotsissa  ja  käytti  joka  tilaisuutta  oppiaksensa  Ruotsin  kieltä. 
Tässäkin    ilmaantui    hänen    luonnollinen   puheliaisuutensa,  joka  esitelmässä 

esiintyi  melkein  pelottavalla  tavalJa.  Esitelnnä  näet  kesti  (lyhyen  ruotsa- 
laisen käännöksen  kanssa)  puolikolmatta  tuntia.  Siitä  on  sanottu,  että  se 
paremmin  olisi  soveltunut  johonkuhun  pappisseminaariin.  Kovin  seikka- 
peräinen ja  peräti  saksalainen  prof.  Meyerin  esitelmä  oli,  mutta  samassa 
valaisevaa  ja  opettavaa  laatua. 

Puhuja  sanoi,  että  alkuperäisellä  kristinuskolla  on  määrääväinen  mer- 
kitys kirkolle  sentähdon,  että  se  antaa  meille  Jeesuksen  kuvan.  Kysy- 
tään: kuinka  syntyi  alkuperäinen  kristinusko?  Kuinka  on  Jeesus  uskon 
subjektista  muuttunut  uskon  objektiksi?  Alkuperäinen  kristinusko  ilmaantui 
ensi  kädessä  Paavalissa.  Paavalin  käsittäminen  on  jättiläistyö  teologialle. 
Tätä  työtä  koski  suurin  osa  esitelmästä.  Mutta  puhuja  tarkasti  muitakin 
uuden  testamentin  kirjoja,  erittäin  Johannes-kirjallisuutta,  ja  esitti  kritiikin 
suhdetta  niihin.  Evankeliumeista  puhuja  sanoi,  että  ne  etupäässä  ovat 
kirjoitetut  käytännöllisessä  tarkoituksessa  Jeesuksen  sanan  tuntemista  var- 
ten. Vastaus  kysymykseen,  kuinka  tuli  Kristuksen  uskosta  Jumalan  valta- 
kuntaan usko  Kristukseen,  on  se,  että  usko  Kristukseen  on  vanhempi  kuin 
usko  hänen  ylösnousemiseensa  eikä  perustu  hänen  ihmetöihinsä,  vaan 
hänen  mahtavaan  personallisuuteensa. 

Seuraava  esitelmä,  jonka  kongressin  sihteeri  pastori  S.  A.  Fribs  piti, 
oli  kaikeksi  onneksi  edellistä  paljon  lyhyempi.  Pastori  Fries  on  vielä 
nuori  mies,  3o:n  vaiheilla,  mutta  jo  Ruotsin  huomattavimpia  teoloogeja. 
Kirjassaan  „Israels  historia"  (1894)  ja  väitöskirjassaan  „Den  israelitiska 
kultens  centralisation"  (1895)  hän  on  asettunut  sille  kriitillis-tieteelli- 
selle  kannalle  vanhan  testamentin  tutkimisen  suhteen,  joka  liittyy  nimiin 
Reuss,  Graf,  VVellhausen,  Keunen  y.  m.  Toiseksi  hän  edustaa  sitä  suun- 
taa, joka  on  tunnettu  nimellä  »ritschlianismi».  Kun  hänen  kantansa  siis 
on  hyvin  selvästi  määritelty  ja  lisäksi  tulee,  että  hän  kirjoituksissaan  mie- 
lellään ja  pelotta  käy  rohkeata  kynäsotaa  toisin  ajattelevia  vastaan,  niin 
on  luonnollista,  että  hän  on  herättänyt  paljon  pahaa  mieltä  ja  saanut 
monta  vihamiestä.  Mainitun  historiansa  vuoksi  hän  muun  muassa  pantiin 
pois  uskonnonopettaja-toimestaan  eräässä  koulussa.  Mutta  toiselta  puo- 
len hän  on  voittanut  monta  puolustajaa  ja  suosijaakin.  Niin  hän  esimer- 
kiksi on  ollut  ehdolla  edustajaksi  valtiopäiville.  Ja  äsken  vietetyn  kunin- 
kaallisen riemujuhlan  aikana  hän  sai  teologian  tohtorin  arvon  ja  nimen. 
Tohtori  Friesin  esitelmässä  ilmaantui  selvästi  hänen  kantansa,  vaikkei  hän 
siihen    erityistä    painoa   pannutkaan.    Ja    vaikkei    se  suureksi  osaksi   ollut 

muuta  kuin  kirjallisuuden,  kirjailijain  ja  kirjain  luettelo,  kuunneltiin  sitä 
silminnähtävällä  hartaudella. 

Puhuja  esitti  ensin  vanhan  testamentin  kritiikin  nykyistä  asemaa 
mainiten  miehiä  semmoisia  kuin  Reuss,  Vatke,  Graf,  Duhm  y.  m.,  joiden 
aatteet  Wellhausen  (1878)  on  saattanut  voitolle  Saksassa,  mutta  joita  toi- 
set niinkuin  Baudissin,  Hommel,  Klostermann,  Orelli,  Oettli,  2^ckler,  Strack 
ja  muut  ovat  vastustaneet.  Pääasiassa  VVellhausenin  teoria  on  oikea, 
vaikka  sitä  muutamin  kohdin  on  täytynyt  muodostaa  muun  muassa  Gun- 
kelin,  Hugo  VVincklerin,  puhujan  ja  Hoonackerin  tutkimusten  mukaan. 
Puhuja  vielä  teki  selkoa  muutamista  v.  1895  jälkeen  ilmestyneistä  teok- 
sista. Riitakysymykset  koskevat  tätä  nykyä  etupäässä  Israelin  vanhinta 
historiaa  Sauliin  saakka  ja  Esra-Nehemian  aikakautta.  Israelin  historiaa 
voi  tarkastaa  maailmallisen  historian  tutkimuksen  kannalta,  mutta  sitä  voi 
myös  esittää  pelastushistoriana.  Jälkimäistä  katsantokantaa  kritiikki  ei  estä, 
vaan  pikemmin  suosii.  Mutta  toistaiseksi  ei  ole  hyvä  (»radligt»)  esittää 
Israelin  historia  jälkimäisellä  tavalla,  sillä  me  emme  vielä  tarpeeksi  tunne 
Jeesuksen  ja  alkuperäisen  kristinuskon  historiaa,  ja  toiseksi  sekoitetaan 
vielä  usko  Kristukseen  ja  hänen  työhönsä  uskon  kanssa,  joka  määrätyllä 
tavalla  käsittää  Israelin  historian  ulkonaista  kulkua.  Kerran  tänkaltainen 
esitys  kuitenkin  on  annettava.  Silloin  viettävät  tutkimus  ja  usko  sovitus- 
juhlaansa.  —  Jos  esitelmä  yleensä  oli  selvä,  niin  esityksen  viimeinen  osa 
ei  liene  kaikkien  ymmärrettävissä.  — 

Iltapuolen  istunnossa  esitti  pastori  Björck  keskusteltavaksi  kysymyksen 
„nti$sä  merkityksessä  on  raamattu  pidettävä  Jumalan  sanana*^.  Pas- 
tori Björck  on,  kuten  jo  mainittiin,  svedenborgilaisen  seurakunnan  pappi 
Tukholmassa.  Opintonsa  hän  on  pääasiallisesti  suorittanut  eräässä  sve- 
denborgilaisessa  pappisseminaarissa  Amerikassa.  LuonnoUista  on,  että  hän 
käsitti  ja  esitti  keskusteltavan  aineen  mestarinsa  Svedenborgin  hengessä. 
Hänen  esityksensä  tuntui  jotensakin  epätieteelliseltä  ja  epäselvältä.  Seu- 
raus tästä  oli,  että  keskustelukin,  joka  muuten  venyi  hyvin  pitkäveteiseksi, 
tieteellisessä  ja  asiallisessa  suhteessa  oli  heikonlainen.  Syyllä  prof.  Klbin 
lyhyesti  huomautti,  että  on  selvästi  määrättävä,  mitä  ilmestyksellä  tarkoi- 
tetaan. Onko  meillä  todellinen  jumalansana,  vai  onko  tämä  nimi  sovin- 
nainen valhe. 

Niinkuin  raitis  tuulahdus  ulkoa  olisi  käynyt  ummehtuneen  salin  läpi, 
tuntui  norjalaisen  runoilijan  ja  unitaaripapin  Kristopfer  jANSONin  runollinen 

ja  vapaamielincD  lausunto.  HäD  sanoi,  ettei  hän  tahdo  Idcltää  inspirat- 
sionikäsitettä,  jollei  siihen  liitetä  käsitystä  virheettömyydestä.  Johdonmu- 
kaista ei  ole  pitää  muutamia  lauseita  jumalallisena  ilmestyksenä,  kun  ne 
esiintyvät  raamatussa,  ja  kieltää  niitten  jumalallista  alkuperää,  kun  ne  ovat 
Laotsen  taikka  Buddhan  lausumat.  Muitten  uskontojen  kirjat  ovat  yhtä 
hyvin  inspireeratut  kuin  raamattu  —  kuin  runoilijain  ja  taiteilijain  taide- 
teokset. Kuitenkin  Kristuksen  oppi  on  »kalliin  helmi,  ihanin  hohtokivi 
Jumalan  diadeemissa».  Vilkkaat  käsien  taputukset  seurasivat  Jansonin  pu- 
hetta. Mutta  nämät  suosionosotukset  yhtä  vähän  kuin  herra  Jansonin 
mielipiteetkään  olivat  tanskalaisen  pastorin  MARTENSEN-LARSENin  mieleen. 
Hän  arveli  ettei  Jansonin  lausunto  ollut  muuta  kuin  korupuhetta  naisia 
varten.  Hän  (Janson)  ei  voinut  pitää  erillään  henkevää  puhetta  ja  Juma- 
lan hengen  puhetta.  Martcnsen-Larsenin  vastalause  oli  jotensakin  halvek* 
sivaa  laatua,  ja  enemmän  sukkela  kuin  tieteellinen.  Hän  ei  näy  muista- 
neen, että  herra  Janson  on  runoilija,  eikä  huomannut,  että  hän  runollisella 
tavalla  pääasiallisesti  esiintoi  samaa  ajatusta  kuin  Max  Muller  (vrt.  ylem- 
pänä). Muutamat  muutkin  puhujat  vastustivat  Jansonia,  mutta  toiset  niin- 
kuin prof.  Meyer  myönsivät,  että  hän  pääasiassa  oli  oikeassa.  Pitkältä  ja 
paljon  puhui  vielä  uskonnollisena  kirjailijana  hyvin  tunnettu  ja  arvossa 
pidetty  prof.  Rudin.  Vähän  oudoilta  kuuluivat  hänen  sanansa  tässä  tilai- 
suudessa, tieteellisessä  kongressissa,  erittäin  kun  muistaa,  että  hän  on 
Viktor  Rydbergin  seuraaja  ruotsalaisessa  akademiassa.  Hän  muun  muassa 
lausui  ilonsa  siitä,  että  kun  edellisenä  päivänä  oli  määrä  puhua  uskon- 
nosta yleensä,  yksinomaan  taikka  melkein  yksinomaan  keskusteltiin  ainoasta 
todellisesta  uskonnosta,  kristinuskonnosta.  Hän  puolusti  Jeesuksen  yliluon- 
nollista syntyä  sekä  demonien  vaikutusta  ja  karkoittamista  y.  m.  Ihan  kes- 
kusteltavan aineen  ulkopuolelta  luki  herra  Kasperson  pitkän  kertomuksen 
Charles  Voysyn  perustamasta  teistisestä  kirkosta. 

Kolmantena  päivänä  esiintyi  kongressin  ehkä  huomattavin  henkilö, 
dogmatiikan  professori  Pariisin  protestanttisessa  yliopistossa,  Aucuste 
Sabatier.  Hän  on  jo  vanhanpuolinen  mies,  joka  näyttää  sairaalta  ja 
ruumiillisesti  heikolta,  mutta  jossa  asuu  voimakas,  palava  sielu.  Koko 
hänen  olentonsa  herättää  myötätuntoisuutta.  Hänen  puheensa  ^uskon- 
nosta ja  nykyisajan  kultuurtsta'^  oli  syvämietteinen  ja  muodollisesti 
täydellinen. 

Suhde  Dykyisajan  kultuuriD  ja  uskonnon  välillä,  kun  se  käsitetään 
perittynä  laitoksena,  ilmaantuu  sanassa:  ristiriita.  Tieteellä,  joka  tahtoo 
olla  vapaa,  ei  ole  oikeus  eikä  pakko  hävittää  uskontoa.  Eikä  uskonto, 
ollaksensa  elävä,  saa  kieltää  eikä  kahlehtia  tiedettä.  —  Nykyisajan  sivis- 
tyksen periaate  on  hengen  autonomia.  Se  ilmestyy  filosofiassa,  siveys- 
opissa,  luonnontieteissä,  kielitieteessä  ja  yhteiskunnan  pyrinnössä  itsehalli- 
tttkseen.  Uskonnon  auktoriteetti  esiintyy  heteronomiana :  uskonto  nojaa 
kirkkoon  (katolilaisuus)  taikka  kirjaan  (protestanttisuus).  Ristiriita  uskon- 
non ja  kultuurin  välillä  on  katolisuudessa  auttamattomissa,  koska  kirkon 
virheettömyys  on  ruumiintunut  paavissa.  Erittäin  mestarillisella  tavalla  kuvasi 
puhuja  uskonnon  tilaa  katolisuudessa.  Hän  sanoi,  että  riidassa  ainoas- 
taan väliaikaisia  aselepoja  ja  valtiollisia  sopimuksia  voidaan  aikaan  saada, 
joilta  puuttuu  suurempi  merkitys.  Protestanttisuudessa  vaikuttavat  sisällinen 
uskonnollinen  elämä  ja  inhimillinen  kultuun  yhä  enemmän  toisiinsa,  sillä 
protestanttinen  teologia  ja  kristillinen  tunne  kehittyvät  kehittymistään,  eikä 
mikään  ulkonainen  eikä  valtiollinen  auktoriteetti  voi  tätä  kehitystä  estää. 
—  Uskonnolla  ja  tieteellä  ovat  yhteiset  juuret:  uskonnoUa  sisäUisessä 
hurskaudessa,  tieteellä  järjen  vapaassa  kehityksessä.  Nämät  avut  ovat 
saatettavat  sopusointuun  elämässä.  Inhimillinen  kultuuri  on  tuleva  uskon- 
non ruumiiksi,  uskonto  on  tuleva  kultuurin  sieluksi.  Ilman  elävää  uskon- 
toa kadottaa  kultuuri  ihanteensa,  ilman  kultuuria  kivettyy  uskonto,  muut- 
tuu ulkonaiseksi  muodoksi  ja  taikauskoksi.  Kristuksen  evankeliumi  on 
syvälle  juurtunut  kristilliseen  sivistykseen,  se  on  tämän  sivistyksen  suola, 
joka  estää  sitä  mädäntymästä  ja  häviämästä  samalla  tavoin  kuin  antiikin 
sivistys  hävisi. 

Prof.  Sabatier^in  esitelmä  herätti  mitä  suurinta  mieltymystä  ja  kon- 
gressin presidentti  erityisesti  kiitti  häntä. 

Sitten  astui  esille  Suomessakin  hyvin  tunnettu  ja  arvossa  pidetty  kir- 
jailija ja  raamatun  kääntäjä,  Upsalan  entinen  professori  O.  F.  Myrberg. 
Hän  on  pieni  harmaapäinen  ja  -partainen  vilkas  ukko,  jonka  vaatimatto- 
muus miellyttää.  Hän  puhui  „  kristinuskon  merkityksestä  yleisenä  maa- 
ilman-uskontona^. Kristinuskon  etuisuus  muitten  uskontojen  rinnalla  pe- 
rustuu siihen,  että  se  on  vapaa  kaikesta  kansallisesta  ja  paikallisesta  parti- 
kularismista,  ja  siihen,  että  se  terottaa  mieliin  tosi-ihmistä.  Kristinusko  on 
muuttunut  uudeksi  juutalaisuudeksi  ja  erikoisuudeksi  sen  johdosta,  että  tosi- 
ihmisen  merkitystä  ei  ole  otettu  huomioon.    Erikoiskirkkojen  täytyy  hävitä. 


468  AT.  Tallqvist. 

Mikä  niitten  perästä  seuraa  oo  epävarmaa.  Varnia  on,  että  kristinuskon 
on  pitäminen  kiinni  evankeliumien  Kristuksesta.  Vasta  kun  syntyy  kristi- 
kunta, joka  elämässä  kuvastaa  raamatun  Kristusta,  on  kristinuskon  pää- 
maali  saavutettu,  kristinusko  on  tullut  yleiseksi  maailmanuskonnoksi.  Tätä 
aikaa  valmistaa  äsken  syntynyt  syvä  harrastus  kristinuskon  inhimillisyyden 
puoleen  vastoin  epäinhimillistä  dogmatismia,  mutta  ennen  kaikkea  jumal- 
ihmiscn  Kristuksen  voimakas  esittäminen. 

Samana  päivänä  pidettyä  keskustelua  ^uskonnosta  ja  siveydestä^ 
alusti  jo  mainittu  ylirabbiini  prof.  G.  Klein.  Puhuja  huomautti,  että 
tämä  kysymys  esiintyi  jo  muinaisuudessa.  Aristoteles  oli  vastoin  Platonia 
esittänyt  uskonnosta  riippumattoman  siveysopin.  Myöhemmät  vanhan  ajan 
filosoofit  olivat  tosin  taas  koettaneet  yhdistää  uskontoa  ja  siveyttä,  mutta 
pakanallinen  filosofia  ei  voinut  keksiä  tukevaa  uskonnoUista  tuetta  sivey- 
delle, sillä  siltä  puuttui  käsitys  pyhästä  JumalasU.  Tämä  käsitys  oli 
muinaisuudessa  ainoastaan  Israelin  kansalla,  ja  kristinuskon  kautta  on  se 
tullut  länsimaidenkin  kansojen  omaksi,  tuoden  muassaan  suurimman  hen- 
gellisen mullistuksen,  mikä  maailmassa  koskaan  on  tapahtunut.  Puhuja 
sitten  esitti  nykyisajan  yritykset  ylläpitää  uskonnosta  riippumatonta  siveyttä. 
Lopuksi  puhuja  vielä  tarkemmin  selitti  siveyden  ja  uskonnon  yhteyttä  Is- 
raelin katsannossa,  kumoten  syytöstä,  joka  sen  siveysoppia  vastaan  on  tehty, 
että  se  muka  on  heteronominen. 

Esitelmän  jälkeen  esiintyi  ensiksi  edellä  jo  mainittu  tukkukauppias 
Lachman,  joka  nähtävästi  ei  ennättänyt  määrätyissä  kahdessakymmenessä 
minuutissa  koko  viisauttaan  purkaa.  Ensiksi,  sanoi  hän,  on  määriteltävä 
mitä  uskonto  ja  kehitys  ovat.  Hän  valitti,  ettei  aika  sallinut  hänen  muuta- 
milla aforismeilla  selvittää  asiaa.  Mutta  mitä  uskontoon  ja  siveyteen  tulee, 
niin  on  hän  tästä  kysymyksestä  sanonut  kaikki,  mitä  siitä  sanoa  voi,  eräässä 
julkaisemassaan  kirjassa  „Religion  og  Ethik^^,  jonka  hän  jätti  kongressille! 
Sen  hän  kuitenkin  lisäsi,  että  kaikki,  mitä  kirkot  sanovat  kristinuskoksi,  on 
poistettava,  jotta  Kristuksen  kristinusko  voisi  päästä  arvoonsa.  —  Prof. 
RuDiN  antoi  esitelmänpitäjälle  sen  todistuksen,  että  hän  oli  käsitellyt  asiaa 
—  tosikristilliseltä  kannalta.  Hän  oli  näyttänyt  ymmärtävänsä  lain  ja  pro- 
feetat  paremmin  kuin  moni  kristitty  selittäjä.  Omasta  puolestaan  hän  lisäsi, 
että  Kristus  on  lain  täyttämys  myös  siten,  että  hän  elämässään  ja  etu- 
päässä ristinkuolemassaan  esiintyi  jumalallisen  rakkaudenkin  ruumiintumi- 
sena.  —  Muutamat  muutkin  puhujat  esiintyivät.     Keskustelu  oli  nähtävästi 


UskontokoHgresseja.  4^9 


hyvinkin  yksipuolinen  ja  kysymyksen  »toinen  puoli»  jäi  kun  jäikin  ilman 
edustajaa  ja  puolustajaa.  Keskustelun  ponneksi  jäi  pastori  Söderblomin 
lause:  »uskonto  ilman  siveyttä  on  epärehellisesti  käytetty  rikkaus,  siveys 
ilman  uskontoa  on  köyhyys,  vaikkakin  rehellinen  köyhyys,  josta  Jumala 
meitä  varjelkoon »(!). 

Viimeisenä  päivänä  pidettiin  kolme  esitelmää  perätysten.  Nämät 
olivat  jätetyt  norjalaisten,  tanskalaisten  ja  suomalaisten  edustajain  toi- 
meksi. 

Ensin  esiintyi  professori  S.  Michelet  Kristianiasta.  Hän  on  pitkä 
laihanlainen  mies,  kasvot  kalpeat,  parta  tummanruskea.  Hänen  esitys- 
tapansa oli  vaatimaton,  vähän  kuivanlainen  ja  eloton.  Puhujan  aineena 
olivat  y, Israelin  profeetat  ilmestyksen  kannattajina*^.  Profeetallisen  toi- 
men alkua  on  vaikea  määrätä  syystä,  että  sen  voima  alussa  oli  heikompi. 
Samuelin  ajoista  aina  maanpakolaisuuteen  saakka  ja  sen  jälkeen  ovat  profee- 
tallinen toimi  ja  vaikutus  pääasiassa  pysyneet  samanlaisina.  Profeetat  vaati- 
vat uskonnollista  elämää  ja  noudattivat  itse  puhtainta  siveyttä.  He  olivat 
uskollisuuden  edustajia  ja  kansansa  ruumiintunut  omatunto.  Ennakolta  he 
olivat  nähneet  nuot  suuret  kansalliset  onnettomuudet  ja  mullistukset  8:nnesta 
6:nteen  vuosisataan  ja  rohkeasti,  usein  henkensä  uhalla  he  olivat  tunnusta- 
neet uskoansa  vanhurskaaseen  jumalaan,  siten  kehittäen  kansansa  uskon- 
nollista uskoa.  Heidän  vaikutuksensa  ei  ollut  ainoastaan  historialliselta 
kannalta  merkillinen,  vaan  he  myös  valmistivat  uskonnon  tulevaisuutta. 
Vaikkei  myöntäisikään  ilmestystä,  vaan  hyväksyisi  ainoastaan  luovaa  kaikki- 
järkeä,  ei  kuitenkaan  voi  selittää  profeettain  tointa  itsepetokseksi.  Muissa- 
kin uskonnoissa  on  Israelin  profeettain  itsetajunnan  kaltaista.  Se  perustuu 
yleiseen  ilmestykseen. 

Toiseksi  esiintyi  pehmeäpuheinen,  monisanainen  nuori  tanskalainen, 
teologianlisensiaatti  pastori  H.  Martensen-Larsen.  Hän  oli  esitelmän- 
pitäjistä  ainoa,  joka  ei  lukenut  paperista  vaan  puhui  vapaasti.  Ja  hyvin 
häneltä  puhe  juoksikin,  vaikkei  tämä  esitystapa  juuri  tuntunut  olevan  hyö- 
dyksi esitelmän  tieteellisyydelle  ja  selvyydelle.  Puhujan  aineena  oli  i^Jee- 
sus  Ja  uskonnonhistoriay>.  Hän  alotti  puheensa  kysymyksellä:  »kuka 
Jeesus  on»,  ja  hän  päätti  esitelmän  samalla  kysymyksellä.  Tähän  ja  sa- 
manlaisiin kysymyksiin  on,  sanoi  puhuja,  koetettu  antaa  vastaus  uskonnon- 
historian avulla.  Mutta  turhaan.  Täytyy  lähteä  Jeesuksen  omasta  uskon- 
nollisesta   tajunnasta    siitä,   että  hän  oli  Jumalan  poika.     Tässä  tajunnassa 

koko  hänen  työnsä  liikkui,  se  oli  hänen  elämänsä  keskipiste.  Tähän  keski- 
pisteeseen on  hän  koettanut  asettaa  ihmiset  ja  siten  on  hän  vaikuttanut 
koko  inhimilliseen  elämään.  Jeesus  on  suuri  vapauttaja  xar  i^oxv^»  Kuka 
Jeesus  siis  on?  Kenen  poika  hän  on,  joka  tunsi  olevansa  taivaallisen 
isän   poika  niinkuin  ei  kukaan  muu?     Mistä  tämä  tajunta? —  — 

Lopuksi  piti  dosentti  Knut  Tallqvist  esitelmän  „fnuhamntedilau 
suudesta  ja  kristinuskosta^. 

Esitelmäin  perästä  sai  herra  Bonbt-Maury,  kirkkohistorian  profes- 
sori Pariisin  protestanttisessa  yliopistossa,  puheenvuoron  ja  kutsui  pohjois- 
maalaisia siihen  uskontokongressiin,  joka  v.  1900  on  aiottu  pitää  Parii- 
sissa. »Sen  tehtävä  olisi  Voltairen  ja  Renanin  isänmaassa  julistaa  uskon- 
nollisen tunteen  legitimiteettiä  ja  uskonnollista  vapautta  sekä  toimia  ylei- 
sen uskonnollisen  veljeyden  hyväksi».  Kongressi  on  oleva  uskonnollisten 
ihmisten,  ei  uskontojen  eikä  kaavain  kongressi,  apologccttinen  kongressi, 
yleinen  uskonnollinen  kongressi.  Se  siis  eriäisi  sekä  Chicagon  kongres- 
sista että  Tukholman  kongressista.  Pariisissa  pidettävän  kongressin  val- 
mistavan ohjelman  ovat  allekirjoittaneet  Anatole  Leroy-Beaulieu,  G. 
PoiGNAUT  ja  Bonet-Maury. 

Kun  sitten  Storkyrkanissa  oli  pidetty  jumalanpalvelus,  jossa  kontrahti- 
rovasti  tohtori  T.  BossoN  saarnasi  tekstistä:  minä  olen  tie,  totuus  ja 
elämä^  kokoontui  kongressi  illalla  juhlallisiin  päättäjäisiin. 

Presidentti,  piispa  von  Scheele,  piti  pitkän  kauniin  puheen.  Liit- 
tyen Ciceron  sanoihin:  »niin  raakaa  ja  sivistymätöntä  kansakuntaa  ei  ole 
koskaan  ollut  olemassa,  että,  jollei  tiedetty  millainen  jumala  ihmisellä  piti 
olla,  ei  ainakaan  olisi  tiedetty,  että  jumala  täytyy  olla»  (vrt.  De  leg, 
I  8,  24),  puhui  herra  piispa  uskonnosta  ja  yleisestä  kansanhengestä  sekä 
tieteestä  ja  sen  edistäjäin  vastuunalaisuudesta.  Jos  tämä  kongressi  jossakin 
määrin  on  vahvistanut  tätä  vastuunalaisuuden  tunnetta,  niin  sen  toimi  ei 
ole  ollut  ilman  tulosta.  Lopuksi  puhuja  kiitti  kaikkia,  jotka  ovat  työs- 
kennelleet kongressin  hyväksi. 

Presidentin  puheeseen  vastasivat  useat  vieraat  lämpimin  sanoin.  Prof. 
Sabatier  kiitti  Ruotsin  kansaa  sen  ystävällisyydestä,  kuningasta  hänen  osot- 
tamastaan  myötätuntoisuudesta  kongressia  kohtaan  sekä  presidenttiä  ja  toi- 
mituskuntaa. Prof.  Meyer  kiitti  Ruotsin  kirkkoa  siitä,  että  se  ei  pelännyt 
vapaata  tutkimusta  uskonnon  alalla!  Prof.  Chantepie  de  la  Saussaye  huo- 
mautti   yhtäläisyyksistä  Ruotsin  ja  Hollannin  välillä  ja  esitti  eläköön  huu- 

don  protestanttiselle  vapaudelle.  Lehtori  Reuter  kiitti  presidenttiä  ja  toimi- 
kuntaa,  jotka  olivat  kongressin  aikaansaaneet.  Muista  puhujista  vielä  mai- 
nittakoon tohtori  Fries,  joka  esitti  nelinkertaisen  eläköön  huudon  kongres- 
sin presidentille.  Tämä  vastasi :  ^antakaamme  Jumalalle  kunnia!  Ru- 
koilkaamme!*^ Jälkimäinen  sana  kerrottiin  Saksan  ja  Ranskan  kielellä, 
jonka  perästä  piispa  luki  isämeidän  kreikan  kielellä. 

Uskontotieteellisen  kongressin  virallinen  osa  oli  lopetettu.  Mutta 
seuraavana  päivänä  kongressia  tavallaan  vielä  jatkettiin.  Tehtiin  nimit- 
täin huviretki  ihanaan  Saltsjöbadeniin,  jossa  noin  seitsemänkymmentä  kon* 
gressin  jäsentä  söi  yhteiset  päivälliset.  Tämä  päivä  oli  aiottu  seuruste- 
lulle ja  tuttavuuksien  tekemiselle,  johon  kongressissa  yleensä  oli  ollut  hy- 
vin vähän  tilaisuutta,  koska  säännöllisesti  oli  työskennelty  noin  seitsemän 
ja  kahdeksan  tuntia  päivässä.  Ja  kyllähän  tällä  retkellä  monta  hauskaa 
tuttavuutta  tehtiinkin,  mutta  päivä  olisi  ollut  kokonaan  reserveerattava  seu- 
rustelulle. Sitä  vastoin  oli  päivällinen  puheineen  maljoineen  tuskin  suori* 
tettu,  kun  taas  ruvettiin  työhön.  Tohtori  A.  Aall  Kristianiasta  piti  liiaksi 
pitkän  puheen  uskontotieteellisten  kongressien  merkityksestä.  Sitten  seu- 
rasi keskustelu  ehdotuksesta,  että  samanlaisia  uskontotieteellisiä  kongresseja 
kuin  nyt  lopetettu  määrättyjen  vuosien  perästä  jälleen  pantaisiin  toimeen 
Kristianiassa,  Röpenhaminassa  ja  Helsingissä.  Toiset  vastustivat  pää- 
töstä tähän  suuntaan.  Ja  ehdotettiin,  että  yhdyttäisiin  yleisiin  uskonto- 
kongresseihin,  jotka  tulevat  pidettäviksi,  ensi  aluksi  Pariisissa  v.  1900. 
Kolmaskin  ehdotus  tehtiin,  että  nimittäin  perustettaisiin  pohjoismaiden  us- 
kontotieteellinen aikakauskirja.  Mikä  päätös  lopuksi  tehtiin,  en  tiedä.  Kai- 
ken päätteeksi  piti  vielä  piispa  von  Schdele  esitelmän,  jossa  hän  pääasialli- 
sesti polemiseerasi  Max  Mtilleriä  vastaan. 

Tukholmassa  pidetty  uskontotieteellinen  kongressi  varmaan  joutuu 
hyvin  eriävien  arvostelujen  alaiseksi.  Parhaiten  sitä  voinee  arvostella  vasta 
sitten,  kun  sen  keskustelut  ovat  täydellisesti  julkaistut.  Sentähden  ja  koska 
tämän  kirjoittaja  tavallaan  on  asianosainen  kongressissa,  ci  tässä  mitään 
arvostelua  tarkoitetakkaan.  Ainoastaan  muutamia  näkökohtia  sallittakoon 
minun  esiintuoda. 

Jos  uskontotieteen  ensimäinen  tehtävä  on  se,  jonka  kongressin  presi- 
dentti avajaispuheessaan  esitti :  todistaa,  kokoilla  ja  järjestää  uskonnolliset 
ilmiöt,  niin  olisi  minusta  Tukholmassa  pidetyn  uskontotieteellisen  kongres- 
sin   ohjelman    pitänyt    saada    varsin   toisenlainen    muoto  ja  sisällys,  taikka 

useimpien  esitelmien  aineet  olisivat  olleet  toisella  tavalla  käsiteltävät,  var- 
sinkin kun  tämä  kongressi  oli  ensimäinen  laatuaan.  £i  olisi  saanut  esi- 
telmissä ja  keskusteluissa  melkein  yksinomaan  —  niinkuin  nyt  oli  laita  — 
pitää  silmällä  ja  käsitellä  ainoastaan  yhden  uskonnon,  kristinuskonnon, 
ilmiöitä.  Niinkuin  nyt  yleensä  meneteltiin,  sopisi  melkein  luulla,  että 
kongressin  yleinen  mielipide  oli  se,  joka  jonkun  lauseessa  ilmaantuikin, 
että  kristinusko  yksin  on  oleva  uskontotieteen  esineenä.  Kongressi  ci  har- 
rastanut niin  paljon  yleistä  uskontotiedettä  kuin  erityisuskonnon,  kristin- 
uskonnon, jopa  erityisen  kristillisen  kirkon,  protestantismin,  jumaluusopin 
tutkimista.  Kongressin  historiallinen  näkökanta,  joka  on  luettava  sen  par- 
haimmiksi ominaisuuksiksi,  olisi  ollut  ulotettava  muihinkin  uskontoihin. 
Tämä  olisi  ollut  enemmän  uskontotieteen  periaatteiden  mukaista.  Tie- 
tysti yhtäkaikki  olisi  voinut  ja  pitänytkin  noudattaa  presidentin  esittämää 
ja  toivomaa  periaatetta,  että  kristinusko  pidettäisiin  mittakaavana  muitten 
uskontojen  arvostelemisessa. 

Tältä  kannalta  voinee  syyllä  tehdä  muistutuksia  Tukholman  us- 
kontotieteellistä kongressia  vastaan.  Harvoinhan  ensimäinen  yritys  täydelli- 
sesti menestyy. 

Joka  tapauksessa  sopinee  pitää  tämän  kongressin  merkitystä  hyvin- 
kin suurena.  Itse  sen  toimeenpaneminen  todistaa,  että  Ruotsissa  ja  yleensä 
pohjoismailla  löytyy  elävä  uskonnollinen  ja  uskontotieteellinenkin  harrastus. 
Pohjoismaissa,  joissa  yleisellä  uskontotieteellä  tähän  saakka  ei  ole  ollut 
monta  varsinaista  edustajaa,  on  nyt  pontevasti  huomautettu  tämän  tieteen 
suurta  merkitystä.  Uusia  ja  laajempia  näköaloja  on  avattu.  Uskontotie- 
teen siemen  on  kylvetty  pohjoismaiden  kansoihin.  Toivokaamme  tästä 
siemenestä  kerran  kypsyvän  hyviä  hedelmiä. 

K.  Tallqvist. 


Kaukaiselle  salomaalleni. 

Kirjoitti  H.  S. 


Kaukana  Suomen  salomailla  kohoaa  pieni  mökkinen  koivujen  kes- 
kellä, korkealla  kunnahalla.  Tyyni  järvi  huuhtelee  siellä  rantakiviä  ja 
kuvastaa    kirkkaasen    pintaansa  vastakkaiset  rannat  ja  saaret,  jotka  kukkais- 

kimppuina  kohoavat  järven  syvyydestä.  Korkea  kallioseinä  seisoo  siellä 
pohjoistuulten  vartiana,  läheinen  järvi  estää  hallan  huokumasta,  ja  monet 
asumattomat  kalliosaaret  erottavat  sen  melskeiscstä  maailmasta.  Koko 
luonto  siellä  tarjoaa  rauhaa,  tarjoo  tyynen  sataman  levottomalle  ihmis- 
sielulle ja  asettaa  kiihoittuneet  mielet.  Höyryaluksen  tupruava  savu  vain 
osottaa  sen  olevan  yhteydessä  muun  maailman  kanssa,  eikä  luonnon  hil- 
jaisuutta häiritse  muu  kuin  lehmänkellojen  kalke  ja  lasten  iloiset  äänet, 
jotka  todistavat  ihmiskäden  sinnekin  raivanneen  itselleen  tien  ja  ottaneen 
valtaansa  luonnon  pyhimmänkin. 

Ensi  kerran  astuit  eteeni  kesäisessä  loistossasi.  Tuulen  hengessä  huo- 
juen koivut  nyökyttivät  päätään  vakavampien  veljiensä,  honkapuitten,  jou- 
kosta. Ahoilla  mansikat  kypsyivät  ja  nurmet  vihannoivat.  Joka  puolelta 
metsistä  kohosi  kaskisavuja  ja  peittivät  rannat  himmeään  autereesen.  Illan 
hämärtyessä  kokkovalkeat  leimuilivat  ja  nuoret  tanssissa  pyörähtelivät  kal- 
liolla. Ja  hiljaisena  yönä,  jolloin  ei  päiväkään  malttaisi  mailleen  mennä, 
yksinäinen  soutaja  harhaili  tyynellä  järvellä  ja  lauleli  armaalleen. 

Mutta  keskellä  kesän  ihanuutta  valtaa  ihmismielen  sanaton  kaiho, 
selittämätön  alakuloisuus.  Puitten  vihreys  tummenee,  lintujen  laulu  lak- 
kaa, ja  kun  auringon  laskiessa  järvi  peilikirkkaana  päilyy  ja  metsä  sala- 
peräisesti   humiseepi,    niin    luonto  kietoutuu  alakuloisuuden  kyynelharsoon. 

Näin  luonnon  pukeutuvan^  siellä  syksyiseen  pukuunsa,  näin  puitten 
lehvien  punertuvan  ja  kellastuvan  ja  ilman  kirkastuvan  läpinäkyväksi  kuin 
puhtain  kristalli.  Näin  syksyisen  auringon  säteillään  kultaavan  kukkulain 
huippuja  ja  luovan  salaperäisen  tenhon  yli  vesien  ja  lehtiiantain.  Kaiho 
ja  surumielisyys  katosi  syksyn  kirkkaudessa  ja  väriloistossa,  ja  joka  taholta 
uhkui  vastaani  elämäniloa,  riemua,  uudestaan  vironnutta  nuoruutta. 

Näinpä  kerta  myöhään  syksyllä  ensi  lumen  laskeutuvan  maahan. 
HUjaa  ja  varovasti  se  kääri  valkeaan  vaippaansa  rakennusten  katot,  pal- 
jaat kalliot  ja  tiet  ja  ripoittelihen  täysilehtisiin  puihinkin.  Kuin  morsian 
vihillä  seisoi  luonto  silloin  edessäni  ja  kohotti  korkealle  myrttikruunuaan. 
Mutta  morsion  lailla  se  illan  tullen  heitti  yltään  valkean  verhonsa  ja  su- 
latti tulviviin  kyyneleihin  puhtauden-peitteensä. 

Tulipa  sitte  talvi  ja  tuiskutti  lunta  helmastansa.  Valkeana  metsä  sei- 
soi huurteessaan.  Korkea  kukkula  tuolla  lahden  pohjukassa  kohotti  val- 
keaa otsaansa  talvista  taivasta  kohti  ja  ulotutti  liepeensä  alas  järven  jäälle. 
Siintävän  selän  oli  pakkanen  kahlehtinut  ja  rakennellut  siltoja  mielin  mää- 


474  Kotimaan  kirjallisuutta. 


rio.  Mökkini  se  seisoi  törmällään  luofiivalkoioon  viitta  yllään.  Korkeina 
kinokset  kohosivat  ikkunoiden  tasalle  ja  jääpuikot  koristelivat  räystästä. 
Lumikukkasia  kimalteli  ikkunaruuduissa  ja  sinervä  savu  tuprusi  korkealle 
kirkkaascn  talvi-ilmaan.  Sisällä  loimuili  iloinen  valkea  tuvan  takassa  ja 
loi  lämpöä  ja  hilpeyttä  mieliin.  Ja  kirkas  tähti  tuikki  taivahalla  ilmoit- 
taen rauhaa  maahan. 

Näin  sitten  kevään  siellä  elpyvän  eloon,  näin  korkeitten  kinosten  ale- 
neroistaan  alenevan,  sulavan  ja  supistuvan.  Joka  rinteeltä,  kallion  kolosta 
kirkkaat  kevätpurot  pulppusivat  esiin  ja  mustat,  alastomat  koivut  kerkesivät 
hiirenkorvalle.  Mikä  elämä,  mikä  riemu  vastaheränneessä  luonnossa!  Joka 
oksalta  linnut  lempien  laulelivat,  pääskyt  rakentelivat  pesiään  räystäsallo 
ja  käköset  kukkuivat  kuusikossa.  Ujona  kukkakin  kohotti  päänsä  lumen 
alta  ja  avasi  umpunsa  auringon  syleilyssä.  Minä  istuin  rantakivillä,  näin 
järven  purkavan  jäänsä  ja  kuulin  aaltojen  loiskeen  jalkojeni  juuressa  ja 
tuntui  kuin  kevät  kuitenkin  olisi  kaikkea  muuta  ihanampi. 

Kaukainen  salomaani,  joka  vuodenaikana  olet  sinä  minulle  rakas  ja 
saatat  rinnassani  tunteita  väräjämään,  milloin  riemua  ja  onnea,  milloin 
sanatonta  kaihoa  ja  kaipuuta.  Runoiliat  eivät  ole  kauneuttasi  ylistelleet, 
eikä  lehteviä  rantojasi  ole  siveltimellä  ikuistettu.  Mutta  minulle  olet  aina 
suloinen  salomaani  —  unelmieni  ja  toiveitteni  maa. 


■^o» 

KauppiS' Heikki,    Tarinoita   ja    tapahtumia.     Porvoossa    1897,    Werner    Söderström. 
127  siv.  8:o.     Hinta  1:25. 

,  Varosen  jouluharmit  y.   m.  tarinoita.     Välipalaksi  II.    Porvoossa    1897,  Wer- 
ner SftderstCim.    31  siv.  8:o.     Hinta  — :25. 

Ihmisten  parissa  liikkuessaan  näkee  kirjailija  monesti  tapahtumia,  jotka 
syvemmälti  mieleen  painuvat,  sattuu  yhteen  ihmisten  kanssa,  joista  saa  ta- 
vallista eheämmän  ja  elävämmän  kuvan.  Näitä  kuviaan  ja  muistojaan  ei 
hän  raatsi  sikseenkään  heittää,  vaan  hän  ne  paperille  piirtää  ja  jakelee 
niitä  sanomalehtiin  ja  tilapäisiin  julkaisuihin,  ja  kun  niitä  enemmän  kart- 
tuu,   toimittaa  hän  ne  erityisenä  kirjana  julkisuuteen.     Tämmöiset  julkaisut 

monessa  suhteessa  puolustavat  paikkansa,  mutta  niistä  saattaa  joskus  olla 
haitta  kirjoittajalle  itselleen.  Hän  saattaa  tuhlata  pieniä  harjoitelmina  hy- 
vät ainekset,  joista  aikaa  myöten  voisi  kasvaa  jotain  eheämpää  ja  suurempaa. 

Kauppis-Heikin  viimeksi  ilmestyneessä  pienten  kertoelmain  kokoel- 
massa on  eri  tarinoita  kokonaista  kaksitoista.  Kaikissa  kuvataan  maalais- 
kansan elämää,  parissa  eläinten  elämää. 

Lavein  on  ensimäinen  »Saitureita»  —  41  sivua  i27:sta.  Siinä  ku- 
vataan hyvin  saitaa  miestä,  hänen  taloudenpitoaan  ja  elämän  vaiheitaan. 
Tavaran  kokoaminen  on  tällä  miehellä  pääasiana,  kaikki  muu  saa  sen  tieltä 
väistyä.  Palvelijainsa  palkkaa  hän  jos  jollain  tavalla  niukentaa,  naimisiin 
mennessä  on  raha  ainoana  määrääjänä,  rahanhimo  saattaa  hänet  tekoihin, 
joita  hänen  omatuntonsa  ei  enää  hyväksy.  Hän  ei  lapsiaan  osaa  kasvat- 
taa, hän  ei  tahdo  mitään  uhrata  heidän  hyväkseen.  Mutta  siitä  hänelle 
koituu  rangaistus.  Lapset  kasvavat  pahoille  tavoille,  varastavat,  juovat  ja 
muuta  pahuutta  harjoittavat.  Isä  sokeudessaan  iloitsee,  ettei  hänen  tar- 
vitse antaa  heille  mitään.  Hän  uskoo  heidän  puhettaan,  kun  he  sanovat 
marjan  keruulla  ja  muilla  pikku  tienesteillä  saavansa  rahaa  omiin  tarpei- 
siinsa. Mutta  lapset  ovatkin  varastaneet.  Vihdoin  se  selviää  isälle,  sa- 
malla hän  pääsee  muunkin  pahuuden  perille.  Sen  jälkeen  hän  valvoo  koko 
yön  ja  miettii  ja  suree,  ja  päättää  luopua  rakkaista  markoistaan  lastensa 
kouluttamiseksi. 

Tätä  kertomusta  tarkastaessa  tulee  juuri  ajatelleeksi,  että  tekijä  tässä 
ehkä  on  päästänyt  aiheen  ennen  aikojaan  käsistään.  Jollemme  sitä  mi- 
nään pitäisikään,  että  alussa  saamme  jotenkin  laveasti  tutustua  toiseen  vei* 
jeen,  joka  sitten  kokonaan  katoaa  lukijan  näköpiiristä,  niin  tapahtuu  ker* 
tomuksen  lopussa  päähenkilössä  niin  suuri  muutos,  ettei  lukija  jaksa  sitä 
uskoa  oikein  todelliseksi.     Kenties  ci  sitä  kestäkkään  sitä  yötä  kauemmaksi. 

Toiset  tarinat  kaikki  ovat  paljon  pienempiä.  Saamme  muutamassa 
niistä  luoda  sangen  syvän  katseen  ihmiselämään.  Kertoelmassa  »Syksyllä 
ja  keväällä»  näemme  pienessä  muodossa  kokonaisen  elämän  taistelun.  — 
Vaimon  hartaimpana  toivomuksena  on  saada  varallisuus  kohoamaan,  leh- 
mien luku  lisääntymään,  lapset  kouluun.  Miehen  halujen  päämäärä  on 
saada  oma  hevonen,  ajaa  kerran  elämässä  omallaankin.  Mies  saakin  lap- 
sellisen itsekkään  halunsa  täytetyksi,  mutta  vaimon  lehmät  menevät  siihen, 
talo  köyhtyy  ja  lapset  eivät  pääse  kouluun.  •—  Elävänä  kuvastuu  todelli- 
suuden ankaruus  eteemme  tästä  pikku  kertoelmasta,  jossa  samalla  vallitsee 
niin  voimakas  tunnelma. 

Toisissa  tarinoissa  kuvataan  omituisia  ihmisiä,  monesti  hyvinkin  lei- 
killisellä ja  hauskalla  tavalla.  Hauskimpia  on  »Oja-Taavetin  lasku»  mie- 
hestä, joka  papin  häntä  ripittäessä  laski,  että  hänellä  oli  hyviä  töitä 
kolmen  kapan  edestä  enemmän  kuin  syntiä.  —  »Hessu»  on  juoppo  suu- 
tari,   sukkelapuhcinen,  tyytyväinen  kaikissa  elämän  kohtaloissa.  —   »Ihaili» 

tarinassa  tutustumme  ahkeraan  vähän  hassahtavaan  Väisäsen  Leenaan, 
jonka  ihanteena  on   pitää  miestään  niin  pulskana  ja  lihavana  kuin  porvari. 

—  »Alarapun  aviopari»  on  niinikään  kaksi  yksinkertaista,  mutta  köyhyy- 
dessään tyytyväistä  ihmistä.  —  Leikkisiä,  mutta  jotenkin  vähäpätöisiä  ovat 
»Varosen   jouluharmit»    ja    »Miten   Mikko  käytti  Katria  jouluna  kirkossa». 

—  »Naapurit»  on  kokoelman  hauskimpia  tarinoita.  —  »Kahden  puolen 
ikkunaa»  käsittelee  usein  käytettyä  aihetta  —  kuvaa  koronkiskuria,  jota 
tässä  verrataan  hämähäkkiin.  Voimakkaampaa  vaikutusta  ei  kuvaus  jaksa 
tehdä.  —  »Pääskysten  elämästä»  on  varsin  sievä  kuvaus.  Samoin  »Omena 
ja  Kaunikki»,  jossa  kuvataan  kahden  lehmän  kesäisiä  kokemuksia. 

Monet  näistä  pitävät  semmoisinaan  varsin  hyvin  paikkansa.  Toi- 
sissa olisi  ehkä  ollut  aihetta  laajempaankin  kuvaukseen.  1'oiset  taas  olisi- 
vat voineet  muodostaa  pienen  lepokohtauksen  suuremmassa  yhteydessä. 
Moni  tässä  erikseen  kuvattu  henkilö  olisi  varmaan  suurempaan  kertomuk- 
seen sovitettuna  tuonut  siihen  tarvittavaa  leveyttä,  ja  olisi  voinut  muodos- 
taa sopivan  vastakohdan  kirjan  muille  henkilöille.  Ajattelemme  tässä  esim. 
Hessua. 

Näkyy  olevan  meillä  niin  varsinaisilla  kirjailijoilla  kuin  kansankirjaili- 
joilla  yleisenä  rajoituksena,  etteivät  voi  kuvata  vähääkään  laajempaa  ihmis- 
ryhmää samassa  teoksessa,  pää-  ja  syrjähenkilöineen,  niin  että  kukin  saisi 
itselleen  tulevan  sijan.  Ne  luonteet  ja  ihmiset,  joihin  kirjailija  syvemmälti 
on  tutustunut,  kuvataan  laajemmassa  teoksessa  yksin,  jotensakin  ilman  syrjä- 
henkilöitä  ja  syrjätapahtumia.  Ne  henkilöt  ja  tapahtumat  taas,  joista 
kirjailija  voisi  saada  aihetta  juuri  näihin  kohtiin,  sukeutuvat  erikoisiksi  pikku 
kertoelmiksi,  »välipaloiksi»,  »katkelmiksi»,  y.  m.  -Voisihan  tämä  perustua 
haluun  kohdistaa  yksi  suuri  voimakas  tunnelma  yhteen  pääasiaan.  Mutta 
epäilemättä  siihen  monesti  on  syynä  heikkous,  taitamattomuus  kompositsi- 
oonissa,  monisuuntaisemmassa  kaavailemisessa.  Meidän  kirjailijaimme  tulisi 
itselleen  tehdä  selväksi  tämä  yksipuolisuus,  eikä  sen  poistamiseksi  tarvit- 
tavia aiheita  liian  tuhlaavalla  kädellä  jaella  tilapääjulkaisuihin.  —  Mutta 
sanottakoon  se  samalla:  ihmisten  tekoihin  saattaa  olla  monet  vaikuttimet, 
monesti  hyvinkin  pakottavat. 

Joka  tapauksessa  lukee  Kauppis-Heikin  »tapahtumia  ja  tarinoita»  var- 
sin mielellään. 

Kustantaja,  herra  Werner  Söderström  toimittaa  huokeahintaista  jul- 
kaisusarjaa nimeltä  »Välipalaksi».  Tämän  sarjan  toinen  vihko  käsittää 
muutamia  Kauppis-Heikin  tarinoita,  jotka  kuitenkin  kaikki  tavataan  ylem- 
pänä puheenalaisena  olleessa  kokoelmassa. 

o.  R. 

C.    E.   Aspelund,  O  m    döpelseformuläret,  dopresor    sanot    odApta    barns    rättigheter. 
Helsingissä,  1897,  tekijä.    75  siv.  8:o.     Hinta  — :75. 

Kirkkoherra  Aspelundln  kirjaoen  sisältää  varsinkin  siinä  osassa,  joka 
koskee  kirkon  kasteenkaaviota,  paljon,  joka,  osaksi  esitystavankin  vuoksi, 
varmaankin  monessa  on  herättävä  pahennusta.  Tekijä,  lyhyesti  sanottuna, 
pitää  kasteenkaaviota  sen  nykyisessä  korjatussakin  muodossa  epäkristilli- 
senä ja  epäraamatullisena,  eikä  hän  säästä  sanoja  moitteeltansa.  Tekijä 
itse  tietää  että  hän  kajoo  arkaan  kohtaan.  Hän  vakuuttaa,  että  tämä  ei 
tapahdu  »kevytmielisestä  röyhkeydestä»,  vaan  omantunnon  pakosta.  Tar- 
vitseeko miehen,  joka,  niinkuin  hän  itse  sanoo,  on  kahdeksankymmentä 
vuotta  täyttänyt  ja  seisoo  haudan  partaalla,  puolustautua,  että  hän  uskal- 
taa esittää  vakaumuksensa?  Tekijä  voi  olla  varma  siitä,  että  hänen  kir- 
joitustansa monilta  puolin  tervehditään  mielih3rvällä  ja  että  se  on  hyvälle 
asialle  hyödyksi. 

Tekijä  myöntää,  että  kasteenkaaviota  on  korjaeltu  ja  paranneltu, 
mutta  vieläkin  sisältää  se  lauseita,  joita  ci  ole  asetussanoissa,  joita  ei 
raamatussa  sovelluteta  lapsiin,  jotka  sentähden  eivät  ole  raamatunmukai- 
set   eivätkä  kristilliset,  vaan  loukkaavat  tervettä  järkeä,  totuuttaja  oikeutta. 

Kasteen  kaavion  sanat  »sikiävät  ja  syntjrvät  synnissä»  esiintyvät  raa- 
matussa ainoastaan  Ps.  51,  7,  eivätkä  tarkoita  tässä  muuta  kuin  vanhem- 
pia. —  Sanat  »olisimme  kaikki  vihan  lapsina  kadotetuiksi  tulleet»  ovat 
raamattua  vastaan,  mikäli  ne  kastamattomia  lapsia  koskevat,  sillä  Jeesus  sa- 
noi kastamattomista  juutalaislapsista,  jotka  tuotiin  hänen  luoksensa,  »sen- 
kaltaisten (tekijä  kirjoittaa:  niiden)  on  Jumalan  valtakunta».  »Mutta  oikea- 
uskoisuus  tahtoo  ensin alentaa  kastamatonta  lasta  ja  sitten  ru- 
koilla sen  kääntymisestä».  —  Lausetapa  »vihan  lapset»  löytyy  ainoas- 
taan £f.  2,  3,  jossa  sillä  tarkoitetaan  niitä,  jotka  lihan  himoissa  vaelsivat. 
Teologian  tohtorin  G.  M.  VVaenerbergin  ehdotuksessa  vuodelta  1869  sanat 
»vihan  lapsina»  eivät  löytyneet.  —  Sanoja  »iäksi  kodotetut»  ei  ole  raa- 
matussa. Jeesus  ei  sanonut  Judastakaan  iäksi  kadotetuksi.  —  Sanat  »syn- 
nillä saastutettu»  esiintyy  ainoastaan  apokryfisessa  Syrakin  kirjassa.  »Ajat- 
televaa ja  tuntevaa  mieltä  loukkaa,  että  pieni  kastamaton  lapsi  jo 
tarvitsisi  saada  synnin  (vanhemmassa  kaaviossa:  synnit)  anteeksi,  ol- 
koon   että   se  on  perisynnin  alamen».  —   «Herra  Jumala otta* 

koon  sinun  ulos  pimeyden  vallasta  —  —  —  jotta  sinä  —  —  —  luo- 
puen perkeleestä  ja  kaikesta  hänen  menostansa  ja  kaikista  hänen  töistänsä 
yhä  kuolisit  synnille».  —  —  —  Lapsi  on  siis  ennenkuin  se  kastetaan 
perkeleen  vallassa!  Onko  tämmöinen  oppi  kristillinen?  kysyy  tekijä. 
Ainakin  se  on  vastoin  raamatun  »ihania  analogioja«.  —  Puhe  Noakin 
pelastuksesta  ja    Israelinlasten    käynnistä    Punaisen    meren    halki    on,  niin- 

kuin     se    esiintyy    kasteeokaaviossa,    mahdoton    oppimattooiien    ymmärtää 
j.  n.  e. 

Tänkaltaiseksi  muodostettu  kasteenkaavio,  sanoo  tekijä,  synnyttää 
osaksi  halveksimista  itse  pyhää  kastetta  kohtaan,  niin  että  moni  jättää  lap- 
sensa kastamatta,  osaksi  se  aikaansaa  paljon  onnettomuutta.  Kansassa  on 
näet  syvälle  juurtunut  käsitys,  että  lapsi,  joka  kuolee  ennenkuin  se  on  kas- 
tettu, on  iäksi  kadotettu. 

Tekijä  vielä  moittii,  ettei  kasteenkaavio  eikä  kirkkolaki  vaadi  van- 
hempien läsnäoloa  kasteessa.  Tästä  on  syntynyt  kansassa  tuo  luonnoton 
käsitys,  että  vanhempien  läsnäolo  olisi  suorastaan  sopimaton.  Vanhempia 
ei  liioin  muistuteta  täyttämään  velvollisuuksiaan  lasta  kohtaan.  Kasteen 
todistajilta  ei  kysytä  mitään,  eivätkä  he  lupaa  mitään.  Mutta  yhtä  kaikki 
siunauksen  jälkeen  sanotaan,  että  he  ovat  lupauksia  tehneet.  Että  kaste  on 
liitto  Jumalan  ja  ihmisten  välillä  ei  selitetä.  Ainoastaan  sana  kasteenliitto 
mainitaan  sivumennen.  Vielä  muitakin  muistutuksia  tekijä  esiintuo  nykyistä 
kasteenkaaviota  vastaan. 

Jos  voikin  huomauttaa  yhtä  ja  toista  tekijän  esitystä  ja  todistustapaa 
vastaan,  niin  kuitenkin  jokaisen  täytynee  myöntää,  että  tekijä  puhuu  läm- 
pimästä myötätuntoisuudesta  asiaa  kohtaan.  Mitä  sitten  tulee  esitykseen 
kastematkoista,  niin  se  on  mitä  oivallisin,  oikein  piirtein  tehty  sivistysku- 
vaus  —  valitettavasti  i9:nneltä  vuosisadalta.  Sitä  pitää  lukea  ja  miettiä! 
Tekijä  huomauttaa,  että  syy  noihin  tavallisiin  aikaisiin  kastematkoihin  on 
vanhan  kirkkolain  määräys,  että  lapset  ovat  kastettavat  kahdeksan  päivän 
kuluttua  lasten  syntymästä.  Tämä  määräys  on  niin  syvälle  juurtunut  kansan 
tapoihin,  että  sitä  yhä  vielä  yleisesti  noudatetaan  —  sillä  seurauksella 
että  suuri  osa  syntyneistä  kuolee  ensimäisten  viikkojen  kuluessa.  Tätä 
raakalaistapaa  vastaan  vaatii  tekijä  lakimääräystä  ja  papin  taikka  lääkärin 
opetusta  saarnastuolista. 

Tekijä  tietysti  vaatii,  että  kasteenkaavio  on  korjattava,  ja  hän  antaa 
ehdotuksenkin  uuteen  kaavioon,  jossa  hän  pitää  edellisessä  huomauttamansa 
näkökohdat  silmällä.  Mitä  tulee  kysymykseen  kastamattomien,  luterilaisten 
vanhempien  synnyttämien  lapsien  oikeuksista,  sanoo  tekijä,  että  kohtuul- 
lisin ja  yksinkertaisin  neuvo  olisi,  että  niitten  suhteen  menetettäisiin  pää- 
asiassa samoin  kuin  kastettujen  lasten  kanssa,  ainoastaan  että  »silloin  ja 
silloin  kastettu»  merkin  asemesta  kirjoitettaisiin  »kastamaton».  Lopuksi 
tekijä  esiintuo  paheksumisensa  siitä,  että  kirkossa  niin  orjallisesti  noudate- 
taan apostolin  erityisistä  syistä  annettua  käskyä :  »naiset  vaietkoot  seurakun- 
nissa», että  esimerkiksi  pappi,  joka  sairauden  vuoksi  estettynä  tointaan 
toimittamasta  antaa  opettajattaren  kirkossa  selittää  sunnuntaitekstiä,  erote- 
taan virasta.  Ja  kuitenkin  kertoo  raamattu  monesta  naisesta,  joka  sekä 
profeteerasi  että  opetti. 

Tämän  ilmoituksen  loppuun  panen  tekijän  omat  sanat: 

»Kirkko    ottakoon    vaarin  ajan  merkeistä  ja  uadistukoon  ulkonaisesti 
ja  sisällisesti!»     Sillä  niissä  ilmaantuu  kirjasen  läpikäyvä  ajatus. 


K.  T. 


Karl  Bergstedt,  Terveys-  ja  sairaushoito-opin  perusteet  sekä  Suomen  lainsSSdänt^ 
koskeva  yleistä  terveydenhoitoa.  Käsikirja  terveydenhoito-  ja  kunnallislauta- 
kuntien jäsenille,  katsastajamiehille  ja  yleisölle.  Helsingissä  1895,  G.  W.  Ed- 
lund.   231  Siv.  8:o.    Hinta  3:50. 

Jo  paljoa  pitemmän  aikaa  on  Suomen  kansalla  ollut  terveyshoitolaki, 
kuin  monella  isommalla  ja  kehittyneemmällä  kansalla.  Ikävä  vain,  että 
tämä  laki  melkein  viimeisiin  asti  on  ollut  olemassa  ainoastaan  paperilla. 
Liiaksi  paljon  onkin  ollut  kansallamme  työtä  ja  toimimista,  kun  viimeisinä 
vuosikymmeninä  uudistamis-  ja  parannuspuuhat  kaikilla  yhteiselämän  aloilla 
ovat  kysyneet  ponnistusta,  niin  ettei  ole  aikaa  ja  harrastusta  terveyden- 
hoitoasioihin  liiennyt.  Aivan  viime  vuosina  on  kuitenkin  terveydenhoitokin 
alkanut  päästä  päivän  polttavain  kysymysten  joukkoon.  Tästä  tulee  kai 
suureksi  osaksi  kiittää  sitä  seikkaa,  että  lääkärit  aina  enemmän  ovat  alka- 
neet panna  ensimäiseksi  päämääräkseen  tautien  estämisen  ja  vasta  toiselle 
sijalle  jo  syntyneitten  tautien  hoitamisen.  Tämänlaisen  muutoksen  toimeen- 
saaminen  kansassakin  ei  ole  suinkaan  helppo  tehtävä,  mutta  jos  mielitään 
terveydenhoito-oppia  viedä  eteenpäin,  niin  on  työ  tähän  suunnattava,  ja  tässä 
jos  jossain  on  kansantajuisella  kirjallisuudella  suuri  merkityksensä.  Tosin 
on  suomen  kielellä  jo  tällä  alalla  julkaistu  koko  joukko  kirjallisuutta,  mutta 
teosta,  joka  ottaisi  asian  siltä  kannalta  kuin  ylempänä  mainittu  teos,  ei 
kumma  kyllä  ole  kukaan  tullut  ajatelleeksi.  Asialle  tämä  kentiesi  on  ol- 
lut onneksi,  sillä  ei  niitä  miehiä  kai  ole  kovin  monta,  joilla  kysymyksen- 
alaisessa  asiassa  olisi  se  kokemus  ja  tieto  kansan  katsantotavoista,  kuin  lää- 
kintäneuvos  Bergstedtillä  ja  jotka  olisivat  olleet  tilaisuudessa  sillä  hartau- 
della ja  innolla  tällaista  työtä  suorittamaan  kuin  nyt  on  tehty.  Valitettavasti 
teosta  ei  ole  suorastaan  kirjoitettu  suomen  kielellä,  sillä  vaikka,  kuten  esi- 
puheessa sanotaan,  »kunnanlääkäri  G.  V.  Levander  on  tunnetulla  taidolla 
ja  huolella  suomentanut  teoksen  I  ja  II  osan»  niin  se  joka  tapauksessa 
on  vain  käännös  ja  tuntuvat  siinä,  jos  niin  uskallan  sanoa,  vasaran  jäljet, 
aina  jossain  määrin  häiritsevästi  vaikuttaen  lukijaan.  En  siltä  suinkaan 
tahdo  sanoa,  että  käännös  olisi  kelvotonta,  mutta  hiemaif  vapaammin  olisi 
voinut  liikkua  käännöstyötä  suoritettaessa,  sillä  kun  on  kysymys  kahdesta 
niin  erilaisesta  kielestä  kuin  suomi  ja  ruotsi,  niin  kankealta  tuntuu  orjal- 
linen käännös,  olkoon  se  kummalle  kielelle  tahansa. 

Teos  käsittää  kolme  eri  osaa,  joista  ensimäineo  koskee  yksiuomaan 
terveydenhoidon  perustotuuksia,  lyhyissä  luvuissa  tehden  niistä  selkoa  niin 
täydellisellä  ja  samalla  hauskalla  tavalla,  ettVi  juuri  tee  mieli  kesken  kes- 
keyttää. Toisessa  osassa  puhutaan  tarttuma-  ja  kulkutaudeista  ja  niitten 
tuntomerkeistä  ynnä  hoidosta.  Kolmas  osa  taas  sisältää  kaikki  ne  laki- 
määräykset mitkä  terveydenhoitalainsäädäntömme  jo  mainitun  johdosta  si- 
sältää. 

Suositellen  teosta  kaikille  kansalaisille,  tahtoisin  mielipiteenäni  lausua, 
että  näin  tärkeän  ja  hyödyllisen  teoksen  leviämistä  pitäisi  yleisillä  varoilla 
kannatettaman,  jotta  sen  hinta  saataisiin  niin  alhaiseksi  ettei  se  estä  vara- 
tontakaan kirjaa  ostamasta. 

Theodor  Löfström. 


Ida    Godenhjelm,   Kansantajuisia    esitelmin    terveyden    hoidosta.     Helsingissä    18%, 
Otava.     30  siv.  8:0.     Hinta  — :5(). 

Otavan  helppohintaisen  kirjaston  2  5:ntenä  vihkona  on  yllämainitun* 
niminen  kirjanen  ilmestynyt.  Esitystavaltaan  se  todellakin  on  helppo- 
tajuinen, ja  sisältää  sangen  paljon  varteen  otettavaa  sekä  monta  hyvää 
neuvoa,  joten  se  pitää  hyvästi  paikkansa  mainitussa  kirjastossa.  Paitsi  että 
parissa  kohden  on  käytetty  epäonnistunutta  sanaa,  kuten  esim.  sivu  5  »ot- 
taa vastaan «  pro:  imee  ja  sivu  13  »menee»  pro:  häviää,  pyytäisin  huo- 
mauttaa erästä  seikkaa,  johon  ehdottoman  raittiuden  puolustajat  usein  ja 
ymmärtääkseni  asiallensa  vahingoksi  tekevät  itsensä  syypäiksi.  Siv.  12 
kuuluu  näet  viimeinen  lause  seuraavasti:  »Heikkomielisyys  onkin  sentäh- 
den  pitkällisen  alkoholi-myrkytyksen  surullinen  seuraus.»  Tämä  väite  on 
varsin  h'ioiteltu  eikä  likimainkaan  todistettu;  ainakin  on  lauseeseen  lisättävä 
sana  »usein»  sanan  »pitkällisen»  eteen  ja  varovaisuuden  vuoksi  vielä  tar- 
kemmin määriteltävä  myrkytyksen  intensiteetti,  muuten  juopottelijat  tällai- 
sista väitteistä  vain  saavat  todistuskappaleita  omalle  asialleen,  jotka  vai- 
kuttavat etenkin  heikompiin  aivoihin  enemmän  kuin  luullaankaan. 

Theodor  Löfström. 


Suomen  oloja  vuosisatamme  kesklvalbellla 

venäläisessä  klrjevalhdossa 

kuvattuina. 


IlepeoHCRa  H.  K.  rpoma  ci  71.  A.  JlAemneeujm.  HaxaHa  no^i  poÄaEve»  K.  H.  Tpoma, 
I:ncn  osa:  7Ö2  s.  suurta  8:0.  ll.nen  osa;  966  s.  8:0.  Ill:as  osa  849  s.  8:0.  Pie- 
tarissa 1896.     Hinta  osalta  3  ruplaa. 


Yliopistomme  ensimäiscnä  vakinaisena  venäjänkielen  professorina  oli 
mies,  joka  on  saavuttanut  pysyvän  nimen  Venäjän  tieteessä  ja  kirjallisuu 
dessa.  Jaakko  KARLOvrrsH  Grot  saapui  tänne  Helsinkiin  ainoastaan  27 
vuotiaana,  mieli  vilkkaana,  silmä  avoinna  näkemään  ja  tajuamaan  niitä  uu 
sia  oloja,  joihin  hän  siirtyi.  Hänen  lahjakas,  miellyttävä  persoonansa  avasi 
hänelle  pääsyn  pääkaupunkimme  koteihin,  hänen  kirjalliset  harrastuksensa 
hankkivat  hänelle  maamme  silloisten  parainten  miesten  tuttavuuden  ja  ys- 
tävyyden. Eipä  siis  suinkaan  liene  mielenkiintoa  vailla  saada  tietää,  min- 
kälaisia vaikutelmia  meidän  olomme  tekivät  nuoreen,  lahjakkaaseen  venä- 
läiseen, jonka  tehtäväksi  tuli  tavallaan  olla  välittäjänä  venäläisen  ja  suo- 
malaisen kultuurin  välillä.  Ja  tietoa  tästä  meille  antaa  runsain  määrin 
Grotin  kirjevaihto  Pletnevin  kanssa,  joka  äskettäin  on  ilmestynyt  kolmena 
vankkana  nidoksena,  Jaakko  Grotin  pojan  Varsovan  yliopiston  professorin 
K.  Grotin  painoon  toimittamana. 

Pietari  Pletnbv  oli  kirjevaihdon  kestäessä  Pietarin  yliopiston  pro- 
fessorina, vieläpä  samaisen  yliopiston  rehtorinakin.  Runoilija  Pushkinin 
jälkeen  v.  (1837)  hän  oli  ruvennut  toimittamaan  „Sovremennik**  (Aika- 
lainen) nimistä  aikakauskirjaa,  joka  edellisen  toimittajan  aikana  oli  kohon- 
nut   eteväksi    aikakautiseksi  julkaisuksi.     Pletnev    oli    tunnettu  tarkkanäköi- 

seksi  arvostelijaksi  sekä  myöskin  eteväksi  kynäilijäksi ;  hän  oli  lisäksi  hyvä 
ystävä  maansa  kirjallisten  ja  valtiollisten  mahtajain  kanssa,  m.  m.  hovin, 
etenkin  perintöruhtinaan  Aleksanteri  Nikolajevitshin  läheinen  tuttava,  koska 
näet  oli  ollut  tämän  opettajana. 

Grotin  ja  Pletnevin  kirjevaihto  oli  hyvin  vilkas.  Jo  ensimäinen 
osa,  joka  käsittää  vain  vuodet  1840 — 42,  sisältää  seitsemättäsataa  painet- 
tua sivua  kirjevaihtoa.  Se  on  lakkaamatonta,  vilkasta  keskustelua  —  vie- 
läpä mitä  avomielisintä  ja  vilpittömintä  —  mitä  erilaisimmista  aineista,  toi- 
mista ja  tuumista  kahden  kirjallisella  ja  yhteiskunnallisella  alalla  etevän 
henkilön  kesken. 

Kirjevaihdon  alkaessa,  kesäkuussa  v.  1840,  ei  Grot  vielä  ollut  pro- 
fessorina, vaikka  hän  jo  oli  sinä  vuonna  muuttanut  asumaan  Helsinkiin. 
Pari  edellistä  kesää  hän  oli  viettänyt  Suomessa  m.  m.  kylpyvieraana  Hel- 
singissä. Näillä  käynneillään  hän  mieltyi  maahamme,  etenkin  hän  alkoi  har- 
rastaa ruotsin  kielen  ja  kirjallisuuden  oppimista;  jo  sitä  ennen  hän  oli  alka- 
nut kääntää  venäjäksi  Tegn^rin  Frithiofin  satua.  Kesällä  v.  1838  hän  tu- 
tustui Cygnaeukseen,  jonka  seurassa  kävi  Runebergiä  tervehtimässä.  —  Tä- 
män käynnin  johdosta  Grot  julkaisi  hauskan  kirjoituksen  Sovremennikissä  *). 

Grotin  kirjalliset  harrastukset  saattoivat  hänet  eroamaan  siitä  viras- 
tosta missä  hän  palveli  Pietarissa,  vaikka  hänen  asemansa  siellä  näytti  lu- 
paavan loistavaa  tulevaisuutta.  Zhukovskijn,  Pletnevin  y.  ro.  suosituksella 
hän  nyt  pääsi  Suomen  ministerivaltiosihteerin,  kreivi  Rehbinderin  virka- 
mieheksi erityisiä  toimia  varten.  Tämä  antoi  GrotiUe  luvan  asettua  joko 
Pietariin  tai  Suomeen,  minne  mieluummin  halusi.  Grot  valitsi  Helsingin 
asuinpaikakseen.  —  Kenties  oli  Rehbinderillä  jo  silloin  aikomus  tehdä 
Grotista  venäjänkielen  professori.  Ainakin,  käydessään  syyskuussa  samana 
vuonna  Helsingissä,  oli  kreivi  kysynyt  Grotilta  suostuisiko  hän  opettamaan 
yliopistossa.  —  Jonkun  aikaa  tätä  ennen  kreivi  Rehbinder  oli  kääntynyt 
Pletnevin  puoleen  pyytäen,  että  tämä  laatisi  lausunnon  siitä,  miten  venäjän- 
kielen opetus  Suomen  yliopistossa  olisi  järjestettävä,  jotta  se  menestyisi 
paremmin  kuin  tähän  asti.  Pääkohtana  Pletnevin  ehdotuksessa  oli,  että 
yliopistoomme  perustettaisiin,  vakinainen  venäjänkielen  professorinvika.  Sii- 
hen aikaan  oli  näet  yliopistomme  venäjänkielen  opetusta  varten  ylimääräi- 
nen professori  ja  lehtori. 


*)  Vrt.  Strömborg,  Btografiska  anteckningar  om  J.  L.  Runeberg,  IV  siv.  261  scur. 

Tultuaan  Helsinkiiu  Grot  päätti  perinpohjin  tutustua  tapoihimme  ja 
oloihimme.  Pian  hän  täällä  saikin  tuttavia  ja  ystäviä.  Niinkun  jo  mainit- 
simme, oli  hän  tätä  ennen  tutustunut  Cygnaeukseen  ja  Runebergiin;  pian 
hän  myös  oppi  tuntemaan  Lönnrotin  ja  Gottlundin.  Ensimäisestä  käyn- 
nistään Lönnrotin  luona  hän  kertoo  jo  ensimäisessä  kirjeessään  Helsingistä, 
kesäkuun  i8  p:ltä*)  v.  1840,  seuraavasti: 

»Eilen  aamulla  näin  miehen,  jonka  nimi  teille  **)  kyllä  on  tunnettu, 
nimittäin  Elias  Lönnrotin.  Ilokseni  kuulin  tullessani  että  hän  on  kaupun- 
gissa, ja  eilen  Cygnaeus  tarjoutui  lähtemään  kanssani  hänen  luoksensa. 
Ystävällisesti  hän  otti  minut  vastaan.  Minä  huomasin  hänet  keski-ikäiseksi, 
vilkassilmäiseksi  mieheksi,  jolla  oli  ystävällinen  hymy  huulillaan,  kasvot 
päivänpaisteesta  ruskettuneet  ja  liikkeet  kömpelöt.  Hän  oli  puettu  yksin- 
kertaiseen pitkään  tummansiniseen  verkatakkiin,  mutta  hänen  käytöksensä 
ja  puheensa  olivat  niin  suorat  ja  yksinkertaiset,  että  heti  sydämestäni  miel- 
lyin häneen.  Hän  nähtävästi  ei  aavistanutkaan  itsellään  olevan  mitään  an- 
siota, vaan  pitää  jokaista  muuta  itseään  etevämpänä.  —  —  —  Meidän 
tullessamme  hän  istui  pöydän  ääressä,  joka  oli  täynnä  tiheään  kirjoitettuja 
vihkoja;  yhteen  hän  kirjoitteli  paraikaa  puhtaaksi  kansan  keskuudesta  ke- 
räämiään lyyrillisiä  lauluja,  joita  hän  jo  on  painattanut  yhden  osan,  joka 
on  melkoinen  kirja.  Tämä  onkin  hänen  päätoimensa  ollessaan  vapaana 
lääkärintoimestaan.  Ennen  hän  väsymättä  matkusteli  ja  kokoeli  lauluja; 
nyt  hän  'yhtä  uupumatta  istuu  päiväkaudet  kamarissaan  ja  järjestelee,  kir- 
joittelee puhtaaksi  ja  painattaa  kokoelmiansa. —  Yht^äkkiä  huoma- 
sin seinällä  pienen  harpun  tai,  kuten  sitä  suomalaiset  nimittävät,  kanteleen, 
tavallisesta  maalaamattomasta  puusta.  Kun  aloin  puhua  siitä,  niin  Lönn- 
rot heti  otti  sen  alas  seinältä,  laski  sen  polvilleen  ja  rupesi  sen  vaskikie- 
lillä  soittamaan  kaikenlaisia  suomalaisia  säveleitä.  Sitten  hän  toi  vierei- 
sestä huoneesta  suuria  vihko-kimppuja,  jotka  sisälsivät  kansanlauluja;  näistä 
monet  vielä  ovat  siinä  kunnossa  kuin  hän  ne  on  kirjoittanut  talonpoikien 
laulannan  mukaan,  toiset  hän  on  kirjoittanut  puhtaaksi,  toiset  taas  ovat  lau- 
lajien omia  kirjoittamia  ;  —  useat  heistä  osaavat  näet  kirjoittaa  selvästi, 
vieläpä  sievästikin;  tämän  taidon  he  saavuttavat  omin  päin  hankittuaan  it- 
selleen, mikä  mistäkin,  kaavakirjoja.  Matkustellessaan  Lönnrot  usein  itse 
teki  heille  tämmöiset  kaavakirjat;  hänellä  on  näet  kaunis  käsiala.  Ny- 
kyään jo  kaikki  suomalaiset,  ei  ainoastaan  Suomen  sisäosissa,  vaan  vie- 
läpä Arkangelinkin  kuvernemontissa,  tuntevat  hänet,  ja  usein  hän  saa  sikä- 
läisiltä asukkailta  kirjeitä  ynnä  lauluja,  välisti  pyynnöllä  että  painattaisi  ne, 
jos  kelpaavat.  Hän  toimittaa  näet  suomenkielistä  aikakauslehteä  nimeltä 
,Mehiläinen\  Tästä  sekä  käsikirjoituksisUan  hän  luki  minulle  kääntämällä 
ruotsiksi  monta  hyvin  miellyttävää  laulua*  .  .  . 

»Kun    hankkiuduimme    menemään    pois,    niin  hän  antoi  minulle  äs- 
kettäin   painetun    osan    suomalaisia   lyyrillisiä  lauluja  pyytäen  minua  otta- 


*)  Kirjeiden  pilivämäärftt  ovat  kaikki  vanhaa  lukua. 

**)  Alussa  kirje vaihtajat  tcitittelivSt  toisiaan,  kunnes  Pletnevin  ehdotuksesta  vaih- 
tavat te  sanan  sinä  sanaan.  Muuttaessaan  Helsinkiin  Grot  oli  27  vuotta,  Pletnev  oli 
20  vuotta  vanhempi. 

maan  sen  muistoksi,  mutta  hetken  kuluttua  hän  sen  otti  takaisin  ja  piirsi 
siihen  päällekirjoituksen:  ,Herra  GrotiUe  nöyrimmästi  kokoojalta'.  Silloin 
otin  taskustani  pari  sepustustani  ja  ojensin  ne  hänelle  vastalahjaksi.  ,Vai 
semmoinen  se  teidän  Lönnrotinne  on\  sanoin  Cygnaeukselle  astuessamme 
portaita  alas.  ,Niin  hän  on  oikea  suomalainen'  —  vastasi  tämä  —  ,sekä 
ruumiiltaan  että  sielultaan.  Onpa  hauska  nähdä  kuinka  hän  kokonaan  on 
antautunut  lempitoimeensa  eikä  missään  suhteessa  ole  luonnettaan  muut- 
tanut'». 

»Ja  todella,  sekä  käytökseltään  että  liikkeiltään  hän  on  oikea  suoma- 
lainen: puhuessaan  hän  usein  nyökäyttää  päätään  ja  ojentelee  kättään^  niin- 
kuin olette  nähnyt  niiden  kunnon  suomalaisten  tekevän,  joita  kenties  olette 
tavannut  Viipurin  läänin  majataloissa». 

Vaikutus,    minkä    Grot    alussa    sai  suomalaisista,  selviää  hänen  ensi- 

mäisen  kirjeensä  loppusanoista: 

»Kas  semmoiset  ovat  ihmiset  Suomessa;  he  eivät  vielä  ole  temma- 
tut pois  luonnon  helmasta,  ja  eläen  köyhyydessä  ja  tuntematta  minkään- 
laista ylellisyyttä  he  ovat  rikkaat  ainoastaan  henkisten  avujensa  kautta,  ei- 
vätkä he  etsi  muuta  kuin  näitä.  Teillä  siellä  ei  ole  heistä  minkäänlaista 
käsitystä,  ja  kentiesi  moni,  oltuaan  vain  vähän  aikaa  heidän  kanssaan,  sa- 
noisi: ,Quel  mauvais  genre'». 

Pian  sen  jälkeen  Helsingissä  vietettiin  yliopiston  kaksisatavuotisen 
olemassa  olon  juhlaa  tohtorin-  ja  maisterin -vihkiäisillä.  Kutsuttujen  jou- 
kossa oli  Pietarista  Pletnev,  jolle  täällä  annettiin  filosofiantohtorin  arvo*). 
Suurinta  ihastusta  herätti  suomalaisissa  onnentoivotusreskripti,  jonka  yliopis- 
ton kansleri  lähetti  konsistorille  juhlan  johdosta.  Ehdotuksen  täbi  re- 
skriptiksi  oli  sepittänyt  Pletnev.  Kreivi  Rehbinderin  toivomuksen  mukaan 
yliopisto  lähetti  venäjänkielisen  vastauksen  reskriptiin. 

Juhlapäivien  aikana  Helsingissä  olevat  venäläiset  kirjailijat  pitivät 
päivälliset  muutamille  suomalaisille  kirjailijoille.  Isäntiä  olivat:  Grot,  Plet- 
nev, ruhtinas  Odojevskij,  kreivi  Sologub  y.  m.;  vieraina  taas :  Franzdn,  Ru- 
neberg, Lönnrot  sekä  muutamia  nuorempia  kirjailijoita.  Päivällisissä  m. 
m.  luettiin  julki  Grotin  sepittämä  runo:  »Tervehdys  Suomen  kirjailijoille». 

Näistä  asioista  Pletnev  vuorostaan  kertoi  perintöruhtinaalle  ja  suuri- 
ruhtinatar Olga  Nikolajevnalle,  perintöruhtinaan  sisarelle,  jonka  opettajana 
hän  tähän  aikaan  oli.  Saman  vuoden  (1840)  elokuussa  hän  sanoo  kirjoit- 
taneensa heille  kirjeet,  joiden  sisällyksestä  hän  kertoo  seuraavaa: 

»Minä  kerroin  perintöruhtinaalle  kuinka  kaikki  suomalaiset  ihastuk- 
sella  olivat    ottaneet    vastaan    hänen    reskriptinsä    ja  annoin  hänelle  mitä 


♦)  Sama   arvonimi   annettiin    m.   m.  kirjailijo  Zhukovskijlle,  joka  ei  kuitenkaan 
ollut  juhlassa  läsnä. 

edullisimman  käsityksen  tästä  kansasta  ja  maasta.  Suariruhtinatar  Olgalle 
kuvailin  itse  juhlaa.  Luulenpa  että  he  molemmat  tulevat  intresseeratuiksi 
hyvistä  suomalaisistamme.  Matildasta  sanoin  suuriruhtinattarelle,  että  vaikka 
kaikki  Suomen  naiset  tosin  ovat  viehättäviä,  Matilda  kuitenkin  loistaa  hei- 
dän joukossansa  kuin  aurinko.»*) 

Myöskin  hän  oli  kertonut  perintöruhtinaalle  että  hänen  toimittamansa 
Sovremennik  tästedes  tulisi  sisältämään  paljon  huvittavia  tietoja  Suomesta. 
Kirjevahtajakseen  täältä  sanoi  hän  Grotin,  jonka  täten  pyysi  saada  sulkea 
perintöruhtinaan  suosioon. 

Pletnevin  mieltymystä  Suomeen  ja  suomalaisiin  vahvisti  suuresti  hä- 
nen käyntinsä  yliopiston  juhlassa,  ja  hän  lähettää  usein  terveisiä  helsin- 
kiläisille tuttavilleen.  Kertomuksen  juhlasta  julkaisi  hän  Sovremennikissä. 
Saatuaan  kreivi  Rehbinderiltä  luvan  lähettää  Sovremennikiä  Helsinkiin  hä- 
nen kansliansa  kautta,  rupesi  hän  jakelemaan  tätä  aikakauslehteä  suomalai- 
sille ystävilleen.  Hän  huolehti  aina  sitä,  että  suomalaiset  paremmin  oppi- 
sivat tuntemaan  Venäjänmaata  ja  että  saisivat  siitä  mitä  paraimman  käsi- 
tyksen.    Eräässä  kirjeessä  syksyllä  v.  1840  hän  sanoo: 

»Minä  yhä  toivon  että  tästä  kesästä  alkaen  tapahtuu  huomattava  muu- 
tos heidän  käsityksessään  venäläisistä.  Perintöruhtinaan  reskripti,  heidän 
oma  venäjänkielinen  vastauksensa,  aikakauslehden  ilmestyminen,  joka  pu- 
huu niin  paljon  Suomesta,  Pietarin  yliopiston  rehtorin  tutustuminen  niin 
moneen  suomalaiseen  perheeseen  —  kaikki  tämä  on  Helsingille  merkillinen 
tapahtuma.     Ainakin    arvelee    minun  kanssani  samaa  Aleksanteri  Armfelt». 

Ja  toisessa  kirjeessä: 

»Pitää  saada  suomalaisia  semmoiseen  katsantopaan  kirjallisuutemme 
suhteen,  ettVi  kukaan  heistä,  tultuaan  Pietariin,  hakisi  tuttavuutta  sanoma- 
lehtikirjoittajien,  hävyttömien  kerskaajien  ja  tietämättömien  valehtelijain 
kanssa,  vaan  koettaisi  oppia  tuntemaan  Zhukovskijn,  Arsenjevin,  Spasskijn 
tai  jonkun  muun  senkaltaisen  s.  o.  ymmärtäväisen  miehen  ja  kunnon  kan- 
salaisen». 

Hävyttömillä  kerskaajilla  ja  tietämättömillä  valehtelijoilla  Pletnev  näh- 
tävästi tarkoittaa  kirjailija  Bulgarinia  ja  hänen  vertaisiaan.  Bulgarin,  joka 
toimitti  aikakauslehteä  »Pohjan  mehiläinen»,  julkaisi  tähän  aikaan  kirjoi- 
tuksia Suomesta,  mutta  koska  ne  olivat  vääriä  ja  erehdyttäviä  niin  Pletnev 
ja  Grot  olivat  hänelle  kovin  nyreissään. 


*)  Tämä  Matilda  oli  Uudenmaan  läänin  silloisen  kuvernöörin  Kust.  Maunu  Arm- 
feltin tytär,  joka  oli  kasvatettu  Pietarissa,  missä  hän  oli  ollut  Pletnevin  oppilaana. 
P.  puuhasi  että  Matilda  Armfelt  otettaisiin  hovineideksi,  ja  sentähden  hän  alinomaa  ylisti 
häntä  suuriruhtinattarille  ja  keisarinnallekin.  Matilda  Armfelt  otettiin  hovineideksi 
v.  1843. 

Esimerkkinä   PletneviD    ihastuksesta   Suomeen   olkoon  vielä  seuraava 

pieni  ote  eräästä  hänen  kirjeestään: 

»Perjantaina  kävin  taas  Tsarskoje  Selossa*).  Minä  ehdotin  hänelle 
[suuriruhtinattarelle]  että  lukisimme  teidän  kirjoituksenne  Suomen  runou- 
desta. Juttelimme  paljon  teistä  ja  Suomesta.  Hän  huomautti  näppärästi, 
että  siellä  mahtaa  olla  jotain  erinomaisen  viehättävää,  koska  jokainen,  joka 
siellä  on  käynyt,  ylistää  sitä  hulluuteen  asti ;  esimerkkinä  hän  mainitsi  rouva 
Demidovin  **),  joka  aina  suurella  hellyydellä  puhuu  synnyinmaastansa.  Tie- 
tysti minä  en  ollut  säästäväinen  ylistyksissäni  Suomi-äidille»   .  .  .***) 

Grotin  helsinkiläiset  tuttavat  olivat  parhaasta  päästä  yliopiston  jäseniä. 
Paitsi  ennenmainituita  kuului  niihin:  Ursin,  Tengström,  Hällström,  Rein, 
Geitlin,  Laurell,  Ilmoni,  Nordström,  Akiander,  Lundahl  f)  y.  m.  Muita  tuttavia 
oli  vielä:  kuvernööri  Armfelt,  lääkintähallinnon  ylitirehtööri  v.  Haartman, 
senaattori  Klinkowström,  v.  t.  kenraalikuvernööri  Thesleff,  ensimäinen  Suo- 
men meriekipaasin  päällikkö  markiisi  Traversay  y.  m.  Näitten  tuttaviensa 
kanssa  Grot  seurusteli  ahkerasti  ja  viihtyi  hyvin;  milloin  hän  istui  heidän 
seurassaan  väitellen  tieteellisistä  asioista,  milloin  hän  oli  päivällisillä,  mil- 
loin taas  loistavissa  tanssiaisissa  heidän  luonaan.  Hän  itse  otti  vastaan 
vieraita  joka  keskiviikko-ilta,  jolloin  tuttavat  kokoontuivat  hänen  luoksensa. 
Hänen  toimenaan  tähän  aikaan  oli  pääasiallisesti  kirjoitusten  sepittäminen 
Sovremennikiin.     Ne  koskivat  parhaasta  päästä  meidän  maatamme  ja  ruot- 

'*')  P.  kävi  pari  kertaa  viikossa  hovissa  lukemassa  kirjallisuutta  suuriruhtina- 
tar Olgan  kanssa. 

**)  Nyk.  rouva  A.  Karamsin. 

***)  Tässä  yhteydessä  mainittakoon  että  Pletnev  oli  lähettänyt  Sovremennikiä 
myöskin  entiselle  oppilaalleen  suuriruhtinattarelle  Maria  Nikolajevnalle,  keisari  Niko- 
lain vanhemmalle  tyttärelle,  joka  tähän  aikaan  oleskeli  MQnchenissä  ja  joka  myöskin 
näkyy  mielenkiinnolla  lukeneen  Suomea  koskevia  kirjoituksia.  Siinä  kirjeessä,  jossa 
suuriruhtinatar  kiittää  Pletneviä  lahjasta,  esiintyy  seuraava  huvittava  kohta:  »Kiitän 
teitä  kirjeistänne  ja  kirjoista,  joissa  on  paljo  huvittavaa.  Olen  alkanut  lukemaan  Sov- 
remennikiämme,  erittäinkin  kirjoitusta  Suomesta.  Minua  se  suuresti  huvittaa.  En  tien- 
nyt tästä  maasta  mitään  tai  ainakin  hyvin  vähän,  ja  sen  vähän  olin  oppinut  vain  tyh- 
mistä kasvoista,  valkeasta  tukasta  ja  ainaisista  tervehdyssanoista  „hyvää  päivää**  ja 
..jumalantakoon**  (»XHBanefiBa*',  „K)iiajiaHAa**),  jotka  minulle  muistuttavat  lapsuuteni 
päiviä  tuossa  onnen  sopukassa  —  Pietarhovissa.  O  Jumalani!  Ryysyisetkin  ihmiset 
voivat  johtaa  mieleen  onnellisia  vuosia,  ihania  hetkiä.  Kuinka  monta  unohtumatonta 
päivää  tuo  äkkiä  mieleeni  sana  „hyvää  päivää**.  „Uyvää  päivää**  sanan  kuuleminen 
tuntuu  toisesta  soinnuttomalta,  mutta  minulle  .  .  .  sitä  ajatellessani  ilmestyy  kirkkaissa 
värebsä  eteeni  synnyinseutuni,  vanhempani,  kaikki  mikä  sydämelleni  on  rakasta." 

f)  Sittemmin  (vista  1842)  astronomian  professori  yliopbtossa. 

salaista  kirjallisuutta;  semmoisia  olivat  esim.:  »Kirjallisia  uutisia  Suomesta», 
»Suomalaisista  ja  heidän  kansanrunoudestaaD»,  »Kuvaus  Helsingistä»  y.  m. 
Myöskin  suomenkieltä  hän  tähän  aikaan  opiskeli  Castrenin  johdolla.  Sitä 
paitsi  hän  viimeisteli  Frithiofin  sadun  käännöstä,  mikä  vuoden  lopulla  val- 
mistui. 

Esimerkkinä  siitä,  miten  Grot  vietti  aikaa  ystäviensä  seurassa  mainit- 
takoon pieni  ote: 

»Lauantaiillan  vietin  hyvin  hauskasti  Akianderin  luona.  Muitten  kun- 
non miesten  joukossa  siellä  oli  itämaisten  kielten  professori  Geitlin,  enti- 
nen venäjänkielen  lehtori  ja  hyvän  venäläis-ruotsalaisen  sanakirjan  tekijä. 
Juteltiin  paljon  venäjänkielen  laeista,  vieläpä  vähän  väiteltiinkin;  siellä 
oli  monta,  jotka  osasivat  venäjää.  Akiander  on  suuri  tuntija  tässä  suh- 
teessa, vaikka  on  niin  vaatimaton,  että  tuttavuutemme  alkuaikoina  ei  tahto- 
nut puhua  venäjää.  Keskustelun  ohessa  juotiin  ahkerasti  punssia  ja  samp- 
panjaa». 

Samallaisista  iltamista  Grot  kertoo  tuon  tuostakin. 

Grotin  suomalaiset  ystävät  veivät  hänet  mukanaan  myöskin  Suoma- 
laisen Kirjallisuuden  Seuran  kokouksiin.  Seuran  kokouselämä,  joka  ei  sii- 
henkään aikaan  näy  olleen  erityisen  vilkasta,  ei  kuitenkaan  tehnyt  häneen 
mitään  erityisen  edullista  vaikutusta.     Hän  kertoo  24  p.  lokak.  1840: 

»Eilen  oli  Suomalaisen  Kirjallisuuden  Seuran  kokous.  Minä  me- 
nin sinne  Akianderin  kanssa;  kokousta  pidettiin  yliopiston  tiedekunta-salissa. 
Meitä  oli  noin  kahdeksan  miestä,  teidän  tuttavistanne  oli  siellä  Rein,  Akian- 
der, Cygnaeus.  Kun  esimies  pitkä  ja  laiha  Linsen  *)  ilmestyi,  niin  kaikki 
istuutuivat  pöydän  ääreen,  jolla  paloi  muutamia  talikynttilöitä.  Sihteeri**), 
joka  istui  esimiehen  vieressä,  alkoi  lukea  edellisen  kokouksen  pöytäkirjaa; 
sen  jälkeen  hän,  monien  toimiensa  vuoksi,  luovutti  sijansa  lopuksi  vuotta 
Castrenille,  ja  puheenjohtaja  hänet  päästi  toimestaan  kiitospuheella.  Sen 
jälkeen  Linsdn  esitti  joitakuita  vihkosia,  jotka  oli  saatu  Ruotsista  ja  Tans- 
kasta. Sitten  juttelivat  jonninjoutavia,  kokoukseen  saapui  myöhästynyt  Wulf- 
fert***),  ja  kaikki  oli  suoritettu.  Sieltä  läksivät  minun  luokseni  Akiander, 
Castrdn,  Stählberg,  Collan  f)  (kyttyräselkäinen,  järkevä  mies,  hyväkynäi- 
nen) ja  vielä  Gottlund».  — 

Myöhemmin    hän    puhuu  seuran  vuosikokouksesta,  jossa  Linsdn  erosi 

seuran  esimiehyydestä: 

»Tiistaina  [16  p.  maalisk.  1841,  uutta  lukua]  kello  5  iltapäivällä  oli 
Suomalaisen  Kirjallisuuden  Seuran  kokous  sen  ensimäisen  vuosikymmenen 
päättymisen    johdosta.     Castrdn  sihteerinä  luki  vuosikertomuksen.     Jo  sitä 


*)  Kaunopuheisuuden  ja  runouden  professori  Joh.  Gabr.  Linsen. 

*♦)  Maisteri  Kaarlo  Henrik  St&hlberg. 

**♦)  Postitirchtftftri  Aleks.  VVuIffert. 

f)  Runoilija  ja  suomen  kieliopin  kirjoittaja  Fabian  Collan. 

eDDOD  esimies  Linsdo  piti  pienen  puheen,  matta  kauhean  unisen:  hän  on 
jo  niin  heikko,  että  tuskin  jaksaa  puhua,  ja  henkisesti  kokonaan  murtunut 
mies.  Puheen  jälkeen  hän  ilmoitti  ettei  hän  kivuUoisuutensa  vuoksi  enää 
voi  olla  esimiehenä,  vaan  hänen  on  pakko  ajatella  ainoastaan  rauhaa  ja 
valmistua  viimeiseen  lepoon.  Vaikka  häntä  kuinka  pyydettiinkin  jäämään, 
niin  hän  ei  suostunut  (hän  on  ollut  yhtämittaa  esimiehenä  lo  vuoden  ku- 
luessa)*). Silloin  leikattiin  paperilippuja  ja  ryhdyttiin  uuden  esimiehen 
vaaliin.  Enimmät  äänet  sai  Rein,  joka  oli  saapuvilla.  Tengström  samalla 
valittiin  varaesimieheksi  **).  Vihdoin  Linsdn  lausui  jäähyväispuheen.  Su- 
rullista ja  liikuttavaa  oli  nähdä  miestä,  jolla  ei  enää  ollut  mitään  toivoa 
elämästä,  mutta  joka  samalla  ei  osota  miehekästä  valmistusta  kuolemaan. 
Hän  on  varjo  sanan  todellisessa  merkityksessä  .  .  .***) 

Kuinka  valistuneesti  ja  ennakkoluuloista  vapaasti  Grot  olojamme  ar- 
vosteli osottaa  m.  m.  seuraava  pieni  ote;  kertoessaan  yliopistomme  oloista 
hän  sanoo: 

»Kuraattorien  joukossa  on  myOs  Cygnaeus;  tämän  toimen  tähden  hä- 
nellä viime  vuonna  [1839]  oli  ikävyys,  jonka  äskettäin  milloin  harmistuen 
milloin  nautaen  kuulin  häneltä.  Ylioppilaatt  etenkin  hänen  osakuntalaisensa, 
tahtoivat  juhlallisesti  viettää  mainion  turkulaisen  professorin  Porthanin  syn- 
tymäpäivää. Sijaiskanslerit),  kuultuaan  sen,  raivostui:  kuinka,  muka, 
he  tähän  aikaan  voivat  viettää  ruotsalaisen  professorin  muistoa?  Hän  kut- 
sui Cygnaeuksen  luoksensa  ja  käski  uhkauksilla  häntä  taivuttamaan  ylioppi- 
laita luopumaan  aikeistaan.  Sävyisä  runoilijamme  noudatti,  vasten  tahtoaan, 
tätä  käskyä.  Kuitenkin  kerrotaan  että  useat  oikein  ajattelevat  ihmiset  sit- 
ten selittivät  kunnon  Aleksanteri  Petrovitshille  ff)  tämän  kiellon  sopi- 
mattomuutta ja  tarpeettomuutta». 

Tähän  vastaa  Pletnev:  ' 

»Kummallista  kuinka  kunnon  Aleksanteri  Petrovitsh  pelkää  kaikkea 
ruotsalaista.  Näkyy  ettei  hän  ole  palvellut  Tshitshagovin  komennon  alla, 
joka,  Katariinan  joutuessa  hämille  ruotsalaisen  laivaston  tulosta  Kronstadtin 
edustalle,  vain  tyynesti  sanoi:     », Eiväthän  he  meitä  syö!*» 

Yliopiston  riemujuhlan  muistoksi  venäläiset  ja  suomalaiset  kirjailijat 
olivat  päättäneet  yhdessä  toimittaa  kalenterin.  Grot  pantiin  päätoimitta- 
jaksi ja  hän  puuhaili  sitten  kirjoitusten  keräämisessä.  Pletnev  kirjoitti  asiasta 
Franzenille  pyytäen  hänen  apuaan  ja  sai  ystävällisen  ja  myöntävän  vastauksen. 
Samasta    syystä    Grotkin  vaihtoi  pari  kirjettä  Franzenin  kanssa.     Kalenteri 


*)  Esimieheksi  Lins^n  oli  valittu  vasta  1833,  mutta  sitä  ennen  häii  jo  oli  ol- 
lut varaesimiehen^  seuran  perustamisesta  alkaen. 

♦*)  Uudelleen.  Professori  Joh.  Jak.  Tengström  oli  seuran  varaesimiehen^ 
1834-58. 

♦♦*)  Linsin  kuoli  1848  62-vuotiaana. 

t)  Thesleff. 

tt)  Thesleffille. 

valmistui  vasta  alussa  vuotta  1842;  se  ilmestyi  sekä  venäjäksi  että  ruot- 
siksi ja  omistettiin  yliopiston  kanslerille.  Osanottajina  olivat  Grot,  Plet- 
nev,  ruhtinas  Odojevskij,  kreivi  Sologub,  Franzdn,  Runeberg,  Lönnrot,  Ca- 
strdn  ja  Porvoon  lehtori  Öhman.  Grotin  kirjoitusta  »Aleksanterin  yli- 
opiston historia»  kiitettiin  kaikinpuolin  onnistuneeksi,  Pletnevin  kirjoituksen 
nimi  oli  »Suomi  Venäjän  runoudessa».  Kalenteri  otettiin  vastaan  hyvin 
ja  kiittäviä  kritiikkejä  oli  sekä  Venäjän  että  Suomen  sanomalehdissä.  Jälki- 
mäisistä mainittakoon  Fabian  Collanin  kirjoittama  »Morgonbladetissac  — 
Pletnev  kertoo  myöhemmin  lukeneensa  »Aleksanterin  yliopiston  historian» 
suuriruhtinatar  Olgalle,  joka  oli  siitä  huvitettu. 

Pletnevin  kirjeistä  vuodelta  1840  mainittakoon  vielä  eräs,  jossa  hän 
kertoo  käyneensä  kreivi  Rehbinderin  luona.  Samalla  kertaa  tuli  Rebinderin 
luo  Armfeltkin.  He  juttelivat  m.  m.  venäjänkielen  opetuksen  järjestämi- 
sestä Helsingin  yliopistossa  ja  Pletnev  käytti  tilaisuutta  hyväkseen  kehuak- 
seen  }'stävänsä  Grotin  kielitaitoa  ja  sopivaisuutta  uuteen  professorinvirkaan. 
Silloin  Rehbinder  oli  kertonut,  että  asia  jo  oli  ollut  keskustelunalaisena 
keisarin  luona,  ja  että  perintöruhtinas  oli  ollut  läsnä  ja  myös  puolustellut 
Grotia. 

Vastatessaan  tähän  kirjeeseen  Grot  lausuu  epäilyksiä  tulevan  opetuk- 
sensa menestymisestä: 

»Oppilaitten  tulevista  edistyksistä  ei  voi  mennä  takuuseen,  sillä 
koko  heidän  huomionsa  on  kääntynyt  suureen  joukkoon  muita  ainoita,  joita 
hO;  oikeudenmukaisesti  kyllä,  pitävät  venäjänkieltä  tärkeämpinä.  Millä  voi 
herättää  heissä  harrastusta  tämän  oppimiseen?  Sen  kirjallisuus  on  vielä 
köyhä  ja  kieli  itse  on  vaikea  ja  nuori;  rakkaus  yksin  voisi  vaikuttaa  pal- 
jon tässä  suhteessa,  ja  sen  vuoksi  venäläisten  ei  pitäisi  laiminlyödä  mi- 
tään, vetääkseen  täkäläisen  nuorison  sydämet  puoleensa.  Asiain  luonnol- 
lisen järjestyksen  mukaan  historiallinen  vihamielisyys  on  elävä  vielä  pari 
kolme  miespolvea». 

Tähän  vastaa  Pletnev: 

»Ymmärtäväisten  oppilasten  huomiota,  kun  tuntee  heidän  kieltään  ja 
tapojaan,  kun  nauttii  heidän  kunnioitustaan  ja  luottamustaan,  ei  ole  vaikea 
kääntää  aineeseen,  joka  on  niin  huvittava  kuin  nykyään  mahtavimman  kan* 
san  historia  —  sekä  valtiollinen,  että  kirjallinen.  Harrastus  herää  kun  op- 
pii tuntemaan  yksityisseikkoja.  Ei  kertomusten  paljous  herätä  innostusta, 
vaan  se,  kun  yksi  ainoa  kertomus  esitetään  vilkkaasti  ja  seikkaperäisesti. 
Jos  te,  Jaakko  Karlovitsh,  voitte  kuulijoillenne  kuvata  joitakuita  histo- 
riallisia tai  kirjallisia  henkilöitä  niin,  kuin  Karamsin  on  kuvannut  Ivan  Jul- 
man tai  Boris  Godunovin,  ikuistaen  häviämättömillä  muistomerkeillä  hei- 
dän tarmoaan  ja  viisauttaan  niin  te  epäilemättä  herätätte  huomiota  luen- 
noillanne.    Niinkauan   kuin  vielä  olette  vapaa,  painattakaa  koetteeksi  ruot- 

siksi  johonkin  hyvään  aikakauslehteen  pari  kirjoitusta,  esim.  Pushkinin  Sov- 
remennik  lehdestä  otteita,  Konisskijn  kirjoituksesta  ,Vähän  Venäjän  tilasta 
Puolan  katolisten  vallan  alla'  ja  Derzhavinin  oodin,  ,Zubovin  palaamisesta 
Persiasta',  varustaen  molemmat  käännökset  tarpeellisilla  selityksillä,  niin 
minä  olen  varma  siitä,  että  suomalaiset  —  minä  tarkoitan  ymmärtäväisiä 
ja  tiedonhalukkaita  suomalaisia  —  tulevat  hyppimään  ihastuksesta  lukies- 
saan näitä  kirjoituksia.  Kas  siinä  teille  ohje  miten  pitää  työskennellä,  eikä 
pidä  sepittää  kuivia  oppikirjoja.  Älkää  valmistako  ylioppilaita  ytimetöntä 
tutkintoa  varten,  vaan  herättäkää  heissä  innostusta  kaikkeen  ihanaan  ja  mer- 
killiseen mitä  meillä  on  ja  mikä  ei  unissakaan  ole  heidän  mieleensä  joh- 
tunut. Neron  äänen  edessä  vaikenee  jokainen  historiallinen  vihamielisyys, 
mikä  meidän  onnettomuudeksemme  on  saanut  ravintoa  semmoisten  mies- 
ten tyhmyyksien  ja  hävyttömyyksien  kautta  kuin  tuo  kuuluisa  S[olovjev].*) 

Kuitenkin  Grot  olisi  tahtonut  että  hänen  virkanimityksensä  olisi  ta- 
pahtunut niin  pian  kuin  suinkin,  »sillä»,  hän  sanoo,  »mieluista  on  kyllä  elää 
vapaasti  niinkuin  nyt,  mutta  ei  se  näytä  kauniilta.  Jumala  ties  mitä  mi- 
nusta voivat  ajatella  häijyt  ihmiset.» 

Tammikuussa  v.  1841  Grot  oli  muutamia  päiviä  Porvoossa,  jossa 
hän  seurusteli  Runebergin  ja  lehtori  Öhmanin  kanssa**).  Runeberg  oli 
vastikään  saanut  valmiiksi  »Nadezhdan»,  joka  suuresti  ihastutti  Grotia  ja 
jota  hän  pian  sen  jälkeen  alkoi  kääntää  venäjäksi.  Runebergin  seurassa 
Grot  viihtyi  erittäin  hyvin;  hän  sanoo: 

»Hänen  kanssaan  en  voi  puhua  kylläkseni;  vahinko  ettei  hän  asu 
Helsingissä!  Täällä  en  tunne  ketään,  joka  vetäisi  vertoja  hänelle  .  .  .  Hän 
jakaa  sydämestään  vieraansa  kanssa  kaikki  mitä  hänellä  on,  mutta  ei  ra- 
sita itseään  eikä  vierastaan  pakotetulla  ylellisyydellä.  Senvuoksi  voin  kur- 
sailematta joka  päivä  syödä  päivällistä  ja  illallista  hänen  luonaan.  Ainoa 
ylellisyys,  minkä  hän  sallii  itselleen,  on  punssi  ja  viini,  jolla  hän  kestitsee 
sekä  pöydän  ääressä  että  muulloinkin  .  .  .  £i  ainoastaan  hänen  kotitapo- 
jensa  tunteminen,  vaan  myös  hänen  puheensakin  ovat  opettavaisia.  Näh- 
tävästi ei  ole  sitä  asiaa,  jota  hän  ei  olisi  ajatellut;  jos  vaan  keveästi  kos- 
kettaa johonkin,  niin  Runeberg  heti  tarttuu  kiinni  asiaan  ja  kehittää  mel- 
kein aina  jonkun  uuden  ajatuksen  ja  saattaa  katsomaan  asiata  aivan  uudelta 
näkökohdalta.  Kuinka  viisaasti  hän  tänään  vertasi  ylimyssäätyä  ja  keski- 
säätyä  —  edellistä  purjelaivaan,  joka  kopeasti  kulkee  purjeittensa  avulla, 
mutta  on  voimaton  tuulen  oikkuja  vastaan,  jälkimäistä  —  höyryveneeseen, 
joka  ulkomuodossaan  ei.  lupaa  suuria,  mutta  sisässään  kantaa  tavatonta 
voimaa.» 

»Mistä  kaikesta  me  puhelimmekaan  tänä  viikkona!  Usein  juttelimme 
viisi  tuntia  yhtämittaa,  eikä  keskustelu  tullut  väsyttäväksi.  Kas  siinä  näkyy 
mitä  merkitsee  molemminpuolinen  harrastus  yhteisiin  asioihin,  molemmin- 
puolinen avomielisyys  ja  halu  ylläpitää  keskustelua.     Etenkin  on  Runeberg 


*)  Silloinen  ylim.  venäjSnkielen  professori  yliopistossamme. 
*♦)  Vrt.  Strömborg,  Biogi".  ant.  om  J.  L.  Runeberg,  IV,  s.  411  ss. 

mielestäDi    kunnioitusta   ansaitseva    sentähden,  etten    voi  huonnata  hänessä 
turhamaisuuden  varjoakaan>. 

Kun  Runeberg  pian  sen  jälkeen  kävi  Helsingissä,  piti  Grot  hänelle 
päivälliset.  Muita  kutsutuita  olivat:  Tengström,  Akiander,  Rein  ja  Castren 
(Cygnaeus  oli  estettynä).  Samppanjassa  Grot  esitti  Runebergin  maljan  sa- 
noilla: »Juon  maljasi  Runeberg.  Eläös  kauan  kolmikertaiseksi  kunniaksi, 
mikä  liittyy  elämääsi:  Suomenmaan,  ruotsalaisen  kirjallisuuden  ja  oman 
itsesi  kunniaksi».  Sitten  Grot  joi  järjestään  Tengströmin,  Reinin,  Akian- 
derin  ja  Castrenin  maljan,  vieläpä  poissa  olevan  Cygnaeuksenkin.  Lo- 
puksi hän  esitti  Pletnevin  maljan  sanoilla:  »Nyt  juokaamme  erään  mie- 
hen malja,  joka,  vaikk^ei  hän  ole  täällä,  ottaa  mitä  vilkkainta  osaa  kaik- 
kiin meidän  iloihimme  ja  suruihimme». 

Tämän  johdosta  sanoo  Pletnev: 

»Miks^en  voinut  olla  mukana  tuossa  rauhan  ja  onnen  piirissä!  Kii- 
tollisuuden kyyneleet  vuotivat  silmistäni  lukiessani,  kuinka  mitä  jaloimmat 
miehet  ystävyydellä  muistelivat  minua  ja  toivottivat  minulle  terveyttä.  Sa- 
nokaa heille  kaikille,  että  aina  olen  oleva  ylpeä  heidän  ystävyydestään  ja 
että  kaikkialla  olen  sanova  että  olen  ymmärtänyt  oikeata  onnea  ainoas- 
taan Helsingissä». 

Kirjeessä  24  p:ltä  helmikuuta  v.  1841  Pletnev  lähettää  ystävälleen 
surusanoman  kreivi  Rehbinderin  odottamattomasta  kuolemasta.  Tämän  kuo- 
lemantapauksen kautta  tuli  Grotin  nimitys  professoriksi  taas  viivytetyksi  jon- 
kun verran  aikaa.  Kuitenkin  Pletnev  sanoo  kuulleensa  että  Rehbinder  jo 
oli  valmistanut  esityksen  tästä  asiasta. 

Rehbinderin  kuoleman  johdosta  sanoo  Grot: 

»Tämä  on  isku,  joka  tuntuu  koko  Suomelle.  Miehellä,  johon  jo 
hänen  eläessään  voitiin  panna  niin  paljon  arvoa,  lienee  varmaankin  ollut 
tavattoman  suuria  ansioita.  Mitä  minuun  persoonallisesti  tulee,  niin  odo- 
tan tyynesti  kohtaloni  päätöstä.  Ei  se  missään  tapauksessa  voi  tulla  pa- 
hemmaksi kuin  se  oli  ennen  muuttoani  tänne  .  .  .  Minä  vaan  lyhyen 
ajan  tunsin  hänet,  mutta  rakastin  ja  kunnioitin  häntä.  Nyt  minä  häntä 
itken.  Miten  tahansa  minun  käyneekin,  pidän  onnenani,  että  pääsin  pois 
kansliatoimesta  ja  Pietarista,  ja  tästä  saan  kiittää  Rehbinderiä.  Kukapa  muu 
hänen  asemassaan  olisi  ottanut  minut  ilman  erityistä  tarvetta». 

Sitten    Grot    kertoo   miten  Rehbinderin  ruumis  kenenkään  tietämättä 

oli  kuljetettu  Helsingin  läpi  kotipuoleensa  haudattavaksi.     Tämän  johdosta 

sanoo  Pletnev: 

»Kuinka  surumieliseksi  minut  tekivät  sinun  rivisi,  joissa  kerroit,  kuinka 
kreivi  Rehbinder  vainajan  ruumis  kuljetettin  kenenkään  tietämättä  Helsin- 
gin läpi.  Tietysti  siten  oli  paras.  Mutta  ajatteleppas  minkä  arvoinen  ih- 
minen   on    maailmalle    kun    hänen  elämänsä  lanka  on  katkennut.     Kuinka 

kumarrettiiD  ja  kunnioitettiiD  kesällä  tuossa  samassa  kaupungissa  sitä  miestä, 
joka  nyt  kulki  sen  läpi  kenenkään  huomaamatta  eikä  kellekään  tarpeelli- 
sena. Minua  kovin  haluttaa  painattaa  krevi  Rehbinderin  elämäkerta.  Hanki 
minulle,  Menshikovin  luvalla  tai  jollain  muulla  tavoin,  järkevä  ja  huvittava 
kirjoitus  hänestä!  Palkitkaamme  häntä  edes  siten  siitä  ystävyydestä,  minkä 
hän  osotti  meille  kunnioittaessaan  meissä  ainoastaan  arvonimeä:  ihminen». 

V.  1841,  15  p.  (3  p.  vanh.  luk.)  huhtikuuta  nimitettiin  Grot  vih- 
doin venäjän  kielen,  kirjallisuuden  ja  historian  professoriksi  Helsingin  yli- 
opistoon. Merkillisimpiä  ovat  ne  kirjeet,  jotka  ystävykset  vaihtavat  tämän 
tapauksen  johdosta.  Se  outo  tapa,  jolla  tämä  professorin  virka  asetettiin, 
hämmästytti  suuresti  suomalaisia,  ja  Grot  sai  kuulla  yhtä  ja  toista,  mikä 
kipeästi  koski  häneen.     12  p.  huhtik.  hän  sanoo.: 

»Minun  nimitykseni  kautta  ovat  sen  [yliopiston]  ikivanhat  säännökset 
osaksi  rikoutuneet;  minkä  verran  minä  voin  huomata,  hämmästyivät  ukot 
suuresti  tästä  uutisesta;  heitä  ei  saata  hämille  ainoastaan  sen  vaivalloisen 
tien  täydellinen  syrjäyttäminen,  jolla  he  itse  ovat  saavuttaneet  saman  arvon, 
vaan  myös  se,  että  yhtä,  eikä  erittäin  rakastettua,  ainetta  varten  nyt  on 
kaksi  professorinvirkaa  ja  kolme  opettajaa*).  Kunnioitettava  ja  hyvä  Nord- 
ström huomautti  minulle,  että  määräyksen  toimeenpanemisessa  tulee  muu- 
tamia vaikeuksia  ja  lupasi  ystävällisesti  puhua  siitä  kanssani  .  •  .  Eilen 
menin  Reinin  luo  voidakseni  jo  tänään  kirjoittaa  sinulle,  mitä  eilispäivän 
konsistorissa  oli  tapahtunut.  Kun  esitin  itseni  Reinille  hänen  uutena  virka- 
toverinaan  (sopivalla  vaatimattomuudella),  sanoi  hän,  että  kaikki  ovat  erit- 
täin mieltyneet  minun  persoonaani,  mutta  pelkäävät,  että  liian  vahva 
venäjänkielen  oppiminen  vahingoittaa  heidän  vanhaa  kansallissivistystään. 
Minä  vakuutin  hänelle,  että  minun  tarkoitukseni  tulee  olemaan  niin  paljon 
kuin  suinkin  sovittaa  yhteen  molempia  näitä  harrastuksia  ja  että  ylipäänsä 
yliopiston  ja  koko  maan  hyöty  on  minulle  yhtä  kallis  kuin  kullekin  heistä». 

Seuraavassa  kirjeessä  hän  kertoo  käynnistään  professorien  luona  ja 
sanoo,  että  melkein  kaikki  ottivat  häntä  vastaan  jotenkin  kylmästi  ja  ikään- 
kuin jonkinlaisella  epäilyllä,  ja  hän  lisää: 

»Vahvat  ovat  vanhat  ennakkoluulot:  he  luulevat  että  hallitus  äkkiä  tah- 
too tyrkyttää  heDle  venäjänkieltä.  Minä  sanoin  jokaiselle,  että  tunnen,  kuinka 
olen  heitä  alempi  kokemuksessa,  tiedossa,  taidossa  y.  m.,  mutta  toivon 
ahkeruudella  yhteisen  hyvän  edestä  voivani  korvata  näitä  puutteita  ja  pyy- 
dän neuvoja  heiltä  ....  Eilen  minä  itkin  kovin.  Aamulla  olin  näet 
tavannut  yhden  professoreista,  ystäväni  ja  veljeni  Lillen,  kunnon  miehen. 
Hän  sanoi  minulle,  että  minä  olen  kovin  vaikeassa  asemassa  sen  vuoksi 
että  minulla  on  velvollisuus  istua  konsistorissa  ja  tiedekunnassa,  että  tämä 
on  tavatonta  ja  loukkaavaa  heidän  säännöstensä  rikkomista  ja  viimein,  että 
minua  katsellaan  karsaasti,  vieläpä  epäluulolla.  Hän  lisäsi,  että  minulle, 
kun  en  tunne  täkäläisiä  menoja  ja  lakeja,  tulee  kovin  vaikeaksi  ottaa 
osaa    konsistorin    keskusteluihin.     Minä    menin    Cygnaeuksen  luo  ja  siellä, 

*)  Vakinainen  professori,  ylim.  professori  ja  lehtori. 

huolimatta  hänen  veljensä  läsnäolosta,  en  voinut  hillitä  itseäni,  vaan  an- 
noin valtaa  kyynelilleni,  joita  tuskin  olin  voinut  pidättää  kadulla.  Hyvä 
Cygnaeus  lohdutti  minua  minkä  voi;  mutta  sana  epäluulo  poltti  sydäntäni. 
Hänen  luotaan  menin  neuvottelemaan  Tengströmin  kanssa  —  en  tavannut 
häntä;  sieltä  Reinille;  hän  sanoi  Lillen  sanoja  todeksi,  mutta  itse  puoles- 
taan hän  teki  minulle  täyttä  oikeutta  ja  neuvoi  pyytämään  konsistorilta 
komiteaa,  joka  valmistaisi  ohjesäännön.  Minä  rauhoituin.  Jälkeen  puolen- 
päivän kello  4  menin  taas  Tengströmin  luo;  hänkin  osotti  minulle  suurta 
luottamusta.  Illan  vietin  oppilasteni  kanssa*),  kauneuden  ja  viattomuuden 
seurassa  vietin,  vaikka  surumielin  ja  harvapuheisin  kielin,  mieluisasti  kolme 
tuntia.     Kuinka  paljon  minä  tänä  päivänä  ajattelin  ja  tunsin!» 

Myöhemmin  Grot  kertoo  että  rehtori  Ursin  oli  lohduttanut  häntä  sa- 
nomalla, että  kaikki  kyllä  tulisi  hyväksi,  kun  vaan  mielet  rauhoittuvat,  ja 
että  kaikki  oli  tullut  siitä  oudosta  tavasta,  jolla  tämä  virka  oli  asetettu. 

Tähän  kaikkeen  vastaa  Pletnev: 

»Teidän  professorienne  hämmästystä  minä  odotin.  Kuitenkin  he  tur- 
haan näkevät  tässä  alun  oppinsa  alentumiseen.  Päinvastoin,  heidän  moni- 
puolisuuteensa liittyy  vieläkin  yksi  vesa,  nuori,  mutta  kaunis  —  nykyisen 
maailman  merkillisimmän  kansan  valtiollinen  ja  kirjallinen  historia.  Minä 
huomaan,  että  he  meidän  suhteen  eivät  ole  menetelleet  niin  hienotuntei- 
sesti kuin  olemme  tottuneet  odottamaan  heiltä.  Kuinka  voi,  kuuluessaan 
Venäjään,  laiminlyödä  sen  historiaa.  Se  on  anteeksiannettava  Upsalassa, 
vaan  ei  Helsingissä  .  .  .  Emmehän  me,  opettaessamme  suomalaisille  ve- 
näjänkieltä, sorra  heitä,  emmekä  petä  heitä,  vaan  kartutamme  heidän  har- 
rastuksiansa.  Tosiaankin,  emmekö  me  ole  sen  arvoiset,  että  he  oppivat 
meitä  tuntemaan !  .  .  .  Varmaankin  sinua  on  hämmästyttänyt,  että  Reiniä 
m.  m.  on  pidetty  Venäjän  historian  professorina,  vaan  hän  ei  kuitenkaan  ole 
opettanut  tätä  ainetta.  Kas  semmoista  minä  en  voi  antaa  heille  anteeksi; 
se  on  anteeksiannettava  Europassa,  joka  ei  ole  velvollinen  tuntemaan  meitä, 
vaan  ei  Suomessa,  joka  tarpeen  vaatiessa  orjailee  hallituksemme  edessä. 
Siinähän  on  (kauhea  sanoa  I)  jotain  epämoraalista.  Naurettavaa  on  sanoa, 
että  he  kadottaisivat  vanhaa  oppiansa  venäjänkielen  kautta.  Eihän  se  ole 
mikään  kivääri  tai  rumpu,  vaan  samallainen  oppiaine  kuin  suomalaisetkin 
kielet,  joita  tutkimaan  he  pyrkivät  Siperiaan  asti.  Kuinka  ihmiset  ovat 
täynnä  ristiriitaisuuksia!  Ylioppilaille,  jotka  valmistautuvat  oppineeseen  sää- 
tyyn, ei  ole  ensinkään  liikaa  tuntea  venäjänkieltä.  Heillä  on  jo  tutkin- 
nossaan II  ainetta.  Mutta  opiskelevathan  he  neljän  vuoden  kuluessa  ja 
kurssittain  **).  Meillä  tutkitaan  toisinaan  kolmessatoistakin  aineessa.  Se 
siis  ei  merkitse  mitään.  Vaan  oppineen  suomalaisen,  joka  puhuu  latinaa, 
on  häpeä  olla  oppimatta  venäjänkieltä,  kun  Grot  on  professorina.  Älä 
sinä,  ystäväni,  ota  sokeasti  vastaan  Reinien,  Nordströmien  y.  m.  mää- 
räyksiä, vaan  arvostele  niitä  puolueettomasti.     Ei  heidän  kanssaan  tarvitse 

*)  Grot    opetti   tähän    aikaan    englanninkieltä   kolmelle    ncidelle:     Armfeltillc, 
Traversaylle  ja  v,  Haartmanille. 

**)  Pletnev  luulee  että  meidän  yliopistossamme  opiskellaan  kurssittain  eli  luo- 
kittain niinkuin  Venäjällä. 

eUlä  ä  la  Solovjev,  vaan  ei  myöskään  ole  viisasta  kuulla  heitä  ä  Ia 
poissoo,  ääneti  ja  tottelevasti.  Muista  että  sinulle  antaa  viran  Jumala, 
isänmaa  ja  terve  järki:  tyydjtä  kaikki!» 

Ja  seuraavassa  kirjeessä  Pletnev  jatkaa: 

»Se  outo  tapa,  jolla  muutamat  professorit  ovat  kohdelleet  sinua,  lai- 
mentaa mieltymystäni  itse  Suomeen.  Ole  hyvä  ja  sano  heille  minun  puo- 
lestani leikillisesti,  että  jos  he  epäilevät  sinua  tai  minua  mistään  pahoista 
aikeista  heidän  maatansa  kohtaan,  niin  he  voivat  sillä  kohottaa  Solovjevia 
meidän  silmissämme.  Me  olemme  nyt  oikeutetut  luulemaan,  että  he  itse 
ovat  herättäneet  Solovjevissa  semmoisen  tavan,  mikä  meistä  tosin  alussa 
oli  vastenmielinen,  mutta  nyt  voi  näyttää  välttämättömältä,  jos  he  aina 
tällä  tavoin  tulevat  kohtelemaan  ihmisiä,  jotka  rakastavat  heitä  ja  ajattele- 
vat ainoastaan  heidän  maansa  kukoistusta.  Vai  tyrkyttää  heille  venä- 
jänkieltä! Mikä  suuri  hätä?  Eivät  he,  ukot,  sitä  tarvitse,  vaan  yb'oppi- 
laat,  jotka  vapaaehtoisesti  matkustelevat  aina  Moskovaan  asti  tämän  kielen 
tähden  .  .  .  Sinun  ystäväsi  ja  veljesi  Lille  puhui  sinulle  paljasta  roskaa 
ja  sekoitti  eriluonteisia  asioita.  Hän  pitää  heidän  tapojensa  loukkaamisena 
ja  rikkomisena  sitä,  että  sinä  tulet  istumaan  konsistorissa.  Mutta  eihän 
tämä  ole  lähtenyt  sinusta,  vaan  se  on  hallituksen  tahto.  Siis  ei  heidän 
eikä  sinun  ole  siinä  viisasteleminen.  Mutta  mitä  he  epäilevät?  Vakoile- 
mistako vai  mitä?  Sinä  voit  tehdä  kaikki  tyhjäksi  kertomalla  suoraan 
kuinka  Rehbinder  pyysi  minua  kirjoittamaan  mietinnön  venäjänkielen  pa- 
remmasta opetuksesta  ja  että  sinun  nimityksesi  on  seuraus  Rehbinderin  toi- 
vomuksesta ja  kenties  minun  sepittämästäni  mietinnöstä»  .  .  . 

Puhuttuaan  ministerivaltiosihteerin,  kreivi  A.  Armfeltin  kanssa  asiasta 

sanoo  Pletnev: 

»Armfelt  sanoi  minulle,  että  hän  tietää  kaikki  mitä  on  tapahtunut 
professorien  kesken  sinun  nimityksesi  johdosta.  Hän  on  heihin  hyvin  tyy- 
tymätön ja  puhui  hyvin  järkevästi.  Muistutus,  että  sinut  ensin  olisi  pitä- 
nyt nimittää  tohtoriksi,  ei  ole  paikallaan  tässä  tapauksessa,  niinkuin  hän 
hyvällä  syyllä  selitti.  Kuka  heidän  yliopistossaan  osaisi  tutkia  sinua  Ve- 
näjän kirjallisuudessa?  Sitä  paitsi  kuninkaat  Ruotsissa  toisinaan  nimittävät 
professoreita  noudattamatta  muodollisuuksia.  Minä  mainitsin  hänelle  esi- 
merkiksi Tegndrin.  Armfeltia  tämä  harmittaa  etenkin  sen  vuoksi,  että  pro- 
fessorien olisi  pitänyt  näyttää  hyvää  esimerkkiä  ylioppilaille;  nyt  he  voi- 
vat herättää  heissä  levottomuutta»   .  .  . 

Pian  kuitenkin  mielet  molemmin  puolin  rauhoittuivat  ja  entinen  ys- 
tävällinen väli  palautui.     Huhtik.  i8  p.  Grot  jo  kirjoittaa: 

»Eilen  illalla  kävivät  luonani  Castren,  Laurell,  Tengström  ja  Rein. 
He  olivat  kaikki  hjrvin  herttaiset  ja  me  juttelimme  hauskasti,  maistellen 
punssia  .  .  .  Tänään  kello  12  menin  kutsuttuna  Crohnsin*)  luo  aamiai- 
selle. Siellä  olivat  kaikki  professorit  sekä  muita  henkilöitä.  Minä  istuin 
Cygnaeuksen  ja  Nervanderin  välissä.  Cygnaeuksen  kanssa  join  samppan* 
jassa    sinun    maljasi.     Nervander    oli    hyvin   ystävällinen    ja    kyseli    sinua. 


*)  Provasti,  professori  t:ri  E.  A.  Crohns. 

Kaikki  professorit  olivat  tänään  hyvin  ystävälliset  minua  kohtaan;  joUeo 
erehdy  he  alkavat  leppyä  siitä  loukkauksesta  mikä  miDun  persoonassani  on 
tehty  heille  •  .  .  Crohns  teki  pienen  tyhmyyden.  Ehdotettuaan  ensimäi- 
sen  maljan  keisarille  lisäsi  hän,  että  hän  äskettäin  on  antanut  uuden  ar- 
monosotuksen  yliopistolle  asettamalla  uuden  professorin,  ja  kehotti  juo- 
maan minun  maljani,  minkä  kaikki  tekivätkin.  Voit  ajatella  minun  ase- 
maani; mutta,  sanon  sen  vielä  kerran,  kaikki  kohtelivat  minua  mitä  paraim- 
malla  tavalla»  .  •  . 

Tämän  vuoden  kesäkuulla  Pletnev  tuli  Helsinkiin  ja  viipyi  Suomessa 
kaksi  kuukautta.  Sillä  aikaa  ystävykset  matkustelivat  ympäri  Suomea,  ihaili- 
vat ihania  maisemia  ja  vierailivat  tuttaviensa  luona,  m.  m.  Armfeltien  luona 
Joensuun  kartanossa  ja  v.  Haartmanien  luona  Raadelmassa,  jossa  hauskasti 
viettivät  aikaa  talon  ihanain  tyttärien  seurassa.  Pletnev  oli  hyvin  ihastu- 
nut käyntiinsä  Suomessa  ja  muistelee  sitä  usein  kaipauksella. 

Seuraavana  syksynä  Grot  alkoi  pitää  luentoja  yliopistossa.  Hän  val- 
misti niitä  suurella  huolellisuudella,  kävipä  naapurinsakin,  tunnetun  peda- 
googin  Odert  Gripenbergin  luona  harjoittelemassa  niiden  ääneenlukemista. 
Ensimäisestä  luennostaan  ja  sen  sisällyksestä  kertoo  hän  seikkaperäisesti. 
Kuulijoita  oli  salin  täydeltä  ja  hän  sai  kuulla  kiitettäviä  lausuntoja  Cyg- 
naeukselta, Lundahlilta  y.  m. 

Grotin    ensimäisten  onnistuneitten  luentojen  johdosta  sanoo  Pletnev: 

»Minä  iloitsen  sinun  menestyksestäsi  professorintoimessa.  Älä  kui- 
tenkaan pysähdy  ensimäisiin  onnistumisiin;  luo  aina  uusia  ihmeitä  tieteesi 
alalla.  Se  osottaa  kaikille,  ettei  voi  tyytyä  paljaaseen  uteliaisuuteen  kuu- 
lemalla sinua  vain  yhden  kerran,  vaan  että  sinua  täytyy  kuunnella  joka 
kerta»  .  .  . 

Ja  Grot  teki  työtä  väsymättä  ja  keksi  yhä  uusia  keinoja  herättääk- 
seen  kuulijoissaan  harrastusta. 

Kuten  mainittiin,  oli  Grot  alkanut  kääntää  venäjäksi  Runebergin  »Na- 
dezhdaa»  heti  sen  ilmestyttyä.  Käännös  painettiin  Sovremennikiin,  mutta 
sensori  Freigang  teki  siinä  suuria  muutoksia,  koska  siinä  puhuttiin  maa- 
orjuudesta. Luettuaan  käännöksensä  Sovremennikistä  Grot  kovin  pahastui; 
hän  sanoo: 

»Nadezhdan  järjettömyys  sen  nykyisessä  muodossa  oli  suurempi  kuin 
milloinkaan  olisin  voinut  odottaa.  Ei  ainoastaan  sen  perusajatus,  vaan  yli- 
päänsä kaikki  järjellisyys  on  kadonnut  siitä  ja  niinmuodoin  myös  kaikki 
huvittavaisuus  .  .  .  Sinun  olisi  pitänyt  joko  jättää  tämä  kirjoitus  kokonaan 
painattamatta  tai  olisit  itse  kertonut  muutamin  sanoin  Nadezhdan  sisäl- 
lyksen ja  sitten  painattanut  muutamia  kohtia,  joihin  sensorin  barbaarinen 
käsi    ci    ollut    koskenut.     Mitäpä    sanoo   jälkeläinen,  joka,  tuntien  ruotsin- 

kieltä,    vertaa   kflännöstä  alkukiijoitukseen  eikä  löydä  edos  selityksiä,  jotka 
häoelle  selittäisivät  asian !« 

Tässä    kirjeessä    Grot    sanoo    Runebergin   »Jouloaatosta»,  joka  jutui 

oli  ilmestynyt: 

»Se  on  oiva  teos,  missä  minun  mielestäni  muutamat  kohdat  voitta- 
vat kaikki,  mitä  Runeberg  tätä  ennen  on  kirjoittanut.  Se  on  aivan  kan- 
sallinen runo»  ... 

Grotin  mielipide  Cygnaeuksesta  kirjaDijana  ja  julkisena  puhujana  käy 
myös  selville  eräästä  hänen  kirjeestään.  Cygnaeus  oli  näet  alussa  vuotta 
1842  alkanut  pitää  julkisia  luentoja  uusimmasta  historiasta.  Kuunneltuaan 
pari  luentoa  Grot  lausuu  Cygnaeuksesta: 

»Hän  lukee  vihosta;  mutta  valitettavasti  hän  nytkin  on  yhtä  sekava 
ja  monisanainen  kuin  muuallakin.  Paikoittain  pistää  esiin  teräviä  ajatuksia 
ja  lausetapoja,  mutta  kokonaisuudesta  puuttuu  yksinkertaisuutta,  selvyyttä 
ja  huvittavaisuutta.  Sen  lisäksi  ei  hänen  deklamatsiooninsa  eikä  äänensä 
ole  tyydyttäviä.  Muuten  hänellä  on  sali  täynnä  kuulijoita  sekä  naisia  että 
lierroja  ylimmistä  piireistä,  ja  mielipiteet  ovat  hyvin  erilaiset». 

Sanoimme  että  Grot  usein  oli  mukana  loistavissa  tanssiaisissa  tutta- 
viensa luona;  se  tapahtui  etenkin  hänen  Helsingissä  olonsa  alkuaikoina.  Pro- 
fessoriksi tultuaan  hänen  harrastuksensa  kiintyi  yhä  enemmän  tieteellisiin  töi- 
hin, jotka  eivät  antaneet  paljon  aikaa  tänkaltaisiin  huvituksiin.  Ne  Helsingin 
kaunottaret,  jotka  enimmin  vetivät  hänen  huomionsa  puoleensa,  olivat:  en- 
nenmainittu  Matilda  Armfelt,  markiisitar  Maria  Traversay  ja  sisarukset 
V.  Haartman,  varsinkin  vanhin  sisar  Rosina,  joka  oli  seppeleensitoja- 
tar  vuoden  1840  promotsioonissa.  Neiti  Traversay  oli  kuuluisa  kauneu- 
destaan; hänen  kauneuttaan  ystävykset  ylistivät  runoissakin.  Käydessään 
kerran  Pietarissa  hän  herätti  siellä  suurta  huomiota,  m.  m.  perintöruhtinas 
oli  hyvin  ihastunut  häneen  ja  tanssi  hänen  kanssaan.  Täällä  hän  tutustui 
myös  perintöruhtinaan  ajutanttiin,  Patkuliin,  joka  pian  senjälkeen  tuli  hä- 
nen puolisokseen.  —  Mutta  merkillisin  näistä  kaunottarista  oli  Rosina  v. 
Haartman,  Franzenin  tyttären  tytär.  Grot  sanoo  hänestä  m.  m.:  »Rosina 
on  todella  Franzdnin  runotar  ilmielävänä;  hän  koko  olennollaan  täydelli- 
sesti ilmaisee  hänen  runoutensa  luonteen».  Rosinan  kunniaksi  Grot  myös 
sepitti  runon  »Gerda».  Mutta  Grot  ja  Pletnev  eivät  olleet  ainoat,  jotka 
ihailivat  Rosina  v.  Haartmania ;  olihan  hän  helsinkiläisten  lempilapsi.  Tämä 
tuli  näkyviin  m.  m.  kun  hän  helmikuussa  v.  1842  vietti  häitänsä  (A.  I^vo- 
niuksen  kanssa,  joka  silloin  oli  Venäjän  konsulina  Tukholmassa).  Grot  sanoo: 

»Kannattipa  nähdä,  kuinka  vilpitön  yleinen  osanotto  oli;  kuinka  kaikki, 
ilman  eroitusta  iän  tai  sukupuolen  suhteen  kiittivät  ja  ylistivät  morsianta 
ja  kuinka  hän  täydestä  sydämestään  vastasi  rakkauteen  rakkaudella.  Jokaista 
varten  hänellä  oli  ystävällinen  sana,  jokaista  varten  hymy  tai  ystävyyden 
osotns.  Hänellä  sydän  on  niin  rikas  ja  laaja  että  sitä  riittää  kaikille. 
Niin  rakastavaista  ja  tunteellista  luonnetta  en  ole  vielä  nähnyt  .  .  .  Moni 
kyynel  on  vuotanut  näinä  päivinä  hänen  onnensa  tähden.  Minä  näin  kos- 
tuneita silmiä  häissäkin.  Kas  siinä  hämmästyttävä  esimerkki  tosi-inhimil- 
lisen kauneuden  valtaavasta  vaikutuksesta  kaikkeen  mikä  sitä  ynipäröi.» 

Ja  Grot  kuvailee  elävästi  häämenoja  ja  viimeisiä  hetkiä,  joita  hän 
täällä  sai  viettää  ihailemansa  Rosinan  seurassa. 

Merkillisimpiä  tapauksia  tältä  keväältä  oli  muuten  perintöruhtinaan 
käynti  Helsingissä;  siitä  kirjevaihtajat  puhuvat  paljon.  Toukokuun  6  p. 
Grot  kertoo  suuremmoisista  valmistuksista  hänen  vastaanottamistaan  varten. 
Grot  oli  m.  m.  laatinut  puheen  yliopistossa  pidettävää  juhlaa  varten.  15 
p.  toukok.  hän  kertoo  perintöruhtinaan  tulosta  Helsinkiin  sekä  hänen  olos- 
taan täällä,  kertoo  kuinka  yliopiston  opettajat  kävivät  kunniaterveisillä 
kanslerinsa  luona,  jolloin  perintöruhtinas  sanoi  Grotille: 

—  »Olen  hyvin  iloinen  nähdessäni  teitä  täällä,  herra  Grot;  oletteko 
tyytyväinen  edistyksiin?» 

—  »Hyvin  tyytyväinen,  Teidän  keisarillinen  korkeutenne». 

—  »Kenties  jo  alkavat  puhuakkin  venäjää?» 

—  »Puhua  eivät  kaikki  vielä  osaa  ajan  lyhyyden  vuoksi.» 

—  »Mutta  ainakin  ymmärtävät,  ja  sekin  on  jo  tarpeeksi». 

—  »Kyllä  antavat  hyviä  toiveita.» 

Tarkastettuaan    sotaväkeä  ja  käytyään  senaatissa,  perintöruhtinas  tuli 

yliopistoon.     Grot  kertoo: 

»Me  astuimme  hänen  jälkeensä  konsistoriin.  Kanslerimme  istui  reh- 
torin paikalle,  rehtori  vanhimman  professorin  paikalle.  Hänen  oikealle 
puolelleen  asettui  kreivi  Armfelt,  vasemmalle  sijaiskansleri.  Kreivi  luki 
ruotsiksi  armollisen  reskriptin,  missä  kansleri  ilmoittaa  armossa  antavansa 
4,000  ruplaa  (muistaakseni  niin)  vuosittain  semmoisten  nuorten  yliopiston- 
jäsenten  matkoja  varten,  jotka  kaksi  vuotta  ovat  olleet  jossakin  venäläisessä 
yliopistossa.  Kreivi  luki  hyvin  nopeasti;  kanslerin  läsnäolo  veti  sekä 
minun  että  muiden  huomion  niin  puoleensa,  etten  tarkkaan  kuullut.  Kaikki 
nousimme  ja  ilmaisimme  syvällä  kumarruksella  kiitollisuuttamme.  Hänen  kor- 
keutensa nousi  myös  ja  kumarsi  meille  herttaisesti  hymyillen.  Vielä  luet- 
tiin ruotsiksi  kolme  asiaa;  kreivi  esitti  ne  venäjäksi,  ja  kansleri  sanoi :  , Suos- 
tun täydellisesti\  Viimein  hän  nousi  ja  lausui  meille  muutamia  mitä  ys< 
tavallisimpia  sanoja  .  .  .  Kun  hän  poismennessään  ehti  pöydän  toiseen 
päähän,  astuin  minä  esiin  ja  ojensin,  kreivi  Armfeltin  tahdosta,  hänelle 
puhtaaksi    kirjoitetun    puheeni,  sanoen:     ,Teidän  keisarillinen  korkeutenne! 


498  V.  G. 

Me  olimme  valmistaneet  Teille  akatemiallista  juhlaa  pienen  puheen  kanssa, 
mutta  pelkäsimme  käyttää  väärin  Teidän  korkeutenne  kärsiväUisyyttä.  Mutta 
puhe  on  kirjoitettu,  rohkenen  kantaa  sen  esille  I '  Hän  otti  sen  ja  kiitti. 
Samoin  Geitlin  kantoi  esille  sanakirjansa  sidottuna  kauniisiin  kansiin.» 

«Sitten  Suuriruhtinas  tarkasteli  yliopiston  huoneita  ja  kokoelmia  ja 
meni  juhlasaliin,  jossa  ylioppilaat  seisoivat  osakunnittain  järjestettyinä,  ku- 
kin kuraattorinsa  ja  inspehtorinsa  johdolla.  Puheltuaan  yksityisesti  muuta- 
mien kanssa,  asettui  hän  kateederin  eteen  ja  kääntyen  kaikkien  puoleen 
puhui  venäjäksi:  hän  lausui  ylioppilaille  mielihyvänsä  sekä  toivomuksensa, 
että  jatkaisivat  samaan  tapaan,  ja  kiitti  kaikkia,  kaikkia  heidän  ahkeruudes- 
taan. Molemmat  kerrat,  sekä  meidän  kanssa,  että  ylioppilaitten  kanssa, 
hän  puhui  semmoisella  vilpittömällä  hyväntahtoisuudella,  semmoiseUa 
sydämen  lämmöllä,  että  venäjänkieltä  osaamattakin  voi  häntä  ymmärtää. 
Hänen  mennessään  salista  kaikui  loppumattomia  hurraahuutoja.  Minä  olen 
varma  siitä,  että  hänen  käyntinsä  tulee  vaikuttamaan  mitä  paraimmalla 
tavalla  koko  yliopiston  oloon»   .  .  . 

Sitten  Grot  kertoo  päivällisistä,  tanssiaisista,  ihanasta  ilotulituksesta 
y.  m.  Viimeisenä  iltana  Thesleff  piti  tanssiaiset  kaivohuoneella.  Täällä 
perintöruhtinas  m.  m.  suvaitsi  puhua  Grotin  kanssa  venäjänkielen  opetuk- 
sesta. Täältä  hän  meni  pois  jo  kello  9  ja  astui  veneesen,  joka  vei  hä- 
net laivaan.  Kun  vene  eteni  rannasta,  ylioppilaat  milloin  lauloivat,  mil- 
loin hurrasivat  heiluttaen  lakkojaan.  Noustuaan  laivaan  perintöruhtinas  vas- 
tasi heiluttamalla  lakkia.  Riemuhuudot  rannalla  eivät  tauonneet  ennenkuin 
laiva  katosi  näkyvistä.  Ja  Grot  lopettaa  kertomuksensa  sanoilla:  »Niin- 
muodoin hyvän  kanslerin  läsnäolo  voitti  kunnon  suomalaisten  hitauden  ja 
he  ovat  häneen  hyvin  ihastuneet;  nähtävästi  hänkin  jäi  tyytyväiseksi  hei- 
hin ja  heidän  maahansa». 

Palattuaan  Helsingistä  ja  tavatessaan  taas  Pletnevin  Tsarskoje  Selossa 
sanoi  perintöruhtinas  hänelle:  »Teille  lähettää  terveisiä  Helsinki  ja  eten- 
kin Grot»  ja  lisäsi:  »Minä  pidin  siellä  pienen  venäjänkielisen  puheen.» 
Pletnev  luki  sitten  keisarillisille  Grotin  kirjeet,  joissa  hän  kertoo  perintö- 
ruhtinaan  käynnistä  Helsingissä;  nämät  kirjeet  julkaistiin  myös  Sovremen- 
nikissa;  samoin  Pletnev  luki  heille  Grotin  puheen  sekä  runon,  joka  Hel- 
singissä oli  sepitetty  perintöruhtinaalle. 

Tänä  kesänä  Grot  teki  lyhemmän  aikaa  kestävän  matkustuksen  lou- 
nais-Suomessa.  Hän  kulki  yksin  kyytihevosella  ja  vieraili  milloin  missäkin 
tuttaviensa  luona.  Tältä  matkalta  hän  kirjoitti  monta  huvittavaa  kirjettä, 
joissa  kertoo  huomioistaan  ja  kokemuksistaan.  Loppuosan  kesää  vietti 
hän  lähellä  Pietaria  Pletnevin  luona.  Sitten  kirjeenvaihto  jatkuu  syksyllä 
1842.     Grot    taas    seurustelee    helsinkiläisten  ystäviensä   kanssa  ja  heidän 

välinsä  tulee  yhä  tuttavallisemmaksi.     Käytyään  kerran  professori  Ilmonin 

luona  hän  sanoo: 

»Hän  on  minua  kohtaan  aina  hyvin  ystävällinen,  mutta  tänään  hän 
oli  vielä  tavallista  ystäväUisempi  ja  sanoi  m.  m.  että  nyt  jo  kaikki  pro- 
fessorit pitävät  minua  heikäläisenä,  ja  kehui  lausuntojani  konsistorissa  sekä 
sisällyksen  että  kielen  puolesta»  .  .  . 

Samassa  kirjeessä  hän  sanoo  olleensa  Ursinin  luona  nimipäivillä: 

»Eilen  olin  Ursinin  nimipäivillä,  jonka  johdosta,  hän  piti  suuret  pi- 
dot Vieraita  oli  paljon,  enimmäkseen  yliopiston  jäseniä  ja  ylioppilaita. 
Viimemainitut  tapansa  mukaan  lauloivat  paljon  ja  hyvin  kauniisti.  Minulla 
oli  hyvin  hauskaa;  minä  juttelin  milloin  yhden,  milloin  toisen  kanssa  .  .  . 
Rehtorin  luona  oli  myös  Ruotsissa  ja  Saksassa  käynyt,  äskettäin  kotimaa- 
hansa palannut  yliopiston  dosentti  Snellman,  joka  monien  Ruotsissa  ulos- 
antamien  teostensa  kautta  on  hankkinut  itselleen  kuuluisan  nimen.  Minä 
tutustuin  häneen  illallisen  aikana;  koko  meidän  keskustelumme  rajoittui  kui- 
tenkin tavallisiin  kohteliaisuuksiin.» 

Jo  kerran  tätä  ennen  kohtaa  eräässä  Grotin  kirjeessä  Snellmanin  ni- 
men; hän  kertoo  nimittäin  lukeneensa  »hyvin  hauskan  kirjan,  erään  nuo- 
ren suomalaisen  —  oppineen  Snellmanin  —  matkustuksesta  Saksanmaalla». 

Vuoteen  1842  loppuu  kirjevaihdon  ensi  nidos.  Kahdesta  jälkimäi- 
sestä nidoksesta  teemme  seuraavassa  kirjoituksessa  selkoa. 

V.  G. 


— vAA/>fiAA/>-o— 


Valnajaln  palvelus  Ja  kuolemattomuuden 
usko  muinais-Kreikassa. 


IL 

Mistä  oli  kuolottomuuden  usko  alkuisin?  Kuolemattomuus  on  oikeas- 
taan vain  jumalien  etuoikeus.  Kun  siis  sielua  sanotaan  kuolemattomaksi, 
uskotaan  hänen  tulleen  osalliseksi  jumalien  luonnosta.  Tätä  uskoa  suosivat 
thrakilaisen  Dionysos  jumalan  palvelijat.  Hänen  kultilleen  omituista  on 
fjtavla,  sieluelämän  järkähtäminen  tasapainostaan:  siinähän  ovat  nuo  hui- 
mistuneet  naiset,  jotka  tulisoihtujen  valossa  ja  soiton  rämistessä  kiljuen 
karkeloivat  huimaa  vauhtia,  kunnes  vaipuvat  maahan  pyörryksiin.  Silloin 
kisaajat  lankeavat  loveen,  ja  aineen  siteistä  irroillaan  pääsevät  he  yhteyteen 
itse    tuon    näkymättä    heidän    keskellään  olevan  Dionysos  jumalan  kanssa. 

Näin  haltioissaan  ollen  sielu  ei  ole  kotonaan  ruumiissa,  vaan  vaeltaa  kau- 
kana siitä,  on  jumalassa  (*iv9^8og).  Siitä  hänelle  valuuvoimaa,  hän  puhuu 
salattua  viisautta  ja  osaa  ennustella.  Tuo  hurmaus  on  vaan  ilmaus  eräästä 
aina  ja  jokapaikassa  ilmenevästä  uskonnollisesta  vietistä,  joka  murtaen  kaikki 
sulut  tahtoo  suorastaan  vaipua  jumaluuden  povelle  autuutta  ja  valoa  ime- 
mään (vrt.  shamanit,  dervishit  7.  s.)-  Ekstatiseen  tilaan  pyritään  kaikkialla 
yhtäläisillä  keinoilla:  huimalla  soitolla  ja  tanssilla,  huumaavilla  juomilla 
y.  m.  s. 

Se  voitto,  mikä  kuolottomuus-uskolla  on  tästä  kultista,  on  että  sielu 
voi  elää,  jopa  ylempää,  täydellisempää  elämää,  ilman  ruumista,  ihmissielu 
on  kuolematon.  Tämmöisen  spiritualismin  täytyi  raskaasti  tuntea  ruumiilli- 
suutta rasittavaksi  kahleeksi,  joka  esti  sielua  autuuden  ilmoihin  nousemasta. 
Sen  silmissä  maallinen  elämä  näytti  arvottomalta  ja  kurjalta.  Kuolemaa 
kiiteltiin  ja  ikävöitiin.  Tähän  uskoon  thrakilaisen  Dionysoskultin  harrastajat 
johdonmukaisesti  joutuivat. 

Dionyson  kultti  pääsi  sopusointuun  Apollonin  kultin  kanssa  Delphissä 
ja  levisi  sieltäpäin  pian  Kreikkaan,  mutta  säystyneenä  ja  suhdittuneena, 
niinkuin  sopikin  tästä  liitosta  odottaa.  Tahtoihan  se  tosin  vieläkin  «re- 
päistäc  uskovaisia  huimistukseen.  Dionysinen  piirre  Apollonin  kultissa  on 
se,  että  hänen  ennuspaikoissaan  papittaret  hurmautuvat  ennustamaan,  jolloin 
sielu  ruumiista  vapaana  liitää  jumalien  ilmassa  ja  sieltä  tietää  valaista  ole- 
muksen pulmia.  Muuten  mystiikka  ei  ole  Kreikan  uskonnon  luontoista. 
Outoa  on  sentähden  täällä  Kreikan  uskonnollisen  elämän  keskipisteessä 
tuon  sopusuhtaisen  selvän  järkevyyden  sijasta  tavata  himmeää  haaveilua 
ja  ikävöivää  kaihoa,  joka  pyrkii  arkielämän  ahtaita  piirejä  ulommas  juma- 
luuden suoraan  yhteyteen,  äärettömän  katselun  ja  tietämisen  kukkuloille. 
Haltioissaan  nuo  sibyllat  ja  profeetat  pakahtuvat  sisällisestä  pakosta  puhu- 
maan sitä  jumaluuden  henkeä  joka  heitä  täyttää.  Heidän  täytyy  puhua 
(Esim.  Kasandra  Aiskhylon  Agamemnonissa). 

Mutta  nuo  tietäjät  puhdistivat  myös.  Ja  puhdistusta  tarvittiinkin, 
sillä  onhan  sielu  ja  ruumis,  koko  elämä  saastutettua.  Eipä  kuitenkaan  tar- 
koitettu siveellistä  puhtautta.  Pyhä  vesi  ei  voinut  puhtaaksi  huuhtoa  sy- 
däntä. Koko  puhdistus  on  vaan  ulkotemppu,  loitsu,  joka  tahtoo  poistaa 
ulkoapäin,  pahain  henkien  (Hekaten,  Gorgon,  Lamian,  Empusan)  ilmapiiristä 
päälle  tarttunutta  tahraa,  tautia,  hulluutta.  Puhdistuspappi  on  siis  loitsija, 
taikuri.    Kukoistuskautenaan  tämä  usko  ei  kuitenkaan,  kuten  sittemmin,  ollut 

pelkkää  taikauskon  hassutusta,  vaan  sen  opissa  lausuihen  ilmi  yritys  selvittää 
olemuksen  salaisuutta  ja  tunkeutua  benkimailman  hämäriin.  Seo  ajan  vii- 
sautta lausuivat  puhtainna  viisaat  ja  tietäjät  «ijän-ikuiset«,  jotka  henkensä 
voimalla  ja  syvällä  taidollaan  hallitsivat  mailmaansa  ja  joita  kansa  kun- 
nioitti, Hellaan  Väinämöiset  semmoiset  kuin  Abaris,  Aristeas,  Hermoti- 
mos,  Epimenides,  Pherekydes.  Näiden  sielujen  sanottiin  usein  tietojen 
haussa  ajaksi  jättäneen  ruumiinsa.  Ja  ruumiista  erillään  sielu  elikin  oikeaa 
elämäänsä,  näki  ja  tajusi  sitä  selvästi,  sillä  ruumis  on  vaan  estävä  kahle 
sielulle.  Kreikan  uskonto  oli  siis  jo  hyvällä  alulla  muuttua  Zoroasterin  tai 
Brahman  opin  kaltaiseksi,  jossa  sielu  ja  ruumis,  henki  ja  aine  seisovat  vi- 
hollisina vastakkain.  Puhdistus  pyrki  jo  hävittämään  tuon  saastaisuuden 
pesän,  ruumiin,  jotta  ihminen  täydellisesti  voisi  elää  jumalien  elämää. 
Siinä  on  tosiaan  jouduttu  katsantotapaan,  joka  on  homerisen  jyrkkä  vasta- 
kohta. Käytöllinen  tulos  siitä  oli  askeesi,  hartauden  harjoitus  ruumista  ki- 
duttamalla ja  kuolettamalla.  Harvat  lienevät  sitä  sentään  todella  har- 
joittaneet. 

Noin  6:11a  vuosisadalla  ilmaantui  Thrakiasta  päin  uudestaan  kultti,  joka 
palveli  Dionysoa  hänen  alkuperäisessä,  vielä  helleniseksi  sieventymättömässä 
muodossaan.  Tätä  lahkoa  kutsuttiin  orphilaiseksi  ja  etevätkin  henkilöt  alkoi- 
vat sitä  suosia.  Sen  vaikutusten  alaisena  syntyi  teosofinen  suunta,  joka 
pyrki  kehittymään  filosofiaksi.  Onontakritos  Athenassa  oli  orphikko;  etelä- 
Italiassa  oli  orphilaisia  yhdistyksiä  ja  Pythagoras  sai  oppinsa  alkeita  orphi- 
koilta.  Esikuvansa,  Orpheon  mukaan  orphikot  haltioissaan  veisailivat,  ennus- 
tivat, paransivat  ja  puhdistivat  loitsuilla.  He  vaativat  ihmistä  eroamaan 
aineellisuuden  tahrasta,  tästä  katoavasta  mailmasta.  Heidän  opissaan  juma- 
lat ovat  jättämäisillään  persoonallisuutensa  ja  haihtumisillaan  pelkiksi  aat- 
teiksi. Heidän  uskontonsa  onkin  parhaastaan  filosofista  spekulatsionia. 
Tärkeä  jumalaishaahmo  on  heillä  sentään  Dionysos-Zagreus  ja  sadut 
hänestä  ovat  heidän  oppinsa  ytimenä.  Saduilla  on  symbolinen  merki- 
tys, tarun  puvussa  esitellään  vaan  filosofisia,  teosofisia  aatteita:  miten 
pahan  ikuinen  henkivoima  repäisi  ikiainoan  jumaluuden  rikki  pirstoihin, 
joista  syntyi  aineellinen  mailma,  ja  miten  ihminen  syntyi  pahan  ja  hy- 
vän yhteenjuotetuista  osista.  Jos  nyt  ihminen  on  moinen  hyvän  ja 
pahan  sekoitus,  tulee  hänen  puhdistautua  pahan  aineista  ja  palata  Jumalaan, 
alkuperäänsä.  Vaan  nytpä  juuri  ruumis,  materia  on  paha,  sillä  sielu  on 
taivaallinen  tuli.     Sentähden  on  sielu  vapautettava  ruumiin  siteistä,  ei  kui- 

tenkaan  väkivaltaisesti,  itsemurhalla,  vaan  pyhityksen  voimalla.  Kuolema 
ylipäänsä  ei  vapahda  sielua,  sillä  ruumiin  kuoltua  siirtyy  sielu  uuteen  ruu- 
miiseen ja  vaeltaa  näin  ijäti.  Dionysos  on  pelastaja  ja  hänen  omakseen 
on  antautuminen  ankaralla  askeesilla,  puhtaalla  hurskaalla  elämällä.  On 
vältettävä  kaikkea,  mikä  sitoo  ihmistä  katoo vaisuuteen,  esm.  liharuokaa. 
Palkakseen  saavat  hurskaat  kuoltua  ikuisen  elämän.  Hermes  opastaa  sielut 
toiseen  mailmaan,  välitilaan  kuoleman  ja  seuraavan  syntymän  välillä.  Kaikki 
nousevat  kuolleista  ja  saavat  uuden  ruumiin,  kadotetut  syntiensä  palkaksi 
alenevaan  suuntaan  yhä  huonomman  ja  kurjemman,  vaan  hurskasten  ruumis 
paranee  ja  ylenee  yhä  joka  uudelta  syntymältä.  Sielu  on  kuolematon, 
jopa  syntistenkin.  Sen  rangaistuksena  on  sielunvaelluksen  kiertokulku,  joka 
ijäksi  sitoo  sielun  maahan.  Pyhitetyt  taasen  vapahdetaan  ruumiin  kahleista 
ja  nauttivat  kirkastettuina  henkinä  ikiautuutta  jumalain  loisteessa  tähtitarhoissa. 
Läpi  koko  tämän  opin  käy  ajatus,  että  sielu  on  kuolematon,  että  elämä 
vasta  oikein  elpyykin  voimiinsa  ruumiista  päästyä.  Sielu  on  meissä  elävä 
jumala.     Tämä  on  toista  kuin  mitä  Homeros  tiesi. 

Jo  ennen  oli  Vähän-Aasian  ionialaisissa  kaupungeissa  mietiskelevä  aja- 
tus ryhtynyt  tarkastelemaan  olokuntaa  ja  mielikuvituksen  avulla  siitä  som- 
mittelemaan itselleen  kuvaa,  joka  selittäisi  synnyt  syvät  ja  käsittäisi  ne  ikui- 
set lait,  joiden  voimasta  mailma  liikkuu.  Syntyi  kreikkalainen  filosofia. 
Se  oli  vapaa  tutkimus  kapaloissaan,  joka,  uskon  mailman  alkaessa  sortua, 
luopi  itselleen  uuden  asunnon  aatosten  aavoilla  aloilla.  Täysin  tajuttua 
hajaumusta  uskon  ja  tiedon  välillä  ei  Kreikassa  sentään  ollut  koskaan. 
Milloin  tiede  lausui  epäilystä,  vainottiin  sen  edustajia  (Sokrates).  Filosofia 
kulki  omaa  tietänsä  tekemättä  propagandaa  ja  välttäen  riitaa  uskonnon 
kanssa. 

lomalainen  filosofia  ei  erittäin  tutkinut  sielun  olemusta,  vaan  olo- 
kunnan  syntyä  ja  alkeita.  Kaikkiin  olokappaleihin  on  sulaunut  elinvoimaa, 
joka  elävöittää  nuo  itsessään  jäykät  kappaleet.  Se  on  henki,  psykhe  — 
jotakin  toista  kuin  Homeron  ja  kansan  uskon  psykhe.  Se  on  vaan  se  yh- 
teinen elinprinsiippi,  joka  elähyttää  materian  ja  on  ihmisenkin  sielunelämän 
peruste.  Ihmissielu  on  siis  vaan  osa,  säde,  kipinä  yhteisestä  mailmansie- 
lusta.  Mutta  tämä  alkuvoima  on  jumalallinen;  siis  on  yksityissielussakin 
jumalanluontoa.  Yksilöllinen  sielun  kuolemattomuus  ei  sopinut  systeemiin, 
joka    niin   likeisesti    liitti    ihmisen    mailman    kaikkioon.     Ulkopuolella  sitä 

ihminen  ei  ole  mitään,  sielulla  ei  ole  tajullista  elämää»  vaan  se  haipuu  tyh- 
jiin (Thales,  Anaximandros  y.  m.) 

Herakleiton  mielestä  on  koko  ilmiömailman  alkulähteenä,  kaiken 
elämän  ja  liikunnon  alkuvoimana  absoluuttinen  eläväisyys,  ajateltuna  aineet- 
toman tulen  muodossa.  Elämä  on  muuttumista,  lakkaamaton  liikunta  koh- 
dasta vastakohtaan,  syntymästä  kuolemiseen,  kuolemasta  elämään.  Se  on 
ikijärki  joka  näin  liikkuu,  ijäti  siirtyen  muodoiksi,  mailmaa  luoden.  Ihmis- 
sielukin on  tulta,  on  osa  tuota  elon  tulisuutta,  jota  hän  hengittää  ja  siten 
elää,  osa  mailmanjärkeä,  josta  hänkin  on  järkevä.  Siitä  erillään  hän 
hukkuu  tyhjiin.  Ollen  osa  yleistulesta  on  sielukin  alati  muuttumassa  alem- 
miksi olokappaleiksi  —  se  on  juuri  elämää.  Sielussa  tapahtuu  yhäti 
aincenvaihto,  kuten  luonnossakin,  se  kuolee  elääkseen  siitä  taas.  Täydel- 
listä kuolemaa  tavallisessa  mielessä  Herakleitos  ei  myönnä  olevaksi.  Kuolo 
on  vaan  siirtymistä  olotilasta  toiseen  alituisen  kiertokulun  kautta.  Mutta 
yksilön  kuolemattomuus  on  myös  HerokleitoUe  jotain  olematonta.  Yksin 
yleisen  tulen  säteenä  sielu  elää  ja  tajuaa. 

Kolophonilaisen  Xenophaneen  ja  Elealaisen  Zenonin  oppi  oli  taas 
tämä:  Kaiken  avaruuden  täyttää  tuo  yksi  ajaton  ja  paikaton  olevainen. 
Kehitystä  ei  ole.  Ilmiömailma  on  sulaa  aistinten  petosta.  Luonnon  kanssa 
hävisi  Elealaisilta  sielukin  olemattomiin.  Sielu  ei  ole  mikään  oma  sub- 
stansi,  vaan  aineiden  sekoitusten  tulos,  yhtyneitten  elementtien  toimitila. 

Tähystellen  luonnon  suurta  elämää,  oli  ionialainen  filosofia  melkein 
jättänyt  näkemättä  sielun  aaltoilua  siinä.  Toisella  kannalla  oli  Pythago- 
ras, Hänen  tietoviisautensa  on  käytöUinen:  hän  tahtoo  muodostella  elä- 
mää uskonnon  pohjalla,  neuvoa  sielun  pelastamisen  tietä.  Ihmissielu  on 
hänestä  kuolematon  olija,  jumalain  korkeudesta  langennut  haltio  (daimon), 
rangaistukseksi  teljetty  ruumiin  tyrmähän,  johon  se  ei  liity  millään  elimel- 
lisellä suhteella.  Kuolemassa  menee  sielu  Hadekseen  puhdistumaan  ja 
palajaa  sieltä  ylämailmaan.  Näkymätönnä  leijaa  kaikkialla  ympärillämme 
sieluja.  Sielun  täytyy  maan  päällä  elää  monessa  ruumiissa  peräkkäin.  Näin 
vaeltaessaan  siirtyy  sielu  joko  ylempiin  tai  alempiin  ruumiisiin,  riippuen  siitä 
oliko  edellinen  elämä  maan  päällä  siveellisesti  hyvempi  tai  huonompi. 
Tärkeää  on  sentakia  sielun  autuudelle  noudatella  Pythagoraan  säätämiä 
pelastuskeinoja,  puhdistuksia  ja  pyhityksiä.  Sielu  on  ijäinen,  kuolematon, 
ja  sen  tarkoitusperänä  on  kohota  maan  päältä  vapaaksi  elämään  jumalissa. 
Henki  ja  luonto  eli  aine  pannaan  siis  vastatuksin.    Aistimailmassa  on  sielu 

vieraassa  olotilassa,  sen  oikea  olo  od  yläpuolella  luoDtoa.  Oppi  oli  siis 
vanhaa  orphilaista  perua,  ehkä  kehitettynä.  Muuten  Pythagoras  selitti  mail- 
man  synnyn  numeroluvuilla  ja  niiden  suhteilla,  jotka  muka  olivat  kaiken  al- 
kuna. Hänen  oppilaansa  käsittivät,  siihen  perustaen,  sielua  ruumiin  elinten 
sopusoinnuksi,  siirsivät  sielun  takaisin  ainemailman  sisään  eivätkä  ylentäneet 
sitä  luonnon  vastakohdaksi.  Siitä  saivat  johtopäätökseksi,  että  sielu  katoaa 
aineen,  ruumiin  kanssa.     Näin  tuli  ristiriita  oppijärjestelmään. 

Empedoklcs    otaksui  4  muuttumatonta  alkuainetta  (elementa  remm), 
jotka    keskenään    sekoittumalla    tai    eroamalla    tuottavat    synnyn  ja  häviön 
näennäiset   ilmiöt.     Rakkaus  ne  liittää,  viha  erottaa.     Nämä  kaksi  voimaa 
ovat    tasapainossa,    kunnes    rakkaus  vihdoin  voittaa  ja  kaikki  sulaa  yhteen, 
Koko    orgaaniseen    luontoon,    ihmisiin,    eläimiin,    niin    kasveihinkin  on  le< 
vinnyt    sieluelämää,    nim.    aistintoa   ja    ajatusta;    mutta  tämä  ruumiDlisuu 
dessa,    aineessa   asuva    sielu  häviää  aineen  kanssa.     Näin  pitkälle  tuli  siis 
Empedoklcs    fysiologina,    mutta    teologina    esittää   hän    toisellaista    sielu 
tiedettä.     Ihmisessä    asuu    vielä    toinenkin    ylempi    sielu,  joka  olion  juma- 
lista kotoisin  on  tuomittu  vaeltamaan  maan  mullassa,  «kurjuuden  kentällä 
milloin   minkin  ruumiin  hahmossa.     Empedokles  itse  sanoi  olleensa  peräk 
käin  poika,  tyttö,  pensas,  lintu,  kala.    Meissä  asuva  taivaallinen  henki  ikä- 
vöi   alati  täältä  ylhäiseen  kotiinsa.     Sinne  se  pääseekin,  jos  se  puhdistuu 
jolloin  se  syntyy  uudestaan  yhä  jalompiin  olohaamuihin  ja  kohottuaan  runo 
laulajana    tai    tietäjänä   ylimmälle    asteelle   pääsee    hän    vihdoin  jumaliin 
Empedokles    on    tieteelliseen  uskoonsa  liittänyt  vanhaa  kansanuskoa.     Tuo 
daimoni,   joka  majailee  vieraana  ruumiissamme,  on  tavallaan  jo  Homeron 
oppia.  Vieläpä  Platon  ja  Aristoteleskin  otaksuvat  ihmisessä  kaksinaista  sie- 
lunelämää:   i)    ruumiin    sielun  ja    2)  jumalallista  alkuperää  olevan  sielun 
(vovg),   joka    ollen    vieras  ja  muukalainen  maan  päällä  voi  elää  erillään 
ruumiista  eikä  huku  kuolemassa.    Empedokleen  psykhe  on  kuitenkin  paljon 
korkeampi  homerilaista:  Homeron  psykhe  elää  tosieloansa  jo  täällä  alhaalla, 
Hadeksessa  vaan  varjona;    Empedokleen  päinvastoin:  sielu  on  maanpaossa 
huokaava  jumalallinen  jalosuvukki,  joka  ikävöi  ylös  kotia  oikeaan  elämäänsä. 
Kaikki    korkeampi    henkielämä   täällä    on   tämän    taivaanhengen   tuotteita: 
uskonnollinen    katselu,    haltioissa-olo,    ennustus,    omantunnon    ääni.      Näin 
koetti    Empedokles    sopusointuun    yhdistää  materialismia  ja  spiritualismia; 
tulos    oli  —  ristiriita.     Luonnontieteen  tiellä  ei  saavuta  yksilöllisen  kuole- 
mattomuuden perille. 

Demokriton  materialismi  od  kuitenkin  johdonmukainen.  Koko  olo- 
kanta  on  kokoonpaneutunut  atoomeista,  äärettömän  pienistä  jakaumattomista 
ainehiukeista.  Sielun  muodostavat  vilkkaimmin  liikkuvat,  miltei  aineettoman 
hienot  hiukeet.  Hengittämällä  saa  ihminen  sisäänsä  sieluatoomit  ja  elää; 
lakatessaan  hengittämästä  lakkaa  hän  elämästä.  Sielu  ei  ole  kuolematon, 
vaikka  atoomit  itsessään  ovatkin  häviämättömät. 

Anaxagoras  kulkee  toista  tietä,  erillään  atomistien  materialismista. 
Hän  on  dualisti.  Hän  otaksuu  yhtäältä  ameellisen  alustan  olokunnalle, 
äärettömän  parven  erilaisia  sekaisin  häälyviä  «semina  rerumc,  olokappalten 
siemeniä,  ja  toisaalta  näiden  vastakohtana  aineettoman  hengen  eli  voman, 
jossa  asuu  ajatuskyky  ja  tahto.  Tämä  voima  panee  liikkeelle  ainejoukon 
mekaaniset  lait,  joten  muotoja  ja  mailmoja  sukeuu.  Itsetajuinen  jumaluus- 
voima  se  on,  joka  ulkoapäin  magillisesti,  ei  välittömästi,  hallitsee  mailmaa 
ja  on  kaiken  elämän  alku  ja  olento.  Ainoastaan  tämä  kaikkishenki  on 
ijäinen,  mutta  sen  ilmiöt  ja  elähyttämät  ainemoiset  luomukset,  siis  ihmis- 
sielukin, vaihtelevat  ja  häviävät.  Alueliiton  hajotessa  kuollessa  häviää  sie- 
lukin. Individualista  kuolemattomuutta  ei  ole  olemassa.  Tällä  tuloksella 
pannaan  siis  ensi  kerran  aine  ja  henki  vastatusten. 

Näin  päätyivät  teologia  ja  filosofia  eri  tuloksiin:  edellinen  uskoi  ih- 
missielun luonnoltaan  jumalalliseksi  ja  kuolemattomaksi,  jälkimäinen  otaksui 
vaan  ikuisen  häviämättömän  alkuperustan  kaiken,  niin  sieluelämänkin  juu- 
reksi, mutta  ei  mitään  yksilön  kuolemattomuutta.  Kansanusko  pysyi  kauan 
ennallaan,  kumpaankaan  suostumatta,  ja  sitä  runoilijatkin  lausuvat.  He 
toistelevat  Homeron  lauselmia:  ainoastaan  auringon  alla  on  elämää,  kuolo 
vie  meidät  varjojen  tyhjyyteen,  mykkänä  viruu  vainaja  j.  n.  e.  Samalla 
vaikeroidaan  entistään  haikeammin  elämän  surkeutta.  Alakuloinen  ääni  soi 
sen  ajan  —  Kreikan  loistoajan  —  kanteleelta:  parasta  on  täydellinen  tyh- 
jyys, haudan  sikeä  lepo,  jossa  ei  tuta  iloa,  ei  surua.  Mainetöiden  kunnia 
elää  vaan  jälkeemme  ja  rohkaisee  meitä  taisteluun.  —  Sielukultin  menot 
pysyvät  kyllä  vielä,  mutta  perheen  asiana;  runoilijat  eivät  kajoo  niihin. 
Eivät  puhujatkaan  (hautapuheissa)  sittemmin  ylistä  sielujen  ijäistä  onnea, 
lausuvat  enintään  vaan  sielukultin  yleisiä  mielteitä  vainajien  edelleenelosta. 
Uskotaan  kyllä  sielujen  jatkavan  eloansa  kuoltuakin,  mutta  arasti  kartellaan 
kysymystä,  tiennevätkö  he  mitä  maan  päällä  tapahtuu. 

Pindaron  kanta  on  omituisen  kahdenvaiheinen.  Kansantajuisen  us- 
kon   ohessa  *  on    hänellä    oma   korkeampi  roielteensä  ajantakaisista  oloista. 

Voittolaaluissa  laskettelee  häD  usein  lauseita  tuttuun  homeriseen  sävyyn: 
sielun  elämä  manalassa  on  varjomaista;  ainoastaan  jälkimailman  maine  ja 
laulun  ylistys  palkitsee  kuntoa  ja  ansiota  j.  n.  e.  Heeroksille  yksinään 
suodaan  korkeampi  olemus  kuoltua.  Mutta  tämmöisten  puheiden  ohessa 
ilmaantuu  Pindarolla  selvin  piirtein  sukeunut  oppi  sielun  luonteesta  ja  tar- 
koitusperästä ja  sepä  lausuukin  runoilijan  omimman  vakuutuksen.  Ihmis- 
rinnassa  asuu  sielu,  joka  ei  ole  henkivoimiemme  yhteissumma  (=  filosofien 
psykhe),  vaan  on  «elämän  jälkikuva»,  näkyväisen  ihmisen  toinen  näkymätön 
minä,  jumalista  tullut  ja  ijäinen.  Vanhaa  velkaamme  sovittaakseen  täytyy 
tään  korkean  viraan  värjötellä  ruumiin  tyrmässä,  kuoltua  tuomitaan  se  tuo- 
nelassa töittensä  mukaan.  Kirotut  sysätään  synkän  Tartaron  tuskiin,  hurs- 
kaat lasketaan  manalaisen  ilon  majoihin,  jossa  auringon  loistaessa  saavat 
kävellä  kukkanurmilla  ja  sulolehdoissa.  Mutta  ei  sielu  sillä  pääse  lopulli- 
seen lepoon.  Kolmeen  kertaan  täytyy  sen  uudestaan  ruumiin  verhossa 
vaeltaa  maista  elonrataa,  yhä  ylenevässä  suunnassa.  Silloin  on  velka  mak- 
settu ja  sielu  pääsee  «autuasten  saarille «  merten  taa  jumalien  autuuteen. 
Näin  Pindaros  runollisesti  käsittelee  orphiUista  teologiaa. 

Varsin  tärkeä  on  traagillisten  runoilijain  kanta  kysymyksessämme, 
sentakia  että  he  näytelmillään  niin  syvästi  vaikuttivat  kansaan,  olivat  sen 
sivistyttäjiä  ja  sen  paraimman  siveellisen  tiedon  osottajia.  Loihdessaan  näyt- 
tämölle muinaisuuden  suuria  sankarihahmoja  ilmieloon,  antoivat  he  näiden 
lausua  niitä  aatteita,  jotka  vilkkainna  liikkuivat  ajassa  ja  heidän  omassa 
rinnassaan,  jopa  koskettaa  elämän  korkeimpia  kysymyksiä.  Niinpä  heti 
Aiskhylos  koettaa  syvemmästi  käsittämällä  tanin  korkeaa,  synkkää  sisällystä 
siihen  sovitella  oman  aikansa  lempeämpiä  mielipiteitä.  Siveellisen  mailman 
lait  esittää  hän  eduskuvallisten  tarujen  verhossa,  ja  siveellis-uskonnollinen 
henki  on  pääasiana  noissa  näytelmissä,  joiden  teemana  on  rikosten  ja 
koston  jatkuminen  ja  vuorosuhde  sukupolvesta  toiseen.  Vainajan  sielun 
palvelus  vaatii,  että  jos  hän  väkivalloin  on  näiltä  ilmoilta  erinnyt,  hänen 
verensä  on  kostettava.  Mutta  ristiriidan  selvitys,  rikoksen  kosto  tapahtuu 
jo  täällä;  miten  tuolla  käy,  siihen  ei  Aiskhylos  koske.  Tuonelan  hämä- 
riin hän  harvoin  luo  silmänsä.  —  Sophokles  johtaa  ihmistensä  kohtalon  heidän 
teoistaan.  Siinäkin  missä  tuho  ja  kärsimys  seuraa  kohtalon  säännöksestä, 
kehkeää  tapauksen  juoksu  henkilöiden  luonteen  mukaisesti  ja  selviää  siitä. 
Näin  näkyy  vapaalla  tahdolla  olevan  väljä  tila  tapausten  telmeessä.  Perinnä 
kuitenkin  aina  jumalain  tahto  ja  voima,  selvemmin  tai  hämärämmin  kajas- 

taen  tapausten  takaa,  johtaa  ihmisteot  ja  vaiheet  omia  tarkoituksia  myöten; 
ihminen  on  vaan  aseena  Jumalan  kädessä.  Jumalan  päätös  toteutuu,  vaikka 
murtamallakin  ihmisonnen.  Näin  syntyy  usein  räikeä  epäsuhde  syyn  ja 
rangaistuksen  välillä,  ja  viatonkin  joutuu  kärsimään.  Ihmisen  on  vaan  tyy- 
tyminen tuskaansa  ja  nöyrtyminen  korkeimman  tahdon  alle,  jota  emme  aina 
ymmärrä.  Mutta  kenties  tuleva  elämä  palkitsee  nykyisen  kurjuudet?  No, 
siitä  eipä  suurtakaan  iloa.  Sophokles  karttelee  kajoomasta  noihin  hämäriin 
oloihin.  Jos  hän  joskus  sinne  vilkaisee,  näkee  hän  siellä  vaan,  kuten  Ho- 
meros, haamujen  tyhjänpäiväisinä  harhailevan  ilottomilla  aroilla.  Ikimenneet 
vaativat  kuitenkin  vielä  hellää  vaalimista  elävien  puolelta.  Jollei  vainajia 
palvella,  saattavat  he  manalasta  päin  tehdä  vahinkoa  eläville.  Sen  mukaan 
vainajien  täytyy  olla  tajullaan.  Ainoastaan  harvoille  armoitetuille  suodaan 
autuaampi  elo  varjojen  mailla  (Oidipus).  Kuten  yleensä  antiikissa,  autuus 
ei  riipu  mielen  pyhityksestä,  vaan  kaikki  on  armoa.  Sophokles  uskoi  siis 
isien  vanhaan  tapaan. 

Euripides  seisoo  jo  uusien  virtausten  pyörteessä.  Hän  virittelee 
näytelmissään  tietoviisasten  ja  viisastelijain  kiistoja  ja  epäilyksiä.  Hän  vaan 
ei  kulje  yhtä  määrättyä  suuntaa,  vaan  useita.  Oikeana  aikansa  lapsena  hän 
levottomasti  kyselee  ja  koettelee  vähä  kutakin.  Eittelevä  henki  ei  vaan 
täysin  tyydytä  häntä,  hänen  täytyy  toisinaan  myös  puhua  hurskaana  usko- 
vaisena. Häälyvästi  käsittelee  hän  myös  elämän  ja  kuoleman  probleemia. 
Kesken  kaikkea  teologista  pathosta  pujahtaa  usein  esiin  järkiuskon  mietteitä. 
Ei  hän  usko  vanhoja  »taruloruja«,  mutta  eipä  myöskään  orphikkojen  juma- 
luusoppeja. Vilahtaapa  joskus  esiin  omankin  mailmankatsantotavan  jälkiä: 
Maan  ja  yläilman  (eetterin)  avioliitosta  kaikki  on  syntynyt.  Tässä  liitossa 
eetteri  on  henkinen  ja  elävöittävä  aines,  se  on  yleishenki,  elon-ilma,  Zeus. 
Ihmishenki  on  vaan  osa  samaa  ylähenkeä,  sillä  eetteri  elää,  tuntee  ja  ajat- 
telee samoin  kuin  sielukin.  Sukulaisuuden  voimalla  vetää  eetteri  henget  hel- 
maansa. Kuolemassa  osa  yhtyy  kokonaisuuteen;  jumaluuden  kaikki  täyttä- 
vässä meressä  aaltoilee  ihmishenki,  vaikka  tosin  yksilöllistä  kuolematto- 
muutta vailla.  —  Ei  runoilija  kuitenkaan  kauan  jaksa  pysyä  ylevän  pan- 
teisminsä  kukkuloilla.  Toisen  kerran  hän  taas  sofistin  tavoin  epäilee 
kaikesta.     Draamallinen  effekti  näkyy  usein  määräävän  kaikki. 

Ei  siis  kuolottomuuden  ajatus  ollut  suurta  alaa  yleisössä  saanut.  Eipä 
Sokrateskaan,    seisoen   kansansa    uskon  kannalla,  tiedä  paljo  puhua  ikuisen 

elämän  toivosta.   Eikä  kysymys  Däy  kiinnittäneeD  sivistyneen  yleisön  mieltä; 
ulkopuolella  teologien  piiriä  sitä  ei  paljon  pohdittu. 

Merkillisen  käänteen  ajatustavassa  teki  Platon,  Hän  on  juurruttanut 
filosofiaan  persoonallisen  kuolottomuuden  aatteen,  etäisiksi  ajoiksi  perustanut 
ja  muodostanut  tämän  uskon,  ollen  samalla  suuri  ajattelija  ja  runollinen 
henki.     Hänen  oppinsa  on  tämä: 

Vaihetten  virrassa  vierivien  aistillisten  ilmiöiden  mailmaa  ylempänä 
kohoo,  syntymätönnä,  katoomatonna,  ikuisen  olemuksen  eli  aatteiden  mailma, 
josta  ilmiömailma  lainaa  kaiken  olentonsa.  Aatemailma  pysyy  sekaantu- 
matta siihen  mikä  syntyy  ja  katoo,  leijuen  ylinnä  pyrintöjen  peränä  ali- 
mailmalle,  joka  ikävöi  tuonne  täydelliseen  olemukseen.  Totuutta  ei  löydy 
ilmiömailmassa;  ei  sitä  käsitä  pettyvät  aistimet  eikä  niihin  perustuva  luulo; 
yksin  järki  sen  käsittää.  Ajatus  keksii  aatteet  (ideat);  siitä  varttuu  sielulle 
voima,  järki,  jolla  hän  —  abstrahoimatta  elottomia  yleiskäsitteitä  ilmiöiden 
moninaisuudesta  —  yli  kaiken  kokemustiedon  kohoo  suorastaan  totuuden 
ilmoille,  todellisimman  olennon  maahan.  Sielu  on  sulaa  henkeä,  aineeton 
olija,  näkymättömän  mailman  asukas,  joka  mailma  kuitenkin  on  täysintä 
todellisuutta.  Sielu  on  aivan  lähellä  aatteita,  lähinnä  kuolottomuuden  aa- 
tetta. Alkuaan  oli  sielu  puhdas  henkiolento,  syntymätön  kuten  aatteet,  ja 
cli  vaan  ylämailmassa.  Mutta  miten  hän  liekään  langennut,  hän  aleni 
aistimailmaan  ja  yhtyi  ruumiiseen.  Semmoisena  hän  kuitenkin  tajuaa  ja 
ajattelee  keskellä  aistimailmaa  ja  elähyttää  sitä. 

Mutta  sielu  asuu  muukalaisena  ruumiissa.  Itse  hän  ei  tarvitse  ruu- 
mista, mutta  ruumis  tarvitsee  sielua,  johtajaansa.  Sielu  ja  ruumis  eivät 
koskaan  sula  yhteen,  ne  ovat  eri  olentoa.  Mutta  ruumis  kuitenkin  vaikuttaa 
sieluun  —  saastuttaa  sitä.  Siitä  syntyy  sielun  taudit,  intohimot,  hulluus, 
tyhmyys,  eläimilliset  vietit.  Alkuperänsä  puolesta  sielu  on  sulaa  ajatuksen 
voimaa,  hän  älyää  hyvän  ja  tahtoo  sitä  tehdä.  Hänen  oikea  alansa  ci  ole 
alhainen  aistimailma,  jossa  hän  viipyy  vähän  aikaa,  vaan  aatteiden  ääretön 
taivas.  Sitä  varten  on  hän  luotu.  Mutta  koska  olo  täällä  alhaalla  on 
sielua  saastuttanut,  hän  ci  pääse  kotia,  ennenkuin  on  välitilassa  puhdistau- 
tunut. Hänen  täytyy  kierrellä  useat  ruumiit,  ennenkuin  monen  ponnistuksen 
perästä  puhdistuu  aistillisista  himoista  ja  kirkastuu  älyltään,  niin  että  hän 
vihdoin  kuoleman  ovesta  pääsee  tosielämään. 

Näin  on  Platon,  omakseen  ottaen  ja  kehitellen  vanhempain  teologien 
ajatukset,  sommitellut  ylevän  metafysillisen  systeemin,  jossa  runoilijan  mieli- 

kuvitus  ja  symbooli  tulee  avuksi  missä  dialektiikka  uupuu.  Huomattava  on 
se  korkea  sija,  jolle  Platon  asettaa  aatteen  ilmiön  suhteen,  miten  ne  kaksi 
ovat  riidoin  ja  ilmiö  antaa  irvikuvan  aatteesta  —  seikka  mikä  edellyttää 
lankeemuksen,  josta  koko  luomakunta  saa  kärsiä.  Erittäin  arvossa  pidet- 
tävä on  myös  Platonin  korkea,  melkein  kristillinen  ajatus  puhdistuksesta, 
joka  ei  tarkoita  pahojen  henkivoimien  torjumista,  vaan  pääsöä  himon  ja 
aistillisuuden  vallasta.  Häntä  ei  tyydytä  ulkonainen,  ritualinen  puhdistus, 
hän  vaatii  todellista  sisällistä  —  vaikka  kyllä  yksipuolisesti  älylliseen  osaan 
rajoittuvaa  —  puhdistusta.  Yksin  hyvän  aatteesta,  Jumalasta  valuu  ihmiselle 
puhtaus.  Kuta  puhtaammin  sielu  tähtäilee  ikuisuuden  mailmaa,  sitä  likem- 
mäs hän  pääsee  Jumalaa,  sitä  enemmin  hän  puhdistuu.  Filosofian  tehtävä 
on  tämä  puhdistus,  lihan  ja  mailman  kuolettaminen.  Kauneus  täällä  maan 
päällä  on  vaan  varjokuva  sen  auringon  suhteen,  joka  valaisee  tosi-ihanuu- 
den valtakuntaa.  Siis:  karta  mailmaa,  sen  turhuutta  ja  pahuutta I  Pelasta 
sielusi! 

Platonin  oppi  on  ylevä,  mutta  yksi  perivika  haittaa  sitä:  se  on  ole- 
massa vaan  ylimyksiä  varten  hengen  valtakunnassa.  Älyperäisen  kontem- 
platsioninsa  tähden  se  ei  voi  tyydyttää  hengellisesti  köyhiä,  ihmiskunnan 
suurta  paljostoa,  sillä  pelastuksen  ehtona  on  tiede,  tosi-olon  korkein  tietä- 
mys. —  Kuitenkin  on  hän  papillisen  tietäjän  kädellä  viitanut  kuolema- 
tonta ihmishenkeä  pyrkimään  ylöspäin  kurjan  maan  päältä  ikuista  valoa 
kohden   —   se  jää  hänen  ainaiseksi  kunniakseen. 


Hellenistinen  aika  kasvatti  omaa  odelvaansa  Kreikan  sivistysvainiolla. 
Yksityistieteet  vapautuivat  filosofian  johdettavista  ja  alkoivat  omia  uriaan 
käydä.  Filosofia  ei  tutki  enää  noita  suuria  kysymyksiä.  Se  pysyy  tämän 
elämän  rajoissa  eikä  pyri  tuonpuoleista  hämäryyttä  selvittelemään.  Intoisan 
intuitsionin  sijaan  on  tullut  järkevä  mietiskely,  kuiva  viisastelu.  Suku  on 
hienostunut  ja  heikennyt.  Pyrintöjen  päämääränä  on  yksilöisyys,  aistilli- 
sempi  tai  henkisempi  nautinto.  Tää  mailma  on  kaikki  kaikessa,  tulevaa  ei 
kysytä.  Tulevan  elämän  toivoa  joko  kylmästi  kunnioitetaan  tai  halveksitaan. 
Kuinka  monta  yhtäläisyyttä  nykyisen  vuosisadan  loppupuolen  kanssa! 

Aikakauden  alkupäässä  seisoo  Aristoteles,  Hän  puhuu  kahtaanne 
päin:  i)  fysiologina:  Sielu  on  elimellisessä  ruumiissa  elämän  mahdollisuu- 
den toteuttaja.     Itse  aineetonna  on  se  elintoimien  perussyy,  se  voima,  joka 

elimistön  liikuttaa,  kasvattaa,  siinä  tajuaa  ja  tietää.  Mutta  ruumista  vailla 
on  se  tehoton,  niin  kuin  näkö  ilman  silmää.  Ruumiin  riutuessa  ja  kuollessa 
sielukin  riutuu  ja  kuolee;  —  2)  metafysikkona:  Sielussa  on,  elimistön  elin- 
voimia ylempänä,  alkuperältään  yliluontoinen  « henki «,  joka  meissä  aattelee 
ja  älyää.  Se  ei  sitoudu  ruumiin  elämään.  Se  on  syntymätön  ja  kuole- 
maton, elää  omaa  elämäänsä,  on  meissä  jumalallinen  eläjä.  Mitään  inhi- 
millistä individualisuutta  hänessä  ei  kuitenkaan  ole,  sillä  hän  on  kaikissa 
yhtäläinen.  Kuollessa  henki  lähtee  meistä  omaa  erikoiseloansa  viettämään, 
jonne  havaintomme  ei  ulotu.  —  Aristoteles  on  siis  säilyttänyt  osia  Platonin 
opista.  Mutta  mistään  sielun  pelastamisesta  hän  ei  puhu.  Sielu  ei  ikävöi 
ylhäiseen  kotiinsa,  joka  onkin  niin  köyhä  ja  kylmä,  ettei  se  viehätä  sinne 
pyrkimään.  Ijäiseltä  elämältä  on  eetilb'nen  merkitys  riistetty,  se  ei  tahdo 
eikä  taida  ohjata  maallista  elämää  hyveen  tielle. 

Aristotelen  systeemiin  liittyy  vaan  löyhästi  oppi  tuosta  hengestä,  joka 
jumalan  luota  tulleena  palajaa  sinne,  mutta  tuskin  yksilöistä  elämää  jatka- 
maan. Itse  asiassa  useat  Aristotelen  seuraajat  heittivätkin  koko  henki-opin 
sikseen  ja  kielsivät  ihan  ihmisen  kuolemattomuuden. 

Stoan  mailmanselitys  on  materialistista  pantheismiä.  Jumala  on  im- 
manentti,  katoo  aineelliseen  mailmaan,  jonka  ulkopuolella  ei  ole  mitään. 
Jumala  on  mailman  aine  ja  muoto,  elämä  ja  voima.  Hän  on  tulenhenki, 
eteerinen  tuli,  joka  sukee  luomakunnan  tuhansiin  muotoihin.  Samaa  tulen 
henkeä  on  ihmisessäkin  sieluna.  Sielu  ei  ole  vapaa:  sen  elo  ja  olo  riippuu 
yleistulosta  ja  sen  liikunnoista.  Ihmishenki  on  siten  kohtalon  alainen;  yleis- 
hengen  valtavirta  vierittää  hänenkin  aaltostansa.  Kuitenkin  on  ihminen  — 
ihme  kyllä  —  vastuunalainen  töistään,  sillä  hänellä  on  senverran  vapaata 
itsemääräystä,  että  hän  voi  masentaa  lihansa  viettejä  ja  voittaa  itseään. 
Stoa  saarnaa  ankaraa  velvoUisuusoppia,  vaikka  sen  metafysiikka  riistää 
meiltä  tahdon  vapauden.     Siinä  on  sisällinen  ristiriitaisuus. 

Stoassa  oli  kaksi  eri  suuntaa:  i)  Kyyniläinen  lahko  syntyi,  syystä 
että  Stoan  metafysiikka  ei  ollut  omansa  luomaan  käytöUistä  siveysoppia. 
Yksilön  olisi  oikeastaan  toiminnassaan  pitänyt  norminaan  noudattaa  mail- 
mankaikkion  lakisääntöistä  järjestystä,  josta  hän  itse  on  ulosvirtaus  ja  vähäis- 
kuva  (mikrokosmos).  Mutta  tuo  malli  oli  liian  laajaperäinen  soveltuakseen 
yksilön  eetillisen  toimen  määriksL  Metafysiikasta  ei  voinut  koitua  siveys- 
opin  sääntöjä,  semminkin  kun  tuona  kosmopoliitisena  aikana  ei  enää  ollut 
mitään    polis^ta,    kansalaisten    yhteiskuntaa,   välittämässä  yksilön  ja  yleisen 

siveyslain  suhdetta.  Yksilön  täytyi  turvauta  omaan  vaistoonsa.  Näin  siveys 
tulee  yksilölliseksi:  se  nousee  huipulleen  «viisaassa».  Täten  tultiin  myös 
älyämään,  että  sielun  kuitenkin  täytyy  olla  jotakin  muuta  kuin  epäitsenäinen 
ulosvuoto  tuosta  yhdestä  aina  itsensä  kaltaisesta  jumalaisvoimasta.  Se  on 
itsenäinen,  ihmisessä  asuva  jumalallinen  haltio  (daimon).  Ei  hän  häviä 
ruumiin  kuollessa  eikä  haihdu  kaikkioon,  josta  alkuaan  lähti.  Sielut  kohoa- 
vat keveinä  liekkeinä  ylös  taivaan  avaruuksiin  —  manalaa  ei  ole  —  mutta 
eivät  silti  kestä  ijäti.  Kun  nykyinen  mailmankausi  kerran  häviää  tuleen, 
silloin  erikoissielutkin  häviävät.  Niin  kauan  elävät  ainakin  »viisasten» 
sielut.     Millainen  taivaan  elämä  muuten  oli,  ei  aprikoitu. 

2)  Toinen  lahko  noudatti  filosofian  alkusuuntaa.  Panaitios  väitti: 
Sielu  on  sukeunut  luonnosta  ja  hengestä.  Ne  eroavat  kuollessa  ja  muut- 
tuvat muuksi.  Sielu,  ajassa  syntynyt,  kuolee  myös  ajassa.  Posidonius: 
Sielu  on  alkutulesta  lähtenyt  viima.  Se  on  kuin  emonsa  ijäinen,  tai  elää 
ainakin,  kunnes  nykyinen  mailma  palaa  poroksi.  Yleensä  Stoan  miehet 
horjuivat:  sielua  uskottiin  kuolemattomaksi  ja  ei  uskottu,  aina  mikäli  sen 
ohessa  suosittiin  muita  opinsuuntia.  Posidonius  ja  Cicero  esim.  ovat  puo- 
littain platonisia. 

Stoa  laati  siveyssääntönsä  paljoakaan  silmällä  pitämättä  sielun  kuole- 
mattomuutta. Sen  viisaus  ei  ole  kuoleman  ja  ijäisen  elämän,  vaan  tämän 
elämän  tarkastelua.  Täällä  maan  päällä  on  ihmisen  tarkoitus  saavutettava, 
jumalallinen  hyve  ja  viisaus  viritettävä  sielussa,  jopa  taistelemalla  riitaisia 
viettejä  vastaan.  Hyve  riittää  autuudeksi;  tätä  ei  tarvitse  etsiä  toisesta 
elämästä.  Velvollisuuden  täyttäminen  luo  jo  täällä  taivaan  meille.  Viisas 
tietää  oikein  eläneensä,  ja  ilolla  heittää  hän  henkensä  kipinän  kaikkisuuden 
valtavan  valkean  helmaan.  Tämä  oppi  viehätti  Rooman  paraita  miehiä  ja 
rohkaisi  heitä  elämässä  ja  kuolemassa. 

Epikuros  kieltää  persoonallisen  kuolemattomuuden.  Sielu  on  paneu- 
tunut kokoon  vOkkaimmista,  tulen  ja  ilman,  atoomeista,  ruumis  karkeammista. 
Sielu  on  erityinen  ruumiissa  asuva  substansi,  eikä  vaan  ruumiin  osien  sisäi- 
nen sopusointu.  Sielussa  on  kaksi  osaa:  järjetön  eli  ruumiin  elinvoima,  ja 
järjellinen:  elon  ydin,  äly  ja  tahto.  Näillä  ei  kuitenkaan  ole  itsenäistä 
olentoa,  ne  kasvavat,  riutuvat  ja  kuolevat  ruumiin  mukana.  Kuolema  pur- 
kaa atoomien  liiton.  Atoomit  eivät  kuole,  vaan  luovat  yhäti  uusia  liittoja. 
Kuollessa  katoo  taju,  emme  tiedä  kuolevamme.  Siis:  nauti  niin  kauan  ja 
paljon  kuin  voit!    Sellainen  oppi  on  kaiken  siveyden  hauta.     Mitään  yleis- 

harrastuksia  se  ei  tunnusta.  Valtio  on  sille  =  +  O.  Kaiken  harrastuksen 
keskipiste  on  oma  itse.  Tämän  mukavuutta  varten  valtiokin  on  olemassa. 
—  Näin  puhui  vanhuuttaan  riutunut  kultuuri,  joka  halusi  vaan  kuolla. 


Rahvas  vaan  ei  huolinut  filosofien  väitteistä,  vaan  uskoi  kuten  en- 
nenkin sielun  elämää  ja  harjoitti  vainajien  palvelusta  entisten  menojen 
mukaan.  Vainajia  eläteltiin  vieläkin  ruoka-  ja  viiniuhreilla  (ks.  Lukianon 
«de  luetun).  Vainajalta  ei  saa  puuttua  mitään  kunnianosotusta,  joka  voi 
antaa  hänelle  iloa  ja  rauhaa.  Tärkein  on  hautaus  kaikkine  menoineen. 
Hauta  on  pyhä,  hengenrikos  on  solvaista  sitä  ja  siten  häiritä  vainajan  rau- 
haa, sillä  hän  asuu  haudassaan  tai  sen  likettyvillä.  Haudalla  perhe  har- 
joittaa hartauttansa  ja  vainaja  kuulee,  kun  hänelle  «terve !«  huudetaan. 
Vainajain  arvo  on  noussut  kuoltua:  heistä  on  tullut  heeroksia  s.  o.  puolit- 
tain jumalia.  He  kuuluvat  heerosten  nuorempaan  sukupolveen,  tuohon  johon 
jaloja  isänmaan  sankareita  historiallisina  aikoina  korotettiin,  semmoisia  kuin 
Aristomenes,  Epaminondas,  Leonidas,  Philopoimen,  Aratos  y.  m.  Usein 
«heerostt  merkitsee  vaan  samaa  kuin  meillä  «autuas  vainaja*.  Heerosta- 
miseen  tarvittiin  tavallisesti  Delphin  orakelin  suostumus;  myöhemmin  ei  sitä- 
kään kysytty,  vaan  oli  se  perheiden  ja  henkilökuntain  asia. 

Ikimenneet  näyttävät  voimaansa  vaikuttamalla  elävien  oloihin.  He 
oleksivat  näiden  likellä  s.  o.  haudoissaan  perimässä  uhrejansa,  kuulemassa 
anomisia,  antamassa  onnea.  Mutta  he  voivat  myös  kamalasti  kummitella 
ja  tehdä  tuhoja  (kts.  Lukianon  «Valheenystävä«).  Lopulla  pakanuutta  oli 
aaveiden  manaus  hyvin  voimissaan.  Taikausko  sai  uutta  yltyä  Itämailta; 
0]3rmpolaisten  sijaan  astui  koko  kirjava  liuta  haavemaisia  aavehaltioita, 
näiden  mukana  myös  vainajien  henget.  Haudoilla  harjoitettiin  ahkerasti 
mitä  hulluimpia  taikoja. 

Mutta  niin  huonosti  kuin  se  soveltuikin  sielupalveluun,  jokahan  näkyy 
edellyttävän  vainajain  oleskelua  likellä  eläviä,  kuviteltiin  Homeron  mukaan 
—  joka  koulukirjana  ensin  pantiin  nuorison  käsiin  —  kaukainen  haamujen 
maa,  jonne  väsyneet  vainajat  lähtevät  täältä.  Tätä  uskoa  vastaan  tieto- 
viisaat turhaan  pauhasivat.  Vanhat  tuonelan  kuvitelmat  pysyivät  itsepäisesti 
eleillä.  Oloista  tuolla  alhaalla  laski  mielikuvitus  jos  joitakin  arveluita 
(joista  hyvänä  esimerkkinä  Virgilion  manalankertomus).  Mielellään  liitettiin 
siihen  se  usko,  että  siellä  saa  kukin  palkan  töittensä  mukaan:  hurskaat  au- 
tuuden,   häjyt  kadotuksen.    Manalan  jumalien  palvelussa,  jota  mysterioissa 

harjoiteltiin,  paDtiin  eri  painoa  sille  seikalle.  Helvetin-usko  kehittyi  jo  sil- 
loin ja  siitä  tehtiin  tulinen  pätsi.  Vastakohdaksi  pantiin  taivas,  Elysionin 
kentät.  Homeros  korjautti  tuonne  vaan  muutamia  valituita.  Myöhempi 
runous  lisäsi  niiden  luvun  lopuksi  miltei  äärettömiin.  Sinne  pääsivät  kaikki 
täällä  jumalisesti  eläneet.  Elysion  eli  «Autuasten  saaret «  ajateltiin  ole- 
vaksi manalan  perillä  ruumiitonten  sielujen  olopaikkana.  Toiset  sijoittivat 
sen  maan  päälle,  monien  maiden  ja  merien  taa,  antipodein  seuduille.  Sivis- 
tyneet kyllä  pitivät  mahdotonna  tuommoista  sielun  ja  ruumiin  yhdessä  siir- 
tämistä täältä  autuaaseen  elämään  —  mutta  kansan  uskolle  ei  ole  mikään 
mahdotonta.  Sitä  oli  tapahtunut  ennen  ja  tapahtui  vieläkin.  Niinpä  muka 
Suuri  Aleksander  ei  kuollut,  vaan  siirrettiin  pois  elävältä.  Samoin  Had- 
rianus  keisarin  lemmikki  Antinous.  Eläväthän  jumalatkin  sielu  ja  ruumis 
yhdessä  ijäti  —  miksei  siis  autuaat  ihmiset.  Luultiinpa  heidän  voivan  ih- 
misille ilmestyäkkin. 

Näin  suotiin  kuolemattomuus  jumalien  suosituille.  Mutta  että  ihmis- 
sielu semmoisenaan  on  saanut  kuolottomuuden  katoomatonna  jumalanvoi- 
mana  —  sitä  ei  Kreikan  kansanusko  koskaan  käsittänyt.  Ainoastaan  teo- 
logeille ja  filosofeille  se  usko  ei  ollut  vieras.  Kuvaavaa  on,  kuinka  harvoin 
ja  niukasti  hautakivillä  viitataan  ijäisen  elämän  toivoon.  Joskus  sielu  lau- 
suu toivon  saada  hurskautensa  palkan.  Katumusta  ja  synnintuntoa  ei  lau- 
suta milloinkaan.  Uskotaan  myös,  että  hurskaat  vihdoin  vapautetaan  ma- 
nalan pimeydestä  ja  saavat  asua  tähtitarhain  iki-valossa  jumalien  luona. 
Mutta  dogman  muotoon  tämä  usko  ei  ole  pukcunut.  Toivon  ohessa  kuu- 
lee epäilyksenkin  ääniä:  «jos  siellä  alhaalla  enää  on  mitään».  Jopa  suo- 
raan kielletäänkin  toinen,  elämä. 


Mitä  enemmin,  helleenisen  sivistyselämän  surkastuessa,  kaikki  olemus 
maan  päällä  näytti  raukeavan,  sitä  hartaammin  toivo  ja  aavistus  kurotte- 
lihen  uutta  parempaa  eloa  kohden  tuolla  puolen  katoovaisuutta.  Tuli 
uskonnollinen  reaktsioni  2:11a  vs.  j.  Kr.  Näkymätöntä  mailmaa  ikävöidään 
tätä  elämää  sovittamaan.  Yhä  hartaammin  toivotaan  ja  uskotaan  ijäistä 
elämää,  jopa  kuvitellaan  ja  pelätään  tulevan  elämän  kauhujakin.  Sitä 
mieltä  lausuivat  monet  uudet  kultit,  joilla  ränstynyt  pakanuus  koetti  sam- 
muvaa elämäänsä  vireillä  pitää.  Eleusiin  mysterioita  uudistellaan,  hellee- 
nisesti  sivistyneillä  Itämailla  syntyy  monenmoisia,  outoja  uskonnonmutooja. 

Kaikki  ne  vaativat  mailman  vieromista,  jumalalle  elämistä,  lihan  kuole- 
tusta, pyhyyttä,  jos  mieli  periä  iankaikkinen  elämä  ja  autuus.  Ei  enää 
kelvannut  Kreikan  yksinkertainen  kultti,  piti  olla  jotain  salaperäisempää, 
tenhoisampaa,  komeampaa,  mielikuvitusta  ja  tunnetta  koskevampaa,  jom- 
moista  Egyptin,  Phrygian,  Syrian,  Persian  kultit  tarjosivat.  Platonia  ruvet- 
tiin taas  ahkerasti  tutkiniaan  ja  tulokseksi  syntyi  Neoplatonismt,  uusplato- 
nismi, joka  toi  ilmi  paljo  syvyyttä  ja  neroa.  Siinä  on  mystillinen  mielen- 
suunta:  pois  tästä  mailmasta  ijäisyyden  aurinkoa  päin!  Ylinnä  pysyy  tuo 
yksi  alku-olio,  jumaluus,  ijäti  vähentymättä,  vaikka  sen  lähteestä  säteilee 
ulos  luomusten  loppumaton  sarja,  nimittäin  aatosten  ja  aatteiden  mailmat, 
sielun  ja  aineellisuuden  mailmat.  Siitä  juuresta  kaikki  lähtee  ja  alkujuu- 
reensa kaikki  luodut  ikävöiden  palajavat.  Luonnon  kehityksen  juoksussa 
nuo  säteet,  mikäli  etääntyvät  valolähteestään,  himmenevät  ja  turmeltuvat 
materian  tahraan.  Mutta  ihmisluontoon  saavuttuaan  ne  siveyspyrinnössä  ja 
uskonnossa  tajullisina  taasen  kääntyvät  tuon  Yhden,  ikipuhtaan  ijäisen  puo- 
leen. Jumaluus  ei  astu  alas.  Ihmisen  täytyy  pyrkiä  Jumalan  korkeuteen, 
yhtyä  häneen.  Yhtymys  tapahtuu  puhtaassa  ajattelussa  ja,  vielä  ylemmällä 
asteella,  haltioissa  ollen,  jolloin  ihmisyys  ja  jumaluus  salaperäisesti  sulavat 
yhteen.  Täysi  yhtymys  saavutetaan  uudestisyntymien  sarjan  perille  päästyä, 
jolloin  puhdas  sielu,  jumala  ihmisessä,  autuaana  vaipuu  kaikkijumalan  po- 
velle. —  Tämä  oppi  oli  Hellaan  hengen  viimeinen  ponnistus.  «Vanha 
uskonto  sortui,  ja  sen  kanssa  holleeniläismailman  koko  kultuun,  eikä  sitä 
enää  voitu  herättää  uuteen  eloon.  Uusi  usko,  joka  aivan  toisin  kuin  kaikki 
vanhemmat  uskonnot  kykeni  raskautettua  sydäntä  musertamaan  ja  sitä  ko- 
hottamaan rakkaudessa  ylöspäin  jumalallista  armahtavaisuutta  kohti,  jäi  voit- 
tajana kentälle.     Sitä  tarvitsi  uudestaan  muodostuva  mailmac 

PoUtllkkl  Ivan  esineenä. 

Gntmar  Heiberg,  Folkeraadet.     Komedie  i  fem  akter.  Kr)r)penhaminassa  1897. 


Sanomalehtemmc  ovat  kertoneet,  että  G.  Heibergin  uusi  ivanäytelmä 
«Folkeraadet*  on,  Kristianin  teaatterissa  tänä  syksynä  näytettynä,  herättänyt 
katsojissa  hyvin  erilaisia  tunteita.  Toiset  ovat  taputelleet  käsiään,  toiset 
viheltäneet. 

Kun  lukija  tietää,  että  Heibergin  näytelmässä  ivataan  Norjan  valtiol- 
lisia puolueita  ja  oloja,  on  hän  ehkä  noiden  uutisten  johdosta  ajatellut: 
tietysti  tuo  näytelmä  on  toista  puoluetta  miellyttänyt,  toista  suututtanut, 
riippuen  siitä,  minkä  puolueen  kannalta  se  on  kirjoitettu.  Se  puolue  ap- 
plodeeraa  tätä  näytelmää,  jonka  vastustajia  siinä  pilkataan;  vastapuolue  taas 
viheltää.     Sehän  olisi  juuri  Norjan  olojen  mukaista. 

Tuollainen  oletus  olisi  kuitenkin  väärä.  Heibergin  näytelmä  ei  pilk- 
kaa yksityistä  puoluetta;  se  antaa  kaikkien  eri  puolueiden  maistaa  ivan 
ruoskaa.  Heiberg  nauraa  Norjan  koko  poliittiselle  järjestelmälle.  Näin  ol- 
len hänen  kappaleensa  sisällys  voi  huvittaa  muitakin  kuin  norjalaisia. 

uFolkeraadet«  sana  merkitsee  näytelmässä  Norjan  suurkäräjiä.  Heti 
alussa  tutustumme  kaikkien  kolmen  puolueen  johtajiin.  Bresk*)  selittää, 
että  se  oikea  isänmaanrakkaus  on  voimakasta  protesteeraamista  «naapurin» 
ylivallan  tuumia  vastaan.  «Emmekö  me  ole  oikeassa?  Eikö  meitä  ole 
valittu  panemaan  toimeen  tätä  oikeutta?  Me  emme  anna  itseämme  säikä- 
hyttää.  Säikähtyivätkö  esi-isämme  koskaan?  Pitääkö  meistä  sanottaman, 
että  me  olemme  uljaita  esiisiämme  huonommat?»  Hän  puolustaa  jotakin 
jyrkkää  ehdotusta,  katsoo  olevansa  moraalisesti  velvoitettu  sitä  puolusta- 
maan juuri  sentähden,  että  se  ei  ole  «naapurille»  mieleen.  Se,  joka  ei 
seuraa  hänen  mukanaan,  ei  rakasta  isänmaataan. 

Jotenkin   samaan  tapaan  Norjan  vasemmistolaisten  on  tapana  puhua. 

Toisen  puolueen  johtaja  Pomp  vakuuttaa  itkien,  että  hän  se  edustaa 
rehellistä  isänmaanrakkautta.  Hän  ei  tahdo  epäillä  hyvää  naapuriaan,  mutta 
kyllä  hänkin  lupaa  taistella,  jos  tarvittaisiin.  Vastapuoluecn  ivalliseen  huu- 
dahdukseen, että  hänen  puolueensa  aina  kantaa  sen  vanhoja  vaatteita,  ottaen 
muutamien  vuosien  perästä  omikseen  sen  kannan,  jota  se  sitä  ennen  kii- 
vaasti vastusti,  Pomp  vieläkin  vakuuttaa,  että  tällä  kertaa  hän  ei  peräydy. 
Isänmaanrakkautensa  vuoksi  hän  ei  peräydy. 

Iva  kohtaa  tällä  kertaa  Norjan  oikeistoa  ja  sen  pehmeätä  johtajaa. 

Kolmatta  puoluetta  johtaa  viisas  Gregorius.  Hän  puolustaa  varo- 
vaista, arvelevaista,  «moderaattia*  politiikkia.  «Aika  on  vaarallinen.  Sanat 
sitovat.  Päätökset  määräävät  .  .  .  Rakkaudesta  isänmaahani  äänestän  asian 
lykkäystäc 


*)  breske  sig  =  rchenneliä. 

Puolueiden  jutellessa  kausaoneuvostOD  puheeojohtaja  esittää  tärkeän 
tiedonannon.  Se  sisältää  että  «naapuric  uhkaa  käydä  rajan  yli,  jos  Breskin 
ehdotus  voittaa. 

Sitä  ei  kukaan  puolue  tahdo  sallia.  Siis  ei  muu  kuin  aseisiin.  Mutta 
sotaministeri  ilmoittaa,  että  aseita  ei  ole. 

Vaikea  asema!  Puolueet  syyttävät  toisiaan  siitä.     Mikä  neuvoksi? 

Gregorius  tuntee  «neuvoskunnan*  praksiksen.  Hän  ehdottaa  sellaisen 
«päiväjärjestyksen*,  johon  kaikki  voivat  yhtyä.  «Samalla  kun  kansanneu- 
voskunta  pitää  kiinni  isänmaan  itsenäisyydestä,  vapaudesta  ja  itsehallinto- 
oikeudesta,  se  lykkää  tätä  koskevan  lain  käsittelemisen  tuonnemmaksi  ja  käy 
päiväjärjestykseen  « . 

Hyväksytään!  Eläköötä  isänmaalle  huutaen  neuvoskunta  hajoupi. 

Tuollaiseltahan  Norjan  politiikki  usein  on  näyttänyt  puustakatsojan 
silmissä.  Ei  kummaa  että  «neuvoskunnan*  päiväjärjestyksistä  syntyy  kahden 
«kansanmiehenc  kesken  seuraavaa  keskustelu. 

Ensimäinen  mies:  Kummallisia  nuo  päiväjärjestykset. 

Toinen  mies:  Niin,  ne  säikähyttävät  vihollista. 

Ensim,:  Jumala  tiesi,  mitä  ne  oikeastaan  ovat. 

Toinen:  Niin,  Jumala  tiesi  —  ehkä  niissä  on  jotakin.  Vaarallisia 
ne  varmaan  ovat.  Sillä  kun  he  sellaisen  ovat  saaneet  hyväksytyksi,  niin 
vihollinen  aina  vetäypi  takaisin. 

Ensim.:  Joka  kerta,  niin  juuri. 

Toinen:  Joka  kerta!    Monta  kerta  vuodessa  sillä  tavalla. 

Ensim,:  Kyllähän  vihollinen  tietää  mitä  ne  merkitsevät. 

Toinen:  Sen  hän  kyllä  saa  oppia. 

Ensim.:  Jumala  tiesi,  mitä  ne  oikeastaan  ovat. 

Toinen:  Niin,  sen  saatte  sanoa.   — 

«Naapurin*  ryntäysaikeista  on  jo  puhuttu  niin  kauan,  ettei  kukaan 
niihin  usko.  Yksi  on  kuitenkin,  joka  oli  kylliksi  naiivi  huutaakseen,  kun 
kuuli  sodan  uhkaavan:  «Tapelkaamme.  Koko  kansa  —  kaikki  vihollista 
vastaan».  Mutta  hän  jäi  aivan  yksin  huutamaan.  Se  oli  halpa  hotellin- 
palvelija,  Rype,  joka  luuli  olevansa  «kansanäänenä*,  kun  hän  niin  huusi. 
Mutta  hän  erehtyi. 

Hän  ei  ollutkaan  niitä,  jotka  saavat  huutaa.  Sillä  hänellä  ei  ollut 
äänioikeuttakaan.    Hänen  hotellissaan  ei  käy  niin  paljon  vieraita,  että  hänen 

toimensa,    yöastioideD    tyhjentäminen,    voisi    hänelle   tuottaa   äänioikeaden 
saavuttamista  tarvittavat  tulot.     Itse  hän  siitä  kertoo: 

—  «En  ole  niin  kauas  vielä  päässyt.  Se  aste  on  vielä  liian  kor- 
kealla. Ei,  kun  on  vain  53  pottua  tyhjennettävänä,  niin  ei  niin  ylhäälle 
pääse.  Minulla  on  veli,  joka  palvelee  suuremmassa  hotellissa.  Hänellä 
on  —  arvelen  —  noin  sata  päivässä.  Ja  sehän  se  jo  tuottaa  jotakin. 
Hänenlaisena  kelpaa  jo  olla.  Hän  äänestää,  hän.  No,  tavallaanhan  se  ei 
ole  minun  syyni.  Kunpa  vaan  hotellissani  olisi  vähän  runsaammin  mat- 
kustajia, niin  kyllä  sitten  minullakin  voisi  olla  mielipide.»  — 

Rypen  osalle  tulee  kuitenkin  se  tärkeä  tehtävä,  että  hän  saa  ilmoittaa 
«kansanneuvoskunnallec  naapurin  todella  hyökänneen  maahan.  Häntä  ei 
ensin  uskota,  kun  hän  ilmoittaa,  että  vihollinen  on  jo  lähimmässä  metsässä, 
eikä  vain  rajalla,  kuten  ennen  oli  ollut  tapana  säikytellä.  Mutta  kun  hänen 
tiedonantonsa  huomataan  todeksi,  on  taas  edessä  vanha  kysymys :  onko  sota- 
varustuksia? 

Presidentti  ilmoittaa  olevan  «kaksi  kanuunaa,  100  harmaaraitaista 
sotamiehenhousuparia  ja  laatikon  dynamiittia*. 

Breskillä  on  silloin  ehdotus  valmis:  «Minä  ehdotan,  että  me  lähe- 
tämme uljaan  sotajoukkomme  vihollista  vastaan,  että  kansa  aina  viimeiseen 
mieheen  käy  sotaan,  ja  että  kansanneuvoskunta  julistaa  itsensä  pysyväiseksi. « 

Mutta  silloin  «runoilijac  ilmaantuu  näyttämölle.  Hän  on  ollut 
niitä,  jotka  katselevat  kuuta  ja  ajattelevat,  miten  he  voisivat  olla  jotakin 
toista  kuin  muut,  originaalia,  eriskummaista.  Mutta  kun  hänen  morsiamensa 
on  vaatinut  häneltä  jotakin  muuta,  jotakin  toimintaa,  on  hänen  päässään 
pyörinyt  ajatuksia  sellaisesta.     Kerran  hän  jo  oli  kysynyt  Ellalta. 

—  Nostanko  kapinan?  Panenko  kansan  ajamaan  pellolle  koko  tuon 
kokouskunnan  (tarkoittaa  kansanneuvos kuntaa)? 

Ella  (hymyillen):  kysyttekö? 

Runoilija:  kysyn. 

Ella:  Siinä  tapauksessa  te  sen  kyllä  teettekin.  — 

«Runoilijalla»  on  toinen  ehdotus  kuin  hra  Breskillä. 

«Jos  niin  on,  että  vihollinen  seisoo  porttiemme  edessä,  niin  jokaisen 
tulee  tehdä  velvollisuutensa.  Mutta  koska  kansanneuvoskunta  on  asettanut 
asiat  niin,  että  olemme  joutuneet  tähän  sotaan,  niin  ehdotan  että  kan- 
sanneuvoskunta ensiksi  lähetetään  sotaan*. 

Kaosanocuvoskunnan  protesti:  «arvonaDtoa  kansaDneuvoskunnallea  ei 
auta;  kaosa  huutaa  uhoten:  «arvonantoa  kansalle!* 

Kansanneuvoskunta  lähtee  marssimaan  vihollista  vastaan,  Rypc  op- 
paana. Matkalla  eri  puolueet  inttävät  siitä,  kenen  syy.  Tämä  verenvuo- 
datus olisi  vältetty,  jos  toinen  puolue  v:na  1837  olisi  menetellyt  toisin, 
tai  jos  toinen  v.  1839  olisi  tehnyt  toisenlaisen  päätöksen  j.  n.  e. 

Inttäminen  loppuu  keskinäiseen  tappeluun.  Kun  vihollinen  on  näky- 
vissä, huomataan  ruudin  unohtuneen  kotiin.  Siitäkin  syyttää  toinen  tois- 
tansa. Mellakka  päättyy  siihen,  että  neuvoston  jäsenet  —  tappavat  toisensa 
ihan  kaikki. 

Yksi  oli  vain  tekeynyt  kuoliaaksi.  Hän  nousee  ylös  ja  esittää  itsensä 
Rypelle  «vanhana  hyvänä  Gregoriuksena«.  Mutta  Ry  pe  on  jo  niin  kylläs- 
tynyt neuvoskuntaan,  että  hän  antaa  Grcgoriuksen  mennä  samaa  tietä  kuin 
muut  jo  olivat  menneet  arvellen:  «hän  voisi  muuten  .matkata  takaisin  pää- 
kaupunkiin perustamaan  uutta  kansanneuvoskuntaa. « 

Rype  yksin  pelastaa  isänmaansa.  Hän  räjähyttää  dynamiitillaan  sil- 
lan, jonka  yli  vihollisen  piti  käydä,  ilmaan. 

Siinä  se  sitten  makasi  kuolleena  koko  neuvoskunta.  Kansa  luulee 
ensiksi  sen  kaatuneen  sodassa  vihollista  vastaan  ja  lausuu  ihailunsa.  « Ru- 
noilijaa katuu  epäilystään  ja  laittautuu  laulamaan  kaatuneitten  kunniaksi. 
Silloin  hän  saa  kuulla  asian  oikean  laidan. 

Tämän  kuultuaan  »runoilija»  tuntee  itsessään  profeetan  hengen.  Hän 
ei  puhu  siitä,  miten  neuvoskunnan  todella  on  käynyt,  vaan  hän  puhuu  sitä, 
mitä  hänen  henkinen  silmänsä  näkee.     Hän  lausuu  neuvostosta  näin: 

—  Jos  nuo  ihmiset,  jotka  tuossa  makaavat,  ovat  kaatuneet  taistelussa 
isänmaan  puolesta  vihollista  vastaan  —  jos  niin  on,  mitä  he  silloin  ovat 
tehneet  muuta  kuin  velvollisuutensa?  Maksaneet  vähäisen  vanhaa  velkaansa. 
Eivätkö  he  ole  kuin  painajaiset  ajaneet  meitä  jo  monet  vuodet?  Eivätkö 
he  ole  täyttäneet  joka  maan  sopukkaa  lupauksilla,  joita  ei  koskaan  täytetty, 
eivätkö  he  ole  itseensä  imeneet  hyviä  kykyjä  ja  hävittäneet  ne,  eivätkö  he 
ole  asettuneet  mahtavimmiksi  tässä  maassa,  niin  ottä  he  ruhjoivat  ja  löivät 
murskaksi  kaikki,  mikä  oli  muiden  ihmisten  ajatuksia  ja  tunteita.  Eikö  tuo 
käärmeiden  asuma  epäjumalankuva*)  ole  varastanut  kaiken  muun  työn  ar- 


*)  „Dette    ormfyldte  Torsbillede".     Tarina  kertoo  että  kun  Olaf  pyhä  hakkasi 
rikki  Tor  jumalan  kuvan,  mateli  sen  sisästä  käärmeitä  esille. 

voa?  Eivätkö  he  ole  tehneet  mehuttomaksi  joka  sanaD,  joka  eonen  herätti 
korkean  kaiun  koko  maassa?  Millaisiksi  ne  ovat  joutuneet  kaikki  ne  rehel- 
liset sanat,  joiden  pitäisi  olla  Joka  miehen  kunniana,  hänen  pyhä  omai- 
suutensa —  isänmaanrakkaus,  kunniantunto,  vapaus.  Olisi  ollut  parempi, 
että  me  olisimme  ne  kokonaan  menettäneet,  että  ne  olisivat  meiltä  kadon- 
neet, kuin  että  ne  nyt  ovat  siinä  kuten  yhteenajautunut  joukko  kuivia  her- 
neenpalkoja.  Venheen  painolastina  pitäisi  niiden  olla,  ja  nyt  ne  liehuvat 
ilmassa  jokaisesta  hengähdyksestä  kuten  ne  ilmapallot,  joiden  kanssa  lapset 
leikkivät.  — 

Nyt  «vihollisen»  lähetystö  ilmaantuu  näyttämölle.  Se  tulee  onnit- 
telemaan «veljeskansaac  sen  suuresta  miehestä,  hänestä,  joka  yksin  pelasti 
kansansa. 

—  «Me  luulimme,  totuus  vaatii  meitä  sen  sanomaan,  että  tämä  kansa 
ei  ollut  mikään  vaarallinen  vihollinen.  Mo  luulimme,  että  he  itse  hävit- 
täisivät itsensä.  Ja  siltä  näyttikin.  Sillä  he,  jotka  tässä  makaavat,  tappoi- 
vat itsensä.  Toinen  toisensa.  Mutta  silloin  tuli  teidän  suuri  miehenne,  hän, 
jonka  te  kaikki  tunnette,  hän,  jonka  kansa  valmiina  synnytti.  Hän  tuli. 
Yksin  hän  meni  taisteluun  ja  toimitti  meille  tappion,  k  — 

Nyt  kansallekin  selviää,  kuka  sen  todellinen  pelastaja  oli  ja  minkä 
arvoinen  «neuvoskunta*  sillä  oli  ollut.  Se  on  valmis  kuulemaan  »ruuoi- 
lijaa«,  joka  puhuu: 

—  «Ymmärsin,  että  sen  on  luvatonta  olla  ilman  neroa,  joka  tahtoo 
hallita  ...  Niin  kauan  kuin  ihmiset  tahtovat  olla  hallittuina,  pitää  heillä 
olla  hallitsija.  Valitkaamme  itsellemme  johtaja!  Valitkaamme  suuri  mie- 
hemme johtajaksi.  Yksi,  älkäämme  useampia.  Valitkaamme  sellainen, 
jonka  itse  annamme  itsellemme,  älkäämme  sellaista,  jonka  saamme  vastaan- 
ottaa. Antaa  hänen  hallita  niin  kauan  kuin  hän  voi  pysyä  voimakkaampana 
kuin  kansa.  Antakaamme  hänelle  kaikki  valta,  sillä  valtaa  pitää  sillä  olla, 
joka  hallita  tahtoo.  Ja  sen  pitää  hallita,  joka  voi  viedä  ihmiset  eteenpäin, 
joka  yhdellä  kertaa  voi  pitää  koko  kansan  hallussaan,  joka  voi  tehdä 
tekoja. «   — 

Asiat  selvenevät  jo  «räätälille«  ja  « suutarillekin «. 
Räätäli:    «enkö   aina  ole  sanonut,  että  meillä  pitää  olla  hallitsija». 
Suutari:    «kuka  se  aina  sanoi,  että  olemme  niin  monta  vuotta  kär- 
sineet sadan  tyrannin  hallitusta «.  — 

Rype  suostuu  rupeamaan  kansansa  johtajaksi  siinä  tapauksessa,  ettei 
hänen  tarvitse  ruveta  —  jäseneksi  «kansanneuvostoon«.  Ja  sitten  vietetään 
laulaen  ja  soittaen  uuden  tulevaisuuden  juhlaa  sillä  kentällä,  jolla  «kansan- 
neuvosmiesten«  ruumiit  makaavat.  — 

Heiberg  on  leikillisellä  tavalla  johdattanut  politikoitsijoiden  mieliin 
vakavan  totuuden.  Kun  he  hallitsevat,  muistakoot,  että  heidän  tulee  halli- 
tuksestaan kansalleen  vastata.  Kansa  ei  lähde  kuolemaan  auttaakseen  heitä 
siitä  pulasta,  johon  he  itsensä  saattavat;  se  lähettää  heidät  itsensä  kuole- 
maan ja  elää  itse  vielä  heidän  haudoillaankin. 

Ja  vielä  toinen  asia.  Mitkään  hallitusmuodot  eivät  ole  sellaisina 
arvokkaita.  Kansa  luo  itselleen  edustusmuodon  oman  tarpeensa  mukaan. 
Eduskunnan  tulee  muistaa,  että  se  on  kansan  hengityselimenä.  Jos  se  ja  siinä 
olevat  puolueet  rupeavat  käyttämään  valtaansa  omaksi  hyödykseen,  niin 
kansa  oman  elämänsä  vuoksi  tekee  lopun  koko  rakennuksesta.  Ehdotto- 
masti ei  mikään  hallitusmuoto  oli  toistaan  parempi.  »Kansanneuvoskunta«, 
jonka  ainoana  tehtävänä  on  sisälliset  riidat  ja  täyttämättömät  lupaukset, 
on  kansan  silmissä  huonompi  kuin  —  yksinvalta. 

Kansallistunteen  yksipuolista  kehittämistä  vastaan,  «isänmaallisia* 
korupuhelijoita  vastaan  Heiberg  on  tähdännyt  pistävän  ivansa.  Nähtävästi 
se  usein  on  sattunut  kipeään  kohtaan  hänen  oman  kansansa  kansalli- 
sessa elämässä.  Mutta  samalla  kuin  tästä  on  puhetta,  vaatii  kohtuus 
myöskin  erityisesti  huomauttamaan  sitä  seikkaa,  että  Norjan  kansassa  täl- 
lainen kova  itsekritiikki  voi  päästä  päivän  valoon  ja  että  osa  kansaa  ottaa 
sen  mieltymykselläkin  vastaan.  *)  Heibergin  kirja  ei  ole  ainoa,  jossa  viime 
aikojen  Norjaa  on  ruoskittu.  Ibsen  on  kirjoittanut  «De  Unges  Forbundc 
Arne  Garborgin  kritiikistä  puhuimme  viime  vuoden  Valvojassa  kirjoitukses- 
samme «Kulttuuriväsymystä  Norjan  kirjallisuudessa «.   Viime  vuonna  ilmaan- 

*)  Mainitsin  jo  alussa,  että  Heibergin  näytelmä  otettiin  osaksi  apploodeilla  vas- 
taan. Mitä  viheltäjiin  tulee,  ovat  he  enemmän  kuin  kappaletta  paheksuneet  sitä  mu- 
siikkia, jonka  eräs  englantilainen,  Heibergin  ystävä,  oli  säveltänyt  näyttelemisen  väli- 
ajoiksi. Tässä  sävellyksessä  käytettiin  m.  m.  motiiveja  laulusta  „Ja«  vi  elsker**,  ja 
tuota  kansallislaulun  häpäisemistä  viheltäjät  tahtoivat  paheksua.  Sävellystä  teaatterissa 
esitettäessä  he  nostivat  aina  silloin  hirveän  melun,  kun  tiesivät  jonkun  kansallislaulun 
säveleen  olevan  tulossa,  ja  estivät  siten  ketään  kuulemasta,  miten  kansanlaulua  muka 
pilkattiin.  Keino  ei  ollut  hyvin  valittu,  mutta  suuttuminen  on  kuitenkin  hyvin  ymmär- 
rettävissä. Mitäpähän  meillä  arveltabiin,  jos  vanhassa  Arkadiassamme  käytettäisiin 
Maammelaulua  ivallisessa  sävellyksessä? 

tui  Bojerio  kirjoittama  teos  «Et  Folkctog»,  joka  sekin  herätti  Norjassa  pal- 
jon huomiota.  Siinä  kirjoittaja  omalta  näkökannaltaan  moittii  norjalaisten 
ylenmääräistä  poliittista  harrastusta,  siitä  nimittäin,  että  politiikki  saa  Nor- 
jan talonpojat  unhottamaan  varsinaisimmat  harrastuksensa  voidakseen  pitää 
ja  kuunnella  kiihoituspuheita  ja  lukea  sanomalehtiä. 

Tällaiset  kirjat  todistavat  että  Norjassa  on  suuri  joukko  niitä,  jotka 
näkevät  kansansa  paraimpain  voimien  piilevän  paljon  syvemmällä  kuin  räy- 
häävässä päivänpolitiikissa.  Muussa  tapauksessa  ci  voisi  käsittää  itsekritii- 
kin monipuolisuutta  ja  syvyyttä.  Tämä  itsekritiikki  voi  päästä  niin  voimak- 
kaaksi sentähden,  että  tyynempi  osa  Norjan  kansaa  niin  elävästi  tuntee 
kansallisia  voimia  tarvittavan  toisenlaisiin,  jo  tajuttuihin  tehtäviin  kuin 
poliittiseen  mellastamiseen.  Tällaista  kritiikkiä  kansa  ei  ajan  pitkään  voi 
jättää  huomioonottamatta,  ja  sitä  on  onniteltava  siitä,  että  kritiikin  henki 
siinä  elää. 

Zach.  Castron. 


Kohtaus  lähteellä. 

Kirjoittanut 
7.  H.  Erkko. 

Väinö: 
Miks  ei  mulla  mieli  vakaa? 
Miks  ain^  uutta 
Ihanuutta, 
Suloisuutta 
Ajan  takaa? 

Sano,  Aino  immyt,  sano, 
Miksi  mulla  on 
Aivan  loputon 
Kauneuden,  rakkauden  jano? 

Aino: 
Siksi,  ettet  milloinkaan 
Maltu  pohjaan  siemaamaan 
Kauneutta, 
Rakkautta, 

Väinö: 
Ajatuksen  lausuit  soman! 
Pohjaan  ken  juo  pohjattoman? 
Sano,  Aino  immyt,  sano, 
Kuinka  voisi  lähteen  jano 
Tyhjentää  maan  uumcnhetteen? 
Vaikk^on  täynnä  silmä  lähteen, 
Sydän  sen  on  janoinen, 
Aina  ahmii  pohja  sen 
Syvyydestä  uumenten. 

Aino: 
Niinpä  niin,  mut  lähde  se 
Juottaa  lauman,  virran  uoman, 
Antaa  taivaankaaren  juoman, 
Antaa  suukon  suukolle  — 
Mit^  annat,  kitsas,  minulle? 

Väinö: 
Antecks,  Aino,  tänne  juokse 
Sydänlähteheni  luokse, 
Paina  tänne  pääsi  musta, 
Annan  janon  sammutusta! 


Tyttö  huima  metsään  viisti, 
Lähteheltä  suukon  säästi. 

-    -  -  ->s-5>:^      — 

Kotimaan  kirjallisuutta. 


Kyösti   Larson,  TAn    pojan   kevatrallatuksia.      Helsingissä    18^;7,    Otava.     VI  +   88 
siv.    12:o.     Hinta  1:50. 

Kansallisen  heräämisen  jälkeen  on  Suomen  kansassa  köyhimmänkin 
itsetunto  kohonnut,  henkinen  ja  aineellinen  vireys  ja  sen  mukana  elämän- 
ilo   kasvanut.     Varsinkin   maamme  viljavammissa  seuduissa  on  kansa  aika- 

DUt  karistaa  päältänsä  juroa  kuortansa,  unohtaa  surujaan  ja  hyvinä  hetkinä 
pilvisen  luonteensa  lomista  päästänyt  ilosteleviakin  lauluja  lennähtelemään. 
Sellaisia  kansanelämän  ilon  kipeniä  ja  leikin  lintuja  ovat  useammat  Emil 
Sivorin  kokoamat  kansanlaulut  ja  kansansäveleet  olleet.  Nyt,  »kun  aika  oli 
täytetty»,  on  tältä  kansanlaulujen  pohjalta  kohonnut  samanluonteinen  taide- 
laulujenkin  laji.  Sellaiset  laulut  lähtevät  höyryhepojen  ajan  hihkailevasta 
ja  huhkailevasta  luonteesta,  jolloin  ihmisillä  ei  ole  tyyneyttä  sanoihin,  eikä 
aikaa  ajatuksiin,  vaan  liikkeihin  ja  huutoihin.  Uskonnossakin  on  tämä  ajan 
luonne  näkynyt  hihhulisuutena.  Sen  lajin  laulut  ne  ikäänkuin  jo  värisivät 
ilmassa  ja  etsivät  kynää  eläviin  muotoihin  iskeytyäkseen.  Nyt  ovat  ne  ta- 
vanneet laatunsa  mukaisen  nuorukaisluonteen,  jonka  täysin  virittivät  ja  pa- 
nivat soimaan.  Sitä  kehityksen  kulkua  Kyösti  Larsonin  kevätrallatukset 
maailmaan  tulivat. 

Totta  on  mitä  sanotaan,  että  Ruotsin  leikilliset  laulajat,  Fröding  ja 
Bellman,  ovat  esimerkillään  häntä  rohkaisseet,  hänelle  viime  sysäyksen  an- 
taneet, mutta  kotoisella  pohjalla  hän  sittenkin  liikkuu  ja  uudemman  kan- 
sanlaulun makua  ja  muotoja  hänen  rallatuksissaan  vähän  väliä  tapaa. 

Herra  Larson  on  luonteeltaan  herkkä  tuntemaan  elämän  nurjuutta  ja 
kurjuutta,  mutta  hän  on  kylliksi  joustava  ja  elinhaluinen,  ettei  hän  voi  sur- 
kastua epätoivoon,  vaan  hänen  ilontarpeensa  voittaa.  Poikamaisin  mielin 
hän  viskautuu  elämän  riehuun,  touhuun  ja  toimintaan ;  sieltä  laulaa  hän  poika- 
iän  raikasta  luonnonelämän  runoutta.  Kokemuksiansa  ja  oman  luonteensa 
värivaroja  käyttää  hän  maalatessansa  juroa  Heikkiä,  oikukasta  Lottaa,  ko- 
peata Teppoa,  bilpeätä  Taavia,  soittosieluista  pelimanni  Puuskaa,  herttaista 
Erkki  paimenta,  itsekästä  pitäjän  apomoa«  tai  ryypynhaluista  Suutar-Jussia 
eukkoineen.  Hänen  laulujensa  aatekanta  on  jotenkin  liki  kansanlaulujen  aate- 
kantaa,  mutta  tarpeeksi  korkealla  ollaksensa  taiderunoja.  Niissä  ei  uhrata 
sisällystä  muodolle,  joskus  päinvastoin.  Semmoiselta  tuntuu  «Se  rakkaus«, 
jonka  kolmas  ja  viimeinen  värsy  soivat  sekavilta  —  viime  värsy  on  tämä: 

Niinpä  se  Hennakin  perineensä  sai  kai 
tään  poijan  rakkauslaulujen  paulaan, 
arki  nyt  mulle  on  sunnuntai  — 
rakkaus,  rakkaus  hui  sekä  hai, 
siitä  ma  viis,  vie  Hennani  kaulaan 
se  rakkaus! 

Kenties  muut  voivat  tätä  ymmärtää. 

Vaikka  hra  Larson  on  Hämeen  huonoilla  runomailla  syntynyt  ja  kas- 
vanut, hallitsee  hän  mitä  vaihtele vimpia  runomuotoja  sujuvasti,  ainoastaan 
hänen  daktyyleissään  voisi  osoittaa  kankeita  runojalkoja  niinkuin  »per- 
meensä»,  »ansaansa»  ja  »sauvaansa».  Loppusointuja  hän  ei  tiheästi  tavoit- 
tele, onnistuupa  niissä  välisti  huonostikin,  kuten  säkeissä: 

Kujateillä  i\rWisUllään  — 
virstat  huilaa  kiitäessdfdfM. 

tai: 

Oikein  pyhätamin«i85a  — 
ootko  kullan  hankke^issaP 

Alkusointuakaan  hän  ei  käytä  liiaksi,  häntä  kun  siihen  ei  viekottclc 
Karjalan  kielen  valmiiksi  valetut  runosäkect.  Sen  sijaan  hän  Länsi-Suo- 
men arkielämästä  on  tuonut  runokieleen  realistisia  sanoja  ja  lauseparsia, 
joten  hänen  runonsa  sitenkin  voittavat  todellisuuden  väriä,  mutta  ovatpa 
joskus  liian  vähänkin  runollisia,  niinkuin  »Hurri  ja  hänen  eukkonsa».  Vaikka 
vihkon  38  runoa  ovatkin  hyvin  pohdittuja,  sopisi  ehkä  heikkojen  jouk- 
koon vielä  lukea  »Nurja  käänne»  ja  »Lukkari  Tuuska»,  edellinen  kuivana, 
jälkimäinen  kovin  arkkiveisun  luontoisena.  Ajatuksiltaan  köyhiä  lienevät 
myöskin  »Aittalaulu»,  »Illan  laskussa»,  «Karjapihassa»,  »Heinään»  ja  »Mai- 
jan kosto»,  vaikka  nekin  luontevina  laatukuvina  ja  seutumaalauksina  vie- 
hättävät. 

Sittenpä  ei  tiedäkkään  mitä  laulua  enemmän  ihailisi,  ilostelua  »Kaa- 
jan  keinulla»  vaiko  sattuvata  »Pitäjän  pomoa»;  mukaansa  kiehtovaa  Tep- 
poako »Matkalla  maailmaan»  vaiko  elävää  kuvausta  »Aamun  suussa».  Kun 
lukee  elinvoimaa  hehkuvan  »Kyläkujassa»,  niin  mieli  tekee  laulun  loppu- 
sanoja uskomaan,  että 

Viel'  elämftn  onnea  löytyy. 

Elämää  ja  sielua  hehkuu  myöskin  »Soitto -Puuska»,  josta  lauletaan: 

Mieron  iskut  loi  ne  soinnut, 
niiss'  on  kielten  maailmaa, 
vanhat  muistot  kSttä  ohjaa, 
soitossa  on  tulta,  pohjaa, 
rinnasta  se  pulppuaa.*)  — 

Kevätelämätä  niinikään  kiehuu  »Mittumaaritulilla»,  ja  elämää  enem- 
män kuin  sanat  ehtivät  sanoa  »Lassin  sereuaatissa».  Surunkaunis,  osan- 
ottoa herättävä  on  »Maailman-Mikko». 

Maailma  se  tallas  alleen  miehen, 
selkä  kftyryyn  painui  häitä, 
rinnan  pillat  kaiken  tuoksun  riisti 
raukan  mierolaisen  elämältä. 


*)  Ei  pulpahtaa,  kuten  tekijä   kirjoittaa.     Samanlaatuinen  teonsana  on  väärin 
käytetty  s.  45  säkeissä:  miehet tuumien  rinnetietä  astahtaa. 

»Markkinoilla»  on  mainio  tuoksinan  ja  vilinän  laulu,  syksyn  tulosta 
y.  m.  puhumatta. 

Mutta  •  rientäköön  jokainen  lukemaan  itse.  Kritiikin  asia  ei  ole  ase- 
tella joka  murua  yleisön  eteen  tarjottimelle.  Teoksen  ytimeen  johtaen  on 
sen  herätettävä  lukija  tekemään  omiakin  keksintöjä. 

Tuloksena  tästä  katsauksesta  tunnustettakoon,  että  Kyösti  Larsonin 
kevätrallatukset  on  realistisin  lauluvihko,  mikä  meillä  koskaan  on  julkaistu. 
Ne  ovat  lämpimällä  möytätuntoisuudeUa  laulettua  kansanelämätä,  demo- 
kraattisen kehityksemme  kukkia,  joilla  on  kunnia  kohota  syvien  rivien  rin- 
noilta. Ne  ovat  raikkaasti  väritettyjä  vilkkaan  toiminnan  lauluja,  useimmat 
keveästi  iloisia  ja  tuovat  virkeän  tuulahduksen  nuoreen  laulurunouteemme. 
Perin  kansanomaisella  luonteellaan  uurtavat  ne  taiderunoudelle  tietä  kan- 
san keskeen.  Se  lisää  tämän  vihkon  arvoa,  että  sen  eri  laulut,  vaikka 
erilläänkin  itsenäisiä,  liittyvät  —  tosin  löyhästi  —  yhtenäiseen  runoperhee- 
seen,  josta  lukija  vielä  talviajan  lauluja  kaipaa. 

J.  H.  E. 


Emil  Lassinen,  Kotipoluilta,  pieniä  kertoelmia.     I  ja  11.     Porvoossa  18%  ja  1897, 
Werner  Söderström,  128  ja   128  siv.  8:o.     Hinta  l:—  ja   1:     . 

,  Kilparadalla.    Paininlyojä.    Välipalaksi.    1.    Porvoossa  1897,  Werner  Söder- 
ström. 34  siv.  8:o     Hinta  — :25. 

Emil  Lassisen  nimen  olemme  nähneet  sanomalehdissä  monen  pikku 
kertoelman  alla.  Nyt  on  hän  koonnut  tarinoitaan  kahteen  kirjaseen,  jotka 
kumpikin  ovat  yhtä  suuria  }a  käsittävät  kumpikin  kahdeksan  eri  kertoel- 
maa. Emil  Lassisen  tarinoissa,  niinkuin  niin  monen  muun,  kuvataan  elä- 
mää maalla.  Tutustumme  useampaan  eri  henkilöön,  jotka  ken  enemmän, 
ken  vähemmän  ansaitsevat  tutustumista.  Myönnämme,  että  kussakin  ker- 
toelmassa on  jokin  ajatus,  jonka  vuoksi  kuvattu  on  ansainnut  kuvaamista 
ja  —   miksi  ei  —  lukemista. 

Mutta  on  aika,  että  tämmöisten  kertoelmain  kirjoittajatkin  kohotta- 
vat vaatimuksiaan  ja  maaliaan.  Muuten  voi  käydä  niin,  että  yleisöltä  osan- 
otto loppuu.  Ja  toisekseen,  onhan  jokaisen,  joka  tahtoo  työmiehenä  liik- 
kua kansallisen  kirjallisuutemme  työvainiolla,  velvollisuus  koettaa  viedä  sitä 
eteenpäin,  kehittää  sitä.  On  sen  vuoksi  aika  ruveta  vaatimaan  suurempaa 
huolta  ulkonaisessa  muodossa,  kokonaisuutta,  taiteellista  esitystä.  Siltä  kan- 
nalta katsoen  otamme  muutamia  tämän  kokoelman  kertomuksia  tarkastaak- 
semme. 

Ensinnäkin  Lassisen  kertoelmia  lukiessa,  niinkuin  monen  muun,  he- 
rää   ajatus,    että    tekijä    ei    ole  malttanut  antaa  aiheensa  kypsyä,  vaan  on 

sen  ennen  aikojaan  päästänyt  käsistään.  Mainitsen  vaan  esimerkkinä  ker- 
tomuksen »Onnea  pakoon «.  ~  Miksi  sillä  on  tämä  nimi  on  vaikea  käsit- 
tää. —  Siinä  on  nuori  mies,  joka  tulee  herraskartanon  pehtoriksi.  Hän 
huomaa  siellä  paljon  epäkohtia,  koettaa  niitä  parantaa,  mutta  ei  onnistu. 
Muutaman  vuoden  perästä  luopuu  hän  virastaan  ja  rupeaa  salvumieheksi 
ja  ojankaivajaksi,  eläen  siinä  toimessa  onnellisena.  —  Kahdelle  eri  suun- 
nalle, olisi  tämä  kertomus  voinut  kehittyä.  Kirjoittaja  saa  lukijan  osan- 
oton kiintymään  noihin  torppareihin  ja  muonarenkeihin.  Odottaa  vähän 
enemmän  saavansa  kuulla  heistä,  vaikka  turhaan.  Mutta  olkoon  menneeksi, 
ne  ovat  siinä  selittämässä  kertojassa  tapahtunutta  suurta  muutosta.  Mutta 
se  taas  kerrotaan  niin  lyhyesti,  ettei  tule  oikeata  suhteellisuutta,  ja  pinta- 
puolisesti. Kyllähän  tekijä  vakuuttaa,  että  muutos  päähenkilössä  tapahtuu 
sielutieteellisten  lakien  mukaan.  Olisi  ollut  parempi  näyttää,  miten  se  niit- 
ten mukaan  tapahtui.  —  Samassa  kertomuksessa  saamme  tutustua  talon 
vanhimpaan  poikaan  juuri  niin  paljon,  että  olisimme  olleet  halukkaat  hä- 
nestä vähän  enemmän  kuulemaan.  Kun  on  mainittu  alku  omituisesta  ke- 
hityksestä, olisi  ollut  mainittava  siitä  loppukin. 

Samoin  tarinassa  »Uusi  ystävä»  pannaan  alkuun  huomioita  ihmisistä 
ja  tapahtumista  niin  pitkälle,  että  mieli  niihin  ehtii  kiintyä,  ja  sitten  hei- 
tetään kesken. 

En  malta  olla  tässä  mainitsematta,  että  jos  tekijä  näin  pienessä  ko- 
koelmassa seitsemässä  eri  kertomuksessa  käyttää  ensimäistä  persoonaa  pää- 
henkilöstä, tuntuu  se  vähän  luonnottomalta.  Yhä  uudestaan  saa  kuulla 
ikäänkuin  samasta  henkilöstä  erilaisen  nuoruudenkuvauksen. 

Toisen  kokoelman  ensimäinen  kertomus  on  nimeltä  »Elli».  Esitän 
lyhyesti  kuvauksen  kulun.  —  Ensin  kerrotaan,  kuinka  pikkunen  tyttö  Elli 
oli  erittäin  taitava  piirustaja,  piirusteli  maisemia,  kirkkoja,  lampaita,  han 
hia  y.  ra.  —  Sitten  kuvataan  kotoista  luontoa.  —  Sitten  viedään  Elli  kou 
luun.  Koulun  käytyään  tulee  hän  kotiin,  mutta  alkaa  ikävöidä  jotain  var 
sinaista  toimialaa.  Hän  menee  kaupunkiin,  ja  keltään  neuvoa  kysymättä 
hän  ottaa  palveluspaikan  konditoriassa.  Siellä  hän  joutuu  monenlaisten 
kiusausten  alaiseksi:  »kultakello,  epäsiveellinen  kirja  ja  yöllinen  kohtaus 
isännän  kanssa».  Kun  hänelle  on  käynyt  selville  minkälaiseen  paikkaan 
hän  todella  on  joutunut,  lähtee  hän  pois  ja  palaa  kotiinsa.  —  Väsyneenä 
hän  nukkuu  isän  sohvalle.  Vanhemmat  katselevat  häntä.  »He  eivät  kum- 
pikaan aavistaneet,  minkä  tulen  lävitse  tyttö  oli  tullut  puhtaana,  kärven- 
tymättömänä  kotiin». 

Voihan  tämä  kuvaus  olla  todellinen,  ja  tunnemmehan  me  myötä- 
tuntoisuuttakin  tuota  Elliä  kohtaan,  joka  kiusaukset  voittaa.  Mutta  sitten- 
kin jättää  kertomus  lukijan  paljon  kylmemmäksi  kuin  aiheesta  päättäen 
luulisi.  —  Ensinnä,  miksi  kerrotaan  Ellin  piirustustaidosta.  Se  herättää 
lukijassa    odotuksia,   jotka  eivät  toteudu.     Kun  ei  siitä  sen  enempää  tule, 

on  turhaa  sitä  mainita.  Sitten  kotoisen  luonnon  kuvaus !  —  JCenties  se  on 
siinä  osottamassa  Ellin  läheistä  suhdetta  kotoiseen  luontoon,  joka  taas 
ehkä  oli  niitä  voimia,  jotka  auttoivat  Elliä  pysymään  lujana  kiusauksissa. 
Tai  ehkä  sillä  ei  ollutkaan  mitään  tajuttua  tarkoitusta.  Onhan  vallan  ta- 
vallista täyttää  aukkoja  kertomuksissa  luonnonkuvauksilla.  Mutta  tämmöi- 
set tarkoituksettomat  luonnonkuvaukset  ovat,  niinkuin  jokainen  lukija  tietää 
ikäviä. 

Tässä  tulee  käytäntöön  vanha  sääntö.  Jo  Lessing  sanoo  »Laokoon» 
kirjoituksessaan,  että  rinnakkaista,  siis  maisemaa  esim.  ei  saa  kuvata  jatku- 
van taiteen,  siis  runouden  kautta,  vaan  rinnakkaisen,  esim.  maalaustaiteen 
kautta.  Mutta  jos  runoudessa  tahdomme  kuvata  rinnakkaisia  ilmiöitä,  ovat 
ne  muutettavat  peräkkäisiksi.  Jos  siis  tahdomme  kuvata  maisemaa,  on  se 
kuvattava  jonkun  toimivan  henkilön  kautta.  Tässä  esim.  olisi  kotoinen 
luonto  ollut  kuvattavana  Ellin  leikkien,  lapsuuden  muistojen,  pienten  ta- 
pahtumain kautta.  Siten  olisi  kuvaus  tullut  eläväksi.  —  Tai  ajatelkaamme^ 
että  joku  kertomuksen  henkilö  matkustaa  kauniin  seudun  läpi.  Kertomalla 
mitä  tämä  henkilö  näki,  missä  järjestyksessä  hän  ne  näki,  miten  nähty  hä- 
neen vaikutti,  teemme  luonnonkuvauksen  eläväksi. 

Palaamme  Ellin  vaiheisiin.  Kun  kuvataan  Ellin  oloa  kaupungissa, 
olisi  halunnut  syvällisempää  kuvausta  Ellin  sisällisestä  taistelusta  ja  niistä 
voimista,  jotka  hänet  kiusauksista  pelastivat.  Siten  olisi  tästä  kuvauksesta 
voinut  tulla  paljoa  syvällisempi  ja  vaikuttavampi.  Nyt  pysytään  jotensa- 
kin pinnalla.  —  Kömpelö  on  kerrassaan  ote  epäsiveellisestä  kirjasta. 

Kertomuksessa  »Hattuni  historia»  kertoja  tulee  tuttavansa  Josefiinan 
luo.  Tämä  lukee  kirjaa  ja  muitta  mutkitta  saa  lukija  kuulla,  mitä  sillä 
kohdalla  romaania  kerrotaan.  Näin  on  tämä  kovin  luonnotonta.  Josefii- 
nan olisi  pitänyt  se  kertoa  tai.  tulijan  ottaa  kirja  käteensä  ja  lukea  se  siitä; 
tällä  tavalla  sitä  ei  sovi  kertoa. 

Jos  kerrotaan  jotain  tavallista  oudompaa,  on  se  perustettava.  Tun- 
tuu .semmoisenaan  kovin  oudolta,  että  kansakoulun  opettajatar  ainoastaan 
sillä  ehdolla  menee  kihloihin,  että  sulhanen  vannoo,  ettei  hän  koskaan  mene 
raittiusseuraan. 

Vielä  tahtoisin  huomauttaa,  ettei  kulloinkin  vallitsevaa  tunnelmaa  saa 
sopimattomilla  sanoilla  loukata.  Esim.:  »Vihdoin  rakkaus  voitti.  Vanhem- 
mat suostuivat  ilokyynelin,  lammen  pinta  oli  tyyni,  taivas  kirkas.  Poika 
ja  tyttö  saivat  toisensa,  uivat  onnessa  ja  rakkaudessa  kaiken  ikänsä.»  — 
Yleensä  on  rumaa  puhua  onnessa  ja  rakkaudessa  uimisesta.  Mutta  tässä 
kun  on  edellä  lampi  sana,  saa  sana  uida  vieläkin  konkreettisemman  mer- 
kityksen. —  Tuskin  Parisiin  ihastunut  hieno  herra  hienolle  seuralle  puhues- 
saan kutsuu  Elysein  palatsia  Parisin  paraimmaksi  karamelliksi,  —  Ei 
varjokuvia  tapahdu,  —    Totuttelihen  on  kolmas  persoona  ei  i:nen. 

OlkooD  tässä  tarpeeksi.  Olen  tarkastellut  näiden  kertoelraain  puut- 
teellisuuksia siinä  toivossa,  että  se  ehkä  kehottaisi  jotakuta  kirjoittajaa  tai- 
teellista päämääräänsä  asettamaan  entistä  korkeammalle.  En  suinkaan  väitä 
että  Emil  Lassisen  kertoelmat  siinä  suhteessa  olisivat  huonommat  kuin  mo- 
nen muun.  Mutta  hän  on  keskellä  työn  intoa.  Nyt  jos  koskaan  on  hä- 
nen omia  vaatimuksiaan  kirjoitelmiensa  suhteen  kohotettava.  Vain  siten 
saattaa  hän  hankkia  itselleen  pysyväisen  sijan  kansallisessa  kirjallisuudes- 
samme. 

o.  R. 


Lauri  Soini,  Aaro.  Otavan  helppohintainen  kiijaslo  N:o  32.   Kuopiossa  1897.    Otava. 
87  siv.   12:o.     Hinta  -:  75. 

Lauri  Soinin  kertom\iksen  päähenkilö,  Aaro,  on  loismiehen  poika, 
joka  saa  kasvaa  ja  kehittyä  ilman  kasvatusta  ja  rakkautta,  ja  joka  koetet- 
tuaan  onneaan  jos  jossakin  työssä  ja  näpisteltyään  milloin  missäkin  on  so- 
pinut, vihdoin  joutuu  poliisin  käsiin  ja  siitä  vankilaan.  Tekijä  on  kuvail- 
lut Aaron  pohjaltaan  hyväluontoiseksi,  niin  että  lukija  on  taipuvainen  myötä- 
tuntoisuudella  seuraamaan  hänen  kehitystään,  mutta  hän  on  tuollainen 
heikko  raukka,  ilman  tarmoa,  kestävyyttä  ja  työkykyä. 

Kirjan  alku  on  sangen  sievä.  Siinä  tekijän  on  onnistunut  hauskalla 
ja  luontevalla  kuvailla  lasten  leikkiä,  joskin  käänne  lopussa  »yöjalkasille» 
ruvetessa  on  vähemmin  hauska,  niin  lapsen  matkimishalun  mukainen  kuin 
se  voikin  olla. 

Vankilassa  Aarolla  tulee  monenlaisia  mietteitä  mieleen.  Hän  tuumii 
miksikä  hän  juuri  on  joutunut  kiinni,  kun  toiset  varkaat  saavat  vapaina  kul- 
kea. Oliko  hänen  rikoksensa  niin  paljon  suurempi  kuin  muiden?  Ja  mik- 
sikä hänen  isänsä  ei  ollut  talollinen,  jotta  ei  Aaron  olisi  tarvinnut  mennä 
toisten  naurismaista  varastamaan,  kun  olisi  ollut  oma.  Hän  ei  tunne  oman- 
tuntonsa soimauksia  varkautensa  tähden,  vaan  päinvastoin  hänen  mieles- 
tään kaikki  vankilassa  on  monta  vertaa  parempaa  kuin  kotona.  Lamppu- 
kin valaisee  siellä  niin  paljon  kirkkaammin,  ruoka  on  niin  paljon  ravitse- 
vampaa ja  vaatteet  puhtaammat  ja  ehjemmät.  Ja  tuolla  vankilan  yksinäi- 
syydessä hän  muodostaa  itselleen  kokonaisen  elämän-suunnitelman.  »Hän 
tekisi  oikein  suuren  varkauden.  Jos  ei  onnistuisi,  pääsisi  tänne  kenties 
elinajakseen.  Mutta  jos  onnistuisi,  rupeaisi  sitte  elämään  oikein  herroiksi 
ja  matkustaisi  tuntemattomille  seuduille.* 

Tässä  on  epäilemättä  aiheita,  joita  voisi  käyttää  laajaan  yhteiskun- 
nalliseen romaaniin.  Kansan  kotikasvatus,  maalaistyöväen  olot,  vankila- 
järjestyksemme,  joka  rikolliselle  voi  tarjota  parempia  oloja  kuin  mitä  on 
rehellisellä    ihmisellä    — -    kaikki    ne    ovat    seikkoja,  jotka  olisivat  voineet 

muodostaa  taustan  laajemmalle  kansanelämäD  kuvaukselle.  Mutta  pienen 
novellin  suppeassa  piirissä  muodostuu  näiden  aiheiden  käsittely  pintapuo- 
liseksi kosketteluksi,  tapaukset  joutuvat  liian  tiheään  seuraamaan  toisiaan, 
joten  ei  niiden  todellisuus  tai  edes  mahdollisuus  käy  lukijalle  selväksi,  ja 
siten  tulee  kertomus  kokonaisuudessaan  hiajanaiseksi  ja  epäsuhtaiseksi.  Kiel- 
tämättä kirjasessa  kuitenkin  on  tunnustusta  ansaitsevia  yksityiskohtia,  joiden 
vuoksi  sitä  jonkinmoisella  mielenkiinnolla  lukee. 

H.  s. 


Peter   Nansen,  Jumalan   rauha.     Suomentanut  Hanna  Pakkala.    Helsingissä  1896 
G.  W.  Edlund.     128  s.  8:o.     Hinta  1:50  p. 

Peter  Nansen  on  epäilemättä  tuotteliaimpia  nuoren  Tanskan  mo- 
nista tuotteliaista  kirjalijoista.  Ennen  v.  1893  oli  häneltä  ilmestynyt  jo 
koko  joukon  kaunokirjallisia  teoksia,  jotka  antavat  pieniä  kuvauksia  Tans- 
kan pääkaupungin  elämästä  eri  aloilta;  joku  pienempi  »dramaatinen  koh- 
tauskin» ja  huvinäytelmä  on  niiden  joukossa.  Tähän  aikaan  kirjoitti  hän 
myös  kertomuksen  »Et  Hjem»,  josta  toinen  painos  ilmestyi  v.  1895. 
Enemmän  huomatuksi  tuli  hän  kuitenkin,  ainakin  meillä,  vasta  »Julies  Dag- 
bog»  kirjansa  kautta,  joka  on  painettu  v.  1893.  Seuraavana  vuonna  oli  hä- 
nellä jo  valmis  »Maria,  en  Bog  om  Kserlighed»  ja  taas  v.  1895  toinen, 
jonka  nimi  on  »Guds  Fred».  Näistä  on  ainoastaan  viimeinen  käännetty 
suomenkielelle  (v.  1896)  nimellä  »Jumalan  rauha». 

Täytyy  myöntää,  että,  kun  oli  lukenut  hänen  edelliset  kirjansa,  tä- 
män viimeisen  jokseenkin  sekavin  tuntein  otti  käteensä.  Siitä  kyllä  oli 
varma,  että  saisi  nauttia  kauniista  ja  sujuvasta  kielestä,  joka  lyhyesti  ja 
sattuvasti,  vaan  samalla  hyvin  soinnukkaasti  ja  runollisesti  kuvaisi  tunteita 
ja  kohtauksia.  Oli  myöskin  varma  siitä,  ettei  kirja  kesken  jäisi  lukematta, 
koska  sen  tekijä  epäilemättä  on  hyvinkin  omaperäinen  kirjailija  ja  hänen 
esiintuomansa  henkilöt  mieltäkiinnittäviä. 

Mutta  tulisiko  toiminta  tässä  uudessakin  kirjassa  liikkumaan  samoissa 
aistillisuuden  alailmoissa,  joka  ominaisuus  edellisille  on  niin  kuvaavaa?  Tu- 
lisiko tämäkin  kauniissa  ja  runollisessa  muodossa  esiintuomaan  yksinäisen 
tytön  sairaalloisia  mielenkuvituksia  tai  vapaan,  aistillisen  raukkauden  ihanne- 
kuvaa? vai  tulisiko  tämä  viimeinkin  tarjoomaan  jotakin  muuta?  Tämmöi- 
sissä ajatuksissa  ryhdyin  lukemaan  »Jumalan  rauhaa»,  ja  toivoni,  että  te- 
kijä olisi  jotakin  parempaa  tarjoava,  ei  pettynyt. 

Pitäisi  aina  muistaa,  että  meidän  aikanamme  näkyy  kuuluvan  asiaan, 
että  kirjailija  tekee  jyrkkiä  muutoksia  elämänkatsannossaan  tahi  ainakin  kir- 
joissaan   esiintyy   tänään  naturalistina,   huomenna  idealistina,  yhdessä  teok- 

sessa  blaseerattuna  maailmaolapscDa,  heti  seuraavassa  taas  uskovaisena  tai 
Tolstoilaisena  j.  n.  e.  Ja  tämän  »muutoksen»  kertovat  he  semmoisella 
naiivisella  kaunopuheisuudella  ja  avomielisyydellä,  että  olisi  anteeksi  an- 
tamatonta olla  heitä  uskomatta. 

Tätä  kuvausta  ei  suinkaan,  ainakaan  ei  näin  jyrkässä  muodossa,  voi 
sovittaa  Peter  Nanseniin.  Vaikka  hän  kyllä  itse  vakuuttaa,  että  tätä  kirjaa 
»seuraavat  toiset  kirjat  ovat  yhtä  vähän  kuin  tämäkin  edellisten  kiijaini  kal- 
taiset,» ja  lukija  epäilemättä  voi  myöntää  sen  osaksi  oikeaksi,  koska  tässä 
teoksessa  huomaa  koko  joukon  maltillisempaa  ja  taiteellisempaa  aineensa 
käsittelemistä,  kuin  edellisissä,  niin  on  tämä  muutos  kuitenkin  aivan  toista 
laatua,  ja  paikka-paikoin  tässäkin  hyvin  tuntee  »Julies  Dagbog»in  ja 
»Marian»  tekijän.  XXXII  luku  esim.  voisi  aivan  yhtä  hyvin  olla  osa 
tuota  »aistillisuuden  korkeata  veisua,»  joksi  »Mariaa»  on  sanottu.  Mutta 
toiselta  puolen  taas  tämä  sama  luku  voi  olla  esimerkkinä  siitä  elävästä 
tunnelmasta,  sointuisuudesta  ja  väririkkaudesta,  jonka  Nansen  ymmärtää  an- 
taa kertomuksilleen  ja  joka  erittäin  tässä  hänen  viimeisessä  teoksessaan  on 
päässyt  esille. 

Mutta  »muutos»  on  tavallansa  tapahtunut,  tai  oikeammin  sanottu  ke* 
hitys  parempaan  päin.  »Jumalan  rauha»  on  sekä  sisällyksensä  että  muo- 
tonsa puolesta  epäilemättä  muita  onnistuneempi.  Tekijä  nyt  kokonansa 
hallitsee  ainettansa  ja  onkin  senvuoksi  voinut  sulattaa  sen  eheään,  taiteelli- 
seen muotoon. 

Kirjan  sisällys  on  seuraava.  Maailmaan  väsynyt  nuori  kirjailija  on 
päättänyt  jättää  pääkaupungin  hyödyttömine  puoluetaisteluineen,  iljettävine 
rakkausseikkailuineen  y.  m.  y.  m.  Hän  istuu  jo  laivassa,  joka  vie  hänet 
vanhaan  syntymäkaupunkiinsa,  jossa  hän  ei  ole  käynyt  siitä  saakka,  kuin 
hänen  vanhempansa,  hänen  vielä  pienenä  poikana  oUessaan,  muuttivat  sieltä 
pois.  Tänne  hän  tahtoo  asettua  asumaan,  täällä  hän  tahtoo  nauttia  täy- 
dellistä yksinäisyyttä  ja  rauhaa.  Hän  saa  asunnon  lähellä  kaupunkia  sijait- 
sevan Vejrbakkenin  korkean  mäen  rinteellä,  josta  on  mitä  ihanin  näköala. 
Ylempänä  mäen  kukkulalla  on  suuri  tuulimylly,  jota  kuitenkaan  ei  koskaan 
enää  käytetä.  Eräänä  päivänä  hän  näkee  nuoren  naisen  huolettomasti 
nojautuvan  myllynsiipeä  vastaan.  Melkein  yliluonnolliselta  näyttää  hänestä 
tämä  nainen,  kun  hän  sieltä  korkeudestaan  tyynenä  tuijottaa  ulos  maail- 
maan ja  hän  kuvittelee  häntä  »suureksi  rauhan  jumalattareksi»,  jota  hän 
palvelee.  Hän  saa  tietää,  että  tuo  nainen  on  vanhan  sokean  myllärin 
tytär.  Sattuman  kautta  hän  pääsee  Grethen  kanssa  tutuksi.  Nyt  hän  ei 
enää  yksinään  kulje  kaupungin  katuja  ja  ybinäisiä  metsäpolkuja,  vaan  yh- 
dessä he  ovat  nyt  aina,  Grethe  ja  hän.  Niin  sanomattoman  rauhalliseksi 
ja  onnelliseksi  hän  tuntee  itsensä  Grethen  seurassa.  Hän  ei  mitään  vaadi, 
ei  mitään  halua,  hänen  »aistinsa  lepäävät  kuin  onnellisesti  hymyilevä  kehto- 
lapsi.»     Hän    päättää    ainaiseksi   jäädä  tänne  ja  heidän  hääpäivänsä  mää- 

rätään.  Iltaisin  hän  istuu  Grethen  kodissa  ja  juttelee  vanhan  myllärin 
kanssa,  sillaikaa  kun  Grethe  ahkerasti  ompelee  häävaatteitaan,  jopa  valmis- 
taa esikoisensa  paitojakin.  Mylläri  on  viime  aikoina  käynyt  yhä  levotto- 
mammaksi; hän  puhuu  yhtenään  itsekseen  myllystä  ja  pelkää  sitä,  koska 
hän  muka  on  tehnyt  väärin  sille,  kun  hän  on  sen  seisauttanut,  vaikka  se  on 
aivan  täydessä  kunnossa.  Usein  hän  yksinään  hiipii  myllyyn  sitä  tar- 
kastamaan. Nuoret  ovat  tuon  huomanneet  ja  heidän  onnistuu  viimein  saada 
vanhuksen  suostumus  myllyn  purkamiseen.  Sen  sijaan  rakentavat  he  siihen 
antikisen  temppelin  muotoisen  huvihuoneen,  jonka  he  pyhittävät  »Vejrbak- 
kenin  jumalalle,  rauhan  jumalalle.»  Näin  he  yhdessä  tuumailevat.  Eräänä 
myrskyisenä  päivänä,  jolloin  myllyn  purkaminen  juuri  oli  aloitettava,  sei- 
soo Grethe  taas  nojautuneena  myllyn  siipeä  vastaan.  Yhtäkkiä  liikahtavat 
siivet,  yksi  niistä  iskee  häneen  ja  hän  vaipuu  maahan.  Isä  oli  taas  hiipi- 
nyt myllyyn  ja  halusi  vielä  kerran  sitä  käyttää,  ennenkuin  se  laskettiin  ikui- 
seen rauhaan.  Parin  päivän  perästä  on  Grethe  kuollut.  Hän  oli  yhte- 
nään houraillut  lapsestaan,  joka  muka  oli  häneltä  ryöstetty,  ja  selvinä  het- 
kinä oli  se  hänen  ainoa  surunsa,  ettei  hän  saanut  sulholleen  poikaa  syn- 
nyttää, jonka  oli  luvannut.  Vaan  myllyn  päätti  vanhus  antaa  seista  pai- 
koillaan, särkeä  sen  koneiston  ja  kuoltuaan  lahjoittaa  sen  merimerkiksi, 
joka  merikartalla  saisi  nimekseen  »Grethen  muisto.»  Tuo  nuori  kirjailija 
taas,  jonka  onni  näin  oli  murtunut,  päätti  lähteä  takaisin  maailman  hyö- 
rinään, taas  »panna  myllynsä  käymään.»  »Unelma  on  loppunut,  loppunut 
on  Jumalan  rauha,  Grethe  on  kuollut.»  Hänen  korvaansa  kuuluu  kuiten- 
kin kuin  kuiskaus:  »Jumalan  rauha  ei  koskaan  lopu  siltä,  joka  rakastaa.» 
»Grethen  muisto»  oli  oleva  hänenkin  merimerkkinään. 

Tämä  on  viehättävä  idylli,  joka  mitä  kompositsionin  taiteellisuuteen, 
tunteen  hienouteen  ja  kielen  sulavuuteen  tulee,  voi  vetää  vertoja  paraim- 
mille.  Suurkaupungin  räyhäävä  ja  meluava  elämä  kaikuu  tuolta  kaukaa  ja 
on  kertomuksen  valtaavana  taustana,  jonka  keskus  taas  on  maaseudun  hil- 
jainen elämä,  jossa  ystävyys  ihmisten  kesken  vallitsee  ja  sanomaton  rauha 
ja  rakkaus  vähitellen  voittavat  yksinäisen  vaeltajan  sydämen.  Tahdon  vaan 
huomauttaa  niitä  viehättäviä  ja  hienosti  kerrottuja  episodeja,  jotka  siellä 
täällä  tavataan,  esim.  Grethen  ja  hänen  sulhonsa  käyntiä  vanhain  kodissa, 
jossa  heidän  vanha  ystävänsä,  tuo  herttainen  seitsenkymmen-vuotias  neito 
heitä  ihastuksella  tervehtii,  tai  kertomus  tuon  vanhan  nyt  rappeutuneen 
linnan  muinoin  loistavista  ajoista. 

Niin  kuin  sanottu,  tämä  on  idylli,  jonka  vienoon  tunnelmaan  mie- 
lellään hetkeksi  antautuu  nauttiakseen  sen  sopusointua. 

Mutta  elämäniloa  se  ei  herätä  eikä  elonvoimaa  anna.  Sen  motto 
on:  »Onni  on  vaan  yksi:  onnessa  lepääminen.  — Ettei  olla  mi- 
tään toivottavaa,  ei  mitään  pelättävää.»  Jo  ennen  on  huomautettu  että 
aistillisuus    tässäkin    kirjassa    paikoittain    on    muita  tunteita    voimakkaampi 

ajatukset  eivät  ole  kyenDeet  irtaaDtumaao  ylevään  lentoon.  Mutta  juuri  tämä 
on  osaksi  ollut  syynä  siihen,  että  tekijä  niin  erinomaisen  sattuvasti  on  saa- 
nut Grethen  kuvatuksi,  naisen,  jonka  »paras  toivo  on  tulla  monen  lapsen 
äidiksi,»  joka  ymmärtää,  että  ainoastaan  »äiti»  on  »das  ewigwe]bliche». 
Hän  lausuu  naiivisessa  suoruudessaan  monta  totuudensanaa  noille  lieha- 
koitseville,  ylikultiveeratuille,  hienoille  naisille. 

Ikävän  erehdyksen  kokoonpanon  taiteellisuuteen  nähden  on  tekijä 
epäilemättä  tehnyt,  kun  hän  ei  ole  jättänyt  pois  XXXVm:tta  lukua,  joka 
ei  ensinkään  kuulu  kertomuksen  edelliseen  toimintaan  eikä  tunnelmaan;  se 
vaikuttaa  kuin  korvapuusti. 

Suomenkielisen  käännöksen,  joka  ei  suinkaan  ole  ollut  helppo  työ, 
on  tehnyt  Hanna  Pakkala.  Se  on,  mikäli  olen  voinut  huomata,  hyvä. 
Kuitenkaan  en  ymmärrä  mitä  varten  kääntäjä  käyttää  tavallisesta  kirjakie- 
lestä eroavia  muotoja,  niinkuin  esim.  kauppijaitten  (s.  12),  kuleksin  (s.  15) 

Suomea    tuskin    ovat    lauseet  s.  69:     „Että  tietää ^^y  ja  s.  96: 

„ —  —    —  sovimme,  että  —  —  —  koettaa  — ".    Ijäisyysikävä , 

niinkuin  ijäisyysajatus  ja  odotusaika  ovat  yhdysperäisiä  sanoja  ja  kirjoi- 
tetaan siis  yhteen. 

A.  H.  B. 


Johannes  Häyhä,  Kuvaelmia  Itä -Suomalaisten  vanhoista  tavoista.  Talvitoimet. 
(Kansanvalistus-seuran  kirjasia  100.)  Helsingissä  1897,  Kansanvalistus-seura.  135 
siv.  8:0.     Hinta  1:25. 

Esitettävänämme  oleva  vihko  on  neljäs  Johannes  Häyhän  Kuvael- 
mia Itä-Suomalaisten  vanhoista  tavoista.  Kaksi  ensimäistä  vihkoa  »Joulun 
vietto»  ja  »Maahanpanijaiset»  ilmestyivät  1893  Kansanvalistus-seuran  kus- 
tannuksella, kolmas  »Kylänluvut»  1894  Otavan  kustannuksella  ja  tämä  nel- 
jäs taas  Kansanvalistus-seuran. 

Niinkuin  muistettanee  on  tekijä  tapainkuvaustensa  ulkonaiseksi  kehyk- 
seksi valinnut  suurilukuisen  perheen,  kertoen  miten  tässä  perheessä  joulua 
ja  maahanpanijaisia  vietetään  sekä  missä  järjestyksessä  ja  miten  talvitoimia 
suoritetaan.  Yleensä  pidämme,  niinkuin  jo  edellisiä  vihkoja  lukijoillemme 
esitellessä  olemme  lausuneet,  tätä  menettelytapaa  onnistuneena,  sillä  siten 
monenlaiset  tiedot  tavoista  tulevat  hauskemmiksi. 

Mitä  erittäin  tulee  tähän  neljänteen  vihkoon,  on  ollut  vaikeampi, 
kuin  edellisissä  vihoissa,  saada  tässä  eheämpää  kokonaisuutta  muodosta- 
maan niitä  erilaisia  toimia  ja  niissä  noudatettavia  tapoja,  joita  tekijä  talvi- 
toimien nimellä  on  ottanut  kuvatakseen.  Etenkin  tuona  entisenä  aikana, 
jota  tekijä  kirjassaan  kuvaa,  olivat  talvitoimet  hyvin  monenlaisia.    Sillä  sil- 

loinhao  toimitettiin  paljon  kotona,  mikä  nyt  on  jäänyt  varsinaisten  am- 
mattimiesten tai  tehtaiden  huostaan. 

Luettelemme  mitä  eri  toimia  tekijä  kirjassaan  kuvaa:  liinan  valmis- 
taminen ja  kehrääminen,  teurastus,  parkitseminen,  rekien,  vempeleiden  ja 
korien  teko,  verkkojen  kutominen  ja  paikkaaminen,  kuohitseminen,  kangas- 
ten laittaminen  ja  kutominen,  kasken  merkitseminen  ja  karsiminen,  pyhän 
vietto,  laskiaisen  vietto  ja  pääsiäisen  vietto.  Vielä  liitt3ry  talven  toimiin 
monenlaisia  talven  tapahtumia.  Kerrotaan  kaikenlaisista  vieraista  ja  kul- 
kulaisista,  joita  talvenkuluessa  talossa  käy;  kauppamiehistä,  räsysaksoista 
konttikauppioista,  mustalaisista,  karhunkuljettajista.  Muitakin  syrjäisempiä 
asioita  on  esitykseen  sovitettu,  niinkuin  tulenpito,  saunassakäynti,  nikko- 
sanat,  yskänluku,  hevosen  ammuksista  päästäminen,  lasten  pakinat,  rennun- 
kielet,  rastaan  kielet  y.  m.  Hauskat  ovat  tiedot  taivaallisista  kuukausista. 
—  Niinkuin  ylläolevasta  näkyy  on  ahtaaseen  kehykseen  yhdistetty  hyvin 
erilaisia  asioita,  melkeinpä  liiankin  erilaisia.  Totta  kyllä  on,  että  nuo  mo- 
net pikku  asiat,  jotka  itsessään  anaitscvat  kertomista,  vain  näin  muiden  vä- 
lissä jaksavat  lukijaa  huvittaa.  Edellisissä  vihkoissa  oli  yhteys  suurempi, 
mutta  niissä  oli  siinä  suhteessa  kiitollisempi  ainekin. 

Tekijä  on  tässä  vihkossa  käjrttänyt  samaa  kehystä  kuin  ennenkin. 
Saman  Niemelä  lautamiehen  näemme  perheineen  jokapäiväisissä  askareis- 
saan toimivan.  Tässä  vihossa  on  enemmän  kuin  edellisissä  loitsuja  ja  tai- 
koja. Niiden  käyttäminen  on  ikäänkuin  itsestään  tuonut  uuden  piirteen  ke- 
hykseen. Lukuisassa  perheessä  on  muutamia  henkilöitä,  jotka  eivät  loitsuja 
ja  taikoja  usko,  vaan  niitä  kauhistuvat  ja  moittivat.  Täten  on  kirjoittaja 
joutunut  uudelle  ja  vaikealle  alalle.  Onhan  niin  että  rinnakkain  mahtuu 
kristinoppia  tapoineen  ja  räikeätäkin  taikauskoa.  Eivätkä  nämä  vastakkai- 
set puolet  samassa  henkilössä  edes  tunnu  ristiriitaisuutta  herättävän.  Toi- 
sekseen elää  moni  taikauskoinen  temppu  vielä  kauan  sen  jälkeen,  kun  sii- 
hen herjetään  uskomasta,  vanhana  tapana,  jota  noudatetaan  osaksi  tottu- 
muksesta, tietämättä  mistä  syystä,  osaksi  kunnioituksesta  vanhaa,  isiltä  pe- 
rittyä kohtaan.  Tapain  ja  temppuin  noudattaminen  tuottaa  huvia,  tekee 
esim.  juhlan  juhlaksi.  Mutta  saattaa  myös  syntyä  jyrkkä  vastustus  taika- 
uskoisia tapoja  vastaan.  Täten  näissä  asioissa  syntyy  monenlaisia  taittu- 
mia. Tuntuu  kuin  olisi  tekijä,  ottaessaan  näitä  eri  näkökantoja  kehykseensä, 
joutunut  alalle,  jota  hän  ci  täysin  voi  hallita. 

Mutta  näistä  huolimatta  on  tämä  vihko,  samoin  kuin  edelliset,  oikea 
aartehisto  sille,  joka  vanhoja  tapoja  rakastaa  ja  niihin  tahtoo  tutustua.  Toi- 
vottavasti tekijällä  vielä  on  jatkoa  kuvaelmiinsa  itäsuomalaisten  vanhoista 
tavoista. 

Jokaisen  luvun  alkuun  on  pantu  pieni  kuva,  mutta  eivät  ne  suoraan 
sanoen  erikoisesti  lisää  kirjan  arvoa,  kovin  ovat  jäykkiä  ja  monesti  epä- 
todellisia.    Olen  monesti  nähnyt  mustalaisia,  mutta  en  koskaan  semmoisia, 

jotka  edes  muistuttaisivat  tässä  kuvatulta.  Tuvat  yleensä  ovat  niin  kum- 
mallisen köyhiä  ja  kaavamaisia.  Jos  missä,  niin  tämmöisessä  kirjassa  pi- 
täisi kuvien  olla  todellisuuden  mukaisia. 

o.  R. 


Emil  Frommel,  Pappismiehen  muistelmia.  I.  Poikuus-ajoiltani.  Tekijän  muotoku- 
valla varustettuja  keiioelmia.  Suomentanut  Severi  L.  Helsingissä  1897.  G. 
W.  Edlund.    126  siv.  8:o.    1:25. 

Tohtori  Frommel  on  jo  entuudestaan  suomalaisille  lukijoille  tuttu. 
Yllämainitussa  kirjasessaan  hän  kuvailee  sukulaisiaan,  vanhempiaan  ja  sisko- 
piiriään  kodissa,  ensimäistä  lapsuuttaan  ja  koulupoika- vuosiaan.  Jos  kohta 
tämä  kirja  ei  voi  vetää  vertoja  hänen  syvämietteisille  kuvauksilleen  elä- 
mänsä varrelta,  »Kevättä  ja  syksyä»  nimiselle  kokoelmalle,  niin  astuu 
tässäkin  esiin  tekijän  tarkka  huomiokyky,  hurskas  mieli  ja  lämmin  rakkaus 
kotiinsa  ja  omaisiansa  kohtaan.  Suurena  syynä  siihen  ettei  suomalainen 
lukija  täydellä  mielenkiinnolla  voi  lukea  tätä  käännöstä,  on  sen  puutteel- 
linen kielellinen  asu.  Käännös  on  lisäksi  suoritettu  saksalaisesta  alkuteok- 
sesta laaditun  ruotsinnoksen  mukaan,  joka  tekee  vasaran  jäljet  vielä 
tuntuvammiksi  kuin  mitä  ehkä  muuten  olisi  laita.  Muutamia  käännöksen 
asua  koskevia  muistutuksia  tuotakoon  tässä  esiin. 

Suomen  kirjakieltä  eivät  ole  —  tuskinpa  suomea  ensinkään  — 
semmoiset  kuvatukset  kuin  is-isä,  is-äiti,  istäti,  jotka  kirjassa  kummitte- 
levat. —  Murteellista  on  (siv.  14):  » —  ulkopuolella  seisoi  tyttö  paljaalla 
paidallaan**. n  —  Sanaa  varustettu  kääntäjä  suuresti  rakastaa,  esim.  (siv. 
12):  »hän  oli  mahtavalla  kyömänenällä  varustettu,  mikä  ilmiö  toistamiseen, 
vaikka  nuorennetussa  muodossa,  pistäysi  esiin  hänen  lastensa  naamalla.» 
siv.  57:  —  ihmettelimme  tuon  kauniilla  viehättävällä /däV/ei' ja  pitkällä 
aaltoilevalla  tukalla  varustetun  —  miehen  kykyä.  Todellakin  hyvin 
varustettua  väkeä!  —  Kankeata  on  sanoa  esim.  (sam.  siv.)  »asuskeli  hän 
melkein  —  —  naapurina  leipurimestari  Vorholz'ille.  —  Esimerkkejä 
huonosti  valituista  sanoista  mainittakoon  muutamia.  Onkikalastajasta  pu- 
huu kääntäjä;  luulisihan  onkijaa  jo  kyllin  selittäväksi.  Siv.  28  sanotaan: 
»molempien  kasvoilla  ilmenee  taivaallinen  elämän  punastus ".  Vie- 
rashuonetta suomentaja  nimittää  perähuoneeksi,  pannen  paremmaksi  selvi- 
tykseksi sulkujen  väliin  förmak  sanan.  Edelleen  kääntäjä  puhuu  katseista, 
joita  voi  tehdä  toiseen,  »taloista  penkeröittyine  puutarhoineen»,  »suk- 
kien sonnustuksesta^ ,  „ /isovarpaista»,  ^engesmannilaisista^  ja  ^paidan- 
ratsia,  joka  kovaksi  kiillotettuna  loikoo  leveän  nutun  ylä-osan  yli».  — 
Kirjallishistorillisen    uutisen    ilmoittaa    meille    suomentaja  kertoessaan  että 

Schiller    on  runoillut  ruotsiksikin  :•  hän  on  näet    kirjoittanut  runon  nimeltä 

—  Hoppet!  Niinikään  kääntäjä  antaa  saksalaisen  pastorinsa  puhua  Röd- 
lufvan  mummosta,  tuntematta  lasten  hyvää  tuttua  Punahilkkaa,  Kerras- 
saan ymmärtämätön  ilman  alkuteosta  on  lause  siv.  49:  •schwabilainen  lau- 
loi Silberin  (tavun)  jostakin  Uhland-runoilijan  laulusta»!  Ehkäpä  tämä 
jo  riittäisi! 

Esimerkkinä  siitä,  miten  sukkela  kääntäjä  on  riimejä  keksimään,  mai- 
nittakoon säkeet  (s.  11): 

Elon  aamu  onnela  armas! 
Koti  hempeä  lapsuuteni/ 
Pyhäkköösi  mun  kerta  nyt  suoos 
Arat  hiipiä  aatteheMf. 

Erotessani  luotasi,  mulle 
Y.\o  onnea  kangasti  vaan 
Kun  nyt  palaun,  —  murtuneÄe//^ 
Tulen  lohtua  pyytelemään. 

Samansuuntaisia    riimejä  ovat:  hellä  —  sulle,  myö  —  suo,  armas 

—  harras,  konsaan  —  valtaan,  istuin  —  vastuun,  löysi  —  pääsi,  aa- 
veet —  varjeet(?). 

Painovirheitä  on  pahojakin  (esim.  s.  8  maistuvat  —  —  mieleen), 
alkaen  kansilehdellä,  jossa  on  virhe  tekijän  nimessä  (Frommell  pro: 
Frommet), 

Tämän  käännöksen  johdosta  pyytäisimme  saada  huomauttaa  kahta 
asiaa.  Ensinnäkin  on  mielestämme  jo  tullut  se  aika,  jolloin  yleisömme 
voipi  ehdottomasti  vaatia  käännöstä  suoraan  alkukielestä;  kerrassaan 
puolustamatonta  on  että  saksalaista  teosta  ei  voida  alkukielestä  kään- 
tää. Toiseksi  tahtoisimme  mainita  erästä  sopivaisuusseikkaa.  Sanomaleh- 
dissämme on  ollut  näkyvissä  ilmoitus  että  Frommelin  perilliset  ovat  an- 
taneet hänen  teostensa  yksinomaisen  suomentamisoikeuden  lehtori  K.  Suo- 
malaiselle ja  hänen  rouvalleen.  Jollei  voimassa  oleva  laki  vaadi  ulko- 
maalaisen tekijän  omistusoikeuden  pyhänä  pitämistä,  niin  sitä  vaatii  oi- 
keudentunto; ainakin  on  kaiken  sopivaisuuden  rajojen  yli  menty,  kun  kel- 
vottomalla käännöksellä  ennätetään  tiedossaolevan  taitavan  suomentajan 
edelle,  jolla  on  työhönsä  tekijän  oikeudenomistajain  valtuutus. 

M. 

Leopold  Meyer,    Pienten   lasten  hoito.     Kuvilla  varustettu.     Suomennos.    Professori 
G.  Heinricius'en  esipuheella.    Kuopiossa  1895,    Otava.  106  siv.  8:0.    Hinta  1:50. 

Sangen  kiitettävä  toimenpide  oli  että  ryhdyttiin  tämän  hyvän  kirja- 
sen käännöstyöhön.  Teos  näet  on  erittäin  sopiva  meikäläisissä  oloissa,  sillä 
se  sopii  panna  äidin  käsiin  olkoon  tämä  mistä  kansankerroksista  hyvänsä. 
Ikävämpi  on  että  käännöstä  ei  voi  kiittää.  Kääntäjältä  ensinnäkin  nähtä- 
västi täydellisesti  puuttuu  fakkitietoja,  muuten  ei  kai  sovi  selittää  tuollaisia 
suoranaisia  väärinkäsityksiä,  kun  esim.  siv.  36  »kunnes  lapsi  on  palautu- 
nut^  pro:  toipunut,  ja  sivu  40,  jossa  suositellaan  «kuivaa  kakkua  jyrsittä- 
väksi.» Tätä  ei  kukaan  meikäläinen  lääkäri  tekisi  reservatsioonitta,  sillä  on 
huomattu,  että  meidän  maassa  maaseudulla  kuivalla  kakulla  tavallisesti 
ymmänetään  aivoastaan  hapanta  leipää,  eikä  tekijä  suinkaan  tällaista  tar- 
koittane. Mutta  puhumatta  tällaisista  fakkiasioista  ei  kieli  muutenkaan 
ole  sellaista  kun  toivottava  olisi.  Sanotaan  esim.  »Lapsi  on  vieroitettava 
rinnalta".  Eiköhän  »vieroitettava»  yksin  ole  tarpeeksi?  „Sulaavaa**  pro: 
sulavaa  käytetään  monessa  kohdin.  »Kun  on  saanut  hyvää  maitoa,  niin 
valmistetaan  se.»  Esimerkkinä  kankeasta  ja  virheellisestä  lauseesta  pyy- 
dän mainita  seuraavan:  »Soxhletin  menettelytapa  perustuu  siihen,  että 
maito  ei  ainoastaan  keitetä,  vaan  menetellään  sen  kanssa  niin,  että  sen 
pilautumiselle  ei  ole  tilaisuutta  sen  jälkeen,  kun  se  on  keitetty  siihen  saakka 
kun  se  lapselle  annetaan  ruuaksi  (mikä  väliaika,  kun  maito  ostetaan  ker- 
ran tahi  kahdesti  päivässä,  voi  olla  ^/2,  koko  vuorokausi).»  Paljon  täl- 
laista voisi  luetella,  mutta  tämä  ehkä  jo  riittänee.  Hyvällä  tahdolla  kir- 
jasta kuitenkin  saattaa  saada  tarvitsemansa  neuvon  ja  sen  tavallisesti  hy- 
vän. Kuitenkin  on  huomattava,  että  tekijä  ei  alkoholismi- kysymyksessä 
noudata  aivan  ehdottomia  mielipiteitä. 

Theodor  Löfström. 


Kirjallinen  katsaus. 

Suomalais-ugrilaista  kansatiedettä. 


Ruotsalainen  muinais-  ja  kansatieteen  tutkija  toht.  F.  R.  Martin, 
joka  V.  1891  puolen  vuoden  ajan  matkusteli  Siperiassa,  keräsi  tällä  mat- 
kallaan erittäin  runsaan  kokoelman  etnografisia  ja  arkeologisia  esineitä,  yh- 
teensä noin  puolentoista  tuhatta  numeroa.  Tämän  ynnä  muutamien  mui- 
den matkojensa  tulokset  hänellä  on  aikomus  julkaista  io:ssä  eri  teoksessa, 

joiden  yhteisenä  nimenä  on  Sammlung  F,  R.  Martin,  Edessämme  on 
puheenalaisen  kokoelman  hiljakkoin  ilmestynyt  toinen  osa,  jonka  nimenä 
on  Sibirica,  ein  Beitrag  zur  Keninis  der  Vorgeschichte  und  Kultur 
sibirischer  Volker,  komea  nelitaitteinen  teos,  sisältävä  41  sivua  matkaker- 
tomusta, 35  valopainotaulua  selityksineen  sekä  103  tekstikuvaa.  Tär- 
kein ja  meitä  enin  huvittava  osa  tätä  teosta  on  se,  joka  esittää  tekijän 
kansatieteelliset  tutkimukset  ostjakkien  luona  Surgutin  piirissä  Jugan  joen 
(ostj.  joyan,  ju-^an  =  suom.  joki),  rannoilla.  Tekstikuvissa  saamme  nähdä 
ostjakkilaisten,  sekä  naisten  että  miesten,  kuvia,  asunnoita,  maisemia  näiltä 
seuduilta  y.  m.  Kuvatauluissa  taas,  jotka  ovat  kerrassaan  erinomaista  te- 
koa, esiintyvät  eteemme  jäljennöksinä  ostjakkien  jouset,  viinet  ja  nuolet, 
satimet,  joissa  karhu  tai  kettu  joutuu  itse  omaksi  surmaajakscen,  pukuja 
aina  ostjakkilaisnaisen  suurimpiin  toalettisalaisuuksiin  asti,  joiden  pelkkä 
mainitseminenkin  ostjakkilaiskylässä  oli  vaarallista,  vipukätkyitä,  talouskaluja, 
joiden  joukossa  varsinkin  tuohiteollisuus  geometrillisiin  kuvioihin  perustu- 
vine  koristeineen  herättää  huomiota,  kaikenmoisia  työaseita  puun  ja  nahan 
muokkaamiseksi  (m.  m.  sangen  sukkela  laitos,  jonka  avulla  veistä  voidaan 
käyttää  höylänä),  kalastusneuvoja,  suksia  (hyvin  leveätä,  veneen  näköistä 
muotoa),  koiran-  ja  poronvaljaita,  taikarumpu,  joka  oli  vaikeasti  käsiin  saa- 
tava harvinaisuus,  soittoneuvoja  (dombria),  jotka  rakennustavaltaan,  vaikka 
eivät  muodoltaan,  muistuttavat  suomalaista  kannelta,  jumalankuvia  ja  muita 
pyhiä  esineitä  sekä  vihdoin  ostjakkilaista  taidetta:  ostjakkien  tekemiä 
kynäpiirroksia  paperille.  Tekstissä  tekijä  kertoo  itse  matkansa  kulusta, 
vastuksistaan  esineiden  ostamisessa,  ostjakkilaisten  hautojen  kaivamisessa 
sekä  verenhimoisten  sääskien  käsissä  sekä  antaa  myös  muutamia  tietoja 
ilmastollisista  ja  väkiluvun  suhteista.  Mainittakoon  että  kirkonkirjojen  mu- 
kaan Juganin  ostjakkien  lukumäärä  v.  1790  oli  946  ja  v.  1889  1081  hen- 
keä; siis  lisäys  sangen  vähäpätöinen. 

Tekstissä  esiintyvät  tiedot  ovat  jotensakin  laihoja,  mutta  on  huomat- 
tava että  tekijä  ostjakkien  luona  oli  vain  vähän  paremmin  kuin  kuukauden 
päivät,  ja  ettei  hän  ainesten  riittämättömyyden  vuoksi  saattanut  ryhtyä  to- 
teuttamaan alkuperäistä  aiettansa,  antamaan  täydellistä  esitystä  Juganin  ost- 
jakeista. Hänen  matka-aikansa  lyhyyteen  katsoen  on  hänen  kokoelmansa 
todella  hämmästyttävän  runsas  ja  omansa  osottamaan  kuinka  paljon  tutki- 
jaUa  on  näiltä  seuduilta  saatavana. 

Martinin  teoksen  viimeiset  taulut  kuvaavat  muinaiskaluja  pronssi-  ja 
rauta- ajalta  Minusinskista  sekä  noitarummun  Altai  vuoriston  mustilta  ta- 
tareilta. 

Ehdottomasti  tulee  tätä  teosta  katsellessa  ajatelleeksi:  missä  viipy- 
vät meikäläiset?  Onhan  täältäkin  tehty  matkoja  Siperiaan  useampina  vuo- 
sinakin (jo  v:sta  1887  alkaen),  mutta  tulokset  ovat  suureksi  osaksi  vielä 
julkaisematta.  Toivottavasti  täällä  hankkeissa  olevasta  julkaisusta  pian  on 
täysi  tosi  tuleva. 


—  Toinenkin  ostjakkeja  koskeva  teos  on  tämän  vuoden  kuluessa 
ilmestynyt:  Die  Irtysch-Ostjaken  und  ihre  Volkspoesie  von  S.  Patka- 
Nov.  I.  Teil:  Ethnographisch-statistiche  Ubersicht.  Tekijä,  S.  Patkanov, 
oli  virkatoimien  vuoksi  joutunut  asumaan  luoteisessa  Siperiassa  noin  kahden 
vuoden  aikana,  josta  ajasta  hän  muutamia  kuukausia  vietti  Tobolskin  piirin 
ostjakkien  ja  vogulien  luona.  Jo  v.  1891  hän  venäjäksi  julkaisi  «Ostjakki- 
Iäisen  sankarien  tyyppi  «^  nimisen  teoksen  (ks.  A.  Meurman,  Suomalais-ugri- 
laisen  seuran  aikakauskirja  XII,  2),  ja  nyt  hän  on  ryhtynyt  huomioitaan 
julkaisemaan  laajemmassa  muodossa  saksaksi  teoksessa,  jonka  ensi  osa 
ilmestyi  viime  kevännä  Venäjän  Tiedeakatemian  kustannuksella. 

Kirjan  eri  luvuissa  tekijä  esittää  ostjakkien  asuma- oloja,  heidän  maansa 
luontoa,  heidän  elintapojaan  ja  -keinojaan,  vieraita  vaikutuksia  ostjakkeihin, 
ostjakkilaisen  kultuurin  jäännöksiä,  heidän  oikeudellisia  ja  hallinto- olojaan 
ostjakkiheimon  vähittäistä  kuolemista  ja  sen  syitä,  sekä  ostjakkien  uskon- 
toa, menoja,  kuvitteluja. 

Erittäinkin  mieltäkiinnittävät  ovat  tiedot  ostjakkien  lukumäärän  muu- 
toksista. Tekijän  tutkimuksista  käy  selville  että  v.  1781  oli  Tobolskin 
piirissä  3,104  ostjakkia,  35  vuotta  myöhemmin,  v.  18 16,  heidän  lukumää- 
ränsä oli  lisääntynyt  209:11a  hengellä,  tehden  siis  3,313  henkeä;  42  vuotta 
myöhemmin  v.  1858  oli  tämä  lukumäärä  448:11a  vähentynyt,  tehden  2,865 
henkeä.  V.  1887,  2  9:n  vuoden  kuluessa,  oli  ostjakkien  lukumäärä  taaskin, 
vähentynjTt  338:11a  hengellä,  niin  että  se  siiloin  teki  2,527  henkeä.  Tässä 
vähenemisessä  ei  ole  ensinkään  otettu  huomioon  venäläistymistä,  joka  varsinkin 
Irtysh-  ja  Obostjakkien  keskuudessa  etenee  nopein  askelin.  Syyt,  jotka  ovat 
vaikuttaneet  tämän  vähentymisen,  ovat  samat,  jotka  yleensäkin  ovat  vaikutta- 
neet   luonnonkansojen  häviämisen,  kun  ne  joutuvat  sivistyneemmän  kansan 


Kirjallinen  katsaus.  539 


yhteyteen:  osittain  tarttuvat  taudit,  viinanjuonti  ja  lapsuudesta  asti  harjoitettu 
tupakanpoltto  sekä  lasten  kurja  hoito,  osittain  se  seikka,  että  uudet  tulok- 
kaat ryöstävät  haltuunsa  paraat  metsästys-  ja  kalastusalueet,  joten  alkuasuk- 
kaat joutuvat  kurjuuteen  ja  nälänhätään,  osittain  se,  että  uusien  tulokasten 
tulo  yleensä  äkillisen  häiritsevästi  vaikuttaa  alkuasukkaiden  koko  aikaisem- 
paan elantotapaan.  Lisäksi  tähän  vielä  tulee  ostjakkivaimojen  perin  vähäi- 
nen hedelmällisyys.  —  Ostjakkien  koko  lukumäärän  tekijä  arvostelee  v. 
1887  olleen  22,500  henkeä. 

Muutamista  teoksessa  esiintyvistä  kysymyksistä  olisi  toivonut  laajem- 
paakin esitystä,  esim.  vieraista  vaikutuksista  ostjakkeihin,  jota  on  vain  pääl- 
lisin puolin  kosketeltu;  muutamia  muitakin  muistutuksia  voisi  esitystä  vas- 
taan tehdä.  Pääasiana  teoksessa  pvat  kuitenkin  tekijän  omat  uudet  tiedot, 
jotka  perustuvat  omaan  näkemiseen;  yleensä  kirjoittaja  tuntuu  tarkalta  ja 
tunnolliselta  huomioiden  tekijältä. 

Suurella  mielenkiinnolla  odotamme  teoksen  toista  osaa,  joka  tulee 
sisältämään  esityksen  ostjakkien  runsaasta  kansanrunoudesta  sekä  myös 
näytteitä  siitä :  lauluja,  satuja,  taruja  ostjakiksi  sekä  saksalaisen  ja  venäläisen 
käännöksen  kanssa.  Liitteeksi  on  teokseen  aiottu  Irtyshostjakkilais-saksa- 
lais-venäläinen  sanakirja  ynnä  kieliopillisia  muistooupanoja. 

Teos  on  omistettu  M.  A.  Castrenin  muistolle,  ainoan  tutkijan,  joka 
on  Irtysh- ostjakkien  luona  käynyt,  jollemme  ota  lukuun  venäläistä  Gr.  No- 
vitskia,  joka  v.  171 5  kirjoitti  «kertomuksen  ostjakkikansasta*.  *) 

Laajalle  alalle  sirottuneiden  ostjakkien  kieltä,  kansanrunoutta  ja  etno- 
grafisia oloja  tunnetaan  vielä  sangen  vähän,  ja  heidän  tutkimisessaan  on 
todella  «periculum  in  mora»  —  vaara  viipymisessä.  Suomalaiselta  puo- 
lelta on  kieltämätön  velvollisuus  jatkaa  Castrenin  ja  Ahlqvistin  työtä  ennen- 
kuin se  on  liian  myöhäistä. 

E.  N.  S. 


*)  Tämän    käsikirjoituksen,   joka  sisältää  tärkeitä  tietoja  ostjakeista  siltä  ajalta 
kuin  he  vielä  olivat  pakanoina,  julkaisi  L.  Maikov  v.  1884. 

Valvojan  seitsemästoista  vuosikerta  on  päättymäisillään,  ja  taas- 
kin astuu  toimituksen  ratkaistavaksi  kysymys,  onko  aikakauskirjaa 
jatkettava,  vai  eikö.  Erityisenä  kehotuksena  jatkamaan  ei  tietysti 
suinkaan  ole  se  seikka,  ettei  tilaajamäärä  nykyisinäkään  taloudelli- 
sesti edullisina  aikoina  ole  entisestään  kohonnut,  vaan  että  lehden 
edelleenkin  on  turvauduttava  yksityisten  henkilöiden  kannatukseen 
ja  että  se  edelleenkin  voipi  maksaa  ainoastaan  vähäpäitösen  mak- 
sun —  tai  ei  mitään  maksua  —  sille  uhratusta  työstä.  Toiselta  puo- 
Ien  on  kuitenkin  aikakauskirja,  jossa  kirjallisia,  yhteiskunnallisia  ja 
valtiollisia  kysymyksiä  käsitellään  laajemmin  ja  syvällisemmin  kuin 
mitä  tila  jokapäiväisessä  sanomalehdistössä  myöntää  ja  jossa  kirjalli- 
suutta, tiedettä  ja  taidetta  seurataan  ja  arvostellaan,  kieltämättä  siksi 
tärkeä  koko  kansallisen  kultuurimme  kehitykselle,  että  emme  suin- 
kaan ilman  todellista  vahinkoa  sivistyksellemme  saata  olla  ilman 
tämmöistä  äänenkannattajaa.  Tässä  vakaumuksessa  on  toimitus  kat- 
sonut olevansa  velvollinen  pitämään  huolta  Valvojan  jatkamisesta  ja 
samalla  päättänyt  ryhtyä  toimiin  niiden  puutteiden  poistamiseksi, 
jotka  kenties  osittain  ovat  vaikuttaneet  yleisön  kannatuksen  vä- 
hyyteen. 

Valvojan  suhteen  kuulee  esitettävän  jotenkin  ristiriitaisia  toi- 
vomuksia: yksi  toivoo  ettei  yhteiskunnallisia  ja  valtiollisia  kirjoituk- 
sia lehteen  ensinkään  otettaisi,  koska  ne  saattavat  synnyttää  pahaa 
mieltä,  toinen  pyytää  että  tilaajoita  säästettäisiin  esim.  suomalaista 
kansanrunoutta  koskevilta  tutkimuksilta,  koska  ne  ovat  ikäviä,  vaan 
sen  sijaan  säännöllisesti  seurattaisiin  valtiollisia  oloja,  kolmas  tahtoisi 
tietoja  etupäässä  ulkomaan  kirjallisuudesta,  neljäs  katsoo  kotimaan 
kirjallisuuden  seuraamisen  tärkeämmäksi  j.  n.  e.  On  luonnollista 
ettei  näin  ristiriitaisten  toivomusten  noudattaminen  ole  ihmisen  val- 
lassa. Mutta  kieltämättä  on  tehty  muistutuksia,  jotka  ainakin  osaksi 
ovat  perustettuja:  on  muistutettu  että  lehden  sisällys  ei  aina  ole  ol- 
lut kylliksi  helposti  sulavaa  ja  tarpeeksi  monipuolista,  että  se  var- 
sin vähän  seuraa  ulkomaan  kirjallisuutta  ja  että  se  ei  aina  ole  riit- 
tävästi kotimaistakaan  kirjallisuutta  seurannut. 

Niinkuin  sanottu,  näissä  viimeksimainituissa  muistutuksissa  on 
paljon  perää,  mutta  kaikesta  tästä  ei  voi  syyttää  yksin  Valvojan  toi- 
mitusta, sillä  pääsyynä  on  varojen  ja  kirjoittajien  vähyys.  On 
ensinnäkin  huomattava  että  varsinkin  nuoremmat  kirjailijamme  eivät 
ole  siinä  asemassa  että  he  voisivat  lahjoittaa  aikaansa  ja  työ- 
tänsä, ilman  tai  melkein  ilman  korvausta.  Kun  jokapäiväiset  lehdet 
saattavat  paljoa  runsaammin  korvata  tehdyn  työn,  ja  kuitenkin 
vaatimukset  jokapäiväisessä  lehdessä  julkaistavan  kirjoituksen  suh- 
teen ovat  vähemmät,  on  ymmärrettävä  että  kilpailu  kuukauslehden 
ja  jokapäiväisten  lehtien  välillä  käypi  sangen  vaikeaksi.  Toiseksi 
me  olemme  pieni  kansa,  ja  sivistynyt  kirjailija-  ja  lukijakuntamme 
lisäksi  jaettu  kahteen  erikieliseen  leiriin.  Se,  joka  vähänkin  oloja 
tuntee,  tietää,  kuinka  sanomattoman  suuri  puute  meillä  on  kirjoitta- 
jista monella  alalla  —  etenkin  taitavista  arvostelijoista.  Ja  niitä  hen- 
kilöitä, jotka  pystyisivät  kirjoittamaan  aikakauskirjakirjoituksia,  tarvi- 
taan niin  monella  muulla  alalla,  että  voimat  eivät  tähän  työhön  riitä. 
Näin  ollen  emme  luule  mahdolliseksi  ajatella  näiden  puutteiden  täy- 
dellistä poistamista,  ennenkuin  lehden  taloudellinen  tila  tulee  var- 
memmalle kannalle  ja  ennenkuin  nousevasta  nuorisosta  kohoaa  uusia 
voimia,  jotka  suomenkielisen  sivistyksen  saaneina  ja  tehtäväänsä  val- 
mistuneina, voivat  työhön  ottaa  osaa.  On  kuitenkin  ajateltu  että 
mahdollisesti  muutamat  muutokset  toimitustavassa  voisivat  vaikut- 
taa jonkinlaista  parannusta. 

Valvojan  kansilehdellä  luetellaan  koko  kymmenen  toimittajaa. 
Itse  asiassa  on  toimittaminen  kuitenkin  ollut  järjestettynä  niin,  että 
koko  vastuu  lehden  ilmestymisestä  ja  sisällyksen  hankkimisesta  on 
ollut  päätoimittajan  niskoilla,  —  toimituskunta  on  ollut  liian  moni- 
miehinen,  ja  sen  jäsenet  muilla  aloilla  tarvittuja,  ettei  päätoimittaja 
itse  toimittamistyössä  ole  voinut  saada  paljon  apua  muilta  toimitta- 
jilta. Kun  Valvojan  toimittaminen  asian  luonnon  mukaan  on  pää- 
toimittajallakin vain  sivutoimena,  ei  ole  aina  ollut  mahdollista  pitää 
sisällyksen  monipuolisuutta  ja  helppotajuisuutta  riittävästi  silmällä.  Sen 
vuoksi  on  arveltu  olevan  lehdelle  eduksi,  jos  varsinainen  teknillinen 
toimitustyö  jaetaan  useampiin  ja  nuorempiin  käsiin,  henkilöiden  kes- 
ken, jotka  sitoutuvat  toimittamisessa  olemaan  osallisina;  ne  henkilöt 
taas  jotka  lupaavat  työllä  tai  neuvolla  olla  toimitukselle  apuna,  mai- 


542  Lukijalh. 

nitaan  oikealla  nimellänsä>  lehden  avustajina.  Tiedämme  kyllä  että 
yleisö  jonkinmoisella  epäilyksellä  lukee  pitkiä  avustajaluetteloita; 
sen  vuoksi  pidämme  periaatteena  ettemme  avustajana  mainitse  ke- 
tään, joka  ei  todella  apuansa  lupaa  joko  artikkelien  tai  arvostelu- 
jen kirjoittamisessa  tai  myös  kirjoitusten  tarkastamisessa.  Mimmoi- 
seksi toimitus  täten  muodostuu  ja  kutka  henkilöt  tähän  asti  ovat 
avustustansa  luvanneet,  näkyy  tilausilmoituksesta. 

Kotimaan  kirjallisuuden  seuraaminen  on  Valvojan  sekä 
vanhan  että  uuden  toimituksen  mielestä  lehden  tärkeimpiä  tehtäviä. 
Lukijalle  luulisimme  olevan  mieliksi  saada  jonkinlaista  tietoa  kaikesta 
kirjallisuudesta  mikä  meillä  ilmestyy.  Olemme  sen  vuoksi  ajatelleet 
joka  numerossa  koettaa  antaa  lyhyitä  ilmoituksia  (jonkinlaisen  „ca- 
talogue  raisonnd^^n)  kaikesta  toimitukselle  lähetetystä  kirjallisuudesta. 
Tärkeimmistä  kirjoista  kirjoitettaisiin  tämän  lisäksi  laveampia  arvoste- 
luja, jotka  painettaisiin  erityisinä  artikkeleina.  —  Puutteena  on  pi- 
dettävä että  yleisömme  on  sangen  vähän  saanut  tietää  siitä  tieteelli- 
sestä työstä,  jota  meidän  suomalaiset  tutkijamme  tekevät.  Olemme 
pitäneet  tärkeänä  koettaa  tätä  puutetta  poistaa  osittain  äskenmainit- 
tuun  katsaukseen  otettavilla  lyhyillä  ilmoituksilla,  osittain  pikku- 
uutisilla. 

Ulkomaan  kirjallisuuden  seuraamisessa  ovat  vaikeudet  vielä 
suuremmat.  Tällä  alalla  on  kotimaisten  voimien  puute  sangen  tun- 
tuva, ja  ulkomaalaisten  kirjailijain  käyttäminen  tässä  työssä  ei  vie  toivo- 
tuille perille,  jollei  voi  saada  työhön  henkilöitä,  jotka  tuntevat  meidän 
olomme  ja  voivat  kirjoittaa  siltä  kannalta  kuin  meidän  yleisö  tar- 
vitsee. Ensi  vuoden  ajaksi  on  toimituksella  varmaan  luvassa  kirjoi- 
tus Italian  kirjallisuudesta  sekä  ajoittaisia  katsauksia  Venäjän  kirjal- 
lisuuteen. Skandinavian,  Saksan,  Ranskan,  Englannin  ja  Unkarin 
kirjallisuuden  edustamisen  suhteen  tahtoo  toimitus  puolestaan  ryhtyä 
toimiin,  mutta  ei  voi  tässä  suhteessa  vielä  varmoja  lupauksia  antaa. 

Mitä  Valvojan  muuhun  sisällykseen  tulee,  on  lehteen  edelleen- 
kin aiottu  ottaa  kirjallisia  ja  tieteellisiä  sekä  myöskin  yhteis- 
kunnallisia ja  valtiollisia  kirjoituksia,  joita  sisällyksen  yleistajui- 
suuden vuoksi  voidaan  katsoa  suurelle  yleisölle  aiottuun  aikakaus- 
lehteen sopiviksi.  Näistä  artikkeleista  vastaa  kukin  kirjoittaja  nimel- 
lään, eikä  toimitus  tahdo  estää  eriäviäkään  mielipiteitä  ilmoille  pää- 

seinästä,  kun  niiden  takana  on  asiallinen  pohja  ja  persoonallinen  va- 
kaumus. ^Tosikansallisen  kultuurin  ja  tosikansanvaltaisten  aatteiden 
kehittäminen  oikeuden  ja  vapauden  vankalla  pohjalla"  —  tämä  teh- 
tävä on  tähänkin  asti  ollut  yhdyssiteenä  Valvojan  eri  kirjoittajain 
välillä,  ja  yhä  edelleen  tahtoo  Valvoja  tämän  tehtävän  suorittami- 
sen asettaa  päämääräkseen. 

Kaunokirjallisuutta  on  aiottu  silloin  tällöin  lehteen  otetta- 
vaksi. Toivomme  uusien  lehteen  liittyneiden  voimien  avulla  voi- 
vamme tätä  puolta  hoitaa  vilkkaammin  kuin  ennen. 

Valvojan  ensivuotisen  ulkonaisen  asun  suhteen  mainittakoon 
että  sen  sisällys  on  aiottu  jakautuvaksi  kahteen  osastoon:  l)  artik- 
keliosastoon  ja  2)  katsausosastoon,  jonka  yleisenä  otsakirjoi- 
tuksena  olisi  Katsaus,  ja  johon  kuuluisivat  arvostelut,  taidekatsauk- 
set  ja  pikkutiedot  j.  n.  e.  Artikkeliosastossa  on  osittain  aiottu 
vähän  isompaa  kirjasinlajia  käytettäväksi.  —  Myöskin  on  ajateltu 
mahdolliseksi  että  silloin  tällöin  lehteen  otettaisiin  kuvia,  jos  varat 
suinkin  sen  kannattavat. 

Mutta  emme  tahdo  yleensä  suuria  lupauksia  tehdä  tulevaisuu* 
den  varalle.  Hyvänä  tulevaisuuden  enteenä  pidämme  sitä  seikkaa, 
että  maamme  etevimmät  suomalaiset  kirjailijat  ovat  Valvojalle  avus- 
tustansa luvanneet,  ja  näin  ollen  rohkenemme  uusin  voimin  ja  luot- 
tavin mielin  vedota  suomalaisen  yleisön  kannatukseen,  josta  kuiten- 
kin ensi  sijassa  ja  suurimmassa  määrässä  kaikkien  aikeiden  toteut- 
taminen riippuu.  Me  rohkenemme  toivoa  että  maamme  suomalai- 
nen yleisö  on  kannatuksellaan  osottava  katsovansa  tämänlaatuista 
kirjallis-tieteellis-yhteiskunnallista  aikakauskirjaa  välttämättömäksi  kan- 
sallisen kultuurimme  elimeksi. 


-^>^¥<^ 


Valvoja  1898. 


Valvojan  kahdeksastoista  vuosikerta  ilmoitetaan  täten  tilattavaksi. 

Viitaten  tässä  vihossa  julkaistuun  kirjoitukseen  »lukijalle»,  ilmoite- 
taan että  Valvojalle  ovat  ensi  vuonna  avustustansa  luvanneet  seuraavat 
kirjailijat:  Jnhani  Alio,  J.  H.  Erkko,  K.  Forsmtn,  Hamioi  Oobktrd,  Anri 
OrotOBlolt,  Kosi  OrotOBlolt,  Jalmari  Haki,  0.  Hannikainen,  Tr]9  Hirn, 
nimimerkki  A.  L,  Mikael  Joknaaon,  A.  Oaw.  Klklman,  Kaarle  Krokn,  Knat. 
Melander,  Tenvo  Pakkala,  E.  O.  Palmta,  0.  Relander,  Wemer  Söderkjelm, 
Kant  TallqTiat,  0.  E.  Tndeer  y.  m. 

Valvojaa  voipi  tilata  Helsingissä  Q.  W.  Edlundin,  Waseniuk- 
sen,  Minervan  ja  Akateemisessa  kirjakaupassa  sekä  O.  V.  Laurentin 
Ja  K:n  luona,  Turussa  Frenckellin,  Viipurissa  Cloubers^in  Ja  K:n, 
Tampereella  H.  T.  Bärlundin  ja  Porissa  Satakunnan  kirjakaupassa 
sekä  kalkissa  maamme  postilaitoksissa. 

Hinta:  lo  markkaa  koko  vuosikerralta  ja  5  markkaa  50 
penniä  puolelta.     Maaseuduilla  sen  lisäksi  tavalliset  postimaksut. 

Venäjällä  voipi  Valvojaa  tilata  A.  LIndebersrin  kirjakaupan 
kautta  Pietarissa  tahi  suorastaan  toimitukselta.  Venäjän  rahassa  hinta 
on  4  ruplaa  50  kop.  koko  vuosikerralta,   2  ruplaa  50  kop.  puolelta. 


E.  N.  Setälä.        Zach.  Castren,        Yrjö  ^ichmann. 

Vastaan •«  ioim {ff aja . 

O.  Manninen. 

Toim  ifitsuh  fr  eri. 


Elias  Lönnrot  Ja  suomenmlellsyys. 


Elias  Lönnrot  on  tunnettu  rauhan  ja  sovinnon  naieheksi.  Viimei- 
sessä puheessaan  Suomen  ylioppilaille,  Eliaksen  päivänä  v.  1882,  hän  vas- 
tasi hänelle  lausuttuihin  pitkän  iän  toivotuksiin,  että  hän,  vaikka  iällinen, 
todellakin  haluaisi  elää  muutaman  vuoden,  ei  suinkaan  saadakseen  kesken- 
tekoisia töitään  päätetyksi  (niitä  jatkamaan  on  monta,  jotka  ovat  kykene- 
väropiä  kuin  hän),  vaan  voidaksensa  nähdä  ylioppilaat  keskenänsä  sellai- 
sessa sovussa  kuin  he  60  vuotta  aikaisemmin  olivat  hänen  ylioppilaana  ol- 
lessaan. 

Hänen  rauhanharrastustaan  on  käsitetty  sillä  tavoin  että  hänen  mieli- 
piteensä suuressa  määrin  poikkesivat  varsinaisten  suomenmielisten  mieli- 
piteistä; on  monesti  ruotsinkielisessä  sanomalehdistössämme  suoraan  sanottu: 
Elias  Lönnrot  ei  ollut  suomenmielinen.  Näinä  päivinä,  jolloin  Helsingin 
valtuusmiesten  kuuluisa  ehto  Lönnrotin  patsaaan  piirtokirjoituksesta  on 
antanut  aihetta  väittelyyn  sanomalehtien  välillä,  on  samaa  lausuntoa  taas- 
kin uusittu.  Mitenkä  siis  on  asianlaita?  Katsoiko  Elias  Lönnrot,  yksi  uu- 
den Suomen  luojia,  olevansa  kokonaan  ulkopuolella  sitä  taistelua,  joka  ja- 
koi ja  jakaa  Suomen  kansan  kahtia?  Eikö  hänellä  ollut  mitään  mielipi- 
dettä siitä  kysymyksestä,  joka  on  tärkein  koko  kansamme  uudemmassa  his- 
toriassa? Ja  jos  oli,  ajatteliko  hän  tästä  asiasta  aivan  toisin  kuin  ne  mie- 
het, jotka  katsoivat  suomen  kielen  kohottamisen  —  ruotsin  kielen  kustannuk- 
sellakin —  kansamme  elinehdoksi?  Vastauksen  saaminen  näihin  kysymyk- 
siin ei  saattane  olla  näinä  aikoina  mielenkiintoa  vailla.  Koska  Lönnrotin 
julkiset  lausumat  kielikysymyksestä  ovat  lausutut  jo  neljäkymmentä  tai 
neljättä  kymmentä  vuotta  sitten,  ei  liene  nykyajan  nuorisossa  tai  keski- 
ikäisessä  polvikunnassa  montakaan,  jotka  Lönnrotin  tätä  kysymystä  koske- 
via mielipiteitä  varmuudella  tuntisivat. 


546  E,  N.  Setälä. 


Tärkeimpänä  lähteenä,  josta  saamme  tietää,  mitä  Lönnrot  kansalli- 
suuskysymyksestä ajatteli,  ovat  ne  puheet,  jotka  hän  Suomalaisen  Kir- 
jallisuuden Seuran  esimiehenä  piti  sen  vuosikokouksissa.  Ensimäiset  vuosi- 
kokouspuheensa  vv.  1855  ja  1856  Lönnrot  piti  ruotsin  kielellä.  « Suome- 
tar«,  kertoessaan  seuran  vuosikokouksesta  16  p.  maalisk.  1856  —  seuran 
2  5:nnestä  vuosikokouksesta  — ,  lausuu  tämän  johdosta  nimenomaan  pahek- 
sumisensa. Mainittuaan  että  kokouksessa  oli  läsnä  kaksi  talonpoikaakin  Poh- 
joishämeestä,  lehti  jatkaa:  «Sitä  toivottavampi  olisi  ollut  että  tässä  vuosi- 
päivän vietännössä  olisi  saanut  kuulla  edes  muutamia  äitinkielisiä  sanoja, 
mutta  semmoinen  toivo  näkyy  olevan  turha  odottaa  Kirjallisuusseuralta 
Helsingissäv. 

Mutta  tämä  olikin  viimeinen  kerta,  jolloin  Lönnrot  piti  ruotsinkieli- 
sen puheen  seuran  vuosikokouksessa.  Kaikki  seuraavat  vuosikokouspuheet, 
VV.  1857 — 1862,  hän  piti  suomeksi,  ja  ne  ovat  merkilliset  erittäin  siinä 
suhteessa,  että  ne  olivat  kaikki  jonkinlaisia  ohjelmapuheita,  joissa  hän  kä- 
sitteli aikansa  polttavinta  kysymystä:  kysymystä  suomen  kielen  kohottami- 
sesta sivistyksen,  sivistyneen  säädyn  ja  hallinnon  kieleksi. 

Ensimäisessä  näistä  puheista,  16  p.  maalisk.  1857  Lönnrot  puhui 
suomen  kielen  saattamisesta  «lukukieleksiv  kouluihimme  ja  opistoihimme. 
Koska  tämä  puhe  hyvin  suuressa  määnn  valaisee  Lönnrotin  kantaa  pai' 
nettakoon  tähän  siitä  seuraava  ote: 

«Se  lienee  itsekuUenki  hyvin  tuttu  asia,  niinkuin  se  myös  on  järkäh- 
tämätön totuus,  että  koulun  opetuskieli  niille,  jotka  ovat  koulun  läpi  käy- 
neet, tulee  heidän  tavalliseksi  ajatus-  ja  kirjallisuuskieleksensä,  olkoon  äitin- 
kielensä  ollut  mikä  hyvänsä.  Senpä  tähden  näemme  maamme  kouluissa, 
joissa  ruotsi  on  opetuskielenä,  suomalaisten,  saksalaisten  ja  venäläisten  las- 
ten kielensä  vuoksi  muuttuvan  ruotsalaisiksi,  ja  sen  kielen,  jonka  ensimäi- 
set sanat  äitin  helmassa  oppivat  ja  jota  sitte  kouluun  tuloonsa  asti  puhui- 
vat, jäävän  takaperälle.  Enkä  tarvitse  tälle  asialle  kaukaa  todistusta  hake- 
maan lähteä,  kun  olen  itsessäni  kokemaan  tullut,  kuinka  se  käypi.  Kym- 
menen vuoden  iässä  en  ymmärtänyt  niin  sanaakaan  ruotsia,  mutta  sitte 
kymmenen  vuotta  enimmät  puolet  ajat  ensin  alkeiskouluissa  ja  toista  kym- 
menen yliopistossa  ruotsia  opetuskielenä  käytettyäni,  tuli  se,  ehkei  koskaan 
juuri  täydellisesti  opituksi,  kuitenkin  niin  tavalliseksi,  etten  sinnepäinkään 
kyennyt  yhtä  helposti,  kun  ruotsiksi,  suomenkielellä  ajatuksiani  ilmoitta- 
maan,  ja  kuitenki  puhuimme  silloin  Turun  koulussa  kyllä  puolet  ajat  suo- 
mea välillämme,  niinkuin  myös  lupa-aikoina,  ei  ainoasti  koulua  käydessäni, 
vaan  yliopistossaki  ollessani  suomi  oli  tavallisimmasti  kuultavana. 

Monta  muuta  todistusta  olisi  helppo  mainita,  mutta  tarpeetoinpa  taisi 
jo  tämäki  olla.  Määrää  siis  opetus-  eli  lukukieleksi  kouluissa,  mikä  kieli 
tahansa:    ruotsi,    saksa,    latina,    venäjä    tahi    muu,  epäilemätöintä  on,  että 

sama  kieli  ennen  pitkää  nauuttuu  ensin  koulunkäyneillä  ja  siitä  aikaa  voit- 
tain  muunki  herrasväen  sivistys-  ja  kirjaliisuuskieleksi;  määrää  niiden  sijasta 
suomi,  ja  neki,  joilla  ruotsi  tahi  muu  kieli  siihen  asti  on  äitinkielenä  ollut, 
tulevat  koulusta  päästyänsä  suomalaisesti  ajattelemaan,  suomea  puheessansa 
ja  kirjallisissa  toimissansa  käyttämään. 

Moni  on  sentähden  ruotsia  kouluissamme  moittinut  ja  toivonut  suo- 
mea sen  sijaan,  että  ruotsi  muka  paljonki  viivyttäisi  ja  vaikeuttaisi  suoma- 
laisten lasten  opettamista  ja  oppimista.  Tämä  pelko  minun  luulostani 
on  enemmän  tyhjää,  kuin  näyttäneekään.  Umpisuomalaisista  lapsista  en 
enää  muista,  jos  havaitsin  juuri  kenenkään  suomalaisuutensa  tähden  j alille 
toisista  jäävän,  mutta  sen  vieläki  muistan,  että  moni  niistä  juuri  sentäh- 
den oli  etunenässä.  Tämäpä  nyt  kummalta  kuulunee,  mutta  se  ei  ole 
niinkään  oudoksuttavaa )  jos  asiata  tarkemmin  katselemme.  Suomalaisuu- 
tensa tähden  täytyi  lasten  pyytää  saada  jotain  selvitystä  niistä  ruotsalai- 
sista sanoista,  joita  koulukirjoissansa  kohtasivat;  ilman  niitä  joten  kuten 
ymmärtämättäki  oli  melkein  mahdotoin  niitä  muistossa  säilyttää.  Senlaista 
selvitystä  saivatki  usein  edistyneemmiltä  kumppaleiltansa,  jolloin  kulloin  it- 
seltä opettajaltaki,  josta  paras  voitto  kuitenki  se  oli,  että  sillä  tavoin  tot- 
tuivat selkoa  ja  käsitystä  muissaki  aineissa  kysymään,  ei  niitä  umpimähkään 
mieleensä  mättämään.  Ruotsalaiset  lapset  sitävastoin  lukivat  lukunsa  ja  sai- 
vat sen,  kun  korvansa  kuitenki  olivat  ruotsin  ääniin  tottuneet,  paremmin 
muistoonsa,  jos  eivät  sanaakaan  siitä  ymmärtäneet.  Niin  kyllä  tavallisesti 
oli,  jos  kohta  poikkeuksia  siitä  välisti  havaittiin  niin  toisella,  kuin  toisellaki 
puolella.  En  siis  pelkäisi,  määrättäkään  mikä  vieras  kieli  tahansa  lukukie- 
leksi,  siitä  itselle  kouluopetukselle  suurempaa  haittaa  tulevan,  kun  monella 
hyvinki  sivistyneellä  kansalla  on  omastaki  kirjakielestänsä;  sillä  useampain 
kansain  kirjallinen  kieli  eroaa  niin  puhekielestä,  taikka  kuitenki  sen  erinäi- 
sistä murteista,  että  on  kokonaan  lisäksi  opittava,  joka  opittavain  ainetten 
muassa  vähitellen  tapahtuuki;  ja  jos  sillä  tavoin  ei  eroaisikaan,  on  lapsen 
ajatus-  ja  sanapiiri  kuitenki  niin  ahdas,  ettei  siitä  ole  suurta  apua  opin  en- 
simmäisilläkään askeleilla.  Sentähden  en  pelkäisi,  kun  kerran  suomi  jou- 
tuu lukukieleksi  kouluissamme,  siitä  umpiruotsalaisillenkaan  lapsille  erin- 
omaista haittaa  ja  viivykettä  tulevan,  eikä  hetikään  sen  verran,  mikä  heillä 
sitte  jälkeenpäin  on  suomen  kieltä  erittäin  oppiessansa. 

Mutta  kun  ruotsi  kouluissamme,  niinkuin  olen  kokenut  selvittää,  ei 
erittäin  viivytä  opetusta,  minkä  tähden  sitä  siis  pyytäisimmekään  suomeksi 
muutettamaan.  Sille  kysymykselle  jo  on  alussa  vastattu:  se  on  sentähden, 
että  koulunkäyneet  tottuisivat  suomalaisesti  ajattelemaan  ja  kirjailemaan, 
jota  ennen  kirjallisuutemme  aina  on  puolitekoiseksi  jäävä,  eikä  sille  voi 
toivoakaan  parempaa  menestystä,  sillä  harvassa  ovat  ne,  jotka  sitte  eri 
työllä  ja  harjoituksella  tottuvat  suomea  kirjallisesti  käyttämään.  Tässä  tu- 
lee nyt  toinen  kysymys  eteen :  onko  se  siis  tarpeellinen,  että  niin  totuttaisi, 
ja  eikö  ruotsi,  joka  kieltämättä,  paremmin  kuin  suomi  tätä  nykyä,  on  mu- 
kautunut ja  «sivistynyt  kirjakieleksi,  pysyisi  eteenpäinki,  kuin  se  tähän  asti 
on  ollut.  Tälle  kysymykselle  vastatkoon  maamme  ja  kansamme  sivist3^k- 
sen  kohta,  ja  jos  se  havaitaan  paljon  vaillinaiseksi,  niin  tiedettäköön  myös, 
sen  siitä  vaillinaisuudestansa  ei  sinä  ilmoissa  ikänä  paremmalle  jäljelle 
pääsevän,  ellemme  saa  omaa  kansan  kieltä  kirjallisuuden  hyväksi.  Eikä 
se  epäluottamus  ja  epäluuloisuus  talonpoikaisen  kansan  ja  herrasväen  vä- 
lillä,  joka   vanhoista  ajoista  alkaen  vielä  nykyaikoinaki  Suomessa  vallitsee, 

ja  joka  itsessääDki  luonnotointa  myös  paljon  estää  kaikenlaista  edistymistä 
maassamme,  taida  milloinkaan  oikein  hävitä  paitsi  paremman  sivistyksen 
kautta. 

Vieläpä  ilmanki  kaikkia  vaikutuksiansa  ovat  kieli  ja  kirjallisuus  jo  it- 
sessäänki  puoli  isänmaata,  ja  siitä  ylistyksestä,  minkä  isänmaanrakkaus  kaik* 
kina  aikoina  ja  kaikissa  kansoissa  on  saanut  sekä  ansainnut,  tulee  toinen 
puoli  ja  ehkä  runsaampiki  äitinkielelle.  Tämän  lauseemme  totuus  ehkä 
paremmin  selvenee  seuraavasta  osotuksesta.  Ajatteleppas,  että  meidän  olisi 
toinen  taikka  toinen  tehtävä:  joko  lähteä  pois  kotimaastamme  ja  saada 
pitää  äitinkielemme,  taikka  saada  asua  entisillä  asemillamme,  mutta  äitin- 
kielemme  sijasta  välttämättömästi  ruveta  jotakuta  toista  kieltä  puhumaan. 
Minä  en  epäilekkään  siitä,  ettemme  näistä  kahdesta  valitsisi  edellistä,  jos 
kohta  olisi  mentävä  vaikka  mailman  äärimmäisiin  paikkoihin;  ja  jos  muutki 
samalla  lailla  ajattelevat,  niin  sillapa  juuri  myönnyttävät  lauseeni  äitin- 
kielen  arvosta  itse  isänmaanki  rinnalla.  Tästä  myös  seuraa  se  totuus, 
ettei  täydellistä  isänmaan  rakkautta  voi  ajatellakaan  ilman  äitinkielenrak- 
kautta,  ja  että  sen,  joka  hyväksi  katsoo  toista,  pitää  myös  toistaki  puol- 
tamana.    (Suometar  1857,  N:o  14). 

Puheensa  loppupuolella  hän  uudelleen  lausuu  että  «suomalaisen  sivis- 
tyksen  työ  on  alotettava  lukukielestä  kouluissamme  ja  opistoissamme,  jota 

lukukieltä    siis    kyllä   kaikki toivoisimme  suomeksi  muutettavan, 

mitä  pikemmin  sen  parempi»,  ja  sitä  varten  hän  pyytää  seuraa  neuvotte- 
lemaan, millä  tavalla  suomenkielisten  oppikirjain  puute  paraiten  saataisiin 
autetuksi. 

Seuraavana  vuonna,  16  p.  maalisk.  v.  1858,  Lönnrot  puhuu  muun 
muassa  niistä  paremmista  «tulevaisuuden  toivoista*,  joita  suomenkielelle 
ja  kirjallisuudelle  näkyy  avautuvan,  sekä  kansan  yleisen  mielipiteen  painosta: 

«Suomen  kielen  ja  kirjallisuuden  tulevaisuus,  toivon  silmillä  katsel- 
tuna, jo  näyttääkin  toki  paremmalta,  kuin  muutamia  vuosia  tätä  ennen. 
Jo  on  katoomaisillaan  suomivtmman  ja  suomivtntinattuin  nimitykset,  joilla 
ei  vielä  kovin  pitkää  aikaa  siitä  tavallisesti  merkittiin  suomen  kielen  ja 
kirjallisuuden  harrastelioita.  Mistä  se  tulee?  Arvatakseni  ei  mistään  muusta 
kun  siitä,  että  ennen  niin  kutsutuille  suomivimmaisille  nyt  ruvetaan  jotain 
parempaa  arvoa  antamaan:  heidän  työtänsä  ei  enää  pidetä  naurun  alaisna. 
Ompa  välistä,  kuin  ruotsi-  ja  muu  muukalaisuus  vimma  jo  vähän  häpeäisi 
entistä  ylimielisyyttänsä  ja  osittain  alkaisi  itsekin  suomivimmaisten  lukua 
enentää. 

Esivalta  myös  jo  on  näinä  viimeisinä  vuosina  useampia  asetuksia  ja 
laitoksia  suomen  kielen  ja  kirjallisuuden  hyväksi  hankkinut,  jotka  jos  vielä 
ovatki  taimella,  tulevaisina  aikoina  epäilemättäki  kantavat  runsaita  toivot- 
tuja hedelmiä  ja  suomalaisten  sydämmissä  perustavat  katoamattoman  muisto- 
patsaan niiden  hankkijoille. 

Muitaki  merkkejä  taitaisi  löytyä,  jotka  antavat  toivollemme  jotain  pe- 
rustusta kielemme  ja  kirjallisuutemme  paremmista  tulevaisista  ajoista,  ei- 
vätkä ainoastansa  sitä,  vaan  vieläpä  lisäksi  vahvistavat  saman  toivon  us- 
koksi.    Semmoisten  merkkien  sekaan  lukisin  erittäinki  sen  itse  kansan  mie- 

lessä  vuosi  vuodelta  vahvemmin  juurtuneen  ja  syvempään  tunkeutuneen  tun- 
non oman  kielen  oikeudesta  päästä  entisen  vieraan  kielen  istuimelle.  Ylei- 
selle kansan  mielelle  nykyaikoina  niin  meillä  kuin  muuallaki  on  kuitenki 
ruvettu  jotain  parempaa  arvoa  antamaan;  ainakin  sitä  ei  enää  kohdella  sa- 
malla ylenkatseella,  kuin  entisinä  aikoina.  On  nimittäin  havaittu,  kaiken- 
laisten laitosten  ja  asetusten  ei  oikein  juurtuvan  paitsi  kansan  mielessä «. 
(Suometar  1858,  Nro  12). 

Samana  vuonna,  1858  syksyllä,  alkoi  ensimäinen  suomenkielinen 
koulu  vaikutuksensa  Jyväskylässä.  Suomenkieliseksi  sitä  alkujaan  oli  toi- 
vottu, mutta  kuinka  olikaaan,  niin  koulu  kuitenkin  muodostuikin  enemmän 
kuin  toiselta  puoleltaan  ruotsalaiseksi.  Tämä  tapaus  ei  ollut  Lönnrotiin 
koskematta.  Koska  hallitus,  jonka  toimia  muuten  Lönnrot  ei  mitenkään 
tahtonut  «morkkia«,  ei  ollut  suonut  suomalaisille  edes  yhtä  ainoata  suomen- 
kielistä koulua,  lausui  Lönnrot  Suomalaisen  Kirjallisuuden  Seuran  vuosi- 
kokouksessa 1859  sen  ajatuksen,  että  olisi  perustettava  yksityinen  suo- 
malainen korkeampi  koulu  —  tulevaisuuden  ajatus,  jota  vasta  pari  vuosi- 
kymmentä myöhemmin  ryhdyttiin  toteuttamaan.     Hän  lausui: 

«Niinkuin  kaikki  hyvin  tiedämme,  on  ensimäinen,  osiksi  suomenkieli- 
nenki  ylikoulu  mennä  syksynä  ruvennut  työhönsä  Jyväskylässä.  Valmistus- 
aikana  sitä  koulua  kaikin  puolin  tervehytettiin  ilolla  ja  toivolla,  mutta 
sittemmin,  sen  työhön  ruvettuansa,  ovat  mielet  niistä  eduista,  joita  se  olisi 
suomalaisuudelle  tuottava,  olleet  hyvinkin  eroavaisia  välillään.  Muutamat 
päättävät  suoraan,  kuin  entinen  tyttö  sulholta  jäätyänsä,  sanoen 

,Tu]i  tyhjä  toivotusta, 
Vale  viikon  vuotetusta, 
Tosi  toivomattomasta.' 

Toiset  taas  arvelevat,  kovin  olevan  varhaisen  sitäkään  sanoa,  ja  toi- 
vovat siitä  aikaa  voittaen  ehkä  hyviäkin  suomalaisuuden  hedelmiä  nähdä 
saavansa;  hyväpä  jos  niin  saisi vatki.  Nyt  vaan  itseni  riitaan  sekautumatta 
tuskin  voinen  muuta  koko  asiasta  sanoa,  kuin  Horation  tapaan: 

„Vieiaki  riidellään  ja  se  riita  on  ratkaisematta**. 

Luontoani  seuraten  ja  myös  hyvin  itseki  tuntien  puuttuvaisuuteni, 
jos  lähden  ^aprikoimaan  asioita,  jotka  ovat  ulkopuolella  suomenkielen  ja 
kirjallisuuden  rajalinjaa,  mieleni  ci  tee  käydä  tutkimaan  esivallan  säätämiä 
laitoksia,  vielä  vähemmin  niitä  morkkimaan,  mutta  sen  tässä  tilassa  kuiten- 
kin saattanen  sanoa,  että  jos,  niinkuin  muutamat  arvelevat,  esivallan  alku- 
peräinen mieli  ja  tarkoitus  olisi  ollut,  saada  mainittu  koulu  peri  suomalai- 
seksi, ne  minusta  nähden  eivät  ole  mitään  hyvää  ja  kiitettävää  työtä  teh- 
neet, jotka  sitte  saivat  sen  enemmin,  kun  puolittain  ruotsalaiseksi  väänty- 
mään! Kun  nimittäin  ruotsalaisilla  lapsilla  on  ennestään  ollut  tilaisuutta 
harjoitella  oppiansa  i2:ssa  ylikoulussa  ja  6:ssa  kymnasissa,  niin  ei  hän  tuo 
ainakin    olisi    mahdottomiin    mennyt,  jos  jo  olisi  saatu  edes  yksi  ylikoulu 

suomenkielisille  lapsille,  varsinki  jos  maistamme  io:stä  lapsesta  Suomen- 
maassa ylettäio  ei  enemmän,  kun  yhden,  korkeintaan  kaksi  olevan  umpi 
ruotsalaisia,  Jyväskylän  tienoilla  tuskin  yhtäkään. 

Umpi  suomalainen  koulu  olisi  kuitenkin  ollut  välttämätön  tarve  ei 
ainoastaan  itse  asian  puolesta,  mutta  jo  senkin  vaoksi,  että  sen  nojassa 
kerran  olisi  saatu  suomenkielisiä  koulukirjoja  täysiksi  tarpeiksi.  Kun  nyt 
kuitenki  on  kovin  epätietoista,  jos  Jyväskylän  koulusta  siinäkään  suhteessa 
voipi  mitään  erinomaista  toivoa,  niin  olen  ruvennut  itsekseni  arvelemaan, 
eikö  asiata  voisi  sillä  tavoin  parhaiten  auttaa,  että  joku  yksityinen  ottaisi 
perustaaksensa  suomenkielisen  oppilaitoksen,  jossa  sitte  sikäli  kun  lapset  edis- 
tyisivät tiedoissa,  suomenkieliset  koolukirjatki  valmistuisivat  melkein  kuin 
itsestänsä.  Tiedämme  monta  lastenopettajaa,  joka  aapisesta  aikain  yli- 
opistoon saakka  on  ihan  yksinään  opettanut  2,  3  eli  useampaaki  nuoru- 
kaista ruotsinkielisesti,  niin  miksi  ei  saattaisi  sitä  tehdä  suomeksi  vaikka 
koko  kymmenkunnan  kanssa,  ja  siinäpä  sitä  jo  kyllä  olisikin  aluksi.  Eikä 
semmoinen  oppilaitos  minusta  nähden  tulisi  paljon  erityisiä  varoja  kysy- 
mään, jonkatähden  varattomampiki  kyllä  kykeneisi  sen  alkuunsa  panemaan. 
Pääasiana  olisi  perustajan  taito,  halu  ja  hartaus  tahtoakscnsa  jotain  Suo- 
men kansan,  kielen,  kirjallisuuden  ja  sivistyksen  eteen  voimainsa  mukaan 
tehdä  ja  toimittaa.  Hän  kyllä  semmoisessa  yrityksessä  ei  tulisi  ansiovuo- 
sia  kokoamaan,  mutta  epäilemättä  olisi  hänelle  siitä  sen  enemmin  ansioa 
karttuva». 

Tämän  perästä  hän  jatkoi: 

«Kahta  esivallan  menneellä  vuodella  antamaa  asetusta  Suomen  kielen 
ja  kirjallisuuden  hyväksi  en  saata  olla  mielihyvällä  mainitsematta.  Toinen 
niistä  määrää  pitäjänkokousten  pöytäkirjat  nykyisen  vuoden  alusta  suoma- 
laisissa seurakunnista  suomenkielellä  kirjoitettavaksi,  ja  toinen  myönnyttää 
suomenkielelle  sen  arvon,  että  sillä  tästä  lähin  voidaan  toimittaa  yliopis- 
tollisia tiedenäytteitä,  joita  ennen  ei  ollut  lupa,  kun  ainoastaan  latinaksi 
tahi  ruotsiksi  kirjoittaa  ja  keskustella.  Kumpikin  asetus  on  hyvin  suuresta 
arvosta.  Jälkimäinen  niistä  on  korottanut  suomenkielen  sivistyneitten  tiede- 
kielten  rinnalle  meidän  maassa,  ja  edellinen  ehkä  saattaa  epäilevimmätki 
ja  vastahakoisimmat  mielet  älyämään,  että  yhtähyvin  kuin  kirkonkokousten 
pöytäkirjoja  taidetaan  suomenkielellä  kirjoittaa,  voitaisi  samaa  kieltä  oikeus- 
tiloissaki  pöytäkirjoihin  käyttää.  Ja  sentähden  sitä  asetusta  arvaisin  ikään- 
kuin portaaksi  eli  sillaksi,  jota  suomenkielen  on  oikeuden  tiloihin  käytävä. 
Jos  vielä  tarvitaan  muitaki  portaita,  sen  jätän  ymmärtävämpäin  mietittä- 
väksi. Tarvittaissa  ne  kyllä  aikanansa  ilmautuvat,  ilmautuvatpa  välistä  il- 
manki.  Kentiesi  ehkä  suomalaisten  kihlakuntain  tuomarit  jo  tulevana 
vuonna  tällä  ajalla  olisivat  velvoitetut  suomenkielisiäki  kirjoituksia  oikeu- 
den istuntoon  vastaan  ottamaan,  ettei  kauvemmin  kuultaisi  valituksia  siitä 
asiasta,  ja  ettei  enää,  niiinkuin  vielä  mennäki  vuonna  tapahtui,  suomenkie- 
linen tuomari  julistuttaisi  suomalaisen  seurakunnan  kirkossa,  ei  vastaan  ot- 
tavansa pienintäkään  suomalaista  kirjoitusta  oikeus-istuntoonsa. 

Suomenkielen  oikeustiloihin  ja  oikeuteensa  pääsemisen  portaana  pi- 
täisi myös  sitä  kiitoksella  mainittavaa  tarkkaa  huolta,  millä  esivalta  nykyi- 
sinä aikoina  on  suomennuttanut  kaikki  asetuksensa  ja  muut  julistuksensa. 
Ennen  ei  ollut  niin,  vaan  suomennettiin  niistä  ainoastansa  joita  kuita,  jotka 
likcisimmästi  koskivat  talonpoikaista  kansaa.     Se  muutos,  mikä  siinä  asiassa 

nykyisin  on  tapahtunut,  luultavasti  tarkoittaa  kielen  vieläki  täydellisempää 
valnaistusta  vastaisiksi  tarpeiksi,  sillä  tyhjää  varten  ei  hän  toki  suomennet- 
tane monta  semmoistakin  asetusta,  jotka  vähän,  jos  vähääkään,  koskevat 
talonpoikaista  kansaa.»     (Suometar  1859,  N:o  13). 

V.  1860,  niinikään  Suomalaisen  Kirjallisuuden  Seuran  vuosikokouk- 
sessa, Lönnrot  ottaa  puheeksi  maamme  suomalaisen  ja  ruotsalaisen  väes- 
tön suhteen.  Hän  torjuu  «suomihartaiden»  ja  «suomipuolueen«  päältä  sen 
syytöksen  että  kukaan  ajattelisi  ruotsalaisten  suomalaistuttamista,  mutta  ke- 
hottaa «urheaan  työhön «  —  ci  «äänenpitoon«  —  kansan  enemmistön  ko- 
hottamiseksi oikeudenmukaiseen  asemaan.  Seuraava  ote  tästä  merkittävästä 
puheesta  saakoon  tässä  sijansa: 

«Kansallisuuden  kiistoilla,  joita  vuoden  pitkään  on  luettu  sekä  sanoma- 
lehtilöissä  että  erikirjasissa,  on  ainakin  ollut  se  hyödytys,  että  ovat  parem- 
min selvittäneet,  mitä  suomihartaat  oikeastaan  tarkoittavat.  Näyttää  siltä, 
kun  olisivat  ennen  kaikki  ne,  jotka  eivät  ruvenneet  yhtä  köyttä  heidän 
kanssansa  vetämään,  siinä  harhaluulossa  olleet,  että  suomi-ystävät  eivät 
tyytyisi  ennen  kun  saisivat  suomenkielen  niihinki  maamme  paikkoihin  tun- 
tungetuksi,  joissa  ruotsinkieli  vanhuuudesta  on  ollut  ja  vielä  on  äitinkielenä. 
Sitä  suomi-ystävät  eivät  toki  ole,  ei  ajatelleetkaan.  He  ovat  itse  kyllin 
saaneet  kokea,  mitä  vastusta,  rasitusta  ja  kärsimistä  vieraan  kielen  vallasta 
tulee,  etteivät  toiselle  soisi  samaa  rasitusta  ja  onnettomuutta.  Jos  kuitenki 
joku  heistä  kenticsi  olisi  semmoisiinkin  ajatuksiin  hairahtunut,  niin  sitä  ei 
suinkaan  sovi  pitää  suomipuoluen  yleisenä  mielenä,  eikä  muuna  kun  moi- 
tittavana kosto-äänenä  omassa  sortotilassansa. 

Vasta  mainittu  harhatila  on  paljo  vihaa  ja  vastahakoisuutta  suomi- 
lahkoisille  saattanut.  Heitä  on  syytetty  ruotsinkielen  vihaamisesta,  ruot- 
salaisen kirjallisuuden  ja  sivistyksen  halveksimisesta,  kiittämättömyydestä 
ruotsalaisia  hyväntekiöitänsä  vastaan  j.  n.  e.  ja  kaikkea  heidän  työtänsä  ja 
toimeansa  usein  on  pidetty  ei  muuta  kuin  ruotsalaisuuden  sortamisena  ja 
polkemisena.  Äsken  heillä  kansallisuus-kiistain  aikana  on  ollut  tilaisuus 
paremmin  kuin  ennen  selvittää,  ei  koskaan  tarkoittaneensakaan  ruotsinkielen 
häviämistä  niissä  maamme  paikkakunnissa,  joissa  se  on  entisenä  äitinkie- 
lenä, vaan  perin  vastoin  sen  ainoastaan  olevan  työnsä  ja  toimensa  tarkoi- 
tuksena, ettei  ruotsikaan  entiseen  tapaansa  saisi  suomenkieltä  sortaa  ja  hä- 
vittää, ja  että  suomenkieli  kerran  pääsisi  luonnolliseen  oikeuteensa.  Mikä 
siis  on  sen  luonnollinen  oikeus?  Vastaukseksi  tälle  kysymykselle  saan  seu- 
raavan kuvavertauksen  esittää.  Jos  jonkun  talon  i8:sta  hengestä  16  pu- 
huisi ruotsinkieltä  ja  2  suomea,  niin  kukapa  siitä  vähänkään  epäilisi,  ettei 
ruotsinkieli  siinä  paremmin,  kuin  suomi,  sopisi  keskuskieleksi  talon  yhtei- 
sissä asioissa.  Kahdeksan  kertainen  työ  tulisi  niiden  i6:n  ruotsalaisen 
oppia  suomea,  kun  niiden  2:n  suomalaisen  ruotsia  siksi  että  talon  yhteis- 
asioissa tulisivat  toimeen  perhekumppaliensa  kanssa.  Semmoinen  talo  on 
koko  Suomi,  ei  muulla  erotuksella,  kun  että  siinä  elää  16  suomalaista  ja 
vaan  2  ruotsalaista  jäsentä.  Jos  siis  edellisessä  tapauksessa  se  oli  luon- 
nollista, että  ne  2  suomalaista  oppivat  ruotsia,  on  jälkimäisessäki  tapauk- 
sessa  se  yhtä  luonnollista,  että  ne  2  ruotsalaista  talon  yhteisten  tarpeiden 

vuoksi  oppivat  sitä  kieltä,  jota  ne  toiset  i6  perheen  jäsentä  puhuvat,  kah- 
den kesken  puhukoot  ruotsia,  minkä  vaan  mielensä  tekee,  ja  jos  niin  tah- 
tovat, opettakoot  lapsensaki  sitä  puhumaan,  lukemaan  ja  kirjottamaan. 

Lähes  kahdeksan  kertainen  on  jo  nyky-aikoinaki  suomenkielisten 
asukasten  luku  maassamme  ruotsinkielisten  suhteen,  mutta  jos  vertaamme 
niitä  maan-aloja  toisiinsa,  joissa  kumpaaki  kieltä  puhutaan,  ja  myös  muis- 
tamme sen,  että  ruotsalaisten  paikat,  kun  ovat  tiheään  asutut,  tuskin  sie- 
tänevät suurta  kansan  lisäystä,  jota  vastoin  suomalaisten  tavallisesti  paljon 
harvemmalta  asutut  paikat  kyllä  voivat  elättää  kolmen,  neljän  tahi  vieläkin 
useamman  kertaisen  väenpaljouden,  kun  mikä  niillä  tätä  nykyä  eleksii,  niin 
kukapa  ei  jo  ennakolta  näkisi,  että  tulevina  aikoina  suomalaisten  enemmyys 
maassamme  ruotsalaisten  suhteen  on  kasvava  paljon  nykyistäänki  suurem- 
maksi. Epäilemättä  on  sekin  aika  tuleva,  jona  Suomen-talon  perheessä  ei 
elä  kun  i  ruotsalainen  kahta,  kolmea  tahi  neljää  kymmentä  suomalaista 
vastaan,  ja  silloin  lieneeki  suomalaisten  huuto  ja  valitus  kielensä  sorretusta 
tilasta  paljon  korkeammalle  kuuluva,  kun  näinä  aikoina,  jos  nimittäin  vali- 
tuksen syyt  silloin  vielä  ovat  poistamatta.  Vaikka  kyllä  ovatki  meidän 
korvat  jo  silloin  päässeet  niitä  huutoja  kuulemasta,  niin  velvollisuutemme 
on  kuitenki  jo  aikanansa  huolta  pitää  siitä,  että  mainitut  valitukset  tulevat 
tyydytetyiksi  ennen  kun  pääsevät  kovin  suuriksi  paisumaan,  ja  sitä  näinä  ai- 
koina parhaattain  teemme  siten,  että  ahkerasti  viljelemme  kieltämme  ja 
käytämme  sitä  kansan  sivistyksen  tarpeisiin.  Latinalainen  sananlasku  sa- 
noo: labor  improbus  omnia  vincit,  se  on  suomeksi:  työ  urhea  kaikkia 
voipi,  ja  siitä  luulosta  kyllä  olen  minäki.  Tiedän  kyllä  kaikkia  talossa  tar- 
vittavan ja  huudolla  ja  soitolla  sotaväkeäkin  urhoollisuuteen  kehoitettavan, 
ja  siis  äänen  pidolla  ja  valituksilla  muissaki  tiloissa  arvoa  olevan.  Mutta 
kun  nykyisen  Jerikon  muurit  eivät  raukea  paljaasta  huutamiseta,  niin  luu- 
lisinki  niiden  valinneen  paremman  puolen,  jotka  työllä  ja  vaivalla  kokevat 
tarkoituksensa  voittaa,  ja  työhön,  kiinteään,  suuttumattomaan,  väsymättö- 
mään työhön  Suomen  talosssa  mielelläni  tahtoisin  kaikkia  sen  asukkaita 
tässäki  tilaisuudessa  kehoittaan.     (Suometar  l86o,  N:o  12). 

Seuraten  aikajärjestystä  tulemme  Lönnrotin  puheesen  16  p.  maa- 
lisk.  1861.  Siinä  Lönnrot  mainitsi  aluksi  sitä  seikkaa,  että  suomeksi 
ilmestyi  paljoa  runsaammalti  hengellistä  kuin  maallista  kirjallisuutta.  Syyksi 
tähän  hän  sanoi  sen,  ettei  «Suomen  kansa  vielä  ollut  tottunut  lukemaan 
muita  kun  hengelliä  kirjoja,  eikä  herrasväkinen  kansa  näitäkään «.  Tämän 
jälkeen  hän  jatkoi: 

«Herrasväki  tavallisesti  syyttää  kieltämme  niin  näissä,  kuin  kaikissa 
muissaki  kirjoituksissa  kankeaksi  ja  vaikeaksi  ymmärtää,  ja  päättävät  moniki 
syyn  siihen  olevan  jos  ei  kielessä  itsessänsä,  niin  kuitenki  sen  käyttäjissä, 
aivan  amalla  perustuksella,  kun  eräs  mainio  kirjoittaja  syytti  nykyaikaisia 
kyniä  siitä,  ettei  hänen  kirjoitustansa  osattu  lukea.  Tosi  syy  moitittuun 
kankeuteen  ja  vaikeuteen  kuitenki  parhaasta  päästä  on  lukiain  omassa  tot- 
tumattomuudessa ja  haluttomuudessa  nuoren  nousevan  kirjallisuutemme  suh- 
teen. Parempaan  arvoon  ja  maineesen  Suomen  kieli  ja  kirjallisuus  tuskin 
milloinkaan  pääsee  muulla  ehdolla,  kun  sillä,  että  herrasväkiki  paremmin, 
kuin    tähän  saakka  rupeaa  harjoittamaan  itseänsä  suomenkielen  kirjallisessa 

käytänoössä.  Tämä  asia  mahdollisuutensa  eli  ajateltavaisuutensa  vuoksi 
kyllä  voisi  niinki  tapahtua,  että  itsekuki  kohdastansa  totuttaisi  itseänsä  sii- 
hen ja  crittäinki  vanhemmat  lapsiansa,  mutta  sitäpä  yksimielisyyttä,  sitä 
yleistä  suosioa,  Suomi  vierauneilta  lapsiltansa  kyllä  kauvan  saanee  odottaa 
ja  Suomen  kirjallisuus  siihen  asti,  kuin  enncnki,  hylkytilassaan  valittaa: 

,Mitäs  tuosta,  jos  ma  laulan, 
jos  ma  paljonki  pajatan, 
ei  ole  emo  elossa, 
oraa  vanhin  valvehella, 
oma  kulta  kuulemassa, 
oma  armas  oppimassa*. 

,Piennä  jSin  minä  emosta, 
matalana  maammostani, 
vaimon  vierahan  varahan, 
ehtohon  emintimäisen ; 
se  mun  karkotti  katalan, 
ajoi  lapsen  armottoman 
tuulipuolelle  tupoa, 
pohjoispuolelle  kotia, 
vieä  tuulen  turvatonta, 
ahavaisen  armotonta'. 

Kun  siis  herrasväkemme  mielen  kääntymisestä  tuskin  lienee  odotta- 
mistakaan Suomen  Kirjallisuudelle  parempia  aikoja,  niin  minnekkä  pitäisi 
toivomme  silmät  kääntyä  tässä  asiassa?  Minneppäs  muuanne,  kun  siihen 
aikaan,  jona  suomenkieli  Suomessa  on  voittanut  saman  vallan  ja  oikeuden, 
kun  maamme  toinenki  kieli  —  ruotsinkieli.  Mitään  yksipuolista  ylivaltaa 
eli  etuoikeutta  sille  emme  pyydäkkään,  ruotsinkielen  suhteen,  vaan  ainoas- 
taan rinnalle  pääsemistä.  Siihen  vaaditaan,  että  kouluissamme  ja  oppilai- 
toksissa, niin  kauvan  kun  niitä  kustannetaan  maan  yhteisillä  varoilla  ja  ne 
ovat  yhteisiä  maamme  suomalaisten  ja  ruotsalaisten  asukasten  lapsille,  ope- 
tetaan kummallaki  kielellä,  suomenkielellä  kuitcnki  sen  verran  useammassa 
oppiaineessa,  kim  suomenkielisten  asukastenki  luku  on  suurempi.  Lisäksi 
vaaditaan,  että  kussaki  erinäisessä  maanpaikassa  niin  suupuheellisesti,  kuin 
kirjallisesti  käytetään  oikeuksissa  ja  muissa  yhteisissä  tiloissa  pääkielenä 
sitä,  jota  enimmät  saman  paikkakunnan  asukkaat  puhuvat.  Sitte  vaaditaan 
siihen  vielä  seki,  että  kaikissa  ylioikeuksissa  ja  muissa  hallintosijoissa  sekä 
vastaan  otetaan  että  ulos  suoritetaan  kirjat  sillä  kielellä,  jota  asianomaiset 
ymmärtävät  ja  tahtovat.  Ennenkun  kaikki  se  on  saatu  ja  voitettu,  se  mie- 
lestämme ei  ollenkaan  ole  kumma,  että  suomenkielisen  kansan  povessa  ky- 
tee julkisempi  tai  salaisempi  tyytymättömyys,  ja  että  moni  muuki,  jolle 
syntymämaansa  yleinen  tiedollinen  ja  taidollinen  tointumien  on  kallisarvoi- 
nen, pitää  samaa  mieltä*.     (Suometar  1861,  N:o  12). 

Miten    Lönnrotin    tässä    puheessa    esiintuomaa    kantaa   samanaikaiset 

miehet  käsittivät,  näkyy  seuran  sihteerin  Sven  Gabr.  ELMGRENin  tekemästä 

pöytäkirjasta,  jossa  Lönnrotin  puheen  pääsisällys  esitetään  seuraavilla,  ehkä 

jonkun  verran  jyrkennetyillä  sanoilla: 

«PuheeeDJohtaja  alkoi  kokouksen  muatamalla  suomenkielisellä  pa- 
heella, jossa  näytti  suomalaisen  kieli-kysymyksen  edestymisen  vuoden  alla, 
ja  myöskin  kuinka  mainitulla  kielellä  kaikin  puolin  on  oikeus  opetuksessa, 
tuomio-istuimissa  ja  hallinnossa  päästä  semmoiselle  kannalle,  että  se  vas- 
taisi siihen  suhtaan,  joka  luvun  puolesta  on  Suomalaisen  ja  Ruotsalaisen 
väestön  välilläc     (Suomi  II,   i,  s.  295). 

Viimeisen  kerran  Lönnrot  puhui  Suomalaisen  Kirjallisuuden  Seuran 
esimiehen  sijalta  16  p.  maalisk.  1862.  Tätä  puhetta  ei  ole  kokonaisuu- 
dessaan muistiinpantuna;  siitä  on  tiettävästi  säilyssä  vain  Suomettaren  an- 
tama referaatti  (1862,  N:o  12).  «Suomenkielen  vaatimukset*,  joita  tämä 
puhe  kosketteli  olivat  muodostuneet  yhä  selvempään  muotoon  koko  kan- 
san yleisessä  tajunnassa.  Lönnrot  nämä  vaatimukset  tuopi  esiin  samalla 
kertaa  maltillisesti  ja  varmasti.  Suomettaren  mainitussa  referaatissa  ker- 
rotaan: 

Esimies  aloitti  juhlan  puheella,  jossa  ilmoitti  ajatuksensa  nykyisistä 
suomenkielen  vaadinnoista.  Lyhykäisillä  vaan  selkeillä  silmäyksillä  näiden 
vaadintain  alkuun  ja  muodostumiseen  hän  todisti,  etteivät  ne  ole  suomi- 
kiihkoisten  eikä  sanomalehtitoimittajain  synnyttämiä,  niinkuin  niiden  vas- 
tustajat ovat  koettaneet  luulotella,  vaan  itsensä  kansan  sisimmästä  povesta 
ja  tarpeesta  lähteneitä,  vaikka  se  on  luonnollista  että  sanomalehtien,  näi- 
den kansan  mielialan  puheenjohtajain,  on  täytynyt  puhella  ja  suositella 
tätä  kansan  tärkeintä  asiaa,  ollaksensa  kansalle  mielihyviä.  Itsensä  asian 
sisällisestä  luonnosta  veti  hän  myös  siihen  todistuksen,  muistuttaen  että 
vasta  itsensä  kansan  hävittyä  häviää  ja  katoaa  sen  kieliki,  mutta  kuin  kieli 
on  kansan  henki,  ei  kansa  niinkauvan  kuin  se  elää  ja  hengittää,  voikaan 
lakastua  rakastamasta  tätä  hengelh'syytensä  välikappaletta  ja  harrastamasta 
sen  edistymistä.  Sitte  puhuja  osoitti,  että  hallituksen  puolesta  on  kyllä  itse- 
kutaki  jo  säädetty  kielemme  hyväksi,  vaan  ettei  mitään  vakinaisempaa  hyö- 
tyä tule,  ennenkuin  kielemme  on  saatu  opetuskieleksi  kouluihin  ja  virka- 
kieleksi. Ettei  juopa  suomen-  ja  ruotsinkielisten  maamme  asukasten  vä- 
lillä laventuisi,  vaan  näiden  kielien  välillä  sovinto  hiljakseen  syntyisi,  esit- 
teli puhuja  edulliseksi,  että  suomalaisissa  paikkakunnissa  kouluihin  määrät- 
täisiin suomi  opetuskieleksi  useimmissa  aineissa,  vaan  ruotsi  sen  rinnalla 
parissa  eli  kolmessa  opetusaineessa,  ja  taas  ruotsalaisten  paikkakuntain  kou- 
luihin määrättäisiin  suomi  opetuskieleksi  yhtä  monessa  aineessa.  Näin  tu- 
lisi kohtuus,  ja  muutos  nykyisestä  ruotsin  etu- oikeudesta  luonnolliseen  sovin- 
toon kumpaisenki  kielen  välillä  muodostuisi  tällä  tavoin  sopivimmasti. 
Kielemme  päästyä  opetuskieleksi  kouluihin  suomi  myös  suorimmin  ja  hel- 
pommasti  tulisi  virkakieleksi.  Puhuja  ei  sillä  tahtonut  sanoa,  ettei  sitä  en- 
nen tarvittaisi  puuhata  mitään  suomen  saantiin  virkakieleksi:  päinvastoin 
hän  vaati  jo  heti  semmoista  puuhaa.  Tuomioistuinten  pöytäkirjain  suo- 
mennos on  tässä  katsannossa  oleva  etevin  vaatimus,  jonka  tyydyttämiseksi 
olisi  jo  heti  saatava  lupa  tuomareille  kirjoittaa  oikeuden  pöytäkirjat  suo- 
meksi, kuka  niin  taitaa  ja  tahtoo.  Olisi  myös  tarpeellinen,  että  säättäisiin 
heti  määräaika,  jonka  kuluttua  tuomarien  suomalaisissa  paikkakunnissa  pi- 
täisi antaa  kaikki  pöytäkirjat  suomeksi,  vaan  puhuja  muistutti  sitä  suhteen. 

että  jos  se  määräaika  pannaan  liian  lyhyeksi,  meillä  ehkä  kävisi  niinkuin 
Virossa  on  käynyt,  Venäen  hallituksen  määräykselle  venäenkielen  tulemi- 
sesta virkakieleksi  sinne,  että  hallituksen  on  täytynyt  tuon-tuostaanki  uusia 
määrä-aikoja  panna.  Sitte  mainitsi  puhuja,  mitä  tyytymättömyyttä  ja  vaa- 
roja tulee  siitä,  ettei  kansan  perustettuja  vaatimuksia  kuunnella,  jonkatähden 
hallitukset  kiiruhtavatki  niitä  täyttämään,  lopettaen  puheensa  muistutuksella 
että  Lakikirjan  «Tuomari-ohjeissa«  sanotaan,  että  «Tuomari  on  yhteisen 
kansan  eikä  yhteinen  kansa  Tuomarin  tähden. 

Samana  vuonna  1862  Elias  Lönnrot  täysinpalvelleena  erosi  suomen 
kielen  ja  kirjallisuuden  professorinvirasta.  Sen  johdosta  vietettiin  hänen 
kunniakseen  15  p.  toukok.  Kaivosalissa  kansalaisjuhla,  jossa  silloinen  toh- 
tori Yrjö  Koskinen  piti  innokkkaan  puheen  kunniavieraalle.  Lönnrotin  vas- 
tauspuhe  on  huomattava  sen  vuoksi,  että  hän  siinä  erittäin  tahtoo  terot- 
taa  mieleen  ettei  mitään  ruotsin  kielen  sortoa  ajatella.  Hän  sanoo  ensinnä 
ettei  hän,  joka  vain  omaksi  huvikseen  on  runoja  ruvennut  kokoilemaan, 
niiden  erinomaista  tärkeyttä  ajattelematta,  ansaitse  mitään  kiitosta.  «Olipa 
kun  olisi  joku  näkymätön  haltia  mieleni  niiden  suloisuuteen  ja  kauneuteen 
niin  kiinnittänyt,  etten  oikein  voinut  ilman  niittä  elää,  ja  sillenpä,  joka 
niin  veti  ja  johdatti,  melkeinpä  pakotti,  minua  työhön,  tahtoisin  kaiken  an- 
sion siitä  antaa;  itse  en  ollut  muuta  kuin  käskyläinen  toisen  työssä*.  Tä- 
män jälkeen  hän  jatkaa: 

—  —  «Muutamia  vuosikymmenisiä  tätä  ennen,  kuin  maljan  esittäjä 
siitä  jo  lausuiki,  suomen  kielen  ja  kirjallisuuden  asioita  ei  pidetty  suuressa 
arvossa;  sen  kyllä  Gottlundi  ja  Beckeri  saivat  havaita.  Hyvä  palanen 
matkaa  on  jo  siitä  eteenpäin  tultu,  vaikkei  vielä  olla  perille  päästy.  Sinne 
sitä  kuitenki  on  pääseminen,  enkä  varsin  epäilekkään  matkan  onnistumi- 
sesta. Muutamia  vuosikymmeniä  tästä  eteenpäin  eipä  enää  tavattanekkaan 
sitä  sivistynyttä  ja  säädystynyttä  Suomen  asukasta,  joka  punastumatta  voisi 
sanoa  ei  taitavansa  suomenkieltä.  Ajatukseni  ei  kuitenkaan  ole  että  Fran- 
zenin ja  Runeberginy  Porthanin,  Caloniusten  ja  Castrenin  kieli  sen- 
tähden  tulisi  meille  vieraaksi;  maassamme  on  kyllin  sijaa  molemmille,  ol- 
koon samoin  sopuaki.  Jotain  ruotsinkielen  sortoa  ja  suomenkielen  yksipuo- 
lista ylivaltaa,  niinkuin  ruotsinkielellä  tähän  asti  on  ollut  ja  enimmäksi 
osaksi  vieläki  on,  en  luulisi  maamme  onnellisuudeksi  tarvittavan,  enkä 
myös  että  suomen  ja  ruotsinkieli  niin  eriäisivät  kumpiki  omalle  alallensa, 
etteivät  paljo  tietäisikkään  toisistaaan.  Sitä  vaan  pidän  välttämättömänä 
tarpeena,  että  suomenkielelle  pian  laitetaan  kaikki  ne  edut  ja  oikeudet, 
jotka  ruotsinkielellä  tähän  asti  yksinänsä  on  ollut.  Ne  saatuansa  sitte  itse 
kamppailkoon  eteenpäin,  minkä  voipi,  ja  pitäköön  omana  syynänsä,  jos  jääpi 
samassa  kurjuudessa  elämään,  kun  hänen  tähän  asti  niiden  puutteessa  on 
täytynyt  elää«.     (Suometar  1862,  N:o  20). 

Virasta  erottuaan  Lönnrot  muutti  pääkaupungista  ja  asettui  maaelä- 
män    rauhaan,    antautuen    kokonaan   tieteelliseen  ja    kirjalliseen  toimintaan. 

TäteD  tulivat  yhä  harvemmiksi  ne  tilaisuudet,  joissa  Lönnrot  saaattoi  esit- 
tää, mitä  hän  kansan  elinkysymyksistä  ajatteli.  Yksi  tilaisuus  ja  se  tärkeä 
tarjoutui  kuitenkin  vielä  samana  vuonna. 

V.  1862  toukok.  12  p.  oli  Keisarillinen  Majesteetti,  ckatsocn  niihin 
haitallisuuksiin,  joita  maan  suomalaisille  asukkaille  siitä  syntyy,  että  lain- 
käynti-kirjat  vielä  yleensä  maassamme  kirjoitetaan  sanotuille  asukkaille  vie- 
raalla kielellä»,  asettanut  komitean,  jota  käskettiin  « —  tarkan  tutkinnon 
perästä,  mitkä  neuvot  ja  keinot  voitaisiin  enimmän  soveliaina  pitää  edistä- 
mään suomenkielen  käyttämistä  lainkäynti-kirjain  kirjoituksessa  niin  hyvin 
ala-oikeuksissa  niillä  maa-seuduilla,  joissa  asukkaat  yleisesti  tätä  kieltä  osaa- 
vat, kuin  myöskin  yli- oikeuksissa  sekä  muissa  virkakunnissa  ja  virastoissa, 
umpisuomalaisia  riitaveljiä  koskevissa  asioissa,  —  Keisarilliselle  Majestee- 
tille antamaan  alamainen  lause  ja  ehdotus  asiassa*.  Komitean  jäsenet  oli- 
vat: presidentti  William  Forsman,  professorit  J.  Ph.  Palman,  EUas  Lönn- 
rot ja  Z.  J.  Cleve,  asessorit  A.  £.  Strahlman,  Otto  Granfelt,  G.  L.  MoUe- 
rus  ja  E.  A.  Montin,  kihlakunnantuomarit  Claes  Wahlberg,  Ferd.  Forsström 
ja  M.  Hasselblatt  sekä  senaatin  kielenkääntäjä  Carl  Gust.  Borg. 

Komiteaa  näkyy  kohta  otetun  vastaan  jonkinlaisella  epäilyksellä.  Suo- 
metar esim.  sen  johdosta  arveli,  että  «keinot  saatavaksi  mainittua  muutosta 
toimeen  ovat  niin  selviä,  että  ainoastaan  ylin  komiteakiihko  voipi  niitä  pyy- 
tää erinäisen  komitean  tutkittavaksi «.  «Kuin  se  pyyntö  edes  olisi  tarkoit- 
tanut suomenkielen  täysiä  oikeuksia,  siis  sen  saantia  opetuskieleksi  koului- 
himme,  niin  olisi  sillä  komitean  asettamisella  ollut  toki  syvempi  merkitys «• 
Eivätkä  tosiaankaan  tulokset  olleet  odotuksia  suuremmat. 

Kolme  istuntoa  komitea  piti,  ja  niissä  kerrotaan  Elias  I^nnrotin 
esiintyneen  suurella  pontevuudella  ja  tarmolla  suomenkielen  puolesta.  Ju- 
lius Krohn  kertoo  «Maiden  ja  merien  takaa  lehdessä  (v.  1864,  s.  14)  erään 
yksityisen  keskustelun  jonkun  komitean  ruotsinmielisen  jäsenen  ja  Elias  Lönn- 
rotin välillä: 

—  «Me  luulimme  ettet  edes  sinä,  velikulta,  vaatisi  että  suomenkieli 
niin  äkkiä  päästettäisiin  valtaan». 

—  «En  sitä  äkkiä  vaadikkaan,  vaan  en  myöskään  salli  ettei  pääse 
ikinä». 

Mutta  mitäpä  auttoi  kaikki  pontevuus  ja  jäykkyys.  Lausunto  oli  tie- 
tysti annettava  enemmistön  mielipiteiden  mukaisesti,  ja  se  annettiin  22  p. 
syysk.    1862.     Komitea  tunnusti    «luonnollisen  oikeuden»  välttämättömästi 

vaativan  suomenkielen  asettamista  tasa-arvoon  niotsinidelen  kanssa  sekä 
Oikeudenkäyntikaaren  24  luvun  3  $:n  johtavan  siihen,  «että  Suomenmaan 
virallisen  kielen  ylimalkaansa  pitää  oleman  joko  ruotsia  taikka  suomea«. 
Komitea  ehdottaa  suomenkielen  käyttämistä  kouluissa  ruotsinkielen  rinnalla, 
suomalaista  koekirjoitusta  lainopillisessa  tiedekunnassa,  sekä  suomenkielen 
puhumisen  taidon  vaatimusta  niiltä,  jotka  kahden  vuoden  kuluttua  hakevat 
siviilivirkoja.  Lisäksi  komitea  ehdottaa  että  julistettaisiin  luvalliseksi  antaa 
oikeuksiin  suomalaisia  asiakirjoja,  ja  että  virkamiehille  annettaisiin  lupa  kir- 
joittaa suomeksi  kaikenlaisia  toimituskirjoja.  «Mitä  taas  siihen  kysymykseen 
tulee,  milloinka  oikeudet  ja  virastot  sekä  virkamiehet  voitaisiin  velvoittaa 
suomenkieltä  välttämättömästi  käyttämään  toimituskirjoissa  niille  asianomai- 
sille, jotka  osaavat  ainoasti  sanottua  kieltä«,  ei  komitea  tahtonut  minkään- 
laista määräaikaa  ehdottaa.  Syyksi  tähän  mainitsee  komitea  selvän  yleisen 
lain  suomennoksen  puutetta,  sopivien  apulaiskirjurien  puutetta,  oikeuden- 
vaaraa,  joka  syntyy  suomalaisen  lakikielen  vakaantumattomuuden  ja  tuoma- 
rien kielentaitamattomuuden  vuoksi,  sekä  vihdoin  sitä  seikkaa,  «että  niiden 
yleinen  sivistys,  jotka  Suomessa  ovat  ummikko-suomalaisia,  ei  vielä  niin 
paljon  ole  edistynyt,  että  he,  jos  saisivatki  asiakirjoja  mainitulla  kielellä, 
täydellisesti  taitaisivat  lukea  ja  ymmärtää  niiden  sisällyksen  «•*) 

Ainoa  mitä  vähemmistö  saattoi  tehdä,  oli  vastalauseen  paneminen, 
ja  niitä  onkin  mietintöön  liitetty  kokonaista  kaksi.  Vastalauseiden  pää- 
asiallinen tarkoitus  oli  vastustaa  sitä,  että  tuomarin  velvoitus  kirjoittamaan 
toimituskirjansa  suomeksi  lykättäisiin  epämääräisen  tulevaisuuden  varaan. 
Mutta  vähemmistökään  ei  voinut  sopia  keskenään  siitä,  kuinka  pitkän  ajan 
kuluttua  ne  tuomarit  jotka  vasta  virkaan  nimitettäisiin,  velvoitettaisiin  asia- 
kirjoja suomeksi  antamaan.  Ensimäinen  vastalause,  jonka  alla  ovat  nimet 
Elias  Lönnrot,  Z.  J.  Cleve  ja  Carl  Gust.  Borg  ehdottaa  tätä  aikaa  vii- 
deksi vuodeksi,  hrat  A.  E.  Strählman  ja  Ferd.  Forsström  taas  kymme- 
neksi vuodeksi.  Meillä  on  kuitenkin  parempi  lähde  Lönnrotin  kannan  tun- 
temiseen kuin  äskenmainittu  vastalause,  jonka  tekemisessä  muillakin  vasta- 
lausujilla  on  osaa.  Suomalaisen  Kirjallisuuden  Seuran  kokoelmissa  on  näet 
tallessa  Lönnrotin  alkuperäinen  konsepti  vastalauseesen  komitean  mietintöä 


♦)  1862  v:n  kielikomiteasta  vrt.  rayös  A.  Meurman,  Kuinka  suomenkieli  pääsi 
viralliseksi,  s.  28  ja  seur.,  jossa  puheenalaisesta  komiteasta  on  osittain  tarkemmin 
kerrottu. 

vastaan.  Tämä  ennen  julkaisematon  asiakirja  on  kirjoitettu  lyijykynällä, 
mutta  täysin  selvästi,  Lönnrotin  kauniilla  käsialalla,  ilman  mitään  sanotta- 
via lisäyksiä  tai  korjauksia,  ja  se  kuuluu  kokonaisuudessaan  suomennettuna 
seuraavasti : 

Minun  tehtävänäni  tässä  komiteassa  on  tarkoin  punnittuani  niitä  neu- 
voja ja  keinoja  j.  n.  e. 

Ei  kukaan  voine  kieltää  että  tuomarien  ja  muiden  virkamiesten  vel- 
voittaminen tämän  jälkeen  käyttämään  suomea  olisi  varmin  neuvo  siihen 
ja  se  keino,  joka  ilman  mutkia  (autan  omsvep«)  veisi  päämäärään.  Mutta 
nykyiset  tuomarit  ja  muut  virkamiehet  eivät  ole  ottaneet  vastaan  virkoja  an 
tällä  velvoituksella;  sen  määrääminen  heille  olisi  siis  vääryys.  Toinen  on 
laita  niiden,  jotka  tämän  jälkeen  asetetaan;  kun  he  virkaa  hakiessaan  ja 
sen  vastaanottaessaan  tietävät  ja  ottavat  päälleen  mainitun  velvollisuuden, 
ei  mitään  oikeudenloukkausta  heidän  suhteensa  tapahdu.  Minä  en  katso 
olevan  mitään  estettä,  minkävuoksi  tämä  velvoitus  ei  voisi  alkaa  heti;  kaikella 
siirtymisellä  vanhasta  tavasta  (apraxisa)  on  vaikeutensa,  mutta  ne  ovat  sa- 
mat esim.  kymmenen  vuoden  päästä.  Tuomarin  täytyy  kuitenkin  sekä 
ymmärtää  että  osata  puhua  suomea  suomalaisissa  tuomiokunnissa,  muuten 
hän  on  sopimaton  («oskicklig<«)  istumaan  tuomioistuimella.  Mutta  jos  hän 
osaa  puhua  kieltä,  niin  hänen  pienellä  harjoituksella  täytyy  osata  sitä  kir- 
joittaakkin.  Vaikkapa  hän  alussa  tekisikin  sen  vähemmin  täydellisesti,  niin  oi- 
keudenvaara  siitä  tulee  kuitenkin  verrattomasti  pienemmäksi,  kuin  jos  tutkinto- 
kieli  ensin  käännetään  ruotsiksi  ja  siitä  jälleen  takaisin  suomeksi,  jotta  suo- 
malainen asianomistaja  saisi  siitä  tietoa.  Suuremmat  tai  pienemmät  ereh- 
dykset ja  virheellisyydet  tulevat  pian  seuraukseksi  tästä  kaksinkertaisesta 
käännöstyöstä,  jonka  sitä  paitsi  tavallisen  ihmisymmärryksen  mukaan  ei 
pitäisi  voida  helpottaa  toimituskirjain  suoritusta,  vaan  pikemmin  päinvastoin. 
—  Mutta,  sanotaan,  ei  siinä  ole  kaikki,  että  tuomari  itse  osaa  kirjoittaa 
kieltä,  hän  tarvitsee  myös  apulaisia,  jotka  sitä  osaavat;  mistä  saada  niitä, 
jos  toimituskirjat  ovat  suomeksi  suoritettavat?  Vaikeutta  semmoisessa  tapauk- 
sessa saada  apulaisia  katson  pikemmin  kuvitelluksi  kuin  todelliseksi.  «Jo 
nytkin  on  kirjoitustaito  suomalaisessa  yhteisessä  kansassa  monessa  paikoin 
sangen  yleinen,  ehkä  kuinka  vähän  hyötyä  siitä  tähän  asti  sillä  on  saattanut 
ollac,  eikä  tarvitse  epäillä,  että  se  tulee  paljoa  yleisemmäksi,  «jahka  vaan 
suomen  kielistä  kirjoitustaitoa  muuksi  voi  käyttää  kuin  valitusvirsien  kirjoitta- 
miseksi suomen  kielen  sortamisesta*.  Henkilöiden  sijaan,  joiden  koulunkäynti 
ja  sivistys  on  epäonnistunut,  jommoisia  käräjäkirjurit  nyt  suuremmaksi  osaksi 
ovat,  olisi  tuomarilla  tilaisuus  valita  itselleen  yhteisen  kansan  lapsista  toi- 
sia yhtä  hyviä,  jollei  parempia,  niin  pian  kuin  ruotsin  kielen  taito  ei  enää 
olisi  välttämättömänä  ehtona  siihen. 

Pelätään  äkillistä  siirtymistä  ja  tahdotaan  sen  vuoksi  asettaa  muutok- 
selle määräaikaa.  Mutta  pelätty  vaikeus,  joka  enimmäkseen  on  vain  ku- 
viteltu, on  kymmenen  tai  kahdenkymmenen  vuoden  päästä  sama  ja  muut- 
tuisi sen  vuoksi  luultavasti  pitennykseksi  pitennykselle.  Jos  taas  ei  mitään 
määräaikaa  aseteta,  vaan  kaikki  jätetään  tulevaisuuden  varaan,  niin  ei  komitea 
mielestäni  ole  täyttänyt  tehtäväänsä,  jona  oli  keksiä  neuvoja  ja  keinoja  j.  n.  e. 

Ei  saa  myöskään  unohtaa  seuraavaa  asianhaaraa.  Joku  tai  jotkut 
tuomarit    saattaisivat   käyttää  myönnettyä  oikeutta  käyttää  suomenkieltä  oi- 

keudenkäynti-asiakirjaiD  valmistamisessa  ja  ovatkin  jo  siten  pitemmän  ai- 
kaa menetelleet.  Mutta  sitten  tulee  sijainen  tai  jälkeläinen,  joka  näkee 
hyväksi  kirjoittaa  toimituskirjansa  ruotsiksi,  jollei  ole  määrätty,  että  hänen 
ne  on  suomeksi  kirjoitettava.  Helppoa  on  ymmärtää,  minkälaiseen  tyyty- 
mättömyyteen tämmöinen  asianlaita  antaisi  aihetta,  ja  sama  tyytymättö- 
myys on  —  pahoin  pelkään  —  pian  syntyvä  koko  maassa,  jos  tuomarien 
velvoittaminen  kirjoittamaan  toimituskirjansa  suomeksi  *)  nyt  jätetään  tulevai- 
suuden varaan.  «Että  tämän  komitean  jäseninä  olisimme  avullisina  olleet 
semmoisen  yleisen  tyytymättömyyden  kannattamisessa  —  ehkäpä  enentämises- 
säkin —  maan  suomalaisessa  asukkaiden  tykönä,  sitä  emme  voi  ottaa  vas- 
tuumme päälle  joskokin  tulevaisten  aikain  tuomiosta  emme  olisi  milläm- 
mekääna,  ja  sen  tähden  niinkuin  myös  muutenkin  täyttääksemme  tehtä- 
vämme j.  n.  e. 

Tästä  siis  näkyy  että  Lönnrot  ei  tahtonut  annettavaksi  enää  mitään 
määräaikaa,  jonka  kuluttua  vasta  nimitettävät  tuomarit  velvoitettaisiin  an- 
tamaan suomenkielisiä  toimituskirjoja,  vaan  tahtoi  että  tämä  velvoitus  al- 
kaisi heti.**)  Lönnrot  käyttää  konseptinsa  alussa  yksikön  ensimäistä  persoo- 
naa, joten  näyttää  siltä  kuin  hän  olisi  aikonut  antaa  vastalauseensa  yksin, 
jolleivät  muut  tähän  vaatimukseen  yhtyisi.  Loppupuolella  hän  kuitenkin 
käyttää  monikon  i:stä  persoonaa.  Joka  tapauksessa  hän  lopullisesti  yhtyi 
Z.  J.  Cleven  ja  C.  G.  Borgin  kanssa  viiden  vuoden  määräaikaan  ja  yh- 
teiseen vastalauseesen,  jossa  osittain  on  pohjana  käytetty  juuri  Lönnrotin 
konseptia;  muutamat  yksityiset  lauseet  ovat  tästä  konseptista  melkein  sa- 
nasta sanaan  vastalauseesen  otetut.***) 

Kun  komitean  lausunto  ja  sen  ehdotusten  vähäpätöisyys  tuli  tunne- 
tuksi, alkoi  tyytymättömyyden  ääniä  tulla  kaikkialta  kuuluviin.  Senaatti  antoi 
sekä    virkakunnille   ja   virkamiehille  että  yksityisille  vallan  antaa  alamaisen 


*)  Lönnrotin  käsikirjoituksessa  on  „p&  svenska",  joka  tietysti,  niinkuin  yhtey- 
destä näkyy,  on  epähuomion  virhe. 

**)  Tämä  on  näennäisesti  ristiriidassa  hänen  samana  vuonna  Kirjallisuuden  Seu- 
rassa pitämänsä  puheen  kanssa  (yllä  s.  454),  siinä  kun  nimenomaan  puhuttiin  määrä- 
ajasta, joka  ei  saisi  olla  liian  lyhytkään.  Tässä  puheessa  kuitenkin  ilmeisesti  tarkoi' 
tettiin  jo  virkaan  nimitettyjä  tuomareita.  Syy,  joka  nähtävästi  oli  komiteassa  esiin- 
tuotu, että  nämä  virkamiehet  olivat  ottaneet  vastaan  virkansa  ilman  suomen  kielen 
käyttämisen  velvollisuutta,  vaikutti  sen,  että  Lönnrot,  tässä  kohden  mielipidettä  muut- 
taen, ei  enää  katsonut  jo  nimitetyille  virkamiehille  voitavan  mitään  velvoitusta  asettaa. 

***)  Ne  kohdat  (suomenkielen  käyttämisestä  valitusvirsiin  ja  yleisen  tyytymät- 
tömyyden synnyttämisestä)  olen  ylläjulkaistussa  Lönnrotin  konseptissa  kertomer- 
keillä osottanut.  Niiden  kohtien  teksti  on  painettu  tähän  komitean  mietinnön  viralli- 
sen (C.  G.  Borgin  tekemän)  suomennoksen  mukaan. 

lauseensa  komitean  ehdotuksesta,  ja  tätä  tilaisuutta  mielipiteen  ilmaisuun 
käytettiin  runsaasti.  Eri  osissa  maata  pidettiin  pitäjänkokouksia,  joissa  pää- 
tettiin hallitukselle  antaa  lausunnoita  suomen  kielen  asiasta;  samanlaisia  lau- 
sunnoita  antoivat  monet  yksityisetkin.  Osan  näitä  lausunnoita  julkaisivat 
sanomalehdet,  ja  muutenkin  tulvi  sanomalehtiin  kaikista  osista  maata  niin 
paljon  kirjoituksia  akielemme  oikeuksista  ja  kansamme  vaatimuksista  sen 
suhteen «,  etteivät  lehdet  «paraalla  halullakaan*  voineet  niille  saada  tilaa. 
Suometar,  josta  edelliset  sanat  ovat  lainatut,  jatkaa  (1863,  No  15):  «Kai- 
killa näillä  lähetyksillä  on  sama  ja  yhtäläinen  perustus-ääni,  se  muka  että 
Suomen  kansa  tietää  ja  tuntee  jo  olevan  hyvän  ajan  kielellämme  päästä 
todelliseksi  sekä  lainkäynnin  ja  virkakirjoitusten  että  sivistyksen  eli  koulu- 
opetuksen ja  sivistyneen  vaikutuksen  ja  elannon  kieleksi.  Matkustajat  ovat 
myös  kirjoittaneet  meille,  että  minne  vaan  ovat  tulleet,  niinhyvin  kesti- 
kievareissa talonväki  kuin  myös  taipaleella  kyytimiehet  ovat  heiltä  uutelleet, 
millä  kannalla  kielemme  oikeusten  asia  nykyjään  on«.  Se  oli  kansallisen 
keväimemme  heräämisen  aikai 

Etäisessä  Rantasalmen  pitäjässäkin  tahdottiin  pitää  pitäjänkokousta 
puheenalaisen  kysymyksen  johdosta.  Seurakunnan  kirkkoherra,  provasti, 
teologian  tohtori  Johan  Fredrik  Bergh,  jolta  kokousta  oli  pyydetty,  kään- 
tyi silloin  Lönnrotin  puoleen  saadakseen  tietää  Lönnrotin  mielipidettä  «suo- 
malaisesta kansalliskysymyksestäa.  Toht.  Berghin  kirje  on  kirjoitettu  Ranta- 
salmella 16  p.  maalisk.  1863  ja  kuuluu  suomennettuna  näin: 

Rakas  veljeni! 
Sydämellisellä  kiitollisuudella  muistaen  niitä  hetkiä,  joina  olen  saa- 
nut nauttia  sinun  seuraasi,  ja  niiden  kuluessa  vakautuneena  sinun  mielipiteit- 
tesi  perusteellisuudesta  suomalaisen  kansallisuuskysymyksen  suhteen,  pyydän 
saada  kääntyä  sinun  puoleesi  pyytäen  neuvoasi  tätä  asiata  koskevan  kes- 
kustelun johtamisesta  yleisessä  pitäjänkokouksessa,  jota  pitäjäläiseni  ovat 
pyytäneet  ja  minä  mielelläni  pidän,  jotta  ääni  täältäkin  tulisi  vaakalaudalle 
tätä  maallemme  tärkeätä  asiata  punnittaessa.  Osallisena  tämän  asian  vuoksi 
asetetun  komitean  neuvotteluissa  on  Sinulla  ollut  tilaisuutta  lisätä  kokemustasi 
ja  vakauttaa  vakaumustasi  sekä  siitä  päämäärästä,  jonne  meidän  tulee  pjrrkiä 
että  siitä  tavasta  ja  niistä  keinoista,  joita  meidän  tulee  käyttää  sen  saavutta- 
miseksi. Se  kokemus  ja  se  valo,  joka  sinulla  on,  todistaa  epäilemättä,  että 
kansallisuusharrastus  ilman  harrastusta  ja  lämpöä  todellista  kristillisyyttä  koh- 
taan ei  vie  oikeaan  päämäärään,  kansan  onnelliseksi  tulemiseen.  Mutta 
sinulle  minun  ei  siitä  tarvitse  enempää  tästä  kirjoittaa.  Minä  pyydän  vain 
että  soisit  minulle  muutamia  rivejä  siitä,  mitä  katsot  parhaimmaksi  ja  oi- 
keimmaksi tässä  asiassa.  —  —  —  —  —  — —  — 

Vilpitön  ystäväsi  ja  veljesi 
J.  F.  Bergh. 

Lönnrotin  oli  siis  lyhyesti  vastattava  suoraan  interpellatsioniin,  ja  sen 
hän  tekikin  kirjeessä,  joka  on  päivätty  Karjalohjalla  7  p.  maalisk.*)  1863. 
Tämä  kirje,  joka  vastikään  on  joutunut  Suomalaisen  Kirjallisuuden  Seuran 
haltuun,  antaa  kaikessa  lyhyydessään  varsin  selvän  käsityksen  Lönnrotin 
kannasta.     Asiata  koskeva  osa  kirjettä  on  seuraava: 

Rakas  veljeni! 

Kansallisuuskysymyksen  suhteen  on  mielipiteeni,  että  suomi,  mitä  pi- 
kemmin sitä  parempi,  on  asetettava  tasa-arvoiseksi  ruotsin  kanssa,  pitämättä 
silti  minään  onnettomuutena  maalle,  että  ruotsilla  tähän  asti  on  ollut  yli- 
valta, paljoa  pikemmin  onnena,  josta  meidän,  niinkuin  kaikesta  muusta  hy- 
västä tulisi  olla  Jumalalle  kiitollisuuden  velassa.  Ilman  tätä  ruotsalaisen 
isännyyden  koulua  olisimme  vielä  vähintäin  puolen  vuosisataa  takanapäin. 
Myöskin  olisi  ilman  sitä  läheistä  suhdetta  Ruotsiin,  jonka  se  synnytti,  maa 
luultavasti  Kaarle  XII:n  häviön  jälkeen  joutunut  venäläiseksi  maakunnaksi, 
jossa  tapauksessa  tilamme  olisi  vielä  huonompi,  kruununtiloja,  lahjoitus- 
maita ja  maaorjuutta  kaikkialla,  eikä  luultavasti  merkkiäkään  kansallistunnon 
heräämisestä.  Vironmaa,  Liivinmaa  ja  Kuurinmaa  ovat  siinä  suhteessa 
esikuvana.  — 

Tätä  nykyä  katson  viime  aikoina  heränneen  kansallistunnon  olevan 
niin  voimakkaan,  että  me  emme  elääksemme  tarvitse  ruosinkielen  ulko- 
naista tukea  («vi  ior  värt  fortvarande  ej  behöfva  det  yttre  stödet  af  svenska 
spräketo),  jonka  pahana  puolena  («onda  sida»)  meidän  maallemme  on  se  eh- 
käisy («hämmande«),  jonka  se  tuottaa  yleisemmälle  valistukselle,  ja  se  eri- 
puraisuudenhenki  («tvedrägtsanda»)  ja  epäluuloisuus,  jota  se  monilla  seuduilla 
ylläpitää  talonpojan  ja  herrasmiehen  välillä.  Todellisen  valistuksen  minä 
myös  mielelläni  katsoisin  edistävän  todellista  kristillisyyttä,  niin  mielelläni  kuin 
myönnänkin  että  puolisivistys  tai  väärä  valistus  on  huonompi  kuin  ei  mi- 
kään. Sinä  tiedät  tämän  paremmin  kuin  minä,  mutta  kuitenkin  tahdon  sa- 
noa mielipiteeni,  joka  on,  että  usko,  jonka  ihminen  Jumalan  hengen  avulla 
on  taistelemalla  voittanut,  on  suuremman  arvoinen  kuin  pelkkä  ulkoa  tul- 
lut. Sananlasku:  a  ei  kannantavesi  tee  kaivoa*,  lienee  tähänkin  sovitettava. 
Mutta  siten  taistelemalla  saavutettua  uskoa  tavattaneen  yleisemmin  valistu- 
neilla kuin  valistumattomilla. 

Vilpitön  ystäväsi  ja  veljesi 
Elias  Lönnrot.**) 


*)  Koska  Berghin  kirjeen  p5ivSm3ärä  oli  *•/$  ja  Lönnrotin  vastauksen  Va  täy- 
tyy jommassakummassa  olla  väärä  päivämäärä;  luultavasti  jälkimäisen  oikea  päivä- 
määrä on  Vit  koska  Lönnrot  siinä  mainitsee  Berghin  kirjettä  16  p.  maalisk.  kirjoitetuksi. 

**)  Rantasalmen  pitäjän  kokouksen  lausunnosta  en  ole  huomannut  tietoa  sen- 
aikuisissa  sanomalehdissä.  Nähtävästi  se  saapuikin  liian  myöhään,  sillä  lausuntoja  saa- 
tiin antaa  vain  maaliskuun  loppuun  asti. 

Yhden  kerran  kohotti  vielä  aSuomen  Elias»  äänensä  kansallisuuden 
asiata  julistamaan  ja  silloin  kenties  suuremmalla  ponnella  kuin  milloin- 
kaan ennen.  Se  tapahtui  Porthanin  kuvapatsaan  paljastajaisissa  Turussa 
9  p.  syysk.  1864.  Tämä  puhe  on  ollut  kokonaisuudessaan  painettuna  ai- 
noastaan turkulaisessa  „Tähti" 'nimisessä,  lehdessä  (1864,  N:o  37)  ja  se 
pitkin  matkaakin  kosketteli  kansalliskysymystämme.  En  malta  olla  siitä 
tähän  ottamatta  seuraavia  laajanpuoleisia  otteita. 

«On  kyllin  tietty  ja  tunnettu,  että  niinä  kuutena  vuosisatana,  kun  Suomi 
Porthanin  aikoina  oli  Ruotsin  valtaan  kuulunut,  Suomen  kansa  sen  sivis- 
tyksen ja  monenpuolisen  hyvän  palkinnoksi,  jonka  se  oli  Ruotsin  kautta 
saanut,  ei  ainoastaan  ollut  menettänyt  vertansa  Ruotsin  moniretkisissä  so- 
dissa Juutin  maalla,  Saksassa  ja  Venäjällä,  vaan  myös  senki  vähän  kansal- 
lisuutensa tunnon,  joka  heillä  sitä  ennen  lienee  ollut.  Harvassa  olivat  lo- 
pulta ne,  jotka  enää  muistivat  tehdä  jotain  erotusta  Ruotsin  ja  Suomen 
kansan  välillä,  enimmät  sitä  vastoin  pitivät  sen  kyllä  suurena  kunniana, 
tulla  Ruotsin  kansaan  luetuksi.  Näyttää  siltä,  kun  itse  Suomen  nimiki  olisi 
jo  katoomisen  vaarassa  ollut,  koska  meitä  vielä  nytki  rajan  takana  Venä- 
jän Karjalassa  kutsutaan  ei  Suomalaisiksi  vaan  Ruotsalaisiksi  ja  maatamme 
Ruotsiksi.  Varsinki  loppupuolella  tätä  aikaa,  niinkuin  paikoin  vielä  näi- 
näki  aikoina,  oli  vanhempain  erinomaisin  huoli  lapsistansa,  saada  heidät 
ruotsinkieltä  oppimaan,  ja  se  huoli  oli  ei  ainoastansa  niillä,  jotka  tarkotti- 
vat  sen  ohessa  jotain  muutaki  hyödyllistä  oppia  lapillensa,  sillä  sitä  muulla 
tavoin  ei  voinutkaan  saada,  mutta  moni  teki  sen  paljaan  kielenki  vuoksi. 
Lähin  askel  siitä  oli  se,  että  ne,  jotka  tahtoivat  vähänkään  parempia  olla, 
rupesivat  häpeemään  suomenkieltä,  suomen  nimeä  ja  suomen  sukua,  jonka- 
tähden  kaikki,  mikä  siitä  muistutti,  piti  poistettamaan  ja  niin  isiltä  perityt 
sukunimetki  toisiksi,  ruotsalaisiksi  tahi  muiksi  muukalaisiksi  muutettaman, 
niinkuin  sitä  usein  vieläki  tehdään,  sillä  ei  mikään  pidemmän  ajan  juur- 
ruttama ja  kasvattama  epäkohta,  olkoon  jos  kuinka  mieletön  ja  järjetön 
tahansa,  ole  samassa  poistettu,  kun  se  järjettömäksi  tunnetaan.  Niistä 
ajoista  meillä  nyt  onki  semmoisia  sukunimien  hännityksiä  kun  ne  monet 
sonnit  ja  mannit,  ne  yltä  yleiset  stenit  ja  grenit,  bladit,  qvistit  ja  ro- 
tit,  liinit,  laanit  ja  landerit  pysyväisinä  muistomerkkeinä,  ja  toisia  tulee 
vieläki  lisäksi  melkein  jokaisen  uuden  suomalaisen  oppipojan,  vahtimiehen 
ja  puotipojan  kanssa.  Eikä  olekkaan  se  mikään  erinomainen  ja  ihmetel- 
tävä asia.  Kuta  vaillinaisemmalla  kannalla  sivistys  on,  sitä  vähemmästä 
arvosta  on  sillä  oma  sukunsa  ja  kansallisuutensa.  Luontokappaleet  unhot- 
tavat pian  omat  vanhempansa  ja  sikiönsäki  ja  sivistymättömät  kansat  sivis- 
tyneempäin  keskellä,  niinkuin  joka-aikainen  historia  todistaa,  helposti  me- 
nettävät koko  kansallisuutensa  ja  samassa  nimensäki.  Päin  vastoin:  kuta 
sivistyneempi  kansa,  sitä  sitkeämpi  on  sen  kansallisuus,  johon  myös  histo- 
riasta kyllin  saadaan  todistusta.  —  — — 

Näin  osotettuani  luonnollisen  syyn  siihen,  että  Suomalaiset  loppu- 
puolella  Ruotsin  vallan  aikaa  olivat  vaarassa  yhä  enemmin  kansallisuutensa 
menettää,  niinkuin  kansallisuuden  tunto  jo  enimmiten  oliki  menettynyt,  tah- 
toisin kysyä,  eikö  meillä,  jos  kansallisuuttamme  jossakin  arvossa  pidämme, 
ole    syytä    kiitollisessa    muistossa  pitää  jo  niitäki,  jotka  semmoisina  seka- 

sortoisina  aikoina  kuiteoki  muistivat,  ettei  SuozneD  kansa  vielä  ollut  yhteen 
Ruotsalaisten  kanssa  sulanut,  ja  jos  sitä  ei  kenkään  kieltäne,  niin  kysyn 
vielä,  kuinka  monin  kerroin  enemmin  emmekö  ole  velkapäät  kiittämään  ja 
kunnioittamaan  sitä  miestä,  jonka  parhaimmat  työt  ja  toimet  neljänä  vuosi- 
kymmenenä tarkottivat  saada  Suomen  kansallisuutta  juurin  jaksain  selvi* 
tetyksi,  ja  joka  väsymättömillä  harrastuksillaan  siinä  asiassa  veti  muidenki, 
ei  ainoastaan  maanmiestensä  vaan  ulkomaalaistenki  mielet  käsittämään  ja 
myödittämään,  kaikkivaltiaan  Jumalan  suoneen  meilleki  pienen  loukon  eri 
kansainsa  parvessa  maan  päällä? 

Syvillä,  tarkoilla,  asiaan  perustetuilla  tutkinnoillaan  onnistui  Porthanille 
selittää  Suomen  kansan  vaiheet  vanhimmista  ajoista  aikain  ja  osottaa  sen 
itsenäisyyden  kielensä  ja  luonteensa  puolesta,  jotka  tutkintonsa  enimmäksi 
osaksi  tavataan  monilukuisissa  akatemiallisissa  kirjoituksissaan,  kuin  myöski 
Suomen  senaikuisessa  ensimäisessä  ja  ainoassa  sanomalehdessä,  jonka  pe- 
rustaminen ja  ulosantaminen  myös  on  Porthanin  ansioksi  luettava. 

Nämä  monikymmenvuotiset  tutkinnot,  lähteneet  palavasta  isänmaan  rak- 
kaudesta vähitellen  herättivät  ja  kasvattivat  samaa  rakkautta  muidenki  maan- 
miestemme sydämissä^  niinkuin  aina  näemmeki  työn,  jota  innolla  ja  rak- 
kaudella tehdään,  vetävän  muidenki  mielet  puoleensa,  kun  sitä  vastoin  ha- 
luttomasti tehty  työ,  taikka  jos  haluUaki,  mutta  oman  kunniansa  taikka 
jonkun  ulkonaisen  tarkotuksen  vuoksi  toimitettu,  tavallisesti  jo  syntyessänsä 
OD  henkeä  vailla. 

Näin  syntyi  se  isänmaan  rakkaus,  näin  heräsi  se  kansallisuuden  tunto, 
joka  Porthanissa  itsessä  vallitsi,  aikaa  voittain  muidenki  tykönä.  Ruvettiin 
ymmärtämään,  että  se  kansallisuus,  jolla  oli  niin  syvät  ja  vahvat  juuret 
muinaisuudessa,  niin  ominainen  säännöllinen  ja  sujuva  kieli,  niin  erinäinen 
luonne,  ja  joka  jo  oli  niin  monissa  vaiheissa  taistellut,  vaan  ei  vielä  ko- 
konansa menettynyt,  ei  liene  aivottukaan  keskieräisnä  päivänsä  päättämään. 
Ja  samassa  kun  tultiin  se  ymmärtämään,  myös  ruvettiin  ajattelemaan,  mitä 
sen  kansallisuuden  ylläpitämiseksi  ja  paremmaksi  tointumiseksi  olisi  tär- 
keimmin  tehtävä,  sillä  se  kyllä  oli  tiettävä,  ettei  heränneestä  kansallisuu- 
den tunnosta  yksinänsä  ollut  suurta  apua. 

Olen  jo  osottanut  sivistyksen  olevan  kansallisuuden  vahvimpana  ja 
luotettavimpana  tukena  ja  kannattajana.  Mutta  varsinaista  sivistystä  ei  mi- 
kään kansa  voi  vieraalla  kielellä  saada  eikä  voimassa  pitää.  Välttämättö- 
mänä tarpeena  oli  siis  suomen  kielen  ja  kirjallisuuden  alhaisesta,  sorretusta 
tilastansa  ylemmä  auttaminen,  jota  asiata  Porthani  historiallisten  tutkin- 
toinsa  ohessa  ei  suinkaan  unhottanut.  Päin  vastoin  oli  se  hänen  ensimäi- 
sinä  ja  viimeisinä  harrastuksinansa.  —  —  — 

Eikä  ihme  että  Porthani  historiallisten  tutkintoinsa  ohessa  harrasteli 
suomen  kieltäki  ja  kirjallisuutta,  sillä  ovatki  ne  niin  likeisessä  yhteydessä 
keskenänsä,  ettei  niitä  hyväisesti  käy  erottaminen,  ja  muutenki  alkoi  jo 
niinä  aikoina  vähitellen  se  tunto  herätä,  että  sitä,  joka  ei  tuntenut  maansa 
kieltä,  ei  voisi  oikein  sivistyneeksi  lukea,  joka  tunto,  vaikka  se  vielä  kau- 
van  aikaa  jälkeenpäinki  pysyi,  niinkuin  se  enimmiten  vieläki  on,  muuta- 
main  oppineitten  yksinomaisena  mielipiteenä,  kuitenki  vaikutti  niin,  että 
löytyi  joita  kuita  Ruotsistaki  kotoperäisiä,  senaikuisia  Turun  akatemian  opet- 
tajia, jotka  vasta  vanhemmalla  ijällänsä  harjoittelivat  itseänsä  suomen  kie- 
lessä.    Sitä   tarkottaa   Porthaniki,    kun    suomalaisesta  runoudesta  kirjottais- 

sansa  (siv.  4)  arvelee  sen  olevan  hl^eällistä  Suomessa  syntsmeelle,  jos  ei 
tuntisi  Suomen  runouden  suloutta  ja  tulisi  siihen  mieltyneeksi. 

Jos  voimme  päättää,  että  uusi  herännyt  kansallisuus-tunto  Porthanin 
töistä  ei  ollut  mikään  tilapäinen,  vaan  välttämätön  seuraus  niistä,  jonka 
hän  itseki  jo  edeltä  taisi  arvata,  niin  täytyy  meidän  samassa  myöntää,  hä- 
nellä olleen  senki  vuoksi  syytä  myös  Suomen  kieltä  ja  kirjallisuutta  edes 
auttaa.  Niinpä  näemme  hänen  itsensä  siinä  asiassa  arvelleen,  että  kielen 
laiminlyöminen  kussa  kansassa  tahansa  piti  saman  kansan  entisessä  tör- 
keydessään niin  ymmärryksensä  kuin  tapainsa  puolesta.  Kansallisuuden  ja 
kielen  keskinäisestä  suhteesta  on  näinä  aikoina  mitä  milloinki  kirjoteltu  ja 
väitelty,  mutta  luulispa  sen  asian  ilmanki  kyllä  selväksi,  ettei  nykyistä  Suo- 
men kansallisuutta  voi  ajatella  ilman  suomenkielettä,  vaikka  maassamme  sen- 
vuoksi  kyllä  voipi  muunkielisiäki  asukkaita  olla,  ja  neki  Suomen  kotomaak- 
sensa lukea.  Valtiollinen  yhteys  ei  näjrtä  enää  voivan  niin  helposti  eri 
kansallisuuksia  yhteen  sulattaa,  enemmän  kun  valtiollinen  erotuskaan,  esi- 
merk.  Saksanmaalla  ja  Lapissa,  on  kyllä  tuhantena  vuotena  voinut  yhdestä 
kansallisuudesta  useampia  synnyttää.  Tyhjiä  ainaki  näyttää  minusta  kaikki 
puheet  Suomen  yhteisestä  kansanhengestä  olevan  niinkauvan,  kuin  monin 
kerroin  suuremmalla  osalla  maamme  asukkaista  kielensä  suhteen  ei  ole 
samoja  etuja  ja  oikeuksia,  kun  sillä  toisella  paljon  pienemmällä  osalla,  ja 
niinkauvan,  kun  se  pienempi  osa  vielä  häpeeki  Suomen  nimeä,  jota  sen- 
tähden  monin  paikoin  käyttääki  haukkuma-nimeksi,  sillä  itseki  todistaen,  ei 
tahtovansa  Suomalaisten  lukuun  kuulua*. 

Tämä  puhe  kuuluu  mieliin  tehneen  syvän  vaikutuksen.    Eikä  se  olek- 

kaan  kumma  sisällyksen  voimaan  ja  pontevuuteen  katsoen. 


Yksityisessä  elämässä  Lönnrot  näyttää  mieluimmin  karttaneen  kes- 
kusteluja kieliasiasta.  Niissä  tiedoissa,  joita  maist.  A.  R.  Niemi  Suoma- 
laisen Kirjallisuuden  Seuran  toimesta  on  keräillyt  I^nnrotin  elämäkertaa 
varten  henkilöiltä,  joiden  kanssa  Lönnrot  persoonallisesti  on  ollut  tekemi- 
sessä, on  tavattoman  vähän  ja  vähäpätöisiä  lausunnoita  tästä  asiasta.  Mai- 
nittakoon tässä  ainoastaan  se,  mitä  Lönnrotin  vanha  ystävä  Antero  Wa- 
relius  tästä  seikasta  mainitsee.  Hänen  mukaansa  Lönnrot  arveli:  «Suomi 
suomalaiselle.     Suomalaisuuden  asia  edistyy,  tehkööt  mitä  tekevät*. 

Mutta  emmehän  näitä  yksityisiä  lauseita  asian  valaistukseksi  kaipaak- 
kaan.  Meillä  on  siksi  runsas  määrä  Lönnrotin  julkisia  lausunnoita,  ettei 
hänen  kannastansa  saata  mitään  epäilystä  olla. 

Olen  antanut  Lönnrotin  itse  puhua  puolestansa,  astua  eteemme  pu- 
hujana,   virallisen  lausunnon  ja  yksityisen  kirjeen  kirjoittajana,  ja  rohkenen 

toivoa  ettei  lukija  ole  pitkäksynyt  tässä  tarjottuja  otteita,  ne  kuD  ovat  Elias 
Löonrotin  omia  sanoja.  Nämä  sanat  ovat  lausutut  kahdeksan  vuoden  ku- 
luessa, Lönnrotin  ollessa  55 — 62  vuoden  ijässä,  siis  verraten  lyhyenä  ai- 
kana ja  iässä,  jossa  ihmisellä,  jos  milloinkaan,  on  vakaantuneet  mielipiteet. 
On  siis  täysi  syy  katsoa  niiden  edustavan  yhtenäistä,  elämänkokemuksen 
kypsyttämää  ja  vakaannuttamaa  kantaa.  Tämä  kanta  —  Lönnrotin  mieli- 
piteet maamme  kotimaisten  kielten  ja  kansallisuutten  keskinäisestä  suhteesta 
—  olisi  siis,  jos  sen  tahtoisimme  erinäisistä  lausunnoista  yhteen  koota, 
seuraava. 

Kieli  on  kansan  henki.  Suomen  kansallisuutta  ei  voi  ajatella  ilman 
suomen  kieltä,  se  elää  ja  kuolee  kielensä  kanssa.  Jos  siis  Suomen  kansa 
tahtoo  elää,  on  sen  kieli  kohotettava.  Suomi  on  saatettava  koulujen  kie- 
leksi —  ei  siksi,  että  ruotsi  tekisi  suuria  vaikeuksia  suomenkielisille  oppi- 
laille, vaan  siksi,  että  koulun  kieli  määrää  sivistyneen  säädyn  kielen,  ja 
suomenkielistä  sivistynyttä  säätyä  tarvitaan.  Suomen  tulee  myöskin  päästä 
virastojen  ja  hallinnon  kieleksi.  Ei  kuitenkaan  niin,  että  suomen  kielen  pi- 
täisi saavuttaa  yksipuolinen  ylivalta,  vaan  sen  tulee  päästä  luonnolliseen 
oikeuteensa.  Ja  luonnollinen  oikeus  on  se,  että  koulujen  opetuskieleksi 
tulee  suomi  suomalaisilla  paikkakunnilla,  että  pääkieleksi  oikeuksissa  ja  yh- 
teiselämässä   tulee    se   kieli,  jota  enimmät  paikkakunnan  asukkaat  puhuvat 

Ruotsin  kielellä  on  ollut  meillä  suuri  historiallinen  merkitys;  täysin 
tunnustettava  on  Ruotsin  puolelta  saatu  sivistys  ja  monipuolinen  hyvä, 
jonka  maksuksi  kuitenkin  Suomen  kansa  on  vertaan  vuodattanut  ja  ollut  oman 
kansallisuutensa  menettämäisillään.  Mutta  nykyaikana  ruotsi  ei  saa  enää 
entistä  asemaansa  säilyttää.  Suomalainen  kansallisuus  ei  enää,  kansallis- 
tunnon herättyä,  elääksensä  tarvitse  ruotsinkielen  ulkonaista  tukea,  ja  sen 
ylivalta  kirjallisuudessa  ja  sivistyneessä  säädyssä  ehkäisee  valistuksen  leviä- 
mistä, se  on  synnyttänyt  kansassa  t3rytymättömyyttä,  eripuraisuudenhen- 
gen  talonpojan  ja  herrasmiehen  välillä,  juovan  maan  asukasten  välillä. 
«Suomipuolueo  —  Lönnrot  puhuu  tämän  puolueen  nimessä,  sen  päältä 
syytöksiä  torjuakseen  —  ei  siltä  tarkoita  ruotsin  kielen  sortoa  ja  suomen 
kielen  tunkemista  niihin  maan  paikkoihin,  joissa  ruotsi  vanhuudesta  on  ol- 
lut äidinkielenä.  Eikä  sekään  ole  suotava,  että  kumpikin  kieli  vetäytyisi 
omalle  alalleen,  ja  että  ruotsin  kieli  tulisi  suomalaisille  vieraaksi;  siksi  olisi 
suomalaisilla  paikkakunnilla  kouluissa  pari  kolme  ainetta  opetettava  ruot- 
siksi, samoin  kuin  ruotsalaisilla  paikkakunnilla  yhtä  monta  suomeksi. 

Tasa-arvo  ruotsin  kielen  kanssa  on  suomen  kielelle  saavutettava  —  sa- 
in at  edut  suomen  kielelle  kuin  ruotsille  sen  suhteen  mukaan,  joka  on  maan 
suomen-  ja  ruotsinkielisten  asukasten  luvun  välillä  —  sen  jälkeen  taistel* 
koon  suomi  omin  voimin  eteenpäin. 

«Huutamalla»  näitä  päämääriä  ei  saavuteta,  vaan  «työhön,  kiinteään 
suuttumattomaan,  väsymättömään  työhön  Suomen  talossa«  niiden  hyväksi 
Lönnrot  tahtoo  tämän  talon  asukkaita  kehottaa. 

Oliko  siis  Elias  Lönnrot  suomenmielinen?  Kaiketi  hänen  oma  vas- 
tauksensa tähän  kysymykseen  on  tarpeeksi  selvä. 

E.  N.  Setälä. 


Kuinka  kansakunnat  tutustuvat  toisiinsa. 

Kesämuistelntia, 

1. 

Yliopiston  kirjastosta  löysin  kerran  saksalaisen  kirjan  viime  vuosisadalta, 
jossa  innokkaasti  selitettiin,  mikä  tärkeä  osa  jokaisessa  kirjassa  rekisteri  on. 
Rekisteri  on  kirjan  sielu,  muut  osat  sen  ruumis.  Sillä  niinkuin  sielu  on 
ruumista  pienempi,  niin  on  myös  rekisteri  itse  kirjaa  pienempi  j.  n.  e.  Ja 
loppupäätös  oli,  että  ideaalina  on  pidettävä  semmoista  kirjaa,  missä  ei 
olisi  muuta  kuin  sielu,  s.  o.  rekisteri. 

Olisin  taipuvainen  sanomaan  jotakin  samallaista  niistä  monenmoisista 
kokouksista,  joihin  meidän  aikanamme  kokoontuu  kaikenlaisia  ammatin- 
harjoittajia ja  kaikenlaisten  yhteiskunnallisten  rientojen  harrastajia.  Niiden 
kokousten  ruumiina  ovat  asialliset  keskustelut,  joista  sitten  muodostuukin 
kirja.  Mutta  välisti  tämä  kirja  saisi  olla  kokonaan  poissa,  siliä  asiallinen 
tulos  kokouksesta  on  usein  jotensakin  mitätön,  varsinkin  kun  «keskustelua 
pidetään  vastauksena  kysymykseen».  Mutta  tämmöisen  kokouksen  sielu 
se  on  osanottajien  seurustelu  ja  tutustuminen  toisiinsa,  yleisesti  sanoen 
persoonallinen  vaikutus.  Ja  siitä  muodostuu  osanottajien  sieluun  muisto- 
rekisteri,  jolla  usein  on  enemmän  arvoa,  kuin  koko  kirjalla. 

Asiain  näin  ollen,  lienee  samassa  myönnettävä,  että  ideaalikokous  on 
semmoinen,    missä    tuo    «ruumiillinen»,    asiallinen    osa  on  niin  pieni  kuin 

mahdollista  ja  seurusteln,  persoonallinen  vaikutus  mahdollisimman  suuri. 
Ja  semmoista  ideaalikokousta  pidettiinkin  viime  kesänä;  vieläpä  siinä  ei 
ainoastaan  yksilöt,  vaan  kansakunnatkin  olivat  tilaisuudessa  tutustumaan 
toisiinsa. 

Tuon  kokouksen  m'mitys  oli  pohjoismainen  kesäkokous  Askovissa, 
Ulkonainen  syy  kokoukseen  oli  se,  että  tänä  vuonna  on  kulunut  umpeen 
500  vuotta  siitä  kuin  «Kalmarin  liitto»  tehtiin.  Ruotsista  kirjoitti  sen 
johdosta  uudenvuoden  aikana  etevä  nainen  Askovin  kansanopiston  johta- 
jalle, että  sopisi  viettää  tätä  muistoa  pitämällä  suurta  pohjoismaista  kokousta. 
Johtaja,  tunnettu  L.  Schröder,  ryhtyikin  toimekkaasti  asiaan  ja  kutsui 
muutamia  norjalaisia  ja  ruotsalaisia  miehiä  pitämään  esitelmiä.  Myöskin 
Suomeen  tuli  samanlainen  kutsumus  —  koskihan  Kalmarin  liitto  aikoinaan 
meidänkin  maatamme.  Askovista  oli  viime  kesänä  hra  Povl  Bjbrgb  tullut 
vierailemaan  Suomeen,  oleskellen  muun  muassa  yliopistollisten  lomakurssien 
aikana  Helsingissä,  ja  siten  tutustuen  kurssien  esitelmänpitäjiin.  Parille 
niistä  hän  nyt  Schröderin  puolesta  lähetti  kutsun  kokoukseen,  lisäten  että 
se  joka  tulisi,  ei  pääsisi  pitämästä  esitelmää.  Toinen  kutsutuista  ei  voinut 
sovittaa  kesätoimiaan  niin,  että  olisi  päässyt  Askoviin;  toinen  taas,  alle- 
kirjoittanut, läksi  matkaan.  Sitä  paitsi  oli  fil.  kand.  Eva  Hällström  Kon- 
kordialiiton  stipendiaattina  oleskellut  suuremman  osan  kevättä  Askovissa  ja 
luvannut  sinne  palata  kokouksen  aikaan,  eikä  Schröder  päästänyt  häntäkään 
pitämästä  esitelmää. 

Esitelmiä  siis  pidettiin,  tavallisesti  neljä  päivässä.  Siten  kokous 
tavallansa  oli  meidän  lomakurssiemme  kaltainen.  Mutta  useassa  kohden 
oli  erilaisuuksiakin. 

Ensiksi  esitelmän  pitäjät  eivät  olleet  yliopistonmiehiä  —  minä  olin 
ainoa  poikkeus.  Oli  kyllä  käännytty  muutamien  nuorempien  tanskalaisten 
tieteilijäin  puoleen,  ja  he  olivatkin  lupautuneet;  mutta  kun  niiksi  tuli, 
niin  jäivät  pois.  Kertoessaan  tätä  «Höjskolebladet»  lisää:  sitä  haus- 
kempaa oli,  että  suomalainen  yliopistonmies  ei  arastellut  matkustaa  200 
penikulmaa  tullaksensa  tänne.  —  Tosiaan  en  omista  itselleni  tätä  kiitosta; 
näen  siinä  pikemmin  pienen  pistoksen  tanskalaisille  tiedemiehille.  SiUä 
nähtävästi  heidän  poissaolollaan  oli  syvemmät  syyt.  Yleensä  huomattiin, 
että  Tanskassa  yliopiston  maailma  ja  kansanopiston  maailma  ovat  jotensakin 
jyrkästi  erotettuna  toisistaan.     Kerrottiinpa  kuvaavana  tämä  juttu. 

Muutamia  vuosia  sitten  vietettiin  Kööpenhaminassa  Grandtvigin  muis- 
toksi suuri  juhla.  Juhlipa  silloin  ylioppilaskuntakin,  ja  kutsui  juhlaan 
muutamia  kansanopistonjohtajiä.  Yksi  niistä  oli  Rosbnbbrg,  johtaja  siinä 
opistossa,  joka  oli  perustettu  Gnindtvigin  kunniaksi  ja  kantoi  hänen  nimeänsä. 
Hän  nyt  esiintyi  juhlassa  puhujana,  ja  kun  hän  oli  lopettanut  puheensa, 
sanoi  eräs  ylioppilas  hämmästyneenä:  tosiaan!  Onhan  tuo  sivistynyt 
ihminen! 

Eipä  Norjasta  ja  Ruotsistakaan  tullut  yliopistonmiehiä  esitelmiä 
pitämään.  Edellisestä  maasta  sen  sijaan  tuli  kaksi  pappia,  KLAVBffBSS 
ja  Kristofbr  Bruun;  Ruotsista  taas  kansanopiston  johtaja  Holmström, 
työväen  opiston  johtaja  Larsson  Malmöstä  ja  reaaliopiston  rehtori  Alm- 
qvist Tukholmasta.  Tanskaa  edustivat  yksinomaan  Askovin  opettajat 
Schröder,  Appel,  La  Cour<  Moltesbn,  Nutzhorn  ja  Fbjlbbrg, 

Kuulijakuntakin  oli  osaksi  toinen  kuin  meidän  lomakursseissamme. 
Maalaiskansaa  ei  paljon  tullut,  kun  oli  juuri  elonkorjuun  aika.  Sen  sijaan 
oli  paljon  pappeja,  etenkin  grundtvigilaisia,  ja  muutamia  ylioppilaita.  Yksi 
viimeksimainituista,  ja  samaten  yksi  ei-grundtvigilainen  pappi  kertoi  kuiten- 
kin minulle  tulleensa  uteliaisuudesta;  tahdottiin  nähdä  mitä  väkeä  nuo 
gnindtvigilaiset  oikeastaan  olivat. 

Suurimman  osan  kuuntelijoista  muodostivat  kuitenkin,  niinkuin  meidän 
lomakursseissamme,  opettajat;  kansakoulujen,  kansanopistojen  sekä  oppi- ja 
tyttökoulujen.  Ruotsista  oli  pääasiallisesti  tyttökoulujen  opettajattaria,  innok- 
kaita ja  älykkäitä,  Suomesta  vain  kansanopetuksen  alalla  työskenteleviä. 

Mutta  tärkeämmän  erotuksen  tämän  kokouksen  ja  lomakurssien  välillä 
vaikutti  epäilemättä  se  seikka,  että  kokous  pidettiin  maalla.  Siitä  seurasi 
ensiksi,  että  osanottajat  tulivat  asumaan  likellä  toisiansa,  useimmat  niissä 
huoneissa,  missä  muuten  kansanopiston  oppilaat  asuskelevat.  Ei  siis  kulu- 
nut paljon  aikaa  kokoukseen  menemiseen  ja  siitä  palaamiseen  —  eikä 
juuri  paljon  huolittukaan  kotona  olla.  Kun  oltiin  yhdessä  neljää  esitelmää 
kuuntelemassa  ja  samaten  viisi  kertaa  päivässä  pöydän  ääressä,  niin  oli 
luonnollista  että  oltiin  myöskin  lomahetkillä  yhdessä.  Ja  tämä  seikka  juuri 
oli  omiansa  suuressa  määrin  edistämään  keskinäistä  tutustumista. 

Päiväjärjestys  oli  tämä. 

Kello  7  aamulla  soitettiin  kahville,  jolle  saavuttiin  vähitellen,  mikäli 
ehdittiin  unen  pauloista  irtaantua.  Kello  8  Yi  oli  aamurukous  ja  kl.  ^/2  9 
ensimäinen  esitelmä.    Sen  jälkeen  oli  suurus  ja  ^/z  1 1  toinen  esitelmä.  Kl. 


Kuinka  kansakunnat  tutustuvat  toisiinsa.  569 

12  syötiin  päivällistä,  Va  3  juotiin  kahvia,  kl.  3  ja  5  oli  taas  esitelmiä. 
Kahdesti  päivässä  jaettiin  esitelmien  jälkeen  osanottajien  posti.  Klo  5  i.  p. 
pidetty  esitelmä  oli  usein  jonkun  kysymyksen  alustuksena,  jota  sitten  seurasi 
keskustelu,  kunnes  kl.  7  syötiin  yhteinen  illallinen. 

Kestitys  oli  oivallisesti  järjestetty.  Saatiin  tunnetun  skoonelaisen 
programmin  mukaan  «paljon  ruokaa,  hyvää  ruokaa  ja  ruokaa  oikeaan  aikaan» 
Ja  tämä  olikin  tarpeen,  kun  esitelmät  —  jotka  usein  kestivät  puolentoista 
tuntia  —  ja  vilkkaat  yleiset  ja  yksityiset  keskustelut  tuntuvasti  edistivät 
ruokahalua.  Monta  ruokalajia  ei  ollut,  mutta  runsaasti  jokaista.  Väki- 
juomia ei  nähty;  ainoastaan  jäähy väis-iltamassa  tarjottiin  jonkinlaista  boolia ; 
mutta  silloinkin  oli  tarjottimilla  myöskin  raittiusjuomaa  (afholdsdrik). 

Lukijamme,  varsinkin  naiset,  oivaltanevat,  ettei  ollut  mitään  leikin- 
tekoa  täten  viikon  päivät  kestitä  250 — 300  nälkäistä  vierasta.  Mutta  rouva 
Schröder  oli  tällä  alalla  yhtä  oivallinen  johtaja  ja  järjestäjä,  kuin  hänen 
miehensä  luentosalissa.  Eikä  hämminkiä  syntynyt  silloinkaan,  kuin  tuli 
sadepäiviä,  eikä  enään  voitu  käyttää  sitä  suurta  telttaa  puutarhassa,  jossa 
sitä  ennen  oli  syöty.  Schröder  kyllä  silloin  sanoi  aamuesitelmän  jälkeen, 
että  mahdollisesti  täytyisi  syödä  kahdessa  erässä,  kun  muuten  syntyisi  ah- 
dinkoa ruokasalissa.  Mutta  silloin  kuului  ääni  jostakin  salin  äärestä:  «ei, 
sitä  ei  tarvita».  —  «Vai  niin»,  jatkoi  Schröder,  «sitä  parempi;  niinkuin 
kuulette,  vaimoni  voi  järjestää  tämän.  Mutta  mahdollista  on  ainakin  ettei 
kahvi  tule  oikeaan  aikaan».  —  «Ei,  kyllä  kahvi  tulee»  vastasi  taas  sama 
tyyni  ääni.  —  «Hyvä»,  sanoi  Schröder,  «te  kuulette,  vaimoni  voi  saada 
enemmän  toimeen  kuin  minä».  —  Niinkuin  tästä  huomataan,  liikeni  rouva 
Schröderille  aikaa  oleskelemaan  luentosalissakin ;  vieläpä  hän  sielläkin  täytti 
emännän  velvollisuuksia:  osotti  myöhemmin  tuleville  missä  vielä  oli  istuma- 
paikkoja j.  n.  e.  Mutta  olipa  hänellä  ruoanpidossa  suuri  apujoukko  tyttä- 
riä, [sukulaisia  ja  naapureita;  eivätkä  nämä  arastelleet  hoitaa  tarjoiluakaan 
aterioissa.     Kummako  siis,  jos  tämä  tarjoilukin  oli  mallikelpoinen. 

Olen  vähän  laveammin  kertonut  päiväjärjestyksestä  ja  kestityksestä, 
syystä  että  tämäkin  puoli  oli  omiansa  synnyttämään  tuttavallista,  ikäänkuin 
perheellistä  henkeä  osanottajien  joukossa.  Kursailematta  rupesi  jokainen 
keskusteluun  pöytänaapuriensa  kanssa,  taikka  puhutteli  ketä  hyvänsä  loma- 
hetkinä,  jolloin  tavaUisesti  jäätiin  koulun  suurelle  pihalle. 

Tärkeä  yhdysside  oli  myöskin  yksiääninen  laulu,  jota  viljeltiin  ahke- 
rasti.   Tullessaan   jokainen    sai   lauluvihkosen,  missä  oli  52  laulua,  niitten 

joukossa  muutamia  virsiä.  Eikä  koskaan  laulettu  vähempää  kuin  kaikki  no 
värssyt  jotka  kirjassa  olivat.  Aamurukouksen  edellä  ja  jäljestä  veisattiin 
siis  usein  yhteensä  8—10  värssyä.  Mutta  kun  kaikki  vixrennuotit  olivat 
rytmillisiä,  niin  ne  eivät  väsyttäneet  Samoin  laulettiin  joka  esitelmän  edellä 
ja  jälkeen.  Meidän  lauluistamme  oli  kirjassa  «Honkain  keskellä»  (ruotsiksi) 
ja  Maamme  laulusta  7  värssyä.  Hyvä  tapa  oli  sekin,  että  pitkää  keskus- 
telua usein  keskeytettiin  virkistävällä  laululla. 

Vieläpä  illallisen  syötyä  oltiin  yhdessä.  Kokoonnuttiin  suureen  luento- 
saliin musiikkia  kuuntelemaan,  tahi  tehtiin  pienin  seuruein  kävelyretkiä, 
etupäässä  rajalle.  Olipa  «Kongeaa»  noin  tunnin  matkan  pässä  Askovista; 
kuka  siis  olisi  laiminlyönyt  pistäytyä  rajan  toiseUe  puolelle  suureen  saksa- 
laiseen valtakuntaan.  Olisivathan  kaikki  mieleUään  tehneet  pienen  yhteiseo 
retken  Pohjois-Slesvigiin,  mutta  —  saksalaiset  viranomaiset  olivat  sen 
kieltäneet. 

Astuessaan  tuota  yksitoikkoista  jyllantilaista  tasankoa,  ehti  seuralais- 
tensa kanssa  keskustella  milloin  mistäkin  kuUuurikysymyksestä.  Mutta 
tultuamme  kapean  rajajoen  yli,  jätettiin  nuo  keskustelut  sikseen.  Yksi 
tunne  valtasi  kaikkien  mielet.  Ei  mitään  rajapyykkiä  nähty,  mutta  tun- 
simmehan  kuitenkin  kaikki,  että  olimme  tulleet  ei  ainoastaan  toisen  valta- 
kunnan alueelle,  vaan  toiseen  maailmaan:  pohjoismaiden  vapauden  maail- 
masta korpraalien  ja  kielisorron  maailmaan.  Ja  silloin  muistui  samassa 
mieleen,  että  korpraalit  ja  kielisorto  olivat  edustavinaan  «maailman  sivis- 
tyneintä  kansakuntaa».  Ja  väkisin  tunkeutui  esille  kysymys:  jos  tämmöinen 
järjestelmä  kuin  se,  joka  Pohjois-Slesvigissä  vallitsee,  on  tulos  kehutusta 
länsieuroppalaisesta  sivistyksestä,  niin  eikö  tuossa  sivistyksessä  liene  jota- 
kin vinossa? 

Mutta  tästä  kysymyksestä  johtui  toinenkin:  kuinka  on  laita  omassa 
maassamme?  Tuottaako  tuo  sivistys  siinäkään  ainoastaan  ilahuttavia  hedel- 
miä?   Ja  jollei,    niin    mitä  on  tehtävä,  että  saataisiin  parannusta  aikaan? 

Palattiin  siis  kokoukseen  keskustelemaan  uudella  innolla  aikamme 
luonteesta,  puutteista  ja  toiveista.  Ja  kun  seuraavana  aamuna  taas,  niin- 
kuin joka  päivä,  yhteiseen  rukoukseen  suljettiin  «veljemme  toisella  puolella 
rajaa  ja  toisella  puolella  suurta  valtamerta»,  niin  tunsimme  selvemmin  kuin 
ennen,  että  valon  ja  sivistyksen  ystävillä  kaikissa  maissa  on  yhteinen  teh- 
tävä: koettaa  selvittää,  mikäli  voimme,  sitä  suurta  kultuuriarvoitusta,  jota 
aikamme  miettimistään  miettii. 

2. 

Tämmöistä  selvitystä  koettivat  myöskiD  useimmat  esitelmänpitäjistä 
haokkia,  kosketellen  semmoisia  kysymyksiä  kuin  kasvatusta^  nykyajan 
kirjallisuutta  ja  nykyajan  kristillisyyttä.  Ja  yleensä  tähdättiin  kysy- 
mysten ydinkohtiin  enemmän  kuin  yksityisseikkoihin.  Siitä  seurasi  että 
myöskin  yksityiset  keskustelut  tulivat  periaatteellisemmiksi,  syvemmiksi. 

Mutta  samassa  määrässä  kuin  tähdättiin  kysymysten  ydinkohtaan,  astui 
tietysti  eri  katsantotapojen  eriäväisyys  selvemmin  esille.  Vaan  tämä  ei 
ollut  haitaksi.  Schröder  oli  jo  tervehdyspuheessaan  kokouksen  alussa  muis- 
tuttanut siitä  että  skandinaavilaisuuden  aate  ei  enää  tarkoita  mitään  ulko- 
naista yhteyttä,  saatikka  yhteensulattamista,  vaan  sisällistä  yhdistymistä.  Ja 
sitä  saavutetaan  ennen  kaikkea  oppimalla  toisiltansa  niin  paljon  kuin  mah- 
dollista. Tältä  kannalta  kokouksen  tehtävää  käsitettiinkin  kaikkialla.  Kun 
erilaisia  mielipiteitä  lausuttiin,  niin  ei  kiistelty  siitä,  mikä  oli  oikea,  mikä 
väärä;  vaan  ennen  kaikkea  kysyttiin:  mistä  se  tulee  että  esim.  norjalainen 
ajattelee  niin,  suomalainen  näin?  Ja  siten  yhä  selvemmin  opittiin  ymmär- 
tämään oman  kansan  luonnetta  ja  tehtäviä,  samassa  kuin  iloittiin  siitä,  että 
veljeskansat,  kukin  omaa  tietänsä  astuen,  pyrkivät  samaa  suurta  päämäärää 
kohti.  Ja  niin  tuotti  yhdessäolo  yksityiselle  osanottajalle  samassa  vah- 
vistunutta kansallistuntoa  ja  lämmintä  yhteistuntoa  muita  kansallisuuksia 
kohtaan. 

Ruotsalaisten  luonne  ja  katsantotapa  oli  tietysti  meille  suomalaisille 
ennakolta  enimmän  tuttu.  Mutta  senkin  ominaisuudet  pistivät  vielä  sel- 
vemmin silmiin,  kun  niitä  verrattiin  muitten  kansojen  katsantotapaan.  Tämä 
vertailu  kävikin  siten  helpommaksi,  että  yksi  ruotsalaisista,  rehtori  Almqvist, 
ei  pitänyt  itsenäistä  esitelmää,  vaan  sen  sijaan  tarttui  niihin  kysymyksiin, 
jotka  tanskalaiset  ja  norjalaiset  virittivät,  täydentäen,  arvostellen  tahi  vastus- 
taen mitä  he  olivat  lausuneet.  Molemmat  muut  ruotsalaiset  puhujat 
taas  pysyivät  esitelmissään  polttavien  kysymysten  ulkopuolella.  Holm- 
strömillä  oli  puhtaasti  tieteellinen  aine:  Skandinavian  geolooginen  kehitys; 
Larsson  taas  puhui  Viktor  Rydbergistä;  mutta  hän  enemmän  kertoi  kuin 
arvosteli,  ja  pysyi  pääasiallisesti  Rydbergin  teoreettis-filosooiisen  kannan 
selittämisessä. 

Mutta  Larssoninkin  esitykseen  Almqvist  puuttui  tahtoen  selittää, 'miten 
Rydbergin  katsantotapa  ja  runous  oli  syntynyt.    Häneen  olivat  muka  vaikut- 

taneet  ne  aatevirtaukset  jotka  hänen  aikoinaan  olivat  vallalla  Ruotsin 
yliopistoissa:  Boströmin  filosofia,  uushumanismi  (uudistunut  antiikin  ihailu) 
ja  lopuksi  tieteellinen  skandinaavilaisen  muinaisuuden  ihailu.  Viimeksi 
mainitusta  johtui  hänen  intonsa  «puhdistaa»  ruotsinkieltä  vieraista,  etenkin 
saksalaisista  aineksista.  Sitten  Rydberg  tahtoi  osottaa,  mitä  voitaisiin  saada 
aikaan  puhdistetun  kielen  avulla,  ja  sentähden  hän  otti  suorittaaksensa 
vaikeimman  tehtävän  mikä  kieliniekalla  voi  olla:  Goethen  Faustin  kääntä- 
misen. Ja  tässä  työssä  ollen  Rydberg  huomasi  —  että  hän  osasi  sepittää 
värssyjä;  ja  sen  johdosta  hän  rupesi  runoilemaan. 

En  tahdo  sanoa  että  tämmöinen  selitystapa  olisi  tyypillinen  ruotsa- 
laiselle; pikemmin  sitä  voidaan  sanoa  tyypilliseksi  reaalisten  opetusaineitten 
harrastajalle.  Mutta  varmaa  on  ainakin  se,  ettei  kenenkään  tanskalaisen 
tahi  norjalaisen  esitelmänpitäjän  mieleen  olisi  juolahtanut  niin  selittää 
runoilijaluonteen  syntyä.  Mitä  taas  suomalaisiin  tulee,  uskallan  viitata  kir- 
joitukseen «Viktor  Rydberg  runoilijana»  (Valvoja  1895  s.  513). 

Yleensä  saattaa  sanoa  että  kolmen  skandinaavilaisen  maan  esitelmän- 
pitäjät  tavallansa  edustivat  ihmissielun  kolmea  pääkykyä:  ruotsalaiset  järkeä, 
tanskalaiset  tunnetta  ja  norjalaiset  tahtoa.  Täytyy  vain  muistaa,  että 
yksilössäkään  nuo  sielunkyvyt  eivät  koskaan  ole  vaikuttamassa  muuten  kuin 
keskinäisessä  yhteydessä;  siis  tietysti  tanskalaisissa  kyllä  huomattiin  muuta- 
missa kohden  järkiperäisyyttä  ja  ruotsalaisissa  tunnetta  j.  n.  e. 

Tanskalaisten  luonne  tuli  selvästi  esille  keskusteluissa  kasvatuksesta, 
joka  kysymys  oli  heidän  pääalansa.  Ei  ainoastaan  Schröder,  vaan  myös- 
kin luonnontutkijat  ja  matemaatikot  Appel  ja  La  Cour  olivat  yksimielisiä 
siitä  että  kasvatus  ja  yleissivistys  pitäisi  oleman  sydämen  asia,  eikä  järjen. 
Ja  selvästi  huomattiin,  ettei  Tanskassa  yleensä  reaaliaineita  pidetä  aatedo- 
teitten  vertaisina.  Mikä  erotus  siinä  kohden  Tanskan  ja  meidän  maan 
välillä!  Soisin  että  joku  tanskalainen  olisi  kuullut  miten  esim.  matemaa- 
tikot viime  kouluopettajakokouksessa  kohtelivat  niitä,  jotka  vaativat  että 
kouluopetuksemme  tulisi  aatteellisemmaksi.  Sanoipa  eräs  «pylväs»  minulle 
yksityisesti :  «mitä  sinä  siis  tahtoisit  että  opetettaisiin  kouluissa?  Idealismia 
tietysti!»  —  Se  oli  pahinta  mitä  tuo  nuorison  kasvattaja  tiesi. 

Toisin  teki  tanskalainen  kuuluisa  matemaatikko,  professori  La  Cour. 
Hän  koetti  osottaa,  että  matematiikankin  opetuksen  pitäisi  olla  sydämen 
asia.  Pitäisi  johtaa  nuorisoa  iloitsemaan  ajatuksen  voitosta.  Mutta 
tämä  olisi  tehtävä  niin,  että  matematiikan  opetus  liittyisi  käytöllisiin  tehtä- 

viin,  vieläpä  semmoisiio,  jotka  ovat  olleet  eri  kansoille  tärkeitä.  Matema- 
tiikka siis  liittyisi  historiallbiin  tieteisiin.  Mutta  saadaksensa  tämän  opetus- 
aineen vaikuttamaan  täten,  täytyisi  tässä  aineessa,  niinkuin  kaikissa  muissa, 
luopua  koettamasta  antaa  lapsille  tieteitä  pienoiskoossa  (miniaturvidenska- 
ber).  Pois  siis  geometriasta  se  suuri  joukko  teoreemoja,  jotka  eivät  pal- 
vele mainittua  tarkoitusta,  vaan  ainoastaan  rasittavat  oppilaita. 

Tällä  katsantotavalla  lienee  kuitenkin  vastustajia  Tanskassakin,  koska 
valitettiin,  että  järkiperäisyydellä,  intellektualismilla  oli  monella  taholla  liian 
suuri  valta.  Olipa  intellektualistien  puolelta  tehty  omituinen  vastaväite. 
Gnindtvigilaiset  vaativat  ehtimiseen  että  kasvatus  vaikuttaisi  sydämeen, 
mutta  tuo  «sydän»  mahtaa  olla  joku  grundtvigilaincn  erikois-elin,  sillä 
nykyaikainen  sielutiede  ei  sitä  tunne.  Tanskalaiset  olivat  vähän  huolissaan 
tästä  vastaväitteestä,  mutta  Almqvist  tuli  heille  avuksi.  On,  sanoi  hän, 
helppo  määritellä  mitä  sydän  on.  Se  tietysti  ei  ole  muuta  kuin  rakas- 
tamisen kyky.  Jos  siis  väitetään  että  sydän  on  grundtvigilainen  erikoiselin, 
niin  tämä  tietää,  ettei  kellään  muulla  kuin  grundtvigilaisella  ole  kykyä 
rakastaa. 

Liiallista  järkiperäisyyttä  vastaan  teki  myöskin  norjalainen  pastori 
Klavbnbss  ankaran  rynnäkön.  Hän  puhui  nykyajan  pessimismistä,  jota 
hän  kuvaili  synkillä  väreillä.  Mutta  mikä  oli  tärkeämpää:  hän  koetti  tulla 
selville  pessimismin  syistä,  jotka  hän  luuli  löytäneensä  niistä  pettymyk- 
sistä (skuffelser),  joita  aikamme  on  saanut  kokea. 

Ensiksi  valtiollisella  alalla.  Oli  toivottu  paljon  kansanvaltaisuudesta, 
mutta  mitä  oli  saatu?  Puoluevimmaa,  vihaa  kansojen  välillä  ja  «parla- 
mentit loppumattomine  loruineen,  juonineen,  kujeineen  ja  kepposineen» 
(Parlamenterne  roed  deres  endelöse  snak  og  krogveje  og  rsenker  og 
raevestreger). 

Toiseksi  oli  nykyajan  tiedekkin  antanut  aihetta  samallaisiin  pettymyk- 
sen tunteisiin.  Oli  toivottu  että  sen  avulla  saataisiin  elämän  arvoitus  selvi- 
tetyksi, mutta  tämäkin  toive  oli  pettynyt.  Ja  käytännöllisellä  alalla  oli 
tieteen  avulla  tehty  suuria  keksintöjä,  mutta  eiväthän  sentään  ihmiset  ole 
tulleet  onnellisemmiksi.  Päinvastoin  hätä  on  huutavampi  kuin  ennen, 
luokkaviha  kasvaa,  taloustieteelliset  käsitteetkin  rupeavat  horjumaan,  esim. 
omistusoikeuden  käsite. 

Näistä  pettymyksistä  s)mtyy  pessimistinen  tunnelma,  joka  ilmaantuu 
niin  yleisesti  kirjallisuudessa,  ja  joka  tuntuvasti  heikontaa  nykyajan  henkistä 


574  Valfrid  Vastnius, 


voimaa.  Mutta  pääsyy  on  ajan  iDtellektualismissa.  Seotähden  Klaveness- 
kin  yhtyi  siihen  vaatimukseen,  että  kasvatuksen  pitäisi  vaikuttaman  sydä- 
meen, eikä  vain  järkeen.  Sitä  paitsi  olisi  tarpeen  ankara  kirjallisauden 
kritiikki,  jonka  tunnussana  olisi  «taide  elämän  takia»,  eikä  «taide  taiteen 
takia»  (Fart  pour  la  vie  eikä  Tart  pour  Tart).  Lopuksi  ja  ennen  kaikkea 
olisi  tarpeen  elävä  kristinusko  —  mikä  usein  puuttuu  pappien  »saarnois- 
takin, jotka  ovat  liian  järkiperäisiä  nekin. 

Silminnähtävä  on,  että  tämä  esitys  oli  muutamissa  kohdin  hyvin 
yksipuolinen.  Mutta  itse  tapaa  selittää  pessimismin  syitä  pidän  epäilemättä 
oikeana  ja  terveellisenä;  olenhan  itse  jo  aikaisemmin  käyttänyt  samaa 
selitystapaa  (Valvoja  1893,  s.  114).  Ja  mikä  ennen  kaikkea  on  huomat- 
tava ajan  merkki,  on  että  norjalainen  lausuu  niin  ankaran  tuomion  politii- 
kasta. Vielä  merkillisemmäksi  saattaa  sanoa  tätä  seikkaa,  jos  muistaa  että 
sama  politiikan  vastustaminen  äskettäin  on  ilmestynyt  toisessakin  leirissä, 
jonka  miehet  muuten  seisovat  aivan  vastakkaisella  kannalla.  «Nuc»i  Ruotsi» 
(Heidenstam,  Levertin  y.  m.)  ajavat  «Svenska  Dagbladet »issa  aivan  samoja 
mielipiteitä.  Näyttää  siltä  kuin  se  aika  lähenisi,  jolloin  puoluepolitiikkaa 
eri  taholta  ahdistetaan  samallaisena  turmeluksena  kuin  —  viinaa. 

Mutta  liian  loitolle  Klaveness  varmaan  meni,  kun  sanoi  että  «kansan- 
vapaus»  (folkefrihed)  ei  ole  täyttänyt  niitä  toiveita,  joita  se  on  synnyttänyt 
Keskustelussa,  joka  seurasi  näitä  esitelmiä,  huomauttikin  allekirjoittanut, 
ettei  politiikka  ole  samaa  kuin  kansanvapaus.  Ei  kannata  puhuakkaan  siitä, 
että  meillä  olisi  kansanvapautta,  niin  kauan  kuin  valtiollista  äänivaltaa  on 
vaia  muutamilla  miehillä  eikä  ensinkään  naisilla  (ääniasteikosta  en  keh- 
dannut puhuakkaan  «länsieuroppalaisen  sivistyksen»  kannattajain  parissa). 
Samaten  pitäisi  taittaa  puoluevimman  kärki  suhteellisen  edustuksen  kautta. 
Yleensä,  jos  eivät  vanhat  ihanteet  enää  voi  meitä  innostuttaa,  niin  on  etsit- 
tävä uusia,  joiden  puolesta  kannattaa  taistella.  Jos  vastakohta  köyhän  ja 
rikkaan  välillä  nyt  on  tullut  jyrkemmäksi,  jos  vaaditaan  että  nykyinen 
käsityksemme  omistusoikeudesta  on  oikaistava,  niin  oikaiskaamme  se. 
Samaten  ei  sovi  epäillä  nykyajan  tiedettä,  sitä  vähemmin  koska  kasvatus 
käyttää  tietoja  välikappaleina.  Jos  tiede  on  konkurssitilassa,  niin  kuin 
Klaveness  väitti,  niin  silloin  ei  pitäisi  opettaman  nuorisolle  mitään  tiedettä, 
vaan  ainoastaan  uskontoa.  Mutta  tiede  ei  ole  konkurssitilassa.  Nykyaikai- 
sesta kehitysopista  voidaan  sitä  vastoin  helposti  johtaa  se  päätös,  että 
eetilliset  voimat  ovat  muita  voimia,  myöskin  intellektuaalisia,  korkeammat. 

Mutta  eetilliset  voimat,  oe  ovat  samaa  Imin  rakkaus.  Ja  rakkaudesta  on 
helposti  löydettävissä  yhtymiskohta  elävän  uskon  kanssa,  sillä  elävä  usko- 
kaan ei  ole  muuta  kuin  rakkautta.  Siten  voidaan  tieteen  ja  uskon  yhdiste- 
tyllä voimalla  murtaa  intellektuaalisuuden  ies  ja  kasvatuksessa  vaikuttaa 
sydämeen. 

Tähänkin  kysymykseen  Almqvist  tarttui,  ja  realistina  hän  taas  esiintyi. 
Hän  nosti  kys3rmyksen:  missä  oikeastaan  tuo  pessimismi  on,  josta  niin 
paljon  valitetaan?  Eihän  aliluokka  ole  pessimistinen  —  rohkea  väite!  — 
eivätkä  naiset.  Ei  mikään  luonnontutkija  ole  pessimisti,  eikä  mikään 
insinööri,  eivätkä  suuret  kirjailijat.  Ketkä  siis  ovat?  Pieni  osa  yliluokan 
herroista,  etupäässä  muutamat  pienemmät  kirjailijat.  Mutta  niitä  vastaan 
on  hyvä  keino  olemassa:  jätetään  heidän  kirjansa  lukematta.  Tanskassa 
ja  Norjassa,  sanoi  hän,  luetaan  aivan  liian  paljo.  Luullaan  ettei  voi  olla 
«sivistynyt  ihminen»,  jollei  lue  kaikkea  mikä  ilmestyy.  Ruotsissa  on  toinen 
mielipide.  Siellä  ei  lueta  pessimistejä  ja  kuitenkin  nautitaan  sivistyneen 
ihmisen  arvoa.  Siten  vältetään  vaara  että  pessimistiset  basillit  tarttuisivat 
lukijaan;  ja  paitsi  sitä:  jollei  kukaan  lue  pessimistien  kirjoja,  niin  he  her- 
keävät kirjoittamasta  semmoisia  kirjoja. 

Tämä  oli  varsin  sukkelata  ja  suureksi  osaksi  oikeinkin.  Mutta  en 
voi  auttaa,  että  mieleeni  muistui  eräs  Tukholmalainen  ystäväni,  joka  sama- 
teu  aikoinaan  päätti  olla  lukematta  kaikkia  semmoisia  kirjoja  missä  qvinna 
kirjoitettiin  /t:lla.  Ei  tämä  kaunis  päätös  kuitenkaan  estänyt  että  ^-basillit 
ovat  tarttuneet  —  itse  Ruotsin  akatemiaankin. 


Klavenessin  esityksestä  on  vielä  yksi  kohta  muistettava:  hän  ennusti 
ettei  mitään  parannusta  ajan  henkisessä  elämässä  saataisi  toimeen,  ennen- 
kuin tapahtuisi  suuria  mailmanmullistuksia.  Tässä  ilmaantui  minusta  nor- 
jalainen luonne,  samoin  kuin  vaatimuksessa  että  harjoitettaisiin  ankaraa 
kritiikkiä.  Voimaa  olisi  siis  käytettävä,  puoleksi  väkivaltaakin.  Eikö  täm- 
möinen katsantotapa  ikäänkuin  itsestään  synny  maassa,  missä  toiselta  puolen 
luonto  tekee  voimallisen  vaikutuksen  ihmiseen,  toiselta  puolen  yhteiskun- 
nallisissa taisteluissa  alinomaa  on  kysymys  voimasta. 

Mutta  vielä  selvemmin  sama  kansallinen  piirre  ilmaantui  Kristopper 
BRUUNissa. 

Suurella  uteliaisuudella  oHd  odottanut  tämän  miehen  esiintymistä,  ja 
epäilemättä  hän  olikin  kokouksen  merkillisin  mies.  Muistan  vielä  kuinka 
hän  jo  1878  vaikutti  minuun  kirjallansa  Folkelige  grundlanker,  ja  saman 
vaikutuksen  kirja  teki  vielä  viime  kesänä  kun  luin  sen  uudestaan.  Anka- 
rasti hän  siellä  moitti  «latinakoulun»  järkiperäisyyttä,  mutta  samaten 
myöskin  yliopistollisen  sivistyksen  puutteita,  etenkin  sitä,  etteivät  yliopiston 
opettajat  koettaneet  tehdä  tiedettä  kansalliseksi.  Vastakohdaksi  tähän  oppi- 
neeseen sivistykseen  asetti  hän  kansallisen  kasvatuksen,  semmoisena  kuin 
sitä  harjoitetaan  varsinkin  kansanopistoissa.  Ja  vielä  tänään  tämä  kritiikki 
monessa  kohden  pitää  paikkansa  —  meilläkin. 

Nyt  hän  puhui  uskonnollisesta  aineesta,  hän  onkin  nykyään  pappi 
Rristianiassa.  Mutta  tuskinpa  olisi  meidän  maassamme  löydettävissä  pappi, 
joka  käsittelisi  ainettansa  siltä  kannalta  kuin  Bruun. 

Esitelmän  aineena  oli  Jesus  ihmisenä.  Hän  tahtoi  osottaa  mim- 
moinen Jesus  oli,  jos  häntä  katsotaan  ihmisenä,  historiallisena  henkilönä. 
Jesuksen  jumalallista  luonnetta  hän  ei  silti  kieltänyt;  päinvastoin,  hän  lausui 
vakaumuksenaan,  että  tämä  luonne  vielä  paremmin  selviäisi  meille,  mikäli 
inhimillinen  puoli  selvissä  piirteissä  meille  esiintyy. 

Se  kuvaus,  jonka  hän  sitten  antoi,  oli  hyvin  merkillinen.  En  voi  siitä 
kertoa  muuta  kuin  pari  silmiinpistävimpää  piirrettä. 

Pääpiine  tässä  kuvauksessa  oli,  että  Jesus  ihmisenä  oli  vallankumooja, 
mahtavin  mikä  maailmassa  on  ollut.  Farisealaiselle  teologialle  jonka  mah- 
tavuutta Bruun  erinomaisen  selvästi  osoitti,  Jesus  julisti  sotaa  sanomalla: 
«ellei  teidän  vanhurskautenne  ole  paljoa  enämpi  kuin  kirjanoppineiden  ja 
fariseusten,  niin  ette  tule  taivaan  valtakuntaan».  Mutta  ennenkuin  hän 
ryhtyi  tuohon  taisteluun,  oli  hän  monta  vuotta  oleskellut  Nazaretissa  ollen 
vanhemmillensa  alamainen.  Tämä  oli  Bruunin  mielestä  hänelle  kova 
koetus.  Hän  tunsi  itsessään  voimaa  tehdä  maailmanmullistuksen,  ja  kui- 
tenkin hänen  täytyi  elää  pienessä  sopukassa  monta  vuotta,  tehdä  mekaa* 
nista  työtä  ja  totella  isäänsä. 

Eikö  tämä  ole  peräti  norjalaista?  Bruunin  puhuessa  oli  ikäänkuin 
olisin  nähnyt  hänet  itsensä  jossakin  pienessä  Norjan  kaupungissa  ikävöiden 
«over  de  höje  Qelde»  tuntien  voimansa,  mutta  samassa  tuntien  kuinka 
pienen  maan  ahtaat  olot  sitovat  häntä.  Näitä  siteitä  on  usea  norjalainen 
valittanut,  ja  tunnettu  on,  kuinka  Ibsen  on  monta  vuotta  juuri  niitten  joh- 
dosta elänyt  poissa  isänmaasta. 

Ja  sitten  Bruun  loppupäätökseksi  teroitti  kuuntelijain  mieleen,  että 
Jesuksen  luonnetta  usein  käsitetään  väärin.  Hänessä  nähdään  etupäässä 
Jumalan  karitsa,  mutta  hän  oli  kuitenkin  «jalopeura  joka  on  Judan  suku- 
kunnasta». Pietistit  ja  hernhutilaiset  ovat  tehneet  hänestä  tuntehikkaan, 
sentimenttaalisen  naisluonteen,  mutta  hän  oli  kum  olikin  täydellisen  miehen 
perikuva. 

Kaikkialla  siis  miehuutta,  voimaa  esitettiin  niin  pontevasti,  että  täy- 
delleen ymmärsin  kuinka  Bruunia  on  pidetty  Brandin  modellina.  Oli  to- 
siaan välistä  niin  kuin  olisin  kuullut  itse  Brandin  puhuvan  ja  asettavan 
ihmisille  ankarat  vaatimuksensa.  Mitä  sanotaan  esim.  Bruunin  valituksesta 
siitä,  ettei  protestanttisessa  kirkossa,  Jesuksen  esimerkkiä  noudattaen,  paas- 
tota, sekä  ettei  ole  semmoisia  jotka  Jesuksen  tähden  elävät  naimattomina? 
Ajatelkaa,  sanoi  hän,  jos  kansassa,  johon  kuuluu  2,000,000  ihmistä,  ainoas- 
taan tuhannes  osa,  2,000  henkilöä,  eläisi  naimattomana  Jesuksen  tähden; 
mikä  voima  heillä  olisi  edistää  kristillisyyden  asiaa  I  —  Omasta  itsestään 
kertoi  hän  että  hänellä  oli  vaimo  ja  kahdeksan  lasta. 

Moni  kysynee,  mitä  hyötyä  voi  olla  kuuntelemasta  esitelmiä,  joissa 
on  semmoisia  liiallisuuksia.  Minusta  oli  pääasiallisesti  niistä  se  hyöty,  että 
selvästi  huomattiin,  kuinka  niin  yleisinhimillinen  harrastus  kuin  uskonnolli- 
nen kuitenkin  muodostuu  aivan  eri  tavalla  eri  kansallisuuksissa.  Ja  siitä 
taas  johtuu,  että  sen,  joka  tahtoo  vaikuttaa  omaan  kansaansa,  täytyy  uskon- 
nollekin etsiä  sitä  muotoa,  joka  tämän  kansan  luonteeseen  soveltuu. 

Esitystavassakin  oli  kohtia,  jotka  ansaitsevat  huomiota.  Kieltämättä 
käsitelty  aine  tuli  kuuntelijoille  paljoa  likemmäksi  sen  kautta  että  Bruun 
käytti  nykyajan  sanoja  ja  lauseparsia.  Varmaan  tuhannet  ihmiset  ovat 
lukeneet  «fariseuksista  ja  kirjanoppineista»  ajattelematta  että  ne  olivat  «teo- 
Ioogeja«,  joiksi  Bruun  niitä  nimitti.  Samoin  hän,  moitittuaan  ettei  ole 
kylliksi  otettu  huomioon  mikä  erotus  (ei  ristiriitaisuus)  on  Paavalin  ja  Pie- 
tarin välillä,  lisäsi:  tämä  on  samaa  kuin  jos  katsottiin  Vergelandia  ja 
Velhavenia,  tahi  Baggesenia  ja  Oehlensehlägeriä  yhdeksi  henkilöksi.  Ja 
kun  oli  kysymys  Johannes  kastajasta,  niin  hän  kerrottuaan  kuinka  Jerusalemin 
asukkaat  menivät  hänen  luoksensa,  lisäsi:  mitä  sanottaisiin  meidän  aika- 
namme, jos  esim.  Kööpenhaminan  tukkukauppiaat  ja  teologian  professorit 
ja  julkiset  naiset  läksisivät  maaseuduille  tuommoisen  miehen  luo  tunnus- 
taaksensa  syntinsä? 

3 


i78  Vai  fr  id  Vasenius, 


Lopuksi  oli  huomioon  otettava  että  vaikka  Bruunin  puhe  kaikkialla 
oli  lämpimän  uskonnollisen  harrastuksen  kannattama,  hän  ei  arastellut 
hyvinkin  ankarasti  arvostella  kirkon  puutteita,  varsinkin  kuollutta  saamaa. 
Vielä  kolmas  puhuja  kosketteli  uskonnollisia  ja  kirkollisia  kysymyksiä. 
Se  oli  tanskalainen  Moltesen.  Miltei  kaikissa  kohden  hän  oli  Bruunin  suora 
vastakohta.  Nuori  hän  oli  —  Bruun  sitävastoin  on  jo  lähes  6 o- vuotias. 
Hänen  esitystapansa  oli  sujuva,  jotavastoin  Bruun  puhui  hitaasti,  välisti  änkyt- 
täen; ja  lopuksi  koko  katsantotapa  oli  tyyni,  maltillinen  ja  peräti  tieteelli- 
nen. Hän  puhui  kahdessa  esitelmässä  hellenismin,  kreikkalaisen  filosofian 
vaikutuksesta  kristillisen  uskonto-opin  muodostumiseen.  Ensiksi  tehtiin 
selkoa  niistä  tuloksista,  joihin  kreikkalainen  filosofia  oli  tullut  kristinuskon 
alkuaikoina,  ja  sitten  siitä,  miten  kirkkoisät  koettivat  sovittaa  näitä  tulok- 
sia kristinuskoon,  ottaen  uskonto-oppiin  helleniläisiä  käsitteitä  ja  siten  raken- 
taen siltaa  vanhasta  maailmankatsomuksesta  uuteen.  Heidän  tarkoituksensa 
oli  silminnähtävästi  se,  että  siten  voitettaisiin  korkeimmin  sivistyneet  ihmi- 
set kristinuskolle. 

Näitä  tosiaan  loistavia  esitelmiä  kuunnellessaan  varmaan  moni  jo  it- 
sekseen teki  johtopäätöksiä  meidän  aikaamme  nähden.  Ja  sen  johdosta 
odotettiin  jännityksellä  toisen  esitelmän  loppua.  Mitä  puhuja  itse  sanoisi 
asiasta? 

Ja  loppu  tuli.  Yhtä  tyynesti  ja  maltillisesti  kuin  koko  ajan  puhuja 
lausui  luonnollisimpana  asiana  maailmassa  että  kirkon  nyt  pitäisi  tehdä 
samoin  kuin  alkuaikoinansa :  ottaa  varten  tieteen  korkeimpia  tuloksia  ja  so- 
vittaa niihin  oppiansa,  niin  että  nytkin  maallisen  sivistyksen  huipulla  sei- 
sovat voitettaisiin  kristinuskolle.  Ja  tyynesti  papit  ja  kaikki  muut  läsnä- 
olijat tätä  kuulivat. 

Vähän  tämän  jälkeen  minulla  oli  asiaa  Askovin  pieneen  kirjakauppaan. 
Siinä  oli  näytteille  pantu  joukko  kansanopiston  opettajien  kirjoittamia  kir- 
joja. Joku  niistä  oli  Moltesenin  tekemä,  ja  nimilehdellä  oli  tekijän  nimen 
alla  hänen  oppiarvonsa.     Se  oli  Cand,  theol, 

Teoloogi  siis!  Mutta  Tanskassa  teoloogisella  aineksella  on  kuin  on- 
kin aivan  toinen  asema  kuin  meillä.     Pari  esimerkkiä  vielä. 

Keskustelin  kouluasioista  erään  Kööpenhaminalaisen  opettajan  kanssa. 
Vihdoin  minä  kysyin  mitä  aineita  hän  opetti.  Luonnontieteitä,  vastasi  hän, 
—  mutta  oikeastaan  olen  teoloogi. 

Vieläpä:  viimeiseD  esitelmän,  lauvantaina,  piti  opettaja»  tohtori  Fejl- 
berg.  Esitelmä  koski  kansan  taikauskoa  nimien  vaikutuksesta.  Se  oli  hu- 
vittavimpia  esitelmiä  mitä  koskaan  olen  kuullut,  sekä  aineensa  puolesta 
että  humoristisen  esitystavan  kautta.  Naureskelipa  myöskin  kuulijakunta 
ehtimiseen. 

Tämä  oli  lauvantaina.  Sunnuntaina  sama  puhuja  esiintyi  —  saar- 
naajana, sillä  hänkin  oli  pappi.  Samassa  lyhyessä  takissa  kuin  lauvantaina 
hän  kuitenkin  tuli,  ei  mitään  virkapukua  —  mutta  aivan  toinen  mies. 
Saarna  oli  minusta  tyypillisen  tanskalainen.  Siinä  huokui  mitä  syvin  tun- 
teellisuus, varsinkin  tunnetta  elämän  kärsimyksistä  ja  murheesta. 

Näitä  merkillisiä  kokemuksia  tehdessäni  en  voinut  olla  muistamatta 
mitä  Georg  Brandes  parikymmentä  vuotta  sitten  sanoi:  Jos  mielessään 
kuvaisi  Tanskan  suuruista  maata,  missä  olisi  säädetty,  että  ainoastaan  teo- 
logian kandidaateilla  olisi  sananvaltaa  kirjallisuudessa,  niin  olisi  kysymys, 
miten  semmoisen  maan  kirjallisuus  eroaisi  useista  Tanskan  kirjallisuuden 
aikakausista  ja  ryhmistä. 

Tämä  tietysti  oli  aiottu  moitteeksi.  Mutta  luulen  että  moni  maa  olisi 
kiitollinen,   jos  sillä  olisi  semmoisia  teoloogeja  kuin  Moltesen  ja  Fejlberg. 


Entäs  suomalaiset?  kysysynee  joku.  Oliko  heilläkin  jotakin  sanot- 
tavaa, joka  olisi  voinut  rikastuttaa  skandinaavien  aate-elämää,  samoin  kuin 
he  rikastuttivat  meidän? 

Mitä  neiti  Hällströmiin  tulee,  uskallan  tähän  kysymykseen  vastata 
myöntävästi,  sillä  epäilemättä  hän  skandinaaveille  avasi  uusia  näköaloja. 
Ei  teoriojen  maassa,  sillä  hänen  esitelmässään  kansanopistotoimesta  Suo- 
messa ei  ollut  kasvatuksen  eikä  muuta  teoriaa  nimeksikään.  Mutta  jo  hä- 
nen eheämuotoinen,  samassa  vaatimaton  ja  lämmin  esitystapansa  teki  näh- 
tävästi syvän  vaikutuksen,  ja  mitä  hän  kertoi  Suomen  kansan  luonteesta  ja 
tavoista,  sen  tiedonhalusta  ja  runollisuudesta  herätti  samaten  lämmintä 
myötätuntoisuutta.  Mitään  pelkkää  ylistysvirttä  kansallemme  hän  ei  kui- 
tenkaan virittänyt,  mutta  sitä  enemmän  kuuntelijat  saattoivat  luottaa  siihen, 
mitä  hyvää  hän  kertoi  kansastansa.  Ja  kun  hän  sitten  puhui  nuoresta  kan- 
sanvalistustyöstämme, niin  luullakseni  tämä  kertomus  paremmin  kuin  kaikki 

teoriat  osotti,  miten  kansanopetus  voi  olla  sydämen  asia,  lähteä  sydämestä 
ja  tunkea  sydämeen. 

Seotähden  esitelmä  vaikuttikin  kuuntelijain  sydämiin.  Monen  sil- 
missä välkähti  kyynel,  ja  kun  esitelmä  oli  loppunut,  seurasi  vilkkaita  kätten- 
taputuksia, joita  muuten  ei  koskaan  Askovissa  kuultu.  Sitten  Schröder  ta- 
vallisella koruttomalla  herttaisuudellaan  sanoi:  «Arvaan  että  kuuntelijat  nyt 
ymmärtävät,  minkä  tähden  olen  antanut  neiti  Hällströmille  kunniasijan  kes- 
kellä kokousta*.  Oli  näette  yhtä  monta  miestä  puhunut  tämän  ainoan 
naispuhujan  edellä,  kuin  sitten  puhui  hänen  jälkeensä.  Lopuksi  laulettiin 
« Maamme «  kaikkien  nousten  —  sekin  Askovissa  tavatonta,  sillä  muuten 
aina  laulettin  istualta. 

Mitä  minuun  tulee,  niin  olin  kotoa  lähtiessäni  aikonut  puhua  «Vän- 
rikki Stoolin  tärinäin «  suhteesta  historiaan,  etenkin  niihin  uusiin  tiedonan- 
toihin nähden,  jotka  esiintyvät  prof.  Danielsonin  historiassa.  Mutta  kun  oli 
niin  paljon  puhuttu  «sydämestä«,  niin  muutin  ohjelmaani  vähäisen,  niin  että 
Sven  Dufva  tuli  esitelmäni  keskustaksi.  Tahdoin  siten  osottaa,  että  «hyvä 
sydän «  meidän  suomalaisten  mielestä  ei  ole  ainoastaan  «rakastamisen 
kykyv  yleensä,  vaan  kyky  kärsiä  ja  uhrata  kaikki  korkeamman  tarkoituksen 
palveluksessa.  Samassa  koetin  osottaa  että  tässä  kohden  Sven  Dufva  on 
Suomen  kansan  perikuva  ja  että  tässä  kuvassa  ilmaantuu  Runebergin  maa- 
ilmankatsomus semmoisena,  jommoiseksi  sen  olivat  muodostaneet  persoonal- 
liset,  kansalliset  ja  yleis-curoppalaiset  vaikutteet. 

Kuinka  tehtävässäni  onnistuin,  en  tietysti  itse  voi  arvostella.  Mutta 
luulen  ainakin  että  niille  skandinaaveille,  jotka  yleensä  harrastivat  kansal- 
listen omituisuuksien  selvittämistä,  luentoni  esiintyi  saman  kansallishengen 
ja  -tunteen  kannattamana  kuin  neiti  Hällströmin,  ja  että  siis  suomalaisetkin 
tunnustettiin  omintakeiseksi  kansakunnaksi,  jolla  on  oma  tehtävänsä  yhtei- 
sessä kultuuritaistelussa. 

Mikä  siis  tämä  tehtävä  on?  Mitä  me  edustamme,  jos  ruotsalaiset 
edustavat  järkeä,  tanskalaiset  tuntoa  ja  norjalaiset  tahtoa?  Tahtoisin  sa- 
noa —  sen  uhalla  että  «uudenaikainen  sielutiede»  taas  nyrpisteloe  nenäänsä  — 
että  meidän  erikoissarkamme  henkisen  viljelyksen  vainiolla  on  toimintakyky. 
Ainakin  se,  mitä  skandinaavit  enimmin  ihmettelivät,  kun  oli  Suomesta  pu- 
hetta, oli  että  olemme  saaneet  niin  paljon  aikaan,  uskaltaneet  rohkeasti  ryh- 
tyä uusiin  tehtäviin  (esim.  yhteiskouluihin  nähden),  ja  että  oli  niin  paljon 
yhteistoimintaa  esim.    yliopiston  ja  kansansivistäjäiu    välillä.     Ja  tästä  syn- 


Kuinka  kansakunnat  tutustuvat  toisiinsa.  58 1 


tyy    tietysti    myöskin    uskoa  kansaansa,  ja  sitäkin  meillä  skandinaavien  sil- 
missä näyttää  olevan  ihmeellisen  paljon. 

Tämä  on  tosin  hyvä,  enkä  minä  puolestani  valita  sitä,  että  ne  his- 
torialliset ja  muut  vaikutteet,  jotka  antavat  kansoille  niiden  eri  luonteet,  ovat 
jakaneet  meille  juuri  nämä  lahjat.  Mutta  nykyään  ei  mikään  kansa  tule 
toimeen  vain  yksipuolisesti  kehittämällä  kansallisia  omituisuuksiaan.  Jos 
meillä  omintakeisen  kansallisluonteemme  nojalla  on  ollut  oikeutta  olla  mu- 
kana kokouksessa  semmoisessa  kuin  Askovin,  niin  meidän  myöskin  tulee 
täyttää  tuon  kokouksen  tarkoitus:  oppia  muilta  kansoilta. 

Mitä  siis  meidän  on  ollut  opittavaa  tästä  kokouksesta? 

Ensiksi  muotoon  katsoen  hyvin  paljon.  Me  voisimme  varsin  hyvin, 
kansallista  vakavuuttamme  kadottamatta,  paljon  hellittää  sitä  juhlallista  kan- 
keutta, joka  usein  tekee  kokouksemme  ja  esitelmämme  niin  kylmiksi  ja  ikä- 
viksi. Innokkaasti  on  sen  tähden  ajettava  yksiäänisen  laulun  asiaa,  sillä  «laulu 
syömmet  aukaisee «.  Samaten  olisi  koetettava  pitää  kokouksia  maalla  — 
Ruotsissa  on  jo  hyvällä  menestyksellä  pidetty  pieniä  lomakursseja  maa- 
seuduilla; samoin  viime  vuonna  pidettiin  pieni  pohjoismainen  kouluopet- 
tajakokous  Askovissa,  ja  ensi  vuonna  pidetään  samanlainen  kokous  Nääsissä. 
Lopuksi  ei  pitäisi  arastella  joskus  käyttää  leikkisää  esitystapaa,  se  virkis- 
tää kuulijakuntaa  erinomaisesti.  Mitä  tässä  kohden  uskalletaan  Tanskassa, 
nähtiin  siinä  kansanjuhlassa,  jolla  Askovin  kokous  sunnuntaina  päätettiin. 
Tämä  kokous  pidettiin  Skibelundissa,  juuri  rajalla,  ja  siihen  oli  tullut  pal- 
jon ihmisiä  Slesvigistäkin.  Ensimäinen  puhuja  L.  Budde  puhui  ideaali- 
sesta ja  käytöllisestä  katsantotavasta  varsinkin  mitä  koskee  skandinavilai- 
suuden,  Pohjois-Slesvigin  ja  kansasanopistojen  asiaa.  Siis  hyvin  vakava 
aine,  ja  vakavasti  puolustettiin  ideaalista  katsantotapaa,  vaikka  käytöllistäkin 
myönnettiin  muutamissa  kohden  oikeutetuksi.  Mutta  miten  hän  alkoi? 
«Toista  on  praksus,  ja  toista  on  luksus,  sanoi  mies,  kun  nukkui  herättä- 
västä esitelmästä».  —  Olkaa  vakuutetut  ettei  tämmöisen  alun  jälkeen  ku- 
kaan kuuntelija  Buddelta  nukkunut.  Ja  keskellä  esitelmää  hän  kertoi, 
kuinka  eunen  aikaan  muutamat  talonpojat  anoivat  munkilta  apua,  sentähden 
ettei  heidän  peltonsa  kasvanut  viljaa.  Munkki  tuli^  mutisi  rukouksia,  pirs- 
koitteli  vihkivettä,  mutta  sanoi  lopuksi:  ei  hyvät  ystävät,  tässä  ei  auta  ru- 
koukset, eikä  vihkivesi;  tässä  tarvitaan  lannoittamista. 

Tuskinpa    meillä  suuressa  kansanjuhlassa  uskallettaisiin  semmoista  sa- 

ooa  —  eikä  olisikaan  tarpeen  mennä  juuri  niin  pitkälle,  mutta  vähä 
enemmän  iloa  kuin  nyt  käytetään  varmaan  ei  haittaisi. 

Mutta  tärkeämpiäkin  opetuksia  kuin  niitä  muodollisia,  antoivat  Asko- 
vin  kokouksen  keskustelut.  Ne  koskivat,  niinkuin  jo  on  sanottu,  kultuuri- 
kysymysten  ydinkohtaa,  periaatteita.  Ja  niissä  kohden  me  epäilemättä 
olemme  aikalailla  takapajulla.  Periaatteista  on  tätä  nykyä  suuri  puute 
Suomessa;  ja  se  rohkea  toimintakyky,  joka  muutamissa  kohden  ilmaantuu, 
ei  tätä  puutetta  korvaa.  Oikeastaan  olemme  edistyneet  rohkeasti  ja  no- 
peasti vain  missä  edistys  on  ollut  suorastaan  välttämätön,  syystä  että  kaik- 
kien on  täytynyt  myöntää  että  jossakin  kohden  olemme  jääneet  liian  pal- 
jon takapajulle,  taikka  että  on  vaistomaisesti  käsitetty  esim.  kansansivistyk- 
sen tarpeellisuutta  asemamme  säilyttämiseen  nähden.  Mutta  missä  ei  niin 
silminnähtävä  välttämättömyys  ole  pakottanut  meitä  edistymään,  siellä 
jäämme  kiltisti  paikalla  marssimaan  —  jopa  ilmestyy  vähitellen  taantu- 
misen oireitakin.  Eikö  esim.  oppikoulukysymys  ole  siinä  kohden  loistava 
esimerkki?  Ei  saateta  mitään  perille,  ei  edes  ylioppilastutkintoa  saada 
parannetuksi,  vaikka  kerta  toisensa  perästä  oppineimmat  herrat  tätä  kysy- 
mystä pohtivat.  Ja  mistä  tämä  toimettomuus?  Epäilemättä  siitä,  että  har- 
vat ovat  selvillä  koulukasvatuksen  tarkoituksesta  —  taikka,  mikä  on  vielä 
pahempaa,  ovat  selvillä  siitä;  että  tuo  tarkoitus  on  vain  virkamiesten  lei- 
pomista. 

Politiikasta  ei  kannata  puhuakkaan;  sen  alalla  on  tultu  niin  pitkälle- 
että  kerskaillaan  periaatteitten  puutteesta.  Siinä  kuitenkin  on  lohdutuksena, 
jos  kohta  laihanlaisena,  että  rappeutuminen  muualla  on  vielä  suurempi. 
Vaan  sittenkin  täytyy  surkutella  kuinka  ihmiset  saattavat  niellä  semmoista, 
jota  sanomalehdissä  tarjotaan. 

On  esim.  kumoamaton  tosiasia,  että  enimmin  levinnyt  ruotsalainen 
lehtemme  on  samassa  numerossaan  puolustanut  ruotsalaista  koulua  Kurki- 
joelle ja  valittanut  sitä,  että  fennomaanit  «haalivat*  lapsia  Helsingin  pitä- 
jän suomalaiseen  kouluun.  Mutta  on  yhtä  kumoamaton  tosiasia,  että  enim- 
min levinnyt  suomalainen  lehti  on  samassa  numerossaan  puolustanut  suo- 
malaista koulua  Sipooseen  ja  valittanut  sitä,  että  ruotsimieliset  haalivat  lap- 
sia Seinäjoen  ruotsalaiseen  kouluun. 

Samaa  peliä  harjoitellaan  kaikkialla  missä  on  kysymys  enemmistön 
ja  vähemmistön  oikeuksista.  Useimmilla  helsinkiläisillä  on  siinä  kohden 
kaksi    vastakkaista    vakaumusta,    toinen  kun   on   kysymys  Helsingin  oloista, 

toinen  kun  asia  koskee  koko  maata.  Että  koko  asemamme  perustuu  vä- 
hemmistön oikeuden  periaatteeseen,  se  on  useimmille  salattua  viisautta. 
Ja  periaatteen  puutteesta  seuraa  tässäkin  toimettomuus;  ei  yhdenkään  val- 
tiopäivämiehen  mieleen  ole  juolahtanut  ehdottaa  säätyesitystä  suhteeUisesta 
kunnallisesta  edustuksesta,  mikä  epäilemättä  nykyään  on  tärkeimpiä  uudis- 
tuksia, joita  tarvitsemme,  opettaaksemme  kansalaisia  tunnustamaan  toinen 
toisensa  inhimillisiä  oikeuksia. 

Samallainen  periaatteiden  puute  ilmaantuu  missä  on  kysymys  uskon- 
nosta. Tieteellisen  sivistyksen  saaneitten  joukossa  ovat  papit  vähemmis- 
tönä, siis  enemmistön  mielestä  väärässä;  mutta  koko  kansaan  verrattuna 
tuo  enemmistö  on  vähemmistönä,  siis  pappien  mielestä  väärässä.  Mutta 
että  tieteellä  ja  uskonnolla  olisi  yhteinen  tehtävä  tässä  maassa,  sitä  muis- 
tetaran  yhtä  vähän  kuin  että  molemmilla  kielipuolueilla  on  yhteinen  teh- 
tävä. Ja  seuraus  on  taas,  että  jäämme  paikalla  marssimaan,  ettei  juuri 
mitään    tehdä    eheän    ajanmukaisen    mailmankatsomuksen  muodostamiseksi. 

Tässä  kohden  skandinaavit,  niinkuin  edellisestä  näkynee,  ovat  meitä 
paljon  edellä.  Yksityisistäkin  keskusteluista  kävi  selville  kuinka  tämä  ajan 
suurin  kysymys  on  vireillä  kaikkialla,  etenkin  Ruotsissa.  Varmaan  Ryd- 
berg  on  siinä  kohden  ollut  oivallinen  kansansa  kasvattaja:  hän  on  totuttanut 
ruotsalaisia  ajattelemaan.  Eri  Ruotsin  osista  olen  tänä  kesänä,  Askovissa 
ja  sittemmin  Upsalassa  lomakurssien  aikana,  tavannut  tyttökoulujen  opettajat- 
taria, jotka  yksinäisyydessään  jossakin  maaseutukaupungissa  miettivät  lapsuu- 
tensa uskon  ja  nykyaikaisen  tieteen  suhdetta  toisiinsa  ja  halukkaasti  rupe- 
sivat keskusteluun  siitä.  Ja  mikä  oli  parempi:  heillä  oli  tietoja  riittävästi, 
joitten  nojalla  saattoivat  yrittää  arvoituksen  ratkaisemista. 

Tätä  nähdessään  suomalainen  tulee  siihen  päätökseen,  että  kielikiista 
aivan  varmaan  nykyään  anastaa  liian  suuren  osan  kansalaisten  harrastuk- 
sesta ja  että  sitä  jo  sopisi  suuressa  määrin  jättää.  Almqvistin  neuvoa  jät- 
tää pessimistien  kirjat  lukematta  voisi  hyvällä  syyllä  sovittaa  sanomaleh- 
tiimme.  Sillä  ne  ne  ovat  kuin  ovatkin  aikamme  pahimpia  pessimistejä. 
Ajatelkaa  vain  että  joku  kaunokirjailija  olisi  kuvaillut  ihmistä  semmoiseksi, 
joksi  sanomalehtemme  joka  päivä  kuvailevat  vastustajansa,  eivätkö  silloin 
kaikki  huutaisi  pessimismiä,  vieläpä  —  ja  tällä  kertaa  hyvällä  syyllä  — 
vetoaisi  «uudenaikaiseen  sielutieteeseen «,  jonka  mukaan  semmoinen  kuva  on 
psykoloogisesti  mahdoton.  Jättäkäämme  siis  kielikiista  aloppumattomine 
loruineen,   juonineen,    kujeineen   ja   kepposineen«    ja  harrastakaamme  sen 

sijaan  korkeampia  pyrintöjä.  Siten  itse  asiassa  parhaiten  edistämme  kokin 
oman  kansallisuutemme  asiaa.  Sillä  «taistelu  elämästä«  ei  meidän  aika- 
namme enää  ole  taistelu  vallasta,  vaan  taistelu  edistyksestä. 

Mutta  ennen  kaikkea  olisi  poistettava  se  —  luullakseni  usein  tietä- 
mättömyyteen perustuva  —  epäluulo,  joka  on  olemassa  toiselta  puolen 
kirkon  ja  tieteen  miesten  toiselta  puolen  kielipuolueitten  välillä. 

Siinäkin  kohden  antoi  Askovin  kokous  meille  kauniin  esimerkin. 
Kohta  Schröderin  tervehdyspuheen  jälkeen  Bruun  lausui  mielipahaansa  niistä 
«katkerista  ja  rumista  sanoista»  joita  norjalaiset  ovat  käyttäneet  ruotsalai- 
sia vastaan.  Mutta,  sanoi  hän,  «joka  kerta  kuin  semmoinen  sana  on  len- 
tänyt rajan  yli,  olen  tuntenut  ja  tunnen  sydämellistä  halua  huutaa  nii- 
den jälkeen,  että  kuitenkin  kaikitenkin  me  rakastamme  teitä  niinkuin  veljek- 
siä. Ja  monella  norjalaisella  on  sama  haloc  —  Ja  samaten  Klaveness 
ankarasti  moitti  pietistien  tekemää  jyrkkää  erotusta  «Jumalan  lasten «  ja 
«perkeleen  lasten»  välillä.  Siinä  hän  näki  syvän  syyn  uskonnolliseen  pes- 
simismiin. 

Eikö  olisi  syytä  että  meilläkin  eri  kansallisuudet  ja  eri  katsantotapo- 
jen edustajat  rupeaisivat  tutustumaan  toisiinsa,  näkemään  toinen  toisensa 
hyviä  puolia,  ennemmin  kuin  heikkoja,  ja  että  sitten  koettaisimme  yhteis- 
voimin ja  rakkaudessa  selvittää  ajan  syuria  arvoituksia? 

Valfrid  Vasenius. 


Muutamia  näkökohtia  sukupuolisiveydestä. 


Arvid  Järftefelt,  Puhtauden  ihanne.    Helsingissä  1897,  Otava.  129  siv.    12:o.     Hinta 
2:  — . 

—    — ,    Maria.     Vanhan    legendan   mukaan  kertonut .     Helsingissä  1897,  Otava. 

40  siv.  8:0.     Hinta  1:  — . 

Yleisessä  puhekielessä  sellaiset  sanat  kuin  siveellisyys,  siveellinen,  si- 
veys useinkin  käytetään  merkitsemään  hyvin  rajoitettua  käsitettä,  siveelli- 
syyttä, mikäli  se  koskee  sukupuolisuhteita.  Tätä  kielenkäytäntöä  moni  moit- 
tii, sanoen  niiden  olevan  »täti-moraalin»  kannalla,  jotka  eivät  ymmärrä, 
että  siveellisyysihanne  sisältää  paljon  muuta  kuin  6:nteen  käskyyn  sisälty- 
vät   elämän  määräykset.     Tietysti  tällainen  siveellisyyskäsitteen  rajoittami- 

neo  ei  olekkaan  paikallaan;  ja  jos  siihen,  kuten  välistä  on  laita,  vielä  yh- 
tyy halu  kerskata  samalla  »siveellisyydellään»  ja  panetella  muita  »siveet* 
torniksi»,  niin  asia  on  moraalisesti  hyvinkin  arveluttava. 

Mutta  toiselta  puolen  jo  tuo  puheenaoleva  kielenkäytäntö  viittaa  sii- 
hen suureen  tärkeyteen,  joka  kysymyksellä  sukupuolien  suhteesta  toisiinsa  to- 
della on.  Se  on  yksi  siveysopin  peruskysymyksiä.  Eikä  ole  väärin,  että 
kysyessä  jonkun  henkilön  siveellistä  arvoa  pannaan  suuri  paino  tähän  si- 
veellisyyden puoleen. 

Kysymys  sukupuolien  suhteesta  toisiinsa  on  niitä  yleisinhimillisiä  kysy- 
myksiä, joita  ci  mikään  vakavampi  elämänkatsomus  jätä  käsittelemättä. 
Suurten  uskonnollisten  henkilöjen  huomiota  tämä  kysymys  erityisesti  on 
vaatinut.  Augustinuksen  »tunnustukset»  sisältävät  syvämielisen  kuvauksen 
niistä  harhailuista  ja  kamppauksista,  jotka  hän  on  kestänyt  koettaessaan 
tuota  elämänkysymystä  ratkaista.  Mutta  myöskin  ne,  jotka  eivät  etsi  si- 
veellisyyden ihanteita  uskonnosta,  vaan  ihmisyyden,  humaniteetin  omasta 
sisällyksestä,  omistavat  paljon  ajattelemista  tälle  kysymykselle.  Göthclle 
tämä  kysymys  ei  ole  vieras.  Höflding,  joka  yrittää  asettaa  siveysopin  «hu- 
maaniselle pohjalle«,  käsittelee  tätä  kysymystä  etiikissään  mitä  suurimmalla 
huolella. 

Kansalliselta  kannalta  tämä  kysymys  myöskin  vaatii  huomiota.  Sano-, 
taan  kai  kyllä  jollakin  syyllä,  että  pohjoismaiden  kansat  ovat  Etelä-Euroo- 
pan  kansoihin  verraten  enemmän  alttiit  juoppouden  kiusauksille,  kun 
sitä  vastoin  sukupuolivietin  irstailut  runsaammin  rasittavat  Etelä-Euroo* 
pan  kansoja.  Mutta  syitä  meiltä  ei  suinkaan  puutu  tarkkuudella  kuunnella, 
mitä  kansamme  varoittajilla  tämänkin  kysymyksen  suhteen  on  sanottavana. 

Lyhyesti  tahdoin  sanoa,  että  luultavasti  moni  minun  kanssani  oli 
mielenkiinnolla  odottanut  mitä  sellaisella  kirjailijalla  ja  ihmistuntijalla  kuin 
Jämefeltillä,   on  sanottavaa  «Puhtauden  ihanteesta»  ja  son  saavuttamisesta. 

Ei  ole  vaikeata  löytää  sitä  katsantokantaa,  jonka  mukaan  Järnefeltin 
viimeinen  kirja  on  arvosteltava.  Se  ei  anna  meille  sellaisia  elämänperiaat- 
teita,  joita  voisimme  omistaa  ja  josta  saisimme  innostusta  «puhtauden  ihan- 
netta» toteuttamaan,  se  ei  meitä  voi  « rakentaa «•  Sen  merkitys  on  siinä, 
että  se  todistaa  taudin  oireita  elämässämme. 

Tähän  suuntaan  jo  se  suoranaisesti  viittaa,  mitä  tekijä  puhuu  kirjansa 
synnystä.  «Heräämiseni «  kirjan  ilmestyttyä  monet  «sekä  vanhemmat  epä- 
tietoisina kuinka  lapsiansa  kasvattaisivat,  että  myöskin  nuoret  ihmiset,  jotka 

itse  ovat  saman  ristiriidaD  edessä,  ovat  pyytäneet  saada  tekijältä  tietää^ 
mikä    auttaa    pääsemään  siitä  paheesta,  josta  mainitussa  kirjassa  puhutaan. 

Tekijällä  oli  alkuaan  aikomuksena  julkaista  semmoisinaan  ne  vastauk- 
set, jotka  hän  näiden  kysymysten  tekijöille  kirjoitti.  Mutta  «vähitellen  tuli 
lisäksi  paljon  muuta,  mitä  oli  välttämätön  mainita»,  ja  näin  on  meillä  edes- 
sämme «Puhtauden  ihanno«  niminen  kirja,  tutkimuksen  esitystapaan  laadittu 
teos  muutamista  «siveellisyyskysymyksen*  puolista,  itsesaastutuksesta,  pros- 
titutsionista,  puhtaudesta  avioliitossa  y.  m. 

Arvostelijan  täytyy  tekijän  oman  tarkoituksen  vuoksi  valittaa,  että  hän 
poikkesi  alkuperäisestä  suunnitelmastaan.  Jos  hän  olisi  puhunut  kirjeiden 
muodossa,  niin  ne  väitteet,  jotka  hän  tuo  esiin,  olisivat  tarjotut  henkilöille, 
joiden  omituisiin  mielentiloihin  katsoen  ne  ehkä  sopisivat  hyviksi  neuvoiksi, 
—  ainakin  ajaksi.  Tekijä  olisi  tässä  tapauksessa  puhunut  indiviideille,  joi- 
den sieluelämää  meidän  olisi  pitänyt  koettaa  ymmärtää,  ennenkuin  oli- 
simme voineet  sanoa  hänen  neuvojaan,  hänen  aatteitaan  vääriksi  tai  yksi- 
puolisiksi. 

Nyt  asia  on  toinen.  Järnefeltin  teoksessa  esiintyvät  siveelliset  vaa- 
timukset ja  periaatteet  annetaan  semmoisina  kuin  jos  ne  olisivat  yleispäteviä, 
uskonnolliselta  ja  eetilliseltä  kannalta  pidettävinä  jokaisen  ihmisen  ohjeina. 

Mutta  jos  yleensä  on  vaikea  antaa  ihmisille  ehdottomasti  sitovia  si- 
veellisiä neuvoja,  jos  moni  oikeutettukin  siveellinen  periaate  tulee  yksipuo- 
liseksi ja  vääräksi,  kun  tahdotaan  muitta  mutkitta  pauna  se  käytäntöön  jo- 
kaisessa elämän  tilassa,  niin  vieläkin  mahdottomampaa  on  siltä  kannalta 
kuin  Järnefelt  katsoo  elämää  ja  etupäässä  sukupuolisuhteista,  tehdä  ehdot- 
tomia siveellisiä  vaatimuksia.  Järnefelt  puhuu  jossakin  paikassa  kirjaansa 
tahtovansa  kääntyä  poikkcusluouteiden  puoleen,  mutta  hänen  kirjansa  ylei- 
seen muotoon  puetut  väitteet  eivät  sitä  osota. 

Meidän  ei  tarvitse  muuta  kuin  mainita  mikä  Järnefeltin  yleinen  ajatus- 
kanta  on,  osottaaksemme,  että  se  on  järjetön  ja  siveellisesti  hyljättävä. 

Oikeastaan  kirjassa  on  kaksi  siveellisyyden  ihannetta.  Toinen  ei  ole 
Järnefeltin  oma,  mutta  hän  puhuu  siitä  kuitenkin  jonkunlaisella  myötätun- 
toisuudella.  Tahdon  sen  tässä  mainita  kuten  se  siv.  37  on  lyhyesti  esi- 
tettynä. 

«Nainen  saapi  enintään  kuukauden  kuluttua  tietää  onko  yhtymisellä 
ollut  toivottu  seuraus.  Jos  on,  niin  uusi  yhtyminen  luonnollisesti  ei  voi 
tapahtua    ennen    kuin  lapsi  on  synnytetty,  imetetty  ja  äiti  täydellisesti  pa- 

lauttanut  voimaosa.  Muussa  tapauksessa  seuraava  lapsi  tulisi  kärsimään 
henkistä  ja  ruumiillista  vahinkoa,  ja  se  ei  suinkaan  voi  soveltua  sen  ihmi- 
sen tarkoituksiin,  joka  pitää  elämäntehtävänänsä  synnyttää  maailmalle  lap- 
sia. Ibanneavioliitto  siis  senkin  elämänohjeen  mukaan,  joka  on  lausuttu 
sanoilla:  lisääntykää  ja  täyttäkää  maata,  vaatii  ihmiseltä  kieltäytymistä 
sukuvietin  tyydyttämisestä,  ja  käskee  yhtymään  ainoastaan  tarkoituksessa  syn- 
nyttää maailmalle  sekä  ruumiillisesti  että  siveellisesti  terveitä  lapsia.» 

Tämä  «ihanncavioliiton»  aate  oi  ole  minusta  eetillisesti  oikea,  vaikka- 
kin se  on  koko  joukon  parempi  kuin  tekijän  oma  kanta.  Avioliiton  suku- 
puolielämää ei  saa  yksinomaan  määrätä  tuon  kyllä  objektiivisesti  pätevän 
peruslauseen  mukaan,  että  avioliitto  tarkoittaa  lasten  synnyttämistä  ja  kas- 
vattamista. 

Mikä    se  on,  joka  vaikuttaa,  että  tuo  vasta  kerrottu  elämänohje  tun- 
tuu   niin    kylmän    järkevältä,    vastenmieliseltä,    tervettä  tunne-elämää  louk- 
kaavalta, vaikka  se  toiselta  puolen  kuuluukin  todelta  ja  oikealta,  ja  vaikka 
^se    paljon    oikeata  sisältääkin?     Ajatukseni  mukaan  tuon  ohjeen  yksipuoli-     1 
suus  on  siinä,  ettei  se  ihmisolennon  subjektiiviselle  puolelle,  viettielämään     I 
kuuluville  sielullis-ruumiillisille  vaikutteille  tunnusta  minkäänlaista  oikeutusta,  r^ 

Me  syömme  kyllä  saadaksemme  ruumiillisia  ja  henkisiä  voimia,  me 
tiedämme  järkemme  kautta  syömisen  tarkoituksen.  Mutta  me  syömme 
myöskin  sammuttaaksemme  nälkäämme.  Terveen  ihmisen  ei  tarvitse  pa- 
kottaa itseään  syömään  eetillisten  periaatteiden  nojalla,  hän  syö,  koska  hä- 
nellä on  nälkä  ja  sitä  tyydyttääkseen. 

Subjektiivinen  näläntunto,  joka  saa  tyydytyksensä,  ei  ole  ilman  ar- 
voa ihmiselämässä.  Ja  niin  on  muidenkin  ihmisolentoon  kätkettyjen  viet- 
tien laita.  Elämä  ei  olisi  elämää,  jos  siihen  ei  kuuluisi  luvallisten  viet- 
tien tyydyttäminen.  Jos  kaikessa  elämässä  vaaditaan  vain  järkevien  peri- 
aatteiden seuraamista,  niin  elämä  olisi  kuollutta  ja  kylmää. 

Mutta  mikä  on  tervettä  tunne-elämää,  mikä  viettien  tyydyttäminen 
OD  luvallista? 

Se  kysymys  osottaa  meille  toiselta  puolen  järkevien  periaatteiden  tar- 
peellisuuden. 

Tunteessa,  viettielämässä  on  jotakin  rajatonta,  mistään  muusta  huoli- 
matonta kuin  omasta  tyydytyksestään.  Semmoisena  se  aina  on  vaarassa 
muuttua  polttavaksi  himoksi. 

Tässä    on  rajoittavien  periaatteiden  tehtävä  määrätä  viettielämän  ra- 


Zach.  Castren. 


eivät  saa  sitä  määrätä  siilä  tavalla,  että  ne  itse  koettavat 
/iän  sijalle.     Niillä  on  vain  valvova,  kriitillinen  tehtävä, 
jkettäin  kerrottavan,  että  eräs  nuori  neiti  oli  sanonut:  «minä 
Aitua    miehelle    saadakseni   lapsia;    se    ajatuskin    on  minusta 
^lö.     Mutta  minä  voisin  sen  tehdä  alttiudesta,  ^rakkaudesta». 
Deiti    oli  oikeassa,  mutta  samalla  väärässä,  jos  hän  ei  ajatellut 
minkäänlaisia  muita  ohjeita  toiminnalleen  mahdollisiksi  kuin  tuon  subjektii- 
visen tunteen.     Ihanteellisen  avioliiton  objektiiviset  periaatteet  ovat  tarpeen 
subjektiivista  tunne-elämää  ja  viettejä  johtamaan. 

Mutta  kuten  sanottu,  järkevät  periaatteet  semmoisina  eivät  kelpaa  vai- 
kuttimiksi,  motiiveiksi.  Ne  ovat  toimivalle  ihmiselle  kuten  loistot  merellä- 
kulkijalle;  ne  antavat  tietoa  kuljettavan  tien  sunnasta,  varjelevat  karille  las- 
kemasta, mutta  ne  eivät  kuljeta  purtta  eteenpäin. 

Mitä  yksityisiä  periaatteita  aviomies  katsoo  sopivaksi  sukupuolielä- 
mässään noudattaa,  sen  kysymyksen  jättäisin  mieluimmiten  jokaisen  itsensä 
ratkaistavaksi.  Kysyköön  neuvoa  omaltatunnoltaan  ja  lääkäriltään!  Tie- 
tysti ylin  periaate  saadaan  siitä,  että  avioliitto  prinsiippinsä  mukaan  tar- 
koittaa ylläpitää  ihmissukua,  mutta  kysymys  on  tuon  yleisen  periaatteen 
yksityiskohtaisesta  sovittamisesta. 

Yksi  kohta  tulkoon  mainituksi,  josta  Järnefeltin  kirjassa  ci  puhuta. 
Nuo  kirotut  «preventiiviset  keinot»!  Tiedän  että  moni  lääkäri  omalta  kan- 
naltaan ne  tuomitsee  pois.  Mutta  avioliiton  oman  aatteen  kannalta  ne  ovat 
ilman  muuta  perustelemista  hyljättäviä.  Olkoonpa  että  tämäkin  periaate  on 
ainoastaan  relatiivisesti  tosi  ja  toteutettava;  ainakin  siinä,  missä  noita  keinoja 
täydellä  aikomuksella  käytetään  oman  mukavuuden  vuoksi,  ne  ovat  etiikin 
hylkäämiä. 

Taitaa  nykyään  kuulua  asiaan  jonkunlaisella  ylenkatseella  puhua  lapsi- 
rikkaista perheistä.  Siinä  on  osaksi  oikeutettua  rcaktsionia,  vastavaikutusta 
sitä  vanhaa  katsantokantaa  vastaan,  jonka  mukaan  naisen  ainoa  tehtävä  oli 
lasten  synnyttäminen.  Mutta  jos  lasten  lukumäärä  on  estettävä  «preventii- 
visten  keinojen»  avulla,  niin  nuo  vanhanaikaiset  lapsirikkaat  perheet  herät- 
tävät meissä  sittenkin  kunnioitusta,  sillä  välin  kuin  nuo  pariisilaisavioliitot 
ainoastaan  inhottavat.  Kun  yksilöt  tässäkin  asiassa  rupeavat  pitämään 
omaa  mukavuuttaan  ja  nautintoaan  korkeimpana  silmämääränään,  silloin 
kansan  siveellinen  ja  kansallinen  tarmo  katoaa. 

Ed  tahdo  lähemmin  puhua  tuosta  «ihanneavioliitona  aatteesta.  Ku- 
ten sanottu  viettielämällä  on  subjektiivisestikin  katsoen  merkityksensä, 
mutta  ilman  yleispäteviä  periaatteita  se  turmeltuu.  Kun  noiden  periaat- 
teiden mukaan  tahdotaan  määrätä  viettielämän  rajat,  vältettäköön  siinä 
sekä  kevytmielinen  löybyys  että  tuskallisen  tarkka  ankaruus.  Jälkimäiseen 
yksipuolisuuteen  tuo  Järnefeltin  kuvaama  aihanneavioliitto«  on  sattunut. 
Kahden  vapaan  aviokumppanin  toiminta,  jos  heillä  on  terve  tunne-elämä, 
ei  tarvitse  sellaista  sääntöä.  Liialliset  vaatimukset  eivät  sitä  paitsi  usein- 
kaan saavuta  ihmisten  hyväksymistä  edes  ihanteina*),  vaan  ne  voivat  vai- 
kuttaa päinvastaista,  kuin  mitä  niillä  on  tarkoitettu.  Hienotunteisuutta  avio- 
puolisojen kesken  ei  rakenneta  siten  että  jonkun  yksityisen  elämänpiirin 
rajat  kaikissa  yksityiskohdissaan  määrätään  kylmän  järkevien  säännöksien 
kautta. 

Ehkä  olen  jo  liian  kauan  viipynyt  tuossa  «ihanneavioliiton«  aatteessa, 
jota  Järnefelt  ei  hyväksy.  Tulen  nyt  hänen  omaan  käsitykseensä  suku- 
puoliasiassa. 

Se  on  ihan  sama  kuin  Leo  Tolstoin.  Kaikki  sukupuolielämä  on  si- 
veellisesti luvatonta.  Avioliitto  ei  asiata  auta.  Tolstoin  ja  Järnefeltin 
opin  mukaan  on  avioliitto  =  aistillinen  rakkaus.  Ja  aistillinen  rakkaus  ei  ole 
sen  «puhtauden  ihanteen «  kanssa  sopusoinnussa,  jota  uskonto  vaatii.  «Lapsi 
on  lankeemuksen  tuote».  Sen  siittäminen  on  aina  syntiä.  Sitä  syntiä  on 
avioliitossakin  vältettävä. 

Järnefelt  siis  tarjoaa  suomalaiselle  lukijalle  saman  opin,  jonka  jo 
tunnemme  Tolstoin  «Kreutzer- sonaatista». 

En  aio  ruveta  arvostelemaan  tuota  askeettista  elämänkäsitystä  sem- 
moisenaan. Se  minkä  me  tämän  opin  esittämisestä  meillä,  voimme  oppia, 
ei  ole,  kuten  jo  on  sanottu,  että  me  tästä  esityksestä  saamme  joitakin 
elämään  kelpaavia  periaatteita,  vaan  me  saamme  siitä  epäsuorasti  nähdä 
jotakin  muuta. 

Huomautettakoon  tässä  kuitenkin  lyhyesti,  kuinka  kivulloisen  ahdas- 
mielinen   on    se  käsitys,  jonka  mukaan  ei  ole  mitään  eroa  «aistillisuuden» 


*)  Toiselta  puolen  on  totta  että  aistillisuuteen  taipuisa  ihminen  usein  kuvitte- 
lee mielessään  niitä  ankarimpia  siveydenihanteita.  Hänessä  silloin  ristiriita  ihanteen 
ja  taipumuksien  välillä  kehittyy  mitä  jyrkimpään  muotoon.  Huomautamme  tätä  eri- 
tyisesti, koska  edempänä  kirjoituksessamme  johdumme  puhumaan  siitä  ^ihailusta", 
minkä  askeettinen  elämänkäsitys  voi  saada  aikaan. 

välillä  vapaassa,  monogaamisille  periaatteille  rakennetussa  avioliitossa  ja  ais- 
tillisten himojen  tyydyttämisessä  sen  ulkopuolella.  Sallittakoon  minun  tä- 
män asian  valaisemiseksi  esiintuoda  eräs  Höfifdingin  etiikissä  löytyvä  sitaatti, 
jossa  osotetaan,  miten  siveellisesti  rappeutuneissakin  oloissa  avioliiton  aate 
vaikuttaa  I*) 

«Vaikka  kuritus  vangit  tavallisesti  kuuluvat  huonoimpiin  yhteiskunta- 
luokkiin, niin  heidän  kirjevaihtonsa  kuitenkin  alati  osottaa,  kuinka  uskolli- 
sia ja  kestäviä  heidän  vaimonsa  ovat  sillä  välin  kuin  heidän  miehensä  kär- 
sivät rangaistusta  rikoksistaan  .  .  .  Myöskin  useimmat  miehet,  kuinka 
syvään  langenneita  he  useinkin  voivat  olla,  riippuvat  kuitenkin  rakkaudella 
kiinni  vaimoissaan  ja  lapsissaan,  ja  hyvin  omituista  on  nähdä,  miten  nai- 
neilla vangeilla  on  aivan  toinen  ajatus  naisesta  kuin  naimattomilla.  Avio- 
liitossa he  pian  oppivat,  että  naisella  on  kokonaan  toinen  merkitys  ja  arvo 
kuin  olla  vain  miehen  aistillisuuden  välikappaleena». 

Jottemme  tekisi  Jämefeltille  vääryyttä,  pitää  meidän  mainita,  että 
hän  kyllä  omalta  kannaltaan  myöntää  avioliiton  kasvattavan  voiman.  Hä- 
nestä kaksi  henkilöä  tekee  hyvin,  jos  he  päättävät  yhdessä  ruveta  taiste- 
lemaan aistillisuutta  vastaan.  Mutta  minä  pelkään,  että  tuo  kasvattaminen 
vie  vain  luonnottomuuteen  ja  epätoivoon,  jos  avioliiton  korkeata  positii- 
vista aatetta  ei  tunnusteta. 

Sanottakoon  minun  puolestani  kernaasti,  että  «ihminen  on  synnissä 
siinnyt  ja  syntynyt».  Ehdottomain  siveellisten  vaatimusten  mukaan  kaikki 
meidän  toimintamme  on  epätäydellistä,  syntistä.  Mutta  ainoastaan  kivul- 
loinen  mietiskely  voi  leimata  ihmisen  aistillisen  puolen  kokonaan  kelpaa- 
mattomaksi olemaan  korkeiden  tarkoitusperien  orgaanina  ja  olemaan  sen 
vuoksi  määrätyillä  ehdoilla  eetillisesti  hyväksyttävä. 

Mutta  miksi  tuollaisia  askeettisia  vaatimuksia  esitetään?  Mikä  se 
tekee,  että  ihmiset  kuitenkin  usein  jonkunlaisella  ihastuksella  kuuntelevat 
askeettisen  elämänkatsomuksen  julistajia  ja  noudattajia?  Mikä  on  vaikutta- 
nut, että  Tolstoin  luonnoton  oppi  näkyy  saavan  meidänkin  maassa  tun- 
nustajia? 

Tulen  nyt  siihen  katsomuskantaan,  jolta  katsottuna  Järnefeltin  kirjan 
esiintyminen  meillä  vaatii  vakavata  huomiota. 

Askeettiset  elämänvaatimukset  ja  ne,  jotka  koettavat  niitä  toteuttaa, 
herättävät  ihailua  siksi,  että  —  ne  muodostavat  vastakohdan  sellaiselle,  joka 
ei    ole    terveidenkään    siveellisten    vaatimusten  kanssa    sopusoinnussa.     Jos 

*)  Sitaatti  on  kirjasta:    Hafstr0ni:  Oni  Saedelighedsforholdene  i  det  danske  Folk. 

kansassa  on  joku  pahe,  niin  vannaan  silloin  syntyy  sitä  vastaan  sellai- 
nenkin vastavaikutus,  joka  yksipuolisuuteen  asti  kehittää  siveellisen  elämän- 
vaatimuksen.  Ehdottoman  raittiuden  vaatimusta  ei  olisi  esitetty,  jos  kan- 
samme olisi  voinut  osottaa  kohtuutta  väkijuomien  nauttimisessa.*)  Järnefel- 
tin kirjan  esiintyminen  osottaa,  että  toiseltakin  taholta  kansaamme  uhkaa 
vaarallinen  viettelys.  Kun  askeesin  ihaileminen  saa  kansassamme  sijaa, 
niin  se  todistaa,  että  turmelus  on  siinä  kasvamaan  päin. 

Asian  tähden  valitan  vielä  kerran,  että  Järnefelt  on  puhunut  varoi- 
tushuutonsa  tieteellisen  tutkimuksen  tavoin.  Ensinnäkään  kirjassa  ei  ole  tie- 
teellistä tunnollisuutta  noudatettu;  siinä  on  liian  kategoorisia  väitteitä  ja 
usein  on  tehty  vastustajan  kannalle  vääryyttä.  Mutta  toinen  näkökohta  on 
tärkeämpi.  Valitin  kirjoitukseni  alussa,  ettei  Järnefelt  kirjallaan  kääntynyt 
kirjeiden  muodossa  yksityisten  henkilöiden  puoleen.  Vielä  parempi  olisi 
ollut,  että  hän  olisi  kirjassaan  osottanut  meille  nämät  henkilöt  sellaisinaan, 
viettely ksineen,  taisteluineen.  Sillä  tavalla  menetteli  Tolstoi  Kreutzer-so- 
naatissaan,  Bjömson  «Det  flager«  kirjassa,  Ibsen  Gengangerlssa.  Heidän 
teoksensa  ovat  herättäneet  ihmisten  omiatuntoja  paljoa  suuremmassa  mää- 
rin kuin  jos  olisivat  käyttäneet  suoranaisesti  esittelevää  esittämistapaa.  Tols- 
toin esitys  eetillisistä  periaatteistaan  mainitun  kirjansa  liitteessä  ei  ole 
suuriarvoinen,  mutta  Kreutzer-sonaatti  puhuu  sittenkin  ihmisten  omilletun- 
noille. Nykyisessä  muodossa  esitettyinä  Järnefeltin  Toistoilta  lainaamat 
aatteet  osottautuvat  aivan  selvästi  yksipuolisiksi,  mutta  yksityiset,  määrätyt 
indiviidit  voisivat  kyllä  saada  omilletunnoilleen  herätystä,  jos  heidän  elä- 
mänsä esiteltäisiin  vaikkapa  niinkin  yksipuolisten  aatteiden  valossa. 


Ylläoleva  oli  jo  ladottu,  kun  Valvojan  toimitukselta  sain  Järnefeltin 
toisen  täksi  jouluksi  ilmestyneen  teoksen  ilmoitettavaksi. 

« Marian «  alkuluvussa  tekijä  kuvaa  naista,  jossa  kevytmielisyys  ja  hil- 
littömyys taistelevat  vakavampia  taipumuksia  vastaan.  Muutamia  mautto- 
muuksia lukuunottamatta,  jotka  kuvatun  naisen  suussa  tuntuvat  odottamat- 
tomilta, tuo  kuvaus  todistaa  Järnefeltin  taitoa  muutamilla  piirteillä  luoda 
eteemme  ihmissielun  kuvan  vastakohtineen  taisteluineen. 

*)  Ei  tarvinne  huomauttaa,  että  ehdottoman  raittiuden  vaatimuksella  tietysti  on 
paljon  parempi  oikeutus  kuin  sillä,  jonka  Tolstoi  ja  Järnefelt  esittävät  sukupuoliasiassa. 

Vahinko  vain,  ettei  tekijä  ole  jatkanut  alottamaansa  luonteenkuvausta* 
Jollei  pane  huomiota  nimiin,  niin  tuo  alku  voisi  sopia  sellaiseen  elävien 
ihmisten  kuvaukseen,  jonka  ylempänä  esitin  voivan  paremmin  vastata  Jär- 
nefeltin tarkoitusta  herättää  ihmisiä  kuin  «Puhtauden  ihanteen*  tapaiset 
kirjat.  Nyt  «Marian*  kuvaaminen  jää  tekijältä  syrjälle  ja  hän  antautuu 
toisen  vaikuttimen  vietäväksi. 

Järnefeltin  aikomuksena  näk3ry  «Maria*  teoksellaan  olevan  lausua  ilmi 
oppositsionitunnelmansa  tavallista  uskonkäsitystä  vastaan  niin  voimakkaasti 
kuin  mahdollista.  Hän  on  tahtonut  loukata  niitä,  jotka  katsovat  Jeesuksen 
syntymistä  puhtaasta  neitsyestä  uskonkappaleeksi.  Hän  on  etsimällä  etsi- 
nyt niiden  arimpia  tunteita,  joita  hän  on  tahtonut  loukata  ja  tuomita.  Jär- 
nefelt ei  tässä  suhteessa  ole  tehnyt  muuta  kuin  mitä  se,  joka  pitää  itsel- 
lään olevan  toden  uskon  ja  muilla  hyljättävän,  aina  pitää  oikeutenaan  tehdä: 
häiritä  ihmisten  rauhaa  ja  painaa  heihin  omia  aatteitaan,  vaikka  millä  uhalla 
tahansa. 

Ne,  jotka  ovat  voineet  sulattaa  Järnefeltin  edellisiä  teoksia  «Herää- 
miseni«,  cAteisti«  y.  m.,  mutta  nyt  napisevat  «Marian*  ilmestymisestä,  ei- 
vät ole  johdonmukaisia.  Samat  mullistavat  aatteet  löytyivät  jo  edellisis- 
säkin; niidenkin  tarkoituksena  on  ollut  loukata  ja  haavoittaa.  Niidenkin 
mukaan  ne  perustukset,  joihin  nykyinen  yhteiskunta,  sivistys  ja  uskonto  pe- 
rustuvat, eivät  kelpaa  mihinkään.  Hänen  aatteensa  ovat  olleet  kiivasta 
kritiikkiä  ei  ainoastaan  nykyisestä  yhteiskunnasta,  vaan  kaikista  sen  posi- 
tiivisista ihanteistakin.  Tästäkin  kritiikistä  voi  paljon  oppia,  mutta  omistaa 
ne    periaatteet,    joihin  se  perustuu,   on  sama  kuin  «heittää  kaikki  toiveet«. 

Sen  joka  tahtoo  vastustaa  Järnefeltin  esiintymistä  meillä,  täytyy  vas- 
tustaa hänen  periaatteitaan.  Järnefeltin  uskonnon  ja  siveellisyyden  ihanteet 
loukkaavat  tervettä  protestanttista  tietoisuutta  yhtä  paljon  kuin  hänen  ajatuk- 
sensa länsimaisen  kultuurin  kieroudesta  loukkaavat  isänmaanystävän  edistys- 
toiveita.    Kaikkein  vähimmin  hänen  aatteensa  kelpaavat  nuorison  ihanteiksi. 

Tämän  kirjoittajaa  on  sen  vuoksi  kummastuttanut  se  tiedonanto,  että 
on  ollut  niitä,  jotka  Järnefeltistä  ovat  toivoneet  suomalaiselle  nuorisolle 
jotakin  uskonnollista  opasta,  profeettaa,  ja  nyt  «Marian*  ilmestymisen  joh- 
dosta valittavat  erehdystyään  ja  pettymystään.  Tämä  seikka  osottaa  että 
suomalaisestakaan  nuorisosta  ei  kokonaan  ole  puuttunut  sitä  alakuloisuutta 
ja  pessimismiä,  jota  hyvällä  syyllä  on  sanottu  ruotsalaisessa  nuorisossamme 
löytyvän.     Suomalaiselta    nuorisolta   voi  kuitenkin  parempaa  odottaa;  nuo- 

nsolta,  Jolla  on  runsaasti  tehtäviä,  innostuttavia  tehtäviä  kansallisen  sivis- 
tyksen hyväksi,  voi  odottaa  nuoruuden  rohkeutta  Ja  toivoa.  Jos  nyt  kui- 
tenkin osaksi  asianlaita  on  ollut  toinen,  niin  tämä  todistaa  kuinka  suuresti 
uskonnon  rohkaisevaa  voimaa,  Jota  nykyisenä  käänneaikana  monesti  on  vai- 
kea löytää  hyväksyttävässä  muodossa,  on  tässä  nuorisossa  kaivattu.  Se  nuoriso 
joka  rupeaa  etsimään  omistettavia  uskonnonihanteita  Järnefeltin  itämaisesta 
maailmankatsomuksesta,  jonka  mukaan  kultuuri  ja  isänmaa,  yhteiskunta  ja 
avioliitto  ovat  paljasta  roskatavaraa  vain,  on  todellakin  pessimismiin  vajon- 
nutta. Järnefeltin  kirjat  ja  elämänkokemus  sisältävät  kyllä  paljon,  josta 
nuoriso  voi  ottaa  varoitusta,  paljon,  joka  voi  herättää  sitä  ajattelemaan, 
mitä  sen  rauhaan  sopii,  varsinkin  sen  suhteen,  ettei  uskonto  ole  niinkään 
helposti  poisheitcttävää  tavaraa.  Jos  ei  uskonnollisuutta  ole  nuoruuden 
innostuksessa  mukana  niin  innostus  ei  kestä  koettelemusta.  Mutta  kuten 
sanottu  Järnefeltin  uskonnon  ja  siveellisyyden  ihannetta  meidän  ei  tarvitse 
omaksua;  me  emme  tahdo  sanoa  itseämmme  irti  kaikesta  siitä,  josta  Tols- 
toin ihanteet  vaativat  meitä  sanomaan  itsemme  irti.  Toivoakseni  suoma- 
lainen nuorisomme  suurimmalta  osaltaan  näin  on  ajatellut  ja  ajattelee. 

Zach.   Castren. 


Pohjan  pimeillä  perillä. 


Nansen,  Fr,,  Pohjan  pimeillä  perillä.     Norjalainen  napaseuturetki  1893—1896.     Te- 
kijän luvalla  suomentanut  Teuvo  Pakkala.     Helsingissä  1896 — 97,  Otava. 

Nansenin  onnistumisen  siinä,  hänen  missä  niin  monet  hänen  edeltäjänsä, 
jotka  myös  olivat  miehisiä  miehiä,  joilla  myös  oli  rohkeutta  ja  tarmoa  ja  joilta 
ei  puuttunut  kokemusta  eikä  tieteen  ja  käytännöllisen  elämän  kouluttamaa  älyä, 
kohtasivat  voittamattomia  esteitä,  on  usea  ehkä  taipuvainen  lukemaan 
«sattuman*,  «onnen «  laskuun.  Kuinka  ontto  sellainen  katsantotapa  on,  sel- 
viää kuitenkin  jokaiselle,  joka  on  tutustunut  hänen  kertomukseensa  mat- 
kasta Grönlannin  poikki.  Vielä  selvemmin  osottaa  sitä  hänen  viimeinen 
matkansa. 

Ensimäisen  aiheen  Nansenille  napatutkimusretkensä  suunnitelmaan  tar- 
josivat muutamat  Grönlannin  lounaisrannikolla  1884  tavatut  jäännökset  Jean- 
nette-laivasta,   joista   otaksuttiin,    että   ne    olivat  laivan  haaksirikosta  Uusi- 

Siperian  saarten  luota  ajautuneet  jäitten  mukana  yli  napaseudun.  Ottamalla 
huomioon  muitakin  seikkoja  vahvistui  Nansenissa  ajatus  että  Itä-Siperiasta 
päin  kulkee  merivirta  Frans-Josefin  maan  pohjoispuolitse  ja  Huippuvuorten 
ja  Grönlannin  välitse.  Suunnitelma  oli  valmis,  sanoo  Nansen.  Pitää  valita 
lähtökohdaksi  itä  ja  sitte  antaa  merivirran  kuljettaa  laiva  navan  jli.  Pitää 
olla  erityisesti  jään  pusertamisen  kestämistä  varten  rakennettu  vankka  laiva, 
runsasta,  vaihtelevaa,  jopa  herkullistakin  muonaa  viiden  vuoden  varalle, 
täydellinen  varustus  erilaisia  tieteellisiä  tutkimuksia  varten  matkalla. 

Ennenkuin  hän  ryhtyy  suuren  tehtävänsä  toteuttamiseen  mittelee  hän  en- 
sin voimiansa  pienemmässä  yrityksessä.  Hiihtoretkellään  Grönlannin  poikki 
1888  osotti  hän  kansalleen  ja  maailmalle,  mihin  hän  oli  kykenevä.  Muut  olivat 
aina  valinneet  asutun  länsirannan  lähtökohdaksi  tunkeutuakseen  tuohon  tunte- 
mattomaan sisämaahan.  Nansenille  ei  palaaminen  kesken  tietä  sopinut.  Hän 
valitseee  lähtökohdaksi  ajojäitten  ympäröimän  itärannan,  «polttaa  laivat 
takanaan*  ja  niin  on  edessä  vain  kaksi  mahdollisuutta:  eteenpäin  poikki 
jäätikön  tai  —  kuolema.  Sellainen  voi  monesta  olla  tyhmänrohkeata, 
Nansenin  suhteen  se  on  ilmaus  neron  itseensäluottavaisuudesta,  jota  ilman 
ei  suurtyö  synny.  Paitsi  maailmanrekordina  jäätikön  kulkemisessa  ja  urhei- 
lun alalla  oli  Grönlannin  matka  Nansenille  ja  hänen  suuremmalle  tuumal- 
leen muissakin  suhteessa  tärkeänä  valmistuksena.  Niinpä  hän  sen  kautta  sai 
uutta  lisää  siihen  todistussarjaan,  joka  vahvisti  hänen  teoriaansa  napameren 
yli  Atlantia  kohti  kulkevasta  virrasta. 

Palattuaan  Grönlannin  matkalta  Nansen  seuraavina  vuosina  vielä  jat- 
koi tutkimuksia  pohjoisilla  reiteillä  vallitsevista  oloista  ja  niin  vakaantui 
hänen  mielipiteensä  mainitun  merivirran  todellisuudesta  ja  kypsyi  siihen  pe- 
rustuva merkillisen  naparetken  suunnitelma.  Tämän  tarkoituksesta  sanoo 
Nansen  ennen  sen  toimeenpamista  pidetyssä  esitelmässä: 

«Emme  lähde  etsimään  tuota  matematista  pistettä,  joka  on  maapal- 
lon akselin  pohjoisena  päänä,  sillä  tälle  pisteelle  pääsemisellä  on  itses- 
tään varsin  vähän  merkitystä;  vaan  lähdemme  tehdäksemme  tutkimuksia 
siinä  laajassa  tuntemattomassa  osassa  maanpalloamme,  joka  ympäröipi  na- 
van, ja  näillä  tutkimuksilla  on  ihan  yhtä  suuri  tieteellinen  arvo  kulkekoonpa 
matka  itse  navan  yli  tahi  jonkun  verran  ulompana*. 

Kertomus  retkestä  osottaa  että  koko  sen  suunnitelma  oli  tulos  pe- 
rinpohjaisista tutkimuksista,  tulos  laskuista  ja  johtopäätöksistä,  joihin  voi 
tulla  oikein  yhteensolmimalla  määrätyitä  tosiasioita,  tulos  edellisten  napa- 
seuturetkeilijäin   ja    omien  monipuolisten  kokemuksien  viisaasta  hyväkseen- 

käyttämisestä.  Että  retki  sitte  niin  hämniästyttävän  täsmälleen  ohjelman 
mukaisesti  onnistui,  siitä  on  epäilemättä  mitä  suurimmassa  määrässä  kiit- 
täminen sen  johtajan  tavatonta  vastuunalaisuuden  tunnetta,  joka  pakoit- 
taa  häntä  ulottamaan  tarkinta  huolenpitoa  laivanmallista  lukemattomien 
matkavarustuksien  erikoisimpiin  yksityisseikkoihin  saakka,  hänen  rautaista 
tarmoaan  ja  luottamustaan  laskuihinsa,  tieteellisissä  harjoituksissa  koulutet- 
tua älyä  ja  lukuisissa  hengenvaaroissa  koeteltua  mielenmalttia,  joten  hän 
pahassakin  pulassa  tyynesti  voi  arvostella  ympäröiviä  oloja  niiden  oikean 
mitan  mukaan  ja  siitä  suoriutua  mahdollisimman  onnellisesti.  Siten  «sattu- 
man* ala  supistuu  verrattain  pieneksi.  Eikä  ole  tässä  yhteydessä  myös 
unohdettava  hänen  ja  hänen  toveriensa  ruumiDlista  karaisua  —  jotta  voisi  viik- 
koja ja  kuukausia  maata  yöt  kosteissa  vaatteissa  nahkasäkissä  napaseudun 
jäillä,  niinkuin  Nansen  ja  Johansen  rekiretkellään  tekivät,  tarvitaan  kieltä- 
mättä sangen  hyvä  «fysiikka«. 

Nansenin  matkakertomuksen  suomennosta  on  ilmestynyt  ensimäinen  osa 
kokonaan  ja  enimmät  vihkot  toista  osaa  eli  yhteensä  28  vihkoa,  mutta  toivot- 
tavasti loppuvihkot  ilmaantuvat  täksi  jouluksi.  Mielellään  käy  näihin  hyvälle 
paperille  painettuihin  ja  runsaasti  kuvitettuihin  vihkoihin  käsiksi.  Vilkkaan 
sujuvan  kirjoitustavan  vuoksi  lukee  mielellään  matkan  puuhaamisesta  alusta 
pitäen,  «Fram« -laivan  rakentamisesta  —  sen  malli  tulee  epäilemättä  ole- 
maan suuriarvoinen  seuraaville  napaseuturetkille  —  lähdöstä  Norjasta 
ja  purjehduksesta  pitkin  vanhan  maailman  pohjoisrannikkoa  siksi  kunnes 
tartuttiin  jäähän.  Jännittäviä  seikkailuja  porojen,  mursujen  ja  jääkarhujen 
kanssa  on  tuon  tuostakin.  Hyvin  viihtyy  «Fram«in  miesten  kanssa  heidän 
jokapäiväisissä  puuhissaan  laivan  ollessa  kiinnijäätyneenä.  Se  on  täydelli- 
nen verstas,  jossa  tehdään  ahkeraan  kaikellaista  sepän,  nikkarin,  suutarin 
ja  räätälin  työtä,  ja  tieteellinen  laboratorio,  jossa  parhaimmilla  koneilla  ja 
apuneuvoilla  tehdään  säännöllisiä  havaintoja  ilmastosuhteista,  magneettisista 
oloista,  eri  vesikerrosten  lämpömäärästä,  suolapitoisuudesta,  meren  eläi- 
mistä, syvyysmittauksia  j.  n.  e.  Erinomainen  työssä  ja  juhlassa  esiintyvä 
toveruuden  ja  yhdenvertaisuuden  henki  tuoksuu  lukijalle  joka  sivulta  ja  herat- 
tää  hänessä  mitä  elävintä  myötätuntoisuutta.  Erittäin  jännittävää  laatua  on 
Nansenin  päiväkirja  hänen  ja  Johansenin  vaivalloisesta,  ihmeellisesti  suori- 
tetusta retkestä  suksilla,  koirilla  ja  kajakeilla  navalle  päin  ja  takaisin  Frans- 
Josefin  maahan,  kertomus  kohtauksesta  Jackson -retkikunnan  kanssa  ja  riemu- 
retkestä  Norjassa. 

Niinkaio  ennenkin  esiintyy  Nansen  tässä  teoksessaan  täysin  kehitty- 
neenä stilistinä,  joten  kerran  lukemaan  ryhdyttyä  seuraa  suurimmalla  mie- 
lenkiinnolla ja  nautinnolla  kertomuksen  kulkua.  Pienenä  koepalasena  kiijan 
stiilistä  sallittakoon  tässä  siteerata  seuraava  kuvaus  jääpuristuksesta  (I, 
s.  208): 

«Tällainen  puristus  on  kieltämättä  mahtava  näky,  tuntuu  aivan  kuin 
olisi  seisomassa  vastatusten  jättiläisten  kanssa,  eikä  ole  ihme,  että  pelku- 
rit sielut  säikähtyvät  ja  uskovat,  että  mikään  ei  voi  sitä  kestää;  kun  oi- 
kea puristus  alkaa,  niin  tuntuu  kuin  ei  koko  maan  pinnalla  olisi  yhtään 
pistettä,  joka  ei  huljuisi,  tärisisi  ja  vapisisi.  Ensiksi  maanjäristyksen  kal- 
tainen jyminä  kaukana  suuressa  erämaassa,  sitten  jymisee  eri  tahoilla,  se 
lähestyy  lähestymistään,  hiljainen  jäämaailma  jyrisee,  luonnon  jättiläiset 
ovat  heränneet  taisteluun.  Jää  ruskaa  kaikkialla,  se  alkaa  vyöryä  —  ja 
yhtäkkiä  olet  siinä  keskellä.  Ympärilläsi  vonkuu  ja  paukkuu,  tunnet  jään 
tutisevan  ja  rutisevan  jalkaisi  alla,  kaikki  on  liikkeellä.  Pimeän  hämyssä 
näet  jään  työntyvän  ylös  ja  kohoavan  korkeiksi  selänteiksi,  yhä  lähempänä 
ja  lähempänä  sinua.  Sinä  näet  10 — 12  — 15  jalan  paksuisia  jäätelcjä  vyö- 
ryvän toistensa  päälle  aivan  kuin  olisivat  höyhenpaaluja,  ne  ryntäävät  lä- 
hemmäksi, sinä  juokset  syrjään  pelastaaksesi  henkesi.  Vaan  edessäsi  jää 
halkeaa,  avautuu  musta  kuilu,  josta  vesi  ryöpsähtää.  Sinä  syöksähdät  syr- 
jään —  vaan  siellä  näet  pimeässä  häämöittävän,  vyöryvän  jääteli-selänteen, 
joka  liikkuu  toista  selännettä  vastaan.  Sinä  koitat  toiselle  taholle  —  siellä 
samallaista.  Kohisee  ja  jymisee  kuin  olisi  mahtavia  koskia  joka  taholla, 
ja  kuuluu  kuin  alituista  kanunan  pauketta.  Ympärilläsi  puristuu  kokoon, 
jääteli,  jolla  seisot,  pienenee  pienemistään,  vesi  kuohuu  sen  ylitse  —  ei 
ole  mitään  muuta  neuvoa  pelastukseksesi  kuin  juosta  vyöryvien  j aatelien 
yli  päästäksesi  puristusselkien  toiselle  puolen.  Vaan  sitten  tyyntyy  taas, 
jyske  kaikkoaa  ja  vähitellen  kuoleutuu  se  kaukana  etäisyydessä c 

Paitsi  voimakkaita  kuvauksia  jäämeren  luonnosta,  sen  jäistä,  ilmasto- 
oloista,  revontulista,  elomaailmasta,  sisältää  Nansenin  päiväkirja  runsaasti 
subjektiivisia,  psykologisessa  suhteessa  hauskoja  tunteenpurkauksia,  joissa 
kuvastuu  hänen  rikas  sisäinen  elämänsä,  aate-  ja  tunnemaailmansa.  Miten 
kuvaava  on  esim.  seuraava  merkillinen  päiväkirjan- ote  (I,  s.  235) : 

«Torstaina,  marraskuun  30  päivänä.  Tänään  luojaus  osoitti  170 
metrin  syvyyttä,  ja  luojausköydestä  päättäen  ajausimme  luoteeseen.  Olemme 
mahtaneet  ajautua  nyt  edemmäksi  pohjoiseen;  toivo  nousee  ja  elämä  taas 
on  valoisampi.  Mieleni  on  kuin  heiluri  —  jos  voisi  ajatella  sellaista  lai- 
tosta, joka  huojuu  sinne  tänne  hcilahdellessaan  edestakaisin.  Ei  hyödytä 
mitään,  jos  ajattelee  asiaa  filosofin  tavoin;  eihän  voi  mitenkään  kieltää, 
että  asia  suuresti  kiinnittää  mieltäni,  joko  sitte  palaamme  kotia  voitolla  tai 
häviöllä.  —  Sanonpa  kuinka  monta  kertaa  tahansa,  ja  helpoin  asia  on  mi- 
nun todistaa  itselleni  kumoamattomilla  perusteilla,  pääasiana  olevan  tehdä 
retki  —  onnistunut  tai  onnistumaton,  se  on  sama  —  ja  sitten  päästä  ko- 
tia. Välttämätöntä  oli  se  tehdä;  sillä  minusta  tuntui,  että  suunnitelmani 
on  onnistuva  ja  sen  vuoksi  oli  pyhä  velvollisuuteni  panna  se  toimeen.   No 

niin,  jos  ei  se  onnistu,  niin  mitä  se  minuun  koskee.  Minä  olen  tehnyt  vel- 
vollisuuteni, tehnyt  mitä  olen  voinut,  ja  niin  voin  levollisella  mielellä 
palata  kotia  ja  nauttia  rauhallista  onnea.  Mitä  merkitystä  oikeastaan  on, 
jos  sattuma,  tahi  miksi  nyt  sitä  sanoisi,  antaa  tahi  on  antamatta  suunni- 
telman onnistua,  ja  tekee  tahi  on  tekemättä  nimemme  kuolemattomiksi. 
Suunnitelmalla  on  sama  arvonsa  olkoon  sattuma  myöten  tahi  vasten.  Ja 
kuolemattomuus!  Ei  puhuta  siitä:  onni  on  ainoa  paras,  ja  sitä  ei  ole 
täällä.  —  Minä  sanon  sitä  itselleni  useita  kertoja,  minä  voin  uskottaa  it- 
selleni, että  kaikki  on  minulle  yhdentekevää.  Mutta  sittenkin  —  mieleni 
häilyy,  niinkuin  pilvet  taivaalla  tuulen  niitä  puskiessa  milloin  yhtäältä  mil- 
loin toisaalta,  mieleni  häilyy  sen  mukaan  kuin  luojaus  osoittaa  meren  sy- 
ventyvän tai  mataloittuvan,  leveysmittaukset  ajautumista  pohjoiseen  tai  ete- 
lään. Ajatellessani  kaikkia  niitä,  jotka  luottavat  meihin,  ajatellessani  Nor- 
jaa, ajatellessani  monia  ystäviä,  jotka  ovat  uhranneet  aikaa,  toiveita  ja 
rahoja,  silloin  herää  toivo,  että  he  pääsisivät  pettymyksestä,  ja  mieleni 
mustuu,  kun  ei  menestys  olekaan  sellainen  kuin  olen  odottanut.  Ja  sitte 
hän,*)  joka  on  tehnyt  suurimman  uhrauksen  —  suurempaa  ei  moni  liene 
tehnyt  —  olisiko  uhrauksensa  menevä  turhan  tähden?  Täytyy  onnistua 
ja  on  onnistu sra«. 

Mitä  suomennokseen  tulee  ansaitsee  se  meistä  kylläkin  tunnustusta. 
Outo  on  nimi  /r^mipöllö,  ainakin  suomalaisissa  oppikirjoissa  on  tarkoitetun 
lajin  vakaantuneena  nimenä  tunturipöllö.  Suomentaja  on  käyttänyt  muo- 
toja copepodes,  ostracodes,  amphipodes  (sivulla  204),  kun  pitäisi  olla 
copepoda,  ostracoda,  amphipoda.  Samallainen  virhe  on  s.  225  alcyona- 
ries  pro  alcyonaria.  «Niinkuin  säikeet  appelsinin  kuoressa*  pitäisi  kai 
olla  omenan  kuoressa?  Pienempiä  painovirheitä  huomaa  joitakuita.  Teok- 
sen hauskuutta  ja  arvoa  lisäävät  noin  300  kuvaa  ja  useat  kartat.  Kuvat 
ovat  tässä  suomalaisessakin  painoksessa  cnimmiten  hyvin  onnistuneita,  ei 
kuitenkaan  niin  selvät  kuin  alkuperäisen  teoksen. 

«Pohjan  pimeillä  perillä «  on  siksi  mieltä  kiinnittävä  ja  arvokas  teos 
että  se  ansaitsee  mitä  laajimman  lukijakunnan. 

K.  M.  Levander. 


*)  Rouva  Nansen. 

Arvost.  muisl. 


i"^— 


59^  ^*^fo  Suonio. 


Kaivotiellä. 

Kirjoittanut 
Aino  Suonio, 

«Irja  tyttöseni,  käyös  vettä  ooutamaaD! 
Mutta  ruukkuasi  varo,  ettei  sftry  vaan*. 

Irja  aeiti  ruukun  otti,  käskyn  täyttäen, 
Kepeästi  kohotti  sen  valko-olallen. 

Aamun  koittees^  impi  lähti,  vaan  kun  palajaa, 
Synkkä  yö  jo  varjoinensa  maita  verhoaa. 

«Äiti,  äiti,  lähteen  luokse  särkyi  ruukkunen! 
Mutta  paljon,  paljon  muuta  särkyi  kera  sen. 

«Miksi  tyttOs  kaivotielle  työnsit  kulkemaan? 
Oisit  ennen  viskannunna  virtaan  vaahtoisaan! 

«Kaivotiellä  kansaa  kulkee,  nuorta,  kepeää, 
Kuum'  on  veri,  poski  polttaa,  silmät  säihkyää. 

«Liian  syvään  kerran  katsoin  silmiin  mustihin, 
Katsoin  kunnes  maan  ja  taivaan,  kaikki  unhotin. 

«Äiti,  ruukku  multa  särkyi  —  mutta  kera  sen 
Särkyi  riemu,  särkyi  rauha,  särkyi  sydämen\« 


-         ->Si-^- 

Eino  Leino,  Yökehrääjä.  Runoja.  Helsinki,  1897.  Otava.  176  siv.  l2:o.  Hinta  2:  50. 

Tästä  runokokoelmasta  olisi  oikeastaan  ollut  tehtävä  kaksi:  toisen 
olisi  tekijä  saanut  pistää  pöytälaatikkoonsa,  lepäämään  siellä  kunnes  hän 
kypsyneenä  runoilijana  olisi  sen  sieltä  löytänyt  ja  sitä  lukiessaan  hymyillyt 
kuten  vakaantunut  mies  hymyilee  ajatellessaan  iloisia  nuoruudensyntejään ; 
toisen  taas  olisi  hän  voinut  tarjota  kustantajalle  sekä  yleisölle.  Karsimisen 
perästä  jäljelle  jäänyt  osa  kyllä  olisi  muodostunut  melkoisesti  ohuem- 
maksi, mutta  sen  sijaan  saavuttanut  yksimielisen  tunnustuksen  ja  herättänyt 
mitä  lämpimimpiä  toiveita. 

Nyt  on  meidän  valitettavasti  luettava  myöskin  se  osasto,  jonka  pi- 
täisi piillä  lukon  takana.  Eihän  tavallisesti  ole  mitään  harvinaista,  että 
lyjrrillisessä  kokoelmassa  löytyy  parempia  sekä  huonompia  runoja.  Mutta 
meillä  on  yleisö  melkein  pakotettu  seuraamaan  jok' ainoan  nuoren  runoilijan 
kehitystä  aina  siitä  saakka  kun  hän  koululaisena  tai  keltanokkana  tai  muuna 
maitosuuna  sepittää  ensimäiset  riimit  ensimäiselle  flammalleen,  ja  siihen 
asti  kuin  hänestä  todellakin  tulee  runoilija  —  joka  hänestä  tietysti  vaan 
poikkeustapauksissa  tulee.  Kustantajamme  ovat  niin  hyväntahtoisia,  että 
painattavat  mitä  heille  vaan  kannetaan,  etenkin  jos  sillä  on  runon  muoto, 
ja  siis  tällaiset  nuoret  kanteleen  virittäjät  saavat  oivallisen  tilaisuuden  tutus* 
tuttaa  yleisöä  ei  ainoastaan  kaikkiin  kärsimiinsä  lemmentuskiin  ja  muihin 
vaivoihin,  vaan  myöskin  kaikkeen,  minkä  he  ovat  lukeneet,  nähneet  ja  koke- 
neet. Yleisö  saa  olla  läsnä  runottaren  pienimmissäkin  käynneissä  heidän 
luonaan,  sekä  myös  niinä  hetkinä,  jolloin  runotar  kaikista  hartaista  kutsu- 
muksista huolimatta  ei  ole  saapunut:  se  saa  istuutua  runoilijan  viereen 
hänen  laihan  Pegasonsa  vetämiin  rattaihin  ja  hänen  kanssansa  ajaa  täri- 
syttää pitkin  huonoja  teitä  yli  kivien  ja  kantojen.  Tien  varrella  seisovat 
idealistit,  tummat  silmälasit  nenällään,  taputtavat  käsiään  ja  sanovat  tätä 
kuvakielellään  suomalaisen  kirjallisuuden  riemusaatoksi.  Välistä  tapahtuu 
sitten  —  tavallisesti  liian  myöhään  —  että  he  huomaavat  erehtyneensä, 
ja  silloin  usutetaan  kaikki  kylänrakit  tuon  runoilijaparan  kimppuun.  Mutta 
hän  on  takertunut  kiinni  eikä  enää  pääse  kääntymään  takaisin. 

Eikö  olisi  aika  rajoittaa  tätä  runsasta  lyyrillistä  tuotteliaisuutta  — 
opettaa  meidän  nuorille  runoilijoillemme,  ettei  kansalle,  joka  ei  vielä  itse 
ole  kykenevä  arvostelemaan,  paraskaan  voi  olla  liian  hyvää,  että  lyyril- 
lisellä runoudella  vasta  silloin  on  arvo  myös  muille  kuin  sepittäjälle,  kun 
se  ilmaisee  täyteläisen,  omatakeisen  tunteen  ja  pukee  sen  täyteläiseen  muo- 
toon, kun  se  saattaa  kaikuja  heräämään  kuulijankin  povessa  —  ja  että  se 
vasta  silloin  saa  kansan  kirjallisuudessa  syvemmän  merkityksen,  kun  lyyryn 
peruskielenä   on    miehen    kypsynyt    elämänkokemus,  joka  antaa  akordeille 

värityksensä:  sillä  ilman  tätä  perussäveltä  haihtuvat  kauneimmatkin  har- 
moniat ilmoihin  kuten  lintujen  liverrykset  taivaan  alla. 

Tällaista  tulee  ajatelleeksi,  kun  huomaa  mihinkä  määrin  itsearvostela 
puuttuu  sellaiseltakin  lahjakkaalta  runoilijanalulta  kuin  Eino  Leinolta.  Se 
on  rangaistus  —  muuten  hyvinkin  ansaitsematon  —  siitä,  että  hänen  on 
sallittu  julkaista  kolme  runokokoelmaa  ennenkuin  on  päässyt  siihen  ikään, 
jolloin  tavallisesti  ajatukset  ja  tunteet  vasta  alkavat  vapautua  henkisen  lap- 
suuden kapaloista,  ja  ettei  hänelle  ole  kyllin  selvästi  sanottu,  mitä  kaikkea 
hänen  pitäisi  vaarinottaa  välttääkscnsä  tuota  tietä,  jolle  hyväntahtoinen 
rohkaiseminen  niin  helposti  johtaa,  vaan  jolla  se  yhtä  helposti  vie  saar- 
roksiin. 

Eino  Leinon  lyriikissä  on  kaikki  nuoruuden  lyriikin  tunnusmerkit: 
siinä  on  pessimismiä,  tuskaa  —  kuinka  monasti  hän  käyttääkään  tuota 
sanaa!  —  tyttöjä,  syksyä  ja  kosää:  siinä  on  kovasti  suuria  epätasaisuuksia, 
rajoitettua  konseptsionia,  epäselviä  ajatuksia,  himmeästi  nähtyjä  kuvia, 
tarpeetonta  laajuutta,  epäonnistuneita  sukkeluuksia,  liian  paljon  sellaista, 
mikä  muistuttaa  muita  runoilijoita,  poikamaisia  loppukärkiä,  persoonalli- 
suuden puutetta,  tyhjää  koru  puheliaisuutta  —  ja  paljon  muuta  lisää.  Siinä 
löytyy  silloin  tällöin  muodollisessakin  suhteessa  niin  suuria  puutteellisuuksia, 
että  niitä  voi  sanoa  anteeksiantamattomiksi  sellaiselle  runoilijalle,  joka, 
kuten  Eino  Leino,  muuten  tavattoman  taitavasti  tietää  käyttää  suomalaista 
runokieltä.  Mainittakoon  tämän  esimerkiksi  ainoastaan  «Maantiellä*  nimisen 
runon  lukuisat  kankeat  rivit. 

Tällaista  syntiluetteloa  tietysti  ei  ole  oikeutettu  esittämään  jollei  sitä 
todistuksilla  tue.  Tahdon  kumminkin  rajoittua  mainitsemaan  ainoastaan 
muutamia.  Esimerkkinä,  miten  huonosti  runoilija  välistä  voi  valita  kuvansa 
olkoot  —  paitsi  alkulaulu,  joka  hyvin  epäselvästi  selittää  kirjan  nimen  — 
nuo  molemmat  pienet  kappaleet  «Ma  oon  kuin  aalloilla  pursi»  ja  «Kuin 
musta  ja  valkea«.  Kuvata  itseään  purreksi,  jonka  laidan  läpi  ulapat 
«suukkoja  suihkailee«  on  jotenkin  rohkeata,  puhumatta  siitä,  että  tuo  pursi, 
joka  ensin  on  hän  itse,  sitten  muuttuu  objektiiviseksi  käsitteeksi,  niin  että 
hän  saattaa  puhua  purrestaan.  Toisessa  on  etenkin  viimeinen  värssy  epä- 
onnistunut: 

Kuin  kuolon  ja  elftmSn  immet 
syyskuutamon  kullassa  leikkiä  lyö, 
niin  syksy  mun  sieluni  yössä 
jo  kerkeän  kevään  kukkia  syo. 

Ensimäinen  ja  toinen  kuva  ovat  tässä  hyvin  kaukana  toisistaan  ja 
vertaus  siis  epäonnistunut.  Syksyn  syömät  kukat  johtavat  ajatuksen  niin 
kauas    kuin    suinkin    mahdollista    kuutamossa    leikkivistä  kuolon  ja  elämän 

haltiattarista  —  ja  yhteensovittaminen  todistaa  ettei  tekijällä  ole  ollut 
siln)ää  näkemään  tätä  erotusta:  tällainen  kuvakielen  väärinkäyttäminen  on 
runollisessa  tekniikassa  sitä  suurempi  synti,  kun  runokieli  cnimmäksi  osaksi 
juuri  on  kuvakieltä.  —  Runossa  »Huonoa  seuraa»  ei  myöskään  ole  mitään 
tasapainoa  ensimäisen  ja  toisen  stroofin  välillä,  jota  paitsi  tuo  itseänsä 
inhova  laulaja  on  kaikkea  muuta  kuin  runollinen.  —  Runo  « Soutelemassa « 
on  myöskin  hyvin  kuvaava  nuorelle  runoilijalle,  joka  luulee  olevansa  kovasti 
vanha  ja  pessimistinen:  hän  tuntuu  aivan  samanlaiselta  kuin  nuorukainen, 
joka  seuranäytelmässä  esittää  vanhuksen  roolia  —  kädet  ovat  kyllä  Esaun, 
mutta  ääni  on  Jaakobin.  —  «Kadotettu  ystävä»  sisältää  halki  viidentoista 
stroofin  arvoituksen:  vasta  kuudennessatoista  värsyssä  tekijä  ilmoittaa  että 
tuo  kadotettu  ystävä  on  hänen  fantasiansa  —  hän  on  aivan  oikeassa,  kai- 
vatessaan  sitä  juuri  nyt  —  ja  voidaksensa  saada  selkoa  runon  sisällyksestä 
ja  arvosta  ei  ole  muuta  neuvoa  kuin  alkaa  alusta  taas.  —  Lukiessaan  seu- 
raavan runon:  «Jo  loppuvi  öljy  — »ei  voi  olla  toivomatta  että  öljy  olisi 
loppunut  vähän  aikaisemmin,  niin  että  runoilija  ei  olisi  nähnyt  kirjoittaa 
paperille  tätä  pätkää,  joka  muistuttaa  ylioppilasalbumien  vaatimattomimpia 
tuotteita.  —  «Kompia«  ovat  hyviä  esimerkkejä  tekijän  useinkin  kömpe- 
löstä huumorista,  kolme  ensimäistä  värsyä  runossa,  joka  alkaa  «Oi,  istuos 
impeni  tänne «  taas  esimerkkejä  siitä  kuinka  valmis  hän  on  lankeamaan 
ikivanhaan  rallatukseen. 

Ja  niin  edespäin.  Kohtuus  vaatii  kumminkin  myöntämään  että  mel- 
kein kaikissa  näissä  moitituissa  runoissa  kieli  on  sujuvata  ja  kaunista, 
seikka  joka  on  runoilijalle  ja  ehkä  monelle  lukijallekin  muodostunut  pää- 
asiaksi   ja    ollut  omiansa  himmentämään  runollisen  ajatuksen  merkityksen. 

£n  tosiaan  olisi  näin  laveasti  puhunut  tämän  runokokoelman  heikkouk- 
sista, jollen  katsoisi  kritiikkiä  suorastaan  velvolliseksi  olemaan  sellaista  tavat- 
toman lahjakasta  ja  lupaavaa  kykyä  kuin  Eino  Leinoa  vastaan  leppymättö- 
män  ankara.  Ne,  jotka  tahtovat  tulla  vakuutetuksi  siitä,  että  hänessä  — 
mikäli  näin  nuoresta  ja  vielä  kaiken  muun  paitsi  muodon  suhteen  kehitty- 
mättömästä miehestä  voi  arvata  —  piilee  hieno  lyyrillinen  runoilija,  ne 
lukekoot  huolellisesti  ja  sympaatillisesti  tätä  kirjaa.  Keskellä  kaikkia  heik- 
kouksia he  tulevat  löytämään  vihreitä,  auringon  lämmittämiä,  kirkkaita 
paikkoja,  joista  hohtaa  nuoren,  herttaisen  laulajapojan  taivaan  lahjoittama 
lyjrrillinen  tunne,  ja  joista  juoksee  puhdas,  raitis  runonlähde. 

Heti  onsimäinen  «Marjatan  laulua  on  kaunis  todistus  siitä  kuinka 
hyvästi  Leino  voi  onnistua  myöskin  niin  sanoakseni  objektiivisessa  lyrii- 
kissä.  Siinä  ei  ole  mitään  keinotekoista  ylevyyttä,  vaan  lämmintä,  hienoa 
tunnetta  sangen  miellyttävässä  musikaalisessa  muodossa.  Saman  ryhmän 
«Sukkamieli«  tietää  taitavasti  jäljitellä  vanhan  ballaadin  säveltä.  Toisessa 
osastossa,  «Mieron  tiellä«,  on  kolme  kappaletta  jotka  minua  miellyttävät, 
nimittäin    «Tai    en   itkis  ollenkaan   — «,  joka    vain  tarvitsisi  toista  loppua 

ollaksensa  erittäin  kokonainen  ja  kaunis,  «Metsään  nukkunut*,  myöskin 
sangen  eheä,  vaikkei  juuri  alkuperäinen  runo,  sekä  paras  näistä  kolmesta, 
«Hatara  sydän «,  hauskasti  keksitty,  vauhdilla  kirjoitettu  ja  epäilemättä  ru- 
noilijan luonnetta  uskollisesti  kuvaava  kappale.  Tuleo  sitten  kolmas  osasto, 
«Hämärissä»,  jossa  on  vain  pikkusia  pätkiä  ja  jokaisella  ainoana  päälle- 
kirjoituksena numero.  Mutta  näissä  on  runoilija  tuntenut  olevansa  omalla 
alallaan,  hän  on  saanut  pukea  nuoria  tunteitaan  sointuvaan  muotoon,  saa- 
nut nauttia  kielensä  erinomaisesta  pehmeydestä  ja  korvaa  hyvittelevästä 
kaiusta.  Muutamat  näistä  pikkurunoista  muistuttavat  Tavaststjeman  »För 
morgonbris«  lauluja,  joku  yksityinen  sitä  paitsi  Heineä,  mutta  monasti  on 
niissä  niin  paljon  omatakeista  lyyrillistä  inspiratsionia  ja  helisevää  vauhtia, 
että  todellakin  kummastuu.  Eikö  esimerkiksi  tuollainen  pikkunen  laulu 
kuin  N:o  7 

Hän  kulkevi  kuin  yli  kukkien, 

hän  käy  kuni  sävelten  siivin, 

niin  norjana  notkuvi  varsi  sen, 

kun  vastahan  vaiti  ma  hiivin. 

Ja  kunis  mun  voimani  kukoistaa 
ja  soi  minun  soittoni  täällä, 
sinis  laulujen  laineilla  käydä  hän  saa 
ja  kulkea  kukkien  päällä! 

eikö  se  ole  kerrassaan  hurmaava?  Voiko  nuori,  kauneutta  hehkuva  sydän 
kauniimmalla  ja  yksinkertaisemmalla  tavalla  luvata  tytöllensä  kaikki  rak- 
kautensa lahjat?  Eikö  se  ole  sellainen,  että  se  soi  korvissa  omalla  riemuit- 
sevalla sävelellään?  Ja  miltei  yhtä  somia  ovat  monet  muut  —  etenkin  9,  10, 
15,  18,  19,  25  —  jossa  kuva  arveluttavuudestaan  huolimatta  on  vaikutta- 
vasti esitetty  —  ja  27,  tuo  syvästi  surunvoittoinen  ja  hienoa  mielialaa 
täysi  runo. 

Neljännessä  osastossa,  «Metsätorpparin  lauluja«,  yrittää  Leino  kuvailla 
salomaan  mahtavaa  yksinäisyyttä  sekä  elämää  sen  povessa.  Aihe  on  suu- 
renmoinen ja  näyttää  kuinka  korkealle  tämän  nuorukaisen  aspiratsionit 
ulottuvat.  Mutta  voimia  ci  vielä  ole  riittänyt  —  ei  muuta  kuin  yhdessä 
runossa,  «Hongat  soi«,  jossa  kevään  tulo  on  erinomaisesti  kuvattu,  mutta 
jossa  viimeinen  rivi  häiritsee  kokonaisvaikutuksen,  hiukan  banaalisella  tavalla 
kääntäen  ajatukset  runoilijan  sielunelämään.  Tässä  osastossa  on  vielä  pari 
runoa,  jotka  tahtoisin  erityisesti  mainita,  nimittäin  «Tälläpä  pojall  on  — « 
ja  «Elkää  te  rikkahatl«  Ensimäinen  näistä  on  kokoelman  parhaimpia 
kappaleita.  «Kesämuistojen*  seassa  on  myöskin  paljon  miellyttävää:  eten- 
kin tahdon  huomauttaa  runoa  «Soita  somer,  helkä  hiekka!» 

Aiheitten  vaihtelevaisuus,  runokielen  rikkaus  ja  erinomainen  sointu, 
ja  etupäässä  silloin  tällöin  ilmaantuva  todellinen  lyyrillinen  inspirat- 
sioni  —  siinä    ne    ominaisuudet,   jotka  saattavat    meitä   toivomaan   hyvin 

paljon  Eino  Leinon  runollisesta  tulevaisuudesta.  Voimaa  häneltä  kyllä 
vielä  puuttuu,  mutta  se  seikka  on  korjattavissa;  hänellä  on  sen  sijaan  reipas 
mieli,  jota  hän  ei  saa  kadottaa,  pikkunen  ivallinen  juova,  jota  hänen  tulee 
runoudessaan  kehittää  sekä,  ennen  kaikkea,  nuoruus,  joka  sisältää  kaikki 
mahdollisuudet.  Ja  nuoruus  se  myöskin  selittää  minkätähden  tämä  Yö- 
kehrääjä  ei  ole  niin  eheä  kuin  se  olisi  voinut  olla.  Sen  heikot  puolet 
kumminkaan  lopuksi  eivät  vaikuta  muuta  kuin  että  ansiot  sitä  paremmin 
esiintyvät  —  ja  ne  ovat  todellakin  sellaista  laatua  että  kaikesta  huolimatta, 
tämän  runokokoelman  ilmestymistä  on  tervehdittävä  suurella  ilolla.  Toivo- 
kaamme vaan,  että  kun  herra  Leino  —  neljän,  viiden  vuoden  perästä  — 
julkaisee    tulevan    runokirjansa,  se  tulee  täyttämään  kaikki  lupaukset,  jotka 

hän  tähän  saakka  on  meille  antanut. 

w.  s. 


Suonion    kootut  runoelmat  ja  kertoelmat.     Täydennetty  painos.    Tekijän  muotokuva. 
Helsingissä  1897,  Otava.  362  siv.  8:0.     Hinta  3:50. 

Julius  Krohn  (runosuoneltaan  Suonio)  on  niitä  sivistystyön  sankareita, 
joilla  on  ollut  kunnia  raivata  uutisaloja  suomalaisen  kansallishengen  työ- 
vainioUa.  Hänen  herkkä,  lämmin,  jalomielinen  luonteensa  sekä  moni- 
tahkoinen  sivistyksensä  tekivätkin  hänet  erittäin  otolliseksi  Suomen  uuden 
aamuhetken  askareille.  Hän  oli  syntyjään  runoilijaluonne,  luotu  syttymään 
ja  sytyttämään,  innostumaan  sekä  toteuttamaan  intoansa  läpi  elämän  kestä- 
vässä työssä  ja  harrastuksissa,  oli  synt3myt  sekä  laulamaan  että  lauluja 
elämään.  Sentähden  hän,  vaikka  olikin  muukalainen  synnyltään,  ei  nuo 
ruudessaan  voinut  pysähtyä  kylmän  harkinnan  asioimiskannalle,  punnitse- 
maan vieraita  pisaria  veressänsä;  ei,  vaan  hän  omisti  isänmaan  aitansa 
kultasen  kupeeltansa,  lauloi  molemmille  ja  rakasti  heitä  myötä-  ja  vastoin 
käymisissä,  kumpaakin  yhtä  tulisesti.  Aikaisin  hän  jo  tunnossaan  aavisti, 
että  rakkauskin  ihmisyyttä  palvellessaan,  käytöUisiin  tuloksiin  päästäksensä, 
tarvitsee  perheen  kehdoksensa,  isänmaan  työalaksensa.  Tämän  tunteen  hän 
myöhemmin  ilmaisee  seuraavissa  säkeissä  (s.   150): 

Määräpaikkahas  siis  riennä,  jolle  sinut  Luoja  loi ; 

Sille  valo,  lämpö  saata,  ole  sille  päivän  koi. 

Vaikk'  ois  ahdas,  vaikk'  ois  pieni,  halpa,  riennä  siihen  vaan; 

Näin  vaan  maailmalle  paistat,  yhtä  paikkaa  valistain. 

Tältä  pohjalta  töilleen  lähtien  kunnioitti  hän  parhain  sukujuuriansa, 
mutta  siten  hän  viljeli  ihmisyydellekin  täyteläämmän  tähkän. 

Kaunokirjallinen  ala  on  vaan  osa  siitä  laajasta  kirjallisesta  työstä, 
jonka   Julius    Krohnin    uuttera    käsi   on  Suomen  kansalle  jättänyt.     Tuona 

suomalais-kansallisen  kevään  aamuhetkenä  virisi  Saonionkin  nuoressa  sie- 
lussa laulunkielet  kuin  sävelet  luonnonmetsässä  keväisen  puron  partaalla. 
Ja  sisällykseltään  ehjäsointuinen  oli  tämä  suomalaisen  taiderunouden  ensi 
sävel. 

Uskon,  toivon  ja  rakkauden  kolmijalalta  kohoaa  nuoren  kansallistun- 
non innostunut  suitsutus.  Näitä  kolmea  teroittaa  niinhyvin  Suonio  kuio 
Oksanenkin  juhlarunoissaan  nuorille  maistereille.  Se  oli  kevään  uskoa  elä- 
mään, nuoruuden  toivoa  ja  elinvoiman  luomishalua  ja  rakkautta  olemiseen. 
Jo  silloin  alkoivat  sittemmin  yhä  jatkuneet  valonlaulut. 

Ihrnishenkii  valonlapsi  pyrji  valon  lähteen  luo! 

huudahtaa  Suonio.  Eikä  hän  rohkcintakaan  tutkimista  kiellä,  vaan  kehoit- 
taa  (siv.  147): 

Valohon  luotu  ihmishenki  on  — 
Valosi*  ei  I^uoja  luotuansa  kielU  — 
Kuin  kotka  nouskoon  siis  luoks'  auringon, 
YK  auringonkin  kiitäknhf^n  vielä 
Ja  rientäknf^n  halk'  avaruuksien.  — 
Miss'  asunto  on  itse  Taivaisen, 
Tiedustusmatkan  pää  vast'  olkoon  siellä! 

Laulettiin  valosta  rakkaudessa  ja  rakkaudesta  valossa,  koska  ne  loi- 
vat ja  elättivät  toisensa,  olivat  yksi. 

Tämän  rakkauselämän  käytöUinen  puoli  oli  innostus  ja  työ  isänmaan 
hyväksi,  oman  kansan  nostamaksi.     Siitä  ilo,  kun 

—  kesäpäivä  jo  pimeät  p.obtaa, 
Sätehin  sammumattomin  lobtaa. 
Pohjolan,  kun  kesä  hetki  lyö, 
Päivänä  paistaa  yA! 

Siitä  toisaalta  haikea  suru,  kun  vieras  lippu  suomalaisen  parhaatkin 
teot  peittää.  Suru  vielä  katkerampi  siitä,  kun  suomalainen,  arvoon  ylet- 
tyään,  halpamaisesti  oman  äitinsä  häveten  hylkää  {Hyljätty  äiti  s.  113). 
Sama  isänmaanrakkauden  puutetta  sureva  sydän,  on  laulanut  pontevat, 
vaikka  lyhyet  säkeet  Suurelle  herralle,  sekä  runossa  Suofnalaisille  valit- 
tanut kateellista  kiistaa  ja  eripuraisuutta,  lopettaen: 

Kumpi  suurna,  kumpi  piennä, 
Olkoon  lasten  riitana; 
Kyynärähän  tok*  ei  liene 
Miehen  kunnon  mittana* 
Ylempänä,  alempana, 

Mitä  siitä  huoltakaan, 
Kun  vaan  kukin  portahana 
Ompi  Suomen  kunniaan! 

Samat  ajatukset  uudistaa  hän  Runeberg^iD  kuvapatsaallakin  (s.  179), 
lisäten : 

Vastakkainkin  taistelkaatte,  elämää  on  tabtelu; 
Mut*  se  olkoon  veljein  kilpa,  älkÖAn  vihan  kiistailu. 

Toisaalta  hän  ihastuen  tapaa  ihmisyyden  ja  isänmaanrakkauden  kipe- 
nen  murhaajankin  sydämmestä  (Karkuri)^  joka  Siperiasta  ikävöipi 

^Yhdeksi  hetkeks*  vielä  päästä  sinne, 
Miss'  äidin  syliss'  istuskella  sain." 

Ja  sen  paikan  nähtyään  rosvo  jälleen  antautuu  rautoihin. 
Hallojenkin    uhalla  uskoo  Suonio  viljelystyön  voittoon  täälläkin  kyl- 
mässä pohjolassa  vakuuttaen  taiteilijain  vuosijuhlassa  1865: 

Uskokaamme:    ei  mene  turhaan  tynnne! 
Kerran  kypsyy  täälläkin  Taiteen  laihot. 
Lasten  lapset  nauttivat  niitä  silloin, 
Siunaten  meitä. 

Tätä  nykyä  on  jo  helppo  uskoa  tämän  ennustuksen  toteutumista, 
vaikka  taiteen  niinkuin  tieteenkin  suhteen,  Suonion  kanssa  (s.  145)  täytyy 
tunnustaa,  että 

Pitkä  on  taidon  tie  ja  korkea  kunnian  vuori. 

Rauhan  työt  ja  tyOnsankarit  häntä  enin  ihastuttavat.  Mutta  ainoasti 
tarkoituksenmukainen  tyO,  sillä 

Tuo  hyödytin  pauhu  on  houraus, 
Vaan  miehen  tyr)llä  on  tarkoitus. 

Siksi  hän  ylistää  rauhan  sankareja.  Suomen  onnen  ystäviä  semmoi- 
sia kuin  Pietari  Brahe  ja  toinen  Aleksanteri.  Edellinen  luotti  Suomen  maan 
ja  kansan  tulevaisuuteen,  kasvattaen  tätä  kansaa  ohjaksien  pitoon. 

Suomen  omat  pojat  itse  Suomen  maata  johtakoot. 

Vapauttaja- Aleksanteri  ojensi  ohjaspuolikkaan  kansamme  käteen.  Koko 
Suomen  tunnustuksen  tulkitsee  Suonio  laulaessaan: 

— Sun  rakkautes  koko  runsahan  lätnmAn 

Loit  sinS  maan  yli  tiliin,  joka  paikkahan  näin  elon  luoden. 
Kaikua  saa  pelotonna  nyt  vapaan  kansamme  9Sni. 

Tämä  hellä  huoli  ja  rakkaus  kotimaata  ja  kotikaosaa  kohtaan  laa- 
jenee milloin  säälimään  sorrettuja  feniläisiä  (s.  123),  joista  laula  muuo 
muassa  valittaa: 

—  parhaan  aartees,  ainoan. 
Mi  ryöstäjältä  jäänyt  ois, 
Sun  kieles  armaan,  ihanan, 
Sä  houkka  itse  vaihdot  pois; 

milloin  ilolauluun  Italian  heräämisestä  huudahtaen;  (s.   104). 

Jalot  näin  Italialaiset, 

Unestanne  havaitkaa! 

Ikeet  raskaat  saksalaiset 

Poies  päältä  survaiskaa! 

Ruoskinensa, 

Kahleinensa, 

Kas,  jo  peikot  pakenee! 

Näistäkb  näkyy,  että  hän  ihmisyyden  voiton  asetti  kansallis-elämän- 
kin  ylimmäksi  taustaksi. 

Vieläkin  enemmän  ihmisyyden  puolesta  puhuu  Suonio  kauniissa  Kuun 
tarinoissaan,  jotka  taiteellisen  muotonsa  ja  jalon  sisällyksensä  oikeudella 
ovat  nuorison  lukukirjaksi  päässeet.  Ne  lienevätkin  lukijoille  tuttuja  ja 
jolleivät  olisi,  niin  ainakin  sitä  ansaitsevat.  Kokoelman  lopussa  on  vielä 
neljä  romantillista  kertomusta,  joista  erittäinkin  Hollannin  saaristossa  on 
runollisen  kaunis  sattuvine  vertauksineen.  Tämä  kuvaus  samoin  kuin  Pur- 
jehdusretki-TÄmineii  vilkassäkeinen  seutumaalaus  parhaiten  ilmaisevat  minkä 
elementin  kanssa  kirjailija  jo  varhaisesta  nuoruudestaan  oli  ollut  likeisessä 
tekemisessä.  Ja  juuri  saman  likeisen  ystävän  piti  hänet  ennen  aikojaan 
meiltä  anastaa  I  —  Myöskin  reipas  metsämies  ja  maaurheilija  tulee  näky- 
viin uljaassa  Suksintiesten  laulussa. 

Monet  Suonion  laulut  ovatkin  aivan  kansan  omiksi  tulleen  ja  useat  sä- 
velen saaneet  ja  koko  maassa  tutut.  Parhaimmista  mainittakoon  leikillinen 
Neuvo^  surun  sorea  Turvaton^  vertauskuvallinen  Lumisateella^  itseluotta- 
musta herättävä  Pää  pystyyn^  harrastunteiset  Suvilaulu  ja  Varpunen^  ala- 
kuloinen Onneton^  säveliin  kiehtova  Soittoa  kuullessa^  eliniloinen  Juoma- 
laulu,  —  jonka  somempi  nimi  ehkä  olisi  Kolme  maljaa  —  sekä  reipas 
ja  viehkeä  Sotamieslaulu,  puhumatta  suurimmasta  osasta  lempilauluja,  jotka 
täyttävät  kokoelman  alkuosan  (s.s.  5 — 49). 

Oikea  kauniin  sydämen  laulu  on  Suonion  Virsi  kotimaan  puolesta. 
Näissä  lauluissa,  niinkuin  yleensä  Suonion  kirjallisessa  työssä  ja  toimivassa 
elämässä,  ilmenee  ehjä  ja  silpomaton  koko-ihminen.  Hän  elää  ja  toimii 
maailmassa,  nauttii  luonnosta  ja  elämästä,  mutta  kohottaa  päänsä  surun, 
ilon  ja  nautinnon  hetkien  yli.  Hän  on  tasasuhtaisesti  viljelty  kultuun- 
ihminen,  jota  rajut  intohimot  eivät  viskele.  Hänen  pohja-intohimonsa,  rak- 
kaus, josta  laveampikin  innostuksen  elämä  kehittyi,  joutui  alusta  loppuun 
onnellisen  avioelämän  sävystettäväksi  —  vaikka  se  tuskin  muutenkaan  olisi 
ihmisyyden  aisoja  särkenyt.  Tästä  hänen  luonteensa  valta-aineksesta  puh- 
kesi Suomelle  ensimäinen  lemmenlaulaja,  ehjän,  sointaisan  aviolemmen, 
niinkuin  sopikin  Suomen  nuorelle  keväälle.  Hän  rakastuu,  kohtaa  vasta- 
rakkautta, laulaa  onnestansa  lemmen  aamusta  lemmen  iltaan.  Lemmittynsä 
haudalla  hän  kiihkeänä  hetken  kaipausta  kuohuu,  vuodattaen  sitä  runsaam- 
min rakkautta  lapsilleen  (Helmi  ja  isänsä)^  kunnes  uuden  kullan  kohtaa 
ja  rinnoillensa  painaa. 

Perintöuskon  ja  avio-onnen  mies  ei  koskaan  rakasta  kumouksia,  mutta 
sisimmässään  valistuneena  hän  voi  olla  oikeamielinen,  hienohermoinen  ja 
siis  herkkä  epäkohdille. 

Sen  vuoksi  hän  harrastaa  parannuksia  ja  taistelee  niiden  puolesta 
entisyyden  pohjalla.  Sitä  teki  Suoniokin.  Mutta  vanhalta  pohjalta  ei  aja- 
tusten uutuus  ja  tuoreus  rehota.  Suonion  runojen  arvo  onkin  hienon  tunne- 
elämän  seulomassa  sisällyksessä.  Senkin  vuoksi  ne  erittäin  nuorisolle  so- 
pivat. Hänen  kielensä  luonnollisesta  syystä  on  kuivahkoa,  muuten  muoto 
taiteellisesti  huolellinen.  Uudempien  runomuotojen  kehittämisessä  on  Suo- 
nio Suomen  runottarelle  tehnyt  tunnollista  palvelusta,  vaikka  hänen  liiaksi 
korolle  perustuvat  daktyylinsa  eivät  nykyistä  runokorvaa  tyydytä. 

Mitkä  muodot  ja  aatesuunnat  suomalainen  kaunokirjallisuutemme 
vast^edes  sulattaneekin  itseensä,  niin  aikanaan  uutis  viljelijän  toivoa  virittä- 
vät kevätlaulut  ovat  raskasta  työtä  kasken  kuumuudessa  keventäneet;  sem- 
moisina lemahtavat  ne  nuoruutta  ja  ovat  jälkipolvellekin  rakkaat.  Kiitol- 
lisina sulomieliselle  Suoniolle  hänen  runolyhteestänsä  voimme  lopettaa  hä- 
nen sanoillaan  Savonlinnan  muistorunosta: 


Aik'  uus  on,  aatteet  uudet,  työkin  uus, 
Teit'  uusia  nyt  astuu  nuori  kansa; 
Se  oikein  on  —  mut  ain'  uskollisuus 
Ja  miehuus,  lujuus  olkoon  vanhoillansa! 


J.  H.  E. 

J.  H,  Erkko,  Ajan  varrelta.    Laulurunoja.    Helsingissä  1896,  Otava.     160  siv.   12:o. 
2:25. 

«Ajan  varreltac  od  J.  H.  Erkko  pannut  nimeksi  viimeksi  ilmesty- 
neelle runokokoelmalleen.  Hän  on  tällä  kai  tahtonut  viitata  siihen,  ett'ei- 
vät  nämä  runot  ole  niinsanoakseni  intoilun  synnyttämät,  vaan  aika-ajoin, 
mielitöikseen,  hän  on  ottanut  kynän  käteensä,  runoihin  pukenut,  mikä  hä- 
nen sydäntänsä  on  lämmittänyt,  ja  niihin  myöskin  kätkenyt,  mitä  on  mie- 
tiskellyt elämästä  ja  maailmanmenosta.  Hän  ikäänkuin  sanoo:  tällaiseksi 
olen  ajan  varrella  tullut,  näitä  elämästä  oppinut,  tämä  on  uskoni,  tämä 
vakaumukseni. 

Jos  johdatamme  mieleemme,  mitenkä  hra  Erkko  runoilija-aikansa  ke- 
väässä kirjoitteli,  ja  katsomme,  mitenkä  nyt,  on  erotus  helppo  huomata: 
silloin  hän  lauleli  paimenen  huolettomista  päivistä,  täyden  sydämensä  tun- 
teista, luonnon  raikkaudesta;  nämä  runot  taas  —  joita  hän  tosin  nimittää 
laulurunoiksi  —  ovat  pääasiallisesti  mietiskelyn  kautta  syntyneitä,  ovat  aate- 
runoja,  joissa  runoilija  on  lausunut  mielipiteensä  useista  nykyajan  kysymyk- 
sistä ja  yhteiskuntaa  elähyttävistä  aatteista.  Kulku  on  siis  käynyt  laulu- 
runoudesta mietiskelevään,  ja  sehän  se  luonnollinen  onkin. 

Lähteäkseni  tekemään  jotakin  selkoa  puheenaolevasta  kokoelmasta, 
alotan  —  kirjan  loppupuolelta.  Siellä  on  m.  m.  runoja  sellaisia  kuio 
«Ajatus  ja  julkisuus*  ja  «Julkisuus«.  Jos  jotkut  sanovat  —  lausuu  runoi- 
lija —  ett^ei  uskon  asioista  saa  vapaasti  puhua,  ja  että  sen,  jonka  mieli- 
pide muista  eroaa,  tulee  oppinsa  itse  tallentaa,  niin 

Niin  saamatkaatte  orjille, 
Mut  luonto  vapaitten 
Ki  sammu  —  julki  puhkee  se, 
Valohon  aueten. 

Luonto  oikeuttaa  aatoksen  vapaaksi.  Uusi  aika  on  katkonut  ne  siteet, 
joilla  kirkko  kahlitsi  ihmisten  sielut;  ennen  oli  opinsaanti  vaan  muutamain 
etuoikeus,  mutta  nyt  «sana  kiitää  kaikkein  luo  ja  kuulustelee  kaikkein  mieltä« . 
Väkivalta  on  julkisuutta  niin  monta  kertaa  polkenut,  mutta  turhaan!  Julki- 
suus on  sana  — 

Se  sana,  lentoon  päästyilän, 
laas  levittS.lpi  siipiäSn 
Ja  tuomii  painajaiset. 

Käykää  vaan  julkisuuteen  vääryys  ja  pahe,  siellä  kutenkin  hyve,  voimakas 
kunto  teidät  voittaa! 

Viimeisissä  sanoissa  runoilija  kaiketi  on  lausunut  hyväksymisensä  sille 
kirjallisuussuunnalle,    jota  tavallisesti  sanotaan  realismiksi  ja  jonka  käsittee- 

seen  ihmiset  ylimalkaan  tahtovat  liittää  elämän  varjopuolten,  viheliäisyy- 
den  ja  pahan  kuvaamisen.  Ja  mitä  häneen  itseensä  tulee,  niin  onhan  hän 
tätä  «realistista*  kuvaamatapaa  runoissaankin  omalla  tavallaan  toteuttanut. 
Julkisuuden  miehenä  hän  ei  kursaile  astuessaan  « Ompelijattaren «  huonee- 
seen tai  laskeutuessaan  viheliäseen  «Kuoppaan».  Mutta  jos  jotakin  näissä 
runoelmissa  ilmenevästä  «realismista»  ylimalkaan  saattaa  mainitakkaan,  niin 
on  se  runoilijalla  ollut  ainoastaan  välikappaleena  muun  saavuttamiseksi. 
Se  on  tarpeellinen  verho,  jonka  takaa  näkee  lämpimän,  yhteiskunnan  pie- 
nimpäin  kohtalosta  heltyvän  ruoilijan.  «Kuopassa«  asuu  mökin  mies  vai- 
moineen, lapsineen;  mutta  päivänrinnassa  on  jalon  herran  pulska  kartano 
sen  hienoiset  asujamet  eivät  mökin  perhettä  ymmärrä  ja  heistä 

On  muutenkin  ilkeä  nähdä 
Likasiivoa,  raakuutta 
Ja  köyhyyttä  noin  vihcljäistä.  — 
Miks'  heitä  ei  nosteta? 

Tässä  on  siis  sosiaalinen  tendensi:  hän  tahtoo  nostaa  kaikkia,  niin 
hyvin  päivää  paistattavaa,  huoletonta  ylimysluokkaa  kuin  kärsivää  ja  köy- 
hää rahvasta.  Niille,  jotka  eivät  jaksa  itseään  nostaa,  hän  rukoilee  mui- 
den apua  — 

Lauluni,  oi,  lauluni! 
Kutsu  kurjan  auttajaksi 
Kansan  kättä,  mieltä!  — 

Ja  niille,  jotka  jo  ovat  kohoomassa,  hän  puhuu  intoa  rintaan,  kääntyen 
suorastaan  edistystaisteluaan  taistelevan  työväen  puoleen.  Oli  ennen,  lau- 
laa hän  runossa  «Mustiakin  joutsenia«,  «musta  kansaa,  pelkääväinen,  tot- 
telija, joka 

Kuivan  leivän  jyrsi  loukossaan 
Kuivemman  sai  ruuan  hengelle, 

mutta 

Nytpä  toisin.     Mustat  joutsenet 
Joutseniksi  nyt  jo  tunnetaan, 
Neekeritkin  mustapintaiset 
Voittavat  jo  ihmisarvoaan. 

Hikiotsainen  työmies  nostaa  päätään,  vaatii  vapautta  ja  arvoa;  hän 
tahtoo  itse  johtaa  itsensä  ja  etsii  oikeuden  voittoa. 

Riennä,  työmies,  nouse  ylöspäin, 
Mallinasi  musta  joutsen  on! 
Toki  toimes  maahan  kiinnittäin, 
Ettet  eksyis  pilvilentohon. 


6lO  Kotimaan  kirjallisuuita. 

PontevatnmiD  hän  «Työkansan  marsissa«  puhuu: 

Työkansa  nouskaamme! 

Tuo  entisyyden  loistoisuus 

Ja  nykyisyyden  mahtavuus 

On  työtämme. 

Nyt  painavatko  meitä  ne! 

Ne  niskoiltamme  poistamme. 

TäysHkäbiksi  kypsyttää 

Meit'  aika  tää 

Ja  neuvoo  menneisyys  — 

ja  sanoo  työväen  päämaalin  olevan 

Työn  kunnia,  työn  arvo,  ne 
Ja  valistus  on  toivomme, 
Kaikk'  oikeudet  tasaiset, 
Tiet  avoimet 
Ja  veljein  vertaisuus. 

Yhdenvertaisuutta,  veljeyttä,  sopua  hän  pyytää  teroittaa  kaikkien  tä- 
män maan  asujain  ja  eri  puoluieden  mieliin.  Pois  kuolkoon  vanha  heimo- 
kiista  ja  ahdas  nurkkakuntoisuus,  hän  sanoo;  meillä  on  sama  entisyys,  sama 
on  tulevakin  aika,  samat  ovat  lait  ja  laitokset,  «isien  kätten  vahvistamat^, 
ja  jos  eri  kansanryhmillä  jotakin  erilaista  onkin,  niin  ne  häviävät  kuiten- 
kin « Yhden «  rinnalla,  joka  meille  kaikille  on  yhteinen  —  Suomen  maa. 
Sen  menestys  ja  onni  on  hänelle  kallis,  ja  hän  tietää,  missä  se  me- 
nestys ja  moni  on:  yhtä  paljon  noissa  proosallisissa  asioissa:  riistan  kar- 
tunnassa, varallisuuden  nousussa,  liikenteen  vilkastumisessa,  rautateiden  li- 
sääntymisessä kuin  «helmivässä«  tieteessä  ja  taiteessa,  jotka  tiettävästi  kukois- 
tavat hyvinvoinnin  ja  varallisuuden  pohjalla  (runo  «Yks'«).  Ylevään  kauno- 
puheisuuteen puhkeee  tämä  miehekäs  patriotismi  allegoriassa.  «Se  naik- 
konen* : 

Jos  unhotan  sinut,  Suomi, 
Mun  itseni  parhaimman, 
Suon  yöksi  päiväni  käyvän, 
Suon  silmäni  sammuvan. 

Jos  unhotan  oman  kansan, 
Mun  henkeni  hettehen, 
Mun  hyljätköön  kotiranta 
Kuni  särjetyn  ruokosen. 

Näin  lämmin,  suuri  synnyinmaanirakkaus  on  tietenkin  runoilijan  laulun 
arvoista,  nähdä  ympärillään  eteenpäinkulkua  tai  edes  vilpitöntä  pyrkimystä 

jotaidn  täydellisempää  ja  parempaa  kohti,  on  tietenkin  lohduttavaa.  Mutta 
täyden  lohdutteen  saa  vasta  kun  oivaltaa  sen  alkujuuren,  josta  kaikki  läh- 
tee: voiman,  elämän. 

Näen  kuinka  soita  ja  auhtoja 

Ketoja  muokataan. 

Maan  luonto,  nuortuen,  tuoretta 

Käy  viljaa  kasvamaan. 

Ja  järki  kättä  ja  työtä  käyttää 

Ja  koneet  ihmisneroa  näyttää» 

Näen  kuinka  auringon  valkeus 

Tyfln  avuks*  kiiruhtaa, 

Ja  tieto,  kansojen  kirkkaus, 

Valloittaa  maailmaa. 

Mut  muut*  ei  luonto  voi  rauhaa  antaa 

Kuin  minkä  toimi  ja  työmme  kantaa. 

Luonnossa  ei  ole  rauhaa;  elämä  on  mahtava,  iankaikkinen  voima, 
joka  luo,  nuoruutta  luo,  eikä  koskaan  lopu.  Jos  kohta  («Lohdutteeksi«) 
aine  ja  muodot  sortuvat  «elonkuonahan  raskaaseenc,  niin  ei  toki  voima 
sorru: 

Elämämme  on  voima,  jotk'  etsii 
Yhä  uusia  muotoja  vaan, 
Ja  se  muotoja  vaihtaen  nuortuu 
Eikä  ennätä  loppuakaan. 


Luonto  on  väsynyt  kaikkiin  muotoihin,  kehitys,  voima,  vaihdos  on 
aina  kestävä,  elämä  aina  kestää  ja  jatkaa  muotojaan  («Jok*  aika«).  Olot 
ovat  tylyt  («Kukka  lumessa«),  ja  syystunne  tuo  silmiimme  kuoleman  näkyjä, 
mutta  ei!  kuoleman  himo  ei  toki  tappanut  luontoa,  se  vain  vaivutti  uneen 
.  .  .  kuolemaa  ci  ole,  mikä  siltä  näyttää,  näyttää  vaan,  ei  ole. 

Viel'  elämän  runko  on  vankka, 
On  vihreä  kuusisto. 
Yli  maailman  kirkas  taivas, 
Yli  taivaan  aurinko! 

Ei  ehkä  ole  aivan  paikallaan  sivuuttaa  esim.  kokoelman  puhtaasti  lyy- 
rillisiä tunnelmarunoja,  jotka  oitis  tunnemme  tuon  herttaisen,  lämpimän  ru- 
noilijan kynästä  lähteneiksi,  tai  lystikästä,  hyväntahtoisen  ivan  höystämää 
«Valitusta  miehestä»,  jossa  runoilija  hymähtelee  liialliselle  emansipatsioni- 
intoilulle,  tahi  kuinka  hän  synkkänä,  kirjoittaa  «Meille  kaikille»;  mutta 
kenties  riittää  vain  pelkkä  viittauskin  niihin. 

Ne  aatteet,  joita  ruooilija  ajaa,  ovat  jaloja  ja  ja  kauniita.  Mutta  se 
ei  tietysti  ole  runolle  kylläksi.  Vaaditaan  myös  että  jalot  mietteet  ovat 
kulkeneet  fantasian  tulen  lävitse,  ovat  kuvausvoimassa  muodostuneet  näke- 
myksiksi. Kieltämättä  on  Erkon  runojen  joukossa  niitä,  jotka  eivät  tätä 
vaatimusta  täytä  ja  jotka  siitä  syystä  jättävät  lukijan  kylmäksi.  Mutta  yhtä 
kieltämätöntä  on  että  Erkon  kokoelmassa  myös  on  runoja,  jotka  ovat  to- 
dellista runoutta,  huokuvat  suurta,  ihanaa  lyriikkaa. 

K.  A.  p. 


Ilmari   Calamnius,  Soutajan    lauluja.     Kokoelma  picniÄ  runoja.    Porvoossa   18^7, 
Werner  Söderstr5m.     159  siv.  8:0.     Hinta  2:  25. 

Ilmari  Calamnius  on  nuorten  runoilijan-alkujemme  joukossa  uusi 
ilmiö.  Hän  on  jonkinlaisen  maailmantuskan  edustaja  meillä:  elämä 
on  itkua  täynnä,  itkua  ennen  syntymistä,  sitte  läpi  koko  elämän,  kuollessa, 
ja  itkua  kuolemankin  jälkeen;  olemuksemme  on  raskas  taakka,  riemua  siinä 
ei  paljoa  ole,  —  niin  sanoo  tekijä  runossa  «Itkuinen  elämämme. «  Sehän  kuu- 
lostaa traagilliselta  ja  tuo  mieleen  nimiä,  joilla  on  vuosituhansien  maine, 
mutta  jo  kokoelman  ensi  runoja  lukiessa  tuntee,  ettei  tämä  tuska  ole  sitä, 
minkä  nuo  korkeat  jumalat  muinoin  kätkivät  kaikkeen  maalliseen  elämään, 
vaan  pientä  ja  matalaa,  johonka  syy  on  haettava  «soutajasta*  itsestään  — 
ellei  se  ole  suurimmaksi  osaksi  luuloteltua  vain  —  ja  ettei  kirjoittaja  sitä- 
kään osaa  niin  käsitellä,  että  siitä  taidetta  syntyisi. 

Hän  on  pelkkää  valitusta,  kujerrusta  ja  «kaikerrusta«,  jota  sanaa  hän 
itse  mielellään  käyttää,  mutta  sittenkään  hän  ei  saa  lukijaa  uskomaan,  että 
hänen  kovaosaisuutensa  olisi  yhtä  todellista  kuin  miksi  hän  sitä  koettaa 
kuvata,  vaan  se  tuntuu  sairaalloisen  ihmisen  Hiottelulta.  Liioiteltua,  teen- 
näistä ja  luultavasti  sairaalloista  on  esim.  hänen  halunsa  koota  itselleen 
kaikellaisia  surkeita  nimityksiä  (nk.  sokko  erämaassa,  mieron  kerjäläinen, 
areenalle  heitetty  j.  n.  e.). 

Hän  on  alakuloinen  ja  särkynyt;  luonnosta  näkee  sellainen  mieli 
vain  synkkyyttä,  s.  o.  omaa  itseänsä.  Siitä  hänen  taipuvai^utensa  kuvaa- 
maan myrskyä,  kuulemaan  honkalon  sointia  ja  kamalia  ääniä,  mikä  esiin- 
tyy enimmistä  Luonto-osaston  runoista.  Ja  jotkut  tämäntapaiset  runot  vai- 
kuttavatkin kammoa,  puistatusta  lukijassa,  kuten  esim.  runot  »Rannalta  löy- 
tynyt airo»  ja  «Sylityksin*,  jonka  viimeksimainitun  runoelman  loppusäkeet 

Sylityksin  teidän  [honkien]  siinä 
Leuto  lahoa  nyt  on! 

ehkä  sisältävät  kyynillisyyttä. 

Syksyä  hän  vain  kiittelee,  «syksyn  keltalehtysistä«  hän  sanoo  laulut 
solmeilevansa,  syksylle  hän  on  myöskin  kirjoittanut  kauneimman  runoel- 
mansa «Epätoivoa.»     Pantakoon  merkille  näiden  säkeiden  sointu! 

Se  on  syksyisen  päivyen  paistetta  täfi, 
Jota  eissäni  välkkyvi  vaan  — 
Ja  ei  edes  se  minun  luokseni  jäS 
Kunis  sammuu  se  kerrassaan. 

Ja  pilvihin  peittyvi  taivas  se  tuo, 

Niin  synkäksi  tummuvi  maa;  — 

Koko  maailma  musta  kuin  virran  vuo  .  .  . 

Ja  niin  kierona  kangastaa! 

Ne  on  syksyisen  pääskysen  lauluja  nuo, 
Mitä  korvani  kuulostaa  — 
Se  on  särkyvän  kantelon  kaikua  tuo  .  .  . 
Ja  se  kuoloa  ennustaa. 

Luonto-osaston  mottona  on  mahtavat  sanat: 

Niin  kauvan  kuin  aurinko  vaalivi  maata, 
Ja  vuoroin  vaihtuvat  päivä  ja  yö  — 
Niin  kauvan  ei  kannel  voi  soimasta  laata, 
Kuinka  on  valtava  luomisen  ty5! 

mutta  hra  Calamnius  on  ymmärtääkseni  luontorunoissaan  päämaalinsa  unoh- 
tanut. Sen  toteuttaminen  on  siirtynyt  noihin  muutamiin  runoihin,  joilla 
on  yhteisenä  nimenä  «Ruva]levaisia;«  niissä  on  edes  vähäisen  enemmän 
luonnon  suuruutta  ja  kirkasta  taivasta  ja  puhtaampaa  ilmaa.  Ylimaalaisena 
runoilija  laskee  Pohjanmaan  koskia,  viilettää  myötätuulessa  Oulunjärveä, 
soutaa  selkiä  «tervatytön*  vieressä.  Ja  hyvin  hän  vesillä  viihtyykin;  esim. 
»Kaupunkiinlähdössä»  hän  laulaa 

„0i  kuinka  kumma  ilta!" 
Tuo  Anni  huudahtaa  — 
^Kas  taivaan  sinisiltä 
Kuin  järveen  kuvastaa!* 

„On  niin,  on  niin,  niin  kyllä  .  .  .'^ 
Myös  Antti  hymähtää, 
Ja  käsi  toinen  huopaa 
Ja  toinen  viilettää. 

Raitis  ilma  virkistää,  tekee  hyvälle  tuulelle  ja  leikilliseksi: 

Kelpaa  pojan  kellitellä,  kun  on  myötätuuli, 
Vastassansa  tutun  tytön  hymyilevä  huuli! 

Tuo  tervatyttö  laulaa  kuitoDkiD  rumasti  —  vaikka  se  hänestä  itses- 
tään onkin  ihanaa: 

Katso  nftitä  käsiä  ja  katso  tätä  pintaa! 
Kyllä  tällä  tytnUä  on  hevon  lailla  rintaa  ! 

On  todennäköistä,  että  tässä  kohden  kirjoittajan  kauneudenaisti  on 
pettänyt.  Mutta  sen  sijaan  ei  ole  uskottavaa,  ettei  hän  olisi  nähnyt  esiai. 
«Sointuja  rakastavan  runon«  (osastossa  «Keveämpää  ja  raskaampaa»)  mah- 
dottomuutta —  vaan  se  on  kokoelmaan  otettu  näyttämään,  kuinka  vähän 
tekijä,  aina  tahtoen  esiintyä  muiden  vastakohtana,  välittää  noiden  muiden 
mielipiteistä  tai  aistista.  Tätä  luuloa  vahvistaa  esim.  runo  »Minä  ja  muut», 
jossa  on  m.  m.  seuraava  värsy: 

Muille  kevät-purot  myöskin 
Hellin  äänin  pulputtaa  — 
Mua  puron  kuullessani 
Kovasti  vain  janottaa! 

Onhan  tämä  tavallaan  originellia,  sukkelaa  se  vain  ei  ole,  jos  sitä 
lie  tavoitettukaan. 

Muutamassa  runossa  hra  Calamnius  vetoo  Lessingiin;  moni,  hyvin 
moni  «soutajan*  lauluista  antaa  aihetta  siihen  käsitykseen,  että  hänen  kan- 
nattaisi sitä  miestä  tutkia  vähän  tarkemminkin,  kun  hän  kerran  on  alkuun 
päässyt;  sitten  toivottavasti  hän  m.  m.  rupeisi  näkemään  maailmaa  lohdulli- 
semmassa  valossa  kuin  nykyjään. 

K.  A.  p. 


Kalle    Kajander,   Kun    talonpojasta   tuli   herra.     Helsingissä    1897,  Otava.     203  siv. 
8:0.     Hinta  2:  25. 

Tämän  vuoden  runsas  joulukirjallisuus  tutustuttaa  meitä  taas  useam- 
paan uuteen  kirjailijaan.     Yksi  niitä  on  Kalle  Kajander. 

Kirjan  nimi  »Kun  talonpojasta  tuli  herra«  —  eikä  niinkuin  kansileh- 
dellä on  «Kuinka  talonpojasta  tuli  herra «  —  jo  kertoo  lyhyimmässä  muo- 
dossa sen  sisällyksen.  —  Joppi  Hinkkala  on  perinyt  isältään  hyvän  talon, 
muutamassa  vuodessa  hän  kuluttaa  sen  maineen  metsineen  loppuun,  vieläpä 
vaimonsa  perinnönkin.  Alkujuurena  hänen  pahoihin  taipumuksiinsa  on, 
ettei  häntä  ole  lapsena  totutettu  työhön.  Miehempänä  oma  turhamielisyys, 
vallalla  oleva  taipumus  ylelliseen  elämään,  helppo  ylellisyystarpeiden  saanti 
vievät  hänet  perikatoon.  Saatuaan  talon  omiin  käsiinsä  on  hänellä  varsi- 
naisena   päämääränä    elää   herroiksi.     Sillä  hän  käsittää  työttömyyttä,  juo- 

mistä  Ja  pelaamista.  Kaupungista  sattuu  tulemaan  taloon  oikeita  sunnun- 
taimetsästäjiä,  lampaita  ajavine  koirineen,  vahingosta  paukkuvine  pyssyineen, 
metsästäjiä,  joilla  eväät  ovat  pääasiana.  Näiltä  Joppi  oppii  »hem]utta« 
koko  lailla.  Hänkin  rupeaa  metsästämään,  hankkii  koiria  ja  pyssyjä.  Mutta 
se  on  vaan  hauska  muoto  reuhaamiselle,  juopottelemiselle  ja  joutilaisuu- 
delle. —  Joppi  nai  ja  saa  yhtä  pintapuolisen  vaimon  kuin  itse  on.  Talo 
koristetaan  ulkoa  ja  sisästä  ja  eletään  oikein  ylellisesti.  Onnellisimmillaan 
on  Joppi,  kun  Helsingin  juomakauppias  kirjeen  päälle  kirjoittaa  «herra  Joppi 
Hinkkala»,  ja  kun  hänen  kerskaileviin  pitoihinsa  on  saapunut  muutamia 
herrojakin. 

Näin  eläin  varat  pian  hupenevat.  Siihen  menevät  isän  säästöt  Ja 
vaimon  perinnöt.  Pellot  jäävät  hoitamatta,  talon  työt  tekemättä.  Mutta 
onhan  metsää.  Kuka  hullu  antaisi  rahojen  metsässä  mädätä.  Ensin  myö- 
dään  suuret  puut  palstoittain.  Sitten  ryhtyy  Joppi  itse  puukauppoja  teke- 
mään. Puhdistaa  omat  maansa  aivan  paljaiksi,  ostaa  metsää  muiltakin  Ja 
vie  Helsinkiin.  Tukkikaupoissa  ollessaan  on  Jopilla  rahaa,  se  viekottelee 
monenlaiseen  hurjisteluun.  Korkeimmilleen  kohoaa  se  markkinoilla.  — 
Mutta  kaupat  eivät  onnistu.  Puilla  saadut  varat  kuluvat  loppuun.  Täytyy 
lainailla.  Talo  kiinnitetään  ja  viimein  myödään  kaikki  veloista.  —  Jopin 
vanha  äiti  on  unhotettuna  elänyt  talossa  nauttien  eläkettään.  Tämän  tur- 
viin Joppi  perheineen  joutuu.  Vaimo  yrittelee  vähän  ansioille,  mutta  Joppi 
juo  kaikki  saaliit  suuhunsa.  —  Viimeinen  kuva,  minkä  Jopista  saamme,  on 
kun  hän  kelkalla  vetää  kotiin  vaivaisapua,  jauhosäkkiä  kunuanesimiehen 
luota. 

Tämä  kuvaus  ei  suinkaan  ole  valoisa.  Siinä  esitetään  sortumista, 
juopottelua,  kaikenlaista  hurjistelua.  Useimmat  kirjan  henkilöt  ovat  saman- 
tapaisia turhamaisia,  raakoja.  Semmoisenaan  ne  vähän  Jaksavat  lukijan 
myötätuntoisuutta  herättää.  Valoisampana  taustana  on  ainoastaan  kuiva, 
ahkera  naapurin  ukko,  joka  vihdoin  säästöillään  ostaa  Jopin  talon  nuorem- 
malle pojalleen.  Mutta  todellinen  tämä  kuvaus  on.  Monin  paikoin  on 
samanlaisia  tukkikauppoja  tehty  ja  samoilla  seurauksilla.  Monin  paikoin  on 
helposti  saatu  raha  synnyttänyt  juoppoutta  ja  väärän  herramaisuuden  tavoit- 
telua. Eivätkä  ne  Hämeenlinnan  markkinat  tappeluineen  ja  hurjistel uineen, 
joilla  Joppi  käy,  ole  ainoat  laatuaan.  Tekijä  on  kirjassaan  antanut  yleisen 
tapainkuvauksen,  esittänyt  yleisiä  epäkohtia  ja  harhaan  vieviä  suuntia.  Näin 
ollen  se  juuri  lukijan  mielenkiintoa  virittää  ja  herättää  hänessä  monta  vaka- 
vaa ajatusta.  Ei  kirjaa  silti  voi  sanoa  tendensikirjaksi,  siksi  objektiivisesti 
on  siinä  kaikki  kuvattu. 

Niin  vasta-alkaja  kuin  tekijä  onkin,  on  hänen  esityksensä  taitavaa. 
Kieli  luistaa  luontevasti  ja  omintakeisesti  ja  tekijä  saa  melkein  aina  sano- 
tuksi juuri  mitä  hän  tahtoo.  Etenkin  päähenkilön  luonne  on  hyvästi  ku- 
vattu.    Erittäin  elävän  kuvan  hänestä  saamme.    Pintapuolisuus,  hetkellisyys 

hänessä  jonkin  verran  sovittavat.  Käsitämme  hänen  tekonsa  ja  toimensa  hänen 
luonteestaan  johtuviksi.  Johdonmukaisesti  on  myös  kuvattu  Jopin  vaiheet, 
hänen  herramaisuutensa  yltyminen  ja  siitä  johtuva  perikato.  —  Meidän  kir- 
jailijoillamme on  päässyt  suorastaan  muotiin  ahdas  kompositsioni.  Hauska 
on,  että  uusi  kirjailija  koittaa  saada  kuvaustaan  leveämmäksi,  ottamalla 
mukaan  useampia  henkilöitä.  Emme  lue  sitä  niin  kovin  suureksi  puutteeksi, 
että  näin  ensi  teoksessa  nämä  syrjähenkilöt  eivät  aina  ovat  saaneet  kulle- 
kin tulevaa  sijaa.  Toisista  olisi  jokin  piirre  lisää  tehnyt  elävämpiä  rinnak- 
kaiskuvia,  toiset  ovat  jääneet  melkein  tarpeettomiksi,  sivullisibi.  Eduksi 
olisi  ehkä  kirjalle  ollut,  jos  siinä  olisi  ollut  enemmän  vastakohtia,  jolleivät 
kaikki  vähänkin  selvemmin  esiintyvät  henkilöt  olisi  olleet  niin  samansuun- 
taisia. Ehkäpä  olisi  naapurin  ukosta  ja  hänen  pojistaan  voinut  enemmän 
kertoa  niin  sanoakseni  vaihtelevampien  valotaitteiden  aikaan  saamiseksi. 
Markkinoilla  seurahuoneella  odottaisi  enemmän  vaihtelevaisuutta  kuvaukseen. 
Toivomme  tekijän  vastakin  käyttävän  näin  leveää  esitystapaa,  varmaan  on 
hän  löytävä  oikean  suhteeUisuuden.  Toivomme  vasta  löytävämme  useam- 
pia värejä  tekijän  kuvauksista.  Alussa  on  tässäkin  hiukan  huumoria  hyvänä 
höysteenä,  etempänä  kirjassa  se  joutuu  syrjään,  ja  jollei  Joppi  olisi  niin 
todellisesti  kuvattu,  pyrkisi  tendensimäisyys  tuntumaan.  Näyttäähän  tekijä 
tarkalta  kansanelämän  tuntijalta,  varmaankin  hän  siis  lienee  huomannut  sitä 
huumoria,  jota  Etelä-Hämeen  kansassa  niin  runsaasti  on. 

Esitystapa  on  realistinen.  Kieli  suoraa  ja  ujostelematonta.  Peittele- 
mättä nimitetään  joka  seikka  oikealla  nimellään.  Joskus  olisi  luullakseni 
hiukan  enemmän  valittu  kieli  ollut  kirjalle  eduksi,  se  olisi  ehkä  lukijakuntaa 
lisännyt  kuvauksen  voimaa  heikontamatta.  Pariin  kertaan  poikkeaa  tekijä 
realistisesta  esitystavastaan.  Toisella  kerralla  kun  hän  puhuu  honkien  miet- 
teistä metsässä,  ei  tunnelmakuvaus  sulaudu  yhteen  muun  kanssa;  toisella 
kerralla  onnistuu  se  paremmin,  kun  hän  kertoo  miten  Hämeenlinnan  mark- 
kinoilla tukit  helposti  luistivat  kurkuista  alas. 

Toivotamme    tekijälle    intoa    uusiin  kirjallisille  yntyksiin,  ja  lukijoita 

tälle  hänen  ensimäiselleen. 

o.  R. 


Anni  Kepplerus,  Hovin  Inkeri,  historiallinen  kertomus  Pohjois-Karjalasla,    Helsingissa 
1897,  Otava.     109  siv.  8:0.     Hinta  1:  5(>. 

Meidän  kirjallisuutemme  nuoruus  näkyy  siitäkin,  että  viime  aikojen 
runsaasta  tuotannosta  huolimatta  on  aloja,  jotka  ovat  melkein  viljelemättö- 
miä. Semmoisia  ovat  nuorison  kirjallisuus  ja  historiallinen  kertomus.  Ja 
kuitenkin  on  meillä  näillä  aloilla  semmoinen  esikuva  kuin  Topelius.  On 
sen    vuoksi    hauska,  että  on  esiintynyt  uusi  kirjailija,  joka  näillä  aloille  on 

antautunut,   ja   lisäksi    ensimäisen   näytteensä  suorittanut  lukijain  yhteiseksi 
iloksi. 

Niinkuin  nimikin  jo  sanoo  on  Hovir  Inkeri  historiallinen  kertomus 
Pohjois-Karjalasta.  Vielä  elää  Karjalassa  kertomuksia  julmasta  Affleckista 
ja  hänen  ajoistaan,  häjystä  «pajarista*.  Ehkä  tekijä  näistä  tarinoista  on 
saanut  aihetta  kertomukseensa.  Toisekseen  tuskin  on  soveliaampaa  seutua 
historialliselle  kertomukselle,  kuin  vanha  Lieksa,  joka  on  niin  monta  vai- 
hetta kokenut  ja  jonka  kansa  pitkien  aikojen  kuluessa  on  saanut  itse  ase 
kädessä   puolustaa  maataan  ja  siten  suoranaisesti  ottaa  osaa  moniin  sotiin. 

Tekijä  esittää  lukijoilleen  kuvasarjoja  kolmelta  eri  ajalta.  Ensinnä 
näemme  leirikokouksen  Brahean  Lieksassa,  ja  siihen  liittyviä  hajanaisia  pikku 
kuvia.  Näemme  Aflleckin  häijynä  pikku  poikana  ja  saamme  kuulla  ennus- 
tuksen tulevan  ajan  kauhuista.  Tekijä  ei  nähtävästi  ole  raskinut  jättää 
hauskoja  aiheitaan  käyttämättä,  vaikka  ei  olekkaan  saanut  niitä  oikein  luon- 
tevasti sulautumaan  muuhun  kokonaisuuteen.  —  Seuraavassa  jaksossa  kuva- 
taan viittäkymmentä  vuotta  myöhempää  aikaa,  ison  vihan  melskeisiä  aikoja. 
Saamme  nähdä  kuvia  tästä  kauheasta  sodasta,  joka  toi  niin  paljon  kärsi- 
myksiä mukanaan.  Talot  poltettiin,  ihmisiä  vainottiin  ja  vietiin  orjuuteen, 
toiset  saivat  paeta  metsiin  piilopirtteihin,  maat  jäivät  viljelemättä,  karja 
ryöstettiin,  josta  seurasi  puute  ja  nälkäkin.  Lisäksi  asui  siellä  häijy  majuri 
Affleck,  joka  harjoitti  kaikenmoista  vääryyttä  ja  sortoa.  Siten  kaikki  järjes- 
tetty elämä  hävisi,  talonpojissa  yltyi  tyyttymättömyys  ja  he  yrittelivät  ka- 
pinaa herroja  vastaan.  Näissä  oloissa  eli  viehättävä  hovin  Inkeri,  tutustui 
jaloon  Tuomas  Sormuiseen,  pelasti  tämän  hengen  oman  henkensä  kaupalla 
joutuen  sitten  naimisiin  hänen  kanssaan.  —  Kolmanbessa  jaksossa  kerrotaan 
sodan  ja  kotoisten  riitojen  jälkimainingeista,  kuinka  AflQeck  surmasi  hyvän 
Tuomaan,  ja  vihdoin  rauhan  palaamisesta  maahan. 

Niinkuin  jo  ylläolevasta  näkyy  on  kirjassa  aihetta  hyvin  runsaasti, 
melkein  liiaksikin,  että  teoksesta  olisi  voinut  syntyä  oikein  ehyttä  kokonai- 
suutta. Semmoisenaan  kirjan  kuitenkin  mielellään  lukee.  Se  antaa  meille 
jotensakin  elävän  kuvan  noitten  melskeisten  aikojen  tapahtumista,  ja  lämpi- 
mällä osanotolla  lukija  seuraa  päähenkilöiden  vaiheita.  Tämä  kaikki  on 
tekijälle  ansioksi,  samoinkuin  vilkas  esityskin.  Useimmista  henkilöistä  saa 
vallan  todellisen  ja  elävän  kuvan,  toisista  olisi  mielellään  tahtonut  kuulla 
enemmänkin,  niinkuin  esim.  Tuomaasta.  Toivomme  tekijän  jatkavan  näin 
hyvään  alkuun  panemaansa  kirjailijatointa.  Jos  hän  silloin  rajoittaa  kuvat- 
tavaansa ja  kohdistaa  mielikuvituksensa  selvien  rajojen  sisälle,  luulemme 
hänen  vielä  paljon  edistyvän,  joten  hän  teoksillaan  alkaa  täyttää  tuntuvaa 
aukkoa  meidän  nykyisessä  kirjallisuudessamme.  Nuorison  luettavaksi  «Ho- 
vin Inkeri «  erittäin  hyvin  sopii,  mutta  lukee  sitä  mielenkiinnolla  jokainenkin, 
joka  yleensä  historiallista  kaunokirjallisuutta  rakastaa. 

o.  R. 

Ur  Helen  Kellers  lefnadssaga.  Hennes  själfbiografi  jimte  brcf  af  och  tili  henne 
samt  nägra  anteckningar  om  henne,  samlade  och  utgifna  af  EL  Ulustrerad. 
Helsingissä   1897,  Otava.     72  siv.    12:o.     Hinta:   1:  — . 

Piirteitä  Helena  Kellerin  elämästä.  Hänen  elämäkertansa  ynnä  kirjeitä  hänelle  ja 
häneltä  sekä  muistiinpanoja  hänestä,  kerännyt  ja  julkaissut  El.  Suomentanut 
Maila  Talvio.  Kuvilla  varustettu.  Helsingissä  1897,  Otava.  72  siv.  12:o. 
Hinta:  1:  — . 

Tämä  kirja,  joka  Otavan  kustaonuksclla  täksi  jouluksi  od  ilmestynyt  sekä 
ruotsiksi  että  suomennoksena,  kuvailee  erään  amerikkalaisen  nuoren  tytön 
elämän  vaiheita^  Omatekemänsä  elämäkerran  hän  on  kirjoittanut  12 -vuo- 
tiaana ja  siinä  hän  kertoo,  miten  hän  aivan  pienenä  lapsena,  noin  parin  kol- 
men vuoden  vanhana,  kovan  taudin  jälkeen  kadotti  sekä  näkönsä  että  kuu- 
lonsa. Omituista  on  seurata  tuon  lapsen  ajatuksia,  jotka  osottavat  kuinka 
paljon  kehittyneempi  hänen  sielunelämänsä  on  kuin  hänen  ikäisillänsä  lap- 
silla tavallisesti,  joilla  kuitenkin  pitäisi  olla  sekä  näkevinä  että  kuulevina 
paljoa  suurempi  mahdollisuus  kehitykseen.  Luulisi  että  lapsi,  jolle  koko  ulko- 
maailma, luonto  ja  elämä  on  suljettu  kirja,  kävisi  mieleltänsä  nurjaksi  ja 
katkeraksi,  mutta  lukiessamme  tätä  kirjaa,  opimme  että  onnea  ja  iloa  on 
ehkä  joskus  onnettomuudessa  enemmän  kuin  myötäisissä  oloissa. 

Helena  Keller  on  erittäin  teräväj arkinen  tyttö  ja  hyvän  päänsä,  suu- 
ren opinhalunsa  ja  opettajiensa  alttiuden  ja  kestävyyden  avulla  hän  on 
päässyt  sangen  pitkälle  opin  tiellä.  Hän  on  nyt  17-vuotias  ja  tähän  asti 
hän  on  tutkinut  saksaa,  ranskaa,  latinaa,  historiaa,  kirjallisuutta,  aritmetiik- 
kaa, geologiaa  ja  luonnontiedettä.  Joutohetkinä  hän  ompelee  naisten  käsi- 
töitä ja  ottaa  osaa  samanikäisten  leikkeihin  ja  huvituksiin.  Viime  vuosina 
hän  on  tirehtori  Arthur  Gilmanin  etevässä  tyttökoulussa  Bostonissa  valmis- 
tautunut naisosastolle  Amerikan  suurimpaan  korkeakouluun  Harvard  Collegeen. 
Ihmeellisintä  kaikesta  on  kuitenkin  se,  että  hän  on  oppinut  puhumaan,  ja 
usein  hänellä  on  tapana  lukea  ääneenkin  lapsille.  Koskettamalla  toisten 
huulia  hän  voi  osaksi  ymmärtää  muidenkin  puhetta. 

Kirjassa  on  useita  hauskoja  kuvia.  Suomennos  on  hyvä  ja  sujuva. 
Epäilemättä  tämä  kirja  joutuu  monen  nuoren  käteen,  joka  sen  lehdiltä  voipi 
löytää  jaloja  ajatuksia  ja  puhdasta  mieltä. 

H.  s. 


K.  H.  Caspari,  Koulumestari  ja  hänen  poikansa.  Kertomus  30-vuotisen  sodan 
ajoilta.  Suomentanut  K  mii  Mann  st  en.  Otavan  hclppohintainen  kirjasto  N:o 
30.     Kuopiossa   1897,  Otava.     190  siv.  Hinta  1:  — . 

Yllämainittu    kirja    on   epäilemättä  etupäässä  aiottu  nuorisolle  ja  on 
sitä    tervehdittävä   sangen  hyvänä  lisänä  suomenkieliseen  nuorisokirjallisuu- 

teemme.  Se  liikkuu  historiallisella  pohjalla  ja  antaa  elävän  kuvan  pienen 
maaseutukaupungin  monista  kärsimyksistä  3 o- vuotisen  sodan  riehuessa,  sa- 
malla kuin  se  saa  lukijan  aavistamaan  sitä  kurjuutta,  jota  tämä  sota  tuotti 
koko  Saksan  maalle.  Kirjassa  mainitaan  monta  historiallisesti  tunnettua 
henkilöä  m.  m.  Bernhard  VVeimarilainen,  Piccolomini  ja  ennen  kaikkea 
Kustaa  II  Aadolf,  josta  viimemainitusta  aina  puhutaan  mitä  suurimmalla 
kunnioituksella  ja  rakkaudella.  Tutustuupa  lukija  muutamiin  suomalaisiinkin, 
jotka  palvelevat  Ruotsin  armeijassa  ja  jotka  kunnostavat  itsensä  m.  m. 
taistelussa    Lech  joen  rannalla.     Eräs  heistä  on  kirjan  tärkein  sivuhenkilö. 

Päähenkilöinä  ovat,  niinkuin  jo  nimestä  voi  päättää,  koulumestari  ja 
hänen  poikansa.  Koulumestari  on  herttainen  mies  ja  harras  luterilainen, 
sen  ajan  vahvauskoisia  ja  yksinkertaisia  kristityitä,  jotka  ottivat  kaikki,  niin 
onnen  kuin  surunkin  hetket,  välittömästi  Jumalan  kädestä  ja  luottivat  hä- 
neen kaikissa  elämänvaiheissansa.  Hän  on  hyvin  aikakauden  mukaisesti 
kuvattu  jyrkkine  dualistisine  maailmankatsomuksineen.  Hänen  mielestänsä 
ihmiset  kuuluvat  kahteen  vastakkaiseen  parveen,  tosi-kristittyihin  ja  juma- 
lattomiin, joista  tietysti  edelliset  pääsevät  ikuiseen  iloon,  jälkimäiset  taas 
joutuvat  ikuiseen  ja  julmaan  kadotukseen.  Paljon  puhutaankin  kirjassa 
sielun  vihollisesta  ja  helvetinpiinasta,  ja  muutamien  henkilöiden  niskoille 
työnnetään  melkein  liian  paljon  konnamaisuutta. 

Isä  koettaa  kasvattaa  lapsiansa  tosikristityiksi,  mutta  poika  vieraantuu 
jo  varhain  isänsä  katsantotavasta  ja  joutuu  harhateille,  kunnes  hän  vihdoin, 
hurjaa  sotilaselämää  elettyään  ja  kaikki  sodan  kauhut  maistettuaan,  palajaa 
lapsuutensa  uskoon  ja  paljon  kokeneen  ja  kärsineen  isänsä  syliin. 

Kertomustapa  on  vanhanaikuinen,  mutta,  ainakin  paikoin,  mieltä- 
jännittävä.  Nuorisolle,  joka  on  sen  verran  kypsynyt,  että  voi  käsittää  esitetyt 
tapaukset  ja  kuvatut  henkilöt  historialliselta  kannalta,  on  kirja  sekä  hupaisa 
että  opettavainen. 

Suomennos  on,  mikäli  olen  voinut  huomata,  hyvä,  jos  kohta  muuta- 
min paikoin  voisi  olla  sujuvampi. 

E.  H. 


F.  Max  Muller,  Naturlig  religion,  i  utdrag.     (Toimittanut  C.  S.)     Helsingissa  1897, 
G.  W.  Edlund.     155  siv.  8:0.     Hinta  2:—. 

Lyhyessä  esipuheessa  tunnettu  nimimerkki  C.  S.  sanoo  tahtovansa 
esittää  »ajatteleville  sieluille,  jotka  uskonnossa  eivät  tyydy  sokeaan  uskoon, 
vaan  janoovat  todellista  tietoa  ja  siihen  perustuvaa  omaa  vakaumusta», 
hauskimmat  ja  tärkeimmät  kohdat  niistä  esitelmistä  »luonnollisesta  us- 
konnosta»,   jotka    kuuluisa    Max    Muller  on  pitänyt  G]asgowin  yliopistossa 

(1888 — 92).  Todellisuudessa  antaa  herra  C.  S.  kirjassaan  enemmän  kuin 
hän  itse  lupaa  antaa.  Rirja  näet  ei  koske  ainoastaan  »luonnollista  uskon- 
toa», vaan  myös  »fyysillistä»  ja  »antro])ologista  uskontoa»  sekä  «teoso- 
fiaa eli  psykologista  uskontoa».  Mullerin  niin  kutsutut  Gifford-luennot  näistä 
neljästä  uskonnon  lajista  muodostavat  neljä  paksua  kirjanidosta,  jotka 
ilmestyivät  Lontoossa  vuosina  1889 — 93.  Käännettyinä  saksaksi  ilmestjri- 
vät  ne  vuosina  1890 — 95.  Puheena  oleva  »ulosveto«  näkyy  olevan  tehty 
saksalaisen  käännöksen  mukaan. 

Luonnollista  on,  että  kirjanen,  joka  käsittää  ainoastaan  155  pientä 
sivua,  ei  voi  antaa  muuta  kuin  hyvin  vaillinaisen  käsityksen  alkuteoksen 
rikkaasta  ja  monipuolisesta  sisällyksestä.  Kuitenkin  vastannee  tämä  ruot- 
sinkielinen teos  tarkoitustansa,  erittäin  koska  se  on  tehty  varsin  huolelli- 
sesti. Syytä  olisi  ollut  laatia  esitys  enemmän  yleistajuiseksi  välttämällä 
latinankielisiä  lauseita  ja  muuta  senkaltaista. 

K.  T. 


Suomen  Naisyhdistys,  Biograafisia  tietoja  Suomen  naisista  eri  työaloilla.   Helsingissft 
18%.     198  s.  8:0.     Hinta  3:  — 

Viime  vuonna  julkaisi  Suomen  Nais-yhdistys  kokoelman  biografisia 
tietoja  huomattavista  Suomen  naisista.  Yritys  on  varsin  kiitettävä  ja  omansa 
luomaan  valoa  varjoon  jääneesen  puoleen  meidän  kultuuri-elämästämme. 
Mitä  itse  kokoelmaan  tulee,  lausuvat  julkaisijat  esipuheessa,  ettei  tarkoitus 
ole  ollut  antaa  täydellisiä  elämäkertoja,  vaan  ainoastaan  biografisten  tie- 
donantojen muodossa  tarjota  yleisölle  käsikirja  Suomen  naisista  eri  työ- 
aloilla. Tätäkin  rajoitusta  lukuun  ottamalla  tuntuu  kuitenkin  kuin  teos 
kaipaisi  lopullista  viimeistelyä.  Niin  esim.,  vaikka  sääntönä  on  ilmoittaa 
syntymävuosi  ja  -päiväkin,  puuttuvat  helposti  saatavat  tämmöiset  tiedot 
useista  vielä  elävistäkin  henkilöistä.  Samoin  on  joskus  lueteltu  hyvin  vähä- 
pätöisiä yksityiskohtia,  ja  jätetty  tärkeämpiä  puolia  heidän  vaikutuksestansa 
huomaamatta.  Muutamassa  paikassa  on  epähuomiossa  unhottunut  mainit- 
sematta henkilön  avioliittoon  meneminen,  vaikka  hän  nimitetään  miehensä 
nimellä,  vieläpä  sanotaan  leskeksi.  Mitä  kirjaan  otettujen  henkilöitten  va- 
likoimiseen tulee,  olisi  luullakseni  vähää  ankarampi  arvostelu  tehnyt  parem- 
man vaikutuksen  lukijaan.  Vähäisen  naurattaa,  kun  muutamista  ei  voi 
saada  muita  tietoja,  kuin  että  ovat  ottaneet  piano-tunteja  ja  sitten  itse  an- 
taneet siinä  yksityisopetusta.  Tuntuu  siltä  kuin  olisi  jokainen  nuori  neiti, 
joka  vähäisen  on  harjoitellut  maalausta  tai  soitantoa,  saanut  kirjassa 
sijansa,  mutta  moni  merkillisempi  nainen,  joka  on  vaikuttanut  paljoa  enem- 
män   naisen    varsinaisella    vaikutusalalla    perheenemäntänä    —    ai,  pyydän 

aDteeksi  —  on  jäänyt  huomaamatta.  Huolimatta  näistä  muistutuksista,  voi 
kirja  olla  hyödyksi  ainekokoelmana,  josta  tarvittaessa  saa  monta  muualta 
vaikeasti  löydettävää  elämäkerrallista  tietoa  suomalaisista  naisista. 

G-t. 


Ennakko-ilmoituksia. 

Juhani  AhOj  Panu.  Kuvauksia  kristinuskon  ja  pakanuuden  loppuUistelusta  Suomessa. 
Porvoossa  1897,  Werner  Söderström.  464  siv.  8:o.     Hinta  6:  — .  Sid.  7:  50. 

Juhani  Ahon  „Panu*^,  jota  kirjallinen  yleisömme  kauan  ja  jänni- 
tyksellä on  odottanut  ilmestyväksi,  on  epäilemättä  tämän  vuoden  suoma- 
laisen kaunokirjallisuuden  merkillisin  ilmiö.  Tekijä  on  tällä  kertaa  valinnut 
laajapuitteisen  aiheen,  jonka  avulla  hän  tahtoo  kuvata  kahden  taistelevan 
mailmankatsantokannan  keskinäistä  ottelua:  pakanuuden  ja  kristinuskon. 
Edellistä  edustaa  Suomen  ja  Venäjän  rajamailla  karjalaiskylän  mahtava 
uhripappi  ja  taikuri  Panu,  jälkimäistä  luterilainen  pappi  Martin  Olai.  Ta- 
pahtumat ovat  nimittäin  i6oo-luvun  loppupuoliskolta,  «noin  sata  vuotta» 
katolisen  ajan  jälkeen.  Aihe  on  epäilemättä  erittäin  hauska,  mutta  se 
tarjoo  myös  paljon  ja  suuria  vaikeuksia.  Vaikka  viime  aikain  tieteellinen 
tutkimus  tosin  on  tuonut  esille  paljon  uusia  aineksia  esi-isäimme  pakanalli- 
sen uskonnon  ja  uskontomuotojen  valaisemiseksi,  niin  voipi  siitä  huolimatta 
kuitenkin  olla  sangen  vaikeata  antaa  ehyt  ja  todennäköinen  kuva  jonkun 
määrätyn  aikakauden  pakanallisesta  uskontokannasta.  Kun  Juhani  Aho 
kuvaa  meille  protestanttisuuden  aikuisen  pakanuuden  sisällystä  ja  muotoja, 
niin  on  tietysti  tullut  lisäksi  vaikeus  oikein  arvostella  400  vuotta  kestäneen 
katolisuuden  suhdetta  ja  vaikutusta  pakanuuteen,  sellaiseenkin,  jonka  edus- 
tajat ovat  eläneet  kultuurivirtauksista  syrjempänä. 

Mutta  Panu  ei  yksinään  esiinny  pakanuuden  edustajana.  Hänen  us- 
konnollisen aatemailmansa  takaa  antaa  tekijä  kultaisen  ajan  häämöittää, 
jolloin  pakanallisilla  suomalaisilla  oli  «parempi  tieto  Jumalasta  ja  hänen 
vaikutuksestansa  maailman  hallinnossa «  ja  tämän  aikakauden  ihmisiä  edus- 
taa Jorma,  joka  vanhan  Väinön  neuvojen  mukaan  uskoi  sanan  ja  hengen 
voimaan  ja  halveksien  katseli  Panun  lappalaisia  taikatemppuja.  Nyt  voi 
tietysti  herätä  kysymys,  olemmeko  oikeutetut  olettamaan  Jorman  kaltaisten 
ihmisten  ja  hänen  edustamansa  ihanteellisen  pakanuuden  semmoisenaan 
koskaan  olleen  olemassa. 

Samalla  kuin  aiheen  kansatieteellinen  ja  mytolooginen  sisällys  tarjoo 
aineksia,  jotka  mitä  suurimmassa  määrässä  ovat  omiansa  viehättämään 
kirjailija- taiteilijaa,  samalla  ne  myös  voivat  varomattoman  käsissä  terävänä 
aseena  käydä  vaaralliseksi. 


6'22  KotimaaH  kirjallisuutta. 


Tällä  kertaa  emme  vielä  ole  tilaisoadessa  esittämään  arvostelua  siitä, 
missä  määrin  Juhani  Aho  «Panussaan*  on  mainitsemiamme  vaikeuksia  on- 
nistunut voittamaan  ja  tämän  rinnalla  ylläpitämään  esityksensä  taiteellista 
eheyttä.  Olemme  vaan  tällä  lyhyellä  ennakkoilmoituksella  tahtoneet  huo- 
mauttaa sitä  erinomaisen  suurta  mielenkiintoa,  minkä  «Panu*  kaikkein  kir- 
jallisuutemme ystävien  puolelta  ansaitsee. 


Yleinen  kirjallisuuden  historia.     Runsaasti  kuvilla  varustettu.    Helsingissä  1897,  Otava 
1  vihko.    48  siv.  suurta  8:o.     Vihkon  hinta  — :  90. 

Kauan  on  suomalainen  yleisö  kaivannut  maailmankirjallisuuden  histo- 
riaa. Kirjallisuushan  on  ihmiskunnan  henkisen  elämän  tärkeimpiä  ilmaus- 
muotoja,  ja  niiden  historiallisten  edellytysten  tunteminen,  joihin  meidän 
aikamme  sivistys  ja  henkinen  elämä  perustuu,  on  jokaiselle  sivistyneelle 
kansalle  välttämättömän  tärkeä. 

Kun  jo  useita  vuosia  sitten  muutamat  kirjallisuuden  tutkijat  tahtoivat 
ryhtyä  puutetta  poistamaan,  oli  suunnitelma  semmoinen,  että  yleisen  kirjal- 
lisuuden historian  eri  osat  aiottiin  jaettaviksi  kotimaisten  miesten  kesken, 
joten  siis  teoksesta  olisi  syntynyt  läpeensä  suomalainen  alkuteos.  Tämän 
suunnitelman  toteuttamisen  ovat  kuitenkin  voittamattomat  vaikeudet  tehneet 
mahdottomaksi,  niin  toivottava  kuin  se  olisi  ollutkin.  Meidän  pienessä 
maassamme  on  vaikea  löytää  tarpeeksi  monta  henkilöä,  jotka  olivat  eri- 
koisalanaan tutkineet  eri  Europan  maiden  kirjallisuutta,  ja  sitä  paitsi  ovat 
meidän  miestemme  voimat  siksi  monialle  pirstattuina,  ettei  niitä  ole  kaik- 
kiin kultuuritehtäviin  irroitettavissa.  Kustannusosakeyhtiö  Otavan  —  jolle 
kunnia  yrityksen  toimeenpanosta  tulee  —  oli  siis  pakko  muuttaa  alkuperäi- 
nen suunnitelma;  alkuteoksen  sijasta  oli  tarjottava  osaksi,  suureksikin  osaksi 
käännöstä.  Alkuperäisiä  esityksiä  luvataan  Suomen,  Pohjoismaiden,  Unka- 
rin ja  slaavilaisten  kansojen,  kirjallisuudesta,  vielä  muutamia  muitakin  osia 
(esim.  itämaisesta  kirjallisuudesta)  on  tiedossa,  mutta  suurin  osa  aiotaan 
käännettäväksi  eräästä  paraikaa  ilmestyvästä  tanskalaisesta  maailmankirjalli- 
suuden historiasta,  jota  Julius  Clausen  etevimpien  tanskalaisten  kirjalli- 
suuden tutkijain  avulla  toimittaa. 

Ensi  vihko  teosta,  joka  on  aiottu  noin  25-vihkoiseksi,  on  jouluksi 
ilmestynyt.  Julkaisu  on  alotettu  teoksen  toisesta  osasta:  romanilaisten  kan- 
sain,  ensinnä  italialaisten  kirjallisuudesta,  jonka  osan  tanskalaisen  originaalin 
toht.  Emil  Gigas  on  kirjoittanut.  Tässä  vihossa  esitetään  italialaisen  kir- 
jallisuuden alkukausi,  Dante,  Petrarca  ja  Boccaccio,  ja  on  esityksen  kiitok- 
seksi mainittava,  että  siinä  todellakin  on  kartettu  suurta  nimien  ja  vuosi- 
lukujen paljoutta,  vaan  on  pyydetty  «antaa  selviä  opettavaisia  ja  helposti 
luettavia c  kuvauksia  kirjallisuuden  kehityksestä.    Suurempaa  lämpöä  mieles- 

tämme  voisi  esitykseltä  pyytää;  oiinikääDf  maiDitaksemme  jonkun  muistu- 
tuksen, olisi  saattanut  toivoa  tarkempia  tietoja  Danten  «DivinaCommedian» 
esihistoriasta  sekä  yleensä  jonkun  verran  enemmän  näytteitä  kirjallisuudesta. 
Mutta  liian  aikaista  on  vielä  mihinkään  arvosteluun  ryhtyä. 

Suomentaja,  hra  O.  Manninen,  on  tämän  aikakauslehden  lukijoille 
tunnettu  taitavana  runonkääntäjänä,  ja  täUä  käännöksellään  hän  osottaa  että 
hän  kykenee  proosaakin  suomeksi  sujuttamaan.  Tehtävä  ei  ole  ollut  hel- 
poimpia, emmekä  tahdo  sanoa,  että  kaikki  vaikeudet  olisivat  voitetut,  mutta 
meillä  on  täysi  syy  toivoa  että  hra  Mannisesta  on  tottumuksen  kasvaessa 
taitava  kääntäjä  sukeutuva. 

Teoksen  toimitustyötä  ovat  ottaneet  valvoakseen  professorit  Eliel 
Aspelin  ja  E.  N.  Setälä.  —  Paperi  on  hyvää  ja  kuvat  (tässä  vihossa  6 
kokosivun  kuvaa,  paino-  ja  käsialanmukauksia,  sekä  useita  kuvanäytteitä)  ovat 
selviä;  kirjapainoUinen  asu  on  Suomalaisen  Kirjallisuuden  Seuran  kirjapai- 
nolle kunniaksi. 

Ilahuttava  ilmiö  on  että  voidaan  ajatella  tämmöisten  teosten  suomeksi 
julkaisemista.  Kun  VVcberin  Yleinen  ihmiskunnan  historia  15  vuotta  sitten 
tarjottiin  suomalaiselle  yleisölle,  riensi  tämä  yleisö  yksimielisesti  sitä  kan- 
nattamaan, vaikka  olikin  tarjona  paljoa  vaikealukuisempi  käsikirja  kuin 
miksi  «Yleinen  kirjallisuuden  historia «  on  suunniteltu.  Eikä  suinkaan  yleisö 
tälläkään  kertaa  ole  tämmöistä  sivistyksellemmc  tärkeätä  yritystä  kannatta- 
matta. 

M. 


Kirjallinen  katsaus. 

Siiomi  ulkomailla. 


—  „La  Finlande**  on  nimenä  eräällä  painoarkin  suuruisella  kirjoituk- 
sella, jonka  dosentti  E.  Westbrmarck  on  julkaissut  aikakauskirjassa  Revue 
Internationale  de  Sociologie.  Tekijä  tekee  lyhyesti,  mutta  vilkkain  piirtein 
selkoa  maamme  maa-  ja  kansatieteellisistä  oloista,  sen  historiasta,  sen 
nykyisestä  tilasta,  sen  valtiollisesta  asemasta,  sen  kansantaloudesta  ja  henki- 
sestä elämästä,  käyttäen  päälähteenään  teosta  «Suomi  XIX:nnellä  vuosi- 
sadalla.» Tiedot  ovat,  niinkuin  saattaa  odottaakin,  tarkat  ja  asialliset;  ainoa 
kohta,  jota  vastaan  saattaisi  muistutuksia  tehdä,  on  tekijän  esitys  Kale- 
valasta ja  sen  historiallisesta  merkityksestä,  joka  ei  pidä  yhtä  nyky- 
aikuisen tieteen  käsityksen  kanssa.  Tekijän  esitys  on  niinikään  yleensä 
puolueeton;    hänen  puoluekantansa  tulee  pikemmin  näkyviin  siinä,  mitä  ei 

sanota,  kuiD  siinä  n)itä  sanotaan.  Meillä  on  täysi  syy  olla  kiitolliset  hra 
VVostermarcldlle  siitä,  että  hän  mainitun  aikakauskirjan  päätoimittajan  pyjm- 
töä  seuraten  on  tätä  tilaisuutta  käyttänyt  levittääkseen  tietoa  maamme 
oloista. 

—  Suomen  taiteesta  on  Skandinavian  taiteen  ohella  tehty  selkoa 
lokakuun  ja  marraskuun  vihoissa  aikakauskirjaa  Zeilschrift  fUr  bildende 
KunsL  Artikkelisarja  Skandinavische  Kunst,  jonka  kirjoittaja  on  H. 
Mendelsohn,  on  aiheutunut  Tukholman  näyttelyn  johdosta,  jossa  meidän- 
kin taide  oli  «muutamien  valittujen,  erityisesti  kutsuttujen  taiteilijain  kautta 
edustettuna*,  niinkuin  tekijä  sanoo. 

Ensimäinen  artikkeli  käsittelee  kuvanveistotaidetta,  jossa  tekijä  ei 
katso  Skandinavian  samassa  määrässä  olevan  muun  Europan  tasalla  kuin 
maalaustaiteessa.  Hän  arvelee  Thonvaldsenin  auktoriteetin  painon  vielä 
mieliä  ahdistavan,  estävän  kuvanveistotaidetta  uusille  urille  astumasta. 
«Mutta  kahdelle  suomalaiselle  taiteilijalle  tulee  se  kunnia  että  he  tässä 
näyttelyssä  ovat  nykyaikana  pätevien  kuvanveistotaiteen  suuntien  edusta- 
jina todellisilla  persoonallisilla  teoksilla.»  Näistä  taiteilijoista  toinen  on 
Rob.  Stigbll  Jonka  « Haaksirikkoisia*  tekijä  laajanpuoleisesti  esittää  sanoin 
ja  kuvin.  «Stigell  on  puhdasverinen  naturalisti*,  hän  sanoo,  «joka  ranska- 
laisilta on  oppinut  vain  ulkonaisen  kuvakielen,  omaa  itseänsä  kadottamatta.* 
Toinen  taas  on  Ville  Vallgren,  jossa  «Suomen  taiteen  naisellinen,  lyy- 
rillinen puoli  on  ruumiintuneena.*  «Vallgrenin  tekniikka»,  sanoo  tekijä 
lopuksi,  «yhdistää  pehmeän,  taipuisan  hienouden  kevyeen,  ikäänkuin  ncitsy- 
elliseen  karmeuteen,  joka  ei  tyhjennä  taidekeinoja,  vaan  joka  yksinkertai- 
silla viivoilla  ja  pinnoilla  esittää  sQn,  mikä  kuvassa  on  olennaista.*  Vall- 
grenin «Kxistuksenpääc  on  aikakauskirjaan  otettu  ja  täyttää  siinä  kokonaisen 
sivun.  Lisäksi  mainilaan  rouva  Antoinette  Vallgren  ja  Emil  AVikström, 
«jonka  suurta  lahjakkuutta  karakteristiikkaan  todistaa  hänen  oivallinen  miehen- 
muotokuvansa  sekä  vanhan  suomalaisen  vettä  kantavan  naisen  vartalokuva«. 

Maalaustaidetta  käsittelevässä  artikkelissa  on  erityinen  aliosasto  omis- 
tettu Suomelle.  Tekijä  mainitsee  Suomen  valtiollisesti  kuuluvan  Venäjän 
yhteyteen,  mutta  henkisesti  Skandinaviaan.  «Omituinen  sekoitus  korkeata 
yhteiskunnallista  kultuuria  ja  turmelematonta  ikikasvullisuutta  on  sen  tun- 
nusmerkkiaä.  Melankolis-lyyrillinen  vieno  akordi,  jolla  on  sama  sulo  kuin 
alakuloisella  kansanlaululla,  tuntuu  osasta  näitä  taideluomia,  Edelfeltin 
»Sunista*   ja  *  Mataleenasta*  Ellen  Theslefiin  ja  Enkeliin  hienoihin  piirus- 

taksiin  asti.  Toista  taiteen  puolta,  ikikasvuUisuutta  edustaa  Axel  Gallen». 
Edelfelt  jakaa  vuotensa  tasan  Seinen  rantojen  ja  suomalaisten  koivu- 
metsien  välillä.  «Suomalaiset  ovat  hänen  aiheensa,  pariisilainen  hänen 
tekniikkansa».  Mainittuaan  erittäin  Edelfeltin  «Vaimoja  kirkkomäellä« 
ja  «Kristus  ja  Mataleena»  sekä  «Suru«  nimisiä  tauluja  hän  sanoo:  «Edel- 
feltille  on  erittäin  tunnusmerkillistä  värin  omituinen  loistovoima.  Hän 
puhuu  sydämen  kieltä «.  JÄRNEFELTiä  tekijä  sanoo  monipuoliseksi,  mieltä- 
kiinnittäväksi  persoonallisuudeksi,  joka  on  yhtä  taitava  jokaisessa  tekniikassa, 
jokaisessa  lajissa;  hänen  teoksistaan  mainitaan  erittäin  «Kaskenraatajat«, 
«Isäntä  ja  rengit«  sekä  «Leikkivät  lapset».  Kiittävillä  sanoilla  mainitaan 
vielä  SPARREa,  BLOMSTEDTia,  Ellen  THESLEFFiä  ja  ENKELLiä.  Axel 
GALLENin  tek.  sanoo  miellyttävän  ikäänkuin  uusimman  suunnan  ja  alku- 
kasvuisen  kansanomaisuuden  sulaumana,  «kansanomaisuuden,  joka  ei  saa 
paraita  voimiansa  ruotsalaisesta  sivistyksestä  vaan  mongolilaisesta  omitui- 
suudesta.» «Hän  on  oikea  kansan  mielikuvituksen  edustaja.  Hän  osaa 
panna  koko  satumaailman  lumouksen  Muinaiskalevalan  ('Urkalevala')  kuvauk- 
siinsa».  Mainiten  Gallonin  «Sammon  taontaa«  tekijä  valittaa  että  Gallonin 
paraat  tähän  ryhmään  kuuluvat  taulut  ovat  jääneet  Helsinkiin. 


— csxso* 

Tulevaisuus  ja  nuoriso.  —  Kuopion  ruotsalainen  yhteiskoulu.  —  Nykyaika  ja 
Valvoja. 

Viime  aikoina  on  paljon  puhuttu  jokapäiväisessä  sanomalehdistös- 
sämme maamme  ruotsalaisen  nuorison  alakuloisuudesta  ja  harrastuksetto- 
muudesta.  Ruotsalainen  nuoriso,  niin  sanotaan  ruotsalaisuuden  pää-äänen- 
kannattajassa,  on  suorastaan  traagillisessa  asemassa.  Se  ei  milloinkaan  saa 
olla  mukana  valloittamassa  asemia,  vaan  sen  on  alituisesti  pakko  olla 
puolustustoimessa  ylivaltaa  vastaan  —  omaa  kansaansa  vastaan,  on  lisät- 
tävä —  ja  tämä  toimi  ei  ensinkään  ole  omansa  nuorukaismieltä  innos- 
tuttamaan, se  vaatii  nuorukaiselta  oman  itsensä  voittamista,  joka  useissa 
tapauksissa  on  näyttäytynyt  voivan  tulla  kerrassaan  turmiolliseksi. 

Mutta  lieneekö  tämä  ainoa  alakuloisuuden  syy?  Urhean  ja  rehellisen 
puolustustaistelun  hyvän  ja  oikean  asian  puolesta  pitäisi  olla  omansa  luo- 
maan tulta  nuorukaisen  mieleen.  Tieto  siitä,  että  taistelullaan  hyödyttää 
koko  yhteistä  isänmaata,  pitäisi  taistelun   onnettomaksikin  kääntyessä  nuoru- 

kaiscD  sydäntä  lämmittää.  Pitäisihän  ooorukaiscn  urhein  mielin  rynnätä 
taisteluun,  kaatumisenkin  uhalla,  kun  hänen  on  taisteltava  kalleimpansa 
hyväksi.     Mistä  siis  alakuloisuus? 

Eikö  ruotsalainen  puolue  ole  ajatellut  milloinkaan,  että  puolueen 
oman  ohjelman  sisällys  —  tai  monesti  sisällyksettömyys  —  saattaa  olla 
alakuloisuuden  syynä?  Ruotsalainen  puolue  on  esiintynyt  sillä  vaatimuk- 
sella, että  sitä  tulee  katsoa  europpalaisen  sivistyksen  lipunkantajaksi  meillä. 
On  lausuttu  että  ruotsalaisuuden  päätehtävänä  on  yhdistää  meitä  länteen, 
Europpaan,  ja  että  juuri  tämä  seikka  antaa  ruotsinmielisyydelle  korkeam- 
massa merkityksessä  isänmaallisen  oikeutuksen.  Mutta  mitenkä  on  käynyt? 
Yhä  avoimemmin  on  ruotsinmieliseltä  taholta  tunnustettu,  kun  on  jouduttu 
silmästä  silmään  katsomaan  aikamme  suuria  edistyskysymyksiä :  tämä  asia, 
tämä  harrastus  on  itsessään,  se  on  periaatteellisesti  oikeutettu,  mutta  toteu- 
tettuna se  olisi  omansa  lisäämään  suomalaisuuden  voimaa,  ja  siksi  meidän 
tulee  sitä  vastustaa.  On  tultu  niin  pitkälle  että  esim.  on  vastustettu  jon- 
kun valtiopäiväjärjestyksen  pykälän  selventämistä  ainoastaan  sen  vuoksi, 
että  se  epäselvänä  on  «meidän  puolueelle «  edullisempi.  Johdonmukaisena 
seurauksena  tästä  kannasta  on  että  täytyy  kääntyä  selin  kaikkiin  edistys- 
kysymyksiin,  sillä  sitä  todellista  edistysasiata  ei  löydetä,  joka  ei  tässä 
maassa  lisäisi  suomalaisuuden  voimaa.  Viime  valtiopäivät  kyllin  todistivat 
että  tämän  kannan  seuraukset  eivät  jääneet  tulematta;  ruotsalainen  puolue 
pysyi  initsiatiivittomana,  tympeänä  kaikille  edistyskysymyksille.  Voiko  täm- 
möinen' ohjelma  nuorison  sydäntä  lämmittää? 

«Ruotsalaiselle  nuorisolle  on  kansallisuusaate  siinä  törkeässä  muo- 
dossa, enemmistövallan  muodossa,  jossa  se  nyt  esiintyy  yksinoikeutetun 
isänmaanrakkauden  korkeimpana  ilmauksena,  kauan  sitten  voitettu  kanta», 
sanoo  Nya  Pressen.  Enemmistövalta  on  se  muoto,  jossa  kansan  itsehal- 
linto kaikkialla  esiintyy,  missä  sitä  tavataan;  epäilemättä  se  ei  suinkaan 
ole  paras  muoto,  mutta  parempaa  ci  ole  vielä  keksitty.  Eri  tahoilta  ovat 
kuitenkin  jalot  henget  terottaneet  mieliin  vähemmistön  oikeutta,  vieläpä 
indiviidinkin  oikeutta,  on  eri  tahoilta  esitetty  se  vaatimus,  että  vähemmistön, 
heikommankin  ääni  on  tuleva  kuuluviin,  saapa  suhteellisesti  sananvaltaa 
itsehallinnossa.  Ruotsalaisen  puolueen  olemus  perustuu  vähemmistönoikeu- 
teen.  Voisi  siis  pitää  luonnollisena,  että  tämä  puolue  ottaisi  erityisesti 
ajaaksensa  vähemmistöjen  —  ja  yleensä  heikomman  —  asiaa,  siinä  olisi 
puolueella  tärkeä  aatteellinen  tehtävä.  Mutta  mitä  sanotaan  siitä,  että 
ruotsalaisessa  puoluekokouksessa  yksi  tämän  puolueen  johtavia  miehiä, 
myöntäen  vähemmistöedustuksen  periaatteellisesti  oikeutetuksi,  samassa  sa- 
noo, että  sitä  kuitenkaan  ei  saata  puolustaa,  koska  se  tuottaa  ruotsalaiselle 
puolueelle  vahinkoa?  Mitä  sanotaan  siitä,  että  tämä  puolue  silmittömällä 
kiivaudella    vastustaa  ruotsalaisissa  seuduissa  suomalaisten  vähäväkisten  vä- 

hcmmistöjcn  pyriDtöjä  saada  alkeisopetusta  omalla  kielellään?  Onko  täm- 
möinen kaksoiskanta  omansa  nuorisoa  innostuttamaan? 

Mikä  vaatimus  suomalaiselta  puolelta  asetetaan  siis  ruotsalaiselle 
nuorisolle?  kysyy  Nya  Prcssen.  Vaaditaanko  että  sen  tulee  —  niinkuin 
ennen  muinoin  Curtius  —  syöksyä  siihen  kuiluun,  jonka  erikielisyys  on 
avannut  eri  yhteiskuntaluokkien  välille,  täyttää  se  kuilu  ja  siten  kielensä, 
kansallisuutensa  hinnalla  ostaa  itselleen  johtava  asema  tässä  maassa?  Tätä 
vaatimusta  ci  suinkaan  tehdä.  Uhraukseen  ci  milloinkaan  vaadita  — 
eihän  se  silloin  olisikaan  uhraus.  Mutta  sitä  rohkenemme  tämän  nuorison 
oman  itsensä  vuoksi^  toivoa,  että  se  olkoon  luonnollinen,  innostuva,  ei 
kylmästi  laskeva,  itsekäs  nuoriso.  Ottakoon  se  ajaakseen  suuria  edistys- 
asioita,  ottakoon  se  ajaakseen  vähemmistöjen  oikeutta,  mutta  älköön  se 
säikähtykö  ensimäiscn  johtopäätöksen  edessä.  Uskaltakoon  se  ajaa  edis- 
tyksen, oikeuden  asiaa  silläkin  uhalla  että  itse  musertuu  niiden  vaunujen 
alle,  joissa  edistyksen,  oikeuden  hengettäret  kulkevat. 

Ja  ottakoon  suomalainen  nuoriso  tästä  oppia!  Uskaltakoon  sekin  olla 
johdonmukainen.  Älköön  se  milloinkaan  itsekkäisyyden  «hornanhenkien* 
kehotuksesta  ihanteitaan  pettäkö. 


Sodankäyntiin  tarvitaan  kolme  asiaa:  rahaa,  rahaa  ja  rahaa.  Ja  Kuo- 
pion ruotsalainen  yhteiskoulu,  joka  ruotsalaisuuden  etuvartiana  taistelee 
Savon  sydämessä,  tarvitsee  siis  myöskin  rahaa,  jota  kaukosilmäiset  sota- 
päälliköt sentähden  ovat  rientäneet  itselleen  hankkimaan  tulevankin  vuosi- 
sadan osalle,  vieläpä  vähän  entistä  enemmänkin,  varmaankin  aavistaen  että 
taistelu  silloin  kai  on  käyvä  yhä  epätasaisemmaksi.  —  Ruotsalaiset  leh- 
temme ovat  ehdättäneet  huomauttamaan  valtiolle  sen  velvollisuutta  hankkia 
kaikille  niille  Savon  asukkaille,  jotka  kielen  puolesta  haluavat  vieroittaa 
lapsensa  maakunnan  väestöstä,  tilaisuutta  siihen. 

Lukija  kyllä  tuntee  no  numerot,  joilla  suomalaiset  pääkaupunkileh- 
temme  ovat  näyttäneet,  että  Kuopion  ruotsalaisella  yhteiskoululla  jo  nyt 
on  enemmän  valtioapua  kuin  muilla  yhteiskouluilla.  Myöskin  on  huomau- 
tettu, että  tämä  oppilaitos  suureksi  osaksi  saa  oppilaansa  suomalaisista  ko- 
deista. Seuraavat  tiedot,  jotka  meille  on  lähetetty  yksityiseltä,  luotetta- 
valta taholta,  valaisevat  kylläkin  räikeästi  viimemainittua  seikkaa. 

Yhteiskoulun  viime  vuosikertomuksen  (Privata  Svenska  Reallyceum 
för  gossar  och  flickor  i  Kuopio.  —  Ärsberättelse  afgifven  den  31  Maj 
1897  af  H.  Nylenius)  mukaan  on  2oo:sta  oppilaasta  47:11a  suomi  äidin- 
kielenä. Yksityisten  tietojen  mukaan  on  näistä  2oo:sta  oppilaasta  sem- 
moisia, jotka  kouluun  tullessaan  eivät  osanneet  ruotsia  ollenkaan  tai  ei 
ainakaan  ollenkaan   puhua  sitä:    58.     Tästä  huomataan,  että  suomenkieli- 

siksi  OD  luettu  ainoastaan  ne,  joiden  vanhemmista  ci  kumpikaan  osaa  vä- 
hääkään ruotsia.  (Ainoa  poikkeus  lienee  eräs  VI:n  luokan  naisoppilas,  joka 
on  luettu  suomenkieliseksi  vaikka  hän  kouluun  tullessaan  osasi  paremmin 
ruotsia  kuin  moni  ruotsalaiseksi  luettu.)  Näiden  viimemainittujen  joukossa  on 
esim.  kolme  erään  virkamiehen  lasta,  jotka  isä  on  pannut  ruotsalaiseen  kouluun 
sentähden,  etteivät  he  kotona  oppineet  sanaakaan  ruotsia.  Tarkoitus,  että 
lapset  oppisivat  ruotsia  vähemmällä  vaivalla  ja  paremmin  kuin  suomalai- 
sissa kouluissa  on  se,  jota  useimmiten  kuulee  mainittavan  syyksi  siihen, 
että  lapset  suomalaisista  ja  muka  suomenmielisistä  kodeista  pannaan  ruot- 
salaiseen kouluun,  ja  naivisimmat,  niinkuin  esim.  eräs  supisuomalainen  talon- 
emäntä, lisäävät  siihen  «että  peäsisivät  viinimpään  joukkoon.» 

Semmoisia  oppilaita,  jotka  kouluun  tullessa  eivät  osanneet  suomea 
niin  täydellisesti  kuin  ruotsia,  on:  lo  (kaikki  numerot  käsittävät  vain  varsi- 
naisen koulun,  ei  valmistavia  luokkia). 

Oppilaita,  joiden  kodissa  vanhemmat  tai  jompikumpi  heistä,  puhuvat 
ainoastaan  ruotsia  myöskin  pienempien  lasten  kanssa,  vaikka  lapset  palve- 
lijain kautta  ja  kodin  ulkopuolella  ovat  oppineet  aivan  hyvästi  suomeakin, 
on:  45.  Nämät  ovat  yhdistetyt  yhteen  ryhmään,  koska  voi  heistä  kaikista 
olettaa,  että  vanhemmat  periaatteellisesti  tahtovat  näille  lapsille  ruotsinkie- 
listä kouluopetusta  ja  lapset  myös  kouluun  tullessaan  osaavat  ruotsia  aina- 
kin yhtähyvin  kuin  suomea. 

Jää  siis  jäljelle  87  oppilasta,  jotka  muodostavat  suurimman  ryhmän. 
Heidän  kodeissaan  vanhemmat  puhuvat  keskenään  ruotsia.  Likimääräisen 
laskun  mukaan  on  heistä  puolet  semmoisia,  jotka  kovasti  suuttuisivat,  jos 
heitä  sanottaisiin  ruotsinmielisiksi.  He,  samoinkuin  myös  puoluekannaltaan 
värittömät,  puhuvat  lastensa  kanssa  enimmäkseen  suomea  siihen  asti  kuin 
lapset  itse  ruotsia  opittuaan  vaihtavat  puhekielen  ruotsiksi.  Hyvin  useilla 
tähän  kuuluvilla  vanhemmilla  on  vanhempia  lapsia,  jotka  ovat  käyneet  tai 
käyvät  Kuopion  suomalaisessa  lyseossa  tai  tyttökoulussa;  joitakuita  harvoja 
voi  olla,  joiden  nuorimmat  kouluikäiset  lapset  ovat  suomalaisessa  yhteis- 
koulussa. Ruotsinkielen  opettajain  kokemus  näissä  kouluissa  osottaa,  että 
nämät  lapset  osaavat  kouluun  tullessaan  ruotsia  «aivan  vähän«,  «huonosti* 
tai  «ei  sanottavasti»,  ainoastaan  muutamat  «jotensakin. «  Sama  on  tietysti 
niiden  heidän  veljiensä  ja  sisariensa  laita,  jotka  ovat  ruotsalaisessa  kou- 
lussa. 

Mitä    vanhempien  varallisuuteen  tulee  on  olemassa  seuraavat  tiedot: 

Niistä  loistä  jotka  eivät  kouluun  tullessaan  oikein  osanneet  suomea, 
on  varakkaita  eli  semmoisia,  joiden  vanhemmat  hyvin  kykenevät  käyttä- 
mään lapsiaan  Etelä-Suomen  ruotsalaisissa  kouluissa:  i;  keskinkertaisen 
varakkaita  eli  semmoisia,  jotka  voivat  tehdä  sen,  vaikka  tosin  jonkunmoi- 
silla uhrauksilla:  7;  periköyhiä  2. 

Niistä  45:stä,  jotka  kouluun  tullessaan  osasivat  jotenkin  yhtähyvin 
ruotsia  kuin  suomea  ja  joiden  vanhemmat  ovat  ruotsalaisia  kieleltään  ja 
mieleltään  ja  välttämättömästi  tahtovat  lapsensakin  ruotsalaisiksi,  on  varak> 
kaita:   n;  keskinkert.   17;  vähävaraisia  12;  köyhiä  5. 

Nuo  87,  jotka  kouluun  tullessaan  osasivat  paremmin  suomea,  ruotsia 
korkeintaan  «jotensakin»,  ovat  enimmäkseen  virkamiehien  ja  apteekkarien 
lai)sia  etenkin  maaseudulta,  enimmät  varallisuudeltaan  keskinkertaisia,  osa 
vähävaraisia. 

Vihdoin  nuo  58  supisuomalaista  lasta  jakaantuvat  varallisuuteen  kat- 
soen seuraavasti:  varakkaita:   10;  keskinkert.  8;  vähävaraisia:  25 ;  köyhiä  15. 

Huomattava  on,  että  suurin  osa  koulun  oppilaista  tulee  sinne  jo  val- 
mistaville luokille,  joita  on  kolme,  ja  tiedot  oppilasten  kielestä  kouluun 
tullessa  tarkoittavat  tietysti  heidän  kielitaitoaan  valmistavaan  kouluun  tul- 
lessa. Tässä  koulussa  käynee  opetuskin  melkein  kokonaan  suomeksi,  koska 
80  %  oppilaista  ymmärtää  ruotsia  vaillinaisesti  tai  ei  ollenkaan.  Suomen- 
kielen taito  on  hyvällä  kannalla.  Ainoastaan  yksi  oppilas  lienee  aikain 
kuluessa  ylioppilaskokeessa  hyljätty  suomenkielessä,  jotavastoin  «äidinkie- 
lessä* hyljättyjen  määrä  on  ollut  suurempi  kuin  missään  muussa  aineessa. 

Emme  voi  olla  vielä  illustreeraamatta  näitä  tosiasioita  niillä  suoma- 
laisilla sukunimillä,  jotka  tapaamme  äskenmainitussa  vuosikertomuksessa  ja 
jotka  voisivat  äkkinäisen  saada  uskomaan,  että  hänellä  on  edessään  jonkun 
suomalaisen  koulun  kouluohjelma  eikä  ruotsalaisen  yhteiskoulun.  Niinpä 
siinä  nähdään:  Hallikainen,  Hämäläinen  (3  krt.),  Hätinen^  Hyvärinen, 
Ukko,  Kinnunen,  Kontturi,  Koponen^  Kurki  (2),  Lappalainen,  Mak- 
konen, Miettinen  (2),  Nenonen,  Olkkonen^  Pekkarinen,  Piispanen  {2), 
Pirinen  (5),  Puustinen  (2),  [Rautalin  (2)],  Reinikainen,  Rissanen  (2), 
Ruuskanen,  Savolainen,  Siippainen,  Tolonen,  Tolvanen  (4),  Tuhkanen. 

Mitään  komentaneita  yllä  esiintuotuun  tuskin  tarvittaneen.  Kysymme 
vaan:  onko  valtio  oikeutettu  tällaiselle  koululle  runsasta,  vieläpä  tavallista 
runsaampaakin  kannatusta  myöntämällä,  suorastaan  kehottamaan  ihmisiä 
muuttamaan  kielensä  ja  sen  kanssa  kansallisuutensa  päätunnusmerkkiä? 


Kirjallisen  elämämme  nykyaikaista  virkeyttä  todistaa  puolestaan  sekin, 
että  tulevasta  vuodesta  alkaen  on  tiedossa  uusi  aikakauslehti,  »Nykyaika», 
»kirjallisuutta,  taidetta,  tiedettä,  kauppaa  ja  teollisuutta  sekä  yhteiskunnalli- 
sia kysymyksiä  varten,  joka  on  tarkoitettu  etupäässä  sisältämään  otteita  koko 
maailman  aikakauskirjallisuudesta»  ja  jota  kahdesti  kuussa  ilmestyvänä  ai- 
kovat toimittaa  veljekset,  iii.  tohtori  Kasimir  Leino  (päätoimittaja)  ja 
kirjailija  Eino  Leino  (toimitussihteeri).  Valvojan  toimitus  on  saanut  uuden 
tulokkaan    näytenumeron    ilmoitettavaksi,  jota  toivomusta  tullaan  noudatta- 

maankin,  vaikkemme  vielä  tässä  numerossa  ole  ehtineet  varsinaista  ilmoi- 
tusta tehdä.  Toivotamme  vaan  uudelle  yritykselle  kaikinpuolista  menes- 
tystä; epäilemättä  voi  tällainen  pääasiallisesti  refereeraava  katsauslehti  saada 
kiitollisia  lukijoita  ja  vaikuttaa  paljon  hyvää,  jos  se  hyvin  toimitetaan. 

Näin  ennakollisesti  »Nykyajan»  näytenumeroa  mainitessamme  lienee 
»Valvojan»  lukijoiden  ehkä  kuitenkin  hauska  tietää,  minkälaiseen  aikakaus- 
lehteen he  tähän  saakka  ovat  saaneet  tyytyä.  Sen  saamme  nimittäin  tietää 
»Nykyajan»  kirjoituksesta  »Lukijalle».  Siinä  sanotaan:  »Suomalaisesta 
aikakauskirjalHsuudesta  tuskin  vielä  voi  puhua,  niin  harvat  ne  vieläkin  ovat. 
Uhrauksilla  toimituksen  ja  yleisön  puolelta  on  pieni  mies-joukko  »Valvo- 
jaa^/Vi»  ^)  ylläpitänyt  jo  17  vuotta;  mutta  tilaajoita  on  sillä  tällaisen  työ- 
ajan jälkeen  —  vain  660!  Se  parhaiten  todistaa,  ettei  suuri  yleisö  ole 
sellaista  raskasta  >)  ja  verrattain  yksipuolista  ^)  sisällystä  voinut  sulattaa. 
Se  ei  sitä  ole  ymmärtänyt  eikä  kaivannut».  »Nykyaika»  mainitsee  työskentele- 
vänsä »niin  vallan  erilaisella  ohjelmalla»,  ettei  se  katso  itseään  »ollenkaan 
tähänastisten  aikakauskiijojemme  kilpailijaksi»,  ja  lisää:  »Mielellään  teemme 
me  lukijoillemme  selkoa  niistäkin,  kun  niissä  jotakin  yleiselle  kansalais- 
sivistykselle  tärkeää  löydämme^,  *) 

Mitä  nyt  ensiksikin  siihen  tulee,  että  »suomalaisesta  aikakauskirjalH- 
suudesta tuskin  vielä  voi  puhua»,  niin  emme  me  puolestamme  tahtoisi  aset- 
tua niin  ankaralle  ja  vaativalle  kannalle.  Onhan  meillä  nykyään  aikakaus- 
kirjoja useampia  eri  aloilla,  joiden  tehtävää  ei  voi  niin  aivan  mitättömäksi 
arvata  ja  on  sellaisia  aikakauskirjoja  aikaisemminkin  ollut,  joiden  suoritta- 
malla työllä  kirjallisuutemme  ja  viljelyksemme  historiassa  on  tärkeä  sija. 
Toivomme,  että  »Nykyaikaakin»  vastaisuuden  arvostelu  voi  lukea  tällais- 
ten aikakauskirjojen  joukkoon. 

«Valvoja*  ei  nähtävästi  « Nykyajan «  silmissä  tässä  suhteessa  ole  ar- 
moa löytänyt,  sillä  sen  sisällys  on  ollut  niin  raskasta  ja  yksipuolista,  ettei 
suuri  yleisö  ole  sitä  ymmärtänyt  eikä  kaivannut.  Tahtomatta  ruveta  omaksi 
arvostelijakseen  ja  kiittäjäkseen  lienee  «Valvoja*  kuitenkin  oikeutettu  viittaa- 
maan seitsemäntoista  vuosikertansa  sisällykseen,  siinä  toivossa,  ettei  siitä 
olisi  aivan  mahdotonta  löytää  sellaistakin,  joka  olisi  ollut  ja  ehkäpä  muu- 
tamille vieläkin  olisi  tärkeää  heidän  «yleiselle  kansalaissivistykselleen.a  Mitä 
taas  siihen  «pieneeu  mies-joukkoon»  tulee  joka  « Valvojaakin «  on  17  ajast- 
aikaa ylläpitänyt,  niin  emme  luule  «Nykyajankaan«  tahtovan,  tarkemmin 
mietittyään,  kieltää,  että  tässä  joukossa  esiintyy  kahden  viime  vuosikym- 
menen   parhaimpia  suomalaisia  kirjailijanimiä,  varsinkin  kun  huomautamme. 


Meidän  alleviivaamaa. 
*)  Yhdestä  kotimaisesta  aikakauskirjasta  oi.kin  ..Nykyaika"  jo  löytänyt  sellaista, 
joka  on  yleiselle  kansalaissivistykselle  tärkeää,  tehdessään  selkoa  „ Vartijassa"  olleesta 
kirjoituksesta  „  Mietteitä  helvetti- opista*'. 

että  niissä  myöskin  on  edustettuna  «Nykyajan «  nykyisen  päätoimittajan, 
taitavan  runoscpän  ja  arvostelijan,  Kasimir  Leinon  tunnettu  nimi.  Rohke- 
nemme tilaisuuden  näin  itsestään  tarjoutuessa  palauttaa  niistä  muutamia 
nuorimman  veljemme,  «Nykyajan»  arvoisaan  muistiin,  samalla  huomauttaen, 
että  luettelomme  ei  ole  mikään  «ennakkoluettelo»,  vaan  sellainen,  jollaisen 
«Nykyaikakin»  hyväksyy,  nim.  luettelo,  jossa  «tosiasiat  saavat  puhua«. 
Niinpä  ovat  «Valvojaa«  avullaan  kannattaneet  esim.  kaunokirjailijat  Juhani 
Aho,  /.  //.  Erkko,  Santeri  Ingman,  Arvid  Järnefelt,  Kauppis-Heikki, 
Kaarlo  Kramsu,  M.  Kurikka,  Kasimir  Leino  (ollut  myös  toimittajana), 
Teuvo  Pakkala,  Juho  Reijonen,  sekä  mainitaksemme  naiskirjailijat  erikseen, 
Hanna  Andersin  (toimitt.),  Minna  Canth y  Alexandra  Gripenberg,  Lu- 
cina  Hagman,  Tekla  Hultin,  Eva  Hällström,  Lilli  Lilius,  Elisabet 
Stenius  ja  Maila  Talvio;  muista  kirjailijoista,  tiede-  ja  valtiomiehistä 
mainittakoon:  Aug.  Ahlqvist,  Hj,  Appelgren,  Eliel  Aspelin,  J.  R.  As- 
pelin, Z.  Castren  (toimitt.),  /.  R.  Danielson  (toimitt.),  A.  Donner, 
O,  Donner,  A.  F.  Ervasti,  A,  V,  Forsman,  Jaakko  Forsman,  Kaarlo 
Forsman j  O.  A.  Forsström,  H.  Gebhard  (toimitt.),  A.  Genetz  (toimitt.), 
B,  F,  Godenhjelm,  A.  A,  Granfelt,  A.  Grotenfelt,  K.  Grotenfelt  (toimitt.), 
O,  Hannikainen,  A.  O.  Heikel,  A.  Hjelt,  E.  Hjelt  (toimitt.),  K.  Hällsten, 
A.  Jalava,  M.  Johnsson  (toimitt),  W.  Kilpinen,  O.  Kihlman,  J.  Krohn 
(toimitt.),  K.  Krohn,  /?.  Laethen,  /.  A^.  Lang,  K.  M.  Levander  (toi- 
mitt), N.  Liakka,  Th,  Löfström,  V,  Malin,  K.  Melander,  A.  Meurman, 
J.  J.  Mikkola,  H.  Paasonen,  E,  G.  Palmen  (toimitt),  /.  A,  Palmen,  F. 
Perander,  V.  Porkka  (toimitt.),  77/.  Rein  (toimitt.),  O.  Relander  (toimitt.), 
W.  Ruin,  Th,  Schvindt,  E.  N.  Setälä  (toimitt.),  A.  H,  Snellman, 
E.  Stenij,  A.  F,  Streng,  K  J,  Stählberg,  JV,  Söderhjelm  (toimitt.), 
J.  V.  Tallqvist,  K.  L.  Tallqvist^  O.  E.  Tudeer  (toimitt),  V.  Vasenius 
(toimitt),  D.  A,  Wikström  (toimitt.),  Y,  S.  Yrjö-Koskinen  y.  m. 

Meillä  puolestamme  ei  ole  nykyaikanakaan  syytä  epäillä,  ettei  «Val- 
voja» vastedeskin  voisi  tuoda  kortistansa  yleisen  kansalaissivistyksen  hyväksi. 
Ja  jollei  se  onnistuisikaan,  niin  voimme  varmaankin  vielä  tulevaisuudessa 
löytää  lohdutuksen  ainakin  siitä,  että  « Valvojan «  miesten  ja  toimittajien 
joukosta  on  lähtenyt  mies,  joka  rohkeasti,  mutta  samalla  vaatimattomasti, 
lupaa  uudella  aikakauskirjallaan  viedä  kansansa  väljemmille  vesille. 

Spectator. 

Valvojan  kahdeksastoista  vuosikerta  ilmoitetaan  täten  tilattavaksi. 

Tosikansallisen  kultiiurin  ja  tosikansanvaltaisten  aatteiden  kehit- 
täminen oikeuden  ja  vapauden  vankalla  pohjalla  —  tämä  tehtävä  on 
tähänkin  asti  ollut  yhdyssiteenä  Valvojan  eri  kirjoittajain  välillä,  ja 
yhä  edelleen  tahtoo  Valvoja  tämän  tehtävän  suorittamisen  asettaa 
päämääräkseen. 

Entistä  vilkkaammin  Valvoja  toivoo  lehteen  liittyneiden  uusien 
voimien  avulla  voivansa  seurata  koti-  ja  ulkomaan  kirjallisuutta.  Eri- 
tyisessä katsauksessa  aiotaan  ilmoittaa  kaikki  toimitukselle  lähetetty 
kotimainen  kirjallisuus.  Helpompaa  lukemista:  kaunokirjallisuutta^ 
pikkutietoja,  katsauksia  ulkomaan  kirjallisuuteen  ja  tieteeseen  y.  m. 
toivotaan  entistä  runsaammin  voitavan  julkaista  kirjallisten,  yhteis- 
kunnallisten ja  valtiollisten  kirjoitusten  ohella.  Jos  tilaajamäärä  kart- 
tuu kyllin  suureksi,  aiotaan  eri  kirjoituksia  silloin  tällöin  valaista 
kuvilla. 

Valvojalle  ovat  ensi  vuonna  avustustansa  luvanneet  herrat  Ju- 
hani Aho»  J.  B.  DanielBOD,  J.  H.  Erkko,  K.  Forsman,  Hannes 
Gebhard,  Arvi  Grotenfelt,  Kust.  Grotenfelt,  Jalmari  Hahl,  O.  Han- 
nikainen, Yijö  Hirn,  nimimerkki  A.  I.,  Mikael  Johnsson,  A.  Osw. 
Kihlman,  Gust.  Komppa,  Kaarle  Krohn,  Kust.  Melander,  Teuvo 
Pakkala,  E.  G.  Falmön,  O.  Relander,  Werner  Södertgelm,  Knut 
Tallqvist,  O.  E.  Tudeer  y.  m. 

Valvojaa  voipi  tilata  Helsingissä  O.  W.  Edlundin,  Waseniuk« 
sen,  Minervan  ja  Akateemisessa  kirjakaupassa  sekä  O.  V.  Laurentin 
ja  K:n  luona,  Turussa  Frenckellin,  Viipurissa  Cloubers^in  ja  K:n, 
Tampereella  H.  T.  Bärlundin  ja  Porissa  Satakunnan  kirjakaupassa 
sekä  kalkissa  maamme  postilaitoksissa. 

Hinta:  lo  markkaa  koko  vuosikerralta  ja  5  markkaa  50 
penniä  puolelta.     Maaseuduilla  sen  lisäksi  tavalliset  postimaksut. 

Venäjällä  voipi  Valvojaa  tilata  A.  Lindebergin  kirjakaupan 
kautta  Pietarissa  tahi  suorastaan  toimitukselta.  Venäjän  rahassa  hinta 
on  4  ruplaa  50  kop.  koko  vuosikerralta,   2  ruplaa  50  kop.  puolelta. 


E.  N.  Setä/ä.        Zach.  Castren.        Yrjö  Wichmann. 

\  'nsfanvn  toimitin fn. 

O.  Manninen. 

